
INTRODUCERE 


În istoria şi în cultura română, Antim Ivireanul este una dintre acele personalităţi cu 
apariție fulminantă, care răsar în mod neaşteptat şi copleşesc prin strălucirea lor, care îşi 
seduc contemporanii, dar şi posteritatea — cu atât mai mult, dincolo de patimile şi de intrigile 
vremii, — prin „incredibilul” existenţei lor, prin lecţia de viaţă şi de spiritualitate greu de 
egalat, pe care o servesc celor ce doresc să înţeleagă şi să înveţe. 

În spirit, el este urmaşul unui Neagoe Basarab, al unui Varlaam sau Dosoftei, o fiinţă 
ascetică şi contemplativă, pe de o parte, energică şi chiar vulcanică, pe de alta, blândă şi 
austeră, poetică şi dogmatică, în acelaşi timp. Contemplaţia şi practica au fost 
complementare în fiinţa lui. 

Deşi în conştiinţa publică el nu este poate atât de cunoscut ca înaintaşii lui, iar în 
literatura română nu are faima lui Cantemir, Antim Ivireanul face parte din categoria celor 
unici, a celor „mari” prin statura spiritual-morală şi intelectuală, neputând să stârnească 
decât uimire şi admiraţie, chiar şi în rândul celor mai sceptici, pentru eforturile supraumane 
depuse în slujba Bisericii şi a culturii române. 

În decursul unui sfert de veac, între 1691 şi 1716, Antim Ivireanul a făcut istorie şi 
şi-a pus definitiv amprenta asupra epocii sale, în ciuda faptului că a apărut brusc în Țara 
Românească, un simplu ieromonah tipograf, un străin originar tocmai din Iviria (Georgia), 
tratat mai mereu cu suspiciune şi urmărit de resentimentele celor ce se simțeau lezaţi de 
prezenţa lui, dar care a urcat numai prin meritele proprii şi prin virtuţi rar întâlnite, până la 
cea mai înaltă treaptă în ierarhia bisericească, ajungând mitropolit al Ungrovlahiei. 

În tot acest timp a fost tipograf, calcograf, miniaturist, caligraf, pictor, sculptor, 
brodeur, arhitect, restaurator, scriitor interesat atât de literatura teologică, cât şi de cea 
profană şi de istoria neamului românesc, cărturar de mare clasă, orator şi teolog fin, cu o 
inimă de poet, cu o sensibilitate remarcabilă la frumos, dar şi la durerea şi suferinţa pe care o 
vedea în jurul său, incapabil de a rămâne indiferent şi de a nu riposta la nedreptate, oricare ar 
fi fost sursa ei, fapt care a stârnit inamiciția multora, pe parcurs, şi din care i s-a tras şi 
moartea martirică. 

Pentru literatura română, Antim rămâne un miracol — parafrazând aprecierea lui G. 
Călinescu — şi autorul celor mai frumoase pagini scrise vreodată în româneşte, în toată 
perioada ei veche, după cum estima Mihail Sadoveanu, afirmaţie la care subscriu toți 
exegeţii moderni ai operei sale, unul dintre cei mai mari artişti ai ţării noastre, după cum 
observa Iorga, o performanţă unică şi greu de egalat, realizată de cineva care, la un moment 
dat, a trebuit să înveţe limba română şi care a avut o viaţă atât de zbuciumată şi de greu 
încercată, încât harurile sale cu totul deosebite şi puterea sa de muncă imensă sunt obiectul 
uimirii noastre permanente. 


Un aspect paradoxal — pentru noi — al vieţii sale este acela că, fiind o personalitate cu 
o activitate literară şi culturală prolifică, s-a smerit atât, încât a rămas în oarecare umbră şi, 
fund un maestru al tiparului, care a dat la lumină un număr impresionant de cărţi, într-o 
perioadă de timp foarte scurtă, lucrând adeseori în condiţii vitrege, nici măcar nu a 
încredințat tipăririi capodopera sa, Didahiile, deşi era o epocă înfloritoare a oratoriei 
religioase, în care se predica şi se tipărea mult. 

Pentru domnitorul Constantin Brâncoveanu, Antim Ivireanul a fost o mană cerească 
şi un adevărat om providenţial şi fără aportul său epoca brâncovenească nu ar fi avut atâta 
splendoare. 

Începând cu finele secolului al XIX-lea — Didahiile lui Antim Ivireanul fiind tipărite 
abia în 1886 —, dar mai ales în secolul trecut, s-au făcut eforturi remarcabile, pentru ca 
această figură exemplară a istoriei şi a culturii noastre să iasă la lumină. 

Mai întâi primii editori ai operei sale, apoi primii monografi şi exegeţi, la care s-a 
adăugat efortul Bisericii, prin reprezentanţii săi, în a-l comemora şi a face demersurile 
necesare pentru ridicarea nedreptei anateme aruncate asupra sa, din impulsiuni politice 
injuste, de Patriarhia Constantinopolului, precum şi pentru canonizarea sa, şi, în sfârşit, mai 
aproape de noi, Gabriel Ştrempel, în domeniul monografiei (dar şi prin editări succesive şi 
competente ale predicilor sale), Eugen Negrici şi Dan Horia Mazilu, în cel literar, au făcut să 
strălucească chipul lui Antim în cultura şi în literatura română, din ce în ce mai puternic, 
pentru a putea ajunge la intensitatea sa veritabilă. 

Meritul major al celor din urmă este acela de a fi înfruntat, în domeniul criticii 
literare, absenţa totală a unor studii premergătoare ample asupra activităţii şi mai ales a 
operei marelui ierarh şi de a-l fi  înfățişat, de la bun început, pe 
Antim, ca un mare scriitor şi orator al literaturii noastre, pe nedrept dat uitării, ce are nevoie 
de o profundă şi totală redescoperire. 

Acum, că această tăcere a fost străpunsă de cuvântul restaurator, cu atât mai mult 
avem datoria să ducem mai departe aceste eforturi de evidenţiere a personalităţii cuceritoare 
a marelui cărturar şi mitropolit şi a operei prin care ne-a dăruit dulceaţa logosului românesc 
autentic. 

Lucrarea de faţă se vrea a fi, în consecinţă, o verigă dintr-un lanţ pe care îl dorim cu 
toţii cât mai lung. Considerăm, aşadar, că orice mare scriitor are nevoie de foarte multă 
aplecare acrivică asupra operei sale, că studiile, oricât de numeroase ar fi, nu pot epuiza 
niciodată subiectul cercetării lor şi că, oricât de diferite ar fi concluziile la care s-ar ajunge, 
ele nu pot fi, în definitiv, decât complementare, iar nu competitive sau disjunctive. 

Iar Antim Ivireanul este un mare scriitor. „Da, despre Antim — ca despre oricare mare 
scriitor — pot fi scrise foarte multe cărţi. Şi chiar trebuie să fie scrise multe cărți. Opera sa are 
strălucirea nobilă şi inconfundabilă a valorii, iar valoarea îngăduie felurite interpretări. Ea se 


»l 


află deasupra soluţiilor « definitive ». Le respinge” . 





! Dan Horia Mazilu, Introducere în opera lui Antim Ivireanul, Ed. Minerva, Bucureşti, 1999, p. 5. 


Credem că Antim merită o îndoită atenţie, ca personalitate extraordinară a literaturii 
şi a culturii noastre vechi, pe nedrept ignorată mult timp, şi ca un mare scriitor, pentru care 
trebuie să se scrie multe cuvinte, pentru a ajunge la înţelegerea, măcar în parte, a operei sale. 

Ataşamentul meu faţă de această mare personalitate are motivații multiple, obiective 
şi subiective. Dragostea pentru Didahii s-a născut în anul I de facultate, când lectura lor a 
fost o surpriză plină de bucurie pentru mine. 

Consider un mare dar de la Dumnezeu şi o mare cinste pe care mi-o face Sfântul 
Antim însuşi, faptul acesta de a studia cuvintele sale cele întunecate şi nepricepute °, adică 
foarte adânci şi subtile, nu de puţine ori greu de înţeles. 

În studiul de faţă nu ne-am oprit însă numai la Didahii, deşi cea mai întinsă parte din 
el le este dedicată, şi nici măcar numai la opera lui Antim, atât cât ni s-a păstrat, ci am 
considerat, la îndemnul domnului profesor Dan Horia Mazilu, îndrumătorul acestei teze, 
căruia îi purtăm o amintire vie, că este mai bine să aşezăm opera în contextul vieții şi al 
activităţii harismaticului mitropolit, urmărind evidenţierea personalităţii sale complexe, care 
a excelat în primul rând prin virtuțile sale ca teolog şi artist prolific. 

Şi, într-adevăr, Antim Ivireanul este un homo universalis, care, deşi teolog de 
profesie şi înalt ierarh al Bisericii Ortodoxe, a găsit timp să se informeze în varii domenii ale 
ştiinţei profane. De la medicină până la astronomie, de la istorie şi filosofie veche până la 
ultimele descoperiri ştiinţifice sau speculaţii filosofice, Antim a fost un om care a căutat să 
cunoască progresele ştiinţifice ale vremii sale. 

În acelaşi timp Antim a fost şi un mare artist, care a desenat mult, care a făcut 
miniaturi şi viniete superbe pentru cărțile tipărite de el. 

Acesta a sculptat în lemn şi în piatră cu mâinile sale până în pragul morţii, a schiţat 
planurile unei mănăstiri care astăzi îi poartă numele şi, mai ales, lucrul cel mai important 
pentru literatura noastră, având şi darul poliglosiei, ne-a învăţat limba atât de bine, încât a 
fost un neîntrecut orator al vremii sale şi ne-a lăsat adevărate bijuterii omiletice şi literare, 
predicile sale, a căror sensibilitate şi poezie este atât de mare şi de evidentă, încât, în 
proporţie covârşitoare — ca şi în cazul operelor lui Dimitrie Cantemir —, predicile lui pot fi 
rescrise sub o formă versificată, într-atât de neobişnuit este lirismul lor interior. 

Cât despre frumuseţea expresiei sale, ea pare sculptată în piatra inefabilă a limbii — 
cu atât mai greu de modelat, cu cât cuvântul este un material spiritual —, încât nu putem să 
nu ne mirăm cum şi piatra, şi lemnul, pensula şi peniţa s-au supus în mâinile lui, iar logosul 
s-a lăsat turnat în tiparele clare ale limbii române, cu aceeaşi supleţe, ca şi litera pe care a 
sculptat-o pentru tiparniţele sale. 

În consecinţă, am legat opera de viaţa şi de activitatea lui Antim, pentru a avea o 
perspectivă mai amplă asupra iniţiativelor sale culturale şi literare, asupra scrierilor sale. Din 
acest motiv, în continuare, am conceput trei mari secvenţe ale lucrării de faţă, care să se 


? Opere, ediţie critică şi studiu introductiv de Gabriel Ştrempel, Ed. Minerva, Bucureşti, 1972, p. 205. 
De aici înainte, referindu-ne la această ediţie, vom folosi abrevierea: Opere. 


ocupe tocmai de viaţa, de activitatea şi de opera lui, culminând cu Didahiile, ca o încoronare 
a întregului său efort teologic şi cultural. 

Dintru început, precizăm că nu ne-am propus să ajungem undeva anume cu acest 
studiu, într-un punct mai înainte gândit ca şi concluzie a acestui demers, ci ne-am lăsat în 
voia descoperirilor şi a înțelegerilor care au survenit pe parcurs, pe măsură ce lucrarea s-a 
SCTIS. 

De asemenea, nu ne-am propus deloc să punem pe tapet soluţii surprinzătoare, dacă 
nu a fost cazul, numai de dragul „originalității”, ci ne-am limitat să expunem puncte de 
vedere anterioare, acolo unde acestea ni s-au părut juste şi nedrept de înlocuit. În ceea ce 
priveşte aspectele neclare din biografia sa, ne-am expus părerea fără să avem pretenţia 
corectitudinii desăvârşite. 

Dacă în viitor se vor descoperi noi documente, care să confirme sau să infirme 
intuiţiile noastre, oricare ar fi ele, nu putem decât să ne bucurăm că adevărul iese la iveală. 

În secţiunea care va trata activitatea lui Antim Ivireanul, de la apariţia sa în Ţara 
Românească până la moartea sa martirică, am urmărit prezentarea, în principal, a aspectelor 
celor mai importante pentru cultura şi literatura noastră, şi în special a celor legate de 
meseria de tipograf, precum şi de traducător, în primul rând al cărților de slujbă, fapt ce a 
avut ca urmare definitivarea procesului de naţionalizare a cultului, prin introducerea limbii 
române în Biserică în locul limbilor slavonă şi greacă. 

N-am trecut cu vederea însă nici alte preocupări ale lui Antim, ca cele de restaurator, 
pictor, sculptor, arhitect, apărător al credinţei ortodoxe şi al drepturilor Bisericii strămoşeşti, 
protector al românilor din Transilvania ameninţaţi de uniatism, etc. 

În ceea ce priveşte studiul textelor propriu-zise, ne-am oprit atât asupra celor tipărite, 
cât şi asupra celor rămase în manuscris — cele mai importante pentru literatura română fiind, 
de fapt, texte manuscrise —, punctând acele locuri ce dovedesc o certă valoare literară. Cum 
este evident că predicile sale au un ascendent valoric mare, din punct de vedere literar, 
asupra celorlalte scrieri, vom zăbovi cel mai mult asupra lor. 

Bucurându-ne de existenţa, în prezent, a unor studii foarte competente şi preţioase, în 
ceea ce priveşte locul şi rolul lui Antim în istoria oratoriei româneşti şi universale, precum şi 
asupra tehnicilor oratorice şi a figurilor retorice şi stilistice întrebuințate de autor în 
compunerea Didahiilor, exegeze aparţinând lui Eugen Negrici şi Dan Horia Mazilu, vom 
încerca să ne limităm la un comentariu pe text, încadrat într-un eseu personal, care să 
apeleze la un aparat critic modern, dar nu şi la o mentalitate modernă sau postmodernă care 
să perceapă opera lui Antim la modul procustian, ci intenționăm să ne păstrăm cât mai 
aproape de contextul cugetării lui, ca expresie a obiectivităţii. 

Studiul de faţă este o cercetare obiectivă alături un act de mulţumire pioasă față de 
unul dintre Sfinţii literaturii române — alături de Neagoe Basarab, Varlaam şi Dosoftei —, cu 
conştiinţa că Antim Ivireanul ne acordă privilegiul de a ieşi din „întunerecul necunoştinţei” 
— cum obişnuia să spună —, citindu-l şi aplecându-ne asupra cuvintelor sale, cu lacrima 


închinăciunii în inimă, cu recunoştinţă pentru gratuitatea efortului său de-o viaţă care a slujit 
cultura română. 


VIAŢA 


Motto: 


„Ținta către care merge sufletul omenesc este 
desăvârşirea armonioasă, deplinătatea în frumuseţe. 
Nimeni nu este vinovat că prinde numai o parte din 
frumuseţe, dar fericit între fericiți este omul pentru 
care sunt toate gândurile, toate frumuseţile şi care 
ştie să le unească aşa cum le-a unit Antim într-o 
singură fiinţă, pecetluind apoi o astfel de viaţă trăită 
cu atâta demnitate, cu supremul sacrificiu al vieţii 


sale”. 


Viaţa lui Antim Ivireanul este în mare parte, încă, o taină pentru noi. Multe aspecte 
ale biografiei sale, chiar cele mai importante, ne sunt necunoscute. Tot ceea ce se ştie sunt 
informaţii fragmentare, puse cap la cap de cercetători, pe baza cărora s-a încercat a se face 
lumină în această privinţă. Din cauza lacunelor şi a ambiguităţii acestor informaţii, nu se pot 
afirma însă decât foarte puţine lucruri, cu certitudine, despre momentele principale ale vieţii 
sale. 

Orice încercare de a propune o biografie a lui Antim Ivireanul, în lipsa unor dovezi 
documentare concludente, trebuie să aibă în vedere mai multe opțiuni şi păreri exprimate de 
diverşi cercetători ai vieţii şi operei sale, fie din domeniul literar, fie din cel teologic, care 
sunt, adesea, foarte diferite una de alta. 

De multe ori însă s-a petrecut şi contrariul, adică opiniile s-au propagat de la un autor 
la altul, fără reiniţierea, de fiecare dată, a unui studiu acrivic asupra datelor şi a 
documentelor — puţine de altfel — pe care le avem la dispoziţie. Dacă acest lucru s-ar fi 
întâmplat, poate am fi fost, la această dată, puţin mai aproape de momentul ieşirii din bezna 
neştiinţei, decât suntem acum. 

Nu se cunoaşte prea bine originea lui Antim, data sau locul naşterii, locul unde s-a 
instruit din punct de vedere teologic şi cultural, unde a învăţat atâtea meşteşuguri care l-au 
făcut renumit, unde a deprins arta tipografiei, când a intrat în cinul monahal, când şi în ce 





ÎN. Iorga, Despre Antim Ivireanul, în rev. Biserica Ortodoxă Română, LV (1937), nr. 11-12, p. 623. 

condiţii a venit în Țara Românească, în sfârşit, unde şi cum a murit. Toate aceste goluri 
biografice nu îi micşorează însă cu nimic prestigiul său literar şi teologic. 

Tot ce ştim sigur despre Antim Ivireanul, este că a fost o personalitate remarcabilă, 
care şi-a făcut cunoscută prezenţa la noi în ţară în 1691, (când apare prima carte tipărită de 
el), şi care a întreprins o activitate religioasă şi culturală prodigioasă, având şi un rol 
important şi în viaţa politică şi socială a ţării, până în 1716, când o moarte martirică i-a 
încununat o viaţă trăită în slujba altora. 

Liniile esenţiale ale vieţii lui cuprind activitatea sa ca păstor (a ajuns, urcând treptele 
ierarhiei ecleziastice, din ieromonah, mitropolit, în mai puţin de două decenii), ca teolog şi 
orator profund şi rafinat, ctitor al limbii române culte şi al limbii moderne bisericeşti, 
precum şi al oratoriei religioase moderne, şi ca tipograf şi autor al naţionalizării cultului. În 
acest capitol ne vom ocupa însă numai de prezentarea elementelor esenţiale ale biografiei 
sale, cu discutarea în amănunt a acelor momente asupra cărora există dubii, din cauza 
insuficienţei majore a materialului documentar. 

În istoria literaturii române, Antim Ivireanul a rămas ca un punct de reper al 
literaturii noastre vechi, printr-o splendidă operă oratorică. Oricine îi cercetează viaţa şi 
activitatea, va vedea că niciunul dintre superlativele pe care le-am întrebuințat nu sunt 
nemeritate. 

Vom relua, în continuare, pe rând, fiecare dintre punctele menţionate mai sus, şi care 
constituie o problemă încă deschisă — poate pentru mult timp de acum înainte, pentru că în 
lipsa unui aport de informaţii, nu putem decât să ne exprim o opinie personală — în cartea 
vieţii lui Antim Ivireanul. 

În cele ce urmează vom stabili numai liniile esenţiale ale biografiei sale şi nu vom 
oferi, încă, răspunsuri definitive, întrucât un tablou complet al vieţii şi al personalităţii 
mitropolitului Antim Ivireanul nu se va contura decât la sfârşitul acestei lucrări. Întrebările 
vor rămâne deschise pe parcursului acestui întreg demers şi fiecare capitol va avea rolul de a 
clarifica din ce în ce mai mult trăsăturile acestui portret ale cărui detalii stau încă în 
penumbră. 


I. 1. ORIGINEA LUI ANTIM IVIREANUL 


Ipoteza cea mai vehiculată şi mai credibilă astăzi în mediile literare şi teologice este 
cea cu privire la originea georgiană a lui Antim. Cu câţiva ani în urmă, preşedintele — pe 
atunci — al Georgiei, Eduard Shevarnadze, a vizitat, în cunoştinţă de cauză, Mănăstirea 
Antim din Bucureşti; iar la canonizarea lui Antim Ivireanul a participat Patriarhul Georgiei 
precum şi alți invitaţi din această ţară — care este considerată ţara sa natală —, Patriarhul 

României afirmând cu această ocazie: „lată ce mare dar ne-a venit din Gruzia, un fiu al 
acestui neam nobil, către care să îndreptăm în clipele acestea un gând curat de 
recunoștință”. 

Cea mai credibilă informație cu privire la originea georgiană a mitropolitului nostru 
ne-a lăsat-o Anton Maria del Chiaro, contemporan cu Antim, „florentinul care a lucrat mulți 
ani în cancelaria voievodală a Țării Româneşti, ajungând să-l cunoască bine pe mitropolit”, 
în lucrarea sa Istoria delle moderne rivoluzioni della Valachia, tipărită la Veneția în 1717, în 
care autorul vorbeşte despre „Antim, Mitropolitul Valahiei, de naționalitate georgiană care, 
sclav în tinereţe, ajunse grație talentului ce-i dăruise Dumnezeu până la cea mai înaltă 
treaptă eclesiastică”. 

Del Chiaro era unul dintre mulţii cărturari străini aduşi de voievodul Constantin 
Brâncoveanu la curtea sa şi care scrie totdeauna în termeni elogioşi despre Antim şi despre 
înzestrările sale nenumărate, precum şi despre activitatea lui prestigioasă, ceea ce dovedeşte 
că numai invidia unora a găsit motive de denigrare a persoanei sale. 

Antim Ivireanul însuşi nu şi-a ascuns identitatea, ci a semnat de multe ori, pe cărțile 
tipărite de el, cu numele de „Antim Ivireanul”, „Antim, georgian de neam”, sau „Antim 
ieromonahul, tipograful din Iviria””. Iar într-o carte tipărită şi în arabă, a semnat „« Gurdji », 
ceea ce înseamnă georgian” în limba arabă. 

Tot în sprijinul originii sale străine, putem aduce unele pasaje din scrisoarea-apărare 
către Constantin Brâncoveanu, din 13 ianuarie 1712, unde se spune: „Eu aici, în ţară, n-am 
venit de voia mea, nici de vreo sărăcie sau lipsă”!!; şi: „Între altele se cuvintează şi aceasta, 
cum că sunt strein şi nu s-au cuvenit să fiu eu mitropolit. În Hristos suntem toţ una. Şi apoi 
n-am fost numai eu episcop şi mitropolit strein în Ţara Românească, ci au fost şi alții, mulți, 
precum se văd în condice şi precum să politiceşte în toată Beserica, precum şi domni au 


stătut şi de ţară şi streini, ca şi în toată lumea”!?. 





* *** Proclamarea solemnă a canonizării Sfântului Ierarh - Martir Antim Ivireanul, în rev. Biserica 
Ortodoxă Română, CX (1992), nr. 7-10, p. 176. 

* Dan Horia Mazilu, Introducere... op cit., p. 8. 

* Anton Maria del Chiaro Fiorentino, Revoluţiile Valahiei, în româneşte de S. Cris-Cristian, cu o 
introducere de Nicolae Iorga, Ed. Viaţa Românească, Iaşi, 1929, p. 15. Cartea tipărită la Veneţia în 1717, cu 
titlul Istoria delle moderne rivoluzioni della Valachia, a fost mai întâi reeditată de Nicolae Iorga, Bucureşti, 
1914, şi apoi tradusă în româneşte după textul reeditat de N. Iorga. 

Ea poate fi aflată şi la adresa web: http://www.cimec.ro/Carte/delchiaro/default.html. 

7 În Evanghelia tipărită la Snagov în 1697, în Mărturisirea ortodoxă tipărită la Snagov în 1699, în 
Floarea darurilor, Snagov, 1700, în Noul Testament, Bucureşti, 1703, în Învățătura dogmatică, Bucureşti, 
1703, în Tomul bucuriei, Râmnic, 1705, în Anthologhion, Râmnic, 1705, în Molitvenic, Râmnic, 1706, în 
Psaltirea şi Liturghia de la Târgovişte, 1710 şi, respectiv, 1713. 

* În Liturghierul greco-arab, Snagov, 1701, şi în Ceaslov, Bucureşti, 1702. 

” În Psaltirea grecească, Snagov, 1700, şi în Fortologhion, Snagov, 1701. 

10 Cf. Fanny Djindjihaşvili, Antim Ivireanul, cărturar umanist, Ed. Junimea, laşi, 1982, p. 21. 

1! Opere, p. 227. 

12 Idem, p. 231. 

Un alt personaj contemporan cu Antim, Mitrofan Gregoras, într-o epigramă închinată 
mitropolitului nostru, cu ocazia tipăririi de către acesta, în 1710, a unei cărți greceşti, Slujba 
Sfintei Ecaterina şi Proschinitarul sfântului Munte Sinai, scria: „Îndemn pe toţi să ia 
cunoştinţă, cu grijă de aceste vorbe. A venit bărbat pe pământul Valahiei, a venit lumină, 
Antim dumnezeiesc, ierarh al Ungrovlahiei, din neamul cucernic al ivirilor înţelepţi. Lui i-a 
dat Dumnezeu averea îmbelşugată a înţelepciunii, să facă fapte cereşti şi prin tipografie să 
fie de folos peste tot pământul mulţimii celor cucernici...”!5; arătând prin aceste cuvinte, că 
era de neam georgian. 

Timotei Cipariu!“ şi episcopul Melchisedec!” au susţinut originea georgiană a lui 
Antim Ivireanul, teorie pentru care pledează şi dragostea cu care a trimis o tiparniţă la Tiflis 
şi pe ucenicul său cel mai vrednic, Mihai Ştefanovici (sau Iştvanovici sau Mihail Ştefan), dar 
şi „motivele georgiene care au împodobit unele din cărţile sale”. 

De aceeaşi părere au fost şi P. Haneş, I. Bianu, N. Dobrescu, precum şi cercetători 
străini ca Mario Ruffini („Fiul lui loan şi al Mariei este născut în Georgia; denumirea clasică 
este Iviria, de aici şi numele de Ivireanul”"”) şi Emile Picot („Antim Ivireanul nu uita să 
amintească în nicio lucrare originea sa georgiană... Deşi georgian de neam, Antim s-a legat 
cu tot sufletul de a doua sa patrie, cu care s-a identificat complet...”15). 

De asemenea, mulți exegeţi georgieni s-au străduit să demonstreze originea ivireană 
a lui Antim şi se mândresc că neamul lor a dăruit culturii universale o asemenea 
personalitate de marcă; între aceştia, Fanny Djindjihaşvili, dar şi alţii. 

Mai mult, Gabriel Ştrempel, autorul unei importante monografii despre Antim, 
presupune, ca provincie natală a mitropolitului, Karthli, cu capitala la Tiflis (Tbilisi de azi), 
„de vreme ce Vahtangii domneau în această provincie şi de vreme ce la Tiflis a fost instalată 
tiparniţa trimisă de Antim lui Vahtang al VI-lea”!?. 





15 Cf. Gabriel Ştrempel, Antim Ivireanul, Ed. Academiei Române, Bucureşti, 1997, p. 287. 

14 Acte şi fragmente, Blaj, 1855, p. 226, apud. Şt. Dinulescu, Viaţa şi activitatea Mitropolitului 
Ungrovlahiei Antim Ivireanul, în rev. Candela, nr.7/1886, p. 402, apud. Mihail Gabriel Popescu, Mitropolitul 
Antim Ivireanul, cârmuitor şi predicator bisericesc, teză de doctorat, în rev. Studii Teologice, seria a Il-a, anul 
XXI, nr. 1-2, ianuarie-februarie, 1969, p. 11. 

'5 Notiţe biografice despre Mitropolitul Ungrovlahiei Antim Ivireanul, în: Didahiile ţinute în 
Mitropolia din Bucureşti de Antim Ivireanul, mitropolitul Ungrovlahiei, 1709-1716. Publicate după 
manuscrisul original cu cheltuiala Ministerului Cultelor şi al Instrucţiunei Publice şi corectate de Constantin 
Erbiceanu, profesor, cu o prefață asupra manuscriptelor mitropolitului Antim Ivireanul. Cu notițe biografice 
despre mitropolitul Ungrovlahiei Antim Ivireanul de P. S. S. episcopul Melhisedec, Bucureşti, 888, p. XVIII. 

'* Mihail Gabriel Popescu, Mitropolitul Antim Ivireanul, op. cit., p. 11. 

17 Mario Ruffini, I! metropolita valacco Antim Ivireanul (1716), în rev. Oikumenikon (Roma), 1966, 
vol. III, p. 357-398, apud. Fanny Djindjihaşvili, Antim Ivireanul... , op. cit., p. 20. 

'5 Emile Picot, Notice biographique sur l'imprimeur Anthime d'Ivir, métropolitain de Valachie, în 
„Nouveaux Mélanges Orientaux. Mémoires, textes et traductions publiés par les professeurs de l Ecole speciale 
des langues orientales vivantes, à l’occasion du VII” Congrès international des orientalistes réunis à Vienne 
(septembre 1886), Paris, 1886, p. 513-560, apud. Fanny Djindjihaşvili, Antim Ivireanul, ... op. cit., p. 20. 

1 Gabriel Ştrempel, op. cit., p. 35. 

Iar Teodor Cerbuleţ înaintează chiar ipoteza unui presupus an al naşterii 1650”, dată 
acceptată şi de Fanny Djindjihaşvili, în monografia sa: „Antim s-a născut în preajma anului 
1650, iar la vârsta de 16 ani a fost vândut la târgul de sclavi din Constantinopol”. 

Această dată, 1650, chiar dacă ar putea să nu fie foarte exactă, este totuşi realistă, 
dacă luăm în consideraţie faptul că, în scrisoarea sa, menţionată mai sus, către domnitor, la 
1712, se plângea de bătrâneţe. 

Anton Maria del Chiaro ne furnizează încă două informaţii foarte prețioase despre 
mitropolitul nostru: anume, că fusese botezat Andrei, ca mirean — informaţie legată de 
caterisirea mitropolitului, moment în care i s-a luat numele de Antim: „I se ridică şi dreptul 
de a purta numele de Antim, dându-i-se numele său laic, Andrei.” —, şi că a căzut rob în 
copilărie”, fără să se menţioneze unde, când exact şi la cine, la turci sau la perşi — se 
presupune că mai degrabă la turci a căzut rob, care l-ar fi dus la Constantinopol. 

Asupra acestui subiect, Djindjihaşvili are amănunte, ajungând la concluzia că Antim 
„a fost răpit din regiunile de pe litoralul Mării Negre al Georgiei apusene; e posibil să fi fost 
răpit şi din alte părţi ale Georgiei apusene sau răsăritene, ştiut fiind faptul că, în secolul al 
XVII-lea, triburile daghestane (locuitorii munţilor Caucazului de nord) răpeau oamenii şi îi 
vindeau în sclavie în Crimeea, de unde îi duceau la Constantinopol şi în alte părți ale 


imperiului otoman””*; „iar la vârsta de 16 ani (Antim) a fost vândut la târgul de sclavi din 


Constantinopol”. 

Scrie şi Gabriel Ştrempel că, pe la mijlocul secolului al XVI-lea, locuitorii Georgiei, 
„bărbaţi, femei şi copii, erau luaţi şi vânduți ca sclavi în târgurile din Constantinopol şi 
Alexandria Egiptului. Erau la mare preţ, căci georgienii erau voinici, iar femeile de o 
excepţională frumuseţe. Turcii numeau Georgia, Gurgistan, ceea ce s-ar traduce prin Țara 
sclavilor”. 

Despre faptul că a căzut rob la turci mărturiseşte şi Mihail Ştefan (Ştefanovici sau 
Iştvanovici), ucenicul tipograf al lui Antim, în prefața Molitvenicului din 1706”. Această 
prefață este însă foarte interesantă şi ne vom referi la ea în mai multe ocazii, privind-o mai 
îndeaproape. 

Nicolae Iorga opina că „Antim era georgian din regiunea vechei Tane, Azovul —, pe 
care, la pribegia părinţilor lui, îl stăpâneau încă turcii”, fiind originar „din depărtata țară a 





” Teodor Cerbuleţ, Antim Ivireanul (1650 — 1716), Bucureşti, 1939. 

” Fanny Djindjihaşvili, Antim Ivireanul... op. cit., p.22. 

? Anton Maria del Chiaro, op. cit., p. 54. 

3 Idem, p. 15. 

%4 Fanny Djindjihaşvili, Antim Ivireanul..., op. cit., p. 21. 

*5 Idem, p. 22. 

26 Gabriel Ştrempel, op. cit., p. 30. 

?7 Cf. Mihail Gabriel Popescu, Mitropolitul Antim Ivireanul, op. cit., p. 12. 

ESNE Iorga, Istoria literaturii române în secolul al XVIII - lea, vol. I, Ed. Minerva, Bucureşti, 1901, p. 
419, nota 1. Ştrempel, în studiul introductiv la Opere, scrie: „Unii istorici, cum a fost N. Iorga, îl consideră 
născut dincolo de marea de Azov” (ed. cit., p. V), punând în contradicţie această afirmaţie cu alte surse, care îl 


14 


Iberiei”% (Iviriei). Sau, cum spune într-un articol, „Antim era ivirean din Ivir, Iberia 


Caucazului”. 

Mai ştim şi că părinţii lui se chemau loan şi Maria, şi aceasta chiar de la Antim 
însuşi, deoarece aceste două nume se află aşezate primele în sărindarul pe care el îl 
întocmeşte în Învăţături pentru așezământul cinstitei mănăstiri a Tuturor Sfinţilor *, unde 
menţionează cinci nume: „loan, Mariia, Macarie ieromonah, Theodosie arhiereu şi Anthim 
păcătosul arhiereu”. 

Considerând foarte prețioasă mărturia autografă a lui Antim Ivireanul, precum şi 
faptul că Anton Maria del Chiaro, secretar al cancelariei domneşti în timpul lui Constantin 
Brâncoveanu l-a cunoscut bine pe Antim şi a aflat, poate chiar de la el, unele din informaţiile 
preţioase asupra biografiei lui, rămân totuşi, multe semne de întrebare şi multe locuri goale 
pentru ipoteze. 

Astfel, I.D. Petrescu îl credea român pe mitropolitul Antim, fiul unor moldoveni 
fugiţi întâi la cazaci şi ajunşi apoi în Iviria”. 

Episcopul Ghenadie Enăceanu'“ şi mitropolitul Athanasie Mironescu”? consideră că 
şi-a petrecut copilăria în Moldova, unde a venit încă din copilărie. 

Alexandru Odobescu stabileşte locul naşterii undeva, în Peninsula Balcanică”, iar 
numele de /vireanul îl crede venind de la Mănăstirea Ivirului, de la Sf. Munte Athos, unde s- 
ar fi închinoviat”” (de obicei, monahii nu sunt numiţi după locul de origine, ci după numele 
mănăstirii unde au primit mantia monahală sau în care şi-au trăit cea mai mare parte a vieţii; 
dar în cazul nostru, acest argument este discutabil). 

Iar la Mănăstirea Antim se află şi o parte din Moaştele Sfinților 40 de Mucenici din 
Sevastia Armeniei, aduse — după cum se păstrează în tradiţia mănăstirii — de Antim Ivireanul 
de la Sf. Munte Athos, şi anume de la Mănăstirea Ivirului — de unde Odobescu îl considera 





arată pe Antim a fi georgian. Dar N. Iorga nu spune că nu era georgian, ci dimpotrivă; şi nu într-un singur loc, 
după cum am arătat mai sus. 

? Idem, p. 419, precum şi în Istoria literaturii române în secolul al XVIII-lea, vol. I, Ed. Didactică şi 
Pedagogică, Bucureşti, 1969, p. 336-337. 

“N. Iorga, Despre Antim Ivireanul, în rev. Biserica Ortodoxă Română, LV (1937), nr. 11-12, p. 613. 

3! Opere, p. 323. 

* Idem, p. 333. 

33 I D. Petrescu, Mitropoliile Tierrei, Bucureşti, 1870, p. 112. 

% Cf. Condica sfântă, publicată de Ghenadie Enăceanu, vol. I, Bucureşti, 1886, p.100, apud. Gabriel 
Ştrempel, loc. cit., p. V. 

3 Atanasie Mironescu, Sfânta Episcopie a eparhiei Râmnicului - Noul Severin în trecut şi acum, 
Bucureşti, 1906, p. 86, apud. Gabriel Ştrempel, loc. cit., p. V. 

3¢ Alexandru Odobescu, Câteva ore la Snagov, în rev. Revista română, Il, 1862, p.402, apud. Gabriel 
Ştrempel, loc. cit., p. V. Personal, noi nu am găsit această însemnare la Alexandru Odobescu. 

37 Alexandru Odobescu, Opere, II, Scrieri din anii 1861-1870. Antume. Postume. Anexe. Variante. 
Note. Text critic şi variante de Marta Anineanu. Note de Virgil Cândea, Ed. Academiei RSR, Bucureşti, 1967, 
p. 233. 

venit în Țara Românească, în timpul lui Şerban Cantacuzino, între 1678 şi 1688 — caz în care 
ar fi putut participa la tipărirea Bibliei de la Bucureşti —, lucru despre care vom mai vorbi. 

Arhidiac. Petru I. David’? considera că cel puţin unul dintre părinţi era valah, pentru 
că numele părinţilor, din pomelnic, loan şi Maria, sunt scrise în româneşte, şi că proveniența 
numelui este de la Mănăstirea Iviron, de la Sf. Munte Athos. 

Această opinie este în acord cu poziţia oficială a Bisericii Ortodoxe Române, 
afirmată în actul de canonizare al Sfântului Antim Ivireanul, anume că „I se spune Ivireanul 
(nume dat de el), fie pentru că va fi fost frate de mănăstire în Sfântul Munte Athos, la Ivir 
(Sf. Ilie?), fie pentru că provenea dintr-o familie mixtă (tată sau mamă valahă); altfel nu se 
poate înţelege cum a cunoscut ființial pe români, istoria şi limba lor; numai aşa se poate 
dezlega problema originii, cum spunea C.C. Giurescu şi G. Potra”*. 

Şi tot în acest document se află şi alte amănunte interesante şi anume: faptul că a fost 
tinut ca ostatec la curtea din Istanbul „şi nicidecum ienicer sau spahiu”", ar fi o dovadă că 
„provenea deci dintr-o familie bună princiară” şi astfel „se poate explica întâlnirea la 
Constantinopol a lui Andrei (călugărit Antim) cu prinții valahi Constantin (Brâncoveanu), 
Nicolae (Spătaru Milescu), Dimitrie (Cantemir), Cantacuzino (Stolnicul) şi mulți alţii”. 

Problema familiei mixte, din care ar proveni mitropolitul nostru, e reluată recent de 
Pr. Dumitru Bălaşa, care însă ia în considerare o posibilă origine aromână a sa; 
„Cercetătoarea Antigona Grecu m-a informat că mama lui Antim a fost româncă 
macedoneană, ascendență confirmată şi de alte izvoare.” În lipsa unor dovezi mai 
concludente, şi această teorie rămâne însă la stadiul de ipoteză. 

Un alt articol recent precizează faptul că: „tânărul Andrei, născut pe la 1650, avea 
vreo 16 ani când a căzut în robie la turci, odată cu mai mulţi tineri, care erau duşi mai întâi 
în Crimeea, iar de acolo la Constantinopol şi în alte părți ale lumii, spre a fi vânduți ca 
robi”, prelucrând mai multe informaţii. 

Nu ni se pare verosimilă afirmaţia că „autoreferinţa figurală (numele Ivireanul 
înţeles ca un joc baroc — n.n.) a lui Antim privind originea ivireană poate fi socotită şi doar o 
inteligentă compunere de blazon, necesară la începutul carierei, într-un exerciţiu la care va 
apela şi mai târziu, ca mitropolit...", despre care nu putem să spunem decât că e hazardată 
şi speculativă. 





38 Arhid. Prof. Dr. Petru I. David, Caută şi vei afla, ediţia a 5-a, ms. comput., p. 711. 

3 *** Proclamarea solemnă a canonizării Sfântului Ierarh - Martir Antim Ivireanul, art. cit., p. 162. 

“ Ibidem. 

“ Ibidem. 

“2 Ibidem. 

8 Pr. Icon. Stavrofor Dumitru Bălaşa, Martiriul Părintelui mitropolit Antim Ivireanul (1716), în rev. 
Lumina lumii, revista Fundaţiei culturale „Sfântul Antim Ivireanul”, Râmnicu Vâlcea, VII, nr.7/1998, p. 59. 

4 Arhim. Sofian Boghiu, Mitropolitul Antim Ivireanul (1650 — 1716), în rev. Biserica Ortodoxă 
Română, CXVIII (2000), nr. 7-12, p. 306. 

45 Loan St. Lazăr, Sfântul Antim Ivireanul ,, vistierie de daruri”, Ed. Almarom, Râmnicu Vâlcea, 2000, 
p. 25. 

Se susţine originea românească a mitropolitului, şi prin faptul că unele versuri, cel 
mai probabil ale sale, ar trăda nostalgia după ţara pierdută şi regăsită, care ar fi Valahia. 
Pasajele pe care autorul le citează în sprijinul acestei teorii nu ni se par convingătoare 
(versurile respective au cu totul alt sens, strict spiritual) şi ele nu demonstrează indubitabil 
posibila origine românească a lui Antim. 

Revenind însă la dedicaţia lui Mihai Ştefanovici din prefața Molitvenicului apărut în 
1706, o vom privi, după cum am promis, mai atent. Aici se spune: „Precum oarecând, din 
purtarea grijii dumnezeieşti, prea frumosul Iosif, prin vinderea fraților lui, ismailitenilor, 
înstreinat au fost de părinţi şi de ţara lui în pământul Eghipetului (iubitoriule de Dumnezeu 
părinte), ca acolo să fie păzit spre hrana vremii celor şapte ani ai foametii întru folosirea a 
multe noroade, iar mai vârtos pentru norodul cel credincios, adică pentru tatăl lui Israil. 

Aşa acea purtare de grijă dumnezeiască, şi pre iubirea ta de Dumnezeu, ca pre un 
mărgăritariu scump, legat cu aur, întru vindere oarecând fiind prețuit, şi din ţara ta scos, şi în 
partea locurilor noastre adus şi nemerit, ai strălucit ca o rază luminoasă. (...) O, minune, şi 
dumnezeiasca purtare de grijă şi descoperire, cum de multe ori cu cei robiţi şi legaţi s-au 
arătat slobozirea, şi descoperirea mântuirii a mulţi”. 

Din aceste cuvinte se înțeleg mai multe lucruri. În primul rând, ne miră faptul că 
Gabriel Ştrempel nu le comentează aproape deloc. În ceea ce ne priveşte, mai înainte de 
toate, tindem să îi acord un mare credit lui Mihai Ştefanovici, întrucât acesta era ucenicul lui 
Antim şi unul dintre apropiații săi, căruia, cu acelaşi prilej, i se adresează cu: „al mieu stăpân 
şi de bine făcătoriului părinte”, de la care a învăţat arta tiparului şi care i-a fost, în mod 
sigur, părinte duhovnicesc — întrucât un alt ucenic tipograf, Gheorghe Radovici, mărturisea 
acest lucru şi afirma, că în perioada stăreției la Snagov, Antim a fost şi duhovnicul 
mănăstirii“. 

Când Mihai Ştefanovici apare din nou, după o scurtă absenţă, în preajma lui Antim, 
episcop de Râmnic, acesta era înaintat ipodiacon şi e posibil ca tot protectorul şi părintele 
său să-l fi hirotesit. Şi întrucât acest ucenic, atât de apropiat lui Antim, nu putea avea decât 
sentimente de recunoştinţă şi de admiraţie faţă de învățătorul său, în mod sigur, cunoscând 
adevărul despre viaţa acestuia, nu va fi încercat în niciun fel să falsifice acest adevăr. De 
altfel cuvintele lui vorbesc de la sine despre sentimentele sale. 

Mihai Ştefanovici aminteşte, deci, după cum s-a văzut mai sus, de robia lui Antim 
Ivireanul, dar cuvintele sale precizează anumite aspecte deosebit de importante: „ca pre un 
mărgăritariu scump, întru vindere oarecând fiind prețuit (subl. n.) şi din ţara ta scos”, aşa a 


fost înstrăinat mitropolitul nostru de ţara lui. Deducem din această formulare că Antim nu a 


% *** Evhologhion adecă Molitvenic, vol. I şi II, Râmnic, 1706, aflat la Biblioteca Academiei 
Române, fondul de Carte românească veche, cota 150A, f. 2 (verso) - 3. A se vedea şi Gabriel Ştrempel, op. 
cit., p. 161. 

* Ibidem. 

48 Cf. Pr. Niculae Șerbănescu, Antim Ivireanul tipograf, în „Biserica Ortodoxă Română”, 
LXXIV(1956), nr. 8-9, p. 729, nota 179. 

fost vândut ca un rob oarecare, ci ori ca un nobil — şi ar avea dreptate cei ce afirmă originea 
sa aristocratică — ori ca un tânăr deosebit de talentat, care va fi fost cunoscut atât de 
vânzătorii săi, cât şi de cumpărători, ca să fie prețuit ca „un mărgăritariu scump, legat cu 
aur”, ori amândouă deodată. Dar în niciun caz nu a fost luat rob la întâmplare, în timpul 
vreunei incursiuni turceşti în Georgia, răpit din masa amorfă de oameni. 

De asemenea, „întru vindere oarecând fiind prețuit” arată că cineva l-a „preţuit”, deci 
au existat nu numai cumpărători, ci şi vânzători pentru el, care poate s-au şi tocmit la preţ, şi 
aceasta înainte de a fi „din ţara ta scos”, arătând tocmai modul cum a căzut în robie şi nu pe 
acela al vinderii sale ulterioare de către turci. 

Spre această concluzie ne îndeamnă şi comparaţia cu „prea frumosul Iosif’, care, 
„prin vinderea fraților lui, ismailitenilor, înstreinat au fost de părinți şi de ţara lui în 
pământul Eghipetului”. 

S-ar putea obiecta că asemănarea nu trebuie înţeleasă ca identitate. Totuşi nu putem 
să nu observăm o insistenţă a autorului acestor rânduri asupra acestei imagini, din care 
înţelegem două lucruri: e foarte posibil ca şi Antim să fi fost vândut, ca şi sfântul Iosif, de 
„frații” lui, adică de compatrioți de-ai săi — şi speculăm, dar nu excludem faptul ca acesta să 
fi stârnit din fragedă vârstă invidii atât de mari, prin înzestrările sale evidente, conjugate, 
poate, cu o origine nobiliară aparte, care îl făceau să fie „mărgăritariu scump” chiar şi în 
ochii turcilor — şi al doilea, cumpărătorii săi trebuie să fi fost turci, şi nu perşi, pentru că nu 
degeaba aminteşte Mihai Ştefanovici de „ismailiteni” (cuvânt care îi denumeşte pe arabi sau 
pe musulmani), la care a căzut rob şi Iosif patriarhul, întrucât ucenicul a oferit acele detalii 
care stabileau asemănarea dintre cele două personaje în amănunt. 

S-ar putea, repet, obiecta că semnatarul acestor rânduri a reluat istoria biblică, după 
obicei, şi că nu ar trebui să deducem de aici o identitate a faptelor. În acest caz însă, Mihai 
Ştefanovici ar fi trebuit să ofere şi cealaltă variantă biografică, a lui Antim şi să sublinieze 
diferenţele, dacă această asemănare era doar parţială sau tangenţială. Însă opinia noastră este 
aceea că, în epocă, viaţa acestuia era destul de bine cunoscută — în liniile sale esențiale — şi 
că ucenicul nu a făcut decât să evidenţieze lucrurile care erau în mod mirabil coincidente cu 
biografia lui Antim, din viaţa sfântului Iosif, nemaiconsiderând necesar să repete relatarea 
aceloraşi evenimente şi pentru cel ce era subiectul comparaţiei. 

Despre Antim Ivireanul se spune că „ştia să facă în chip minunat orice meşteşug, mai 
ales sculptură, desene şi broderii”, pe care, având în vedere influenţele orientale georgiene, 
în broderii şi ornamentaţii, se poate să le fi învăţat chiar încă înainte de a cădea rob. Prin 
urmare, fiindu-i sesizate calitățile deosebite şi, poate şi credinţa, a fost răscumpărat. E 
cunoscut faptul că turcii încercau reconvertirea celor luaţi în robie şi nu de puţine ori, cei ce 
nu treceau la islamism erau ucişi, cum s-a întâmplat şi cu sfântul mucenic loan Valahul, 
spânzurat în 1662, la numai 18 ani, după trei ani de robie. 





® Vezi nota 56 a lucrării de faţă. 

Turcii vor fi acceptat însă, să câştige bani de pe urma lui Andrei (Antim), în lăcomia 
lor, mai degrabă decât să-l omoare. Dar cine l-a răscumpărat şi de unde, rămâne încă o 
întrebare fără un răspuns categoric. 

Credem — şi observăm acest lucru — că a devenit o tradiţie imposibil de contrazis, a 
se considera că Antim Ivireanul este de origine georgiană sau ivireană, lucru acceptat şi de 
cei mai mulţi dintre cercetători, şi de ierarhia eclesiastică românească şi georgiană şi 
mărturisit de Antim Ivireanul însuşi, precum şi de toţi contemporanii săi. 

Acest fapt este menţionat şi în ediţia Oxford a Dicţionarului Sfinţilor %, cât şi într-un 
volum de vieți de sfinţi martirizaţi (între sec. XV — XIX) de turcii otomani, apărut foarte 
recent”!, ceea ce demonstrează înrădăcinarea acestei credinţe în conştiinţa românească şi 
panortodoxă. 

Într-o pagină plină de poezie împletită cu nostalgie, Iorga scria despre Antim: „Un 
străin a venit de departe, de foarte departe, unde stânci spintecă pământul şi se azvârl izvoare 
despletite, cu ţăndări de piatră în apa lor nebună, unde nu sunt zări întinse, de verde-dulce şi 
aur curat supt cerul albastru, unde lacul nu se zbate de mulţămire între trestiile înalte. Antim 
din Ivir era un meşter de predică, un meşter de scrisoare, un meşter de tipar, un meşter de 
zugrăveală, un suflet curat şi o voință neobosită. Constantin Brâncoveanu, acel domn 


strălucit prin binefacerile sale, l-a primit ca pe un trimes ceresc...””. 


I. 2. VENIREA ÎN ȚARA ROMÂNEASCĂ: MOTIVELE, DATA ŞI 
ÎMPREJURĂRILE SOSIRII LA BUCUREŞTI 


Dacă acceptăm, pentru început, că Antim nu a copilărit în Balcani sau în Moldova şi 
că nici nu a venit încă din copilărie pe meleagurile noastre, rămân alte două ipoteze de luat 
în calcul, în principal: a sosit în Țara Românească fie în vremea lui Şerban Cantacuzino, fie 
în timpul domniei lui Constantin Brâncoveanu. 

A doua ipoteză are mai mulți adepţi. Un singur lucru ştim cu certitudine: prima 
semnalare a lui Antim în Țara Românească, în octombrie 1691, când apare la Bucureşti 





5 ***Dicţionar al Sfinţilor, ed. Oxford, de Hugh Farmer, trad. de Mihai C. Udma și Elena Burlacu, 
argumentul şi articolele consacrate Sfinţilor români de prof. univ. dr. Remus Rus, Ed. Univers enciclopedic, 
Bucureşti, 1999, p. 50-51. 

5l Pr. Nomikos Mihail Vaporis, Mărturisitori ai lui Hristos. Vieţile Noilor Mucenici ortodocşi din 
vremea stăpânirii turceşti (1437 —1860), în româneşte de Constantin Făgeţan, Ed. Sofia, Bucureşti, 2002, p. 
186. 

“N. Iorga, Pagini alese, EPL., 1965, vol. I, p. 120. 

prima carte” al cărei tipograf este „Antim ieromonahul”. Dar să cercetăm faptele pe 
îndelete. Vom consemna mai întâi opiniile cu cea mai largă aderenţă în rândul celor ce au 
studiat viaţa sa. 

În primul rând, ar fi important să ştim cine l-ar fi răscumpărat pe Antim Ivireanul din 
mâna turcilor şi în ce scop. Perioada robiei se presupune că ar fi „epoca în care a învăţat 
câteva limbi: greaca, araba şi slava veche (deşi, după alți cercetători, ar fi învăţat slava veche 
fie la Moscova sau la Kiev, în timpul unor ipotetice peregrinări pe acolo, fie după venirea în 
Țara Românească — n.n.) şi limba turcă”, iar eliberarea lui s-ar fi realizat „datorită 
deosebitelor sale talente, de care vorbesc contemporanii, fie mai degrabă prin răscumpărarea 
bănească a Patriarhiei ecumenice, sau a georgienilor ce se aflau prin Peninsula Balcanică”. 

Despre înzestrările sale aparte ne dă mărturie del Chiaro (un admirator dezinteresat al 
său): „Era egli dotato di si rari talenti, che sapeva mirabilmente imitare qualsisia sorta di 
manufatture, spezialmente in genene d’intagli, disegni e ricami”"€. Nu este de mirare deci — 
cu atât mai mult cu cât am luat în considerare şi posibilitatea de a fi fost membru al unei 
familii princiare — că a fost eliberat sau răscumpărat, având în vedere calităţile sale 
excepţionale, care l-au făcut apoi renumit ca un „Vlădică de mai multe ori artist”: caligraf, 
sculptor în lemn şi piatră, lucrător în broderie, mai târziu manifestându-se şi ca desenator 
(gravor), miniaturist, pictor, arhitect şi tipograf, orator şi stilist desăvârșit". 

Patriarhia ecumenică avea, fără îndoială, nevoie de asemenea oameni înzestrați şi se 
poate să-l fi luat sub aripa sa. Dar, în acea perioadă, tot la Constantinopol se afla şi patriarhul 
de Ierusalim Dosithei Nottaras, care mai târziu se va muta la Bucureşti, devenind un 
„hypermitropolit”” al lui Constantin Brâncoveanu. N. Iorga opinează că tocmai acest 
Dosithei l-ar fi adus pe Antim în Țara Românească (sau, după părerea altora, Constantin 
Brâncoveanu, îndemnat de Dosithei): „Dosoftei de Ierusalim chemă şi învăţă pe Antim 
Ivireanul, şi curentul culturii monastice româneşti porni de la Antim”. 

Mai mult, Djindjihaşvili consideră că Dosithei l-a răscumpărat pe Antim la 
Constantinopol şi că l-a format din punct de vedere teologic şi cultural: „Este foarte probabil 
că a atras atenţia asupra sa şi a fost răscumpărat de patriarhul de Ierusalim, la curtea căruia 


S Este vorba de o pareneză, Învățăturile lui Vasile Macedoneanul către fiul său Leon cel Înţelept (sau 
Filosoful), tradusă în neogreacă de Hrisant Nottaras. 

54 Gabriel Ştrempel, loc. cit., p. VI. 

55 Ibidem. 

* Era dotat cu însuşiri atât de rare, încât ştia să facă în chip minunat orice meşteşug, mai ales 
sculptură, desene şi broderii”, în Istoria delle moderne rivoluzioni... , op. cit., p. 220, apud. Dan Horia Mazilu, 
Introducere... op. cit., p. 12. În ediţia de la 1929, afirmaţia lui Del Chiaro este tradusă mai pe scurt: „Era dotat 
cu rare talente, cunoscând sculptura, pictura şi broderia.”, cf. Anton Maria del Chiaro, op. cit., p. 54. 

5 N. Dobrescu, Viaţa şi faptele lui Antim Ivireanul, Mitropolitul Ungrovlahiei, Bucureşti, 1910, p. 8. 

58 Vom avea prilejul să demostrăm această afirmaţie pe parcursul acestei lucrări. 

®© Nicolae Iorga, Istoria literaturii române..., ed. 1969, op. cit., p. 38. 

© Idem, p. 51. 

şi-a format o vastă cultură şi s-a conturat ca o personalitate remarcabilă”. Şi Dan Horia 
Mazilu este de părere că Istanbulul a fost locul unde s-au pus bazele culturii sale vaste şi 
unde s-a manifestat „talentul poliglotic” al lui Antim, şi anume în „mediul Patriarhiei 
Ecumenice”*?. 

Cunoscând mai multe limbi, şi în primul rând limba georgiană, dar şi elină şi 
neogreacă (pe lângă turcă şi arabă şi poate, încă de atunci, slavă), s-a spus că Antim a fost 
răscumpărat din sclavie, pentru a sluji ca traducător de limbă georgiană patriarhului de 
Ierusalim, care se plângea, într-o scrisoare către catolicosul Georgiei, de faptul că „scrisorile 
dumneavoastră sunt interesante şi voluminoase, dar cine să mi le traducă? N-avem 
traducător. 

De mii de ori v-am rugat să ne trimiteţi un sclav pe care să-l educăm şi să-l învăţăm 
ca să ne ajute la corespondenţa noastră.”S5; traduceri de care s-ar fi ocupat, Antim, „timp de 
mai bine de un sfert de veac” — deşi această ultimă informaţie este iarăşi, singulară. 

Aceste amănunte au fost preluate şi de alţi biografi ai lui Antim Ivireanul, 
încetăţenindu-se mai ales în mediul din preajma mănăstirii Antim, şi în mediile teologice, în 
general, după cum se poate vedea şi într-un articol la care ne-am mai referit, unde se 
confirmă cele afirmate anterior şi se adaugă faptul că „în preajma lui Dosithei aflându-se, 
(Antim) a urmat şi Şcoala grecească din Constantinopol (pe la sfârşitul anilor 1680, Dimitrie 
Cantemir era şi el la Academia grecească de pe lângă Patriarhia Ecumenică“” — n.n.), care l-a 
ajutat în sistematizarea bogatelor sale cunoştinţe religioase şi profane. Datorită 
excepţionalelor sale talente, şi-a dobândit o oarecare independenţă materială.” 

Despre faptul că se bucura de roadele propriei munci şi de o stare materială 
satisfăcătoare, şi că nu a venit în Țara Românească forţat de cineva sau de împrejurări 
nefavorabile, ci a fost invitat să vină şi a acceptat de bunăvoie, recunosc aproape toţi 
cercetătorii vieţii lui, încredințaţi fiind şi de propria lui mărturisire, din scrisoarea către 
Constantin Brâncoveanu, despre care am vorbit mai sus: „Eu aici, în ţară, n-am venit de voia 
mea, nici de vreo sărăcie sau lipsă”. 

S-a obişnuit să se considere că domnitorul Constantin Brâncoveanu l-a chemat în ţară 
pe Antim. Se putea ca acesta să fi auzit de Antim, ca de un om extraordinar, pe care şi l-a 
dorit la curtea sa, de la Dosithei şi poate şi din alte surse, care să fi susținut părerea 
patriarhului ierusalimitean. Nu e de mirare ca faima lui Antim să fi fost deja mare, căci nu 
va trece mult timp şi el va confirma toate aşteptările, urcând toate treptele ierarhiei 





ĉl Antim Ivireanul, cărturar umanist, op. cit., p. 22. 

“2 Introducere în opera lui Antim Ivireanul, op. cit., p. 11. 

& Ioseliani, Epistola Patriarhului Dositei în Georgia, 1866, apud. Fanny Djindjihaşvili, Antim 
Ivireanul..., op. cit., p. 22. 

“ Fanny Djindjihaşvili, Antim Ivireanul..., op. cit., p. 22. 

6 Cf. Dan Horia Mazilu, Recitind literatura română veche, vol. II, Ed. Universităţii din Bucureşti, 
1998, p. 375. 

& Arhim. Sofian Boghiu, Mitropolitul Antim Ivireanul..., art. cit., p. 308. 

$7 Opere, p. 227. 

ecleziastice relativ repede (nefiind favorizat, ba chiar având destui potrivnici) şi bucurându- 
se de prețuirea mitropolitului Teodosie Veştemeanu — cel care a lăsat prin diată să-i urmeze, 
în scaunul mitropolitan, Antim Ivireanul. 

Brâncoveanu l-ar fi chemat pe Antim „din dorinţa de a-l atrage în noul curent de 


manifestare culturală”S$ 


, pentru că nu este sigur dacă era deja tipograf — dar despre aceasta 
vom mai vorbi —, căci Antim era un foarte bun caligraf şi miniaturist. Şi, cu toate aceste, 
personal nu ni se pare că exclusiv aceste abilităţi practice, oricât de minunat însuşite, l-ar fi 
făcut căutat şi râvnit. Există însă şi această teorie, anume că Brâncoveanu l-a adus în ţară ca 
tipograf, „mai probabil în 1690”, pentru care „pledează, credem, şi faptul că în acest an 


Brâncoveanu a întemeiat noua tiparniță domnească de la Bucureşti”. În acest scop, el putea 


avea rolul de „a duce la o înflorire şi mai mare arta tipăriturilor” ”. 

S-a afirmat şi că Dosithei i-a atras atenţia lui Brâncoveanu asupra lui Antim, tocmai 
pentru priceperea sa în ale tipografiei, deoarece dorea să se înființeze la Bucureşti o 
tipografie grecească: „(Dosithei) va fi vorbit voievodului iubitor de cultură, care a fost 
Brâncoveanu, despre nevoinţele ivireanului Andrei — dintre care nici cea tipograficească nu 
va fi lipsit — şi-l va fi îndemnat să-l cheme în ţară. O asemenea informaţie despre Antim şi 
un asemănător îndemn va fi dat şi făcut voievodului şi patriarhul ecumenic Dionisie 
Seroglanul, care la începutul ca şi în primii ani ai domniei acestuia era la Bucureşti şi poate 
şi alte persoane care cunoscuseră pe Antim”. 

lar Brâncoveanu avea nevoie de o persoană vrednică să-i urmeze lui Mitrofan 
(devenit episcop de Buzău) la conducerea tipografiei. 

Despre faptul în sine, dacă Antim era sau nu tipograf la venirea în ţară, vom discuta 
detaliat mai târziu. Deocamdată ne interesează doar posibilele motive ale invitării lui la 
Bucureşti. Dacă ignorăm ipostaza de tipograf a lui Antim, pentru moment măcar, rămân în 
ecuaţie numai calitățile lui de om spiritual, erudit şi deosebit de priceput în a face lucruri cu 
bun gust şi cu artă, ca trăsături care să fi trezit interesul voievodului pentru el. 

Epoca brâncovenească este cunoscută în istorie ca una de mare dezvoltare culturală, 
reuşind să se impună printr-un stil propriu (stilul brâncovenesc) în arhitectură şi ajungând să 
mărească prestigiul Ţărilor Române în lume prin dărnicia voievodului şi prin atragerea unor 
personalități cărturăreşti — eclesiastice şi laice — de mare ţinută, astfel încât această perioadă 
să fie numită o culme a propensiunii culturale a civilizaţiei româneşti aflate în preajma 
modernității”. 





68 Fanny Djindjihaşvili, Antim Ivireanul... , op. cit., p. 23. 

© Mihail Gabriel Popescu, Mitropolitul Antim Ivireanul, op. cit., p. 12. 

7 Idem, p. 13. 

7l Pr, Niculae Șerbănescu, Mitropolitul Antim Ivireanul, 1716 — septembrie — 1966 , în rev. 
Mitropolia Olteniei, XVIII, nr. 9-10, Craiova, 1966, p. 772-773. 

72 Culmea cea mai înaltă a vechii culturi românești în Muntenia” cf. Gabriel Ştrempel, op, cit., p. 56- 
57; „punctul culminant al unei evoluții de două veacuri”, cf. N. Cartojan, Istoria literaturii române vechi, 
prefață de Dan Horia Mazilu, ediție îngrijită de Rodica Rotaru şi Andrei Rusu, Ed. Fundației Culturale 
Române, Bucureşti, 1996, p. 338. 

Pe drept cuvânt domnia lui Constantin Brâncoveanu a însemnat o „epocă” aparte în 
istorie, pentru că el a reuşit să creeze un impuls decisiv pentru dezvoltarea artelor şi a 
culturii în Valahia, făcând din capitala Țării Româneşti punctul de întâlnire între cultura 
italiană şi cea grecească, între Occident şi Orient. 

Prima (cultura italiană), era reprezentată de Iacob Pylarino, medicul curții — urmat de 
Bartolomeo Ferrati —, de florentinul Anton Maria del Chiaro, secretarul cancelariei domneşti 
— pe care l-am pomenit deja şi care l-a cunoscut personal şi l-a evocat mai târziu pe Antim 
Ivireanul —, precum şi de doi greci peregrini prin Italia, care au ocupat, pe rând, funcția de 
predicator al curţii: Gheorghe Maiota, cu studii la Roma şi Veneţia, şi loan Avramie (sau 
Abramios), fostul paroh al comunităţii greceşti din Veneţia, care îi urmase în această funcţie 
lui Ilie Miniat. 

În ce priveşte cultura grecească, influenţa ei era mult mai mare şi mai directă, având 
în vedere nenumăraţii ierarhi, clerici şi cărturari greci care aflaseră adăpost în Ţara 
Românească. Curtea lui Brâncoveanu devenise o „strălucită Curte de patriarhi, mitropoliți şi 
episcopi”, dintre care amintim pe cei mai importanţi: patriarhii Dionisie Seroglanul al 
Constantinopolului, Dosithei şi Hrisant Nottaras ai Ierusalimului, Gherasim Palada al 
Alexandriei, Atanasie al IV-lea Dabbas, fost al Antiohiei (căruia Antim i-a dăruit o tiparniţă 
cu litere arabe calcografiate de el, aşezată în Siria, la Alep), Auxentie proinsofiotul (al 
Sofiei), clerici de înaltă cultură ca Atanasie al Dristei, Mitrofan de Nyssa (din păcate, 
potrivnic lui Antim), Mitrofan Gregoras din Dodona, Galaction Vidalis ş.a. 

În afară de aceştia, la Academia grecească de la Sf. Sava, se aflau ca profesori 
Sevastos Kimenitul, doctorul loan Comnen, Panaiot Sinopeus, Gheorghe Trapezundul, 
Maxim Peloponesianul şi loan Cariofil, refugiat la Bucureşti după ce fusese acuzat, mai 
degrabă pe nedrept, de eresuri calvine. Cărţile unora dintre ei s-au aflat printre tipăriturile lui 
Antim Ivireanul. 

Toţi aceştia au contribuit „la reuşita mişcării culturale de sub Brâncoveanu, care, 
desigur a avut înrâuriri asupra formării intelectuale a lui Antim””*. Care era stadiul pregătirii 
teologice şi culturale a lui Antim la venirea în Țara Românească şi cât de mult s-a instruit 
după aceea, iarăşi sunt lucruri greu de ştiut cu precizie. 

Am făcut această paranteză, pentru a vedea mai bine care era contextul socio-cultural 
al apariţiei lui Antim la Bucureşti. Este foarte necesar să ştim — măcar în mare — cât de 
bogată era cultura lui şi câte dintre însuşirile sale, pe care le cunoaştem astăzi, îşi găsiseră 
deja exprimarea înainte de venirea lui pe meleagurile noastre, pentru că acest lucru ne poate 
lumina în ceea ce priveşte motivele invitării lui în Țara Românească. 

Dan Horia Mazilu consideră, că după sosirea în ţară, între 1688 şi 1691 (sau, mai 
precis, între 1689-1690), până în 1694, Antim a stat la Mitropolia din Bucureşti, unde a 
studiat, aceştia fiind „anii de învăţătură teologică, de carte grecească şi românească, poate 
sub îndrumarea acelui ieromonah Macarie de la Mitropolia Ungrovlahiei, bănuitul mentor al 


E N. Iorga, Istoria literaturii române... ed. 1969, op. cit., p. 42. 
Pr. Niculae Șerbănescu, Mitropolitul Antim Ivireanul, art. cit., p. 773. 

lui Antim””, căci este trecut în pomelnic imediat după părinţii săi. Pentru că prefața Psaltirii 


slavone din 1694, semnată de Antim, îl dovedeşte ca teolog deosebit de subtil şi de erudit, 
acelaşi exeget este de părere că „o şlefuire cărturărească neîntreruptă trebuie să se fi petrecut 
în aceşti ani, un studiu sistematic menit nu doar să completeze depozitul de ştiinţă teologică 
al ieromonahului, ci să-i cizeleze şi uneltele scriitoriceşti”/€, deşi „fundamentele pregătirii 
teologice (care, peste câțiva ani se va dovedi excepţională) fuseseră puse, probabil, la 
Constantinopol”. 

O altă opinie susţine că profesorii greci de la Academia domnească din Bucureşti îl 
cunoşteau pe Antim şi l-au recomandat lui Brâncoveanu. Se pare că cel puţin Sevastos 
Kimenitul din Trapezunt şi Gheorghe Trapezundul nu numai că îl cunoşteau, dar şi îl 
simpatizau pe Antim, provincia Trapezunt învecinându-se cu Georgia; iar Gheorghe 
Trapezundul i-a compus chiar versuri encomiastice lui Antim”. 

Făcând şi alte calcule, tindem să presupunem faptul că, matur fiind — dacă luăm în 
consideraţie 1650, anul naşterii, ca fiind o dată, dacă nu foarte exactă, cel puţin realistă (avea 
deci în jur de 40 de ani la data la care este menţionată prezenţa sa în ţară, lucru confirmat, 
credem, de faptul că în 1712 — 21 de ani mai târziu — se plângea de bătrâneţe”? — deci în 
1712, Antim putea avea în jur de 60 de ani sau mai mult, dar mai puţin, nu credem), Antim 
Ivireanul era deja o personalitate în cea mai mare parte formată în jurul lui 1690 (1689- 
1690), când se spune că a venit la Bucureşti, şi în Țara Românească nu a făcut decât să-şi 
desăvârşească această excepţională personalitate, muncind fără încetare. 

Nu toată lumea e însă de acord cu faptul că Antim ar fi venit în Țara Românească 
între 9 noiembrie 1688 (data înscăunării lui Brâncoveanu) — şi chemarea, chiar dacă 
imediată, având în vedere tot demersul pe care îl presupunea şi călătoria lui Antim, 
„împinge” data sosirii spre 1689 — şi 1690, pentru că în octombrie 1691 apare prima carte 
tipărită de el. Faptul că, pe această carte, semnează „Antim ieromonahul” dovedeşte trei 
lucruri: era deja tipograf, monah şi preot. 

Dacă acceptăm ipoteza că a fost iniţiat în tainele muncii de tipograf la Bucureşti şi că 
a fost îmbrăcat în mantie şi apoi hirotonit preot sub îndrumarea ieromonahului Macarie şi a 
mitropolitului Teodosie, timpul — mai puţin de doi ani — pare prea scurt (trei ani e numai 
durata anilor de ucenicie, înainte de a deveni cineva monah, însă nu totdeauna această regulă 
este respectată). 





75 Dan Horia Mazilu, Introducere... op. cit., p. 14. 

7 Idem, p. 15. 

77 Idem, p. 14. 

78 Cf. Mihail Gabriel Popescu, op. cit., p. 14. 

7 Cf. spuselor sale: „Judecă, măriia-ta, ca un domn creştin, de iaste cu cale şi de să cuvine să fiu lipsit 
acum, la bătrânețele mele, de amândao: şi de turma ce mi s-au încredințat de la Dumnezeu, ca unui nevrednic şi 
de munca şi osteneala tinereţelor mele? Şi numai mă rog măriei-tale să-ț fie milă de bătrânețele mele şi de 
neputințele ce am”, în Opere, p. 230, 233. 

Dacă nu, atunci înseamnă fie că a venit mai devreme, încă de pe timpul lui Şerban 
Cantacuzino, în Țara Românească, fie că era monah şi tipograf încă înainte de a veni la noi, 
sau cel puţin una din acestea două. 

Alexandru Odobescu vorbea despre: „„...Antim Ivireanul tipograful, care sub Şerban 
Cantacuzino aşeză mai întâi teascurile sale în mănăstirea Snagovului, de unde ieşiră mai 
multe cărți religioase în limbile română, elenă, slavonă şi arabă. (...) Ne lipsesc asemeni 
documente îndestule ca să schițăm o biografie complectă a acelui însemnat călugăr, carele 
din mănăstirea Ivirului de la muntele Atos, veni ca egumen în Snagov şi institui aici o 
tipografie bogată şi activă”. 

După cum se vede, Odobescu nu avea cunoştinţă de cărțile tipărite de Antim la 
Bucureşti până în 1694 şi îl credea venit de la Athos direct la Snagov, unde ar fi întemeiat o 
tipografie încă din vremea lui Șerban. Însă nu putea veni ca egumen, deoarece însuşi 
Odobescu a copiat lista egumenilor din mănăstirea Snagovului, unde Antim figurează 
începând cu 16955!. E greu de acceptat, cunoscând activitatea lui Antim la Bucureşti, că el ar 
fi venit la Snagov înainte de 1694. 

N. Iorga îl considera, într-un articol, pe Antim ca fiind „venit la noi, poate prin 
muntele Athos, dar fără să putem şti anume cu ce rost şi în ce împrejurări”*?, iar câţiva ani 
mai târziu, credea că „a venit la noi prin anii 1680” şi că nu a fost rob, nici nu a trecut pe la 
Muntele Athos, căci „la 1670-1680 Athosul era într-o situaţie foarte modestă.” După cum 
am mai spus, şi Odobescu îl consideră venit în Țara Românească în timpul lui Şerban 
Cantacuzino, între 1678 şi 1688. 

Dacă ar fi aşa, nu ar fi exclusă ipoteza ca Antim să fi participat la tipărirea Bibliei de 
la Bucureşti, din 1688, (ceea ce sugerează şi actul de canonizare**), ca unul dintre tipografi 
şi ucenic al lui Mitrofan, care era „răspunzător de imprimarea Bibliei lui Şerban”. 

O altă opinie menționează că, deşi a venit înainte de 1688, nu Şerban l-a chemat, ci 
tot Constantin Brâncoveanu, mai înainte de a fi domn, care îl cunoscuse pe Antim, ca şi 
Dimitrie Cantemir şi Nicolae Milescu, ca frate de mănăstire (fratele Andrei de la Iviron), şi 
ca elev la şcoala Patriarhiei din Halki“”. Mai multe dovezi nu avem însă nici în privinţa 
acestei ipoteze. 

Revenim acum însă la ceea ce ipodiaconul Mihai Ştefanovici scria într-o prefaţă 
elogiatoare, în Molitvenicul tipărit la Râmnic în 1706: „Acolo dară la Eghipet aflându-să 
legat Iosif, şi dezlegând visul lui Farao, au luat cinstea şi dregătoria purtării de grijă a 





5 Alexandru Odobescu, Opere, II, op. cit., p. 233. 

81 Cf. Idem, p. 230. 

82 N. Iorga, Mitropolitul Antim Ivireanul în luptă cu Ierusalimul pentru drepturile bisericii sale, în 
rev. Biserica Ortodoxă Română, LII (1934), nr. 11-12, p. 722. 

3 N. Iorga, Despre Antim Ivireanul, art. cit., p. 614. 

%4 Ibidem. 

5 ***Proclamarea solemnă a canonizării Sfântului Ierarh - Martir Antim Ivireanul, art. cit., p. 162. 

5 Ibidem. 

57 Pr. Prof. Dr. Petru I. David, Caută şi vei afla, op. cit., p. 711. 

roadelor pământului, ca să le strângă şi să le adune în jitniţele lui, auzind şi acel cuvânt de 
bucurie (au şi mai vârtos i-am zice de Prorocie): unde vom afla om ca acesta, carele are 
Duhul lui Dumnezeu într-însul? |Fac. 41, 38] Aici în ţara noastă, nu ca acel eghiptenesc 
Farao, ci cel blând, asemenea lui David, Prealuminatul zic şi înălţatul nostru stăpân şi Domn 
Ioann Constandin B.(asarab) B.(râncoveanu) Voevod aflându-te, şi văzându-te pre iubirea ta 
de Dumnezeu, şi cercetându-ţi ascuţita minte, te-au aflat vrednic şi iscusit, nu întru dezlegări 
de visuri, (cum Farao, atunci, pre Iosif), ci întru vederoasă şi apucătoare de mână lucruri, 
carele văzându-le şi cu mintea pricepându-le minunatul acesta Domn, au zis (şi poate zice): 
au doară vom afla om ca acesta, i proci. Că a ce fealiu de meşterşug şi lucrare iscusită nu te- 
ai arătat desăvârşit? De voiu zice în toate, nu voiu minţi, că adevărat voiu grăi, după 
cuvântul dumnezeescului Pavel”. 

Pr. Niculae Şerbănescu a interpretat această prefaţă astfel: „Se arată aici că Antim a 
fost chemat în ţară de vodă Brâncoveanu...”® şi la fel au considerat şi Mihail-Gabriel 
Popescu” şi Gabriel Ştrempel”!, precum şi alţi cercetători. 

Să privim însă şi noi textul cu atenție. Acesta spune: „Aici în ţara noastră... 
Brâncoveanu aflându-te, şi văzându-te... şi cercetându-ţi ascuţita minte, te-au aflat vrednic 
şi iscusit... întru vederoasă şi apucătoare de mână lucruri...”. 

Putem să presupunem că Mihai Ştefanovici a omis să scrie te-a chemat, adică „Aici, 
în ţara noastră... Brâncoveanu aflându-te, şi văzându-te... te-a chemat” sau că „te-au aflat 
vrednic şi iscusit” este sinonim cu aceasta. Dar credem că o asemenea interpretare este puţin 
forțată şi mai credem că ucenicul lui Antim ar fi pus accent pe o asemenea informaţie, dacă 
aceasta ar fi fost reală. 

Însă concluzia care se deduce din lectura textului este tocmai cea contrară ipotezei 
anterioare, şi anume că „Aici în ţara noastră... Brâncoveanu aflându-te, (adică te-a găsit aici, 
în ţară — n.n.)... 

„acest domnitor „te-au aflat vrednic şi iscusit... întru vederoasă şi 
apucătoare de mână lucruri...” şi, deci, l-a menţinut sub aripa domnească, după moartea lui 
Şerban Cantacuzino şi i-a încredinţat sarcini importante pentru Biserica şi cultura 
românească. Comparaţia cu Sf. Iosif este foarte clară, mai mult decât evidentă, dacă se poate 
spune astfel: faraonul l-a aflat pe Sfântul Iosif în ţara sa, în temniţele palatului său şi, 
conform Bibliei, „a zis Faraon către toţi dregătorii săi: Am mai putea găsi, oare, un om, ca 
el, în care să fie Duhul lui Dumnezeu? Apoi a zis Faraon către Iosif. De vreme ce Dumnezeu 
ţi-a descoperit toate acestea, nu se află om mai înţelept şi mai priceput decât tine” (Fac. 41, 
38-39). 

Din această interpretare a faptelor pe care ne-o oferă Mihai Ştefanovici, se poate 
conchide fără nicio rezervă şi fără nici cel mai mic dubiu că Brâncoveanu l-a găsit pe Antim 
în ţară, foarte aproape de sine, şi că, având prilejul să îi cunoască îndeaproape calitățile 


5 Evhologhion adecă Molitvenic, vol. I şi II, Râmnic, 1706, op. cit., f. 3. 

5 Pr. Niculae Șerbănescu, Mitropolitul Antim Ivireanul, 1716 — septembrie — 1966, art. cit., p. 783. 
% Cf. Mihail-Gabriel Popescu, op. cit., p. 12. 

°l Cf. Gabriel Ştrempel, op. cit., p. 161. 

excepţionale, atât spirituale cât şi practice, a înţeles că este o persoană unică, mai potrivită 
decât care nu mai poate afla alta pentru a-i încredința cel mai important rol în propăşirea 
spirituală şi culturală a ţării, şi anume acela de conducător al tipografiei domneşti; o 
personalitate atât de remarcabilă încât domnitorul s-a putut dispensa chiar şi de mult 
experimentatul Mitrofan, care tipărise Biblia la 1688 şi mare parte din cărțile mitropolitului 
Dosoftei al Moldovei. 

Spre această din urmă ipoteză ar tinde şi rândurile scrise anterior de ucenic, unde se 
afirmă că Antim a fost „din ţara ta scos şi în partea locurilor noastre adus şi nemerit”. 
Cuvintele acestea ne-ar putea lăsa oarecum să înţelegem că imediat ce a fost „scos” din 
Iviria, a şi fost „adus şi nemerit” în ţara noastră, ceea ce ar da dreptate celor ce susţin că a 
venit la noi mai devreme. 

Dar acest lucru nu se potriveşte cu mărturia însăşi a lui Antim — de care aminteam 
anterior — : „Eu aici, în ţară, n-am venit de voia mea, nici de vreo sărăcie sau lipsă”, încât ar 
fi mai potrivit să înţelegem că între „scos” din ţara sa şi „adus” în ţara noastră există un 
interval de timp, pe care ucenicul nu l-a considerat interesant să-l amintească. Probabil că lui 
i se păreau superflue aceste detalii. 

În acelaşi timp, nu putem să nu observăm o inadvertenţă între „adus” şi „n-am 
venit... de vreo sărăcie sau lipsă” — pentru că, în acest context, „n-am venit de voia mea” se 
înţelege nu că a venit forţat, ci că nu a căutat el însuşi să vină la noi în ţară, ci a fost chemat, 
solicitat —, deci cele două afirmaţii nu s-ar referi la acelaşi moment din viaţa lui Antim. 

Totodată, s-ar putea susţine şi că ar fi putut veni, fiind „adus”, mai întâi în Moldova, 
căci nu spune neapărat că în Țara Românească, ci „prin părțile noastre”, care ar putea fi 
înţelese şi ca reprezentând Moldova, de unde, mai târziu, să poată veni în Țara Românească, 
neîmpins de „vreo sărăcie sau lipsă”, la solicitarea cuiva sau împreună cu cineva. E nevoie 
însă de o cercetare extrem de minuțioasă asupra acestui subiect. 

Putem să interpretăm, deci, că domnitorul l-a „aflat” pe Antim în Țara Românească 
şi nu a trebuit să-l aducă de la Constantinopol. Gabriel Ştrempel observă un alt lucru ce vine 
în sprijinul acestui fapt, şi anume mărturisirea însăşi a lui Antim din scrisoarea de apărare, 
datată 13 ianuarie 1712, către Constantin Brâncoveanu, în care Antim scria „n-am venit de 
voia mea”, şi anume: „Să înţelegem, deci, că i s-a impus să plece din Constantinopol, unde 
avea o stare materială îndestulătoare, ca să răspundă cererii lui Brâncoveanu?! De ce n-a 
precizat Antim aci, la acest punct al treilea [din scrisoare], şi acuma, când trebuia să se 
disculpe de învinuiri atât de grave (vom vedea mai târziu care erau acestea — n.n.), că el, 
Brâncoveanu, l-a chemat să vie în ţară?! Ne este greu să admitem că în situaţia în care se 
afla Antim, redactând punctele de apărare, cu grijă pentru fiecare expresie ce-i ieşea de sub 
condei, să-i fi aruncat lui Brâncoveanu cuvintele: Eu aici, în țară, n-am venit de voia mea, 
dacă autorul aducerii sale în Muntenia ar fi fost Constantin Brâncoveanu. Să fi venit înainte 
de înscăunarea domnului?! Să fie una şi aceeaşi persoană cu Andrei, unul dintre ucenicii 

pomeniţi de Mitrofan [de Dosoftei, nu de Mitrofan — n.n.] la tipărirea volumului II al Vieții 
Sfinţilor, opera lui Dosoftei, imprimată la Iaşi în 168421”. 

După câte înţelegem noi, cuvintele pe care Antim i le-a scris în anul 1712 lui 
Brâncoveanu, „n-am venit de voia mea, nici [împins] de vreo sărăcie sau lipsă”, erau menite 
să îi reamintească domnitorului că mitropolitul (la acea dată) Antim nu se număra printre 
aceia, mulţi, dintre care şi destui patriarhi, care au sosit în Țara Românească aflând despre 
dărnicia voievodului său, căutând sprijin material pentru nevoile lor (care erau şi ale 
Ortodoxiei, e adevărat) şi nici dintre cei care, pentru un motiv sau altul, erau prigoniţi şi au 
găsit adăpost la mila şi totodată, la judecata dreaptă a domnitorului muntean. 

Nu el, Antim, a fost cel care a solicitat ajutor în Țara Românească, ci el a fost cel 
care a fost solicitat spre a ajuta la prosperitatea spirituală şi culturală a ţării. De aceea i-a 
reamintit voievodului, în mod delicat, că nu numai el îi datorează recunoştinţă pentru 
susţinerea de care s-a bucurat, ci şi domnul ţării trebuie să fie recunoscător pentru efortul pe 
care el l-a depus pentru binele ţării sale de adopţie. Antim a muncit neîncetat şi nu s-a 
bucurat niciodată de avantaje şi nici nu a cerut milă, deşi acest lucru nu era înjositor în 
condițiile extrem de dificile din acele vremuri. Este un amănunt esenţial care sugerează, 
după cum observa şi Gabriel Ştrempel, că nu Brâncoveanu l-a chemat. Altfel mitropolitul nu 
i-ar fi declarat atât de abrupt: „n-am venit de voia mea”. 

El a vrut numai să îi atragă atenţia să nu facă greşeala de a-l număra în rândul celor 
care au căutat sprijin, când el era cel care a venit să sprijine, să îşi aducă aportul, fără să 
urmărească vreun interes personal. 

Însă, dacă în ţară nu l-a adus Constantin Brâncoveanu, este posibil ca Şerban 
Cantacuzino să fi fost promotorul acestei sosiri şi atunci e valabilă ipoteza că este unul 
dintre ucenicii cu care Mitrofan a lucrat la tipărirea Bibliei de la Bucureşti, din 1688, chiar 
dacă nu îl pomeneşte. Pentru că ucenicii nu sunt de obicei pomeniţi, decât dacă au realizat 
efectiv o tipăritură, nu şi dacă au colaborat la aceasta. 

De altfel, deşi toată lumea crede că, după 1688-1689, Antim era sigur în Țara 
Românească, lucrând sub conducerea lui Mitrofan la tipografia domnească din Bucureşti, el 
nu este amintit deloc în cărțile imprimate atunci: Întâmpinarea la principiile calvine şi la 
chestiunile lui Chiril Lucaris, de Meletie Sirigul (1690) şi traducerea din Sf. loan Gură de 
Aur, realizată de fraţii Radu şi Şerban Greceanu şi tipărită cu titlul Mărsăritare (1691), ci 
numai după ce a preluat efectiv conducerea tipografiei, Mitrofan fiind numit episcop de 
Buzău. 

Ar fi de înţeles, încă şi mai mult, în acest caz, prietenia şi simpatia care l-au legat 
mereu pe Antim de Cantacuzini. lar afirmaţia lui Antim despre Constantin Brâncoveanu, că 


” Gabriel Ştrempel, op. cit., p. 250. 

% Cf. Idem, p. 67-68. Există şi un alt cercetător, Al Papadopol-Callimach, care, afirmînd că a scris şi o 
biografie a lui Antim Ivireanul, deşi nu a tipărit-o, susţinea că acesta a venit în Ţara Românească din Moldova 
— cf. Al Papadopol-Callimach, Un episod din istoria tipografiei în România, în Analele Academiei Române, 
Mem. Sect. Ist., s. II, t. XVIII (1895-1896), p. 135-152, apud. Gabriel Ştrempel, op. cit., p. 44 şi nota 39. 

acesta era „făcătoriul mieu de bine”, poate fi înțeleasă şi prin aceea că Brâncoveanu, 


„cercetându-ţi ascuțita minte” şi observând rafinamentul lui Antim în toate artele practice, 
pe „carele văzându-le şi cu mintea pricepându-le minunatul acesta domn”, nu putea a le 
trece cu vederea şi a nu-i încredința lui Antim responsabilități din ce în ce mai mari, 
sprijinind apoi şi ascensiunea sa în ierarhia ecleziastică, cu atât mai mult cu cât avea mare 
nevoie de o personalitate ca aceasta. 

În sfârşit, un alt argument care nouă ni se pare logic în ipoteza că nu Brâncoveanu l-a 
adus pe Antim în Țara Românească, este acela că, din 1691, din momentul în care a trecut în 
fruntea tipografiei de la Mitropolia din Bucureşti, Antim Ivireanul a desfăşurat un plan 
tipografic cu evidente puncte programatice, anterior stabilit în liniile sale esenţiale — şi vom 
vedea acest lucru la timpul potrivit, în capitolul în care vom discuta despre activitatea sa 
tipografică. 

În plus, este limpede — după cum voi detalia mai târziu — că încă de la începutul 
activităţii sale, Antim pregătea opera de naționalizare a cultului, țel deosebit de nobil şi de 
înalt, pe care în mod sigur nu şi l-ar fi putut impune în decurs de numai un an, între 1689- 
1690, când ar fi putut fi chemat de Brâncoveanu, ci este rodul unei activități tipografice mai 
îndelungate şi a unei identificări profunde cu aspiraţiile naţionale ale românilor, care trebuie 
să se fi făcut într-o perioadă de timp mai mare, având în vedere faptul că nu a fost secondat 
ŞI nici susţinut de o altă personalitate, ecleziastică sau mirenească, în afară de domnitorii 
înşişi, Şerban Cantacuzino şi Constantin Brâncoveanu. 

Un alt amănunt care ne face să ne punem întrebări este următorul: în ediţia loan 
Bianu a predicilor antimiene, apărută în 1886, episcopul Melchisedec Ştefănescu afirmă, în 
biografia vieţii lui Antim Ivireanul, pe care o semnează, că a văzut la mănăstirea Agapia un 
manuscris care i-ar fi aparţinut lui Antim, scris de acesta în tinereţe, cu o „ortografie bizară” 
şi „greşeli de pronunție”, „ceea ce dovedeşte încă o dată că era străin de neamul nostru şi 
că se străduia din răsputeri să înveţe limba românească, pe care a ajuns să o stăpânească 
uimitor de bine mai târziu”. 

Dar acest lucru dovedeşte şi faptul că a ajuns mai devreme pe meleagurile noastre, 
precum şi că a trecut mai întâi prin Moldova, din moment ce manuscrisul respectiv a fost 
descoperit la mănăstirea Agapia. Dacă acest manuscris există cu adevărat şi, mai ales, dacă 
aparţine fără dubiu lui Antim, ar fi o probă inatacabilă, după părerea noastră, că acesta a 
venit mai de timpuriu şi a trăit în Moldova, înainte de a se stabili în Țara Românească. 





” Opere, p. 227. 

% Predici făcute la praznice mari de Antim Ivireanul, mitropolitul Ungrovlahiei, 1709-1716. Publicate 
după manuscrisul de la 1781 cu cheltuiala Ministerului Cultelor şi al Instrucţiunei Publice de prof. I. Bianu, 
Bibliotecarul Academiei Române. Cu notițe biografice despre mitropolitul Ungrovlahiei Antim Ivireanul de 
P.S.S. episcopul Melhisedec, Bucureşti, 1886, p. VI. 

% Cf. Pr. Conf. Al. I. Ciurea, Antim Ivireanul predicator şi orator, în rev. Biserica Ortodoxă Română, 
LXXIV (1956), nr. 8-9, p. 780. 

De asemenea, problema improprierii impecabile, de către Antim, a limbii române, 
reclamă recunoaşterea unei perioade mai îndelungate pe care acesta să o fi petrecut în Țările 
Române. 

În legătură cu însuşirea limbii române ne permitem o scurtă observaţie. În septembrie 
1693, Antim imprima Evangheliarul greco-român, în care, ca tipograf, alcătuieşte o 
postfață”, care este primul document ce face dovada stăpânirii limbii române de către acesta 
într-o foarte mare măsură, având în vedere circumstanţele pe care le luăm în calcul, nu 
numai în ceea ce priveşte lexicul şi gramatica, dar şi în privinţa exprimării adâncului 
bogosloviei %, adică al teologiei. 

De aceea întrebarea firească ce se iscă este aceasta: cum a reuşit Antim să-şi 
însuşească limba română atât de bine, în decurs de numai trei-patru ani, în cazul în care n-a 
ajuns în Țara Românească mai devreme de sfârşitul lui 1688 sau începutul lui 1689? Aceasta 
având în vedere că, în perioada amintită, Antim se preocupa şi de tipografie şi de alte 
activități, în acelaşi timp. Cred că este o problemă care nu poate fi soluționată de varianta 
chemării lui Antim de către Brâncoveanu. 

La acestea am adăuga o remarcă privitoare la faptul că, în postfaţa amintită, sunt 
identificabile mici stângăcii gramaticale şi unele fonetisme moldoveneşti (cum ar fi 
Dumnezău, Dumnezăire, singuri, puţină cd) pe care, în curând, nu le vom mai regăsi în 
scrierile sale şi care pot fi interpretate ca nişte rămăşiţe ale însuşirii de către Antim a graiului 
moldovenesc, mai înainte de a face cunoştinţă cu varianta munteană a limbii noastre. Un an 
mai târziu, în dedicaţia Psaltirei româneşti!“ deşi se mai regăsesc astfel de fonetisme şi unii 
termeni mai arhaici, acelaşi autor face dovada unei aproape perfecte stăpâniri a limbii 
române literare, putând sta alături de orice text scris într-o frumoasă, limpede şi cursivă 
limbă românească, ceea ce dovedeşte că a conştientizat necesitatea imperioasă de a-şi 
desăvârşi însuşirea graiului nostru şi a şi dus la îndeplinire, cu mult zel — şi cu efecte 
evidente — acest deziderat al său. 

Însă nu am răspuns încă la întrebarea cea mai importantă: când a venit Antim 
Ivireanul în ţara noastră? După toate cercetările pe care noi le-am întreprins, concluzia ce 
mai plauzibilă, în opinia noastră, cu care am putut fi de acord, a fost aceea că: „Antim 
Ivireanul a venit printre români înainte de domnia Brâncoveanului, poate după anul 1680, 
când prin străduinţa patriarhului Dositei al Ierusalimului, s-a înfiinţat tipografia grecească de 
la mănăstirea Cetăţuia din laşi, la care, cumva, se va fi simţit nevoie şi de îndemânatica lui 
mână de lucru”!0!. Să vedem însă cum s-au petrecut lucrurile. 





° Opere, p. 397-398. 

% Idem, p. 397. 

” Ibidem. 

100 Idem, p. 398-399. 

19! Pr. Niculae Șerbănescu, Antim Ivireanul, Mitropolitul Țării Româneşti — 275 de ani de la moartea 
sa martirică — (1716-1991), în rev. Biserica Ortodoxă Română, CIX (1991), nr. 10-12, p. 84. Autorul trece în 
revistă şi această ipoteză, deşi el însuşi nu înclină spre aceasta (dar se observă o schimbare în poziţia sa, faţă de 

Într-adevăr, vechea tipografie de la Iaşi, înființată de mitropolitul Varlaam al 
Moldovei în timpul domniei lui Vasile Lupu, care pentru un timp îşi încetase activitatea, a 
fost repusă în funcţiune de către mitropolitul Dosoftei, în 1679, pentru a tipări 
Dumnezăiască Liturghie. Dosoftei suferise de pe urma lipsei unei tipografii, fiind nevoit să 
îşi tipărească în Polonia Psaltirea în versuri (1673). 

După Dumnezăiască Liturghie, el va face să vadă lumina tiparului şi celelalte cărți de 
cult, unele traduse pentru prima dată în româneşte, sau cel puţin, chiar dacă existase 
precedentul Coresi, apărute pentru prima dată din inițiativa şi sub autoritatea Bisericii 
Ortodoxe. Începând cu 1680, cel care va tipări unele din cele mai importante cărți traduse 
sau izvodite de Dosoftei va fi ucenicul său, ieromonahul şi tipograful Mitrofan, care dă la 
lumină Psaltirea slavo-română (1680), Molitvenicul de-nţăles (1681), Viaţa şi petrecerea 
Sfinţilor (trei volume, 1682, 1683, 1686). 

Însă tot în acel timp vine în Moldova şi patriarhul Ierusalimului Dosithei, având 
programe tipografice concrete — întrucât, după cum vom vedea în capitolul următor, 
tipografia de la Constantinopol, minată de intrigi iezuite, este nimicită de turci —, motiv 
pentru care îl solicită pe ieromonahul Mitrofan, după 1680, să facă „o tipografie grecească la 
Cetăţuia, lângă laşi, unde a tipărit lucrările: Despre primatul papei, a lui Nectarie al 
Ierusalimului (1682), Dialog contra ereziilor, a lui Simeon al Tesalonicului (1683) şi Slujba 
Sfinţilor Serghie şi Vah (1685)"%. 

Lucrând la aceste două tipografii, Mitrofan „a format de asemenea câţiva ucenici 
între care credem că s-a aflat şi Antim (Andrei), pe care Dosithei l-a adus cu sine de la 
Constantinopol, fie pentru a deprinde, fie, mai degrabă, pentru a se desăvârşi în meşteşugul 
tipografic şi pentru a ajuta la înfiinţarea noii tipografii, ca şi la funcționarea rodnică a 
ambelor utilaje tipografice, atât a celui românesc, cât şi a celui grecesc, care îl interesa în 
primul rând pe Dosithei. 


3103 

Prin urmare este logic să considerăm că Antim a participat la imprimarea acelui 
volum II din Viaţa şi petrecerea Sfinţilor al lui Dosoftei, în care este, cel mai probabil, 
menţionat sub numele de Andrei, ca ucenic al ieromonahului Mitrofan, viitor episcop de 
Huşi (1683-1686). La sfârşitul volumului amintit stă scris, de către mitropolitul Dosoftei, 
într-o notiţă: „Smeritul Dosithei mitropolitul Sucevei şi tiparnicii ieromonahul Mitrofan 
făcătoriul tiparelor cu ucenicii săi Pavel şi Ursul, Andrei”. 

Dragoş Morărescu, de acord cu venirea lui Andrei/Antim mai întâi în Moldova, 


consideră că „separarea și ordinea nu este întâmplătoare şi nu are sens concesiv. Legătura 





articolele mai vechi şi o maleabilitate în a accepta şi această ipoteză), însă o vom lua în consideraţie ca pe 
singura care ni se pare cu adevărat viabilă, coroborând toate informaţiile de până acum. 

102 Pr. Prof. Dr. Mircea Păcurariu, Istoria Bisericii Ortodoxe Române, vol. II (secolele XVII şi XVIII), 
ediţia a II-a, Ed. IBMBOR, Bucureşti, 1994, p. 123. 

'% Ibidem. 

104 Cf, Pr. Niculae Șerbănescu, Antim Ivireanul, Mitropolitul Ţării Româneşti — 275 de ani de la 
moartea sa martirică — (1716-1991), art. cit., p 84. 


31 


este directă între Mitrofan şi ucenicii săi Pavel şi Ursul, care sunt de o seamă, dar între ei şi 
Andrei virgula reprezintă o separare marcând o altă categorie şi semnificaţie, alta decât 
simplul ucenic”. 

Însă, în 1686, din nefericire, mitropolitul Dosoftei este nevoit să plece în exil forțat, 
fiind luat de oştile regelui Jan Sobieski, iar protejatul său, episcopul Mitrofan al Huşilor, se 
refugiază şi el în Ţara Românească, în acelaşi an, unde Şerban Cantacuzino, care avea mare 
nevoie de meşteri tipografi, îl numeşte în fruntea tipografiei domneşti de la Bucureşti, unde 
şi realizează tipărirea Bibliei de la 1688. El a făcut însă mai mult decât să tipărească marea 
Biblie, diortosind textul, „căci o însemnare de pe ultima pagină îl prezenta ca: « a tot 
meşterşugul tipografiei şi îndreptării cuvintelor rumâneşti ostenitoriu "19. 

Odată cu Mitrofan însă credem că a venit în Țara Românească şi Antim, intim legat 
de destinul tiparelor, având în vedere şi faptul că patriarhul Dosithei se va orienta, de acum 
înainte, în scopul imprimării unor cărți esenţiale pentru Biserică, spre Țara Românească şi 
spre ajutorul generos al domnitorilor munteni, mai ales al lui Brâncoveanu, iar nevoia de 
meşteri tipografi era în continuare acută. Această opinie ne este întărită de faptul că Mitrofan 
nu a venit singur în Țara Românească, ci însoțit de ucenici, întrucât pe Ursu, cel amintit 
anterior, tipograf şi gravor, îl vom regăsi tipărind după moartea lui Mitrofan, în 1703, o 
Psaltire la Buzău, continuând munca maestrului său!%. 

Numărul tiparniţelor din Țara Românească va creşte simţitor, scop în care, pentru 
început, fostul episcop de Huşi, Mitrofan, va fi numit episcop de Buzău (1691-1702) şi va 
înființa o tipografie în acest oraş, unde va imprima, între altele, pentru prima dată, cele 
douăsprezece volume ale Mineelor (1698), traduse în româneşte de Radu Greceanu. Din 
1691, când Mitrofan pleacă la Buzău, îi urmează — în mod firesc — la conducerea tipografiei 
bucureştene, Antim Ivireanul, între timp ajuns ieromonah. 

De Antim, ca unul care şi-a întrecut maestrul, pe Mitrofan, în cele ale tipografiei — 
dovadă fiind încredințarea în mâinile sale a destinelor tipografiei domneşti, în timp ce 
Mitrofan va ocupa, după 1691, un loc oarecum mai „periferic”, în peisajul tipografic — aveau 
nevoie domnitorii Şerban Cantacuzino şi Constantin Brâncoveanu, care nutreau planuri mari 
de ridicare a prestigiului cultural şi politic al ţării, dar şi Dosithei patriarhul, cel care a fost 
promotorul, în primă instanţă, al venirii lui la noi. 

Argumentul forte al celor ce nu acceptă această posibilitate, a aducerii lui Antim mai 
întâi în Moldova şi a uceniciei lui la Mitrofan, este că viitorul mitropolit al Ungrovlahiei nu 
l-a trecut pe cel ce i-a fost un timp maestru în pomelnicul său personal — despre care am 
vorbit — lucru inacceptabil (consideră ei), dacă acesta a jucat un rol atât de mare în viaţa lui. 
Dar Antim nu l-a trecut în pomelnic nici pe Dosithei, despre care se consideră, oricum, că a 


1% Dragoș Morărescu, Antim Ivireanul, xilograf, în rev. Lumina lumii, Rm. Vâlcea, an IX-X, nr. 9-10, 
p. 7-20. 

1% Pr. Prof. Dr. Mircea Păcurariu, op. cit., p. 136. 

107 Cf, Magistrand Turcu Nicolae, Viaţa și activitatea cultural-tipografică a episcopului Mitrofan al 
Buzăului, în rev. Biserica Ortodoxă Română, LXXXIII (1965), nr. 3-4, p. 294. 

influenţat extrem de mult cursul vieţii lui (întrucât şi cei ce cred că Antim a venit la noi pe 
vremea lui Brâncoveanu, îi atribuie tot lui Dosithei cel mai mare merit), nici alt nume de 
patriarh sau domnitor — şi au fost mulţi dintre aceştia, care au avut un rol crucial în destinul 
său —, ci doar pe Macarie ieromonahul şi Teodosie (Veştemeanu) mitropolitul. Însă noi 
considerăm că numai despre aceştia a crezut de cuviinţă el că i-au fost cu adevărat părinți 
duhovniceşti şi binefăcători şi de aceea a făcut această alegere. 

În ceea ce-l priveşte pe Mitrofan nu ştim dacă el l-a iniţiat în tainele artei tipografice 
sau dacă Antim doar s-a perfecționat lucrând împreună cu acesta. Mai degrabă credem în 
ultima dintre aceste două soluţii, întrucât a existat o tipografie la Constantinopol, adusă de 
patriarhul Chiril Lukaris, mai înainte ca Dosithei să se orienteze spre folosirea unei alteia 
noi, la Cetăţuia, în urma distrugerii celei constantinopolitane de către turci. 

Înclinăm, prin urmare, să credem că nu Mitrofan l-a iniţiat pe Antim în arta 
tipografiei, deoarece, după cum vom vedea, demersul lui Dosithei de a înfiinţa şi/ sau de a 
folosi tiparniţe din Moldova şi Țara Românească, urma unor eşecuri de a face să funcţioneze 
permanent o tipografie la Constantinopol, unde, probabil, s-a instruit, pentru început, şi 
Andrei-Antim. Altfel nu ar fi avut logică aducerea lui în Țările Române. Căci a crede că a 
fost adus fără a fi deloc iniţiat, în speranţa că se va dovedi un bun tipograf, când erau atât de 
multe în joc, înseamnă a ne hazarda. 

Pe de altă parte, când Antim Ivireanul a avut, la rândul lui, ucenici tipografi, el a fost 
şi părinte duhovnicesc pentru ei şi i-a promovat cu toate puterile sale, însă nu putem 
extrapola această situaţie, pentru a o transpune altora, inclusiv lui Mitrofan. Fiindcă nu toţi 
maeştrii tipografi erau generoşi sau dispuşi să aibă o relaţie aparte cu ucenicii lor. 

Pe cărţile tipărite de Mitrofan nu apar şi numele ucenicilor săi tipografi’. Aşa încât 
ni se pare destul de credibil să considerăm că Antim a lucrat cu Mitrofan şi s-a instruit în 
tipografiile conduse de acesta, la Iaşi şi la Bucureşti, fără ca să se stabilească o relaţie 
deosebit de strânsă între ei. 

O probă în susţinerea tezei noastre ne-o oferă însă şi stabilirea unei relaţii între Biblia 
de la Bucureşti şi persoana lui Antim, despre care credem că a lucrat la tipărirea ei, ca 
ucenic al lui Mitrofan. Remarcăm, în acest sens, consonanţa între cuvintele scrise la finalul 
Bibliei de la 1688 („Precum doresc să sosească la vadul cel cu adăpostire carii sunt bătuţi de 
valuri întru luciul mării, aşa am dorit şi eu să sosesc la sfârşitul cărţii aceştiia”!%) şi epilogul 





19% Cf. Idem, p. 291: „În lucrarea sa, episcopul tipograf a avut în jurul său o serie de buni ucenici, care, 
fiind prea modegşti, n-au îndrăznit să-şi pună şi ei numele alături de dascălul şi episcopul lor, Mitrofan. De 
aceea, până la tipărirea Triodului de la 1700, nu găsim niciun alt nume de tipograf sau gravor, cu toate că ei au 
existat în mod sigur, căci cărțile apărute sub directa conducere a episcopului tipograf Mitrofan, nu puteau fi 
opera unei singure persoane, dacă ţinem seama de numărul mare şi de rapiditatea cu care s-au tipărit. De la 
1700 cunoaştem o serie de ucenici ai episcopului Mitrofan. Astfel, în Triod găsim unele gravuri reprezentând 
diferite scene biblice din Vechiul şi Noul Testament, semnate de: loannikie Bk. 1700 (Ioanichie Bacov 1700), 
precum şi alte gravuri.” 

'% Biblia adecă Dumnezeiasca Scriptură, tipărită cu binecuvântarea şi prefață de P. F. P. Teoctist, 
Patriarhul Bisericii Ortodoxe Române, Ed. IBMBOR, Bucureşti, 1988, p. 933. 

versificat, aparținând lui Antim (şi preluat apoi de ucenicii acestuia) de la sfârşitul 
Evangheliarului românesc din 1698: 

Precum cei streini doresc moşia să-şi vază, 

Când sunt într-altă ţară de nu pot să şază 

Și ca cei ce-s pre mare bătuţi de furtună 

Și roagă pre Dumnezeu de linişte bună, 

Aşa şi tipografii de-a cărţii sfârşire 

Laudă neîncetată dau şi mulţumire. 

Am anticipat puţin lucrurile, dar având în vedere cele ce am stabilit până acum, 

rămâne de discutat, în cele ce urmează, acel nume care apare pe prima carte tipărită de el, şi 
care, cum am mai spus, îi conferă un triplu statut, de monah, preot şi tipograf. 

I. 3. UNDE A ÎMBRĂCAT MANTIA MONAHALĂ 
ŞI UNDE A ÎNVĂŢAT MESERIA DE TIPOGRAF 


Episcopul Melchisedec, în prefața la a 2-a ediţie a Didahiilor, spunea că Antim a 
venit la noi ca mirean!!!. De aceeaşi părere este şi Gabriel Ștrempel (Antim „a venit mirean 


în țară”!!?) şi Pr. Nicolae Șerbănescu, care afirmă că personalitatea sa complexă a atras 


atenţia „mai marilor noştri bisericeşti”, ce au vrut „să-l câştige pentru Biserică”, considerând 
pentru aceasta că „cel mai potrivit lucru era ca el să intre în monahism.” Tot el este de 
părere că ieromonahul Macarie, protosinghelul Mitropoliei, i-a fost „naş de călugărie”!*, iar 
mitropolitul Teodosie l-a hirotonit preot, şi, mai târziu, arhiereu (episcop de Râmnic). 

Unii cercetători rămân indecişi asupra acestui aspect privitor la data şi locul în care 
Antim a intrat în cinul monahal: „Dacă va fi fost hirotonit la noi, atunci am avea o explicaţie 
în plus la aceea că, în pomelnicul pe care-l întocmeşte, îndată după părinţii săi trupeşti loan 
şi Maria, el aşază pe ieromonahul Macarie şi pe mitropolitul Teodosie, ca pe nişte adevăraţi 
părinţi duhovniceşti. Dacă însă el a lucrat vreme mai îndelungată pe lângă Patriarhia din 


Constantinopol, atunci este posibilă intrarea lui în cinul monahal încă de pe atunci”!!5. 


110 Gabriel Ştrempel, op. cit., p. 240. 

MEN. Iorga, Istoria literaturii române..., ed. 1901, op. cit., p. 419. 
112 Gabriel Ştrempel, loc. cit., p. VII. 

113 Îh Mitropolitul Antim Ivireanul, art. cit., p. 775. 

14 Ibidem. 


115 Mihail-Gabriel Popescu, Mitropolitul Antim Ivireanul, op. cit., p.14. 

Damian P. Bogdan îl crede a fi monah încă de la Constantinopol: „Constantin 
Brâncoveanu îl găseşte pe Antim Ivireanul probabil la Constantinopol, unde (...) devenise şi 
”116 Însă documentaţia este, şi în acest caz, lacunară. 

Dacă Macarie ieromonahul, „mare ecleziarh al Catedralei mitropolitane” din 
Bucureşti!!”, este — după cum ne-o arată grija lui Antim de a-i păstra numele spre pomenire 
veşnică la mănăstirea ctitorită de el — un om care a jucat un mare rol în viaţa ierarhului 
nostru, întrebarea firească ce se pune este: care anume a fost acest rol? 

Credem că Dan Horia Mazilu are dreptate atunci când opinează că Antim s-a adâncit 
în studiu sub îndrumarea lui Macarie, pentru că e normal ca recunoştinţa unei persoane de un 
asemenea rafinament spiritual şi teologic, cum a fost Antim, să se fi îndreptat în primul rând 
spre învățătorul său, mai mult decât spre orice altă persoană, din oricare alt motiv. 

Ieromonahul Macarie i-a devenit părinte duhovnicesc, „îndrumător spiritual”! 15, şi 
probabil că tot el l-a tuns în monahism, iar mitropolitul Teodosie l-a hirotonit preot (şi mai 


călugăr 


târziu episcop, lăsând şi diată să-i urmeze Antim ca mitropolit, după moartea sa), amândoi 
fiind protectorii săi, care l-au sprijinit şi au crezut în el. Acesta este motivul pentru care, 
credem noi, Antim Ivireanul i-a trecut numai pe ei doi în pomelnic, dintre toţi pe care i-a 
întâlnit şi care, probabil, l-au ajutat în viaţă, mai mult sau mai puţin. 

Simplul fapt de a-l fi hirotonit monah şi preot nu ar fi născut sentimente atât de 
puternice de recunoştinţă, dacă cei doi nu s-ar fi comportat şi ca nişte adevăraţi părinţi 
duhovniceşti. Antim nu e recunoscător față de cine l-a tuns în monahism, ci față de cine l-a 
învăţat să fie monah şi teolog cu adevărat (el era şi isihast, după cum vom arăta mai târziu). 

De remarcat că Antim nu respectă ordinea ierarhică atunci când le trece numele în 
pomelnic, numindu-l mai întâi pe Macarie ieromonahul şi apoi pe Teodosie mitropolitul — şi, 
cunoscând faptele din exterior, cineva ar putea spune că ultimul i-a făcut mai mult bine — 
ceea ce este încă o dovadă că Antim avea o altă scară de valori şi preţuia cel mai mult 
binefacerile duhovniceşti, pe cele ascunse ochilor celor mulţi şi sincere. 

E neîndoielnic că a avut multe de învăţat de la nenumărate persoane, clerici, ierarhi, 
cărturari şi domni, dar a ales să amintească numai pe cei care i-au dat posibilitatea unei 
înaintări spirituale în înţelepciune. Părerea noastră e că ieromonahul Macarie a făcut aceasta 
iar mitropolitul Teodosie l-a apărat şi l-a sprijinit cât a putut de mult, creându-i condiţiile să 
se desăvârşească. 

Dacă luăm în calcul cealaltă teorie, care susține venirea lui Antim mai devreme de 
1688-1689 în Țara Românească şi care ni se pare mult mai verosimilă, putem cu atât mai 
mult să considerăm faptul, că a fost hirotonit ieromonah aici, în Țara Românească, cu cât 
acel misterios nume Andrei, identificabil cu persoana lui Antim Ivireanul, ne comunică 
faptul că el era încă mirean în 1683, la data când mitropolitul Dosoftei al Moldovei imprima 


'1* Damian P. Bogdan, Viaţa lui Antim Ivireanul, în rev. Biserica Ortodoxă Română, LXXIV (1956), 
nr. 8-9, p. 680. 

117 Arhim. Sofian Boghiu, Mitropolitul Antim Ivireanul, art. cit., p. 308. 

18 Dan Horia Mazilu, Introducere..., op. cit., p. 11. 

acel volum din Viața şi petrecerea Sfinților. Fapt ce face credibilă teoria că nici la 
Constantinopol, nici în Moldova, Antim nu a îmbrăcat haina monahală, ci în Țara 
Românească şi anume: la Mitropolia din Bucureşti. 

Dar, poate cea mai mare dintre necunoscutele biografiei antimiene este unde a 
învăţat meseria de tipograf. Al. Odobescu scria, cu aproape două veacuri în urmă, despre 
„Antim Ivireanul, tipograful, care sub Şerban Cantacuzino, aşeză mai întâi teascurile sale în 
mănăstirea Snagovului, de unde ieşiră mai multe cărţi religioase în limbile română, elenă, 
slavonă şi arabă.” Ştim sigur doar că Antim a tipărit cărți la Bucureşti, începând cu 1691, 
mai înainte de a-şi muta o parte din utilaje la Snagov, în 1694. Şi tot Odobescu ne oferă lista 
cu egumeni a mănăstirii, unde Antim figurează ca stareţ între 1695-1709. 

Dacă admitem că Antim ar fi fost adus în Moldova de către Dosithei (variantă pe 
care o credem cea mai plauzibilă), de la Constantinopol, pentru a lucra la noua tipografie de 
la Iaşi, atunci avem două posibilități: fie să considerăm că, datorită neîntrecutelor abilități 
practice a fost adus aici pentru a fi instruit în arta tipografică, fie era deja instruit la 
Constantinopol şi aici a venit pentru a se perfecționa şi pentru a se pune în slujba aspirațiilor 
tipografice ale lui Dosithei, care coincideau, fără îndoială, cu aspiraţiile sale. Înclinăm să 
credem în ultima dintre aceste două ipoteze. 

Credem că Antim a venit în Ţările Române cu misiunea specială de a tipări cărți, 
pentru că, oricât de minunat copist, caligraf şi miniaturist ar fi fost, oricât de bun sculptor şi 
de priceput în broderii, oricât de poliglot şi de cult ar fi fost, mai ales dacă era încă mirean, 
nu considerăm că toate acestea erau de ajuns pentru a fi adus de la mare distanţă, cu atât mai 
mult cu cât întotdeauna el apare legat de tipografie în mod esenţial, celelalte ocupaţii 
menţionate fiind adiacente. Căci ştim foarte bine că el nu a fost întrebuințat la noi în ţară nici 
drept copist, nici ca traducător, nici nu i s-a încredinţat vreun post de profesor la Academia 
de la Sf. Sava. 

Constantin Brâncoveanu — chiar dacă nu l-a chemat el însuşi — avea nevoie de un 
tipograf căruia să-i poată încredința nu numai destinele tipografiei de la Bucureşti, dar, 
îndrăznim să spunem, destinele Ortodoxiei, care avea nevoie vitală de cărți, ameninţată fiind 
atât de propaganda catolică, cât şi de cea protestantă. Mai mult, îi încredința şi înfăptuirea 
propriilor sale aspirații de afirmare politică şi culturală a ţării. 

Nu avea nevoie de un om oarecare Brâncoveanu, şi, aidoma lui Dosithei, nu pentru 
scopuri mici îl solicita pe Antim, ci pentru un ţel suprem. Dintre toţi cei care au fost protejaţi 
de domnitor la Bucureşti sau care au aflat adăpost la mila sa, niciunul nu a venit la 
întâmplare, ci fiecare a avut un rol şi un scop bine definit, în ceea ce priveşte viaţa 
religioasă, culturală şi politică a Țării Româneşti. 

Şerban Cantacuzino avusese nevoie de Mitrofan şi de ucenicii săi, între care şi Antim 
(Andrei), pentru a tipări prima Biblie românească, a cărei imprimare a început în 1687. 
Brâncoveanu îi încredințează însă destinele tipografiei mitropolitane lui Antim, în 1691, 
după ce Mitrofan se retrage la episcopia Buzăului, continuând însă şi el să tipărească acolo 

cărți importante. Dar adevăratul program tipografic cu „bătaie lungă” s-a desfăşurat sub 
conducerea lui Antim. 

Am stabilit că venirea lui Antim în Țara Românească este strict legată de tipografie. 
Problema esenţială este însă a răspunde la întrebarea: unde a învăţat Antim Ivireanul acest 
meşteşug „amestecat cu mare cinste şi socotit întocmai cu slujba lui Dumnezeu”! ” cu atât 
mai mult cu cât, după mărturia lui Del Chiaro, Antim „ridicase la perfecțiune arta 
tipografiei”?! 

S-au propus cele mai variate ipoteze referitor la această chestiune. Episcopul 
Melchisedec şi Emile Picot afirmă că Antim era deja tipograf în momentul venirii în Țara 
Românească !7!, ceea ce credem şi noi. Dar N. Dobrescu!” şi N. Iorga”, precum şi F. 
Djindjihaşvili'” şi Gabriel Ştrempel'”” consideră că a învățat meseria de tipograf după 
venirea în Țara Românească, de la Mitrofan. 

Însă ei consideră că această iniţiere s-a întâmplat după 1690 şi nu văd când ar fi avut 
timp şi iarăşi, cred că trebuia ca cei care l-ar fi adus în ţară să fi avut o intuiţie extraordinară, 
ca să îl aleagă tocmai pe el şi să investească atât de încrezători în instruirea lui, dintre toți 
mirenii talentaţi şi înzestrați care trebuie să fi existat într-un perimetru destul de larg 
ortodox, cu atât mai mult cu cât era un străin — nici grec, nici român. 

Virgil Molin a încercat să demonstreze că „el era tipograf de-acasă, din Iviria. 
După părerea lui, Antim „a învăţat meşteşugul în tiparnița domnitorilor din Iviria (Georgia 

sau Gruzia), aşezată la Tiflis (Tbilisi), capitala acestui regat. Acolo s-a perfecționat, acolo și- 


a câştigat reputația de iscusit « typarnic » ca realizator de frumoase cărți bisericeşti. 


De acolo a fost adus la Constantinopol de Patriarhia ecumenică”"””, care dorea să 


înființeze o tipografie grecească la Istanbul. Dar, din cauza interdicției impuse de stăpânirea 


turcească, ce considera acest meşteşug ca fiind vrăjitorie şi lucru necurat al creştinilor — din 

punctul lor de vedere “° —, s-ar fi renunţat la realizarea acestei tipografii la Constantinopol şi 


ar fi fost înfiinţată la Bucureşti, Țara Românească bucurându-se de o oarecare libertate. 
Pentru această idee, „Dionisie al Constantinopolului, Gherasim al Alexandriei şi cu 
deosebire Hrisant al Ierusalimului (Hrisant sau Dosithei? — n.n.) au stăruit pe lângă vodă 


1 L.P.S. Firmilian, Cuvânt de pomenire, L.P.S. Firmilian, Mitropolitul Olteniei, Cuvânt de pomenire a 
lui Antim Ivireanul, mitropolitul Ţării Româneşti, în rev. Mitropolia Olteniei, XVIII (1966), nr. 9-10, p. 769. 

% Anton Maria Del Chiaro, op. cit., p. 54. 

2! Cf. Gabriel Ştrempel, op. cit., p. 50. 

* N. Dobrescu, op. cit., p.11. 

N Iorga, Istoria literaturii române..., op. cit., ed. 1969, p. 337. 

* F. Djindjihaşvili, Antim Ivireanul..., op. cit., p. 27. 

?5 Gabriel Ştrempel, loc. cit., p. X. 

% Virgil Molin, Unde a învățat Antim Ivireanul meşteşugul de «typarnic», în rev. Glasul Bisericii, 
XXV (1966), nr. 9 -10, p. 841. 

?7 Ibidem. 

% Ne amintim că actul de caterisire îl acuza pe Antim ca „vrăjitor”, ceea ce dovedeşte că acuzatorii 
lui se foloseau de o lege turcească împotriva lui, precum odinioară alţi farisei şi cărturari spuseseră că „noi nu 





avem alt împărat decât pe Cezarul”, numai ca să osândească adevărul şi dreptatea. 


37 


Brâncoveanu să le fie în ajutor”? 


. Iar Brâncoveanu a ridicat chiar o clădire „pentru un atare 
aşezământ tipograficesc în cuprinsul Mânăstirii Sfântul Sava”!" 


perfecta utilitate (...) ca editor şi tipograf”!*!. 


„unde „Antim îşi va găsi 


Mai mult chiar, V. Molin consideră că preponderența cărților tipărite care 
„răspundeau la o acţiune la nivelul dezideratelor ecumenice şi a scrierilor personale ale 
militanţilor greci întru apărarea Ortodoxiei”""” este o dovadă în plus a faptului că iniţiativa 
venea din afară şi că tipografia condusă de Antim era oarecum controlată de ierarhii greci. 

Principalul obstacol pentru care această opinie este dificil de acceptat este acela că ea 
contravine informaţiei pe care o avem cu privire la căderea în robie a lui Antim, în tinereţe, 
pe care ne-o oferă atât Del Chiaro, cât şi Mihai Ştefanovici. V. Molin afirmă că: „după 1684, 
la Tiflis, sub regele Arcil, a existat o tipografie utilată la Amsterdam şi care a funcționat, 
desigur, până în 1690 şi deci există toate premisele istorice care să ateste locul unde Antim 
s-a putut forma ca meşter tipograf”, Antim plecând din Iviria fie în urma încetării 
activităţii tipografiei (odată cu înlăturarea de la domnie a lui Arcil), fie ca trimis la Patriarhia 
din Constantinopol, în scopul afirmat mai sus. 

Virgil Molin are dovezi destul de substanțiale în ceea ce priveşte înfiinţarea unei 
tipografii în Georgia, încă din timpul regelui Arcil (1684-1696)'*. Primele caractere 
georgiene ar fi fost turnate la Amsterdam, de către un meşter gravor de matrițe originar din 
Ardeal, Tótfalusi Kis Miklós, pastor reformat, care venise tocmai de la Cluj în Olanda 
pentru a învăţa această meserie, în scopul tipăririi şi răspândirii în Transilvania a Bibliei lui 
Luther. Şi, ca o coincidenţă interesantă, tot un ardelean, Mihai Ştefanovici, trimis de Antim 
din Țara Românească, va scrie pagini importante ale începutului istoriei tipografice în 
Georgia, începând cu 1709. 

Prima tipografie însă, s-ar fi înființat în 1684, funcţionând până în 1690'*. Virgil 
Molin are argumente şi dovezi documentare solide pentru a susţine această teorie, dar el mai 
consideră şi că „Antim, despre care se crede că a venit la noi prin 1691, ar fi putut învăţa 
meşteşugul, lucrând la Tbilisi cu slovele și instalaţia adusă de Arcil de la Amsterdam. În 
acest caz, Constantin Brâncoveanu n-ar fi adus în voievodatul lui numai « un rob de la turci 
», — de care nu vedem ce nevoie ar fi avut — ci un specialist...”1% în ale tiparului. 





? Virgil Molin, Antim Ivireanul — editor şi tipograf la Râmnic, în rev. Mitropolia Olteniei, XVIII 
(1966), nr. 9-10, p. 826 
* Ibidem. 
” Ibidem. 
“ Ibidem. 
* Virgil Molin, Unde a învăţat Antim Ivireanul... art. cit., p. 843. 
* A se vedea Virgil Molin, Contribuţii noi la istoricul relaţiilor culturale cu Orientul Ortodox (1709- 
1712). Un ipodiacon ungrovlah, Mihail, fiul lui Ştefan, meşter în tipar în ţări străine, în rev. Biserica Ortodoxă 
Română, LXXIXX (1961), nr. 3-4, p. 324-331. 

135 Cf. Idem, p. 332. 

'% Ibidem. 

Putem crede că Brâncoveanu avea nevoie de un meşter tipograf şi că l-a solicitat pe 
Antim în acest sens, dar a considera că acesta din urmă a învăţat acest meşteşug în Georgia 
natală, la Tblisi, după 1684, iar în 1691 a venit la Bucureşti, înseamnă să ignorăm cu totul 
episodul robiei din tinereţe a lui Antim — în favoarea căruia avem două afirmaţii explicite, de 
la doi autori demni de crezare — sau să considerăm că, fiind răscumpărat, acesta s-a întors 
acasă. Aminteam mai sus că şi lorga respinsese, într-un articol al său, ideea cum că Antim ar 
fi fost rob!“. 

Dar atunci nu se explică informaţia lui Del Chiaro şi a lui Mihai Ştefanovici şi încă 
multe alte lucruri. Şi în acest caz însă, se pune problema, dacă Antim ar fi putut ajunge 
maestru în ale tipografiei instruindu-se la Tbilisi şi dacă Brâncoveanu şi-ar fi căutat un 
meşter tipograf tocmai în Georgia, ceea ce ni se pare greu de crezut, dacă nu imposibil. 

Pe de altă parte, faptul că multe din cărțile tipărite de Antim Ivireanul sunt în 
greceşte şi poartă numele unor înalţi ierarhi greci sau se adresează întregii Ortodoxii, nu se 
datorează neapărat faptului că Dionisie (al Constantinopolului) şi Dosithei (al Ierusalimului) 
au vrut să facă din tipografia de la Bucureşti un înlocuitor al celei pe care nu ar fi putut să o 
înfiinţeze la Constantinopol, ci, mai degrabă, celui că interesele şi dorinţele lor convergeau 
cu cele ale lui Brâncoveanu, sprijinitor generos al Ortodoxiei ecumenice şi doritor de a 
vedea înălțarea culturală şi spirituală a ţării sale. 

E adevărat că Antim a ridicat meşteşugul tipografiei la perfecţiune, după mărturia lui 
Del Chiaro, că realizările lui tipografice pot fi oricând comparate cu cele ale apusului 
european, şi că el „excela printr-un rafinament de imprimare în greceşte cel puţin egal 
oficinelor venețiene.” Dar nu e mai puţin adevărat că majoritatea cărţilor, totuşi, se 
adresau lumii româneşti. lar perfecțiunea artei tipografice antimiene era o glorie românească 
a epocii brâncovenești. 

Dosithei a folosit tipografia condusă de Antim pentru anumite ediţii monumentale pe 
care numai aici, la Bucureşti, sau la Veneţia le-ar fi putut tipări. Dar e sigur că în Țara 
Românească îi era mai uşor. Şi acesta nu este singurul motiv pentru care a ales Bucureştiul. 
Căci oraşul era pe atunci un punct strategic în apărarea Ortodoxiei, centrul Ortodoxiei, de 
unde cărțile puteau pleca atât spre Grecia, cât şi spre sudul sau estul slav sau spre răsăritul 
ortodox grec, arab şi georgian. „Cu banii lui Brâncoveanu se duse astfel un război teologic 
înverşunat, cu arme greceşti masive. Atâta teologie greoaie nu pornise niciodată din ţările 
noastre, ca să zdrobească întăriturile celor de altă lege”'*, scria N. Iorga. În aceste condiţii, 
Antim a fost tipograful ideal atât pentru Dosithei, cât şi pentru Brâncoveanu. 

Hrisant Nottaras va dori şi el să înfiinţeze o tipografie la Constantinopol „prin anul 
1713”, iar „Antim îi făgăduieşte procurarea literei de care se va simţi nevoie”!*, menţionând 


137 N. Iorga, Despre Antim Ivireanul, art. cit., p. 614. 

138 Gabriel Ştrempel, op. cit., p. 70. 

13 N, Iorga, Istoria literaturii române..., ed. 1969, op. cit., p. 56. 
1% Pr. N. Șerbănescu, Antim Ivireanul tipograf. art. cit., p. 698. 

şi faptul că era vorba de o tiparniță nouă, ceea ce dovedeşte că mai funcţionaseră şi altele 
înainte. 

În fine, o dovadă că Antim era tipograf la venirea în ţară, ar fi că „nu, de tânărul 
Andrei nu avea nevoie Brâncoveanu ca «învăţat poliglot», ci ca meşter al tiparului, ca unul 
care îşi stabilise faima de iscusit în ale «slăvitului meşteşugy» (cum îl numea însuşi Antim — 
n.n.)”!*!. Cu această concluzie putem să fim de acord. 

Însă, deocamdată, ipoteza instruirii lui Antim în ale tipografiei acasă, în Iviria, nu ne 
convinge. Pentru că, dacă la 1684 Antim se iniția în arta tipografică la el acasă (de către 
cine?), nu vedem ce rost mai avea părăsirea ţării sale natale spre 1690, când era deja la o 
vârstă înaintată, şi nici nu înţelegem când mai avea timp să se afirme, unde şi cum ar fi putut 
să fie cunoscut de către Dosithei sau de unde să fi auzit Constantin Brâncoveanu despre el, 
precum nu vedem nici când ar fi avut timp să înveţe limba română. Naşte aşadar o avalanşă 
de interogaţii această teză, care nu le poate oferi niciun răspuns. 

Nu numai V. Molin este de părere că Antim Ivireanul a învăţat meseria de tipograf în 
altă parte, înainte de a fi chemat la noi. Gabriel Ştrempel scrie, în prefața la ediţia din 1972 a 
Didahiilor: „N. Şerbănescu înclină să creadă că Antim a învăţat arta tipografică la Moscova 
sau la Kiev.” Acelaşi lucru îl susţine şi F. Djindjihaşvili'$. 

Dar în articolul şi la pagina indicată de Ştrempel'*, Șerbănescu nu spune acest lucru, 
ci numai că „mai aproape de adevăr mi se pare însă părerea, după care, Antim a început să 
lucreze într-o tipografie din afară de hotarele ţării noastre. Unde? Nu se poate şti din lipsă de 
izvoare”!%. Şi adaugă un argument, şi anume că independenţa materială pe care şi-o 
dobândise înainte de a veni la Bucureşti — idee sugerată în scrisoarea către Brâncoveanu — nu 
o putea avea, cel mai probabil, decât lucrând ca tipograf'*. 

Ideea că Antim ar fi deprins arta tiparului în Rusia aparţine, se pare, unui cercetător 
ruso-georgian, despre care Djindjihaşvili spune că „O. Gvincidze opinează că Antim ar fi 
putut învăţa arta tipografică la Iaşi (...) sau mai curând în Rusia, ca dovadă că tot acolo şi-a 
însuşit şi limba slavonă”. Dar nu dispunem de date concrete care să ne demonstreze că 
Antim ar fi trecut prin Rusia sau prin Ucraina. 

Această idee a fost preluată şi în actul de canonizare, unde se afirmă că: „se înclină 
să se creadă că a fost ucenic în tiparniţe kieviene sau la Moscova, unde pe lângă meşteşugul 


imprimării, şi-ar fi însuşit şi limbile slavă bisericească şi rusă”1%. 





4l Virgil Molin, Unde a învăţat Antim Ivireanul..., art. cit., p. 841. 
“ Gabriel Ştrempel, loc. cit., p. X. 

* F, Djindjihaşvili, Antim Ivireanul..., op. cit., p. 24. 

4 Anume: N. Șerbănescu, Antim Ivireanul tipograf, art. cit., p. 694. 
45 Pr. N. Şerbănescu, Antim Ivireanul tipograf. art. cit., p. 694. 

“ Ibidem. 


4 F, Djindjihaşvili, Antim Ivireanul..., op. cit., p. 26. 





48 xx Proclamarea solemnă a canonizării Sfântului Ierarh - Martir Antim Ivireanul, art. cit., p. 162. 

Limba slavă o putea învăţa şi la Constantinopol sau în Țara Românească'“”, chiar 
dacă se pare că ştia şi „o slavonă de «culoare» ucrainiană”!50, ceea ce însă putea să deprindă 
şi în altă parte decât în Ucraina. 

N. Șerbănescu propunea însă o altă ipoteză şi anume posibilitatea ca Antim „să fi 
văzut şi Veneţia, făcând cunoştinţă — poate, în unele privinţe, destul de apropiată — cu 
meşteşugul tipograficesc — în floare în acest oraş”!”!, în ciuda faptului că Del Chiaro nu 
aminteşte nimic despre acest lucru. Şi credem noi, ca „florentin aşezat în Veneţia”!“, acesta 
ar fi trebuit să aibă în vedere acest amănunt. 

Tot el este de acord şi cu o altă teorie expusă mai sus, aceea că Dosithei a vrut să 
înfiinţeze tipografie grecească la Bucureşti, scop în care l-a îndemnat, împreună cu Dionisie 
Seroglanul, pe domnitorul Constantin Brâncoveanu, să-l aducă pe Antim în ţară”. 

N. Şerbănescu aduce în discuţie şi faptul că numele lui Mitrofan nu apare în 
pomelnicul întocmit de Antim şi acesta nu face niciodată nicio aluzie la fostul episcop de 
Huşi în cărțile tipărite de el, lucruri care „mă fac să cred că Antim fusese iniţiat în acest 
meşteşug, cel puţin până la o anumită treaptă, în altă parte decât la tipografia lui Mitrofan de 
la Mitropolia din București...” "4. 

Faptul că mitropolitul Ungrovlahiei nu îl înscrie spre pomenire pe Mitrofan, poate 
avea însă cauzele pe care le-am expus anterior, dar nu pe această argumentaţie ne-am baza în 
primul rând, pentru a dovedi că nu de la Mitrofan a deprins Antim, în primul rând, tainele 
tipografiei, ci pe dovezile despre existenţa şi funcționarea succesivă a unor tipografii 
clandestine la Constantinopol, în care Antim ar fi putut să fie instruit. 

Un alt cercetător al vieţii lui Antim Ivireanul susține că a existat tipografie la 
Constantinopol: „Helladius şi alți contemporani spun într-adevăr că în timpul lui 
Brâncoveanu nu se afla tipografie în Grecia. Dar tot Helladius este acela care ne relatează 
că, în anul 1627, călugărul Metaxa izbutise să aducă şi să instaleze în Constantinopol o 
tipografie din Anglia. 

Cercetări mai recente fac dovada că în Turcia existau tiparniţe cu caractere ebraice, 
în anul 1503, greceşti, în 1638, şi armenești, în 1690. În Siria, sub influenţa creştină, se 
semnalează tipărirea unei Psaltiri în limba siriacă, în anul 1610. Nu ni se pare de mirare ca 
pentru alte naţionalităţi şi în special pentru cele de religie creştină să fi existat tiparniţe într- 
un loc sau altul. Că aceste tiparniţe vor fi lucrat cu greu şi sporadic, o credem; dar Antim, 
omul de carte şi el însuşi făuritor de zaț şi de teasc, nu va fi trebuit să meargă până la 
Veneţia ca să deprindă meşteşugul tiparului...” 1. 





* Cf. Dan Horia Mazilu, Introducere..., op. cit., p. 11. 

` Ibidem. 

`l Pr. N. Şerbănescu, Mitropolitul Antim Ivireanul..., art. cit., p. 772. 
N. Iorga, Despre Antim Ivireanul, art. cit., p. 613. 

* Pr. N. Şerbănescu, Mitropolitul Antim Ivireanul... art. cit., p. 112-773. 
` Idem, p. 775. 

5 Mihail-Gabriel Popescu, op. cit., p. 13. 

Acest fapt, al existenţei la Constantinopol a unei tipografii aduse din Anglia, îl 
susține şi N. Iorga: „Prin Nicodim Metaxas, originar din Chefalonia, şi cu ajutorul agentului 
englez, care de multă vreme juca un mare rol pe lângă Poartă, el (patriarhul Chiril Lukaris — 
n.n.) face să i se aducă pe o corabie, din Anglia, slove greceşti, turnate chiar la Roma, pentru 
tipografia de care avea de gând să se slujească împotriva iezuiţilor. ..”15. 

Un alt studiu reiterează ideea că „În secolul al XVI-lea, în Imperiul Otoman existau 
deja tipografii evreieşti, sârbeşti şi chiar una albaneză, dar grecii îşi tipăreau cărțile încă în 
Italia. Prima tipografie grecească a fost adusă la Constantinopol din Anglia, prin mijlocirea 
patriarhului Chiril Lucaris, în anul 1627. Cel ce a adus-o din Londra a fost un oarecare 
Nicodim Metaxas. Acest lucru a provocat mari conflicte între greci, turci şi iezuiţi”. 

Această ipoteză aduce în prim-plan faptul că Antim s-ar fi putut iniția în arta 
tipografică chiar la Constantinopol, lucru care ni se pare, deocamdată, cel mai plauzibil. 
Deşi se cunosc asprimea stăpânirii otomane şi represaliile sângeroase şi pline de cruzime de 
care erau în stare turcii, nu e mai puţin adevărat că popoarele cucerite — şi mai ales grecii — 
se simțeau sufocate de aceşti cuceritori care erau de altă lege decât ele, nu însă şi anihilate 
sau reduse la supunere sau ascultare oarbă. O oarecare libertate de mişcare şi de gândire 
exista în tot imperiul otoman, în mediile creştine, cu toată ura şi resentimentele turcilor. 

Aşa se poate explica de altfel faptul că vechile Patriarhii, de Constantinopol, de 
Ierusalim, de Antiohia şi de Alexandria, aflate sub ocupație musulmană, cu toate că sufereau 
nenumărate neajunsuri din partea turcilor, mergând până la torturarea şi uciderea patriarhilor 
(şi patriarhul ecumenic Chiril Lukaris, de care vorbeam puţin mai devreme, a fost unul 
dintre martiri, care a murit înecat de turci), şi-au continuat activitatea până astăzi, activitate 
care a presupus totdeauna — deci inclusiv în timpul imperiului otoman — misionarism creştin 
ortodox, dacă nu pe faţă, cel puţin în ascuns. Şi e imposibil ca, odată cu descoperirea 
tiparului, unul dintre aspectele acestui misionarism martiric să nu fi fost şi tipărirea şi 
răspândirea de cărţi necesare credincioşilor, în ciuda interdicției determinate de suspiciunea 
şi superstiţiile turceşti. 

E greu de crezut ca o cultură atât de bogată cum este cea greco-ortodoxă, să se fi 
dezvoltat în absenţa tiparului, bazându-se numai pe tipografiile din Veneţia (unde grecii 
formaseră o comunitate destul de puternică), Ţara Românească şi Moldova (ţări care 
foloseau greaca drept limbă de cult), care nu le puteau satisface nevoile interne. Ne repetăm 
aici, însă credem că, atunci când ierarhii greci apelau la tipografii aflate în Veneţia, laşi sau 
Bucureşti, o făceau mai ales pentru a pregăti apariţia unor tomuri masive şi elegante, pe care 
tiparniţele mai puţin pretenţioase, utilizate pe ascuns în imperiul otoman, nu le puteau 
realiza. 

Astfel încât se poate spune că Antim Ivireanul avea condiţiile necesare pentru a 
învăţa tiparul la Constantinopol, într-o tipografie a Patriarhiei ecumenice, în situaţia în care a 


15 Nicolae Iorga, Bizanţ după Bizanţ, Ed. Enciclopedică Română, Bucureşti, 1972, p. 160. 
157 Pr. Daniel Benga, Marii reformatori luterani şi Biserica Ortodoxă. Contribuţii la tipologia 
relaţiilor luterano-ortodoxe din secolul al XVI-lea, Ed. Sofia, Bucureşti, 2003, p. 404, n. 1457. 

fost şi a stat acolo mai mult timp. În niciun caz nu ar fi putut învăţa Antim meseria de 
tipograf între 1689-1690 de la Mitrofan — iar în 1691 să fie numit în fruntea tipografiei! —, şi 
nici Dosithei nu ar fi adus cu sine la Iaşi un „neofit”, de la o aşa de mare depărtare, dacă 
acesta nu ar fi fost câtuşi de puţin inițiat şi nu ar fi probat calităţi indiscutabile ca ucenic. 

Ipoteza aceasta, a stagiului constantinopolitan al lui Antim, timp în care şi-ar fi 
însuşit şi arta tipografică, este luată în calcul şi de Djindjihaşvili, care însă nu o consideră 
valabilă, dar care afirmă că: „numeroşi cercetători români şi georgieni, bazându-se pe faptul 
că Antim a petrecut multă vreme la Constantinopol, consideră că Antim ar fi lucrat aici ca 
tipograP”!*%; indicând mai multe nume, între care S. Kurdghelaşvili susţine că patriarhul 
Dosithei a înfiinţat o tipografie la Constantinopol, în 1670'°, „iar Antimoz (numele ivirean 
al lui Antim — n.n.) a fost adus la curtea patriarhiei Ierusalimului cu patru ani înainte (în 
1666), deci el a învăţat tot acolo tiparul, probabil pe lângă tipograful Mitrofan din 
Valahia”!%. 

Nu ştim însă în această situaţie, dacă „tipograful Mitrofan din Valahia” a fost la 
Constantinopol în acea perioadă sau dacă e vorba de alt Mitrofan decât de cel care a fost 
episcop de Huşi şi apoi de Buzău, întrucât, personal, nu am găsit această informaţie despre 
Mitrofan. 

Anul 1666 corespunde cu vârsta de 16 ani la care Djindjihaşvili crede că Antim a 
căzut rob la turci, dar acest lucru fie ar infirma ipoteza robiei, fie ar însemna că în acelaşi an, 
el a fost răscumpărat de Dosithei sau de altcineva de la Patriarhia Ierusalimului. 

Iarăşi nu ştim ce documente a folosit cercetătorul georgian pomenit mai sus, când 
afirmă că Dosithei a înfiinţat tipografie la Constantinopol în 1670. Dar acest lucru nu ni se 
pare cu totul exclus. Neavând însă libertatea de mişcare dorită de aspiraţiile sale, şi, mai 
ales, vrând să supravegheze îndeaproape ţările ortodoxe amenințate de prozelitismul catolic 
şi protestant, acesta a venit şi a stat foarte mult la Bucureşti, folosindu-se de tipografiile 
munteneşti dar şi de cele moldoveneşti. 

Am spus că nu ni se pare exclus ca Dosithei să fi înfiinţat tipografie la 
Constantinopol, pentru că, într-o scrisoare datată 1 septembrie 1712, către Patriarhul Hrisant 
Nottaras al Ierusalimului, Antim Ivireanul îi scria că nu poate să îi trimită tipar pentru „noua 
tipografie” (subl. n.) grecească pe care acesta intenționa să o înfiinţeze la Constantinopol, 
pentru că ceea ce îi rămăsese din tipar era stricat!®'. 

Aceasta demonstrează că mai funcţionaseră şi alte tipografii la Constantinopol, căci 
dezideratul lui Hrisant nu era un pionierat, ci existaseră, desigur, precedente notabile. 


'% F, Djindjihaşvili, Antim Ivireanul ..., op. cit., p. 25. 

'5 S, Kurdghelaşvili, Istoria tipografiei georgiene (în limba rusă), Ed. Gruzia Sovietică, Tbilisi, 1959, 
p.31, apud. F. Djindjihaşvili, Antim Ivireanul..., op. cit., p. 25. 

'% E, Djindjihaşvili, Antim Iireanul..., op. cit., p. 25. 

16l Cf. Diac. Asist. I. Rămureanu, Luptător pentru Ortodoxie, în rev. Biserica Ortodoxă Română, 
LXXIV, (1956), nr. 8-9, p. 851. 

Un an mai târziu, în 1713, Antim îi scrie din nou lui Hrisant, anunţându-şi bucuria 
pentru faptul că acesta găsise un tipograf destoinic şi oferindu-se să îl ajute în a se desăvârşi 
în această meserie“. Acest lucru dovedeşte că tipografii cu adevărat stăpâni pe această artă 
se găseau foarte rar. 

Antim Ivireanul a avut o părere foarte înaltă despre meşteşugul tipografiei, căci scria 
în Aşezământul Mănăstirii Tuturor Sfinţilor (azi, Mănăstirea Antim), pe care a avut grijă să 
o înzestreze cu tipografie: „Las cu blestem şi aceasta: să aibă datorie tipograful să înveţe 
meşterşugul tipografiei unul după altul, pentru ca să nu piară acest meşterşug din ţară, nici să 
se părăsească lucrul cărţilor pentru folosul țărâi şi pentru ajutoriul casei”!%%. 

Aceasta este o dovadă în plus că meseria de „tiparnic” nu era una întâmplătoare, ci 
era strâns legată de crezul întregii sale vieţi. De aceea înclinăm să credem că era o 
îndeletnicire veche a lui Antim, mai veche decât sosirea lui în Țara Românească. 


I. 4. ANTIM IVIREANUL ÎN ȚARA ROMÂNEASCĂ 
ÎNTRE 1691 ŞI 1716 


Prima atestare a prezenţei lui Antim Ivireanul în Țara Românească are loc cu prilejul 
tipăririi unei cărți parenetice, tradusă în neogreacă de ieromonahul Hrisant Nottaras — 
viitorul patriarh al Ierusalimului şi nepotul lui Dosithei —, intitulată „A lui Vasile 
Macedoneanul, împăratul grecilor. Capete îndemnătoare şasezeci şi şase, către fiul său Leon 
cel Înţelept...”, semnată, ca tipograf, de „Antim ieromonahul” “t, 

În acelaşi an în care este tipărită această carte, conducătorul tipografiei de la 
Mitropolie, Mitrofan, este numit episcop de Buzău şi transferat la noua sa reşedinţă, luând o 
parte din utilaj împreună cu el iar în fruntea tipografiei este aşezat Antim. 

În opinia noastră, această mişcare este una premeditată şi ea încurajează, credem noi, 
teoria că Antim a fost adus în ţară datorită talentului său tipografic. Astfel că prima carte 
tipărită de Antim, ca şi conducător al tipografiei, este, în grecește, „Slujba Sfintei Paraschiva 
şi a Sfântului Grigorie Decapolitul”, apărută în 1692, în condiţiile refacerii utilajului 
tipografic, după plecarea lui Mitrofan la Buzău'€%. 

Ieromonahul tipograf Antim rămâne în această calitate până în 1694, când este 
transferat la Mănăstirea Snagov, împreună cu o parte din utilaj, pentru a pune bazele unei 


'% Ibidem. 

1% Opere, p. 336. 

164 Cf, I. Bianu şi Nerva Hodoş, Bibliografia românească veche, (1508-1830), t. I, Ed. Academiei 
Române, Bucureşti, 1903, p. 324-326.. 

165 Cf. Gabriel Ştrempel, loc. cit., p. XI. 

noi tipografii, probabil „din dorinţa lui Antim de a dezvolta tipografia, după planurile lui 
Brâncoveanu”6, 

Deşi este menţionat ca egumen al Snagovului abia în 1696, este de presupus că, 
dintru început, de la mutarea sa aici, a fost avansat în această treaptă, întrucât între 1693 şi 
1696 nu figurează altcineva pe lista egumenilor din această mănăstire“. 

În plus, în scrisoarea către Constantin Brâncoveanu, din 13 ianuarie 1712, Antim 
preciza că nici Mănăstirea Snagovului o am luat-o cu de-a sile şi că am lucrat (în) 7 ani 1%, 
ca egumen și tipograf'%, în această mănăstire, adică din 1694 până în 1701, când s-a întors 
la Bucureşti, reluându-şi activitatea la tipografie, deşi a rămas cu titlul de egumen al 
Snagovului încă trei ani. 

În această calitate de stareţ figurează în documente până la 21 mai 170410. Este de 
presupus ca tiparnița Mitropoliei să nu fi funcţionat prea bine fără el şi să se fi dovedit 
stringentă rechemarea lui, dar acestui posibil motiv i se adaugă altul, despre care ajungând 
mitropolit, va spune aluziv — în aceeaşi scrisoare menţionată anterior — adresându-se 
domnitorului: măcar că măriia ta nu pohtiiai să es de acolo [de la Mănăstirea Snagov], iar 
cine au fost pricinuitorii eşirii mele vor da seama înaintea lui Dumnezeu 1. 

Ştrempel înaintează — fără dovezi însă — ipoteza unor intrigi ţesute de posibila invidie 
a lui Mitrofan de Buzău, care ar fi determinat plecarea de la Snagov şi „o modestă activitate 
tipografică în viitorii patru ani, până la alegerea lui Antim ca episcop de Râmnic. În schimb, 
Buzăul va cunoaşte o mare dezvoltare culturală şi, mai ales, tipografică. (...) De observat, de 
asemenea, că odată cu dispariţia lui Mitrofan în 1702 şi cu plecarea invidiosului Damaschin 
din Bucureşti, pe scaunul rămas vacant prin moartea lui Mitrofan, steaua lui Antim va urca 
vertiginos spre zenit”. 

Despre activitatea lui Antim, atât ca tipograf, cât şi ca egumen şi apoi episcop şi 
mitropolit, vom discuta detaliat în a doua parte a lucrării de faţă şi de aceea lăsăm la o parte 
acum alte amănunte legate de aceste etape din viaţa sa, preocupându-ne numai de enunţarea 
principalelor evenimente şi de împrejurările ascensiunii sale în Biserica şi în cultura 
românească. 

După ce, între 1701 şi 1705, Antim a stat la Bucureşti şi a tipărit cărți, la 16 martie 
1705 a fost ales episcop al Râmnicului. Evenimentele s-au succedat într-un mod neaşteptat — 
care l-a luat şi pe el prin surprindere, după cum va mărturisi mai târziu —, întrucât numirea sa 
nu a fost una obişnuită, ci a survenit în urma depunerii din treaptă a fostului episcop, Ilarion, 
acuzat de asociere cu ereticii catolici. Actul de caterisire al acestuia menţiona: „Fiindcă 





S Gabriel Ştrempel, op. cit., p. 81. 

S7 Cf. Pr. Niculae Șerbănescu, Istoria Mânăstirii Snagov, Bucureşti, Institutul de Istorie Naţională, 
1944, p. 112, apud. Idem., p. 418, n. 20. 

s Opere, p. 227. 

© A se vedea şi Mihail-Gabriel Popescu, op. cit., p. 15. 

70 Cf. Gabriel Ştrempel, loc. cit., p. XIII. 

7! Opere, p. 227. 

72 Gabriel Ştrempel, op. cit., p. 123. 

Ilarion, fostul episcop al Râmnicului a căzut în mai multe culte..., pe care şi el cu gura lui 
le-a mărturisit: întâi: el a consimţit şi papistaşii au construit biserică chiar în oraşul Râmnic; 
al doilea: la mormintele ortodocşilor care se află în Sfânta Biserică a Episcopiei, a consimţit 
şi papistaşii au îngropat trupuri de papistaşi, adică trupuri de eretici şi de schismatici...”17. 

În urma scoaterii din scaunul episcopal al lui Ilarion, s-a hotărât alegerea unui nou 
episcop al Râmnicului, alegere care s-a făcut de către un sobor arhieresc la Mitropolie astfel, 
după cum s-a consemnat: „De vreme ce Prea Sfânta Episcopie de la Râmnic au rămas fără 
de al ei adevărat episcop, pentru că episcopul Ilarion, care au fost la acea episcopie s-au 
caterisit după pravilă şi s-au scos, şi din eparhia aceasta s-au lipsit; ci să nu fie această Sfântă 
Episcopie a Râmnicului făr” de păstor, am dat voe celor ce aicea s-au aflat arhierei, cu sfatul 
şi cu voia prealuminatului şi înălţatului, măriei-sale domnului nostru Io Constantin Basarab 
voevod, domnul Țării Româneşti, ca să facă socoteală ori pre care ar alege şi ar afla obraz 
vrednic, ca să fie chivernisitoriu aceştii Sfinte Episcopii. 





173 Cf. Pr. Niculae Șerbănescu, Mitropolitul Antim Ivireanul, 1716 — septembrie — 1966, art. cit., p. 
777, nota 28. Tot aici se menţionează că acest act de caterisire, precum şi trecerea sa în rândul simplilor 
monahi nu a fost pus în practică, ci „de la episcopie însă a fost scos şi cu rangul de arhiereu-episcop a fost 
trecut stareţ la Snagov, unde, documentar, se întâlneşte între: 10 aprilie 1707 şi 22 august 1712” (Ibidem). 
Ilarion are însă şi apărători: „În aceste vremuri de luptă aprigă între răsăritul ortodox şi apusul catolic, 
episcopul Ilarion al Râmnicului va fi părut suspect patriarhului Dositheiu, care mai mult sta la curtea din 
Bucureşti. El îl cunoştea bine pe Ilarion, îi va fi cunoscut apucăturile, ba poate şi oarecari antipatii contra 
grecilor...” — cf. Atanasie Mironescu, Sfânta Episcopie a Râmnicului — Noul Severin în trecut şi acum..., 
Bucureşti, 1906, p. 84, apud. Gabriel Ştrempel, op. cit., p. 136, nota 2. Ştrempel îşi însuşeşte acest punct de 
vedere conform căruia Dositei „a cerut lui Brâncoveanu scoaterea din scaun şi caterisirea episcopului” 
(Ibidem) — afirmând, cu oarecare maliţie, că „Dosithei nu auzise de ecumenism” (Ibidem) — şi susţine că Ilarion 
semna încă documente oficiale ca episcop, după depunerea sa, ca de exemplu un zapis „dat de « Ilarion 
episcupul, năstavnecul Sfintei Mănăstirii Snagovul » împreună cu întregul sobor. Semnează « Ilarion episcop, 
proin Râmnic », iar la stânga, puţin mai jos, în greceşte: « al Râmnicului Anthimos ». 

Modestie şi deferenţă faţă de Ilarion, predecesorul său, probabil mai vârstnic” (Ibidem). De altfel şi 
Radu Greceanu menţionează că, în 1707, la sfinţirea Mănăstirii Sf. Gheorghe din Bucureşti, care a avut loc în 
ziua prăznuirii Sfinţilor Apostoli Petru şi Pavel, pe lângă noul patriarh Hrisant al Ierusalimului, au participat şi 
„Dionisie Târnoveanul, Climentu Andrianopoleos, Afxentie Sofiianul, Maxim Ilerapoleos, Neofit Sevastiie, 
Mitrofan Nisis, Macarie Varnis, Anthim episcopul Râmnicului, Ilarion proin episcopul Râmnicului” — cf. 
Cronica. Cronicari munteni, 3 , Ed. Minerva, Bucureşti, 1984, p. 145. 

Deci Ilarion era încă la mare cinste, deşi fusese scos din scaunul episcopal pentru ascociere cu ereticii 
— în condiţiile în care, cu numai cinci ani în urmă, în Transilvania se semnase „unirea” cu Roma a unei părţi 
din clerul ortodox, iar relațiile cu catolicii erau dezastruoase. Această cinste s-ar putea datora — dacă îi credem 
pe apărătorii lui Ilarion — faptului că Dositei a insistat poate mai mult pentru înlăturarea sa, decât ar fi fost 
cazul. Am vorbit despre toate acestea, pentru a observa mai târziu, cu câtă cruzime a fost tratat Antim 
Ivireanul, în comparaţie cu Ilarion, deşi acuzaţiile împotriva lui nu erau lucruri concrete, ci numai invenţii şi 
aberaţii. 

Şi adunându-se ei în Biserica Sfintei Mitropolii... întâi pre egumenul chir Antim de 
la Snagov, al doilea pre duhovnicul chir popa loasaf, al treilea pre chir Macarie 
protosinghelul'"*, care s-au arătat a fi mai de folos la această Sfântă Episcopie. 

Drept aceasta i s-a scris numele lor întru această condică. Martie 16 leat 7213 [= 
1705]. Fost al Sofiei Metodie. Fost al Adrianopolei Climent, al Pogonianei Euthimie”! ?. 

Cu sfatul şi cu învoirea mitropolitului şi a domnitorului aşadar, Antim Ivireanul a 
fost ales episcop al Râmnicului. Slujba hirotonirii întru episcop s-a ţinut a doua zi, pe 17 
martie, după cum însuşi a notat în Aşezământul Mănăstirii care astăzi îi poartă numele: La 
17 zile ale lui martie, în zioa Sfântului Alexie omul lui Dumnezeu, să se îmbrace un sărac cu 
cămaşă, cu izmene şi cu brâu; să i se dea şi 30 de bani.(...) La acestea să se cheltuiască 
taleri 4, pentru căci în zioa pomenirei sale m-am hirotonit arhiereu "6. 

În această demnitate a rămas Antim până în ziua de 22 februarie 1708, când a urcat 
cea mai înaltă treaptă ierarhică, ajungând Mitropolit al Ungrovlahiei, în urma morţii 
bătrânului mitropolit Teodosie, la 27 ianuarie 1708. Acesta a lăsat prin diată ca să-i urmeze 
în scaunul mitropolitan Antim, episcopul de Râmnic, dorinţă care a fost acceptată şi 
împlinită. 

lată cum descrie Radu Greceanu evenimentele premergătoare întronizării şi 
întronizarea lui Antim: „când au fost cursul anilor dă la Hristos 1708 ş-au dat obşteasca 
datorie şi preasfinţitul părinte mitropolitul ţării kir Theodosie, carele mult bolind, atât de 
slăbiciunea bătrâneţelor cât şi alta osibită a trupului boală şi viind ceasul cel hotărât al 
zilelor, au adormit în Domnul la luna lui ghenarie 27, iar arhiereu ţării 40 de ani [a fost]. 
După ce deci au răposat, gătind toate cele ce au trebuit ale pogribaniii, au mersu a doao zi 
măriia-sa prealuminatul domnu chemând şi pre amândoi patriarşii: cel dă la Alexandria şi 
cel dă la Ierusalim, de au fost în slujba pogribaniii şi toţi arhiereii câți s-au adunat aici, 
preoţi, egumeni şi altă mulțime de norod, atât bisericescu cât şi mirenescu, l-au slujit în 
Sfânta Mitropolie cu cinste mare, luându-și toţi creştinii iertăciunea cu sărutarea sfintei lui 
mâini. 

După aceia deci s-au suit în casele vlădiceşti şi împreună cu sfinții patriarhi şi 
arhierei, cu toată boierimea, după ce deci măriia-sa vodă în casă au întrat cu cei mai de sus 
pomeniţi, au început a vorovi pentru alegere de vlădică, ca să puie, pentru ca să se 
păstorească turma lui Hristos cea pravoslavnecă; fiind dar cu diiata răposatului părinte 
mitropolit kir Theodosie, ales ca să rămâie în urma lui păstoriu sfinţii-sa părintele 
râmniceanul kir Anthim, care acea diiata înaintea tuturor scoțându-se de s-au citit, aşa cu un 





174 Despre acesta N. Șerbănescu afirmă că ar fi cel aşezat spre pomenire de către Antim, în 
Aşezământul Mănăstirii Tuturor Sfinţilor — cf. Mitropolitul Antim Ivireanul... art. cit., p. 777-778. 

175 Cf. Condica sântă, p. 98-99, apud. Gabriel Ştrempel, op. cit., p. 137. Ştrempel opinează că „cei trei 
arhierei semnatari nu sunt singurii participanţi la alegere. Ei au fost, după opinia noastră, arhiereii care au 
consacrat alegerea, prin punerea mâinilor, scutindu-l pe Teodosie [mitropolitul] de o slujbă obositoare şi 
suplinind absenţa lui Damaschin de la Buzău, greu de deplasat la început de primăvară, când drumurile erau 
desfundate” (Idem, p. 138-139). 

17 Opere, p. 333. 

cuvânt toţi au zis cătră măriia-sa vodă, atât părinţii patriarşii, cât şi alți arhierei şi boieri ca: 
precum bătrânul păstoriu răposatul părinte au hotărât şi au ales pă acel pomenit episcop 
râmnicean, el să fie arhiereu şi vlădică, iar nu altul, şi aşa văzând măriia-sa că toţi aşa află şi 
găsescu să fie, l-au chemat acolo în casa cea vlădicească şi i-au dat cârja”!7. 

În consecinţă, domnitorul a trimis scrisori la Patriarhia Ecumenică, cerând să se facă 
„metathesis” (transferare) şi „ecdosis” (înscăunare), „şi aşa la fevruarie 21 dni, i s-au făcut 
metathesis de la episcopiia Râmnecului la vlădiciia ţării. După aceasta deci, a doao zi, la 
fevruoarie 22 dni, după ce măriia-sa vodă de la liturghie au ieşit, slujind liturghia părintele 
patriarhul Alexandrias [al Alexandriei], fiind duminica cea dentâi a postului care tis 
Orthodoxias [a Ortodoxiei] să numeşte, au trimis măriia-sa pă dumnealui Ştefan 
Cantacuzino marele postelnic, cu carâta cea frumoasă domnească şi cu alaiu frumos la 
Sfânta Mitropolie, dă l-au proscalisit să vie la curte, pă carele aducându-l pă scara cea mare 
pen divan, s-au împreunat cu măriia-sa vodă, sărutându-i mâna şi făcându-i frumoasă oraţie 
dă păstoriia ce i s-au dat, iproci”!%. 

NI s-a păstrat predica de la întronizarea sa ca mitropolit, în care Antim făgăduia să vă 
fiiu de mângâiare la scârbele robiei cei vaviloneşti a lumii aceştiia, ca Ieremia norodului lui 
Dumnezeu şi ca Iosif, al unsprezecelea fecior al patriarhului Iacov, egiptenilor, şi 
dimpreună cu dumneavoastră să pătimesc la toate câte ne aduce ceasul şi vremia, pentru 
care lucru am datorie să priveghez cu osârdie şi făr’ de lene, zioa şi noaptea şi în tot ceasul, 
pentru folosul şi spăseniia tuturor de obşte, învăţându-vă şi îndreptându-vă cu frica lui 
Dumnezeu, pre calea cea dreaptă '”. 

A fost providenţială această înscăunare a lui Antim Ivireanul ca Mitropolit al 
Ungrovlahiei în Duminica Ortodoxiei, fiind ca un semn profetic al celor pe care avea să le 
împlinească în slujba Bisericii, cu răsfrângeri benefice în tot Orientul ortodox. 

Despre această predică, Gabriel Ştrempel spunea: „Este interesant de observat că 
predica a fost rostită în româneşte, deşi la această solemnitate erau prezenţi cei doi patriarhi 
amintiţi şi, cu siguranţă, alți arhierei greci. Era nu numai un gest de deferenţă faţă de domn 
şi de consideraţie faţă de boierii de ţară prezenţi, ci şi o demonstraţie de stăpânire a limbii 
române, pe care o socotea capabilă să exprime simțăminte tot atât de înalte ca şi limba 
greacă”1%, 

În această didahie inaugurală, pentru calitatea sa de Mitropolit al Ungrovlahiei, 
Antim pornea de la un verset ce va deveni leit-motiv pe parcursul predicii, şi anume Veniţi 
după Mine şi voiu face pre voi păscari de oameni (Mt. 4, 19). 

Trebuie remarcat însă, că în Duminica Ortodoxiei, în care a fost hirotesit mitropolit, 
după mărturia lui Radu Greceanu, nu se citeşte din Evanghelia după Matei, ci din 
Evanghelia după loan 1, 43-51, în care se vorbeşte despre chemarea la apostolat a Sfinţilor 


177 Radu Greceanu, Cronicari munteni, 3, op. cit., p. 151-152. 
17% Idem, p. 152. 

1 Opere, p.7. 

180 Gabriel Ştrempel, op. cit., p. 171. 

Filip şi Natanael şi despre descoperirea faptului că Mântuitorul lisus Hristos este Fiul lui 
Dumnezeu întrupat. Noul mitropolit a sintetizat cele opt versete din pericopa evanghelică de 
la loan printr-un verset de la Matei — după cum am văzut — dezvoltând cu „elocvenţă, poezie 
şi patos, nedepăşită până în zilele noastre”!5!, o predică despre chemarea apostolică, fiind el 
însuşi în acea zi chemat de Dumnezeu să slujească în calitate de mitropolit, de păstor al 
întregii turme creştineşti a Ungrovlahiei, cel ce avea să devină „apostolul şi martirul Antim 
Ivireanul”1%2. 

Această predică este o adevărată bijuterie oratorică, construită cu multă artă şi 
tehnică retorică şi poetică, dar şi cu multă înţelepciune teologică, „un mic imn închinat 
păstorului de suflete”, aceeaşi temă fiind cea „pe care o alesese, cu multe decenii înainte 
şi Meletie Syrigos în predica rostită la înscăunarea lui Varlaam ca mitropolit al 
Moldovei”, 

Antim dovedea întregii asistențe justețea alegerii sale şi dădea măsura pregătirii sale 
teologice şi a măiestriei artistice. Faptul că a rostit discursul său omiletic în româneşte este o 
dovadă în plus a conştiinţei sale că a devenit arhipăstor al românilor, ales de Dumnezeu în 
vremuri de cumpănă ca să fie „păstorul cel bun” şi nu unul dintre năemiți care lasă oile lor 
de le mănâncă lupii '®. 

Importantă pentru el era turma sa, nu prestigiul său personal, pe care, dacă l-ar fi 
urmărit, ar fi putut foarte lesne să rostească o la fel de iscusită predică în greceşte, în care i- 
ar fi fost mult mai uşor să se exprime cu fineţe teologică, decât într-o limbă română încă 
nedesăvârşită, pe care trebuia să o şi creeze, în mare măsură, ca limbă literară, în acelaşi 
timp ce îşi gândea şi scria discursurile, într-un îndoit efort demn de toată lauda. 

Despre acest lucru Iorga spunea: „Se pare că dintre mitropoliţii care i-au urmat — şi 
unii erau totuşi oameni cunoscători şi iubitori de carte, păstori sufleteşti plini de râvnă — 
nimeni n-a mai urcat treptele ce duceau către amvon pentru a întări şi mângâia în româneşte 
sufletele credincioşilor”18€. 

Antim Ivireanul nu a fost niciodată un oportunist, nu şi-a dorit demnități înalte, dar 
atunci când le-a primit, s-a străduit din răsputeri să-şi împlinească datoria față de cei care i- 
au arătat încredere. Cuvintele sale răsună până la noi ca o mărturie şi ca un crez al vieții sale, 
de care nu s-a dezis niciodată: 

Eu aici, în țară, n-am venit de voia mea, nici de vreo sărăcie sau lipsă; nici 
mănăstirea Snagovului o am luat-o cu de-a sila. lară ce am lucrat în 7 ani, ce am făcut 
acolo (nu atâta din venitul casei, cât din sudorile feţii mele), lucrurile acelea mărturisesc la 





8l Idem, p. 170-171. 

5 Teodor M. Popescu, Antim Ivireanul, apostol şi mucenic al dreptei credințe, în rev. Biserica 
Ortodoxă Română, LXXIV (1956), nr. 8-9, p. 863. 

8 Dan Horia Mazilu, Noi despre ceilalți. Fals tratat de imagologie, Ed. Polirom, 1999, p. 228. 

%4 Ibidem. 

35 Opere, p. 135. 

“N. Iorga, Istoria literaturii române în secolul XVIII, ed. 1969, op. cit., p. 347-348. 

toți (...); iară încailea am eşit cu cinste şi nimeni nu mi-au luat seama, căci să vedea că am 
făcut şi am adaos, iară n-am stricat, iar nici datorie n-am lăsat. 

La episcopiia Râmnicului puiu martur Tov Kpuporapăoywuoriv Qeov că nici în visul 
mieu ĝév tò Epavrdorira să mă fac arhiereu, cunoscându-mă pe mine mai păcătos şi mai 
nevrednic decât toft oamenii pământului. lar de vreme ce ó ră mdvra po; tò ovuepepov 
oikovouov Oeóç, aşa au vrut, să rădice, din pământ sărac şi din gunoiu să înalțe meser, rod 
KaONo. auTOv eră dpyidrov Aa0d aurod, eu ce puteam face?unorăymv Ti K kai ikérevo« 
QUTOV. 

Am şăzut şi acolo trei ani, fără doao luni. Ce am lucrat şi acolo (nu atâta din 
veniturile casei), cât, iară, din osteneala şi sudoarea feţii mele, iaste pavapov toîç néo. 

Eşirea mea de acolo n-au fost cu voia mea. Eram odihnit cu atâta şi mi-ajungea din 
destul necazurile ce petreceam; iar apoi am eşit cu cinste şi nici seama mi-au luat nimenea, 
nici datorie am lăsat, că aşa ni-au slujit vremea. 

Mitropolia n-am luat-o cu sila, nici cu mite, nici cu rugăciuni. Facă-mi Dumnezeu 
răsplătire de va fi urmat vreuna din acestia, ci aşa au fost plăcut înaintea Stăpânului 
Dumnezeu şi au luminat pre măriia-ta şi te-au făcut Opyavov la mijloc, de mi s-au făcut 
mutare dintr-un scaun într-altul. 

Și, ştiind că această ovvăpaa iaste duhovnicească, am pus osteneli peste osteneli 
întru toate şi am trudit din zi din noapte să înmulţesc talantul Domnului, pentru ca să nu mă 
număr în rândul leneşii slugi, şi am silit, după putinţa mea şi după proastă ajungerea minţii 
mele, de am lucrat în viia Domnului, de nu ca cel de la al noaolea ceas, măcar ca cel de la 
al unsprăzecelea ceas şi nădăjduiesc vă voiu lua de la Stăpân plata deplin „că iaste volnic 
pre al Său”. 

Și acestia câte am lucrat cu mâinile şi câte am grăit cu limba, cine va vrea, să le 
socotească yé 0pdov 1oyiouov dpoow87o1$rrog / kai rară Geov niciuna nu va afla ca să 


E ă IA tă 2 v. 187 
nu fie spre slava lui Dumnezeu, spre cinstea măriei-tale şi spre folosul ţării `. 


I. 5. UN MOMENT DE MARE CUMPĂNĂ 


Antim Ivireanul a cunoscut în Ţara Românească stăpânirea a trei domnitori: 
Constantin Brâncoveanu, Ştefan Cantacuzino şi Nicolae Mavrocordat iar relaţiile cu aceştia 
au fost diferite. 

Cea mai lungă domnie, dintre toţi aceştia, a avut-o Brâncoveanu, în timpul căruia, ca 
şi în următorii doi ani de domnie ai lui Ştefan Cantacuzino, Antim s-a manifestat plenar. 





187 Opere, p. 227-228. 

Relaţiile cu Mavrocordat au fost însă destul de tensionate şi acest ultim domnitor va fi şi 
autorul moral al încheierii vieții sale pământeşti. 

Ştefan Cantacuzino era simpatizat de mitropolit şi l-a sprijinit, la rândul său, dar nu a 
avut parte decât de o foarte scurtă domnie, fiind mazilit în 1716 — ca şi predecesorul său, cu 
doi ani înainte — de turci, care l-au şi spânzurat în beciurile închisorii din Istambul — ca 
„plată”, spun mulți, pentru amestecul său în mazilirea şi uciderea lui Constantin 
Brâncoveanu, căruia a căutat să îi ia tronul. 

Vom mai avea însă prilejul să discutăm despre atitudinea lui Antim față de Ştefan 
Cantacuzino şi relaţiile cu acesta, precum şi despre motivațiile mitropolitului, în opinia 
noastră dezinteresate ca întotdeauna sau interesate numai de soarta ţării şi a neamului 
românesc, când vom vorbi despre lucrarea parenetică pe care Antim i-a dedicat-o acestuia. 

Întorcându-ne la relaţia cu Brâncoveanu, aceasta a stat, în cea mai mare parte a 
timpului, sub semnul înţelegerii, al simpatiei şi al respectului reciproc între cele două mari 
personalităţi ale culturii şi istoriei noastre. Constantin Brâncoveanu l-a aşezat pe Antim în 
fruntea tipografiei bucureştene şi apoi a sprijinit numirea sa ca egumen la Snagov, episcop 
de Râmnic şi mitropolit al Ungrovlahiei. În ceea ce priveşte sprijinirea Ortodoxiei şi 
înălţarea prestigiului cultural al ţării, ţelurile celor doi erau comune şi, în opinia noastră, 
unul fără altul ar fi făcut mai puţin. 

Spre sfârşitul domniei lui Constantin Brâncoveanu a apărut însă un motiv de tensiune 
între domnitor şi mitropolit. Împrejurările care au condus la această răcire a relaţiilor au fost 
acelea în care turcii au declarat război ruşilor, aceştia din urmă avându-l ca aliat pe Dimitrie 
Cantemir, domnul Moldovei, dar sprijinindu-se şi pe promisiunea lui Constantin 
Brâncoveanu de a trece de partea lor în timpul conflictului — deşi oficial, el era supus 
turcilor, de la care obținuse în 1703 firman de domnie pe viaţă. 

În ascuns de turci, voievodul ţinuse corespondenţă atât cu ruşii, cât şi cu austriecii, 
fiind recunoscut principe al Imperiului habsburgic (1695) — cu drept de a se refugia în 
Transilvania în caz de pericol — şi decorat cu ordinul Sfântului Andrei de către ţarul Petru cel 
Mare (1700)'%%. E limpede că domnitorul muntean nu avea niciun fel de simpatie pentru 
turci, dar încerca în acelaşi timp să ducă o politică înțeleaptă şi să nu stârnească 
resentimentele şi mânia acestora, a căror suspiciune şi neîncredere erau şi aşa destul de mari. 

În bătălia dintre ruşi şi turci, care a urmat, la Stănilești (1711), armatele ruso- 
moldovene au fost învinse, timp în care Constantin Brâncoveanu a rămas circumspect, 
urmărind în ce parte înclina balanţa războiului şi nu a dat ajutor, conform înțelegerilor 
secrete, împotriva turcilor, văzând că ruşii nu s-au mobilizat în mod adecvat, că nu au o 
strategie bine definită pentru confruntarea cu o armată turcească deosebit de numeroasă şi că 
nădejdea în ei, pentru eliberarea de sub turci, e pierdută. 

Cantacuzinii însă făceau presiuni asupra domnitorului ca să vină în sprijinul ruşilor, 
dorind implicarea lui Brâncoveanu în război, pentru a întări ofensiva antiotomană şi a 





188 Cf. Gabriel Ştrempel, op. cit., p. 243-245. 

schimba soarta războiului. Din nefericire, oastea munteană nu era atât de numeroasă pentru 
ca intervenţia sa să fie decisivă. Mai mult, turcii încearcă să îl folosească pe domnitorul 
muntean ca intermediar între ei şi ruşi pentru a obţine pacea. 

Neliniştiţi de imobilismul domnitorului, Cantacuzinii acţionează însă pe cont propriu 


şi spătarul Toma Cantacuzino părăseşte tabăra munteană aşezată la Albeşti, cu un număr de 


călăreţi, trecând în Moldova'*?. 


Se susţine că a fost încurajat în acest gest şi de mitropolitul Antim Ivireanul — care 
însoțea armata — deoarece atât Radu Popescu (ostil lui Brâncoveanu), cât şi Radu Greceanu, 
cronicarii epocii, îi reproşează acestuia amestecul în treburile politice!%. Însă adevărul nu îl 
cunoaştem cu certitudine. 

Fuga şi trădarea lui Toma Cantacuzino, în afară de faptul că a paralizat orice intenţie 
a lui Brâncoveanu de a mai veni în ajutorul coaliției anti-otomane, a fost de ajuns pentru ca 
să reaprindă ura şi mânia turcilor'”!, pe care voievodul le-a potolit cu greu, luând măsuri 


15 Cf. Radu Greceanu, op. cit., p. 168-171 şi Radu Popescu, Istoriile domnilor Țărâi Rumâneşti. 
Cronicari munteni, 2 , Ed. Minerva, Bucureşti, 1984, p. 239. Ion Neculce, deşi aflat în tabăra moldovenească, 
îl înfierează pe Toma Cantacuzino, care, fiind văr primar cu Brâncoveanu şi acesta „ţiindu-l mai în frunte de 
toţi boierii săi”, „el au lăsat pe Brâncovanul-vodă şi au fugit aice la Ieşi, la împăratul moschicesc, socotind că a 
hi el domnu în Țara Muntenească în locul Brâncovanului”. (Cf. Ion Neculce, Letopiseţul Țării Moldovei, ed. 
critică şi studiu introd. de Gabriel Ştrempel, Ed. Minerva, Bucureşti,1982, p. 560.) 

1% Radu Greceanu spune: „Dar preabunu nostru domnu, privind la nestatorniciia şi turburarea 
vremilor, nimănui dentr-acestea nu s-au potrivit, nici sfaturilor şi îndemnărilor celor fără de socoteală, a unora 
şi a altora din boiari, carii necontenit îl supăra şi pă afară multe zicea, nu s-au unit, îndemnându-l ca de către 
turci să se hainească şi moscalilor, precum şi Dumitraşco Cantemir, să se alcătuiască. Nici scrisorilor celor cu 
laudă ale moscalilor, care den multa îndemnare a vrăjmaşilor fără de nicio socoteală îi trimitea, nici ziselor, 
scriselor şi laudelor lui Ren ghenărariul care den multa îndemnare a Tomii îi veniia, nici universalului ce 
Vlasie stegariul la mitropolitul Anthim pă taină adusese cu poruncă dă zaharele şi alte lucruri necăzute şi 
necuviincioase, nicidăcum nu s-au supus. (O! cât iaste fără de cale şi fără de cuviinţă părţii cei besericeşti a să 
amesteca în lucrurile cele politiceşti şi în politiia şi aparhiia ce se află, a să arăta zavisnec şi turburătoriu, şi 
turmii cei încredințate lui păgubitoriu şi făcătoriului lui dă bine, carele în stepana şi cinstea vlădicii l-au adus şi 
l-au înălțat [aici Radu Greceanu exagerează, din două motive: unul canonic şi ecleziastic, prin care nu se 
cuvine domnitorului să se amestece în alegerea mitropolitului, şi altul practic, deoarece Brâncoveanu cel mult a 
fost de acord şi a susţinut această alegere, dar nu el a venit cu propunerea, după cum tot Radu Greceanu ne 
informează — n.n.]; vrăjmaş şi împotrivnec lucru, foarte neplăcut şi lui Dumnezeu şi oamenilor)...” — Cf. op. 
cit., p. 175. 

Iar Radu Popescu scria: „Acolo la Urlaţi fiind vlădica Anthim şi toţii boiarii, văzându pă Constandin- 
vodă că iaste cu îndoială despre moscali, au făcut sfat întru ascunsu vlădica cu o seamă de boiari: Toma 
spătarul Cantacuzino şi câţiva din ceilalți nenumiţi, ca să se unească cu moscalii şi să pârască pă Constandin- 
vodă, socotindu-l că-i iaste gândul ca să înşele pă moscali, văzându că niciunele, dintru care sfat ce făcuse şi 
făgăduisă să le dea ajutori, zaharele, bani, oaste, şi nu le dă, s-au ales Toma spătarul Cantacuzino şi s-au dus la 
ţariul cu câţiva ai săi şi împreunându-să la Iaşi cu ţariul, i-au cerut oaste să meargă la Brăila să o ia. Şi i-au dat 
oaste cât i-au trebuit, cu un ghinăral anume Reni, şi viind la Brăila o au bătut în 3 zile şi o au luat.” — Cf. Radu 
Popescu, op. cit., p. 239. 

91 Tot Radu Popescu ne comunică: „Turcii încă l-au numit de hain împăratului (pe Brâncoveanu — 
n.n.), văzându că Toma spătarul, fiind credincios al lui şi boiar mare şi de neamul lui, s-au dus la ţariul de au 
cerut oşti şi au venit la Brăila, de au făcut atâta pagubă şi au şi luat-o de la mâna turcilor.” — Cf. op. cit., p. 240. 

împotriva Cantacuzinilor. O altă repercusiune a acestui incident a fost — oarecum inevitabil — 
aceea că domnul s-a simţit jignit de cele ce auzea, de faptul că mitropolitul ar fi acţionat 
împotriva lui, plecând urechea la intrigile pe care le ţeseau vrăjmaşii lui Antim Ivireanul. Ca 
atare, la scurt timp după confruntarea celor două armate, domnitorul i-a cerut mitropolitului 
să demisioneze din această demnitate eclesiastică, de bună voie, în caz contrar urmând să fie 
obligat prin caterisire. Şi ce patriarh ecumenic l-ar fi refuzat pe Brâncoveanu, din moment ce 
Patriarhia ecumenică (şi nu numai) îi era atât de îndatorată? 

În ceea ce ne priveşte, avem convingerea că Antim Ivireanul a acţionat numai din 
iubire de credinţă şi de ţară, pe care o vroia liberă de „jugul păgânului”, cum spunea el cu 
referire la stăpânirea turcească iar cuvintele lui Radu Greceanu sunt prea grele împotriva lui, 
fiind dictate, poate, sub presiunea evenimentelor şi de ataşamentul cronicarului faţă de 
domnitor. 

Însă dacă pârele împotriva mitropolitului veneau de la persoane foarte influente şi 
acuzaţiile erau foarte bine instrumentate, putem crede şi altceva, anume că şi cronicarul a 
receptat o versiune contrafăcută a felului în care se vor fi petrecut lucrurile. 

Personal, ni se pare puţin plauzibil faptul ca Brâncoveanu să tatoneze lucrurile în aşa 
fel, dacă într-adevăr era convins de amestecul mitropolitului Antim în dezertarea lui Toma 
Cantacuzino. 

În ianuarie şi februarie 1712, Antim trimite domnitorului două scrisori de apărare, în 
urma cărora acesta renunţă să îi mai ceară demisia. Ar fi cazul să privim puţin către aceste 
scrisori, pentru a observa mai bine caracterul demn al mitropolitului şi justeţea apărării sale. 

Prima scrisoare este mai lungă şi este datată 13 ianuarie 1712. Ea discută punctual — 
în doisprezece puncte — învinuirile care i se aduc. Dintru început, mitropolitul aminteşte 
motivul supărării domnitorului — într-o introducere care aparţine rescrierii acestei scrisori de 
către autorul ei, cu conştiinţa de a lăsa, spre cunoaşterea urmaşilor săi, acest document —, şi 
anume: Prealuminatului domn lo Constantin Basarab Brâncoveanu voevod, având prepus 
pentru nişte lucruri ce le-au adus întâmplările vremii, cum să se fie făcut cu învăţătura şi 
îndemnarea noastră ca adică, cel mai probabil, tocmai episodul de care am vorbit anterior, 
din timpul războiului. Vrăjmaşii lui Antim s-au bucurat de acest prilej şi au alergat, desigur, 
la domnitor, cu acuzaţii diferite, care demonstrează însă tocmai ilogicitatea şi incoerenţa 
acestora şi faptul că singura sursă reală a acestor acuzaţii fanteziste era invidia lor. 

Însă voievodul, în amărăciunea lui, a închis ochii la adevăratele motive şi a ascultat 
aceste plângeri nedrepte: fiind măriia-sa îndemnat de nişte obraze mari bisericeşti şi 
mireneşti, pline de zavistiii şi de răutate, au trimis la noi cu poruncă mare pre duhovnicul 
lui, pre episcopul Nisis chir Mitrofan Thasitul, carele era sfetagoreț de la mănăstirea 
Dionisiului, de ni-au zis au să fac paretisis, de bună voia mea, să-mi las scaunul, să es, au 
să mă scoață măriia-sa cu sila şi să scrie la Țarigrad să mă şi catherisească. Pentru care 
lucru, mergând eu la curte marți seara (ştim că porunca a venit „duminică, la vreme de 

chindie” — n.n.) şi, vorbind în taină cu măriia-sa, i-am Zis cum că nu mă las de vlădicie, de 
voia mea, şi într-acel ceas i-am şi scris aceste 12 capete... Pa 

Antim se disculpă în aceste puncte. Din tonul său, smerit dar demn, se poate înţelege 
însă că mitropolitul avea încredere că vechea dragoste şi prietenie a domnitorului nu s-a 
deteriorat cu totul, ci e doar întunecată temporar de evenimentele petrecute şi de mulţimea 
bârfelor ce roiau împotriva sa, pentru care şi face apelul: scoate den inima mării-tale acel 
ghimp, că nu sunt (ştie Domnul) precum mă socoteşti măriia-ta şi precum ué yâwooa/yodv 
(= mă limbuţesc) împotrivnicii miei şi am nădejde pre Dumnezeu că să va descoperi 
dreptatea mea fără de zăbavă !*. 

Mitropolitul face apel la dreapta judecată a domnitorului şi la credinţa sa, şi nu la alte 
considerente, de alt ordin, oricare ar fi putut fi ele, ca să îl înduplece, înfățişându-i acele 
puncte, de care era acuzat, pe larg, şi dezvinovăţindu-se fără să încerce să fie câtuşi de puţin 
linguşitor sau ipocrit. Dimpotrivă, în ciuda situației în care se afla, Antim se adresează 
domnitorului cu fermitate şi chiar cu autoritatea pe care i-o dădea conştiinţa curată de 
mitropolit al ţării, înălțat numai de Dumnezeu până la această treaptă şi de om care şi-a 
făcut, întru toate, datoria pe deplin. 

Nu se teme să discute despre cele ce i se impută şi vorbeşte cu voievodul de la egal la 
egal, ca unul ce este mitropolit şi uns de Dumnezeu arhiereu, după cum şi el, Brâncoveanu, 
era uns domn de acelaşi Dumnezeu, răspunzând, în consecinţă, în faţa puterii divine, în 
primul rând şi nu în faţa autorităţii laice. Antim începe să-şi demonstreze nevinovăția prin 
afirmaţia — pe care o face sub ameninţarea afurisaniei ce o aruncă însuşi asupra sa, în caz 
contrar — că nu a viclenit şi nici nu a vrut niciodată răul domnitorului, iar dacă a vorbit 
vreodată împotriva lui, la predică sau cu alte ocazii, a făcut-o numai din datoria pastorală, ca 
un păstor sufletesc, iar nu cu vicleșug 1%. 

Apoi îi aminteşte voievodului că nu a urmărit niciodată profitul personal, că nu a 
venit în ţară din proprie inițiativă, cu scop egoist (deşi nu spune la îndemnul cui sau la 
cererea cui a venit) şi nici nu a urmărit să ajungă egumen, episcop sau mitropolit, iar 
prezenţa lui în aceste demnități a fost, într-un mod vizibil cu ochiul liber, spre profitul 
locurilor unde a păstorit şi al întregii ţări”. 

Mai spune că cei care îi vor răul lui, mitropolitului, doresc acelaşi rău şi domnitorului 
însuşi, din care vor să facă subiectul oprobriului şi al clevetirilor, în cazul în care acesta ar 
lua o decizie atât de gravă, de a-şi alunga din scaun mitropolitul. 

Antim are smerenia să nu afirme că populaţia îl priveşte cu respect şi cu frică, ca pe 
un sfânt, conştiinţă pe care o avea, desigur — ceea ce, vom vedea mai târziu, se deduce din 
atitudinea asasinilor lui de a-l duce departe de ţară pentru a-l ucide, fără ştirea locuitorilor, şi 
din consternarea şi indignarea generală cu care a fost primită vestea acestei crime, care s-a 

păstrat mult timp în sufletele contemporanilor săi —, mulţumindu-se doar cu a-i atrage 
atenția domnului asupra gravităţii faptului de a caterisi, fără vină, un mitropolit. 

Antim îi aduce şi o probă a credibilităţii sale, aceea că ar accepta o confruntare 
directă şi publică, cu adversarii săi, în care ştie şi are încredere că Dumnezeu i-ar ruşina pe 
acuzatorii lui, prin el, pe care, de altfel pre cei ce sunt pricina răutăţii îi ştiu cine sunt, ca 
[şi] cum mă ştiu însumi pre mine !, numindu-i neschimbători din rău "°. Din aceste 
cuvinte ne putem convinge şi de forţa alocuţiunilor lui, în faţa cărora probabil că nu mai 
îndrăznea nimeni să mai răstălmăcească adevărul. 

Antim Ivireanul are atât de mult conştiinţa nevinovăţiei, încât îi aseamănă pe 
vrăjmaşii săi cu Iuda: Între celialalte mozavirii şi vânzări ce-mi fac, ca Iuda pre Hristos, au 
zis către măriia-ta, cel ce au zis, cum să fiu făcut 24 de capete asupra măriei-tale împotrivă, 
ce, şi cu ce voiu să fac. Întreabă pre părintele Nisis, să-ţi spue acele capete ce zic, că i le-am 
cetit într-acel ceas ce au pomenit de iale, fiind de faţă şi Odrianul, care capete eu vream să 
le arăt măriei-tale tocmai de atunce şi să-ţ cer voe să mă laşi să-i afurisesc de faţă pre cei 
ce le scornesc; dară n-au vrut să mă lase unii. lar de vei pohti măriia-ta să ţi le trimiţ să le 
ceteşti, să vezi ce cinste îmi fac fiii miei cei sufleteşti şi ce vorbesc pentru mine; ci Zicând eu 
aceluia ce ți le-au spus, cum că s-au lunecat şi el cu firea, ca tof oamenii şi cum că toate le 
am însemnate capete şi nevrând să i le cetesc, că nici aveam vreme, nici îmi iaste drag să le 
mai auz, au zis către măriia-ta tó dvarălov (= contrariul). Dumnezeu să le facă plată 
fieştecăruia dintr-înşii, după faptele lor; eu sunt gata '”. 

Duşmanii mitropolitului merseseră până într-acolo încât îl acuzaseră de fapte 
împotriva domnitorului, pe care el le descoperise că se puseseră la cale de alţii, pe care nu-i 
numeşte, din cauză, probabil, că erau feţe „sus-puse” şi pe care domnul îi ştia şi el, fără 
îndoială, foarte bine. Antim îi avea ca martori pe însuşi Mitrofan de Nyssa şi pe mitropolitul 
de Adrianopol, ca să probeze adevărul spuselor sale. 

În legătură cu demisia sa, mitropolitul nu vrea să renunţe la această demnitate, nu 
pentru sine, ci pentru că a face de bună voie „paretisis” este împotriva canoanelor bisericeşti, 
căci călcăm porunca şi făgăduiala şi Dumnezeu nu glumeşte 2%, Dar, deşi ca autoritate 
eclesiastică, este supus lui Dumnezeu, totuşi, pentru dragostea măriei-tale, de ne vei 
porunci, vom face, pentru ca să nu socoteşti că-ţi stăm împotrivă; numai fă, măriia-ta, 
socoteală dreaptă şi cu fiica lui Dumnezeu *.. 

Însă voievodul trebuie să ţină seama de considerentul că, precum nu are voie nici 


măcar să despartă doi oameni simpli uniți prin căsătorie, căci este legătură sfântă, cu atât 

mai puţin nu îl poate despărți pe vlădica ţării de treapta lui, că iaste împreunare 
duhovnicească, iar el are datorie, până la vărsarea sângelui, să nu-ş părăsească turma... ”. 

Singurul „compromis” pe care îl face mitropolitul în această înşiruire a raţiunilor 
care sunt de partea lui, este acela de a-i aminti domnitorului ţării, ca unui domn creştin că 
că nu să cuvine să fiu lipsit acum, la bătrânețele mele, de amândoao: şi de turma ce mi s-a 
încredințat de la Dumnezeu, ca unui nevrednic, şi de munca şi de osteneala tinereţelor mele 
204. Antim aducea în atenţie, astfel, în subsidiar, o lege vechitestamentară şi în acelaşi timp, 
un canon bisericesc, prin care se interzice pedepsirea cuiva de două ori pentru aceeaşi vină. 

Acest apel la compătimirea domnului, ce poate părea o umilire din partea 
mitropolitului, este însă urmat de o luare de poziţie şi mai tranşantă, prin care i se reproşează 
acestuia că pleacă prea repede urechea la ce spun clevetitorii, şi anume că el, mitropolitul, a 
acumulat datorii, acuzaţie la care răspunde foarte vehement că: am cheltuit ca la o casă a 
mea, cum cheltuieşte fieştecine la casa sa şi ca un păstoriu adevărat, iară nu ca un năemit 
care junghe şi strică. Şi alta: pre aceste vremi aş pohti să ştiu, cine nu iaste datoriu, din câț 
ne fiiarbem într-această ticăloasă de ţară? Că întâi şi pre măriia-ta te auz totdeauna zicând 
Cum că iaste datoare ţara cu doao sute şi mai multe de pungi; oare acea datorie măriia-ta o 
faci, au întâmplările vremii? Adevărat, întâmplările vremii *%5 

Cu alte cuvinte, îi atrage atenţia lui Brâncoveanu asupra faptului că, dacă este să 
acuze pe cineva că are datorii, el, domnul, e primul care are cele mai mari datorii, dar nu din 
cauză că nu gestionează bine averea ţării, ci pentru că acestea sunt cerinţele vremii şi altfel 
nu se poate ieşi din impas, fără a te îndatora altora. Acesta nu este glasul unui om care a 
greşit şi cere îndurare, ci al unui om care face apel şi la prietenia cu domnitorul, dar şi la o 
dreaptă evaluare a întregii situaţii, cu mult curaj şi simţ al răspunderii. 

Ultimul punct pe care îl scrie Antim Ivireanul ne oferă posibilitatea să „admirăm” în 
toată „splendoarea” ei, ipocrizia, dar şi iraţionalitatea, izvorând probabil dintr-o invidie şi 
răutate oarbă, a celor care îl acuzau pe acesta. 

Într-o Ţară Românească în care, de la boieri până la ierarhi şi negustori, foarte mulți 
erau greci, deci străini, mitropolitului i se imputa faptul că nu era român, „acuzaţie” la care 
el răspunde cu dreptate (şi cu multă răbdare şi smerenie, aş spune) că în Hristos suntem toți 
una * şi că Dumnezeu au făcut lumea slobodă pentru toți *, cu atât mai mult cu cât el nu 
este, nu a fost şi nu va fi singurul arhiereu străin în această ţară. 

A doua scrisoare datează din 3 februarie 1712. Se pare că, în trei săptămâni, 
domnitorul nu luase încă o decizie definitivă cu privire la Antim şi era încă în cumpănă, 
însă, după cum se afirmă în această scrisoare, făcuse investigaţii în legătură cu datoriile 

mitropolitului şi aflase, în parte, justificările necesare pentru cheltuielile acestuia. Aceasta 
demonstrează că toate celelalte acuzaţii fuseseră lăsate de-o parte ca nefondate şi aceasta 
rămăsese singura ce putea fi mai serioasă. Mitropolitul cere din nou domnitorului: nu lăsa 
să-ţi spurce unii şi alții auzurile, cu vorbele lor cele otrăvicioase 203 

Domnitorul s-a dovedit însă, ca întotdeauna, mai degrabă cumpătat, şi o mărturie 
pentru aceasta este însuşi faptul că, deşi inițial îi dăduse lui Antim un răgaz de numai 15 zile 
ca să demisioneze”, totuşi nu s-a grăbit să împlinească ceea ce promisese şi a dat atenţie 
dezvinovăţirilor acestuia, cercetând acuzaţia cu privire la datorii, poate şi pentru a lăsa să 
mai treacă timpul şi să se calmeze apele şi pentru a da satisfacţie şi a nu-i ofensa teribil pe 
acuzatori, care, să nu uităm, erau mari feţe bisericeşti şi mireneşti, după cum preciza Antim, 
unii, poate, mari ierarhi, alții boieri importanţi care se vor fi simţit, cine ştie cum, deranjaţi 
de mitropolit şi de obiceiul acestuia de a striga adevărul de la amvon. 

După ce, prima dată, Antim îi asemănase cu luda, acum îi compară cu Irod şi afirmă 
— parafrazând condacul 6 din Acatistul Buneivestiri — că a redactat scrisoarea anterioară 
socotind că (...) vei lăsa pe Irod (pre carele te îndeamnă să faci aceasta) ca pre un 
mincinos, că nu ştie a cânta Alliluia şi nu vei intra în păcat cu mine şi în clevetirea a toatei 
lumi 219. Aceasta arată că, mai mult decât toţi, cineva insista în mod aparte pentru 
îndepărtarea lui. 

Cântarea parafrazată de Antim se referă la magi, ca la nişte filosofi şi înţelepţi ce nu 
au ascultat de Irod, ci de Dumnezeu şi este, implicit, un îndemn la înţelepciune adresat 
voievodului ca, precum aceia nu s-au făcut părtaşi la crimă şi nu L-au denunţat pe Pruncul 
lisus Hristos, nici el să nu devină complicele celor ce încercau asasinarea morală a 
mitropolitului nevinovat. Şi din nou îi spune să-ți fie milă de bătrâneţele mele şi de 
neputinţele ce am °!', dar hotărăşte ca, după ce acesta va fi clarificat situaţia datoriilor şi nu 
se va mai considera că a făcut vreo pagubă — precum te-au luminat Dumnezeu de ai aflat 
Chiverniseala celor trei pungi (precum mi-au zis Nisis) să afli şi celorlalte 4 şi să-mi iai 
zapisele de la datornici să mi le dai în mâna mea °” — atunci va demisiona, dacă domnul 
insistă, pentru că, în caz contrar, chiar dacă va fi caterisit, o asemenea caterisire, fără niciun 

motiv, va fi, ca şi în alte cazuri, batjocură Besericii lui Dumnezeu şi Sfintelor Taini ^ ~, iar 


R . . > 214 
cel ce va urma în scaunul mitropolitan va fi fărădelege”. 

Ca o paranteză fie spus, până la urmă Antim a fost caterisit, dar nu la cererea lui 
Constantin Brâncoveanu, ci a lui Nicolae Mavrocordat, patru ani mai târziu, iar în scaunul 


său a suit tocmai Mitrofan de Nyssa. 

Mitropolitul termină scrisoarea smerindu-se şi făcând apel la compasiunea 
domnitorului: Iară măriia-ta fă ca un domn creştin şi milostiv şi nu mă lăsa să es obidit şi 
cu lacrămile pe obraz, că va fi păcat. Şi precum nu te pripeşti la cele politiceşti a face 
răsplătire, pentru cinstea domniei, aşa nu te pripi nici la cele besericeşti, pentru cinstea lui 
Dumnezeu °" 

În urma acestor scrisori, voievodul a renunţat la intenţia de a-l obliga pe Antim 
Ivireanul să facă „paretisis”, precum şi la aceea de a-l scoate cu forța din scaun, cerând 
caterisirea lui. Dar intrigile nu s-au potolit şi, dacă nu l-au putut atinge nici în ultimii doi ani 
de domnie ai lui Brâncoveanu, nici în următorii doi ani cât a domnit Ştefan Cantacuzino, şi- 
au găsit însă prilejul să-l răpună, după suirea pe tron al lui Nicolae Mavrocordat, om plecat 
stăpânirii turceşti. Dar caterisirea care a urmat a fost „batjocură Besericii lui Dumnezeu şi 
Sfintelor Taini”, cum profeţea Antim, şi nu va fi, nici să va putea numi, cel de pe urma mea, 
pre lege ?!€. Principalul autor moral al acestei crime oribile va fi însă Mavrocordat, după 
cum vom vedea mai departe. 


I. 6. MOARTEA MARTIRICĂ 


Providența a vrut ca sfârşitul martiric al marelui Mitropolit Antim Ivireanul să fie 
învăluit în taină. Aşa cum a trăit o viaţă plină de demnitate şi de curaj, întotdeauna în slujba 
celorlalți şi niciodată pentru sine, aşa a şi murit. Mormântul său a fost făcut de ape, care au 
acoperit moaştele sale în intimitatea adâncurilor lor, păzindu-le parcă de răutatea şi 
nerecunoştința oamenilor. 

După moartea martirică a binefăcătorului său (cum însuşi Antim l-a numit), 
domnitorul Constantin Brâncoveanu, din 1714, şi după moartea cruntă a urmaşului acestuia, 
Ştefan Cantacuzino — care l-a făcut pe Antim să blesteme stăpânirea turcească —, în 1716 a 
venit rândul lui Antim să plătească preţ de sânge pentru curajul de a fi vorbit şi de a se fi 
manifestat împotriva turcilor, ca unul ce iubea dreptatea şi adevărul mai presus de toate. 

După numai doi ani de domnie, era rândul lui Ştefan Cantacuzino — în care Antim îşi 
pusese multe speranţe — să fie mazilit şi dus la Istanbul împreună cu tatăl său, marele stolnic 
şi cărturar Constantin Cantacuzino, împărtăşind într-un mod asemănător prin tragism, soarta 
lui Brâncoveanu şi a familiei sale: „Bieţii oameni, cari erau închişi la Başbachiculi, fură 
conduşi în carcerile de la Bostangi-Başi unde, în Duminica Sfintei Treimi, în 7 iunie 1716, 
la ora patru de noapte, fură spânzurați, întâi Principele Ştefan, şi apoi părintele său, iar 

capetele lor tăiate, apoi golite şi umplute cu câlți, se trimiseră Marelui Vizir la 
AdrianopoL”?!”. Nemaiavând încredere în domnii români, turcii îl aşază principe al Valahiei 
pe Nicolae Mavrocordat. 

Că cei străini de neam şi care nu îşi vedeau decât interesele personale — aşa cum era 
noul domn, Nicolae Mavrocordat, instalat la 30 ianuarie 1716, care iniţiază în Țara 
Românească domniile fanariote, după ce fusese domn şi în Moldova — îl urau şi îi doreau 
moartea lui Antim, este oarecum mai uşor de înţeles. Ceea ce e mai greu de înţeles este 
atitudinea conaţionalilor săi — a celor care îi deveniseră conaţionali prin „românizarea” sa —, 
adică a conspiratorilor împotriva lui Mavrocordat, care l-au implicat şi pe Antim în 
răzbunarea lor. 

Dar să ne amintim faptele. După moartea lui Ştefan Cantacuzino (domn între 1714- 
1716 şi spânzurat, după cum am văzut, împreună cu tatăl său, în beciurile închisorii din 
Istanbul, după care au fost batjocoriţi public, amândoi), turcii nu mai au încredere în domnii 
pământeni şi încep să numească, şi în Ţara Românească, domni fanarioți, care îşi cumpărau 
cu bani grei tronul de la sultan. 

Trebuie spus că Nicolae Mavrocordat era fiul dragomanului Porții Alexandru 
Mavrocordat Exaporitul, un om cult, dar lipsit de demnitate şi de idealuri înalte. La 
începutul domniei sale, se pare că el păstrase relaţii bune cu Mitropolitul ţării, Antim 
Ivireanul, deşi există şi indicii contrare, cum ar fi neparticiparea lui Antim la înmormântarea 
Porfiriei Mavrocordat (soţia domnului), la care Antim s-a scuzat că era bolnav de podagră 
(ceea ce era adevărat, căci încă de la începutul anului 1712 se plângea de boală) şi doar a 
rostit omilia funebră, când cortegiul a ajuns la Mitropolie. 

Contextul internaţional este destul de agitat. Rusia pierduse în 1711, în bătălia de la 
Stănilești, războiul împotriva turcilor. În acea luptă Brâncoveanu rămăsese în expectativă, 
neintrând în luptă de partea ruşilor şi a lui Dimitrie Cantemir, dar o parte din armata lui, 
condusă de Toma Cantacuzino — se spune, cu ştirea şi cu voia lui Antim Ivireanul —, a trecut 
de partea acelora. Ceea ce a stârnit mânia turcilor şi era să îl coste pe Antim, atunci, scaunul 
de mitropolit. 

Austria şi Imperiul Otoman intră în război în 1716 şi victoriile lui Eugen de Savoia îi 
fac pe turci să fie şi mai suspicioşi față de Ţările Române supuse lor, ţări creştine şi care 
nădăjduiau de mult să îşi câştige independenţa. Boierimea locală îşi punea, în acest sens, 
speranţe în austrieci. Astfel încât, după cum ne povesteşte Radu Popescu, trupele trimise de 
Mavrocordat să păzească graniţele de vest ale țării împotriva incursiunilor austriece, 
„simulează risipirea în urma unui atac dat de numai 200 de «cătane», în timp ce alte trupe 
austriece coboară frecvent în Țara Românească pentru pradă, în înţelegere cu boieri ca 
Barbu Brăiloi, Staico Bengescu şi marele ban Şerban Bujoreanu”?5. 

Iar cronicarul Radu Popescu ne informează că: „(pe) cându au fost pe la Sântă Măriia 
mare s-au slobozit o seamă de catane pă la Câineni, de au venit până la Piteşti. Decii 

căpitanul şi vameşii ce era acolo au trimis degrab cărţi la domnu, dându ştire de acele catane 
că au venit până acolo şi cum că le iaste gândul să treacă spre Bucureşti. Care scrisori viind 
a treia zi de Sântă Mărie, s-au sfătuit domnul cu boiarii că iaste bine să iasă domnul cu toată 
boierimea şi cu slujitorii afară din Bucureşti la Copăceni, au la Călugăreni, să lege tabără 
acolo şi să şază, până ce vor mai vedea ce fac aceste catane ce turbură ţara şa rău. Şi aşa au 
făcut, că au ieşit domnul din Bucureşti şi s-au dus până la Călugăreni şi acolo vrea să 
şază” 219. 

Scrisorile prin care domnitorul era anunţat de o iminentă invazie austriacă se vor 
dovedi false, o înscenare bine ticluită de duşmanii acestuia. Dar vedem, din propriile lui 
vorbe, că Radu Popescu nu este obiectiv, căci, deşi domnul se sfătuieşte „cu toată 
boierimea” să plece din Bucureşti (cu boieri şi cu slujitori cu tot, deci cu toată curtea — şi mă 
întreb două lucruri: cine mai rămânea să guverneze ţara şi cât de înfricoşat trebuie să fi fost 
domnitorul şi de îngrijorat pentru viaţa lui, de ar fi fost în stare să ia toată curtea cu el ?), şi, 
deşi cronicarul scrie că „aşa au făcut”, totuşi nu au făcut aşa, căci cu nonşalanţă tot el ne 
spune, că „au ieşi (numai — n.n.) domnul din Bucureşti şi s-au dus până la Călugăreni...”. 

E clar că Radu Popescu vrea să spele cumva ruşinea lui Mavrocordat şi să acopere 
laşitatea lui. Dar domnul nu pleacă singur, ci ia cu el pe mitropolit, sau mai degrabă îl 
sileşte, căci acesta nu era de acord cu el. 

Mai aproape de adevăr sunt alți doi martori ai evenimentelor, Anton Maria Del 
Chiaro şi Mitrofan Grigoras. Acesta din urmă, în Cronica sa, scrie că „la plecare, domnul 
luă cu sine pe Antim, mitropolitul Ungrovlahiei şi încă pe câţiva dintre boierii munteni”, 
deci nu pe toţi, cum, idilic, ne prezintă Radu Popescu. 

lar Del Chiaro spune că: „O companie a unui regiment nemţesc trecu Oltul, sub 
comanda unui locotenent, şi ocupă fără rezistenţă Căinenii, sat de vamă şi de hotar, dincoace 
de Sibiu. Ştirea ajunse sub o formă exagerată la Curtea lui Mavrocordat.” — ceea ce ne 
convinge că era vorba de un complot, dar şi că cei care îl organizau cunoşteau şi se bazau pe 
frica şi laşitatea domnitorului —, iar „vineri, 4 septembrie 1716, o oră înainte de apus de 
soare, lumea alerga pe ulițele Bucureştiului strigând: nemţii, nemţii! Domnitorul, 
înspăimântat, îşi făcu în grabă bagajele şi împreună cu ai săi încălecară şi o luară repede spre 
Giurgiu, cetate turcească aşezată pe malul Dunării, la depărtare de 15 ore de drum de 
Bucureşti”. 

Dar ce nevoie avea Mavrocordat să ia cu sine un om care nu îi împărtăşea vederile, 
adică pe Antim? După cum se poate înţelege din cunoaşterea atribuţiilor mitropolitului, în 
absenţa domnitorului de drept, Antim putea, împreună cu sfatul boierilor, să ungă un nou 


20 Radu Popescu, op. cit., p. 257. 

* Mitrofan Grigoras, Cronica Țării Româneşti (1714-1716), în D. Russo, „Studii istorice greco- 
romane. Opere postume, vol. II, Fundaţia pentru Literatură şi Artă „Regele Carol II” , Bucureşti, 1939, p. 442, 
apud. Pr. N. Şerbănescu, Mitropolitul Antim Ivireanul..., art. cit., p. 797. 

*1 Anton Maria del Chiaro, op. cit., p. 52. 

domnitor. De aceea Mavrocordat l-a luat cu sine, pentru ca adversarii săi să nu instaleze un 
alt domn, „situaţie în care Mavrocordat n-ar mai fi scăpat cu viaţă din mâinile turcilor”. 

Acelaşi lucru afirmă şi N. Șerbănescu: „în lipsa domnului, după cea mai veche 
datină, mitropolitul avea puterea şi răspunderea” 
plecat „în seara aceleiaşi zile”7%, deci pe 18 august (adică a treia zi după Sfânta Maria, după 
cum scrie Radu Popescu). 

Discrepanţa dintre data de 4 septembrie, a lui Del Chiaro, şi data de 18 august, 
stabilită după cronicarul muntean, nu a fost soluţionată, însă tindem să credem că e vorba de 
ziua de „vineri 17/28 august 1716%%, întrucât aşa ne indică şi „un document german datând 
din 25 august stil nou, prin care generalul Steinville, comandantul forțelor austriace din 
Transilvania, raportează lui Eugeniu de Savoia că a trimis în Țara Românească două 


şi tot el ne informează că domnitorul a 


detaşamente pentru a face o diversiune, fiind sprijinit şi de boierii locali, ostili lui Nicolae 
Mavrocordat”. 

Datarea stabilită de M. Cazacu este însă în urmă cu o zi, în comparaţie cu Radu 
Popescu. Tocmai de aceea vom vorbi de 18 august şi nu de 17 august. În noaptea lui 18 
august 1716, Antim este luat cu forţa de domnitorul înspăimântat şi dus spre Dunăre. Radu 
Popescu ne vorbeşte de un prim popas la Călugăreni, după cum am văzut, iar Mitrofan 
Grigoras e de acord cu el”. Del Chiaro ne informează: „Către miezul nopţii, spre a mai 
odihni caii, se opri într-un sat, Odaia, şi poposi în bordeiul unui ţăran unde ceru de băut. Se 
încinse aici o discuţiune între el şi Antim, Mitropolitul Valahiei, care numai vroia să-l 
urmeze... S, 

Mavrocordat dorea ca mitropolitul să îl însoțească până la Istanbul, dacă era nevoie, 
însă, după Del Chiaro, Antim refuză, „susținând că sub niciun preț nu-şi poate părăsi turma, 
mai cu samă în împrejurări nenorocite ca acestea, când se putea ivi vre-o răscoală din lipsa 
Domnitorului şi a Mitropolitului”. 

Din acest amănunt istoriografic, observăm înalta conştiinţă pastorală şi iubirea lui 
Antim față de poporul care nu era al său, dar pe care îl simțea ca pe al său. Şi domnitorul şi 
mitropolitul erau străini față de neamul nostru, dar numai unul se simţea integrat, cu toată 


fiinţa lui, în destinul poporului român. 





* Mihail Gabriel Popescu, op. cit., p. 21-22. 

* Nicolae Iorga, Istoria Bisericii româneşti şi a vieții religioase a românilor, vol. II, ed. II, 
Bucureşti, 1930, p. 55, apud. Pr. N. Șerbănescu, Mitropolitul Antim Ivireanul..., art. cit, p. 797, nota 99. 

* Pr. N. Șerbănescu, Mitropolitul Antim Ivireanul... art. cit, p. 797. 

5 M. Cazacu, art. cit., p. 672. 

?2 C, Giurescu, „Material pentru istoria Olteniei sub austriaci”, vol. I, Bucureşti, 1913, p. 20-21, 
nr.31, apud. M. Cazacu, art. cit, p. 672. 

221 Cronica..., op. cit., p. 28, apud. M. Cazacu, art. cit., p. 673. 

5 Anton Maria del Chiaro, op. cit., p. 52. 

* Ibidem. 

Antim Ivireanul a fost silit, prin urmare, să meargă cu domnitorul mai departe, deşi 
nu dorea acest lucru“. 

Însă va interveni un episod foarte interesant, pentru întreaga derulare a 
evenimentelor, care schimbă datele problemei. Fiind încă la Odaia, lui Antim i se înmânează 
o scrisoare „de la un Avramie dascăl ce era lăcuitori în Mitropolie, întru care scriia că să să 


întoarcă înapoi, că vine fecior|ul] lui Şărban-vodă cu mulți nemți din Țara Ungurească şi cu 
3231 


catane, ca să fie domnul țărâr” . âRadu Popescu insinuează în mod nedrept faptul, că 
această scrisoare este unul din „meşteşugurile vlădicăi Antim”, însă vorbeşte laudativ de 


domnitorul înfricoşat, care „ca să nu cază într-o primejdie mare, au lăsat Călugărenii şi s-au 
tras la Giurgiov (Giurgiu — n.n.) 

Radu Popescu apare şi în această remarcă ca un cronicar părtinitor, deoarece e clară 
aversiunea lui faţă de mitropolit, cât şi lipsa unui comentariu moral cu privire la abdicarea 
domnitorului. Nici nu ştim dacă scrisoarea era cu adevărat a lui loan Avramie, prieten cu 
Antim, şi ne mirăm cum a scăpat acesta cu viaţă, ulterior, de mânia lui Mavrocordat. 

Del Chiaro se păstrează pe aceeaşi linie a amănuntelor: „În timpul discuţiunii 
Mitropolitul fu chemat afară din bordei, şi i se înmână o scrisoare sosită cu poşta din 
Bucureşti. După ce o citi, intră în casă şi se adresă Voevodului cu următoarele cuvinte: « 
Alteță, nu mai este vreme de pierdut aci, vine Principele Gheorghe, fiul fostului Domnitor 
Şerban Cantacuzino, din Transilvania, cu 12.000 de turci să ocupe Valahia.»"2*; la care 
veste, „Mavrocordat cuprins de spaimă, porunceşte repede pregătirea cailor.” Mitrofan 
Grigoras confirmă faptul că autorul scrisorii ar fi fost „loan Avramie”2*, îndreptăţind însă, 
spre deosebire de Radu Popescu, gestul lui Antim de a aduce la cunoştinţa domnului 
conţinutul scrisorii. 

Cu alte cuvinte, nu era vina mitropolitului că primise o scrisoare cu un conţinut 
alarmant, menită să inducă în eroare, pentru că ascunderea mesajului ar fi fost la fel de 
gravă, dacă aceasta se dovedea adevărată. Dar domnitorul nu va sta să judece limpede 
lucrurile, aşa cum n-a făcut-o nici când a părăsit în fugă Bucureştiul, ci va lua decizii numai 
sub impulsul fricii, al urii şi al dorinţei de răzbunare. Să urmărim însă mai departe faptele 
care vor duce la deznodământul tragic. 

Dacă loan Avramie este cu adevărat autorul scrisorii, ceea ce nu putem şti este dacă 
el a „trucat” evenimentele, sau dacă chiar credea în ele. Se prea poate ca boierii 
„conspiratori”, care puseseră la cale toată şarada, în speranţa că se vor descotorosi de 
Mavrocordat — căci era o şansă destul de mare ca turcii să-l pedepsească pentru laşitate şi 





230 Cf. Radu Popescu, op. cit., p. 258. 

3I Idem, p. 257. 

232 Ibidem. 

233 Idem, p. 258. 

* Anton Maria del Chiaro, op. cit., p. 52. 
235 Ibidem. 


236 M. Grigoras, op. cit., p. 28, apud. M. Cazacu, art. cit., p. 674. 

neloaialitate şi să îi ia tronul Ţării Româneşti, ba chiar să îl şi omoare —, să se fi folosit de 
Avramie, pe care îl ştiau un apropiat al lui Antim, pentru ca acest mesaj alarmist să ajungă la 
urechile domnitorului. Cei care au aranjat toată farsa cunoşteau foarte bine atât caracterul 
(sau mai bine zis lipsa de caracter a) domnitorului, cât şi intransigența mitropolitului, şi 
atitudinea acestuia prea puţin agreabilă faţă de fanariotul plecat turcilor. 

Nu a fost însă vina lui Antim că Mavrocordat a reacţionat astfel: el nu ar fi trebuit, în 
mod normal, nici să plece din capitală şi să lase ţara fără apărare în faţa unei armate străine 
şi nici să repete gestul de a fugi, din cauza unei scrisori, fără măcar a face efortul de a 
verifica autenticitatea informaţiilor primite. Prin urmare, domnul nu a fugit spre Giurgiu din 
cauza acestei scrisori, ci din cauza panicii iscate în fiinţa sa, în fiinţa unui om fără prea mult 
caracter. 

Despre ce s-a întâmplat în drum spre Giurgiu, Radu Popescu ne informează, cu 
acelaşi ton „mieros” față de domnitorul care îşi pierduse capul de spaimă: „mai mergând 
câtva loc cu dânsul [Antim] s-au rugat ca să-l lase să se întoarcă la Bucureşti. Domnul l-au 
poftit, ca pe un arhiereu, ca să nu să dezlipească de măriia-sa, până se vor adevăra aceste 
lucruri şi la ce sfârşit vor să iasă. Dar el nu vrea nicidecum, găsind multe pricini, una că au 
venit cu cărata numai cu doi cai şi fără aşternut, făr' de cheltuială, alta şi ca un păstori ce 
iaste nu să cade să lase turma şi să se ducă în altă parte. 

Iar domnul poftindu-l să meargă cu măriia-sa, i-au făgăduit că de câte zice că n-are şi 
n-au apucat să-şi ia den Mitropolie, de niciunele nu-i va lipsi, ci-i va da de toate. Ci dar 
nicidecum nu i-au putut întoarce socoteala lui acea plină de vicleşuguri ce o avea în inema 
lui, ci s-au întorsu la Bucureşti”2*. 

Radu Popescu încearcă să arunce ruşinea în obrazul mitropolitului, dar cele despre 
care ne informează reuşesc tocmai contrariul, adică îl acuză pe domnitor şi nu pe mitropolit. 
În loc să fie domnul preocupat de soarta ţării, el, care avea responsabilitatea de a asigura 
protecția supuşilor săi, acest lucru îl face Antim, care se gândeşte să se întoarcă pentru ca, 
măcar el, ca mitropolit, să fie alături de populaţia care era de bună seamă, şi ea alarmată de 
veştile unei posibile invazii străine, evenimente care nu lăsau niciodată amintiri plăcute 
locuitorilor. 

Antim nu s-a gândit, că în cazul în care zvonurile ar fi adevărate (şi el probabil că le 
credea adevărate), ar putea fi privit rău la întoarcerea în capitală, după ce îl însoţise pe 
Mavrocordat până la graniţă şi nici nu s-a gândit că ar putea fi considerat un „dezertor” ca şi 
domnitorul sau o iscoadă a acestuia, căci în acele condiţii, orice era posibil. El s-a gândit 
numai la binele păstoriţilor săi. 

Mavrocordat nu vroia să îl ia cu el pe Antim din simpatie, ci pentru ca să îşi 
legitimeze gestul în faţa turcilor, care ar fi putut întreba foarte bine: de ce mitropolitul are 
curaj ca să se întoarcă într-o capitală asediată (după toate informaţiile) de armatele austriece, 
iar domnitorul fuge mâncând pământul? Nu ştim ce boieri avea domnul în suita lui, dar 





237 Radu Popescu, op. cit., p. 258. 

probabil nu prea mulţi (majoritatea lor erau acasă, preocupaţi probabil să aranjeze tocmai 
plecarea lui definitivă), iar prezenţa arhipăstorului ţării era o garanţie pentru el, că nu s-a 
speriat degeaba. 

Însă Antim nu mai vrea să facă niciun pas mai departe peste graniță. Nu avea ce 
căuta în altă ţară, el, care era mitropolitul Ungrovlahiei şi nu putea concepe să-şi părăsească 
turma lui, care îi fusese încredinţată şi să se autoexileze de dragul unui domn atât de 
„vrednic”, încât la primul semn de primejdie este cuprins de panică şi aleargă în braţele 
turcilor protectori. 

Aluzia referitoare la bagaje pe care o găsim în textul lui Radu Popescu, reprodus 
anterior, ne confirmă încă o dată, că domnul l-a forţat pe mitropolit să-l urmeze şi că Antim 
nu făcea parte din complot, dacă a plecat fără ca măcar să aibă timp să ia cu el cele necesare 
drumului. Domnitorul în schimb, îl ispitea cu favoruri, încât ne întrebăm ce fel de 
„complotist” era Antim, dacă îşi risca viaţa astfel, pe de o parte călătorind cu Mavrocordat, 
iar pe de altă parte stârnind cu bună ştiinţă aversiunea acestuia, prin dorinţa sa manifestă de 
a se întoarce şi de a fi alături de poporul său, pe care el, domnul, îl părăsea atât de josnic. 
Grigoras ne prezintă evenimentele într-o lumină şi mai dramatică, întrucât afirmă că Antim 
l-a înfruntat pe faţă pe Mavrocordat: „ară mitropolitul Antim n-a vrut să-l urmeze până la 
Dunăre ci i-a spus să-şi continue drumul mult mai departe, deoarece de acum înainte nu e 
nimic comun între el, domnul, şi Țara Românească”? 

Aceste cuvinte îmi par foarte reale, deoarece stătea în caracterul lui Antim să le 
rostească. Ele dovedesc că mitropolitul nu s-a pus deloc la adăpost şi că a crezut cu adevărat 
în scrisoarea primită de la loan Avramie şi în informaţiile cu privire la intervenţia armatei 
austriece. Nu credea, probabil, la acea dată, când domnitorul era pe punctul de a trece 
graniţa, că îl va mai revedea vreodată întorcându-se la Bucureşti. 

Îi spune în faţă ceea ce gândea despre el, cu atât mai mult cu cât acesta se 
comportase sub orice aşteptare în vreme de pericol. Bătrân şi bolnav, făcuse eforturi foarte 
mari ca să îl însoţească până aici, neavând nici măcar cele necesare unui drum lung, dar nu 
mai vroia să fie mascota unui domn care, cu adevărat era păpuşa turcilor. 

Ne mirăm însă, că domnul nu l-a omorât pe loc. Dar ştiind cele ce vor avea loc, 
putem spune că nu din frică de Dumnezeu l-a lăsat Mavrocordat acum în viaţă, ci pentru a 
nu-şi agrava situaţia. Asasinarea unui mitropolit nu era un lucru lesne de acoperit sau de 
disculpat, aşa încât prea fricosul domnitor o va face mai târziu, după ce-şi va lua toate 
măsurile de precauţie, la umbra legilor şi prin intervenţii oneroase. 

Mitropolitul revine la Bucureşti, iar domnul ajunge în Giurgiu, sâmbătă, 19 august 
1716, „către răsăritul soarelui.”2%9 


2338 M. Grigoras, op. cit., p. 29, apud. M. Cazacu, art. cit., p. 674-675. 
* M. Grigoras, op. cit., p.443, apud. Pr. N. Şerbănescu, Mitropolitul Antim Ivireanul..., art. cit., p. 
798. 

Dar cum distanţele dintre Bucureşti — Călugăreni şi Călugăreni — Giurgiu sunt 
asemănătoare, putem stabili cu certitudine revenirea mitropolitului în Bucureşti, tot pe data 
de 19 august”. 

Antim a lipsit deci o singură noapte din Bucureşti. Domnul ajunge la Giurgiu şi îi 
pune pe turci în stare de stupefacţie”"!, dar şi de revoltă — cum era şi normal — faţă de 
persoana sa, încât se află la un pas de a fi ucis de aceştia. Del Chiaro ne relatează astfel 
scenele petrecute atunci: „În Giurgiu curieri sosiți din Bucureşti aduseră însă ştirea că niciun 
neamţ nu se află acolo; că zvonul nesocotit a cauzat mare panică în popor, care şi-a părăsit 
casele de frica sosirii tătarilor, căutând adăpost în hanul lui Şerban Vodă, în cel al Sft. 
Gheorghe şi în mănăstirea Cotrocenilor. Turcii din Rusciuc, mai ales cei înrudiți cu 
bejenăriţii din Bucureşti, se îndârjiră contra Voevodului fugar, acoperindu-l cu insulte şi 
acuzându-l de ticăloşie şi trădare faţă de Marele Sultan, şi erau gata să-l sugrume, sau să-l 
trimeată legat la Adrianopol unde se aflase atunci Poarta. Mavrocordat ştiu să împace pe 
turci, explicând fuga sa ca fiind rezultatul unei alarme false, puse la cale de câţiva răsvrătiți. 
Turcii consimţită a se comunica ştirea Sultanului într-o formă mai moderată, iar 
Mavrocordat ceruse pentru garda personală un număr de turci, fiind părăsit de semenii săi. 
Posedase el un firman care-l declara serascher peste provinciile vecine Valahiei; ceru în baza 
acestui titlu a i se trimete grabnic câteva sute de tătari şi turci, cu cari porni spre Bucureşti 
unde sosi Joi, în 10 Septembrie”2?. 

Dar înainte de a trece în revistă înapoierea „temperamentală” a domnitorului, ne vom 
ocupa de acţiunile politice ale lui Antim, după întoarcerea de la Călugăreni. Acesta, „în 
dimineaţa zilei de sâmbătă 18/29 august 1716... a preluat conducerea ţării, împreună cu un 
sfat de boieri, alegând ca domn pe vornicul Pătraşco Brezoianu” ®. 

Însă, după cronologia pe care am stabilit-o anterior, datele reale ale întronizării 
noului domnitor sunt 19/30 august 1716. Antim a procedat astfel la voinţa boierilor, întrucât 
nu credea că Mavrocordat mai are putere să se mai întoarcă şi pentru a nu lăsa ţara fără 
conducere. 

După un articol recent, care a stabilit cronologia evenimentelor, lucrurile se prezintă 
astfel: „Între stilul vechi şi stilul nou există o diferenţă de 11 zile. Dacă am analiza 
cronologia lui Del Chiaro — pe stil nou — am stabili că Mavrocordat a ajuns în Bucureşti 
după 11 zile — deoarece luna august are 31 de zile — adică pe 30 august stil vechi. 

Însă dacă am socoti ca veridică data fugii — aceia de 4 septembrie — Mavrocordat ar fi 
lipsit din Bucureşti doar 5 zile şi astfel, ziua întoarcerii fostului domn, pe stil vechi ar fi data 
de 24 august. (...) Avem astfel 3 date ale revenirii lui Mavrocordat în Bucureşti : 30 
august/10 septembrie (după Del Chiaro), 24 august/3 septembrie (după raportul [lui Tige 


24 Cf. Pr. Drd. Dorin Picioruş, Viaţa martirică şi sfârşitul Sfântului Antim Ivireanul, ms. comput., p. 
1 Cf. Pr. N. Şerbănescu, Mitropolitul Antim Ivireanul..., art. cit., p. 798. 


2 Anton Maria del Chiaro, op. cit., p. 52. 
28 M. Cazacu, art. cit., p. 675. 

către Steinville] din 8 septembrie 1716) şi 23 august/2 septembrie (după varianta 
Letopiseţului Cantacuzinesc). (...) Părerea pe care ne-o însuşim e aceea, că data întoarcerii 
lui Mavrocordat în Bucureşti e ziua de 24 august/3 septembrie”. 

Prin urmare, ţara a stat cinci zile fără domnitor, interval în care boierii şi mitropolitul 
l-au ales pe Pătraşcu Brezoianu, însă lucru ciudat, Mitrofan Grigoras afirmă că aceasta s-a 
întâmplat „fără ştirea lui”?%. 

Pe 24 august/ 3 septembrie are loc confruntarea, care se va dovedi sângeroasă, a 
boierilor cu domnitorul fugar, întors acum şi doritor de a ieşi de sub incidenţa penibilului. 
Însă felul în care alege să facă aceasta nu îl onorează în niciun caz, ci mai mult aruncă 
asupra lui oprobriul contemporanilor şi al istoriei. Nicolae Mavrocordat „este întâmpinat de 
o delegaţie de boieri la fântâna Radului Vodă”, care vroiau probabil a se împăca şi a face 
pace cu domnitorul, iar el, „ca o heară sălbatică, îndată au tăeat pe Pătraşcu vel dvornic 
Brezoeanul acolea în drum şi iar au început a pune pe boeri în opreală””"7. 

Se poate ca acesta din urmă să fi făcut parte din delegaţia boierească, fie din cauză că 
n-a ştiut că fusese ales domn, cum zice Gregoras, ceea totuşi pare suspect, fie pentru că mai 
credea că încă mai poate să-i arate domnitorului că îi este credincios şi că totul nu a fost 
decât o neînțelegere, şi eventual, să îşi ceară iertare. 

Dar este evident că nu a mai avut ocazia să se disculpe, pentru că temperamentul 
coleric al lui Mavrocordat l-a redus la tăcere, spre a fi pildă, probabil, celor care ar mai fi 
încercat detronarea sa. Abia intrat în Bucureşti, domnitorul vroia să dovedească faptul că 
forța este de partea lui, însă istoria amendează maltratarea conştiinţei unui popor şi 
impunerea silită a conducătorilor uzurpatori. lar fanarioți, în ciuda faptului că au făcut şi 
fapte bune, au fost întotdeauna priviţi ca nişte uzurpatori, întrucât erau numiţi numai de 
poarta otomană şi erau supuşi acesteia. 

Acum încep evenimentele tragice care vor duce la caterisirea şi martirajul lui Antim 
Ivireanul. Domnitorul este avid de răzbunare şi mărturii despre caterisirea lui Antim ne dă 
Radu Popescu: „Însă fiind în scaun şi cerând lucrurile pe amănunt, au aflat toate câte au grăit 
şi le-au meşteşugit vlădica Antim că sunt minciuni. 

Aflat-au şi toate sfaturile ce făcusă cu o seamă din boiari împotrivnici şi toate 
ponturile ce le aşăzasă împotriva domnului. Ci după nestâmpărarea lui Antim vlădica, 
făcând sfat cu toţi boiarii, au trimis la Țarigrad, la patriarhul, de i-au spus toate răutățile şi 
amestecăturile lui, şi cum au făcut sfaturi rele împotriva domnului şi a ţării, şi de acolo i-au 
venit catherisis şi au ales mitropolit pe Mitrofan, care mai nainte au fost Nisis”2%. 

Radu Popescu reia aici acuzaţiile pe care le-am dovedit ca nefondate, din însuşi 
comportamentul lui Antim. Dar nici nu credem că pe domnitor îl mai interesa să afle 


* Pr. Drd. Dorin Picioruş, art. cit., p. 10. 
*5 Ibidem. 

* M. Cazacu, art. cit., p. 675-676. 

241 Idem, p. 676. 

%48 Radu Popescu, op. cit., p. 259. 

dreptatea: el fusese înfruntat şi lăsat în primejdie de moarte de mitropolit — însă nu din vina 
lui Antim se afla în acea primejdie, ci din vina laşităţii sale — şi dorea să îşi potolească ura 
cumplită. Şi spun aceasta, pentru că nu se va mulțumi numai cu îndepărtarea lui din scaunul 
arhieresc, cu caterisirea lui, despre care ne-a informat cronicarul, ci va trece la fapte mult 
mai abominabile. 

Imediat, în aceeaşi zi în care s-a întors şi în care l-a ucis pe Pătraşcu Brezoianu, 
Mavrocordat îl convoacă pe mitropolit la sine, moment despre care ne dă o mărturie 
detaliată Del Chiaro: „întors la Curte poruncește să fie chemat Mitropolitul Antim care, de 
frica turcilor, se hotărâse să asculte de ordin, şi era gata să fie ucis de aceştia în momentul 
scoborârei din rădvan pentru a sui scările palatului. 

Nu fu dus în faţa Domnitorului, ci fu închis sub pază straşnică împreuna cu preotul 
Giovanni Abrami, venețian de rit grec şi predicator la Curte, şi cel ce anunţase pe Mitropolit 
de sosirea Principelui Gheorghe Cantacuzino”. „Credulitatea” lui Antim în privinţa 
faptului că urma să fie primit la palatul domnesc poate părea unora prea „naivă”, dar ea este 
o dovadă a conştiinţei curate a mitropolitului, care nu se ştia vinovat de nimic şi care 
acţionase numai spre binele ţării, în lipsa domnitorului care dăduse bir cu fugiţii. 

Mitrofan Grigoras completează mărturia lui Del Chiaro despre acest eveniment: 
„când intră la Curte în rădvan, ca de obicei, ca să se întâlnească cu domnul, turcii l-au oprit, 
l-au dat jos din rădvan şi, smulgându-i barba şi părul capului şi târându-l jos, l-au închis într- 
o căsuţă a Curţii ca să-şi aducă aminte de tot ceea ce făcuse”. 

În bătaie de joc, l-au apucat de barba bogată şi de părul lung, pentru a-l umili şi mai 
mult. Ultimele cuvinte ne rememorează scena în sine: probabil că Antim va fi protestat 
pentru acest tratament violent şi inuman (la care turcii l-au supus din porunca domnitorului, 
desigur) şi va fi întrebat motivul pentru care se întâmplă acestea, iar turcii vor fi răspuns cu o 
ironie crudă, că va avea timp să-şi amintească motivele, cât va sta închis. 

Antim şi-a semnat actul de renunțare la vrednicia de mitropolit (paretesisul)”!, deşi 
cunoaştem deja ce părere avea despre asemenea acte smulse cu forţa. Mai fusese pus odată 
în situaţia de a-şi da demisia, dar reuşise să facă să triumfe adevărul. 

Însă Mavrocordat nu era Brâncoveanu, nu era un om care să asculte de argumentele 
raţiunii şi ale bunului simţ. Del Chiaro scria, vorbind despre caracterul lui Mavrocordat: 
„mărturisesc ca nu-mi puteam explica cruzimea acestui prinţ erudit şi mare iubitor de talente 
şi mai cu seama generos cu străinii, față de cari avea o purtare atât de civilizată şi le purta 
grija de cele necesare traiului; un om care ar merita toată lauda, dacă n-ar fi dat administraţia 
țării pe mâna câtorva miniştri, duşmani ai propriei lor ţări pe care o ruinară, punând patimile 
lor înaintea interesului şi liniştei publice...” 


* Anton Maria del Chiaro, op. cit., p. 52-53. 

250 M. Grigoras, op. cit., p. 28-29, apud. M. Cazacu, op. cit., p. 676. 

3I Dan Horia Mazilu, Introducere..., op. cit., p. 67. Dar Damian P. Bogdan e de părere că Antim a 
refuzat să-şi dea demisia, cf. Damian P. Bogdan, art. cit., p. 636. 

*2 Anton Maria del Chiaro, op. cit., p. 53. 

În locul lui Antim Ivireanul este numit mitropolit vechiul său inamic, Mitrofan de 
Nyssa, fostul duhovnic al lui Brâncoveanu şi autorul denigrărilor care au avut ca rezultat 
neînțelegerile dintre Antim şi domnitorul martir. Atunci nu îi ieşiseră planurile lui Mitrofan 
de a se înscăuna mitropolit în locul lui Antim, însă acum şi-a găsit în Mavrocordat un 
complice pe măsura caracterului său duplicitar şi a dorinţei sale de putere. 

Mavrocordat apelează la Patriarhul ecumenic Ieremia al III-lea (1716-1726) pentru a- 
l caterisi. Gramata patriarhală (despre care se crede că reproduce aproape fidel cuvintele 
scrisorii lui Mavrocordat, întrucât pare dictată sau copiată) a fost semnată de 11 episcopi 
sinodali, cu excepţia patriarhului însuşi”** şi este datată: „august epic 64 

S-a propus şi o altă teorie, care susţine că „încă din timpul fugii sale la Rusciuc (care 
s-a întâmplat după trecerea domnitorului, la un moment dat, în Bulgaria — n.n.), Nicolae 
Mavrocordat trimisese, probabil, scrisori către patriarhul din Constantinopol, cerând 
pedepsirea lui Antim”. 

Sultanul Ahmed al III-lea (1702-1730) — care primise şi el o scrisoare de la domnitor 
— îl pedepseşte şi el pe Antim la surghiun în Muntele Sinai.” Ambele acte oficiale, care au 
determinat scurtarea vieţii mitropolitului, au fost aduse în ţară de capuchehaia Dimitrie 
Iuliano”” între 4-5 septembrie / 15-16 septembrie”. 

NI s-a păstrat actul caterisirii sale, în care se spun următoarele: 

„leremia, cu mila lui Dumnezeu arhiepiscop al Constantinopolei, Romei noi şi 
patriarh ecumenic. 

Vina revoluţiei şi a răscoalei este foarte grea şi condamnată de Dumnezeu şi de 
oameni, ca o cauză a multor neregularități şi a dezordinei. Căci ea a tulburat de multe ori 
instituţii divine şi umane; ea a făcut din aceea ce este nemuritor, muritor. 

Aceasta a făcut pe un om demn de infern, şi celor aflători în multe bunătăţi, le-a făcut 
cele contrare în tot felul. Pentru care celor ce, într-un mod oarecare îndrăznesc (a face) 
aceasta, li se prescriu de legile divine grele pedepse; şi revoluționarii se supun la suferințe 
meritate. Fiindcă fiecare din noi, după propriile fapte, sau se laudă sau se ruşinează, conform 
cu natura cuvântului celui fără contradicţie, ce are prin sine adevărul şi nu are nevoie de 
nicio dovadă. 

De aceea, cei ce se poartă bine, în ordine şi conform cu voia lui Dumnezeu, se laudă; 
se hulesc de asemenea, se supun dezaprobării şi se pedepsesc cei ce se poartă în sens 
contrariu. Pentru care ei trebuie să se depună din cinstea şi vrednicia arhierească şi să 
primească după cuviinţă mare ruşine, ca şi cel de acum răul-Antim, fostul mitropolit al 
Ungrovlahiei, fiindcă a întreprins meşteşuguri dezaprobate şi sataniceşti, urgisitul de 


253 Mihail-Gabriel Popescu, op. cit., p. 24. 

254 Pr. N. Șerbănescu, Mitropolitul Antim..., art. cit., p. 799. 
255 Cf. N. Dobrescu, op. cit., p. 75. 

256 M. Cazacu, art. cit., p. 678. 

257 Idem, p. 680. 

238 Cf, Pr. Drd. Dorin Picioruş, art. cit., p. 12. 

Dumnezeu. Şi între alte neorânduieli şi fapte rele ale lui, se inculpă adică, ca mag şi ca 
participator la multe crime, şi pentru prezent suntem de părere să fie depărtat de treapta 
arhierească. Iar culpa lui cea impie a revoluţiei şi a răscoalei o punem înainte, ca ceea ce este 
arătată şi evidentă. 

S-a făcut, deci, sceleratul revoltat şi conspirator în contra puternicei împărăţii, 
conspirând şi în contra prealuminatului şi preaînălţatului domnitor, D. D. loan Nicolae 
Alexandru Voevod a toată Ungrovlahiei, fiul cel preaiubit şi mult dorit al modestiei noastre. 
Pentru care este poruncă apostolică, ca să asculte şi să se supună la toată stăpânirea, ce 
domneşte. 

De aceea ea (porunca) şi stabileşte, zicând: cel ce se răscoală în contra stăpânirei, se 
opune poruncii lui Dumnezeu. Căci nu este stăpânire, fără numai de la Dumnezeu. Urmează 
deci, că porunca apostolică este divină, ca ceea ce a fost poruncită de Dumnezeu prin 
apostoli, şi pentru noi este foarte necesar, ca să ascultăm şi să ne supunem stăpânirei 
supreme a puternicei împărăţii, şi să nu facem nimic din cele ce ar fi contare acesteia şi 
neplăcute politicei, afară de cele care aparţin respectului nostru. Însă acest urgisit de 
Dumnezeu, răul-Antim, nu numai că n-a păzit credinţa şi supunerea datorată, dar a meditat 
cu precugetare revoluţia şi răscoala în contra puternicei împărăţii, făcându-se culpabil şi în 
conta susnumitului, preaînălțatului şi preapiosului domnitor şi amabilului cârmuitor a toată 
Ungrovlahiei, şi s-a făcut el singur demn de judecată, culpabil şi vinovat de caterisire 
canonică. 

Pentru aceasta scriind, am arătat sinodiceşte cu preasfinţiţii arhierei de pe lângă noi şi 
cu preaonorabilii şi preaiubiţii în Sfântul Duh fraţii noştri şi coliturghisitori, că răul-Antim, 
numit al Ungrovlahiei, cel ce a fost recunoscut de revoluţionar, răsculat şi culpabil în contra 
puternicei împărăţii şi a preaînălțatului domnitor a toată Ungrovlahiei, şi de sine judecat şi 
inculpat prin propriile sale răutăţi şi culpe, pentru care s-a scos din mitropolie şi s-a făcut 
justițiabil şi culpabil de ordinul împărătesc, să fie deci depărtat de toată lucrarea şi ordinea 
arhierească şi dezbrăcat de harul divin şi scos din catalogul arhieresc şi lipsit de tot venitul 
bisericesc şi să fie scos, pierdut şi depărtat de mitropolia Ungrovlahiei şi fără de participare 
la veniturile ei, neavând nicio învoire a se îmbrăca cu podoaba arhierească şi a efectua vreun 
serviciu arhieresc, ca cel ce este caterisit şi desfiinţat, rămânând şi zicându-se monahul 
Antim şi fiind recunoscut, ca unul din particulari, şi să nu îndrăznească nimeni a fi în relaţie 
cu dânsul, sau a coliturghisi, sau a-l onora ca pre un arhiereu, sau a-i săruta mâna lui, sau a 
primi de la dânsul binecuvântare şi sfințire, sau a-i da vreun venit bisericesc mare sau mic, 
sub greutatea oprirei şi afurisirei neschimbătoare. 

Aşa să fie, conform hotărârei. 1716, în luna august. Indictionul IX. țAcsentie al 
Kizicului, țDionisie al Amasiei, {Neofit al Artei, {Nicodim al Dercului, țConstandie al 
Chalkedonului, țKiril al Brusiei, țCalinic al Filipopolei, tTeoclit al Priconiei, {Gherasim al 
Nikeei, Christofor al Iconiei, tNicodim al Mitilenei”2?. 





29 Condica sântă, p. 111-114, apud. Gabriel Ştrempel, loc. cit., p. 435-437, nota 82. 

Acestea sunt învinuirile care curgeau împotriva lui Antim Ivireanul. Oare merita 
vreunul din apelativele atât de grele pe care le-a primit? Atunci, s-a înşelat Patriarhia 
ecumenică, în 1708, la înscăunarea lui Antim ca mitropolit al Ungrovlahiei, când patriarhul 
Ciprian îl caracteriza drept „bărbat de cinste şi evlavios, împodobit cu virtuțile ce se 
potrivesc cu vrednicia arhierească””%? Cu siguranță nu se înşela atunci, ci greşea acum, 
când, ascultând învinuirile lui Mavrocordat, le confirma fără să le cerceteze şi fără să îi dea 
lui Antim posibilitatea să se apere. 

Cum ar fi putut să fie „rău” şi „demn de infern” cel ce a predicat toată viaţa curăţia şi 
sfinţenia, căutând să lumineze popoarele prin cărți şi prin cuvântul rostit, cel ce a fost un 
adevărat apostol, „părinte sufletesc şi păstoriu””“! nu numai pentru români, ci şi pentru toate 
neamurile ortodoxe? E imposibil să fi fost „urgisit de Dumnezeu” cel ce era isihast şi 
propovăduia vederea lui Dumnezeu în lumina dumnezeiască: trebue să facem mintea 
noastră muntele Thavorului, ca să vie lumina adevărată să o vedem cu ochii cei de gând ai 
sufletului... pentru ca să ne putem sui şi noi, împreună cu Hristos, în mintea cea 
oblăduitoare a sufletului să vedem cu gândul slava aceia şi norul cel luminat... ®. 

Când a întreprins oare Antim „meşteşuguri sataniceşti”? Emile Picot îşi exprima 
părerea că această acuzaţie era o „aluzie la talentele pe care Antim le dovedise ca tipograf şi 
artist”"%%, dar numai gândirea musulmană superstiţioasă de la acea vreme putea să debiteze 
asemenea inepţii, nu şi înalții ierarhi creştini de la Constantinopol, care se foloseau şi ei 
înşişi din plin de binefacerile răspândirii cărților tipărite şi care, după cum am arătat, credem 
că aveau ei înşişi tipografie într-ascuns. 

Când a fost oare Antim „mag şi participator la multe crime” şi ce anume oare din 
activitatea lui ar îndreptăţi pe cineva să-l numească „revoluţionar” şi „sceleratul revoltat şi 
conspirator”? Dacă identificarea cu idealurile unui neam străin şi năpăstuit de stăpânirea 
turcească, în care vedea durerile propriului său popor, dacă dorinţa de libertate şi de izbăvire 
din scârbele robiei cei vaviloneşti °% sunt crime, atunci care sunt faptele vrednice de laudă 
nu numai ale creştinului, dar şi ale unui om obişnuit care vrea să rămână demn şi moral? 

Tocmai de aceea credem că se vede destul de limpede, cum aceste acuzaţii sunt mai 
mult decât nefondate, sunt ridicole şi aberante. „N-au crezut niciodată păstoriţii săi o iotă din 
tot ce s-a scris în actul de caterisire, ca dovadă că au continuat să-i înzestreze ctitoria în tot 
veacul al XVIII-lea. (...) Unele din cărțile lui Antim se vor tipări în secolul al XVIII-lea cu 
numele său; nimeni nu s-a gândit că erau operele unui vrăjitor şi ale unui caterisit. El n-a fost 





20 Scrisoarea patriarhului se află publicată în Hurmuzaki, Documente, XIV, 1, p.402, apud. Mihail- 
Gabriel Popescu, op. cit., p. 15. 

l Opere, p. 27. 

*2 Idem, p. 82-83. 

* Emile Picot, art. cit., p. 526, apud. Mihail-Gabriel Popescu, op. cit., p. 23. Poate că cercetătorului 
apusean i-a fost mai lesne să apropie aceste învinuiri de cele cu care inchiziţia romano-catolică suprima, în 
aceeaşi vreme, pe unii artişti şi filosofi. 

2 Opere, p. 7. 

exclus nici din pomelnicul mitropoliților şi sfinţenia lui n-a putut fi niciodată pusă la 
îndoiala”? 5, 

Mai mult decât atât, „în octombrie 1717, la trecerea de numai un an şi o lună de la 
caterisirea, trecerea în rândul monahilor şi alungarea din scaunul mitropolitan al 
Ungrovlahiei a vlădicăi Antim, însuşi patriarhul ecumenic Ieremia al III-lea, cel ce, 
împreună cu sinodul său, în august 1716, hotărâse această aspră pedeapsă şi ştia deci prea 
bine situația canonică ce se crease mitropolitului Antim prin ea, într-o gramată privitoare la 
Mănăstirea Antim din Bucureşti, de mai multe ori pomeneşte pe ctitorul ei cu titlul de 
mitropolit al Ungrovlahiei, ceea ce, între altele, poate indica şi ce valoare acorda sentinței ce 
el însuşi o dăduse cu numai un an înainte'"%. 

Acest lucru demonstrează faptul că această caterisire a fost numai o comandă politică 
şi credem că inclusiv textul acestei caterisiri nu este o întocmire a sinodului sau a 
patriarhului ecumenic, ci un text impus şi care a fost semnat, în mod sigur, silit şi în 
necunoştinţă de cauză, de către sinod. 

Dar mânia lui Mavrocordat nu a putut să asculte de glasul raţiunii, nici nu a văzut în 
mitropolitul urgisit de el pe unul dintre cei mai mari cărturari ai vremii şi pe unul dintre 
luminătorii neamului său şi al răsăritului ortodox, nu a ţinut seama de binefacerile de care s- 
au bucurat şi grecii prin atâtea tipărituri şi nici măcar mila omenească pentru un om cu barba 
albă şi bolnav nu l-a împiedicat să-şi pună în aplicare o răzbunare infamă. 

Căci nu s-a mulțumit numai cu simpla caterisire, ci după cum spune Del Chiaro: 
„Mitropolitul Antim închis la Curte a fost constrâns, prin ameninţări, să renunţe, prin scris, 
la Arhiepiscopat şi în locul său a fost ales de către Domn şi miniştri, Arhiepiscopul 
Mitrofan, fost duhovnicul lui Constantin Brâncoveanu. Fu apoi despopit, acuzat de vrăjitorie 
şi înşelăciune, şi i se puse potcap roş în locul celui de mitropolit. I se ridică şi dreptul de a 
purta numele de Antim, dându-i-se numele său laic, Andrei. I se ceti apoi sentința de 
închisoare pe viaţă în mănăstirea Muntelui Sinai...” 

Mavrocordat a trecut peste sentinţa Patriarhului, coborându-l la treapta de mirean, în 
care un mitropolit nu poate ajunge niciodată. Nu este şi acest amănunt o altă mostră a 
răutăţii domnitorului? 

Se crede că Antim a fost judecat în prezenţa mai multor arhierei şi egumeni./“% 
Ştrempel presupune că Patriarhul l-a condamnat la închisoare pe viaţă”“”, însă Mavrocordat a 
dat bani sultanului ca să-l osândească la moarte”. 

Antim a stat închis cel puţin două săptămâni, până au venit sentinţele. Probabil că 
tratamentul care i s-a aplicat în tot timpul acestei detenţii, a fost la fel de inuman ca şi 


265 Gabriel Ştrempel, op. cit., p. 370-371. 

*% Pr, Niculae Şerbănescu, Mitropolitul Antim Ivireanul... art. cit., p. 805. 
* Anton Maria del Chiaro, op. cit., p. 54. 

268 M, Cazacu, art. cit., p. 682. 

209 Gabriel Ştrempel, loc. cit, p. XXXIV. 

27 Cf. Pr. Drd. Dorin Picioruş, art. cit., p. 16. 

„primirea” la palat. În locul unei bătrâneţi liniştite, în care să se bucure de roadele muncii 
sale, mitropolitul era confruntat acum cu perspectiva unui exil dureros, foarte departe de 
țară, în muntele Sinai. Dar şi această perspectivă pare „dulce” în comparaţie cu cele ce aveau 
să se întâmple. Sau poate că Dumnezeu a decis că e timpul să fie curmate suferinţele robului 
Său credincios şi să îl facă părtaş bucuriei Sfinților, pe care o dorea. 

Despre data judecății nu avem un termen precis, însă avem un amănunt foarte 
important în raportul negustorului Manu Apostol, care în data de 18/ 29 septembrie nu 
aminteşte de un astfel de eveniment.””! Între 4-5 septembrie /15-16 septembrie şi 18/ 29 
septembrie sunt alte două săptămâni şi ceva, în care mitropolitul a suferit chinul temniţei şi 
al torturii psihice şi poate şi fizice. 

Radu Albala şi N. Șerbănescu stabilesc data martiriului său pe 3 septembrie 1716 
(ziua prăznuirii Sfântului Mucenic Antim, Episcopul Nicomidiei).-7 Însă un document 
extrem de important şi anume socoteala datoriilor pe care le avea mitropolitul Antim, 
înainte cu puţin de moartea sa, semnat de acesta, e datat „22 leat 7225 (157,6 2 adică 22 
septembrie/ 3 octombrie 1716, ceea ce înseamnă că la acea oră Antim era încă viu. Deci 
Antim a fost martirizat spre sfârşitul lunii septembrie. 

Ceauşul turcesc cu care venise Dimitrie Iuliano de la Constantinopo 


ulterioară datei de 22 septembrie, l-a „pornit în miez de noapte cu carul, sub paza câtorva 
275 


DIAA . 
1", într-o zi 


turci 

Alături de omul sultanului, în grupul care îl conducea pe Antim, apare menţionat şi 
mehmendarul domnesc Iordache Colfescu.”” Despre acest Iordache Colfescu se spune că a 
executat porunca osândirii la moarte a lui Antim, pronunţată de Mavrocordat, cu ştiinţa şi 
acordul entuziast al turcilor. Era la sfârşitul lui septembrie, pe stil vechi. 

Moartea lui este la fel de învăluită de mister ca şi naşterea, ca şi alte evenimente 
esenţiale din viaţa lui. Cea mai credibilă ipoteză este aceea că a fost înecat sau mai întâi ucis 
şi apoi aruncat în apele unui râu, în drum spre Sinai, în apropiere de Adrianopol. 

Cercetătorii vieţii lui oferă mai multe ipoteze însă, plecând de la informaţiile lui Del 
Chiaro, conform căruia „ajunse în Galipoli, lângă râul Dulcia, care trece prin Adrianopol, 
unde fu ucis şi aruncat în râu” °”, şi pe care Dan Horia Mazilu îl identifică cu râul Tundja, 


afluent al fluviului Marita”, şi ale lui Grigoras, care ne spune: „Până la Enos mai era în 
2 2 





27 Hurmuzaki, VI, p.158-159, nr.87, apud. M. Cazacu, art. cit., p. 683. 

* Radu Albala, Antim Ivireanul şi vremea lui, Ed. Tineretului, Bucureşti, 1962, p. 188, 205, nota 59 
şi Pr. N. Şerbănescu, Mitropolitul Antim..., art. cit., p. 802, nota 137. 

?B M. Cazacu, art. cit., p. 683. 

274 Cf. Idem, p. 682. 

275 Anton Maria del Chiaro, op. cit., p. 54. 

* Dan Horia Mazilu, Introducere..., op. cit., p. 71. 

277 Anton Maria del Chiaro, op. cit., p. 54. 

*% Dan Horia Mazilu, Introducere..., op. cit., p. 71. 

viaţă nenorocitul Antim, dar după aceea, cum se spune, a fost aruncat în mare şi a fost 
acoperit de valul întunecos”. 

N. Şerbănescu crede că „paznicii turci l-au ucis şi i-au aruncat trupul în apa fluviului 
Marița”, dar nu numai l-au ucis, ci l-au şi „măcelărit””*%! 
„a fost legat de mâini şi de picioare şi aruncat în apă”"%?. 

Însă ipoteza uciderii mai înainte de înecare este mai credibilă pentru alţi exegeți. 
Astfel, după Mihail-Gabriel Popescu, „În drumul exilului, la sudul Dunării, Antim a fost 
ucis mişeleşte şi aruncat într-un afluent al râului Marița” ® 
Bogdan, „ajungând la Galipoli, aproape de râul Dulcia ce trece prin Adrianopol, râu 
identificat cu Tungia, un afluent al Mariţei, ce se varsă în golful Enos din Tracia, l-au 


măcelărit, pe marele ierarh, iar membrele sale le-au aruncat în râu”. A]. Odobescu credea 
2285 


, pe când, conform unei alte surse, 


, iar conform lui Damian P. 


însă că Antim „pieri înecat mârşăveşte în Dunăre 

Iorga expune opinii diferite în articole diferite. Odată spune că „la Enos a fost 
aruncat în mare””®®, altădată că a fost „dus spre Constantinopol pentru a fi închis apoi într-o 
mănăstire de pedeapsă, poate la Atos, dar, la trecerea Tungei în fața Adrianopolului a fost 
omorât de turcii care-l conduceau — de fapt, pare să se fi simulat o înecare accidentală” % 
altă parte afirmă că „însoțitorii turci îl înecau în apele Tungei”25, şi în sfârşit, că Antim „a 
fost înecat pe furiş în apele râului Tungea, şi în adâncul acestuia vor fi zăcând şi astăzi 


rămăşiţele pământeşti ale aceluia". 


„în 


După cum se vede, Iorga pare a înclina spre ideea că turcii s-ar fi temut să se afle de 


uciderea lui Antim, căci ajungând ştirea în ţară, „uciderea sălbatica a Mitropolitului Antim, 


pe care lumea îl credea ajuns la Muntele Sinai, aruncase Valahia într-o mare spaimă”. 


Plecarea lui Antim în exil pe timp de noapte, sub escortă severă şi asasinarea lui pe 
drum, dovedesc încă o dată frica teribilă şi caracterul extrem de josnic al lui Nicolae 
Mavrocordat, dar şi personalitatea impunătoare a mitropolitului Antim, în stare să nască o 
asemenea panică în inamicii săi. Domnitorul a văzut în el un adversar redutabil, care nu 
putea fi redus la tăcere şi nici învins decât prin mijloace extreme, prin eliminarea lui fizică. 


27 Grigoras, op. cit., 443, apud. Ibidem. 

280 Pr. N. Șerbănescu, art. cit., p. 801. 

281 Idem, p. 802. 

*%2 Diac. P. I. David, Caută şi vei afla, op. cit., p. 714. 

283 Mihail-Gabriel Popescu, op. cit., p. 24. 

284 Damian P. Bogdan, art. cit., p. 688. 

?85 AL. Odobescu, Opere II, op. cit., p. 233. 

* N, Iorga, Despre uciderea mitropolitului Antim, în rev. Biserica Ortodoxă Română, LIII (1935), nr. 
5-6, p. 225. 

?87 Idem, Între Antim şi Mitrofan, mitropoliţii Țării Româneşti, în rev. Biserica Ortodoxă Română, 
LIII (1935), nr. 1-2, p. 1. 

?88 Idem, Mitropolitul Antim Ivireanul în luptă..., art. cit., p. 724. 

29 Idem, Despre Antim Ivireanul, art. cit., p. 612. 

? Anton Maria del Chiaro, op. cit., p. 54. 

Biserica Ortodoxă Română a stabilit, ca zi de sărbătorire a Sfântului Antim Ivireanul, 
ziua de 27 septembrie. 

Actul de canonizare a preluat ipoteza cea mai acreditată despre circumstanţele 
martiriului său, considerând că „trupul său, ciopârțit de necredincioşii păzitori turci, a fost 
aruncat în apele Tungiei, un afluent al râului Mariţa”””!, „dar apele i-au purtat lacrimile şi 
sângele mucenicesc, spre țărmurile Împărăției nemuritoare şi veşnice de lumină a lui 
Dumnezeu şi au afundat în întunericul oprobriului crima şi pe făptaşii ei nelegiuiţi”””. 


1 *** Proclamarea solemnă a canonizării Sfântului Ierarh - Martir Antim Ivireanul, art. cit., p. 172. 
2 Pr. I. Ionescu, Câteva aspecte din viaţa şi opera Mitropolitului Antim Ivireanul, în rev. Mitropolia 
Olteniei, XVIII (1966), nr. 9-10, p. 812. 

ACTIVITATEA 


Începând cu prima menționare documentară a lui Antim Ivireanul în Țara 
Românească, în 1691, ca simplu ieromonah tipograf, numele său va începe să fie cunoscut 
din ce în ce mai mult, odată cu trecerea anilor, nu numai la noi, ci şi în tot Răsăritul Ortodox. 
Am enunțat doar, în capitolul precedent, domeniile de activitate în care s-a remarcat Antim 
Ivireanul. În cele ce urmează vom detalia informaţiile cu privire la această prolifică 
activitate desfăşurată de el, o adevărată binefacere pentru Biserica, ţara şi cultura română. 

Între multiplele domenii în care s-a remarcat, o deosebită importanță o au 
performanţele sale în domeniul tipografic, în cel al traducerii cărților de cult în limba 
noastră, precum şi ca predicator şi ca artist priceput în multe arte, dintre care, în unele, până 
aproape de desăvârşire, pe cât e omeneşte cu putinţă. În paginile ce urmează vom privi cu 
atenţie fiecare dintre aceste aspecte ale personalităţii sale deosebit de complexe, pentru a 
oferi cititorilor un portret cât mai detaliat şi mai concret al marelui nostru mitropolit şi 
cărturar. 

Vom prezenta tot aici, în această secțiune, activitatea mitropolitului Antim, pe care a 
desfăşurat-o în sprijinul coreligionarilor săi din Răsăritul ocupat, în mare parte, de otomani, 
precum şi a românilor ortodocşi din Transilvania. Mitropolitul a avut un rol hotărâtor, în 
urma „unirii cu Roma”, în sprijinirea românilor ardeleni care şi-au mărturisit deschis dorinţa 
de a rămâne pe poziţii confesionale şi juridice tradiționale faţă de Mitropolia Ungrovlahiei. 

În fine, activitatea ca scriitor a lui Antim va fi reprodusă, în liniile sale esențiale, în 
acest capitol — vom avea în vedere toate operele, în manuscris şi tipărite, care ne-au rămas de 
la el —, insistând, pentru moment, numai asupra aportului său major în calitate de autor al 
naţionalizării cultului şi al „modernizării” limbii române cultice, întrucât Antim face parte, 
atât în ceea ce priveşte naţionalizarea cultului, cât şi naţionalizarea şi modernizarea predicii 
româneşti, dintr-o triadă fericită a culturii şi literaturii române, care îi cuprinde pe Coresi şi, 
alternativ, pe Dosoftei şi Varlaam. 


II. 1. ANTIM IVIREANUL TIPOGRAF 


Tipografia la care este pentru prima dată semnalată prezenţa lui Antim Ivireanul, este 
cea mitropolitană din Bucureşti şi a fost înființată de mitropolitul Varlaam al Ţării 

Româneşti în 16787”, dar se pare că acesta nu este primul care instalează utilaj tipografic în 
capitala muntenească, întrucât „L. Demeny a dovedit că primele teascuri au imprimat cărți la 
Bucureşti încă din anul 1582”%*. 

Tipografia înfiinţată de Varlaam a dat la lumină un număr de opt cărți, până la 
venirea lui Antim la conducerea sa, în 1691, cărți între care se numără şi Biblia de la 1688 
*% cunoscută şi sub numele de Biblia lui Şerban, deoarece tipărirea ei a început sub domnia 
lui Şerban Cantacuzino, sfârşindu-se însă după suirea pe tron a lui Constantin Brâncoveanu. 

Consider că este foarte important de precizat, dintru început, că — aşa cum se va 
vedea limpede pe parcurs, din enumerarea cărților tipărite — apariția lui Antim Ivireanul 
coincide cu inițierea unui program tipografic extrem de riguros, la elaborarea căruia este de 
crezut că a avut un mare aport el însuşi. 

Primele două cărți editate de Antim sunt în greceşte, dar au o strânsă legătură cu 
spaţiul românesc. Prima dintre ele este o carte parenetică (tradusă în aplă de către Hrisant 
Nottaras) şi pe care am amintit-o deja: Ale lui Vasile Macedoneanul Împăratul grecilor. 
Șasezeci şi şase capitole îndemnătoare către fiul său Leon Înțeleptul şi Împărat tot al 
grecilor... ”®, iar legătura cu spaţiul românesc este aceea că „Vodă Brâncoveanul, negăsind, 
poate, vreme să alcătuiască îndemnuri către fiii săi, cum făcuse mai înainte Neagoe Basarab, 
a cerut lui Antim să tipărească pe cele de faţă, pe care apoi le va fi folosit în educarea 
feciorilor săi”. 

Înclin să cred această supoziţie, cu atât mai mult cu cât fiii domnitorului vor dovedi o 
foarte bună cunoaştere a limbii greceşti, iar părintele lor s-a îngrijit ca ei să beneficieze de o 
educaţie aleasă. 

Pe de o parte, acest lucru dovedeşte strânsa legătură între prezenţa lui Antim la 
tipografia din Bucureşti — a cărei conducere o şi preia imediat după plecarea lui Mitrofan la 
ca episcop la Buzău —, şi domnitorul căruia, fără îndoială dorea să îi mulţumească prin 
tipărirea acestei cărți, precum şi faptul că acelaşi domnitor era profund implicat în planul 
tipografic de care vorbeam mai sus. O dovedeşte, cu prisosinţă, înfiinţarea şi funcţionarea în 
paralel, în timpul domniei sale, a mai multor centre tipografice — la Bucureşti, Buzău, 
Snagov, Râmnic şi Târgovişte, toate, în afară de Buzău, fiind legate de numele lui Antim —, 
precum şi sprijinirea, cu mărinimie, a instituirii unor tipografii în Siria, Georgia şi poate 
chiar Grecia, după cum vom vedea. 

Cea de-a doua carte, apărută în 1692, se intitula: Slujbele Cuvioasei Maicii noastre 
Parascheva cea Nouă şi a Cuviosului Părintelui nostru Grigorie Decapolitul, precum şi a 
sărbătorilor premergătoare Intrării în Biserică a Prea Sfintei Născătoare de Dumnezeu, 


293 Cf. Pr. Niculae Șerbănescu, Antim Ivireanul tipograf. art. cit., p. 696. 
* Dan Horia Mazilu, Recitind..., op. cit., vol. II, P. 362. 

*% Cf. Pr. Niculae Șerbănescu, Antim Ivireanul tipograf, art. cit., p. 696 
2 Cf. Idem, p. 701. 

27 Ibidem. 

căci cade în aceeaşi zi cu sărbătoarea Sfântului **. Şi această tipăritură, deşi în grecește, are 
oarecum caracter naţional, întrucât amândoi Sfinţii îşi au Moaştele în Ţările Române, la 
Mitropolia din laşi şi respectiv la Mănăstirea Bistriţa. Este interesant de precizat că Slujba 
Sfântului Grigorie Decapolitul aparţine lui Matei al Mirelor”*. 

În această prezentare nu vom insista în a descrie ornamentele tipografice ale fiecărei 
cărţi în parte, întrucât acest lucru s-a făcut, cu lux de amănunte, mai ales în studiul amintit al 
lui Gabriel Ştrempel, precum şi, fragmentar, în alte articole şi studii. 

Însă, în locul acestei prezentări descriptive, vom face precizarea, de la bun început, 
că Antim Ivireanul „va excela într-un rafinament de imprimare în greceşte cel puţin egal 
oficinelor veneţiene”*% şi nici tipăriturile româneşti nu vor fi lipsite de o împodobire 
corespunzătoare — care demonstrează reverenţa față de cărți a înaintaşilor —, ducând arta 
tipografică la perfecţiune, după cum, în capitolul anterior, l-am citat spunând acestea pe Del 
Chiaro. 

Următoarele două cărți sunt deosebit de importante pentru ceea ce am numit procesul 
de naționalizare a cultului, pe care îl va împlini Antim pe parcursul întregului său program 
tipografic. Să vedem însă, mai întâi, care sunt acestea. Prima este un Evangheliar greco- 
român (1693), având titlul Sfânta şi dumnezeiasca Evanghelie elinească şi rumânească, 
acum întâiu alcătuită într-amândoao limbile...%.. 

Textul Evangheliei este aşezat pe două coloane, în paralel, greceşte şi româneşte, 
astfel încât „cei ce vor să vadă dacă textul românesc redă fidel cuprinsul Sfintei Evanghelii, 
pot face aceasta comparându-l cu textul grecesc de alături. Acest lucru este în măsură să le 
alunge îndoiala că limba noastră n-ar fi în stare — din pricina sărăciei ei — să exprime toate 
adevărurile evanghelice”*%?. 

Este clar că demersul lui Antim e unul demonstrativ, dar şi practic, şi el probează 
„premeditarea” acestui gest, dar şi a întregului program tipografic, în liniile esenţiale în care 
vom vedea că se va desfăşura el. Întrebarea noastră este: cui aparţine acest plan? E 
neîndoielnic că domnitorul dorea să sprijine orice inițiativă eclesiastică, pentru a întări 
Ortodoxia şi pentru a spori faima ţării sale, dar nu ştiu dacă naţionalizarea cultului era o 
iniţiativă a sa, sau dacă, mai degrabă, ea a pornit din sânul Bisericii noastre şi de la câţiva 
ierarhi luminaţi, la care s-a raliat sau a fost cooptat Antim. Dat fiind complexitatea acestui 
răspuns, amânăm pentru mai târziu încercarea de a face lumină în această problemă 
importantă. 


2% CF, Ibidem. 

2% Cf. D. Russo, Studii istorice greco-române, I, p. 163, nota 1, apud. idem, p. 702, nota 133. 
300 Gabriel Ştrempel, op. cit., p. 70. 

301 Cf. Pr. Niculae Șerbănescu, Antim Ivireanul tipograf. art. cit., p. 702. 

302 Idem, p. 704-705. 

Cealaltă carte arată clar intenţiile lui Antim: o Psaltire în întregime românească 
(1694), cu molitve la toate catizmele şi cu pashalii de 50 de ani, după orânduirea grecească 
şi la sfârşit exapsalm, acum întâi tipărită pre limba rumânească...”% 

Psaltirea în româneşte, pentru prima dată tipărită la noi pe catisme, avea anexate şi 
alte texte scripturistice şi anume: cele trei cântări al lui Moisi, urmate de: Cântările Annei 
muma lui Samuil; Rugăciunea proorocului Avacum; Cântarea celor trei coconi, Cântarea 
celor trei sfinți coconi; Cântarea  Născătoarei de Dumnezeu, şi altele, molitve 
creştineşti II ae 

Toate aceste cărți au fost imprimate „din porunca şi cu toată cheltuiala” 
domnitorului, ceea ce denotă că acest plan tipografic complex a fost în acord cu dorințele 
lui. Pe parcurs vor fi tipărite şi cărți cerute de necesităţi stringente, însă debutul tipografic al 
lui Antim la Bucureşti demonstrează fără dubiu care erau ţelurile sale, care se vor oglindi în 
liniaritatea concepţiei privitoare la materialul pregătit pentru tipar, concepţie ce nu va părăsi 
niciodată gândul de a da la lumină cărțile esenţiale ale cultului în româneşte. 

Impresia noastră este aceea că, încă din 1691 sau poate chiar mai devreme, aceste 
cărţi existau în intenția lui Antim şi a colaboratorilor săi, deoarece apariţia lor apare ca foarte 
bine chibzuită şi nicidecum rezultatul unui plan ad-hoc. 

În fine, tot în 1694, Antim a tipărit şi o Psaltire în limba slavonă, cu textul psalmilor 
în slavonă, dar cu „unele rugăciuni şi indicaţii privind lectura catismelor”"30 în română, care 
era destinată Moldovei, având în vedere predoslovia — scrisă tot în română — semnată de 
Antim şi adresată domnului Moldovei — care era şi ginerele lui Constantin Brâncoveanu —, 
Constantin Duca”. 

În 1694, Antim Ivireanul este nevoit să se mute de la tipografia Mitropoliei 
bucureştene la Mănăstirea Snagov, poate dintru început ca egumen, deşi nu avem o atestare 
documentară în acest sens. Ce a determinat această mutare nu se ştie cu certitudine. Sigur 
este numai faptul că, timp de doi ani, nu a tipărit nimic, perioadă în care probabil s-a ocupat 
cu probleme gospodăreşti şi cu punerea la punct a noii tipografii, după ce transferase o parte 
din utilajul de la Bucureşti la Snagov. 

Când a început activitatea tipografică la Snagov, în 1696 — an ce coincide cu 
atestarea lui documentară ca egumen — s-a văzut că Antim înființase între timp nu numai o 
nouă tipografie, ci şi o şcoală de ucenici, întrucât cel mai priceput dintre ei, Mihai 
Ştefanovici (sau Iştvanovici, fiind originar din Ardeal, sau Mihail Ştefan) a şi tipărit prima 
carte apărută aici, în slavonă: Orânduiala Slujbei în 21 a lui mai la zioa Sfinţilor slăviţi şi de 


asemenia cu Apostolii Marii Împărați Constantin şi Elena . 


303 Cf. Idem, p. 705. 

304 Cf. Ibidem. 

305 Gabriel Ştrempel, op. cit., p. 80. 

306 Cf. Ibidem. 

307 CF, Pr. Niculae Șerbănescu, Antim Ivireanul tipograf, art. cit., p. 706. 

Lucrarea, deşi nu e voluminoasă, nu este nici „lipsită de semnificaţie, dacă ne 
gândim la mereu amintitele raporturi dintre voievod şi învățatul tipograf”*%, fiind „menită să 
omagieze pe domnul atât de interesat în ridicarea culturală a ţării şi atât de mândru de 
prestigiul câştigat de Țara Românească în toată Ortodoxia”. 

În prefața lui Mihai Ştefanovici către domnitor, acesta o numeşte „pârgă şi roadă 
noao a meşteşugului tipografiei”, iar pe Antim îl pomeneşte ca pe „cinstitul mieu părinte 
şi îndurat dascăl”*!!. Este foarte probabil ca însărcinările stăreţiei să-i fi răpit lui Antim mult 
timp, încât să aibă nevoie de un ajutor, în persoana talentatului său ucenic, Mihai 
Ştefanovici. Tipăriturile de anvergură erau însă, mai departe, opera lui Antim Ivireanul 
însuşi. 

Şirul cărţilor tipărite la Snagov demonstrează care erau necesitățile stringente ale 
țării şi ale Ortodoxiei. Următoarea apariţie, în 1697, este un volum masiv în grecește, 
Antologhion al întregului serviciu de peste an, cel mai bogat dintre Antologhioanele 
cunoscute acum, căci cuprinde nu numai serviciile religioase din Antologhioanele 
cunoscute, dar şi Psaltirea întreagă, cu Octoihul, Ceaslovul şi Penticostarul; încă şi de 
suflet mângâitorul Triod şi, într-un cuvânt, întregul serviciu de peste an °”, cu cheltuiala 
fostului protos athonit Galaction Vidalis. Ştrempel opinează că litera a fost adusă special de 
la Veneția". 

Antologhion-ul a fost „menţionat de Bernard de Montfaucon, părintele 
paleografiei”*"*.Textul cuprinde şi „Apostolii şi Evangheliile Sfântului Maslu şi cele 3 
Sfinte Liturghii”"!5, fiind deci o carte deosebit de importantă pentru ortodoxia elenofonă, 
care era destul de întinsă. 

Acest an 1697 se dovedeşte a fi primul an foarte productiv pentru Antim, deoarece 
mai apar încă patru cărţi aduse la lumină de tiparniţa de la Snagov. Dintre acestea, una este 
Cuvânt panegiric despre Împăratul încununat de Dumnezeu şi asemenea cu Apostolii 
Marele Constantin °$, dedicat domnitorului, compus şi rostit la Mitropolie de preotul şi 
învățatul Gheorghe Maiota — înfățişând aceeaşi grijă de a aduce mulțumiri voievodului atât 
de darnic, protector al credinţei —, o alta aparţine unui alt teolog grec, loan Cariofil, având 
titlul Manual despre câteva nedumeriri şi soluțiuni sau despre cercetarea şi confirmarea 





308 Gabriel Ştrempel, op. cit., p. 86-87. 

30 Idem, p. 87. 

310 Cf. Pr. Niculae Şerbănescu, Antim Ivireanul tipograf, art. cit., p. 706. 

1! Cf. Ibidem. 

312 Cf. Idem, p. 707. 

313 Cf. Gabriel Ştrempel, op. cit., p. 92, nota 27. 

314 Corneliu Dima-Drăgan, Antim Ivireanul menționat şi editat de Montfaucon, în rev. Ateneu, VII 
(1970), nr. 9, apud. Florin Faifer, Antim Ivireanul. Un enigmatic arhipăstor, în Cordonul de argint (Eseuri), 
Ed. Universității "Alexandru Ioan Cuza”, Iaşi, 1997, p. 22. 

315 Pr. Niculae Șerbănescu, Antim Ivireanul tipograf, art. cit., p. 708. 

316 Cf. Idem, p. 710. 

317 — este o apariţie semnificativă, după trecerea în 


câtorva dogme necesare ale Bisericii 
veşnicie a autorului, în legătură cu care merită şi vom mai avea prilejul să spunem câteva 
cuvinte —, iar o a treia este un manual de limbă slavonă, Dreapta alcătuire a gramaticii 
slavoneşti "15, destinat a îmbogăţi cunoştinţele de slavonă ale preoților români care oficiau 
încă slujba în acest idiom, căci, după cum afirmă Antim în predoslovie, era neamul nostru 


319 A 


lipsit (...) de înţelegerea celor cetite * ` în slavoneşte, limbă pe care o întrebuințăm nu ca pe 


a noastră, ci ca pe una străină şi împrumutată 320. Această carte era reeditarea gramaticii 
slavoneşti a lui Meletie Smotriţki ”!. 

Pentru noi însă, cea mai mare relevanţă o are imprimarea la Snagov, tot în 1697, a 
unul Evangheliar românesc, Sfânta şi dumnezeiasca Evanghelie, tipărită de smeritul întru 
eromonahi Antim Ivireanul °”, dovedind că firul roşu al activităţii sale tipografice îl 
constituia, totuşi, efortul de a imprima în limba noastră, cărțile de cult, deşi nici celelalte 
cărţi nu erau de o importanţă mai mică pentru necesităţile ţării şi ale credinţei. 

Chiar şi faptul însă că Evangheliarul este „cea mai artistică impresie a acelor zile”*%, 
fiind „bogat împodobit cu gravuri, frontispicii, majuscule xilogravate artistic şi imprimate cu 
cerneală roşie, precum şi cu ornamente tipografice de colontitluri sau care separă texte 
evanghelice”, o adevărată „explozie de artă xilografică”*%, atribuibilă lui Antim, 
demonstrează importanţa şi cinstea care i se acorda acestei tipărituri, rolul capital cu care o 
vedeau investită făuritorii săi. 

Începând cu anul 1678 evenimentele se precipită, deoarece are loc aderarea unei părţi 
din clerul ortodox transilvan, în frunte cu Atanasie Anghel, la „unirea” cu Roma, care va fi 
parafată definitiv în 1700. 

În aceste condiţii domnitorul Constantin Brâncoveanu îl trimite pe Mihai Ştefanovici 
în Ardeal, „cu o tiparniţă foarte probabil lucrată la Snagov în decursul anului 1698” sau, 
într-o a doua variantă, şi aceasta verosimilă, cu „o parte a utilajului folosit de Antim”? la 
Snagov, noua tipografie fiind instalată la Alba Iulia (Bălgrad), fapt care a dus la reducerea 
activităţii la Snagov, tipărindu-se în 1698 un singur Acatist al Maicii Domnului *%. 
Importantă este imprimarea textului în româneşte, fiind „mai mult decât un Acatistier, (...) o 


317 Cf. Idem, p. 709. 

318 Cf. Idem, p. 710. 

30 Opere, p. 403. 

32 Ibidem. 

321 Cf. Dan Horia Mazilu, Introducere..., op. cit., p. 11. 

322 Cf. Pr. Niculae Şerbănescu, Antim Ivireanul tipograf, art. cit., p. 708. 

3233 Gabriel Ştrempel, op. cit., p. 99. 

324 Ibidem. 

37 Ibidem. 

328 Cf. Pr. Niculae Şerbănescu, Încă o carte tipărită de mitropolitul Antim Ivireanul, în rev. Biserica 
Ortodoxă Română, XCIV (1976), nr. 3-4, p. 349-355. 

adevărată carte de rugăciuni, cu numeroase molitve, unele luate din Ceaslov, pentru uzul 
preoţilor şi al credincioşilor deopotrivă”. 

Nefericitul eveniment, pentru Biserica Ortodoxă, produs în Transilvania, face ca 
următoarele cărți tipărite, atât de Mihai Ştefanovici la Alba Iulia, cât şi de Antim la Snagov, 
să fie ecoul unei „contraofensive” ortodoxe, care încerca să limiteze proporțiile dezastrului 
sau chiar să împiedice perfectarea unirii cu Roma. 

În Ardeal, ucenicul lui Antim tipăreşte în 1699 o Bucoavnă şi un Chiriacodromion 
330 ultimul fiind de fapt o reeditare a Cazaniei lui Varlaam de la 1643*!, după care Mihai 
Ştefanovici se întoarce la Bucureşti. 

Răspunsul ortodox se pregăteşte însă, cu adevărat, în tiparniţele lui Antim. În 
consecință, în 1699 apare, în limba greacă, Mărturisirea ortodoxă a credinţei Bisericei 
Soborniceşti şi Apostolică a Răsăritului şi Expunerea introductivă despre cele trei virtuţi: 
credința, nădejdea şi dragostea”, tipărită de Antim „din îndemnul şi cu cheltuiala” 
domnitorului. „Din prefeţele lui Dosithei al Ierusalimului reiese că această carte, elegant 
tipărită, s-a dat la lumină spre a face cunoscută în lumea ortodoxă învăţătura adevărată a 
Bisericii de Răsărit. Căci cunoscând-o va putea să se apere împotriva propagandei romano- 
catolice, acum în activă ofensivă. Totodată ea era sortită să arate tuturor că învățătura 
ortodoxă nu trebuie confundată cu cea calvină, cum încercau iezuiţii să prezinte lucrurile, 
slujindu-se pentru aceasta de Mărturisirea de credinţă pusă pe seama lui Chiril Lucaris””. 

După această tipăritură grecească de mari dimensiuni, Antim se grăbeşte să imprime 
şi o carte în româneşte, care apare după numai trei luni şi care este destinată să se dea în dar 
pravoslavnicilor 5%. 

Titlul ei este: Carte sau lumină cu drepte dovediri din dogmele Besearicii Răsăritulu 
asupra dejghinării Papistaşilor, descoperită şi aşezată de prea învățatul ieromonah Maxim 
Peloponiseanul. Acum întâiu tipărită pre limba rumânească, cu porunca şi toată cheltuiala 
Prea luminatului şi înălţatului Domn...” 


Şi această lucrare era destinată anihilării propagandei catolice, cu atât mai mult cu 


Brâncoveanu. 


cât se împărțea „în dar” credincioşilor, pentru a i se asigura o audienţă largă. Probabil că au 
fost exemplare care au trecut munţii, în Transilvania. 

În absenţa lui Mihai Ştefanovici, Antim este ajutat în munca de tipărire de un alt 
ucenic, Gheorghe Radovici, care, în 1700, la Snagov, face să vadă lumina tiparului o nouă 
carte românească: Învăţături creştineşti foarte de folos acum întâi scoase de pre limba 


> > 336 
grecească pre limba rumânească "*.. 

Din prefața lui Gheorghe Radovici aflăm că el a alergat „ca cerbul setos”? să înveţe 


meşteşugul tipografic de la Antim şi că traducerea în limba română s-a făcut de ieromonahul 
Filotei Svetagoreţul (Aghioritul). Despre traducător, Ştrempel afirmă că „rămâne în istoria 
culturii româneşti prin cea dintâi Psaltichie românească pe care o compune în anul 1713. El 
este feciorul agăi Jipa şi după înapoierea de la Muntele Athos a trăit în preajma Mitropoliei, 
sub oblăduirea lui Antim". 

Este de înţeles, din acestea, că Antim a avut şi fiii duhovniceşti — Minai Ştefanovici 
îl numea „părintele mieu” şi aceeaşi paternitate spirituală o mărturisea şi Gheorghe 
Radovici, după cum vom vedea —, pe care i-a îndrumat şi i-a avut sub protecţia sa. 

În acelaşi an se tipăreşte de către Antim în româneşte o carte adusă de la Sfântul 
Munte Athos, tradusă de acelaşi Filotei Svetagoreţul şi intitulată Floarea darurilor °°. 

Aducătorul ei, Constantin Pah. Sarachin sin Gheorghe dohtor Criteanul, este şi cel ce 
a suportat cheltuielile de imprimare”. Cuprinsul său este interesant de aflat, întrucât face 
parte din cărțile numite „populare”. Cunoscând traduceri anterioare în româneşte şi circulând 
în spaţiul românesc ea a rămas „printre cele mai vechi cărți populare traduse în româneşte, 
din limba slavonă, dacă nu cea mai veche”! 

Este o carte făcând parte din literatura bizantină, discutând despre virtuți şi păcate. 
Iniţial a intrat în literatura noastră prin mijlocire sârbească sub numele de A/binuşa. A 
cunoscut o mare răspândire atât în Răsărit, cât şi în Apus, în italiană fiind tradusă cu titlul 
Fiore di virtui şi de aici transpusă din nou în greceşte ca Av6og TOV papi rov. 

Această ultimă versiune s-a tălmăcit iarăşi în româneşte de pe un manuscris provenit, 
cum am spus, de la muntele Athos, sub titlul Floarea Darurilor, fiind imprimată de 
Antim”. 

În titlul acestei ediţii se spune că este o carte foarte frumoasă şi de folos fieştecăruia 
creştin, carele va vrea să se împodobească pre sine cu bunătăţi **. 
Cuprinsul său, „scris în antiteză”, este următorul: „Pentru dragoste — păcatul 
pismei: Pentru bucurie — păcatul întristării; Pentru pace — păcatul mâniei; Pentru milostenie 
— păcatul nemilostivirii; Pentru îndurare — păcatul scumpetii; Pentru înţelepţie — păcatul 
nebuniei; Pentru dreptate — păcatul nedreptăţii; Pentru adevăr — păcatul minciunii; Pentru 





337 Cf. Ibidem. 

338 Gabriel Ştrempel, op. cit., p. 108. 

39 Cf. Pr. Niculae Șerbănescu, Antim Ivireanul tipograf, art. cit., p. 715. 

341 Gabriel Ştrempel, op. cit., p. 108. 

5% Cf. Vasile Grecu, Influența bizantină în literatura românească, în *** Literatura Bizanțului. 
Studii, antologare, traduceri şi prezentare Nicolae-Şerban Tanaşoca, Ed. Univers, Bucureşti, 1971, p. 370-371. 

383 Cf. Pr. Dr. Olimp N. Căciulă, Solemnităţile comemorării a 250 ani de la moartea martirică a 
Mitropolitului Antim Ivireanul, în rev. Biserica Ortodoxă Română, LXXXIV (1966), nr. 9-10, p. 964. 

* Pr. Niculae Șerbănescu, Antim Ivireanul tipograf, art. cit., p. 715. 

darul ajunării — păcatul nesaţiului; Pentru feciorie — păcatul curviei; Pentru măsurare ş. 
345 

În opinia lui N. Șerbănescu, „ca şi la precedenta, scopul trimiterii la tipar al acestei 
cărți este de a familiariza pe credincioşi cu învăţătura Bisericii Ortodoxe, spre a-i face să 
reziste curentelor eterodoxe: calvine şi mai ales romano-catolice”, fiind retipărită de trei 
ori în Ardeal, în veacul următor, şi o dată la Bucureşti". 

Aproape concomitent, Antim tipăreşte o Psaltire grecească (două cărți într-o singură 
lună este desigur o performanță), cu porunca şi cheltuiala domnitorului, „una dintre cele mai 
luxoase cărţi tipărite de Antim (...) pentru nevoile lumii greceşti”. 

Despre mărinimia şi dărnicia voievodului muntean vorbeşte într-o şi mai mare 
măsură următoarea tipăritură a lui Antim, în 1701, la Snagov, un Liturghier greco-arab: Trei 
Sfinte Liturghii, cu diferite alte rugăciuni trebuincioase pentru slujba ortodoxă, tipărite 
acum pentru întâia oară greceşte şi arăbeşte, după cererea şi îngrijirea Prea Sfinţitului 
Părinte Kyr Athanasie fost patriarh al Antiohiei şi cu cheltuiala Domnului Țării 
Româneşti... Lasă 

Cele două prefețe semnate de Patriarhul Atanasie al IV-lea Dabbas ne informează 
despre faptul că el a cerut ajutorul domnului muntean, cunoscându-l ca „protector al întregii 
Ortodoxii, aşa cum în vechime se vestise faima lui Solomon”"*, deoarece preoții sirieni nu 
au cărți pentru Slujbă, domn care „a ordonat tipografului abil ce se afla pe lângă înălțimea 
sa, preacuviosului între ieromonahi, chir Antim Ivireanul, dându-i cu abundență şi cele de 
cheltuială, ca să sape cu îngrijire litere arabice şi făcând nouă calcografie arabică, să 
tipărească serviciul Sfintei Liturghii”, în greacă şi arabă, calcografie pe care Antim a 
executat-o „după vechi manuscrise arabe, pe care Atanasie patriarhul le adusese cu el”? . 

Acest lucru dovedeşte măiestria în ale tipografiei, cât şi fineţea şi precizia lui Antim, 
ca artist. N. Șerbănescu opina că „prin aceste cărţi, ei [arabii] se întăreau şi mai mult în 
credinţa ortodoxă, respingând pe cea papistaşă, ai cărei misionari ajunseseră până acolo”, 

Tot în acest an, Antim scoate la lumină Fortologhion-ul lui Sevastos Kimenitul, o 
carte grecească, precum şi Proschinitarul Sfântului Munte al Athosului, al cărui autor este 
socotit a fi loan Comnenss?. Se pare că un alt Proschinitar a fost tipărit în acelaşi an şi la 


Bucureşti, în grecește şi turceşte, de către Serafim al Pisidiei”"?. 

Cu aceste ultime două cărţi greceşti îşi încheie Antim Ivireanul activitatea tipografică 
la Snagov, pentru a se muta înapoi la Bucureşti — deşi rămâne egumen al Snagovului până în 
1704 — luând cu sine tiparniţele. 

Astfel că, în 1701 tipăreşte la Bucureşti, în tipografia Mitropoliei, Cuvânt panegiric 
la cel întocmai cu Apostolii Marele Constantin compus de Ştefan Brâncoveanu (...) şi 


* şi Cuvânt panegiric la Întâiul Mucenic al lui 


pronunțat de Radu, fratele blândeţei sale... 
Hristos, Ștefan, compus de Ştefan fiul Prea blândului şi iubitorului De Hristos Domn a toată 
Țara Românească...*, amândouă în grecește. 

Interesant este faptul că discursul panegiric la Sf. Constantin conţine, pe o filă, 
dedesubtul unei gravuri, două versuri scrise în greceşte şi latineşte — „N-am povestit 
îndeajuns virtutea ta. Primeşte această mică cuvântare Constantine, milele tale” —, ca dovadă 
că Antim avea şi literă latină în tipografia sa?®®. 

Aceste două panegirice ale vlăstarelor domneşti sunt retipărite de Antim în 1702, an 
în care apare şi Slujba Cuvioase Maicii noastre Matroana Hiopolita...*%, precum şi Despre 
preoție, predică a lui Hrisant Nottaras"“ de la hirotesirea sa întru mitropolit al Cezareei 
Palestinei. 

Cartea cea mai importantă apărută în acest an este însă Ceaslov, adică rugăciuni 
canonice cu celelalte slujbe pentru tot anul, tipărit pentru întâia oară grecește şi arăbeşte 
după cererea şi cu îngrijirea Prea Sfinţitului Părinte Athanasie, fost Patriarh al 
Antiohiei..., cu cheltuiala domnitorului şi cu efortul tipografic al lui Antim“). 

În încheiere găsim următorul epilog aparţinând celui care a efectuat tipărirea, în speţă 
lui Antim: „Venerabili fraţi, care veţi citi această carte binecuvântată, vă rog eu care am 
tipărit acestea să-mi iertaţi toate greşelile şi nepotrivelile, pe care le voi fi făcut, fiindcă 
limba arăbească mi-e străină şi fiindcă sunt om păcătos şi supus greşeli, căci desăvârşit este 
numai Dumnezeu (...). Tipărit în Bucureşti, în Țara Românească, de ieromonahul Antim, 
georgian din naştere, în anul de la Hristos 1702, în luna hozivan (iunie). Generozitatea 
voievodului român s-a arătat din nou prin dispoziția ca această carte „să se dea în dar 
bisericilor din Arabia”*?. 

Iniţial, se pare că intenția era de a se tipări şi alte cărți în arabă — după cum 
menţionează Antim" — , dar domnitorul a hotărât să dăruiască arabilor întregul utilaj 


tipografic cu litera calcografiată de Antim, pe care patriarhul Atanasie „l-a instalat la Alep, 

unde a fost inaugurată cea dintâi tipografie siriană”*%5, de unde apoi a fost mutat la 


Mănăstirea Balamand, şi, ulterior, la Mănăstirea Sf. loan din Saeg, situată în sudul 
Libanului”%. 

Antim Ivireanul se întoarce însă şi spre credincioşii români şi, în 1703, vede lumina 
tiparului Noul Testament, acum întâi tipărit într-acesta chip pre limba rumânească cu 
porunca şi cu toată cheltuiala Prea luminatului şi înălțatului (...) Constantin B. Basarab 
Voevod... şi cu binecuvântarea mitropolitului Teodosie. Era încă o carte destinată a se 
împărţi în dar. Se pare că Antim a extras textul Noului Testament din ediția Bibliei de la 
1688 *%, realizând „un monument literar şi tipografic”? ®. 

Dedicaţia către domnitorul Constantin Brâncoveanu, aparţinând aceluiaşi harnic 
tipograf, este „un fragment de o rară frumuseţe omiletică”*” şi „nu peste mult timp aceste 
rare perle de elocvență vor putea străluci în catedralele din Râmnic, Bucureşti şi 
Târgovişte”*”!. Putem socoti, cred, şi acest Nou Testament românesc ca făcând parte din 
procesul de impunere a limbii române în Biserică şi în conştiinţa credincioşilor, în locul 
slavonei sau a limbii greceşti. 

Următoarea tipăritură este dedicată tot întăririi credinţei, vizând expunerea corectă a 
dogmelor ortodoxe şi combaterea celor catolice — o nouă carte de „contraofensivă”, deci — 
fiind o Învăţătură dogmatică a Prea Sfintei Biserici Răsăritene şi universale (...), compusă 
de prea învățatul profesor Domnul Sevastos Trapezuntiul Kimenitul...*? şi închinată lui 
Dosithei, patriarhul Ierusalimului. Fiind în grecește, se adresa în genere lumii ortodoxe, după 
cum precizează şi foaia de titlu: tipărită cu cheltuiala Prea nobilului şi Prea învățatului 
arhon Domnul Gheorghe Castriotul Postelnicul, spre a se da în dar Ortodocşilor'”. 

Tot în limba greacă sunt şi Explicarea şi slujba la sfințirea Bisericii **, tipărite de 
Antim la cererea şi cu cheltuiala lui Auxentie, fostul mitropolit al Sofiei, şi un alt Cuvânt 
panegiric la Prea Slăvita Adormire a Pururi Fecioarei Maica lui Dumnezeu °”, aparţinând 
lui Ştefan, fiul domnitorului, şi închinat mamei sale, Doamnei Maria, discurs pe care l-a 
rostit un alt fiu al domnitorului, Radu. 

În acest timp, Antim pregăteşte terenul pentru viitoarele trimiteri la tipar ale 
principalelor cărți de cult în româneşte, imprimând, tot în 1703 — anul apariţiei Noului 

376 şi un Acatist şi cu alte 


Testament, după cum am precizat — un Ceaslov slavo-român 
rugăciuni de folos... extras din Ceaslov dar având traduse rugăciunile în româneşte. 

Anul 1704 se caracterizează printr-o activitate tipografică redusă, parcă prevestind 
mutarea lui Antim la Râmnic. Apar, de sub teascurile sale, numai două cărți, nu mari ca 
dimensiuni, în greceşte: Cuvântare la Patima cea de lume mântuitoare a Dumnezeu-Omului 
Cuvântul...5*, scris de Gheorghe Maiota, dar rostit de Radu Brâncoveanu şi închinat 
patriarhului Dosithei, precum şi Traducere foarte exactă în limba obişnuită a Paralelelor 
greceşti şi romane ale lui Plutarh?” , făcută de Constantin Brâncoveanu, fiul voievodului. 

Am enunțat deja faptul că Antim Ivireanul este hirotonit în 1705 episcop de Râmnic. 
Înainte de a se muta însă în noua sa reşedinţă mai tipăreşte încă o carte la Bucureşti şi 
anume: Slujba celui întru Sfinţi Părintelui nostru Visarion Arhiepiscopul Larisei Făcătorul 
de minuni 3, în care apare pentru prima dată: tipărită de către iubitorul de Dumnezeu 
Episcop al Râmnicului Domnul Antim. 

„Plecând spre Râmnic, Antim a luat cu sine ceea ce-i aparţinea de fapt: utilajul 
tipografic pe care-l perfecţionase la Snagov”*!. 

Ne amintim de împrejurările în care a fost numit Antim episcop şi de înlăturarea din 
această demnitate a lui Ilarion, acuzat de „prea multă” simpatie faţă de catolici. În acest 
context, apare ca firesc faptul că prima carte a sa, tipărită la Râmnic — alcătuită de Dosithei 
patriarhul şi imprimată cu cheltuiala sa, cel ce fusese şi „artizanul”, se pare, al îndepărtării 
lui Ilarion — este „o carte de doctrină ortodoxă şi de combatere a învățăturilor romano- 
catolice”? 

Titlul, tradus din greacă în română, sună astfel: Tomul bucuriei, în care se cuprind 
epistolele lui Fotie Prea Sfinţitul Patriarh al Constantinopolului; — Sfântul şi Ecumenicul 
Sinod al VIII -lea; unele însemnări la acest Sinod; — cele împotrivitoare la primatul Papei 
Romei ale lui Nicolae Doctorului Filosof; — Cuvântul lui Meletie al Alexandriei asupra 
primatului Papei; — Dialogul ieromnimonului monah asupra altui oarecare monah, contra 
Latinilor...%5. Era, deci, o carte de anvergură împotriva catolicilor, pe care se poate ca 
Dosithei să o fi avut în pregătire sau în intenţie de mai multă vreme, întrucât în prefaţă „se 
plânge de samavolniciile pe care romano-catolicii le fac ortodocşilor în toate părțile 
(pomeneşte şi Ardealul). 





376 CF. Ibidem. 

37 Cf. Idem, p. 725. 

378 CF. Ibidem. 

3% Cf. Idem, p. 726. 

380 CF, Ibidem. 

381 Cf. Gabriel Ştrempel, op. cit., p. 140. 

382 Cf. Pr. Niculae Şerbănescu, Antim Ivireanul tipograf, art. cit., p. 727. 
383 Cf. Ibidem. 

384 Idem, p. 728. 

Ştrempel precizează că Dosithei „avea gata pregătită pentru tipar o vastă culegere de 
texte împotriva latinilor”5%5. 

Foaia de titlu, redactată probabil de Mitrofan Grigoras", vorbeşte despre Prea 
învățatul episcop al Râmnicului Domnul Antim Ivireanul, confirmând recunoaşterea lui ca 
un mare teolog şi învăţat în mediile eclesiastice şi cărturăreşti. Acest volum masiv se adresa 
lumii ortodoxe în ansamblu, şi el „putea concura cu deplin succes, sub raport tehnic, 
tipăriturilor greceşti ale oficinelor străine”, având o circulaţie foarte mare. 

Dar alături de această operă dedicată apărării credinţei ortodoxe, Antim „debutează”, 
în acest prim an de episcopat, şi printr-o carte de mari dimensiuni, în româneşte, dedicată 
folosirii în cult: Antologhion adecă Floarea cuvintelor care cuprinde în sine toată slujba ce 
i se cuvine lui a Sfintei Biserici preste tot anul, acum întâiu şi într-acest chip tipărit şi aşezat 
după cel grecesc (...) cu osârdia şi cu toată cheltuiala Prea cinstitului de bun şi de mare 
neam a lui Mihai Cantacuzino Vel Spătar, spre cea de obşte a Besearicilor lui Hristos 
trebuințţă şi al pravoslavnicilor folos. Cu blagoslovenia Prea Sfințitului Mitropolit Kyr 
Teodosie. (...) Prin osteneala iubitoriului de Dumnezeu Kyr Antim Ivireanul Episcopul 
Râmnicului *%. 

O a treia carte tipărită de Antim în primul an petrecut ca episcop, îl are pe el însuşi ca 
autor şi se adresează preoţilor duhovnici, spre instruirea lor, după ce el însuşi fusese egumen 
la Snagov şi duhovnicul Mănăstirii”, simțind nevoia de a împărtăşi preoţilor experienţa şi 
învățătura lui într-un mic volum intitulat Învăţătură pre scurt pentru taina pocăinţii, a cărui 
cheltuială a fost suportată de Şerban Cantacuzino, semn că Antim nu acumulase nimic 
pentru sine în tot acest timp, ca tipograf sau ca stareţ, sau se pregătea pentru un ţel şi mai 
nobil, după cum vom vedea. 

Această carte participă „s-ar putea spune, la acel «efort de explicare şi consolidare» 
pe care discursul teologic românesc îl începuse în anii 40-50 ai secolului al XVII-lea prin 
Șeapte taine a Besearicii, carte tradusă de mitropolitul Varlaam şi de Eustratie Logofătul, şi 
prin tipăritura munteană Mystirio sau Sacrament °”. 

Ştrempel afirmă că a avut o largă răspândire, după cum majoritatea cărţilor tipărite în 
româneşte de Antim Ivireanul au fost difuzate nu numai în Muntenia, ci şi în Ardeal şi, după 
necesităţi, în Moldova”). 

Episcopul Ghenadie Enăceanu, precum şi I. Bădulescu, admit existenţa unei 
Evanghelii tipărite de Antim la Râmnic în 1705*%. 





385 Op. cit., p. 142. 

386 Cf. Idem, p. 143. 

387 Ibidem. 

388 CF, Pr. Niculae Șerbănescu, Antim Ivireanul tipograf, art. cit., p. 728. 

38 Cf. Gheorghe Radovici, în prefața la Învățături creştineşti, Snagov, 1700, apud. idem, p. 729, nota 
179. 

*% Dan Horia Mazilu, Introducere... op. cit., p. 23. 

391 Cf. Gabriel Ştrempel, op. cit., p. 148. 

392 CF, Pr. Niculae Șerbănescu, Antim Ivireanul tipograf, art. cit., p. 730. 

Însă N. Şerbănescu crede că e vorba de o confuzie la mijloc, cu Antologhionul tipărit 
anterior şi că s-ar putea să nu fi existat această tipăritură“”. 

Intenţiile editoriale ale lui Antim Ivireanul în legătură cu tipărirea în româneşte a 
cărților de cult apar şi mai limpede în 1706, când episcopul de Râmnic va reîncepe 
colaborarea cu ucenicul său, Mihai Ştefanovici, pe care, probabil, la chemat să îi fie de 
ajutor, el fiind presat şi de treburile eparhiei sale. Astfel, în 1706 apare Adunarea slujbei a 
Adormirei Născătoarei de Dumnezeu cu Paraclisul cel de obşte şi cu Canoanele 
osmoglasnicului ce se cântă sâmbetele...**, cu binecuvântarea arhierească a lui Antim şi cu 
cheltuiala arhimandritului loan de la Mănăstirea Hurezi, tipărită de Mihai Ştefanovici 
ipodiaconul şi tipograful (poate chiar Antim l-a făcut ipodiacon). 

Dar cea mai importantă apariție este primul Molitfelnic românesc, tipărit de acelaşi 
Mihai Ştefanovici, cu titlul: Evhologhion adecă Molitvenic acum întâi într-acesta chip 
tipărit şi aşezat, după rânduiala celui grecesc (...) Prin osteneala şi toată cheltuiala 
iubitorului de Dumnezeu Kyr Antim Ivireanul Episcopul Râmnicului °”. 

Faptul că acesta apare numai prin osteneala şi cheltuiala lui Antim arată că inițiativa 
îi aparținea, cu atât mai mult cu cât tot el era şi autorul traducerii din greceşte, întrucât 
consemnează la un moment dat: Însă să ştii şi aceasta: că de vei cerceta prea amăruntul 
rânduialele şi tălmăcirea acestui Molitvenic şi de vei potrivi cu niscare isvoade sloveneşti, 
veri de unde ar fi tipărite şi nu se va potrivi, să nu te pripeşti îndată a defăima, căci noi am 
urmat Molitvenicului grecesc, carele l-au tipărit Nicolae Glychi la anul de la Hristos 1691 
(subl. n.)*. 

Este limpede că Antim a cercetat şi „isvoade sloveneşti”, dar a ales să facă 
traducerea după un volum editat recent, un text „modern”, cum am spune noi, fără 
echivocuri. Ceea ce a realizat a fost etichetat drept „o revoluţie, fără precedent, în liturgica 
românească, prin tipărirea pentru prima oară a celui dintâi Molitvenic românesc şi difuzarea 
lui în toată Țara Românească!” Dar nu numai atât! 

Gabriel Ştrempel opinează că sub acest titlu de Molitvelnic „se află în realitate două 





opere distincte, în două volume separate: mai întâi un Lifurghier şi apoi un Molitvelnic 
propriu-zis. (...) Că Antim a înţeles să reunească sub acelaşi titlu două cărţi diferite şi că nu 
avem de-a face cu un colaj tipografic (...) o probează însuşi Pinaxul, tabla de materii a 
Molitvenicului propriu-zis. Aceasta cuprinde mai întâi desfăşurarea Liturghierului 
(Învăţătură cum se cade a sluji diaconul cu preotul, Molitva Vecerniei, Rânduiala Utreniei, 


5% Cf. Ibidem. Ştrempel este şi el de acord cu argumentele părintelui Șerbănescu — vezi op. cit., p. 
148. 

34 Cf. Pr. Niculae Șerbănescu, Antim Ivireanul tipograf. art. cit., p. 730. 

5% Cf. Idem, p. 731. 

3% Cf. Idem, p. 732. 

37 Gabriel Ştrempel, op. cit., p. 150. 

Rânduiala dumnezeieştii Liturghii a lui Zlatoust etc.) şi apoi, separat printr-un delicat 
frontispiciu floral, cuprinsul Molitve/nicului rămas până astăzi aproape neschimbat". 

N. Şerbănescu afirmă însă altceva: „Deşi în acest pinax, în partea de la început, se 
arată că în carte s-ar afla şi Învățătură cum se cade a sluji diaconul cu preotul la Vecerniia 
cea mare, la Utreniile şi la Liturghie, totuşi în exemplarul ce mi-a fost la îndemână nu se 
află inserate şi aceste învățături. Cuprinsul cărţii începe chiar pe pagina întâia şi înăuntrul 
său se află numai materiale specifice unui Molitfelnic obişnuit, aşa cum îl avem şi noi 
azi”? , 

Întrucât aceste afirmații sunt de natură să nască unele confuzii, iar faptul că Antim a 
tipărit un Liturghier la 1706 în româneşte, pe când era doar episcop de Râmnic, de curând 
numit, este de o importanță capitală pentru noi, am cercetat să aflăm care este adevărul. 

Concluzia a fost că, din păcate, lui N. Șerbănescu nu i s-au oferit — nu ştim din ce 
motive — ambele volume ale Molitvenicului, ci numai volumul al doilea, care corespunde cu 
descrierea sa. 

Însă afirmaţiile lui G. Ştrempel sunt perfect valabile: Antim a tipărit, în 1706, sub 
titlul de Evhologhion adecă Molitvenic, două volume distincte, care au în comun doar 
primele cinci file, adică pagina de titlu, versurile la stemă (nesemnate), dovada scripturistică 
şi canonică a libertății de a sluji într-o limbă vulgară şi prefața-dedicație a lui Mihai 
Iştvanovici (Ştefanovici) ipodiaconul şi tipograful către Antim Ivireanul, despre care ne 
spune că a tradus sfintele slujbe în româneşte. 

Conținutul primului volum, conform cu cele se se afirmă în pinax, este următorul: 
Învățătură, cum să cade a sluji Diaconul cu Preotul, la Vecernia cea mare, la Utrenie şi la 
Liturghie, Molitvele Vecerniei, Rânduiala Utreniei, Rânduiala Dumnezăeştii Liturghii, a lui 
Zlatoust, Dumnezeiasca Liturghie a celui dintru Sfinţi Părintelui nostru loan cu Rost de Aur, 
Molitva Colivelor, Dumnezeiasca Liturghie a Marelui Vasilie, Învățătura Dumnezeeşti 
Liturghii a Prejdeştenii, cu slujba Vecerniei ce să face în sfântul şi marele post, 
Dumnezeiasca Liturghie a Prejdesştenii, Opusturile Praznicelor Domneşti, Opusturile peste 
săptămână şi Văzglăşeniile în zioa Sfintelor Paşti la Canon, după fieştecare Peasnă *. 

Adică este vorba de un Liturghier, de primul Liturghier românesc tipărit în Valahia! 
Deşi cele două volume sunt tipărite împreună şi reunite sub titlul de Evhologhion adecă 
Molitvenic, primul volum nu este Molitfelnic, ci Liturghier, spre marea noastră uimire şi 





*% Idem, p. 157. 

* Pr. Niculae Șerbănescu, Mitropolitul Antim Ivireanul, 1716 — septembrie — 1966, în rev. Mitropolia 
Olteniei, XVIII (1966), nr. 9-10, p. 783. 

4 Fvhologhion adecă Molitvenic, Râmnic, 1706, op. cit. Pinaxul se află la f. 5v. - 6. De fapt, în 
primul volum, în exemplarul pe care l-am avut la dispoziţie, f. 6 lipseşte şi este numerotată astfel cea care ar 
trebui să fie f. 7, iar sfârşitul pinaxului, începând cu Opusturile, este prin urmare omis, tocmai pentru că se afla 
pe această f. 6 lipsă în primul volum, dar se regăseşte în al doilea volum, care, după cum am arătat, reproduce 
mai întâi pinaxul primului volum, adică al unul Liturghier, şi apoi şi cuprinsul său propriu-zis, cel al unui 
Molitfelnic. 

admiraţie, întrucât, după cum am spus, Antim nu era la acea dată decât episcop, şi încă unul 
numit de foarte curând. 

Volumul al doilea (pe care l-a avut spre consultare N. Șerbănescu), reproduce şi el 
acest pinax, deşi nu se află în cuprinsul propriu-zis al cărții, după care urmează acel 
frontispiciu floral de care vorbea Ştrempel şi continuarea pinaxului care ne prezintă 
conţinutul unui Molitfelnic, astfel: Rânduiala în zioa dintâi când naşte muierea pruncul, 
Rânduiala la însemnarea pruncului a opta zi, etc., adică rânduielile şi slujbele Bisericii 
pentru Botez, Logodnă, Cununie, Sfântul Maslu, Călugărie, Înmormântare şi la alte 
momente importante ale vieţii unui creştin, precum şi cuvintele de învăţătură ale Sf. loan 
Gură de Aur în Joia Mare şi în Duminica Învierii. 

Antim Ivireanul nu se opreşte aici şi tipăreşte, tot în 1706, Octoihos adecă 
Osmoglasnic, care are în sine toată slujba ce să cuvine Văscresnelor, împreună şi o 
săptămână cu toate ale ei rânduiale. Acum întâiu într-acesta chip aşezat şi tipărit... 
Cheltuiala a fost suportată de Mihai Cantacuzino, iar tipărirea s-a executat de Mihai 
Ştefanovici. Textul este slavo-român, ca anticipare a celui în întregime românesc ce avea să 
fie predat tiparului mai târziu. Este important de remarcat că acesta era o nouă ediție după 
cel tipărit la Buzău de Mitrofan în 1700, dovedind „criza de carte fundamentală din 
biserică”. 

În acelaşi an, Mihai Ştefanovici, sub îndrumarea şi supravegherea lui Antim, 
imprimă în greceşte şi un Cuvânt la Patima cea mântuitoare a Dumnezeu-Omului, Cuvântul 
403 a lui Gheorghe Maiota, ca şi un Cuvânt panegiric la cel întru Ierarhi Făcător de minuni, 
Marele Nicolae, rostit întru vecinica amintire a lui Preda Brâncoveanu, de Radu, fiul 
404 Prima dintre aceste tipărituri a fost tradusă în româneşte 
şi imprimată astfel, probabil, un an mai târziu”. 

După numai trei ani în care a păstorit ca episcop, Antim Ivireanul ajunge, în 1708, 
mitropolit al Țării Româneşti. În acelaşi timp, regele Vahtang al IV-lea al Georgiei — ţara 
natală a noului mitropolit — cere şi el ajutorul domnitorului român în vederea tipăririi unor 


Domnitorului Ţării Româneşti... 


cărți esenţiale ortodoxe în limba georgiană — poate va fi îndrăznit aceasta ştiind de 
generozitatea voievodului manifestată față de arabi, cât şi de faptul că mitropolitul țării şi cel 
mai talentat tipograf, în acelaşi timp, era un compatriot. Constantin Brâncoveanu şi Antim 
răspund prompt solicitărilor şi Mihai Ştefanovici, împreună cu alţi ucenici“, având cu ei şi 
utilajul necesar, merg la Tiflis, capitala Iviriei, unde instalează o tipografie. Se pare că litere 
în limba georgiană existau deja, fiind turnate la Amsterdam încă din timpul regelui Arcil 


“1 Cf. Pr. Niculae Șerbănescu, Antim Ivireanul tipograf. art. cit., p. 732. 
402 Gabriel Ştrempel, op. cit., p. 155. 

403 Cf. Pr. Niculae Șerbănescu, Antim Ivireanul tipograf, art. cit., p. 733. 
10% CF, Idem, p. 734. 

405 Cf. Ibidem. 

406 Cf. Gabriel Ştrempel, op. cit., p. 234. 


90 


(1684-1696), dar era nevoie de un meşter tipograf şi de punerea în stare de funcţiune a 
tipografiei. 

Harnicul ucenic al lui Antim editează în 1709 un Evangheliar în limba georgiană, din 
care două exemplare au fost dăruite lui Constantin Brâncoveanu — ca cel ce făcuse posibilă 
apariţia lor —, exemplare pe care mitropolitul nostru a scris şi o dedicație: Această sfântă 
carte a dumnezeieştii Evanghelii, care cu închinăciune se aduce înălţimii tale, prea luminate 
doamne, iaste roada cea noao care pământul iverilor adăpându-să din râul împărăteştilor 
tale daruri, întru acestu an au odrăslit, luând şi acest pământ norocire să se îmbogăţească 
cu tiparele limbii sale, precum cu tiparele arăpeşti s-au îmbogăţit Araviia, cu cele elineşti 
Elada şi cu cele rumâneşti Ungrovlahiia. Mulţemita o aduce la măriia ta, ca şi celelalte trei 
eparhii, de vreme ce credincioasa şi creştineasca-ţi mare însufleţire au stătut a fi râul cel cu 
curgerile de aur, dintru carele au curs aceste patru izvoară: ale rumânilor, ale elinilor, ale 
aravilor, ale iverilor tipare, asemenea râului celui dintâi al grădinii desfătării, dintru care 
au eşit cele patru râuri: Fison, Gheon, Tigru şi Eufrat. Însă cu acest fel de despărțeală, că 
cu acele ape ale râurilor acelora au odrăslit pământul, roduri stricăcioase şi trecătoare; iar 
adăpările tiparelor carele cunosc începătura din vitejeasca-ţi voinţă dau pretutindenea 
stătătoare şi vecinică rodire. Şi pentru aceasta va rămâne măriei tale şi slava şi pomenirea 
nemuritoare, de vreme ce iaste izvorul şi pricina acestui bine (...) 103. 

Mihail-Gabriel Popescu extrage din acest text concluzia că Brâncoveanu a ajutat la 
înființarea unei tipografii în Grecia”, despre care nu avem mărturii întrucât s-ar putea ca 
acest lucru să se fi făcut în taină, pentru a nu alerta vigilența stăpânitorilor otomani. Despre 
posibila existență a unei tipografii greceşti pe teritoriul otoman am mai discutat însă într-un 
capitol anterior şi am văzut că era foarte probabilă. 

După Evangheliar este tipărit un an mai târziu şi un Liturghier în limba georgiană, 
căruia i-au urmat şi alte cărți imprimate de Mihai Ştefanovici la Tiflis, precum Psaltirea, 
Apostolul (1709), Ceaslovul, Molitvenicul (1710), iarăşi Psaltirea şi Învăţături ale 
ieromonahului Gherman (171190. 

Antim Ivireanul însă, după instalarea sa ca mitropolit, nu se mai întoarce la 
Bucureşti, ci îşi mută tipografia de la Râmnic la Târgovişte, unde va fi avut mai multă 
linişte. Prima carte pe care o imprimă, în 1709, ca mitropolit, este un volum cu adevărat 
masiv, în limba greacă, cu titlul: Carte de peste tot anul cuprinzând fără lipsă, tot serviciul 
bisericesc...*!!, închinat patriarhului ecumenic Atanasie şi tipărit de Antim cu cheltuiala şi 
cu tiparul său. În cuprinsul acestui volum se aflau: Psaltirea, Ceaslovul, Octoihul, 





47 Cf. Virgil Molin, Contribuţiuni noi la istoricul relațiilor culturale cu orientul ortodox..., art. cit., p. 
324-331. 

48 Opere, p. 411-412. 

40 Vezi Mihail-Gabriel Popescu, op. cit., p. 38. 

410 Cf. Dan Dumitrescu, Activitatea tipografică a lui Mihail Ştefan în Gruzia, în rev. Studii, XI (1959), 
nr. 4, p. 135, 138; Virgil Molin, art. cit. supra.; Damian P. Bogdan, Legăturile Țărilor Române cu Georgia, în 
rev. Studii, IV (1951), nr. 4, p. 132-141, apud. Gabriel Ştrempel, op. cit., p. 240, nota 116. 

411 Cf. Pr. Niculae Șerbănescu, Antim Ivireanul tipograf. art. cit., p. 735. 

Exapostilariile, Evangheliile Utreniei, Paraclisul Maicii Domnului, Antologhionul, Slujbele 
la Sfinţi, Slujba Sfintei Parascheva cea Nouă, Otpusurile la sărbătorile Maicii Domnului, 
Triodul, Penticostarul, Rânduiala Sfintei Împărtăşanii, Cele trei Sfinte Liturghii, Slujba 
aghiazmei mici şi alte rugăciuni”. 

Într-un cuvânt, Antim a adunat aproape toate slujbele care se fac peste an într-un 
singur volum. N. Șerbănescu este de părere că el a vrut să suplinească lipsa cărților de slujbă 
din bisericile noastre şi de pe alte meleaguri ortodoxe, înlesnind în acelaşi timp posibilitatea 
ca preoţii să le aibă pe toate la un loc şi să le poată cumpăra mai ieftin decât dacă le-ar fi 
achiziţionat pe fiecare în parte k 

Această carte la care Antim a muncit timp de un an şi mai bine, este cu adevărat 
vrednică de un mitropolit — el asigurând şi subvenţionarea acesteia —, demonstrând 
frământarea lui şi grija pentru binele turmei sale şi al păstorilor. Probabil că îşi dorea mai de 
mult să realizeze această carte şi acum avea libertatea şi oportunitatea să o facă. 

Cea de-a doua carte, apărută un an mai târziu, este tot un titlu de referinţă între 
realizările lui Antim Ivireanul şi tot o lucrare în limba greacă. Cheltuielile de imprimare au 
fost suportate de mitropolitul Dristei Athanasie, iar cartea se numeşte Panoplia dogmatică a 
împăratului Alexie Comnen, cuprinzând în scurt scrierile Fericiţilor şi de Dumnezeu 
purtătorilor Părinţi, puse în ordine şi în armonie cugetată de monahul Eftimie Zigaben, spre 
răsturnarea şi sfărâmarea dogmelor greşite şi a învățăturilor ereziarhilor celor fără de 
Dumnezeu, a celor rău înfuriaţi contra Sfintei Teologii ** 

Acest volum era închinat fiului voievodului Brâncoveanu, lui Ștefan Brâncoveanu de 
către Athanasie al Dristei. Este interesant de urmărit cuprinsul, pentru a stabili care erau 
subiectele de cea mai mare actualitate teologică la acea dată, cuprins care era „împărţit în 27 
de titluri. Primul din ele vorbeşte despre consubstanţialitatea Persoanelor Sfintei Treimi, 
dovedind că este un singur Dumnezeu. 

În celelalte se tratează despre: bogomili, aftartodocheţi, apolinarişti, nestorieni, 
monofiziţi ş. a. S-au trecut aici şi scrisorile Patriarhului Fotie împotriva lui Filioque; precum 
şi cartea Sfântului Atanasie cel mare contra arienilor. Mai apoi s-au tipărit părți din Sfinţii 
Părinţi, prin care se combat monoteliţii, iconoclaştii, pavlicienii ş. a. După acestea s-a pus « 
Paratitlul Patriarhului Fotie» din scrisoarea către Mihail ţarul Bulgariei, despre cele şapte 
sinoade ecumenice” +15. 

Scrierile Sfântului Fotie cel Mare (sec. LX) sunt cărți apologetice, în mod explicit 
împotriva catolicilor, însă cineva s-ar putea întreba ce rost mai avea punerea pe tapet a unor 
polemici şi erezii vechi, precum cele amintite mai sus. 


412 Cf. Idem, p. 735-736. 
413 Cf. Idem, p. 736. 

414 Cf. Ibidem. 

415 Idem, p. 737. 

Răspunsul pe care îl bănuim adevărat este totuşi simplu: confesiunile protestante nou 
apărute în Occident şi care făceau valuri şi în Transilvania — şi nu numai — reiterau multe 
dintre aceste erezii care fuseseră considerate stinse. 

Volumul tipărit de Antim avertiza implicit asupra lor, având susţinerea incontestabilă 
a Sfinților Părinţi. Şi, ca să nu spunem mai multe cuvinte, adăugăm numai că prestigioasa 
colecție patristică Migne, inserând Panoplia dogmatică a lui Eftimie Zigaben în Patrologia 
Graeca, vol. CXXX, col. 19-1362, dintre toate edițiile disponibile a ales „Editio 
Tergobystensis”, 1710, adică pe cea de la Târgovişte, tipărită de Antim Ivireanul"!€. 

O altă carte imprimată în greceşte în anul 1710 de Antim este Slujba Sfintei 
Ecaterina şi Proschinitarul Sfântului Munte Sinai...”", carte care s-a retipărit în 1727 la 
Veneţia“! şi în care, în început, Mitrofan Grigoras îi dedică lui Antim zece versuri, în care 
se afirmă: Îndemn pe toți să ia cunoştinţă, cu grijă de aceste vorbe. A venit bărbat pe 
pământul Valahiei, a venit lumină, Antim dumnezeesc (subl. n.), ierarh al Ungrovlahiei, din 





neamul cucernic al ivirilor înţelepţi. (Se vede că sfinţenia lui Antim Ivireanul era, încă din 
timpul vieţii sale, un fapt învederat celor ce nu erau din fire pizmaşi — n.n.) Lui i-a dat 
Dumnezeu averea îmbelşugată a înţelepciunii, să facă fapte cereşti şi prin tipografie să fie 
de folos peste tot pământul mulțimii celor cucernici. Acesta, dând prin tipar cartea de faţă, 
a bucurat în cea mai mare măsură cetele părinţilor din Sinai. Lui, dar, să-i dea Domnul 
sălaşurile cele cereşti”. 

În acelaşi an 1710 se tipăresc şi două cărţi româneşti la Târgovişte, de către 
Gheorghe Radovici. Antim încerca astfel — şi reuşea — să meargă cu împlinirea mai multor 
deziderate tipografice deodată. Astfel, apare o nouă ediţie a Psaltirei româneşti, precum şi o 
altă carte scrisă de Antim însuşi şi dedicată preoţilor, numită Învățătură besericească la 
ceale mai trebuincioase şi mai de folos pentru învăţătura preoţilor, cu specificaţia: să se dea 
în dar preoților 1%. 

Nu se spune cu a cui cheltuială s-au imprimat aceste cărți, dar este posibil ca tot 
mitropolitul să fi asigurat şi aspectul pecuniar al acestora. 

În 1711 au loc tulburări politice în ţară, în care este implicat şi mitropolitul Antim, şi 
despre care am vorbit pe larg într-un capitol anterior. În acest an zbuciumat nu tipăreşte 
nimic, pentru ca abia în anul următor pune să fie imprimat primul Octoih în româneşte — pe 
care îl avea probabil deja tradus —, de către Gheorghe Radovici, cu titlul: Octoih, acum întâi 
tălmăcit pre limba rumânească, spre înţelegerea de obşte şi tipărit (...) cu toată cheltuiala 
Prea Sfinţitului Mitropolit al Ungrovlahiei Kyr Antim Ivireanul “. 


416 Cf, Mihail-Gabriel Popescu, op. cit., p. 91 şi nota 169. 

+17 Cf. Pr. Niculae Șerbănescu, Antim Ivireanul tipograf, art. cit., p. 737. 

+15 Cf. Ibidem. 

41 Trad. de Al. Elian, în Biblioteca românească veche, IV, p. 223. 

120 Cf. Pr. Niculae Șerbănescu, Antim Ivireanul tipograf, art. cit., p. 738-739. 
“1 Cf. Idem, p. 740. 

O altă „carte liturgică fundamentală, care va sta de atunci şi până astăzi la baza 
tuturor edițiilor româneşti”. 

Cel care a executat imprimarea, Gheorghe Radovici, scrie în prefaţă: Sfințiia sa, ca 
un bun păstoriu şi neadormit, carele nu încetează a osteni în toate zilele, cu lucrul, cu 
cuvântul şi cu învăţătura, pentru mântuirea cea de obşte a oilor lui celor cuvântătoare şi se 
nevoieşte şi în zi şi în noapte pentru ca să facă ciata lui cea preoțească să fie împodobită cu 
de tot feliul de bunătate şi iscusenie, cunoscând folosul ce sufletesc, care voi, cucernicii 
preoţi şi ceilalţi creştini, puteţi să luaţi dintr-aciastă carte, întru care să află atâte 
cunoştinţe ale Bogosloviei şi tainele cele mai înalte ale dreptei credinţei noastre, n-au cruțat 
cheltuiala cea după obicinuită, lăudata şi vitejeasca lui osârdie şi dragoste părintească au 
dat-o în typariu, pentru ca să poată şi ciata besericească şi copiii creştinilor cari să 
nevoiescu la învăţătura Scripturii, să o câştige pre lesne şi să o citească nu numai în şcoale 
şi în casele sale, ce şi în Sfintele Beserici, spre lauda Prea Slăvitului Dumnezeu, dintru a 
Căruia dar iau credincioşii lumina cunoștinței şi a înţelepciunii gas 

Octoihul „a fost răspândit şi peste munţi şi cu siguranță că şi în Moldova”"*, fapt ce 
demonstrează că Antim se adresa întregii lumi româneşti şi avea conştiinţa responsabilități 
nu numai pentru cei din Ungrovlahia, dar şi pentru cei din Moldova, ca unii ce erau de 
acelaşi neam şi de aceeaşi limbă. 

Se pare că acest an, 1712, este dedicat românilor, pentru că mai apare doar o singură 
carte, care este tot spre folosul credincioşilor valahi: Rugăciuni în toate zilele săptămânii, 
tălmăcite de pe grecie şi tipărite acum într-acestaş chip spre folosul creştinilor, cu toată 
cheltuiala jupânului Manului Apostoli (...) Să se dea creştinilor în dar “5. Deşi de mai mici 
dimensiuni, ea vine să demonstreze că Antim nu îşi uita păstoriţii şi găsea răgazul să 
tipărească lucrări şi cărți absolut necesare vieţii spirituale a credincioşilor. 

Pentru anul 1713, Del Chiaro vorbeşte despre faptul că Antim a tipărit în româneşte 
romanul Alexandria: „Alixandrie, o sia Storia di Alessandro il Macedone, stampata in lingua 


426 
valaca” 


. Dar din această carte nu s-a conservat niciun exemplar. 

În schimb, anul acesta este unul al unei mari împliniri în planul operei de 
naţionalizare a cultului, urmărit cu asiduitate de Antim Ivireanul. Acum retipăreşte, pe 
cheltuiala sa, Liturghierul de la 1706, revizuind traducerile şi făcând unele modificări, după 
cum vom vedea. Acum nu îşi mai ascunde opera, după cum a făcut în 1706 când a tipărit-o, 


prudent, sub numele de Molitvenic. 





422 Gabriel Ştrempel, op. cit., p. 289. 

423 Cf. Pr. Niculae Șerbănescu, Antim Ivireanul tipograf, art. cit., p. 740. 

424 Gabriel Ştrempel, op. cit., p. 292. 

425 Cf. Pr. Niculae Șerbănescu, Antim Ivireanul tipograf, art. cit., p. 741. 

“ Istoria... , op. cit., ed. Veneţia, 1718, p. 44 şi ed. Iorga, Bucureşti, 1914, p. 52, apud. Pr. Niculae 
Șerbănescu, Antim Ivireanul tipograf, art. cit., p. 741, nota 206. A se vedea şi traducerea românească din 1929: 
„Alexandriile sau Istoria lui Alexandru Machedon, în valahă. Această Istorie e într-adevăr foarte interesantă, 
prin multele şi variatele legende ce conţine.”, cf. Revoluţiile Valahiei, op. cit., p. 16. 

Acum cartea poartă titlul: Dumnezeeştile şi Sfintele Liturghii. A celor dintre Sfinți 
Părinților noştri a lui loan Zlatoust, a lui Vasilie cel Mare şi a Prejdesştenii, acum întâi 
tipărite (...) cu toată cheltuiala Prea Sfinţitului Mitropolit al Ungrovlahiei Kyr Antim 
17. Imprimarea s-a făcut de către Gheorghe Radovici. La acea dată, Antim era 
bătrân şi bolnav de podagră şi poate nu va mai fi putut face faţă efortului de a tipări el însuşi 
cărți. 


Ivireanu 


Este lesne de observat că meritul pentru întregul efort de a tipări în româneşte cărțile 
de cult ale Bisericii îi aparţine în întregime lui Antim, căci el a făcut traducerea, el a plătit 
imprimarea şi însuşi tiparul este lucrarea lui. Până la această dată, în biserici se folosea 
Liturghierul de la 1780, ce conţinea numai notele tipiconale în româneşte, tipărit cu 
binecuvântarea mitropolitului Teodosie, şi care a mai fost imprimat de două ori la Buzău, de 
către Mitrofan, în 1701 şi 1702%%. 

Antim Ivireanul îi avea ca precursori, în acest demers, pe Coresi şi Dosoftei, şi „la 
urcarea limbii române către sacralitate, Antim s-a arătat plin de consideraţie faţă de 
participările înaintaşilor. A fost şi el convins, ca şi Dosoftei, că tălmăcirea textului sacru (cu 
deosebire a celui liturgic) înseamnă zăbovire îndelungată în preajma fiecărui cuvânt, 
imersiune în apele adânci ale semanticii lui”. 

E posibil ca mitropolitul Antim să se fi inspirat de la Coresi, în ce priveşte 
motivațiile traducerii cărților de slujbă în limba vulgară, pe care le-a aşezat în prefața 
Molitvenicului de la 1706, iar la Dosoftei s-a raportat nu cu orgoliu de traducător „original”, 
ci cu respect şi consideraţie faţă de efortul aceluia, neurmărind decât ca limba română să 
curgă în tipare lingvistice cât mai autentice şi mai pline de savoare harică. 

Prin demersul său, „tipărind cărţile în limba națională, el lipsea propaganda lutero- 
calvină de o armă principală, pe care aceasta şi-o socotise proprie” 
trimis aceste cărți absolut esenţiale pentru Biserică şi în Transilvania. 

O altă apariţie a anului 1713 este tot o traducere a lui Antim: Pilde filosofeşti de pe 
limba grecească tălmăcite rumâneşte...%5!, cu cheltuiala lui Kyr Manul al lui Apostoli, care o 
şi închină domnitorului, fiind tipărită de Gheorghe Radovici. 


. Desigur că Antim a 


Această carte a fost tradusă inițial din franceză în italiană de către Del Chiaro, apoi în 
greaca modernă de loan Avramie şi, în sfârşit, în româneşte, de Antim Ivireanul, după cum 
ne informează Del Chiaro: „Le Massime degli Orientali, traduzione della lingua franzese 
nella italiana, fatta da me e dedicata al principe Constantin Brancovani, per di cui comando 
il P. Giovanni Abrami (allora predicatore al servigio di detto principe) le tradusse in greco 





47 Dumnezeeştile şi Sfintele Liturghii, Târgovişte, 1713, volum aflat la Biblioteca Academiei 
Române, fondul de Carte românească veche, cota 164. A se vedea şi Pr. Niculae Șerbănescu, Antim Ivireanul 
tipograf, art. cit., p. 741-742. 

#28 Cf. Dan Horia Mazilu, Introducere..., op. cit., p. 176. 

“9 Idem, p. 174-175. 

40 Mihail-Gabriel Popescu, op. cit., p. 35. 

%1 Cf. Pr. Niculae Șerbănescu, Antim Ivireanul tipograf. art. cit., p. 742. 

volgare, ma non senza notabile alterazione fuorono poi tradotte della greca nella valaca 
favella per opera dell’ arcivescovo di Valachia Antimo, il quale poi face stamparle in 
amendue le suddette lingue a speze di Maano Apostolo, 1713, in Bucarest, in 16%. 

Pildele filosofeşti, „lucrarea pe care a tradus-o în italiană Del Chiaro, pentru a fi, 
apoi, redată în greacă de predicatorul Curţii, loan Avramios, şi în sfârşit, în română de 
Antim Ivireanul, este Les bons mots et les maximes des Orientaux. Traduction de leurs 
ouvrages en arabe, en persan et en turc. Avec des remarques. Par Mons. A. Galland. À 
Paris, 1094. 

Această imprimare în româneşte a fost urmată de o reeditare a acestei cărţi, dar în 
greceşte: Maxime ale unor vechi filosofi, traduse din italieneşte în limba noastră aplă...**, 
cu cheltuiala aceluiaşi, care subvenţionase şi ediția românească şi cu aceeaşi închinare a sa 
domnitorului. 

Antim Ivireanul mai tipăreşte şi un Catavasier slavo-româno-grec şi o nouă ediţie a 
Molitvenicului, tot pe cheltuiala sa, cu ajutorul aceluiaşi Gheorghe Radovici — ce devenise 
mâna sa dreaptă după trimiterea lui Mihai Ştefanovici în Georgia, unde acesta lucrase un 
timp şi apoi plecase la Moscova şi, ulterior, în Olanda, pentru perfecţionare şi nu s-a mai 
auzit nimic despre el —, având titlul: Molirvenic acum a doua oară typărit după rânduiala 
celui grecesc +5. 

În această carte, Antim însuşi afirmă: după cât ne-au fost putinţa, şi întru înţeles şi 
întru rânduială am aşezat, pe alocurea am şi adaos în tălmăcire pentru scurtarea limbii 
româneşti, aşijderea şi la învățături şi la rânduiale pentru prostimea preoţilor şi pentru mai 
lesnele lor **. 

Ultimele cărți tipărite de Antim la Târgovişte în aceşti ultimi ani ai vieţii sale, sunt, 
cu o singură excepţie, editări şi reeditări ale cărților de slujbă, mare parte în limba română, 
ca un ultim efort şi o încununare a întregii sale activităţi. 

Astfel, după ce, în 1714, debutează cu imprimarea unei noi cărţi concepute de Antim, 
pentru preoţi şi intitulată Capete de poruncă la toată ceata bisericească..." — responsabil 
cu tipărirea fiind tot Gheorghe Radovici —, harnicul său ucenic dă la lumină un Cealsov 


slavo-român şi un Catavasier românesc în întregime, acum întâi tălmăcit pre limba 


#82 Anton Maria del Chiaro, op. cit., ediţia N. Iorga, Bucureşti, 1914, p. 52, apud. Alexandru Duţu, 
Coordonate ale culturii româneşti în secolul al XVIII (1700-1821) , Editura pentru Literatură, Bucureşti, 1968, 
p. 25. A se vedea şi ediţia din 1929: „Pildele Orientalilor, traduse din franceză în italiană de mine, şi dedicată 
Principelui Constantin Brîncoveanu, care însărcina pe părintele loan Abrami, predicator în serviciul 
Domnitorului, a le traduce în greceşte. Mitropolitul Antim le traduse din greceşte în valahă, cu însemnate 
schimbări, şi tipări apoi ultimele două traduceri pe cheltuiala lui Apostol Mano, în Bucureşti, în, anul 1713.”, 
cf. Revoluțiile Valahiei, op. cit., p. 16. 

#3 Idem, p. 47. 

84 Cf. Pr. Niculae Şerbănescu, Antim Ivireanul tipograf, art. cit., p. 743. 

#5 Cf. Idem, p. 743-744. 

#6 Cf. Pr. Dr. Olimp N. Căciulă, Solemnitățile comemorării..., art. cit., p. 962. 

87 Cf. Pr. Niculae Şerbănescu, Antim Ivireanul tipograf, art. cit., p. 744. 

rumânească “5, o nouă biruință a mitropolitului Antim. Pentru ca, în 1715 să urmeze 
Ceasoslov, acum întâi tălmăcit pre limba rumânească...*%, de Antim, desigur, care suporta 
şi toată cheltuiala imprimării, şi din nou Catavasierul +0. deşi Gabriel Ştrempel neagă 
existenţa acestuia din urmă“. 

În acelaşi an — ultimul rodnic din viaţa lui Antim Ivireanul — acesta tipăreşte — el 
însuşi — poate ca un semn de împăcare faţă de patriarhul Hrisant al Ierusalimului, cu care 
avusese unele diferende, cartea A lui Hrisant Prea Fericitul Patriarh al Ierusalimului, 
Despre oficiile, clericii şi dregătoriile Sfintei Biserici a lui Hristos şi însemnarea lor...” 

Era ultima carte tipărită la Târgovişte, după care Antim mută întreg utilajul tipografic 
la Bucureşti şi scoate la lumină — ce record! — un volum aparte, o pareneză dedicată noului 
voievod Ştefan Cantacuzino: Sfătuiri creştine politice către Prea credinciosul şi Prea 
înălțatul Domn şi stăpânitor a toată Țara Românească Domnul Domn loan Ştefan 
Cantacuzino Voevod, de Prea Sfinţitul şi alesul de Dumnezeu Mitropolit Domnul Antim 
Ivireanul, de curând tipărite cu câteva rugăciuni folositoare sufletului, pentru toată 
săptămâna...**%, scrisă în versuri greceşti, în aplă. Un alt ucenic al lui Antim, ieromonahul 
Dionisie Floru, tipăreşte cartea. După Neagoe Basarab, Antim este un alt mare autor de 
pareneză din literatura noastră. 

La Mitropolia bucureşteană se mai tipăreşte, spre sfârşitul anului 1715, de către 
Stoica lacovici şi cu subvenţionare din parte Sfântului Mormânt şi a patriarhului Hrisant al 
Ierusalimului, opera lui Dosithei Nottaras, Istoria patriarhilor Ierusalimului se ta „cea mai 
voluminoasă carte în greceşte din întreaga producţie tipografică a Ţării Româneşti”. 
Antim Ivireanul nu este pomenit nicăieri pe foaia de titlu. 

Între timp este construită Mănăstirea Tuturor Sfinţilor, după conceperea şi planurile 
ctitorului ei, Antim, şi acesta îşi mută aici tipografia, însă nu va scoate decât o singură carte 
— şi ultima — la a cărei tipărire s-a ostenit tot ieromonahul Dionisie Floru. 

Suntem în anul 1716 şi relațiile dintre Antim şi Nicolae Mavrocordat sunt destul de 
încordate. Mitropolitul încearcă să-l mulţumească pe noul domnitor fanariot şi imprimă o 
carte a lui Alexandru Mavrocordat Exaporitul, tatăl domnitorului, Istoria sfântă, adică 
iudaică... 

Cartea este destinată a se împărți în dar, iar voievodul suportă toată cheltuiala. 
Aceasta este ultima carte ieşită din tiparniţele lui Antim Ivireanul înainte de uciderea sa 
nedreaptă. 





88 Cf. Idem, p. 746. 

+ Cf, Ibidem. 

+0 CF, Idem, p. 747. 

“l Gabriel Ştrempel, op. cit., p. 308 şi nota 212. 

+ Cf. Pr. Niculae Şerbănescu, Antim Ivireanul tipograf, art. cit., p. 747. 
48 Cf. Idem, p. 748. 

+ Cf. Gabriel Ştrempel, op. cit., p. 317. 

45 Ibidem. 


+ Cf. Pr. Niculae Şerbănescu, Antim Ivireanul tipograf, art. cit., p. 749. 

Mitropolitul Antim a reuşit însă să facă să vadă lumina tiparului şaizeci şi patru de 
cărţi, în condiţii tipografice excelente, rivalizând cu cele mai mari tipografii ale vremii, o 
adevărată realizare pentru acele timpuri şi o mare glorie pentru Ţara Românească. 
„Veşmântul tipografic al cărţilor mitropolitului Antim, pentru vremea de atunci este uimitor. 
Nimbul cărții mergea până la sfinţenie, iar meşteşugul era amestecat cu mare cinstire şi 
socotit întocmai cu slujba lui Dumnezeu”. 

Deşi cărţile în limba greacă au fost mai numeroase — şi condiţiile istorice au impus 
acest lucru —, tipăriturile româneşti au fost, în schimb, fundamentale pentru Biserică. Antim 
Ivireanul a tradus din greceşte şi a imprimat Molitfelnicul, Octoihul, Pildele filosofeşti, 
Catavasierul, Ceaslovul şi Liturghia. 

Efortul său este impresionant având în vedere munca titanică pe care o depunea 
pentru îndeplinirea acestor scopuri sfinte. Amintim aici cuvintele mitropolitului Teodosie 
Veştemeanu din prefața Liturghierului de la 1680: Liturghia toată a o prepune pre limba 
noastră şi a o muta, nice am vrut, nice am cutezat; dreptu mărturisescu pentru multe alte 
pricini ce m-au împinsu, săvai că şi pentru scurti limba noastri ce iaste; o amu făcut şi 
pentru lipsa dascăliloru (cumu am zisu), ce nu săntu întru ticălos rodulu nostru şi pentru 
neînţelegerea năroadelor, tainile ce săntu şi ce însemnează şi pentru neobiciaiul Besericii 
noastre, ce până astăzi n-au ţinut e 

Observăm din această declarație că reținerile mitropolitului Teodosie erau legate, în 
primul rând, de absența unei personalități îndrăzneţe şi capabile să realizeze această 
traducere absolut necesară şi să o impună în Biserică, făcând-o limpede şi clară pentru 
înţelegerea poporului. Neaşteptând însă nici măcar să ajungă mitropolit, ci fiind încă 
episcop, Antim Ivireanul va avea din plin şi înţelepciunea şi puterea să dăruiască această 
traducere integrală a Liturghiei, Bisericii şi poporului român. 

Nu putem să nu citim printre rânduri, în prefața mitropolitului Teodosie, un regret 
adânc pentru lipsa acestei personalități de mare rang — la acea dată —, ceea ce dovedeşte că 
acel „nice am vrut” nu se referea la dorinţa sa cea mai profundă, ci la situaţia conjuncturală 
din acea vreme, după cum reiese din cuvintele sale. 

Atunci însă când Antim Ivireanul s-a ridicat şi s-a impus ca un teolog şi un cărturar 
de aleasă ţinută, mitropolitul Teodosie l-a sprijinit în demersurile sale, inclusiv în privinţa 
traducerilor cărților sfinte, şi chiar l-a numit, prin diată, succesorul său în scaunul 
mitropolitan. Şi cum să nu-l susţii pe cel care a fost în stare să traducă Liturghia în 
româneşte, când nimeni altcineva nu se arătase capabil de un asemenea efort spiritual şi 
intelectual? 

Acest lucru este o dovadă clară că nu lipsa acestui deziderat era cauza neîmplinirii lui 
şi nici lipsa voinţei de schimbare a slujbei în slavonă sau greacă, cu cea în română, ci 


“7 Î, P. S. Firmilian, Mitropolitul Olteniei, Cuvânt de pomenire a lui Antim Ivireanul, mitropolitul 
Țării Româneşti, art. cit., p. 769. 
“8 Cf. Pr. Niculae Șerbănescu, Antim Ivireanul tipograf. art. cit., p. 758. 

absenţa unei personalităţi complet instruite pentru a săvârşi această revoluţie în Biserica 
Ungrovlahiei, aşa după cum Dosoftei o realizase în Moldova. 

În continuare vom privi situaţia acestor traduceri munteneşti puţin retrospectiv, 
pentru a avea un tablou şi mai complet a celor afirmate până acum, întorcându-ne în timp la 
vremea lui Şerban Cantacuzino. 

În timpul domniei acestuia se tipăriseră — programatic, în opinia noastră — cărți 
esenţiale pentru Biserică. După ce mitropolitul Varlaam al Ungrovlahiei dă la iveală, în 1678 
— în tipografia nou înfiinţată de el, în acelaşi an — o carte de predici tradusă din ucrainiană în 
româneşte, Cheia Înţelesului a lui loannikie Haleatovski (sau Galeatovski) — care era, în acel 
moment, arhimandritul Mănăstirii Eleţk din Cernigov'” —, „spre folosul sufletului neamului 
nostru" şi pe care o dedică „tuturor pravoslavnicilor creştini, care săntu născuţi întru limba 
noastră rumânească”!, mitropolitul Teodosie, revenind în scaunul mitropolitan după o 
scurtă absenţă, porunceşte, în 1680, imprimarea acelui Lifurghier slavo-român, despre care 
am mai amintit, cu cheltuiala sa proprie, afirmând în prefaţă neputinţa de a-l traduce în 
întregime în româneşte, dar şi conştiinţa unităţii românilor: Între rumâni ce zicem, 
cuprindem şi pre moldoveni, că tot dintr-o fântână cură “2. 

În anii următori însă, se tipăresc Sfânta şi dumnezăiasca Evanghelie (1682), în 
româneşte, din porunca şi cu cheltuiala domnitorului Şerban, prima Evanghelie românească 
din Muntenia, apoi Apostolul în română (1683) şi, în sfârşit, Biblia de la 1688, prima 
traducere integrală în româneşte, printr-un efort conjugat al ardelenilor, moldovenilor şi 
muntenilor. „Ceea ce trebuie reținut în chip deosebit este faptul că, prin Evanghelia şi 
Apostolul tipărite în 1682 şi 1683, s-a făcut un nou pas înainte, în vederea introducerii limbii 
române în Biserică. Dacă din timpul mitropolitului Ştefan, aveam tipicul în româneşte, 
acum, sub Teodosie | Veştemeanul], s-au introduc citirile din Sfânta Scriptură, iar ceva mai 
târziu, datorită lui Antim Ivireanul, aveau să se tipărească înseşi slujbele” : 

Faptul că domnitorul a poruncit el însuşi aceste tipărituri, esențiale pentru cultul 
ortodox şi a suportat cheltuielile de imprimare, dovedeşte stabilirea unui proiect tipografic 
ambițios. 

Constantin Brâncoveanu va fi continuatorul acestor planuri îndrăznețe ale 
înaintaşului său, împlinind cu ajutorul lui Antim Ivireanul, care a fost un dar ceresc pentru 
el, după cuvântul lui lorga, ceea ce nu se putuse împlini mai înainte. 

În sprijinul acestei idei de continuitate vom spune doar că, tipărind frumoasa 
Evanghelie greco-română la Bucureşti, în 1693, Antim împrumută textul românesc al 


+ Cf. Dan Horia Mazilu, Recitind..., vol. II, op. cit., p. 361. 

450 CF, Ibidem. 

#81 Cf. Magistr. Nicolae C. Turcu, Biserica din Țara Românească în timpul domniei lui Şerban 
Cantacuzino (1678-1688), în rev. Biserica Ortodoxă Română, LXXXIV (1966), nr. 1-2, p. 114. 

452 Cf. Ibidem. 

453 Pr. Prof. Dr. Mircea Păcurariu, op. cit., p. 133 

Evangheliei lui Şerban de la 1682 şi care era o traducere nouă şi nu o preluare din Noul 
Testament de la Bălgrad (1648). 

Folosind textul Evangheliei de la 1682 şi nu pe cel al Bibliei de la 1688, Antim 
doreşte, în mod evident, să întemeieze o tradiție în Biserică, urmărind să zidească peste o 
temelie aşezată deja, afirmând astfel importanţa continuității, iar ediţiile următoare ale 
Evangheliei vor respecta această tradiţie, „bineînţeles, îmbunătăţind textul de la o ediție la 
alta”, 

Acest lucru dovedeşte că Biserica se pregătea pentru oficializarea cultului în limba 
română, pentru traducerea cărților de cult în româneşte şi înzestrarea bisericilor şi a preoților 
cu această comoară. Pasul esenţial, traducerea Bibliei în întregime, era făcut, rămânând doar 
ca şi cărțile după care se oficiau slujbele să fie redate complet în limba noastră, într-o limbă 
unitară a tuturor românilor, al căror izvor etnic comun era pus în lumină în prefeţele tuturor 
acestor cărți absolut esenţiale spiritualităţii noastre. 

Realizând această trecere în revistă a cărților imprimate în timpul lui Şerban, credem 
că am reuşit să completăm tabloul intensei activități tipografice din perioada 
brâncovenească, din care am enumerat, detaliat, numai volumele ieşite de sub teascurile lui 
Antim. 

În aceste condiţii însă, prezenţa lui Antim Ivireanul în Ţara Românească apare, în 
viziunea noastră, ca strâns legată de tipografie şi de un program tipografic măreț, pe care el 
şi l-a însuşit cu un nespus de mult devotament, ajungând, la un moment dat, unul dintre 
făuritorii lui, prin traducerea şi imprimarea, pe cheltuiala sa, a Liturghierului, 
Molitvenicului, Octoihului, Catavasierului şi Ceaslovului. 

În acest moment însă, înclinăm cu tărie spre ipoteza ca el să fi sosit în Țara 
Românească, venind din Moldova, în timpul domniei lui Şerban Cantacuzino, întrucât 
activitatea sa ulterioară demonstrează, aşa cum am arătat, o intimizare profundă cu realitatea 
şi cu idealurile româneşti, cu scopurile tipografice, culturale şi spirituale ale ţării, nefiind o 
altă explicație pentru alegerea pe care, în 1691, a făcut-o domnitorul Constantin 
Brâncoveanu, numindu-l pe Antim în fruntea tipografiei bucureştene. 


II. 2. RESTAURATOR ŞI CHIVERNISITOR AL BISERICILOR 
ŞI MĂNĂSTIRILOR 


Pe măsură ce înainta pe scara ierarhică Antim Ivireanul era implicat în activități din 
ce în ce mai complexe. Ca egumen şi ulterior episcop şi mitropolit, a trebuit să se ocupe de 
restaurări, precum şi de gospodărirea mănăstirii sau a eparhiei păstorite de el. 


15% Cf, Idem, p. 132. 
455 Ibidem. 

Se pare că, primind stăreția Snagovului, Antim nu a găsit mănăstirea într-o stare 
prea fericită. N. Iorga scria că „Snagovul era într-o stare proastă. Cu venirea ca egumen a lui 
Antim Ivireanul, pământul dădu mai mult, oamenii îşi făcură mai deplin datoria iar mai bine 
decât toţi Antim însuşi”56. 

Noul egumen s-a confruntat cu această realitate, a mănăstirii aflate „într-o stare de 
degradare accentuată, cu chiliile năruite, cu biserica parţial dezvelită, cu hotarele încălcate 
de megieşi”"”, nefiind exclus ca el „să fi fost trimis acolo, din capul locului, cu 
împuterniciri de administrare a bunurilor şi refacere a locaşului de închinăciune şi a chiliilor, 
deşi el nu este atestat documentar ca egumen decât începând cu anul 1696”%5. 

Acesta nu este însă un fapt foarte clar, dar e de bănuit că Antim s-a ocupat cu treburi 
gospodăreşti din 1694 până în 1696, când tipografia nou instalată de el aici începe să dea la 
lumină cărți. 

Probabil că această activitate administrativă nu era nici pe departe uşor de rezolvat şi 
că Antim a muncit în tot timpul cât a fost stareţ pentru îmbunătăţirea situaţiei materiale şi 
spirituale a mănăstirii — am precizat anterior că a fost duhovnicul mănăstirii şi că a înfiinţat 
aici o şcoală de tipografi, care a dăruit ţării noastre (şi nu numai) pe Mihai Ştefanovici şi 
Gheorghe Radovici. Că truda sa a fost neîncetată în toată această perioadă, o dovedeşte 
faptul că în aprilie 1697, domnitorul Constantin Brâncoveanu dă un hrisov prin care era 
ajutată financiar mănăstirea, în urma unei vizite pe care o făcuse el însuşi acolo şi în care 
constatase că reparaţiile necesare erau ample, „pentru multele întâmplări şi jafuri ce au fost 
printr-această ţară despre agarineni [încât] au ajunsu această sfântă mănăstire la lipsă şi la 
slăbiciune”? 

Activitatea lui Antim Ivireanul în acest sens nu va fi fost însă fără rezultate, întrucât 
el însuşi spune: ce am lucrat în 7 ani, ce am făcut acolo (nu atât din venitul casei, cât din 
sudorile feţii mele), lucrurile acelea mărturisesc la toţi ...%, ori trebuie ca prefacerile să fi 
fost radicale, pentru ca ele să devină evidente tuturor şi să îl facă pe Antim să stea cu fruntea 
sus în această privinţă. 

În a doua jumătate a secolului XIX, vizitând Snagovul, Alexandru Odobescu îl evocă 
în povestirea Câteva ore la Snagov, făcând precizări absolut esenţiale pentru noi cei de 
astăzi. În afară de afirmaţia că Antim ar fi venit în timpul lui Şerban Cantacuzino de la Sf. 
Munte al Athosului, de la Mănăstirea Iviron“!, despre care am vorbit şi pe care o va fi 
consemnat ca pe o tradiție a mănăstirii, Odobescu dă mărturie despre restaurarea de către 
egumenul Antim a unor obiecte de preţ, care se mai aflau încă, la vremea aceea, în 





+6 N. Iorga, Sate şi mănăstiri din România, Bucureşti, 1905, p. 9, apud. Mihail-Gabriel Popescu, op. 
cit., p. 40. 

457 Gabriel Ştrempel, op. cit., p. 81 şi nota 13. 

438 Idem., p. 82. 

15 Cf. Biblioteca Academiei Române, XX-171 sau „Condica Mănăstirii Snagov”, în Arhivele Statului, 
ms. 458, f. 130-132, apud. Gabriel Ştrempel, op. cit., p. 82, nota 13. 

10 Opere, p. 227. 

4l Cf. Opere II, op. cit., p. 233. 

mănăstire, şi anume, o căţuie de argint împreună cu potirul şi cele ce se află de obicei pe 
altar, precum şi un Minei pe luna decembrie, în slavonă. Inscripţiile reproduse de Odobescu 
ne aduc la cunoştinţă că: „f Această căție împreună cu potirul şi cu ale lui toate, fiind 
stricate, s-au prefăcut în zilele prealuminatului domn Iœ Constantin B. voevod, cu cheltuiala 
smeritului între eromonahi Antim Ivireanul, tipograful, leat 7203 (1694)*%, fiind menţionat 
şi autorul lucrării şi anul „cu litere latine cursive fine şi împodobite cu parafe: «f Daniel 
Fodor exeudit. Anno 1694 »”*®; precum şi că „Acest Mineiu a lui dechemvre, fiind stricat şi 
răsipit s-a legat cu cheltuiala smeritului întru ermonaşi Antim Ivireanul, tipograful, vă dni 
Iœ Constantin B. B. voevod, fiind nastavnic la această sfântă casă la Sneagov, leat 7203, 
(1695) aug. 28%. 

Odobescu preciza şi faptul că Antim a fost egumen al acestei mănăstiri începând cu 
16954% şi înţeleg că a dedus acest lucru din faptul că prima inscripţie menţionată de el, 
datând din 1694, vorbeşte de „smeritul între eromonahi Antim Ivireanul, tipograful”, în timp 
ce numai a doua inscripție, cea din 1695, îl numeşte „nastavnic la această sfântă casă la 
Sneagov”, adică stareţ al mănăstirii. Cum reparaţiile s-au făcut cu efort şi cheltuială proprie 
mai mult — „din sudorile feţii mele” — putem oare să înaintăm ipoteza că iniţial a fost trimis 
ca ieromonah tipograf, pentru a pune pe picioare o tipografie în liniştea Snagovului, dar, 
dovedind râvnă şi aptitudini gospodăreşti, să fi fost numit stareţ? Nu putem şti nici acest 
lucru cu certitudine. Cert este numai faptul că primul document oficial, care îl menţionează 
pe Antim egumen la Snagov, datează din 1696**, 

În orice caz, dacă reparaţiile au început cu obiectele cele mai esenţiale ale cultului, 
pornind de la cele aflate pe altar, obligatorii pentru slujbă, şi până la tencuiala mănăstirii“, 
este evident faptul că Antim a găsit lăcaşul în paragină şi că avea cu ce să se laude, iar 
munca sa, atât pe plan spiritual, cât şi material, a revigorat cu totul mănăstirea. 

Ca stareţ, el s-a implicat în activităţi încă şi mai obositoare şi mai tracasante pentru o 
fire contemplativă ca a sa — deşi, după cum am văzut, era familiar şi cu munca grea —, fiind 
nevoit să stabilească hotarele mănăstirii, care adesea nu mai erau respectate. Acest lucru 
reiese dintr-un document, datat 2 mai 1696, în care Constantin Brâncoveanu stabileşte ca 24 
de boieri „hotarnici” să sosească pe 13 mai la Snagov şi să cerceteze documentele mănăstirii 





+% Cf. Ibidem. 

463 Idem, p. 234. (Undeva anterior am precizat că „în transcrierea inscripției de către Odobescu, erorile 
potirul (potiriul), Fodor (Teodor), şi omisiunea numelui Ghioca săpat pe balamaua ce uneşte cele două discuri 
ale focarului”.) 

+% Cf. Ibidem. 

465 Cf. Idem, p. 230. 

466 Cf, N. Şerbănescu, Istoria Mănăstirii Snagov, Bucureşti, Institutul de Istorie Naţională, 1944, p. 
112, apud. Gabriel Ştrempel, op. cit., p. 84 şi nota 20. 

467 Acestea au fost identificate ca aparținând epocii brâncovenești, ori reparații capitale s-au efectuat 
tocmai de către Antim — cf. I. D. Ştefănescu, Contribution à l’ étude des peintures murales valaques, Paris, 
1928, p. 28, apud. idem, p. 82, nota 13. 

şi ale vecinilor săi, hotărând adevăratele graniţe ale proprietății fiecăruia, fapt care se petrece 
pe 14 mai, lămurind astfel drepturile acestei mănăstiri păstorite de Antim". 

În aceste circumstanţe a executat Antim şi „cea dintâi schiță topografică ce 
cunoaştem în Ţara Românească. E vorba de o însemnare din 1696, privitoare la moşia 
Negovani a Mănăstirii Snagov, fostă între Valea Ursoaii şi Valea Călugărească, al cărei 
hotar se stabileşte acum prin şase măsurători sau trăsuri. (...) este vorba de cea mai veche 
cartografiere în Ţara Românească”"S, fiind redactată de egumenul Snagovului pentru a se 
putea stabili cu exactitate hotarele moşiei Valea Călugărului — astăzi Valea Călugărească —, 
fapt pentru care a solicitat şi intervenţia domnitorului: „Cu hotărnicia în mână, egumenul 
Antim se prezintă la domnie şi, peste o lună, obţine un frumos hrisov pe pergament, scris de 
Isar logofeţelul, în care aceasta este transpusă aproape în întregime” şi în care sunt 
precizate, de către douăzeci şi patru de „boieri hotarnici”, drepturile mănăstirii cu privire la 
această moşie. 

În afară de această hotărnicire a vechilor proprietăţi aparţinând mănăstirii, Antim a 
mai obţinut de la domnitor şi de la divanul ţării, prin hrisovul din 10 iunie 1696 şi 
recunoaşterea apartenenţei la mănăstire a unor vii, care, o parte dintre ele fuseseră mai de 
mult închinate mănăstirii, iar megieşii s-au învoit să accepte acest lucru şi să permită 
îngrădirea lor în proprietatea mănăstirii, iar altă parte a fost cumpărată de Antim”. 

Pe deasupra, ca egumen, acesta era obligat să plătească despăgubiri ori de câte ori 
vreun rob ţigan lua în căsătorie o ţigancă roabă care fugea de la stăpânii ei şi, conform 
legilor, proprietarul trebuia despăgubit, în acest caz, de mănăstirea unde era rob ţiganul 
respectiv. Antim a fost nevoit să cadă la înţelegere şi să plătească în astfel de situații”, fiind 
fără îndoială, compătimitor cu soarta acelor robi, el, care fusese însuşi rob odinioară. 

Restaurarea sfântului locaş de la Snagov s-a făcut gradat, începând cu 1694, de la 
cele mai elementare lucruri, absolut necesare oricărui aşezământ bisericesc, şi până la 
zugrăveală şi la reconstrucția chiliilor pentru monahi, reevaluându-se chiar şi limitele sale 
geografice şi refăcându-se măsurătorile şi documentele de rigoare în privinţa drepturilor de 
proprietate ale mănăstirii. 

Toate acestea la inițiativa unui singur om, care în acelaşi timp se îngrijea şi de 
păstorirea sufletească a monahilor ce se vor fi aflat în mănăstire, de bunul mers al slujbelor 
şi al tipografiei şi de pregătirea ucenicilor săi tipografi — după ce tipografia a început să 
funcţioneze. Se pare că pentru atâta efort epuizant s-au găsit oameni care să-l invidieze şi să 
determine plecarea sa de la Snagov şi întoarcerea la Bucureşti. Dar Dumnezeu l-a înălţat mai 


468 Cf. Idem, p. 84-85, nota 20. 

4 Aurelian Sacerdoţeanu, Antim Ivireanul arhivist, bibliotecar şi topograf, în rev.Glasul Bisericii, 
XXII (1963), nr. 9-10, p. 883-884. 

+70 Idem, p. 884. 

+71 Cf. Gabriel Ştrempel, op. cit., p. 88-91 şi notele 22 şi 23. 

472 Cf. Idem, p. 91-92. 

sus, pe treapta de episcop al Râmnicului, unde, de asemenea, şi-a dovedit cu prisosință 
talentul artistic şi gospodăresc. 

În numai trei ani activitatea de restaurare întreprinsă de Antim în eparhia Râmnicului 
este remarcabilă. Ca şi la Snagov noul episcop va fi început reparaţiile chiar cu clădirile 
Episcopiei râmnicene, întrucât el însuşi mărturiseşte, la fel ca şi în cazul şederii la Snagov: 
Ce am lucrat şi acolo (nu atât din veniturile casei), cât, iară, din osteneala şi sudoarea feţii 
mele, iaste pavapov toîç mda. [vederat tuturor] ”. Vorbeşte deci, ca şi în cazul anterior, de 
o realitate evidentă tuturor, care a fost posibilă prin prezența sa benefică. Cel care a remarcat 
acest lucru afirmă că nu s-au păstrat aceste dovezi din cauza unui incendiu petrecut în 1737, 
în care au ars clădirile Episcopiei datând din secolul XVI". 

Emil Nedelescu face o observație importantă din mai multe puncte de vedere şi 
anume că, într-una din predicile lui Antim, la Sf. Nicolae, acesta mulțumea domnitorului 
pentru contribuția sa la refacerea unei biserici cu hramul Sf. Nicolae. Fragmentul la care se 
face referire este următorul: Jar eu plecându-mi capul cu cucerie, mă rog Împăratului celui 
din nălțime şi a toate Țiitoriului Dumnezeu ca, cu rugăciunile cele fierbinți ale acestui 
preacuvios păstor, să dăruiască luminatului domnului nostru viață pacinică şi norocită, cu 
întreagă sănătate şi biruinţă asupra vrăjmaşilor celor văzuţi şi nevăzuţi. Şi pentru această 
puținică osteneală şi cheltuială trecătoare ce au făcut întru lauda lui Dumnezeu şi întru 
cinstea Sfântului, de au împodobit această sfântă casă, după viața a mulți ani fericiţi să-i 
facă odihnă la Împărăţiia Ceriului şi să-i dăruiască bunătăţile cele vecinice şi de-a pururea 
stătătoare +5. 

În opinia autorului amintit, o biserică importantă cu hramul Sfântului Nicolae nu 
poate fi decât biserica episcopală din Râmnicu-Vâlcea. Întrucât în fragmentul citat nu există 
o formulă de adresare directă către domnitor — precum în alte predici —, concluzia firească 
este că acesta nu era de faţă în această ocazie importantă, ceea ce nu s-ar fi întâmplat dacă ar 
fi fost vorba de o biserică din Bucureşti sau Târgovişte, cu atât mai mult cu cât nu poate fi 
vorba de o astfel de biserică, deoarece catedrala Mitropoliei bucureştene are un alt hram. 

Acceptarea acestei ipoteze pune însă în discuţie datarea predicilor, pe care cea mai 
mare parte a exegeţilor le consideră ca fiind rostite după suirea lui Antim Ivireanul în 
scaunul de mitropolit al Ungrovlahiei. Personal, această ipoteză ni se pare foarte plauzibilă. 
Vom mai discuta însă asupra acestui subiect. 

Cert este faptul că şi la Râmnicu-Vâlcea Antim a făcut operă de refacere şi restaurare 
a lăcaşurilor Episcopiei. Din eparhia sa mai făceau parte însă şi alte biserici şi mănăstiri 
importante, unele foarte vechi, adevărate comori ale Bisericii şi culturii noastre, care 
necesitau reparaţii. Una dintre acestea era ctitoria lui Mircea cel Bătrân, Mănăstirea Cozia, a 
cărei pisanie mărturiseşte: „lipsindu-se de podoaba ei cea dintâi, pentru mulțimea anilor, au 


+73 Opere, p. 228. 

171 Cf. Pr. Emil Nedelescu, Contribuţia lui Antim Ivireanul la restaurarea şi înfrumusețarea sfintelor 
locaşuri din Eparhia Râmnicului Noul-Severin, în rev. Mitropolia Olteniei, XVIII (1966), nr. 9-10, p. 821. 

+75 Opere, p. 139. 

luat iară această înfrumusețare, precum se vede, de cei ce s-au îndurat, în zilele prea 
luminatului domn lo Constandin Basarab Voevod, fiind mitropolit Țării Româneşti Kyr 
Teodosie şi ostenitoriu Kyr Anthim, episcopul Râmnicului, leat 7215 (1706-1707), în 
egumenia preacuviosului Kyr Mihail”""6. 

Antim va fi contribuit material în parte la această operă de restaurare, dar şi direct, 
prin prezenţa şi sfaturile sale preţioase în materie de artă şi pictură. Pictura bisericii a fost 
lucrată de Preda zugravul şi fiii săi, pe care Antim îi va solicita şi la Mănăstirea Tuturor 
Sfinţilor, ctitoria sa din Bucureşti. În calitate de episcop al Râmnicului, el a supravegheat 
îndeaproape lucrările, rezultatele fiind de excepţie: „Într-adevăr, pridvorul deschis, adăugat 
în acea vreme bisericii Coziei, rămas până în zilele noastre, care cu puţin se deosebeşte de 
corpul bisericii, a fost lucrat cu atenţie şi măiestrie, aşa încât denotă un meşter iscusit. 
Asemenea şi pictura bisericii...” 

Tot Emil Nedelescu presupune că Antim s-a îngrijit de Mănăstirea Cozia şi după ce a 
devenit mitropolit: „El va fi contribuit poate, după plecarea de la Râmnic în scaunul 
mitropolitan şi la lucrările întreprinse de arhimandritul loan de la Hurezi în Mănăstirea 
Cozia, când, prin anii 1700-1710, reface aripa de nord a clădirilor mănăstirii şi ridică 
paraclisul în colţul de miazănoapte. Cu ocazia restaurărilor făcute la Cozia în anii noştri, s-a 
descoperit între ctitorii paraclisului şi chipul lui Antim Ivireanul, un rest de pictură în 
frescă”, 

Între 1702 şi 1711 s-au făcut lucrări de „înfrumuseţare” şi la Mănăstirea Cotmeana, 
care era metoc al Mănăstirii Cozia şi la acest efort va fi participat şi episcopul şi ulterior, 
mitropolitul Antim, prin sprijinirea celui ce a întreprins lucrările de restaurare propriu-zise, 
egumenul Partenie, care, după cum arată pisania, „neavând podoabă sfânta biserică... o au 
înfrumusețat cu tâmplele, cu icoanele, cu fereştile şi cu uşa şi câte se văd înoite, dintru 
osteneala lui (a lui Partenie — n. E. Nedelescu) şi a celor ce s-au îndurat (...) în zilele lui Io 
Constandin Basarab Voevod, fiind Mitropolit Kyr Antim m(e)sta aprilie 9 zile, văleat 7219 
aN e 

La Mănăstirea Govora se află ceea ce este îndeobşte considerat cel mai vechi şi mai 
autentic portret al lui Antim Ivireanul“. Probabil că el a avut o contribuţie importantă şi la 
refacerea acestui lăcaş, care a fost restaurat între 1700-1711, de egumenul Paisie. „Antim 
Ivireanul, ca episcop al Râmnicului, şi aici va fi fost ostenitor cu sfătuirea şi cu îndemnul. 
Astfel se explică păstrarea stilului epocii în care a fost făcută biserica, precum şi caracterul 
picturii în frescă. Lucrările de la Govora, mai ales zugrăveala, s-au terminat după plecarea 





“6 Cf, N. Iorga, Inscripţii din bisericile României, Bucureşti, 1905, vol. I, p. 175, apud. Pr. Emil 
Nedelescu, art. cit., p. 822. 

477 Ibidem. 

178 Ibidem. 

47 Cf. Ibidem. 

480 CF, Pr. Niculae Șerbănescu, Mitropolitul Antim Ivireanul, 1716 — septembrie — 1966, art. cit., p. 
792. 

lui Antim la Râmnic. Chipul său a fost zugrăvit aici cu indicarea noului său rang, înaintea şi 
împreună cu episcopul locului, Damaschin.”"5! Mănăstirea Govora era ctitoria lui Radu cel 
Mare din secolul al XV-lea. 

Chipul lui Antim se mai află pictat şi în biserica Mănăstirii Feldeleşoiu, lângă 
Râmnicu-Vâlcea — tot metoc al Mănăstirii Cozia —, ctitorie a mitropolitului Varlaam, 
terminată în anul 1700, dar pictată în vremea păstoririi lui Antim ca episcop la Râmnic; 
precum şi în biserica de la Strehaia, ctitorie a boierilor Craioveşti, refăcută de Matei Basarab 
în 1645, căreia Constantin Brâncoveanu i-a reînnoit zidurile şi a cărei pictură a fost 
executată probabil în timpul episcopatului lui Antim, mărturie fiind portretul său'?. 

În această perioadă în care el a fost episcop de Râmnic a fost refăcută şi biserica 
Mănăstirii Surpatele de către Doamna Maria Brâncoveanu, ctitorie a boierilor Buzeşti, pe 
care probabil a şi sfinţit-o, pentru că reconstruirea s-a făcut din temelie“. 

Constantin Brâncoveanu a ctitorit Mănăstirea Hurezi între 1705-1706, fiind pictată 
trapeza, de către acelaşi zugrav Preda, împreună cu fiii săi, pe care l-am pomenit la Cozia, 
beneficiind probabil de îndrumările lui Antim““. În 1706, acesta a întreprins şi lucrări de 
refacere a Schitului Ostrov de la Călimăneşti, rezidind clădirile din jurul bisericii, ctitorie a 
Doamnei Despina din 1522, soția lui Neagoe Basarab i 

Mănăstirea Polovraci a fost de asemenea restaurată tot de egumenul loan de la 
Hurezi, începând cu anul 1700 şi continuând în vremea lui Antim, fiind metoc al Mănăstirii 
Hurezi iar în 1708 s-a terminat restaurarea bisericii din Hotărani, lângă Caracal, datând din 
1588%€. E foarte probabil ca Antim să fi târnosit biserica Adormirii Maicii Domnului din 
Işalniţa, lângă Craiova, în 1706 şi, de asemenea, să fi sprijinit construirea bisericii din 
Vădenii Gorjului, ridicată între 1700-1710, ctitorie a lui Cornea Brăiloiu, a cărui familie era 
apropiată prin aceleaşi idealuri antiotomane de Antim Ivireanul“. 

Fie că a supravegheat, fie că a ajutat cu sfaturi, fie că a sfinţit biserici noi sau pe cele 
rezidite şi restaurate, Antim Ivireanul a sprijinit din plin procesul de refacere a bisericilor şi 
mănăstirilor din eparhia sa, multe de o inestimabilă valoare pentru patrimoniul naţional. 

În beneficiul Episcopiei Râmnicului Antim a desfăşurat şi o activitate bogată 
gospodărească, similară celei de la Snagov, reglementând situația unor terenuri aparţinând 
mai de mult Episcopiei sau cumpărând altele. Astfel, a cumpărat — numai într-un singur caz 
a făcut schimb de terenuri, dar tot în profitul Episcopiei — moşii sau părți de moşii la 
Bojoreni, Mihăeşti, Gârdeşti, „un loc... în câmpul Râmnicului din sus”, precum şi moşia 
Dos. În afară de aceste terenuri, pentru care au fost întocmite acte ce se mai păstrează încă în 





481 Pr. Emil Nedelescu, art. cit., p. 822-823. 

482 Cf. Idem, p. 823-824. 

483 Cf. Idem, p. 823 şi Niculae Șerbănescu, art. cit. supra, p. 791. 
484 Cf. Pr. Emil Nedelescu, art. cit., p. 823. 

485 CF. Ibidem. 

486 CF, Ibidem. 

481 CF. Ibidem. 

Arhivele Statului, Antim a cerut voievodului să reglementeze situația moşiei Mihăeşti, care 
aparţinea Episcopiei râmnicene, dar hotarele sale erau încălcate de vecini, iar domnitorul a 
trimis doisprezece boieri hotarnici, care au cercetat „zapisele” şi au stabilit dreptul fiecăruia. 

O mică parte din moşie, care nu aparținea Episcopiei, a fost şi ea cumpărată de 
Antim, după cum am spus mai sus. Acesta a primit şi a sporit averea episcopală prin 
închinarea moşiei Hărseani, de către proprietarii acesteia, iar în ce priveşte moşia de la 
Bohan, marele ban Constantin Ştirbei stabileşte printr-un act, că jumătate din ea aparţinea de 
drept Episcopiei — care o cumpărase din 1680 —, la cererea lui Antim, care intrase în litigiu 
cu urmaşul unuia dintre vânzători. 

Fiecare dintre aceste terenuri au devenit „moşie ohabnică şi stătătoare în veaci” — 
după cum era formula uzuală la acea vreme —, aparținând Episcopiei, prin grija neobositului 
său păstor“. Astfel încât, cei care l-au acuzat de proastă gestionare a banilor sau de 
acumulare de datorii, erau, în mod evident, rău intenţionaţi şi nedrepți. 

Ca mitropolit, Antim, pe lângă epuizantele sale îndeletniciri ca păstor, orator şi 
tipograf, a continuat să se ocupe şi de treburile gospodăreşti ale întregii Mitropolii a 
Ungrovlahiei, de data aceasta, reuşind să administreze cu înţelepciune veniturile şi 
proprietăţile Bisericii pe care o păstorea. 

În acelaşi an în care a fost înălţat în această treaptă, Mitropolia a beneficiat de o 
danie importantă — o întărire, de fapt, a unei danii mai vechi — din partea Bălaşei Săcuianu, 
văduva clucerului Badea Bucşan şi fiica marelui ban Neagoe Săcuianu, care, „ajungându-mă 
grea boală şi temându-mă de moarte şi neavând coconi”*”, a reafirmat închinarea către 
Mitropolia târgovişteană a moşiei satului Săcuiani, împreună cu biserica din sat — aceasta din 
"0 întrucât la 
acea biserică odihneau părinţii săi şi ea însăşi dorea să fie înmormântată acolo, făcându-li-se 


urmă spre a deveni metoc al Mitropoliei —, „cu casele şi cu toate namestiile 


pomenirea veşnică atât la biserică, cât şi la Mitropolie. Bălaşa mai dăruieşte „moara de aicea 


den sat cu 2 roate”, „viea mea den Dealul Răzvadului, cari iaste pre moşiia mănăstirii Dealul 


3 EE : a 35491 5 i 3 3 5 
cu 3 tocitori şi cu 4 buți”, „40 de măci da stupi” , precum şi „alte danii: zeci de boi, vaci, 


iepe, tingiri, călcători, tipsii, saci, tocitori, călcători mai mici, chile de grâu, de orz şi mei”? 


şi „15 suflete de ţigani”*%. 





488 A se vedea, pentru toate aceste informaţii, Pr. Niculae Șerbănescu, Mitropolitul Antim Ivireanul, 
1716 — septembrie — 1966, art. cit., p. 787-791 şi idem, Documente din timpul păstoriei Mitropolitului Antim 
Ivireanul la Râmnic, în „Mitropolia Olteniei”, XVIII (1966), nr. 9-10, p. 845-851. 

48 Cf. T. G. Bulat, Din preocupările gospodăreşti ale Mitropolitului Antim Ivireanul, în rev. Biserica 
Ortodoxă Română, LXXXIV (1966), nr. 9-10, p. 987. 

+ Cf. Ibidem. 

#1 Cf. Idem, p. 988. 

42 Ibidem. 

* Ibidem. 

Această danie s-a făcut la 12 iunie 1708%*. În acelaşi an, la 25 mai, Mitropolia 
cumpăra „o ţigancă anume Muşa şi o copilă a ei, Tudoara”, de la Chiriţă băcanul şi de la 
soţia acestuia“%. 

În toamnă, pe 29 octombrie, Antim cumpără de la diaconul Stan Bragheş „trei funii 
şi jumătate, pe lângă proprietatea mitropoliei” dintr-o moşie în apropiere de Târgovişte, 
precum şi „casa împreună cu un grajd”, de la acelaşi diacon“, iar pe 8 decembrie „cumpără 
vii în Dealul Piteştilor de la Neacşi cupeţul, care, la rândul său, le achiziţionase anterior de la 
mitropolitul Varlaam“ — putem spune deci că le „recuperează”. 

O scrisoare din 9 decembrie 1708, de la Şerban Ştirbei slugerul, în calitate de „fin 
sufletesc” al lui Antim, îl anunţa pe mitropolit de îmbolnăvirea sa bruscă şi că „de mi să va 
întâmpla sfârşit, eu las toată socoteala asupra Sfinţii tale şi la sufletul Sfinţii tale, şi iape, şi 
oi, ŞI stupi, toate las Sfintei Mănăstiri, pentru sufletul mieu şi a jupăneasăi meale” şi „las 
Sfintei Mănăstiri să se mai lucreze chilioare împrejur. Şi mai am şi cărămida gata 2000 şi 
banii gata 2 pungi de bani”, mănăstirea respectivă fiind la Dideşti, în Teleorman, ctitorită 
de el şi închinată acum Mitropoliei’. Prieten al mitropolitului şi fiul său duhovnicesc, 
Şerban Ştirbei îi dăruieşte şi „satul Sălătrucul de sub Muntele Cozia, judeţul Argeş, cu 
munţi, vii şi ţigani spre veşnica lui şi a jupânesei sale pomenire”*%. 

Anul următor, egumenul de la Cozia, Mihail, împreună „cu tot soborul Sfintei 
Mănăstiri”! şi cu Ştefan, egumenul Mănăstirii Trivalea, metoc al Coziei, îi vând 
mitropolitului Antim „nişte părăsişti de vii în Dealul Piteştilor în gura văii Izvoarilor”, 
tranzacţia făcându-se pe 23 ianuarie”. 

Între timp, Şerban Ştirbei slugerul moare — a cărui scrisoare am amintit-o mai sus — 
iar pe 12 februarie mitropolitul primeşte o nouă scrisoare, din partea fraţilor celui adormit, în 
care aceştia îl anunţă că „între daniile făcute [Mitropoliei], Şerban a inclus şi moşiile 
Rusăneşti şi Mărgăriteşti din ţinutul Romanați, care erau de la tatăl lor Radu Ştirbei şi deci 
nu erau numai ale lui Şerban. lar «domnia şi judecata» au dat ca să le stăpânească ei, cei doi 
fraţi ai lui Şerban, adică Constantin şi Matei Ştirbei. Totuşi, ei dau pentru sufletele părinţilor 
şi ale lor, şi aceste două moşii, Rusăneşti şi Mărgăriteşti, cu toţi rumâni la mănăstioara de la 
Dideşti, închinată Sfintei Mitropolii, «ca să aibă Sfinţia sa părintele mitropolit a le ținea şi a 


le stăpâni acestea toate cum s-au scris mai sus cu bună pace.. .»””®., 





44 Cf. Gabriel Ştrempel, op. cit., p. 256, nota 134. 
* Cf. T. G. Bulat, art. cit., p. 988. 

*% Cf. Ibidem. 

47 Cf. Idem, p. 988-989. 

48 Cf, Idem, p. 989. 

*% Cf. Ibidem. 

5% Ibidem. 

50l Idem, p. 990. 

502 Cf, Ibidem. 

5% Ibidem. 

Astfel că Mitropolia primeşte tot ce stipulase slugerul Şerban, care îi menţionase 
anterior, în scrisoarea sa şi pre fraţii săi, la modul negativ: „lar pentru frații miei, destui bani 
au mâncat de la mine, în care voio da toate scrisorile lor la mâna Sfinţii tale de banii ce mi- 
au mâncat. Şi ei de bani să fie ertaţi de la mine, iar cu alt nimic să nu mai aibă treabă”. 
Diferendul acesta s-a terminat în favoarea Mitropoliei, după cum am văzut, prin dania celor 
două moşii către Mănăstirea Dideşti. 

I se întâmpla însă lui Antim să şi vândă, nu numai să cumpere, astfel încât, la 1 mai 
1709 căpitanul Preda de la Gherghița primeşte de la mitropolit o moşie la Berileşti, în Ilfov, 
de cinci sute de stânjeni, cu preţul a două sute de taleri, „cu care bani am făcut alte lucruri ce 
au trebuit la Sfânta Mitropolie”, după mărturisirea lui Antim". Astfel încât Mitropolia nu 
pierde nimic. 

Tot în favoarea Mitropoliei, Antim este de acord să facă un schimb de locuri, 
achiziţionând „o pivniţă cu două prăvălii de la Manolache cuparul din Bucureşti”, în 8 iunie 
1709%. 

După cum procedase anterior ca egumen sau ca episcop, Antim solicită din nou 
domnitorului, pe 22 noiembrie al aceluiaşi an, să trimită 12 boieri hotarnici pentru a stabili 
graniţele moşiei dâmboviţene de la Săteni şi în urma hotărârii acestor boieri, Mitropoliei i se 
recunoaşte proprietatea asupra a optzeci de stânjeni de teren, proprietate ce fusese încălcată 
de vecini“. 

Tot în 1709 este vândut un loc aparţinând Mitropoliei, pe care însă au fost ulterior 
zidite mănăstirea şi spitalul Colțea, care poartă acest nume întrucât o parte din terenul 
aferent acestor aşezăminte a fost dăruit şi de clucerul Colţea”%. 

La începutul anului 1710, pe 25 ianuarie, monahul Atanasie Cosac şi fiul său Matei îi 


99509 Si ASI . e . A e R . 
ă” și îi mai dăruiesc încă un „ciric” — spre pomenirea 


vând lui Antim un „ciric de dealniţ 
lor —, „care face peste tot o jumătate de dealniţă, care dealniță iaste din hotarul Ducăi 
ceauşul”S!0. 

Stana Hagiu, văduva căpitanului Pană Hagiu, dăruia Mitropoliei la 31 mai 1710, „o 
casă din ulița cea mare a Bucureştilor, zisă a mărgelarilor”!!. Pe 16 iunie, locuitorii din 
Şovârca-Vlaşca, cu binecuvântarea lui Antim, se înţeleg să vândă Mitropoliei grâu, fân şi 
lemne*!?. 

Un căpitan de seimeni, Radivoe, de origine sârbească, dăruieşte Mitropoliei moşia 


Cerveni (Ialomița) şi câteva case în Bucureşti, printr-un act datat 19 iunie 1710, „iar la 19 





504 Cf. Idem, p. 989. 

505 Cf. Idem, p. 990-991. 

5% CF, Idem, p. 991. 

507 Cf, Ibidem. 

508 Cf. Gabriel Ştrempel, op. cit., p. 262. 
5% Cf. T. G. Bulat, art. cit., p. 991. 

510 CF, Ibidem. 

51! Ibidem. 

512 CE. Ibidem. 

iulie, acelaşi an — dacă nu este o greşeală de transcriere — o nouă scrisoare vine cu 
amănuntele că el a dat împreună cu soţia sa Dana, casele lor dinspre Puscăreie, în jos de 
Curtea Domnească, cât şi moşia Cervenia din Ialomița; în plus, având aceeaşi dată, se dă şi o 
foiţă despre cele închinate Mitropoliei de către Radivoe, căpitanul de seimeni şi soția sa 
Dana, originar din Bolna Sarai, din ţara turcească”5!5. 

Manea, pârcălabul lui Barbu Brătăşanu, întocmea pe 15 ianuarie 1711, un raport 
către Antim, prin care îl înştiinţa despre situaţia ţiganilor aflaţi în proprietatea Mitropoliei’. 

La 14 aprilie 1712, postelnicul Andronache din Târgovişte, fiul vornicului Pascale, 
plecat iniţial la Veneţia la studii şi ajuns în final monah athonit, dăruieşte averea sa domniei 
şi lasă şi Mitropoliei o vie în apropiere de Târgovişte”!?. 

Se întâmpla pe atunci, ca morile de pe Dâmboviţa, aflate pe moşiile paharnicului 
Matei Popescu, ale fratelui său, paharnicul Constantin Popescu şi ale boierilor Lămoteşti, să 
înece morile Mitropoliei de la Cucuiaţi. Proprietarii lor promit, într-o scrisoare către Antim, 
din 19 iunie 1712, să rezolve problema până în toamnă, „ca să ne pogorâm noi morile mai 
jos cu o palmă, să umble şi ale noastre şi ale Sfinţiei sale”. Dar nerespectându-şi cuvântul 
dat, mitropolitul trimite doisprezece boieri „împreună cu Hrizea vel portar şi cu Şerban, 
meşterul domnesc”S!”, care hotărăsc acelaşi lucru, anume lucrările menţionate mai sus, pe 
care, dacă boierii proprietari ai morilor nu le vor întreprinde, „atuncea va face cum va şti 
Sfinţiia sa”5!%. Se pare că Antim a găsit o soluţie să-i silească pe acei boieri să-şi respecte 
făgăduinţa. 

O altă solicitare a mitropolitului către domnitor, din 4 septembrie 1713, determină 
numirea a doisprezece boieri hotarnici care să stabilească proprietatea Mitropoliei din 
Loloteşti (Râmnicu-Sărat), faţă de aceea a marelui vornic Radu din Târgovişte. Rezultatul a 
fost că Mitropolia a primit dreptul de a lua vinăriciul „din Dealul Loloteştilor, de la cei ce au 
vii, afară de cele «înfundate»”!?. 

În august 1714, biserica cu hramul Sf. Gheorghe din Gherghița, (Prahova), zidită de 
Preda căpitanul, este închinată ca metoc Mitropoliei, ctitorul hotărând să se dăruiască în 
fiecare an Mitropoliei şi „vin vedre o sută şi patruzeci, unt oca patruzeci şi patru şi bani gata 
tot duaozeci”s2, dăruindu-i, în acelaşi timp, „oi cu miei cincizeci, stupi cincizeci, râmători 
cincizeci, boi şase, vaci şase, iape patru, cinci cai şi bani gata tal cinci sute'?l. 

Mitropolitul Antim însemnează toate acestea într-un hrisov arhieresc, prin care 
„roagă pe urmaşii săi în scaun «ca să aibă pururea acel schit cercetare şi căutare de dânşii, 





515 Ibidem. 

514 Cf. Idem, p. 992. 
515 Cf. Ibidem. 

516 Cf, Ibidem. 

517 Ibidem. 

515 Cf. Ibidem. 

519 Ibidem. 

520 Cf. Idem, p. 994. 
51 Cf. Ibidem. 

pentru ca să nu slăbească dintru ale sale şi să fie îndestulaţi cu acea milă, ce s-au hotărât mai 
sus. Şi încă să aibă schitul acesta un preot şi un diiacon de mir, ertaţi, atât de birul cel de ţară 
cât şi de ploconul Sfintei Mitropolii, ca să fie de paza Beseariciiy"?. 

Pe 6 februarie 1715, stareţul Ioasaf de la Mănăstirea Dealu şi cu monahii acestei 
mănăstiri scriu un zapis prin care confirmă că au dat Mitropoliei „ţigancă pentru ţigancă”"”, 
iar monahul Paisie — fostul paharnic al lui Barbu Urdăreanu — împreună cu fiul său, 
postelnicul Istatie, au vândut mitropolitului Antim, la 10 martie 1715 „un ţigan anume 
Mihăilă bucătarul”. 

La 30 martie 1715 acelaşi mitropolit cumpăra, „adăugând la stăpânirea sa de la 
Cervenia, Ialomița, şi părțile de moară ale lui Rădoiţă odobaşa şi vărului său Dragomir 
stegarul””, iar la 10 octombrie achiziţionează „de la Zlate şi nepotul său, încă 28 de 
stânjeni din această câmpie””®. În sfârşit, pe 6 iulie 1716, Antim cumpără un ţigan de la 
Manda portăreasa, „ultima mărturie în ordinea gospodărească ce am aflat, înainte de sfârşitul 
tragic al marelui ierarh”. 

Toate aceste informaţii pot părea mai puţina interesante din punct de vedere literar, 
dar sunt importante pentru stabilirea profilului moral, al caracterului şi al personalității 
mitropolitului Antim Ivireanul, pentru a nu mai avea dubii cu privire la alte atitudini şi 
acţiuni întreprinse de acestea, întrucât cele evocate mai sus ne oferă mărturia unui caracter 
puternic şi onest, a unei înțelepciuni şi a unei abilităţi deosebite în lucrurile practice, 
completate de un simţ artistic aparte, după cum, mult mai evident, vom avea prilejul să 
observăm în capitolele următoare. Antim Ivireanul a depus efort şi a arătat râvnă în oricare 
din însărcinările care i s-au încredinţat, s-a luptat cu greutăţi imense şi în final le-a biruit. 

Chiar dacă enumerarea activităţilor sale gospodăreşti poate părea monotonă pentru o 
istorie modernă a literaturii române, ea scoate în relief o răbdare uimitoare din partea celui 
ce s-a ocupat de acestea, un simţ al răspunderii şi o conştiinţă profundă, cu care, din păcate, 
rar sunt înzestrați oamenii. 

Antim ar fi putut cu uşurinţă să se preocupe numai de tipografie şi să nu se 
împovăreze cu nenumărate alte sarcini, la îndeplinirea cărora înaintaşii săi au fost deficitari. 
Pe de altă parte, această muncă de corvoadă face şi mai preţuibilă latura spirituală a 
eforturilor sale, întrucât acestea ne apar cu atât mai mirabile, cu cât avem în vedere 
circumstanțele istorice, sociale sau momentane, care făceau atât de dificilă împlinirea 
dezideratelor sale. 

Mai mult decât atât, atât contextul epocii brâncovenești cât şi prezenţa lui Antim 


Ivireanul în ţara noastră au fost deosebit de prolifice pentru avântul creator al înălțării unor 


522 Idem, p. 994-995. 
523 Cf. Idem., p. 995. 
* Idem, p. 996. 

525 Ibidem. 

526 Ibidem. 

527 Ibidem. 

noi lăcaşuri de cult şi al restaurării celor vechi: „în decursul acestor 20 de ani de la sosirea sa 
(de la menţionarea sa în documentele noastre — n.n.) până a fost numit mitropolit, în întreaga 
Țară Românească au fost clădite 33 de biserici. În cei şase ani cât a fost mitropolit, s-au 
construit şi restaurat radical 20 de biserici şi mănăstiri, din care numai în anul 1715, odată cu 
frumoasa mănăstire Antim, au fost ctitorite 10 biserici (5 în Bucureşti şi 5 în restul ţării (...) 

Din cele de mai sus rezultă prodigioasa activitate a mitropolitului Antim, care, în 
paralel cu excepționala sa realizare pe tărâm cultural, de tipărituri de cărți româneşti şi 
străine, duce o campanie de construcții bisericeşti, cum rar întâlnim în istoria Țării 
Româneşti”5%. 

Ne oprim aici cu prezentarea acestui segment din activitatea prodigioasă a lui Antim 
Ivireanul, pentru ca, rămânând în această atmosferă, să discutăm în capitolul ce urmează 
despre unica şi frumoasa ctitorie a mitropolitului plin de daruri al Ungrovlahiei. 


II. 3. „DE MAI MULTE ORI ARTIST” ŞI CTITOR AL MĂNĂSTIRII 
TUTUROR SFINȚILOR DIN BUCUREŞTI 


Sintagma lui Nicolae Dobrescu, prin care îl rememora pe Antim Ivireanul ca fiind 
„de mai multe ori artist”, a devenit celebră, afirmând simplu şi percutant un adevăr care îl 
caracterizează profund pe acesta. În acest capitol vom încerca să detaliem semnificaţia 
acestor cuvinte, demonstrând că această formulă este pe deplin corespunzătoare caracterului 
şi activităţii lui Antim. 

Vorbeam, când am discutat despre biografia sa, de faptul că e foarte probabil ca 
Antim să fi dovedit calităţi artistice remarcabile încă din tinereţe, putând fi şi acesta unul 
dintre motivele pentru care a fost apreciat chiar şi de către turci şi cumpărat ca rob. 

Spuneam şi că influențele georgiene şi orientale care se regăsesc în motivele 
ornamentale ce decorează unele din cărţile sale sunt un argument în plus pentru a crede că el 
se inițiase măcar în anumite arte încă de acasă, din Georgia. Mai bănuiam că ar fi putut lucra 
manual în diferite ateliere după înrobirea lui de către turci şi până la data răscumpărării — 
poate şi ulterior — şi chiar că îndemânarea şi priceperea sa ar fi putut constitui un bun motiv 
al răscumpărării. 

Desigur că toate acestea se opresc la nivel de ipoteze, rămânând însă la ferma 
convingere că multe dintre artisticele lui înzestrări — pe care le vom avea în vedere în 
continuare — s-au manifestat încă de timpuriu. 


58 Prof. Dr. Ion Nanu, Un monument istoric de artă religioasă: ctotoria Mitropolitului Antim 
Ivireanul, în rev. Biserica Ortodoxă Română, LXXIX (1961), nr. 3-4, p. 235-236. 

N. Iorga considera că Antim Ivireanul era „un caligraf neîntrecut, ale cărui 
manuscripte fac admiraţia noastră. Pe lângă acest talent, el poseda şi pe acela al xilografului, 
al desemnatorului; se pare că avea şi pe acela de pictor şi lui îi atribuie tradiția zugrăveala 
capelei din Râmnic, unde a fost, un timp, episcop. 

Un manuscript împodobit de dânsul, cuprinzând genealogii, se păstrează în 
Biblioteca Academiei spirituale din Kiev, în muzeul ei”. Prin aceste cuvinte, Iorga rezuma 
o parte din valenţele personalităţii sale creatoare. Ne vom referi, pentru moment, numai la 
afirmaţia că Antim ar fi zugrăvit biserici, afirmaţie controversată şi căreia cercetătorii 
moderni tind să nu îi dea crezare. 

O tradiţie mai veche — după cum notează şi Iorga — îi atribuie lui Antim, pe lângă 
stăpânirea altor arte, şi pe aceea de pictor mural, susţinând că ar fi zugrăvit el însuşi capela 
episcopală din Râmnicu Vâlcea. 

Identificând această capelă cu paraclisul Episcopiei râmnicene, Victor Brătulescu 
socotea imposibilă o eventuală pictare a acestuia de către Antim, întrucât însăşi pisania — 
reprodusă mai întâi de Iorga, după cum notează Brătulescu, ceea ce înseamnă că marele 
istoric s-a contrazis în afirmațiile sale — stabileşte că paraclisul „din temelia lui iaste zidit şi 
cu toată zugrăveala împodobit din bun gândul şi cu toată cheltuiala cinstitului şi de 
Dumnezeu iubitorului Părinte Kyr Grigore episcop... leat 7259 (1750-1751)5%. 

Brătulescu nu vede niciun motiv în dărâmarea unui paraclis care să fi fost zugrăvit pe 
la 1705-1706 de Antim şi în construirea altuia în 1750-1751, a cărui pictură a fost terminată 
în 1754, 

Dar însăşi inscripţia reprodusă de acesta afirmă că paraclisul care există în prezent a 
fost zidit din temelii începând cu 1750, nu numai zugrăvit sau rezugrăvit. Care să fi fost 
motivul acestei reînnoiri, nu se ştie. Dar dacă acea capelă pictată, poate, de Antim, nu se mai 
păstrează, atunci ce tradiție a semnalat N. lorga? 

Acelaşi autor, citat anterior, a înaintat şi ipoteza asemănării între pictura de pe 
coloanele din naosul şi pronaosul bisericii de la Snagov şi desenele în medalion aflate în una 
din marile opere ale lui Antim şi efectuate de el însuşi, Chipurile Vechiului şi Noului 
Testament *?, sugerând, deci, o foarte probabilă implicare personală a lui Antim, pe când era 
stareţ la Snagov, în refacerea şi rezugrăvirea bisericii mănăstirii. 

Şi alţi cercetători au susţinut implicarea directă, ca pictor, a lui Antim în zugrăvirea 
paraclisului episcopiei râmnicene”**, „de la care model a folosit şi la biserica Antim aşezarea 
profeților lui Hristos şi mai ales reprezentarea lor”™*, 





52N, Iorga, Istoria literaturii române în secolul XVIII, vol. I, ed. 1969, op. cit., p. 337. 

50 Cf. Prof. Victor Brătulescu, Antim Ivireanul miniaturist şi sculptor, în rev. Biserica Ortodoxă 
Română, LXXIV (1956), nr. 8-9, p. 767. 

51 Cf. Ibidem. 

52 Cf. Idem, p. 774. 

553 Cf. Condica sfântă, p. 116 şi Emile Picot, apud. Prof. Dr. Ion Nanu, art. cit., p. 291. 

54 Ibidem. 

Conform unei alte surse, „Sfinţii din biserica Antim şi din Biserica cu Sfinţi, din 
Bucureşti, sunt opera lui Antim Ivireanul”. Aceste informaţii însă, sunt neverificabile, iar 
în ce priveşte pictura originală a bisericii Antim, aceasta s-a pierdut, fiind înlocuită de o 
pictură în stil renascentist, executată între anii 1860-1863. 

De asemenea, se susține că două icoane reprezentând hramul Mănăstirii Tuturor 
Sfinților, datând din 1713, au fost pictate de Antim Ivireanul, într-una din ele fiind 
reprezentaţi Sfântul Nicolae (întrucât Biserica Antim a fost zidită pe locul unde anterior 
fusese o bisericuţă de lemn cu hramul Sf. Nicolae), Sfântul Alexie, omul lui Dumnezeu, 
Sfântul Antim, episcopul Nicomidiei şi Sfânta Agata”. 

Această informaţie poate fi veridică, întrucât mitropolitul avea mare evlavie către 
aceşti Sfinţi, dintre care Sf. Antim al Nicomidiei, Episcop şi Martir, era patronul său 
duhovnicesc, Sf. Alexie binecuvântase hirotonirea lui Antim Ivireanul întru episcop, 
petrecându-se aceasta în ziua praznicului său, iar Sf. Agata i-a dăruit mitropolitului nostru, 
după mărturisirea sa, o dumnezeiască descoperire, prin care a fost înștiințat să zidească 
Mănăstirea Tuturor Sfinţilor. 

Chiar dacă ipoteza unor picturi murale realizate de Antim Ivireanul nu se poate proba 
cu certitudine, totuşi dovada talentului său în cele ale desenului, picturii sau sculpturii este 
incontestabilă, certificată fiind de existenţa celor peste cinci sute de desene în culori 
executate de el în lucrarea sa Chipurile Vechiului şi Noului Testament, de care am amintit, 
cât şi de icoanele pictate de el de la Mănăstirea Antim şi de sculpturile măiestrite ale 
aceluiaşi, care stau mărturie în această mănăstire, a cărei arhitectură a fost gândită tot de 
Antim, dovedind că era un mare iubitor al frumosului şi al tuturor artelor şi meşteşugurilor. 
Însă, până a vorbi de aceste mari realizări ale mitropolitului nostru, vom aminti şi alte 
contribuţii ale acestuia, din punct de vedere artistic, mai mici, pentru Biserica şi cultura 
română. 

De la el a rămas, în Biserica noastră, modelul după care sunt realizate antimisele 
sfântul antimis fiind un înlocuitor al prestolului pe care se săvârşeşte Sfânta Liturghie, un 


5700 


element de mare frumuseţe în cultul ortodox. N. Iorga semnalase şi el această realitate şi mai 
mult o intuise, întrucât nu văzuse cu adevărat un antimis al mitropolitului Antim®”®. 

Astfel, spre deosebire de predecesorii săi, Antim „inovează reprezentarea 
iconografică a antimisului, în sensul că înfăţişează, în plin centru, în faţa Crucii, scena 
punerii în mormânt a Mântuitorului, iar în locul iniţialelor Evangheliştilor, sunt prezentate 


chipurile lor, aşa cum întâlnim pe un antimis al episcopului Grigorie al Buzăului, din anii 


5% Cf. G. Ionescu, articol publicat în rev. Albina, 1900, p. 881, apud. Ibidem. 

555 Cf. Idem, p. 314. 

51 Cf. Pr. Gabriel Cocora, Antimisul Mitropolitului Antim Ivireanul, în rev. Mitropolia Olteniei, XVIII 
(1966), nr. 9-10, p. 835-837. 

5% Vezi N. Iorga, Un antimis al mitropolitului Luca, în rev. Biserica Ortodoxă Română, LIII (1935), 
p. 486, apud. Idem, p. 835. 

1671-1672. Imprimat pe pânză, acest antimis al mitropolitului Antim conţine un 
complicat desen, „dominat de o Cruce, elegant desenată, cioplită şi şlefuită în aşa fel, încât 
se văd fibrele unei esențe tari” 
de spini, snopul de nuiele şi biciul de plumb, iar sulița şi trestia cu buretele înmuiat în oţet cu 
fiere sunt rezemate de Cruce”. 

„Mormântul — spre deosebire de înfăţişarea sa în antimisul episcopului Grigorie al 
Buzăului, care este un simplu paralelipiped —, deşi i se vede numai un colț din partea stângă, 
e frumos sculptat în piatră, cu o margine lată şi răsfrântă”S”. 

Alături de Mântuitorul coborât de pe Cruce şi aşezat pe „giulgiul neînfăşurat 


momentul în care este pus în mormânt de către Sfinţii Iosif şi Nicodim, se află, la poalele 


„ având agăţate pe ea uneltele de tortură: piroanele, coroana 


543 în 
Crucii, privind punerea în mormânt, Maica Domnului şi Sf loan Evanghelistul. „Desenul e 
cât se poate de elegant, faldurile veşmintelor sunt redate cu multă minuţiozitate, chipurile 
fetelor desenate cât se poate de expresiv, spre a înfățişa durerea ce le încearcă în aceste clipe, 
gesturile logice, naturale, totul degajând o durere adâncă, dar reţinută în manifestări. 

În colţurile acestei scene sunt înfăţişaţi cei patru Sfinţi Evanghelişti, în medalioane 
susținute de câte un înger cu aripile stilizate, de jur împrejur împletindu-se, ingenios redată, 
o eşarfă lată, terminându-se la cele două de sus cu câte un ciucure. Din josul medalioanelor 
desenate în colţurile de sus, se vede un cap de bărbat cu barbă şi plete, ieşindu-i din gură 
două mlădiţe cu flori şi un fel de ciucure. Medalioanele aşezate în colţurile de jos sunt 
susţinute tot de către un înger, dar cu chipuri deosebite de cele de sus şi cu aripile altfel 
dispuse; iar chenarul înconjurător, în formă de panglică lată, e cu totul deosebit de cel de la 
medalioanele de sus”5*. 

În partea de sus şi în cea de jos, acest desen este înconjurat de o inscripţie cu litere 
chirilice, care precizează că antimisul a fost binecuvântat şi sfințit de Antim Ivireanul, 
mitropolitul Țării Româneşti”. 

„De jur împrejurul scenei centrale, într-un chenar lat de 4 cm, foarte meşteşugit şi 
bogat ornamentat, sunt redate pe latura de sus, în centru, sfânta mahramă, având în partea 
stângă două steaguri ale biruinţei, iar în dreapta un potir pe nori, colţurile fiind strejuite de 
câte un heruvim. Pe latura stângă şi dreaptă sunt înfăţişate instrumentele torturii: piroanele, 
cleştele, scara, sulița şi trestia cu buretele, stâlpul, cnutul, nuielele şi cămaşa necusută. Pe 
latura de jos, în centru, cana şi ligheanul în care s-a spălat Pilat, cleşte, ciocan, anafură, toate 


în linii şi desene complicate şi minuţios redate”5%€. 





* Ibidem. 

50 Ibidem. 

51 Cf. Idem, p. 836. 
* Ibidem. 

58 Ibidem. 

54 Idem, p. 837. 

5% Cf. Ibidem. 

546 Ibidem. 

Se pare că Antim a făcut şi un model al acestui antimis săpat în lemn, întrucât G. 
Cocora menţionează şi faptul că „el prezintă valoarea unei piese de xilogravură, lucrată de 
iscusitul săpător în lemn, mitropolitul Antim Ivireanul, un politehnic al timpului său care «a 
reunit cunoştinţele tuturor meşteşugurilor şi le-a însuflețit cu acelaşi sentiment înalt pentru 
frumuseţe», cum atât de plastic şi de sintetizator se exprima (...) N. Iorga”. 

Antim Ivireanul era, după cum se vede, un neîntrecut artist, chiar şi atunci când arta 
sa se desfăşura pe spaţii mici, un adevărat maestru al miniaturilor, după cum se va vedea şi 
din cele ce vom arăta în continuare. Înseşi sigiliile mitropolitului nostru erau nişte realizări 
foarte complexe, adevărate „bijuterii” încărcate de simboluri adânci şi proiectate într-un 
spaţiu mic, care „în ele însele sunt atât opere de artă cât şi de interpretare, prin legenda pe 
care o au şi prin imaginea pe care o poartă”5%. 

Antim a fost recunoscut şi ca meşter în xilogravură: „Sigur este că multe din 
desenele ornamentale şi chenarele cu care şi-a împodobit tipăriturile au fost realizate de el. 
Iorga l-a numit marele ilustrator al cărţii româneşti, care a adus înnoiri estetice prin 
frunzele largi pline de viaţă, prin rodiile sale deschise, prin lalelele sale, ete.””®. 

După cum am enunțat deja, vrednicul ivirean a săpat litere arabice, făcând 


calcografie după manuscrise arabe. Ca dovadă, în prefața Liturghierului greco-arab tipărit 





54 Ibidem. 

548 A, Sacerdoţeanu, Sigiliile mitropolitului Antim Ivireanul, în rev. Mitropolia Olteniei XVIII (1966), 
nr. 9-10, p. 838. A. Sacerdoţeanu prezintă trei asemenea sigilii, descrise după cum urmează: „1. Sigiliul mare 
mitropolitan (57 mm diametru), (...) are în câmpul sigilar hramul catedralei [patriarhale], Sfinţii Împărați 
Constantin şi Elena, susţinând Crucea, în fundal zidurile unei cetăţi, iar de o parte şi de alta un turn de cetate şi 
o turlă de biserică; în exergă, între cercuri duble, în linii continue, legenda: t ky MHna myn myMHesey 
MUTpONOAT aJi oyrpoBnaxueu AnTuM; 1709. 

Pare să fie imprimat pe cale tipografică, folosindu-se astfel hârtie pecetluită. 

2. Sigiliul mic, octogonal, cu scut în jumătatea de jos a câmpului sigilar, înscut peste tot un şarpe cu 
capul ridicat; sub scut legat de el, de o parte, un fir de papură, iar de alta, decoraţiuni florale ce nu se pot 
distinge; deasupra scutului prins cu un cui, un cap de arhiereu cu mitră timbrată, de o icoană cu patru fleuroane 
având de o parte două flori (dalii?), iar de alta ceva neclar (par capete de sfinţi). Deasupra tuturor AN*OM, 
despărţit de o stea cu şase raze iar mai jos în senestră K. Marginal, un brâu cu o linie lată pe mijloc. 

3. Sigiliu oval cu scut în partea de jos, în care este peste tot o mitră surmontată de cruce; scutul este 
timbrat cu tiară triplă, din care pornesc lambrechine, totul sprijinit pe cruce şi cârjă încrucişată în spate; 
deasupra mitră de cardinal, de sub care se desfac în părţi şnururi terminate cu ciucuri; în lateralul scutului: A-M 
/ B-Z / Y-B , adică A(ntim), M(itropolit), v(sei), Z(emli), U(ngro), V(lahiscoi): marginal în exterior, un cerc în 
linie continuă şi în interior un cerc de şnur împletit” (Idem, p. 838-841). 

Simbolistica acestor imagini este complexă şi dovedeşte un simţ artistic rafinat al mitropolitului 
Antim şi o cugetare aplecată spre profunzimi cu înclinații certe spre un tip de interpretare hermeneutică 
sofisticată şi mult mai detaliată decât par să probeze aceste imagini la prima vedere. Unele dintre aceste 
elemente le vom regăsi şi în alte compoziţii ale lui Antim, ceea ce dovedeşte precumpănirea anumitor sensuri 
religioase şi o anumită preferinţă a autorului pentru ele. O parte dintre aceste simboluri se vor lumina pe 
parcursul acestei lucrări şi vom avea prilejul să înțelegem mai bine această heraldică personală a mitropolitului 
Antim. Despre complexitatea unora dintre aceste sensuri vom mai discuta, altele îmi rămân, deocamdată, 
necunoscute. 

58 Mihail-Gabriel Popescu, op. cit., p. 43. 

de el, patriarhul Atanasie Dabbas scria: „| Constantin Brâncoveanu] primind cererea noastră 
cea după Dumnezeu, a ordonat tipografului abil ce se află pe lângă înălțimea sa, prea 
cuviosul între ieromonahi, kir Antim Ivireanul, dându-i cu abundență şi cele de cheltuială, ca 
să sape cu îngrijire litere arabice, şi, făcând halcografie arabică, să tipărească slujba Sfintei 
Liturghii în amândouă limbile, elenă şi arabică”. 

După unele opinii, Antim a realizat şi „litera gruzină necesară şi a trimis la Tbilisi pe 
cel mai bun ucenic al său, pe Mihail Iştvanovici [Ştefanovici]..."*!. 

Dar Virgil Molin susține — lucru despre care vom mai vorbi foarte curând — că 
ucenicul lui Antim a plecat la Tbilisi fără utilaj tipografic, întrucât acesta fusese adus de la 
Amsterdam cu vreo douăzeci de ani mai devreme. Controversa aceasta nu a fost clarificată 
încă dincolo de orice îndoială. 

Vom discuta acum mai pe larg despre această înzestrare artistică deosebită a lui 
Antim Ivireanul, aceea de maestru miniaturist. Dacă manuscrisele sale au o caligrafie 
impecabilă”*?, unul dintre acestea, intitulat Chipurile Vechiului şi Noului Testament, este 
absolut superb. Acesta este împodobit cu nenumărate portrete ale unor persoane sfinte, 
lucrate magistral. 

Această operă este o rodoslovie, o genealogie a Mântuitorului Hristos, începând de la 
protopărinţi şi care a fost dăruită drept cadou voievodului Constantin Brâncoveanu. Această 
miniatură se păstrează actualmente la Kiev. În ţara noastră se mai află doar două copii, 


”555 una realizată de popa Flor şi alta de C. Petrescu, în 1847, 


„inferioare sub raport artistic 
realizată după copia menţionată anterior”. 

„Manuscrisul, frumos caligrafiat, este alcătuit din 21 de file şi cuprinde genealogia 
până la lisus Hristos a tuturor personagiilor din Vechiul Testament din care coboară lisus. 
La text şi înlăuntrul acestui text se adaugă 515 chipuri lucrate în medalion şi trei schiţe 
lucrate în culori. Manuscrisul a fost dăruit de mitropolitul Antim Ivireanul domnului ţării din 
acea vreme, Constantin Brâncoveanu la Târgovişte, în ziua de 1 iulie 1709. 

Prima pagină, încadrată într-un chenar cu ornament floral, cuprinde în partea de sus 
stema țării, având în medalionul din mijloc vulturul cu aripile desfăcute, purtând crucea în 
Cioc, iar de o parte şi de alta soarele şi luna. Medalionul este înconjurat de un ornament 
floral care aminteşte motivul din chenarul marginal şi care se desface în două din partea de 
Jos, marcată printr-un bust de înger cu aripile desfăcute şi de alta doi îngeri care ţin 
buzduganul şi sabia. 

În partea de sus a medalionului e o tulpină stilizată din care se desfac două ramuri cu 
frunze stilizate ce se arcuiesc spre interior şi prind sabia şi buzduganul ţinute de cei doi 
îngeri, care închid ornamentul medalionului. Deasupra, în golul dintre cele două ramuri şi 


550 Cf, Diac. Asist. I. Rămureanu, art. cit., p. 841. 

51 Mihail-Gabriel Popescu, op. cit., p. 37. Vezi şi nota 86. 

552 Vezi Pr. Niculae Şerbănescu, Antim Ivireanul tipograf, art. cit., p. 752-758. 
553 Gabriel Ştremoel, op. cit., p. 232. 

554 Cf. Idem, p. 232-233. 

străjuite de sabie şi buzdugan, apare coroana domnească punctată cu pietre preţioase şi 
surmontată de o cruce. În dreptul îngerilor, apar două stele care împart în două zone această 
porțiune superioară şi cuprinde inițialele: 
lo K BBK 
A A YP 

adică „lo Constantin Brâncoveanu Basarab Voievod, Domn Țării Româneşti 

Dedesubt sunt versuri iar „pagina următoare, închisă cu un chenar împodobit cu 
motive vegetale, în care sunt amestecate şi motive din domeniul zoomorfic, are următorul 
»556 adică titlul cărții în întregime, urmat 


9399555 


cuprins: Chipurile Vechiului şi Noului Testament 
de prefața autorului. 

„Având în vedere scopul pentru care fusese alcătuit manuscrisul cuprinzând 
rodoslovia, Antim, autorul acestuia şi al miniaturilor cuprinse într-însul, împodobeşte cele 
21 de file cu o artă desăvârşită, păstrând şi un echilibru în distribuţia împodobirilor. 

Într-adevăr, fila care cuprinde dedicaţia către Constantin Brâncoveanu este un model 
de punere în pagină: un chenar marginal împodobit cu un ornament floral, care se repetă şi 
în jurul medalionului central, aflat în partea de sus a filei, limitează această filă şi determină 
cadrul în care fixează atributele domneşti ale voievodului Țării Româneşti. 

Toate aceste elemente sunt distribuite judicios pe faţa filei, într-o armonie 
desăvârşită, în aşa fel încât să nu pară nimic prea încărcat şi de prisos. Fila următoare, 
cuprinzând titlul lucrării, este împodobită cu un chenar la care, pe lângă elementul floral, 
apar şi unele elemente zoomorfe pentru a da variație, însă pentru a nu concura fila 
principală, adică aceea cu dedicație, iscusința artistului a găsit mijlocul cel mai potrivit şi 
anume a lăsat-o numai cu chenarul marginal, fără nicio altă împodobire în câmpul 
pagine”. 

Măiestria lui Antim Ivireanul în ceea ce priveşte arta desenului reiese cu claritate 
însă din reprezentarea celor peste 500 de portrete pe care însuşi le-a realizat în această carte, 
unică de altfel în istoria românească. Conform lui Gabriel Ştrempel, manuscrisul cuprinde 
22 de file şi are „o frumoasă legătură din piele peste carton (...), imprimată în aur, cu motive 
florale şi reprezintă în medalion pe Maica Domnului iar la colţuri pe cei patru 
Evanghelişti "55%. 

Discutând despre originalitatea desenelor, acesta consideră că „Antim n-ar fi 
îndrăznit să-i ofere domnului un manuscris care n-ar fi fost ilustrat de mâna sa. Prin urmare, 
îl socotim pe mitropolit autorul operei: a elaborat textul şi l-a ilustrat”. 

Studiind manuscrisul original, Ştrempel este în măsură să ne ofere date mai exacte în 
legătură cu această operă inestimabilă a lui Antim, după cuvintele sale „un tezaur unic în 


555 Prof. Victor Brătulescu, Antim Ivireanul miniaturist şi sculptor, art. cit., p. 168-770. 
556 Idem, p. 770. 

557 Idem, p. 774. 

558 Gabriel Ştrempel, op. cit., p. 224, nota 91. 

59 Idem, p. 224, nota 90. 

miniaturistica românească şi probabil că şi în cea universală”5“. Astfel, el ne informează că 


Sica RE ei . A 
"şi că aceasta conţine „503 portrete în 
„»562 


„ilustrarea manuscrisului începe cu foaia 4 verso 
medalion, 3 schiţe şi 8 desene de asemenea în medalion 

Descrierea detaliată a acestora este, după părerea noastră, foarte interesantă, şi se 
constituie într-o mărturie a talentului artistic neîntrecut de care dispunea mitropolitul Antim: 
„Acestea măsoară, în general, 32 mm, în exterior şi 28 mm în interior, portretele fiind 
aşezate între două cercuri concentrice. De dimensiuni ceva mai mari sunt medalioanele ce 
reprezintă pe Dumnezeu Tatăl, pe lisus Emanuel şi pe Maica Domnului. 

Desenele ce înfăţişează Naşterea şi Răstignirea sunt şi ele cu 7 mm mai mari. Fiecare 
medalion cuprinde, în câmpul alb, numele personajului pe care îl reprezintă. Medalioanele 
sunt lucrate în laviu roşu, cu umbre care dau volum, redate în aur, cu arta desenului şi a 
culorii (unele personaje au îmbrăcămintea redată în culori) de-a dreptul uluitoare. Spaţiul 
rămas liber între cercurile concentrice este, de asemenea, acoperit cu aur. Fâşia centrală de 6 
mm lăţime, este colorată în stacojiu. De o parte şi de alta a ei se află câte o fâşie de 1 mm în 
aur. Celelalte fâşii ce leagă personaje secundare (fâşiile preoților, ale judecătorilor, ale 
profeților) au 3 mm lăţime şi sunt colorate în verde sau roşu. 

O grijă deosebită a acordat Antim portretelor feminine executate cu o remarcabilă 
graţie şi cu o perfectă cunoaştere a canoanelor picturale şi a anatomiei. Portretul Evei, al 
Rebecăi, al lui Rut Moabiteanca, al luditei, al Esterei, cele ale reginelor din statele 
palestiniene de sub stăpânire romană, în sfârşit, cel al Maicii Domnului, toate sunt de busturi 
de excepţională execuţie. (...) În sfârşit, Naşterea Domnului este un splendid tablou în 
miniatură. (...) 

Distribuirea însăşi a personajelor pe pagină este făcută cu grijă, în aşa fel încât 
fiecare pagină grăieşte despre armonia dintre ilustraţii şi text. Ceea ce mi se pare, de 
asemenea, impresionant, este că portretele nu seamănă între ele, că fiecare medalion este 


portretul unic al unui personaj”. 


Acelaşi remarca şi faptul că aceste desene redau expresia unor „figuri vii”5*%. În ceea 
ce priveşte vestimentația, Antim s-a inspirat din obiceiurile contemporane sieşi. Din această 
cauză Ştrempel spune: „Femeile simple, cu marame pe cap, sunt românce. Reginele sunt 
reprezentate cu coroana domniţelor noastre, iar dintre tipurile de regi, cel mai numeros este 
acela care înfăţişează pe voievozii noştri”. 

Toate aceste desene miniaturale, nemaivorbind de importanța deosebită a textului în 
sine, fac din Chipurile Vechiului şi Noului Testament o operă iconografică absolut superbă, 


în care autorul nostru face risipă de cunoştinţe şi de măiestrie. 


560 Idem, p. 233. 

56l Idem, p. 227. 

562 Idem, p. 231. 

56 Idem, p. 231-232. 
564 Idem, p. 232. 

565 Ibidem. 

După această minunată bijuterie de care am vorbit, ieşită de sub penița marelui 
mitropolit, vom prezenta o altă bijuterie, de data aceasta o bijuterie arhitectonică. 
Mănăstirea Tuturor Sfinţilor din Bucureşti, astăzi arhicunoscuta Mănăstire Antim, a fost 
ridicată, după propriile sale planuri, între 1713-1715. 

Gândirea sa a devenit act, Mănăstirea mitropolitului Antim ajungând un focar 
iradiant de spiritualitate ortodoxă în inima capitalei României. Probabil că dorinţa lui Antim 
de a ctitori un astfel de lăcaş era mai veche. 

Modul în care a fost creată dovedeşte acest lucru din plin. Ca om al lui Dumnezeu, 
Anim a aşteptat semnul divin al construirii ei şi, după propria sa mărturie, l-a şi primit. 
Aflăm din Învăţături pentru așezământul cinstitei Mănăstiri a Tuturor Sfinţilor că acest 
semn divin a venit într-o zi de 5 februarie, când se sărbătoreşte Sfânta Muceniţă Agata: căci 
în zioa pomenirei sale, prin dumnezeiasca descoperire, am hotărât să zidim Beserica *® 

Din acest text nu putem decela dacă a fost vorba de un vis sau de o vedenie, însă ne 
simţim îndreptăţită să credem că semnul dumnezeiesc mult aşteptat a fost înţeles la reala lui 
valoare şi materializat excepţional. 

Personal, înclinăm însă spre a crede că Sfânta Muceniţă Agata i-a revelat în mod 
aparte acest lucru, întrucât la 5 februarie, în calendarul ortodox, sunt sărbătorite Sfintele 
Muceniţe Agata şi Teodula, iar Antim o numeşte numai pe Sfânta Agata ca fiind 
mijlocitoarea acestei descoperiri dumnezeieşti. 

Nu ştiu dacă prin această descoperire i s-a arătat şi locul în care trebuia să zidească 
mănăstirea, aşa cum s-a întâmplat de multe ori în istorie şi chiar în istoria românească, dar 
acest lucru este foarte posibil şi el. Au existat şi alți cercetători care au tras această concluzie 
din afirmaţiile lui Antim”. Cert este că Mănăstirea a fost zidită în apropierea catedralei 
mitropolitane — astăzi Patriarhia Română —, situându-se astfel, în momentul de față, în 
centrul Bucureştiului. 

Întregul complex arhitectonic al mănăstirii, ce cuprinde biserica şi chiliile aferente — 
a cărui armonie originară nu a fost păstrată integral până azi — este admirat de cei care pot să 
evalueze magistralitatea proiectului său. Desenul bisericii Mănăstirii, conceput de el, s-a 
păstrat în „două documente originale ale ctitorului şi anume: a) în Aşezământul de 
conducere al Mănăstirii Antim, întocmit pe pergament, în culori; b) în Testamentul întocmit 
sub formă de carte”. 

După mărturia lui Del Chiaro, Antim Ivireanul şi-ar fi dorit să fie înmormântat în 
sfânta sa ctitorie. Secretarul lui Brâncoveanu scria în memoriile sale: „|Antim] clădeşte din 





55 Opere, p. 333. 

57 Din testamentul ctitorului se vede că în ziua de 5 februarie, când se prăznuieşte Sf. Agata, 
Mitropolitul Antim a avut o viziune în care i s-a arătat că trebuie să ridice, în locul bisericii de lemn a lui Staicu 
paharnicul, mănăstirea pe care o vedem astăzi.” Cf. D. Voinescu, în Boabe de grâu, IV (1933), p. 540, apud. 
Prof. Victor Brătulescu, Mitropolitul Antim, ctitor de lăcaşuri sfinte, în rev. Biserica Ortodoxă Română, 
LXXIV (1956), nr. 8-9, p. 818. 

568 Prof. Dr. Ion Nanu, art. cit., p. 247. 

temelii în Bucureşti o somptuoasă mănăstire, cu o splendidă biserică, cu hramul Toți Sfinții, 
înzestrând-o cu preţioase odăjdii sfinte pentru slujbe şi funcţii patriarhale, biserică în care 
spera să fie înmormântat ”®. 

Hotărând să zidească această Mănăstire în ziua de 5 februarie 1713, mitropolitul 
Antim duce la bun sfârşit şi această din urmă dorinţă a sa, sfinţirea bisericii având loc în 
1715, după cum glăsuieşte pisania, scrisă în versuri greceşti: „Biserica aceasta cu hramul 
Toţi Sfinţii, S-a făcut cu vrerea lui Dumnezeu, a fi a tuturora/ Sub Ştefan cel ce poartă 
numele Cantacuzino,/ Stăpân strălucit al Ţării Româneşti vestite,/ De către arhipăstorul 
Antim Ungrovlahul,/ Cel din Ivir, cum se vede, din temelie./ Ca închinător faţă de Domnul 
dumnezeilor,/ Ca David fii şi față de Biserica Sfinţilor/ În anul mântuirii 171550. 

Antim Ivireanul a construit Mănăstirea sa în stilul brâncovenesc, specific epocii, 
având însă şi elemente de originalitate. Biserica mănăstirii este o adevărată bijuterie 
arhitectonică: „Stilul arhitectonic original al bisericii Antim este cel brâncovenesc din a doua 
jumătate a secolului XVII, caracterizat prin: pridvorul deschis cu portal monumental şi 
multă sculptură în piatră la pridvor şi în interior, mai ales la coloane, iar în exterior, rozete şi 
ancadramente la ferestre sculptate ca la Argeş, Cozia, Dealu, etc. 

Nu apar la Antim acoladele şi formele orientale, ce au fost mult folosite în 
arhitectura religioasă din acea epocă. Avem numai linii drepte, semicercul la arcade sau la 
registrul superior, iar rozetele sunt perfect circulare. Sculptura arhitecturală bogată în 
interior şi exterior este şi ea mărginită de linii drepte şi severe. În general, stilul are o 
influenţă a barocului italian, arta brâncovenească şi în special arhitectura şi sculptura fiind 
mult influențate de arta italiană, întrucât mulți români îşi făceau studiile în Italia, mai ales la 
Veneţia şi Padova”””!. 

Planul acestei biserici se aseamănă cu cel al bisericii din Râmnicu-Sărat, zidită în 
1697, în timpul episcopatului lui Antim la Râmnic, cu cel al bisericii din Craiova, cât şi cu 
cele ale bisericilor Colțea, Stela şi Cotroceni“? 
integrarea sa, din punct de vedere arhitectonic, în stilul epocii. După unele documente mai 


„ ceea ce este un argument în plus pentru 


vechi, se pare că a existat o zugrăveală exterioară a bisericii, „amintind, poate, după dorinţa 
ctitorului, arhitectura de la Sfântul Munte”. 

Întreaga Mănăstire este zidită din cărămidă, elementul decorativ principal fiind 
realizat prin sculptura în piatră. Un lucru deosebit adăugat bisericii de ctitorul său este brâul, 
„elementul de rezistenţă şi decorație, ce desparte cele două registre ale fațadei bisericii, (...) 





* Anton Maria Del Chiaro, Storia delle Moderne Rivoluzioni della Valachia..., op. cit., ed. Veneția, 
1718, parte seconda, p. 220, apud. idem, p. 226. Traducerea din 1929 sună mai rebarbativ: „Zidi din temelie, în 
Bucureşti, o măreaţă mănăstire, cu o frumoasă biserică în slava tuturor Sfinţilor, înzestrând-o cu odoare pentru 
serviciile pontificale, care, bietul, nu le putuse întrebuința la sfinţirea noii biserici, unde spera să fie chiar 
înmormântat.”, cf. Revoluţiile Valahiei, op. cit., p. 54. 

570 Cf. Gabriel Ştrempel, op. cit., p. 330-331. 

57! Prof. Dr. Ion Nanu, art. cit., p. 247. 

572 Cf. Idem, p. 248. 

573 Idem, p. 250. 

de o frumuseţe deosebită, având o bogată decorație de frunze de lauri pe partea centrală, iar 
deasupra şi dedesubt cu frumoase împletituri pe toată suprafaţa brâului”*”*. 

Acest element arhitectonic este întâlnit la bisericile Stavropoleos şi Creţulescu, 
datând din aceeaşi epocă, dar şi la Sf. Elefterie sau Sf. Ştefan, fiind realizat prima dată la 
biserica episcopală din Argeş. Se pare că modelul acestui brâu românesc nu se regăseşte 
decât în Armenia, Georgia şi alte ţări din apropierea acestora”'5. 

Cupola bisericii este realizată în genul bisericilor italiene din secolul al XV-lea, 
biserica având elemente de arhitectură exterioară similare celor de la Patriarhie, sau de la 
bisericile Cotroceni (1678), Doamnei (1680), Colțea (1701), Sf. Gheorghe Nou (1709), 
Văcăreşti (1716), Creţulescu (1722), Enei (1724), Sf. Elefterie (1751). Pridvorul original 
avea puncte de convergenţă cu Sf. Dimitrie din Craiova şi cu bisericile Buna Vestire şi Toţi 
Sfinții din Râmnicu-Vâlcea. Se păstrează până astăzi, din acest pridvor, „frumoasele 
coloane, cu capitele bogat sculptate, precum şi bazele şi piedestalele pe care sunt 
ridicate”*!6. 

Viitorii constructori de mănăstiri s-au inspirat din forma pridvorului de la biserica 
Antim, aşa cum s-a întâmplat în cazul Mănăstirii Văcăreşti”, dărâmată din păcate, în anii 
regimului comunist. „Pridvorul deschis al bisericii Antim face parte din elementele noi ale 
arhitecturii bisericeşti, ce apar la finele secolului XVIII, odată cu portalul monumental al 
uşilor principale”. Un element de unicitate în epocă este însă absenţa balustradelor 
amplasate între piedestalele coloanelor pridvorului, absenţă care este observabilă şi în planul 
original al lui Antim”. 

Mai rar întâlnite în bisericile româneşti, dar nu inedite, sunt şi rozetele: „Pe fațadele 
de miazănoapte şi de miazăzi ale pronaosului, în registrul superior se află câte o rozetă ce se 
repetă şi pe registrul naosului şi al altarului, confecționate din blocuri masive de piatră, 
frumos decorate cu sculptură ajurată, amintind rozetele de la biserica episcopală din Curtea 
de Argeş. 


La montarea lor în 1715, rozetele aveau şi oficiul de iluminare, ca la Cozia”5%0 


„ astăzi 
având însă numai un rol ornamental. În cazul acestora, „îmbinarea între motivul floral şi cel 
geometric, precum şi execuţia sculpturii sunt desăvârşite, prezentând un model rar între 
elementele asemănătoare ale epocii”*!. 

În interiorul bisericii se poate urmări „o linie arhitecturală simplă, sobră, dar sigură, 


cu arce suple, proporţiile bolților fiind armonios realizate”? şi acest interior are bogate şi 





574 Idem, p. 251. 

575 Cf. Idem, p. 251. 
576 Idem, p. 254. 

577 Cf. Ibidem. 

578 Idem, p. 255. 

5? Cf. Ibidem. 

580 Idem, p. 258. 

581 Idem, p. 280. 

582 Idem, p. 259. 

minunate sculpturi în piatră şi în lemn. Pictura originală, aparţinând zugravilor Preda 
împreună cu fiii săi, din păcate s-a pierdut. 

Chiliile, clopotniţa, casele egumeneşti şi paraclisul vechi, început în 1715 de Antim 
şi terminat după uciderea lui, formau un ansamblu arhitectonic armonios împreună cu 
biserica, ansamblu în care, însă, s-au operat destule modificări de-a lungul timpului. 

Întrucât, după cum am enunțat, pictura originală nu s-a conservat până astăzi, cele 
mai importante elemente făcând parte din structura iniţială a mănăstirii sunt elemente de 
arhitectură, precum şi magnificele sculpturi în lemn şi în piatră. 

În ce priveşte sculptura, „renaşterea şi barocul împrumută noului stil românesc 
(brâncovenesc — n.n.) frunza de acant, motive figurative şi în special portalurile de tip 
occidental ce culminează prin splendoarea lor în epoca brâncovenească, la bisericile: Antim, 
Stavropoleos, Văcăreşti, Curtea Veche, Mihai Vodă, Colțea, Fundenii Doamnei, Sf. loan din 
Râmnicu Sărat”. 

Deosebit de impresionantă, monumentală, este catapeteasma dăltuită în piatră, a 
bisericii, „bogat sculptată, aurită şi policromată, care prin abundența ornamentaţiei ne dă 
impresia unei vegetaţii strălucitoare şi luxuriante, prin care se admiră adânca armonie de 
culori a icoanelor”s%*. 

Această catapeteasmă a fost lucrată în 1715, având un model bizantin vechi, fiind 
„un rar exemplar de artă sculpturală monumentală în piatră, cu un raport de proporţii 
desăvârşit. Executată din blocuri masive de piatră, care asamblate formează una din cele mai 
frumoase tâmple din piatră sculptată, din istoria sculpturii noastre religioase, modelul acesta 
a fost rar folosit în epoca brâncovenească”*”. 

Catapeteasma formează, împreună cu celelalte elemente din Altar, „un ansamblu 
sculptural cu motive înrudite”, dar nu identice, eludând astfel redundanţa. De altfel, 
modelele sculptate din întreaga mănăstire au „acelaşi izvor de inspiraţie, florile şi frunzele, 
dar nu pot fi găsite două modele identice de sculptură la elemente arhitectonice diferite”5*. 

Mobilierul din lemn, din biserică, este de asemenea sculptat, iar „sfeşnice executate 
din lemn sau metal, tind spre imitarea candelabrelor italiene din Renaştere şi epoca 
barocului”, La exterior, ferestrele bisericii sunt încadrate de chenare late sculptate în 
piatră, ornamentate cu elemente vegetale şi florale. 

În opinia lui Ion Nanu, „după sculptura în piatră de la palatul lui Brâncoveanu, 
construit pentru fiul său în anul 1708, cea mai frumoasă sculptură în Bucureşti o găsim la 
coloanele pridvorului bisericii Mănăstirii Antim”, 





583 Idem, p. 268. 
584 Idem, p. 270. 
585 Idem, p. 276. 
586 Idem, p. 277. 
587 Ibidem. 

588 Idem, p. 270. 
59 Ibidem. 

Elementul decorativ ales pentru a fi cioplit în piatră, cu multă migală şi artă, îl 
reprezintă compoziţii de ordin vegetal — petale răsfrânte de trandafir, frunze de acant şi de 
laur —, alături de motive geometrice, îmbinate cu multă pricepere. 

Capitelurile coloanelor au model corintic. „Linia evolutivă a frunzelor urmează 
acelaşi drum calm dar maiestos, care se reflectă în mai toate reprezentările vegetale din 
întreaga decorație interioară sau exterioară a mănăstirii. Armonia frunzelor stilizate pare a fi 
prinsă într-un moment de totală relaxare după furtuna ce s-a liniştit”. 

Portalul uşii, de asemenea sculptat în piatră (piatră de Sinaia), este impresionant prin 
„luxurianta decorație sculpturală, reprezentând motive florale cu frunze şi flori stilizate”. 
Uşa însăşi este o adevărată minunăţie, fiind sculptată în lemn de stejar, cu mare delicateţe şi 
artă, de către însuşi ctitorul mănăstirii şi iubitorul de frumos, Antim Ivireanul, „o capodoperă 
artistică, ce depăşeşte cu mult realizările anterioare”5?. 

Tradiţia a păstrat această informaţie cu privire la paternitatea acestei minunate 
sculpturi şi nu cunosc să fie contestată de cineva. „Toate elementele uşii: rame panouri, 
benzi orizontale, banda verticală, sunt decorate cu o sculptură reprezentând o vegetaţie 
luxuriantă de o frumuseţe rară. Rama fiecărui canat este sculptată cu motive florale, 
reprezentând un lujer ce şerpuieşte pe întreaga ei suprafaţă, iar spaţiile dintre ondulațiile 
acestui lujer sunt încărcate cu frunze de diferite mărimi şi flori. În colţuri se află patru frunze 
de ferigă pe locul de întâlnire al celor patru laturi ale ramei. Benzile orizontale ce despart 
panourile sunt sculptate în acelaşi stil, cu decoraţii vegetale, la mijloc o frunză mare stilizată 
şi printre ornamente, capete de şerpi. 

Panourile centrale au fiecare în mijloc un motiv floral executat în altorelief, 
reprezentând un trandafir de câmp cu petale larg desfăcute, cu două rânduri de petale frumos 
arcuite spre interior. Restul panoului este năpădit de vrejuri, frunze şi flori, împletite între 
ele cu o rară măiestrie. Trandafirul de câmp din centrul panourilor este folosit ca model şi la 
piedestalele coloanelor de piatră din pridvor, cât şi la cele dintre naos şi pronaos, precum şi 
la cele patru candele de argint ce se află montate în faţa altarului. 

Alături de uşile de la bisericile Cotroceni, Văcăreşti, Mihai Vodă (turnate în bronz), 
Curtea Veche şi Cozia, uşile bisericii Antim formează una dintre realizările cele mai de 
seamă ale sculpturii monumentale în lemn, din istoria Ţării Româneşti. 

Ansamblul sculptural monumental, uşă şi portal, de la biserica Mănăstirii Antim, 
depăşeşte orice realizare artistică în acest domeniu în ţara noastră” *. 

Deasupra acestei uşi (între uşă şi pisanie) se află sculptată — posibil tot de el — 
emblema lui Antim, melcul tinzând către o stea cu şase colţuri, având împrejur o cunună de 
laur. Simbolurile adânci ale stemei pe care şi-a ales-o Antim au fost mult comentate, 
ajungându-se la concluzia că îl reprezintă pe cel ce îşi urmează drumul său cu răbdare, 


*% Idem, p. 272. 

“1 Ibidem. 

52 Idem, p. 274. 

53 Idem, p. 274-275. 


124 


mergând pe cale şi neabătându-se, dorind a se număra printre Sfinţii cei ce luminează ca 
nişte stele pe cerul Bisericii lui Hristos. 

De asemenea, în opinia multora, această emblemă indică atât smerenia, cât şi râvna 
mitropolitului Antim, care se dovedeşte „un simbolist, un alegorician”*** 
elemente sculpturale cu semnificaţii deosebit de profunde. 

La Mănăstirea Tuturor Sfinţilor, ctitorul ei a înființat şi prima bibliotecă publică din 


, prin alegerea unor 


Țara Românească, cu regim de împrumut, după cum vom vedea când vom discuta despre 
Aşezământul întocmit de el. Mănăstirii i s-au făcut multe danii încă din timpul vieţii lui 
Antim, danii care au continuat şi după martiriul său, fiind numeroase pe tot parcursul 
veacului al XVIII-lea, lăcaşul beneficiind cel mai adesea şi de scutiri de taxe din partea 
domnitorilor”. 

Memoria lui Antim Ivireanul a continuat să fie cinstită şi marele mitropolit nu a fost 
niciodată privit ca un „anatematizat”. Spre exemplu, la moartea episcopului Iosif I al 
Argeşului, care a fost înmormântat în biserica Mănăstirii Antim — întrucât aceasta devenise 
între timp metoc al Mănăstirii Argeşului —, prin 1815, s-au inscripționat câteva versuri pe 
una din coloanele bisericii, din care reiese că amintirea marelui ierarh era venerată în 
Biserica românească: 

„Kir Antim mitropolitul 

Ivireanul mult vestitul 

Aicea ne-au aşezat [coloanele] 

ŞI cu zidul ne-au legat 
Să ținem acest locaş, 
Al Sfinţilor toţi, sălaş, 
De dânsul întâi zidit 
Iar pe urmă preînnoit 
De kir Iosif întâiul 
Episcopul Argeşul, 
Carele se odihneşte 
Drept mine, aci, trupeşte””*. 

Darurile cu care a fost înzestrat Antim Ivireanul sunt cu adevărat uimitoare, atunci 
când privim complexitatea lor şi vicisitudinile cu care a trebuit să se confrunte acesta, 
împrejurările vitrege în care, cu atât mai mult, el a pus în lumină aceste daruri cu care a fost 
înzestrat de Dumnezeu. Sensibilitatea artistică şi iubirea pentru frumos sunt o trăsătură 
esenţială a spiritului său, care şi-a pus amprenta asupra tuturor faptelor sale. 

Despre Antim ca mare scriitor şi orator, mare stilist şi poet nu vom vorbi acum, 
pentru că acestor binecuvântate însuşiri, care ne-au permis, de altfel, studierea lui la 


54 Mihail-Gabriel Popescu, op. cit., p. 42. 
5% Cf, Prof. Dr. Ion Nanu, art. cit., p. 224-226, 232-235. 
5% Cf. Prof. Victor Brătulescu, Mitropolitul Antim, ctitor de lăcașuri sfinte, art. cit., p. 823. 

literatura română, le-am rezervat pagini mult mai întinse, într-un capitol aparte, care se 
ocupă de opera lui Antim Ivireanul. 

Fiind unul dintre ctitorii limbii literare româneşti şi al limbii bisericeşti, Antim şi-a 
încununat activitatea artistică prin traduceri şi compoziţii proprii de o mare valoare literară, 
stilistică şi culturală, despre care vom discuta însă, după cum am anunţat, puţin mai târziu. 
El a fost iubitor de carte şi de învățătură nu numai în sensul tipăriturilor, care, chiar 
considerate separat, i-au adus o mare faimă şi admiraţia contemporanilor şi a urmaşilor, dar 
a fost şi autor şi scriitor în toată puterea cuvântului, în măsura timpului care i-a mai rămas 
pentru a scrie. 


II. 4. APĂRĂTOR, ALĂTURI DE CONTANTIN BRÂNCOVEANU, AL 
BISERICII ROMÂNEŞTI ŞI AL ORTODOXIEI TRANSILVĂNENE ŞI 
UNIVERSALE 


Marele domnitor al Ţării Româneşti Constantin Brâncoveanu şi-a asumat aici, în 
Balcani, între cele două mari imperii potrivnice, habsburgic şi otoman, responsabilitatea de a 
fi apărător al Ortodoxiei şi al creştinilor ortodocşi, începând din Ţările Române până la 
Constantinopol şi Ierusalim şi de aici până în Georgia şi Antiohia. 

Înalta sa conştiinţă creştină şi generozitatea lui au fost lăudate în termenii cei mai 
elogioşi atât de contemporani, cât şi de urmaşi. Însă victoriile lui — repurtate în mod paşnic — 
nu ar fi fost poate, atât de multe şi de strălucite, dacă nu l-ar fi avut alături pe vrednicul său 
tipograf şi înțeleptul teolog şi cărturar Antim Ivireanul. 

Este neîndoielnic faptul că Brâncoveanu avea puterea politică şi nimic nu s-ar fi 
realizat în absenţa dorinţei sale de a sprijini Biserica Ortodoxă de pretutindeni, începând cu 
vecinii şi fraţii de acelaşi sânge ardeleni. 

Dar, cel care a pus umărul în mod efectiv şi a lucrat din greu pentru împlinirea 
multora dintre nobilele deziderate ale voievodului, a fost smeritul Antim Ivireanul, al cărui 
altruism şi efort dezinteresat sunt absolut admirabile. Această conjuncţie providențială dintre 
cele două mari personalităţi ale istoriei şi culturii noastre nu a făcut decât să înlesnească 
împlinirea unor mari idealuri. 

Atât Brâncoveanu, cât şi Antim Ivireanul, au sprijinit, pe cât le stătea în putință, 
Ortodoxia în vreme de pericol. Când a avut loc marea schismă din Ardeal, prin unirea unei 
părți din clerul ortodox transilvan cu Roma catolică, la 1700, Antim era încă egumen la 
Snagov. Tulburările în Ardeal începuseră, însă, mai demult. 

La 1688, Transilvania intră sub stăpânirea dinastiei de Habsburg. Prin pacea de la 
Carlowitz (1699) se reconfirmă această realitate, iar catolicii au mână liberă de a 

contrabalansa în favoarea lor, în faţa curentelor protestante, „asaltul” prozelit în rândurile 
românilor ortodocşi. 

Vârful de lance al propagandei catolice a fost cardinalul Leopold Kollonitz, 
arhiepiscop de Strigonium (Esztergom) şi primat al Ungariei, care a făcut toate eforturile 
pentru a-l atrage în a semna „Unirea” cu Biserica Catolică, pe mitropolitul Atanasie Anghel 
al Ardealului, prin promisiuni cu privire la libertatea religioasă, socială şi politică a 
românilor din Transilvania, care, până la urmă, au avut efect. 

Mitropolitul Teodosie al Ţării Româneşti, în acord cu patriarhul Dosithei al 
Ierusalimului, l-a hirotesit pe Atanasie în această înaltă demnitate, de mitropolit al 
Ardealului, la 22 ianuarie 1698 — fostul mitropolit, Teofil, adormind la 12 iulie 1697 —, cu 
puţin timp înainte ca acesta să abjure de la credinţa sa, după ce se tergiversase o vreme 


această numire, cei doi ierarhi având îndoieli cu privire la fermitatea şi tăria de caracter a lui 


Spa e A z Sri l . 597 
Atanasie, în condiții de aşa mare strâmtorare pentru credința ortodoxă din Transilvania”. 


Intr-adevăr, la numai câteva luni după ce a fost consfințit mitropolit, Atanasie 
convoca, pe 7 octombrie 1698, un sinod la care au participat clerici ortodocşi, convinşi în 
prealabil ca să îl urmeze, şi care va accepta unirea cu Roma." Atanasie Anghel a fost în 


57 Într-o scrisoare către Atanasie, datată noiembrie 1701 — ulterioară parafării „Unirii” cu Roma, care 
a avut loc la 14 septembrie 1700, deşi ea fusese stabilită cu doi ani mai devreme — patriarhul Dositei îi reproşa 
acestuia: „Domnia ta, chir Atanasie, îți aminteşti că ai venit în Valahia şi ai căutat să te faci Mitropolit în aceste 
părți; îţi aminteşti că te-am înţeles că eşti om rău şi inima ta nu era dreaptă către Dumnezeu. Şi a trecut 
îndeajuns timp şi ai umblat cu rugăciuni şi, în urmă, cu făgăduinţe de ale tale şi cu jurăminte înfricoşate ne-ai 
mişcat şi pe noi şi pe ceilalți de te-am ales arhiereu; şi, în sfârşit, te-ai hirotesit cu cinste şi te-ai îmbrăţişat de 
către toţi, mai mult decât ţi se cuvenea. Ai mărturisit înaintea Îngerilor şi a Arhanghelilor şi Însuşi a lui 
Dumnezeu Celui ce este peste toate, că vei păzi credinţa în Sfinţii Părinţi şi în Sfânta Biserică Catolică 
[Sobornicească, universală — n.n.] a lui Hristos. Mai în urmă ai scris către Preasfinţitul Mitropolit al 
Ungrovlahiei, cel ce te-a hirotesit, şi ai cerut permisiune să mănânci carne, iar nouă ne-ai scris şi ai cerut voie 
ca la o Liturghie să hirotoniseşti mai mulţi preoţi şi mai mulţi diaconi. 

Apoi a venit aicea un oarecare tânăr şi ne-a spus că te-a văzut în Viena şi ai liturghisit cu Cardinalul şi 
cu alţi papistaşi, şi de două ori în aceeaşi liturghie papistăşească ai abjurat Biserica Răsăriteană, care este 
aceasta: că ai abjurat Sfânta Biserică Catolică [Universală] şi apostolică a lui Hristos şi ai mărturisit Biserica 
Romană, adică cea particulară şi papistăşească, adică pe cea schismatică şi, în fine, eretică. Am auzit că te-ai 
întors în Transilvania şi te-ai pus într-o trăsură cu şase cai şi înaintea ta aprindeau lumini [lumânări], ai adunat 
pe preoţi şi le-ai făgăduit libertate (iertare) de dări; şi alte lucruri lumeşti, numai să se facă Uniţi, care este 
totuna cu a se face deosebiți de Dumnezeu şi uniţi cu antihristul Papa, şi aşa te-ai făcut din păstor lup, pentru că 
oile le iei din staulul lui Hristos şi le arunci în gura diavolului. Pe când trebuia, la vreme de nevoe, să te arăţi cu 
bărbăţie, apărător al Sfintei credinţe şi să încurajezi turma cu cuvântul şi cu fapta, ca în tot chipul să fugă de 
papistaşii vrăjmaşi ai Crucii lui Hristos, te-ai făcut începătorul răutăţii, conducătorul pierzării, vrăjmaş al 
Sfinţilor Părinţi şi străin şi apostat pe faţă al Sfintei Biserici a lui Hristos”, cf. C. Erbiceanu, Material pentru 
complectarea istoriei bisericeşti şi naţionale. Documente inedite, în rev. Biserica Ortodoxă Română, XV, 
(1891-1892), p. 692-693. 

5% Cf. Dan Horia Mazilu, Introducere... op. cit., p. 28. 

consecință anatematizat de Biserica Ortodoxă şi a fost numit Satanasie, „cum glăsuieşte 
actul de caterisire şi de afurisanie iscălit de patriarhul ecumenic Callinic'””. 

În „Istoria Besearicii Şcheilor Braşovului”, Radu Tempea, „hirotonit preot de Antim 
Ivireanul, în 1716, şi numit apoi protopop de episcopul Râmnicului”*%, scria despre 
Atanasie: „În ce chip curva se împodobește împotriva ibovnicilor săi, aşa şi Athanasie, 
îmbrăcându-să în toate odăjdiile arhiereşti şi preoţii în feloane, să uniră cu papistaşii, 
călcând hotarălă sfintelor soboară...”%. 

Constantin Brâncoveanu încercase să împiedice acest deznodământ sfâşietor pentru 
Biserica Ortodoxă, scop în care l-a trimis, în 1699, pe ucenicul cel mai abil şi mai harnic al 
lui Antim, pe Mihai Ştefanovici, în Ardeal, la Bălgrad [Alba-Iulia], unde acesta a tipărit mai 
întâi o Bucoavnă pentru copii, având întru sine şi Crezul, cele zece porunci şi explicarea 


602 şi apoi Chiriacodromion (titlul s-ar traduce prin „Calea cea 


celor şapte Sfinte Taine 
dreaptă”, fiind echivalentul grecesc al termenului slavon „cazanie”), carte care nu era decât 
retipărirea Cazaniei lui Varlaam al Moldovei, de la 1643, la care ucenicul lui Antim, Mihai 
Ştefanovici — „pe care îl bănuiesc a fi fost nu numai tipograful, ci şi redactorul 
Chiriacodromion-ului bălgrădean”* — a adăugat şi câteva din predicile lui Ioannikie 
Haleatovski, din culegerea acestuia intitulată Cheia înfelesului, tradusă şi tipărită în 
româneşte la inițiativa mitropolitului Varlaam al Ungrovlahiei’. 

În prefața acestei cărți, Ştefanovici scria, spre încurajarea ardelenilor, că 
Brâncoveanu este „patronaşu adevărat al Sfintei Mitropolii de aici din Ardeal”, În opinia 
lui Virgil Molin, Mihai Ştefanovici a fost trimis în Transilvania „doar cu autoritatea 
prestigiului său de meşter şi n-a adus de la Bucureşti instalație tipografică”®’®, cauzele 
putând fi complexe. 

Adevărata avalanşă de cărți ortodoxe şi anti-catolice venea însă din Țara 
Românească. În acest sens, multe volume tipărite în apărarea credinței, cu conţinut 
apologetic şi polemic, au ieşit de sub teascurile lui Antim, precum şi cărți de slujbă, şi au 
luat şi calea Ardealului. Între acestea reamintim Carte sau lumină cu drepte dovediri din 
dogmele Besericii Răsăritului asupra desghinării papistaşilor, a lui Maxim Peloponesianul, 
tipărită la Snagov, în 1699, Învățătura dogmatică a Bisericii Răsăritene, concepută de 
Sevastos Kimenitul şi apărută la Bucureşti, în 1703, masivul volum intitulat Tomul bucuriei. 
Împotriva latinilor, pregătit de Dosithei (Râmnic, 1705) şi Panoplia dogmatică a lui Alexie 
Comnenul (Târgovişte, 1710). 





°? Dan Horia Mazilu, Recitind literatura română veche, vol. III, Ed. Universităţii din Bucureşti, 2000, 
p. 314. 

6 Idem, p. 312. 

601 Cf. Idem, p. 314. 

62 Cf. Diac. Asist. I. Rămureanu, art. cit., p. 837. 

6 Dan Horia Mazilu, Recitind..., vol. II, op. cit., p. 361. 

64 Cf. Ibidem. 

605 Cf. Diac. Asist. I. Rămureanu, art. cit., p. 837. 

% Virgil Molin, Contribuţiuni..., art. cit., p. 321. 

Întorcându-ne însă la Mihai Ştefanovici şi la activitatea lui în Transilvania, se pare că 
acesta intenţiona să imprime şi un Liturghier la Bălgrad””, dar a fost nevoit să se revină în 
țară, lângă Antim Ivireanul, întrucât „aici (la Bălgrad — n.n.) se instalează acum Bărânyi Pál 
ca cenzor plenipotenţiar al iezuitismului de pe lângă Atanasie, devenit unsul 
herţegprimaşului Kolonitch şi al Burg-ului vienez. 

Aici nu se mai vorbeşte acum în pitoreasca limbă a străvechii Ortodoxii, nu se mai 
tipăresc Bucoavne, ci Katekismus valachicus-uri, iar Atanasie va fi de acum înainte 
Illustrissimi et Reverendissimi  Athanazie den mila luy Dumnezeo şi szkăunului 
Aposztolesczk în czára Ardyedlului păstor de paie, în umbra lui fiind catehetul iezuit”%%5. 

Domnitorul Țării Româneşti, Constantin Brâncoveanu, încerca din răsputeri să 
limiteze prozelitismul anti-ortodox din Transilvania, ctitorind aici biserici — precum la 
Făgăraş, Poiana Mărului, Braşov, Recea, Sâmbăta de Jos*% — şi chiar trimițând epistole 
românilor braşoveni, pentru a le da curaj şi a-i întări în credinţa lor. „Nobilele străduinţe ale 
cucernicului voievod Constantin Brâncoveanu şi ale mitropolitului Antim Ivireanul (pe 
atunci încă egumen — n.n.), n-au rămas fără rezultat. 

O vrednică familie înstărită din Braşov, familia fraților David şi Teodor Corbea, 
trecu în Ţara Românească şi sacrifică toată averea şi influenţa ei pentru apărarea fraţilor 
oropsiţi din Transilvania, rămaşi sub dominație străină. Cu sprijinul lui Constantin 
Brâncoveanu, ei reuşesc, încă din vara anului 1704, să anihileze pentru mulți ani rolul şi 
acţiunea în favoarea unirii cu Roma a episcopului unit Atanasie Anghel”! 

Românii din Şcheii Braşovului au avut o frumoasă istorie de rezistenţă faţă de 
Uniaţie, pe care autorităţile încercau să o impună cu forţa clerului ortodox. La 5 iulie 1701, 
Brâncoveanu spunea într-o scrisoare către preoţii şi gocimanii Braşovului că s-a bucurat 
mult pentru că ei „nu s-au lunecat cu firea, ce şi-au păzit cinstea legii sale... curata lege cea 
pravoslavnică, carea de la părinţii şi moşii voştri o aveţi””!! şi le promitea sprijin şi ajutor, 
afirmând: „ŞI noi iarăşi, cu ceia ce va fi de pre partea noastră a vă păzi şi a vă ajuta, nu vom 
lipsi”*!7. Cât despre Atanasie Anghel, pe care îl privea ca pe un apostat, îi asigura că îşi va 
lua plata de la „Direptul Judecător Dumnezeu”€!5. 

Ajungând mitropolit al Ungrovlahiei, Antim Ivireanul poartă şi el o bogată 
corespondenţă cu românii din Şcheii Braşovului, cărora le hirotoneşte preoţi şi diaconi, le 
trimite cărți şi cele necesare slujbei, le oferă sfat şi ajutor. Dintr-o astfel de epistolă, datată 3 
august 1708, aflăm că în 1701, la scurt timp după ce a avut loc perfectarea Uniaţiei, preoţii şi 





607 Cf. Idem, p. 322. 

%% Ibidem. 

6 Cf. G. Popescu-Vâlcea, Iniţiator şi protector al unui nou stil în arta românească: stilul 
brâncovenesc, în rev. Biserica Ortodoxă Română, LXXXII (1964), nr. 9-10, p. 902-903. 

610 Pr. Prof. I. Rămureanu, Constantin Brâncoveanu sprijinitor al Ortodoxiei, în rev. Biserica 
Ortodoxă Română, LXXXII (1964), nr. 9-10, p. 923. 

SI! Cf. Diac. Asist. I. Rămureanu, Luptător..., art. cit., p. 837. 

612 Cf, Ibidem. 

613 Cf. Ibidem. 


129 


gocimanii din Şcheii Braşovului şi-au trimis reprezentaţi la Bucureşti, prin care au semnat o 
declaraţie confirmând că doresc să depindă mai departe, în „ceale sufleteşti”, de mitropolitul 
Teodosie al Ungrovlahiei şi de cei ce vor urmal“. Doreau, cu alte cuvinte, să rămână sub 
autoritatea spirituală a Bisericii Ortodoxe şi sub jurisdicția Mitropoliei Țării Româneşti. 

Este impresionantă mărturia credinţei lor şi conştiinţa etnică şi religioasă de care au 
dat dovadă şi pe care au expus-o inclusiv într-o scrisoare adresată împăratului Carol al VI- 
lea, conducătorul Imperiului austro-ungar (concepută probabil între anii 1711-1713), în care 
braşovenii afirmă: „De când cu mila lui Dumnezeu ni s-au ridicat casa dumnezeiască, Sfânta 
Biserică, în acest pământ al cinstitei cetate a Braşovului, deacă au descălecat strămoşii noştri 
aici la anul 1392, pe credinţa legii vechi greceşti s-au zidit şi pe aceia au trăit strămoşii, 
moşii noştri şi noi pe aceia până acum suntem creştini.(...) 

Că şi noi astfeliu de oameni români, cari locuim aici din totdeauna, am fost cu 
dreptate şi ascultători de domni ca nişte robi şi toate poruncile şi dăjdiele care ne vin le dăm 
şi alte porunci le ascultăm toate, ca să putem şi noi trăi în pace cu bisericile şi cu preuţii 
noştri, într-această lege veche grecească în care ne-am pomenit, de care lege nu suntem 
bucuroşi să ne depărtăm cu capul deodată, mai bucuroşi suntem a muri, decât cât de puţin să 
ne schimbăm din lege; căci şi în vremea cruţilor şi când s-au bătut cu turcii, mulți oameni de 
ai noştri au dat ajutor împăratului şi ţării, şi mulți au pierit la război, alţii sunt robi şi acum la 
tătari, încă şi din feciorii preuţilor din Braşov, şi rămânem şi de acum gata a asculta pre 
luminatul împărat şi a-i sluji cu dreptate, tocma şi capul a ne pune, numai în lege să avem 
pace şi sufletele să nu ni se tulbure”!?. 

Braşovenii recunoşteau autoritatea politică a împăratului de la Viena, dar cereau, cu 
demnitate şi curaj, respectarea drepturilor lor religioase şi libertate confesională, 
exprimându-și dorinţa de a rămâne mai departe ortodocşi: „măcar că la unirea Vlădichii lui 
Atanasie şi pe noi ne-au întrebat ce zicem, (...) am rămas în ce am fos 0 

Românii din Şchei au recunoscut în faţa împăratului că plătesc darea mitropolitului 
unit Atanasie, dar merg la Bucureşti, la Mitropolitul ungrovlah, pentru hirotonisirea preoţilor 
lor, după cum era obiceiul şi înainte de a fi semnată Uniaţia: „când ni-au trebuit preot, am 
dat numai darul (plocon) Vlădichii acestuia [unit], iar darul, adecă hirotonia, am luat de la 
Vlădica din Țara Muntenească, căci că până nu se unise Vlădica Atanasie, tot în Ţara 
Muntenească se hirotonea şi Vlădicii, şi pentru aceia noi am rămas de ne ţinem tot de ce ne- 
am ţinut şi mai nainte. Pentru aceste rânduele, Sfânta Biserică aceasta a Braşovului are 9 
biserici care sunt în satele dimprejur...”*". 

Corespondenţa pe care mitropolitul Antim a întreţinut-o cu aceşti curajoşi braşoveni 
a fost purtată pe toată durata păstoririi sale, credem noi, deşi nu ni s-au păstrat scrisori decât 


614 Cf, Ibidem. 

615 Cf, Gherasim Timuş, Acte relative la istoria Bisericii Române, în rev. Biserica Ortodoxă Română, 
XI (1888), nr. 12, p. 1031-1032. 

616 Cf. Idem, p. 1031. 

dintre anii 1708-1713. Mitropolitul nostru se îngrijeşte îndeaproape de situația românilor din 
Șchei, pe care îi îndeamnă insistent, prin scrisori repetate, între 1708 şi 1710, să îşi trimită 
reprezentanți la Bucureşti, „pentru luarea blagosloviei şi primirea învăţăturii în ceale 
sufleteşti, dupre datoria ce să află aici legaţi la scaunul exarhiei şi mitropoliei noastre a 
Ungrovlahiei, încă de la 1701” şi „ca să vă învăţăm cele ce să cuvin”"!?. 

Într-o altă misivă, datată 15 februarie 1713, Antim comunică preoţilor şi clericilor 
din Braşov că a primit două scrisori de la ei şi „cele ce ni-aţi scris încă am înţeles”. Deşi 
nu lămureşte explicit despre ce au scris braşovenii, Antim dă de înţeles mai jos că e vorba de 
„supărarea ce aveţi de către vlădica de acii [Atanasie] şi de către ceilalți papistaşi””?!, care 
probabil făceau presiuni asupra lor ca să accepte Uniaţia. Mitropolitul îi mai informează şi 
despre faptul că „diaconul şi grămăticul ce ne-aţi trimis, după cum ne scrieţi, s-au hirotonit 
amândoi, diaconul preot şi grămăticul diacon”, anunţându-i totodată că, în câteva zile va 
formula în scris pentru ei un răspuns detaliat cuprinzând sfaturi şi învățături „pentru toate 
lucrurile ce veţi face”? şi „vă vom trimite şi cartea aceia ce am pus de a face cu carea să vă 
putem apăra”, dar nu precizează despre ce carte este vorba. 

Dacă era una din cărțile de slujbă — Antim a tipărit, în 1713, Liturghierul, 
Catavasierul şi Molitvenicul — sau o altă carte, dedicată numai ardelenilor şi neidentificată 
încă, nu ştim. Despre diaconul desemnat spre a fi înălţat la treapta de preot, ştim că se numea 
„Ion sin (fiul) popei Pătru Cărăuşu” şi că a fost hirotonit la Bucureşti de către Antim”. 

La 17 mai, în acelaşi an, mitropolitul Antim le scrie însă din nou braşovenilor, 
încunoştințându-i că a hirotonit doi grămătici, unul diacon şi altul preot, „căruia i-am dat şi 
blagoslovenie de duhovnicie, împreună cu cartea noastră iscălită”®%, carte care ar putea fi, 
cel mai probabil, Învățătura besericească la cele mai trebuincioase şi mai de folos pentru 
învățătura preoților... (Târgovişte, 1710), sau poate Învăţătură pre scurt pentru taina 
pocăinţii (Râmnic, 1705). 

Antim îi anunţă şi despre faptul că le-a trimis Sfântul Mir, promițând că le va dărui 
orice vor avea nevoie şi că „pentru nişte cărțulii, ce ne pohtiţi să vă trimitem, pentru 
supărarea ce aveţi de la papistaşi, n-am putut să le isprăvim, ci va mai fi îngăduială, până va 
trece praznicul Sfântului Constantin, şi după aceia vom sta cu tot dinadinsul de vom isprăvi 

şi vă vom trimite”. Aceasta este ultima scrisoare ce ni s-a păstrat din această minunată 
corespondenţă între mitropolitul Antim Ivireanul şi clerul român din Şcheii Braşovului. 

S-a afirmat chiar o contribuție mult mai mare a mitropolitului, într-un articol 
comemorativ, unde se spune că „Antim a hirotonit preoţi pentru ortodocşii ardeleni, a hărăzit 
acestora în dar mai ales cărți date la lumină de el însuşi — dintre care unele se mai întâlnesc 
şi azi prin multe biserici transilvănene —, în mod gratuit a oferit burse unor elevi braşoveni, 
la şcolile coordonate de el în Muntenia, a trimis ortodocşilor din Braşov chiar o tipografie 
clandestină, care, pentru aceştia, în condiţiile luptei pentru rezistenţa credinţei străbune, era 
atunci atât de necesară, ş. a.; fapte ce, din destul, probează grija pe care el a purtat-o şi 
românilor de la nord de Carpaţi: şi aceasta fiind una din legăturile sale cu pământul 
românesc”? 

Cunoaştem, din cele ce am afirmat până acum, că Antim Ivireanul a săpat litere arabe 
— prin calcografie după manuscrise arabe — şi a tipărit cărți în această limbă pentru creştinii 
din Antiohia, la solicitarea patriarhului lor, pe care acesta a înaintat-o către domnitorul 
Constantin Brâncoveanu, după care, utilajul făurit de Antim le-a fost dăruit cu totul arabilor, 
constituind prima tipografie a creştinilor ortodocşi din Antiohia, care, transportată mai întâi 
la Alep, apoi la mănăstirea Balamand, şi în sfârşit, la mănăstirea Sf. loan din Saeg (sudul 
Libanului), a tipărit cărți începând cu Psaltirea din 1706 şi încă mai era funcţională în 
secolul trecut”. 

Vestea bunăvoinţei domnitorului român şi a renumitului său tipograf, Antim 
Ivireanul, a ajuns la compatrioţii acestuia georgieni, care au cerut şi ei sprijin pentru tipărirea 
cărților. Astfel, regele Georgiei, Vahtang al VI-lea, a solicitat, la rândul lui, ajutorul 
domnitorului Constantin Brâncoveanu şi, imediat după numirea ca mitropolit a lui Antim şi 
strămutarea lui de la Râmnic la Târgovişte, harnicul său ucenic, Mihai Ştefanovici, a fost 
trimis în capitala Iviriei, Tiflis (Tbilisi) cu misiunea de a tipări cărţi, urmând ca Antim să fie 
secondat, mai departe, în arta tipografiei, de un alt ucenic priceput, Gheorghe Radovici. 

Se pune întrebarea cât de mare a fost aportul lui Antim în această situaţie, mai exact, 
dacă, după modelul coreligionarilor arabi, georgienii au beneficiat şi de utilaj tipografic 
realizat în Țara Românească de marele mitropolit tipograf. Având în vedere că acesta trebuie 
să fi fost familiar cu limba şi alfabetul georgian este de crezut că îi era mai uşor să execute 
această lucrare, după ce îşi demonstrase măiestria şi săpase litere arabe prin calcografiere. 

Dacă însă nu a făcut acest lucru, explicaţia o putem afla în lipsa timpului necesar, 
precum şi posibilitatea ca ivirenii să fi fost deja în posesia unei tipografii mai vechi în limba 
georgiană, fiind însă obstrucționaţi în ţelurile lor de absenţa unui meşter tipograf, pe care l- 
au solicitat în Țara Românească, cunoscând foarte bine reputaţia voievodului român şi 

punându-și încrederea, probabil, şi în sentimentele mitropolitului Ungrovlahiei faţă de ţara 
sa natală. 

Cu această ultimă ipoteză, că Antim nu a săpat litere georgiene, este de acord Virgil 
Molin — deşi, după cum am precizat într-o referire anterioară, alţi cercetători înclină să-i 
acorde tot lui Antim creditul pentru făurirea primei tipografii ivirene —, susținând că un alt 
ardelean, de data aceasta maghiar, înaintea sosirii lui Mihai Ştefanovici în Georgia cu 
aproape douăzeci de ani, a lucrat la Amsterdam litera necesară tipografiei ivirene, la 
comanda regelui Arcil”%. 

Molin aduce ca probe scrisoarea de mulţumire a regelui Arcil către primarul 
Amsterdamului, Nicolas Witsen, care a intermediat legătura acestuia cu Tótfalusi Kis 
Miklós, meşterul matriţer care a gravat consoanele pentru alfabetul georgian“, precum şi 
propriile afirmaţii ale lui Tótfalusi, care scria că a făcut litere pentru armeni şi georgieni, 
pentru aceştia din urmă, se lăuda el, chiar mai frumoase decât cele pe care i le oferea 
modelul manuscriptic: „Aceştia (georgienii), neavând niciodată tipar propriu, s-au servit 
numai de manuscriptum-uri, ca şi turcii; de aceea s-a hotărât regele lor să scrie el însuşi 
Alphabetum-ul lor, precum şi ceva texte anexate, aşa mi le-a trimis mie la Amsterdam. Eu 
însă, neaprobând forma lor, le-am făcut (georgienilor) alte litere, mai împodobite, pentru 
care fapt s-au bucurat foarte mult...”%?. 

De asemenea, profesorul Pápai Pâriz Ferencz din Aiud, care l-a pregătit şi la 
îndemnat pe Tótfalusi să meargă în Olanda, a scris, după moartea acestuia — petrecută în 
1720 — o poveste în versuri a vieţii lui, tipărită la Cluj în 1757, în care l-a numit „Phoenix-ul 
Transilvaniei” şi în care a amintit şi faptul că acesta a săpat litere pentru georgieni, al căror 
rege a înfiinţat astfel prima tipografie din istoria lor”. În plus, conform lui Virgil Molin, 
istoriografia maghiară a înregistrat acest lucru drept un fapt indubitabil. 

Pe noi cel puţin, aceste dovezi ne conving să credem că a existat o tipografie în 
Georgia înainte de sosirea lui Mihai Ştefanovici la Tiflis în 1708. Însă apar şi alte semne de 
întrebare. Acelaşi cercetător reproduce din prefeţele regelui Vahtang al VI-lea la primele 
două cărți tipărite de Ştefanovici — care, în Georgia, şi-a luat numele de Ştefaneşvili 
ungrovlahul — în care acesta afirma că: „,...am adus tipograf din Țara Românească şi am 
aşezat (subl. n.) o tipografie”; şi respectiv: „am chemat din Valahia un tipograf şi am 
întocmit (subl. n.) o tipografie”. 

La fel scria şi ucenicul lui Antim în preambulul primei sale cărți tipărite în Georgia: 
„cu ajutorul lui Dumnezeu, eu am aşezat (subl. n.) o tipografie în ţara voastră. (...) Eu am 
acum litere şi alte lucruri trebuincioase unei tipografii în număr îndestulat”*5. Concluzia lui 


60 Cf. Virgil Molin, Contribuţiuni..., art. cit., p. 324-331. 
SI Cf. Idem, p. 328. 

Molin este că, nefiind pomenit numele lui Constantin Brâncoveanu sau al lui Antim 
Ivireanul, regele Vahtang, prin Mihai Ştefanovici, a repus doar în funcţiune şi a reorganizat 
tiparniţa făurită mai demult. Însă, în opinia noastră, la fel de neaşteptat şi dezorientant este şi 
faptul că niciunul dintre aceştia nu menţionează dacă e vorba de o nouă tipografie sau de 
recondiţionarea celei vechi. În general, când se întâmplau astfel de evenimente, consemnarea 
lor oferea detalii cu privire la noutatea tiparului. 

Până la noi dovezi, nu putem să ne pronunţăm cu certitudine asupra acestui subiect. 
De menţionat însă că alţi cercetători au susținut că Mihai Ştefanovici, trimis de Sf Antim, a 
fost fondatorul primei tipografii georgiene, între care se numără Fridrich Bayern“, Dan 
Dumitrescu”, Mihail-Gabriel Popescu SĂ I. RămureanuS* că etc. 

În urma unei vizite la Tbilisi, Dan Dumitrescu a aflat despre nouă cărţi tipărite de 
Mihai Ştefanovici în limba georgiană, astfel: Evanghelie, Psaltire şi Apostol în 1709, 
Liturghierul, două Ceasloave — cu caractere diferite, întrucât limba georgiană are două 
alfabete — şi un Molitfelnic în 1710, iarăşi Psaltirea — cu grafie diferită față de prima ediţie — 
şi Învățătura ieromonahului Gherman, în 711%. Se pare că s-a dorit şi imprimarea unei 
Biblii, dar aceasta a rămas neterminată*.. 

Evanghelia georgiană tipărită de Mihai Ştefanovici în 1709 la Tiflis, avea „deasupra 
titlului, în medalion, legate prin lujeri florali, portretele Maicii Domnului, al lui lisus Hristos 
şi al Sfântului loan Botezătorul cu inscripţii în interior, în limba georgiană. Ar putea fi lucrat 
acest frontispiciu, ca şi portretele celor patru evanghelişti, de însuşi Antim, după maniera 
specifică altor tipărituri ale sale (Evangheliarul de la Snagov din 1697 sau Psaltirea greacă 
din 1700). La sfârşitul cărții este redat chipul regelui Vahtang, aşezat într-un jilţ, pe care nu-l 
putem atribui lui Antim”. 

De asemenea, după epilogul Liturghierului din 1710, semnat de Mihai Ştefanovici, 
„urmează şase versuri în limba română tipărite cu caractere gruzine, aceleaşi pe care le 
găsim în vechea noastră literatură, adesea, la sfârşitul copierii manuscriselor, adaptate de 
tipograful nostru meseriei sale, aceleaşi ca în Evangheliarul din 1697: 

Precum cei streini doresc moşia să-şi vază, 
Când sunt într-altă ţară de nu pot să şază 
Și ca cei ce-s pre mare bătuţi de furtună 

Și roagă pre Dumnezeu de linişte bună, 
Aşa şi tipografii de-a cărții sfârşire 

SEA 2 ; „643 
Laudă neîncetată dau şi mulțumire”. 


Pentru anul 1712, alte surse menţionează şi tipărirea de către ucenicul lui Antim a 
poemului Omul în pielea Tigrului, epopee naţională georgiană aparținând poetului Şota 
Rustaveli, precum şi traducerea din persană a cărţii Despre creaţii, pe care a realizat-o şi a 
însoţit-o cu comentarii însuşi regele Vahtang al VI-lea“. 

Deosebit de interesant este însă faptul că s-au conservat două exemplare din 
Evanghelia tipărită la Tbilisi în 1708, pe care Antim Ivireanul — care le-a primit, evident, de 
la ucenicul său, ce a realizat imprimarea lor — le-a dăruit voievodului Constantin 
Brâncoveanu şi pe care mitropolitul nostru scrie, în dedicaţia pentru domnitor, că această 
carte este roada cea noao care pământul iverilor, adăpându-să din râul împărăteştilor tale 
daruri, întru acest an, au odrăslit, luând şi acest pământ norocire să se îmbogăţească cu 
tiparele limbii sale — precum cu tiparele arăpeşti s-au îmbogățit Araviia, cu cele elineşti, 
Elada şi cu cele româneşti Ungrovlahia — mulțemita o aduce la Măriia Ta ca şi celelalte trei 
eparhii %5, adăugând că cele patru tipografii, cea românească, cea elină, cea arabă şi cea 
ivireană, se aseamănă cu cele patru râuri care au curs din Eden, iar adăpările tiparelor, 
carele cunosc începătura din vitejeasca-ţi voinţă, dau pretutindenea stătătoare şi vecicnică 
rodire %. 

Din cele ce afirmă aici Antim, Țara Românească nu a contribuit numai cu persoana 
tipografului la întemeierea (sau reîntemeierea) tiparniţei georgiene, ci şi cu sprijin tehnic. 
Rămâne însă curios faptul că regele Georgiei nu menţiona decât că a adus tipograf valah şi a 
întemeiat tipografie. Poate că sosirea ucenicului lui Antim în Iviria nu a făcut decât să 
îmbogăţească vechiul utilaj tipografic realizat la Amsterdam, întrucât am văzut cum 
tipograful român declara: „Eu am acum litere şi alte lucruri trebuincioase unei tipografii în 
număr îndestulat”, ceea ce ne-ar îndemna să conchidem că acest „număr îndestulat” nu 
exista anterior venirii sale. Chiar Virgil Molin recunoaşte că, dintre cele două variante 
grafice ale limbii georgiene, „de bună seamă că Tótfalusi a gravat la Amsterdam caracterul 
vechi (hutsuri), (...) iar caracterul mhedruli a fost realizat mai târziu, poate la comanda lui 
Vahtang, după moartea lui Arcil...”0%; însă el lasă de înţeles că această comandă s-a făcut tot 
la Amsterdam, înainte de venirea lui Mihai Ştefanovici, fără a avea însă dovezi în acest sens, 
ci doar pe baza presupunerilor sale. 

Însă tot el ne comunică faptul că prima carte imprimată, Evanghelia din 1709, a fost 
lucrată folosindu-se primul din aceste caractere, cel realizat la Amsterdam, în opinia sa, „cu 


trăsături geometrizate la extrem” şi care „n-a rămas cel definitiv”*%, în timp ce Liturghierul 

244. 

6&5 Opere, p. 411. 

646 Idem, p. 412. 

641 Virgil Molin, Contribuțiuni..., art. cit., p. 328. 

648 Idem, p. 328-329. 


135 


din 1710 a fost tipărit cu al doilea tip de caractere, un alfabet „mai fin, rotunjit (...), lăsând 
impresia unei caligrafii delicate” şi care „se menţine până în ziua de azi”. 

Să fi venit aceste caractere odată cu Mihai Ştefanovici şi să fie ele, oare, opera 
marelui maestru în arta tipografică, Antim Ivireanul? Nu este, cred, exclus, şi astfel s-ar 
explica afirmaţiile mitropolitului nostru cu privire la contribuția Țării Româneşti în 
realizarea unei tipografii georgiene. 

În ianuarie 1713, Antim îi scria patriarhului Hrisant Nottaras al Ierusalimului — 
urmaşul lui Dosithei şi nepotul său — cu privire la noua tipografie pe care Hrisant dorea să o 
înfiinţeze şi pentru care mitropolitul se angajase să îi trimită utilajul tipografic necesar. Se 
pare însă că, la acea dată, Antim avea unele dificultăţi, întrucât îl anunţă pe patriarhul 
ierusalimitean că „despre tot tiparul, ce ne însemnați, cum am hotărât ca să-l afierosim 
tipografiei voastre celei noi (este vorba, desigur, de tiparul cu litere greceşti — n.n.), pentru 
prezent nu este cu putinţă să ia sfârşit promisiunea, pentru că este cu desăvârşire stricat 
acela, ce ne-a rămas”. 

Dacă luăm în considerare afirmaţia lui Antim, citată anterior, din dedicaţia către 
Constantin Brâncoveanu scrisă pe Evanghelia georgiană, prin care îl elogia pe voievod ca 
fiind cel ce a făcut posibilă, prin dărnicia sa, înfiinţarea unei tipografii greceşti, atunci putem 
considera ca firească orientarea patriarhului Hrisant către Bucureşti şi către mitropolitul 
Țării Româneşti, pentru obţinerea utilajului de care avea neapărată nevoie ca să instaleze o 
nouă tipografie. 

Aceeaşi scrisoare ne oferă şi un alt amănunt interesant, cu privire la Mihai 
Ştefanovici, cel trimis în Georgia, despre care Antim spune: „Însă, dacă va da Dumnezeu 
sănătate în acest timp şi va progresa aicea ucenicul nostru, Mihail, cele ce au ieşit din gura 
mea nu le voiu călca. Acesta cu cheltuielile mele va lucra, ca să primească Fericirea voastră 
ceea ce v-am promis, şi despre aceasta să nu aveţi nicio îndoială”. 

Antim îi promitea, prin urmare, lui Hrisant, că ucenicul său va lucra pentru el, cu 
cheltuiala sa, a mitropolitului. Să înţelegem, deci, că acesta îl aştepta pe Mihai Ştefanovici să 
se întoarcă în ţară, din moment ce vorbeşte de o colaborare iminentă în scopul realizării 
proiectului unei noi tipografii, la Constantinopol? Într-o altă scrisoare însă, datată 6 aprilie 
1713, Antim îi comunica patriarhului Hrisant că „ucenicul nostru Mihail are astăzi un an de 
când a ieşit din Ivir (deci acesta părăsise Georgia pe 6 aprilie 1712 — n.n.) şi, după cum am 
auzit, a trecut foarte greu calea până la Stoliţa; dar cu ajutorul lui Dumnezeu şi cu 
rugăciunile voastre sfințite, a sosit sănătos, şi de aicea, pentru dorința de o mai mare 


E ee ela i Re = 22652 
învăţătură, s-a dus în Olanda, dar nu ştim cât timp va sta în acele locuri”. 


6 Idem, p. 329. 

650 Cf. C. Erbiceanu, Documente istorice inedite, în rev. Biserica Ortodoxă Română, XV (1891-1892), 
p. 390. 

61 Cf. Ibidem. 

62 Cf. Idem, p. 391. 

Erbiceanu afirmă, din interpretarea proprie a acestor scrisori, că Ştefanovici s-a 
întors în ţară, lângă Antim, dar a fost iarăşi trimis spre perfecţionare în Olanda”. 

Însă cercetători mai recenți au păreri cu totul diferite, considerând că acesta n-a mai 
revenit niciodată în ţară, ci a plecat cu adevărat în Olanda, făcând mai întâi un ocol, după 
unele opinii, la Moscova, unde ar fi fost trimis chiar de către Hrisant, cu o scrisoare către 
ţarul Rusiei5?. După unele surse, Mihai Ştefanovici s-ar fi reîntors din Olanda în Georgia cu 
tipar grecesc şi a imprimat, în 1713, „cartea ce cuprinde laudele Fecioarei Maria”. Mai 
departe însă, nu mai avem ştiri despre ce s-ar fi întâmplat cu el. 

Cât despre angajamentul pe care Antim şi-l luase faţă de Hrisant, acesta din urmă a 
găsit un alt tipograf în Constantinopol, pe care dorea să îl trimită, spre o mai temeinică 
instruire, lângă Antim, întrucât mitropolitul îi răspundea în aceeaşi scrisoare, amintită 
anterior: „Mult ne-a părut bine pentru tipograf, despre care ne spune Fericirea voastră, că se 
află în Constantinopol şi ne bucurăm, auzind că este capabil şi cu mintea şi cu mâinile. 
Astfel îl reclamă şi arta şi tipografia. Dacă va voi Dumnezeu să vină aicea, nu vom lipsi 
pentru iubirea către Fericirea voastră, să-i explicăm ceea ce nu ştie, spre uşurarea 
meşteşugului şi de ar fi chiar îndărătnic, însă, văzând în practică învăţătura adevărată, se va 
întoarce de la părerile lui şi cel gângav va deveni uşor la limbă şi curând recunoscător cu 
mulţumire”*56. 

Dacă Antim Ivireanul l-a instruit cu adevărat, introducându-l în tainele cele mai 
ascunse ale artei tipografice, pe acest ucenic grec, pe care îl recomandase patriarhul Hrisant, 
nu ştim cu certitudine. Important este faptul că, prin Antim, tipografiile de la Târgovişte şi 
Bucureşti erau, la acea dată, printre cele mai însemnate pentru Răsăritul Ortodox — alături de 
cele de la Moscova şi Veneţia —, un adevărat focar cultural şi religios, cu iradieri 
semnificative pentru ţări care erau ocupate de puterea otomană. 

Fermitatea şi intransigenţa mitropolitului Antim Ivireanul nu s-a manifestat însă 
numai faţă de inamicii credinţei ortodoxe, ci şi în probleme interne ale Bisericii. Atât el, cât 
şi Constantin Brâncoveanu, au avut o gândire teologică profundă şi au luat întotdeauna 
atitudine, atunci când au considerat că ierarhii greci îşi arogă prerogative peste cele canonice 
sau când au sesizat o nedreptate evidentă. Domnitorul Brâncoveanu a primit astfel, în ţara 
sa, a acordat protecție şi a luat personal apărarea unui teolog grec, loan Cariofil, fost 
profesor şi director al Academiei din Fanar şi mare logofăt al Patriarhiei din Constantinopol, 
care, acuzat de erezii calviniste, fusese îndepărtat din funcţiile sale de un sinod 
constantinopolitan, în 1691. 

Acest loan Cariofil îşi găseşte adăpost la Bucureşti, fiind primit în mănăstirea Radu 
Vodă, unde moare un an mai târziu şi unde este înmormântat. Se pare însă că au existat şi 


653 Cf. Ibidem. 

64 Cf. Damian P. Bogdan, Legăturile Țărilor Române cu Georgia, în rev. Studii Teologice, IV (1951), 
nr. 4, p. 160, apud. Virgil Molin, Contribuţiuni..., art. cit., p.336-337 şi nota 51. 

65 Diac. Asist. I. Rămureanu, art. cit., p. 846. 

656 Cf, C. Erbiceanu, Documente..., art. cit., p. 391. 

alte motive ale îndepărtării sale, şi anume conflictul său cu patriarhul Dosithei al 
Ierusalimului din cauza mănăstirii Sinai şi dorinţa lui Alexandru Mavrocordat Exaporitul — 
tatăl viitorului domn al Țării Româneşti, Nicolae Mavrocordat — de a-i lua locul în calitate 
de mare logofăt.“ Singura vină a lui loan Cariofil era de a nu accepta termenul latin de 
transsubstantiatio în ceea ce priveşte prefacerea Sfintelor Daruri în Sfintele Taine ale lui 
Hristos, şi nici pe cel de petovolworç (traducerea greacă a celui latin), ci numai pe cel de 
6uoovoog, tradiţional ortodox, considerând că primele două sunt catolicizante. 

Însă Dosithei îl acuză de erezie, inclusiv într-un Manual împotriva lui Cariofil, pe 
care l-a tipărit la Iaşi în 1694, numindu-l lutero-calvin, gnostic, maniheu, bogomil, ebionit, 
mesalian, etc.%5. Brâncoveanu i-a luat însă apărarea şi chiar se pare că l-a mustrat într-o 
scrisoare pe Dosithei, deoarece răspunsul patriarhului la „ingerinţele” voievodului muntean 
a fost foarte dur, acesta afirmând: „Legile (creştineşti) nu s-au întocmit pe munţii Țării 
Româneşti, nici de domnii Ţării Româneşti, ci în Constantinopol şi de către Împărați şi 
Sinoade”, 

Cu acordul lui Brâncoveanu, Antim a tipărit, în apărarea lui Cariofil, în 1697, la 
Snagov, o carte lăsată de acesta în manuscris, înainte de a muri, Manual despre câteva 
nedumeriri, la care adaugă o prefață (de fapt, dedicația către domnitor, în grecește) încărcată 
de elogii la adresa acestei lucrări şi a autorului său“%. 

Aici îl numeşte pe loan Cariofil „prea înțeleptul, preaînvăţatul..., preacinstitul mare 
logofăt al Marii Biserici a lui Hristos”! şi informează că e vorba de o lucrare în întrebări şi 
răspunsuri, cel care adresa întrebările fiind marele cărturar Constantin Cantacuzino, care de 
asemenea s-a solidarizat cu poziţia lui loan Cariofil. 

Antim expune o opinie personală foarte îndrăzneață afirmând: Această lucrare 
căzându-mi în mâini şi citind-o cu atenţie şi aprofundare şi văzând-o a fi foarte folositoare 
fiecărui ortodox, întru răsturnarea dogmelor opuse şi întărirea şi confirmarea hotărărilor şi 
citatelor adevărului însuşi, m-am oferit, foarte bucuros şi împins eu însumi de un zel 
dumnezeiesc, s-o tipăresc în folosul tuturor şi pentru mântuirea sufletelor şi pentru veşnica 
amintire a celor care s-au ostenit şi a acestor preainvăţaţi eroi care s-au preocupat şi 
pentru pomenirea apărătorilor credinţei ortodoxe *?. 

După toate datele, „domnitorul Constantin Brâncoveanu şi Mitropolitul Antim 
Ivireanul, pe atunci ieromonah (egumen — n.n.), n-au protejat un eretic, ci un drept 
credincios, întâmplător mai tradiţionalist decât marele Dosithei”®® 





67 Cf. N. Chiţescu, O dispută dogmatică din veacul al XVIII-lea, la care au luat parte Dosithei al 
Ierusalimului, Constantin Brâncoveanu şi Antim Ivireanul, în rev. Biserica Ortodoxă Română, LXIII (1945), 
nr. 7-8,p. 321. 

658 Cf. Idem, p. 326. 

6 Cf. Idem, p. 341. 

6 Cf. Opere, p. 399-402. 

41 Idem, p. 400. 

%2 Idem, p. 401. 

6&3 N, Chiţescu, art. cit., p. 349. 

Această întâmplare este o dovadă a marii erudiţii teologice pe care şi-o însuşiseră, 
atât voievodul muntean, cât şi egumenul de la Snagov — pe atunci — Antim, astfel încât să 
aibă discernământul necesar pentru a tranşa probleme dogmatice atât de subtile, luând, nu 
fără riscuri, apărarea unui prigonit pe nedrept, împotriva unui patriarh ca Dosithei — şi 
aceasta nu a fost unica situaţie în care Brâncoveanu s-a împotrivit acestuia — şi a unui sinod 
constantinopolitan care l-a găsit vinovat pe Cariofil. 

Justeţea cugetării lui Antim Ivireanul în apărarea intereselor Bisericii şi a neamului 
său adoptiv reiese şi din următoarele două situaţii. 

Prima dintre ele se referă la faptul că Antim realizează aproape singur naţionalizarea 
cultului, în contextul în care Dosithei, spre exemplu — şi în acord cu el era şi urmaşul lui — se 
pronunţa împotriva traducerii slujbei în limbile vernaculare, considerând, după cum se vede 
şi dintr-o scrisoare adresată ţarului Petru cel Mare, că numai „limba greacă este adevărata 
interpretă a raţiunii şi înțelepciunii sufleteşti: numai graţie ei pricepem deplin sensul ce-l 
închid în sine cărţile sfinte...”SS%. Antim Ivireanul, realizând traducerea cărţilor de slujbă în 
română şi tipărindu-le pe cheltuiala sa proprie, acţiona, desigur, împotriva recomandărilor 
directe ale lui Dosithei. 

În cea de-a doua situaţie, la care făceam anterior referire, îl vedem pe mitropolitul 
Ungrovlahiei opunându-se lui Hrisant Nottaras şi apărând cu toată puterea interesele 
Bisericii Româneşti. Astfel, la mai puţin de doi ani de la instalarea lui Antim în scaunul 
mitropolitan, au ieşit la iveală motivele unui conflict major între acesta şi patriarhul 
Ierusalimului Hrisant, care, împreună cu patriarhul Alexandriei, Gherasim Palladas, 
conduseseră slujba de hirotesire a acestuia întru mitropolit. 

Însă Antim, considerând ridicarea sa pe cea mai înaltă treaptă ierarhică un dar 
dumnezeiesc şi nu o favoare umană din partea cuiva şi fiind foarte sensibil la nedreptăţi, mai 
ales la cele flagrante, nu l-a cruțat nici pe patriarhul Ierusalimului de critici extrem de 
virulente la adresa comportamentului său despotic, atunci când acesta, încălcându-şi 
atribuţiunile canonice, a pretins — profitând de inerția patriarhiei de Constantinopol — ca nu 
mai puţin de douăzeci de mănăstiri din Ţara Românească şi încă multe alte biserici de mir, 
să fie considerate ca stavropighii ale Bisericii Sfântului Mormânt, adică să fie închinate 
Patriarhiei de Ierusalim, veniturile lor să revină acestei Patriarhii, iar în aceste mănăstiri şi 
biserici să fie pomenit mai întâi numele lui, înaintea celui ecumenic — la ectenia „Întâi 
pomeneşte, Doamne...” — fără a mai fi amintite numele episcopului locului sau al 
mitropolitului Ungrovlahiei”*. 

Hrisant i-a formulat, în mod epistolar, patriarhului ecumenic Atanasie al V-lea, o 
cerere prin care, motivând un aşa-zis obicei vechi, împământenit în Moldova şi Țara 
Românească, a pretins ca numeroase mănăstiri şi biserici de aici, închinate Sfântului 
Mormânt, să fie sub stăpânirea sa şi în ele să fie pomenit, exclusiv, numele său, pretenția 


64 CF. Diac. Asist. I. Rămureanu, art. cit., p. 846. 
65 A se vedea C. Erbiceanu, Un document de la Mitropolitul Ungrovlahiei Antim Ivireanul, în rev. 
Biserica Ortodoxă Română, XV (1891-1892), p. 60-64. 

căreia patriarhul ecumenic i-a răspuns pozitiv printr-o altă scrisoare, acordându-i lui Hrisant 
aceste prerogative exagerate, împreună cu dreptul de a numi şi de a scoate egumeni din 
aceste mănăstiri şi de a nu mai fi pomenit în ele şi episcopul locului“%. 

Pretenţiile abuzive şi cu totul anti-canonice ale lui Hrisant, precum şi răspunsul 
Patriarhiei Ecumenice, au stârnit, pe bună dreptate, indignarea şi revolta lui Antim Ivireanul, 
care — după cum a făcut dovada şi în alte situaţii — urmându-şi simţul dreptăţii şi dorind să 
restabilească legalitatea canonică în Biserica Ungrovlahiei, i-a scris la rândul său 
patriarhului ecumenic Atanasie, epistola sa, datată 26 decembrie 1710, fiind nu numai o 
dovadă a indignării sale, dar şi încă un document mărturie a curajului şi a demnităţii sale. 

Antim se exprimă, cu această ocazie, reprobator față de Hrisant, citând intens din 
canoanele Sinoadelor Ecumenice, din ale Sfântului Vasile cel Mare şi din legislația 
împăratului Justinian” — dovedind că le cunoaşte foarte bine — cerând aprobarea Patriarhiei 
ecumenice în această problemă: „Cu atât mai ridicol iarăşi este a zice că se află în 
Ungrovlahia mănăstiri supuse celui al Ierusalimului sau altui Patriarh, afară de mănăstirile 
stavropighiace ale Prea Sfinţiei Voastre. ( ...) Deci numai milă se dă celui al Ierusalimului, 
cu consimțământul nostru, pentru Sfântul Mormânt, de către mănăstirile noastre, dar nu că el 
este al Ungrovlahiei”*%. 

Amintind canoanele care îndreptăţeau poziţia Mitropolitului Antim, acesta se 
întreabă: „Cum nu se înfricoşează ca Patriarh spiritual, cel al Ierusalimului, ştiind foarte bine 
anatemele acestor Părinţi? (...) Cetească Fericirea Sa legea lui Justinian despre mănăstiri, 
care prescrie că datorează să menţină dispoziţiile făcute de ctitori în mănăstiri, dacă nu 
voieşte a se opune canoanelor”**. 

Antim susține că, dacă în trecut, unii domnitori-ctitori, necunoscând legile 
bisericeşti, au dăruit, din evlavie, mai multe drepturi decât se cuvenea, altor patriarhii — şi 
mai ales celei de Ierusalim — decât cea ecumenică, acest obicei este nul din punct de vedere 
canonic şi nu poate fi considerat încetățenit prin tradiţie, întrucât contravine canoanelor şi s- 
a făcut din neştiinţă: „pentru că zic dumnezeieştile legi: că acele rău judecate şi aşezate, nici 
legea, nici timpul, nici deprinderea nu le confirmă. Şi iarăşi, cele ce sunt din ele adevărate de 
la început, nu se desființează. 

Dacă dar legile nu confirmă acestea, cum ar putea avea rațiune de existenţă cele ce se 
opun dumnezeieştilor canoane ale Fericiţilor Părinţi? Căci mănăstirile cele odată afierosite 
lui Dumnezeu cu socotinţa Episcopului, şi nu dumnezeieştii Biserici a Sfântului Mormânt, 
nu pot să se afierosească altuia a doua oară; căci nu este Dumnezeu Biserica Mormântului 
cel dătător de viaţă, ci Biserica este a lui Dumnezeu şi afierosită Unuia Singur Dumnezeu, 
după cum [sunt] şi celelalte Biserici. De unde dar să aibă dreptul Fericirea Sa de a se pomeni 


66 Cf. Al Elian, Antim Ivireanul — apărător al prerogativelor scaunului mitropolitan al Ungrovlahiei, 
în rev. Studii Teologice, XVIII (1966), nr. 9-10, p. 519-530. 

67 Cf. C. Erbiceanu, Un document... art. cit., p. 62-63. 

668 Cf. Idem., p. 61-62. 

6 Cf. Idem., p. 62. 

în mănăstirile ce nu sunt supuse lui? Şi apoi nici nu vă face cinste vouă, Preasfinţite, să aibă 
cel al Ierusalimului mănăstiri stavropighiale în Mitropoliile supuse tronului Ecumenic şi a 
abuza de acestea şi să aibă stăpânire asupra Mitropoliţilor ce sunt peste acestea”. 

Antim expune aici punct cu punct toate impedimentele canonice pentru care Hrisant 
nu avea dreptul să abuzeze de generozitatea românilor. Parafrazându-l pe Sfântul Pavel, în 
final, acesta este neînduplecat: „nici noi nu putem să-i dăm drepturile noastre, măcar şi înger 
dumnezeiesc din cer de ne-ar îndemna la aceasta, păstrând cu mai multă sârguinţă Sfintele 
Canoane ale Fericiţilor Părinţi şi legile dumnezeieşti, decât porunca îngerului”! avertizând 
că, dacă Hrisant nu este de acord să primească darurile care i se dau ca milă şi să fie pomenit 
numai împreună cu mitropolitul Ungrovlahiei, „atunci le va pierde pe ambele”. 

Patriarhul Ecumenic a trebuit să recunoască justețea şi solida întemeiere canonică a 
argumentelor mitropolitului Țării Româneşti şi să renunţe la hotărârea anterioară, prin care îi 
oferea privilegii nejustificate lui Hrisant. Este lesne de înţeles că această luare de atitudine a 
lui Antim faţă de abuzurile lui Hrisant a dus la supărarea îndelungată şi poate niciodată pe 
deplin stinsă a patriarhului ierusalimitean, deşi dreptatea nu era de partea lui. Doi ani mai 
târziu, în 1712, cel care reinițiază dialogul epistolar cu Hrisant este tot Antim, în termeni 
respectuoşi, dar demni. 

Răspunsul acestuia dovedea că nu a trecut uşor peste jignirea ce i se părea a-i fi fost 
adusă, întrucât, într-o nouă misivă, Antim scrie: „Dar cu bucuria ne-au adus şi întristare nu 
mică, văzând unele imputări şi vechile presupuneri, pe care Fericirea voastră zice că le-a 
aruncat în adâncul uitării, că izbucnesc din adâncime şi ne revin în memorie cu sunet. Şi ne 
mirăm că lucrul este aşa, ştiind sigur (după cum şi Fericirea voastră ştie) că despre acestea 
am dat dezvinovăţiri îndeajuns, şi în scris şi oral, acelora ce din început ni le-au atribuit”*5. 
Antim susţinea cu aceeaşi tărie nevinovăția sa, afirmând că toate dovezile sunt de partea sa: 
„Acestea cu harul lui Dumnezeu nu ne lipsesc, pentru că avem în ajutor adevărul”. 

Uimitoare sunt pentru noi astăzi dovezile de fermitate, de verticalitate morală şi de 
conştiinţă creştină nefracturată, pe care ni le-a oferit Antim Ivireanul, într-un veac în care, ca 
şi astăzi, împlinirea unor idealuri personale sau comunitare, reclama fracţionarea conştiinţei, 
păstrarea integrităţii etice şi morale fiind confruntată cu piedici enorme, aproape 
insurmontabile. Toate acestea într-o Valahie tulburată de interese nu totdeauna curate, 
adesea opozabile, şi într-un Orient creştin-ortodox care trebuia să plătească, pentru a 
supravieţui şi pentru a-şi păstra identitatea, un preţ foarte scump. 


570 Cf. Idem., p. 63. 

ST! Cf. Idem., p. 64. 

572 Cf. Ibidem. 

573 Cf. C. Erbiceanu, Documente... art. cit., p. 388. 
674 Cf. Ibidem. 

II. 5. SCRIITOR ŞI PREDICATOR 


Pe măsură ce înainta pe treptele ierarhiei eclesiastice, Antim Ivireanul s-a implicat 
tot mai activ şi mai profund în viaţa socială, culturală şi religioasă a ţării şi în sporirea 
prestigiului Bisericii româneşti. 

Traducerea cărților de slujbă din greacă în română a fost pentru el atât un exerciţiu 
teologic, cât şi unul de limbă românească, dovedind darul poliglosiei, un deosebit simţ 
lingvistic, care a perceput subtil formele curat româneşti, datorită căruia ne-a oferit ediţii 
performante, din punct de vedere al limbii, ale cărților de cult, întrecându-l în arta de a crea 
o limbă literară, cât mai autentică şi mai frumoasă, chiar şi pe marele Dosoftei, aducând într- 
o intimă vecinătate cu perfecțiunea limba noastră românească. Despre efortul său în acest 
domeniu vom discuta însă în capitolul următor. 

Lucrarea sa de traducător a presupus însă, după informaţiile oferite de Anton Maria 

del Chiaro, şi transpunerea din greacă în română a Pi/delor filosofeşti, tipărite în 1713. 
Luând în considerare şi această operă, activitatea sa, în acest domeniu al traducerilor, ni se 
relevă a fi cât se poate de fructuoasă. Una din maximele acestui volum, a cărui înțelepciune 
Antim o cunoştea desigur, mai de mult şi pe care a pus-o în practică adesea, sună astfel: „ori 
la ce feliu de stare a nenorocirii, frumuseţea are acest dar ales, adecă trage la dânsa ochii 
tuturor”, 
Antim Ivireanul a demonstrat că a fost un mare iubitor nu numai de adevăr şi de 
dreptate, dar şi de frumos, fiind un artist care s-a manifestat la un nivel valoric vădit superior 
în multe arte. Între acestea, talentul scriitoricesc şi oratoric nu numai că nu i-a lipsit, dar ca 
o încununare a multiplelor sale abilităţi tehnice şi artistice în diferite domenii, aceasta şi-a 
găsit o exprimare fericită în persoana înaltului ierarh şi om de cultură, spre îmbogățirea 
neaşteptată a culturii şi a literaturii noastre, datorată unei personalităţi născute departe de 
țara noastră şi care a evoluat meteoric de la „smerit ieromonah” la „atitudinea” de mare 
teolog, mitropolit, maestru în tipografie şi în artele frumoase, scriitor şi retor neîntrecut în 
limba română. 

Activitatea scriitoricească a lui Antim nu s-a rezumat numai la eforturile sale în 
calitate de copist şi traducător, ci a presupus şi câteva lucrări originale, de o mare 
însemnătate pentru literatura noastră şi chiar pentru cultura universală, pentru care, spre 
exemplu, Chipurile Vechiului şi Noului Testament este una din marile opere ale acestui gen 
din istoria Orientului bizantin. 

Din totalul scrierilor lui Antim Ivireanul, foarte puţine au fost tipărite în timpul vieţii 
sale — şi marele regret al literaturii române este că tocmai Didahiile au rămas în manuscris, 
circulând numai în copii de aceeaşi factură (manuscrisă). În opinia lui Dan Horia Mazilu, 





675 Cf. Alexandru Duţu, op. cit., p. 64. 

autorul Didahiilor intenţiona să pregătească o culegere cu propriile predici şi să o imprime 
într-una din tipografiile sale: „Cu siguranță că îşi scria în prealabil didahiile, plănuind, 
pentru unele dintre ele, chiar o eventuală tipărire (procedeu obişnuit în epocă)”. Însă 
moartea prematură nu i-a dat voie să-şi împlinească şi această dorință, pe care e foarte 
posibil să o fi nutrit. 

Antim nu şi-a tipărit în timpul vieţii decât trei cărți în româneşte şi una în greceşte. 
Ultima, scrisă în limba greacă şi dedicată domnitorului Ştefan Cantacuzino, se intitulează 
Sfătuiri creştine-politice şi a fost imprimată la Bucureşti, în 1715. Celelalte trei cărți, scrise 
în română, sunt Învăţătură pre scurt pentru taina pocăinţii (Râmnic, 1705), Învăţătură 
besericească pentru preoţi (Târgovişte, 1710) şi Capete de poruncă la toată ceata 
besericească (Târgovişte, 1714), manuale pe care le-a alcătuit pentru instruirea corectă a 
credincioşilor, dar mai ales a preoţilor, cărora ultimele două din aceste volume le sunt 
dedicate în mod expres. 

Nimeni, înaintea lui, nu a avut atâta conştiinţă şi atâta inimă îndurerată ca Antim, 
pentru faptul că nu iubim să cetim şi să învăţăm carte S!, încât să se pogoare şi să scrie 
compendii, fiind cuprins de frica dumnezeiască %*, despre datoria preoților şi a mirenilor, 
rezumând în foarte puţine pagini expunerile numeroase şi masive ale Sfinţilor Părinţi din 
vechime şi învăţătura Bisericii, pe care nu le mai cercetau mulți cu acrivie. De bună seamă 
că acestea sunt lucrările unui om mişcat de conştiinţa sa spre a le scrie, născute din durere şi 
umilință şi care nu urmăreau niciun fel de glorie sau de emfază personală. Dimpotrivă, 
considerăm că autorul lor a făcut un sacrificiu, depunând efort şi cheltuind timp pentru a le 
scrie şi a le tipări, în beneficiul celor mulți şi lipsiți de o învățătură elementară. 

Într-un timp „saturat de oratorie””?, Antim ar fi putut mai degrabă să se îngrijească 
de sporirea faimei personale şi de pregătirea şi publicarea unei colecţii de predici care s-ar fi 
răspândit într-un larg perimetru ortodox — ar fi putut, de exemplu, să le tipărească şi în limba 
greacă — gest care, atât de către contemporani, cât şi de către urmaşi, nu ar fi fost socotit 
decât de o mare nobleţe culturală şi apreciat ca atare, neputând fi întru nimic amendabil. 

Dacă totuşi Antim a intenţionat să îşi tipărească, la un moment dat, predicile, este 
clar însă că acest lucru nu a fost prioritar pentru el, deoarece a preferat să se „risipească” în 
iniţiative de altă natură, care erau esenţiale pentru viaţa şi mântuirea contemporanilor săi. Şi 
aceasta nu din lipsa unei perspective istorice corecte — Antim avea, în această privinţă, un 
orizont extrem de larg —, ci din compătimire şi din spirit de jertfelnicie, într-o dăruire de sine 
cu adevărat nobilă. Pronia a făcut ca aceste Didahii să nu se piardă, ci să ajungă totuşi la noi, 
deşi vremurile nefavorabile au împiedicat tipărirea lor timp de aproape două sute de ani. 

Prin urmare, cu excepţia celor patru cărți amintite, scrise de Antim şi care au fost 
imprimate încă din timpul vieţii lui, celelalte opere aparţinând mitropolitului Ungrovlahiei ni 


% Dan Horia Mazilu, Recitind...., vol. II, op. cit., p. 379. 
67 Opere, p. 350. 

678 Idem, p. 366. 

% Dan Horia Mazilu, Introducere..., op. cit., p. 84. 

s-au păstrat numai în variantă manuscrisă. În cazul Didahiilor, se pare că nu avem nici 
măcar un manuscris original, ci numai copii după manuscrisul lui Antim. Dar aceasta este o 
discuţie la care vom reveni curând. 

Mai înainte de toate, este important să recapitulăm lista manuscriselor care s-au 
conservat, de la Antim Ivireanul, exerciţiu care nu este pe atât de facil pe cât pare, deoarece 
aceste manuscrise au stârnit dispute pe marginea calităţii lor de a fi atribuibile marelui 
mitropolit. 

Astfel, C. Erbiceanu lua în considerare, în 1888, un număr de şase manuscrise — şi 
încă pe atâtea mici documente scrise de mâna lui Antim, pe când era egumen la Snagov. 
Dintre acestea, două erau manuscrise ale Didahiilor, celelalte fiind copii după cărți 
folositoare de suflet, precum A păcătoşilor spăsenie, Mântuirea păcătoşilor, care conţine şi 
o altă scriere, şi anume Minunile Precistei, apoi Minunile Maicii Domnului (pe care şi 
Erbiceanu o consideră ca fiind scrisă de un ucenic al lui Antim şi nu de Antim însuşi) şi De 
o călugăriță ce o au aflat în pustia Iordanului 9. 

Deşi într-una din aceste cărţi, intitulată Mântuirea păcătoşilor, Erbiceanu a izolat 
interpolări ale traducătorului din limba greacă în română, constând în prescripţii morale 
aplicabile la viaţa socială concretă a conaţionalilor săi, ce par a fi conexe cu preocupările lui 
Antim, totuşi, cercetători mai apropiaţi zilelor noastre nu au reuşit să identifice în Biblioteca 
Academiei Române nici acest manuscris, nici pe celelalte, pomenite de Erbiceanu, ca fiind 
traduse sau copiate de mâna lui Antim S%!. 

Exceptând Didahiile — despre care vom discuta separat, pe larg —, au fost atribuite lui 
Antim, ulterior, alte cinci manuscrise, dintre care patru se regăsesc la Biblioteca Academiei, 
iar al cincilea, Chipurile Vechiului şi Noului Testament, se păstrează la Kiev. Dintre celelalte 
patru manuscrise, numai Învăţături pentru Aşezământul Cinstitei Mănăstiri a tuturor 
Sfinților nu are parte de contestări ca manuscris autentic antimian, în timp ce alte trei 
asemenea documente, considerate de N. Șerbănescu ca aparţinând mitropolitului nostru“*”, 
nu sunt recunoscute ca atare şi de Gabriel Ştrempel. Aceste manuscrise poartă următoarele 
titluri: Jzvodul odoarelor Sfintei Mitropolii — redactat între 1695-1696 —, Istoria Ţării 
Rumâneşti de când au descălecat pravoslavnicii creştini şi Slujba Sfântului Sveşteno 
Mucenic Antim, Episcopul Nicomidiei. 

După N. Şerbănescu, /zvodul cuprinde „Condica Mitropoliei Ungro-Vlahiei din 
timpul lui Constantin Brâncoveanu, zisă şi Condica lui Antim, în care sunt trecute odoarele, 
cărțile şi documentele moşiilor Mitropoliei din Târgovişte, cât şi din Bucureşti”, iar Istoria 
Țării Rumâneşti „cuprinde la început «Cronica Cantacuzinească atribuită lui Ludescu», care 
merge de la domnia legendarului Radu Negru şi până la moartea lui Radu Mihnea (1626). 
De la Alexandru Iliaş (1627-1629), textul este copiat după cronica lui Radu Popescu. La 


680 Cf. C. Erbiceanu, Descrierea manuscriptelor Mitropolitului Antim Ivireanul, în rev. Biserica 
Ortodoxă Română, XI (1888), nr. 12, p. 1019-1030. 

61 Cf. Pr. Niculae Şerbănescu, Antim Ivireanul tipograf, art. cit., p. 758; vezi şi nota 239. 

682 Cf. Idem, p. 752-754. 

sfârşit, domnia lui Constantin Brâncoveanu este redată pe larg, autorul căutând să o prezinte 
sub toate aspectele”%5. 

Gabriel Ştrempel contestă însă paternitatea lui Antim asupra acestor trei manuscrise: 
„Credem că nu-i putem atribui cu certitudine niciunul din manuscrise, cum o fac unii 
istorici”**. Acesta aduce, în sprijinul afirmației sale, argumente de ordin logic şi tehnic: „la 
data copierii Izvodului, Antim era la Snagov şi nu la Bucureşti”S%”, iar în interiorul său „sunt 
menţionate, de aceeaşi mână care a întocmit întreaga condică, documente posterioare anilor 
1695-1696.(...) Istoria Țării Româneşti nu are nicio menţiune că ar fi copiată de Antim; un 
ochi mai atent ar putea distinge mai degrabă condeiul popii Stanciul, cunoscut copist de 
cronici de la începutul secolului XVIII. Slujba Sfântului Antim s-a scris din porunca 
mitropolitului, cum se menţionează pe prima filă a manuscrisului de la Academie, ceea ce nu 
înseamnă deloc că este scrisă de mitropolit. Credem că N. Iorga are dreptate când susţine că 
meritul lui Antim este de a fi prelucrat slujba în româneşte (de fapt, text slavo-român). 
Copierea manuscrisului a fost făcută însă de Nicola preotul, cum deducem din compararea 
minuțioasă a grafiei Pomelnicului Mănăstirii Câmpulung cu cea a Slujbei Sfântului 
Antim”®”®. 

Deducem şi reținem, din cele afirmate mai sus, precum şi din titlul ultimului 
manuscris, reprodus şi de N. Șerbănescu“, că Antim Ivireanul este totuşi traducătorul 
Slujbei Sfântului Sfinţit Mucenic Antim, Episcopul Nicomidiei, în româneşte, chiar dacă 
singura copie manuscrisă, care ni s-a păstrat din acea vreme, nu ar fi un document caligrafiat 
de însuşi mitropolitul Țării Româneşti, ci o prescriere făcută la porunca lui, în Bucureşti, la 
anul 1710. 

Întrucât atribuirea acestor trei manuscrise, lui Antim Ivireanul, este incertă, vom 
renunţa la o discuţie amănunţită despre acestea. În opinia noastră, nu este nici pe departe 
exclus, dimpotrivă, este foarte probabil, ca Antim să se fi interesat îndeaproape, spre 
exemplu, de istoria Ţării Româneşti, iar copierea unor cronici valahe nu ni se pare un lucru 
ce nu i-ar fi stat în caracter mitropolitului nostru. Însă stabilirea cu certitudine a paternităţii 
acestui manuscris — ca şi a celorlalte — ţine şi de detalii tehnice care, în acest moment, ne 
depăşesc. 

În ceea ce priveşte capodopera mitropolitului nostru, Didahiile, ea demonstrează că 
„Antim este unul dintre cei mai mari oratori religioşi din trecutul poporului român. Calitățile 
artisitice ale predicilor sale îl aşază printre cei mai de seamă propagatori ai limbii române 


683 Idem, p. 752-753. 

684 Gabriel Ştrempel, loc. cit., p. 440, nota 94. 
685 Ibidem. 

686 Ibidem. 


687 Cf. Pr. Niculae Şerbănescu, Antim Ivireanul tipograf, art. cit., p. 754. 

27800 Din fericire, această mare operă nu s-a pierdut, ci s-a conservat, măcar în copii, 


literare 
deşi originalul nu s-a aflat încă. 

Didahiile s-au conservat până astăzi în patru copii manuscrise — deşi G. Ştrempel 
susține că a mai văzut încă două astfel de copii, aflate în posesia unor persoane private“*. 

Prima a fost descoperită de episcopul Melhisedec Ştefănescu al Romanului, în 1886, 
în biblioteca episcopului Dionisie Romano al Buzăului, fiind tipărită de loan Bianu în 
acelaşi an“. Ea datează din 1781, fiind prescrisă de arhimandritul Grigore Deleanu. A doua 
a fost găsită de profesorul de teologie Constantin Erbiceanu la mănăstirea Căldăruşani, care 
a considerat-o un manuscris original al lui Antim şi a tipărit-o în 1888 %! (Nicolae Iorga a 
tipărit şi el o ediţie în 1911 %2), iar cea de-a treia a fost dată la iveală, în 1958, de Gabriel 
Ştrempel“”, care şi-a adus o contribuţie deosebită la avansarea studiului privitor la Antim 
Ivireanul, fiind nu numai editorul, în secolul trecut, al operei sale, ci şi autorul unei 
importante monografii despre viaţa şi activitatea acestuia. 

Aflarea ulterioară a altor trei manuscrise ale Didahiilor nu face decât să confirme că 
predicile lui Antim au fost considerate de urmaşii săi o comoară ce trebuie păstrată şi 
transmisă. 

După cum am precizat anterior, Erbiceanu a considerat că se află în posesia unui 
manuscris autograf al lui Antim, după ce a descoperit acest document. Ulterior, acest lucru a 
fost contestat de Ştrempel, acesta susţinând că respectivul manuscris nu este decât o copie. 
Tot Ştrempel este convins că exemplarul descoperit de el este o copie primă, realizată direct 
după manuscrisul original al lui Antim, de către grămăticul Efrem, ucenicul unui preot, 
Stanciul, de la Mănăstirea Tuturor Sfinților (preot paroh, zice Ştrempel, dar biserica unei 
mănăstiri nu are preot paroh), între 1722-1725, adică la relativ scurt timp după uciderea 
ctitorului Mănăstirii şi a autorului Didahiilor”*?. 





688 A]. Rosetti, B. Cazacu, Liviu Onu, Istoria limbii române literare, vol. I, Ed. Minerva, Bucureşti, 
1971, p. 183. 

68 Gabriel Ştrempel, loc. cit., p. XLVI. 

0 Predici făcute la praznice mari de Antim Ivireanul, mitropolitul Ungrovlahiei, 1709-1716. 
Publicate după manuscrisul de la 1781 cu cheltuiala Ministerului Cultelor şi al Instrucțiunei Publice de prof. I. 
Bianu, Bibliotecarul Academiei Române. Cu notițe biografice despre mitropolitul Ungrovlahiei Antim 
Ivireanul de P.S.S. episcopul Melhisedec, Bucureşti, 1886. 

91 Didahiile ţinute în Mitropolia din Bucureşti de Antim Ivireanul, mitropolitul Ungrovlahiei, 1709- 
1716. Publicate după manuscrisul original cu cheltuiala Ministerului Cultelor şi al Instrucţiunei Publice şi 
corectate de Constantin Erbiceanu, profesor, cu o prefaţă asupra manuscriptelor mitropolitului Antim Ivireanul. 
Cu notițe biografice despre mitropolitul Ungrovlahiei Antim Ivireanul de P. S. S. episcopul Melhisedec, 
Bucureşti, 1888. 

©? Predicile ținute la Mitropolia din Bucureşti de Antim Ivireanul, 1709-1716. Prefaţă de N. Iorga, 
Vălenii de Munte, 1911. 

63 Antim Ivireanul, Predici, ediţie critică, studiu introductiv şi glosar de G. Ştrempel, Ed. Academiei, 
București, 1962. 

64 Cf. Gabriel Ştrempel, loc. cit., p. XLIV-XLVII. 

În afară de aceste manuscrise, amintite mai sus, conţinând exclusiv didahiile lui 
Antim — împreună cu cele două scrisori ale sale adresate lui Constantin Brâncoveanu — 
există însă şi alte copii manuscrise, ce cuprind colecţii de predici, aparţinând unor autori 
diverşi, în care sunt inserate şi omilii antimiene. 

O astfel de colecție se pare că a descoperit şi episcopul Melhisedec Ştefănescu — de 
fapt, Iosif, arhidiaconul său, la un vânzător de cărți ambulant din Bucureşti —, în care a 
identificat câteva didahii aparținând mitropolitului Antim şi a tras, însă, concluzia că întregul 
volum îi aparţine. În consecință, a tipărit această colecţie, cuprinzând 116 predici, în 1889, 
ca fiind volumul II al Didahiilor, considerând chiar acel manuscris ca fiind original 
antimian“*”. 

Melhisedec însuşi a identificat însă didahiile care se regăseau şi în volumul I — una în 
formă completă şi alte patru în rezumat — % şi a stabilit că există diferenţe între ceea ce el a 
numit volumul I şi volumul al II-lea al Didahiilor, dar a ajuns la concluzia că cele „din 
Tomul II (...) se deosebesc de cele din Tomul I, prin scurtime, simplitate şi blândeţea 
tonului” deoarece erau „destinate pentru citire prin toate bisericile ţării”, în timp ce 
predicile din prima categorie se pretau numai la sărbători mari şi la ocazii speciale. 

În alţi termeni, însuşi descoperitorul şi editorul acestui incert volum II — pe care 
nimeni nu l-a mai considerat ca aparţinând lui Antim —, a sesizat superioritatea valorică a 
didahiilor tipărite anterior. În privinţa volumul tipărit în 1889, s-a ajuns la concluzia că 
trebuie să fie vorba despre o colecție de predici, aparținând mai multor autori, predici pe 
care o personalitate eclesiastică, ce a rămas anonimă, le-a reunit în acest manuscris 
descoperit de episcopul Romanului şi publicat tot de el. 

Ştrempel menţionează şi el existenţa unei colecţii, a unor Cazanii copiate la începutul 
secolului XIX şi în care a fost inserată şi o didahie la Naşterea Domnului, aparţinând lui 
Antim, fapt ce demonstrează că, două secole mai târziu de la redactarea lor, predicile sale 
erau încă selectate şi copiate pentru a fi citite în biserici, la sărbători mari. Actualitatea lor, 
în multe privinţe, este, de altfel, surprinzătoare şi astăzi. 

Diferenţele dintre cele trei manuscrise de bază, al lui Mehisedec, al lui Erbiceanu şi 
al lui Ştrempel, după care au fost editate Didahiile, nu sunt prea mari. Ediţia din 1888 
(Erbiceanu), după manuscrisul de la Căldăruşani, are cinci predici în plus faţă de cea din 
1886 — după manuscrisul transpus de arhimandritul Grigore Deleanu —, anume: „trei la 
înmormântare, una la parastas şi una despre spovedanie”*”. 

Manuscrisul lui Efrem grămăticul, datând din anii 1722-1725, deşi nu a fost 
conservat cu atenţie şi are primele file distruse sau grav deteriorate, este, după Ştrempel, 
identic cu cel de la Căldăruşani, dar — susține descoperitorul său —, filiaţia lor este 


6 Cf. Pr. Conf. Al. I. Ciurea, Antim Ivireanul predicator şi orator, art. cit., p. 781-782. 
5% Cf. Idem, p. 783. 

67 Cf. Idem, p. 784. 

©8 Cf. Gabriel Ştrempel, loc. cit., p. XLVI. 

© pr. Conf. Al. I. Ciurea, art. cit., p. 780. 

următoarea: manuscrisul găsit de Erbiceanu este o copie fidelă a celui realizat de grămăticul 
Efrem, care este primul în ordine cronologică între copiile realizate după Didahiile 
mitropolitului Antim. Un al patrulea manuscris, care se păstrează la Biblioteca judeţeană din 
Craiova, este o copie, probabil, a celui de la Căldăruşani, după cercetările întreprinse de 
Ştrempel'%. Despre soarta altor două astfel de manuscrise, pe care acesta susţine că le-a 
văzut, nu avem nicio ştire în prezent. 

De asemenea, manuscrisul lui Grigore Deleanu se deosebeşte de celelalte prin 
ordonarea didahiilor, acestea fiind grupate nu după un criteriu cronologic, ci după tema 
lor. 

Didahiile lui Antim au văzut lumina tiparului, începând cu anul 1886, de nouă ori 
până acum, în afară de aşa numitul volum II al lui Melhisedec din 1889. În 1972, la editura 
Minerva, Gabriel Ştrempel s-a îngrijit de publicarea întregii opere a lui Antim, cu excepția, 
din rațiuni neînţelese pentru noi, a Sfătuirilor creştine-politice, compuse de acesta în versuri 
greceşti pentru domnitorul Ştefan Cantacuzino. Faptul că această operă parenetică este scrisă 
în greceşte, şi nu în română, nu ne va împiedica însă de la o analiză amănunţită a sa, după 
traducerea de la 1890, pe care o avem la dispoziţie. De altfel, Dan Horia Mazilu deplângea 
hotărârea lui Gabriel Ştrempel de a nu insera în corpusul de texte ce formează opera lui 
Antim, editată în 1972, şi această lucrare, foarte prețioasă pentru literatura română 02. 

Revenind însă la Didahii, ni se pare corectă deducţia lui Ştrempel, conform căreia: 
„Suntem convinşi că a existat un manuscris autograf (...) care a stat la baza celorlalte. Ne-o 
probează prezenţa celor două apărări adresate lui Brâncoveanu, documente de taină, ce nu 
puteau să fie la îndemâna unor scribi şi care în volumul original vor fi constituit conceptele 
scrise şi înmânate domnului”"%. 

Numărul acestor didahii, necontestate de nimeni ca aparţinând lui Antim Ivireanul, 
este de douăzeci şi nouă, dacă luăm în considerare şi predica rostită cu ocazia hirotesirii sale 
întru mitropolit, la care se adaugă trei predici funebre şi o învăţătură despre parastas. 
Împreună cu acestea, sunt în total treizeci şi trei de didahii care ni s-au păstrat de la Antim. 
Cu siguranţă că el a rostit, în tot timpul cât a fost ieromonah, stareţ, episcop şi mitropolit, 
mult mai multe predici decât cele care s-au conservat şi ne-au parvenit şi nouă. Pentru 
literatura română, „predicile lui Antim Ivireanul... constituie un moment important în 
dezvoltarea limbii române literare. Fiind strâns legate de societatea timpului şi fiind expuse 
cu multă căldură, deoarece se adresau nu numai minţii, ci şi inimii şi urmăreau să convingă, 
predicile lui Antim se caracterizează, sub raport stilistic, printr-o oralitate remarcabilă”7%*. 

Manuscrisele care au păstrat nedeteriorată prima pagină, specifică, pentru aceste 
predici, titlul de Didahii şi ni se pare (într-o destul de mare măsură) că e corect să tragem, 


7% Cf, Gabriel Ştrempel, loc. cit., p. XLIV-XLVI. 

71 Cf. Idem, p. 447-448, nota 103. 

702 Cf. Dan Horia Mazilu, Introducere..., op. cit., p. 124. 
7% Gabriel Ştrempel, op. cit., p. 193. 

7% A]. Rosetti, B. Cazacu, Liviu Onu, op. cit., p. 185. 

din acest fapt, concluzia că însuşi autorul lor le-a numit astfel, întrucât am fost de acord că la 
temelia lor stă un manuscris original. 

Mare parte dintre cei ce s-au ocupat de studiul vieţii sau al operei lui Antim au opinat 
că aceste predici au fost rostite începând cu anul 1708, anul înscăunării sale ca mitropolit, 
deoarece în debutul didahiilor a fost plasată, în manuscrise — şi în ediţiile care le-au urmat, în 
afară de cea din 1915, a lui Petre V. Haneş'* — tocmai cuvântarea sa pronunţată cu această 
fericită ocazie. Altfel spus, Antim nu ar fi păstrat decât o parte din predicile sale concepute 
şi exprimate ca mitropolit al Ungrovlahiei. 

Emil Nedelescu era, însă, cu o jumătate de veac în urmă, de altă părere. Convingerea 
lui se întemeia pe afirmaţiile lui Antim, făcute în finalul unei didahii la Sfântul Nicolae, în 
care mulțumea domnitorului Constantin Brâncoveanu, în lipsa acestuia de la eveniment, 
pentru ajutorul generos oferit la refacerea bisericii cu hramul Sfântului Ierarh prăznuit/%, în 
care Antim îşi ţinea predica. Astfel, crede autorul citat, că biserica respectivă, cu hramul 
Sfântului Nicolae, nu poate fi decât catedrala episcopală din Râmnicu-Vâlcea, deoarece, 
dacă ar fi fost o biserică însemnată din Bucureşti sau Târgovişte, cu siguranţă că domnitorul, 
implicat în restaurarea ei, ar fi participat la slujbă”. 

Acest lucru semnifică faptul că Antim era episcop când a rostit această predică, la 
hramul catedralei episcopale din Râmnicu-Vâlcea, între anii 1705-1708, ipoteză ce conduce 
inerent la concluzia că didahiile nu sunt aşezate în ordinea pronunțării lor şi mai ales, că s-ar 
putea afla, printre ele, predici scrise şi expuse anterior avansării sale în treapta de mitropolit, 
cel puţin din perioada în care era episcop. Nu este uşor de stabilit, în acest sens, dacă această 
didahie la Sfântul Nicolae, amintită anterior, este singulară, adică, dacă este unica omilie 
compusă înainte de 1708 sau dacă ar mai putea exista şi altele. 

Tot Nedelescu atrăgea atenţia asupra faptului că ordinea predicilor la Duminica 
Floriilor, spre exemplu, nu respectă succesiunea temporală, ceea ce nu poate duce decât la 
concluzia că didahiile, în întregimea lor, au fost aranjate după raţiuni necunoscute nouă'%. 

În această privinţă, Ştrempel este indecis, căci pare a fi de acord cu ipoteza lui 
Nedelescu, şi anume că a doua din didahiile la Sfântul Nicolae a fost concepută şi expusă în 
timpul episcopatului la Râmnic al lui Antim", iar ulterior revine, după numai câteva pagini, 


7% Antim Ivireanu, Predici, cu o prefaţă şi indice de cuvinte de Petre V. Haneş, Institutul de Arte 
Grafice şi Editura „Minerva”, Bucureşti, 1915. 

7% Jar eu plecându-mi capul cu cucerie, mă rog Împăratului celui din nălţime şi a toate Țiitoriului 
Dumnezeu, ca, cu rugăciunile cele fierbinți ale acestui preacuvios păstor, să dăruiască prealumiantului 
domnului nostru viaţă pacinică şi norocită, cu întragă sănătate şi biruinţă asupra vrăjmaşilor celor văzuţi şi 
nevăzuţi. Şi pentru această puţinică osteneală şi cheltuială trecătoare ce au făcut întru lauda lui Dumnezeu şi 
întru cinstea Sfântului, de au împodobit această Sfântă Casă [Sfântă Biserică], după viaţa a mulți ani fericiţi, 
să-i facă odihnă la Împărăţiia Ceriului şi să-l dăruiască bunătăţile cele vecinice şi de-a pururea stătătoare”, cf. 
Opere, p. 139. 

107 Cf, Pr. Emil Nedelescu, art. cit., p. 821. 

7% Cf. Idem, p. 821, nota 7. 

7% Cf. Gabriel Ştrempel, op. cit., p. 163. 

şi afirmă că autorul nostru a susţinut predica respectivă într-o biserică din Târgovişte”!%, deci 
ca mitropolit. Problema rămâne deschisă, dar, pentru moment, observaţia lui Nedelescu nu 
ni se pare de neluat în seamă. 

Gabriel Ştrempel încearcă o datare şi a altor predici antimiene, considerând că cele 
două didahii la Sfinții Constantin şi Elena sunt „pronunţate, după toate aparențele, în anii 
1708-1709”! iar prima din predicile la Duminica lăsatului (sec) de brânză ar fi, în opinia 
sa, rostită în 1708, deoarece Antim susţine în această didahie că nu a fost încă prezent la un 
anumit obicei — tradiție a vremii — prin care boierii veneau şi îşi cereau iertare de la 
domnitor, la începutul Postului Mare”'?, „or, este de presupus că acestea s-au putut întâmpla 
numai în primul an de păstorire, când Antim nu era la curent cu obiceiurile de la curte”. 

De asemenea, acelaşi exeget restrânge şi mai mult perioada în care au fost exprimate 
aceste omilii, exprimându-şi rezervele în ceea ce priveşte selectarea, în acest volum, a unor 
didahii care fac parte din exerciţiul predicatorial al lui Antim din timpul domniei lui Ştefan 
Cantacuzino”! — fapt neîntemeiat —, în timp ce, pentru vremea lui Nicolae Mavrocordat, 
opinia sa este că „Antim n-a pronunţat nicio didahie, cu excepţia, poate, a uneia dintre 
cuvântările de la înmormântare, intitulată Cuvânt de învățătură asupra omului mort (una 
dintre cele trei didahii funebre — n.n.), ţinută la moartea doamnei Pulheria, soția domnului, 
decedată în primăvara lui 1716, a cărei pogribanie a avut lor la Mitropolie””!?. 

În această privinţă, Al I. Ciurea era de acord că acest cuvânt de învăţătură „a fost 
pronunţat la moartea unei doamne, pe care noi o bănuim a fi domniţa Pulheria, decedată « 
vineri înaintea Duminicii Rusaliilor », după cum relatează Del Chiaro. (...) Cuvântul de la 
parastas se pare a fi fost ţinut în legătură cu aceeaşi doamnă”"!€. 

Trebuie să mărturisim că avem îndoieli foarte serioase asupra acestei identificări, 
întrucât Antim face referiri evidente, în predica respectivă, la o persoană tânără, iar Ştrempel 
presupunea în altă parte că ar putea fi vorba de o fiică a lui Brâncoveanu”"”. Suntem de acord 
cu opinia din urmă, întrucât Anton Maria del Chiaro vorbeşte, în Istoria sa, despre moartea 
doamnei Stanca, fiica cea mare a lui Brâncoveanu, întâmplată în 1714, cu foarte puţin timp 


înainte de mazilirea tatălui ei (despre care ne spune că ea a avut un vis profetic!!%), şi la 


719 Cf, Idem, p. 177. 

7! Idem, p. 175, nota 8. 

712 „Am înțeles cum că iaste obiciai de vă adunaț de seară în divan şi faceț puțină orație înaintea 
domnului şi după aceia cereți ertăciune; şi măcar că nu mi s-au întâmplat până acum să văz cu ochii, iar foarte 
mi-au plăcut...”, cf. Opere, p. 40. 

715 Gabriel Ştrempel, op. cit., p. 175, nota 8. 

714 Cf. Idem, p. 174. 

715 Idem, p. 192. 

716 Pr, Conf. Al. I. Ciurea, art. cit., p. 814. 

717 Cf. Gabriel Ştrempel, loc. cit., p. XLIX. 

718 Cf, Anton Maria del Chiaro, op. cit., p. 44: „În aceste zile de nehotărâre, căzu bolnavă fiica mai 
mare a Voevodului, Doamna Stanca, care în agonie chemă pe Doamna, mama ei, şi surorile ei, arătându-le, 
halucinând, o ceată de turci care zmunceşte de grumaz pe tatăl ei, vroind să-l ducă la Constantinopol. Cu greu 
fu liniştită de cei din jurul ei, dar muri după câteva ore. Acest fapt mi-au povestit surorile defunctei, înainte de 


150 


înmormântarea căreia — care a avut loc la Mitropolie, după Del Chiaro — nu se poate să nu fi 
predicat Antim. 

Ceea ce ne convinge în chip decisiv asupra acestui fapt este prezenţa leit-motivului 
evanghelic Nu plângeți, că n-au murit, ci doarme, care, în contextul noutestamentar, se 
referă la fiica lui Iair, o tânără de doisprezece ani, iar aluziile ulterioare ale mitropolitului 
sunt şi ele de natură să ne îndrume către o persoană aflată la o vârstă juvenilă: Jar o cocoană 
creştinească, ca aceasta, ce s-au născut în baia sfântului Botez, ce au supt laptele credinţii, 
ce s-au hrănit în casa învăţăturii dumnezeiescului dar, ce s-au întemeiat cu puterea 
cinstitelor Taini, ce era îngrădită cu bunătăţi, cu faceri de bine, cu lucruri plăcute lui 
Dumnezeu, una ca aceasta adevărat, n-au murit, ci doarme ia 

De asemenea, şi în Învăţătură când să face parastas, în ciuda celor afirmate de Al. I. 
Ciurea, ni se pare că Antim are în vedere tot o persoană tânără, deoarece aduce în discuţie 
faptul că nu se cuvine a plânge după cei adormiţi, întrucât nici Împăratul David nu a plâns 
după ce a murit un copil al său, ci s-a bucurat pentru că s-au odihnit în Domnul şi s-au 
mântuit de grijile lumii '%. Este destul de posibil, considerăm, ca Antim să fi scris aceste 
două predici funebre în pregătirea cuvântării pe care urma să o rostească în faţa lui 
Brâncoveanu şi a îndureratei familii princiare, la înmormântarea doamnei Stanca. Nu 
contestăm faptul că, deşi bolnav, Antim se poate să fi ţinut o cuvântare solemnă şi la 
înmormântarea doamnei Pulheria Mavrocordat, doi ani mai târziu, însă credem că, în acest 
caz, nu ni s-a păstrat şi această predică. 

În lipsa unui material documentar mai bogat şi a unor dovezi mai convingătoare, ne 
abținem deocamdată să ne pronunțăm cu certitudine asupra modului în care au fost ordonate 
didahiile sau asupra limitelor temporale între care au fost rostite acestea, deşi luăm în 
considerație şi afirmaţiile autorului însuşi, care, în 1712 — după cum ne amintim din cele 
două scrisori adresate domnitorului Brâncoveanu — declara că este bătrân şi bolnav şi este 
posibil ca frecvenţa apariţiilor sale în mijlocul bisericii, pentru a rosti cuvânt de învăţătură, 
să fi fost din ce în ce mai redusă, Antim suferind de podagră, boală ce avea ca urmări 
umflarea picioarelor, punându-l astfel în mare dificultate de a mai susţine predici. 

Suntem însă întru totul de acord că Antim a predicat mai mult, în toată viaţa sa, o 
dovadă fiind şi aceia că, într-una din predicile la Duminica Floriilor, acesta se referă şi la 
învăţătura ce am făcut în a dooa duminecă a postului e „or, nu ni s-a păstrat nicio didahie 
rostită de Antim la Duminica slăbănogului”"*?. 

Am putea chiar să considerăm, în lumina acestei afirmaţii, că mitropolitul a predicat 
în fiecare duminică a Postului Mare, din moment ce atrăgea atenția asupra unei cuvântări 


detronarea tatălui lor. În ziua înmormântărei Principesei, care avu loc în biserica metropolitană din 
Bucureşti...” 

719 Opere, p. 189. 

720 Idem, p. 192-193. 

721 Idem, p. 203. 

722 Gabriel Ştrempel, op. cit., p. 174. 

dintr-o posibilă serie care, cel mai probabil, se constituia într-o succesiune de învățături cu o 
mare corespondenţă logică între ele. 

Domnitorul ţării a fost prezent la zece din cele douăzeci şi nouă de predici expuse de 
Antim şi acest lucru nu trebuie să mire pe nimeni, întrucât, la acea vreme, existau predicatori 
ai curţii, care rosteau omilii în paraclisul palatului domnesc, iar Constantin Brâncoveanu, de 
exemplu, i-a avut în această funcţie pe Gheorghe Maiota şi, ulterior, pe loan Avramie. De 
origine grecească, aceştia predicau, cum era şi firesc, în limba greacă, într-o ţară în care 
cultura elină, dar mai ales cea bizantină erau la mare preţuire, greaca impunându-se şi la noi 
ca limbă a Ortodoxiei, în locul slavonei care, tradiţional, se mai regăsea doar în cărţile de 
cult şi nici acolo pentru mult timp. 

Tot în limba greacă predicau însă toți marii oaspeţi, ierarhi şi teologi, care vizitau 
Țara Românească sau poposeau un timp mai îndelungat la curtea primitoare a voievodului 
Brâncoveanu. Semnificativ este faptul că, în aceste condiţii, deşi Antim Ivireanul cunoştea 
perfect această limbă, a preferat să-şi însuşească uimitor de bine limba românească şi să 
predice în română, chiar dacă erau de faţă înalţi ierarhi şi învăţaţi străini, cum s-a întâmplat 
la ridicarea sa în treapta de mitropolit, dar, cu siguranţă, şi la alte sărbători mari. 

Pe lângă patriarhii Ierusalimului sau ai Alexandriei, care au locuit, uneori, mult timp 
la Bucureşti, rosteau omilii vestiţii profesori greci de la Academia Domnească, ca Sevastos 
Kiminitis, Panaiot Sinopeus, loan Comnen, Gheorghe din Trebizonda, loan Cariofil, etc., 
Antim tipărind unele din predicile panegirice ale acestora, precum şi pe cele ale fiilor 
domnitorului, Ştefan şi Radu Brâncoveanu. 

În opinia unor exegeţi, „este ciudat că Antim, care tipărise panegiricele copiilor lui 
Brâncoveanu, Ştefan şi Radu 12], în greceşte, şi care avea la îndemână posibilităţi 
tipografice destul de întinse, să nu fi găsit vreme, sau să nu fi găsit că este necesar să-şi 
publice această valoroasă lucrare [Didahiile], fruct copt al meditaţiilor şi strânsurii sale de 
albină harnică. (...) Poate sfârşitul vieţii sale, cu totul neaşteptat, i-a curmat intenţia ce o va fi 
avut de a da la tipar Didahiile, după ce le-ar mai fi perfecţionat şi înmulţit numărul". Este 
foarte posibil să fie un gând adevărat. 

„Cu siguranţă că îşi pregătea şi îşi scria în prealabil didahiile 
multă căldură şi cu mare vervă, de cele mai multe ori în faţa unei mulţimi din care făceau 
parte şi personalități de seamă ale vieţii teologice, culturale şi politice a ţării. Unii — precum 
Ştrempel — şi-au pus problema posibilei prezenţe a unor tahigrafi, care să noteze didahiile în 
timp ce se rosteau, dar această soluţie a părut puţin credibilă şi s-a considerat mult mai 


2725 şi apoi le rostea cu 





723 A se vedea, în traducerea lui C. Erbiceanu, Cuvânt panegiric la cel întocmai cu Apostolii Marele 
Constantin, compus de Ştefan Brâncoveanu... (în rev. Biserica Ortodoxă Română, XV (1891-1892), p. 298- 
304), Cuvânt panegiric la Ştefan, întâiul Martir al lui Christos, compus de Ștefan... (Idem, p. 305-306), Cuvânt 
panegiric la prea mărita Adormire a Născătoarei de Dumnezeu pururea Fecioară, compus de Ştefan... (Idem, 
p. 307-316) şi Cuvântare la Patima cea lumei mântuitoare a Cuvântului Dumnezeu-Omului, (...) pronunțat de 
Radu... (Idem, p. 317-323). 

7% Pr. Conf. Al. I. Ciurea, art. cit., p. 779. 

13 Dan Horia Mazilu, Introducere..., op. cit., p. 89. 

veridică ipoteza că „Antim şi-a pregătit predicile pe îndelete, le-a reţinut şi le-a pronunţat 
după toate regulile retoricii, pe care o stăpânea în mod desăvârşit”. 

Didahiile lui Antim, în afară de cea de la întronizarea sa în scaunul mitropolitan, 
cuprind teme diverse, şi anume: trei sunt predici la Preobrajeniia Domnului nostru lisus 
Hristos — adică la Schimbarea la Faţă —, două sunt la Adormirea Preasfintei Născătoarei de 
Dumnezeu, două la Duminica lăsatului (sec) de brânză, două cazanii la Sfântul Nicolae, alte 
două la Sfinţii Împărați Constantin şi Elena, cinci la Duminica Floriilor, două la Naşterea 
Domnului nostru lisus Hristos, două la Sfântul şi marele Mucenic Dimitrie şi câte una după 
cum urmează: la Duminica vameșşului, la Streteniia Domnului nostru lisus Hristos — adică la 
Întâmpinarea Domnului —, la Sfinţii Apostoli Petru şi Pavel, la Bogoiavlenie (Bobotează), la 
Obrezaniia lui Hristos (Tăierea împrejur), la Săborul Sfinţilor Îngeri — în total opt predici cu 
subiect unic în Didahii. Fiecare predică este însă, în felul ei, unică, deoarece nu există două 
predici, cu aceeaşi temă, care să se asemene. Esenţial este şi faptul că „limba lui Antim 
Ivireanul... impresionează prin claritate, prin expunere curgătoare, prin naturaleţe. Spre 
deosebire de Dosoftei, Antim nu se lasă furat, decât foarte rar, de sintaxa şi de lexicul 
izvoarelor greceşti (sau slavone) pe care le foloseşte. Datorită acestor calități, el poate fi 
numit, pe drept cuvânt, ctitor al limbii liturgice româneşti şi unul dintre întemeietorii 
oratoriei religioase la români”. 

Prin urmare, există, după cum am văzut, didahii la praznice împărăteşti, la sărbătorile 
Maicii Domnului şi ale Sfinților şi predici duminicale, mai mult, avem de-a face, în acest 
volum, cu întreaga gamă a acestei specii oratorice, întrucât putem deosebi, între acestea, 
predici sintetice, analitice, pareneze şi panegirice, la care se adaugă şi omiliile funebre. 

Antim Ivireanul reprezintă, în literatura noastră, prin opera sa predicatorială, 
„hotarul” Cazaniilor vechi, demersul său oratoric conducând la autohtonizarea şi 
naţionalizarea predicii şi la modernizarea ei, prin aceea că a renunţat la expunerea unor 
învățături general valabile, particularizând forma şi mesajul fiecărei didahii în funcție de 
specificul vremii sale şi, în acelaşi timp, a depăşit „moda” predici greceşti, demonstrând că 
şi limba română este capabilă de subuilităţi lingvistice, de perfecțiune stilistică şi retorică, de 
exprimarea într-un grad foarte înalt a unor ample valenţe, intrinseci, poetice şi literare, 
teologice sau filosofice. „Lăsând impresia spontaneităţii, care, de altfel, îşi are verva ei, ele 
[didahiile] sunt rostuite cu o competentă cunoaştere a unor canoane, dar s-au detaşat de 
corsetul strâmt al omiliei impersonale (...) Aproape nimic rigid şi trudnic în discursul viu, cu 
suavităţi curate şi descărcări fulminante”"2% al lui Antim. 

De-a lungul vremii, opera sa omiletică s-a bucurat de aprecieri elogioase, între care 
amintim cele afirmate de Mihail Sadoveanu, anume că Antim a instrumentat limba română 


726 Gabriel Ştrempel, op. cit., p. 193. 

727 Al. Rosetti, B. Cazacu, Liviu Onu, op. cit., p. 194-195. 

728 Florin Faifer, Antim Ivireanul, Didahii, Postfaţă şi bibliografie de Florin Faifer, Bucureşti, Ed. 
Minerva, 1983, p. 229. 

„poate cea mai frumoasă dintre a tuturor cărturarilor țării”, precum şi consideraţiile demne 


de luat în seamă ale lui G. Călinescu, având în vedere opţiunea sa pentru hegemonia 
criteriului estetic, chiar şi în cazul literaturii vechi, către care priveşte, de multe ori, cu un 
„ochi de estet” rece şi sever. Faţă de didahiile antimiene are însă o pornire de entuziasm, 
declarând: „Cunoaşterea limbii române este uimitoare la Antim” şi „Didahiile rămân şi azi 
vii”5!: iar autorul lor este considerat „un orator excelent şi un stilist desăvârşit”. 

Mai mult, „lectura Didahiilor îl indică pe mitropolitul lui Brâncoveanu ca iniţiator al 
elocvenţei sacre. (...) Opera lui Antim se constituie ca o demonstraţie a capacităţii plastice a 
limbii române, făcute păturii boiereşti de către un străin. (...) Lucrările sale predicatoriale 
sunt extraordinare ca substanță stilistică”755, ele reprezentând „actul de naştere al discursului 
românesc”? 

Societatea românească nu era însă nepregătită sau lipsită de gustul pentru o predică 
„modernă” — în raport cu cerinţele vremii —, dovadă fiind şi traducerea şi tipărirea în 
româneşte, cu ceva timp înainte (în 1678), la cererea lui Varlaam, mitropolit al Ungrovlahiei 
între 1672-1679, a colecţiei de predici intitulată Cheia înțelesului — carte însoţită şi de un 
mic tratat de ars predicandi —, aparţinând lui loannikie Haleatovski'“5. Ucenicul lui Antim, 
Mihai Ştefanovici, în Chiriacodromion-ul pe care îl va tipări la Bălgrad (1699), selectează şi 
câteva din aceste omilii, pe care le tipăreşte alături de cazaniile lui Varlaam, în acest 
volum 36. 

Antim Ivireanul a scris o superbă operă omiletică având conştiinţă auctorială, chiar 
dacă natura religioasă a textelor sale nu permite „originalitate”, în sensul în care acest 
termen este acceptat de literatura modernă şi postmodernă. „Originalitatea scrierilor 
oratorice ale lui Antim, originalitatea efortului său creator, trebuie abordate şi definite în 
termenii acelei epoci şi, mai ales, ai codului auctorial ce reglementa atunci alcătuirea 
textului. Literatul din secolele al XVII-lea şi al XVIII-lea nu dispreţuia invenția, dar pentru 
el acest concept însemna adesea izvodire, adică aranjarea şi înlănţuirea (particulare, fireşte) 
fragmentelor pe care le compila din felurite izvoare. În acest plan, operele atât de personale 
ale lui Antim, autor ce a apelat din plin la scrierile clasicilor oratoriei bizantine şi la operele 
tâlcuitorilor acestora, acced către un nivel ce poate conferi mitropolitului cărturar statutul 


A E) A J ] RE 737 
unui producător de literatură de sine stătător” ~. 





12 Mihail Sadoveanu, Limba povestirilor istorice, comunicare făcută la Academia R.P.R., publicată în 
rev. Contemporanul, nr.6/ 346 din 11 febr. 1955, p. 3. 

7330 G. Călinescu, Istoria literaturii române. De la origini până în prezent, ediție nouă revăzută de 
autor, text stabilit de Al. Piru, Ed. Vlad & Vlad, Craiova, 1993, p. 12. 

721 Ibidem. 

732 Ibidem. 

733 Bugen Negrici, Antim Ivireanul. Logos şi personalitate, Ed. Du Style, Bucureşti, 1997, p. 7. 

74 Ibidem. 

7% Vezi Dan Horia Mazilu, Recitind..., vol. IL, op. cit., p. 361-372. 

75 Cf. Idem, p. 361. 

737 Idem, p. 374. 

În capitolul ce urmează vom avea în vedere, pe larg, contribuţia lui Antim Ivireanul, 
la formarea limbii moderne de cult, precum şi locul şi rolul său, din perspectivă diacronică, 
în naţionalizarea cultului, ca un ultim subiect esenţial de abordat, mai înainte de a trece la o 
analiză acrivică a operei sale. 

Vom studia, în consecinţă, tot în această secţiune care se ocupă cu activitatea lui 
Antim, şi rezultatele fericite ale efortului său ca traducător al cărților bisericeşti şi creator al 
limbii de cult — şi, implicit, al limbii române culte, ce îşi trage seva din „limba vechilor 
cazanii” — pentru ca, în ultima secţiune a acestei lucrări, ce va trata opera antimiană, să 
facem referire numai la lucrările originale ale acestui mare scriitor, creator de limbă 
românească şi un clasic, am putea spune, al literaturii române. 


II. 6. ANTIM TRADUCĂTORUL 
ŞI „EPOPEEA” NAȚIONALIZĂRII CULTULUI 


Am lăsat la final acest subcapitol, deosebit de important din activitatea lui Antim 
Ivireanul, întrucât acest aspect este esenţial pentru cultura şi Biserica românească. Efortul lui 
Antim de introducere a serviciului divin, în limba română, în Biserica noastră, reprezintă o 
încununare a unei lucrări elaborate asiduu, începute mai de timpuriu, inițiată, ca efort 
tipografic, de Coresi şi continuată de mitropolitul Dosoftei al Moldovei. 

În consecință, am considerat că nu putem discuta defalcat despre această mare operă 
şi revoluţie săvârşită în sânul Bisericii, care se întinde pe durata a mai bine de trei veacuri, 
fără a obtura din imaginea de ansamblu a acestei realizări, în absenţa căreia nu se poate 
stabili cu obiectivitate locul şi rolul lui Antim Ivireanul în acest proces dificil şi evolutiv. 

În istoria Bisericii Ortodoxe Române, procesul de naţionalizare a cultului a fost unul 
îndelungat, după cum am precizat anterior, întinzându-se pe durata mai multor secole, 
începând cel mai probabil din secolul al XV-lea (deşi nu avem dovezi documentare foarte 
concrete, această datare fiind considerată de către unii cercetători, fie ca prea timpurie, fie ca 
prea târzie), şi încheindu-se spre sfârşitul secolului al XVIII-lea. 

Se observă că avem în vedere numai al doilea mileniu al erei creştine, deoarece, 
pentru primul mileniu, datele cu privire la limba slujirii în Bisericile româneşti, nouă 
personal ne lipsesc cu desăvârşire. 

Dacă poporul român s-a format ca entitate etnică şi religioasă unitară — ca popor latin 
şi creştin — până în secolul IV, atunci în ce limbă a citit Sfânta Scriptură şi a slujit Sfânta 
Liturghie până în secolul X, când s-ar fi introdus şi la noi alfabetul chirilic şi limba slavonă 
ca limbă de cult (ca să nu mai spun, în ce limbă a scris), în latină, greacă sau română? Ar fi 

cu totul hazardat să înaintăm ipoteza că s-au făcut traduceri (în mod sporadic sau 
programatic) în limba română înainte de recunoaşterea limbii slavone ca limbă sacră? Sau 
cum de au avut cărturarii noştri din a doua jumătate a mileniului II, o conştiinţă atât de 
„aprigă” a latinităţii, dacă ea nu a fost întreţinută prin nimic de-a lungul secolelor? (De 
remarcat că prima atestare a cuvântului „român”, sub această formă latinizată, apare într-o 
tipăritură coresiană, şi anume în Palia de la Orăştie [Vechiul Testament], din 1582. $) 

Sunt întrebări la care nu avem încă răspunsuri documentate şi nu se pot propune 
decât ipoteze, mai mult sau mai puţin întemeiate. A. Lambrior, A.D. Xenopol şi Al. Rosetti 
au considerat că românii au scris întotdeauna în limba lor”. 

După alte surse, „socotim foarte probabil că «poporul român a cântat în limba sa în 
biserică în mod neîntrerupt în continuarea unei tradiţii pe care o avem atestată încă din 
secolul al V-lea». Rânduiala cântării psalmilor şi a răspunsurilor îşi are rădăcina în 
statornicirile Sfinţilor Apostoli, iar în părțile noastre, Episcopul dac Sfântul Nicetas de 
Remesiana i-a dat un puternic avânt, potrivit mărturiei prietenului său, Episcopul Paulin de 
Nola, din Italia, care arată că el « folosea cântul liturgic pentru convertirea barbarilor la 
Hristos». (...) ...şi un alt martir, preotul Montanus din Singidunum, daco-român, în clipa 
sfârşitului său, 304, se ruga astfel: «Doamne lisuse Hristoase, Care ai pătimit pentru 
mântuirea lumii, primeşte sufletele solilor Tăi Montanus şi Maxima (soţia lui), care pătimesc 
pentru numele Tău. Creşte, Doamne, şi apără turma cea credincioasă a Bisericii Tale din 
Singidunum şi de prin toate văile Dunării. Cu ochii minţii văd, Doamne, cum în această 
lature de pământ se ridică un popor nou, care în limba romană slăveşte iubirea numelui Tău 
cel sfânt” %. 

Un argument foarte întemeiat pentru existenţa unor texte scrise, în limba română, 
este tocmai „prezenţa unei terminologii de origine latină în textele româneşti din secolul al 
XVI-lea (care) probează că, de-a lungul întregului ev mediu, românilor nu le-au fost străine 
practicile scrisului şi ale cititului”. 

Mai mult decât atât, „e greu de presupus că, în perioada anterioară pătrunderii 
liturghiei slavone (probabil în secolul al X-lea), preoţii de rit latin ai românilor oficiau 
slujbele religioase fără a se servi şi de unele texte scrise. Cuvintele de origine latină din sfera 
culturală („,scrie”, „scriptă”, „scriptură”, „carte”, „a număra”) probează, aşadar, că, înaintea 
adoptării limbii slavone în biserică şi, totodată, a alfabetului chirilic, românii au cunoscut şi 


practicat scrierea, desigur în limba latină şi cu alfabet latin”7?. 





738 Cf. Ion Gheţie, Începuturile scrisului în limba română, Ed. Academiei RSR, Bucureşti, 1974, p. 
26. 

759 Cf, Idem, p. 9. 

740 Pr. Niculae N. Popescu, Preoți de mir adormiți întru Domnul, Bucureşti, 1942, apud Î. P. S. 
Teoctist, Arhiepiscop şi Mitropolit al Moldovei şi Sucevei, în studiu introductiv la Dosoftei, Dumnezăiască 
Liturghie (1679), ed. critică de N. A. Ursu, Iaşi, 1980, p. XXXII. 

l Ion Gheţie, Al. Mareş, Originile scrisului în limba română, Ed. Ştiinţifică şi enciclopedică, 
Bucureşti, 1985, p. 127. 

742 Idem, p. 128. 

De aceeaşi părere au fost, mai înainte, D. Onciul („Până la încreştinarea bulgarilor, 
românii avură în Biserică limba latină de la care ne-a rămas terminologia de origine 
romană”) şi A. D. Xenopol („Înainte de creştinismul bulgar, la români era creştinismul 
român”). 

Ştefan Lupşa vorbea chiar de existenţa unui scris latin literar”, la sfârşitul secolului 
al III-lea şi începutul secolului al IV-lea, căci nu numai Sfântul Niceta de Remesiana (387- 
420) „ci şi episcopul Victorin de Poetovio (Pettau în Stiria, partea cea mai apuseană, locuită 
de traci), ucis de păgâni la 304, treceau şi prelucrau în latineşte opere exegetice ale unor 
scriitori greci". 

Vasile Grecu era de părere că „noi am primit creştinismul în formă romană şi am stat 
în primele veacuri ale creştinismului sub sfera de influență a Romei. Câtă vreme la 
începuturile noastre de neam am fost orientaţi bisericeşte spre Roma, de bună seamă că se 
liturghisea la noi în limba latină bisericească. Mai târziu, când contactul cu Roma a devenit 
imposibil şi ne-am orientat din punct de vedere bisericesc către Bizanţ, de la această 
orientare şi până la ivirea mijlocirii slavone, oare, care a fost limba de slujbă bisericească la 
noi? Latina bisericească? Românească, aşa cum era ea atunci? Grecească? Evident că numai 
unul din aceste trei cazuri e posibil! Care? Nu putem şti”. 

Întorcându-ne la perioada istorică pentru care avem date, trebuie să precizăm că 
procesul de naţionalizare a cultului a presupus două aspecte esențiale: 1. traducerea acelor 
texte sau cărți din Sfânta Scriptură folosite în timpul slujbelor (Evanghelia, Apostolul, 
Psaltirea); şi 2. traducerea în româneşte a cărților de slujbă propriu-zise, după care slujeşte 
preotul, ajutat de diacon (Liturghierul şi Molitfelnicul), la care se adaugă cele necesare 
stranei. Traducerea cărților de slujbă propriu-zise a fost precedată de transpunerea în limba 
română a celorlalte cărți fundamentale ale Bisericii şi anume Evanghelia (parte din Noul 
Testament), Apostolul (din Faptele Apostolilor şi din Epistole) şi Psaltirea, adesea însoţită 
de alte texte din Vechiul Testament. Vom cerceta, pe rând, aceste etape ale naţionalizării 
cultului. 

De asemenea, în ce priveşte a doua etapă, cea a transpunerii Liturghierului, 
Molitfelnicului şi a celorlalte cărți, necesare stranei, în româneşte, aceasta cunoaşte trei 
repere importante, şi anume momentul imprimării primelor cărţi de acest fel, de către Coresi, 
cel al traducerilor şi tipăriturilor lui Dosoftei şi cel asemănător, înfăptuit de Antim Ivireanul. 
Avem în vedere însă, că aceştia nu uită nici celelalte cărți necesare cultului, pe care le 
retraduc sau le retipăresc. 





pia Originea Principatelor române, Bucureşti, 1899, p.136, apud. Dumitru Stăniloae, Națiune şi 
creştinism, ediție, text stabilit, studiu introductiv şi note de Constantin Schifirneţ, Ed. Elion, Bucureşti, 2003, p. 
244. 

7% A. D. Xenopol, Istoria românilor în Dacia Traiană, vol. I, p. 446 apud. Ibidem. 

745 Stefan Lupșa, Creştinismul românesc a fost întotdeauna cel ortodox, în rev. Studii Teologice, 1949, 
p. 814-838, apud. Idem, p. 245. 

746 Ibidem, nota **. 


77 Vasile Grecu, Influenţa bizantină în literatura română, loc. cit., p. 365. 

II. 6.1. Primele traduceri ale cărţilor sfinte folosite în cult 


Cele mai vechi texte în româneşte sunt considerate, de unii cercetători, a fi textele 
rotacizante: Psaltirea Scheiană, Psaltirea Voronețeană, Codicele Voroneţean şi Psaltirea 
Hurmuzachi, adică tocmai Psaltirea şi Apostolul. 

Dar nu numai cele mai vechi texte în româneşte, ci şi cele mai vechi manuscrise 
slavone, descoperite în bisericile şi mănăstirile noastre, şi care datează din secolele XIII- 
XIV, sunt un Apostol (din secolul XIII), un Octoih copiat în Moldova, un fragment de 
Evanghelie descoperit în Biserica din Râşnov (în Transilvania), un fragment din Noul 
Testament (având aceeaşi proveniență) şi un Minei de la mănăstirea Neamţ %, adică tot 
cărțile folosite în slujbă. 

Existenţa acestor manuscrise, păstrarea lor până astăzi, demonstrează importanţa lor 
deosebită şi, probabil, îndelungatul exercițiu de copiere a lor. Este evident că acestea erau 
cărțile esențiale pentru Biserică şi de aceea este normal să ne gândim că ele au fost şi 
primele care au făcut obiectul unor traduceri în româneşte, în mod sporadic sau, dimpotrivă, 
conştient de necesitatea existenţei lor pentru credincioşi. 

Textele rotacizante sunt copii datate în secolele XV-XVI (secolul XVI este mai 
degrabă acceptat ca perioadă a transcrierii lor, în urma ultimelor cercetări) — cu excepția 
Psaltirii Hurmuzachi, ce este considerată de Candrea şi P.P. Panaitescu, un manuscris 
original al traducătorului din slavonă” —, ceea ce înseamnă că traducerea originală urcă în 
timp, până la o dată necunoscută. Este însă bine de precizat că cercetătorii nu s-au pus de 
acord în privința aspectelor legate de localizarea şi datarea celor mai vechi manuscrise 
româneşti, precum nici în privinţa altor aspecte de ordin filologic şi istoric. 

În afară de textele rotacizante, mai există şi alte manuscrise vechi, din secolul al 
XVI-lea, cuprinzând textul Apostolului, şi anume Codicele Bratul (descoperit la Mănăstirea 
Suceviţa, dar bănuit a fi fost „copiat undeva în sud-estul Transilvaniei”'%0) şi Apostolul 
Iorga (din care s-au mai păstrat doar câteva foi). 

De asemenea, este certă existenţa în Moldova, în prima jumătate a secolului, în prima 
jumătate a secolului al XVI-lea, a unor traduceri româneşti ale Evangheliei şi Apostolului, 
nedescoperite, dar despre care avem informaţii printr-un document scris, şi anume scrisoarea 
învățatului german Nicolas Pflüger, datată 11 martie 1532, în care se afirmă că „un oarecare 
doctor din Moldova, om în vârstă, care nu vorbeşte nemţeşte, ci latina şi polona, a venit la 
Wittemberg, ca să-l vadă şi să-l asculte pe Martin Luther, vrând să îngrijească de tipărirea 
celor patru Evanghelii şi a (epistolelor) lui Pavel, în limba română, polonă şi germană...” 


7% Cf. P. P. Panaitescu, Începuturile şi biruinţa scrisului în limba română, Ed. Academiei RPR, 
Bucureşti, 1965, p. 20. 

7% Cf. Idem., p. 68. 

750 Ton Gheţie, Al. Mareş, op. cit., p. 192. 

7! Apud. P.P. Panaitescu, op. cit., p. 119-120. 

Ceea ce înseamnă că exista deja în Moldova la acea dată, traducerea acestor cărţi, pentru a fi 
oricând gata de tipar. 

Se vorbeşte şi despre un alt Apostol românesc, într-o „notiţă în limba maghiară 
(Filep Olah Apostol Olâhul irt könyve az oláhok reformatiojăra) inserată într-un catalog al 
cărților aflate în 1763 în biblioteca lui Dionisiu Banfi”? notiță care s-ar traduce „Filip, 
Apostol românesc, carte scrisă în limba română...” referindu-se la Filip Moldoveanul şi 
care, în interpretarea lui I. Gheţie, ne aduce la cunoştinţă existenţa „unui exemplar al unei 
ediţii până acum necunoscute a Apostolului, tipărită la Sibiu, între 1544 şi 1550”. 

În afară de aceste manuscrise şi de aceste tipărituri, despre care ştim numai din aluzii 
făcute în alte documente, avem un Apostol tipărit de Coresi sub numele de Lucrul 
apostolesc (Praxiul), în 1563. 

În secolul al XVI-lea a existat un adevărat curent de traduceri ale cărţilor necesare 
Bisericii în limba română. Nu credem că se poate justifica amploarea acestui curent decât 
prin existenţa unor precedente notabile în secolul (poate chiar în „secolele”) anterior. Pentru 
că simpla influenţă a Reformei, credem noi, nu putea face să apară o limbă română literară 
„ex nihilo”. 

După N. Iorga, manuscrisele rotacizante sunt anterioare tipăriturilor coresiene şi sunt 
databile în secolul al XV-lea, impulsul acestor traduceri constituindu-l influenţa mişcării 
husite în Transilvania”. Alţi cercetători le datează însă către sfârşitul secolului al XV-lea şi 
începutul secolului al XVI-lea. Conform lui Gheţie şi Mareş, Psaltirea Voroneţeană este cea 
mai veche Psaltire românească şi datează din 1551-1558” — originalul traducerii putând fi 
astfel stabilit în prima jumătate a secolului al XVI-lea, dacă nu mai devreme. 

O. Densuşianu şi Al. Rosetti au emis părerea că aceste traduceri sunt contemporane 
cu tipăriturile lui Coresi şi că nu pot avea alt imbold decât ideile Reformei, care au pătruns 
în Transilvania după 1519”, 

Această opinie este în general acceptată, astfel încât se consideră că avem şapte 
versiuni ale Psaltirii în româneşte, din secolul al XVI-lea, între care trei sunt rotacizante 
(Psaltirea Scheiană, Psaltirea Voroneţeană şi Psaltirea Hurmuzachi), trei sunt tipărituri 
coresiene (din 1570, 1577 şi 1588-1589, cea din urmă fiind tipărită de Şerban Coresi), iar 
ultima se află în ms. rom. B.A.R. nr. 3465”. 

Toate sunt datate în a doua jumătate a secolului al XVI-lea, astfel încât originalele 
lor (cu excepţia Psaltirii Hurmuzachi) pot fi considerate a fi fost elaborate, fie în prima 
jumătate a secolului al XVI-lea, fie mai devreme, în secolul al XV-lea. 





752 Ion Gheţie, Al. Mareş, op. cit., p. 192. 

75 Ibidem. 

75 Cf. P. P. Panaitescu, op. cit., p. 31-32. 

755 Cf. Ion Gheţie, Al. Mareş, op. cit., p. 417. 

75 Cf, P. P. Panaitescu, op. cit., p. 37-38. 

157 Cf. Ion Gheţie, Cele mai vechi texte româneşti, editată de Universitatea din Bucureşti, Institutul de 
Lingvistică, Bucureşti, 1982, p. 147. 

Conform lui Ion Gheţie, „originalul traducerii psalmilor (atât al versiunii conservate 
în Psaltirea Hurmuzachi, cât şi al celei ce se găseşte în celelalte versiuni) provine din sfertul 
sud-vestic al Dacoromaniei, adică în Banat-Hunedoara şi teritoriile învecinate. Copierea 
psaltirilor rotacizante aflate astăzi în posesia noastră s-a făcut, după toate probabilitățile, în 
Moldova...” 7S, 

Nu dorim să discutăm acum pe larg despre datarea textelor rotacizante, deoarece este 
o problemă controversată. În orice caz, fie că sunt databile în secolul al XV-lea, fie în 
secolul al XVI-lea, aceste copii ale Psaltirii şi Apostolului, sunt printre cele mai vechi cărți 
în limba română, dovedind — prin caracterul lor de copii, iar nu traduceri originale — faptul 
că este foarte probabil ca să fi fost, cu adevărat, cele mai vechi cărți românești. 

În ce priveşte Evanghelia în româneşte, cel mai vechi exemplar care ni s-a păstrat 
este o tipăritură slavo-română a Tetraevangheliarului, „un text precoresian”"S, apărut cel 
mai probabil la Sibiu şi conservat fragmentar (cunoscut sub denumirea „Evangheliarul din 
Petersburg”, după numele locului unde s-a păstrat, în biblioteca imperială din Sankt 
Petersburg) între 1552-1553, al cărei tipograf ar fi fost Philippus Pictor, „una şi aceeaşi 
persoană cu Filip Moldoveanul, tipograful Tetraevanghelului slavon de la Sibiu din 
1546."'% Acesta este urmat de Tetraevangheliarul tipărit de diaconul Coresi în 1561. 

Tetraevangheliarul lui Coresi a fost tipărit la Braşov, sub patronajul lui Johannes 
Benkner (judele Braşovului), iar traducerea s-a făcut după un original slavon, bănuit a fi atât 
Evanghelia slavonă a lui Macarie din 1512'%, dar şi o altă versiune slavonă'%?. Faţă de 
Tetraevangheliarul sibian, a cărui traducere din slavonă fusese coroborată cu Biblia lui 
Luther'%5, textul tipărit la Braşov de Coresi şi de diacul Tudor este pur ortodox; ceea ce 
demonstrează fie reticenţa cu care preoţii români au întâmpinat ediţia sibiană (şi care ar fi 
putut să-i oblige pe promotorii Reformei să adopte o altă strategie), fie faptul că această 
traducere şi tipărire s-a făcut în urma unui impuls apărut în mediul ortodox (poate ca o 
reacţie la inițiativele Reformei, aşa cum a apărut şi Cazania II, ca o reacţie la Cazania D). 

Se pare că acest Tetraevangheliar, tipărit de Coresi la Braşov, a avut o circulaţie 
răspândită şi a fost copiat (direct sau indirect) de Radu Grămăticul sau Radu de la Măniceşti, 
lângă Ruşii-de- Vede (Roşiorii-de- Vede), în 1574, la porunca lui Petru Cercel, aflat în exil, 
pe atunci, în insula Rhodos (manuscrisul păstrându-se acum la British Museum din 
Londra)“. 

Tetraevanghelul lui Coresi reprezintă, după P. P. Panaitescu, „difuzarea unui text 
tradus anterior în româneşte şi care a circulat mai întâi în manuscris în diferite părți ale 





758 Idem., p. 149. 

7% Ion Gheţie, Începuturile scrisului..., op. cit., p. 141. 
760 Jon Gheţie, Al. Mareş, op. cit., p. 337. 

76l Cf, P. P. Panaitescu, op. cit., p. 119. 

762 Cf. I. Gheţie, Al. Mareş, op. cit., p. 345. 

76 Ipoteză înaintată de E. Petrovici, cf. Idem, p. 341. 
75% Cf, Idem, p.352-353. 

țării”'%5. Şi tot pentru el, varianta aflată în Moldova pe la 1532 (pe care am amintit-o mai 


sus, când vorbeam despre existenţa unui Apostol tradus şi a unei Evanghelii în Moldova, 
menţionate într-o scrisoare a unui învăţat german) şi textul coresian sunt, probabil, 
identice/%, 

lar „dacă Evanghelia şi Apostolul din 1532 nu se identifică, cu careva dintre 
traducerile primitive conţinute de Tetraevanghelul de la Sibiu, Tetraevanghelul coresian şi 
Apostolele mai sus amintite [e vorba de Apostolul Iorga (datat 1551-1583), Apostolul Bratul 
(1559-1560), Codicele Voroneţean (1563-1583) şi Apostolul lui Coresi (1566) — n.n.], atunci 
existau, înainte de 1551, două versiuni ale Apostolului şi două versiuni ale Evangheliei” 
circulând paralel în Moldova şi Transilvania, în prima jumătate a secolului al XVI-lea. 

Putem aprecia, deci, că, după modelul Apostolului şi al Psaltirii, şi Evanghelia a 
cunoscut traduceri în româneşte timpurii, chiar dacă nu s-au păstrat, pentru că cel mai logic 
este să considerăm, că atât cei care au tipărit-o, cât şi cei care intenționau să o tipărească, 
chiar dacă aveau convingeri protestante şi urmau să o destineze unor scopuri străine de 
Ortodoxie, s-au folosit totuşi de traduceri mai vechi şi au păstrat sau nu, puritatea ortodoxă a 
acestora. 

Acestea fiind spuse, avem acum o privire de ansamblu asupra primelor traduceri şi 
tipărituri ale textelor necesare cultului, altele decât textul slujbei propriu-zis. Ele coincid 
oarecum cu infiltrarea ideologiei reformate în Transilvania, dar nu credem că sunt, în mod 
exclusiv, un rezultat al infiltrării acestei doctrine. 

Având în vedere atitudinea total negativă a Bisericii Ortodoxe față de Reformă, 
aceste traduceri nu s-ar fi făcut niciodată — cel puţin nu de către români ortodocşi — dacă 
însăşi Biserica, prin reprezentanţii săi, clerici sau mireni, nu ar fi avut, în parte, iniţiativa lor, 
dacă nu ar fi resimţit aceasta ca pe o necesitate internă, cauzată de faptul că limba slavă şi 
cea grecească aveau foarte puţini cunoscători, chiar în rândurile preoților. 

P. P. Panaitescu semnalează faptul că, înainte de prima tipăritură românească (cea a 
Catehismului din 1544, cu influenţe luterane clare), în bisericile româneşti din Transilvania 
se făceau traduceri „la sfârşitul unor părți din liturghie, în special la citirea Evangheliei şi a 
Apostolului” şi că preoţii care făceau aceste traduceri în faţa credincioşilor „aveau la 
îndemână cărţi scrise, în româneşte, manuscrise ale Evangheliei, Apostolului şi poate şi ale 
Liturghierului, foarte probabil ale Psaltirii”*. 

Acelaşi cercetător susţine şi existenţa altor „manuscrise româneşti copiate în a doua 
jumătate a secolului al XVI-lea şi în secolul al XVII-lea, dar care sunt traduceri din slavă 
precoresiene (înainte de tipărirea Evangheliei din 1560), fără a putea fi datate exact”, între 


765 P, P, Panaitescu, op. cit., p. 118. 

766 Cf. Idem, p. 120. 

767 Ion Gheţie, Al. Mareş, op. cit., p. 417. 
768 Op. cit., p. 122. 

70 Ibidem. 

77 Op. cit., p. 131. 

care el enumeră Psaltirea slavo-română de la Mehadia (copie de la sfârşitul secolului al 
XVI-lea), Apostolul din colecţia M. Gaster şi încă două manuscrise ale unui Apostol şi 
Octoih mic din biblioteca orăşenească din Braşov”'|. 

La data la care Coresi tipărea Lucrul apostolesc (1563) şi Psaltirea (1570 şi 1577, 
ultima fiind o variantă slavo-română), existau deci, traduceri ale acestor cărţi în limba 
română. N. Cartojan era de părere că aceste tipărituri coresiene „reproduc o copie de pe 
vechile traduceri maramureşene” şi „poate şi Tetraevangheliarul (1561) este retipărirea unei 
traduceri anterioare, după cum mărturiseşte Coresi în introducerea Catehismului (1559): « 
neşte creştini buni socotiră şi scoaseră cartea den limbă sârbească pre limba românească ». 
Celelalte sunt traduceri făcute în vremea lui Coresi” 7. 

Cât despre impulsul care a determinat primele traduceri româneşti, cercetătorii nu s- 
au pus nici în acest caz de acord, unii considerând că acesta l-ar fi constituit învățătura 
bogomilică — conform lui Sbierea care, tipărind Codicele Voroneţean, afirma că originalul 
trebuie plasat în secolul al XIII-lea, la sudul Dunării. N. Iorga şi I. A. Candrea sunt adepţii 
teoriei husite, care situează traducerea originală a textelor rotacizante în Maramureşul 
secolului al X V-lea. 

O. Densuşianu şi Al. Rosetti sunt de acord cu teoria luterană, prezentată inițial de 
Iorga şi care stabileşte datarea textelor rotacizante la începutul secolului al XVI-lea. În 
sfârşit, alți exegeți susțin importanţa influenţei catolice, iar N. Drăganu afirma că 
traducătorii Apostolului şi ai Psaltirii sunt la origine saşi şi au făcut aceste traduceri în 
Moldova, din porunca lui Despot-vodă, prieten cu Melanchton şi propagatorul 
luteranismului în Moldova'?. 

P. P. Panaitescu a fost de acord cu Maramureşul ca localizare a primelor traduceri 
româneşti, nu însă şi cu influenţa factorilor externi, considerând că acest fenomen ecleziastic 
şi cultural a fost cu desăvârşire intern şi s-a dezvoltat în contextul încercării Bisericii 
româneşti din Maramureş de a-şi dobândi autonomia faţă de episcopatul ucrainian din 
Muncaci”. 

De altfel, el susține că nici activitatea tipografică a lui Coresi nu este tributară 
influențelor reformate, deoarece singurele cărți care au, mai mult sau mai puțin, amprenta 
acestor influențe, sunt Catehismul, Cazania I şi Palia de la Orăştie (adică Vechiul 
Testament, tipărit în 1582), dar nici aici, ele nu sunt copleșitoare”. Există şi exegeți — cum 
ar fi T. Palade şi P. Olteanu — care afirmă că primele traduceri româneşti au fost făcute ca 
urmare a apariţiei unui context favorabil, ajutate fiind şi de factori interni, şi de factori 


externi /'6, 


77! Cf. Ibidem. 

772 N. Cartojan, op. cit, p. 102. 

775 Cf. Idem, p. 86-87. 

77 Op. cit., p. 66-97. 

775 Cf. Idem, p. 155. 

775 CF. Ion Gheţie, Începuturile scrisului..., op.cit., p. 45. 

Dacă primele noastre traduceri ar fi avut la bază numai un impuls străin, atunci limba 
română a acestor texte ar fi fost şi ea străină de duhul textelor ortodoxe. Or, în ciuda 
existenţei, uneori, a unor accente catolice sau reformate, aceste texte denotă o bază 
lingvistică şi dogmatică esenţial românească şi ortodoxă, ceea ce înseamnă că limba română 
cunoştea încercări literare anterioare (chiar dacă ele erau numai traduceri) şi că în Biserica 
Ortodoxă avusese loc acest fenomen de transpunere a unor cărți importante pentru 
propovăduirea credinţei, în româneşte. La data când Coresi începe activitatea tipografică, el 
avea, în ceea ce priveşte limba română, un material lingvistic cât de cât „experimentat”, cu 
care putea să lucreze noi traduceri sau să revizuiască altele mai vechi. 


II. 6. 2. Primele traduceri ale cărţilor de slujbă 


Coresi este, de altfel, un pionier în ceea ce priveşte traducerea Liturghierului şi a 
Molitvenicului — dacă nu cumva a avut, şi pentru aceste cărţi, modele de inspiraţie, adică 
traduceri anterioare (chiar şi fragmentare) ale acestor cărți, pe care apoi le-a revizuit, prin 
traducătorii solicitaţi de el şi prin propria sa diortosire. 

Cu aceste cărți intrăm însă în dezbaterea celei de-a doua etape a naţionalizării 
cultului, cea referitoare la textele ce conţin slujba propriu-zisă, a căror traducere a durat 
mulți ani şi a fost mai greu acceptată decât a celorlalte cărți, amintite mai sus. 

În opinia noastră, credem că preoţii români ortodocşi s-au lovit întotdeauna de 
necesitatea de a explica credincioşilor nu numai textele scripturistice, ci şi anumite părți din 
Sf. Liturghie, precum şi din celelalte slujbe, cu adânci reverberaţii în viaţa creştinilor: 
Botezul, Cununia, înmormântarea, etc. 

Pentru acest lucru, nu numai în cazul în care nu cunoşteau bine sau deloc limba 
slavonă, dar şi în cazul în care o cunoşteau foarte bine, trebuie să fi avut traduceri, la 
îndemână (pentru că nici cei care cunoşteau slava nu stăteau să traducă pe loc), pentru aceste 
nevoi foarte stricte. Chiar dacă nu în mod programatic, considerăm că s-au făcut totuşi 
traduceri, fragmentare, ale cărţilor de slujbă. 

Din 1570 avem o copie a unui Octoih românesc, adică a uneia dintre cărțile necesare 
stranei, efectuată de Oprea diacul de la biserica din Şcheii Braşovului, după un original mai 
vechi, „de pre izvodul ce iaste în biserica Şcheailor, de lângă cetatea Braşovului, de l-au scos 


den limba sârbească pre limba rumânească sfinții părinţi, cine au fost mainte întru acestu 
177 
loca 





77 Cf. P. P. Panaitescu, op. cit., p. 126-127. 

Dacă această copie este din 1570, iar copistul, Oprea diacul, nu ştia cine au fost 
înaintaşii, acei „sfinți părinţi”, care au făcut iniţial traducerea — dar ştia că ei erau tot de la 
Biserica din Şchei — putem să bănuim că originalul traducerii este cu mult mai vechi. 

Textul, care nu este într-o română cursivă pentru cititorul modern, nu este însă nici 
departe de ceea ce cunoaştem azi din cântările Bisericii şi cităm un fragment: „Viniţi să ne 
bucurăm Domnului, că au zdrobit ținearea morţiei şi au luminatu rodurile omineşti. Cu 
îngerii să strigăm: Lucrătoriul şi înspăsitoriul nostru, slava Ta. Răstignire răbdaşi ispăşitoare 
şi îngropare dereptu noi. Cu moartea-Ţi ca Domnul pre moarte omorâşi. Dereptu acea, 
închinămu-ne Învierii Tale de a treea dzi, Doamne, slava Ta. Apostolii vădzură Învierea 
Lucrătoriului, mira-se şi cânta laudă îngereșşti, aceasta e slava Besearecii”" 5. 

Această traducere, despre care avem date că este destul de veche, nu pare a fi însă 
opera unui începător, ceea ce dovedeşte că scrisul românesc avea o tradiţie. De când anume, 
nu se poate şti. Şi, dacă o asemenea carte, dedicată stranei, era tradusă de timpuriu, de ce să 
nu fi fost traduse şi alte cărţi de slujbă? 

Ne-a parvenit, astfel, între filele unui Molitvenic slavon din 1495, şi un scurt text 
românesc intercalat, care „datează, fără îndoială, din prima jumătate a secolului al XVI-lea 
sau de la mijlocul său”, fiind o „scriere precoresiană”%. Acest text în româneşte este de 
la Sf. Botez: „Învăţătură şi întrebare, cându va vrea vreun om de în legea lătinească să vie 
către a noastră credinţă şi lege, să se boteze, popa mainte să-l întrebe cu aceste cuvinte. Să 
întrebi întâiu aşa: spune tu acmu cu tot sufletul tău, înainte lui Dumnezeu şi a tuturor 
sv(e)nţilor, iubeşti cu toată inima şi cu tot sufletul tău legea aceasta creştinească, care iaste 
tocmită de la Dumnezeu... Şi iarăşi să zici: dară lepezi-te de toată legea lătinească şi de a lui 
Mărtin ereticul şi de toate eresele lor şi de toate hulele lor cu carele hulescu pre Duhul 
Svântu şi pe Preacesta şi pre Svânţii lui Dumnezeu şi pre svintele icoane? ar el au ia să zică: 
leapădu-mă şi procliţescu şi crezu întru Svântoa Troiță după voia lu Dumnezeu şi mă închin 
şi Preacistii de Dumnezeu Născătoare de pururi Fata Mariia şi tuturor Svinţilor şi svintelor 
obraze; şi primescu posturele şi zilele de postu: mercuri şi vineri şi aşa mă jur înaintea lu 
Dumnezeu”! 

De remarcat că acest text românesc este în mod clar anti-catolic şi anti-reformat, ceea 
ce denotă că inițiativa traducerilor în româneşte nu a aparținut numai unor curente din afară. 
Şi tot acest text mai demonstrează şi faptul că slujbele puteau să fi cunoscut traduceri 
anterioare celor coresiene, chiar dacă fragmentar, dictate de necesități (cum a fost în cazul 
citat, în care traducătorii au considerat că este neapărat necesar, ca cel care se botează să fie 
conştient şi să declare în auzul tuturor că se leapădă de erezii). Până la noi dovezi, nu ne 
putem pronunţa însă cu certitudine. 


77% Cf. Idem, p. 127. 

79 Idem, p. 129. 

730 Ibidem. 

781 Cf. Ibidem şi N. Cartojan, op. cit., p. 104-105. 

Acest Molitvenic slavon a fost dăruit de popa Dobre Bisericii din Șchei în 1559, şi s- 
ar putea ca şi textul românesc, inserat, să dateze de atunci, aşa cum lasă să se înţeleagă N. 
Cartojan'*?. 

Singurul care a înaintat ipoteza existenţei unui Molitvenic românesc datând din 
prima jumătate a secolului al XVI-lea, înainte de tipăritura lui Coresi (din 1564), a fost N. 
Drăganu, care „a comparat Molitvenicul românesc din colecția Marțian, în copie din secolul 
al XVII-lea, cu fragmentul din Codex Sturdzanus (Slujba îngropării din capitolul intitulat: « 
Cugetări în ora morţii ») din anul 1580 şi a ajuns la concluzia că a existat un original slavon 
comun celor două texte, adică un Molitvenic românesc tradus din slavoneşte înainte de anul 
Doo: 

P. P. Panaitescu vorbeşte şi de un manuscris al unui Molitvenic slavon aflat la Sibiu, 
în biblioteca Institutului Teologic (ataşat unui exemplar din Liturghierul lui Coresi — din 
1570), şi care are „două pagini şi jumătate în româneşte” (pe care le socoteşte a fi tot o 
traducere precoresiană): „Au lăsat legea svenți părinți de la acel săbor de la Neochesariia, 
cum acesta om ce-ş va mărturisi elu de bună voe păcatul şi greşealele, de svinta liturghie să 
să părăsească, să nu mai căute nici dănăori în viața lui, iară alte lucruri preoții toate să le ştie. 

Pentru să le ştie neştene, pentru ce să face lyturghie, după ce moare omul, a treia zi şi 
a noo dzi şi la 40: Nechifor patriarhu de Țarigrad: Daca moare omul şi-l îngroapă în maica 
lui, în pământu, pentru că-i dein pământu au fostu zidit, de a treia zi înainte începe fața lui 
dintru lumina şi frămsețea ei cea cuvioasă a sea strica şi să topi şi să paingineşte. Dereptu 
ceia facem liturghie într-această vreme, de a treia dzi. lar a nooa dzi înciepe trupul a să 
deşcheia den toate încheeturile şi a să părți, numai inema ce stă întreagă. Pentru acesti lucru 
să face liturghie a nooa dzi. Iară la 40 de zile şi aceasta inima să topeşte. Dereptu aceia, să 
face într-ace dzi liturghie. 

Într-acesta chipu să face şi naşterea omului în zgăulu maica sa, după ce să împreună 
bărbatulu cu fămeia: a treia zi să schizmeşte inima, iar a noao dzi să încheagă trupul, iar 
cându să împlu 40 de dzile, iaste desăvârşit închipuită toată faţa lui, ce să dzice 
pruncului”"5*. 

Acest text — considerat, cum am văzut, precoresian — este scris într-o limbă 
românească mai clară chiar şi decât unele texte coresiene (din care vom da exemple mai jos, 
din Liturghier). Este fără îndoială un fragment pur ortodox, iar traducătorul a considerat ca 
neapărat necesar să se cunoască motivul pentru care se fac, la date precise, slujbele de 
pomenire după adormirea unei persoane. De data aceasta nu mai este un text polemic sau 
combativ, ci unul foarte important pentru credincioşii înşişi, ai Bisericii Ortodoxe. O altă 
dovadă că existau măcar unele elemente din slujbă traduse în româneşte, pentru uzul 
credincioşilor, înaintea oricărei inițiative protestante. 


75 Cf, Idem, p. 104. 
183 Cf. P. P. Panaitescu, op. cit., p. 129. 
784 Idem, p. 130. 

Gestul lui Coresi de a tipări Molitvenicul şi Liturghierul rămâne însă unul 
revoluţionar în istoria Bisericii şi a culturii noastre. Chiar dacă acest gest a fost oarecum 
forţat şi de presiuni externe, din afara Bisericii Ortodoxe, textul tipărit al Liturghierului nu a 
suferit niciun fel de imixtiuni protestante, ci a respectat, întru totul, originalul slavon ortodox 
(poate chiar cu prea multă obedienţă faţă de gramatica şi sintaxa slavonă). 

Nu însă acelaşi lucru se poate spune şi despre Molitvenic. Acesta a fost tipărit în 
1567, împreună cu Tâlcul Evangheliilor (Cazania I), amândouă cărțile având influenţe 
reformate (calvine), fiind de altfel publicate cu ajutorul nobilului ungur Forró Miklós de 
Haporton (la acea dată, ungurii îmbrăţişaseră protestantismul, devenind calvini, iar saşii 
luterani). Inovaţiile aduse de doctrina calvină sunt evidente prin faptul că „la botez se 
suprimă «mirul, apa sfințită, lumânarea... şi alte adăosături », considerate de calvini ca 
idolatria et superstitionum fomenta. La cununie se introduce jurământul, iar cuminecătura se 
prevede numai în extremis” ”®. 

De asemenea, „din tipicul liturghiei este înlăturată slujba morților, oficierea 
sacramentului euharistiei se face cu elemente nesfinţite, se indică predica, citirea 
Evangheliei şi a Apostolului, iar cântecelor şi rugăciunilor li se acordă o importanţă 
deosebită”/50, 

Nerva Hodoş şi apoi E. Dăianu au demonstrat cu argumente că acest Molitvenic este 
tributar celui tipărit de Gaspar Heltai, sub numele de Agendă sau actele bisericeşti pe care 
le săvârşesc de obiceiu miniştrii şi păstorii sufleteşti creştini, autorul fiind „preotul 
reformaţilor din Cluj pe acele vremuri şi proprietarul unei tipografii”. Ediţia coresiană 
traduce în mare parte „ediţia a Il-a a lui G. Heltai din 1559, apărută la Cluj” 58. 

În 1570, Coresi tipăreşte la Braşov Liturghierul. O asemenea acţiune pare să fi fost 
determinată, în primul rând, de interese reformate, deoarece unul dintre dezideratele 
calvinilor era atragerea populaţiei româneşti ortodoxe la calvinism, prin introducerea limbii 
naţionale în Biserică. 

Spre această concluzie ne îndeamnă faptul că, la sinodul de la Cluj din 1570, într-o 
scrisoare din 9 decembrie, episcopul calvin Pavel Tordaşi cerea autorităţilor din Bistriţa să 
oblige preoţii români — sub ameninţarea pedepsei — ca să participe la sinod'” şi să aibă 
asupra lor „bani de cheltuială ca să cumpere cărţi româneşti: Psaltirea, care să o plătească cu 
1 florin, altă carte Liturghia, pe care s-o plătească cu 32 de dinari”. Este limpede că, din 
moment ce calvinii încercau să le impună preoţilor români achiziționarea acestor cărți, 
înseamnă că aceste traduceri erau pe placul lor. 





185 N. Cartojan, op. cit., p. 103. 

75 AI. Mareş, în Introducere la Liturghierul lui Coresi, text stabilit, studiu introductiv şi indice de Al. 
Mareş, Ed. Academiei RSR, Bucureşti, 1969, p. 8. 

787 N. Cartojan, op. cit., p. 103. 

788 Ton Gheţie, Cele mai vechi..., op. cit., p. 15. 

7% Cf, N. Cartojan, op. cit., p. 104. 

7% AI. Mareş, în Introducere la Liturghierul lui Coresi, op. cit., p. 9. 

Nu este însă greu de observat că, dacă în 1567, Molitvenicul suferea abateri grave de 
la dogma ortodoxă, în 1570, Liturghierul nu mai pune astfel de probleme, textul fiind — cum 
am spus deja — o traducere ce respectă cu stricteţe originalul slavon ortodox. 

Se pare că adepţii Reformei se loviseră de o împotrivire prea mare din partea clerului 
ortodox, pentru a renunţa, măcar pentru o vreme, la această agresivitate extremă. În aceste 
condiţii, „pentru a nu periclita definitiv rezultatele propagandei calvine printr-un exces de 
zel, loan Sigismund (principele protestant al Ardealului — n.n.) era dispus să facă concesii 
românilor, renunțând pentru moment la calvinizarea liturghiei, în schimbul naţionalizării 
serviciului divin”? 

Nu se mai păstrează din această carte decât Liturghia Sfântului loan Gură de Aur, dar 
este posibil să fi cuprins şi celelalte două Liturghii (a Sfântului Vasile cel Mare şi a Sfântului 
Grigorie Dialogul) folosite în slujba ortodoxă. 

După unii cercetători, „este probabil că modelul după care s-a făcut traducerea 
românească să fie Liturghierul slavon tipărit de Macarie în Ţara Românească în 1508”, 
opinie care pare a fi îndreptățită şi de „menţionarea printre sfinţi a crailor sârbi Sava şi 
Simion (Ştefan Nemania), pomeniţi atât în Liturghierul slav al lui Macarie (care era sârb la 
origine — n.n.), cât şi în cel românesc al lui Coresi, dar care lipsesc în mai toate manuscrisele 
de liturghiere care au fost copiate în ţările româneşti în secolele XV-XVI”. Această opinie 
este însă combătută de Al. Mareş, care a comparat Liturghierul lui Coresi cu alte manuscrise 
slave existente în secolul al XVI-lea şi a găsit multe locuri comune, ajungând la concluzia 
existenței unui alt „prototip slav al Liturghierului, diferit de cel tipărit de Macarie”, 
nedescoperit încă sau pierdut. 

P. P. Panaitescu afirmă că traducerea Lifurghierului coresian a fost imediat 
anterioară tipăririi lui şi că nu a folosit alte traduceri, nici ale Psaltirii, nici ale 
Evangheliei”. Ar fi vorba deci, despre o traducere efectuată la comandă şi ca urmare a unui 
deziderat spontan, ceea ce ar îndreptăţi teoria reformată (deşi Panaitescu nu este adeptul ei). 

Al. Mareş demonstrează însă că traducătorul a folosit şi alte texte, tipărite anterior, 
între care Catehismul (Întrebare creştinească), din care a preluat rugăciunea Tatăl nostru şi 
Crezul, şi Molitvenicul, cu care are în comun textul Psalmului 50 şi al rugăciunii Împărate 
ceresc. Dar acest traducător nu a folosit numai tipărituri coresiene, ci şi texte mai vechi, 
manuscrise ale Psaltirilor rotacizante, mai ales, cel al Psaltirii Scheiene, existând şi 
asemănări între Liturghierul din 1570 şi Psaltirea din acelaşi an, precum şi cu ediţiile 
următoare ale Psaltirii, din 1577 şi 1588'%. 


1 Ibidem. 

72 P, P, Panaitescu, op. cit., p. 162 

73 Ibidem. 

7 Al, Mareş, op. cit., p. 35. 

7% Cf. P. P. Panaitescu, op. cit., p. 163. 
76 Cf. Al. Mareş, op. cit., p. 26-32. 

Acest lucru vine să dovedească faptul că, în ciuda impulsurilor reformate, traducerile 
coresiene nu s-au putut face decât pe baza unor texte mai vechi, indiscutabil ortodoxe — 
pentru că altele nu aveau cum să existe — pe care traducătorul (sau traducătorii) le-a 
consultat, pentru a nu se înşela în privinţa transpunerii textului, chiar dacă nu a dispus de 
cărți integrale în româneşte, pentru toate obiectivele tipografice. 

Suntem de părere că învăţăturile protestante infiltrate în unele texte coresiene, nu pot 
apărea decât ca nişte modificări şi adaosuri ulterioare, revizuiri după ce s-a făcut traducerea; 
sau, în cazul în care traducătorul a avut el însuşi convingeri reformate, a făcut aceste 
modificări pe măsură ce a efectuat traducerea, cercetând însă, sensul, mai întâi în cărțile 
vechi — acolo unde a dispus de materialul necesar. Căci, după cum am mai spus, în ceea ce 
priveşte textele liturgice şi de slujbă, se poate foarte bine să fi existat antecedente în ce 
priveşte traducerea lor, măcar a unor fragmente (poate chiar mai multe decât cele depistate 
până în prezent), pentru uzul neapărat al preoţilor ortodocşi. 

Textul tipărit de Coresi nu este originalul traducerii, ci o variantă ulterioară, 
revizuită”. Spre această concluzie ne poartă existența în text a două straturi de limbă, unul 
al traducătorului şi altul al revizorului. Analizând aceste straturi lingvistice, Mareş a ajuns la 
concluzia că traducătorul provenea din zona Banat-Hunedoara sau Transilvania centrală”. 
(În ceea ce priveşte revizorul, el ar putea fi Coresi sau însuși episcopul calvin Pavel Tordaşi, 
care se pare că s-a aflat la Braşov, tocmai în scopul de a urmări activitatea de tipărire a 
Liturghierului şi Psaltirii.) 

Şi tot el semnalează existenţa unui element comun la trei dintre tipăriturile coresiene, 
şi anume Cazania I, Molitvenicul şi Liturghierul, element care constă în formula „har dăm”, 
specifică protestanților şi care este un calc după limba maghiară şi nu traduce exact termenul 
blagodarim din originalul slavon”. 

Acest fapt vine în sprijinul ipotezei că şi Liturghierul este o carte tradusă şi tipărită 
datorită presiunilor reformate, chiar dacă revizorul a renunţat la a mai opera imixtiuni în 
text, de ordin dogmatic şi confesional. 

Trebuie să recunoaştem că transpunerea în română şi tipărirea Liturghierului din 
1570, de către Coresi, nu s-a făcut din iniţiativă ortodoxă, ci reformată, chiar dacă 
traducătorul a folosit texte ortodoxe (în slavă şi în română) şi chiar dacă şi în sânul Bisericii 
Ortodoxe exista dorinţa de a avea slujba în limba română, pentru a o putea înţelege, dorință 
ilustrată de cele câteva fragmente descoperite în româneşte şi care arată că acest fapt era o 
necesitate internă. 

Dacă traducerea slujbei nu ar fi fost şi o necesitate internă, ci numai un deziderat 
politic şi confesional extern, atunci acest fenomen (al traducerilor) ar fi rămas cu totul izolat 
şi nu s-ar fi propagat în timp. Exemplul lui Coresi nu ar mai fi fost reluat niciodată. 


797 Cf. Idem, p. 37. 
78 Idem, p. 39. 
7 Idem, p. 41. 

Presiunea reformată nu a făcut decât să grăbească un deziderat intern care, mai devreme sau 
mai târziu, s-ar fi îndeplinit oricum. 

Lucian Blaga admira puterea de selecţie a românilor, în privinţa lucrurilor care se 
insinuau ca influenţe străine, amintind de „încercările insistente şi fără de noroc din secolul 
al XVI-lea ale Reformei din Ardeal de a cuceri preoțimea şi țărănimea românească. 
Poporului românesc i-au surâs desigur diverse avantaje sociale şi economice, totuşi românii 
ortodocşi s-au împotrivit chemării. Singurul lucru încuviinţat primitor, ca rezultat al 
invitaţiilor pre-reformatoare şi reformatoare, a fost introducerea, ca la un obştesc semnal, a 
limbii româneşti în Biserica Ortodoxă, în locul slavonei sacre (...). Ce uimitoare putere de 
selecție organică, faţă de valvârtejul ideilor inovatoare din acel tulburător veac al istoriei 
ardelene!5%, 

Vom vedea la timpul potrivit că atât Dosoftei, cât şi Antim Ivireanul, au tradus 
cărțile de slujbă nu pentru a se integra mişcării de „contra-reformă”, iscată — ca răspuns la 
atacurile protestante — în cadrul Bisericii Ortodoxe, ci mai degrabă datorită conştiinţei lor, 
îndurerate de starea în care se afla poporul creştin şi chiar preoţii, adânciţi în neştiinţă şi 
neavând cărţi în limba lor, pentru uşurarea învăţăturii. Dosoftei — preluat apoi de Antim 
Ivireanul — aducea, ca motiv al traducerii Liturghierului, faptul că armenii şi sirienii au 
slujba în limba lor. 

La rândul său, mitropolitul Antim a deplâns, în mai multe rânduri, faptul că „omul 
carele nu ştie carte ca să citească Sfânta Scriptură şi cărțile Besericii noastre şi sfintele 
pravile, au de nu să va învăţa de la alţii care le ştiu, să asamână cu dobitoacele cele 


Son Pe Do 
”. Unvăţătură pre scurt 


necuvântăreţe carele nu ştiu ce fac de vreme ce n-au minte... 
pentru taina pocăinţii) şi că, „între celelalte scârbe ce am, de mă rănesc la inimă, iaste 
aceasta cea mai grea de mă întristez şi mă mâhnesc mai mult, că văz între preoţii miei atâta 
prostie, atâta neînvăţătură şi atâta nedumireală, cât cunosc că nu puteţi face vreun ajutoriu 
sau vreun folos ticăloasei turme” 5? (Învăţătură Bisericească). El nu a scris şi nu a tradus ca 
să polemizeze, ci „pentru acea multă prostie a voastră şi neştiință la sfânta carte, m-am 
îndemnat, fiind cuprins de frica dumnezeiască... 

Astfel, „precedentul Coresi” nu este decât un ajutor binevenit (deşi a rezultat din 
ceva ce se dorea a fi un rău împotriva Ortodoxiei şi care i-a făcut mai degrabă un bine, 
exceptând cărțile care au fost modificate dogmatic), pentru traducătorii de mai târziu. 
Aceştia nu au acţionat însă numai datorită împrejurărilor nefavorabile — iscate din exterior —, 
sau a unor necesităţi de emancipare, care i-ar fi silit la acest gest, ci mai mult din cauza 
motivelor arătate mai sus, în speţă, a neînţelegerii şi necunoaşterii cărţilor sfinte, 


necunoaştere datorată, în parte, şi lipsei unor traduceri în româneşte a textelor respective. 


5% Lucian Blaga, Trilogia culturii II. Spaţiul mioritic, Ed. Humanitas, Bucureşti, 1994, p. 56. 
501 Opere, p. 350. 

502 Idem, p. 366. 

5% Ibidem. 

II. 6. 3. Etapa naţionalizării cultului realizată de Dosoftei 


Începând din secolele XVI-XVII, nevoia unor traduceri ale slujbelor, integrale şi 
autorizate de Biserica Ortodoxă, s-a făcut tot mai resimţită în Ţările Române. După 
mărturiile unui călător străin în ţările noastre (arhidiaconul Paul de Alep, însoțitor al 
patriarhului Macarie de Antiohia), domnitorul Moldovei Vasile Lupu a poruncit imprimarea 
de cărţi în româneşte, deoarece credincioşii nu mai înțelegeau slavona“. 

Însă atât în Moldova, cât şi în Ţara Românească, în vremea domnitorilor Vasile Lupu 
şi Matei Basarab, se cânta la slujbă responsiv, în două limbi, în strana dreaptă în greceşte şi 
în strana stângă în româneşte, după mărturia aceluiaşi Paul de Alep*%. Ceea ce înseamnă că 
şi în Moldova, şi în Țara Românească, se introdusese limba română în Biserică, în timpul 
acestor domnitori. După Coresi, mitropolitul Dosoftei al Moldovei face marele pas — cu 
autoritatea sa de înalt ierarh, de această dată — de a traduce şi a tipări în limba română, mai 
întâi Liturghierul şi apoi Molitvenicul. 

Dosoftei a stat, în tinereţea lui, în preajma lui Varlaam, lângă care a ucenicit, 
„pregătindu-se cu grijă în vederea uriaşei opere de traducere în limba română a unor 
importante texte religioase şi chiar laice..."5%. Între operele traduse şi tipărite de Dosoftei, 
se numără Psaltire a svântului proroc David (Uniev, 1673) sau Psaltirea în versuri, prin 
care el „întemeiază limbajul poetic românesc”! Dumnezăiască Liturghie (laşi, 1679), 
Psaltirea de-nțăles a svântului împărat proroc David sau Psaltirea slavo-română (laşi, 
1680), Molitvenicul de-nțăles (laşi, 1681), Viaţa şi petrecerea Sfinților (laşi, trei volume, 
1682, 1683, 1686), din nou Liturghierul din 1679 (în 1683, deoarece ediția anterioară se 
epuizase), Parimiile de preste an (1683). 

Dosoftei a încercat şi tipărirea unui Octoih în româneşte şi a avut un rol important în 
traducerea Bibliei de la Bucureşti (1688), deoarece a revizuit varianta lui Nicolae Milescu, a 
Vechiului Testament. Am enumerat aceste merite ale mitropolitului Moldovei, pentru a ne 


putea da seama mai bine de personalitatea celui ce a transpus Liturghierul şi Molitvenicul în 


804 Vezi Călători străini despre Țările Române, vol. VI, partea I, Paul de Alep, Ed. Ştiinţifică şi 
Enciclopedică, Bucureşti, 1976, p. 46 

805 Idem, p. 63, 111, 129, 138. Astfel, la Mănăstirea Galata din Moldova, în prezența lui Vasile Lupu 
şi a suitei sale, „în absida din dreapta, ei [copiii de casă de la curte] cântau grecește şi în cea din stânga, pe 
româneşte. (...) După litania rostită de diacon, ei au psalmodiat de mai multe ori alternativ: Doamne miluieşte.” 
(p. 63). 7 

In Biserica Domnească de la Târgovişte, fiind de față Matei Basarab, „cântăreții <=dascălii> cântau în 
afara <altarului>, unul din coruri <cântând> în limba română şi celălalt în limba greacă.” (p. 111). La Sf. 
Liturghie a Învierii, în anul 1654 (cu două săptămâni înainte de moartea lui Matei Basarab), „un cor [cânta] pe 
greceşte [canonul Învierii] şi <celălalt> cor pe româneşte.” (p. 129) La fel, la înmormântarea lui Matei 
Basarab, „un cor cânta (în limba) greacă şi celălalt <cânta în limba> română” canonul Paştelui (p. 138). 

55 AI. Andriescu, în studiu introductiv la: Dosoftei, Opere 1 (versuri), ed. critică de N. A. Ursu, Ed. 
Minerva, Bucureşti, 1978, p. XIII. 


807 Idem, p. XVI. 

româneşte şi pentru a înţelege marea sa experienţă în ceea ce priveşte traducerea şi folosirea 
limbii române literare. 

Când a tipărit prima dată Dumnezăiasă Liturghie — a cărei tălmăcire nu a devansat, 
credem, prea mult, anul tipăririi — Dosoftei avea deja experienţa altor cărţi, între care, mai 
ales, cea a traducerii şi versificării Psaltirii. Pe lângă acestea era un mare erudit, având 
„cunoştinţe întinse de retorică, poetică, teologie dogmatică şi deprinderea mai multor limbi 
străine”5%. Ştia foarte bine, în afară de română, latina, greaca şi polona. 

Era o conştiinţă profundă, având un mare simţ al responsabilităţii şi al datoriei, la fel 
ca şi Antim Ivireanul puţin mai târziu. Dumnezăiască Liturghie, cuprinzând cele trei Sfinte 
Liturghii, ale Sfinţilor loan Gură de Aur, Vasile cel Mare şi Grigorie Dialogul, este primul 
Liturghier românesc, autorizat de către Biserica Ortodoxă, prin însăşi persoana înaltului 
ierarh, care a iniţiat acest demers teologic şi literar. 

În prefaţă, Dosoftei scrie — ca şi Varlaam în Cazanie — un Cuvânt depreună cătră 
toată seminţia rumânească, în care se spune: „Din cât S-au îndurat Dumnezău de ne-au 
dăruit mila Sa, dăruim şi noi acmu deodată acest dar limbii rumâneşti, Sfânta Liturghie, 
scoasă pre limbă rumânească de pre elinească, de lauda lui Dumnezău să-nţeleagă toţ carii 
nu-nțăleg sârbeşte sau elineşte. Carea priimind ca un odor cel mai scump ceresc, pre 
Dumnezău să lăudaţ, şi pre noi la sfânta rugă nu uitareţ, şi fiţ sănătoş”5%. 

Cu aproape aceleaşi cuvinte prefaţase şi Varlaam Cazania sa, numind-o tot „dar 
limbii romăneşti, carte pre limba romănească” şi „odor ceresc”5!%. Acest lucru ni se pare a fi 
nu o lipsă de inspiraţie a lui Dosoftei, ci un gest de smerenie față de învățătorul său, în 
acelaşi timp un omagiu adus eforturilor aceluia. 

Ca şi Varlaam, Dosoftei avea convingerea că a tradus un „odor ceresc”, o carte 
dumnezeiască, adică, făcând astfel un „dar limbii rumâneşti”. El spune chiar „odor cel mai 
scump ceresc”, ceea ce demonstrează că era perfect conştient de importanţa demersului său 
teologic. Ca argument pentru gestul său, Dosoftei aduce „întrebările canonice ale 
Preasfântului Patriarh al Alexandriei, domnul Marcu şi răspunsurile la ele ale Preasfinţitului 
Teodor Valsamon”*!! (argument reluat, după cum vom vedea, de Antim Ivireanul), în care 
se spune că „cei ce sunt cu adevărat ortodocşi şi dacă vor fi cu totul nepărtinitori limbii 
greceşti, să slujească pre limba lor Sfânta Liturghie”? 

În 1680, când tipăreşte Psaltirea de-nţăles, Dosoftei adaugă (urmând lui Coresi), 
pentru a-şi motiva demersul, cuvintele Sfântului Apostol Pavel: „Ce în Beserică mai voia 
mi-i cinci cuvinte cu mintea mea să grăiesc, ca şi pre alţii să învăţ, decât zece mii de cuvinte 
într-o altă limbă”5!5. Ba chiar îl aminteşte pe Ptolemeu — datorită căruia avem Septuaginta — 


5% Idem, p. X. 

5% Dosoftei, Dumnezăiască Liturghie, ed. cit., p. 5-6. 

810 Varlaam, Cazania (1643), ed. îngrijită de J. Byck, Ed. Academiei RSR, Bucureşti, 1966, p. 3. 
51! Dosoftei, Dumnezăiască Liturghie, ed. cit., p. 9. 

512 Idem, p. 10-11. 

515 Dosoftei, Opere, op. cit., p. XVII. 

spunând: „Grădină încuiată şi fântână pecetluită de dânsele de-amândouă ce folosu-i? 


recum scrie acela marele şi vestitul Potolomei”S!* către învățații din Ierusalim, cerându-le 
E 5 > 


traducători, după relatarea Sfântului Epifanie al Salamineit!?. 

Deoarece prima ediţie din 1679 s-a epuizat repede, Dosoftei a mai tipărit o a doua 
ediţie a Liturghierului în 1683, de această dată având şi binecuvântarea patriarhului Partenie 
al Alexandriei. Traducerea slujbei în româneşte nu mai era, în aceste condiţii, un deziderat 
străin şi nu se mai făcea la presiuni externe. Mitropolitul Dosoftei răspundea unei nevoi 
stringente, din Biserica Ortodoxă Română. 

„Înțelegerea corectă a «tainelor Svintei Beserici» — zice el în Molitvenic de-nţăles 
(laşi, 1681) — netezeşte calea spre «spăsenie»*!€. Cărţile de slujbă în româneşte erau deci 
necesare pentru mântuirea credincioşilor, a masei mari care nu cunoştea greaca sau slavona. 
Această dorinţă, de a avea slujba în limba română, nu era una recentă, dar acum se creaseră 
toate premizele pentru a se împlini. 

În plus, „a fost nevoie de aşezarea în jilțurile mitropolitane ale Moldovei şi 
Ungrovlahiei a unor prelați, mari cărturari şi mari scriitori, totodată, ca Dosoftei şi Antim 
Ivireanul (...) care să dea supremului act al naționalizării cultului girul înaltei lor autorităţi 
ecleziastice şi harul neasemuit al întemeietorilor”*!7. 

Dacă Dosoftei „era animat, verosimil, de gândul de a transpune în româneşte toate 
cărţile necesare slujirii”$!5, activitatea, în acelaşi sens, a lui Antim Ivireanul este 


complementară şi cu adevărat prodigioasă. 


II. 6. 4. Desăvârşirea procesului de naţionalizare a cultului 
prin Antim Ivireanul 


După 1690 — când prezenţa lui este atestată în mod sigur în Țara Românească — 
Antim Ivireanul a tipărit la Bucureşti Evangheliarul greco-român (1693) şi Psaltirea 
românească (1694) — pentru prima dată în româneşte cu psalmii împărțiți pe catisme — iar la 
Snagov a imprimat, tot în română, un Evangheliar (1697, „cea mai artistică impresie a 


814 Ibidem. 

i „Regele Ptolemeu, învăţaţilor evlavioşi de la Ierusalim: multă bucurie! Ce folos să găsești în 
comoara ascunsă și în izvorul pecetluit? [Cânt. 4, 12]. Aşa stă treaba cu cărţile pe care le-am primit de la voi. 
Pentru că noi nu suntem în stare să citim acele lucruri pe care le-am primit de la voi, fapt pentru care nu ne sunt 
de niciun folos. Ci consimțiți dar să ne trimiteţi nouă traducători dintre oamenii voştri, tineri care au fost 
intruiți, în mod special, în ambele limbi, şi în cea ebraică şi în cea greacă”, cf. Tratatul Sfântului Epifanie, 
Episcopul cetății Constanţia din Cipru, despre măsuri și greutăți şi numere şi alte lucruri care sunt în 
Dumnezeieştile Scripturi, 11, http://www.tertulhan.org/fathers/epiphanius_weights_03_text.htm. 

*1 Dan Horia Mazilu, Introducere în opera lui Dosoftei, Ed. Minerva, Bucureşti, 1997, p. 159. 

517 Idem, p. 156. 

818 Idem, p. 154. 

acelor zile 
limba slavonă căzuse în desuetudine şi nu mai era cunoscută de majoritatea populaţiei (o 


”519 şi Acatistul Maicii Domnului. Şi tot la Snagov, ca o dovadă a faptului că 


realitate destul de veche, la această oră), egumenul (pe atunci) Antim Ivireanul, tipărea în 
1697, o „Gramatică” slavonească, a lui Meletie Smotriţki, motivând că în besericile 
dumnezeieşti noi ne-am obicinuit a ceti slavoneşte. Dar necunoscând această limbă, care ne 
este streină, nu a noastră, putem de multe ori să cădem în greşeli *. 

Trebuie menţionat, ca o paranteză necesară, că între 1691 şi 1702, episcopul 
Mitrofan încearcă, la Buzău, prin tipăriturile sale, ca fost ucenic al mitropolitului Dosoftei al 
Moldovei, să facă să înainteze oarecum procesul de românizare a cultului. 

Astfel, el face să vadă lumina tiparului Triodul slavo-român (1697), Mineele în 12 
volume (1698), Evhologhionu adecă Molitvenicu (1699), Octoihu şi iar Triodion (1700), 
Penticostarion (1701), Psaltirea (1701). Însă Mitrofan „a fost silit să urmeze pilda 
mitropolitului Teodosie, punând în româneşte numai rânduielile de tipic, sinaxarele şi 
paremiile — traduse din greceşte — în cărțile de slujbă pe care le-a tipărit el la Episcopia 
Buzăului, iar cântările şi rugăciunile lăsându-le în limba slavonă. Totuşi, episcopul Mitrofan 
a tipărit, după cum vom vedea, în româneşte unele rugăciuni, partea citită din Sfânta 
Scriptură (Apostolul şi Evanghelia) şi unele ectenii (mari şi mici), în majoritatea cărţilor de 
ritual, fără să o spună în prefeţele sau în tabla de materii a cărţilor respective”*”!. 

Programul tipografic al lui Antim este, încă din primii ani, foarte îndrăzneţ. În 1703, 
reîntorcându-se la Bucureşti, a făcut să vadă lumina tiparului un Ceas/ov slavo-român şi 
prima ediție muntenească a Noului Testament, reproducând textul Bibliei din 1688, care, la 
rândul său, era textul Noului Testament de la Bălgrad (1648), revizuit de Radu şi Şerban 
Greceanu. Odată cu numirea sa ca episcop la Râmnic, începe, cu adevărat, opera lui Antim 
Ivireanul, de traducere şi tipărire a cărţilor de slujbă. În 1705, cu sprijinul material al lui 
Mihai Cantacuzino, el imprimă un Antologhion, adecă Floarea Cuvintelor, care cuprinde în 
sine toată slujba ce i se cuvine lui a Sfintei Biserici, preste tot anul, acum întâiu într-acest 
Chip tipărit şi aşezat după cel grecesc, pentru strană. 

Un an mai târziu, apare un Octoih şi Slujba Adormirii Maicii Domnului, ambele în 
variantă slavo-română, în româneşte fiind doar indicaţiile tipiconale, textele biblice şi cel 
reprodus din Minei, în cazul Slujbei Adormirii; va mai trece încă foarte puţin timp, până 
când va birui limba română, prin traducerea şi a acestor cărți. 

Anul 1706 marchează, însă, o victorie de proporţii, prin tipărirea unei cărţi în două 
volume, cu titlul Euhologhion, adecă Molitvenic, acum întâiu într-acesta chip tipărit şi 
aşezat după rânduiala celui grecesc (...) prin osteneala şi cu toată cheltuiala iubitoriului de 
Dumnezeu chir Anthim Ivireanul, episcopul Râmnicului. Erau primul Liturghier şi primul 
Molitfelnic din Țara Românească, traduse şi tipărite de el în româneşte! Fiind încă episcop, 


519 Gabriel Ştrempel, op. cit., p. 99. 

82 Opere, p. 404. 

521 Cf. Magistrand Turcu Nicolae, Viaţa şi activitatea cultural-tipografică a episcopului Mitrofan al 
Buzăului, op. cit., p. 288. 

Antim oferea credincioşilor români traducerea Lifurghierului şi a Molitvenicului, cărţile 
esenţiale ale slujbei, ajutându-i astfel să depăşească barierele lingvistice, în înţelegerea 
cultului lor. Gabriel Ştrempel afirmă că această carte a fost difuzată „în toată Țara 
Românească”. 

Iar în preambulul cărţii aduce aceleaşi argumente ca şi înaintaşul său din Moldova, 
mitropolitul Dosoftei, pentru traducerea slujbei în limba română, şi anume cuvintele 
Sfântului Apostol Pavel de la I Cor. 14, 6, 19 — „Iată acum, fraţilor de voi veni către voiu cu 
limbi grăind, ce voiu folosi voao, de nu voiu grăi voao întru descoperire, au întru înţelegere, 
au întru prorocie, au întru învăţătură? (...) În Beserică voesc cinci cuvinte a grăi cu înţeles, 
ca şi pre alţii să-i învăţ, decât zece mii de cuvinte în limbă streină”5% —, precum şi întrebările 
canonice ale Sfântului Marcu al Alexandriei şi răspunsurile Sfântului Theodor Valsamon al 
Antiohiei, în care se stabileşte: „(...) carii sunt pravoslavnici în toate, de nu vor şti limba 
elinească, să slujească în limba lor, având tălmăcite sfintele rugăciuni asemene celor 
elineşti”t??. 

Prin aceste traduceri şi tipărituri, Antim depăşeşte teama predecesorului său, 
mitropolitul Theodosie Veştemeanu — care tipărise un Lifurghier slavon în 1680, declarând 
în prefaţă că nu a îndrăznit şi nu a cutezat a aşeza slujba pe româneşte —, cât şi interdicția 
„hipermitropolitului” (după N. Iorga) Dosithei al Ierusalimului, care, în 1699, îi indica 
noului arhiereu transilvănean Atanasie — cel ce avea să semneze uniaţia — să nu slujească în 
română, ci numai în slavonă sau greacă (dar în Ardeal, atât catolicii, cât mai ales 
protestanții, făcuseră din naționalizarea cultului ortodox, un tertip pentru atragerea populaţiei 
româneşti de partea lor, astfel încât interdicţia lui Dosithei nu mai apare atât de blamabilă). 

În prefaţa-dedicaţie a lui Mihai Ştefanovici (reprodusă în ambele volume), din care 
am mai citat, în capitolele anterioare, şi alte fragmente, acesta scrie, omagiindu-şi maestrul 
şi părintele duhovnicesc: Jar să las ceale nu de toți văzute şi pricepute, ci numai să zic de 
ceale în tot locul (au şi în toată lumea) cunoscute ale tale osteneale şi iscusite cărţi, şi roade 
sufleteşti pentru strâns ale Scripturii Sfinte, câte cu a mării sale cheltuială, câte cu a iubirei 
tale de Dumnezeu. 

Și precum acel înţelept Iosif au umplut eghipteneştile jitnițe de hrana vieţii trupeşti, 
aşa şi iubirea ta de Dumnezeu ai umplut sfintele şi dumnezeeştile Beseareci ale ţării noastre 
de hrana vieţii sufleteşti. Şi ce zic numai ale ţării noastre? (...)...şi acum, după 
învrednicirea şi alegerea lui Dumnezeu şi a clirosului ţării noastre la stepena arhieriei şi a 
păstoriei Dumnezeieştilor Besearici a eparhiei aceştiia a Episcopiei Râmnicului  suindu-te, 
n-ai încetat a (nu) lua aminte, ci neadormitul ochiu al minţii tale (subl. n.), spre cercetarea 
şi luminarea Sfintelor Besearici şi a pravoslavnicului norod ce-ţi iaste încredinţat, ci din 
dumnezeiasca râvnă ai fost pornit, ca şi această folositoare de suflete carte ce să numeaşte 
Molitvenic, la lumină în limba noastră rumânească să o scoţi pentru folosul de obşte. 


822 Gabriel Ştrempel, op. cit., 150. 
523 *** Evhologhion adecă Molitvenic, 1706, op. cit., f. 2". 
54 Ibidem. 

Socotind iubirea ta de Dumnezeu cum că alalte toate ce s-au scos rumâneaşte până 
acum, spre trebuinţa preoţilor şi norodului, au fost de folos foarte, iară încă şi aceasta mai 
tare ai socotit a fi [de folos], căci nu ca alte cărţi beseariceşti iaste a sluji în vremi rânduite, 
ci putem zice în tot ceasul, căriia lauda şi vredniciia îi iaste mare, având într-însa 
cuprindere de lucruri minunate, carele cei înţelepţi pravoslavnici socotindu-le vor vedea şi 
vor pricepe...(...) A treia, cuprinde într-însa toată slujba vieţii omului pravoslavnic carele 
pohteşte şi va trăi creştineşte, din ceasul naşterii pănă în ceasul morţi, şi pănă la 
îngropăciune, încă şi după îngropăciune. 

Carea cum zic aceasta socotind-o cu toată cheltuiala iubirii tale de Dumnezeu, încă 





şi cu_îndireptarea_ cuvintelor de pe grecie în limba noastră ai nevoit şi ai făcut multă 
osteneală de o ai aşăzat şi încă câte nu s-au aflat mai de nainte scoase rumâneaşte de 
iznoavă le-ai tălmăcit (subl. n.), şi aşa precum să veade întocmit cum şi mai sus am zis, 








toată cheltuiala puind, poruncit-ai mie, nevrednicului tău ucenic, de o am tipărit. 

Pentru aceasta dară, ca ale tale dintru ale tale (aluzie la o formulă liturgică 
binecunoscută, prin care se face trimitere la Liturghierul care se află în primul volum — n.n.) 
iubirei tale de Dumnezeu o aduc şi o închin, ca celuia ce cu cuviință şi cu dragoste iaste 
(acelaşi fel de aluzie — n.n.), pentru că şi sădirea roadei a acestuiaşi meşterşug dinceput 
pănă la sfârşit îmi iaste de la iubirea ta de Dumnezeu....55 

Considerăm că recunoştinţa lui Mihai Ștefanovici față de Antim nu era una 





prefăcută, ci acesta avea toate motivele să simtă astfel, întrucât acesta îi fusese învăţător atât 
în cele spirituale, sufleteşti, cât şi în cele practice, căci „Antim, spre deosebire de mulți alţii, 
nu ţinea sub lacăte faina meşteşugului”* tipografic, ci o împărtăşea celor dornici de 
instruire, cu bogată mărinimie şi cu mare dorinţă de înaintare culturală a întregului neam pe 
care îl adoptase şi care îl adoptase, la rândul său. 

Semnatarul acestei prefețe nu recurge în mod întâmplător la asemănarea lui Antim cu 
Sf. Iosif, pentru că, în afară de amănuntele biografice comune pe care el le-a pus în evidenţă 
— în mod providenţial, credem noi, căci în felul acesta am aflat unele detalii semnificative şi 
confirmări ale unor informaţii, precum cea despre robie, care nu mai pot fi astfel 
descalificate —, miza sa era extrem de mare, anume aceea de a justifica traducerea şi tipărirea 
Molitfelnicului şi a Liturghierului în limba română, pentru prima dată în Țara Românească, 
act fundamental care fusese, iată, îndeplinit de o personalitate ecleziastică ce de-abia 
înaintase în treapta de episcop şi care, pe deasupra, nici măcar nu era român la origine. De 
aceea, prefaţa-dedicaţie a lui Mihai Ştefanovici are, pentru cititorii vremii sale, şi un caracter 
Justificator, întrucât prin ea ucenicul cel recunoscător explică celor ce ar fi putut fi 
nedumeriți de o asemenea inițiativă, cum a fost cu putință acest adevărat miracol, ca 
Liturghierul şi Molitfelnicul să fie transpuse în româneşte şi tipărite de către noul episcop de 


825 Idem, f. 3%- 4". 
5 Virgil Molin, Contribuţiuni noi la istoricul relațiilor culturale cu orientul ortodox..., art. cit., p. 
321. 

Râmnic, când nimeni nu îndrăznise până atunci să facă acest pas, când el era străin de 
neamul românesc, iar încurajări concrete nu veneau de nicăieri. 

Justificarea pe care o oferă ucenicul este una de ordin supra-lumesc: explicaţia sa 
este că Antim Ivireanul era un om providenţial, trimis de Dumnezeu la noi, precum Sf. Iosif 
a fost trimis în Egipt, pentru ca prin înţelepciunea şi priceperea sa, să potolească foamea 
spirituală a românilor, care nu aveau sfintele slujbe în limba lor, deşi binefacerile 
tipăriturilor sale, după cum precizează această prefaţă, au depăşit cu mult graniţele țării. Prin 
urmare, spune fără ocoliş Mihai Ştefanovici, după cum în tot Egiptul nu s-a aflat alt om 
vrednic să îl administreze, decât un evreu, străin deci, şi care fusese mai înainte rob şi 
întemnițat, adică Sf. Iosif, aşa şi acum Brâncoveanu nu a aflat om mai vrednic pentru a se 
îngriji de „hrana vieții sufleteşti”, decât Antim Ivireanul, străin de neamul românesc şi rob la 
rândul său, odinioară, care însă i-a întrecut pe toți în virtuţi, în ascuţimea minţii şi în 
iscusinţă. 

Avem, prin urmare, în această prefaţă, o caracterizare unică şi esențială a 
personalităţii lui Antim, o analiză paradigmatică ce exprimă chintesenţa caracterului său. 
Având această mărturie, nu ne mai mirăm că Brâncoveanu l-a numit, în 1791, în fruntea 
tipografiei domneşti şi că apoi, atât el cât şi mitropolitul Teodosie, i-au susținut evoluţia pe 
scară ierarhică. În mod sigur, Brâncoveanu a avut, în acel moment, dovezi clare, 
semnificative, atât ale personalităţii sale spiritule foarte puternice, dar şi dovezi ale abilității 
sale practice, anume cărțile pe care trebuie să le fi tipărit împreună cu Mitrofan, care l-au 
sprijinit în a lua această decizie. 

De fapt, la 1706, mitropolitul Theodosie era încă în viaţă şi a aprobat în mod tacit 
această „revoluţie” în cultul românesc, a protejatului său — bănuim, după diata pe care a 
lăsat-o la moartea sa —, episcopul Antim de Râmnic. Ceea ce a început ca episcop, Antim a 
desăvârşit apoi, ca mitropolit (începând cu 1708). 

Astfel, după ce a mai tipărit odată (în 1710), Psaltirea românească, a tradus şi a 
imprimat (doi ani mai târziu, în 1712), primul Octoih românesc, „care va sta de atunci şi 
până astăzi la baza tuturor edițiilor româneşti”, carte care a fost — după cum spune 
tipograful Gheorghe Radovici, ucenic al lui Antim — „tălmăcită de pre vorba cea grecească şi 
slovenească”5%. Aceasta este una din cărţile esenţiale pentru strană. Ne amintim că, înaintea 
lui Antim, Dosoftei începuse să traducă şi să tipărească Octoihul, neajungând însă să-şi vadă 
visul împlinit. 

În sfârşit, în 1713, Antim Ivireanul editează din nou, revizuind propria traducere, 
Liturghierul, cu titlul Dumnezeeştile şi sfintele Liturghii a celor dintru Sfinţi Părinților 
noştri, a lui loan Zlatoust, a lui Vasile cel Mare şi a Prejdesştenii, acum întâiu tipărite (...) 
cu toată cheltuiala preasfințitului mitropolit al Ungrovlahiei Kyr Anthim Ivireanul... Efortul 
lui Antim — ca şi la precedenta ediţie din 1706 — este evident şi copleşitor, am putea spune. 
În acelaşi an, el mai tipăreşte şi un Catavasier greco-slavo-român, ca un preludiu al ediţiei 


527 Idem, p. 289. 
828 Cf, Idem, p. 291. 

integral româneşti din 1714, şi reeditează Molitvenicul din 1706, „acum a doua ora tipărit 
după rânduiala celui grecesc (...) cu toată cheltuiala preasfințitului mitropolit al 
Ungrovlahiei chir Anthim Ivireanul. ..”5%. 

După ce a aşezat în limba română Molitvenicul, Liturghierul şi Octoihul, Antim a 
tipărit, spre sfârşitul activităţii sale, Catavasierul în 1714, „acum întâiu tălmăcit pre limba 
rumânească”$3% 
indicaţiile tipiconale în româneşte). Apoi traduce, el însuşi, Ceas/ovul integral din greceşte, 


831 au: 
” înainte de 


, (an în care mai apare şi un Ceaslov slavo-român, cu text slavonesc şi 


pe care îl imprimă în 1715, „ultimul dar pe care îl face literaturii româneşti 
sfârşitul mucenicesc din 1716. 

Marea operă de naţionalizare a cultului, săvârşită cu atât de mare greutate şi cu atâtea 
eforturi, a fost completată de imprimarea în româneşte (deşi imnele rămâneau în slavonă), în 
1698, la Buzău, de către episcopul Mitrofan, a Mineelor (12 volume), traduse de către Radu 
Greceanu. O traducere mai completă a Mineelor a fost realizată şi de un alt contemporan al 
lui Antim, episcopul Damaschin al Râmnicului, a cărui operă a fost pusă în valoare de o 
nouă ediție a Mineelor, între 1776-1780 (imprimată la Râmnic de episcopul Chesarie şi de 
urmaşul acestuia, Filaret), care a preluat traducerea lui Radu Greceanu, tipărită anterior, dar 
a privit şi spre cea realizată de Damaschin, întrucât acesta a tradus şi imnele (tropare, 
condace şi irmoase) în româneşte. 

Opera de traducere în româneşte a slujbelor sfinte a fost un mare dar făcut Bisericii 
româneşti şi credincioşilor săi. Antim Ivireanul a tradus, ştiind că aceasta înseamnă 


A j A n 7 E RIDT "o ž 
„imersiune în apele adânci ale semanticii” ”“ şi „a lucrat neîntrerupt asupra cuvintelor al 


S i E S f A ; ei A 833 
căror miez cuprindea adevărurile sacre, în duhul unei mari răspunderi asumate”. 


II. 6. 5. Observaţii asupra limbii textelor liturgice 


Ne vom ocupa, cu precădere, dintre cărțile sfinte ale cultului ortodox, de Liturghier. 
Antim Ivireanul ne-a oferit slujba Sfintei Liturghii într-o limbă cu adevărat neîmpovărată de 
imperfecţiuni lingvistice şi literare, înţeleasă de românii de pretutindeni fără dificultate. 
Vom începe însă prin a arunca o privire asupra efortului înaintaşilor săi, Coresi şi Dosoftei, 
ca să înţelegem mai bine cum s-a ajuns la varianta definitivă şi care este meritul fiecăruia 
dintre participanţii la acest demers major în istoria şi cultura românească. 


529 Cf, Idem, p. 296. 

830 CF, Idem, p. 307. 

551 Idem, p. 309. 

82 Dan Horia Mazilu, Introducere..., op. cit., p. 175. 
833 Idem, p. 182. 

Astfel, la o primă reflecţie asupra Liturghierului coresian, ne raliem opiniei lui Al. 
Mareş, că este tipărirea unei traduceri făcute probabil în grabă“, cu destule stângăcii 
lingvistice, inerente însă unui astfel de început. Era prima dată când se traducea şi se tipărea 
Liturghierul în limba română. Abia Dosoftei va tipări, în 1679, Dumnezăiască Liturghie, 
prima traducere oficială a Bisericii Ortodoxe Române, cu mult mai reuşită decât cea 
coresiană. 

Lui Coresi îi revine însă meritul pionieratului. Trebuie menţionat că traducerea sa a 
utilizat — acolo unde a găsit — elemente de slujbă deja existente în limba română, rugăciuni şi 
psalmi, folosind manuscrise mai vechi sau tipărituri coresiene anterioare. Astfel că 
Liturghierul apare ca o operă de traducere realizată de către unul sau mai mulți traducători 
(din Banat-Hunedoara sau centrul Transilvaniei”), la care se adaugă compilarea unor surse 
scripturistice deja existente şi circulând în limba română, plus revizuirea cărţii de către 
Coresi, în grai muntenesc. Această traducere a necesitat, deci, un efort însumat. 

Pionieratul constă — credem, şi se vede că aceasta i-a interesat şi pe iniţiatorii acestui 
demers — în traducerea în româneşte a rugăciunilor de taină ale preotului, mai ales. Faţă de 
Liturghierul lui Dosoftei şi de cel antimian, cel al lui Coresi are însă mici lacune, eludând 
unele rugăciuni. Traducerea, deşi oarecum stângace, redă acelaşi text folosit până în ziua de 
astăzi: cu unele corecturi şi aduceri la zi, din punct de vedere lingvistic, ea este perfect 
valabilă şi autentic ortodoxă. 

Chiar dacă Dosoftei nu a folosit traducerea coresiană, ci a tradus singur Liturghierul 
din greceşte, (în timp ce Coresi a folosit originale slavone), există însă o sesizabilă „filiație” 
între cele două, măcar în ceea ce priveşte „spiritul” traducerii (şi vom exemplifica mai Jos). 
Oricât de uriaşe ar fi diferenţele între ele şi oricât de imperfectă limba tipăriturii coresiene, 
faţă de cea a lui Dosoftei (sau a lui Dosoftei, față de cea a lui Antim Ivireanul), nu putem să 
trecem cu vederea o curgere spre acelaşi sens al fragmentelor liturgice; ceea ce denotă că 
primii traducători şi revizorul Coresi au avut marele dar al intuiției, unind în aceeaşi matcă 
harul limbii şi al rugăciunilor. Limba însă, este întotdeauna perfectibilă, şi diortosiri se fac 
până în ziua de astăzi. 

Este adevărat şi faptul că Biserica Ortodoxă nu putea ieşi în întâmpinarea 
credincioşilor săi cu o traducere nefinisată şi a fost necesară aşteptarea unor personalităţi ca 
Dosoftei în Moldova şi Antim Ivireanul în Ţara Românească, ca această sublimare a limbii 
să se producă şi să poată fi prezentat un Liturghier în română, tipărit de Biserică. 

Coresi însă, ca un deschizător de drumuri, şi traducătorii de care a beneficiat — deşi 
se crede că aceştia au fost solicitaţi de episcopul calvin Pavel Tordaşi, şi că traducerea s-a 
datorat unor presiuni reformate — nu au greşit foarte mult: erorile, deşi pot fi privite cu 
severitate de către un lingvist, sunt minore sub raport literaro-teologic (şi când spun literar, 
mă refer la aspectul general al limbii, la impresia, în ansamblu, pe care o degajă textul). 
Sensul ortodox nu este deloc alterat. 


834 Cf. AL. Mareş, op. cit., p. 36 şi 40. 
835 Cf. Idem, p. 39. 

Vom pune în paralel, spre exemplificare, câteva fragmente din Liturghierul lui 
Coresi, al lui Dosoftei, al lui Antim şi din cel actual, folosit în Biserică, pentru a putea 
observa cu atenţie ceea ce am spus până acum. În ceea ce-l priveşte pe Antim, vom prezenta 
ambele variante, de la 1706 şi 1713, pentru a se observa cum a revizuit propriile sale 
traduceri şi cum a lucrat asupra textelor. Vom urmări să exemplificăm din mai multe părți 
ale Sf. Liturghii. (La Coresi există mai multe indicaţii tipiconale, dar lipsesc rugăciunile 
începătoare, precum şi cele care se fac la Sfintele Icoane. Să fie o imixtiune a Reformei sau 
nu? Nu ne putem pronunţa cu certitudine.) 

Astfel, la îmbrăcarea veşmintelor: 

Coresi: 

„Bucură-se sufletul mieu în Domnul, că mă îmbrăcă întru cămaşe de spăsenie şi cu 
veşmânt de veselie îmbrăcă-mă ca unui ginere puse-mi cunună şi ca o nevastă înfrâmseţă-mă 
cu frâmseaţe”s*€, 

Dosoftei: 

„Bucura-să-va sufletul mieu de Domnul, că mă-mbrăcă cu veşmânt de spăsenie şi cu 
îmbrăcământ de veselie mă-nvăscu, ca mirelui mi-au pusu-mi mitră şi ca miresei mă- 
mpodobi podoabā”®?. 

Antim (1706): 

„Bucura-să-va sufletul mieu întru Domnul: că m-au îmbrăcat în veşmântul mântuirii 
şi cu haina veseliei m-au îmbrăcat. Ca unui mire mi-au pus mie cunună şi ca pre o mireasă 
m-au înfrumseţat cu frumseaţe”5*5. 

Antim (1713): 

„Bucura-să-va sufletul mieu întru Domnul: că m-au îmbrăcat în veşmântul mântuirii 
şi cu haina veseliei m-au îmbrăcat. Ca un mire mi-au pus mie cunună şi ca pre o mireasă m- 
au împodobit cu podoabă”**?. 

Liturghierul actual: 

„Bucura-se-va sufletul meu întru Domnul că m-a îmbrăcat în veşmântul mântuirii şi 
cu haina veseliei m-a împodobit; ca unui mire mi-a pus cunună şi ca pe o mireasă m-a 


împodobit cu podoabă”®®?. 


Coresi: 


„Blagoslovit Dumnezeu ce-au vărsat dulceaţa Sa spre preuţii Săi, ca mirul în cap ce 


deştinge în barbă, în barba lui Aaron, de deştinge în omet veşmântul psp, 





55 Liturghierul lui Coresi, op. cit., p. 127. 

537 Dosoftei, Dumnezăiască Liturghie (1679), op. cit., p. 18-19. 

838 *** Evhologhion adecă Molitvenic, Râmnic, 1706, vol. I, op. cit., f. 30. 

559 *** Dumnezeeştile şi Sfintele Liturghii, Târgovişte, 1713, op. cit., f. 28. 

530 ***Liturghier, tipărit cu aprobarea Sfântului Sinod şi cu binecuvântarea Prea Fericitului Părinte 
Teoctist, Patriarhul Bisericii Ortodoxe Române, Ed. IBMBOR, Bucureşti, 2000, p. 103-104. 

%4 Liturghierul lui Coresi, op. cit., p. 128. 

Dosoftei: 

„Blagoslovitu-i Dumnezău, Care toarnă harul Său pre preuţii*” Săi, ca mirul pre cap, 
ce pogoară pre barbă, barba lui Aaron, ce pogoară la tivitura veşmântului lui, ca roua 
Ermonului”$%. 

Antim (1706 şi 1713): 

„Blagoslovit e Dumnezeul acela ce varsă darul Său preste preoţii săi, ca mirul pre 
cap, carele să pogoară pre barbă, pre barba lui Aaron, carele să pogoară pre tiviturile 
veşmintelor lui”. 

Liturghierul actual: 

„Binecuvântat este Dumnezeu Cel ce varsă harul Său peste preoţii Săi, ca mirul pe 
cap, ce se pogoară pe barbă, pe barba lui Aaron, ce se pogoară pe marginea veşmintelor 


luj” 


La Sf. Proscomidie: 

Coresi: 

„Ca oaia spre junghiere aduse-Se. (...) Ca mielul înnaintea tunzătoriului lui fără glas, 
aşa nu-Ş deşchidea rostul Lui. (...) Întru smerenia Lui luo-Se. (...) Născutul Lui cine va 
spune?8%5. 

Dosoftei: 

„Ca o oaie la giunghiat S-au tras. (...) Şi ca un miel fără de răutate împotriva celuia 
ce-l tunde, fără de glas, aşa nu deşchide rostul Său. (...) Întru smerenia Lui, giudeţul Lui s- 
au rădicat. (...) Rudenia dară a Lui cine o va povesti”. 

Antim (1706 şi 1713); 

„Ca o oae la junghiiare s-au adus. (...) Şi ca un miel nevinovat fără de glas, 
împotriva celui ce tunde pre dânsul, aşa nu-şi deşchide gura Sa. (...) Întru smereniia Lui 
judecata Lui s-au rădicat. (...) Şi neamul Lui cine îl va spune?”5%%. 

Liturghierul actual: 

„Ca un miel spre junghiere S-a adus. (...) Şi ca o oaie, fără de glas împotriva celui ce 
o tunde, aşa nu Şi-a deschis gura Sa. (...) Întru smerenia Lui, judecata Lui s-a ridicat. (...) 


Iar neamul Lui cine-l va spune?%”. 





842 Am păstrat, numai pentru acest cuvânt, notația cu î din i, ce transpune aici o particularitate fonetică 
moldovenească, de altfel arhaică, ce ni se pare a nu o putea adapta la normele actuale ale limbii, pentru că 
forma „preuţâi” ar fi, cred, curioasă şi dificilă. 

88 Dosoftei, Dumnezăiască Liturghie (1679), op. cit., p. 20. 

%4 ***/Evhologhion adecă Molitvenic, Râmnic, 1706, vol. I, op. cit, f. 30 şi respectiv: 
*** Dumnezeeştile şi Sfintele Liturghii, Târgovişte, 1713, op. cit., f. 28. 

5% ***Liturghier, ed. 2000, op. cit., p. 104. 

5% Liturghierul lui Coresi, op. cit., p. 128. 

517 Dosoftei, Dumnezăiască Liturghie (1679), op. cit., p. 24. 

538 ***Evhologhion adecă Molitvenic, Râmnic, 1706, vol. I, op. cit., f. 31 şi respectiv: 
*** Dumnezeeştile şi Sfintele Liturghii, Târgovişte, 1713, op. cit., f. 29. 

La Sf. Liturghie (propriu-zisă): 

Coresi: 

„Luceşte întru inema noastră de oameni-iubitoriu, Doamne, a Ta dumnezeiasca 
înţelepciune, lumină neputredă, şi cugetelor noastre descoperi ochii, întru Evanghelie 
propovedaniei Tale să înţeleagem, răsădeşte întru noi şi fericata învăţăturiei Tale frică, ca ale 
trupului pohte toate să le călcăm, sufleteasca viață să treacem, către îngânduirea Ta să ne 
înţelepțim şi să lucrăm. Tu amu eşti sfinţie şi lumină sufletelor noastre, Hristoase, Domnul 
nostru şi Ție mărire tremitem, Tatăl şi Fiiul şi Sfântul Duh, acmu şi pururea şi în veacii de 
veac”, 

Dosoftei: 

„Străluceşte în inimile noastre, Omiubitor Despuitoriul, acea de Dumnezău 
priceperea Ta neputrezătoarea lumină ş-a cugetului nostru deşchide ochii într-a 
evangheliceştilor Tale strigări socoteală. Pune întru noi şi a fericitelor Tale porunci frică, ca, 
trupeştile pohte toate gios călcându-le, sufletească viaţă să petrecem, toate celea ce-s spre 
bună plăcerea Ta şi chitind şi lucrând. Că Tu eşti luminătura sufletelor şi trupurilor noastre, 
Hristoase Dumnezău, şi ie slavă trimitem, cu-mpreună alui Tău Neînceput Părinte şi 
Preasvântului şi bunului şi viață făcătoriului Tău Duh, acmu şi pururea şi în vecii de 
veci”! 

Antim (1706): 

„Străluceaşte întru inimile noastre, iubitoriule de oameni Stăpâne, lumina cea 
nestricată a cunoştinţii dumnezeirii Tale şi deşchide ochii gândului nostru întru înţeleagerea 
evangheleştilor Tale propovedanii. Pune întru noi frica fericitelor Tale porunci, ca toate 
poftele trupului călcându-le, să petreacem viiaţă sufletească, şi toate ceale către plăcerea Ta, 
înţelepţindu-le şi făcându-le. Că Tu eşti luminarea sufletelor şi trupurilor noastre, Hristoase 
Dumnezeule şi Ție mărire înălțăm, dinpreună cu Cel fără de început al Tău Părinte şi cu 
Preasfântul şi Bunul şi de viiaţă făcătoriul Tău Duh, acum şi pururea şi în veacii veacilor. 
„»852 

Antim (1713): 
„Străluceaşte în inimile noastre, iubitoriule de oameni Stăpâne, lumina cea 


Amin 


nestricăcioasă a cunoştinţii dumnezeirii Tale şi deşchide ochii gândului nostru spre 
înţeleagerea evangheleştilor Tale propoveduiri. Pune întru noi şi frica fericitelor Tale 
porunci, ca toate poftele trupului călcându-le, viiață duhovnicească să petreacem, toate ceale 
ce sunt spre bună plăcerea ta şi gândind, şi făcând. Că Tu eşti luminarea sufletelor şi 
trupurilor noastre, Hristoase Dumnezeule şi Ție mărire înălțăm, împreună cu Cel fără de 


5 ***Liturghier, ed. 2000, op. cit., p. 107. 

50 Liturghierul lui Coresi, op. cit., p. 136. 

551 Dosoftei, Dumnezăiască Liturghie (1679), op. cit., p. 49-50. 

sa *** Evhologhion adecă Molitvenic, Râmnic, 1706, vol. I, op. cit., f. 42. 

început al Tău Părinte şi cu Preasfântul şi Bunul şi de viiaţă făcătoriul Tău Duh, acum şi 
pururea şi în veacii veacilor. Amin”. 

Liturghierul actual: 

„Străluceşte în inimile noastre, Iubitorule de oameni, Stăpâne, lumina cea curată a 
cunoaşterii Dumnezeirii Tale şi deschide ochii gândului nostru spre înţelegerea 
evanghelicelor Tale propovăduiri. Pune în noi şi frica fericitelor Tale porunci, ca, toate 
poftele trupului călcând, vieţuire duhovnicească să petrecem, cugetând şi făcând toate cele 
ce sunt spre bună-plăcerea Ta. Că Tu eşti luminarea sufletelor şi trupurilor noastre, Hristoase 
Dumnezeule, şi Ţie slavă înălțăm, împreună şi Celui fără de început al Tău Părinte şi 
Preasfântului şi de viaţă făcătorului Tău Duh, acum și pururi şi în vecii vecilor. Amin”®**. 


Coresi: 

„În mormânt cu trupul, e întru iad cu sufletul, ca Dumnezeu, iar întru rai cu tâlhariul 
şi în scaun erai, Hristoase, cu Tatăl şi cu Duhul, toate le împluşi, nescrisule”855. 

Dosoftei: 

„În mormânt cu trupul, iar în iad cu sufletul, ca un Dumnezeu, iar în rai cu tâlhariul 
şi în scaun erai, Hristoase, cu Părintele şi cu Duhul, toate împlându-le. Acela ce eşti 
necuprins cu scrisul”. 

Antim (1706): 

„În groapă cu trupul şi în iad cu sufletul ca un Dumnezeu, şi în Rai cu tâlhariul şi pre 
scaun ai fost Hristoase dinpreună cu Tatăl şi cu Duhul, toate plinindu-le, Cela ce eşti 
necuprins cu scrisul”. 

Antim (1713): 

„În groapă cu trupul şi în iad cu sufletul ca un Dumnezeu, în Rai cu tâlhariul şi pre 
scaun ai fost Hristoase dinpreună cu Tatăl şi cu Duhul, toate umplându-le, Cela ce eşti 
necuprins împrejur”5%. 

Liturghierul actual: 

„În mormânt cu trupul, în iad cu sufletul, ca un Dumnezeu, în rai cu tâlharul şi pe 
scaun împreună cu Tatăl şi cu Duhul ai fost, Hristoase, toate umplându-le, Cel ce eşti 


necuprins”®?”?., 


Coresi: 





555 ***Dumnezeeştile şi Sfintele Liturghii, Târgovişte, 1713, op. cit., f. 40. 
854 ***Liturghier, ed. 2000, op. cit., p. 137. 

855 Liturghierul lui Coresi, op. cit., p. 131. 

55 Dosoftei, Dumnezăiască Liturghie (1679), op. cit., p. 65. 

cy *** Evhologhion adecă Molitvenic, Râmnic, 1706, vol. I, op. cit., f. 48. 
555 *** Dumnezeeştile şi Sfintele Liturghii, Târgovişte, 1713, op. cit., f. 45. 
559 ***Liturghier, ed. 2000, op. cit., p. 153. 


182 


„Cu ceste fericate Tării şi noi, Împărate, de-oameni-iubitoriu, strigăm şi grăim: Sfânt 
eşti şi Preasfânt, Tu şi Unul-Născut al Tău Fiiu şi Duhul Tău Sfânt. Sfânt eşti şi Preasfânt şi 
mare frâmseaţa măriei Tale, ce lumea Ta aşa o iubişi, că Fiiul Tău Unul-Născut dat-ai, ca tot 
cela ce va creade întru El nu vor peri, ce va avea viaţa de veaci: ce vine şi toate ce era de noi 
socotire sfârşi în noapte ce întru ea vândut era, mai vârtos însuşi deade-Se derept a lumiei 
viaţă, luo pâine întru sfânta a Sa şi nevinovată mână dulce-har-deade, binecuvântată, o sfinți, 
o frâmse, deade Sfinților Săi Ucenicilor şi Apostolilor, zise”860. 

Dosoftei: 

„Cu acestea şi noi fericite Puteri, Despuitoriule Omiubitoriule, strigăm şi grăim: 
Svânt eşti şi cu totul Svânt, Tu şi Singurul Tău Fiiul şi Duhul Tău cel Svânt. Svânt eşti şi cu 
totul Svânt şi de mare cuviință-i slava Ta. Carele pe lumea Ta aşe o ai îndrăgit, cât pre Fiul 
Tău cel Singur-Născut a-L darea, ca tot cine va crede întru dâns să nu pieie, ce să aibă viaţa 
veşnică. Carele venind şi toată acea pentru noi deregătorie împlând, în noaptea în care Să 
pridădiia şi mai vârtos Sângur pre Sine pridădiia pentru-a lumii viaţă. Luând pâine în 
svintele Sale şi preacurate şi fără prihană mâni, deaca mulţămi şi blagoslovi, deaca svinți şi 
frânsă, dede Svinţilor Săi Ucenici şi Apostoli, zicând: (...)%!. 

Antim (1713): 

„Cu aceaste fericite Puteri şi noi Stăpâne, lubitoriule de oameni strigăm şi grăim: 
Sfânt eşti şi Preasfânt, Tu şi Unul Născut Fiiul Tău şi Duhul Tău cel Sfânt. Sfânt eşti şi 
Preasfânt şi de mare cuviinţă e mărirea Ta, Carele lumea Ta aşa o ai iubit, cât şi pre Fiiul 
Tău Unul Născut L-ai dat, ca tot cela ce creade într-Însul să nu piară, ci să aibă viiaţa de 
veaci. Carele viind şi rânduiala cea pentru noi plinind, în noaptea întru care S-au vândut şi 
mai vârtos însuşi pre Sine S-au dat pentru viiaţa lumii, luând pâine întru sfintele Sale şi prea 
curatele şi fără prihană mâini, multumind şi blagoslovind, sfințind, frângând, au dat sfinților 
Săi Ucenici şi Apostoli, zicând. (...)”5%?. 

Liturghierul actual: 

„Cu aceste fericite Puteri şi noi, lubitorule de oameni, Stăpâne, strigăm şi grăim: 
Sfânt eşti şi Preasfânt, Tu şi Unul-Născut Fiul Tău şi Duhul Tău cel Sfânt. Sfânt eşti şi 
Preasfânt şi slava Ta este plină de măreție. Căci Tu ai iubit lumea Ta atât de mult, încât pe 
Unul-Născut Fiul Tău L-ai dat, ca tot cel ce crede într-Însul să nu piară, ci să aibă viaţă 
veşnică. Şi Acesta, venind şi toată rânduiala pentru noi plinind, în noaptea în care a fost 
vândut şi mai vârtos pe Sine însuşi S-a dat pentru viaţa lumii, luând pâinea cu sfintele şi 
preacuratele şi fără de prihană mâinile Sale, multumind şi binecuvântând, sfinţind şi 
frângând, a dat Sfinţilor Săi Ucenici şi Apostoli, zicând: (...)%%. 


5% Liturghierul lui Coresi, op. cit., p. 142. 

5 Dosoftei, Dumnezăiască Liturghie (1679), op. cit., p. 77-78. 

552 xxt Dumnezeeştile şi Sfintele Liturghii, Târgovişte, 1713, op. cit., f. 49. Nu am mai reprodus şi 
textul din 1706, deoarece în exemplarul pe care l-am avut la dispoziţie, f. 51, la care trebuia să se afle această 
rugăciune, nu este cea care trebuie, ci o altă filă a fost lipită în mod greşit în acel loc. 

863 ***Liturghier, ed. 2000, op. cit., p. 161-162. 

Din aceste alăturări, se poate lesne observa că Dosoftei este, indiscutabil, mai 
aproape de varianta literară modernă (deşi unele cuvinte sau particularităţi moldoveneşti fac 
uneori textul să sune foarte arhaic), decât Coresi, dar cel care oferă un text care s-a păstrat 
aproape identic cu cel de astăzi, este Antim. 

Este însă tot la fel de evident faptul că, deşi traducătorul Liturghierului coresian a 
respectat, poate prea mult, sintaxa slavonă — probabil din teama de a nu strica în vreun fel 
înţelesul, din dorinţa de a se păstra cât mai aproape de sensul original, căci nu avea înaintaşi 
şi nu îşi putea permite să schimbe sensul sfintelor rugăciuni —, el a imprimat frazei 
româneşti „curgerea” pe care o are şi astăzi, o cadență a rugăciunii ce este încă actuală. 

Am mai făcut aceste asemănări (de mai sus) şi pentru a scoate în evidenţă felul cum, 
în ciuda faptului că Dosoftei nu pare să fi folosit Liturghierul coresian““, unele formulări 
sunt aproape identice. Este chiar surprinzătoare, în unele situaţii, alegerea unor termeni 
identici sau foarte apropiaţi, precum şi desfăşurarea frazei, ce coincide nu de puţine ori. 
(Lipsa de spaţiu nu ne-a permis să aducem foarte multe citate, dar credem că sunt suficiente, 
măcar în parte, cele prezentate). Aceasta din urmă s-ar putea explica însă şi prin urmărirea 
cu stricteţe a originalului. Chiar dacă Dosoftei a folosit un Liturghier grec iar Coresi unul 
slavon, este de aşteptat ca şi textele slavoneşti, la rândul lor, să fi fost foarte fidele 
originalelor lor greceşti. 

Nu este însă, credem, cu totul exclusă şi ipoteza ca Dosoftei să fi consultat tipăritura 
coresiană sau măcar un manuscris copiat al ei, chiar şi necunoscut nouă. După cum remarcau 
Ioan Bianu şi Nerva Hodoş 5%, Dosoftei i-a urmat pilda lui Coresi atunci când l-a citat pe Sf. 
Ap. Pavel, în apărarea demersului său de a traduce slujba în limba română; deci cunoştea 
tipăritura aceluia. De altfel, Al. Mareş nu spune că nu ar fi consultat-o, ci doar că nu a 
folosit-o, şi acest lucru este lesne de înţeles, pentru că Liturghierul lui Coresi nu mai 
corespundea aşteptărilor ierarhului moldovean şi nici celor ale Bisericii sau ale vremii. 

Cum Dosoftei era un „atlet” al traducerii de cărți sfinte în româneşte şi o 
personalitate culturală remarcabilă, nu ne îndoim că a citit orice carte sau manuscris a putut 
procura. lar în ipoteza că a întreprins demersul său fără a avea posibilitatea unei comparații, 
este, atunci, de admirat, asemănarea dintre intuițiile lingvistice ale celor ce au tradus 
Liturghierul în româneşte, în momente diferite ale istoriei noastre şi în locuri diferite. 

Rămân însă la convingerea că Dosoftei a cunoscut Liturghierul lui Coresi şi, deşi nu 
l-a compilat, ci a făcut o traducere nouă şi cu totul originală, a respectat totuşi anumite 
particularități, o anumită cadență imprimată limbii şi chiar unele formulări — rar, e adevărat — 
probabil încetăţenite deja în Biserică. 


i CETATI Mareş, op. cit., p. 42 : „Cercetarea comparativă a Lifurghierului lui Dosoftei din 1679 
(reimprimat în 1683) cu Liturghierul lui Coresi ne-a format convingerea că între versiunile acestor două cărţi 
nu se poate stabili nicio legătură: alcătuitorul versiunii din 1679 nu a pus la contribuţie versiunea din 1570, 
nicio versiune manuscrisă derivată din tipăritura coresiană”. 

365 Bibliografia românească veche (1508-1830), t. 1, op. cit., p. 226. 

Este remarcabilă selecţia lexicală pe care au făcut-o atât Coresi, cât şi Dosoftei, 
foarte puţine fiind regionalismele din textele lor. La Dosoftei, spre exemplu, putem întâlni 
destule particularităţi fonetice moldoveneşti, dar regionalismele propriu-zise nu sunt multe. 

El nu se dezminte nici de astă dată, fraza lui — spre deosebire de a lui Coresi, care 
este mai „poticnită” uneori — fiind foarte armonioasă, muzicală. Şi nu de puţine ori, întâlnim 
exprimări poetice sau o expresivitate neaşteptată a cuvintelor. Dosoftei „poetul”, care 
tradusese şi aşezase în versuri Psaltirea, avea deci experienţa şi îndemânarea de a mânui 
limba română, pentru a pune în tipare corespunzătoare rugăciunile liturgice, fără a le strica 
frumuseţea. 

Unele formulări ale lui Dosoftei îşi păstrează poezia până astăzi, cum ar fi: 
„Acoperă-ne cu acoperământul aripilor Tale, goneşte de pre noi pre tot pizmaşul şi 
luptătoriul, păciuieşte-ne viaţa, Doamne, miluieşte-ne, şi lumea Ta, şi mântuieşte sufletele 
noastre, ca un sângur bun şi iubitor de om6, (varianta modernă este: „Acoperă-ne pe noi 
cu acoperământul aripilor Tale; depărtează de la noi pe tot vrăjmaşul şi pizmaşul; împacă 
viața noastră, Doamne; miluieşte-ne pe noi şi lumea Ta şi mântuieşte sufletele noastre, ca 
un bun şi de oameni iubitor."%%7) 

Sau: „(...) Că Tu sângur, Doamne Dumnezăul nostru, stăpâneşti celor de pre ceriuri 
şi celor de pre pământ, Carele pre scaun herovicesc Te razimi, Acela al serafimilor Domnul 
şi Împăratul lui Israil, Acel sângur Svânt şi în svinţi odihnitori..."565. 

Sau heruvicul: „Carii pre heruvimi cu taină închipuim şi viață făcătoarei Troiţe 
tresvântul cântec aducem..."5% ; ori cântările după Vohodul Mare: „Acel cu bun chip Iosif 
de pre lemn pogorând preacuratul trupul Tău, cu prostire curată înfăşând şi cu aromate de 
miros scumpe, în mormânt nou astrucând, culcă”. 

Câteva cuvinte, care în limba veche nu aveau conotaţie poetică, au însă pentru noi 
astăzi o frumuseţe aparte. E şi cazul cuvântului „şireaguri”, care însemna „cete”, dar iată 
cum sună la Dosoftei câteva fraze ce conţin acest termen, devenit deosebit de sugestiv 
pentru noi astăzi: „Despuitoriule Doamne, Dumnezeul nostru, Carele ai pus de-ai tocmit în 
ceriuri Şireaguri şi oşti de îngeri şi de arhangheli în slujba a Talei slăvi, fă şi întratul nostru 
întrat de svânţi îngeri a fi, împreună slujind cu noi şi împreună slavoslovind a Ta 
bunătate.%”!;  „Dumnezăul cel svânt, Ce în svinţi Te odihneşti şi cu tresvântul glas de 
serafimi eşti cântat şi de heruvimi slavoslovit, şi de toate cereştile Şireaguri închinat, Acela 
ce din nefiind întru a fi le-ai adusu-le cu toatele, Acela ce ai zidit pe om după chipul Tău şi 


asămănăciunea şi cu tot darul l-ai împodobit..."%7, etc. 





5% Dosoftei, Dumnezăiască Liturghie (1679), op. cit., p. 34. 
867 ***Liturghier, ed. 2000, op. cit., p. 118. 

368 Dosoftei, Dumnezăiască Liturghie (1679), op. cit., p. 61. 
5% Idem, p. 63. 

570 Idem, p. 65. 

57 Idem, p. 43. 

872 Idem, p. 45. 

Varianta lui Dosoftei ni s-a părut, uneori, admirabilă: „Ca un de viaţă purtător, ca 
decât raiul mai frumos adevăr şi decât cămara nunţii de toată de cea împărătească s-au ivit 
mai străluminat, Hristoase, mormântul Tău, fântâna învierii noastre (subl. n.3”. 

În varianta modernă este „izvorul învierii noastre”, dar şi „fântâna” are conotaţii 
foarte adânci. La fel, foarte minunat se spune: „„...pomeneşte pre tot adormiţii pre nădejdea 
de viaţa veşnică şi răpaosă-i pre înşi acolo unde străjuieşte lumina feţii Tale. (subl.n. y8". 

Liturghierul actual foloseşte expresia ,„...şi-i sălăşluieşte pe dânşii unde străluceşte 
lumina feței Tale”55; ca şi în celălalt exemplu, sensul se adânceşte, în cazul lui Dosoftei. 
Asemenea, foarte frumos sună, la el, şi „Rămăşiţa timpului vieţii noastre (subl. n.) cu pace şi 
cu pocăință a obârşi, la Domnul să cerem”. 

Fiind mare cărturar şi cunoscând, pe lângă română, şi limbile latină, greacă şi polonă, 
Dosoftei nu se dă în lături de la a „inventa” cuvinte noi, după modele clasice, care însă, în 


româneşte, nu sună întotdeauna fericit. 
877 








Astfel sunt „Omiubitorule zi 


sau „omdragoste”*”* (pentru „dragoste de oameni”), „tresvântul”** (pentru „întreit sfântul”). 
Un cuvânt compus este şi „suprăcerescul” („suprăcerescul Tău jărtăvnic”®®!, pentru „cel mai 
presus de ceruri”), sau „iarănaşterii” (,„feredeul iarănaşterii”5%?, pentru „baia naşterii celei de 
a doua”), iar termenii „angheli”s8€ a 


(din greacă sau latină) şi „novă” („Legea novă” *) sunt 
Pp : Sti SRN z 2886 
neologici, ca şi verbul „a se supleca” (,,Ție... ne rugăm şi ne suplecăm” ). 


(pentru „lubitorule de oameni”), „om-dragostea 


Este într-adevăr impresionantă cunoaşterea limbii latine a lui Dosoftei, fără ca aceste 
„revizuiri” ale lui să fie prea supărătoare. Este interesant şi termenul „împreună-ştiinţă” 
(„curată împreună-ştiinţă”5%7), ce apare, evident, ca un calc după cuvântul latinesc, exprimat 


si A .. x99888 
astăzi prin „conştiință”  . 





873 Idem, p. 65-66. 

874 Idem, p. 83-84. 

875 ***Liturghier, ed. 2000, op. cit., p. 167. 

376 Dosoftei, Dumnezăiască Liturghie (1679), op. cit., p. 89. 

577 Idem., p. 29, 59, 77, 90, 99. 

878 Idem, p. 40. 

59 Idem, p. 61. 

880 Idem, p. 45, 46. 

381 Idem, p. 35-36, 88. 

55 Idem, p. 56. 

883 GF, ***Liturghier, ed. 2000, op. cit., p. 143. 

884 Dosoftei, Dumnezăiască Liturghie (1679), op. cit., p. 76. 

55 Idem, p. 78. 

55 Idem, p. 90. 

557 Idem, p. 90. 

888 Congtiința este o împreună-știință cu Dumnezeu, este mediul în care Dumnezeu vorbeşte cu omul, 
după cum se spune în Biserica Ortodoxă. 

De la Dosoftei moştenim până astăzi formula dogmatică: „Lumină din Lumină, 
Dumnezău adevărat din Dumnezău adevărat”5%”, din Crezul niceo-constantinopolitan. 

Sintaxa lui Dosoftei încearcă să fie, însă, prea savantă, uneori, şi de aceea, cel care va 
stabili curgerea cu adevărat firească a limbii române, precum şi limba cea mai literară, este 
Antim Ivireanul. Acest lucru este evident şi mulți cercetători au subliniat această realitate 
indiscutabilă. „După aproape trei veacuri, în slujbele noastre bisericeşti se mai pot auzi 
cântări şi rugăciuni aşa cum au fost tălmăcite de mitropolitul Antim. 

Vom da câteva exemple. Troparul Învierii glasului al treilea era redat astfel: « Să se 
veselească cele cereşti şi să se bucure cele pământeşti, că au făcut biruinţă cu braţul Său 
Domnul; călcat-au cu moartea pre moarte, începătoriu învierii morţilor S-au făcut; din 
pântecele iadului ne-au izbăvit pre noi şi au dat lumii mare milă. » (Octoihul din 1712). 

Rugăciunea de la parastas era tradusă aşa: «Dumnezeul duhurilor şi a tot trupul, 
Carele ai călcat moartea şi pre diavolul ai surpat şi ai dăruit viiaţă lumii Tale, Însuţi Doamne 
odihneşte sufletul răposatului robului Tău (cutare), în loc luminat, în loc de verdeață, în loc 
de odihnă, de unde au fugit durerea, întristarea şi suspinarea...» (Liturghierul din 1713). 

Iar troparul Învierii era tradus: « Hristos au înviat din morţi, cu moartea pre moarte 
călcând şi celor din mormânturi viaţă dăruindu-le » (Catavasierul din 1715). Observăm că 
textele folosite astăzi sunt aceleaşi”. 

Antim Ivireanul a cunoscut, fără îndoială, traducerile lui Dosoftei. Acest fapt se 
poate observa, lesne şi cu prisosinţă, din exemplele pe care le-am oferit puţin mai devreme, 
cât şi din altele noi. Confruntând un mic text din Ceaslov (1715) cu acelaşi, din Molităvnicul 
de-nţăles (1681), observăm asemănările: 

„Molităvnic de-nţăles, f. 98 r.: 

«Vrând să mănânci, omule, trupul Stăpânului, 

Cu frică te apropie, să nu te ardz, că focu-i. 

Şi dumnedzăiesc bând sânge spre prăfiinţă, 

Întâi te-mpacă cu carii îț sunt mâhnit. 

De-acii cutedzând tăinuită mâncare să mânânci». 


Ceaslov, p. 479-480: 

«Vrând să mănânci, omule, trupul Stăpânului, 

Cu frică te apropie, să nu te arz, că foc este. 

Vrând sângele cel dumnezeiesc să bei spre împreunare 
Întâi te împacă cu cei care te-au scârbit. 


a a Na : A Ă . x 9891 
Apoi să îndrăzneşti a mânca mâncare de taină»”™ . 


55 Dosoftei, Dumnezăiască Liturghie (1679), op. cit., p. 72. 

5% pr. Prof. Dr. Mircea Păcurariu, op. cit., p. 149-150. 

51 Dan Horia Mazilu, Introducere în opera lui Antim Ivireanul, op. cit., p. 178. Vezi şi Dosoftei, 
Opere, op. cit., p. 341 şi 465-466. 


187 


Textul de astăzi sună foarte asemănător: 

„Trupul Stăpânului vrând să-l primeşti spre hrană, 
Fii cu frică să nu te arzi, că foc este; 

Sângele Lui vrând să-l bei spre-mpărtăşire, 

Mergi şi cu cei ce te-au mâhnit te împacă, 

Şi aşa îndrăzneşte de ia hrana sfântă”. 

Comparaţiile dintre rugăciunile liturgice pe care le-am aşezat anterior în paralel, cât 
şi din alte rugăciuni din Molităvnicul de-nţăles al lui Dosoftei şi Ceaslovul lui Antim, ne 
conduc spre concluzia perfecţionării, de către mitropolitul Ungrovlahiei, a limbii traducerii 
anterioare pe care o oferise Dosoftei. Astfel, rămânând tot la rugăciunile dinaintea 
împărtăşirii, în varianta lui Dosoftei se spune: 

„lată că vii [vin] spre dumnezeiasca cuminecare, 

Ziditoriul mieu, să nu mă arz cu prăfiinţarea, 

Că foc eşti, pre nevrednicii arzându-i, 

Dară curăţeşte-mă de toată imătura. 


Dumnezăitoriul sânge spaimă-te, omule, văzând, 
Cărbune-nfocat este, pre nevrednicii pârjolind. 
A lui Dumnezău trupul mă dumnezăiază şi hrăneşte, 


PeR OS E : 893 
Dumnezăiază-mi duhul, iară mintea îmi hrăneşte minunat” *. 


Iar Antim „diortoseşte” după cum urmează: 
„lată mă apropii de dumnezeiasca cuminecătură, 
Făcătoriule, să nu mă arzi cu împreunarea, 

Că Tu eşti foc, carele arzi pre cei nevrednici, 

Ci mă curăţeşte de toată spurcăciunea. 


Spăimântează-te, omule, văzând sângele cel îndumnezeitor, 

Că este cărbune, carele arde pe cei nevrednici. 

Dumnezeiescul trup şi mă îndumnezeieşte, şi mă hrăneşte, 

Îndumnezeieşte-mi sufletul, iar mintea îmi hrăneşte strein”®”*. 

Termenul „strein” era sinonim, în limba veche, cu „de neînțeles”, „minunat”, „care 
depăşeşte înţelegerea omenească”, sens conservat până în zilele noastre în unele cântări 
bisericeşti. 

Însă, din vocabularul curent, acest sens a dispărut. Apropierea variantei antimiene de 
limba modernă este evidentă, dar o putem pune în lumină şi prin reproducerea textului 


5**x* Ceaslov, tipărit cu aprobarea Sfântului Sinod şi cu binecuvântarea P.F. Justinian, Patriarhul 
Bisericii Ortodoxe Române, ed. a doua, Bucureşti, Ed. IBMBOR, 1993, p. 634. 

5% Dosoftei, Opere, op. cit., p. 341. 

5% CE. Idem, p. 466. 

folosit la ora actuală în slujbă: „lată mă apropii de sfânta-mpărtăşire./ Şi-mpărătşindu-mă, 
Doamne, să nu mă arzi;/ Că Tu eşti foc şi arzi pe cei nevrednici,/ Ci, curăţeşte-mă de toată- 
ntinarea. (...) Sângele cel îndumnezeitor privind, spăimântează-te, omule./ Că foc este şi arde 
pe cei nevrednici./ Dumnezeiescul Trup mă îndumnezeieşte şi mă hrăneşte/ Îmi 
îndumnezeieşte sufletul şi-mi hrăneşte minunat mintea”5%. 

De altfel, toate cărțile bisericeşti din zilele noastre, păstrează amprenta şi mireasma 
bine întipărită a traducerilor vechi, ce nu au fost decât actualizate, din punctul de vedere al 
evoluţiei limbii. Avem de-a face cu o literatură ecleziastică deosebit de conservatoare şi 
unde piatra de temelie pusă în special de Dosoftei şi Antim Ivireanul, a rămas aceeaşi, iar 
textele nu au mai fost reînnoite decât într-o foarte mică măsură. Ca o ilustrare a celor 
afirmate, vom prezenta şi varianta antimiană a Crezului şi a rugăciunilor începătoare (din 
Liturghier, 1713), în comparaţie cu cea a lui Dosoftei (Liturghier, 1679); 


Crezul în varianta lui Dosoftei: 

„Crez într-unul Dumnezău, Tatăl totputernic, făcători Ceriului şi pământului, 
văzutelor tuturor şi nevăzutelor. Şi întru unul Domn lisus Hristos, Fiiul lui Dumnezău, Acel 
Sângur-Născut, Care-i din Părintele născut de mainte de toţ vecii: Lumină din Lumină, 
Dumnezău adevărat din Dumnezău adevărat, născut, nu făcut, de o fiinţă cu Părintele, prin 
Care toate s-au făcute sunt. 

Care pentru noi oamenii şi pentru a noastră mântuire S-au pogorât din ceriuri şi S-au 
întrupat din Duhul Svânt şi Maria Fecioara şi fu om. Şi în cruce răstignit pentru noi între 
Pilat de Pont, şi păţât, şi îngropat. Şi sculat a treia zi, după Scripturi. Şi suit în ceriuri şi 
şezând na dereapta Tatălui. Şi iarăşi viitori cu slavă să giudece viii şi morţii, a Căruia 
împărăție n-are svârşit. 

Şi în Duhul cel Svânt, Domnul viaţă făcătoriul, Carele-i din Tatăl purcezători, 
Carele-i împreună cu Tatăl şi Fiiul împreună închinat şi împreună slăvit, Carele au grăit prin 
proroci. În una svântă, săbornică şi apostolească Beserică. Mărturisesc un Botez în iertarea 


păcatelor, aştept scularea morţilor şi viaţa fiitoriului veac. Amin”. 


Crezul tradus de Antim: 

„Crez întru Unul Dumnezeu, Tatăl Atotţiitoriul, Făcătoriul ceriului şi al pământului, 
văzutelor tuturor şi nevăzutelor. Şi întru Unul Domnul lisus Hristos, Fiiul lui Dumnezeu, 
Unul Născut, Carele din Tatăl S-au născut mai nainte de toţi veacii. Lumină din Lumină, 
Dumnezeu adevărat din Dumnezeu adevărat, născut iară nu făcut, Cela ce iaste de o Fiinţă 
cu Tatăl, prin Carele toate s-au făcut. Carele pentru noi, oamenii, şi pentru a noastră 
mântuire S-au pogorât din Ceriuri şi S-au întrupat de la Duhul Sfânt şi din Mariia Fecioara şi 
S-au făcut Om. 


55 ***Liturghier, ed. 2000, op. cit., p. 335-336. 
5% Dosoftei, Dumnezăiască Liturghie (1679), op. cit., p. 72-74. 

Şi S-au răstignit pentru noi supt Pilat din Pont, şi au pătimit şi S-au îngropat, şi au 
înviiat a treia zi după Scripturi. Şi S-au suit la Ceriuri, şi şade de-a direapta Tatălui. Şi iar va 
să vie cu mărire, să judece viii şi morţii, a Căruia Împărăţie nu va avea sfârşit. 

Şi întru Duhul Sfânt, Domnul de viiaţă Făcătoriul, Carele din Tatăl iase, Cela ce 
împreună cu Tatăl şi cu Fiiul iaste închinat şi slăvit, Carele au grăit prin Proroci. Întru una 
Sfântă, sobornicească şi Apostolească Besearecă. Mărturisesc un Botez întru ertarea 
păcatelor. Aştept înviiarea morţilor. Şi viiaţa veacului ce va să fie. Amin”, 


Rugăciunile începătoare la Dosoftei: 

„Împăratul ceriului, Mângâitoriule, Duhul adevărătăţii, Care tutinderea eşti şi toate le 
plineşti, Vistierul bunătăţâlor şi viaţă dătătoriule, vino şi Te sălăşluieşte în noi şi curăţeşte-ne 
de toată imăciunea, şi mântuieşte, Bunule, sufletele noastre. 

Svinte Dumnezău, Svinte tare, Svinte fără moarte, miluieşte-ne, 3. Slava Tatălui şi 
Fiului şi Svântului Duh, acmu şi pururea şi-n vecii de veci. Amin. 

Preasvântă Troiță, miluieşte-ne. Doamne, şterge păcatele noastre. Despuitoriule, iartă 
fărădelegile noastre. Svinte, cercetează şi tămăduieşte neputinţele noastre, pentru numele 
Tău. 

Doamne miluieşte, 3. Slavă... Şi acum... 

Tatăl nostru, Carele eşti în ceriruri, svințească-să numele Tău, să vie împărăţiia Ta, 
să fie voia Ta, cumu-i în ceri aşe şi pre pământ. Pâinea noastră cea de saţiu dă-ne astăzi şi ne 
iartă datoriile noastre, cum şi noi iertăm datorilor noştri. Şi nu ne băga la iscuşenie, ce ne 
izbăveşte de vicleanul”'5%. 


Rugăciunile începătoare la Antim: 

„Împărate ceresc, Mângâietoriule, Duhul adevărului, Carele pretutindenea eşti şi 
toate le plineşti, Vistiiariul bunătăților şi dătătoriule de viiaţă. Vino şi Te sălăşluiaşte întru 
noi şi ne curăţeşte pre noi de toată spurcăciunea, şi mântuiaşte, Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluiaşte-ne pre noi. Slavă 
Tatălui şi Fiiului şi Sfântului Duh, acum şi pururea şi în veacii veacilor, Amin. 

Prea Sfântă Troiță, miluiaşte-ne pre noi. Doamne curăţeşte păcatele noastre. Stăpâne 
iartă fărădelegile noastre. Sfinte cercetează şi vindecă neputinţele noastre, pentru numele 
Tău. 

Doamne miluiaşte. 

Tatăl nostru, Carele eşti în Ceriuri, sinţească-se numele Tău. Vie împărăţiia Ta. Fie 
voia Ta, precum în ceriu, şi pre pământ. Pâinea noastră cea de pururea, dă-ne-o noao astăzi. 
Şi ne iartă greşealele noastre, precum şi noi ertăm greşiţilor noştri. Şi nu ne duce pre noi 


A sa fe PNR dle alt z 2899 
întru ispită, ci ne izbăveaşte de cel rău” -. 


597 ***Dumnezeeştile şi Sfintele Liturghii, Târgovişte, 1713, op. cit., f. 48. 
5% Dosoftei, Dumnezăiască Liturghie (1679), op. cit., p. 14-15, 91. 

E! 
599 ***Dumnezeeştile şi Sfintele Liturghii, Târgovişte, 1713, op. cit., f. 26v. 

Observăm cu uşurinţă că, „din nou, harul indiscutabil şi norma muntenească fac 
versiunea lui Antim mai puţin desuetă, ba chiar posesoare a unei surprinzătoare rostiri 
actuale”*%. Între varianta modernă şi cea antimiană, nu există decât foarte mici deosebiri, 
obiective. 

Nicolae Șerbănescu face apropieri cât se poate de ilustrative între limba traducerilor 
lui Antim şi cea modernă, afirmând că „unele din cărțile de slujbă date la lumină de Antim, 
cum este cazul Octoihului (1712) şi Liturghiei (1713) de pildă sunt aproape neschimbate 
până astăzi în ceea ce priveşte limba”. 

Vom oferi şi noi din aceste exemple, pentru a fi cât mai convingători şi pentru a 
observa şi mai bine cursivitatea şi modernitatea limbii lui Antim, cât şi harul său poetic şi 
autenticitatea expresiei: 


Psalmul I (Psaltirea, Târgovişte 1710): 

„Fericit bărbatul, carele n-au mers în sfatul necredincioşilor şi în calea păcătoşilor n- 
au stătut şi pe scaunul pierzătorilor n-au şăzut. Ci în legea Domnului voia lui şi în legea Lui 
va cugeta zioa şi noaptea. Şi va fi ca un pom răsărit lângă izvoarele apelor...”%2. 


Troparul Născătoarei de Dumnezeu de la Utrenie (Octoih, Târgovişte 1712): 

„Prea blagoslovită eşti de Dumnezeu Născătoare Fecioară că prin Cel ce S-au 
întrupat din tine, iadul s-au robit, Adam s-au chemat, blestemul s-au pierdut, Eva s-au 
slobozit, moartea s-au omorât şi noi am înviat. Pentru aceasta cântând strigăm: Bine eşti 
cuvântat Hristoase Dumnezeul nostru Cel ce bine ai voit aşa, mărire Ţie”*%. 


Troparul Învierii glasului al treilea (Octoih, Târgovişte 1712): 
„Să se veselească cele cereşti şi să se bucure cele pământeşti, că au făcut biruinţă cu 
braţul său Domnul; călcat-au cu moartea pre moarte, începătoriu morţilor s-au făcut; din 


pântecele iadului ne-au izbăvit pre noi şi au dat lumii mare milă”. 


Troparul Sfintelor Paşti (Catavasier, Târgovişte, 1715): 
„Hristos au înviat din morţi, cu moartea pre moarte călcând şi celor din mormânturi 
viiaţă dăruindu-le”%. 


Dan Horia Mazilu, Introducere..., op. cit., p. 186. 

l Pr. Niculae Şerbănescu, Antim Ivireanul tipograf, art. cit., p. 762. 
902 Cf. Idem, p. 763. 

%03 CF, Ibidem. 

94 Cf, Idem, p. 764. 

905 Cf. Idem, p. 766. 

Mai mult decât Coresi şi Dosoftei — dar folosindu-se din experienţa înaintaşilor săi — 
Antim a avut simţul limbii şi a oferit, clerului şi mirenilor, expresia cea mai literară şi mai 
frumoasă a limbajului liturgic şi a cărților de slujbă. Pentru aceasta, şi pentru toate eforturile 
lui, „românii trebuie să nu ostenească a-l lăuda”%6. 





” Dan Horia Mazilu, Introducere..., op. cit., p. 27. 

OPERA 


Antim Ivireanul a scris cărţi dedicate, pagini închinate oamenilor, contemporanilor 
săi. Dintre cărțile concepute de el, trei sunt dedicate preoților şi clerului, dar şi mirenilor, 
spre educarea şi consolidarea învăţăturii lor (Învăţătură pentru Taina pocăinţii, Învăţătură 
bisericească şi Capete de poruncă), două sunt special alcătuite şi dăruite domnitorilor 
Constantin Brâncoveanu (Chipurile Vechiului şi Noului Testament) şi, respectiv, Ştefan 
Cantacuzino (Sfătuiri creştine-politice), una este destinată bunei chivernisiri a Mănăstirii 
ctitorite de el (Aşezământul Mănăstirii Tuturor Sfinţilor), cu reglementări speciale privitoare 
la învăţătura celor tineri sau la tipografie, precum şi la alte opere caritabile, din fondurile 
acestei mănăstiri, iar Didahiile sunt dedicate, putem spune, tuturor. 

În consecinţă, putem afirma că operele sale, în totalitate, sunt născute din dragoste de 
oameni, din dorința adâncă şi neostoită de a răspândi cunoştinţa, la un nivel mai înalt sau 
mai puţin înalt, semenilor săi, indiferent de condiţia lor socială. În mod sigur, imboldul 
conceperii unor opere închinate voievozilor ţării nu l-a constituit numai recunoştinţa faţă de 
ei, ci şi un evident scop didascalic, mai evident în ceea ce-l priveşte pe Ştefan Cantacuzino, 
căruia îi dedică o carte parenetică, după cum dezvăluie şi titlul, şi mai acoperit în privinţa lui 
Constantin Brâncoveanu, domn foarte înţelept şi erudit, chiar „teolog”, care discuta 
probleme dogmatice extrem de subtile cu marii patriarhi şi teologi ortodocşi şi îşi expunea 
cu tărie credinţa, în lumina tradiţiei şi a adevărului. Acestuia din urmă mitropolitul Antim îi 
compune şi îi dăruieşte o cronografie universală în rezumat, ilustrată cu peste cinci sute de 
superbe portrete miniaturale. 

Toate acestea dovedesc faptul că Antim Ivireanul şi-a luat foarte în serios rolul de 
părinte al tutror celor păstoriți de el, de la domnitor până la creştinul simplu şi umil şi nu 
trebuie să pierdem acest lucru din vedere nici măcar atunci când adevăratul scop propedeutic 
şi atitudinea demnă şi inflexibilă a autorului erau mascate de formulele reverenţioase care se 
cuveneau domnitorilor. 

Capodopera scrisului său rămân însă predicile sale, Didahiile. Ceea ce este însă cel 
mai frumos lucru şi mai incitant pentru un cercetător, în acest caz, este tocmai faptul că, pe 
măsura ce vom parcurge opera lui, ni se vor revela ipostaze noi ale lui Antim şi noi feţe ale 
personalității sale complexe, dezvăluindu-ne un artist complet şi un caracter exigent, 
minuţios, care şi-a pus toată tenacitatea, imaginaţia şi înţelepciunea în slujba Bisericii şi a 
culturii, într-un efort magnific — dar şi covârșitor, pentru un singur om — de a înălța, măcar 
cu puţin, nivelul moral, cultural şi spiritual, al aspirațiilor societăţii sale. În acest sens, 
mitropolitul Antim nu s-a rezumat numai la a tipări şi a traduce cărţi, ci s-a considerat dator 
să paticipe, printr-un efort creativ personal, la susţinerea acestui angrenaj pus în mişcare, 

prin meritul domnitorului iubitor de cultură, Brâncoveanu, pentru progresul spiritual al 
românilor din Ungrovlahia şi nu numai. 

Considerăm că „roadele” faptelor sale vorbesc, în parte, de la sine, iar în parte, e 
nevoie să facem şi noi un efort pentru a descoperi cât mai mult din strălucirea acestui tezaur 
cultural şi literar, pe cât este cu putință. 


HII. 1. PREFEŢE, DEDICAȚII, POSTEȚE, VERSURI 


Mai înainte de a trece la cărțile propriu-zise redactate de Antim Ivireanul, vom 
arunca o privire asupra unor texte antimiene mai mici, dar care constituie o avanpremieră 
sau un fel de vestibul al operei lui, lămurind asupra exigenţelor literare pe care şi le impunea 
mitropolitul cărturar, chiar şi în ocazii pasagere. Excludem din această trecere în revistă 
acele prefețe, dedicaţii sau versuri la stemă integrate unor opere studiate mai jos. 

Materia acestui capitol o vom prelua din aceeaşi ediție a Operelor, din care am citat 
şi până acum şi pe care o vom folosi intens de aici înainte, unde aceste prefețe, dedicaţii şi 
postfeţe sunt ordonate cronologic. 

Prima, în acest sens, este postfaţa Evangheliei greco-române, imprimate, în 1693, la 
Bucureşti. Anticipăm aici o concluzie, prin aceea că acest text, deşi foarte scurt, este în sine 
o infirmare a posibilităţii ca Antim să fi venit pe la 1690 la Bucureşti, întrucât acurateţea 
limbii româneşti instrumentate de un „simplu” ieromonah tipograf, recent poposit pe 
meleagurile noastre, nu poate să susţină prea bine această teorie a sosirii recente. 

Decât, dacă nu cumva s-a întâmplat o mare minune dumnezeiască şi Antim, poliglot 
de altfel, în scurt timp şi-a însuşit limba română şi mai mult decât atât — pentru că, din 
scrierile existente până atunci, nu avea de unde să-şi însuşească acea limbă pe care el o 
foloseşte în operele sale, întrucât el îi întrece pe toţi ierarhii şi cronicarii care l-au precedat, 
după cum a afirmat-o şi Sadoveanu şi mulţi alții —, i-a intuit sensul atât de mult, încât i-a 
conferit şi expresia cea mai literară şi mai frumoasă din toată literatura noastră veche. De-a 
lungul timpului, din cauză că nu şi-au putut explica acest „mister”, mulţi au fost tentaţi să 
considere o descendență românească a lui Antim, chiar dacă ea nu poate fi argumentată 
documentar. 

Această postfață mai lasă însă să se întrevadă unele urme de nesiguranţă, în 
stăpânirea limbii, faţă de cursivitatea şi claritatea ei deosebită, cu care vom fi obişnuiţi la 
Antim, însă dedicaţia şi versurile la stemă din Psaltirea anului imediat următor, schimbă 
radical lucrurile, ceea ce ne face să ne punem întrebarea: să fie talentul, darul natural al lui 
Antim şi munca asiduă răspunsul „misterului” de care vorbeam? 

Dar mai bine să lămurim cele afirmate. În postfaţa acestei Evanghelii bilingve, 
menită să popularizeze ideea că limba română are drepturi egale cu limba greacă, Antim 
vorbeşte despre teologia Evangheliilor: aici era problema şi anume, dacă adâncul bogoslovii 
[teologiei]”% putea fi reprodus, fără primejdii, într-o limbă ce nu avea tradiţia celei greceşti 
sau slavone. El afirmă: Ca şi corhorul !%| între alte verdeţe, precum zice pilda, mă arăt şi 
eu, o, iubiţilor cetitori, către cei meşteri şi iscusiţi şi înţelepţi şi nevoitori tipografi, cu 
aciastă de bogoslovie cu patru strune şi cu toată alcătuirea de dulcele glas alăută, a ceii în 
trei staturi |lpostasuri] Dumnezăiri, capul ceii fără prihană ai noastre credinţă, sfânta, zic şi 
dumnezăiasca Evanghelie *%%. 

Prin urmare, numeşte Evanghelia „teologie cu patru strune” şi alcătuire ca un glas 
dulce de alăută, întrucât e scrisă de patru evanghelişti şi este ca o cântare pentru auzul 
duhovnicesc, fiind „Vestea cea bună” a Dumnezeului treimic. Evanghelia este epifanică, 
deoarece în ea se conţine revelaţia Prea Sfintei Treimi — care în Vechiul Testament nu s-a 
afirmat în mod explicit —, precum şi explicarea relațiilor intratrinitare: Dintru carea noi 
luminându-ne, pren dumnezăieştii şi ai Duhului propovednici apostoli şi sânguri văzători a 
înfricoşatelor a Domnului taine, cea întreită şi nedespărțită aceii desăvârşită şi necuprinsă 
Troiță, am cunoscut pre Tatăl nenăscut, şi pre Fiiul den Părintele născut, şi pe 
dumnzăiescul Duh de la Părintele purcezătoriu, o Dumnezeire de o fiinţă şi de (o) 
împărăție, întrei Feţe (Persoane) cunoscută ua 

Antim a îndrăznit să încredinţeze tiparului în limba română adâncul teologiei şi al 
Revelaţiei divine, dându-mă pre mine cu credință curată şi cu nădejde cătră dulcele 
911 care făgăduieşte celor credincioşi că pot munta munţii din loc şi astfel smeritul 
tipograf mută, treptat, munţii obstacolelor ce stăteau în faţa transformării limbii noastre într- 
o limbă de cult. 

Este esenţial de ştiut — pe lângă faptul că Antim a depus trudă şi osteneală, nu puţină 
— că cel care a dorit o astfel de tipăritură, care a „aflat” aceasta ca fiind după voia lui 
Dumnezeu, este domnitorul Constantin Brâncoveanu, cel ce a şi suportat cheltuielile de 


Hristos... 

imprimare (şi care dorea să continuie opera tipografică a înaintaşului său, Şerban 
Cantacuzino): ...al căruia întâi cea lui Dumnezeu plăcută voinţă şi aflare, şi cheltuialele au 
fost a prealuminatului ş-a pravoslavnicului creştin şi mare cuviinţatului domn şi 





907 
Opere, p. 397. 

8 Bănuim că ar putea fi vorba de muşchiul verde sau de alt tip de vegetaţie care să crească pe 
povârnişuri sau pante sau pe buşteni, întrucât corhană (-ne) înseamnă povârniş, pantă abruptă; din rut. kurhan 
sau mag. korha „putred“, korhany „pământ vegetal“, cu resturi putrezite. Cf. DER (Dicţionarul etimologic al 
limbii române), întocmit de Alexandru Ciorănescu, ediţie îngrijită şi traducere din limba spaniolă de Tudor 
Şandru Mehedinţi şi Magdalena Popescu Marin, Ed. Saeculum, Bucureşti, 2007. 

Opere, p. 397. 

1 Ibidem. 

"ll Ibidem. 

”2 Ibidem. 

Ss 3 y J 913 A ; ; 
oblăduitoriu... Ioan Constandin Basarabă voevoda... ~. Mai târziu, Antim va continua, cu 


efortul şi cu susținere materială proprie, un drum care altfel s-ar fi oprit la jumătate... 

Termeni ca „dumnezăiască” sau „puţină” par a ne atrage atenția asupra unor 
fonetisme moldoveneşti, pe care nu le vom regăsi în predici. Expresia lingvistică în care este 
îmbrăcat acest text pare, de asemenea, mai puțin conturată, față de ceea ce vom descoperi la 
Antim, chiar şi numai cu un singur an mai târziu. Însă tendința spre utilizarea figurilor de stil 
sau spre o abordare teologică profundă, „ex abrupto”, ni-l reverberează pe adevăratul Antim, 
ascuns sub haina umilă a unui veşmânt literar mai puţin somptuos, faţă de ceea ce ne vor 
arăta curând textele antimiene, nu însă şi faţă de contemporanii săi sau faţă de înaintaşi, cu 
excepţia marilor scriitori (contemporani sau înaintaşi). 

Dedicaţia către Constantin Brâncoveanu, din Psaltirea românească de la 1694, este 
mult mai elegantă din punct de vedere al limbii literare şi faţă de textul anterior, ne dă 
impresia că „Cenuşăreasa” şi-a găsit adevăratul veşmânt care să îi pună în evidenţă noblețea 
caracterului. De aici înainte nu vom mai sesiza o perfecționare evidentă a expresiei 
lingvistice a lui Antim, ceea ce este un lucru cel puţin surprinzător, întrucât denotă că el a 
făcut un efort uriaş de însuşire a limbii române, dar şi de construire a unui limbaj de o înaltă 
fidelitate, care să fie apt reprezentării unor adâncimi abisale ale teologiei, creaţie pe care a 
săvârşit-o uimitor de repede. 

Tema acestei dedicaţii este conceperea de roduri, plecând de la un foarte vechi motiv 
scripturistic şi patristic, prin care oamenii sunt percepuți simbolic ca o grădină 
duhovnicească, ca nişte pomi care trebuie să aducă aceste roduri. 

Antim porneşte de la modelul întregului cosmos, al întregii lumi, care a fost creată 
spre rodire şi de la care omul trebuie să ia pildă, să înveţe prin contemplarea universului, 
dacă nu a ştiut mai înainte, care este rostul lui: Toată zidirea văzută şi nevăzută, 
cuvântătoare şi necuvântătoare, câtă s-au făcut de cea adâncă a lui Dumnezeu înţelepciune, 
înălțate şi luminate doamne, care şi după firea sa, sileşte de-şi arată slujba şi lucrarea ei, 
după cum i s-au poruncit. Stihiile, ca nişte întîi pricini [elemente din care este formată 
lumea], îndeamnă pre toate chipurile neamurilor, de-şi dau roada sa la vremea sa °". 

Antim subliniază că omul este o fire dublă, materială şi spirituală, în acelaşi timp şi 
că trebuie să aducă, în consecinţă, o „rodire” multiplă, atât din punct de vedere material, cât 
şi spiritual, duhovnicesc. Pentru om s-a creat întreaga zidire, tot universul, şi el trebuie să 
aibă ca model şi să contemple atât universul văzut, cât şi pe cel nevăzut (prin cugetare sau, 
la o treaptă spirituală mai înaltă, prin extaz duhovnicesc), pentru ca să se educe despre felul 
în care trebuie să conceapă aceste roade: Jară mai vârtos de toate, fericita şi mai aleasa şi 
cuvântătoarea zidire, omul, sileşte de aduce nu numai un feliu de roadă, ce foarte multe, 
câte trupeţiti, iară mai multe sufleteşti, de vreme ce şi el de doao s-au zidit, adecă den suflet 
şi den trup. Şi toate pentru el s-au făcut şi i s-au dat aciastă simţitoare [sensibilă, senzitivă] 
lume, cu toată frumuseţea ei, ca o grădină cu multe feliuri de flori, ca să-şi aleagă cele de 


”15 Ibidem. 
”1* Idem, p. 398. 

folos, să să împodobească trupeşte. Şi i s-au dat şi lumea cea de sus, den suflare 
dumnezăiască (prin faptul că Dumnezeu a suflat asupra lui şi l-a făcut fiinţă spirituală — 
n.n.), den carea, cât va vrea, să-şi înfrumusețeze icoana cea sufletească şi cât va putea să o 
asemene cu chipul icoanei Ziditoriului său °”. Pentru a aduce roduri materiale, omul are 
„florile” tuturor lucrurilor care există, ca model şi inspiraţie, are toată frumuseţea lumii de la 
care poată să înveţe, să se autoeduce spre supravieţuire, spre a vieţui în armonie şi 
frumuseţe. Însă pentru roduri spirituale, are însăşi „icoana Ziditoriului”, pentru că rodirea sa 
duhovnicească este numai spre asemănarea cu Creatorul său, spre transfigurarea lui, pentru a 
deveni dumnezeu după har. 

Aceste pasaje ne vorbesc despre teologul Antim a cărui profunzime şi erudiție erau 
remarcabile încă de la acea dată. Nu ştim dacă autorul acestor rânduri a avut în intenţie 
această conexiune, dar însăşi Psaltirea, în care el introduce această dedicație către domnitor, 
conţine această idee în chiar primul psalm, anume că cel fericit şi sfânt „va fi ca un pom 
răsădit lângă izvoarele apelor, care rodul său va da la vremea sa şi frunza lui nu va cădea, şi 
toate câte va face vor spori” [Ps. 1, 3]. 

Prin urmare, simbolistica aleasă de Antim ieromonahul şi tipograful, nu este în 
niciun caz simplă sau întâmplătoare. Se pot comenta mult aceste cuvinte, dar ne oprim aici şi 
poate vom mai reveni când vom vorbi despre omiliile antimiene, unde reapar aceste 
simboluri duhovniceşti. 

În continuare, Antim apreciază osârdiia domnitorului, prin care aduci multe feliuri 
de roduri sufleteşti, pentru ca să aibă preavoslavnicul tău norod să se adape sufleteşte. Iară 
mai vârtos de toate, precum zice acest fericit David, ai iubit podoaba casii lui Dumnezeu 
[Ps. 25, 8], carea iaste Sfânta Beserică. Și măcar că şi cu alte daruri multe o înfrumuseţezi, 
iară cu cuvântătoarea podoabă, adecă cu sfintele şi de Duhul Sfânt grăitele Scripturi, cu 
mult mai vârtos decât toţi cei mai de nainte o ai rodit, care lucru arată aiave blagocistiva 
dragoste ce ai cătră toți pravoslavnicii. Pentru aciasta, pre lângă celelalte multe şi de folos 
cărţi ce s-au dat în tipariu, iubit-ai şi ai ales şi aciastă de Duh Sfânt, pren rostul fericitului 
David, suflată cântare, carea să numeşte de obşte „ Psaltire” Ic 

Cartea este considerată un rod duhovnicesc deosebit de important, şi aceasta nu 
numai în acest text, ci ne vom întâlni cu această expresie în mai multe ocazii. Antim laudă 
imprimarea acestei cărţi cu atât mai mult cu cât este fă/măcită chiar în limba rumânească şi 
pentru toate catizmele cu tropare şi cu molitve de rugăciune pentru mai mult folosul şi 
înțelesul celor ce vor ceti °”. 

În mod mirabil Antim îşi exersează cu ocazia tipăririi acestei cărţi şi calităţile şi 
abilităţile poetice şi prozodice în limba română, compunând următoarele versuri la stemă: 

Prealuminata stemă a Ţării Româneşti 
Cu care s-au încoronat vechii Băsărăbeşti, 


”15 Ibidem. 
916 Idem, p. 398-399. 
17 Idem, p. 399. 

Blagocestivului domn Constantin s-au dăruit, 

Că den fericită a lor sămânță s-au odrăslit, 

Și bunele lor fapte, cât poate, le plineşte 

Și țara despre toţi vrăjmaşii o păzeşte. 

Dea-i Dumnăzău ani mulți, cu pace să stăpânească, 
Fericitul lui nume ca lui David să trăiască **. 

Dacă am compara acestea cu versurile la stemă care se scriau în acele timpuri nu am 
putea spune altceva decât, că sunt reuşite şi că Antim cunoaşte perfect, la această dată, limba 
română. Comparaţia sau mai bine-zis urarea de a fi pomenirea domnitorului veşnică, precum 
a Sf. Împărat David, vine, evident, din faptul că opera imprimată era tocmai Psaltirea. 

Se pune accent pe descendența voievodului din domnitorii întemeietorii Basarabi, dar 
nu se eludează nici aspectul genealogic important, faptul că Brâncoveanu era nepot, după 
mamă, al lui Şerban Cantacuzino, predecesorul său, care a rămas în istorie mai ales prin 
iniţiativa de a tipări prima Biblie în limba română, la 1688. 

Ci, între alți alcătuitori de astfel de versuri sau de panegirice la adresa voievodului, 
„el mi se pare că este singurul care nu scapă din vedere înrudirea lui Constantin 
Brâncoveanu cu Şerban Cantacuzino (cu Cantacuzinii, adică, „imperiali” prin obârşie), 
înaintaş în scaunul domnesc: Pre domnul Constandin, ce-i zic Băsărăbescul, / Nepot lui 
Șerban vodă, Cantacuzinescul. / Ce acum domneşte, Ţara Rumânească, / Domnul cel 
puternic, bine-l întărească. (...) Dubla «coborâre», din Basarabii autohtoni şi din 
Cantacuzinii Bizanțului imperial, o afirmă şi programul iconografic de la Mănăstirea Hurez, 
intitulat «Dunga cea mare şi blagorodnă a rodului şi neamului meu». Antim pune această 
strălucită ascendență (...) în pagină sub stemă. Stihurile lui consună cu celelalte, cu cele care 
încheagă un amplu encomion consacrat lui Brâncoveanu, comparabil oricând cu panegiricele 
din literatura polonă sau cu elogiile ce ilustrau, cam în aceeaşi vreme, literele 
neogreceşti””!?. 

Următorul text pe care îl vom avea în vedere este tot o dedicație, la cartea lui loan 
Cariofil — dezbaterile aprinse ce au avut loc pe seama „ortodoxiei” acestuia le-am menţionat 
într-un capitol anterior, la fel ca şi sprijinul pe care l-a primit în Țara Românească, din partea 
domnitorului şi a lui Antim Ivireanul —, Manual despre câteva nedumeriri, imprimată la 
Snagov, în 1697, după moartea lui Cariofil. 

Deoarece cartea era în greacă şi dedicaţia lui Antim către Brâncoveanu este scrisă tot 
în greacă. Autorul ei consideră, de la bun început, că nu-i vor lipsi, zice, lui Dumnezeu 
ostașii care I se cuvin (Epistola a V-a a lui Synesius) în Biserici...%, şi că Adevărul a 
orânduit să fie totdeauna alături de cei credincioşi şi ortodocşi, până la săvârşirea veacului, 
conform acelei hotărâri evanghelice: „Şi iată Eu (Matei, cap. 28) sunt cu voi (zice) în toate 


915 Idem, p. 418, nota 19. 
919 Dan Horia Mazilu, Introducere... op. cit., p. 80-81. 
0 Opere, p. 400. 

zilele până la sfârşitul veacului”... lăsând ulteior să se înţeleagă faptul că printre aceşti 


ostaşi şi apărători ai dreptei credinţe s-a numărat şi loan Cariofil altădată aflat la Bucureşti 
ca întrucât şi în anii noştri s-au găsit şi se găsesc unii apărători ca aceştia şi vajnici 
luptători ai cuvântului nostru ortodox...” Se afirmă în continuare că acest manual este 
alcătuit din întrebări şi răspunsuri, întrebările fiind adresate de marele stolnic Constantin 
Cantacuzino, cel prin pronie cerească foarte cuminte şi preanobil între domni **, fiind 
rodul dorinţei de a elimina orice motiv de sminteală şi suspiciunile apărute de pe urma unor 
dogme greceşti”. 

Antim exemplifică amintind despre teoria predestinaţiei (formulată mai ales de către 
Calvin), norocul şi ursita şi mai ales... menirea calvinistă şi atee *%, învăţătură care nu este 
acceptată de Biserica Ortodoxă, şi în care se specifică predestinarea unor oameni la a fi 
virtuoşi şi a se mântui şi a altora la a nu putea face bine şi a nu se mântui, ceea ce, din 
perspectivă ortodoxă, ÎL face, pe de o parte, autorul răului pe Dumnezeu, iar pe de altă parte, 
încalcă libera voinţă a oamenilor ca făpturi spirituale şi raţionale. Antim nu vorbeşte aici şi 
despre alte învățături aflate în litigiu, pentru care cele două tabere se acuzau reciproc, adică 
de acceptarea unor influenţe eretice, fie din partea catolicilor, fie a protestanților. 

Constantin Cantacuzino îl solicită pe Cariofil, preaințeleptul, preainvățatul şi pe 
preacinstitul mare logofăt al marii Biserici a lui Hristos °” (se observă aici că Antim îi reda 
titlul unei funcții din care acesta fusese demis şi înlocuit cu Alexandru Mavrocordat 
Exaporitul), prin urmare să răspundă în legătură cu nişte chestiuni ca acestea, cu 
înțelepciunea şi cu învăţătura pe care i le-a dăruit Dumnezeu, după canoanele Sfinţilor 
Părinţi şi după negreşita şi infailibila părere a Sfintei şi catolicei [soborniceştii, universalei] 
noastre Biserici, spre informarea celor ortodocşi şi spre ruşinea şi compromiterea ereticilor 
şi a necredincioşilor...”%. 

Se referea aici Antim la catolici şi protestanți, dar această lucrare avea şi scopul vădit 
de a „spăla” numele lui loan Cariofil de infamanta acuzaţie de eretic, chiar împotriva unui 
patriarh ca Dosithei, care anterior tipărise la laşi un Manual împotriva lui Cariofil. Nici 
Brâncoveanu, nici Antim Ivireanul şi, implicit, nici Constantin Cantacuzino, nu s-au dat în 
lături de a lua cu fermitate apărarea unor dogme sau a unor afirmaţii care li s-au părut 
perfect ortodoxe, ceea ce este de admirat. 





”! Ibidem. 
” Ibidem. 
23 Ibidem. 
”4 Ibidem 
25 Ibidem. 
26 Ibidem. 
227 Ibidem. 
28 Ibidem. 

Antim afirmă chiar în această dedicație că a citit cu multă atenţie această carte şi că a 
găsit-o întru totul conformă cu adevărul ortodox şi că el însuşi a vrut să o tipărească, fiind 
cuprins de râvnă dumnezeiască spre a face aceasta”. 

El conchide că acest preaințelept dascăl (...) a dizolvat şi împrăştiat, cu claritate şi 
concis, flecărerile şi inepțiile celor cu păreri opuse, aevea unei pânze de păianjen, iar 
părerea Sfintei noastre Biserici şi hotărârea, ca şi judecata adevărului evanghelic, el le-a 
lămurit şi confirmat °”. 

Credem că este destul de limpede poziția lui Antim în această dispută doctrinară. 
Însă el ia în ajutorul lui Cariofil şi pe preaînțeleptul şi preaînvăţatul şi venerabilul domn 
Kyminitis din Trapezunt, nu numai ca pe cel mai bun cunoscător al dogmelor ortodoxe, dar 
şi Zelos fierbinte al cuvioşiei şi preaevlavios faţă de cele sfinte 31 care a fost solicitat — 
probabil tot de Antim — ca să facă unele completări şi comentarii semnificative celor deja 
conţinute în carte”. 

Cu acesta, numărul personalităților care i-au dat dreptate lui Cariofil — din câte ştim — 
se măreşte şi Dosithei are în faţă un cerc de cărturari şi teologi care nu era de ignorat, 
incluzându-l şi pe Brâncoveanu, ce teologhisea adesea, fie direct, fie epistolar, cu patriarhii 
sau cu mari dogmaticieni, despre adevărurile de credinţă ortodoxe. 

Ca atare, rezumă Antim, această lucrare, deşi de proporţii reduse, din punct de 
vedere calitativ este foarte mare °”. Gestul său de a tipări acest manual nu era numai unul 
generos şi compătimitor, ci mai ales unul care urmărea reinstituirea dreptăţii şi a adevărului, 
cu privire la o personalitate dar şi cu privire la învăţătura ortodoxă. 

Acelaşi an, 1697, i-a prilejuit lui Antim şi formularea — de această dată în slavonă — a 
prefeţei pentru Gramatica slavonească a lui Meletie Smotriţki. El o recomandă cu căldură, 
deoarece neamul nostru a fost lipsit sau de sămânța aceasta, adecă de citirea adevărată 
slovenească, sau de fructul ei, adecă de înţelegerea celor cetite %?. 

Cărturar de formaţie aleasă, Antim ştie să aprecieze importanţa ortografiei, a 
etimilogiei, a sintaxei sau a prosodiei **, precum şi a gramaticii în sine, care beneficiază de 
aprecieri extinse: Căci ce este acest bun fruct ce se arată prin bunăvoința Sfântului Duh? 
Acesta ce este sufletul din corpul omenesc şi lumina din soare, şi ce este şi sarea în 
mâncare; căci precum corpul fără suflet mort este, precum soarele fără lumină nu 
luminează şi precum mâncarea nu e plăcută fără de sare, tot aşa e şi cetirea sau scrierea 
fără gramatică conducătoare. (...) Drept vorbind, lucrurile de minte folositoare la care ea a 


dat naştere fie în limba grecească, fie în cea latinească, sau în orice altă limbă, aceleaşi le 





99 Cf. Idem, p. 401. 
%0 Ibidem. 

%31 Ibidem. 

92 Cf. Ibidem. 

?33 Idem, p. 402. 

?34 Idem, p. 403. 

935 Cf. Ibidem. 

dă şi în slavonească, căci ne învaţă să cunoaştem în propoziţii deosebirile între părțile de 
cuvânt ale gramaticei, şi declinarea numelor şi conjugarea verbelor, după temele lor şi 
după terminaţii, şi Să judecăm ca eteroclite sau anormale lipsa sau prisosul sau schimbarea. 
Cu un cuvânt, ea deprinde pe cei ce se silesc cu râvnă, să o înveţe şi să vorbească şi să scrie 
bine **. 

În opinia lui Dan Horia Mazilu, „presupunerea că, în alcătuirea prefeţei ediţiei 
snagovene, din 1697, Antim Ivireanul s-ar fi folosit de predoslovia lui Smotriţki, ipoteză de 
circulație în cărțile exegeţilor români, trebuie cu desăvârşire părăsită. Din precuvântarea 
ucrainianului (adresată profesorilor: Ucitelemă Skolnym...), scurtă disertaţie asupra 
«foloaselor gramaticii», Antim n-a împrumutat decât o idee şi câteva vorbe — despre zisul 
«folos» —, aranjându-le în chip propriu”. 

Şi tot în acelaşi an, tipărind FEvangheliarul românesc, Antim adaugă la sfârşit câteva 
versuri care vor ajunge celebre, pentru frumuseţea lor, fiind preluate atât de ucenicul lui 
Antim, Mihai Ştefanovici, atunci când acesta va ajunge în Georgia, cât şi de „o mulțime de 
copişti din veacul al XVIII-lea”: 

Precum cei streini doresc moşiia să-ş vază 
Când sunt într-altă ţară, de nu pot să şază 
Și ca cei ce-s pre mare, bătuţi de furtună 
Și roagă pe Dumnezău de linişte bună, 
Aşa şi tipograful de-a cărţii sfârşire 


e dei . 939 
Laudă neîncetată dă şi mulțemire ~”. 


S-a insistant uneori să se vadă în aceste versuri o „referință autobiografică””" sau 
chiar s-a luat în calcul o „desconspirare a obârşiei valahe”, însă nu cred că se pot face 
decât speculaţii cu privire la acest subiect. Versurile sunt, în sine, o comparaţie metaforică 
de o mare plasticitate, un mic tablou plin de dinamism şi foarte expresiv. Marea în furtună 
este un motiv care şi în Didahii i-a prilejuit lui Antim, nu o dată, reprezentări picturale de o 
mare amploare poetică şi plastică, inegalabilă până la el, şi vom comenta la timpul potrivit 
acest lucru. 

Mai mult decât atât, Antim nu face altceva, în acest caz, decât să împodobească şi să 
pună în versuri o formulă de final pe care a folosit-o Mitrofan în Biblia de la 1688 şi apoi şi 
în alte cărţi tipărite de el: Precum doresc să sosească la vadul cel de adăpostire, care sunt 


nula SA 3 d E: e AN CE s 047 
bătuţi de valuri întru luciul mării, aşa am dorit şi eu să sosesc la sfârşitul cărții aceştiia - “. 





36 Ibidem. 

7 Dan Horia Mazilu, Recitind..., vol. III, op. cit., p. 479. 

38 Idem, Introducere..., op. cit., p. 77. 

9 Opere, p. XII. 

%0 Toan St. Lazăr, op. cit., p. 20. 

”1 Ibidem. 

92 Cf, Magistrand Turcu Nicolae, Viaţa şi activitatea cultural-tipografică a episcopului Mitrofan al 
Buzăului, art. cit., p. 291. 

Faptul că a preluat şi a prelucrat această imagine credem că este un indiciu în plus 
pentru a lua în calcul o filiaţie şi a considera că Antim a fost unul dintre ucenicii tipografi ai 
lui Mitrofan, care a lucrat la tipărirea Bibliei. Anumite formule se moştenesc de la maeştri 
sau părinți la ucenici, şi perpetuarea lor este o formă de subliniere a continuității şi de a 
arăta, din partea ucenicilor, recunoştinţa şi prețuirea lor pentru cei care i-au îndrumat şi i-au 
luminat în viaţă. 

Să vorbim însă acum şi despre dedicaţia din Fortologhionul lui Sevastos Kiminitul, 
imprimat în greceşte, în 1701, tot la Snagov. Înclinaţia lui Antim spre o cugetare teologică 
profundă se dovedeşte foarte mare şi din acestă dedicație, în care dogmele credinţei creştin- 
ortodoxe sunt rezumate într-un mod foarte concis şi convingător în aceste puţine cuvinte, de 
o calitate a expresiei teologiei dogmatice remarcabilă: Începutul, mijlocul şi sfârşitul, 
Stăpânul şi Domnul tuturor fiinţelor, şi simţitoare şi înțelegătoare, este Făcătorul tuturor, 
Dumnezeu. Stăpânul însă şi sfârşitul tuturor celor de sub lună este omul. lar sfârşitul 
omului, pentru care s-a creat de Dumnezeu, este câştigarea şi fericirea lui Dumnezeu însăşi; 
fiindcă pentru om s-a făcut toată lumea aceasta, iar omul, se zice că s-a făcut de către 
Dumnezeu, ca să dobândească pe Dumnezeu. 

Dobândesc pe Dumnezeu oamenii aceia, carii cred drept în El şi păzesc cu 
scumpătate sfintele Lui porunci. Dar sfinţitele Lui porunci se cuprind în aceste două şi 
singure: din iubirea cătră Dumnezeu şi cătră aproapele. Atunci se realizează şi se cunoaşte 
iubirea cătră Dumnezeu, când păzim, cum am zis, cu scumpătate, sfintele Lui porunci, după 
cum o spune şi Domnul în Evanghelii: căci zice că, dacă Mă iubiţi, păziţi poruncile Mele. 

Iubirea cătră aproapele atunci se realizează şi se săvârşeşte, când ne iubim cu fapta 
şi din tot sufletul între noi, ca şi pe noi înşine, după porunca lui Dumnezeu **. 

Este esenţializată aici, în cele mai importante puncte ale sale, toată credinţa ortodoxă, 
neprecizată rămânând doar teologia trinitară. Claritatea şi precizia, precum şi frumuseţea 
expunerii sunt deosebite şi ele ating nivelul înalt de concizie şi concentrare a formulei 
teologice, al unor mari Sfinţi Părinţi ai Bisericii. Întemeierea scripturistică este evidentă, la 
fiecare frază, dovedind că Antim era un cercetător asiduu al Sf. Scripturi, alături de scrierile 
patristice, din moment ce poate să conceapă o astfel de introducere rezumativă, foarte 
complexă, în teologia creştină. 

El avea conştiinţa unei misiuni esenţiale pentru viaţa lui, aceea de a tipări cărți, 
fiindcă nu am altă putere spre ajutorul aproapelui decât ocupaţiunea tipografiei **. 

Interesant este şi faptul că, la fel ca şi în cazul cărţii lui Cariofil, Antim declară şi de 
această dată că am găsit şi această carte, (...) pe care cetind-o şi cunoscând, după judecata 
mea că este prea mult de trebuinţă şi folositoare oricărui ortodox şi mai ales celor 
bisericeşti şi sfințiți, apoi şi iubitorilor de învăţătură şi studioşi şi îndeobşte fiecărui 


3 Opere, p. 405. 
”* Ibidem. 

învățat..., am voit s-o tipăresc şi pe aceasta spre folosul, cum am zis, a celor ce vor ceti-o 
945 

În consecinţă, îi putem atribui iniţiativa imprimării şi a acestei lucrări, precum şi a 
altor cărți absolut esenţiale. Însă este uimitor pentru noi acest fapt, ţinând cont de calitatea 
lui de la acea vreme, „umilă” totuşi, de simplu ieromonah tipograf, chiar dacă devenit 
egumen, căci Antim nu semnează niciodată pe cărțile tipărite la Snagov cu titulatura de 
„egumen” sau de „stareţ”, ci doar cu cea de „ieromonah”. 

Să avem în vedere şi faptul că predecesorul său la conducerea tipografiei bucureştene 
era un episcop, care apoi a condus tiparniţa de la Buzău, şi că în cazul unor cărți de 
importanţa şi cu ecoul celor imprimate de Antim, iniţiativa şi decizia tipăririi aparţinea unor 
înalţi ierarhi sau unor cărturari sau teologi de renume. Ceea ce ne conduce către concluzia că 
Antim nu a fost niciodată un „nimeni”, un „anonim” tipograf — oricât de capabil —, ci 
dimpotrivă, o personalitate marcantă, de părerea căruia s-a ţinut seama, un teolog care avea 
un cuvânt de spus în Biserică. Prin urmare, este de înţeles că, în majoritatea cazurilor, el îşi 
alegea şi decidea asupra cărților care urmau să fie tipărite, încă de pe acum, nu numai după 
ce va fi înaintat episcop, când acest gest intră în cutuma treptei sale. 

Întorcându-se la Bucureşti, Antim imprimă, în 1703, Noul Testament românesc în 
care semnează, de asemenea, dedicaţia către domnitor. Virtuţile teologice şi literare şi ale 
acestui text sunt maxime. Vrând să dovedească faptul că învăţăturile cuprinse în cele patru 
Evanghelii sunt „matca” spirituală la care se întorc, precum nişte ape, puterile sufletului 
creştinesc, însetat de adevăratul cuvânt al vieţii, Antim purcede la comparaţia acestei „legi” 
duhovniceşti cu legile fizice care guvernează acest pământ, precum magnetismul, gravitația, 
refluxul, etc.: Întoarce-se pururea magnitul cătră polus; zboară spre înălțime focul; pleacă- 
se în sânul pământului piatra; aleargă apele în braţele mării; şi în scurte cuvinte, toate 
lucrurile cătră chendrul lor să pleacă *. Aceasta pentru a sublinia stabilitatea realităţilor 
duhovniceşti, pe plan spiritual, la fel de „consistentă” şi de mare ca şi a legilor cosmice. 

Importanţa Evangheliei pentru lumea creştină este pusă în lumină printr-o succesiune 
de enumeraţii, parafraze, în fapt, ale unor celebre versete din Sf. Scriptură: De vreme ce 
Evangheliia iaste sabiia carea biruieşte toate armele potrvnicului, cu aceasta călcăm toate 
relele, răbdăm cu îndrăzneală cele împotrivă, gonirile, ticăloşiile, năcazurile şi moartea, 
asemănându-se Celui ce bine s-au vestit şi mult pătimaşului |pătimitorului] Mântuitoriu.: 
pren mijlocul Evangheliei biruim pre iudei [argumentele lor], ruşinăm nebună înţelepciunea 
neînţelepţilor înţelepţi ai lumii aceştia; cu Evangheliia, Pavel au smerit mândriia Romei şi 
într-însa o au întemeiat, Ioann cu lumina Evangheliei au luminat întunecata Elada; Petru 
au întors toată ludea şi toți apostolii au sădit viia cea de taină, Beserica; supus-au răsăritul, 
biruit-au pe tirani, n-au băgat în seamă sudălmile, n-au socotit muncile, izgonirile şi 
moartea, ci mergea bucurându-se despre fața adunării. 


945 Idem, p. 405-406. 
946 Idem, p. 406. 

Evanghelia arată pe Cel ce pentru noi S-au întrupat, pătimind şi cu necinste murind, 

cea desăvârşită a Lui dumnezeire şi desăvârşită omenire; adeverează pre cea de margine a 
Lui începătoare stăpânire a vieţii şi a morţii. Prin Evanghelie ne-am împăcat cu Dumnezeu, 
şi den fiii mâniei ne-am învrednicit a-l fi fii prin botez. „Prin Evanghelie Eu pre voi am 
născut” 7. 
Semnificative, din punct de vedere literar, sunt figurile de stil (metonimia, sinecdoca, 
epitetul, metafora revelatorie), precum şi capacitatea de concentrare a mesajului, calitatea 
oratorică a frazelor, într-o măsură în care, întru totul, acestea corespund virtuţilor literare pe 
care le vom remarca în omilii şi înălțimii teologice a personalităţii sale, aşa cum acestea din 
urmă ne vor permite să o receptăm. Prin urmare, putem cu siguranță considera că, la 1703 
(deci, chiar înainte de a deveni episcop), cel puţin, dacă nu şi mai înainte, Antim predica tot 
atât de minunat, aşa cum vom vedea în Didahii, operă bănuită, până în prezent, de 
majoritatea exegeţilor, a fi rostită după 1708. 

Antim remarcă semnificația aparte a acestei noi ediții a Noului Testament în 
româneşte şi îl elogiază pe domnitorul care, cu cheltuiala sa, a susţinut acest deziderat: Mare 
slavă au luat, cu adevărat, şi cinste nemuritoare Ptolemeu, împăratul Eghipetului, pentru 
tălmăcirea Bibliei în limba elinească. Iară măriia-ta, mai mare cinste şi plată vei lua în 
aciastă lume şi în cea viitoare, pentru căci Noul acesta Testament al Mântuitoriului, fiind 
întru limba cea părintească tălmăcit, cu ale mării-tale cheltuiale, spre cea de obşte 
folosinţă, l-ai tipărit şi l-ai dat 9%. 

Versurile la stemă, din această ediţie a Noului Testament, au fost atribuite tot lui 
Antim şi adâncimea cugetării teologice, precum şi perfecțiunea prozodică, fac din ele unele 
dintre cele mai frumoase de acest gen: 

Patru sunt râuri den Raiu ce cură 

Precum grăiaşte Sfânta Scriptură. 

Patru Evanghelii den ceriu ne tună 

Și la credinţă pre toţi ne adună. 

Patru sunt semne tot îndoite 

Și ale ţării foarte slăvite, 

Cu care semne să-ncoronează 

Domnul Constandin, tot omul <să> crează, 

Ce să numeşte Basarabă; 
De-ai Domnul viaţă multă să aibă ”. 

Versurile se întemeiază pe o hermeneutică heraldică ce are la bază, la rândul ei, nu 
semnificația vizuală a simbolurilor heraldice, nu interpretarea acestor simboluri în sine, ci 
interpretarea numărului lor, Antim construind întregul „scenariu” hermeneutic pe 
semnificaţia cifrei patru, care este numărul celor patru râuri originare ce izvorau din Eden, 


"7 Idem, p. 407. 
”% Idem, p. 407-408. 
%8 Cf. Gabriel Ştrempel, op. cit., p. 129-130. 

ca şi al celor patru Evanghelii, care vin de la Dumnezeu, din „ceriu”, cu putere, tunând şi 
adăpând pământul. Tot patru sunt şi simbolurile din stema ţării, semnificând — poate — 
pronia lui Dumnezeu şi puterea pe care El i-a hărăzit-o domnitorului. Aceste versuri sunt 
„cea mai reuşită gnomă numerică (...) din câte ne-a fost cu putinţă a izola în versurile 
româneşti scrise întru glorificarea emblemelor voievodale sau mitropolitane”. 

Un an mai târziu, Antim scotea din tiparniţele sale Vieţile paralele ale lui Plutarh, în 
greceşte, prefaţate tot de el. Această lucrare celebră a Antichității a fost tradusă din greaca 
veche în greaca nouă de beizadeaua Constantin, fiul lui Constantin Brâncoveanu, ne 
informează Antim, asumându-și şi de această dată responsabilitatea iniţiativei imprimării, 
căci de loc n-am întârziat să întrebuinţez mii de chipuri ca să înduplec pe strălucirea sa să 
dea în tipar *", lucru nu uşor, susţine el, din cauză că tânărul prinţ era modest, înţelept, şi 
cuminte °” şi nu iubea laudele ușoare °”. Însă tipograful nu cere decât avizul autorului, ceea 
ce înseamnă că avea o mare libertate în a-şi alege „„materia” tipăriturilor sale, poate şi 
datorită faptului că utilajul tipografic, în sine, era, în mare parte, construit sau recondiționat 
de el însuşi. 

Prefaţa se adresează cititorilor şi autorul ei precizează că s-a oprit asupra acestei 
cărți, pentru că pururea se află în căutarea vreunei osteneli serioase pentru răspândirea 
cunoştinţei cei iubitoare de învăţătură a voastră 954. Antim recomandă această traducere ca 
fiind foarte bună şi suportând cu uşurinţă examenul comparaţiei cu originalul în greaca 
veche, întrucât prinţul Constantin nicidecum n-a neglijat unde era cu lipsă Plutarh să 
îndeplinească, cu mare osârdie, desluşind strălucirea sa pe larg acea istorie, unde scriitorul 
cu repejune o atinge “*, adică nu doar a tradus, ci a şi clarificat pasajele mai dificile. 

Dacă cineva se îndoieşte de virtutea tânărului prinţ şi a fraţilor săi, la fel de vrednici, 
aceasta o asigură acei cu carii împreună petrec, îi văd şi convorbesc, localnici şi străini ™®. 
Antim laudă şi profesorul, Gheorghe Maiota (care era şi predicator al curţii domneşti), şi se 
exprimă în favoarea faptului că ucenicii trebuie să devină icoane însuflețite ° ale 
învățătorului, adăugând că fiii domnitorului atrag spre ei floarea învăţăturii, după cum 
Chihlimbarul, cu o uşoară frecare, îndată-şi dezveleşte puterea naturală atractivă 2 

Doi dintre fiii lui Brâncoveanu, Ştefan şi Radu, au scris predici panegirice care, au 
fost, de asemenea, publicate de Antim, după cum am arătat în secțiunea în care ne-am 
ocupat, pe larg, de activitatea sa tipografică. 





”50 Dan Horia Mazilu, Literatura română barocă în context european, Ed. Minerva, București, 1996, 
p. 196. 

%1 Opere, p. 408. 

%2 Ibidem. 

953 Ibidem. 

954 Ibidem. 

55 Idem, p. 409. 

56 Ibidem. 

57 Ibidem. 

8 Ibidem. 

În fine, ultima prefaţă-dedicaţie a lui Antim dintr-o carte tipărită, este cea din 
Ceaslovul tradus de el şi imprimat la Târgovişte, în 1715. Ea se adresează, desigur, lui 
Ştefan Cantacuzino şi în ea este elogiat — poate peste măsură — domnitorul, dar trebuie să 
ținem seama că Antim Ivireanul vedea mai mult ceea ce dorea să fie acest domn, decât ceea 
ce era cu adevărat. 

De altfel, istoria îl blamează pe acesta pentru amestecul său în nefericirea familiei lui 
Constantin Brâncoveanu şi această pată acoperă cu totul personalitatea lui, cu atât mai mult 
cu cât nu a apucat să domnească mai mult de doi ani, urmând apoi drumul Istanbulului, ca şi 
Brâncoveanu, şi având soarta celui împotriva căruia se pare că a uneltit. Antim nu pare să fi 
fost atent la posibila rumoare care l-ar fi acuzat pe Ştefan Cantacuzino de această cumplită 
faptă, poate şi din cauza faptului că fusese nemulțumit cu politica de neutralitate dusă de 
Brâncoveanu şi era absorbit de aspiraţiile sale de eliberare, îndreptându-şi toate speranţele 
către acest descendent din familia Cantacuzinilor, care se afişase de multe ori ca inamică a 
turcilor. Fără îndoială, gestul lui Ştefan Cantacuzino, pe care l-a făcut la începutul domniei 
sale, de a elibera pe membrii clerului de plata taxelor obişnuite către stat, l-a înduioşat 
profund pe mitropolit (chiar dacă el intermediase acest lucru) şi l-a făcut şi mai iubitor faţă 
de acest domn. Când, în 1716, a juns vestea că acesta a fost spânzurat în beciurile închisorii 
din Istanbul, Antim a blestemat stăpânirea turcească. 

Antim face precizarea, în această dedicație, că din tipografie n-au eşit, până acum, 
aciastă carte, nici mai împodobită de cum să vede, nici de tot tălmăcită pre limba 
rumânească, precum acum S-au tipărit *%. Despre importanţa ei am discutat în capitolul 
despre naționalizarea cultului. 

Mai există o scurtă dedicație, manuscrisă, către Constantin Brâncoveanu, pe cele 
două volume ale Evangheliei georgiene tipărite la Tiflis, în 1709, şi pe care Mihai 
Ştefanovici i le-a trimis lui Antim. Însă nu voi mai insista asupra ei, întrucât am amintit-o 
deja şi am citat din ea într-o ocazie anterioară. 

Aceste texte, deşi scurte, ne-au familiarizat puţin cu stilul lui Antim Ivireanul. Ele 
reliefează, pe de o parte, că „Ivireanul îşi scrie, cu egală dezinvoltură, prefeţele în 
româneşte, în grecește şi în slavoneşte”"“ şi, pe de altă parte, că Antim este, de „timpuriu” 
(un „timp” măsurat numai de atestări documentare), un mare erudit şi teolog, o personalitate 
„misterioasă” care, sub aparenţa smerită a unui simplu ieromonah tipograf (după cum ne 
vorbesc documentele), se dovedeşte a fi un om care are un cuvânt de spus în disputele 
dogmatice sau în stabilirea aparițiilor tipografice. 

Faptul că el îi ia, din proprie inițiativă, apărarea lui Cariofil şi decide imprimarea 
cărții acestuia post-mortem, arată că era în măsură să aprecieze cărți de o mare profunzime 
teologică sau filosofică şi să le selecteze în vederea tipăririi, şi să scrie prefețe din care 
transpar multa erudiție şi cugetarea teologică adâncă. Şi acestea cu ceva timp înainte de a 
deveni ierarh al Bisericii. Nu este de mirare, în aceste condiţii, de ce a fost ales, în 1705, 


959 Idem, p. 409-410. 
”% Dan Horia Mazilu, Recitind..., vol. III, op. cit., p. 482. 

episcop de Râmnic şi de ce mitropolitul Teodosie a lăsat prin testament ca Antim Ivireanul 
să îi urmeze în scaunul mitroplitan, aceste evenimente succedându-se cu repeziciune, ceea ce 
dovedeşte că virtuțile sale erau, de mult, învederate contemporanilor săi şi că Antim nu a 
fost, de la început, de la venirea sa la Bucureşti, un tipograf oarecare. 

Abilităţile literare ale lui Antim, mai ales, dovedesc un cititor asiduu şi un foarte fin 
şi profund cunoscător atât al literaturii patristice, cât şi al celei profane. Însă ceea ce va fi 
mirabil de observat, în paginile ce urmează, este că Antim nu a eşuat în niciuna din 
iniţiativele sale literare şi că nu există carte a sa, despre care să spunem că nu este un succes 
literar şi un document preţios al literaturii noastre vechi. 


III. 2. ÎNVĂȚĂTURĂ PENTRU TAINA POCĂINȚII. 
ÎNVĂȚĂTURĂ BISERICEASCĂ. 
CAPETE DE PORUNCĂ 


În anii 1705, 1710 şi respectiv, 1714, văd lumina tiparului trei lucrări semnate de 
mâna lui Antim Ivireanul, concepute pentru a veni în ajutorul preoților, male ales, deşi prima 
dintre ele se adresa şi mirenilor: Învățătură pentru taina pocăinţii, Învăţătură bisericească şi 
Capete de poruncă. 


CA 


“e Invăţătură pentru taina pocăinţii 


Prima lucrare (Învăţătură pre scurt pentru taina pocăinții, acum într-acest chip 
tocmită şi tipărită în zilele prealuminatului domn lo Constantin B<râncoveanu> 
B<asarab> Voevod...) este redactată în acelaşi an în care Antim părăseşte egumenia 
Snagovului, fiind înălţat ierarhic la rangul de episcop al Râmnicului, această apariție rapidă 
fiind o dovadă că problemele luate în considerare făceau de mult obiectul frământărilor 
autorului şi, de ce nu, putem lua în calcul posibilitatea ca această carte să fi fost scrisă chiar 
mai înainte de numirea lui Antim în scaunul episcopal. 

Îndreptarul acesta este adresat atât preoților, cât şi mirenilor şi în el îl regăsim, în 
parte, pe Antim cel din omilii — despre care noi vom discuta puţin mai târziu, — ceea ce ne 
determină să tragem concluzia iminentă, că la acea dată autorul nostru era un ierarh 
experimentat din punct de vedere duhovnicesc, un mare erudit, atât în domeniul teologic, cât 
şi în cel profan şi că cei ce susţin că o parte din omiliile sale ar fi putut fi rostite şi ca 
episcop, îşi află aici una din Justificările opiniei lor. 

În introducerea acestei cărţi, este, în mod deosebit, emoţionant apelul la dragostea 
pentru învăţătură şi cultură pe care îl face inimosul ierarh şi cărturar, a cărui pasiune pentru 
carte şi pentru erudiție îl făcea să sufere profund, văzând dezinteresul faţă de învăţătură pe 
care îl manifestau mulţi dintre compatrioţii săi: 

Însă au puind la socoteală pricina pentru care noi, creştinii, ne-am abătut atât de 
mult la patimile cele trupeşti şi ne-am făcut robi păcatului şi diaviolului şi vase împuțite, 
adevărat vrednice veşnicelor munci şi atâta ne-au stăpânit răutatea şi păcatul şi am venit la 
dobitocie şi la desăvârşită nesimţire, cât socotim răutatea pentru bunătate; şi de va trece o 
zi şi nu vom păcătui ne pare că ne osândim şi iubim să slujim cu nevoinţă vrăjmaşului 
nostru, diavolului, decât Ziditoriului şi făcătoriului de bine şi chivernisitoriului nostru 
Dumnezeu; nu aflu altă pricină fără numai neînvăţătura şi neslovenirea, pentru că nu iubim 
să cetim şi să învăţăm carte, nici să auzim măcar pe dascălii cari ne învaţă cuvântul lui 
Dumnezeu, dumnezeieştile Lui porunci, credinţa şi calea mântuirii noastre. 

Că omul carele nu ştie carte, ca să citească Sf. Scriptură şi cărțile Besericii noastre 
şi sfintele pravile, au de nu se va învăţa de la alii care le ştiu, să asamână cu dobitoacele 
cele necuvântăreţe, carele nu ştiu ce fac, de vreme ce n-au minte; să asamână orbilor, 
pentru că precum orbul, nevăzând lumina soarelui, nu ştie unde merge, nici ce iaste înaintea 
lui, ce de multe ori în gropi şi în surpături căzând, să omoară. Într-acesta chip şi mintea 
omului [omul raţional], neavând învăţătură şi dăscălie a cuvântului celui dirept, care îi iaste 
lumină, iaste orb şi nu simte ce pricepe, piiarde cuvântăreasca lui blagorodnie şi stăpânirea 
şi să face rob necuvântăreţelor patimi *! 

Antim găseşte în analfabetism şi în disprețul faţă de carte şi de învăţătură un aliat 
puternic al degradării morale şi spirituale a omului şi un motiv bine întemeiat pentru 
transgresarea frecventă a legilor ecleziastice şi laice, a oricărei morale şi bunecuviinţe, care 
sunt un dar nativ ce reglementează comportamentul uman. Cecitatea spirituală este o boală 
gravă care macină societatea, împotriva căreia ierarhul ia atitudine şi emite semnale de 
alarmă cât se poate de explicite. Renegarea valorilor morale tradiţionale şi înlocuirea lor cu 
non-valoarea şi chiar cu reversul virtuţii, care este viciul, a devenit, din păcate, o realitate 
cotidiană mult prea familiară, împotriva căreia însă autorul nostru nu consideră niciodată că 
este prea târziu sau prea mult să protestezi cu toată forţa de care eşti în stare. 

Nou-întronizatul episcop al Râmnicului consideră ca pe o datorie inalienabilă să ia 
atitudine, ori de câte ori are ocazia, împotriva habitudinilor vicioase care se instalaseră lejer 
în viața contemporanilor şi a păstoriţilor săi: Deci pentru ruşinata aceasta neinvăţătură 
facem atâtea şi mari răutăţi şi păcate de moarte, fără frica lui Dumnezeu şi ruşinea 
omenească: toată zioa beţi, borâţi înlăuntru în cârciume, porniţi la curvii şi la preacurvii de 
multe feliuri, la nedireptăţi, la răniri, la cuvinte mincinoase, la jurăminte strâmbe, la 
mărturii mincinoase şi la hule, la ucideri, la clevete, la zavistii, la vrăjbi şi goniri şi la altele 
nenumărate, cu carele bolnăveşte ticălosul nostru suflet boală de moarte. (...) 





%1 Opere, p. 349-350. 

O, creştinilor, o, părinţilor şi fraţilor, până când în răutăţi şi în păcat? Până când 
dormim în patul lenevirii, somnul cel greu şi purtător de moartea păcatului? Pentru ce, 
pentru puţinel vin al beţiii, pentru o dulceaţă amară a unii împuţite curvii, pentru bani cari 
sunt pământ, pentru măririle lumii, carele sunt toate necinsti, pentru mândrii şi 
deşertăciuni, facem pe Ziditoriul şi Părintele nostru Dumnezeu vrăjmaş şi ne dăm pre noi de 
voe vrăjmaşului lui Dumnezeu şi al nostru, diavolului, ca să ne muncească fără de milă? 
Până când nu ne venim în socoteala noastră? Până când nu ne cercăm folosul nostru? Până 
când nu ne pocăim? Până când nu ne tămăduim patimile sufletulu nostru? Până când nu 
urâm păcatul şi să iubim bunătatea? Pentru ce atâta de nemulțumitori suntem cătră 
Mântuitoriul şi făcătoriul nostru de bine? *2. 

Această retorică înflăcărată, care arde în văpăi de indignare şi de durere pentru cei 
care „nu cercăm folosul nostru”, este foarte caracteristică personalităţii marelui ierarh şi o 
vom regăsi cu îmbelşugare în Didahii. 

Din punct de veder literar, nu putem să nu observăm că abundă, în expresiile ce se 
rostogolesc ca un bulgăre de zăpadă la vale, epitetele şi metaforele, multe cu valoare de 
sinecdocă — între care şi un dublu oximoron (dulceaţă amară a unii împuţite curvii) —, unele 
dintre el de o mare frumuseţe şi forță plastică, exprimând realităţi din planul psihologic şi 
spiritual cu multă sensibilitate poetică (Până când dormim în patul lenevirii somnul cel greu 
şi purtătoriu de moartea păcatului?) sau realizând „solidificarea” materialităţii până la un 
punct terminus, în care concreteţea realității devine superfluă (bani cari sunt pământ). 

Cutremurarea vivificatoare şi atingerea sensibilităţii aproape necrozate a celor vizaţi 
prin aceste critici se face şi prin acumularea unor detalii determinative, care urmează imediat 
după avalanşa enumerativă a păcatelor, ca un nou val revigorant prin metoda declanşării 
unui seism psihologic: Și de se va întâmpla şi va muri ticălosul şi nepriceputul om 
neispoveduit şi nepocăit, merge în focul cel vecinic, întru întunerecul cel mai den afară, în 
viiarmele cel neadormit, în scrâşnirea dinţilor, în mâna diavolului şi să lipseşte de slava lui 
Dumnezeu, de bucuriia Îngerilor, den frumusețele Raiului, den desfătarea Sfinţilor, den 
fericita viaţă *. 

Avertismentele şi apelurile ierarhului sfârşesc pe un ton părintesc, pentru ca inima să 
se înduioşeze, iar frica să nu se îndrepte spre panică sau descurajare, ci să se îmbrace în mila 
lui Dumnezeu, care le cuprinde şi le acoperă pe toate: Rogu-mă dar, şi pohtesc dragostea 
voastră, eu, cel mai păcătos din toată lumea, toţi împreună cu mine să ne pocăim de 
răutăţile noastre, să plângem cu suspinuri şi cu lacrămi fierbinţi, cătră iubitoriul de oameni 
Dumnezeu, să zicem cătră Dânsul glasul vameşului: Dumnezeule, fii-mi mie milostiv, 
păcătosului. Aşijderea şi ispovedaniia preacurvariului: Părinte, am greşit în ceriu şi 
înaintea Ta. Şi adevărat Părintele nostru cel ceresc, văzând a noastră adevărată pocăință şi 


%2 Idem, p. 350-351. 
“5 Idem, p. 350. 

lacrămile noastre, ca un milostiv şi îndurătoriu va erta păcatele noastre. Deci de vreme şi 
pocăinţa de nu se va face cum să cade, nu foloseşte omului **. 

Autorul ne avertizează că lucrarea în sine este, în consecinţă, concepută în două părți, 
dintre care una este dedicată instruirii mirenilor, iar cealaltă preoţilor: Și să împarte cuvântul 
mieu în doao părţi: o parte cuprinde în sine câte se cuvin a face cel ce să pocăiaşte, pentru 
ca să afle ertăciune de la Dumnezeu, iar ceialaltă, în ce chip să cade duhovnicul să facă 
ispovedaniia şi îndreptarea **. 

Prima parte, dedicată mirenilor, este la rândul ei împărțită în trei secțiuni, care 
tratează despre starea de pocăință interioară pe care trebuie să o aibă omul (înfrângerea 
inimii), despre mărturisirea propriu-zisă şi, respectiv, despre împlinirea canonului prescris de 
preotul duhovnic. 

Pocăinţa lăuntrică sau înfrângerea inimii este uşa cea dentâi prin care intră 
penitentul în casa cea părințească °’. Pentru ca să atingă această stare, omul trebuie să se 
disocieze interior de ceea ce înainte i-a fost pe plac, de păcat, pentru că acesta i-a distrus 
comuniunea cu Dumnezeu, lucru ce este paguba cea mare °” a fiinţei umane. 

lar pentru a putea păstra această distanţare față de ceea ce a îndrăgit mai înainte în 
mod irațional, e nevoie de cugetare contemplativă la consecinţele nefaste ale răutăţii şi ale 
păcatelor, cugetare care are ca puncte de plecare şase motive principale: Întâi gândeşte cum 
că păcatul iaste o despărţire de la Dumnezeu şi nu te lasă să vezi faţa şi slava lui 
Dumnezeu... A doao gândeşte cum că nice o poruncă şi [nici] o învățătură a lui Dumnezeu 
n-ai păzit..., A treia gândeşte paguba care ţi-o pricinuieşte un păcat de moarte...; A patra 
gândeşte (ca să câştigi această sfântă întristare şi urâciune a(supra) păcatului, cât urăşte 
păcatul Preabunul Dumnezeu...; A cincea, adu-ţ aminte cu lacrămi moartea...;, A şasia, să 
gândeşti [la] nespusa mulțime a bunătăţilor Mântuitoriului tău [ca să] te ruşinezi de 
vicleşugul şi de nemulțămirea aas. 

Cugetarea la transgresiunile umane provoacă ierarhului rememorarea dureroasă a 
unei statistici sumbre a faptelor izvorâte din răutatea omenească, dintre care unele sunt 
specifice, din nefericire, mai ales românilor şi în fața cărora ia atitudine şi în această scriere, 
precum şi adesea în predici: f-ai spurcat sufletul şi trupul cu curvii, preacurvii, sodomii, 
soblazne, cu beții şi cu multe mâncări,; mâinile tale cu pipăiri grozave, cu strâmbătăți şi cu 
răpiri, cu ucideri şi cu altele; auzurile tale cu cântece şi cu cuvinte spurcate şi cu clevetirile 
celorlalți; ochii tăi cu necuvioase vederi şi cu semne curveşti; limba cu sudălmi, cu påri şi 
cu clevete la fraţii creştini, cu jurăminte şi cu mărturisiri mincinoase şi cu hule, carele le 
obicinuiesc a le zice oarecare spurcate guri şi înjură legea, crucea, pravila, preoţiia, 
Tainele şi acel înfricoşat nume al lui Dumnezeu. 


%4 Idem, p. 351. 

%5 Ibidem. 

6 Ibidem. 

%7 Idem, p. 352. 

8 Idem, p. 352-354. 

Mă minunez, cu adevărat, de păgâniia unor draci ca a acestora, că oameni nu se 
cade să le zicem. O, şi cum nu cade din ceriu foc şi trăsnete să-i arză! Îndelung rabdă 
Dumnezeu, aşteptând pocăinţa lor! (...) Alţii iară înjură şi pârăsc (e vorba de delaţiuni care 
conduceau la distrugerea materială şi morală şi chiar la eliminarea fizică a unor oameni, 
boieri rivali, cel mai adesea — n.n.) şi de multe ori bat pre părinţii lor, carii i-au născut şi i- 
au crescut, pre cari Dumnezeu porunceşte să-i cinstim (...); adevărat, unii ca aceştea nice 
aici în lume vor procopsi şi munca ladului îşi vor moşteni R 

Între învățăturile pentru pocăință ale lui Antim se numără şi această cugetare 
contemplativă menită să înduioşeze şi să mişte spre căință chiar şi cele mai împietrite inimi: 

Zi cătră sufletul tău: deşchide-ţi ochii, sufletul meu, ticăloase, să pricepi ce erai mai 
nainte şi în ce chip te făcuşi pre urmă cu păcatul; ai fost mireasă Celui din nălțime, lăcaş 
Dumnezeului celui viu, vas ales şi de mult preț şi scaun adevăratului Solomon, Hristos; erai 
scaun înţelepciunii, soră îngerilor şi moştean [moştenitor] veşnicii fericiri. 

Plânge dară şi te tânguieşte, că nu ai acele vrednicii, ce te-ai întors la cele 
împotrivă, că s-au făcut mireasa lui Dumnezeu curvă şi preacurvă diavolului, lăcaşul 
Sfântului Duh s-au făcut peşteră tâlharilor, vasul cel ales şi curat s-au făcut vas stricăciunii, 
polata [cămara] lui Hristos s-au făcut tină şi putoare porcilor, scaunul lui Dumnezu, şedere 
pierzării, sora îngerilor supt ascultarea dracilor [a căzut] şi aceasta ce zbura ca o 
porumbiţă la ceriu, să târăşte ca şarpele pe pământ. 

Plânge dar, sufletul mieu, ticăloase şi te tânguieşte, socotind multele tale pagube; 
plânge, că pre tine te plângu ceriurile; plânge, că pre tine te tânguiaşte Beserica şi toţi 
Sfinții; lăcrimează, că ai greşit; plânge, că pre tine te plâng Prorocii, mai nainte văzând 
mâniia dreptăţii lui Dumnezeu asupra ta; plânge, că la tine plâng mai mult lacrămile 
Ieremiei decăt la zidurile Ierusalimului; plânge, sufletul meu, ticăloase, până când vei spăla 
spurcăciunea păcatului tău şi să vii la cinstea ce dentâi °”. 

Adresarea directă, la persoana a Il-a, către propria persoană sau către propriul suflet, 
este de dată veterotestamentară (o foloseşte îndeosebi Sf. David în Psalmi) şi este des 
întâlnită în cultul ortodox. Antim compune un adevărat imn de tânguire al sufletului, în care 
acesta se plânge pe sine însuşi şi vorbeşte cu sine ca şi cum s-ar privi într-o oglindă. 
Secvența este extrem de dureroasă, fiindcă se întemeiază pe antiteze frecvente, care compară 
şi subliniază disproporţia enormă între frumuseţea nevinovăţiei sufleteşti şi decăderea în 
starea de coşmar a păcatului. 

Pentru omul aflat încă pe acest pământ, realitățile spirituale îmbracă o formă 
concretă, fie că sunt sfinte şi luminoase, fie că sunt întunecate şi malefice. De aceea, avem 
de-a face cu un „peisaj” ontic, conturat în aşa fel încât, cu posibilităţile noastre de percepere 
— care nu sunt fine şi subtile din punct de vedere spiritual, ci grosiere — să putem să sesizăm 


”9 Idem, p. 252-253. Se pare că românii nu prea s-au dezvăţat nici astăzi de multe din aceste 
habitudini rele, pe care le semnala, cu indignare îndreptățită, episcopul Râmnicului, la 1705, şi într-un fel sau 
altul, ele se perpetuează la umbra unei morale publice din ce în ce mai laxe. 

70 Idem, p. 353-354. 

distanţa uriaşă dintre sublimul sfinţeniei şi suferinţa adâncă a păcatului. Amândouă stările 
sunt — le-am putea numi astfel — extreme, întrucât şi beatitudinea la care ajunge omul prin 
curățire de patimi este negrăită, dar şi nefericirea şi durerea provocate de ele este tot 
negrăită. 

De aceea şi Antim pictează tristeţea păcatului la antipodul fericirii cereşti a 
sfinţeniei. Starea aceasta de sfinţenie, de puritate sufletească pe care o descrie el şi a cărei 
pierdere o deplânge sufletul care se căieşte de păcate, este pe de o parte starea în care a fost 
creat omul, condiţia lui firească, paradisiacă, de care conştiinţa sa nu este deloc străină, iar, 
pe de altă parte, este starea la care trebuie să ajungă omul prin pocăință şi prin cultivarea 
virtuţilor. 

Cu alte cuvinte, omul este provocat să îşi reprezinte, în mod realist (în sensul în care 
trebuie să considere realitatea sa interioară la modul cel mai serios), ca pe un ecran imens al 
conştiinţei, starea în care se află şi diferenţa dintre aceasta şi ceea ce ar trebui să fie el însuşi, 
ceea ce simte că a fost creat să fie. Iminenţa şi neprevăzutul moment al morții — ca un 
personaj aflat în culise — conferă proporţii încă şi mai tragice acestei scene în care s-a derulat 
propria-i viaţă şi, mai ales, şi-a contemplat, cu durere, finalitatea ei în moarte spirituală, mai 
înainte de moartea fizică. 

Învățătura lui Antim este că se cade adese să ne ispoveduim ”!, că penitentul trebuie 
să afle duhovnic iscusit, carele să fie cu evlavie şi învăţat, spre a-l îndirepta: cărturariu şi 
învăţat la dumnezeeştile şi sfintele pravile şi canoane 2 iar nu la cineva mai puţin învăţat, 
în speranţa că nu va primi canon, iar apoi, după ce va găsi duhovnic bun, pururea la acela 
să meargă şi nu de la unul la altul să meargă, neguţătorind Taina...” Epitimia este de 
folos, pentru că, precum un bolnav nu-i foloseşte de-ş va arăta numai boala lui la dohtor, ce 
să mănânce şi iarba ce-i va da, aşa şi păcătosul nu se iartă numai cu ispovedaniia, ce să 
facă şi canonul ce-i va da duhovnicul lui...?. 

În ceea ce-i priveşte pe preoţi, Antim pretinde ca aceştia să nu primească hirotesia ca 
duhovnici înainte de patruzeci de ani şi să fie virtuoşi şi evlavioşi, erudiţi şi cinstiți faţă de 
oameni”. 

Într-o secvenţă secundară a acestei a doua părţi a lucrării de faţă, în care se adresează 
preoţilor, Antim elaborează un chestionar detaliat, pe care aceştia trebuie să îl folosească 
atunci când mărturisesc şi în care cel ce solicită să se mărturisească este interogat cu privire 
la viaţa sa spirituală şi morală, dacă respectă cele zece porunci şi despre alte posibile păcate 
sau de moarte sau mai uşoare; adecă, de va fi hulit la Dumnezeu sau la Sfinţi, sau la Taine, 
sau altă hulă, sau deva fi dat dracului pe cineva, sau au anathemisit pre cineva au viu au 
mort, sau de au făcut farmece, sau au aruncat în bobi şi în cărbuni, sau au pus pe alții să le 


”! Idem, p. 355. 

2 Ibidem. 

°? Idem, p. 356. 

” Ibidem. 

975 Cf. Idem, p. 357. 

facă, sau crede farmecile, sau de poartă pre sine advare (baere), sau face legături şi alte 
lucruri diavoleşti, carele i să cade foarte greu să se canonească, pentru că se leapădă de 
Dumnzeu cu farmecile şi crede pe dracul; sau de iubeşte paguba şi stricăciunea şi necinstea 
altuia; sau vreo greşeală ascunsă a vreunui om au scos la iveală, pentru ca să-l ruşineze; 
sau de nu ş-au păzit jurământul, sau de au făgăduit vreo milostenia şi nu o au dat; sau au 
clevetit oamenii, sau au ascultat cu bucurie pre ceia ce clevetesc pre alții; sau de nu merge 
la Beserică adese şi cu evlavie; sau de nu-şi face la casa sa rugăciunea ce i s-ar cuveni sara 
şi dimineaţa; (...) sau de s-au sfădit şi are vrajbă cu cineva; sau de va fi scos taina ce-i va fi 
spus cineva; sau de gândeşte cu dulceaţă lucruri grozave şi patimi trupeşti; s-au de s-au 
mândrit şi s-au lăudat; sau de batjocoreşte pe cei săraci, (...) sau de-au venit vreun străin 
călătoriu şi nu l-au priimit în casa lui să se odihnească; sau gol n-au îmbrăcat; sau flămând 
n-au hrănit; sau închis fiind cineva şi n-au mers să-l vază şi să-l mângâie cu cuvântul şi cu 
fapta...” "6, etc. 

Este interesantă însă şi declarația autorului, anume că a chintesențiat în mod 
intenționat aceste învățături, fugind de vorba multă, de vreme ce cunoaştem cum că lenea şi 
grija lumii nu va lăsa nici aceste puține să le citiți, pricinuind multe pricini de păcate °” 


“e Invăţătură besericească 


Cinci ani mai târziu, după ce fusese înălțat în scaunul mitropolitan, Antim simte 
nevoia să completeze manualul alcătuit anterior şi să urmeze înaintaşilor săi, între care şi 
mitropoliţii Varlaam al Moldovei, Ştefan şi Teodosie ai Ungrovlahiei, prin redactarea şi 
tipărirea unei cărţi de învățături (Învățătura besericească la cele mai trebuincioase şi mai de 
folos pentru învăţătura preoților...), care să trateze îndeaproape despre îndatoririle preoților, 
cu explicarea elementelor esenţiale ale credinţei. 

Antim Ivireanul scrie fiind cuprins de fiica dumnezeiească °", pentru a veni în 
sprijinul preoților prea puţin învăţaţi, alcătuind această carte — după cum mărturiseşte în 


şi din concluziile trase de 


finalul ei — de câte am socotit că sunt trebuincioase şi de folos ° 
la cei au venit şi s-au judecat înaintea noastră şi de câte am înţeles prin oameni cinstiţi şi 
credincioşi că se fac între voi °, adică, în afară de învățăturile şi poruncile obişnuite, 
repetate periodic, spre înţelepţirea unor noi generaţii, mitropolitul a actualizat cuvintele sale 


în funcţie de realitatea practică, ce exista în ţară. 


7 Idem, p. 359-360. 
?7 Idem, p. 359. 

?78 Idem, p. 366. 

?7 Idem, p. 382. 

30 Thidem. 

El consideră această lucrare a sa ca pe o masă duhovnicească fără de plată, în loc de 
blagoslovenie; socotind cum că, cu aceste puţine învățături, veți putea să vă săturaţi de 
A 7 STETA 5 E Adi ae EE Pal . A us .. 
lumina cunoştinții şi să ajutorați şi pre creştinii cei lipsiți ` . (Despre motivul învățăturii ca 


99, 


„masă duhovnicească” vom discuta detaliat în capitolul dedicat Didahiilor.) 


82 o; 983 TE PARE E 
982 şi pentru turma mare “5 a Ungrovlahiei nu era însă de ajuns 


Pentru secerişul mult 
un păstor singur, măcar că iaste mare în vrednicie, şi de ar fi cât de procopsit întru politie 
şi iscusit întru învăţătură, iară nu poate să le vază pe toate, nici să le ştie toate isa ci era 
nevoie de preoţi, în sprijinul acestuia, care să fie „organele” lui, ca nişte ochi să vază toate, 
ca nişte mâini să lucreze cele trebuincioase şi ca nişte picioare să alerge cu mijlocul lor la 
trebuinţa tuturor %5. 

Însă cel ce era cu adevărat păstor mare al Ungrovlahiei, nu avea şi „uneltele” pe care 
le pretindea, la fel de vrednice: Că între celelalte scârbe ce am, de mă rănesc la inimă, iaste 
aceasta cea mai grea, de mă întristez şi mă mâhnesc mai mult, că văz între preoţii miei atâta 
prostie, atâta neînvăţătură şi atâta nedumireală, cât cunosc că nu puteţi face vreun ajutoriu 
sau vreun folos ticăloasei turme. Şi pentru acea multă prostie a voastră şi neştiinţă la sfânta 
carte, m-am îndemnat, fiind cuprins de frica dumnezeiască, a vă înştiința cu această mică 
cărticea, carea o am împărțit în trei părţi $ 

Despre starea de decădere a preoţimii din acele vremuri nu avertiza numai el, întrucât 
„această ignoranță a preoţilor nu exista numai în timpul lui Ivireanul, căci cu un secol înainte 
de el, un alt mitropolit (Matei al Mirelor) descrie aproape aceeaşi stare”. Starea de 
incultură a marii mase a societăţii era destul de gravă şi ea afecta, inevitabil aproape, şi 
grosul păturii preoțești, preoţii fiind numai cu puţin mai răsăriți şi mai educați decât restul 
oamenilor iliteraţi. 

În prima parte se tratează despre dogmele teologice ca temelie a întregului cult, după 
cum o arată şi scara aceșştii cărticele: 1. Crucea, ce putere are şi în ce chip trebuie să o 
facem?; 2. Rugăciunea cea domnească şi ce cuprinde în sine.; 3. Mărturisirea credinții, câte 
alcătuiri are şi dintr-însele ce înţelegem?; 4. Cele 7 taini ale Besericii, ce putere şi ce dar 
are fieştecare?;, 5. Cele 9 porunci mari ale Besericii, ce ne învaţă să facem?, 6. Zece 
porunci ale lui Dumnezeu, că să cuvine să le ținem; că de nu le vom ţinea, nu împlinim 
legia., 7. Daruri ale Duhului Sfânt, carele sunt şi câte?; 8. Cele 3 bunătăţi [virtuţi] mari ale 
bogosloviei |teologiei].; 9. Patru bunătăţi ale sufletului., 10. Patru bunătăţi ale trupului.; 





%1 Idem, p. 366. 

982 Idem, p. 365. 

83 Ibidem. 

984 Idem, p. 365-366. 

%5 Idem, p. 366. 

86 Ibidem. 

ANNY Papiu Ilarian, Tezaurul de monumente istorice, I, Bucureşti, 1862 (Matei al Mirelor, Istoria 
celor petrecute în Țara Românească), p. 327-384, apud. Pr. Stelian Izvoranu, Mitropolitul Antim Ivireanul, 
sfătuitor şi îndrumător pentru preoți şi duhovnici, în rev. Biserica Ortodoxă Română, LXXXIV (1966), nr. 9- 
10, p. 972. 

11. Şapte păcate de moarte.; 12. Cele 12 roduri ale milosteniei, carele sunt?; 13. Învăţătură 
pentru ispovedanie.; 14. Alte învățături trebuincioase °. A doua şi a treaia parte sunt 
constituite din învățături practice. 

Autorul acestui îndreptar face comentarii şi oferă explicaţii duhovniceşti la 
rugăciunea „Tatăl nostru”, la Crezul niceo-contantinopolitan, mărturisit în Biserica Ortodoxă 
şi la cele şapte Sfinte Taine ale Bisericii. Pentru toate interpretările care le face, spre o mai 
uşoară înţelegere a acestora, mitropolitul se sprijină pe o solidă întemeiere scripturistică. 

Învățăturile practice au — în afară de învăţătura pentru Spovedanie”” —, fiecare, câte 
nouă puncte şi privesc transgresarea limitelor canonice în care pot să acţioneze preoţii, în 
anumite situaţii. Astfel, preoţii nu au voie să slujească în parohii străine fără aprobarea 
parohului sau să cunune oameni străini, a căror adevărată identitate şi istorie nu o cunosc, 
pentru că vin mulţi din Țara Ungurească şi din Ţara Turcească şi dintr-alte locuri depărtate 
şi să însoară aici şi pe la locurile lor au mueri, sau muerile au bărbaţi şi lăsându-i au fugit, 
sau sunt [după] a treia cununie şi vin aici pentru ca să ia a patra muiare, sau muiarea să ia 
al patrulea bărbat, care lucru iaste curvie şi fărădelege °”. 

Antim pretinde ca aceştia să aducă scrisoare de mărturie de la preotul lor, fără de 
care să nu se poată oficia cununia, şi să jure ei înşi că cele declarate sunt adevărate %!. 
Aceasta dovedeşte „migrația? unei părţi a populaţiei creştin-ortodexe, dinspre Transilvania 
sau din teritoriile stăpânite de Imperiul otoman, spre Țara Românească, fapt ce stârnea, în 
condiţiile de atunci, nu de puţine ori, dezordine, situaţie pe care preoţii nu ştiau să o 
gestioneze. 

Preoţilor nu li se îngăduie să despartă pe cei căsătoriţi, chiar dacă ei solicită aceasta, 
şi nici să ia bani pentru administrarea Sf. Taine, în schimb, au datoria să-şi educe enoriaşii 
pentru a participa, fără excepţie, la slujbe, mai ales la sărbătorile mari, zile în care comerţul 
trebuie să fie interzis °”. 

De asemenea, preoţii nu au voie să cuminece pe muribunzii inconştienţi, nici să se 
mute la altă biserică, fără încuviințarea arhiereului, iar protopopii nu trebuie să primească 
preot străin °”, întrucât vin preoți şi călugări mincinoşi [sub aparenţă preoțească], dintr-alte 
țări, de slujesc ale preoţiei, înşelând creştinii a 

Antim permite „extinderea” preotului peste jurisdicția sa, numai în lipsa parohului, 


AEA .„ 995 > A “ .. 996 o 
pentru întâmplarea morţii sau dacă s-ar afla omul în cumpăna morții ~’, dacă este 





88 Opere, p. 368. 

9 Despre această lucrare, care nu mai este inclusă în această ediție de Opere, nota de subsol de la p. 
378 ne informează că „este aproape identică cu aceea inclusă în broşura tipărită la Râmnic în 1705..., mai puțin 
rugăciunile, care, de altfel, nu aparţin lui Antim”. 

0 Idem, p. 378. 

1 Cf. Idem, p. 378-379. 

92 Cf. Idem, p. 379. 

“5 Idem, p. 380. 

4 Ibidem. 

”% Ibidem. 

solicitat de familia celui bolnav sau adormit, dar interzice cu desăvârşire ca preoţii să 
„binecuvânteze” frăţiile de cruce, prin care se fac multe lucruri necuvioase aci 

Mitropolitul îi avertizează pe slujitorii altarelor să nu facă discriminări cu ţiganii, 
care nu erau trataţi la fel ca românii, ci li se slujea în grabă, fără o mărturisire şi o cercetare 
creştinească prealabilă, ci de va veni țigan cu țigancă să se cunune, până nu-i veţi iscodi cu 
tot denadinsul, foarte cu amăruntul pentru toate cele ce opreşte pravila, ca şi la toți 
creştinii, Să nu-i cununați ct 

De asemenea, pentru a evita tulburările, întrucât țiganii erau robi, Antim cere 
preoţilor să solicite acceptul scris al stăpânilor lor, pentru ca mai apoi aceştia să nu-i 
revendice la judecată, nici din pizmă °”, nici din alte pricini. 

Şi autorul continuă, cu o conştiinţă pastorală şi ecumenică deosebită, care l-ar face 
remarcat astăzi pentru apărarea drepturilor omului, afirmând că țiganii încă sunt creştini, 
botezați în numele Sfintei Troiţe. Și avem datorie, în tot chipul, veri cu ce mijloc s-ar putea, 
să-i punem la calea cea creştinească, că vom avea să dăm seamă înaintea înfricoşătoriului 
Judecătoriu pentru sufletele lor şi noi, deaca nu vom învăţa pentru dânşii cele ce se cuvin şi 
voi, deaca nu veți face cele ce vă poruncim şi stăpânii lor, deaca nu se vor supune dreptăţii 
şi ascultării bisericeşti 1%. 

Cel care nu va respecta aceste prevederi canonice şi altele, menţionate de 
mitropolitul Antim, acela bine să ştie că-l vom caterisi desăvârşit (...) pentru ca să nu-şi mai 
răpue sufletul cu neştiinţa lui şi să pue în osândă şi pre alții Dn 

Deşi a avut antecesori în privința unor astfel de cărți (Varlaam a scris Cele şapte 
taine a Besericii, tipărită la Iaşi, în 1644, mitropolitul Ştefan, Mistirio sau sacrament sau 
taine, apărută în 1651, la Târgovişte, iar mitropolitul Teodosie a dat la tipar întâi fnvățături 
creştineşti, pe care Gh. Radovici a imprimat-o la Snagov, în 1700 şi apoi, la Buzău, 
Învățătura preoţilor pe scurt. De şapte taine ale Bisericii, cu drepte dovediri den Pravila 
Sfinților Părinţi, în 1702 La), şi s-a folosit de acestea, ca şi de vechile Pravile, Antim nu 
compilează lucrările anterioare, ci „este original în modul de a lega conţinutul pravilelor 
de viaţa cotidiană, făcând o pravilă vie, necesară subalternilor săi clerici şi mireni. În 
alcătuirea lor, el a adoptat cu totul alt plan şi a scos în evidenţă lucruri cu totul noi, ca: 
atitudinea duhovnicilor faţă de imigranții ardeleni veniţi aici din cauza unirii cu Roma; a 
grecilor din Constantinopol, refugiați aici de teama turcilor (bănuiesc totuşi că nu era vorba 


numai de greci fugiţi din Constantinopol — n.n.), etc.; a îndemnat clerul cum să întocmească 





”% Ibidem. 

”7 Idem, p. 381. 

”% Ibidem. 

” Ibidem. 

1000 1dem, p. 382. 

1%! T idem. 

192 La acestea s-ar putea adăuga existența a „multe îndemnuri și învățături pentru preoți” cuprinse în 
„manuscrisele slavo-române din secolul al XVI-lea” — cf. Gabriel Ştrempel, op. cit., p. 206. 

1003 Cf. Pr. Stelian Izvoranu, art, cit., p. 981. 

diatele şi foiţele de zestre; a poruncit ca față de ţigani, clericii să aibă aceeaşi atitudine ca 
faţă de ceilalți enoriaşi, etc., — toate specifice întrucâtva timpului în care Antim Ivireanul a 
ținut în drepta cârja de arhiereu şi tocmai aceste noutăţi trezesc interesul şi atenţia celor ce le 
citesc” 1904, 

Stelian Izvoranu presupune chiar, din modul în care Antim „nu redă totdeauna fidel 
textul din pravile sau alte cărţi, ci omite sau adaugă câte ceva” 1%, că autorul nostru „se 
baza pe memorie” 19%, ceea ce presupune o cunoaştere foarte acrivică a legilor, cât şi a 
dogmelor bisericeşti şi am mai avut dovezi anterior, pe parcursul lucrării de faţă, că era un 
excelent dogmatist şi cunoscător al canoanelor eclesiastice, dar şi că avea o memorie şi un 
intelect foarte bine antrenate. 


“e Capete de poruncă 


La învăţăturile practice de mai sus Antim Ivireanul adaugă o altă serie, câţiva ani mai 
târziu, intitulată Capete de poruncă la toată ceata besericească, pentru ca să păzească 
fieştecarele din preoți şi din diaconi, deplin şi cu cinste, datoriia hotarului său Ia 

Suntem în anul 1714 şi mitropolitul, probabil, l-a înduplecat pe noul domn al Ţării 
Româneşti, Ştefan Cantacuzino, să scutească membrii clerului de plata birurilor: acesta, 
aducându-să de cucerie, au mântuit cu hrisov domnesc toată ciata preoțească de sarcina 
dărilor ce da de rând cu țara 8. 

În consecință, pentru acest gest binevoitor al voievodului, primul lucru pe care îl 
anunță Antim că îl au preoţii de îndeplinit, este de a face rugăciuni pentru domnitor şi 
familia lui. 

Cinul preoţesc are datoria să lăcuiți, după cum zice David, în casa Domnului, în 
toate zilele vieţii voastre şi să cercetaţi Beserica cea Sfântă a Lui, cântând rânduitele slujbe, 
cu toată socotinţa şi nevoința, şi făcând jărtva cea fără de sânge cu frică şi cu inimă umilită, 
pentru ca să Se arate îndurătoriul Dumnezeu Milostiv şi politiei şi norodului 1%. 

Însă, în mod special, Antim pretinde ca preoţii să slujească fieştecarele câte un 
sărindar [40 de Liturghii] pentru domn şi pentru toată boierimea şi pentru toată ţara, după 


p A A S . 1010 ESN = A . 
cum scrie Hrisovul cel domnesc, începând de la Duminica Thomei şi încă, în zilele 





%4 Ibidem. 

005 Ibidem. 

%€ jbidem. 

%7 Opere, p. 387. 
008 Idem, p. 388. 
% Ibidem. 

910 Ibidem. 

sărbătoririi Sfântului Întâiului Mucenic Ştefan (27 decembrie şi 2 august), patronul 
domnitorului, să se facă Liturghii în care să se înalțe rugăciuni în mod aparte pentru domn. 

Însă această nouă prevedere nu era lipsită de pericole, pe care mitropolitul le 
anticipează, anume ca să existe oameni, care să vrea să se preoțească numai pentru ca să 
scape de corvoada acelor dări de care cinul preoţesc era acum liber. 

Pentru aceasta, Antim hotărăşte măsuri mai stricte pentru selectarea candidaţilor la 
preoţie. În primul rând, cine va vrea de acum înainte din mireni ca să se sue la această 
stepenă a preoţiei, de nu va merge fieştecarele la arhiereul său să şază un an încheiat, iar 
carele va fi om procopsit şi mai învăţat, jumătate de an, să înveţe toată rânduiala preoţiei, 
după cum o pohteşte dreptatea şi porunceşte Sfânta Beserică, să nu să ispitească nici cu un 
mijloc că va câştiga preoția... 

Astfel, mitropolitul decide ca cel ce vrea să devină preot, să facă un „stagiu” de un an 
pe lângă episcopul locului, lucru ce i-ar fi descurajat probabil pe mulţi la a mai râvni la 
această demnitate, fără să aibă chemare, întrucât era nevoie să locuiască departe de casă şi să 
facă un efort mult mai mare pentru a-şi însuşi cele necesare. 

Autorul avertizează şi asupra unei situaţii care este interesantă pentru noi astăzi: 
Văzând cineva că preoţii nu dau bir şi va vrea cu vreun mijloc să se preoțească au cu mite, 
au prin făgădueli, au prin mijlocul vreunul boiar de cinste, pentru ca să şază în pace la 
moşia lui fără norie |enorie, parohie], să-i fie în ştiinţă că se va pune la bir în rândul 
țăranilor °", ceea ce înseamnă că existau preoți fără parohie, care slujeau exclusiv pentru 
un boier şi familia lui. 

Mitropolitul atenționează şi asupra conduitei ireproşabile pe care trebuie să o aibă 
preoţii şi diaconii: Poruncim voao, preoților şi diaconilor, să nu vă amestecați în lucruri 
mireneşti, adecă în mărturiseli mincinoase, ficlene şi cu voi veghiiate, în jurământuri, în 
Chezăşii şi într-altele asmenea ca acestia... (...) Vericine din preoţi şi din diaconi să va 
înțelege că nu-şi poartă cinstea preoţiei cum să cade, ci va umbla pre la cârciume şi va 
umbla beat, acela bine să ştie că după întâia şi a doao învățătură, să va lipsi de tot darul 
preoţiei şi să va pune în rânduş țăranilor la bir 7. Amenințarea cu caterisirea era valabilă 
chiar şi numai dacă un preot îndrăznea să vânză vin la casa lui sau să pue pe preoteasa lui 
să vânză vin sau pe slujnica lui 1. 

Condiţiile în care se decidea hirotonirea unui preot nou într-un sat, pretindeau ca să 
nu se întâmple aceasta, până nu vor veni cinci săteni să mărturisească cu jurământ cum că 
n-au preot SA 

Antim reglementează şi ca prevederile stabilite în Învățătura de la 1710 şi în aceste 
Capete de poruncă, să fie cunoscute neapărat şi respectate de către toţi preoții (întrucât 


191! Idem, p. 389. 
1912 Ibidem. 
1913 Ibidem. 
1014 Idem, p. 390. 
1015 Thidem. 

aceste cărți se dăduseră în dar), sub ameninţarea caterisirii şi a întoarcerii la plata 
birurilor!0!S, 

Ultimele învățături ale lui Antim privesc alcătuirea unor acte pe care preoții, ca 
singurii cunoscători de carte şi în calitate de garanţi spirituali, erau solicitaţi să le facă, 
anume a diatelor (a testamentelor) şi a foilor dotale. Antim le oferă modele scrise ale acestor 
acte, un fel de predecesoare ale formularelor de astăzi, pe care, dacă le urmau, preoţii nu mai 
aveau decât să le completeze în funcție de caz, stipulând — între altele —, ca, în cazul 
testamentelor, preoţii să nu accepte să le întocmească, dacă observă că cei aflați pe patul de 
moarte îşi exclud rudele din cauza invidiei şi a ranchiunii păstrate acestora, ci să insiste ca 
rudele să îşi primească partea lor de moştenire, după lege!!” — trebuie să fi fost un obicei 
foarte extins acesta, din moment ce mitropolitul insistă asupra lui. 

În cazul căsătoriei şi al întocmirii actelor care să probeze zestrea pe care a primit-o 
femeia de la părinţii ei, iarăşi existau prevederi aparte, dar e interesant că în cazul morţii 
acesteia fără a avea copii, bărbatul nu avea voie să beneficieze decât de o treime din această 
zestre (înainte, zice Antim: el, după porunca Pravilei, altă parte n-are să ia zestrele muerii 
sale, fără numai aşternutul '%%), restul întorcându-se la rudele ei 199. 

Mai mult decât atât, „în materie matrimonială şi succesorală, întâlnim elemente noi 
(faţă de pravilele mai vechi — n.n.). De exemplu, bărbatul supravieţuitor moşteneşte a treia 
parte din zestrea femeii, atunci când vine în concurenţă cu ascendenți şi colaterali. Pentru 
prima oară acum se recunoaşte în legislaţia scrisă un drept al bărbatului supravieţuitor femeii 
(care, după cum amintea şi Antim, nu avusese mai înainte dreptul decât la „aşternut” — n.n.), 
lucru ce dovedeşte un pregres al legiuirilor de atunci” "”. 

În Occident, bărbatul a beneficiat până târziu, în secolul al XIX-lea, de averea pe 
care o aducea femeia, chiar şi după moartea ei sau în cazul unui divorţ (în societatea 
anglicană, spre exemplu), ea sau rudele ei nemaiputând să reclame nimic din această avere. 
Din acest punct de vedere, pravilele româneşti — şi răsăritene, în general —, par mai 
„democratice” decât cele apusene. 

Antim interzice căsătoriile mixte, între ţigani şi români, din cauză că societatea, la 
acea dată, se scandaliza de aceste lucruri şi din cauză că, după câte înţelegem, prin acest fel 
de căsătorie ţiganii nu deveneau liberi, însă românii deveneau robi”! şi mai stabileşte ca 
acel obiceaiu rău ce au unii, de trag fetele oamenilor de fug cu dânsele, fără ştirea 
părinţilor, unile cu voia lor, altele fără voia lor, apoi pe urmă pun mijlocitori de-i iartă 
părinţii, pe unii ca aceia să nu-i cununaţi, nici la Beserică să-i priimiţi şi să aibă voie 





016 Cf. Ibidem. 

017 Idem, p. 391. 

018 Idem, p. 393-394. 

01 Idem, p. 393. 

020 Em. Em. Săvoiu, „Capetele de poruncă” ale lui Antim Ivireanul, în rev. Biserica Ortodoxă 
Română, LXXXIV (1966), nr. 9-10, p. 999. 

021 Cf, Opere, p. 394. 

protopopul să globească pre fată cu bani 200, iară pre fecior să-l globească vorniceii cu 
bani 400. Şi până nu va merge la arhiereul lui să ceară ertăciune şi să-i facă răvaş de 
cununie, să nu fie priimit Ia 

Antim Ivireanul a avut şi un rol semnificativ în stabilirea legislației româneşti, 
întrucât „Capete de poruncă constituie un izvor al dreptului scris vechi românesc. Deşi nu a 
fost promulgată de vreo autoritate domnească, totuşi, prin faptul că obliga pe preoţi să 
respecte dispoziţiunile ei la întocmirea unor acte civile (testamente şi foi dotale), ea a avut o 
îndelungată aplicaţie juridică... (...) Capete de poruncă, după cum reiese dintr-o circulară a 
Arhiepiscopiei Ungrovlahiei către preoţi, a devenit cu timpul o legiuire juridică. După 1714, 
în Țara Românească erau patru norme juridice care se utilizau: dreptul roman-bizantin, 
obiceiul pământului, Îndreptarea legii şi Capete de poruncă” 5. 

Gabriel Ştrempel este convins că „Antim imprimă această comunicare directă în 
scrierile sale consacrate ridicării dogmatice şi practice a preoţilor. Şi acestea, scrierile, au 
avut o asemenea difuzare şi au fost utilizate atât de intens, încât au fost retipărite — unele fără 
numele lui — şi după moartea sa, fără să-şi pună problema urmaşii săi că erau scrierile unui 
eretic şi vrăjitor...” "0 

Din aceste lucrări am făcut cunoştinţă, prin urmare, cu Antim „legiuitorul”, cu 
autorul unor reglementări sau pravile care aveau rolul să pună ordine în viaţa Bisericii, atât a 
preoţilor, cât şi a mirenilor, însă valoarea literară a acestor scrieri care au, pe alocuri, şi un 
pronunţat caracter legislativ — atât din punct de vedere eclasiastic, cât şi laic —, nu este deloc 
neglijabilă, deoarece chiar şi „dispoziţiunile canonice şi de drept laic (sunt) turnate într-o 


E a pa 351025 ME POD ua Se 
frumoasă limbă literară” ^, clară, simplă şi cursivă. 


III. 3. CHIPURILE VECHIULUI ŞI NOULUI TESTAMENT 


Această operă, pe care ne-am propus să o discutăm în capitolul de față, este unică în 
literatura română şi printre puținele de acest gen din literatura universală. Titlul complet 
sună astfel: Chipurile Vechiului şi Noului Testament, adecă obrazele oamenilor celor vestiți 
ce se află în „Sfânta Scriptură”, în „Biblie” şi în „Evanghelie” şi adunare pre scurt 
istoriilor celor ce s-au făcut pe vremea lor, adeverind a fieştecăruiia viaţa şi faptele atât a 
celora ce au vieţuit cu viaţă bună, cât şi a celora ce au viețuit cu viaţă necuvioasă, începând 
de la Adam şi pogorând până la Hristos, acum întâi într-acest chip alcătuită şi aşăzată, prin 


1922 Ibidem. 

1023 Em, Em. Săvoiu, art. cit., p. 999. 
1024 Gabriel Ştrempel, op. cit., p. 206. 
1025 Idem, p. 997. 

multă nevoinţă şi osteneala preasfinţitului mitropolit al Ungrovlahiei chir Antim Ivireanul şi 
închinată cu cucerie, spre semn de dragoste adevărată, prealuminatului şi înălțatului 
marelui domn şi oblăduitoriu a toată Țara Rumânească, lon Constandin Brâncoveanul 
Basarab Voevod. Dat în vestitul oraş al Târgoviștei, la anul de la zidirea lumii 7217 (1709), 
meseți, iulie, 1 $. 

Antim Ivireanul oferă, prin această carte, o probă de virtuozitate ca pictor, cronicar şi 
poet, într-o îngemănare unică a unor virtuţi artistice deosebite. Ipostaza de cronicar este, în 
acest caz, cea mai importantă pentru noi, pentru că întâlnim aici, în această operă, „un alt 


Antim” 1027 


„ scriind din perspectivă diacronică şi cu o îndemânare narativă remarcabilă. 
Această ipostază este singulară între lucrările ieşite de sub pana sa. Didahiile, spre exemplu, 
vor excela printr-o retorică fastuoasă şi prin lirismul lor interior neîntrecut, dar nu vor urmări 
să devină memorabile prin excelenţă narativă, fragmentele de acest gen fiind extrem de 
puţine în predici şi conţinând o povestire numai in nuce. 

Dimpotrivă, Chipurile Vechiului şi Noului Testament, ne vorbesc despre virtuțile de 
cronicar ale lui Antim şi despre preocupările sale în legătură cu istoria şi cultura universală. 
În consecinţă, chiar dacă se dovedeşte că acel manuscris ce compila cronici valahe, alcătuind 
o istorie a Ţării Româneşti, care i s-a atribuit la un moment dat lui Antim, nu îi aparţine, în 
schimb, această operă — şi capodoperă a miniaturisticii româneşti — probează cu prisosință 
interesul pe care l-a manifestat Antim pentru studiul istoriei. 

Chipurile Vechiului şi Noului Testament sunt o cronică în rezumat a istoriei 
universale, de la creearea lumii până la începuturile erei creştine, insistând asupra istoriei 
poporului ales, pentru a aşeza în prim-plan pronia lui Dumnezeu faţă de neamul omenesc. 

Înainte de a intra în substanţa a acestei lucrări, autorul a amplasat întru început 
tradiționalele versuri la stemă, „printre cele mai izbutite, dacă nu chiar cele mai izbutite din 
câte s-au compus până la Antim”1%%, şi dedicaţia către domnitorul ţării, Constantin 
Brâncoveanu, căruia îi închină cartea. Ambele texte — atât versurile, cât şi dedicaţia — conţin 
idei interesante de remarcat şi nu vom trece peste ele cu uşurinţă. 

Versurile la stemă se constituie, în acelaşi timp, într-un pasaj introductiv al acestei 
lucrări, parafrazând creația lumii şi a omului după Sfânta Scriptură, nu numai cu o mare 
acuratețe dogmatică, dar şi cu foarte mult talent artistic şi poetic. Vom reproduce şi noi 
aceste versuri pentru edificare: 

Făcut-au Domnul Dumnezeu toate din neființă 
Și în fiinţă le-au adus cu multă biruinţă. 

Și după aceia au zidit, luând pământ şi tină 
Pre omul cel dintâi, Adam, fără cuvânt de vină. 
După asemănarea Sa făcu-i închipuire 
Suflând asupra feţii lui şi duh de vieţuire. 


1026 Opere, p. 241. 
107 Dan Horia Mazilu, Recitind..., vol. III, op. cit., p. 476. 
1028 Gabriel Ştrempel, op. cit., p. 225. 

Adăugând din coasta lui, face, cu socotinţă, 

Pre Eva, dându-i ajutoriu spre bună lăcuinţă. 

Și dintr-aceştia amândoi mulți oameni să născură 
Precum se vede luminat de-a rândul din „Scriptură ”. 
Oameni aleşi şi minunaţi, vestiți în fapte bune, 
Trăind în blagocestie, precum „Scriptura ” spune. 
Și de la aceştia, de la toți, luo asemânare 

Și iubitoriul de Hristos, întru credinţă tare, 
Prealuminatul Constandin din viță Basarabă, 
Stăpânul Ţării Rumâneşti, mulți ani să aibă, 

Care la sine adună florile bunătăţii 

Și cu credinţă defaimă căile strâmbătăţii aa, 

Este cât se poate de evident faptul că, pentru începutul secolului al XVIII-lea şi 
pentru un ierarh de origine georgiană, aceste versuri sunt chiar splendide. Ele rezumă atât un 
început pe care lucrarea în sine nu l-a avut în vedere, şi anume, istoria creaţiei universului şi 
a omului, cât şi conţinutul lucrării şi scopul ei, acela de a-l aşeza pe domnitorul ţării, 
Brâncoveanu, în faţa unei galerii excepţionale de personalităţi ale lumii vechi, oferindu-i 
modele de urmat în acei „oameni aleşi şi minunaţi, vestiți în fapte bune”19%. 

Antim oferă, prin intermediul acestor versuri, o iniţiere în lectura operei sale şi — 
după cum am afirmat — o introducere referitoare la sorgintea universului, pe care lucrarea în 
sine nu o conţine. 

În consecinţă, jumătate din aceste versuri sunt un recurs la teologia creştină cu 
privire la crearea lumii de către Dumnezeu, „ex nihilo”, atât a lumii spirituale, cât şi a celei 
materiale, creaţie încununată printr-un act special al Creatorului, prin care l-a făcut pe om El 
însuşi, „luând pământ şi tină” şi dăruindu-i chip „după asemănarea Sa.../ Suflând asupra feţii 
lui şi duh de vieţuire”, adică făcându-l, după cum afirmă Sfinţii Părinţi, un univers mare 
într-un univers mic — idee întâlnită adesea în predici, exprimată fie explicit, fie ca o 
parafrază largă. 

Toate aspectele avute în vedere de Antim urmăresc cu fidelitate referatul biblic al 
capitolelor introductive din Geneză, cu excepţia detaliului dogmatic al creației „ex nihilo”, 
care nu este precizat în această primă carte a Pentateuhului, ci în II Macabei 7, 28, dar care a 
fost pus în lumină în tradiţia Bisericii, încă din zorii creştinismului. De altfel, cărțile 
Macabeilor vor fi des utilizate, în această lucrare, de Antim, mai ales spre sfârşitul ei. 

După zidirea „omului cel dintâi, Adam, fără cuvânt de vină”, urmărind mai departe 
referatul Genezei, Antim relatează cum Dumnezeu a creat prima femeie din coasta lui 
Adam, preînchipuind, după cum autorul va preciza puţin mai târziu, naşterea Bisericii din 


1929 Opere, p. 241-242. 

1030 Această atitudine nu este una neobişnuită pentru creştinul ortodox, chiar pentru cel mai simplu, 
întrucât omul obişnuit se confruntă cu acestă experienţă a „punerii față în faţă” cu Drepţii şi cu păcătoşii, spre 
recunoaşterea de sine, în fiecare an, în Postul Mare, ascultând Canonul cel mare al Sfântului Andrei Criteanul. 


222. 


coasta lui Hristos, pe Cruce, şi cum din această pereche primordială s-au născut oamenii care 
au populat ulterior pământul. Zidirea lumii „cu multă biruință” parafrazează, credem, 
afirmaţia că toate câte au fost făcute de Dumnezeu „erau bune foarte” (Fac. 1, 31). Versurile 
finale sunt un preambul al dedicaţiei către domnitorul Ţării Româneşti, în care este lăudată 
credinţa acestuia. 

Dedicaţia însăşi este concepută într-o măiestrită limbă română, de o rară eleganţă, 
cursivitate şi frumuseţe. Aici, Antim precizează, dintru început, că recunoştinţa şi 
mulţumirea pot cunoaşte multe feluri de manifestare şi că el însuşi doreşte ca, în afară de 
mulțemita cea adevărată care se face din inima cea călduroasă prin cuvânt '™' şi de 
rugăciunea obişnuită pentru domnitor, să îşi arate recunoştinţa — în mod prisositor, am zice 
noi — şi printr-un dar deosebit: sunt datoriu nu numai să mă rog lui Dumnezeu, pentru 
fericita sănătate şi buna întărire întru luminat scaunul măriei-tale, ce şi veri cu ce alt mijloc 
aşi putea să mă arăt cătră măriia-ta mulțemitoriu şi voitoriu de bine, atâta la cele sufleteşti, 
cât şi la cele trupeşti. 

Drept aceia am vrut, cu iubire de osteneală, de am adunat şi am însemnat întru 
această cărticea chipurile şi obrazele tuturor strămoşilor noştri anume carele din carele să 
trage, precum să povestesc în Sfânta şi dumnezeiasca Scriptură, în cea veche şi în cea noao, 
şi ca un dar mic şi mare să o aduc creştineştii stăpâniri a înălțimii tale, mic pentru statul ei, 
de vreme ce pre scurt şi cu puţine cuvinte închiiae toată rodoslovia de la Adam până la 
Hristos; mare iară pentru gândul, căci întru această rodoslovie să cuprind obraze de 
oameni mari şi minunaţi, proroci, drepţi şi împărați, a cărora râvnitor fierbinte eşti 
înălțimea-ta şi o oglindă curată prin mijlocul a căreiia poate să vază fieştecarele toate 
bunătăţile acelor fericiți bărbaţi Le 

Autorul remarca, pătruns de simțul artistic, dar şi cu multă finețe psihologică, faptul 
că un text rezumativ, însoțit de portrete sugestive, care să ilustreze cele scrise, este mult mai 
uşor de memorat: acele ce înțelegem prin auz şi prin cetaniia a multor zile, cu vederia 
chipurilor celor însemnate şi cu cetaniia povestirei lor pre scurt, mai mult ne încredinţăm şi 
mai pre lesne întru pomenire le putem păzi °”. Capacitatea de vizualizare a lui Antim era 
foarte pronunţată şi pe această calitate miza în mare măsură şi atunci când îşi rostea 
predicile, întrucât foarte multe dintre acestea au — vom vedea curând — o mare calitate 
picturală, o plasticitate cu totul aparte. 

Dedicarea acestei cărți lui Constantin Brâncoveanu nu este întâmplătoare, ci are ca 
motiv, în conştiinţa autorului, virtuțile creştineşti ale domnitorului, care însuţi ai odrăslit ca 
o odraslă cu străluciri de aur şi ai înflorit ca o floare cu bun miros, păzită cu mila lui 
Dumnezeu, neveştejită până acum şi să va păzi şi de acum înainte kata diadohin pentru 


„1034 
multele şi nenumăratele faceri de bine ™". 

Voievodul este numit coroana tuturor domnilor — şi, dacă ne uităm în istorie, la 


domnitorii care i-au precedetat, mitropolitul nu era departe de adevăr, putându-se afla un 
termen de comparație doar cu Neagoe Basarab sau Matei Basarab, între voievozii Ţării 
Româneşti ce au strălucit îndesebi prin credința lor şi iubirea pentru cultură. Şi, privind 
faptele retrospectiv, nu ni se pare că autorul exagerează nici atunci când afirmă despre 
Brâncoveanu: ca un măslin roditoriu, ce eşti sădit în casa Domnului, întinzi spre toți 
ramurile cele neveştejite ale milosteniei şi făcliia creştinescului tău suflet spre faptele cele 
bune şi dumnezeieşti, pururea aprinsă cu focul credinții şi a dragostei cei fierbinte şi pusă 
în sfeşnic pentru ca să lumineze tuturor celor ce sunt întru întunerecul scârbelor. 

Și precum într-o grădină împărătească, cu multe podoabe să află multe şi de multe 
feliuri flori, carele veselesc cu mirosul toate simţurile celor ce s-apropie, aşa şi chipul cel de 
Dumnezeu împodobit al înălţimii-tale iaste plin şi împodobit cu multe daruri şi bunătăţi şi 
pociu zice cum că, ca alt Pariv indianesc, carele cu puteria lui cea trăgătoare, trage la sine 
toate materiile, sau ca alt izvor sin Scotusa ce închiagă toate vasăle cele stricate, aşa şi 
blândețele mărei-tale trage pre toți cătră sine şi-i închiagă cu mângâiare şi tămăduieşte a 
fieştecărua scârba inimii şi supărarea lipsii cu îndurarea 19. 

Comparaţiile sunt pline de inedit pentru cititorul postmodern şi au o evidentă 
mireasmă orientală cu care noi nu mai suntem familiari astăzi. Cu atât mai mult sunt, însă, 
pline de savoare, mai ales că surprind prin neaşteptata conexiune şi prin stranietatea 
termenilor de comparaţie. 

Constantin Brâncoveanu este considerat o adevărată „icoană” a virtuţilor ~, acesta 


impropriindu-şi toate calitățile care se cer de la un creştin, virtuţi încununate cu smerenia, pe 
1038 

„spune Antim, că decât te-au mărit Dumnezeu şi 
1039 


care a învăţat-o de la dulcele mieu lisus 
te-au înălţat în cinste şi în stăpânire, cu atât mai vârtos te smereşti cu duhu 

Dedicaţia se încheie printr-o nouă comparaţie, care le lasă în umbră pe cele 
anteroare, a lui Constantin Brâncoveanu cu Sfântul Constantin cel Mare, şi printr-o scurtă 
rugăciune prin care smeritul mitropolit al Ungrovlahiei Antim Ivireanul '% imploră ajutorul 
lui Dumnezeu pentru a-l sprijini pe domnitorul ţării. 

În copia realizată de popa Flor şi care se află la Biblioteca Academiei din Bucureşti, 
versurile la stemă şi dedicaţia lipsesc, fiind înlocuite de o istorisire despre primele şase zile 
ale creaţiei, în care Dumnezeu a făcut cerul şi pământul şi toate făpturile.!%! Întrucât aceasta 
nu se află în originalul conservat la Kiev, concluzia nu poate fi decât că este vorba de un 


adaos, care aparţine, evident, copistului. 





035 Ibidem. 

036 Ibidem. 

037 Cf. Idem, p. 243-244. 

38 Idem, p. 244. 

03 Ibidem. 

04 Ibidem. 

041 Cf, Gabriel Ştrempel, op. cit., p. 232 şi Opere, p. 244-246, nota 1. 

În consecinţă, nu vom spune mai multe cuvinte despre acest text, deoarece nu îi 
parține lui Antim, măcar că el apare în cele două copii rămase în ţară, ale acestei opere. 

Chipurile Vechiului şi Noului Testament debutează printr-o Povestire pre scurt 
pentru zidirea lui Adam şi continuă cu prezentarea lapidară — în comparaţie cu imensitatea 
materiei — a istoriei lumii până la Hristos, insistând asupra unor personalităţi sau evenimente 
care au fost cruciale în destinul omenirii. 

Debutul acestei opere este ex abrupto, Antim procedând la istorisirea sa de la ziua a 
şasea a Genezei, de la crearea omului şi urmând referatului biblic, într-o proporţie destul de 
mare, cu unele adăugiri şi detalii preluate de la diferiți Părinţi sau istorici care au cunoscut 
tradiția iudaică îndeaproape sau poate chiar şi cărți apocrife asupra cărora nu ştim ce criterii 
de delimitare a adevărului de fals a aplicat Antim. Uneori se declară el însuşi sceptic — deşi 
comentariile personale nu sunt foarte numeroase de-a lungul acestei lucrări. 

Această cronică a istoriei lumii până la Hristos şi, în particular, a poporului iudeu din 
care, după mamă, a răsărit Mântuitorul neamului omenesc, începe — după cum am enunțat 
deja — cu o relatare despre creaţia primilor oameni, Sf. Protopărinţi Adam şi Eva, autorul 
fiind interesat, în mod preponderent, de aspectul istoric al lucrurlor, fără a neglija însă cu 
totul nici profilul lor spiritual: Adam s-au zidit şi s-au însufleţit la locul Damascului, precum 
zic unii. Şi după aceia l-au mutat Dumnezeu în Grădina desfăţării (dintru care iese râu şi să 
împarte în 4 începături: numele unuia este Fison; acesta încungiură tot pământul Evilat. 
Numele celui de-al doilea este Gheon; acesta încungiură tot pământul Ethiopiei. Râul al 
treilea este Tigru; acesta merge în preajma Asiriilor; şi râul al patrulea este Eufrat). Şi 
adormi Dumnezeu pre Adam şi luo o coastă dintr-ale lui şi făcu pre muiare, pre care, 
văzând-o Adam, îi puse numele ei Eva, închipuind cu prorocie pe Hristos şi Beserica [cf. 
Efeseni 5, 32], precum şi la celialalte zidiri ale lui Dumnezeu au dat cu prorocie numiri la 
toate. 

Și plecându-se Adam cuvintelor Evei, au mâncat din roada ce i-au poruncit 
Dumnezeu să nu mănânce. Și pentru ruşinea golătăţii lor, cusură foi de smochin şi-şi 
acoperiră golătatea, pre carii blestemându-i Dumnezeu, îi goni din Raiu pre amândoi. Şi au 
pus Dumnezeu înaintea uşii Raiului heruvimi şi sabiia cea de pară 1”. 

Din această relatare, doar amănuntul asupra aducerii întru existenţă a primului om în 
zona Damascului nu face parte din Sfânta Scriptură şi este o interpolare a unei tradiții mai 
vechi, probabil. Se remarcă uşurinţa cu care Antim rezumă referatul biblic, cu o cursivitate 
şi frumuseţe a expresiei care nu este cu nimic inferioară marilor cronicari ai ţări. Şi, pentru a 
fi şi mai convingători, nu ne vom opri aici cu exemplele, ci, pe măsură ce vom descoperi şi 
vom comenta diferite aspecte ale textului antimian, vom puncta şi asupra acestei calități 
indiscutabile a scrisului său. 

Antim intercalează în text, uneori, şi istorisiri apocrife — deşi el însuşi se pronunţă cu 
scepticism asupra validității unora dintre aceste informaţii —, cum este şi aceasta despre 





1942 Opere, p. 244-245. 

evenimentele care ar fi însoţit moartea lui Adam şi despre lemnul Crucii: Pre acest Sith, zic 
unii, cum că l-au trimis Adam, când s-au bolnăvit, să meargă în Raiu, să-i aducă din lemnul 
vieţii; dară nu i s-au dat voe, ci numai i-au dat îngerul lemn de finic [1%]. Şi când s-au 
întors înapoi, au găsit pre Adam mort şi au sădit lemnul acela la mormântul lui Adam, de 
spre cap, carele s-au făcut copaci mare. Și după aceia, zic istoriile, să-l fi pus Solomon la 
lucrul curților lui ce au făcut, pre carele zic să Se fi răstignit şi Hristos. (Iară eu nu o fiu să 
fie aceasta adevărată) *. 

Această istorie are mai multe puncte comune cu un text apocrif despre viaţa Sf. 
Protopărinți Adam şi Eva, care derivă din tradiția scrisă iudaică, dar şi din folclorul iudaic, la 
care s-au adăugat interferenţe din partea unor secte şi grupări eretice, despărțite de Biserică, 
printre care şi bogomilii'%5. Această legendă apocrifică — care are mai multe variante, dintre 
care Antim a folosit, după toate probabilitățile, deşi cu precauţie, finalul uneia dintre aceste 
variante — se pare că „a circulat de timpuriu la noi şi a dat naştere unei poeme populare cu 
numele de Cuvântul lui Adam sau, în Ardeal, Verşul lui Adam” 10%, 

Antim putea, prin urmare, să o fi cunoscut şi din folclorul românesc, dar înclinăm să 
credem că alte izvoare, scrise, au fost sursa acestei relatări. 

Observăm că Antim procedează cu obiectivitate ştiinţifică — înţeleasă într-un sens 
apropiat de cel contemporan — la selectarea şi reproducerea izvoarelor sale, oferind date 
asupra unor evenimente foarte îndepărtate din perspectivă cronologică, din toate lucrările pe 
care le are la dispoziţie, cu rezervele de rigoare în unele cazuri. Desigur, informaţia de bază 
se află în Sfânta Scriptură, dar autorul nostru nu pregetă să ofere detalii suprastructurate, 
acolo unde le poate afla. 

Antim inserează şi interpretări dogmatice în cronica sa — deşi nu foarte des — cum 
este cea despre păcatul înşeptit al lui Cain, pe care l-a comis prin uciderea fratelui său: Și 
măcar că fu înfruntat de Dumnezeu, iară încăş tot au omorât pe frate-său, Avel, greşind cu 
aceasta înşeptit: întâi, că n-au adus jărtvă dreaptă lui Dumnezeu, a dooa, că au zavistuit 
pre frate-său; a treia, că l-au viclenit; a patra, că l-au omorât; a cincea, că au spurcat 


18 Ramura de finic (palmier) reprezintă, atât în tradiţia iudaică, cât şi în cea creştină, credinţa în 
biruina lui Mesia-Hristos, în înviere şi nemurire. În religia iudaică, la Sărbătoarea Corturilor — care avea o 
semnificaţie mesianică în tradiţia iudaică — se întrebuinţau ramurile de finic. 

În Apocalipsă (7, 9), Mucenicii poartă în mâini ramuri de finic. Această ramură de finic este, de 
asemenea, tot în creştinism, simbolul faptelor bune. În Păstorul lui Herma, Îngerul Domnului încununează pe 
Sfinţi prin cununi împletite din ramuri de finic. Cununa (sau coroana) este şi ea un simbol al lui Hristos şi al 
credinţei în nemurire. Ramurile de finic purtate în mâini semnifică slava celor aleşi. Ca simboluri ale 
încununării cu slavă şi ale faptelor bune, le regăsim şi la Sf. Părinţi, precum Sf. Metodiu de Olimp sau Sf. 
Efrem Sirul (în Imnele Paradisului). Simbolismul acestor ramuri are, prin urmare, un pronunțat sens 
eshatologic. — Cf. Jean Daniélou, Simbolurile creştine primitive, traducere în limba română de Anca Opric şi 
Eugenia Arjoca Ieremia, Ed. Amarcord, Timişoara, 1998, p. 7-25. 

1944 Opere, p. 246-247. 

1045 CF, N. A. Gheorghiu, Mitropolitul Antim Ivireanul şi cărțile populare, în rev. Biserica Ortodoxă 
Română, LVII (1939), nr. 5-6, p. 322-325. 

1046 Idem, p. 322. 

pământul cu vărsarea sângelui frăţini-său; a şasia, că au tăgăduit cu obrăznicie lui 
Dumnezeu; a şaptea, că nu s-au căit. Şi drept aceia fu pedepsit înşeptit. lar după blestemul 


Sa K : 1047 
lui Dumnezeu fu pre pământ rătăcitor şi nestatornic. Facerea, cap 4 : 


Autorul îi atribuie — dintr-o sursă iudaică, spune el — Sfântului Enos, realizarea 
primelor icoane (zic jidovii cum că acesta să fie izvodit chipuri întru cinstea lui Dumnezeu, 
pentru ca să nu se lenevească oamenii a să închina şi a cinsti pre Dumnezeu, precum în 
vremile de acum ţinem noi creştinii Sfintele Icoane as A iar Sfântului Enoh îi atribuie 


descoperirea literelor şi inventarea scrisului, în conformitate cu Epistola sobornicească a Sf. 


Ap. Iuda 1, 14-15 (precum scrie în poslaniia Iudei 1). 


Autorul acestei cronici de la întemeierea lumii până la Hristos nu compilează surse 
istorice şi eclesiastice, fără a avea, uneori, şi o atitudine obiectivă în privinţa celor relatate şi 
se întâmplă chiar ca acestea să fie comentate şi dezbătute, ca în exemplul următor, în care 
sunt aşezate faţă în faţă informaţiile oferite de Septuaginta cu privire la anii vieţii lui 
Matusalem (Mathusala) şi pe cele oferite de alţi Sfinți Părinţi, precum Fericitul Ieronim: 


Pentru anii lui Mathusala multe păreri sunt. Pentru că după tocmirea celor 70 de tălcuitori 


1050] _; R l 2 ` A S SA 3 A Ay 
[1050] zic unii, cum că au trăit după Potop ani 14, măcar că în corabie nu se vede nicăieri să 


fi fost, nici să pomeneşte undeva să se fi mutat, ca Enoh. lară leronim zice că au murit 
atuncea, în vremea Potopului; pentru că zice că au trăit, înintea lui Lameh, ani 188 şi 
Lameh, înaintea lui Noe, ani 181 şi Noe înaintea Potopului, ani 600. Şi într-acest gând, al 
lui Ieronim, să potrivesc toţi (probabil, „toţi” Sfinţii Părinţi, sau o mare majoritate — n.n.) 


1047 Opere, p. 247. 

1048 1dem, p. 248-249. 

104 Idem, p. 249. 

1950 În ceea ce priveşte Septuaginta, Biserica Ortodoxă consideră că ea a fost redactată prin traducerea 
inspirată de Dumnezeu, de către şaptezeci şi doi de înţelepţi iudei — între care şi Sf. Simeon Primitorul de 
Dumnezeu, care L-a primit în braţe pe Hristos Prunc —, a Vechiului Testament, din ebraică în limba greacă, la 
cererea împăratului Egiptului, Ptolemeu al II-lea Filadelful (283-247 î. H.), din dinastia macedoniană a 
Ptolemeilor, care a vrut să îmbogăţească Biblioteca din Alexandria cu Biblia iudaică, la îndemnul lui 
Demetrios din Falera. Traducerea sulurilor aduse din Ierusalim, prin bunăvoința marelui preot Eleazar, s-a 
făcut de către cei şaptezeci şi doi de cărturari — câte şase pentru fiecare dintre cele doisprezece seminţii ale lui 
Israel — în şaptezeci şi două de zile, pe insula Pharos. Despre toate acestea se relatează în epistola lui Aristeu 
din Alexandria şi în lucrările lui Filon din Alexandria şi Iosif Flaviu. (vezi şi ***ISBE Bible Dictionary, col. 
7093, 2, cf. Bible Works, v. 06, precum şi *** Dicţionar enciclopedic de iudaism, Ed. Hasefer, Bucureşti, 
2001, p. 716.) 

În lucrarea de faţă, Antim Ivireanul relatează şi el despre acest eveniment, în două ocazii: “Acest 
Eleazar au trimis pre cei 70 de tâlcuitori la Eghipet, pre carii, după ce au tâlcuit, i-au dăruit Ptolemeu 
Filadelful, împăratul Eghipetului, cu daruri mari şi la Iudea cu cinste i-au trimis. Acestia zice Filon istoricul. 
(...) Ptolemeu Filadelful, fiind iubitor de cărți, au trimis, cu sfatul lui Dimitrie şi al lui Aristeu, la Beserica 
Ierusalimului, daruri, 120 de sicli ovreeşti de argint, ca să-i trimită Eleazar la Alexandriia cele 5 cărţi ale lui 
Moisi [Pentateuhul] şi să-i trimiţă şi tâlcuitori, ca să tâlcuiască. Şi aşa au făcut Eleazar, după voia împăratului, 
trimiţându-i şi cărţile şi pre cei 70 de tâlcuitori. Şi primi pre ei împăratul Ptolemeu cu cinste mare şi după ce au 
tâlcuit cărțile, dăruindu-i cu daruri multe, i-au trimis înapoi şi au lăsat de bir pe slujitorii Besericii în 7 ani. În 
vremea acestuia s-au arătat tâlcuitorii. Leat 4951 [248 î. H.]”. (Opere, p. 305-307). 

adecă cum că au murit Mathusala în vremea Potopului. lar precum zic cei 70 de tâlcuitori, 
vede-să a fi trăit înaintea lui Lameh 167 de ani şi Lameh, înaintea lui Noe, 188 şi Noe, 
înaintea Potopului, 600 şi după Potop ani 14, carii fac, de toţi, ani 969. Facerea, cap. 5 0”. 
Antim nu se pronunţă definitiv, dar oferă cele două variante, pentru ca cititorul să nu fie în 
necunoştinţă de cauză. 

O mare virtute, din punct de vedere literar, a acestei lucrări antimiene, este precizia 
cu care sunt selectate informaţiile esenţiale şi concizia cu care un eveniment de proporţii — 
atât ca importanţă, cât şi ca întindere, în Sf. Scriptură — este relatat, autorul fiind nu numai 
un remarcabil istoric, povestitor şi interpret al faptelor, ci şi un veritabil maestru al 
transformării unui context biblic complex, adăpat şi cu detalii abundente din tradiţia iudaică 
şi creştină, într-un „letopiseţ” care surprinde prin lapidaritatea expresei. 

Antim este un maestru al chintesenţierii, şi în arta povestrii, ca şi în retorica sacră. 
Dacă în predici limbajul poetic intrinsec i-a permis adesea să concentreze o vastă gândire 
teologică în expresii puţine, dar de o mare adâncime, aici, aceeaşi nevoie de a surprinde 
esenţialul în cât mai puţine fraze şi de a rezuma discursul istoric cât mai mult, îl face să fie 
atât de precis şi exact, încât textul reflectă, parcă, performanţa unei dăltuiri sculpturale în 
piatră. Vom exemplifica mulțumitor, în cele ce urmează, pentru ca aceste aserțiuni să fie cât 
mai concludente. 

Iată cum relatează, spre exemplu, marele eveniment al potopului: Noe, la al şaselea 
sute de ani ai vieţii lui, împreună cu muiarea şi cu 3 feciori ai lui, cu muerile lor, 
apropiindu-să Potopul, au întrat în corabiia ce făcuse din porunca lui Dumnezeu (cu 100 de 
ani mai nainte, după cum zice Ieronim). Şi după aceia, desfăcându-se toate izvoarele apelor 
şi deschizându-se jghiaburile ceriului, au ploat 40 de zile şi 40 de nopți. Şi s-au înălțat apa 
în sus de 15 coţi de cât toți munţii cei înalți, carii era supt ceriu, după cum zice la 7 capete 
ale Facerii. Şi au murit tot trupul cel ce mişca pre pământ şi toate câte au suflare de viaţă. 
Iară la 27 de zile a lunii a şaptea, înpuţinându-se apa, s-au aşăzat corabiia pre munţii 
Ararat şi la 27 de zile a lunii a dooa au eşit Noe din corabie, împlinindu-să un an încheiat, 
dupre călătoriia soarelui, şi fiind şi luna de 17 zile. (...) Drept aceia, de vreme ce la 27 zile a 
lunii a dooa au întrat Noe în corabie, iarăşi într-aceeaşi zi, împlinindu-se anul soarelui, au 
eşit. Şi făcând jărtăvnic lui Dumnezeu, i s-au dat voe a mânca, carne făr’ de sânge. Și să 
puse şi curcubeul în loc de semn, cum că nu să va mai face potop 17. 

Ajungând la cel ce este îndeobşte considerat părinte al evreilor (prin Sf. Isaac) şi al 
arabilor (prin Ismael), după trup, dar şi al creştinilor, după harul înfierii (prin lisus Hristos), 
la Sf. Avraam — al cărui nume semnifică, în ebraică, „tatăl mulţimii” —, Antim surprinde 
viaţa şi epoca acestuia cu o concizie vrednică de un mare istoric şi biograf, delimitând corect 
extensia fiecăreia din „biografiile” sau istorisirile rezumate în acest cronograf, ce cuprinde 
cu puţin peste 5199 de ani (timpul scurs de la izgonirea Protopărinților din Rai până la 
Întruparea lui Hristos), din istoria lumii, de la începuturile sale până la întemeierea Bisericii 


1051 Opere, p. 249. 
1952 Idem, p. 251-252. 

Creştine. Despre viaţa Sf. Avraam se spune, prin urmare: Avraam, după ce s-au înecat frate- 
său, Arran, au luat cu sineşi pre Lot, feciorul frăţini-său, lui Arran, şi luându-şi muiare pre 
Sarra, fata frăţini-său, lui Arran, s-au dus împreună cu tată-său în pământul lui Harran, 
întru care, după ce au murit tată-său, au venit la Sihem. Şi de acolo mutându-se, ş-au făcut 
coliba la Pentapoli, între Vethil şi între Agghe. 

Deci întorcându-să de la Eghipet, întru care fiind au zis pentru muiarea lui cum că-i 
iaste soră, de frica împăratului faraon şi lăcuind la stăjarul lui Mamvri, au văzut 3 Îngeri, 
asemenea ca (şi) cum ar fi 3 fraţi. Şi întorcându-se la uciderea celor 5 împărați şi luând 
înapoi toate câte au fost prădat ei de la Sodoma, foarte fu cinstit de Melhisedec, împăratul 
Salimului. Şi i-au dat Avraam lui zeciuială din toate prăzile acelia. Facerea, de la cap 11 
până la cap 14. 

Acestui Avraam, la 75 de ani ai vieţii lui, i s-au făgăduit, de la Dumnezeu, fecior; şi 
la 86 de ani i să născu lui Ismail. Iar la 100 de ani i să născu lui Isaac. Iar la 127 de ani au 
murit Sarra. Anii vieţii lui au fost 175. Acesta au priimit întâi tăiare împrejur PE 

Asemenea şi în cazul Sf. Isaac, deşi viața lui se întinde pe mai multe capitole numai 
în Sfânta Scriptură — fără a mai adăuga şi cărțile lui Filon din Alexandria şi Iosif Flaviu sau 
alte comentarii patristice — Antim o rezumă în foarte puține cuvinte, cuprinzând chintesența 
faptelor sale: Iacov, după ce au înşelat pre frate-său Isaf, de i-au luat naşterile dintâi şi 
blagosloveniia, au fugit la Mesopotamiia, întru care rădică stâlp pentru videniia care au 
văzut. Şi tocmindu-să cu Lavan, fratele Revecăi, ca să-i slujească 7 ani, pentru ca să-i dea 
pre Rahil muiare şi nevrând Lavan să-i dea pre Rahil, i-au dat pre Liia; apoi, slujind Iacov 
şi alți 7 ani, au luat şi pre Rahil şi prin pistritura toiagelor, carele pusese la curgerile 
apelor, unde au fost bând dobitoacele, s-au îmbogăţit foarte. După aceia au fugit cu muerile 
lui şi cu cei 11 feciori ai lui şi cu averia lui de la Lavan, furând şi Rahil de la tată-său 
Lavan idolii. 

Deci, auzind Lavan cum că au fugit Iacov, l-au gonit pre urmă şi l-au ajuns Lavan la 
Galaad şi făcând legătură între dânşii cu movilă de pietre, să despărțiră şi să duseră 
fieştecare la calea lui. Şi văzu Iacov tabere de Îngeri. Deci trecând pârâul, să strică la 
coapsă de Îngerul cu care s-au luptat de seara până dimineaţa şi pentru aceia rămase 
şchiop, schimbându-i-se numele de Înger, din Iacov în Israil. Şi trimițând daruri frăţini-său, 
lui Isaf, au eşit întru întâmpinarea lui cu 400 de bărbaţi. Deci omorând pe sihemiteni, 
pentru răpirea fie-sa, au făcut jărtăvnic în Vethil şi s-au curăţit casa lui. 

După aceia, venind de la Mesopotamiia la râul lui Efrath, aproape de stejariul 
Thavorului, cu toată casa lui, şi acolo murind Rahila, după ce au făcut coliba turmei şi 
îmbătrânind Iacov, au vândut pre Iosif fraţii lui la neguţători. Și pogorându-se Iacov în 
vremea foameții la Eghipet, s-au priimit de fiiu-său Iosif cu cinste mare. 





1053 Idem, p. 257. 

Deci răspunzând Iacov lui faraon împăratului, pentru anii vieţii lui şi blagoslovind 
pre feciorii lui la rând, unul după altul, ş-au plinit viaţa, trăind ani 167, carele, când au 
născut pre luda era de ani 65, iar când au născut pre Iosif era de 91 1%. 

Cu aceste exemple, satisfăcătoare, credem, ne vom opri aici cu ilustrarea calităților 
de istoriograf sau cronicar ale lui Antim — deşi cel care lecturează această lucrare poate avea 
prilejul adesea, pe parcursul acestui capitol, să facă observaţii personale în acest sens. Fraza 
este lapidară, fără a da impresia — pentru cunoscătorii Scripturii — că este şi lacunară, stilul 
este limpede, coerent şi concis, fără prețiozităţi de prisos. Limba română şi-a dat, cu această 
lucrare, un examen important al capacităţii sale de a fi elegantă într-un veşmânt sobru şi 
strict, fără a fi rigid, maleabil în limita proporțiilor în care i s-a îngăduit să se desfăşoare, 
fără trena barocă a podoabelor stilistice — deşi nici acestea din urmă nu sunt cu desăvârşire 
absente din cronograful de față. 

Comentariile duhovniceşti nu sunt nici ele inexistente — şi am oferit deja un mic 
exemplu ceva mai devreme. Într-un loc se afirmă despre Tamara: Pentru Thamar zice 
Zlatoust cum că n-au fost noră ludei, pentru că nci unul dintre feciorii lui nu o au cunoscut 
pre dânsa, nici n-au fost curvă, pentru că nu cu gând curvesc, ci pentru dragostea naşterii 
de coconi au luat chip curvesc şi au voit a să împreuna cu luda, pentru că au ştiut că va să 
se nască Hristos din semenţiia Iudei '%5. În altă parte, spune despre Sf. Prooroc Samuel: 
Samuil de trei ori fu chiemat de Dumnezeu, însemnând cu aceasta cum că va să înflorească 
cu putere întreită, adecă cu judecătorie, cu preoţie şi cu prorocie, precum scrie la întâia 
Împărăţie, cap. 3 [I Regi 3, 3-10]!%€. Alteori, autorul comentează întâmplări, exprimându-se 
într-un mod sentenţios, ca în cazul morţii lui Alexandru Macedon: Deci mărindu-i-se numele 
şi lăţindu-i-se împărățiia, foarte zavistuindu-l unii din boiarii lui, l-au otrăvit, pentru că 
roada zavistiei moarte iaste 0. 

Antim Ivireanul este atent şi la importanţa şi hermeneutica numerelor. În acest sens, 
el subliniază, în mai multe situaţii, simbolistica foarte aparte a numărului trei, care trimite la 
Sfânta Treime şi la iconomia mântuirii oamenilor prin lisus Hristos, Fiul lui Dumnezu. De o 
deosebită importanţă sunt, din acest punct de vedere, următoarele remarci ale autorului, 
despre care putem afirma, fără greş, că deşi nu sunt însoțite de comentarii explicite, au totuşi 
o rezonanţă aparte în structura lucrării, în contextul în care sunt aşezate, scoțând în evidenă o 
falie necesară în desfăşurarea cronologică a textului. Antim afirmă că: numai 3 împărați 
aleşi au fost preste tot neamul lu Israil: Saul, David şi Solomon 1058. jar ulterior pune în 
lumină următoarele: Trei biserici vedem în Sfânta Scriptură să se fi zidit. Întâi, la Ierusalim, 
făcându-se de Solomon, a dooa în muntele Gazirim, făcându-se în vremea lui Darie, de 
Manasi, fratele ludei, preotului celui ales, a treia în muntele Iliupoleos, făcându-să de Onia, 


1954 Idem, p. 260-261. 
1955 1dem, p. 264. 
1056 Idem, p. 274. 
1057 Idem, p. 308. 
1058 Idem, p. 281. 

tatăl lui Simon celui Drept, în vremea lui Antioh cel Mare. Şi iară vedem în Sfânta Scriptură 
trei târnosiri Besericii lui Dumnezeu (trei sfinţiri ale Templului de la Ierusalim — n.n.). Una, 
făcându-se de Solomon, toamna, în 10 zile ale lui septemvrie, a dooa făcându-se de Esdra, 
primăvara, în 23 de zile ale lui martie, în vremea lui Darie, feciorul lui Istaspu. Esdra, cap. 
6. Iară unii zic cum că această târnoseală nu s-au făcut de Esdra, ci de lisus, feciorul lui 
losedec. A treia târnoseală s-au făcut de Iuda Macaveul, iarna, în 25 de zile ale lui 
dechemvrie, în vremea lui Antioh celui Lăudat (Antioh cel Mare — n.n.). Întâia carte a 
Macaveilor, cap. 4 19. 

Faptul că a treia sfințire a Templului de la Ierusalim — despre care Mântuitorul a 
vorbit ca simbol al trupului Său (loan 2; 19, 21) — a avut loc pe 25 decembrie, este cât se 
poate de semnificativ. 

Mai există şi alte numere, în afară de 3, cu o simbolistică aparte, între care şi 
numărul 72, deoarece Dintr-aceşti 3 feciori ai lui Noe, Sim, Ham şi lafeth, s-au făcut 
neamuri 72, adecă: 15 din lafeth, 30 din Ham, 27 din Sim, şi s-au împărţit în lume; pentru 
că Sim au ținut Asiia, Ham Afiichiia, lafeth Europi...*%. Iar această împărţire pe neamuri a 
avut loc după ce oamenii au încercat să zidească turnul Babilonului: În vremea acestui Falec 
s-au făcut despărțirea limbilor la zidirea turnului lui Vavil şi în ruda lui [a lui Falec] au 
rămas limba ovreiască, care să grăia mai întâi decât toate limbile. Acesta s-au numit Falec, 
adecă despărţire, pentru că în zilele lui au despărțit Dumnezeu pre toți feciorii lui Noe în 72 
de limbi. Facerea, cap. 11 !%.. 

Acest număr este cu atât mai semnificativ, cu cât ne amintim că şi Hristos a trimis la 
propovăduire 72 de Apostoli (Lc. 10, 1-20). De asemenea, numărul înţelepţilor care au 
tradus Vechiul Testament din ebraică în greacă şi au oferit neamurilor Septuaginta, este tot 
de şaptezeci şi doi, pe care îi aminteşte şi Antim!9%2. 

În alt caz, mitropolitul interpretează simbolul numărului 77, după cum urmează: Tot 
neamul lui Cain au perit în Potop, carele era 77 de suflete. Şi pentru aceasta s-au zis de 
Lameh cum că de 77 de ori să va pedepsi |Fac. 4, 24], pentru căci au omorât pre Cain, 
pentru că 77 de suflete dintr-ai lui au murit, precum zic unii din istorici 15. 

Descrierile sunt rare în această lucrare, dar nu inexistente cu desăvârşire. După 
informaţiile culese de la Fericitul Ieronim şi de la Sfântul Beda Venerabilul, Antim descrie 
cetatea Babilonului astfel: Jeronim, la Isaia (comentariu la Isaia — n.n.), zice pentru Vavilon, 
cum Că S-au zidit într-o câmpie; însă cetatea era în 4 cornuri şi de la un corn până la altul 
erau 16000 de paşi. Iară (în) curtea ei, adecă unde şădea împăratul, era turnul, carele s-au 
zidit în urma Potopului şi să numeşte turnul lui Vavil, a căruia înălțime era de 3000 de paşi; 
întru care era ulițele de marmură şi beserici de aur; ulițele împodobite cu aur şi cu pietri şi 


1959 Idem, p. 303-304. 

vânătorii împărăteşti, cu tot feliul de hiară, era înlăuntrul cetăţii, carele s-au stricat în 
vremea lui Valtasar, împăratul Vavilonului şi a lui Daniil prorocului. Şi acuma lăcuesc 
acolo balauri şi păsări ce să numesc struţocamili, precum au fost zis mai nainte Isaia, la 13 
capete [Is. 13, 19-22]. Iară Vida zice cum că s-au zidit Vavilonul pentru închipuirea lumii, 
de Nevrod uriiaşul, carele era de 20 de coți, întru carele au şi împărăţit întâi, căruia 
Vavilon lățimea zidului era de 200 de coţi, iară încunjurarea de 3000 de stadii, întărindu-l 
cu 100 de porţi de hier. Şi curge prin mijlocu-i râul lui Eufrat, în care scrie a fi un turn de 
3000 de paşi de înalt 1%. 

Începutul cronicilor şi al istoriografiei îl stabileşte Antim ca fiind la lubal, din 
neamul lui Cain, despre care Sf. Scriptură spune că „este tatăl tuturor celor ce cântă din 
chitară şi din cimpoi” (Fac. 4, 21) şi despre care mitropolitul nostru afirmă: Acest Iuval au 
aflat meşteşugul muzicesc, adecă lăutele, organele şi alte feliuri de cântări. Acesta, 
cunoscând cum că va să se facă Potop, au scris istoriile vremilor acelora pe stâlp de 
pământ şi de piatră ca, de să va face Potopul de apă, să rămâie stâlpul cel de piatră cu 
istoriile, iar de să va face de foc, să rămâie stâlpul cel de pământ. Facerea cap. 4 15. 
Biblia nu vorbeşte însă despre cei doi stâlpi şi despre această primă istorie scrisă a lumii, dar 
acest fapt s-a păstrat în tradiţia iudaică !9%. 

O preocupare constantă a lui Antim, în această operă, a fost delimitarea corectă a 
timpului calendaristic şi a celor şapte veacuri ale lumii acesteia, precum şi punerea de acord 
a datelor Vechiului Testament cu genealogia Mântuitorului, aşa cum o înfăţişează 
Evangheliile, respectiv cele după Sfinţii Matei şi Luca. În acest sens, el precizează că au fost 
trei inşi, de rând, adecă tată şi fecior şi nepot... cu acest nume Vooz; drept aceia 
evanghelistul Mathei au pus numai odată numele acesta, la rânduiala neamurilor 1%”; şi că 
Evanghelistul Mathei, la povestirea lui, lasă neamurile de la acest loaram până la al 
patrulea neam, adecă până la Ohozie, pentru fata lezavelii 198. 

Şi iarăşi, urmărind un comentariu al Fericitului Ieronim la Evanghelia după Luca, 
precizează: Cade-se a şti cum că Mathan şi Melhi să trag din David. Însă Mathan prin 


Solomon, iar Melhi prin Nathan, feciorul lui David. Mathan acesta şi Melhi au fost frați 


1064 Idem, p. 254-255. 

1065 Idem, p. 250. 

1066 Josif Flaviu atribuie acest lucru, însă, urmaşilor lui Set, care „au descoperit înțelepciunea lucrurilor 
cereşti şi a astrelor care împodobesc tăria” şi care „pentru ca oamenii să nu rămână fără aceste descoperiri, mai 
înainte ca ele să ajungă la îndemâna lor, fiindcă Adam le prezisese că toate erau sortite pieirii, fie prin pârjolul 
focului, fie prin prăpădul şi năvala apelor revărsate, ei au înălţat două coloane: una făcută din cărămizi, iar alta 
din piatră. Pe amândouă au fost scrise descoperirile lor, astfel încât, dacă potopul ploilor ar fi nimicit coloana 
din cărămizi, barem coloana din piatră, rămasă în picioare, să transmită oamenilor inscripţiile astronomice, 
înştințându-i totodată că ele fuseseră săpate şi pe coloana de cărămizi. Coloana de piatră a dăinuit până azi în 
ţara Siriei.” Cf. Flavius Josephus, Antichități iudaice, prefaţă de Răzvan Theodorescu, cuvânt asupra ediţiei, 
traducere şi note de Ioan Acsan, vol. I. Ed. Hasefer, Bucureşti, 2004, p. 14-15. 

1067 Opere, p. 269. 

1068 Idem, p. 284. 

dintr-o mumă şi din doi taţi, precum leronim la Luca zice. După ce au rămas Estha, 
muiarea lui Mathan, văduvă, o au luat Melhi, frate-său, muiare lui-ş, ca să ridice sămânță 
fratelui său celui mort. Şi făcu Melhi dintr-însa pre Ili. lar Mathan au fost făcut şi el, dintr- 
însa, fecior pe Iacov. Drept aceia, Iacov şi Ili au fost fraţi dintr-o mumă şi din doi taţi. Şi 
luându-și Ili muiare, muri, nefăcând cu ia feciori. Drept aceia, au luat Iacov, fratele lui Ili, 
pre cumnată-sa muiare şi au născut dintr-insa semenţie frăţini-său, pre Iosif, bărbatul (cu 
sensul de „logodnicul” — n.n.) Precistii. Și fu Iosif fecior firesc lui Iacov, iar lui Ili fecior 
după lege. Și drept aceia zice Mathei evanghelistul pre Iosif a fi fecior lui Iacov, iar Luca 
numeşte pre el fecior lui Ili'%9. 

În ce priveşte calendarul, cunoştinţele de astronomie ale lui Antim erau destul de 
avansate, acesta explicând cu precizie cum se calculează un an terestru: Cade-se a şti că 
anul iaste în două feliuri: iaste anul soarelui, carele în 12 luni îşi face călătoriia sa şi 
acestui an urmăm noi (şi) iaste şi anul lunii, carele cu 12 înconjurături ale ei, îşi vine la 
locul său. Însă anul lunii este mai mic cu 11 zile, decât al soarelui (...109. 

În tradiţia bizantină şi ortodoxă, pe care o expune Antim, cele şapte veacuri ale lumii 
cunosc următoarea succesiune: primul ţine de la izgonirea Protopărinților din Rai până la 
Potop (2242 de ani), al doilea de la Potop până la Sf. Avraam (942 de ani), al treilea de la Sf. 
Avrram până la Sf. David (1020 de ani), al patrulea de la Sf. David până la mutarea lui Israel 
în Babilon (409 ani), al cincilea de la mutarea în Babilon până la Naşterea lui Hristos, al 
1071, Însă 
Antim are în vedere şi un alt calcul, care consideră veacul al şaptelea ca începând cu 


şaselea de la Hristos până la Judecata de Apoi, iar al şaptelea este veacul cel veşnic 


patimile, moartea şi Învierea lui Hristos şi care este veacul odihnei, al sabatizării celor Sfinţi 
în Împărăţia lui Hristos, şi veacul cel veşnic sau al optulea — dar care nu mai este numărat, 
pentru că atunci nu va mai exista timp şi vremelnicie şi pentru că el corespunde zilei în care 
a fost zidit de Dumnezeu Edenul în care a fost aşezat Sf. Adam, zi care nu mai este numărată 
în Sf. Scriptură, în rând cu celelalte şapte zile, din care şase au fost ale creaţiei lumii, iar a 
şaptea a odihnirii — care începe cu ziua Judecăţii: Acestia (primele şase veacuri — n.n.) sunt 
veacurile celor vii; iaste şi veacul celor drepți, ce să odihnesc, care s-au început de la 
patimile lui Hristos şi va conteni în zioa Judecăţii. Va fi şi veacul celor ce să vor scula, 
carăle să va începe de la zioa Judecăţii şi va fi fără de sfârşit 92. 

Antim se preocupă, pe parcursul acestui cronograf, şi de punerea în paralel a istoriei 
poporului ales, poporul evreu, cu evenimentele cele mai importante din istoria lumii. După 
ce, la început, a vorbit despre cei trei fii ai Sf. Noe, din care s-au format, după potop, toate 
seminţiile şi popoarele — menționând că numai pentru neamul lui Sim vom zice mai cu 
dinadinsul, pentru că din seminţiia lui... S-au născut Hristos ©”? — şi despre cele patru 

împărăţii care au apărut ulterior (despre răsărit împărățiia asiriianilor...; despre apus 
împărăţiia  sihimeilor...; despre miazănoapte împărăţiia schithilor...; despre miazăzi 
împărăţiia eghiptenilor..."%*), autorul a căutat să facă o paralelă între lumea iudaică şi cea 
păgână, cel puţin din punct de vedere al datelor istorice, pentru a oferi o imagine mai 
completă, de ansamblu, a istoriei universale. 

Astfel, corespunzător unor epoci sau evenimente importante din istoria biblică a 
Israelului, se petreceau lucruri demne de remarcat şi în viața popoarelor care nu Îl cunoşteau 
pe Dumnezeu, iar Antim ne oferă, de mai multe ori, detalii în consecinţă, ca spre exemplu: 
pe când trăia Tharrus (Thara), care se trăgea din spiţa lui Heber — de unde vine numele de 
„evrei” —, din neamul lui Sem!%5, şi care era tatăl Sf. Avraam, atunci au aflat Zoroastru 


1076 
JNS 


meşteşugul vrăjii. Leat 3184. Facerea, cap. 1 ; pe vremea Patriarhului Iuda au dat 


1077 


Feronie lege elinilor ` '', în timp ce, în vremea Patriarhului Iosif, au început Elada a face 


grâu şi Atlas au aflat astronomiia 15%. La fel, în vremea robiei lui Israel la Eglon, împăratul 


1079 


moavitenilor |Jud. 3, 12-14], s-au făcut, de Palamid, slovele elinilor ““*, iar în vremea lui 


Iair [Jud. 10, 3-5] au izvodit Carmentie slove latinilor 1%0. 

La leatul 3959 de la facerea lumii, în perioada în care Tola era judecător peste Israel 
[Jud. 10, 1-2], împărățiia la Troada Priamos 1081 iar în vremea lui Şalum, care l-a ucis pe 
Zaharia şi s-a făcut rege în locul lui [IV Regi 15, 10], s-au rânduit de elini numărul anilor, 
care se chiamă Olimbias 1%”. În timpul Sf. Prooroc Isaia, s-au început Roma. Leat 4459 15. 
Pe când domnea Nabucodonosor în Asiria, în Elada avea cinste Sofoclis şi Evripidis, poeticii 
1984. iar Darius, împăratul Medo-Persiei, a fost contemporan cu Platon filosoful 1%5. 

Pe vremea lui Artarxerxe, numit şi Asur (Ahaşveros) şi al Estherei, învăța Aristotel 
la Platon, filosoful 1%, iar Dimosten şi Aristotel erau profesori de retorică şi filosofie pe 
când Artarxerxe Cothos au adus iarăşi la ovrei birurile care lăsase Esdra [III Esdr. 16- 


31]'%”. În timpul lui Ptolemeu Filopator, împăratul Egiptului, au stăpânit romanii pe Elada 





1074 Idem, p. 255. 

şi Schipion au biruit Africa  “, iar după dinastia Ptolemeilor n-au mai fost alt împărat la 


Eghipet, fără numai Cleopatra, care biruindu-se de Antonie, s-au mutat împărăţiia 
Eghipetului la Roma. Pe vremea aceasta au fost împărat la Roma Iulie Chesar 2. Î 
timpul domniei lui Alexandru Macedon, era vestit Aristotel 1020; etc. 

După cum se poate lesne observa, Antim subliniază nu numai evenimentele istorice 
importante care au avut loc în decursul istoriei umanităţii, dar şi pe cele culturale, cu mare 


impact în societatea şi cultura antică şi nu numai. 


n 


Antim relatează şi despre istoriile lui Alexandru Macedon — citând chiar Istoriia lui 


1091 : A E ea dp 
Alexandru —, a lui Darie, împăratul Midiilor 


şi feciorul lui Istaspu 1%, care au 
stricat Vavilonul şi au omorât şi pre Valthasar, împăratul Vavilonului °” şi i-a îngăduit lui 
Zorobabel să rezidească Templul din lerusalim'%%5; a lui Cirus, fiul lui Darius, care a 
împărățit după el şi în timpul căruia Sf. Daniil a dejucat viclenia preoţilor lui Bel şi a fost 
aruncat în groapa leilor”, dar care să birui Chir de împăratul masagheților şi, tăindu-i 
capul, l-au băgat într-un burduf plin de sânge. Şi, săltând împrejurul lui, masageţii zicea: 


„De te-au fost sete de sânge, bea sânge”. Leat 4778 ©”; a lui Nabucodonosor, a doi 


împărați persani cu numele Artarxerxe şi a altor doi împărați Ptolemei, ai Egiptului "9%. 


El istoriseşte evenimente răsunătoare din istoria Babilonului, a Imperiului Persan, a 
Egiptului şi a Imperiului Roman, despre războiul lui Crasus cu parții şi proclamarea lui 
Iulius Cezar ca împărat”, având însă grijă ca cele relatate să fie în relaţie cu alte eveniente 
cruciale din istoria Israelului, Iudeea şi Galileea fiind supuse şi transformate în provincii ale 
Imperiului Roman, atunci când Hristos S-a întrupat şi S-a născut pe pământ. 


Ajungând la Hristos, la 42 de ani ai împărăției lui Octavie Avgust, S-au născut lisus 


. A . .. A . ~v 1100 = Zi 
Hristos, în Vitleemul Iudeii, în noaptea spre duminecă  , după ce trecut-au, precum scrie 


Roxie către Fericitul Avgustin, de la zidirea lumii până la zidirea Râmului, ani 4474 şi de la 
zidirea Râmului până la Naşterea lui Hristos, ani 715 (...) După 13 ani a Naşterii lui 
Hristos, s-au numărat norodul cetăţenilor Râmului şi, în vremea lui Octavie, s-au aflat de 


` A Sr 4 A 1101 ii ` A ei A Io RA A 
90 de ori câte 380 de mii. Aşa zice Roxie . Iar acest Tiverie au împărățit înaintea 


pătimirii Domnului ani 18 şi după pătimire ani 5 |. 

În legătură cu Naşterea lui Hristos, Fiul lui Dumnezeu, din Fecioară, în timpul lui 
Octavian Augustus, Antim reproduce una din prorociile sibiline, care aminteşte despre 
construcția unor palate de către acest împărat roman, despre care sibila a prorocit că vor 
cădea când o Fecioară curată va naşte Fiu, veste pe care Octavian Augustus a interpretat-o în 
favoarea sa!!0%. 

Însă urmarea a fost alta: Deci la 42 de ani ai împărăției lui, născându-să Hristos din 
Fecioara Maria, chiemă Prorocița Sivilla pre Octavie şi-i arătă lui, în soare, pre Fecioara, 
țiind în brațele ei pe Hristos. Şi zise lui: „Aceasta iaste Fecioara aceia care au născut 
Pruncul”. Şi îndată căzură casele [palatele]. Iar locul acela, întru care era casele, să 
numeşte: Locul Ceriului. Acestea zic istoricii 11. 

Viaţa Prea Curatei Fecioare Maria este reprodusă pe scurt, existând mai multe surse 
patristice bizantine pe care Antim le-ar fi putut consulta cu privire la acest subiect: Fericita 
Fecioară Maria era de 15 ani când au luat în pântece de la Duhul Sfânt, prin bunăvestirea 
Îngerului. Pentru că de 3 ani au fost când au întrat în Sfânta Sfintelor şi, după 12 ani, bine i 
să vesti. Şi au trăit după Înălțarea lui Hristos, ani 24 şi fu înălțată la ceriuri la 72 de ani ai 
vieţii ei, ce au trăit pre pământ 1%. 

La fel şi viaţa pe pământ a Mântuitorului este relatată foarte concis, conform Noului 
Testament: Care Mântuitor al nostru lisus Hristos, Arhiereul cel ales, de 30 de ani era când 
S-au botezat de Ioann prorocul în lordan, învățând, în urma botezului, 3 ani şi 3 luni şi 
după aceia răstignindu-Să, murind şi îngropându-Se, a treia zi S-au sculat din morți şi S-au 
arătat ucenicilor Lui de 12 ori în cele 40 de zile ce au petrecut pe pământ, după Înviare. lar 
la 40 de zile S-au înălţat la ceriuri şi au şăzut de-a dreapta Tatălui. lar la 50 de zile după 
Înviare, au trimis ucenicilor Lui Duhul Sfânt, întărind pre ei, cărora le-a dat putere a face 
minuni şi a dezlega păcatele 11%. 

Evenimentele adiacente precum şi faptele pline de cruzime ale celor trei regi ce au 
purtat numele de Irod (Irod Ascalonitul sau Idumeul, Irod Antipa sau Tetrarhul şi Irod 
Agripa), nu sunt, desigur, trecute cu vederea de autor — o triadă cu adevărat monstruoasă, 
primul fiind ucigaşul a paisprezece mii de prunci, între care şi trei copii ai săi, cu scopul de 
a-l omorî pe Hristos, al doilea poruncind execuţia Sf. loan Botezătorul, iar al treilea fiind 
prigonitor şi ucigaş de apostoli!" 

Cronograful lui Antim se încheie prin reliefarea dogmelor esenţiale ale credinței 
ortodoxe, în citate cuprinzând versete grupate din Vechiul şi Noul Testament. 

Formula acestui cronograf, însoțit şi de portrete ilustrative ale persoanelor despre 
care istoriseşte textul, este, după cum se poate vedea, foarte complexă. Se pune întrebarea 


1102 Idem, p. 318. 
1103 Cf. Idem, p. 316. 
1104 . 
Ibidem. 
1105 Thidem. 
11% Idem, p. 316-317. 
1107 Cf. Idem, p. 317-320. 

firească, dacă au existat lucrări asemănătoare care să îl inspire spre această întreprindere 
foarte dificilă pe neobositul mitropolit al Ungrovlahiei. După unele opinii, „ideea a putut-o 
găsi ilustrată în mănăstirile de la Athos (deşi nu avem dovezi în legătură cu trecerea lui pe 
acolo — n.n.), unde anumite fresce reprezintă aşa-numitul Arbore al lui Tesei (tatăl lui David), 
adică descendența Mântuitorului...” °°, 

Se consideră că „sugestii pentru complicata structură grafică, compusă din cele 503 
portrete în medalion şi de schițele şi desenele cuprinse în carte ar fi putut oferi tema 
Arborele lui lesei, familiară programelor iconografice din Bucovina şi de la Athos (absentă 
însă în ansamblurile din Ţara Românească)”!!%. 

Antim face adesea trimiteri, în text, la portretele şi desenele care ilustrează 
afirmaţiile sale: Dintr-acest Nathan, feciorul lui David, s-au tras Fericita Fecioară Maria, 
după ce au trecut multe neamuri, precum să arată aici, pre dunga această verde, care să 
pogoară până la dânsa 1119 sau: De aicea încep împărații cei ce au împărăţit, în urma lui 
Solomon, pre cele 10 neamuri ale lui Israil, precum să vede că sunt puşi în dunga aceasta 
verde, unul după altul pogorându-să, începând de la Ierovoam (...) Iară pre dunga aceasta 
roşie, din mijloc, sunt împărații Iudei, carii au împărăţit în urma lui Solomon... "" 
Potenţiale descrieri sunt suplinite cu trimiteri la schiţe şi desene: Într-acest chip sunt porţile 
Ierusalimului, care le-au zidit Noemiia, în urma mutării de la Vavilon: poarta împăraților, a 
preoţilor, a boiarilor celor de cinste, a norodului, a prorocilor şi poarta pre care scotea din 
cetate gunoaele, precum să vede într-acest rotocol |!?. 

Uneori Antim oferă chiar variante ale aceluiaşi lucru reprezentat, în funcție de 
sursele de la care şi-a cules informaţiile: „La f. 6, de pildă, arca lui Noe este imaginată în 
două maniere, potrivit descrierilor lăsate, pe de o parte, de Beda Venerabilul şi Strabon şi, pe 
de altă parte, de Fericitul Augustin. Legendele însoţitoare trimit exact: Aceasta iaste 
însemnarea lui Vid şi a lui Stravon, gheografilor ; Aceasta iaste însemnarea lui 
Avgustin” !” 

Mitropolitul Antim Ivireanul face el însuşi numeroase trimiteri la izvoarele 
bibliografice utilizate, sursa principală rămânând Sfânta Scriptură a Vechiului Testament, în 
cea mai mare parte, dar şi a Noului Testament. În afară de cărțile Scripturii, la care — după 
cum am văzut — autorul face trimiteri exacte, îi citează şi pe Filon din Alexandria, Iosif 
Flaviu, Strabon, Fer. Ieronim, Fer. Augustin, Sf. Metodiu din Olimp, Sf. Beda Venerabilul, 
Sf. Ambrozie al Milanului, Sf. loan Gură de Aur, făcând uneori trimiteri explicite la opere 

lor, cum ar fi Cartea întrebăciunilor a lui Filon din Alexandria  , un comentariu la Sf. 





108 Gabriel Ştrempel, op. cit., p. 232. 

1% Dan Horia Mazilu, Recitind..., vol. III, op. cit., p. 330. 

11l Idem, p. 280-281. 

112 Idem, p. 302. 

„un alt comentariu la Evanghelia după Luca al aceluiaşi ,o 

scrisoare a lui Roxie către Fericitul Avgustin ; pe lângă care mai aminteşte despre o 

Isaia al Fer. Ieronim 


istorie bisericească 111, despre Istoriia lui Alexandru (Macedon)''"? şi despre un comentariu 
la cărțile Regilor, Tâlcuiala Împărăţiilor!, fără a pomeni autorii acestor lucrări. Adesea 
însă spune simplu: zic unii, zic istoriile, zic jidovii (termenul de „jidov” nu era unul 
peiorativ, cum este astăzi), zic unii din istorici, zic istoricii, etc. 

La un moment dat vorbeşte chiar despre toți Sfinţii Părinţi, că ar fi fost de acord cu 
Fer. Ieronim în ce priveşte moartea în timpul potopului a lui Matusalem!!”!, referindu-se, 
desigur, la Sfinţii Părinţi de seamă care s-au pronunţat asupra acestui fapt şi nu la Sf. Părinţi 
în totalitatea lor, dar şi aşa bibliografia lui Antim creşte simţitor, ca şi autoritatea sa de 
teolog şi cărturar. În mod sigur printre sursele sale s-a aflat şi Herodot şi poate şi alţi autori 
antici greci şi latini (ultimii trebuie să fi cunoscut şi traduceri în greacă, aşa cum şi cei greci 
au fost traduşi în latina medievală). 

De asemenea, Antim nu îi aduce în discuţie pe filosofii antichităţii — pe care îi va 
aminti şi în predici — cu aerul că a auzit vorbindu-se despre ei, ci având siguranța 
cunoscătorului, a celui care a lecturat cel puţin o bună parte din operele lor. 

Această operă nu poate fi decât originală, în ce priveşte recurgerea la izvoare şi 
modul de compilare a lor, cât şi stilul de cronicar şi, în mare măsură, chiar în ce priveşte 
ideea însăşi a alcătuirii ei. În această lucrare, Antim a oferit măsura capacităţii şi a erudiţiei 
sale ca istoric şi cronicar, comprimând izvoare imense şi numeroase într-un cronograf bine 
proporţionat, care cuprinde mai mult de jumătate din istoria universală. 

Mitropolitul nostru nu s-a lăsat furat de tentaţii stilistice sau de dorința detalierii 
amănunțite a unor istorisiri, nu s-a pierdut în dezbateri pe care, de multe ori, i le puteau 
facilita înseşi istoriile menţionate. „Limba acestor povestiri... este cea a cronicilor, 
fermecătoare şi curată”!17%2. 

Chipurile Vechiului şi Noului Testament demonstrează cu prisosinţă că Antim nu era 
lipsit nici de talentul literar al povestirii, nici de capacitatea de a nara întâmplări şi de a se 
păstra mult timp într-un registru pur epic şi e nevoie să reținem această remarcă atunci când 
vom trece la studiul Didahiilor, pentru că uneori, cercetându-se predicile, s-a tras şi 
concluzia inversă, evident falsă, în legătură cu performanţele sale în domeniul narativităţii. 

Opera sa, în totalitate, este proteică şi relevă mereu o nouă ipostază a marelui 
cărturar şi mitropolit — şi vom avea o perspectivă completă asupra lui Antim ca scriitor şi 
asupra ansamblului virtuţilor sale literare abia după ce vom sfârşi toate capitolele dedicate 

operei sale. Dan Horia Mazilu este îndreptățit să afirme, prin urmare: „Chipurile... par a 
aduce în literatura românească un alt Antim”!!%, dar această operă „se arată a fi perfect 


complementară apariţiilor definite de celelalte scrieri”. 


III. 4. AŞEZĂMÂNTUL MĂNĂSTIRII ANTIM 


Antim Ivireanul lasă în scris urmaşilor săi un „testament” cu privire la mănăstirea al 
cărei ctitor este, pentru a fi sigur că cele hotărâte de el nu vor fi date uitării sau lesne 
încălcate de succesori. Exegeţii au văzut, în actul ctitoririi acestei mănăstiri, „completarea, în 


ga e 3 aaa ; A ; Se Ca 
zidire şi imagine... a preamăririi prin cuvânt a lui Dumnezeu” ^, iar acest aşezământ, ca pe 


un act, o „« regulă » bazată pe virtutea milosteniei”! 1%, 

Titlul complet este: Învăţături pentru așezământul cinstitei Mănăstiri a Tuturor 
Sfinților, adecă Capete 32 întru carele să coprind toată chiverniseala Mănăstirii şi 
rânduiala milelor ce s-au hotărât să se facă pre an la săraci şi la lipsiţi, din venitul casei. 
Acum într-acestaş chip aşăzat în zilele prealuminatului şi înălțatului domn lo Constandin B 
<râncoveanu> Basarab Voevod, de noi, smeritul Mitropolit al Ungrovlahiei, Anthim 
Ivireanul ctitorul. La leat 7221, aprilie 24, în care an s-au început zidirea Besericii 1". 

Cuprinsul (pinaxul) arată că lucrarea este împărțită în două părți, a câte treizeci şi 
două şi, respectiv, opt capitole, fiecare, la care se adugă un cap osebit. Dar înaintea pinax- 
ului, Antim aşază următoarele versuri, în care este amintit „blazonul” său, melcul ce înalță 
cornele către o stea, după cum este săpat şi în zidul Mănăstirii: 

Toată suflarea, zice prorocul, 
Cânte pe Domnul, peste tot locul. 
Și melcul încă, coarne înalţă, 

Ca să-L lăudăm, pre toţi ne-nvaţă. 

„Antim ne trimite la gramatica simbolisticii medievale, la gramatica cunoaşterii din 
vremea lui. Simbol al lumii, melcul sugerează legile şi dificultăţile acesteia. Casa lui, clădită 
în spirală, arată evoluţia de la punctul inițial al creaţiei până la manifestrea plenară. Coarnele 
care ies şi se ascund sunt un simbol al vieţii şi al morţii. Trupul, cu desfăşurarea şi ritmul lui 
încet, greutatea urcuşurlui, spaimele de atacurile exterioare, prudenţa, cuminţenia, dat 
totodată tenacitatea, atotbiruitoare, sunt cuprinse în înţelepciunea melcului. 


1123 Dan Horia Mazilu, Recitind..., vol. III, op. cit., p. 333. 
1124 Ibidem. 

1125 Dan Horia Mazilu, Introducere..., p. 54. 

1125 Idem, p. 53. 

1127 Opere, p. 325. 

Anton Pann evoca (...) melcul în coaja lui. Iordache Golescu aducea melcului un 
omagiu comun în lumea sud-est-europeană: Melcul, când îi arde casa, cântă. Tâlc adânc, 
adresat pentru îmbărbătare, unora obişnuiţi să le ardă casa. Entuziasmul pentru lumea 
aceasta şi disprețul pentru confortul ei sunt cuprinse în aceeaşi paremie. 

Dar melcul urcă pe calea trasată de o întreită rază (raza harului dumnezeiesc al 
Sfintei Treimi — n.n.). În simbolismul ei bogat citim ceea ce căuta cărturarul: calea. (...) În 
cazul nostru avem în faţă o rază blândă, o Lumină lină; ea se supune încetinelii melcului, 
aşteaptă neclintită în funcțiunea ei, care este aici de orientare şi salvare”! "S, 

Predoslovia acestui testament spiritual al lui Antim menționează motivele întocmirii 
sale, deoarece niciun lucru nu iaste atâta de priimit înaintea lui Dumnezeu ca facerile de 
bine ce să fac la săraci şi la Sfintele Beserici. Şi pentru aceasta vedem în Sfânta Evanghelie, 
cum că Domnul nostru Iisus Hristos, pre alții nu face moşteni cereştii Sale Împărăţii, fără 
numai pre aceia ce au făcut faceri de bine întru această lume...!!%. Pentru aceasta, 
mitropolitul nu se mulţumeşte numai cu zidirea acestei prea frumoase Mănăstiri, pe care, cu 
acea puţină agonisită ce mi-au dăruit mila lui Dumnezeu şi am câştigat şi eu, cu multe 
osteneli şi cu sudoarea feţei mele am săvârşit-o şi am înfrumoseţat-o precum să vede Lei 
îi lasă şi puțin venit, după putinţa mea 1!5!, spre buna conservare şi chivernisire a ei şi pentru 
ca să aibă şi săracii oarecare ajutoriu şi mângâiare A 

Reglemăntările sale cu privire la gestionarea bunurilor şi a banilor Mănăstirii sunt 
cuprinse în capitolele pe care le-am menţionat şi o să amintim şi noi unele dintre aceste 
reglementări, observând cu atenţie, mai ales, cu câtă compasiune s-a aplecat mitropolitul 
asupra celor defavorizaţi ai societăţii. 

Antim numeşte mănăstirea roada ostenelelor mele celor multe 11%, pe care a 
închinat-o numai lui Hristos, ca Celuia ce iaste Stăpân a toate ci şi doreşte, prin urmare, 
să fie nestăpânită de niciun fel de obraz, nici de domnul ţării, nici de arhiereul care va fi 


1135 ; : ; 
„ aceasta sub amenințarea blestemului, pentru cei 


după vremi, nici de vreunul din boiari 

care ar îndrăzni să calce decizia lui. 
Egumenul mănăstirii urma să fie secodat de cinci epitropi din ceata neguțătorească 

1155, pe care Antim îi şi numeşte, pentru acea vreme — dar ale căror nume nu semnifică nimic 


pentru noi astăzi — şi care să aibă datorie de doao ori într-un an, la S-ti Gheorghe şi la S-ti 





1128 Virgil Cândea, Melcul, raza şi steaua, în: Arhimandrit Sofian Boghiu, Sfântul Antim Ivireanul şi 
Mănăstirea Tuturor Sfinţilor, volum tipărit cu binecuvântarea PFP Teoctist, Patriarhul Bisericii Ortodoxe 
Române, Ed. Bizantină, Bucureşti, 2005, p. 171. 

Dimitrie, să fie ostenitori pentru dragostea lui Dumnezeu şi a Besericii, să meargă să 
cerceteze pe egumenul şi să-i ia seama pentru tot venitul şi cheltuiala casei şi să însemneze 
într-un catastih stătător, venitul şi toată cheltuiala pe scurt şi cu înțelegere..." 

Epitropii aveau dreptul, dacă observau nereguli în conducerea mănăstirii, să ceară 
domnitorului şi mitropolitului înlăturarea egumenului respectiv, iar acesta să se pedepsească 
ca o slugă leneşă şi vicleană, care au îngropat talantul domnului său şi ca un fur de sfinte şi 
răpitor şi năpăstuitor al săracilor, pentru ca să vază şi alţii şi să se îndrepteze; căci noi am 
hotărât acel venit al casei să fie al săracilor, precum însemnăm mai jos 15. 

În curtea mănăstirii, Antim stabileşte să locuiască într-o parte egumenul şi monahii, 
iar în alta slugile de care era nevoie pentru treburile mănăstirii şi care, fieştecarele să aibă 
hrana sa din casă şi simbriia după cum s-ar socoti că ar fi mulțemiţi LI 

Iar la slujbă să fie în strana mare, doi ieromonahi greci, care să cânte — evident — în 
greceşte, şi în strana mică doi preoți de mir români, să cânte slujba rumâneşte piu 
precizându-se chiar că aceşti doi preoți de mir sunt cei care slujiseră, mai înainte de zidirea 
mănăstirii, la acea biserică din lemn, Sf. Nicolae, care fusese în acel loc, şi că n-am vrut să-i 
lipsim pe acei preoț din mahala, pentru mângâiarea lor şi pentru odihna mahalagiilor şi li 
s-au rânduit să ia simbrie fieştecarele de an câte taleri 20 şi câte şase chile de pâine pentru 
mâncare 1, îngăduindu-li-se şi să ia de sărindar fieştecarele câte un taler 12. 

După ce stabileşte această rânduială în mănăstire, primul lucru de care se îngrijeşte 
Antim este învăţătura copiilor. Cunoscând foarte bine cât de precară era educaţia în acele 
timpuri şi starea de pauperitate în care trăiau mulți oameni, care nu puteau avea posibilități 
de a învăţa carte — şi am văzut cât de mult deplângea „prostia”, „neînvăţătura” şi 
„neslovenirea” —, mitropolitul dorea să dea o şansă celor care vroiau să se instruiască. Astfel, 
el decide: La trei copii săraci, ce vor să înveţe carte, să li se dea câte şase bani de zi, de 
mâncare, şi la Paşi câte o dulamă de aba, de 2 zloți şi câte un işlic şi câte o păreche de 
cizme. Şi aceşti 3 copii să nu fie mai mici de zece ani, nici mai mari de 15. Şi această milă 
să li se facă până în patru ani, că într-atâta vreme poate să înveţe şi sloveneşte şi rumâneşte 
şi apoi să se pue alţii la loc "®. 

Încă mai stabilea şi ca, la vremea căsătoriei să-i dea cinsprăzece taleri, să-i fie la 

nuntă ajutoriu `, iar în cazul în care vreunul din ei dorea să devină preot, să i se dea 


deosebi alte 13 taleri (...) şi să pomenească pre domnul carele va fi şi aceste 5 nume: loann, 


za pe 7 : 3 3 Sa i 1145 
Mariia, Macarie ieromonah, Theodosie arhiereu şi Anthim păcătosul arhiereu *. 

Va solicita pomenirea acestor nume şi în ziua de 3 septembrie, în care este sărbătorit 
Sf. Sfinţit Mc. Antim al Nicomidiei!!%. 

De aici, din acest pomelnic, s-a putut afla că numele părinților săi era loan şi Maria, 
cât despre Macarie ieromonahul, s-au făcut mai multe presupuneri asupra identităţii sale, 
însă nu vom relua această discuţie, cu atât mai mult cu cât nu putem ajunge la un rezultat 
convingător. 

Antim are grijă ca acei copii, care învățau în mănăstire, să fie educați de unul dintre 


3 2 s > ; i = n r E as. 1147 
cei doi preoţi de mir, care trebuia să-i învețe carte şi alte rânduieli ale Besericii „iar 


cărţile de învățătura copiilor să fie din casă 1145 adică ale mănăstirii. 

Pentru familiile sărace, care nu aveau posibilități materiale pentru a-şi îngropa 
morţii, mitropolitul stipulează ca să se cheltuiască din casă trei sute de bani. Cu doao sute 
de bani să cumpere lumânări şi pânză şi altele ce ar trebui, iar o sută de bani să-i ia preotul 
acela la care beserică se va îngropa acel sărac, să-i facă căzuta pogrebanie [parastas] şi 3 
liturghii: a treia zi, a nooa zi şi la 40 de zile !'9. Aceasta pentru ca — zice el — oamenii săraci 
aflaţi în această grea situaţie, să nu mai fie purtaţi pe ulite ca să cerşească, pentru a-şi putea 
înmormânta pe cei adormiti, de care lucru necuvios râd neamurile [necreştinii]! 15. 

Nu sunt trecuţi cu vederea în acest testament nici cei din închisori, alături de cei 
săraci şi de străni, faţă de care creştinii au primit poruncă să aibă grijă, pentru a intra în 
Împărăţia Cerului, ca unii ce au miluit pre cei săraci, au săturat pre cei flămânzi, au adăpat 
pre cei setoş, au îmbrăcat pre cei goi, au mângâiat pre cei străini şi au căutat pre bolnavi şi 
[pe cei] închişi !!. Împlinind porunca Mântuitorului, Antim se preocupă de fiecare din 
aceste categorii. Deci pentru cei din închisori şi pentru săraci, în 52 de sâmbete şi de 
duminici, ce sunt într-un an, să se dea la puşcărie sâmbăta câte 20 de bani şi dumineca la 
săraci câte 13 bani 7. 

Pentru îmbrăcămintele celor goi, scrie ctitorul mănăstirii, la Joi mari să dea la trei 
săraci câte o dulamă de aba de un leu şi la trei fete sărace câte o roche de taleri 1 pol şi 
câte o păreche de cizme de taler pol, care fac taleri 9 15. Tot pentru tinerele fete fără 
posibilităţi materiale, se hotărăşte ca în toți anii, a dooa zi de S-tii Dimitrie, să se dea unii 
fete sărace, care va vrea să se mărite, atunce la nunta ei taleri cincisprăzece (în ziua de Sf. 
Dimitrie, fata doar anunţa că doreşte să i se facă această milostenie — n.n.) 115%. 





146 Cf. Idem, p. 333. 
147 Idem, p. 331. 

148 Thidem. 

14 Ibidem. 

150 [bidem. 

15! Idem, p. 327. 

152 Idem, p. 331. 

153 Idem, p. 332. 

154 Ibidem. 





242 


Nu sunt uitaţi, bineînţeles, nici pribegii din ţări străine: La trei străini  dintr-altă 
țară, când s-ar întâmpla să vie întâi aici în țară pentru milă, trei zile să aibă căutare din 
casă, de mâncare şi de băutură şi a treia zi să li se dea câte 30 de bani 115. 

Antim prescrie ca permanent să ardă, în biserica mănăstirii, trei candele, una în Sf. 
Altar înaintea Sfântului Agneţ 11% şi celelalte două la icoana Tuturor Sfinţilor şi, respectiv, 
la icoana celor patru Sfinţi: Sf. Nicolae, Sf. Antim, episcopul Nicomidiei, Sf. Alexie omul 
lui Dumnezeu şi Sf. Agata. S-a acreditat ideea — pe care am reprodus-o şi noi — că aceste 
două icoane au fost pictate de însuşi Antim Ivireanul, aparte de pictura întregii biserici, pe 
care a realizat-o Preda zugravul şi fiii săi. 

Cere, de asemenea să se facă slujbe deosebite pentru aceşti patru Sfinți, pomeniţi 
anterior (raţiunile pentru care ei erau cinstiţi în mod aparte le-am expus cu o altă ocazie), în 
zilele sărbătoririi lor, zile în care se făceau din nou milostenii la săraci şi la alte biserici. De 
ziua Sf. Antim, se împărțea la 40 de beserici câte un ort 1157 Ja Sf. Nicolae se dădeau la 
săraci 40 de bani 1, iar la zilele Sf. Agata şi ale Sf. Alexie, se dăruiau o costumaţie 
completă unei fete sărace, respectiv, unui băiat sărac şi treizeci de bani fiecăruia. Fata 
primea ie, roche, cizme şi brâu, iar băiatul cămaşă, izmene, dulamă, nădragi, cizme, işlic şi 
brâu |? 

În luna noiembrie, de asemenea, hotărăşte Antim, sub ameninţarea blestemului, ca să 
se facă Sf. Liturghie în toate zilele săptămânii şi în fiecare zi să fie pomeniţi dascălii şi 
învățătorii săi (luni), părinţii duhovniceşti (marţi), toţi cunoscuţii săi, prietenii şi făcătorii de 
bine (miercuri), toate slugile (Joi) şi cei pe care i-a nedreptăţit (vineri) şi în fiecare din aceste 
zile să se miluiască din nou cei săraci cu câte patruzeci de bani'!%. 

Ne-ar fi oare îngăduit să vedem în rânduiala tuturor acestor slujbe — şi poate şi a 
milosteniilor sau cel puţin a o parte din ele — un canon propriu, pe care l-a respectat cât a 
trăit şi pe care a dorit să fie continuat şi de urmaşi săi? Este de crezut că el se ruga astfel şi 
că, atât cât a putut, a ținut astfel slujbele. 

Despre puternicul simţ al dreptăţii cu care era înzestrat Antim, vorbeşte învederat şi 
această sentinţă: Las cu mare blestem ca cine va sluji la această casă, veri om bun va fi, veri 
rău, nici cu un mijloc să nu i se oprească simbriia pre cât va fi Slujit..., ci să aibă a-i da 
peste ce-i va face simbriia 1 taler mai mult şi 3 pite să-i fie de cale "€|. Iar în cazul în care 
un slujitor murea fiind încă la mănăstire, să aibă datorie casa să cheltuiască bani 300 să-l 
îngroape şi să-i facă şi 3 liturghii fără bani, a tria zi şi a nooa şi la 40. Iară lui ce-i va 
rămânea simbrie să nu-i fie plătit casa, au din hainele lui, au veri ce i-ar rămânea, mult- 





155 Ibidem. 

15 Idem, p. 333. 

157 Ibidem. 

15 Ibidem. 

1 Cf, Ibidem. 

160 Cf. Idem, p. 334. 
16l Ibidem. 

puțin, las cu blestem să nu să oprească nimic în casă, ci să se dea au la părinţii lui, de va 
avea, au la rudeniile lui [cei ce slujeau în mănăstire erau necăsătoriți, după prevederile lui 
Antim — n.n.], să facă cu iale ce vor vrea. Au de nu va avea pre nimeniea, să se dea toate la 
săraci, pentru sufletul lui... "®. 

Cei ce făceau daruri mănăstirii erau considerați de Antim în rând cu ctitorii: pentru 
că ei sunt ctitori, de vreme ce au miluit beserica 1%. Şi pentru aceştia a stabilit zile speciale 
de pomenire", 

După cum era şi firesc, mitropolitul se îngrijeşte îndeaproape şi de tipografie — avea 
şi litere greceşti, şi româneşti —, stipulând ce remuneraţie trebuie să primească tipograful 
împreună cu ajutoarele sale, dar, de va dori să imprime ceva din proprie inițiativă, să nu 
îndrăznească tipograful să tipărească vreo carte împotriva Besericii şi a legii noastre, 
măcar de i-ar da pe coală câte 100 de galbeni de aur. lar de va călca porunca, să fie al 
anathemii '%. Pentru a asigura perpetuarea acestui meşteşug al imprimării cărților, prin care 
se răspândea mult mai repede învăţătura şi cultura, decât prin manuscrise, Antim decide: Las 
cu blestem şi aceasta: să aibă datorie tipograful să înveţe merşterşugul tipografiei unul 
după altul, pentru ca să nu piară acest meşterşug din ţară, nici să se părăsească lucrul 
cărților, pentru folosul țării şi pentru ajutoriul casei 11. 

Şi tot din zelul mitropolitului şi din iubirea lui pentru carte şi pentru învăţătură 
izvorăşte şi decizia lui de a înzestra mănăstirea cu bibliotecă, despre care afirmă că doreşte 
să funcţioneze cu regim de împrumut, ceea ce nu ştim dacă a mai existat înainte: Câte cărți 
am lăsat în vivlioteca noastră, atâta greceşti, cât şi rumâneşti, după cum scriu în catastihul 
Besericii (acest catastih ar fi „primul catalog de bibliotecă atestat astfel în Țara 
Românească”! dar care nu s-a păstrat — n.n.) las cu blestem să nu îndrăznească să ia 
cineva vreuna să o înstrăineze. Iară de va trebui cuiva să i vreuna, au să cetească pre 
dânsa, au să o scrie, au să caute caute ceva într-însa, fără răvaş iscălit de la cela ce o cere, 
cu făgăduială cum că o va trimite înapoi şi cu vreme hotărâtă, să nu se dea. Şi să poarte 
grije să o ceară 1%. 

Antim solicita ca mitropolitul ţării să fie prezent, dacă se putea, la Sf. Liturghie a 
hramului şi la cea de a doua zi'1%, de unde probabil s-a păstrat obiceiul până astăzi ca 
patriarhul să fie prezent la hramul Mănăstirii. Se prevede ca cei bolnavi sau aflaţi pe patul de 
moarte să fie vizitaţi de egumen sau de unul dintre ieromonahi sau dintre preoţi şi să nu fie 





'% Idem, p. 334-335. 

16 Idem, p. 335. 

164 Ibidem. 

165 Idem, p. 335-336. 

1% Idem, p. 336. 

167 Aurelian Sacerdoțeanu, Antim Ivireanul arhivist, bibliotecar şi topograf, art. cit., p. 374. 
168 Opere, p. 336. 

'% Idem, p. 337. 

lăsaţi la o parte nici ţiganii, de vreme ce sunt şi ei botezați în numele Sfintei Troiţe şi sunt 
creştini ca şi noi ce 

Ctitorul nu pierde nimic din vedere în testamentul său; el prescrie toate câte 
considera că este bine să se săvârşească, în diferite situaţii: la moartea egumenului, la 
alegerea unui nou egumen sau a unui nou epitrop, pentru o gestionare corectă a venitului 
mănăstirii — pentru care stabilea ca zece la sută din venituri să fie economisite pentru a fi 
refolosite în caz de strâmtorare sau de calamitate!!! — etc. Starețul trebuia să nu fie vreun 
om strein... adecă svetagoreţ au sinait, au ierusalimitean, pentru multe pricini care s-ar 
putea întâmpla 1? 

Condescendenţa mitropolitului nostru față de cei aflaţi în nevoi merge până acolo 
încât dispune ca, în cazul în care veniturile Bisericii ar creşte foarte mult, în timp, atunci 
toate cele stipulate pentru a fi împărţite la săraci, sume de bani sau lucruri, să fie dublate 
numeric, pentru ca milostenia să fie pe măsura posibilităţilor sporite ale Mănăstirii: Jară 
Dumnezeu, Carele sărăceşte şi îmbogățește, smereşte şi înalță, de va îmbogăţi şi va înălța 
casa aceasta cu vreo milă mai mare, [încât] să aibă nişte câştiguri mai multe decât are 
acuma, din mila Sfinţiei-Sale, această rânduială a milosteniei ce s-au hotărât să se dea la 
săraci şi la altele câte scriem într-aceste capete, poruncim egumenului carele va fi după 
vremi să le îndoiască toate, pentru ca să se laude şi să se mărească mai mult numele Lui cel 
Sfânt şi Preasfânt 15. 

La primele treizeci şi două de capitole, Antim adaugă alte opt şi un cap osebit. 
Aceasta pentru că „până la 24 aprilie 1713, mitropolitul Antim redactase mai întâi 
așezământul cu cele 32 de capete”! "4, iar ulterior, „mai precis după 14 octombrie 1715, 
când Ştefan Cantacuzino confirmă însuşi acest aşezământ, mitropolitul redactează cele 8 
capete adiționale. Cât despre cap osebit, care are data 15 martie 1716, este limpede că vine 
după hrisovul din 4 martie 1716 al lui Nicolae Mavrocordat” '!”, 

Între altele, adaugă Antim, în aceste opt capitole, că nu trebuie să se facă, în 


IOI E EETA b ea S 
şi nici în curtea bisericii să nu se 


interiorul bisericii, morminte înalte au scrise cu slove 
facă morminte [în care] să se îngroape fietecine; că fiind curtea strâmtă, se grozăveşte 
locul, fără numai vreun om de cinste. Însă pietri iară să nu pue, ci să se îngroape creştinii la 
bolniță şi acolo să facă în toate sâmbetile un preot Sfânta Liturghie... Egumenul este 
avertizat în mai multe rânduri să nu dea pricină de sminteală oamenilor, ci să se comporte cu 


o corectitudine exemplară. 





170 Idem, p. 338. 

17 Idem, p. 340 

172 Idem, p. 341. 

133 Idem, p. 342-343. 

174 Aurelian Sacerdoțeanu, art. cit., p. 880. 
175 Thbidem. 

17 Opere, p. 345. 

177 Thbidem. 

Ceea ce la un moment dat prevedea Antim că s-ar putea întâmpla, anume creşterea 
considerabilă a veniturilor Mănăstirii, s-a şi întâmplat, mai repede decât se aştepta, printr-un 
hrisov al lui Nicolae Mavrocordat (era un gest politic al domnitorului, care, nici el, nu se 
aştepta să fie „adulat” în ţara de care era cu totul străin şi al cărei tron îl cumpărase cu bani 
grei, hrisov prin care spera, probabil, să-şi atragă simpatia mitropolitului), aceasta fiind 
raţiunea pentru care Antim a scris şi acel cap osebit, în care — după cum stabilise anterior — 
dispunea următoarele: câte mile sunt rânduite în cele 32 de capete să se facă pre an la 
săraci, să se îndoiască toate, pentru a măriei-sale vecinică pomenire şi a răposaţilor 
părinţilor măriei-sale 1%. La acestea a adăugat şi alte zile de pomenire şi rugăciuni pentru 
domnitor. 

Patriarhul ecumenic Cosma a aprobat, în septembrie 1714, toate reglementările 
stabilite de mitropolitul Antim Ivireanul cu privire la Mănăstirea Tuturor Sfinților, ctitoria 
sa.!!77 „Însă aici (în gramata patriarhală — n.n.), nu se vorbeşte de « aşezământ », ci « 
cuprinzând toate pe care le-a gândit cu dreptate în treizeci şi două de capete, însemnându-le 
şi scriindu-le, una câte una, în gramata lui arhierească iscălită şi sigilată, după însuşi al lui 
sfat ». În martie 1715, în acelaşi mod, confirmă şi Hrisant Notara, patriarhul Ierusalimului, 
care se referă şi la gramata confirmativă a patriarhului Cosma”! 150. 

Însă, la un an după asasinarea lui Antim, în octombrie 1717, noul patriarh ecumenic, 
Ieremia, împreună cu Hrisant, „anulează autocefalia Bisericii Tuturor Sfinţilor şi o pune sub 
oblăduirea mitropolitului Ungrovlahiei. (...) Înlăturând autocefalia, pentru toate celealte, 
mitropolitul Ungrovlahiei este dator « să păzească şi să facă neschimbate şi necălcate câte a 
orânduit (Sverăzaro) ctitorul Mănăstirii », Antim”! '®". 

Mai târziu, Mănăstirea va ajunge chiar metoc al Mănăstirii Argeşului, însă statutul 
său, aşa după cum i-a hărăzit ctitorul ei, a redevenit, astăzi, cel prevăzut în Aşezământ. 

Adeziunea lui Antim Ivireanul la progresul spiritual şi cultural al oamenilor simpli 
este evidentă, în modul cel mai clar cu putinţă. 

Dacă prescripţiile lui s-au păstrat intacte, măcar o perioadă de timp şi s-au respectat, 
mulți oameni au beneficiat de pe urma acestei — cu adevărat — strălucite minţi şi „lumina 
învățăturii”, cum spunea el, trebuie să fi pătruns în multe suflete. 

În orice caz, darurile lui s-au revărsat şi se revarsă încă, foarte îmbelşugat, peste 


oameni. 


1178 Idem, p. 346. 

11% Cf, Aurelian Sacerdoţeanu, art. cit., p. 878. 
1180 Ibidem. 

"15! Tbidem. 

III. 5. SFĂTUIRI CREŞTINE - POLITICE 


Antim Ivireanul este şi autorul unei pareneze în literatura noastră, scriind în tradiția 
iniţiată de domnitorul Neagoe Basarab, prin celebrele sale Învăţături către fiul său, 
Theodosie, pareneza fiind o specie foarte iubită în literatura bizantină, de unde a pătruns şi în 
cea slavă. 

Antim avea, de bună seamă, modele numeroase pentru a concepe această lucrare, el 
însuşi tipărind, în 1691, la Bucureşti, una dintre marile opere parenetice ale literaturii 
bizantine, A lui Vasile Macedoneanul, împăratul grecilor, Capitole îndemnătoare şeasezeci 
şi şase, către fiul său, Leon Înțeleptul, aceasta fiind chiar prima carte care menţionează 
numele şi prezenţa lui Antim la noi, şi pe care N. Șerbănescu o considera — am văzut la 
timpul potrivit — tipărită din dorinţa voievodului Constantin Brâncoveanu de a dărui fiilor săi 
un manual de comportament moral-duhovnicesc şi princiar, pe care el însuşi nu avea timpul 
necesar de a-l scrie. Lucrarea fusese tradusă în româneşte de către Dosoftei, pe la mijlocul 
secolului al XVII-lea!!*?. 

Aceste învățături, tipărite de Antim şi adresate împăratului Leon al VI-lea Filosoful, 
ar fi fost scrise, în opinia unora, de un alt autor, şi anume chiar de Sf. Fotie cel Marel155, 
patriarhul Constantinopulului, care, rechemat din exilul dureros ce îi fusese impus de acelaşi 
împărat Vasile Macedoneanul, a fost numit de acesta, din nou, profesor la Academia 
Magnaura şi, în acelaşi timp, şi al fiilor săi, Constantin, Leon şi Ştefan, Sf. Fotie fiind cea 
mai strălucită minte a vremii sale şi omul care a realizat o recenzie a tuturor cărților 
importante ale Antichității şi ale primului mileniu creştin (el a trăit între 820(?)-891), numită 
Miriobiblon sau Bibliotheca. Datorită staturii sale intelectuale şi spirituale impunătoare, 
având în vedere că s-a ocupat îndeaproape de educaţia lui Leon Filosoful, probabil de aceea 
mulți au fost înclinați să-i acorde paternitatea asupra învățăturilor amintite mai sus, cu atât 
mai mult cu cât Vasile Macedoneanul parvenise pe scara socială şi ajunsese la tron prin 
asasinarea predecesorului său. 

Literatura bizantină avea însă un fond important de astfel de capete (capitole) 
parenetice, între care se numărau Peri vasileias a lui Synesios, compusă pentru Arcadius, 
fiul Sfântului Theodosie cel Mare, Ekthesis Kephalaion parainetikOn a diaconului Agapet, 
cunoscând apoi ediţii numeroase în toată Europa — sau Paideia vasilike a Sf. Teofilact de 
Ohrida, dedicată lui Constantin Porfirogenetul — şi care a fost şi ea tipărită prima oară în 


1651 la Paris, în ediţie greco-latină!!5*. 


1182 Cf, N. A. Ursu, Dosoftei necunoscut, în rev. Cronica, nr. 6 (523), 6 februarie, 1976, apud. Al 
Andriescu, în studiu introductiv la Dosoftei, Opere, op. cit., p. XIV. 

1183 Cf, Dan Horia Mazilu, Recitind..., vol. IL, op. cit., p. 229. 

1184 Cf. Idem, p. 229-230. 

Împărații bizantini, unii dintre ei, au scris pareneze şi îi putem aminti pe Constantin 
Porfirogenetul (913-959), care scria pentru fiul său, Romanos (operă tradusă şi tipărită în 
secolul trecut, şi în limba română), sau pe Manuil al II-lea Paleologul, care, la 1417, era 
ultimul autor de pareneze din literatura bizantină, cu un veac înainte ca Neagoe Basarab să 
îşi redacteze opera sa'155. 

La începutul secolului al XII-lea, marele cneaz al Kievului, Vladimir Monomahul a 
dăruit patrimoniului cultural slav „unica scriere parenetică a literaturii ruse vechi”! 1%, 

În literatura noastră însă, Neagoe Basarab iniţiază un astfel de demers, deosebit de 
valoros din punct de vedere literar, în prima jumătate a secolului al XVI-lea, scriind în limba 
slavonă, demers pe care, „urmându-l scriitorii noştri vor străbate spațiul dintre cartea de 
învăţătură scrisă de Matei al Mirelor ori Sfaturile către Moise Movilă, compuse de fratele 
său, mitropolitul Petru, şi până la historiile veacului al XIX-lea”! 1%. 

Antim Ivireanul cunoştea cu siguranţă operele lui Synesios şi ale Sf. Teofilact — 
autori predilecţi, pe care îi citează în omiliile sale — dar erudiţia sa cuprindea, cu siguranţă, o 
listă mai vastă de autori şi opere parenetice, şi avea un model recent în cartea mitropolitului 
Petru Movilă al Kievului, care o scrisese pentru fratele său, Moise, domnul Moldovei. 

Autorul nostru îşi compune învăţăturile în versuri greceşti şi le adresează 
domnitorului Ştefan Cantacuzino, titlul complet fiind: Sfăruriri creştine-politice către Prea 
Credinciosul şi Prea Înălţatul Domn şi Stăpân a toată Ungro-Vlahia, loan Ştefan 
Cantacuzino Voievod, de Prea Sfinţitul şi păzitul de Dumnezeu Mitropolit, Antim din Ivir, în 
Prea Sfânta Mitropolie din Bucureşti, în anul mântuirii 1715 15. 

După versurile la stemă şi după introducerea autorului, lucrarea propriu-zisă este 
structurată în patru părţi, care evoluează în sens ascendent, într-un climax spiritual ce 
urmăreşte o pedagogie vizând desăvârşirea omului, a voievodului, în speţă. Primele trei părţi 
cuprind sfaturi şi învățături, pentru ca în a patra parte să fie introduse rugăciuni pentru toate 
zilele săptămânii, pe care domnitorul avea datoria să le rostească, dacă dorea să îşi sfinţească 
viaţa. 

Versurile la stemă scot în evidenţă cele trei însemne ce reprezentau investirea 
domnitorului cu putere, ca urmaş al vechilor împărați bizantini Cantacuzini (vulturul), ca 





1185 Cf. Idem, p. 228-230. 

1186 Idem, p. 230. 

1187 Idem, p. 228. 

1188 CF, traducerii lui Constantin Erbiceanu, în rev. Biserica Ortodoxă Română, XIV (1890-1891), p. 
334-355. Întrucât limba acestei traduceri, specifică epocii respective, sună foarte desuet pentru vorbitorul 
actual de limbă română, ne-am luat libertatea de a înlocui unii termeni care sunt cu totul anacronici, 
„diortosind” textul acestei traduceri, pentru a avea o perspectivă cât mai obiectivă asupra operei lui Antim, 
neobturată de factori lingvistici opționali. 

Citatele oferite sunt astfel îndreptate, fără a avea intenții minimalizante față de efortul înaintaşilor, al 
lui C. Erbiceanu, în speţă, care a tradus această lucrare antimiană. Deplângem, în acest sens, inexistenţa unei 
traduceri moderne, care să fie adăugată în volumul integral de opere al lui Antim. 

prinţ al Valahiei (corbul) şi ca apărător al credinţei şi al Bisericii lui Hristos (Crucea).!1%? 


Versurile par măgulitoare pentru noul voievod — care nu a domnit, de altfel, decât doi ani — 
dar sunt şi, implicit, un apel la responsabilitate şi demnitate. 

Introducerea lui Antim prezintă această carte ca pe o culegere de sfaturi şi învățături 
pe care a alcătuit-o ştiind, prea credinciosule şi iubitorule de Hristos domn, iubirea cea prea 
fierbinte şi dorinţa intrinsecă ce are Măria ta, ca să stăpânească în mod evlavios şi plăcut 
lui Dumnezeu pe supuşii pe care ţi i-a încredinţat Dumnezeu, cunoscând încă şi râvna ce 
are ca să-şi înfrumuseţeze moravurile cu înţelepciune şi cu o cultură demnă de o domnie 
1190 

Autorul afirmă următorul conţinut al lucrării sale: am adunat din sentințele vechilor 
filosofi şi dascăli (înţelepţi şi Sfinţi Părinţi, pentru că pe aceştia din urmă îi numeşte Antim 
dascălii Besericii noastre — n.n.) pe cele mai minunate şi mai potrivite, câte, adică, 
contribuie la o astfel de stăpânire şi am făcut o antologie de sfaturi din diferite cărți cu 
învățături. Şi câte învățături am adunat, le-am pus în stihuri simple politiceşti ritmate, 
pentru ca să fie mai uşor şi mai cu lesnire de ținut minte Ada 

Antim a avut — după cum am arătat — numeroase modele pentru această întreprindere 
scriitoricească, însă pareneza lui, vom vedea, nu este o compilaţie, ci chintesenţierea cu totul 
originală, a unora dintre cele mai importante învățături morale şi duhovniceşti ale 
Răsăritului ortodox, aşezate în acord cu situația de față. Ca în toate operele lui Antim, cartea 
esenţială care a stat la baza şi a acestei lucrări este tot Biblia, astfel încât cu greu îl putem 
acuza pe demnul mitropolit de compilaţie şi de lipsă de originalitate. 

Dar să pătrundem în materia textului, nu înainte însă de a face precizarea că Antim a 
făcut şi efortul realizării unui acrostih, în originalul grecesc: în fruntea stihurilor am pus 
titlul manualului prezent. Luând dar cineva întâia literă din fruntea fiecărui stih, va afla tot 
titlul întreg...!!”, iar titlul acrostihului (al primei secvenţe din lucrare) este : Smeritul 
Mitropolit al Ungro-Vlaiei Antim din Ivir, prea înălţatului şi prea iubitorului de Dumnezeu 
Domn şi Stăpân a toată Ungro-Vlahia, loan Ștefan Voievod Cantacuzino, în Sfântul Duh 
iubit şi binefăcător al smereniei noastre, har, milă şi ajutor de sus, de la Părintele cel 
Atotputernic, încă şi binecuvântare apostolică "”. 

Această primă parte a parenezei conţine numeroase parafraze scripturistice, în 
prelungirea cărora mitropolitul îşi ţese învăţăturile, avertizând că întâiul sfat este şi întâia 
poruncă a lui Dumnezeu: iubeşte, cinsteşte şi slăveşte pe Dumnezeu, Creatorul tău şi să 
aibă întotdeauna sufletul tău teamă de El; pentru că având teamă de El, devii şi înţelept în 
sineți, după proverb [cf. Deut. 6, 5 şi Pilde 1,7] 11%. 


1189 Cf, Idem, p. 334. 
11% Idem, p. 335. 

1191 Idem, p. 335. 
11? Ibidem. 

1193 Ibidem. 

119% Idem, p. 336. 

Antim începe astfel pareneza sa de la respectarea poruncilor lui Dumnezeu şi mai 
ales de la cele mai înalte virtuţi creştine, iubirea şi frica de Dumnezeu şi continuă cu 
actualizarea perifrastică a unor învățături vechi şi nou-testamentare, împletite cu sfaturi 
morale şi politice, dar şi cu sentinţe teologice: niciodată să nu te juri... dacă voieşti să te 
mântui |cf. Mt, 5, 34] (...) Ochiul este lumină pentru trup |cf. Mt. 6, 22], domnia este 
sprijinul cetăţii. Deci ochiul sănătos ţine echilibrul trupului, iar domnitorul drept îşi 
întăreşte tronul său (se face o paralelă între vederea dreaptă, curată şi conducerea dreaptă — 
n.n.) Mare răsplată iei de la Dumnezeu pentru sufletul tău, dacă în viaţa ta vei judeca cu 
dreptate şi pe prieteni şi pe vrăjmaşi. Aruncă de la tine osânda şi clevetirea, ca pe un şarpe 
cu două capete... lubeşte pe supuşi cu omenie... Supărarea sălbatică să nu te cuprindă 
niciodată... Modest, blând şi liniştit să fii cu cei buni... Să ai sfetnici buni... Îndepărtează pe 
boieri de la nedreptate... Să domneşti, prea puternice, cât mai mult prin iubire... "”. 

În concepţia autorului, voievodul trebuia să fie ca soarele şi ca ochiul care vede toate 
şi alege dreptatea (Proprietatea soarelui este să strălucească, iar a domnului bun este de a 
se îngriji de toţi 1196), deoarece era necesar ca el să aibă cunoştinţa lucrurilor care se 
petreceau în ţara sa, dar şi rațiunea şi discernământul de a o conduce. 

Era concepţia străveche, bizantină, pe care o enunţă şi Dimitrie Cantemir: ...că 
precum lumina soarelui să are cătră alalte stele, aşe chipul împăratului cătră senatori şi 
alalți supuşi ieste, şi precum în prezenţiia lui toate să fac nevădzute, iar în lipsa lui cea cât 
de mică şi de departe lumineadză şi scânteiadză, aşe înaintea feții împăratului toate 
chipurile supuşilor să micşoreadză şi toată gura slobodă să înfiâneadză |. 

Autorul are extraordinara capacitate de a îmbina sfaturi morale cu îndrumări 
duhovniceşti şi cu învățături asupra strategiei politice şi militare pe care trebuie să o adopte 
voievodul, în consens cu politica internă şi externă la care trebuia să recurgă, întâietate 
având însă întotdeauna învăţăturile creştineşti, a căror respectare atrage binecuvântarea 
divină, mila şi ajutorul dumnezeiesc în toate acţiunile întreprinse de domnitor. 

Astfel, domnul este consiliat să cugete şi să filosofeze asupra naturii umane şi a 
statutului său între semenii săi, care, în funcție de perspectiva adoptată, poate fi considerat 
privilegiat sau nu: întotdeauna cugetă asupra firii omului, că este făcut din ţărână, şi 
urmează celor buni. Urmează faptele cele bune ale împăraţilor... Îngrijeşte-te a-ți 
înfrumuseța viaţa ta cu lucruri bune, oricâte vei putea, până când eşti în viaţă... 
[domnitorul] să aibă iubire sinceră, din inimă... Fă-te exemplu bun al strămoşilor tăi... 
Sentimentul de compătimire către cei mici cu dreptate s-a lăudat de către filosofi... lubeşte 
pe prieteni ca pe tine însuţi... Pentru cei buni, lumea se consideră noapte şi pedeapsă, dar 
pentru cei răi cu viaţa, se consideră ca paradis. (...) Socoteşte virtutea ca singura nobleţe... 
Să ştii, fiul meu, că toate sunt trecătoare în lume, nestabile, nesigure, pline de toată nevoia; 


1195 Idem, p. 336-337. 

11% Idem, p. 336. 

1197 Dimitrie Cantemir, Istoria ieroglifică, ediţie îngrijită de P.P Panaitescu şi I. Verdeş, studiu 
introductiv de Adriana Babeţi, Ed. Minerva, Bucureşti, 1997, p. 35-36. 

liniştite, sigure, bune şi adevărate sunt cele viitoare, imuabile. Lumea este o privelişte, după 
Teologul Grigorie, iar noi ca nişte negustori, în această lume falsă. Dând cele trecătoare, 
luăm Împărăţia...Binefacerea învinge moartea, cum zice Solomon, şi îl aseamănă pe om cu 
Dumnezeul cel viu... Acum, fiindcă te afli în această stăpânire, iei decizii şi ai putere în 
domnie, fă-te trandafirul virtuţii şi floarea binefacerii, pentru ca să te faci şi fiu al 
Împărăției de sus. 

Gândeşte-te cum că au trecut toate împărăţiile, s-au sfărâmat ca visul şi stăpânirile 
(cunoscutul topos al deşertăciunii deşertăciunilor şi al vieţii ca vis, pe care îl întâlnim, în 
literatura noastră, şi la Miron Costin, în poemul „Viaţa lumii” dar şi la Eminescu, cu 
predilecție în poemul „Memento mori” — n.n.), iar lucrarea virtuoasă trăieşte şi persistă. 
(...) Mulţi domnitori au fost în această domnie, dar puţini au câştigat Împărăţiia de sus. (...) 
Prea luminate şi prea puternice, având trupul muritor, iar sufletul cu totul nemuritor, în toţi 
vecii, caută Să-ţi luminezi şi sufletul tău cel nemuritor. De ai şi ajuns domnitor şi de te vei 
face şi împărat, ai să laşi viaţa şi ai să iei numai trei coți de pământ! dA 

Parcă erau aceste cuvinte spuse cu glas de foc şi ele aveau să se împlinească în 
curând! Mărirea lui Ştefan Cantacuzino va trece foarte repede, iar el urma să fie mazilit după 
nici doi ani de domnie şi omorât prin sugrumare în beciurile unei închisori din Istanbul. 

Aceste sentinţe şi cugetări asupra naturii duble a omului, materială şi spirituală în 
acelaşi timp, şi asupra vieţii şi a morţii, străbat ca un fir roşu întreaga construcţie a acestei 
opere parenetice şi sunt un avertisment dur pentru a lua seama la adevăratele coordonate 
spirituale ale existenţei şi a nu se îmbăta de putere şi pentru a avea în minte aceste 
considerente totdeauna în momentele decizionale, în orice situaţie. 

Ele punctează traseul propedeutic al lui Antim şi sunt aşezate, în discursul parenetic, 
cu o precizie didascalică remarcabilă şi cu o justeţe psihologică şi pedagogică extrem de 
lăudabilă, astfel încât au efectul unei supravegheri neîncetate asupra conştiinţei celui ce 
lecturează aceste pagini — de altfel, spre sfârşitul cărţii, autorul va pretinde o lectură 
periodică a acestor texte, din partea voievodului consiliat, pentru a putea fi eficace cu 
adevărat aceste învățături, eficacitate sporită — cu o fină şi subtilă rațiune psihologică — prin 
versificarea sentinţelor, spre consolidarea lor în memorie. 

Mitropolitul adoptă o tactică pedagogică imbatabilă atunci când, în loc să grupeze 
învăţăturile sale după sens şi funcționalitate, el face să alterneze sfaturile duhovniceşti cu 
cele morale şi cu îndrumările privitoare la aspectul administrativ şi politic al lucrurilor, astfel 
încât să confere impresia unui complex organic, nediferenţiat, nescindat de taxonomii pur 
raţionaliste, având asemănarea vieţii în desfăşurarea ei naturală, fără schizoidii 
intelectualiste forţate. 

Ca pe un portativ ascendent şi descendent, Antim coboară de la tonurile înalte şi 
foarte severe ale consideraţiilor reproduse anterior, către lucruri mai pământeşti, care rămân 





1198 C, Erbiceanu, Maximele şi sentinţele lui Antim Ivireanul, op. cit., p. 338-343. 

însă totdeauna suspendate de o oglindă celestă, în care se reflectă consecinţele lor, ale 
tuturor actelor umane. 

Această alternanță permite atât momente de reflecţie şi de adâncire în cugetare, cât şi 
momente de atenție maximă sau de contemplare mută, atunci când mitropolitul prescrie 
voievodului: Înțelept judecător să-ţi fii ție însuţi.(...) Judecă mai înainte faptele tale ca în 
oglindă, iar lucrările netrebnice alungă-le ca pe furi.(...) Să consideri pe supuşii tăi ca pe 
fiii tăi. Dacă vrei să fii îmbogăţit cu toate darurile de la Dumnezeu, tratează cu cinste pe 
sărmanii străini, pentru ca să laude pretutindeni noblețea neamului tău. Numele tău bun, 
blând şi ospitalier auzindu-se pretutindeni, să alerge la tine din toate marginile lumii. Se 
chinuie nefericiții în locurile necredincioşilor. (...) Ca un părinte fii lor îndurător, fă-te 
blând asupra lor, fie-ţi milă de copiii tăi. (Antim avea încă înaintea ochilor comportamentul 
plin de condescendenţă al lui Constantin Brâncoveanu faţă de cei care îi solicitau ajutorul şi 
spera ca noul domnitor să urmeze în această virtute pe marele voievod şi martir ce domnise 
înaintea lui — n.n.) (...) 

Numai frica de Dumnezeu să o ai în sufletul tău, pe care să o ai şi ca liman în viaţa 
ta. (...) Cunoaşte şi iubeşte pe Dumnezeu cu dor, după cum voieşte... (Antim insistă pe 
cunoaştere, pentru că iubirea de Dumnezeu vine din cunoaşterea Lui şi nu din ignoranță, iar 
erudiţia teologică este imperios necesară pentru înţelegere, din care vine iubirea — n.n.) 
Aruncă din amintirea ta invidia... iartă pe duşmanul tău... Să nu fie nesăţios (omul 
credincios, nici voievodul — n.n.) (...) 

Prin trei lucruri bune se cunoaşte, de toţi, conducerea cea bună, după filosofi: dacă 
se găseşte pâine cu îmbelşugare în piaţă, justiție luminată în tot locul şi dacă siguranța 
există pretutindeni, pentru ca să umble oamenii fără frică şi fără anevoinţă. (...) 
Binefacerile şi toate dăruirile, ca nişte peceţi închid gurile vrăjmaşilor. (...) Afaceri 
necugetate să nu faci fiind pe tron, ci te sfătuieşte întotdeauna cu cei ce se tem de 
Dumnezeu. Fugi de îngâmfare şi de mărirea deşartă... Dacă te sfătuieşti cu doctori 
sufleteşti, te faci ascultător al poruncilor celor bune şi vei învăţa de la ei ce trebuie să faci, 
cum trebuie să te porți şi ce fapte sufleteşti să săvârşeşti ca să câştigi viața veşnică. 
Virtutea, o, fiule, este liniştea sufletului, cuviința domnitorului şi a tuturor celor ce se 
mântuiesc. (...) Sileşte-te, întrece-i pe toţi în bunătate, dacă voieşti să câştigi mare biruinţă 
asupra vrăjmaşilor. (Se pretinde de la domnitor să fie la înălţimea prerogativelor sale şi să 
îndeplinească o exigenţă cu mult mai mare decât un om obişnuit, pe măsura statutului său în 
societate, înaintea lui Dumnezeu şi înaintea oamenilor — n.n.) 

O, fiule, caută să învingi mai întâi patimile, să fii blând şi îndurător către supuşii tăi. 
(...) Model, lumină, exemplu fii oilor tale, spre a lumina ca soarle faptele tale; să ai prieteni 
ai tăi, buni şi credincioşi slujitori, dintre aceia ce s-au arătat credincioşi către alți 
domnitori. Pe omul pe care-l iubeşti, fă-ţi-l prieten, laudă-l cu plăcere şi îl cinsteşte. Căci 
începutul iubirii este lauda... (aici nu e vorba de a linguşi pe cineva, ci de faptul că e nevoie 
ca cel apreciat şi iubit să cunoască acest lucru, pentru ca să nu se întristeze şi să se 
îndepărteze crezând că nu este apreciat la adevărata valoare, ci acela care îşi vede virtuțile 

recunoscute şi puse în valoare, se bucură şi se arată cu atât mai credincios prieten; aici 
vedem un mod de a gândi al celor vechi care ne poate lumina multe necunoscute şi care se 
referă la adevărata prietenie şi la dragostea sinceră între oameni, sentimente pe care noi le 
recunoaştem mai greu astăzi şi faţă de care ne ascundem cu „pudoare” postmodernă — n.n.) ; 
„„„să ai prieteni ai tăi pe cei ce spun adevărul... Să ai pe Dumnezeu ajutor şi nu vei avea 
război niciodată. ...fugi de iubirea de argint ca de o fiară, de mânie ca de ceva fosrte 
sălbatic, şi de patimă. (...) 

Ridică-le nedreptatea |celor săraci] şi-i eliberează, trimițând boieri drepți, care 
curând îi vor scăpa. (...) Totdeauna evită pe oamenii linguşitori, nedrepți, mincinoşi şi pe 
cei prea desfrânaţi (pentru că aceştia pot fi lesne corupți — n.n.)... Linguşitorul este ca o 
ciocănitoare, iar mincinosul ca un tâlhar, nedreptul ca un mojic... (linguşitorul te face 
găunos, dacă te culci pe o ureche crezând laudelor lui deşarte, mincinosul îţi fură avuţia fie a 
păcii interioare, fie a prieteniei cu cineva, sau chiar mai mult decât atât, dacă te pleci 
vorbelor lui, iar nedreptul nu poate fi decât lipsit de subtilitatea sentimentelor şi a 
moravurilor frumoase, pentru că el nu urmăreşte decât scopurile lui egoiste — n.n.) 

Cel ce se adună cu oamenii cei buni se civilizează, se cinsteşte, îşi înfrumusețează 
obiceiurile. Să cunoşti ca mare medicament la întristările tale, vindecarea cea bună şi 
plăcută lui Dumnezeu, care e fericirea desăvârşită a domnitorilor, să dea toată dreptatea 
supușilor. Prietenia celor neciopliți are o temelie putredă, de aceea ia sfat de la înţelepţi şi 
de la oamenii cu experienţă 11%. 

Rădăcina binelui şi a fericirii, inclusiv a celei pământeşti, se află — după cum se poate 
lesne observa — în virtute şi anume în virtuțile creştineşti. Frazele sunt astfel construite, ca 
din rădăcina unei virtuţi sau a unei porunci divine să răsară, cum ar spune autorul, floarea 
binelui public şi a fericirii personale a domnitorului, de care soarta poporului este legată 
inextricabil.Sunt reglementate atitudinea şi comportamentul pe care voievodul trebuie să le 
adopte în interacţiunea sa cu istoria şi cu societatea contemporană lui, în special cu ceilalţi 
factori de decizie interni şi cu cei externi, dar şi cu populaţia anonimă, dar a cărei guvernare 
înţeleaptă are consecinţe gigantice atât în imediat, cât şi în eternitate, pentru persoana 
domnitorului, dar şi pentru oameni. 

Înţelepciunea se cultivă, iar conservarea unei situaţii prospere pe plan intern şi 
pacifice în context internaţional, se face prin înconjurarea domnului de o societate nobilă, în 
purtări şi caracter, cultă, erudită, virtuoasă, care a dovedit loaialitate şi credință, care 
preţuieşte adevărul, dreptatea şi sinceritatea, fără a face din abilitatea politică un lucru 
pervers. Toate aceste virtuţi se obţin şi se păstrează numai prin credinţă, prin cugetarea 
neîncetată la Dumnezeu, la condiţia umană şi la moarte. 

Viaţa e vis şi lumea e umbră trecătoare şi imuabil şi nemuritor este numai 
Dumnezeu, de care omul trebuie să atârne în orice clipă, pentru a fi fericit în eternitate, iar 
Antim afirmă cu tărie o alternativă creştină şi patristică la celebrul aforism al lui Socrate, 





11% Tbidem. 

susținând un adevăr incontestabil pentru cine vrea să îşi trăiască viaţa în Hristos: Acela se 
cunoaşte pe sine şi condiția sa, care ÎI cunoaşte mai întâi pe Creatorul său 1209; 

În descendența teologică a Sf. Părinți, mitropolitul proclamă că această cunoaştere de 
Dumnezeu vine în om atât din practicarea virtuților, cât şi din învățătura teologiei: Virtutea 
este foarte bună, bună este însă este însă şi ştiinţa, care creşte prin învăţătură an 
Afirmația de mai sus poate fi înțeleasă şi în sens isihast, întrucât adevărata cunoaştere de 
sine o dă omului numai teoptia (vederea lui Dumnezeu). 

Vom observa în continuare că sensul acestui discurs parenetic, ca şi în opera lui 
Neagoe Basarab, este unul spiritual, şi anume, tot sensul acestui discurs rezidă în faptul de a 
demonstra cum destinul unui domnitor este proniat de Dumnezeu, iar domnia este o cale ca 
oricare alta — deşi poate mai grea — către mântuire. Țelul unei domnii cât mai drepte şi mai 
aproape de desăvârşire nu este o prosperitate lejer obținută în manieră machiavelică, ci 
scopul unui parcurs voievodal triumfător este mântuirea domnitorului, ceea ce impune 
excluderea unei sinonimii între „triumfător” şi „triumfalist” şi reclamă repurtarea unei 
biruinţe duble, atât în plan orizontal, terestru, cât şi în plan vertical, spiritual. 

Sensul vieţii este în mântuire, pentru Antim, iar domnitorul are de parcurs o cale în 
care cel mai important moment îl constituie — ca pentru orice creştin — finalizarea. Însă 
această cale este împovărată de o responsabilitate cu mult mai mare, față de un destin 
oarecare. 

În a doua secvenţă a acestei opere parenetice — al cărei titlu este: Alte stihuri politice 
în alt chip. Trei stihuri despărțite cuprind o idee, având în începutul versului acest acrostih: 
„Mult doritul meu domnitor Ştefan” —, autorul subliniază încă şi mai pregnant faptul că 
domnia este un dar de la Dumnezeu. Anterior afirmase că domnia şi biruinţa le-ai luat de la 
Dumnezeu, pe care păzeşte-le ca pe o comoară !%?, dar acum precizează că domnitorul este 
icoana lui Dumnezeu pe pământ: Tip şi icoană vie a preaputernicului Dumnezeu este 
domnitorul cel drept, blând şi milostiv, căci astfel fiind, domnul este imaginea lui Dumnezeu 
pe pământ 5. 

Această credință este o moştenire bizantină. În Imperiul Roman de Răsărit, 
Dumnezeu, ca Împărat şi Stăpân al lumii, era Prototipul conducătorului pământesc, iar 
acesta era imaginea Lui, dar nu oricum şi în orice circumstanţe, ci numai atunci când el 
însuşi vroia să se asemene, prin bunătate, lui Dumnezeu. Binecuvântarea şi harul lui 
Dumnezeu şi mântuirea se pogoară, deci, către domnitor, numai atunci când el tinde spre 
Prototipul şi Imaginea sa cerească. 

Antim a mai exprimat această concepţie şi în omilii, anterior venirii la domnie a lui 
Ştefan Cantacuzino: împărățiia iaste un dar desăvârşit, carele să pogoară de sus, de la 


1200 Idem, p. 339. 

120! Ibidem. 

1202 Idem, p. 341. 

1203 Idem, p. 344-345. 

CD s . EA ia Dat E aa o A . . o . 
Părintele luminelor, asupra celor aleşi şi îmbunătăţiți “ ; iar în dedicația către acelaşi 
Ştefan Cantacuzino, din Ceaslovul tradus de el şi tipărit la Târgovişte, în 1715, mitropolitul 
face aceeaşi aserțiune, că domnia este o întruchipare în plan uman a atributului dumnezeiesc 
al puterii şi al stăpânirii: ... Dumnezeu, a Căruia eşti icoană vie pre pământ cu stăpânirea 

. ; 1205 
domniei ^”. 

Insă acest statut de conducător nu este un privilegiu, în mod automat, pentru 
domnitor, ci mai degrabă este o realitate constrângătoare la un comportament cât mai mult 
pe măsura unei asmenea demnități covârşitoare, pentru că reversul medaliei este cu atât mai 
grav cu cât demnitatea este mai mare, căci mulți domnitori au fost... dar puţini au câştigat 
a pi N ARI e 1206 
Împărăţiia de sus ©”. 

Această a doua secvenţă din excursul parenetic este mai scurtă decât prima şi ea 
aduce în discuţie, în general, aproximativ aceleaşi idei şi teme, cu unele variaţii. Apelul la 
cugetarea asupra morţii şi a condiției umane este nelipsit, însă pe o altă tonalitate: Lumea 
aceasta socoteşte-o călătorie şi cale, prin urmare să călătorim cu bine, pentru ca să fim 

3 4 ; RS 1207 
lăudați de cei ce vin după noi în lume * .. 

După ce anterior a surprins tema lumii ca vis şi deşertăciune, autorul apelează acum 
la un alt topos străvechi, ce defineşte instabilitatea lumii, şi anume cel al vieţii ca drum şi 
călătorie care se sfârşeşte într-un punct. Antim îl parafrazează chiar pe Sf. Antonie cel Mare 
afirmând: O, fiul meu! Gândeşte-te la acestea şi nu vei greşi, adu-ți aminte din ce eşti creat 

> ; ; E A E . ; „1208 
şi unde vei merge şi unde vei rămâne în veşnicie ©. 

Condiţia umană şi calitatea vieţii s-au degradat într-atât încât păcatul viclean 

3 A A T209 
urmează pe oameni ca umbra trupul nostru când ne plimbăm ~”. 

Domnitorul trebuie să aibă un foarte bun simţ de a discerne şi de a alege totdeauna ce 
este drept şi adevărat, căci un domnitor mare fără dreptate este ca un râu fără apă, după 

cum se exprimă mulțimea dascălilor învățați , iar mărinimia voievodului este bine să se 
împartă fără discriminare tuturor: Fii soare tuturor, întinde razele şi luminează cu faptele şi 
211 Tubirea adevărului este o calitate rară, 


dar esenţială pentru un conducător şi de aceea Antim îi cere domnitorului ţării: Pe cei ce 


3 & F N ; 3 i ei | 
cu binefacerile pe toţi supuşii tăi, şi pe cei străini 


trăiesc în timpul tău iubeşte-i şi cinsteşte-i, mai ales nu pe aceia care îţi laudă faptele tale, 


i SPLE. aA „ 1212 
ci pe aceia care te atacă şi-ţi dau sfaturi, când greşeşti . 





2 Opere, p. 86. 

205 Idem, p. 411. 

% Antim Ivireanul, Sfătuiri creştine-politice, op. cit., p. 343. 
207 Ibidem. 

2% Idem, p. 344. 

20 Idem, p. 345. 

210 Idem, p. 343-344. 

21 Idem, p. 144. 

22 Ibidem. 

Faţă de supuşi, voievodul trebuie să manifeste compasiune, ca să fie toți în linişte, 
pentru că îngrijirea păstorului este odihna turmei !*1%; pe prieteni şi pe cei ce s-au arătat 
vrednici trebuie să-i recompenseze cu demnități, pentru ca dregătoriile cele înalte să fie 
ocupate de oameni cinstitți şi credincioşi, iar ţara să fie administrată în pace'"!*, dar 
voievodul are a se feri de inamicul care se arată în calea ta grațios, blând, prietenos, ca 
înşelăciunea vulpii, pentru că cel ipocrit caută ocazie ca să te înşele 15. 

Însă de vrăjmaşii învinşi nu-ți bate joc, o, fiule, căci soarta este comună şi viitorul 


ap, 1216 
neprevăzut 


. Dar, mai mult decăt toate celelalte înfrumuseţează pe domn conştiinţa cea 
bună, dreaptă şi nesfâşiată, căci atunci bogăția şi cinstirile curg ca apa. Coroana 
încununează pe împărați şi domni, iar sufletul domnilor şi al celor mari îl încununează 
dreptatea dumnezeiască şi frumusețea sufletească *!. Cei nevoiaşi au nevoie de mângâiere 
şi de cuvinte de blândețe "5, iar pe cei clevetitori se cuvine ca domnul să-i alunge departe 
de sine, ca pe hoți Y”. 

În fine, cea de-a treia şi ultima secvenţă parenetică a acestei lucrări — pentru că a 
patra şi ultima este concepută ca o selecţie de rugăciuni ce urmau a fi rostite de domnitor — 
este dedicată exclusiv virtuţii rugăciuni, care are rolul de a-l desăvârşi pe om, care este 
culmea virtuţilor. Această a treia parte poartă titlul: Alte stihuri politice de opt silabe ritmate, 
tratând despre rugăciune, pentru că aceasta este virtutea principală şi aici mitropolitul face 
apologia rugăciunii, aducând în sprijinul său şi pe Sf. Apostol Iacov, pe Sf. Vasile cel Mare 
şi pe Sf. Ioan Gură de Aur. 

Mai întâi de toate, filosofează însă despre dubla natură umană, fizică şi spirituală şi 
despre existenţa unor îndoite virtuţi pe care trebuie să le cultive omul, atât sufleteşti, cât şi 
trupeşti, în conformitate cu această dublă fire omenească: Dumnezeu cel binefăcător şi 
Creator a toate, ne-a zidit dintru început luând ţărână din pământ şi ne-a insuflat duh prin 
suflare dumnezeiască şi ne-a creat cu o îndoită fire, într-o minunată amestecare. De aceea, 
prea luminate şi iubitorule de Dumnezeu, avem datorie în viaţă să înfrumuseţăm amândouă 
firile, şi sufletul şi trupul cel făcut din pământ, cu bune şi frumoase obiceiuri, cu mulțimea 
virtuţilor °”. 

După această lecţie despre natura umană, autorul trece la punerea în lumină a ceea ce 
el socoteşte a fi Jumnezeiască şi doamnă a virtuţilor, rugăciunea fierbinte şi curată adusă 


à 1221 
lui Dumnezeu A 





215 Tbidem. 

* Cf. Ibidem. 

Despre aceasta îşi învaţă princiarul ucenic: Aceasta curăță sufletul şi bucură pe Cel 
Înalt, nimiceşte păcatele şi înfrumuseţează pe om şi-l face în fiecare zi cu inima veselă şi cu 
mintea neprihănită şi de har luminată, care se înalță peste ceruri spre a-L vedea pe 
Dumnezeu, după cum spun toţi înţelepţii şi teologii, ca Vasile cel Mare, fala Cezareei °”. 

Despre rugăciunea cu mintea şi cu inima curată vorbeşte cel mai mult teologia 
marilor Părinţi isihaşti, întrucât ea conduce către extazul duhovnicesc şi către vederea 
luminii dumnezeieşti, iar Antim dogmatiseşte destul de mult în omilii despre acest lucru, 
mai ales în cele dedicate sărbătorii Schimbării la Faţă a Mântuitorului, fiind el însuşi un 
adept al rugăciunii neptice şi predicând despre vederea luminii dumnezeieşti, învățătură pe 
care, cu patru secole mai înainte, mai ales, o apărase cu tărie Sf. Grigorie Palama, împotriva 
adepților teologiei scolastice. 

În descendența Părinților neptici, Antim afirmă: Cât har nu vom câştiga, dacă ne 
vom ruga cum se cuvine? (...) Sfântul Duh vine prin voia lui Dumnezeu şi locuieşte în inimă 
şi o umple de mulțumire ea 

Antim Ivireanul pretinde voievodului să nu se limiteze la o singură lectură a acestor 
învățături şi sfaturi, ci, după cum el, mitropolitul, s-a ostenit şi am făcut aceste sentințe, 
numindu-le Antologie de învățături în versuri, adunând cugetările cele bune ale înțelepților, 
câte curățesc sufletul şi-l împodobesc pe om şi înfrumusețează pe domni în veci de veci *, 
la fel şi domnitorul, pentru a-şi imprima acestea în memorie şi în conştiinţă, trebuie să /e 
citeşti adesea şi să le studiezi, ca să petreci viaţă bună şi în mare fericire a 

Efortul lui Antim de a concepe această culegere parenetică este cât se poate de 
lăudabil şi de nobil, la acesta adăugându-se şi efortul literar de a scrie în versuri greceşti. E 
posibil ca tocmai dorinţa sa de a concepe această lucrare în versuri, pentru a ajuta memoria 
lectorului, să fi fost motivul pentru care nu a redactat această operă în română, care nu îi 
oferea încă, la acea vreme, posibilitatea de a egala aceste performanţe prozodice la care 
putea ajunge în limba greacă, pentru că, având în vedere diglosia domnitorilor, mitropolitul 
avea posibilitatea să recurgă la oricare dintre aceste două limbi şi nu de puţine ori a arătat că 
preferă româna, limbă în care şi-a rostit omiliile şi în care a scris cronograful dedicat lui 
Constantin Brâncoveanu. 

În primele două secvenţe ale acestei lucrări, predomină stilul sentenţios, care 
aminteşte foarte mult de Pi/dele Sfântului Solomon — o carte din canonul biblic care este 
citată de autor chiar de la debut —, în care sunt întreţesute învățături patristice şi filocalice, 
însă stilul filocalic este evident mai ales în penultima secvenţă, în care se tratează despre 
rugăciune. 

Învățăturile adresate de Antim Ivireanul lui Ştefan Cantacuzino nu se deosebesc în 
mod esenţial, ca mesaj, de cele ale lui Neagoe Basarab, nici în ceea ce priveşte problemele 


122 Ibidem. 
1223 Idem, p. 347. 
1224 Idem, p. 346. 
1225 Ibidem. 

moral-spirituale şi nici în ceea ce priveşte pe cele administrative şi politice, adică 
comportamentul care trebuie adoptat faţă de străini sau de boieri, faţă de supuşi sau de 
inamici, alegerea prietenilor şi a sfetnicilor, recunoştinţa față de cei care s-au dovedit 
credincioşi, etc. Dan Horia Mazilu este de părere că „Antim scrie, semnificativ, ca Neagoe 
Basarab”1226, 

Acelaşi exeget consideră că mitropolitul avea la dispoziţie copii foarte bune ale 
Învățăturilor lui Neagoe!” , dar şi faptul, că printre izvoarele la care a apelat autorul s-au 
aflat, cu certitudine, operele parenetice redactate de diaconul Agapet şi de Vasile 
Macedoneanul, dacă nu cumva, în ultimul caz, autorul este Sf. Fotie cel Mare!?%. 

S-a obiectat că Antim ar fi fost prea măgulitor față de un voievod ca Ştefan 
Cantacuzino, pe care istoria îl acuză de implicare în complotul care a dus la mazilirea şi 
uciderea lui Constantin Brâncoveanu şi a familiei lui. 

Însă considerăm că formulele reverenţioase instrumentate de autor sunt specifice 
stilului de adresare către domn, după cutuma vremii şi nici pe departe nu este vorba de 
„linguşire” sau vreun mod de a face „temenele” verbale, ceea ce nu îi era deloc caracteristic 
mitropolitului nostru. 

De altfel, am văzut că în toată această lucrare, nu există decât învățături şi îndemnuri, 
nu şi laude gratuite sau nemeritate la adresa voievodului. Antim scrie însă nu spre elogierea 
gratuită a voievodului, ci spre educarea şi trezirea lui la conştiinţa copleşitoarei 
responsabilităţi la care fusese chemat, acesta trebuind să se arate vrednic şi înaintea lui 
Dumnezeu, şi faţă de înaintaşi, precum şi faţă de contemporani. Nu este, în niciun caz o 
carte elogiatoare, ci una paideutică, chiar dacă unele formule par encomiastice, din 
perspectiva noastră istorică. 

Pe de altă parte, una este perspectiva noastră istorică şi alta este perspectiva lui 
Antim, care îşi punea mari speranţe în noul domnitor, care provenea dintr-o familie care îşi 
manifestase făţiş, de multe ori, aversiunea faţă de opresiunea otomană. El cinstea în Ştefan 
Cantacuzino pe domnitorul Valahiei, ca icoană a lui Dumnezeu pe pământ, după modelul 
împăraţilor creştini bizantini. 

Că speranţele sale i-au fost înşelate, acesta este un alt subiect, dar mitropolitul dorea 
sincer ca acesta să se arate vrednic de înalta demnitate la care fusese chemat, motiv pentru 
care scrie şi îi dedică această carte parenetică, deşi era bolnav şi se afla la o vârstă înaintată. 
Convingerea noastră este că Antim nu ştia de aportul pe care îl va fi avut Ştefan Cantacuzino 
la înlăturarea lui Brâncoveanu — întrucât astfel de intrigi se vor fi ţesut la curtea otomană în 
mare taină — sau dacă totuşi ar fi auzit ceva, în mod sigur nu credea în zvonuri, fiind purtat, 


mai ales, pe aripile năzuinţelor sale de eliberare de sub jugul păgânului 2%. 


1226 Dan Horia Mazilu, Introducere... op. cit., p. 124. 
1227 Idem, p. 122. 

1228 Cf. Idem, p. 125. 

122 Opere, p. 158. 

Facem aici observaţia că întotdeauna oamenii mari nu sunt atenţi la detalii mărunte şi 
perfide, refuză să analizeze sub microscop fiecare fir sau milimicron de noroi din mlaştina 
morală care se întinde în jurul lor. Este foarte sugestivă, în acest sens, afirmaţia pe care o 
făcea Del Chiaro despre Constantin Brâncoveanu: „Brâncoveanu era de o fire atât de naivă, 
că nu credea în posibilitatea unei trădări. Observai cu surprindere că la Curtea sa nu se ştia 
ce e secret de Stat.” în timp ce se ţeseau în jurul său „cursele întinse de acei ce rod ca 
viermii rădăcina ţării, şi cari erau invidioşi de mărinimia şi strălucirea lui 
(Brâncoveanu) ". 

E nevoie însă să remarcăm şi faptul că Antim nu a mai făcut un efort de anvergura 
celui depus pentru redactarea Chipurilor Vechiului şi Noului Testament, poate şi din cauza 
înaintării în vărstă, dar şi din cauză că personalitatea noului voievod nu era la fel de măreaţă 
ca cea a înaintaşului său, iar Antim era conştient de acest lucru. 

În capitolul ce va urma vom începe studiul operei care a adus cu adevărat faima lui 
Antim Ivireanul şi care l-a făcut să aibă un loc de cinste şi între filele istoriei literaturii 
române, nu numai în istoria Bisericii. Predicile lui Antim sunt importante şi ca document 
social, istoric şi literar, nu numai ca operă omiletică, dar ne vom concentra atenţia cel mai 
mult asupra virtuţilor literare şi stilistice şi asupra hermeneuticii profunde a textului, fără a 
neglija cu totul nici celelalte aspecte cu care acestea din urmă sunt în strânsă legătură şi care 
conturează foarte pregnant personalitatea autorului nostru, relevând un gânditor foarte 
adânc, pe lângă un erudit de mare clasă. 


III. 6. DIDANHII 


Motto: ...de gâtul meu spânzură sufletele voastre. 


Antim Ivireanul 


Eugen Negrici scria că „literatura veche, pentru a fi înţeleasă, trebuie mai întâi iubită. 
Consideraţiile stilistice sumare — făcute de pe mal — sunt semnul dragostei sumare”? 

Prin acest demers ne propunem să îl determinăm pe cititorul interesat, să se 
îndrăgostească de Antim Ivireanul, de cuvintele lui radiind lumină, de profunzimea 
conotaţiilor şi a sensurilor din omiliile sale, pe care nu intenţionăm să le epuizăm, lucrarea 


1230 Anton Maria del Chiaro, op. cit., p. 41. 
1231 Ibidem. 


1232 Rugen Negrici, op. cit., p. 5. 

aceasta fiind doar o invitaţie la o reflecţie şi mai adâncă asupra acestui capitol al literaturii 
noastre vechi, atât de însemnat pentru literatura şi cultura română în întregime. 

O observaţie foarte pertinentă asupra operei sale omiletice este că „acea teză a 
«accesibilităţii» oratoriei lui Antim Ivireanul (calificare ce a trecut netulburată dintr-o istorie 
a literaturii române în alta) trebuie reevaluată. (...) 

Fiindcă, altfel, predicile păstrate se prezintă ca nişte compuneri complexe, adesea 
complicate. Teologic, ele sunt absolut stimabile, limba română probând astfel putinţa 
reprezentării unor abstracţiuni filosofice. Stilistic, prin decorarea abundentă şi prin 
surprinzătoarele rafinări ale imaginilor, didahiile fac o onorabilă figură în literatura barocă. 
Retoric, cu structurile lor cuprinzând serii lungi de «figurae verborum» şi «figurae 
sententiarum», ele se plasează în şirul celor mai elaborate predici ale oratoriei europene”??? 

Vom urmări, pe parcursul acestei lucrări, să demonstrăm îndeaproape complexitatea 
didahiilor lui Antim, eliminând, implicit — încă o dată, dacă mai era nevoie — orice 
susceptibilitate în privinţa originalității, prin însăşi punerea în lumină a vastei sale 
competenţe teologico-literare şi a elaborărilor erudite şi acrivice ale omiliilor sale, care 
dovedesc adânca sa personalitate, neostoita cugetare — reflectată atât în originalitatea 
hermeneutică, cât şi în preocupările pentru înnoirea perpetuă a veşmântului literar în care 
trebuiau îmbrăcate didahiile —, şi conştiinţa profundă a necesităţii şi importanţei demersului 
său omiletic, într-un context cultural şi ecleziastic, în care limba greacă era predominantă. 

Vrem să dezminţim, în cele ce vor urma, acea teză a „accesibilităţii” operei oratorice 
a lui Antim, atât din punct de vedere literar, cât şi semantic, la nivelul semnificaţiilor 
teologico-filosofice. 

Autorul nostru, nu numai că operează asupra textului biblic, oferind interpretări şi 
soluţii hermeneutice dintre cele mai complexe — şi aici este de multe ori, personal, original, 
în raport cu literatura patristică vastă, la care apelează, după cum era şi firesc, în situaţii 
enunțate ca atare sau nu —, dar înseşi predicile sale sunt, aproape în întregime, o invitaţie la o 
hermeneutică abisală. 

În multe situaţii, exprimarea metaforică a autorului ascunde şi un „cifru” 
hermeneutic, pe lângă semnificaţia ei alegorică imediată, într-o anumită măsură 
recognoscibilă, şi pe lângă efectul stilistic covârşitor. 

Există, în textul antimian, multiple niveluri de adâncime, a căror explorare este 
departe de a fi facilă şi pe care o lectură superficială le va ignora întotdeauna, deoarece 
alegoria nu este mereu evidentă, fiind, nu de puţine ori, foarte subtil sugerată sau chiar într- 
un mod cu totul incomprehensibil pentru un public neavizat. Încântarea estetică, oricât de 
sublimă, nu constituie decât suprafaţa receptării textului, oglinda sa cu reflexivităţi adânci. 

Opera lui Antim este o capodoperă a limbii şi literaturii române şi a teologiei 
româneşti, într-un secol ce se caracteriza prin abundență oratorică, dar, paradoxal, prin 
ariditatea reprezentării sale, în mod semnificativ, în limba română. Considerăm însă că 





1233 Dan Horia Mazilu, Introducere ..., op. cit., p. 101. 

Antim şi-a depăşit veacul şi a intrat în istoria Bisericii şi a culturii române mai ales prin 
această operă omiletică, prin care nu numai că a răspuns unor nevoi vitale ale Eclesiei şi ale 
societăţii româneşti, dar s-a întrecut pe sine în conceperea acestui răspuns. 

Orizonturile de aşteptare, nu doar ale contemporanilor lui Antim, ci şi ale 
intelectualității noastre din perioada modernă, cu privire la acea epocă, suntem convinsă că 
erau mai modeste, şi acesta credem că este unul din motivele pentru care, chiar şi primii 
editori şi comentatori ai operei sale şi-au reținut entuziasmul, sub rezerva suspiciunii. 

Din cauza aceste „sensibilităţi” exagerate la posibile „fraude? în domeniul 
originalității, manifestate în special cu referire la literatura veche — şi nu este o atitudine 
recentă, ci o adevărată „tradiție? —, „istoria literaturii noastre, fără să-şi îndeplinească 
programul complet de valorificare, s-a cuprins de un estetism prematur. Mari tentative 
artistice au rămas neabsorbite, opere de o valoare autentică au rămas neobservate, deşi 
receptarea lor nu solicită abandonarea principiului estetic”17%%, ci dimpotrivă, îl potenţează, 
am zice. Încet-încet însă, acest „val întunecos” al neîncrederii se dă la o parte, pentru a ne 
lăsa să descoperim comoara ascunsă atâta timp sub auspiciile nefavorabile ale vremurilor şi 
ale judecății omeneşti. 

Tot mai mult, critica literară a descoperit virtuțile oratorice, lingvistice şi literare ale 
operei sale şi calităţile neîndoielnice scriitoriceşti ale ierarhului artist, punând punctul pe „i” 
şi susținând bogăţia semantică, complexitatea şi originalitatea ei, originalitate şi frumuseţe 
care vin să îmbogăţească un patrimoniu omiletic de tradiţie bizantină deosebit de amplu şi de 
complex. 

Acest patrimoniu a presupus, la început, prescrierea, începând cu primele secole ale 
mileniului al doilea, în slavonă bisericească de circulaţie la noi în ţară — iar mai târziu şi în 
română — a numeroase manuscrise (omiliare sau sbornice) conţinând scrierile unor mari 
oratori bisericeşti: Sf. Dionisie Areopagitul, Sf. Vasile cel Mare, Sf. Grigorie de Nazianz, Sf. 
Grigorie de Nyssa, Sf. loan Gură de Aur („Zlatoust”, în slavonă — manuscrisele cuprinzând 
textele sale fiind numite chiar „Zlatoust” sau „Zlatostrui” —, şi care „prezidează banchetul 
oratoriei religioase din manuscrise”!755), Sf. Atanasie cel Mare, Sf. Efrem Sirul, Sf. Chiril al 
Ierusalimului, Sf. Climent Alexandrinul, Sf. Chiril al Alexandriei, Sf. Proclu al 
Constantinopolului, Leontie de Bizanţ, Sf. Andrei Criteanul, Sf. Teodor Studitul, Sf. loan 
Damaschinul, Sf. Simeon Noul Teolog, Sf. Epifanie de Salamina, Sf. Nil Teologul, Sf. Fotie 
cel Mare, Sf. Grigorie Palama, etc”, 

Chiar şi simpla enumerare a acestor nume nu poate fi facilă. Aceştia erau mari retori, 
iar retorica nu era numai o știință a exprimării, „ci şi un instrumentar hermeneutic aplicat 


textului sacru” !””, 


1234 Eugen Negrici, op. cit., p. 256. 

1235 Dan Horia Mazilu, Proza oratorică în literatura română veche, Ed. Minerva, Bucureşti, 1986, vol. 
I, p. 84. 

1236 Cf, Idem, p. 48-49, 117, 132. 

Textele acestor Sfinți Părinţi şi ale altora au cunoscut un îndelung şi prolific proces 
de copiere: „Toţi «marii clasici» ai omileticii bizantine (...) sunt cuprinzător reprezentaţi în 
«sumarele» codicelor prescrise cu asiduitate în centrele de cultură românești” "S. 

Pe această tradiţie s-a întemeiat dezvoltarea ulterioară a oratoriei religioase la noi în 
ţară, în limba slavonă iniţial, apoi în limba română. În studierea acestor texte, trebuie să 
avem în vedere că „vechiul învățământ românesc excludea simplitatea. Scrierile patristice 
(...), textele teologice şi dogmatice, care au circulat frecvent în epoca veche, erau scrieri 
complicate...”12%5, a căror cunoaştere nu era o întreprindere facilă şi nu este nici astăzi. 

Predici în româneşte au fost susținute mai de mult. Se pare că şi Grigore Țamblac a 
predicat în română!"“, sosind la curtea lui Alexandru cel Bun, după 1401. 

Dan Horia Mazilu stabileşte începutul prozei oratorice româneşti scrise, de la 
Mucenicia Sfântului şi slăvitului Mucenic Ioan cel Nou, care a fost chinuit în Cetatea Albă 
(hagiografia fiind şi ea inserată în proza oratorică), chiar dacă textul a fost conceput iniţial în 
slavonă, al cărei autor este „Grigore monahul şi prezbiterul în marea Biserică a 
Moldovlahiei”"", bănuit la început a fi aceeaşi persoană cu Grigore Țamblac — „remarcabil 
reprezentant al elocinţei prerenascentiste de amvon”!7 — deşi această identificare a fost 
ulterior negată. Că s-a predicat — şi nu doar sporadic — în limba română, din vremuri mai 
vechi, chiar dacă nu ni s-au păstrat texte sau culegeri în acest sens (în afară de Cazanii), ne-o 
dovedeşte însă şi acea predică funebră din 1639, aparţinând lui Toader Diacul din 
Bistrița ”®. 

În 1581, Coresi tipărea Evanghelia cu învățătură, o colecție de omilii bizantine, ce 
reprezintă începutul Cazaniilor româneşti şi care era o adunare de texte din omiliile 
patriarhilor Ioan din Calcedon, Ioan Caleca, Filotei şi Calist — după ce, pe la 1567, tipărise 
Tâlcul Evangheliilor, tot o culegere de predici, având însă evidente influențe reformate. În 
1643, Varlaam imprimă binecunoscuta sa Cazanie, pe care o compune utilizând programatic 
izvoarele“, 

Varlaam al Ungrovlahiei, la rândul său, a susținut un puternic program de traducere 
în româneşte a unor opere ale lui Ioannikie Haleatovski, tipărind şi culegerea acestuia de 
predici sub titlul Cheia înțelesului (1678). „Cărţile de învăţătură” din secolele XVI şi XVII 


au fost acte de apărare a spiritualităţii româneşti'”*%, iar în secolul al XVIII-lea, Antim 
1246 


32 


Ivireanul este cel care, mai mult decât înaintaşii săi, „autohtonizează” oratoria de amvon 





238 Idem, p. 83. 

23 Idem, p. 117. 
2 Idem, p. 5. 

241 Cf. Idem, p. 86. 
22 Idem, p. 189. 
28 Cf. Idem, p. 86. 
244 Cf. Ibidem. 

245 Cf. Ibidem. 

246 CF, Ibidem. 

Dacă în cazul transpunerii în româneşte a cărţilor de cult, Antim desăvârşea un 
proces de formare a limbii cultice, la care îşi aduseseră aportul Coresi şi, într-o foarte mare 
măsură, Dosoftei, de data aceasta, acelaşi Antim desăvârşeşte un alt proces — inițiat de 
Coresi şi Varlaam — esenţial sub aspect religios, cultural şi lingvistic, cel al naționalizării 
predicii (al transformării omiliei într-un gen „naţional”, într-o epocă în care marii predicatori 
preferau greaca, ca limbă de expresie, după ce, secole de-a rândul, predominase slavona) şi 
al punerii în lumină a virtuților literare masive ale limbii române, urmând „scriitorului 
Varlaam”!*, care a făcut din Cazania sa, dar „limbii pe care o sluj Cale 

Antim înalță la un nivel foarte înalt oratoria religioasă românească: „prin didahiile 
sale, limba română este verificată şi sub aspectul potenţelor retorice, examen pe care îl trece 
printr-o ţinută artistică impecabilă”!"*, iar „debutul pe care îl face, prin el, retorica în cultura 
noastră, rămâne de domeniul genialităţii”! 250. 

Demersul nostru se înscrie în acest efort de recuperare, absolut necesară, a 
Didahiilor, cu afirmarea expresă a importanţei continuării şi mai asidue a unui studiu 
aprofundat al acestei opere şi al literaturii vechi, în general şi cu conştiinţa că trebuie „să 
priveghem la cartea lui de predici nelumite ca la căpătâiul celor faţă de care avem, târziu, 
sentimentul de a fi făcut puţin, prea puțin”! 

Şi dacă ni se pare că acest priveghi vine prea târziu, credem că ar trebui să avem 
conştiinţa eternității valorilor adevărate, cu atât mai mult cu cât vorbim, în acest caz, de un 
ierarh care a scris pentru a deschide tuturor accesul la veşnicie şi care ne priveşte de pe tăria 
Bisericii'“, unde a fost confirmat prin canonizare. 

El este primul Sfânt proclamat din literatura română — după care au urmat Dosoftei, 
Varlaam şi Neagoe Basarab — şi, fără reverență silită, e nevoie să analizăm cu atenţie şi 
dedicație, opera lui, care poate să caracterizeze o epocă şi un capitol din istoria literaturii 


noastre. 





241 Dan Horia Mazilu, Recitind literatura română veche, vol. II, Ed. Universităţii din Bucureşti, 1998, 
p. 350. 
248 Ibidem. 

29 Ton Dianu, Mitropolitul Antim Ivireanul, ctitor al retoricii culte româneşti, în rev. Glasul Bisericii, 
XL (1981), nr. 11-12, p. 1076. 

250 Ibidem. 

3I Eugen Negrici, op. cit., p. 257. 

24 Din negura de vremi, icoana vlădicăi Antim Ivireanul luminează cu raze de luceafăr tâmpla 





Bisericii Ortodoxe Române...” Cf. Pr. I. Ionescu, art. cit., p. 812. 


263 


HI. 6. 1. UNIVERSUL DIDAHIILOR 
ŞI UNICITATEA PERSONALISTĂ A UNIVERSULUI 


III. 6. 1. 1. Alegoria, portretul şi tabloul ca măiestrii artistice definitorii pentru 
opera omiletică a lui Antim 


Eugen Negrici afirma, în studiul citat, că, în Didahii, „literatura îşi face loc, în primul 
nivel, sub forma portretului şi a descrierii (naraţiunea e nesemnificativă), în al doilea rând 
sub forma pam/letelui şi a caracterelor, şi, în al treilea, ca imn religios”%?. 

Nicolae Manolescu vorbeşte — pe urmele acestui studiu —, de faptul că „nu numai 
naraţiunea, dar şi portretul şi descrierea sunt puţin semnificative la Antim”, considerând 
că centrul de greutate al operei îl constituie, din punct de vedere literar, „imnica didahiilor, 
rugăciunea, panegiricul şi lauda”!7%. 

Virtuţile imnologice şi poetice ale predicilor sunt cu adevărat remarcabile şi le vom 
evidenția pe parcurs, într-un mod implicit, prin semnalarea poetizată a unor pasaje pe care le 
vom considera ca fiind profund lirice şi poetice, demne de reperat într-o antologie imnică a 
literaturii noastre vechi — demers iniţiat deja de Eugen Negrici "25. 

În ce priveşte însă portretul şi descrierea, putem fi de acord că ele nu sunt 
semnificative, dacă suntem gata să le considerăm în înţelesul şi accepțiunea lor clasică, aşa 
cum cunoaştem, de pildă, portretele lui Grigore Ureche. 

Întâlnim la Antim — ca şi la Varlaam, de altfel, înaintea lui — câteva descrieri, a căror 
concizie le sustrage însă, de multe ori, catalogării lor ca atare. Despre portret însă trebuie să 
facem o discuţie mult mai extinsă, deoarece aici situaţia este mai complicată. 

Aparent, portretul este aproape absent din opera omiletică a mitropolitului. Nicolae 
Manolescu are, prin urmare, dreptate: portret, în sens clasic, aproape că nu există în didahii. 
Şi cu toate acestea avem să afirmăm un paradox — pe care însă nu-l vom lăsa nedemonstrat — 
anume că portretul este foarte frecvent în această operă a lui Antim, dar ne referim însă la 
portretul simbolic — sau „suprarealist”, în sens religios — şi alegoric. 

Avem să explicăm această afirmaţie. După cum am spus, Antim nu recurge niciodată 
la portretul clasic. În primul rând, „personajele” sale sunt excepţionale şi cei portretizaţi sunt 
Sfinţii — trebuie să precizăm că am aflat aceste portrete cu precădere în predicile 


encomiastice — şi aici portretul clasic nu-şi găseşte locul, pentru că virtuțile celor ce fac 


1253 Idem, p. 15. 

1254 Nicolae Manolescu, Istoria critică a literaturii române, Ed. Fundaţiei Culturale Române, 
Bucureşti, 1997, p. 57. 

1255 Ibidem. 


1256 Vezi Eugen Negrici, Poezia medievală în limba română, ed. Vlad & Vlad, Craiova, 1996. 

subiectul unei asemenea portretizări le depăşesc în mod evident pe cele estetico-fizionomice 
sau moral-umane ce alcătuiesc substanţa unui portret literar obişnuit. Cât despre defecte, ele 
sunt rare şi nu mai constituie decât o amintire vagă a unei apartenenţe depăşite la starea 
decăzută a firii umane nespiritualizate, deoarece aceste persoane fac parte în prezent din 
umanitatea restaurată. Să mărturisim şi noi cum că s-au aflat oarecare întinăciuni şi la 
soarele nostru cel de taină, la Petru...” , zice Antim la un moment dat, şi credem că e 
singurul exemplu de rememorare negativă, a cărei finalitate are însă tot un sens pozitiv. 

Portretul lor este, de aceea, întotdeauna unul alegoric şi am îndrăzni să spunem că 
este chiar „suprarealist” (în sensul în care se referă la o realitate „supramundană”, în care 
prezenţa elementului divin, a harului, schimbă esenţial datele problemei), alcătuit fiind din 
virtuţi morale şi teologice împletite cu trăsături mistico-simbolice, într-o arhitectură psihică 
şi spirituală care depăşeşte valenţele limbajului descriptiv obişnuit. 

În felul acesta, trebuie să recunoaştem că portretul antimian are trăsăturile sugestive 
ale transcendenţei iconografice, impunând un hieratism şi o tendinţă spre dematerializare, 
proprii tradiției ecleziastice, prin faptul că nu pune accentul pe corporalitate imagistică, ci pe 
supleţe hermeneutică. 

Astfel, portretul, în manieră antimiană, al Sfântului Nicolae — din prima didahie 
dedicată acestuia: Luna lui dechemvrie, 6. Cazanie la Sfântul Nicolae — are ca scop gruparea 
predicii în jurul comparaţiei dintre acesta şi imaginile simbolico-biblice, de la Matei 5, 14- 
15: cea a cetăţii întărite pe vârful muntelui şi cea a făcliei care nu se ascunde sub obroc: Pre 
aceste 4 bunătăţ ce-am zis mai Sus şi v-am spus a fieştecăriia puterea şi lucrarea, ca pre o 
piatră în patru fețe, care nu să poate mişca, ş-au zidit toț Sfinţii şi toft Drepții, ca nişte 
înţelepţi, casa bunătăţilor sale, şi, după cuvântul Evangheliei: „Să pogori ploae şi veniră 
râurile şi suflară vânturile şi loviră casa aceia şi nu căzu, că era întemeiată pre piatră”, 
care piatră iaste Hristos, după cum zice fericitul Pavel, dintru care înţelepţi şi Sfinţi şi 
Drepți iaste unul şi acest fericit şi de-a pururea pomenit, marele Nicolae, arhiereul Mirelor 
Lichiei, făcătoriul de minuni, a căruia pomenire săvârşim astăzi, întru acest sfânt locaş; 
carele stă deasupra muntelui Besericii ca o cetate păzită de Dumnezeu şi întărită de toate 
patru părțile cu 4 tunuri duhovniceşti: cu credinţa, cu nădejdia, cu dragostia şi cu 
smereniia. Şi cu tunul credinţii goneşte departe pre vrăjmaşii Besericii, pe eretici; cu tunul 
nădejdii aduce pre cei deznădăjduiț cătră Dumnezeu, cu tunul dragostei ajută celor săraci 
şi lipsiţ, cu tunul smereniei sue pre cei păcătoşi la ceriu. 

Stă nemișcat în muntele credinţii şi al nădejdii şi nu să poate ascunde, stă întemeiat 
în muntele dragostei şi al smereniei şi nu să poate pitula. Să vede de departe, că iaste la loc 
înalt; luminează ca o făclie aprinsă în casa Domnului, în curțile Dumnezeului nostru. 
Faptele lui bune strălucesc tuturor celor din casă, nu sunt ascunse sub obroc; luminează la 
toată lumea, ca lumina soarelui minunile lui. Cunoscute-s de toț facerile lui de bine şi 
milosteniile, primite-s de toț blândeţele lui şi să bucură toţ de pomenirea lui, după cum zice 





1257 Opere, p. 59. 

Solomon: „Lăudându-se dreptul, să veselesc noroadele ”. ÎI mărturisesc pre dânsul adevărul 
lucrurilor cum că iaste îndreptătoriul credinţii şi chipul blândeții şi dascălul înfrânării, 
precum îl cântă Beserica şi pentru aceia au agonisit prin smerenie cele înalte şi prin sărăcie 
cele bogate. Acesta au urmat Dascălului şi Învăţătoriului său, Hristos, Păstoriului celui bun 
şi adevărat, care ş-au pus sufletul pentru oi. Acesta au păzit porunca lui Dumnezeu 
desăvârşit şi L-au iubit şi pre Dânsul şi pre aproapele său, ca însuşi pre sine !**%. 

Aparentul constructivism al acestui fragment nu este decât o opţiune de a nu rămâne 
prea mult timp focalizaţi pe o singură imagine, de a nu atribui prea multă „materie” unei 
sugestii care se doreşte a fi pur spirituală. Este o tehnică de aglomerare simbolică, proprie lui 
Antim, care vrea să anuleze tendinţa de alunecare spre „întrupare” (spre imaginaţie grosieră) 
a minţii umane, care nu este infatigabilă în materie de alpinism spiritual şi hermeneutic, ci 
coboară repede spre imaginativ, impropriu vieţii mistice. 

Autorul glisează cu repeziciune pe un teren foarte variat, făcând „vizibil” inefabilul 
virtuţilor prin calitatea inedită a comparaţiilor şi „transparentizând” lucrurile, adică redând 
corpurilor de o soliditate neîndoielnică — precum casa, cetatea sau tunurile — transparenţa 
neaşteptată a inefabilului care ne parcurge realitatea, dar faţă de care, neînduhovniciţi, avem 
o senzaţie volatilă. Antim îşi permite chiar de a alătura imaginii biblice a cetăţii întărite, pe 
cea contemporană a tunurilor care păzesc cetatea, efectul scontat fiind unul percutant pentru 
ascultători, ca înţelegere a sensului indicat de predicator, dar care este anulat în plan 
imaginativ, de alăturarea celor patru virtuţi spirituale. 

Antagonismul derutant este şi mai puternic cu cât armele de război sunt în general 
valorificate, chiar şi în plan alegoric, în sens negativ, şi nu pozitiv, cum se întâmplă aici. 
Scopul lui Antim este acela de a eficientiza gândirea cu orice chip, pentru ca ea să nu 
rămână nefuncțională în monotonia abstracţiunilor teoretice şi nici să nu cadă în capcana 
senzualităţii portretistice sau descriptive, fie ea cât de redusă. 

După cum am spus, autorul schimbă imaginile cu foarte mare rapiditate, ceea ce duce 
la stabilizarea unei impresii generale, care transcende imaginile. În centrul lor se află 
comparaţia Sfântului Nicolae cu o cetate pe vârful muntelui şi apoi cu o făclie aprinsă în 
casă şi chiar cu lumina soarelui. Nu este, desigur, un portret în sens clasic, dar nicio simplă 
caracterizare sau o trecere în revistă a virtuţilor acestuia, nu este. 

L-am numi însă portret alegoric, deoarece urmăreşte criteriile portretului, eludând 
detaliile fizionomice sau aspectuale care ar însemna o ancorare într-un realism 
nesemnificativ. În mod sigur nu este o enumerare a virtuţilor, deoarece acestea sunt 
„personal-comunitare”, dacă pot să mă exprim astfel, adică aparţin atât Sfântului Nicolae, 
cât şi întregii comunităţi a Sfinților şi Drepţilor, după cum a precizat Antim. 

Spre sfârşitul acestui fragment citat, se dezvăluie, ca nişte simboluri în eflorescenţă, 
trăsături particulare, care au legătură cu biografia Sfântului Nicolae. Acestea indică modul 
prin care el a potenţat virtuțile, în interiorul, însă, al unui contur sanctiform. Personalitatea 

apare ca izbucnind din interiorul acestei dominante lumini solare a virtuţilor. De fapt, 
Sfântul este văzut ca având o poziție dominantă, la o altitudine spirituală de la care lumea 
întreagă este o panoramă pentru el şi el este o panoramă pentru lume. 

Fie că este ca o cetate în vârf de munte, fie ca o făclie aprinsă celor din casă — unde 
„casă” reprezintă universul —, fie ca lumina soarelui, poziţia lui este una atotcuprinzătoare. 
În lumina lui Dumnezeu fiind, Sfântul devine zărit şi nezărit în acelaşi timp: invizibil prin 
ceea ce este el cu adevărat în Împărăţia Cerurilor, vizibil prin conturul vieţii sale pământene, 
care însă nu îl mai poate caracteriza în „expansiunea” sa infinită. La aceasta se rezumă 
dilema şi ambiguitatea lui Antim în a putea reprezenta un portret clasic. El se străduieşte să 
imprime cât mai mult ascultătorului sugestia transcendenţei. Autorul urmăreşte mai degrabă 
realizarea unei icoane, din ale cărei „raze” îşi construieşte întreaga predică, acestea fiind, 
desigur, ilustrări ale acelor virtuţi amintite. 

Mergând mai departe, la o predică închinată Sfinților Apostoli Petru şi Pavel — 
intitulată Luna lui iunie, 29 de zile. Cazanie la Sfinţii Apostoli Petru şi Pavel — , observăm 
că imaginea centrală este tot o comparaţie simbolică, prin care protagoniştii acestui tablou, îi 
voiu asemâna cu cei doi luminători mari, adecă cu soarele şi cu luna '**. Întreaga predică 
este construită pe baza acestei comparații, susținând dezvoltarea alegorică a două portrete, 
de o mare frumuseţe plastică. Astfel: 

La capul cel dintâi al „Facerii” spune Moisi cum că Dumnezeu au făcut doi 
luminători mari: unul mai mare şi altul mai mic; şi pre cel mai mare, adecă pe soare, întru 
stăpânirea zilii, iar pre cel mai mic, adecă pre lună, întru stăpânirea nopții. Şi pre aceştea, 
i-au făcut pentru întărirea trebuincioasei chivernisiri a toată lumea. Și iarăşi acestaşi 
Dumnezeu, făcându-Se Om, au pus alţi doi luminători, pentru întărirea şi întemeierea 
Besericii: pre cel mai mare, adecă pre Petru, pentru ca să fie întru stăpânirea zilii a 
dumnezeeştii cunoştinţe întru jidovime; iar pre cel mai mic, adecă pre Pavel, întru 
stăpânirea întunecatei nopţi a închinării de idoli, la limbi, pentru ca să răsipească cu 
strălucirea minunilor şi cu lumina învăţăturii norii cei întunecaţ ai înşălăciunii. 

Și pentru ca să începem de la luminătoriul cel mare, de la soare, zicem cum că iaste 
soarele vârf celoralalte stele şi le covârşaşte cu lumina pe toate şi de la răsărit şi pân” la 
apus, tot pământul şi unghiurile lui luminează, încălziaşte, îngraşă şi revarsă pretutindea 
razele lui. Cine nu va mărturisi cum că vredniciile acestia să cuvin lui Petru, de vreme ce el 
au fost vârf cetei apostoleşti şi mai întâi în rânduiala ucenicilor şi au întins pururea, ca alt 
soare, de taină, peste tot pământul razele darurilor şi a facerilor de bine? 

Au încongiurat toată ludea, Antiohia, Pontul, Galatiia, Cappadochiia, Assia şi 
Vithania, gonind cu lumina dumnezeeştilor cuvinte, întunerecul necredinţei, dând daruri de 
tămăduiri la toată neputinţa şi vindecând pre cei ce rău să chinuia de viclenii draci. Şi mai 
vârtos că numai singură umbra acestui soare atâta era la toţ făcătoare de bine, precum se 
vede la „Faptele Apostolilor”, la 5 capete: „Cât şi la uliţă scotea pre cei bolnavi şi-i punea 

în aşternuturi şi în paturi ca, viind Petru, măcar umbra lui să umbreze pre fieştecare dintru 
dânşii”. 

Căldura soarelui are lucrare firească a dărui copacilor, erburilor, pietrilor scumpe 
şi plodurilor pământului vieţuitoare, umejoasă şi îngrăşătoare putere spre creştere. 
Aşijderea, şi căldura cea viețuitoare a soarelui celui de taină, a lui Petru, asemenea au 
stătut aceştii puteri; că raza cea mai mică ce-au trimis la acela ce au fost din pântecele 
maicii lui olog, carele stătea înaintea uşii besericii ce să chiema Frumoasă, îndată l-au 


tămăduit, pentru că zicându-i de grabă: „Caută la noi’ 


E) 


, îndatăş i s-au întărit talpele şi 
gleznele. Cu această putere vieţuitoare a lui Petru s-au rădicat sănătos din pat şi oarecare 
om, anume Enea, carele zăcea de 8 ani, slăbănog. Cu aceasta şi la lopi, lucru de minune la 
toți, au înviiat pre Tavitha, ce murise. 

Are soarele şi altă a sa lucrare, că trece prin crăpăturile uşilor şi prin găurile 
păreţilor şi cele mai din lăuntru ale caselor le iscodeşte şi le luminează. Şi de la Petru n-au 
fost lipsită această putere, de vreme ce, după cum zice Ieremia la 17 capete: „Adâncă iaste 
inima decât toate şi om iaste şi cine-l va cunoaşte, pre el”. Însă aceasta o au iscodit-o şi au 
atins cu razele lui, precum să vede adevărat la Anania şi Samfira, a cărora mincinosul cuget 
cu moarte făr! de veste i-au certat. (...) 

Multe feliuri de vrednicii, stăpâniri şi puteri dau filosofii să aibă luna. Şi întâi zic 
cum că luna iaste podoaba nopții, asămânătoare soarelui şi stăpâna mării: aceste însă 
vrednicii cu dreptate să cuvin vasului celui ales şi cu cale iaste să se numească podoaba 
nopții, de vreme ce s-au trimis de la Dumnezeu, pentru ca să lumineze limbile dintru 
întunerecul slujirii de idoli, precum o au zis mai nainte Isaia: „Te-am dat spre lumină 
limbilor, să fii spre mântuire până la marginile pământului”. (...) Deci pentru ca să 
gonească această noapte întunecată şi pentru ca să lumineze o întunecare împuţită ca 
aceasta, au ales Dumnezeu pre Pavel, ca luminând ca altă lună luminată în lume, să 
răsipească întunerecul închinăciunei de idoli şi pentru ca să adevereze aceia ce zice: 
„Norodul carele şedea întru intuneric au văzut lumină mare”. 

Să cuvine lui Pavel şi a dooa stăpânire a lumii, căci iaste asemănătoriu soarelui, 
pentru căci Pavel s-au arătat întru toate desăvârşit, asămânătoriu lui Petru. Deci cu 
cuviinţă iaste şi putem să zicem acel cuvânt al Isaiei: „Şi va fi lumina lunii ca lumina 
soarelui. ” (...) 

Vredniciia cea după urmă a lunii iaste să stăpânească marea, care lucru să cuvine şi 
lui Pavel, pentru căci de 3 ori s-au sfărâmat corabiia cu el; o noapte şi o zi întru adâncul 
(mării) au făcut şi de s-au şi biruit de cumplitele valurile mării, iară pururea nevătămat s- 
au aflat într-acea înecătură. 

Între celelalte idiomata adecă alsăuiri ce are luna are şi aceasta: când iaste plină să 
scoală asupră-i câinii, ca nişte vrăjmaş, cu luptă şi nu încetează a o lătra, neputând suferi 
lumina ei; şi cu acestia toate, ia fiind curată şi nevinovată, luminează şi călătoreşte 
călătoriia ei, făr' de zăticneală. 

Câţ câini sălbateci s-au sculat, turbaţ, asupra lui Pavel, lătrând. Au lătrat asupra lui 
Pavel tot Efesul, pentru căci învăţa de faţă cum că, acei (idoli) ce să fac de mâini, nu-s 
dumnezei. Au lătrat asupră-i la Iconiia, când s-au pornit limbile şi jidovii să ucigă cu pietri 
pre Pavel. Fost-au lătrat de Elima vrăjitoriul, carele din strălucirile lunii noastre cei de 
taină, a lui Pavel, au rămas orb. Fost-au lătrat, la cea mai de pe urmă, de câțva jidovi 
carii, s-au blestemat ei singuri pre sine, nici să mănânce, nici să bea, până nu vor ucide pre 
Pavel. (...) Cine dară să nu mărturisească cum că Pavel au strălucit între limbi, ca luna 
plină în zilele ei? 

Făr’ de prepus iaste, drept aceia, că Petru au stătut în Beserică, ca alt luminător 
mare, pentru căci s-au arătat ca soarele luminând peste Beserica Celui Înalt. Iară Pavel au 
fost stătut luminătoriu mai mic, însă asămânător soarelui, cu lumina, cu strălucirea, cu 
bunătățile, cu vredniciia şi cu slava 120. 

Autorul desfăşoară în faţa ascultătorilor o astronomie mistică, prin care, îndrăznim să 
afirmăm, prin mijlocul ochianurilor 1%! sale duhovniceşti, vede aşezarea celor doi Apostoli 
ca nişte luminători mari tăriei cei de sus '%?, astfel încât portretul acestora are dimensiuni 
cosmice, relativ cu situarea lor în casa Celui înalt "5 şi luminând peste Beserica Celui înalt 
1254. Aceste imagini ar putea fi confundate cu un tablou descriptiv, dacă cineva se înşală în a 
considera portretul simbolic şi teologico-alegoric a fi o simplă frescă celestă. 


Antim nu are la îndemână, în acest demers pictural, decât „uneltele” cuvintelor!7%5 
2 > $ 


„Şİ 
cu toate acestea înfăţişează înaintea auditoriului său două modele iconografice perfect 
autentice, sprijinindu-se nu pe acuratețe fotografică, ci pe acrivie hermeneutică şi pe 
interpretarea textelor biblice şi a tradiţiei ecleziastice, pentru a alcătui imagini absolut 
convingătoare, pline de vitalitate şi dinamism. Ca şi în predica la Sfântul Nicolae, autorul se 
fereşte de a transfera personajelor sale o „corporalitate” grosieră sau un senzualism 
descriptiv-portretistic care să blocheze sugestia transcendenţei şi să transpună totul la un 
nivel inferior, terestru, neagreat. 

Pare că autorul este silit să apeleze la procedee moderne — sau procedeele moderne 
şi-au găsit expresia avant la lettre, oricând în istorie, acolo unde exprimarea clasică nu era de 
ajuns —, din neputinţa de a reda cu fidelitate un plan de existenţă în acelaşi timp inefabil şi 
material, ceresc şi pământesc, pentru că trupurile umane vor învia şi, deşi transfigurate, vor 
fi aceleaşi trupuri făcute din pământ pe care le purtăm acum. 

În acest sens, „icoana este singurul obiect care întrupează modal avangarda absolută. 
Ea descrie ceva ce nu s-a întâmplat încă, mai precis descrie cum vom arăta noi, ambianţele 


1250 Idem, p. 57-62. 
1261 Idem, p. 59. 
1262 Idem, p. 63. 
1263 Idem, p. 59. 
1264 Idem, p. 62. 
1265 Cf. idem., p. 97. 

a ~ x a i, 7 a 321266 
noastre — fireşte, în chip simbolic —, după stingerea acestei lumi” ^”. Icoanele sunt „arvune 
2 


E E E Tg e 1268 
ale Invierii” ', „imagini înviate pe jumătate” 


, Obiecte reprezentând ceva ce depăşeşte 
radical condiția umană". Antim, ca scriitor, se situează în vecinătatea pictorului, pentru că, 
în definitiv, „imaginile sfinte... sunt tot scrieri. Un zugrav de icoane nu pictează, ci scrie 
chipuri”, 

Imaginea celestă a celor doi luminători — cel diurn şi cel nocturn — nu este decât o 
poartă către spiritual şi către inefabil, sugerând o deplasare către acel punct elevat în care 
mintea înţelege că este necesar a înceta să mai fantazeze. Ea poate să privească în mod 
normal spre înălțimi spirituale numai până acolo unde frumuseţea lumii înconjurătoare îi 
permite să întrezărească posibilitatea unei realităţi inefabile. 

Soarele şi luna întrupează simboluri, dar autorul purcede la „dematerializarea” lor 
prin apelul la semnificaţii mistice şi prin asocierea cu persoanele sfinte ale celor doi 
Apostoli. 

Antim evită să-i „redimensioneze” în plan terestru pe cei ce aparțin Cerului, 
Împărăției Cerului, preferând să-i îmbrace în veşminte simbolice, solare, extrem de 
semnificative pentru a evidenția sugestia inefabilului şi a luminii divine. lerarhul nu se 
opreşte la descrieri şi amănunte fizionomice concrete, deoarece urmăreşte să încline mintea 
spre a percepe iradierea Apostolilor de lumina cerească până la confundarea cu ea, nu din 
punct de vedere ontologic, ci în sensul asemănării şi al convieţuirii cu ea. 

Pentru aceasta, ei primesc un „trup” simbolic de lumină, personalizat aparte prin 
imaginea separată a soarelui şi a lunii, pentru a arăta că au depăşit starea omului căzut, prin 
care Adam, păcătuind, s-au îmbrăcat cu îmbrăcăminte de piei, care îmbrăcăminte nu iaste 
alta, după cum zice iarăşi Sfântul Grigorie, „fără numai acest trup gras şi muritoriu” °". 
Antim conduce percepția umană până la a sesiza această transformare spirituală evidentă, la 
graniţa dintre pământesc şi ceresc, subliniind prin aceasta ideea transcendenţei şi oferindu-ne 
astfel o motivaţie pentru refuzul descriptivismului simplist. Hieratismul ca program 
iconografic transpare, în variantă literară, în această transfigurare simbolică operată de 
Antim. 

Autorul se mişcă mereu pe două planuri, terestru şi ceresc, primul dintre ele fiind 
permanent traversat de sugestii ale transcendenţei şi asumat de o treptată reconfigurare 
spirituală a sa. Această reconfigurare a pământescului are loc prin transfigurarea umanului, 
prin schimbarea sa la față, aşa cum se întâmplă prin „apariţia” pe pământ a „soarelui celui de 
taină”, care să-i „umbreze” taumaturgic pe oameni. Antim nu se dă înapoi nici de la unele 





*% Sorin Dumitrescu, în cartea lui Robert Şerban, A cincea roată (Convorbiri cu...), Ed. Humanitas, 
Bucureşti, 2004, p. 64. 

267 Ibidem. 

*% Ibidem. 

2% Cf. Idem, p. 65. 

2?" Idem, p. 66. 

271 Opere, p. 225. 

delicii stilistice, folosind un oximoron de mare efect, când afirmă că „umbra acestui soare” — 
adică a Apostolului Petru — vindeca pe cei bolnavi. „Raza cea mai mică” a Sf. Petru a 
tămăduit pe „acela ce au fost din pântecele maicii lui olog”, iar Sf. Pavel „au strălucit între 
limbi ca luna plină în zilele e1”. 

Astfel încât, în sens spiritual, planul terestru ajunge să se intersecteze cu cel ceresc. 
De fapt, „între conceptul lumii spirituale şi presupoziţia indigenţei ei gnoseologice e o 
contradicție de principiu. Luată în serios, lumea spirituală nu poate fi decât partea tare a 
realului, sursa şi suportul lui. (...) 

Lumea spiritului începe să-şi descopere sensul adevărat: ea nu este o altă lume, e 
lumea însăşi în toată amplitudinea ei, suma armonică a văzutelor şi nevăzutelor” "7. 
Frumusețea acestor portrete alegorice stă în măiestria artistică desăvârșită, aş spune, cu care 
autorul le-a pictat contururile, subliniind transgresarea umanului prin sublimul sfințeniei, 
prin comparații de un inepuizabil farmec poetic. 

În didahiile la Sfinții Împărați Constantin şi Elena, nu se mai pleacă de la o temă 
alegorică centrală, iar alegoria, acolo unde apare, este tangențială. În realizarea portretului — 
care este, mai degrabă, o caracterizare — autorul pune accentul pe sensibilitate şi patetism, pe 
detaliu biografic, pe antiteze puternice între măreție şi smerenie, pe conflicte interioare din 
care iese învingătoare dreptatea şi credința, pe tragismul vieții umane din perspectivă 
creştină. 

Dacă celelalte portrete sunt realizate prin raportare la un model arhetipal — modelul 
Păstorului cel Bun, Hristos, în cazul Sfântului Nicolae şi modelul solar ca simbol al 
Divinităţii, al lui Hristos, în cazul Sfinţilor Apostoli Petru şi Pavel —, dorindu-se a se 
evidenția integrarea lor în „cosmografia” celestă, localizarea în spaţiul celest al Bisericii, ca 
lumini pe „tăria” Eclesiei, punându-se accentul pe transcendenţă, şi în cazul Sfântului 
Constantin se stabileşte un model arhetipal, în persoana Sf. Apostol Pavel. 

Antim se referă la asemănarea chemării celor doi. Apostolul acestei sărbători, a 
Sfinților Constantin şi Elena, stabileşte de la bun început această asemănare, pentru că este 
tocmai pericopa ce conţine chemarea Sf. Pavel şi putem afirma că Antim stabileşte tema 
predicii pornind de la această pericopă: Pavel cu glas de lumină, precum spune Luca la 
„Faptele Apostolilor”: ,, Văzuiu, zice, pre cale încungiurându-mă lumină” şi Constandin cu 


PD z “ VS. v $ . se 11273 
slove alcătuite de stele şi cu glas purtător de lumină, precum mărturiseşte istoriia ; 


2 DE 1274 
„Întru aceasta biruiaşte” ©". 


Ierarhul nostru afirmă şi despre el că au strălucit steaoa cea luminoasă, 


£ 5 1275 . . A ti D 
blagocestivul Constandin “*, ca un reper stelar pentru corabia Bisericii, care să lupta de 


1276 


valurile necredinții “°, reuşind să răsipească cu lumina credinții norul eresului arianesc 


1272 Andrei Pleşu, Despre îngeri, Ed. Humanitas, Bucureşti, 2003, p. 179-181. 
127 E vorba despre Istoria bisericească a lui Eusebiu de Cezareea. 
1274 
Opere, p. 85. 
1275 Idem, p. 116. 
1276 Ibidem. 


271 


1277. Totuşi, portretul primului împărat creştin se conturează un pic diferit decât cele amintite 


anterior, prin renunțarea la alegorii prelungite, reliefându-se trăsăturile sale mai mult din 
antiteze, din agonia luptei între virtutea creştină şi ispitele păgânismului, încă destul de 
prezent în imperiul roman al secolului al IV-lea, şi din tablouri dramatice. 

Portretul împărătesc — şi mă refer acum la cea de-a doua didahie pe această temă, 
intitulată Cuvânt de învățătură la Sfinţii şi întocmai cu Apostolii Împăraţ Constandin şi 
Elena 15 — este alcătuit dintr-o succesiune de tablouri ce conţin în filigran un fir narativ, pe 
care autorul nu îl exploatează decât ca motiv de plecare retorico-poetic. 

Se porneşte de la binecunoscutele relatări despre minunea apariţiei Sfintei Cruci pe 
cer, prin care împăratul şi-a înfrânt rivalul său păgân, despre Sinodul de la Niceea prezidat 
de acelaşi, despre vindecarea sa miraculoasă prin Sf. Botez — fără a se trece cu vederea 
refuzul său de a accepta terapia prin baia în sânge de prunci, oferită de medicii vremii —, 
precum şi despre participarea sa personală, la construcţia bisericilor, renunțând la orice 
emfază imperială. 

Aceste patru izvoare narative sunt convertite de Antim în tablouri construite mai ales 
prin mijloace retorice, dintre care iese în relief alternanţa de întrebări şi răspunsuri cu 
caracter inițiatic pentru public: Și oare n-au arătat mare creştinătate? Că auzind 
nedreptăţile cele păgâneşti ale lui Maxentie ce făcea asupra creştinilor, au rădicat asupra-i 
războiu şi măcar că era în nevoie, atâta cât era să se biruiască de Maxentie, iar l-au 
încredinţat biruitoriu şi i-au sporit bărbăţiia sufletului spre luptă, neadormită proniia lui 
Dumnezeu cu o închipuire de Cruce pe ceriu, care zicea cu slove de stele: „Cu acestea să 
biruieşti ”, dintru care arătare, întărindu-se bun credinciosul Constandin, atâta de tare s-au 
luptat cu păgânul de Maxentie, cât l-au biruit desăvârşit şi l-au înecat în apa Tiverului °”. 

lar despre împrejurările în care a avut loc Botezul Sfântului Constantin ni se 
relatează că, fiind rănit iubitoriul de Dumnezeu de cumplite bube peste tot trupul, era o 
minune celor ce-l vedea. (...) lar zavistiia cea jidovească aceasta sfătuia pre împăratul, să 
ucigă atâţea prunci cât să-şi poată spăla trupul într-acel sânge cald al pruncilor celor 
omorâţi; şi aşa scufundând patima, acolo înăuntru, S-ar fi mântuit împăratul. Ce socotiţ, 
oare, să fie primit Sfatul acesta, iubitoriul de Hristos, să se fi apucat de doftoriia aceasta, 
credinciosul? Ba, nu s-au apucat. De ce? O, de credinţa cea desăvârşită a credinciosului 
împărat au zis cu glas mare: mai bine voesc să moriu eu, bolnav şi pentru dragostea lui 
Dumnezeu, decât să-mi iau sănătatea mea şi să-mi răscumpăr mântuirea mea cu atâta 
sânge nevinovat. Răspuns adevărat de împărat credincios 10. 

Celelalte două evenimente biografice la care ne-am referit mai sus, îi prilejuiesc 
autorului o caracterizare comparativă a împăratului a cărui viaţă face subiectul acestui 
panegiric. Prima dintre ele este o alegorie în care termenul de comparaţie poate părea bizar 


1277 Ibidem. 

1278 Idem, p. 113. 
127 Idem, p. 114. 
1280 Idem, p. 115. 

şi este, în mod sigur, cel puţin inedit, fiind împrumutat din orizonturi medicale ce nu par a 
avea vreo tangenţă cu tema omiletică: Și precum firea naşte iarba cea de vindecare la locul 
unde răsare odrasla cea purtătoare de moarte, precum se vede: are otravă de moarte 
scorpiia, iar după moarte să preface trupul ei iarbă de vindecare; muşcă năpârca de 
moarte, iar din trupul ei se face tiriacul, carele iaste împotriva veninului, într-acestaş chip 
au rânduit dumnezeiasca pronie ca pe vremile necuratului Arie să strălucească 
blagocestivul Constandin...1%.. 

Antim este inventiv şi cât se poate de ilustrativ în a-şi urmări cu abnegaţie parcursul 
retoric, deşi nu exclud cu totul nici ipoteza ca el să fi împrumutat de undeva ideea acestei 
alegorii — deşi, la fel de bine poate să fie şi originală —, ceea ce demonstrează însă apetenţa 
sa pentru mediul ambiant, către naturalul cu valoare terapeutică, atât sufletească, cât şi 
trupească, pe care vom mai avea prilejul să o sesizăm în opera sa. 

Dar niciunul dintre aceste tablouri nu atinge atât de mult acea coardă sensibilă, pe 
care Antim o face adeseori să vibreze, în didahii, acel dramatism încărcat de solemnitate, în 
acelaşi timp sfâşietor şi duios, sentimental şi sever, sublimat prin poezia expresiei şi prin 
cadenţa aproape liturgică a frazei, ca în fragmentul următor: 4jungea, ca un blagocestiv 
împărat să poruncească să se zidească biserici, să se rădice case de rugăciuni şi alte zidiri 
plăcute lui Dumnezeu. lar ca un smerit ce era însuşi să pogoriia din scaunul lui cel înalt şi 
lepăda schiptrul lui din mână şi scotea haina cea împărătească de pe trupul lui şi-ş goliia 
capul lui de cununa cea de mullt preţ şi aducea pre umerele lui pietri şi cu mâinile lui 
iubitoriul de Dumnezeu săpa cu ceilalți lucrători la temeele besericilor. 

O, smerenie fără de margine! Veniţi aici, voi lăcuitorii pustiiului, carii aţi stătut 
pilde minunate şi dascăli ai smereniei, veniţ, zic, şi vă minunaţi de smereniia împăratului 
celui ce iaste întocmai cu Apostolii; mărturisiți cum că au ajuns până la nu mai [putea 
merge mai] înainte. 

Pentru căci voi, de aţi şi înfruntat dobitoceştile patimi ale trupului, de aţi smerit 
trupul, de ați lepădat deşertăciunile pohtelor, de aţi iubit ţinerea, de ați urât mândriia, de 
ați trăit în curăţenie, de v-aţi făcut cu măsurăciunea smeriţi, nu iaste minune, căci 
despărțindu-vă de lume şi iubind sărăciia, lesne aţi gătit sufletul vostru la smerenie, pentru 
căci bine ştim că sărăciia smereşte pre om. 

Iar marele Constandin, în luciul lumii aceştiia, împărat mare, stăpânitor lumii, cu 
domnie lată, cu stăpânire desăvârşită, cu mărire nespusă şi să nu să mândrească, ci mai 
vârtos să se arate desăvârşit pildă smereniei. Nu iaste minune minunilor? Nu iaste semn de 
mare sfințenie? Nu iaste dovadă a unui mare dar de la Dumnezeu în ceriuri?!%2. 

Este evidentă implicarea afectivă, precum şi entuziasmul autorului, pe care de altfel, 
nici nu le reprimă, ci le dă glas ori de câte ori simte nevoia să fie debordant de atâta 
însuflețire. Antim preferă întotdeauna să nu creioneze cu uşurinţă un portret şi nici nu este 
adeptul caracterizărilor sumare, de aceea, în predicile lui, tablouri întregi — alegorice sau nu 


1281 Idem, p. 116. 
1282 Idem, p. 117-118. 


213 


— țin loc de trăsături caracterologice sau portretistice. El preferă să tuşeze detalii prin 
insistența asupra unor trăsături spiritual-morale, prin construcții retorice sau alegorice 
(alternante sau conjugate), al căror incipient fir narativ le conferă un statut dinamic foarte 
eficient, ce are în final scopul să alerteze ritmul predicii şi să obțină impresia de derulare 
aproape „cinematografică” a unor secvenţe diferite, dar perfect îmbinate prin tema comună. 
„„Coregrafia” acestor tablouri este, nu de puţine ori, surprinzătoare. 

Nu poate fi vorba, desigur, de o tehnică a portretului clasică, ci de una digresivă, în 
care fiecare detaliu este caracterizat în parte şi face obiectul unei secvenţe, al unui tablou 
special. În predicile la Sf. Nicolae şi la Sf. Apostoli Petru şi Pavel aveam un portret alegoric 
situat, în topica discursului, în poziţie centrală, pe marginea căruia autorul urzea alte 
compoziţii, în timp ce la Sf. Constantin observăm o defilare de tablouri alcătuind o 
caracterizare, un portret. 

De fapt, fiecare dintre predici are „reţeta” ei, inimitabilă. Desfăşurarea de forţe 
oratorice, literare şi stilistice este întotdeauna surprinzătoare la Antim şi conferă sentimentul 
inepuizării, survenind din abilitatea cu care evită orice monotonie sau suprasaturare 
neelegantă, fie că ne referim la tehnicile oratorice, fie la cele literare. 

Avem convingerea, ajungând în acest punct, că am reuşit să ilustrăm îndeajuns, 
pentru moment, modul în care Antim apelează la tehnica alegorică în realizarea portretului. 
Vom avea însă prilejul, mai departe, să analizăm „portrete” şi mai complexe decât cele la 
care ne-am referit deja. 


III. 6. 1. 2. Portretul alegoric în etape 
şi despre „ipostazierea” frumuseţii interioare 


În Cazanie la Adormirea Preasfintei Născătoarei de Dumnezeu, Antim excelează în 
măiestrie literară şi în arta portretului. De data aceasta, tabloul integral este alcătuit dintr-o 
sumă de „portrete”, care nu sunt decât dezvoltări perifrastice complexe ale unor trăsături şi 
virtuţi esenţiale ale Preacuratei Maici a lui Dumnezeu. 

În prima parte a predicii, oratorul ecleziastic parafrazează Acatistul Buneivestiri — 
primul şi cel mai vechi acatist din istoria Bisericii, „una din culmile lirice ale ritualului 
ortodox (...) introdus în oficiere în veacul al VII-lea de patriarhul constantinopolitan Serghie 
PYS — afirmând: îmi caut şi făr” de voia mea a conteni de a mai iscodi să aflu înălțimea 
fecioriei ei, întru care cu anevoe să sue gândurile omeneşti şi adâncimea darurilor ei, 


NY Dol .. A . 1284 . . A . A 
carele nu să pot vedea lesne nici cu ochii îngereşti *. Si continuă prin a recapitula o parte 


1283 Dan Horia Mazilu, Recitind..., vol. II, op. cit., p. 11. 
1284 Opere, p. 16. 

1285 (adică din binecuvântările) primite de Sfinţii Vechiului 


din cuvintele de bucurie 
Testament de la Dumnezeu. 

Reuşeşte apoi să ofere ascultătorilor un „ospăț? spiritual deosebit de rafinat, prin 
două pasaje interpretative de înalt nivel, reprezentând o hermeneutică onomastică — 
personală: după a mea proastă socoteală 1!% —, cu privire la numele Mariam şi o tâlcuire 
teologică la cuvintele cele de bucurie ce i-au zis Îngerul: „Bucură-te ceia ce eşti plină de 
dar, Domnul e cu tine". 

Acest excurs are în vedere, după cum se poate lesne observa, Vechiul Testament, 
Noul Testament şi tradiţia ecleziastică ortodoxă, autorul căutând să dovedească întemeierea 
vastă a afirmațiilor sale. Acestea nu constituie însă decât un preludiu teologic şi 
hermeneutic, prin care Preasfânta Fecioară este indicată drept cea care adăposteşte în 
persoana sa împlinirea unor taine ale Sfintei Treimi, cu repercusiuni esenţiale în existenţa şi 
evoluția umanității. Mai mult decât atât, parcursul vieţii Preacuratei apare ca indisolubil 
legat de pronia dumnezeiască, de persoanele Sfintei Treimi şi, mai ales, de Hristos. 

După această introducere lungă, urmează acea desfăşurare de tablouri — de care 
aminteam anterior —, alcătuind ipostaze portretistice diverse, o bucurie şi o încântare atât din 
punct de vedere teologic, cât şi estetic. Autorul trece de la un periplu scripturistic ce a 
înclinat cu preponderență spre reflexivitate, la un alt tip de periplu scripturistic, în care este 
regină exprimarea poematică, ca şi cum acesta ar cobori din muntele înţelegerii spirituale pe 
un versant nelipsit de florile virtuților estetice, alcătuind un mic poem cosmologic — o 
parafrază originală a primelor capitole din Geneză —, în care, în subsidiar, se interpretează 
taina creaţiei, dar în principal se pune în lumină frumuseţea indescriptibilă a Maicii lui 
Dumnezeu. 

Aceasta se realizează printr-o tehnică apofatică ce conturează un profil splendid, prin 
anularea în final, a oricăror date din imediat şi a imaginaţiei: Dumnezeu însă, carele numai 
cu un cuvânt au făcut şi au zidit toate lucrurile cele văzute şi nevăzute, poate cu adevărat, 
cu a Lui preaputernicie, să facă stele mai luminoase decât acestea ce strălucesc pre ceriu şi 
lună mai iscusită decât aceasta ce ne povăţuiaşte noaptea şi soare mai strălucitoriu şi mai 
luminat decât acesta, carele stinge cu lumina lui toate celialalte lumini şi ceriuri mai mari şi 
mai largi în rotocolime şi pasări mai cu dulce glasuri şi flori mai cu multe mirosuri şi 
copaci mai nalți şi mai roditori şi vânturi mai sănătoase şi văzduhuri mai de folos şi hiară 
mai multe la număr şi mai de multe feliuri şi mai multe lumi decât aceasta ce lăcuim poate 
să zidească în mărime şi în meşterşug mai minunate; iară o zidire care să covârşască în 
vrednicie pre Maica lui Dumnezeu nu va putea să facă niciodată, măcar că iaste 
preaputernic. 

Pentru că precum nu iaste cu putință, nu zic să socotească, ce nici cu mintea să 


gândească neştine, o ființă mai cuvioasă şi mai naltă decât Dumnezeirea, aşa nicio zidire 


1285 Idem, p. 17. 
1286 Idem, p. 18. 
1287 Ibidem. 

mai covârşitoare decât aceia ce au născut pre un Dumnezeu Carele S-au făcut Om. Că pre 
dânsa o au ales Dumnezeu, mai înainte decăt toată zidirea, pentru ca să-l fie locaş vecinic, 
după cum grăiaşte David: „Aceasta iaste odihna Mea în vecii vecilor şi într-însa voiu lăcui, 
pentru că o am ales” |Ps. 31, Bae 

Cu adevărat Antim pare un vultur al teologiei, care planează cu uşurinţă şi 
repeziciune deasupra mai multor forme de relief spiritual, schimbând adesea peisajul, într-un 
urcuş amețitor spre culmile universului mistic sau coborând liniştitor, într-un zbor lin pe 
deasupra întregii creaţii. Lumea sensibilă (creația materială) este privită ca de pe o esplanadă 
mirifică, ce oferă vaste motive pentru dezvoltarea contemplaţiei interioare. 

Sau, altfel spus, este o trambulină pentru un zbor cosmic, pentru o cunoaştere şi o 
interpretare cât mai adâncă a sensului existenţei, mergând până la izvoarele creaţiei, acolo 
unde nu este ochi spre a cunoaşte, ci doar vederea pe care o îngăduie Dumnezeu „celor ce Îl 
iubesc pe El” (lac. 1, 12). Acest mic poem în proză este şi „un Laus Domini, nu lipsit de 
splendoare, prin grandioasa viziune a creativităţii”!2%, 

Dincolo de aceste semnificaţii, acest pasaj este însă — printr-o tehnică extrem de 
modernă — un tablou din care se profilează imaginea Maicii lui Dumnezeu, prin comparaţie 
şi chiar prin antiteză cu întreg universul, un portret „din profil”, dacă se poate spune astfel. 
Frumuseţea Născătoarei de Dumnezeu nu este prezentată în mod descriptiv, ci alegoric, prin 
analogie cu universul sensibil, cu acest cosmos somptuos ce pare un colţ de Rai, dar nu se 


1290 


= A Ff . 1291 UEA . . . 
compară, în frumuseţe, cu cea care este cer 7 , Doamnă Ingerilor şi închipuirea lui 


1292 S : ; S P ; i 
, Preacurata Stăpână, Maica lui Dumnezeu, Impărăteasa Ingerilor şi a 


Dumnezeu 
oamenilor °”. Această idee — o putem numi „nuanţă portretistică” — o reia Antim şi în alte 
omilii, considerând Că de poate afla cineva mai mare şi mai Slăvit decât pre Dumnezeu, 
poate că doară va afla mai mare şi mai cinstită decât pre Sfânta Fecioară, care Fecioară, 
ca alt ceriu gânditoriu, ține în braţile sale pre Făcătoriul ceriului şi al pământului, pre Fiiul 
său, Carele iaste născut din Tatăl mai nainte decât luceafărul ... 

Vom avea prilejul să observăm detaliat că, pentru Antim, componenta cea mai 
frumoasă şi mai admirabilă a acestei lumi este cerul, iar Maica Domnului este cu atât mai 
sublimă cu cât este cer spiritual, căci ia iaste ceriul cel adevărat, carele au răsărit pre 
Soarele dreptăţii şi în pântecele ei au lăcuit, ca întru al treilea ceriu, o Faţă a Sfintei Troiţe, 
Fiiul şi Cuvântul lui Dumnezeu, lisus Hristos, adevăratul Arhiereu, de au zidit a dooa oară 
neamul omenesc şi să ruga lui Dumnezeu Tatăl pentru mântuirea lui Adam şi a 


SIA 1008 
necunoştinţei lui “. 





?88 Idem, p. 19. 

29 Eugen Negrici, Antim Ivireanul..., op. cit., p. 51. 
% Opere, p. 132. 

1 Ibidem. 

2 Ibidem. 

293 Idem, p. 167. 

294 Idem, p. 31. 

?95 Idem, p. 42-43. 

Ea Îl naşte pe Cela de carele fuge ceriul de groaza Lui '**, iar Antim completează, 


afirmând că este scaun sfânt lui Dumnezeu (...) ca să se odihnească pre dânsa Cela ce Să 
odihneşte pre scaunele cele îngereşti şi-ş găti Luiş ceriu însufleţit Cela ce au întărit 
ceriurile cu înţelepciunea Sa şi pământul l-au întemeiat pe ape, de carele se cutremură toate 
adâncurile şi beznele Iadului 1%". 

În ordinea lumii — atât în ceea ce priveşte ordinea lumii văzute, cât şi ierarhia 
spirituală —, Preasfânta Fecioară iaste aleasă şi întru tot îmbunătăţată mai nainte decât toată 
» 1298 _ am văzut anterior aceeaşi idee 


preluată şi din Psaltire —, şi acesta este motivul pentru care Antim pune în lumină virtuțile 


zidirea, după cum zice la „Cântarea Cântărilor 


sale, plecând de la acel portret ce doar profilează silueta cerească şi impunătoare a 
Împărătesei lumii. 

Această primă parte — anterior citată —, a portretului, se încheie cu cuvintele: „Că pre 
dânsa o au ales Dumnezeu, mai înainte decăt toată zidirea, pentru ca să-l fie locaş vecinic, 
după cum grăiaşte David... "2%. 

Faptul că este aleasă din veşnicie, mai înainte de a fi lumea, pentru a fi Maica lui 
Dumnezeu, nu semnifică predestinaţia, ci atotştiinţa lui Dumnezeu, care cunoştea virtuțile ei 
şi a aşteptat să Se întrupeze din această Sfântă Fecioară, ce a întrecut întreaga fire în 
frumuseţe, mai ales spirituală şi morală. 

Tehnica de realizare a întregii „icoane” a Preasfintei Fecioare este cu totul deosebită. 
Prin cele ce a afirmat până în acest moment, autorul a trasat contururile, urmând să 
stabilească detaliile în cele ce vor urma. 

Acea sumă de „portrete”, de care am pomenit inițial, se succed introducându-se unul 
pe altul în scenă: finalul unuia dintre ele reprezintă o motivaţie pentru desfăşurarea celui 
următor, încât impresia este de continuitate şi unicitate a portretului, de imagini care se 
întreţes, care se predetermină. Astfel încât cuvintele despre care am spus că încheie 
„portretul” citat deja, reprezintă interfaţa pentru următoarea secvenţă, în care ierarhul ne 
prezintă pe larg, cu amplitudine, motivele pentru care Preacurata se numeşte „aleasă” de 
Dumnezeu. Urmează o icoană alcătuită din nu mai puţin de patru asemenea portrete care se 
nasc unul din altul, ca într-o succesivă oglindire şi adâncire a perspectivei, într-un „mis-en- 
abîme” de o mare profunzime teologică, dar şi literară, a cărui poezie este inimitabilă: 

Aleasă iaste, cu adevărat, ca soarele 0%! 
pentru că iaste încununată cu toate razele darurilor dumnezeieşti 
şi străluceşte mai vârtos decât celelalte lumini ale ceriului. 
Aleasă iaste şi frumoasă ca luna °", 


12% Idem, p. 132. Cf. cu Apoc. 20, 11. 
1297 Idem, p. 44. 

1298 Idem, p. 41. 

1299 Idem, p. 19. 

1300 Cf, Cânt. 6, 10 sau Apoc. 12, 1. 
1301 Cf, Cânt. 6, 10. 

pentru că, cu lumina sfinţeniei stinge celelalte stele 
şi pentru marea şi minunata strălucire 

de toate şireagurile stelelor celor de taină 

se cinstește, ca o Împărăteasă. 
Aleasă iaste ca revărsatul zorilor 502], 

pentru că ia au gonit noaptea şi toată întunerecimea păcatului 
şi au adus în lume zioa cea purtătoare de viaţă. 

Aleasă iaste, că iaste izvor 50%! 

carele cu curgerile cereştilor bunătăţ 

adapă Sfânta Biserică şi tot sufletul creştinesc. 
Aleasă iaste, că iaste chiparos 5%] 

carele cu nălțimea covârşaşte ceriurile 

şi pentru mirosul cel din fire s-au arătat departe de toată stricăciunea. 
Aleasă iaste, că iaste crin |5%., 

că măcar de au şi născut între mărăcinii nenorocirii cei de obşte, 
iară nu ş-au pierdut niciodată podoaba albiciunii. 

Aleasă iaste, că iaste nor ° 

carele n-au ispitit nicio greime a păcatului. 

Aleasă iaste, pentru că iaste Fecioară mai înainte de naştere, 
Fecioară în naştere, Fecioară şi după naştere 

şi iaste o adâncime nepercepută a bunătăţilor 

şi o icoană însuflețită a frumoseţilor celor cereşti. 

Iaste o grădină încuiată °” 

dintru care au eşit floarea cea neveştejită, 
şi fântână pecetluită °, 

dintru care au curs izvorul vieții, Hristos. 


Pre Aceasta au văzut-o Moisi în muntele Sinai, 
: ; [1309] 
ca un rug aprins şi nu ardea A 
Pre Aceasta au văzut-o Aaron, 
SA SETUL A < [1310 
ca un toiag înflorit şi plin de roadă 5 


Prea Aceasta au văzut-o Iacov, 





3% Ibidem. 

303 CF. Cânt. 4, 15. 
304 Cf. Cânt. 1, 16. 
209 Făt 22, 
suie ale art 
WGF Cânt 4, 12, 
308 Ibidem. 

30 Gf, Ieş. 3, 2. 

310 Cf. Num. 17, 8. 

ca o scară întărită din pământ până în ceriu 

T E E T EST 
şi Ingerii lui Dumnezeu să suiia şi să pogora pre dânsa A 
Pre Aceasta au văzut-o lezechiel 


citea D ; À ; [1312] 
ca o uşă inculata, prin care nimeni n-a trecut A 


$ E EDE 
Pre Aceasta au văzut-o Ghedeon ca o lână! l 


€ < [1314 
Avvacum ca o dumbravă umbroasă l?! 


[13 ] 


Daniil ca un munte |"! şi Solomon ca un pat 9 
Aceasta astăzi se mută de pre pământ la ceriu; 

lasă întristăciunea şi se duce la bucurie, 

lasă cele de jos şi priimeşte cele de sus; 

lasă cele stricăcioase şi câştigă cele nemuritoare şi veşnice. 
Astăzi îşi dă preasfânt sufletul Ei în mâinile Fiului Ei 

şi cu cântări îngereşti şi apostoleşti se petrece cinstit trupul Ei 
în satul Ghethimani, spre îngropare. 

Astăzi ceriul întinde sânurile sale 

şi primeşte pre Ceia ce au născut 

pre Cela ce nu-L încape toată zidirea. 

Astăzi se minunează toate puterile cereşti 

zicând una către alta: 

Cine iaste Aceasta ce să suiie din pustiu Eaa 
adică de pre pământ, la ceriu? 

Cine iaste Aceasta care să iveşte ca zorile, 
frumoasă ca luna şi aleasă ca soarile h!51%l? 

Cine iaste Aceasta ce să sue de pre pământ în ceriu, 


Aerul st za AR 1319 
albită, înflorită, în care hulă nu iaste °™!? 


Rădicaţ porțile voastre Lal 

zic cetele cel îngereşti, una către alta, 

şi cu cântări de laudă primiţ 

pre Împărăteasa ceriului şi a pământului, 





311 Cf. Fac. 28, 12. 
Teef ez, 44, 5. 

313 Cf. Jud. 6, 38. 

314 Cf, Avac. 3, 3. 

315 Cf. Dan. 2, 45. 

316 CF. Cânt. 3, 7, 10. 
317 Cf. Cânt. 3,6; 8, 5. 
318 CF. Cânt. 6, 10. 
319 CF, Cânt. 4, 7. 
NCT PS3, T 

care vine, să lăcuiască 

den a dreapta Împăratului Dumnezeu 

cu îmbrăcăminte cu aur îmbrăcată, împistrită, 
după cum zice David 521, 

căci Aceasta iaste Ceia ce au împăcat 

ceriul cu pământul şi pre Dumnezeu cu omul. 
Aceasta iaste bucuria celor drepţi 

şi nădejdia celor păcătoşi 15%. 

Credem că este un portret sau o icoană magnifică a Preacuratei Fecioare. Antim se 
dovedeşte a fi un poet care se apropie de măsura teologică şi artistică din poemele Sfântului 
Grigorie de Nazianz sau ale Sfântului Efrem Sirul?” 

Eugen Negrici observa, în didahiile lui Antim, „acea elevaţie constantă a exaltării, 
care făcea ca imnurile religioase ale lui Ephrem Sirul, Anastasie de Sinai, loan Damaschin — 





1321 CF. Ps. 44, 11, 15. 

1322 Opere, p. 19-21. 

1323 A se compara cu un poem-rugăciune, asemănător, al Sf. Efrem Sirul: „Stăpâna mea, Preasfântă 
Născătoare de Dumnezeu,/ cu dar dăruită, a lui Dumnezeu Născătoare,/ Preabinecuvântată, de Dumnezeu 
dăruită,/ Maică a lui Dumnezeu,/ încăperea dumnezeirii Unuia-Născut Fiului tău,/ Fiul Tatălui Celui fără de 
moarte şi nevăzut,/ scaune în chipul focului, (...)/ jiltul Împăratului Celui ce este pe heruvimi,/ uşa cerească, 
prin care de pe pământ la ceruri alergăm,/ Mireasă a lui Dumnezeu,/ prin care cu Dânsul ne-am împăcat, (...)/ 
cea care eşti, după Sfânta Treime, Stăpână a tuturor,/ şi, după Mântuitorul, mijlocitoare a toată lumea,/ căruța 
Soarelui celui gândit, a Luminii celei adevărate,/ care luminează pe tot omul care vine în lume,/ cea care porți 
pe Acela Care toate le poartă/ cu cuvântul gurii Lui,/ îmbrăcămintea cea neîntinată/ a Celui ce Se îmbracă cu 
lumina ca şi cu haină, (...)/ chivot sfânt/ prin care de potopul păcatului ne-am mântuit,/ rug nears/ pe care te-a 
văzut de Dumnezeu văzătorul Moise,/ cădelniţă de aur/ în care Dumnezeu Cuvântul a fost aprins/ şi a umplut 
lumea de bună mireasmă/ şi visurile neascultării de tot le-a ars,/ tablă de Dumnezeu scrisă, sfeşnic cu şapte 
lumini,/ a cărui strălucire a covârşit razele soarelui,/ cort sfânt care pe Basileul cel duhovnicesc L-ai născut,/ 
căruţa cea împărătească, năstrapă de mană primitoare,/ grădină încuiată, izvor pecetluit/ ale cărui ape curate şi 
limpezi adapă lumea,/ toiag al lui Aaron, cel cu sfinţenie odrăslit,/ lână de rouă purtătoare a lui Ghedeon,/ carte 
de Dumnezeu scrisă,/ prin care zapisul lui Adam a fost rupt,/ munte al lui Dumnezeu, muntele cel sfânt/ în care 
Dumnezeu a binevoit să locuiască,/ rădăcină sfântă a lui Iesei,/ cetate a lui Dumnezeu, vestită de David, 
dezlegarea întristării, izbăvirea robiei, îndumnezeirea muritorilor,/ cea prea frumoasă cu firea şi cu totul 
neprihănită,/ cea care din Libanul fecioriei sui/ şi lumea ai umplut-o de bună mireasma mirului,/ a cărui 
dulceaţă curgând pe lemnul cel amar, l-a îndulcit,/ cea care în chip înfricoşat/ ai încăput toată fiinţa 
Dumnezeirii,/ dăruirea cea mai înaltă decât toată cinstea/ şi podoaba cea preacinstită a tuturor bunătăţilor,/ pat 
al lui Solomon,/ pe care te înconjoară şaizeci de puternici,/ adică glasurile Scripturii celei de Dumnezeu 
insuflate,/ loc de lumină încăpător,/ din care razele mântuirii au strălucit lumii,/ uşă a lui lezechiel care caută 
spre răsărit,/ mărirea înfricoşatei iconomii,/ sălăşluirea cea frumoasă/ a dumnezeieştii împreună-pogorâri,/ 
împăcătoarea lumii, curăţitoarea noastră,/ adăpostirea darului celui prea dorit/ al tuturor bunătăţilor,/ cleşte de 
văpaie purtător care aduci rod prea frumos/ şi preadulce măr cu bun miros, trandafir dulce mirositor,/ floare 
neveştejită, crin preaalb,/ carte pecetluită, pe care nimeni nu poate s-o citească,/ chipul cel nescris al fecioriei,/ 
vederea Prorocilor cea cinstită,/ porfira cea de Dumnezeu ţesută,/ împlinirea cea preavădită a toată prorocia...”, 
cf. Rugăciuni către Preasfânta Născătoare de Dumnezeu ale Sfântului Efrem Sirul, Ed. Bizantină, Bucureşti, 
1995, p. 15-19. 

conservate în liturghia ortodoxă -— să fie descoperite cu încântare de biserica 
Occidentului.” 

Dacă inițierea acestui tablou s-a făcut prin creionarea unor trăsături generale, printr-o 
antiteză cu nuanță apofatică, în care era descris numai termenul antitetic, în timp ce 
frumusețea Preacuratei nu era precizată decât ca depăşire indicibilă a termenului de 
comparație, în schimb, în pasajele citate sub forma a patru tablouri, fiecare dintre ele 
configurând trăsături distinctive şi a căror delimitare o sugerează însuşi autorul (prin 
modificarea elementului retoric repetitiv: „Aleasă iaste...”, „Pre aceasta...”, „Astăzi...”, 
„Cine iaste...?”), imaginea Preasfintei Maici a lui Dumnezeu se desluşeşte în mod gradat 
prin comparații alegorico-profetice, care indică inimitabilul şi unicitatea acestei persoane 
sfinte — nu numai în sensul în care fiecare persoană umană este unică, ci al unicităţii ei 
absolute în istorie. 

În primul tablou — cum am precizat deja — se demonstrează motivul alegerii acestei 
Sfinte Fecioare pentru a fi Maica lui Dumnezeu. Comparaţiile, aşa cum am arătat pe parcurs, 
sunt alegorico-profetice, Antim urzind un portret conturat în jurul unor motive alese cu 
predilecție din Cântarea Cântărilor. 

Astfel, simbolurile soarelui, lunii şi zorilor se referă la calitatea Maicii lui Dumnezeu 
de a fi Împărăteasă a Îngerilor şi a oamenilor, prin faptul că i-a întrecut pe toţi în iubire şi în 
virtuţi, ca soarele care întrece în strălucire stelele, precum şi la faptul de a-L fi născut pe 
Hristos, asemenea zorilor care nasc lumina. 

Simbolistica izvorului o ipostaziază pe Preacurata Fecioară ca apărătoare a Bisericii 
şi mijlocitoare a credincioşilor, iar chiparosul, crinul şi norul sunt sugestii ale purității şi ale 
pururea-fecioriei sale, ale naşterii fără de prihană, mireasma inefabilă a primilor doi 
(chiparosul şi crinul), precum şi esenţa diafană a celui din urmă (norul) reprezentând 
spiritualizarea ei, înălțarea deasupra materialităţii prisositoare a condiției umane 
nedespătimite. 

Este prima predică din Didahii în care ni se indică faptul că universul material poate 
fi citit ca o carte de simboluri, că el este o oglindă a lumii spirituale, o reflecţie — deşi palidă 
—, înscrisă într-un regn inferior, a unei realităţi infinit mai complexe şi mai strălucitoare, fără 
ca cele două lumi să fie complet separate, întrucât harul vieţii veşnice este iradiant prin 
materie şi îi conferă acesteia o aură de mister, care îi sporeşte farmecul. 

Astfel, soarele, luna, şireagurile stelelor, revărsatul zorilor, izvorul, chiparosul, crinul 
şi norul sunt simboluri biblice semnificative pentru a alcătui țesătura virtuţilor în „haina 
aurită şi preaînfrumuseţată” a Împărătesei care a stat „de-a dreapta Ta”, de-a dreapta 
Dumnezeirii, conform Psalmului 44, 11, la care face referire şi Antim în ultimul din aceste 
„portrete”, şi care dezvăluie că „toată slava fiicei Împăratului este înăuntru, îmbrăcată cu 
ţesături de aur şi prea înfrumuseţată” (Ps. 44, 15). 





1324 Rugen Negrici, op. cit., p. 96. 

Am citat aceste versete deoarece la ele face aluzie autorul în finalul minunatei sale 
„icoane”, de unde putem trage concluzia că tot acest text nu face decât să ne reveleze 
frumuseţea interioară, transparentizată prin haina virtuţilor, „urzită” absolut superb prin 
metafore şi expresii alegorico-scripturistice. Această viziune o priveşte pe Maica Domnului 
atât în perimetrul evenimenţial al naşterii Fiului său, cât mai ales în veşnicie, constituind, în 
acelaşi timp, interpretări — tradiționale sau particulare — cu predilecție din Cântarea 
Cântărilor. 

Am putea spune că această Mireasă a lui Dumnezeu şi Împărăteasă a lumii are 
soarele, luna, stelele, zorii, ţesute în haina virtuţilor sale, precum şi mireasma chiparoşilor şi 
a crinilor, dulceaţa izvoarelor şi adumbrirea norilor'*%, adică semnele iubirii, ale curăţiei şi 
ale fecioriei, semnele fericirii veşnice, ale măririi, ale împărăției şi ale slavei cu care a 
încununat-o Făcătorul tuturor făpturilor, Cel care a şi ales-o mai înainte de a fi lumea. 

Amintind dogma pururea-fecioriei Născătoarei de Dumnezeu, spre finalul primului 
tablou, Antim o descrie ca fiind o „icoană însufleţită a frumoseților celor cereşti”, expresie 
prin care a chintesenţiat, a sublimat tot ceea ce afirmase până atunci şi chiar întregul 
fragment citat — şi nu este un fapt ieşit din comun pentru acest autor ca să semnaleze un 
nucleu central al predicii sau al unui tablou. 

lar mai departe, oferind o interpretare metaforică la simbolurile alegorice ale 
Scripturii, în ceea ce priveşte „grădina încuiată” şi „fântâna pecetluită” — luminând sensul 
unor alegorii prin alte alegorii, prin potențarea imagologică a alegoriei —, Antim 
recapitulează aceeaşi dogmă, enunțată anterior, şi interconexează pasajul următor, ce 
urmăreşte un alt set de profeţii din Vechiul Testament, prin care se ilustrează această dogmă 
esenţială a teologiei ortodoxe. 

În al doilea „portret” întâlnim proorocii şi viziuni profetice petrecute într-un context 
istoric special, ce trimit, prin istoricitate, la evidenţa naşterii în timp — „sub vremi” — a lui 
Hristos, din Fecioară. Simbolurile anterioare nu erau contextualizate istoric, nu erau 
localizate de evenimente aparte, dar cele din al doilea pasaj redat mai sus, sunt spaţializate 
prin această panoramare veterotestamentară şi indică tocmai zămislirea, întruparea lui Mesia 


1325 Ar putea părea o imagine de basm — şi o parte din critica literară a remarcat această asemănare cu 
basmul românesc —, ceea ce ne conduce la concluzii pe care nu le-am aprofundat deocamdată, dar care ne par 
foarte verosimile, şi anume acelea că basmele româneşti sunt rodul unei imaginaţii populare bogate care, 
neiniţiată în teologia adâncă, a brodat în jurul unor interpretări de acest gen audiate în cadrul predicilor şi a 
slujbelor bisericeşti (citirea Sinaxarelor putea fi şi ea o sursă pentru o imaginaţie bogată inventând un fir 
narativ care nu mai avea nimic de-a face cu cărţile sfinte). 

Spre această concluzie ne-au îndemnat şi unele lecturi din „Vieţile Sfinţilor”, precum şi convingerea, 
bazată fie şi numai pe deducție logică, că nu Biblia sau „Vieţile Sfinţilor” s-au inspirat din basme, ci invers, 
dacă ar fi să avem în vedere măcar şi numai principiul obiectiv al succesiunii lor temporale. Cât despre larg 
răspândita opinie, în unele medii ştiinţifice, că nici Sfânta Scriptură nu reprezintă altceva decât „mituri 
biblice”, o simplă alternativă la cele păgâne, ne declarăm total împotriva acestei păreri. 

A se vedea, pe această temă, şi un excelent studiu comparativ, semnat de Diac. Prof. Andrei Kuraev, 
intitulat Daruri şi anateme. Ce a adus creştinismul lumii, trad. din limba rusă de Nina Nicolaevna, Ed. Sofia, 
București, 2004. 

din această Preasfântă Fecioară, subliniind păzirea fecioriei Născătoarei de Dumnezeu 
înainte, în, şi după naşterea Unuia-Născut Fiului său. Drepţii Vechiului Testament au vorbit 
despre Preasfânta Maică cunoscându-i fecioriia cu ochii cei de gând ai prorociei '*%, ea 
fiind oglinda Prorocilor °”, motiv pentru care Antim recapitulează cu atenţie datele din 
această „oglindă”, ce reface chipul Preacuratei Fecioare Maria. 

Dacă primul tablou era o compoziție alegorică — formulată ca o hermeneutică 
alegorică la alte alegorii —, inspirată mai ales de Cântarea Cântărilor şi oferind o întemeiere 
profetică a virtuţilor Preacuratei, din cartea în care se vorbeşte despre Dumnezeu-Cuvântul 
şi Mireasa Lui, în al doilea tablou această perspectivă profetică se lărgeşte, autorul rămânând 
însă în sfera interpretărilor alegorice ale prorociilor. 

Cel de-al treilea tablou părăseşte imaginile alegorice — pentru ca, în cel de-al patrulea 
şi ultimul, Antim să revină la acel verset din cartea Sf. Solomon (Cânt. 6, 10), de la care a 
inițiat tot acest demers portretistic — şi adaptează discursului un ton narativ, prin care este 
readusă în atenţie tema zilei: Adormirea Preasfintei Fecioare. Însă acest ton narativ nu 
înseamnă naraţiune şi nici măcar un fir narativ concret, deoarece singurul detaliu relatat este 
cel al îngropării sale în satul Ghetsimani, de către Sf. Apostoli. Autorul ar fi putut cu 
uşurinţă să enunţe faptele minunate întâmplate în preajma acestui eveniment major din 
istoria Bisericii — aşa cum face Varlaam, de exemplu — , dar preferă să fie în continuare un 
liric nedezminţit, punând accentul pe ritmul poetic al frazei, cadenţată ca o litanie, obţinut 
prin repetiţia retorică a adverbului „astăzi” şi a verbului „lasă”, precum şi prin simetria 
sintactică coroborată cu antiteza, într-un echilibru perfect. 

Împărăţia Cerului sau slava lui Dumnezeu în care este primită Maica Domnului este 
denumită prin metafora biblică a sânurilor cereşti — „ceriul întinde sânurile sale” —, într-o 
accepţie teologică tradiţională, care specifică prin termenul „sân” comuniunea celor Sfinţi şi 
Fericiţi, precum în sintagma „sânul lui Avraam”. Despre aceasta aminteşte şi Antim în două 
rânduri?” 


prepus, marele Dumnezeu sufletul ei creştinesc (autorul se referea aici, la o persoană 


„a doua oară referindu-se chiar mai explicit la faptul că Va aşăza, fără de niciun 


adormită de viță nobilă — n.n.) în sânul lui Avraam şi al lui Isac şi al lui Iacov, în lăcaşurile 
celor vii, în corturile celor drepți, unde străluceşte lumina cea de pururea a dumnezeeştii 
Lui mărire. 

Felul în care „ceriul întinde sânurile sale” sugerează însă un gest de duioşie, de 
dragoste față de Preacurata Fecioară, către care cerul întreg şi Dumnezeu însuşi Se pleacă 
pentru a o primi în slava Sa. Metafora ar putea fi o sugestie a desăvârşirii iubirii, la care a 





1326 Opere, p. 45. 

1327 Idem, p. 46. Aşa o numeşte şi Neagoe Basarab: „Că eu căutând spre îndurările tale cele multe, mă 
nădăjduiescu că tu eşti oglinda cea cinstită, şi toți cei ce iubescu pre Dumnezeu cătră tine aleargă şi caută ca- 
ntr-o oglindă luminoasă, şi tu eşti lumina cea înţelegătoare a toată lumea.” — cf. *** Învățăturile lui Neagoe 
Basarab către fiul său, Theodosie, text ales şi stabilit de Florica Moisil şi Dan Zamfirescu, cu o nouă traducere 
a originalului slavon de G. Mihăilă. Studiu introductiv şi note de Dan Zamfirescu şi G. Mihăilă, Ed. Minerva, 
Bucureşti, 1970, p. 218-219. 

1328 Idem, p. 12 şi 191. 

ajuns Maica lui Dumnezeu, pentru care şi Preasfânta Treime, împreună cu tot cerul, deschide 
sânurile iubirii Sale infinite. 

În fine, în ultimul tablou se face o retrospectivă a profeţiilor alegorice din Vechiul 
Testament, aparţinând Cântării Cântărilor şi Psaltirei, cu referire strictă, de data aceasta, la 
evenimentul adormirii Născătoarei de Dumnezeu şi la conducerea ei în cer prin „porțile” 
îngereşti. Comparaţia ei cu zorile, cu luna şi cu soarele, reia o temă detaliată anterior, prin 
care s-a stabilit demnitatea sa de Împărăteasă a lumii, pentru ca ulterior autorul să 
urmărească ascensiunea ei — trecând printre ierarhiile îngereşti — până la tronul Dumnezeirii, 
unde a fost aşezată pentru veșnicie „den a dreapta Împăratului Dumnezeu”, având 
„îmbrăcăminte cu aur îmbrăcată, împistrită”, sugestie a curcubeului de virtuţi al Preasfintei 
Maici, adică haina desăvârşită a frumuseţii, întrucât ea însăşi iaste acoperământul goliciunii 
strămoşilor !%% şi ai încununat neamul nostru (omenesc — n.n.) cu slavă şi cu cinste 1550. 

Interogaţiile din această secţiune sunt pur retorice şi nu vizează auditoriul, fiind în 
ele însele o expresie a uimirii Îngerilor. Repetiţiile şi interogaţiile urmăresc, de data aceasta, 
referatul biblic, îndeaproape. 

Aceste patru tablouri — analizate separat, pentru a scoate în evidenţă performanţele 
scriitoriceşti ale lui Antim —, alcătuiesc un portret unic în literatura noastră veche, compus 
cu nespusă tenacitate, cu multă tehnică oratorică, stilistică şi compoziţională. 

Este remarcabil ritmul interior al acestor secvenţe lirice şi echilibrul perfect al 
simetriei frazelor: „Dacă predicile, cu țesătura lor înflorată, vădesc o predispoziţie de a 
plasticiza, însă (cu unele excepţii) fără ornamentaţie excesivă, ele se înfiripă şi în structuri 
muzicale, polifonice — tema dezvoltată în unităţi paralele (şi corelări sinonimice), câteodată 
contrastante, repetiţia şi alternanţa unor refrene, euritmia ondulatorie (ca şi la Cantemir) — 
într-o gradaţie când suitoare, când coborâtoare, între care şerpuieşte în efluvii (încă un ecou 
al textelor religioase, care înrâuresc şi ritmica frazării) incantaţia”!**!. 

Cele patru scene formează, de fapt, un singur mare portret unitar — şi predica, în sine, 
este deosebit de unitară — , având mai multe perspective, mai multe planuri. Este remarcabilă 
uşurinţa cu care Antim trece de la un plan la altul, printr-o trăsătură de condei, de la un 
portret în care stabileşte numai trăsături generale, la altul, particularizat, cu însuşiri 
complexe, de la o imagine panoramatică la un „portret” al interiorului sufletesc, un portret 
spiritual-moral, înaintând către un climax ce nu ascunde nimic „apocaliptic”, nimic 
înfricoşător, către o apoteoză lină a spiritului, a elementului spiritual, prin care toată 
frumuseţea se concentrează în oglindirea interioară, în subtilitatea şi rafinamentul negrăit de 
frumos al „ţesăturii” interioare, a hainei inefabile a sufletului, care se revelează ca focar de 
iradiere a frumuseţii în întreaga ființă umană. 

Sufletul, în viziune creştină, este partea cea mai importantă a ființei umane, dar 
autorul o prezintă îmbrăcată în veşmânt virtuos — în tradiție biblică, după cum am văzut — 


132 Idem, p. 46. 
1330 Idem, p. 132. Cf. Ps. 8, 5. 
131 Florin Faifer, în postfața la Didahii, Ed. Minerva, Bucureşti, 1983, p. 239. 


284 


pentru că, de la cădere încoace, acoperământul, hainele sunt cele care conferă demnitate 
omului, în conştiinţa şi în imaginarul uman acestea fiind simbolul exterior al frumuseţii şi al 
demnităţii interioare. 

Astfel încât haina „cu aur îmbrăcată, împistrită” a Preasfintei Fecioare, nu este 
altceva decât un simbol al preacuratului său suflet, al înălţimii morale şi spirituale la care ea 
a ajuns, fiind recunoscută Împărăteasă, demnă de a sta la dreapta Împăratului Dumnezeu în 
veci 5%, 

Neaflându-se în imaginarul uman un echivalent al frumuseţii spirituale a omului, 
atunci frumuseţea cea mai desăvârşită a fost ilustrată prin simbolul veşmântului împărătesc, 
a cărui strălucire şi bogăţie configurează în mintea ascultătorului o idee de frumuseţe 
sublimă, absolută şi de splendoare neîntrecută, în asocierea cu Împărăteasa lumii. 

Simbolul, prin capacitatea sa de a sugera inefabilul, este mai apt, decât orice altă 
figură de stil, de a se apropia — prin îndepărtare — de o realitate intangibilă cu simţurile, 
păstrând o distanță cuvioasă, respectuoasă, faţă de o persoana sfântă, dar oferind cea mai 
corectă aproximare din câte se pot face, în legătură cu frumuseţea sa interioară. 

Antim parcurge acest traseu portretistic de la exterior spre interior, printr-un mis-en- 
abîme progresiv, care în acelaşi timp este şi o elevare spirituală către altitudini cereşti 
incomprehensibile pentru mintea nedesăvârşită. 

Punerea în adâncime, adâncirea în vizualizarea frumuseţii interioare a Preacuratei 
Maici, după cât este posibil chiar şi pentru minţile profund teologice, se desfăşoară în paralel 
cu înălţarea până la tronul Dumnezeirii, la dreapta Căreia a stat Preasfânta Fecioară după 
adormirea sa. Virtuţile sale, care au fost profeţite şi portretizate simbolic de către toți 
Prorocii Vechiului Testament, sunt cele care o fac să străbată cerurile şi cele care se 
revelează în veşnicie ca o haină de aur împărătească, împodobită cu toate culorile luminii 
divine. 

Autorul nu urmăreşte o succesiune temporală în dezvoltarea acestui portret — deşi 
există un decalaj istoric între referatul profetic şi adormirea Preacuratei —, timpul fiind 
suspendat, iar perspectiva mutată într-un „interval” al veşniciei, în care Maica Domnului a 
trecut prin „porţile” îngereşti şi a stat la dreapta Sfintei Treimi. Recapitularea profeţiilor nu 
vizează spaţiul istoric, ci autorul se concentrează numai asupra finalităţii eterne a acestor 
aspecte relatate „în oglindă” de către Sf. Proroci. Există chiar, în Ortodoxie, o icoană care o 
înfăţişează pe Maica Domnului având, de jur împrejurul său pictate toate acele obiecte 
simbolice prin care a fost închipuită în Vechiul Testament. 

În consecinţă, putem spune despre Antim că este un mare pictor, alături de un mare 
scriitor, orator şi stilist. El urmăreşte cu destul de mult rafinament tehnic şi precizie 
„fotografică” punerea în perspectivă şi reliefarea simbolurilor prin care se conturează 
portretul. Procedeele oratorice — repetiţia, enumeraţia, simetria şi paralelismul sintactic —, 


1332 Împărăteasa a stat de-a dreapta Ta” este o temă specifică şi pentru epoca lui Ştefan cel Mare şi 


Sfânt, afându-se reprezentată la Voroneţ şi în alte Biserici, cf. Sorin Ulea, Istoria artelor plastice în România, 
I, Ed. Academiei, Bucureşti, 1968, p. 355. 

împreună cu ritmul perspicace al fiecărui fragment în parte, oferă acestor tablouri o 
suplimentare cromatică şi o accentuare binevenită a contururilor. Simbolurile şi metaforele 
revelatorii, la rândul lor, constituie substanța portretului, stabilind focalizarea pe acele 
aspecte pe care autorul a dorit să le aşeze într-o lumină puternică. 

Dezvăluirea prin ascundere nu este însă neapărat o tehnică modernă, ci mai degrabă 
una care ţine de apofatismul biblic, dar impresia poate să fie de modernitate surprinzătoare şi 
de actualitate a limbajului şi a discursului — şi sesizăm aceasta mai înainte de a intra în 
problematica morală ce vizează lumea contemporană lui Antim, dar care are tangenţe şi cu 
vremurile de azi. 

Finalul acestei predici este — ca în multe alte didahii ale sale — o rugăciune, care a 
atras atenţia multor exegeţi prin tonalitatea poetică şi ritmul interior al frazei: Stăpână de 
Dumnezeu Născătoare, Împărăteasa ceriului şi a pământului, cinstea şi slava creştinilor, 
ceia ce eşti mai naltă decât ceriurile şi mai curată decât soarele, Fecioară prealăudată, 
nădejdia celor păcătoşi şi liniştea celor bătuţi de valurile păcatelor, caută asupra norodului 
tău, vezi moştenirea ta, nu ne lăsa pre noi, păcătoşii, ci ne păziaşte şi ne mântuiaşte de 
vicleşugurile diavolului, că ne-au împresurat scârbele, nevoile, răotăţile şi necazurile. Dă- 
ne mână de ajutoriu, Fecioară, că perim... Sei 

Antim coboară de la înălțimile rarefiate ale teologiei către un spaţiu terestru mult mai 
puţin subtil şi neocolit de primejdii, în care implicarea Maicii Domnului este întotdeauna 
salvatoare, această rugăciune având — pe lângă calitatea de a reîntoarce asistenţa la atmosfera 
inițială, în punctul din care s-a plecat, pentru ca finalitatea să arate că predica şi-a urmat 
până la capăt scopul propus — darul completitudinii, deoarece întregeşte portretul anterior, cu 
ipostaza „pogorâtoare” a Maicii lui Dumnezeu, prin intervenţia sa în lume cu rol 
soteriologic, acolo unde este chemată. Eugen Negrici a sesizat valenţele poetice şi oratorice 
ale acestui text — pe care l-a şi aşezat în versuri, urmărind, ca şi noi, pauzele şi cezurile 
sugerate de autorul însuşi —, dar şi nuanţa lui complementară portretistică, afirmând, printre 
altele că „Rugăciunea ... răspunde vocației lirice şi ilustrează, în parte, modelul imnologic, 
în parte alte modele. (...) Rugăciunea, în omiletică, desăvârşeşte ultimul act al alocuţiunii. 
Dintre toate mutaţiile stilistice evidente în didahii, cea înfăptuită de rugăciune e esenţială, 
pentru că aduce o schimbare în direcția adresării şi în atitudinea față de ascultători, o nouă 
tonalitate ce derivă din solemnitatea afectivă şi din înfiorarea gingașă a rostirii. (...) În 
predicile ţinute în ziua de Sfântă Marie, rugăciunea finală completează, în termeni 
tradiționali, dar cu un neasemuit freamăt omenesc în fiecare vorbă, portretul suav al Mamei 
lui Iisus” "4, 

Fără a compune imne, Antim Ivireanul avea în urma sa o extraordinar de bogată 
tradiție bizantină şi slavă a imnografiei, „această lirică religioasă fastuoasă (care) a circulat 
intens la noi în cuprinsul sbornicelor slavone (dar şi în codice greceşti), apărând în contexte 


1333 Opere, p. 21. 
1334 Poezia medievală..., op. cit., p. 95-96. 

variate, destule dintre ele nonliturgice (...) obişnuindu-i pe cititori cu acest tip de discurs 
literar”1555. 

În mod sigur, ierarhul nostru era foarte familiar cu imnul şi cu poezia religioasă, 
probând putinţa transpunerii substanţei poetice în proză, în omilii. 

Frecvența imnologiei în literatura ortodoxă este considerabilă, având în vedere şi 
vechimea ei istorică, întrucât imnul s-a constituit ca specie în secolul al IV-lea, când „au 
scris astfel de texte Ioan Chrisostomul, Grigorie de Nazianz, Efrem Sirul, Vasile cel Mare. 
Începând cu veacul al V-lea până în cel de-al IX-lea, imnografia bizantină a avut câţiva 
reprezentanţi de marcă, precum Roman Melodul (maestrul troparului), Andrei Criteanul, 
Theodor şi Roman, cei doi fraţi călugăriţi la Mănăstirea Studion din Constantinopol, Cassia, 
faimoasă călugăriță poetesă”!**%. 

Nu e imposibil, în aceste condiţii, ca firea poetică a lui Antim să fi impropriat 
valenţele lirice atât de emoţionante ale acestui gen, adaptându-le discursului său. Astfel, „în 
spiritul imnurilor liturgice, Antim Ivireanul, creează un excelent imn dedicat Fecioarei 
Maria în Cazania la Adormirea Maicii Domnului. (...) Este un portret encomiastic, având 
toate elementele imnice: retorica, frazarea, periodicitatea, formule de tip anaforic 
(„Aleasă...”, „Aceasta...”, „Pre aceasta au văzut-o.. fă side K 

Ajungând în acest punct, am dori să punem pe tapet câteva concluzii parțiale ale 
investigației noastre în zona iconografic-portretistică a operei lui Antim, considerând că 
acesta este — în virtutea a ceea ce am analizat până acum —, magistral în realizarea unor 
imagini şi portrete alegorice. 

În opera sa omiletică, am putea spune (privind strict din perspectivă literară) că ce nu 
e portret, e tablou şi invers, întrucât incursiunile teologice exclusiv teoretice, precum şi 
fragmentele pur narative sunt relativ restrânse ca întindere. 

Desigur, ar trebui să luăm în calcul şi spațiul acordat soluțiilor hermeneutice, în 
unele din alocuțiunile sale omiletice, precum şi reversul moral al discursului teologic, 
versiune care nu de puține ori ne oferă surpriza unor fresce, care ar putea fi considerate ca 
reprezentând un portret colectiv, al societății româneşti de la începutul secolului al XVII- 
lea. Dar despre aceasta, într-un alt capitol. 

Revenind însă la portretul alegoric, demersul nostru are în vedere şi finalitatea 
acestui capitol, scopul său fiind acela de a revela dimensiunea ontologic-iconografică şi 
personalistă a universului, după cum reiese din Didahii. Ceea ce se observă cu claritate 
cercetând aceste portrete, care aparțin unor persoane excepționale, unor Sfinți — având 
conştiinţa permanentă că Sfântul iese de sub incidența portretului (ca posibilitatea de 


1335 Dan Horia Mazilu, Recitind..., vol. II, op. cit., p. 11. 

1336 Ibidem. 

1337 Valeriu Marinescu, Vocația magnificării în literatura română veche, Ed. Ars Docendi, 2003, p. 
73-74. 

3 Tinta 1338 
reprezentare pur umană, limitată 


) şi a modului uman de „dimensionare” a unei 
personalităţi, şi că numai în virtutea unui pogorământ putem distinge anumite trăsături, 
privite „sub speciae aeternum” — este faptul că aceştia reconstituie universul, creaţia în 
întregime, la un nivel superior, spiritual, concluzia — şi obiectivul predicii — fiind de a 
înţelege că omul a fost destinat de Dumnezeu să-şi asume întreaga frumuseţe a lumii, a 
zidirii materiale şi spirituale, astfel încât el să devină o oglindă a splendorii universale. 

În sens eshatologic, virtuțile, frumuseţea spiritual-morală a oamenilor, care în această 
viaţă nu este sesizabilă în modul cel mai evident cu putință — aşa cum este sesizabilă şi 
vizibilă frumuseţea materială, exterioară, care cade sub simţuri —, vor deveni adevărata 
estetică a lumii viitoare, adevărata strălucire şi frumuseţe, care are numai o analogie 
simbolică în acest univers perisabil. 

Antim Ivireanul îşi scrie predicile pornind de la o concepție ierarhizantă şi armonică 
a lumii — atât a celei spirituale, cât şi a celei materiale, atât în spaţiu, cât şi în timp —, 
extraordinar de bine pusă la punct şi suntem siguri că Sf. Dionisie Areopagitul a făcut parte 
din lecturile sale, întrucât l-a şi citat în Didahii. 

Pornind de la aceste considerente, vom analiza mai departe acest subiect al 
iconografiei lumii, cu convingerea că „frumuseţea exterioară”, estetica operei sale, va ieşi la 
lumină şi mai mult, sub presiunea reflecţiei care vizează adâncimile şi subtilitățile cugetării 
autorului nostru, ale spiritualităţii sale, care şi-a ţesut un veşmânt literar neîntrecut. 


III. 6. 1. 3. Iconografia lumii şi motivaţia teologico-filosofică 
a veleităţilor poetice şi plastice ale lui Antim 


Mitropolitul nostru nu se opreşte numai la „portrete” de Sfinţi, ci ne prezintă în 
icoană pe Dumnezeu însuşi, atât cât este cu putinţă. În acest sens, un alt „portret”, cu 
adevărat alegoric, atât în sens literar, cât şi teologic, realizat urmărindu-se mai ales Vechiul 
Testament şi profeţiile cuprinse în el, dar având ca punct culminant mărturii din Noul 
Testament, apare în Cuvânt de învăţătură la Duminica florilor °” şi este o icoană inefabilă 
a lui Dumnezeu, în care se portretizează iubirea Lui de oameni ca trăsătură esențială a 





1338 Sensul termenului „portret” este oarecum opus celui al „icoanei”, întrucât portretul, care „triumfă” 
în Occidentul medieval începând cu secolele XII-XIII, „nu mai este imaginea abstractă a unui personaj 
reprezentat prin simboluri, semne ce materializează locul şi rangul hărăzite de Dumnezeu, ci redarea 
individului surprins în timp, în concretul spaţial şi temporal, nu în esenţa lui eternă, ci ca fiinţă efemeră...”, cf. 
Jacques Le Goff, Pentru un alt ev mediu, vol. I, studiu introductiv, note şi traducere de Maria Carpov, Ed. 
Meridiane, Bucureşti, 1986, p. 103. Însă am explicat anterior că folosim acest termen cu amendamente la 
conceptul său modern. 

133 Opere, p. 105. 

acestei „fizionomii” dumnezeieşti. Ceea ce ne interesează pe noi, din punct de vedere literar, 
în această predică la Florii, este tehnica portretistică magistrală — în acelaşi timp teologico- 
inefabilă — prin care se aglomerează trăsăturile acestui chip divin al Mântuitorului lumii. 

Icoana aceasta este realizată dintr-o sumă de portrete fragmentare, sugestive, 
deoarece este vorba de o Persoană care nu poate fi niciodată descrisă decât în măsura în care 
Ea însăşi S-a revelat lumii. 

Autorul pleacă de la tema zilei, intrarea lui Hristos în Ierusalim, mai bine zis de la un 
mic amănunt al acestei zile, acela că El a intrat stând pe mânzul asinei, şi va urmări 
realizarea unui portret paradoxal, al Celui ce este Dumnezeu şi om. Antitezele şi antinomiile 
se țin lanţ, deoarece Persoana divină a Fiului a împăcat în Sine contrarii a căror unire nu 
putea fi nici măcar gândită de mintea umană. Astfel că Dumnezeu, de I-au fost lipsă de cară 
şi de căruțe, ca să meargă undevaş, are El mult mai slăvite şi mai lăudate cară decât 
aceştia; că zice David, Psalm 17: „S-au suit pe heruvimi şi au zburat; zburat-au pe arepile 
vântului "15%, 

Oamenii L-au cunoscut în Vechiul Testament pe Dumnezeu mai mult ca Stăpân 
Atotputernic, ce stârnea teama: de care frică şi groază fiind cuprins şi începătoriul neamului 
omenesc, strămoșul nostru Adam, s-au ascuns şi n-a cutezat ca să iasă înaintea înfricoşatei 
Feței lui Dumnezeu....5îl. Aceasta este una dintre „icoanele” lui Dumnezeu, cea care 
subliniază atributele măririi: că mă îngroziia pre mine mai demult mărirea aceia de care 
iaste scris: „Înfiicoşat iaste Acela ce ia sufletele boiarilor, înfricoşat iaste mai mult decât 
împărații pământului ”...*?. 

Însă autorul alunecă spre o altă latură a „portretului”, spre revelarea lui Dumnezeu ca 
blândeţe şi iubire până într-atâta încât nu era nimic aşa de sărac şi de lepădat, carele să 


1343 . 
— expresie 


socotească, că nu va putea merge la Împăratul cel cu numele smerin şi sărac 
care nu este decât o parafrază la întrupare şi la viața Mântuitorului pe pământ. Însă metafora 
aceasta are conotaţii vaste, pe care, în parte, autorul le luminează în continuare. 

Antim recurge la o comparaţie alegorică pentru a explica de ce Dumnezeu Se 
revelează omenirii în mod diferit din punct de vedere istoric, de ce istoria umanităţii este o 
oglindă aperceptivă imperfectă, care nu poate privi Divinitatea decât fragmentar: Că precum 
Împărații [sunt îmbrăcaţi] cu alt feliu de haine când merg la vânat, cu alt fel când merg la 
îngropăciuni şi cu alt fel de haine când merg la nunte, aşa şi Dumnezeu, după vremi să 
înfrumuşăţează. Drept aceia, cu alt fel de podoabă va veni când va judeca lumea, că va veni 
pre norii ceriului, cu putere şi cu slavă mare; că aşa să cuvine, mai vârtos Judecătoriului. 
Iar acum, pentru că nu vine să judece, ci vine ca să răscumpere şi să întoarcă cătră Sine 
neamul omenesc, precum însuşi grăiaşte, n-au trimis Dumnezeu pre Fiiul Său în lume, ca să 
judece lumea, ci pentru ca să mânmiască lumea printr-Însul. Şi tocma pentru aceia I-au 


134 Idem, p. 105-106. 
1341 Idem, p. 106. 

134 Ibidem. 

1348 Idem, p. 106-107. 

trebuit să vie îmbrăcat cu blândeţe şi cu smerenie, ca nu doară viind cu altă slavă oarecare 
mai mare, să să spară oamenii şi să fugă de Dânsul, precum odinioară jidovii în muntele 
Sinaii, spăriindu-să, au fugit, neputând răbda groaza şi mărirea Lui ©“. 

Avem aici o minunată icoană a Împăratului lumii, Care se înveşmântează diferit în 
funcţie de ocazie, autorul rememorând trei mari momente ale revelării dumnezeieşti în 
istorie: pe muntele Sinai, la Întrupare şi la Judecată. Antim preferă însă ordinea inversă, 
începând cu Apocalipsa sau Judecata, care va fi „descoperirea” finală, dezvăluirea lui 
Dumnezeu înaintea întregii umanităţii, după ce, în decursul istoriei, S-a revelat treptat. 
Dumnezeu S-a arătat mai întâi ca dreptate, apoi ca bunătate, pentru ca cei care nu L-au putut 
iubi pentru dreptatea Sa, să-L iubească măcar pentru jertfa Sa, dar la sfârşitul lumii va veni 
ca Dumnezeu iubitor dar şi ca Judecător drept, revelându-Se deplin. 

Conform lui Antim, Divinitatea şi-a arătat disponibilitatea Sa enormă faţă de om prin 
aceea că omul nu vrea să meargă la Dumnezeu, ci Dumnezeu S-au milostivit şi au venit la 
om. Şi luând Dumnezeu trup, mergea după acela ce fugise de la Dânsul, că fugise de la 
binele cel mare omul cel orb şi nebun, întru atâta cât nu l-au putut înturna cu niciun glas de 
strigare prorocească, ca să se întoarcă de pe calea rătăcirii. Pentru aceia, însuş Dumnezeu, 
întrupându-Se, S-au apropiiat de cel ce fugiia, ca să-l întoarcă cătră Sine °”. 

Mai devreme autorul ne vorbea de Adam care s-a ascuns de Dumnezeu, iar acum 
desemnează metonimic întreaga umanitate care i-a urmat aceluia, cu numele de „om”, 
caracterizat fiind numai prin faptul că nu putea decât să fugă de Dumnezeu, deoarece 
atotputernicia Acestuia îl înspăimânta, îi înfricoşa conştiinţa maculată. Singurul mod de 
apropiere, prin care Logosul a intrat din nou în dialog cu omul, a fost întruparea Sa, pentru 
ca acesta din urmă să nu se mai teamă de slava Lui copleşitoare. 

Întreaga predică este construită pe explicarea acestui sens al chenozei Mântuitorului, 
prin care Dumnezeu a reabilitat pe om în relația intimă cu Sine, a Cărui lipsă acesta o 
resimțea ca pe o infirmitate dialogică dureroasă. 

Venirea lui Hristos în trup, interpretată „metaforic” de Antim, ca o „fugă” a lui 
Dumnezeu după om, reprezintă un element esenţial de portretizare, de iconizare a lui 
Dumnezeu. „Retrăgându-Se” într-un contur uman, Cuvântul — care este icoană a Tatălui şi 
Arhetip iconic al lui Adam — Se oferă iconizării, iar Antim rememorează o parte din 
profeţiile Vechiului Testament, pentru a evidenția tocmai această calitate iconică a lui Mesia, 
Chipul Său devenind explicit prin înomenirea Sa şi prin venirea Sa în lume, pentru ca omul 
să-L poată privi din nou, faţă către Faţă!**, pe Dumnezeu. 

În opinia lui Antim, omul este o „pasăre” aparte, înzestrată cu aptitudinea păsărilor 


ae ar A 1347 
de a privi pururea spre cer şi a-şi cunoaşte vremea lor `". 


1344 Idem, p. 107. 

1345 Idem, p. 109. 

1346 În limba noastră veche, nu se spunea „persoană”, ci „față”, termen ce demonstrează că o relație 
personală implică privirea în față, oglindirea reciprocă în celălalt. 

1347 Opere, p. 108. 

La fel, omul trebuie să Îl cunoască pe Dumnezeu, Care „după vremi să 
înfrumuşăţează”, să-L recunoască după „veşmântul” Său, după „haina” pe care o poartă, ca 
un Împărat ce îşi schimbă podoaba după voie, după cum spune Antim. 

Drept aceea, el poate cunoaşte vremea mântuirii sale, când vede că Dumnezeu e 
îmbrăcat cu trup. Pentru că, spune autorul în alte ocazii, veșmintele... închipuesc trupul 15% 
Şi, într-o înţelegere înaltă, zăpada... iaste omenirea Lui, precum hainele Lui le-am arătat 
albe ca zăpada în muntele Thavorului 5%. 

Şi iarăşi, în altă predică zice: să ne îmbrăcăm cu noul Adam, cu Domnul nostru lisus 

Hristos ©”. 
În Vechiul Testament, Sf. Proroci implorau revelarea lui Dumnezeu în trup, adică 
tocmai această îmbrăcare cu „haina” firii umane, pentru care Beserica noastră astăzi (şi) ne 
arată noao vaetele, plânsurile, suspinele şi dorirea Părinților celor din Legia veche, carii cu 
atâta dragoste doriia de venirea lui Hristos, precum îş zice cătră ucenicii Săi: ,,Fericiţi sunt 
ochii carii văd ce vedeţi; că adevăr zis voao. Mulţi împărați şi proroci au vrut să vază ce 
vedeți voi şi n-au văzut şi să audă ce auziți voi şi n-au auzit 155. 

Din acest fragment autorul îşi ia motivaţia unei incursiuni în prorociile despre 
Hristos ale Vechiului Testament, din care „pictează” o icoană a lui Hristos de o inefabilă 
frumuseţe. Urmează mai bine de două pagini de inegalabilă poezie mistică, pe care o voi 
reda în versuri, după ritmul pe care îl impune fraza însăşi, şi în care se urmăreşte conturarea 
icoanei lui Hristos: 

Pentru care lucru mie mi se pare a fi 

Părinţii cei de demult asemenea acelora 

pre carii îi ia şi-i învăluiaşte furtuna cea de noapte pre mare 

şi văd lumină oare unde, departe, într-un loc de nădejde pusă, 

spre care silesc să o ajungă cei învăluiți; 

şi adese cu ochii cătră dânsa privesc 

şi pânzele le îndreaptă ca să meargă (din cât pot) într-acolo; 

şi aceia, de nu pot amintrilea, cu ochii şi cu sufletul o cuprind |? 

Aşijderea şi Părinţii noştri cei de demult, 

întorcându-ş ochii spre lumina cea adevărată, 

spre Domnul nostru lisus Hristos 

(Care cu lumina Sa umbra şi întunerecul lumii aceştiia 


l-au stricat) 





1348 Idem, p. 209. 

134 Idem, p. 92. 

1350 Idem, p. 64. 

1351 Idem, p. 110. 

1352 Este o parafrază scripturală extinsă, la cuvintele Sfântului Pavel, care vorbeşte despre Sfinții de 
dinaintea venirii lui Hristos, amintind pe Abel, Enoh, Noe, Avraam şi Sarra: “Toţi aceştia au murit întru 
credință, fără să primească făgăduințele, ci văzându-le de departe şi iubindu-le cu dor şi mărturisind că pe 
pământ ei sunt străini şi călători” (Evr. 11, 13). 

cu smerenie-ş tindea mâinile sale 

şi spre aceia din tot cugetul doriia 

şi spre aceia degrab’ ca să sosească pohtiia 

strigând cu Prorocul: „în degrab’ să ne ia pre noi, pre dinnainte, 
milele Tale, Doamne, că ni-am supărat foarte”, 

spre care strigare îi îndemna şi de Dumnezeu cuvântătoriul 
Prorocul Isaia, zicând: ,„ Carii vă aduceţi aminte de Dumnezeu 
nu tăcereţ şi nu fit muf, până când va pune 

lauda Ierusalimului pre pământ”. 


Zice şi într-alt loc: „Pentru Sion nu voi tăcea 

şi pentru Ierusalim nu mă voi odihni, 

până când va eşi ca lumina Dreptul lui 

şi Mântuitoriul lui ca o făclie aprinsă. ” 

Adecă pentru marea dragoste cu carea iubesc 
Beserica şi adunarea celor credincioş, 

nu voiu tăcea şi nici nu mă voiu odihni, 

ci de pururea cu rugăciunile mele voiu striga 
cătră urechile milostivirii dumnezeeşti, 

până când va trimite pre Dreptul Acela 

de Carele toate neamurile doresc, 

Carele ca răsărita soarelui şi ca făcliia cea aprisă, 
întunerecul lumii va strica 

şi lumina cea adevărată, 

adecă luminata cunoştinţa lucrurilor dumnezeeşti 
a arăta ochilor oamenilor celor muritori să făgăduiaşte; 


şi precum au făgăduit au şi săvârşit, 

slobozind dintru adâncul inimii, cu căldură cuvântul acela: 
„Rouraţ ceriurile de sus şi norii să ploao Dreptul, 

să se deşchiză pământul şi să arate pre Mântuitoriul. ” 

Ce zici, Prorocule? Ce pohteşti? 

De pohteşti ca să es din ceriu şi dintre nori Cel Drept, 
cum zici pământului ca să-L arate pre Mântuitoriul 

şi cum poate fi ca ceriul cu norii să ivească pre Cel Drept 
şi pământul să-l arate? 

Amândoao sunt adevărate, 

din ceriu şi de pe pământ deodată a să ivi: 

din ceriu, pentru că iaste Fiiul lui Dumnezeu, 

de pre pământ pentru că iaste Fiiul omenesc. 

Pentru aceia strig către ceriu şi cătră pământ, 
ca să ne arate noao pre Direptul 
şi Mântuitoriul acela al lumii ©”. 

Mulțimea figurilor de stil, dintre care multe sunt metafore revelatorii (dar şi epitete şi 
comparații metaforice), este aproape inutil de a o mai aşeza în jocul enumeraţiilor, fiind 
evidentă. „Antim, pe care G. Călinescu îl consideră un stilist desăvârşit, stăpâneşte ca un 
oriental tehnica simetriilor armonice. Comparaţiile numeroase, înavuţite cu pilde din cărțile 
Scripturii sau din Sfinţii Părinţi (...), metafora, cu falduri grele sau vaporoase, sunt « 
stâlpările » unei parabole pulsând de sensuri”1*5*. 

Am împărțit acest text în trei părți, pentru a observa cum evoluează această icoană 
mistică, de la inefabil către „materializarea” lui, de la inefabilul şi insesizabilul 
dumnezeiesc, perceput doar cu ochiul mistic al spiritului, către întruparea, în-conturarea 
acestei Lumini veşnice, ce permite încondeierea Sa în icoană. Dumnezeu, Care este Lumină 
neînserată, era chemat să răsară pe pământ. El este „lumina cea adevărată” care urmează a 
Se arăta în lume „ca răsărita soarelui şi ca făcliia cea aprinsă”. 

S-ar părea că este o mare diferenţă între lumina soarelui şi lumina răspândită de o 
făclie, dar aceasta numai dacă nu ţinem seama de sensurile mistice ale termenilor aleşi, 
pentru că în tradiția Bisericii, soarele este interpretat ca simbol al Dumnezeirii, iar făclia 
aprinsă — de la Isaia 62, 1 —, ca simbol al întrupării, al trupului lui Hristos”. 

Făclia aprinsă poate arăta şi căutarea febrilă de care este în stare Dumnezeu, încât 


1356 x A 2 A GR 
, ascunzând lumina soarelui într-o făclie, adică 


pentru noi au închis razile strălucirii Sale 
dumnezeirea în trup. Faptul că trupul lui Hristos este o torță arată trei lucruri: că „umbra şi 
întunerecul lumii aceştiia l-au stricat”, că este iubire pururea aprinsă pentru lume, aflată în 


căutarea omului care vrea să fie în comuniune cu El şi să se mântuiască, şi, în al treilea rând, 





155 Opere, p. 110-112. 

1554 Florin Faifer, loc. cit., p. 239. 

1555 Se spune într-o binecunoscută rugăciune a Sf. Anastasie Sinaitul: „Scoală-te, nu te teme, stai, vino 
iarăşi; nu te înfrunt, nu Mă scârbesc, nu te alung, nu îngădui să fie împietrită zidirea Mea, fiul Meu, chipul 
Meu, omul pe care l-am făcut cu mâinile Mele şi întru el M-am îmbrăcat şi pentru el Mi-am vărsat sângele. Nu 
Mă întorc de la oaia cea cuvântătoare şi pierdută, ce vine către Mine. Nu pot ca să nu-i dau iarăşi cinstea cea 
dintâi. Nu pot să nu o număr cu cele nouăzeci şi nouă de oi, că pentru aceasta şi numai pentru aceasta M-am 
pogorât pe pământ, am aprins făclia, trupul Meu (subl. n.), am măturat casa şi am chemat pe prieteni, puterile 
cereşti, ca să ne veselim pentru aflarea ei», cf. Sf. Nicodim Aghioritul, Apanthisma. Rugăciunile Sfinţilor 
Părinţi, Ed. Sofia şi Mănăstirea Petru Vodă, Bucureşti, 1999, p. 135. 

Antim interpretează şi el aproximativ în acelaşi fel, parabola evanghelică de la Luca 15, 8-10, la care 





se face referire mai sus, despre drahma cea pierdută, spunând: Muiarea aceia să înţelege a dooa Faţă a 
dumnezeirii, Carele lăsând în ceriu 9 bani, adecă nouă cete de îngeri, S-au pogorât pre pământ să caute banul 
cel pierdut, adecă firea omenească, cu lumânarea aprinsă, adică cu învăţătrile cele dumnezeeşti.(...) Aflat-au 
banul acela al doilea Chip al dumnezeirii, adecă Fiiul lui Dumnezeu, că S-au îmbrăcat cu trup omenesc, după 
cuvântul evanghelistului Ioann: „Și Cuvântul trup S-au făcut”. Cf. Opere, p. 122. 

1356 Idem, p. 10. 

că este spre jertfire, urmând a fi răstignit ca o jertfă, ca o ardere de tot. Prin această „făclie”, 
trupul şi firea umană sunt reaprinse de har, de soarele dumnezeirii. 

În primele două fragmente citate versificat, avem o icoană simbolico-mistică în 
parabolă, o icoană a lui Hristos Dumnezeu întrupat, Dumnezeu şi om într-o singură 
persoană, ca soarele ascuns într-o făclie, a Cărui lumină a slavei s-a revelat Apostolilor pe 
Tabor. Varlaam spunea ca o lumănare întru oglindă, folosind o altă metaforă prin care să 
tâlcuiască această mare taină a unirii firii dumnezeieşti cu firea omenească şi a ascunderii 
Luminii în trup'"*: Lumină dumnedzâiască au fost, că Domnul Hristos ş-au arâtat într-acel 
trup ce purta firea Sa cea dumnedzâiască, ca o lumănare întru oglindă ©”. 

Este un portret-icoană al lui Hristos ca Lumină a lumii, în care singurul element 
antropomorf, prevestitor însă al Întrupării, este reprezentat de „urechile milostivirii 
dumnezeeşti” — splendidă metaforă, de altfel, din punct de vedere literar —, în care curg 
rugăciunile Prorocilor şi care exprimă, tot în manieră simbolică, atenţia nedisimulată a lui 
Dumnezeu către ființa umană. 

Astfel că Dumnezeu este prezentat ca lumină şi auz, ca făclie conturată în 
mărginirea, în hotarele cugetării şi ale percepţiei omeneşti, ale cărei raze — mai ales cele 
nevăzute, dar arătate, spre exemplu, pe Tabor (dar nu numai) — se răspândesc într-un fond de 
lumină iconografic, ce cuprinde întreaga lume şi o transcende. Dumnezeu-omul e Soare care 
înveşmântează totul în lumină şi e făclie care arde de dorul umanităţii. Preponderenţa 
metaforelor şi a imaginilor fotianice au rolul de a sublinia minunea în-corporării Luminii 
care a rămas imuabilă în esenţa Sa, în firea divină, dar S-a cuprins şi în „monada” finită a 
trupului, pe care L-a asumat şi L-a îndumnezeit. 

În al treilea fragment, transpunerea inefabilului în concret este mai evidentă, pentru 
că, deşi rămânem puternic ancoraţi în sfera simbolico-diafană a reprezentărilor teologice, 
totuşi întruparea şi pogorârea lui Dumnezeu pe pământ este ilustrată, în tradiție profetică 
nealterată, prin semne imagologice uşor de receptat de către înţelegerea umană, precum 
„cerul cu nori”, ploaia, roua şi pământul. Antim interpretează versetul de la Isaia 45, 8 prin 
aceea că Hristos este Dumnezeu şi om, motiv pentru care atât cerul, cât şi pământul ÎL arată 
pe Mântuitorul lumii. 

El vine din cer, întrucât este Dumnezeu şi de pe pământ, întrucât Se naşte ca om. 
Vine ca o ploaie, pentru că El, ca şi Creator al lumii determină rodnicia pământului, atât cea 
fizică, cât şi cea spirituală, iar ca rouă Se pogoară lin şi smerit, îmbrăcat în trup şi neobservat 
de mulți că este Dumnezeu. Hristos Se pogoară ca ploaia şi ca roua pentru ca să desființeze 





1357 Tată şi o stihiră a Vecerniei din joia săptămânii luminate: „Închinare de seară aducem Ție, Luminii 
celei neînserate, Care, la sfârşitul veacurilor, ca într-o oglindă în trup ai strălucit lumii (subl. n.), cf. 
*** Penticostar, Ed. IBMBOR, Bucureşti, 1999, p. 41. Că trupul uman mai este numit şi „oglindă”, putem 
vedea şi într-o altă rugăciune, înainte de somn, a Sfântulul Grigorie Teologul: „.... să Te aflu milostiv pe Tine în 
ceasul morţii şi al Judecăţii, când se vor sparge oglinzile trupului”, cf. *** Cele mai frumoase rugăciuni ale 
Ortodoxiei, Ed. Anastasia, Bucureşti, 1996, p. 230. 

155% Varlaam, Cazania, op. cit., p. 474. 

seceta spirituală în care trăiau oamenii. El nu doar „strică” întunericul necunoştinţei şi al 
ignoranței, ca Lumină a lumii, dar şi revitalizează pământul — şi pământul inimii — ca Cel ce 
e Viaţa, aducând cu Sine ploaie de binefaceri şi rouă harică cu care împrospătează şi 
regenerează ființa umană. 

Ambianţa cosmică ce constituie decorul acestui al treilea fragment iconografic ne 
apropie şi mai mult de realitatea palpabilă, pragmatică, de dorinţa materializată a întrupării 
lui Dumnezeu-Cuvântul. Faptul că Dumnezeu acceptă ca să fie „ivit” de cer şi „arătat” de 
pământ, comunică apropierea Sa de lumea care părea pierdută şi părăsită, implicarea Sa în 
imanenţă şi chiar asumarea imanenţei, pentru a-i revela sensul ei transcendent. 

Comparaţia pogorârii inefabile a Cuvântului în trup cu ploaia şi cu roua dovedeşte 
căldura îmbrățişării dumnezeieşti, care e destinată întregii umanităţi, întregului pământ, 
precum ploaia şi roua. Dumnezeu face să răsară soarele peste cei buni şi peste cei răi şi să 
cadă ploaia peste cei drepţi şi peste cei nedrepți — după cum se afirmă la Matei 5, 45 —, El 
însuşi fiind Soarele şi Ploaia care Se oferă tuturor, mai presus de elementele simbolice 
corespunzătoare din creaţia Sa. lar Antim nu alege aleatoriu aceste texte biblice, pentru că 
ele conduc la conturarea unui portret al Mântuitorului, care să implice principiul iconografic 
al transcendenţei, precum şi sugestia apofatismului, a tainei insondabile "°. 

Punctul culminant al acestei iconizări mesianice îl reprezintă însă — printr-o manevră 
picturală remarcabilă a autorului, dacă privim lucrurile în sens literar — dezvăluirea 
dumnezeirii lui Iisus Hristos, care este persoana în sens absolut, persoana ca iubire, Cuvântul 
care vorbeşte fiecărui om în parte, în taina inimii lui, Cuvântul care este mai presus decât toți 
Prorocii, care prin Evanghelia Sa şi prin însăşi prezenţa Lui, ca Dumnezeu întrupat, îl asumă 
şi îl preschimbă pe om după asemănarea Sa. 

Antim rupe zăgazurile bucuriei sale, pentru că înomenirea Cuvântului înseamnă 
desăvârşirea omului, căci numai Dumnezeu poate să umple setea de iubire şi dorul infinit al 
inimii omeneșşti'3%. Acesta este Mirele ceresc care aşteaptă un răspuns de la fiecare persoană 
umană, căreia i Se revelează în mod individual şi profund intim, după cum sugerează textul 
antimian, pe care îl vom reda în versuri, făcând apel din nou la această metodă, pentru a-i 
evidenția extraordinarele calităţi poetice: 

Că ce doriia Sfinţii aceia Părinţi, noi avem; 





1359 Sfântul Efrem Sirul spunea, în Imne despre credință: „Doamne, deşi simbolurile Tale sunt 
pretutindeni,/ Tu eşti ascuns pretutindeni./ Deşi simbolul Tău e înalt,/ Înălţimea nu simte că eşti./ Deşi simbolul 
Tău e în adânc,/ Adâncul nu înţelege cine eşti;/ Deşi simbolul Tău e în mare,/ Tu nu eşti ascuns în mare;/ Deşi 
simbolul Tău e pe uscat,/ El nu-şi dă seama că eşti acolo,/ Binecuvântat este Cel Ascuns atunci cânt El 
străluceşte.” (...) „Să dăm mulţumită lui Dumnezeu Care S-a îmbrăcat/ Cu numele feluritelor părți ale 
trupului:/ Scriptura vorbeşte de urechile Lui, ca să ne înveţe/ că El ne ascultă;/ vorbeşte de ochii Lui, ca să ne 
arate că El ne vede./ El a îmbrăcat chiar şi numele acestor lucruri,/şi, deşi în Fiinţa Sa adevărată nu este nici 
mânie,/ nici părere de rău,/ totuşi El Se îmbracă şi cu aceste nume din pricina/slăbiciunii noastre”, cf. Sebastian 
Brock, Efrem Sirul, Imnele despre Paradis, trad. de Pr. Mircea Telciu şi Diac. I. Ică jr., Ed. Deisis, Sibiu, 1998, 
p. 75 şi 79. 


1560 Adânc pe adânc cheamă în glasul căderilor apelor Tale” (Ps. 41, 9). 

şi ce milă aştepta ei, pre noi ne-au întâmpinat, 

şi ce priviia ei de departe, 

noi cu Evanghelistul avem astăz: 

„Carele era din ceput, Care am auzit, 

Care am văzut cu ochii noştri, Care am privit 

şi mâinile noastre au pipăit pentru Cuvântul Vieții, 
pre Acela vestim şi mărturisim voao 

Viaţa cea vecinică, Care au fost la Părintele, 

iară acum S-au arătat”, 

a Căruia arătare atâta bucurie ne aduce noao, 
mai multă decât avea Părinţii cei Sfinţi de demult, 
a Căruia aşteptare cu drag şi cu dorire, 

mă îndeamnă să zic acest cuvânt: 

„Sărută-mă pre mine cu sărutarea gurii Ti ale” 
că toți câ¢ era din Duh, cu duhul cunoştea 

câtă milă era să se verse pre buzele Aceluia. 
Dorind şi el, drept aceia, 

ca să fie părtaş unii bunătăţi ca aceştiia 

zice din tot sufletul 

ca să mă sărute pre mine cu sărutarea gurei Sale; 
care cuvânt atâta face ca şi când ar zice: 

pre Moise nu-l auz căci iaste la limbă împiedicat, 
buzele Isaiei sunt întinate, 

Ieremia a grăi nu ştie pentru că iaste prunc 

şi toți Proorocii au amuţit; 

ci El însuş să-mi grăiască mie 

şi să-mi deşchiză voia Părintelui Său 

şi în Fiinţa Sa pre mine să mă înveţe, 

a Căruia preaiubita Fiinţă pre mine să mă înnoiască 
şi râurile învățăturilor Lui 

să se facă în mine izvor de apă mântuitoare 


: A . x [1362] 
intru viața cea vecinica 3 


(...) cu podoabe de fapte bune 
logodnica chiamă către sine pre iubitul Mire zicând: 
patul inimii mele înfrumusețat iaste 


151 Este o parafrazare a unui verset biblic, aflat la Cânt. 1,1: „Sărută-mă cu sărutările gurii tale, că 
sărutările tale sunt mai bune ca vinul”. 

152 Parafrază a lui Antim Ivireanul la In. 4,14: „...căci apa pe care i-o voi da Eu se va face în el izvor 
de apă curgătoare spre viaţa veşnică”. 

cu florile doririlor dumnezeeşti 

şi casa mea iaste cu lemnele cele mirositoare 
şi nestricate a facerilor de bine întemeiată. 

Că pre acest sălaş şi Mirele bucuros să pleacă 
şi rămâne acolo până când trece zioa 

şi umbra să pleacă *%. 

Această icoană nupțială este profund personalistă, subliniind trăsăturile mistice ale 
Frumuseţii şi ale Iubirii Absolute. Dumnezeu-omul este Lumină şi Viaţă, dar şi Iubire şi 
acest lucru se revelează mai ales prin Întrupare, sugerată metaforic prin sărutare, prin 
„îmbrăţişarea” firii umane. Asumarea umanităţii este interpretată ca o sărutare a iubirii, din 
partea lui Dumnezeu față de om. Descoperirea lui Dumnezeu ca realitate personală absolută, 
care se adresează fiecăruia dintre îndrăgostiţii de Lumina şi de Viaţa lumii, reprezintă 
revelația supremă, ce vizează dezvăluirea acestei icoane, a Chipului dumnezeiesc, în 
intimitatea inimii fiecăruia, după cum fiecare se pregăteşte şi se „împodobeşte” ca să Îl 
întâmpine. 

Dacă omul nu ÎI cunoaşte pe Dumnezeu ca Iubire, în mod personal şi tainic, dacă nu 
susţine un dialog neîntrerupt cu însuşi Cuvântul, atunci se anulează pe sine ca persoană, îşi 
recuză singur statutul şi firea umană. 

Dumnezeu este reprezentat, iconizat, numai în relație cu omul, cu creaţia Sa, şi 
numai datorită faptului că S-a întrupat. Această relație personală nu poate fi portretizată în 
dinamica ei, ea este cea care trans-figurează ființa umană şi o con-figurează în dependenţă 


de Hristos. „Persoana este autotranscendere, autexousia, cum spun Părinţii Bisericii.” 4 Î 


n 
această autotranscendere a persoanei şi aşezare a sa în lumina icoanei dumnezeieşti, se află 
persoana însăşi. 

Nu se poate face un portret al unei persoane care se transcende pe sine — dacă nu se 
întâmplă acest lucru, atunci ea nu e vie din punct de vedere spiritual, ortodox — decât 
realizându-se portretul relației, al dia-logului — care impune două persoane, două logosuri —, 
fapt realizat de Antim prin metafora, de origine biblică, a sărutului, ilustrând iubirea şi 
unirea dintre Dumnezeu şi om, dar şi prin portretizarea „miresei”, ca răspuns ontologic 
afirmativ la iubirea Mirelui ei ceresc. 

Astfel încât icoana lui Dumnezeu îl încorporează şi pe om — mai ales după Întrupare, 
dar nu numai, căci încă de la facerea omului, acesta a fost creat după chipul Ziditorului său — 
„ iar portretul omului nu Îl poate exclude pe Dumnezeu, Icoana sa. De aceea Eminescu , în 
Memento mori, se adresa astfel lui Dumnezeu: Cine eşti?... Să pot cunoaşte şi icoana ta... pe 
om. Nu e un singur portret, ci întotdeauna sunt două, chiar dacă nu ne e uşor să sesizăm 


15% Opere, p. 110-113. Ultima propoziţie este parafrază la Cânt. 2, 17: „Până nu se răcoreşte ziua, 
până nu se-ntinde umbra serii, vino, dragul meu...”; dar şi întreg acest ultim pasaj este inspirat de aceeaşi carte 
din canonul biblic. 

15% Olivier Clement, Trupul morţii şi al slavei. Scurtă introducere la o teopoetică a trupului, trad. 
Sora Eugenia Vlad, Ed. Asociaţia Filantropică Medicală Creştină Christiana, Bucureşti, 1998, p. 14. 

aceasta. În icoanele în care sunt reprezentaţi Sfinţii, ubicuitatea prezenţei lui Dumnezeu este 
sugerată de aurul harului care înconjoară profilul lor trupesc, dar care iradiază şi din ei înşişi, 
iar Antim a urmărit întotdeauna satisfacerea devizelor iconografice, căci stabilind cu precizie 
arhetipul, a „portretizat” relaţia, comuniunea, iar nu individualismul egoist, respectând, în 
acelaşi timp, dogma ortodoxă. 

„Logodnica” reprezintă cu adevărat un simbol al transfigurării şi al transcenderii de 
sine, sugerând elanul extatic al sufletului după Dumnezeu, pentru Care se ipostaziază iconic- 
alegoric, împodobit „cu florile doririlor dumnezeeşti” şi „cu lemnele cele mirositoare şi 
nestricate a facerilor de bine”. 

„Casa” sufletului şi „patul inimii” reprezintă un loc de odihnă şi de stabilitate prin 
care este îmbiat Mirele, iar miresmele sugerate mai sus simbolizează emanaţii spirituale 
„nestricate”, inefabile, indicând impregnarea materiei şi infuzarea ei de către spirit, dar şi 
opțiunea de dematerializare a sufletului, în acceptarea sensului său ascendent şi 
transcendent, către Dumnezeu, până când şi trupul va fi transfigurat şi spiritualizat la 
sfârşitul chipului acestei lumi. 

Dumnezeu a făcut un pas decisiv către om prin Întrupare, vrând să-l recupereze pe 
acesta pentru viaţa veşnică şi omul tinde de aceea către Dumnezeu, pentru că e creaţia Lui. 
Astfel, Dumnezeu este iconizat în relaţie cu omul!“ iar omul este portretizat ca stare de 
infinită autotranscendenţă (autodepăşire de sine) şi relație cu Dumnezeu, Cel ce „a fugit” 
după om şi S-a întrupat. Pentru că, în mod paradoxal, fiinţa umană este caracterizată prin 
trans-cendentalitate, prin comuniune cu Dumnezeu. 

Hristos Se face cunoscut fiecăruia în mod intim şi unic, după intensitatea iubirii sale. 
Trăsăturile Chipului divin se imprimă în icoana sufletului şi ele sunt vizibile în măsura în 
care sunt recognoscibile de către persoana umană în ea însăşi. Sufletul este prezentat ca cea 
mai inefabilă şi mai autentică „pânză” în care se pictează prin autoimprimare Chipul Mirelui 
ceresc, în funcţie de bunăvoința omului în acest sens. 

Cu cât este mai sensibilă fibra spirituală a sufletului, cu atât se întipăresc mai bine 
detaliile cele mai fine ale Modelului divin, prin faptul că „pre acest sălaş (înmiresmat de 
frumuseţe, al inimii şi al sufletului — n.n.) Mirele bucuros să pleacă şi rămâne acolo”. 

Antim foloseşte în aceste fragmente citate sau parafraze scripturistice din Epistola şi 
Evanghelia Sfântului loan Teologul şi din Cântarea Cântărilor, într-un mod cu totul 
sugestiv, deoarece primul este Apostolul iubirii, iar cartea amintită din canonul biblic, 
vorbeşte alegoric despre nunta mistică — şi eshatologică — dintre Mirele Hristos şi Mireasa 
Lui, Biserica sau fiecare suflet omenesc în parte. Sărutarea lui Hristos este o metaforă 
biblică pentru revărsarea de har care se pogoară prin cuvintele Lui către cei care le primesc. 


Sin Ortodoxie, Dumnezeu-Cuvântul apare în icoană ca om, având înscris în aură numele „O ON”, 
„Cel care este” iar singura icoană acceptată tradițional a Sfintei Treimi aparține Sfântului Andrei Rubliov şi, pe 
baza textului biblic care relatează revelarea Ei către Sfinţii Avraam şi Sarra la stejarul lui Mamvri, înfăţişează 
Trei Îngeri care stau aşezaţi, care stau Faţă către Faţă, şi pe cei doi oameni în preajma Lor, ca părinţi ai 
neamului celor credincioşi. 

După Sf. Părinţi, „izvor de apă mântuitoare întru viaţa cea vecinică” reprezintă harul 
Duhului Sfânt, interpretare neîndoielnic binecunoscută lui Antim. Astfel încât vederea lui 
Hristos înseamnă o autotransformare în icoana Lui, în imaginea Lui, prin primirea în sine a 
energiilor Lui necreate dar creatoare, harice, o restaurare a firii umane primordiale, 
nealterate, nedes-figurate de păcat. 

Este de la sine înţeles atitudinea iconodulă a lui Antim, prin poziția lui de arhiereu 
ortodox şi implicit, prin împărtăşirea credinţei că cea mai autentică „portretizare” a lui 
Dumnezeu este omul însuşi (întrucât acest „autoportret” l-a făcut Sieşi Dumnezeu cu mâna 
Sa1*%), care acceptă imprimarea nefalsificată a Chipului Său, prin aceea că „El însuş să-mi 
grăiască mie şi să-mi deşchiză voia Părintelui Său şi în Fiinţa Sa pre mine să mă înveţe, a 
Căruia preaiubita Fiinţă pre mine să mă înoiască”, întru asemănarea Sa. 

Metafora nupţială care vorbeşte despre „casa” sufletului şi despre „patul inimii” este 
inspirată tot din Cântarea Cântărilor. Rămânerea Mirelui în casa sufletului şi odihnirea Lui 
în patul inimii, până când „umbra să pleacă” (ar putea fi vorba de „„umbra” acestei lumi sau 
de „umbra” sau „vălul” trupului), reprezintă alegoric tocmai acea intimizare foarte profundă, 
de care aminteam mai devreme. 

Auto-iconizarea după Hristos nu reprezintă o anulare de sine — în viziune ortodoxă, 
care este implicit şi a mitropolitului nostru —, o reprimare a propriei personalităţi, ci o con- 
figurare de sine prin dorinţa legitimă a alterităţii, cu atât mai mult cu cât această „alteritate” 
este divină şi reprezintă în acelaşi timp, în mod paradoxal, cea mai mare interioritate şi 
proximitate pentru persoana umană, care, în primordialitatea sa, a fost creată în comuniune 
cu Dumnezeu. Starea naturală a omului este cea comunională, fără ca prin aceasta să se 
denatureze identitatea ei sau sensul individual al persoanei. lar comuniunea cea mai adâncă 
şi mai intimă se realizează, de către fiecare om, cu Dumnezeu, Creatorul său, prin aspirație 
infinită la asemănarea cu El, prin dorul fără sațiu după El. 

Antim a prezentat în această predică o istorie concisă a căutărilor reciproce dintre 
Dumnezeu şi om, pe baza acestei asemănări înscrise în moştenirea genetică şi spirituală a 
fiinţei umane. Înclinaţia autorului pentru portret are adânci motivații ontologice şi teologice. 
Întruparea a permis reprezentarea în icoană a lui Dumnezeu-Cuvântul şi a redat lumii sensul 
ei de imago Dei, universul având pentru Antim o frumuseţe pictural-iconografică. Cerul L-a 
„ivit” pe Fiul lui Dumnezeu şi pământul L-a „arătat”, încărcându-se amândouă cu 
demnitatea de a fi simboluri ale Nativităţii. Vom merge puţin mai departe, pentru a face mai 
evidente cele spuse până acum şi vom arunca o scurtă privire şi asupra altor texte din 
Didahii. 

Conform lui Antim, lumea este lumină, după chipul Creatorului său, care este 
Lumină, dar mai mult decât întreg universul sensibil, doao firi mai alese şi mai cinstite au 
făcut Dumnezeu, adecă cea îngerească şi cea omenească; căci că pre înger şi pre om i-au 


15% Un fericit părinte contemporan, Sofronie Saharov, arhimandritul mănăstirii Sf. loan Botezătorul 
din Essex (Anglia), spunea că în fiecare om care se zămisleşte, Dumnezeu Îşi face autoportretul. Avva Sofronie 
studiase în tinereţe artele frumoase şi pictura la Paris. 

făcut Dumnezeu după chipul Său, precum zice la capul cel dintâi al „ Facerii”: „Să facem 
om după chipul Nostru şi după asămânare ”. Însă nu pentru trup, ci pentru suflet iaste făcut 
omul după chipul lui Dumnezeu, căci că Dumnezeu nu are trup, ci iaste Duh, după cum zice 
Hristos: „Duh iaste Dumnezeu”. (...) Şi sufletul omului iaste duh...15. 

Însă, când Cuvântul S-a făcut trup, omului i-a fost redeschis drumul spre asemănarea 
cu El prin îndumnezeire. Sufletul uman a devenit şi mai mult acea textură aptă a înscrie în 
sine chipul Cuvântului pe „Care am privit şi mâinile noastre au pipăit” — după cum spune 
autorul citându-l pe Sf. Ioan Teologul (I In. 1, 1-2). 

Astfel încât, repetăm acest lucru, întruparea lui Hristos a însemnat regenerarea 
chipului dumnezeiesc în întreaga creaţie, principalul beneficiar fiind însă omul. Aici însă, în 
întrupare Cuvântului, îşi află justificarea orice posibilitate de reprezentare picturală, de 
portretizare, iar imaginea lumii se reconfigurează ca lumină şi ca icoană, al cărei tablou 
încape în descrieri plastice atât de entuziaste din partea mitropolitului nostru. Vom reveni 
asupra acestui lucru şi îl vom demonstra pe larg la timpul oportun. 

Că toată creaţia este recuperată de Hristos şi în Hristos, ne confirmă lămurit Antim, 
în mai multe predici, dintre care, în predica la Bogoiavlenie (Bobotează), se afirmă că omul 
este un macrocosm în microcosmos, al cărui trup este alcătuit din cele patru stihii cosmice, 
iar pentru demnitatea omului ca fiinţă rațională şi chip al lui Dumnezeu, este răscumpărat 
întregul univers material, ca mediu existenţial al umanităţii şi ca „furnizor” al elementului 
corporal uman: Deci stihiia cea dintâi şi mai de treabă iaste vântul (aerul — n.n.), că fără de 
răsuflare nu poate trăi omul niciun ceas. A dooa stihie şi mai înaltă iaste focul, nu numai 
acesta ce vedem cu ochii, şi ne Slujim cu dânsul, ce şi focul cel din văzduh. A treia stihie 
iaste apa şi a patra stihie iaste pământul. Deci într-aceste 4 stihii iaste omul făcut şi, pentru 
căci sunt alcătuirile trupului omenesc, era cu cale să se sfinţească cu pogorârea Domnului. 
Deci vântul şi focul s-au sfinţit cu pogorârea Cuvântului lui Dumnezeu, iar pământul s-au 
sfințit când au născut trupeşte în peşteră. Şi să cădea să se sfințească şi apa, de vreme ce 
iaste din cele 4 stihii şi într-alt chip nu putea să se sfințească, de nu s-ar fi botezat Domnul, 
trupeşte, în Iordan... 15%. 

Este mai clar acum de ce lumea îşi capătă „plasticitatea” şi adevărata calitate 
iconografică prin înomenirea Cuvântului, ca singura modalitate de repunere în valoare a 
universului, prin asumarea de către Dumnezeu a trupului şi a firii umane, trup uman care la 
rândul său recapitulează cosmosul, în timp ce duhul (sufletul) este icoană a dumnezeirii. 

Pentru Antim, Dumnezeu Se comportă ca un Părinte cu întreg universul: Aşa iaste de 
bun şi de drept Tatăl tuturor, Dumnezeu, cât toate zidirile, ca nişte faceri ale Lui le-au 
născut [le-a creat] şi bunătatea o face întocmai, la toate, după vredniciia a fieştecăruia. 
Drept aceia va să cinstească pre îngeri, ca pe nişte zidiri mai aproape şi fără de trupuri, ce 
strălucesc cu nemurirea (splendidă metaforă! — n.n.), va să cinstească pre oameni ca pre 
nişte chipuri ale Sale, va să cinstească şi pe cele neînsufleţite, adecă ceriul şi pământul şi 


1367 Opere, p. 120. 
1368 1dem, p. 68. 

toate câte-s pre dânsul. Și iaste cinstea cea mai aleasă la acestea toate îndoită: cinstea cea 
dintâi au fost la venirea cea dintâi pre pământ a lui Hristos, iar a dooa cinste va să fie la 
înfricoşata a dooa venirea Lui. Deci cu venirea Lui cea dintâi au slăvit pre îngeri, căci au 
învrednicit pe Gavriil a fi slugă întâi la taina purtării de grijă, iar celialalte mulțimi de 
îngeri la Naşterea Lui cea sfântă, din Preacurata Fecioară, lăudând pre Dumnezeu şi 
zicând: „Slavă Dumnezeului Celui din nălțime şi pre pământ pace”. Pre oameni încă i-au 
cinstit cu dragostea (...). Aşijderea şi celialalte toate le-au cinstit Dumnezeu, ca toate să le 
aducă supt un cap în Domnul nostru lisus (...). Şi iarăş una câte una le-au cinstit cu 
oarecare podoabă ce le-au dat; văzduhul l-au cinstit cu pogorârea îngerilor şi a Duhului 
Sfânt, că au trecut printr-însul; apele cele dulci le-au cinstit cu Sfântul Botez; pământul l-au 
cinstit cu cutremurul (de la Învierea lui Hristos — n.n.), cu deşchiderea mormintelor şi cu 


A . 


înviiarea morților. Urma, drept aceia, să cinstească şi marea cea sărată; şi au cinstit-o cu 
turburarea cutremurului ®®. 

Înţelegem de aici că Dumnezeu recuperează întreaga creaţie — nu în sensul 
apocatastazei origeniste, ci în sens ortodox — şi acest lucru se întâmplă prin prima şi a doua 
venire a lui Hristos, prin care „iaste cinstea îndoită”. 

Dumnezeu, fiind Cel ce „a cinstit” fiecare lucru din univers cu „oarecare podoabă” — 
„oarecare” însemnând mare” în limba veche — şi Cela ce dăruiaşte podoabe cereşti 1979 are 
în vedere în primul rând, fiinţele care au natură spirituală şi rațională, pe cei ce „strălucesc 
cu nemurirea” şi pe cei ce sunt „chipuri ale Sale” şi, în al treilea rând, firea iraţională şi 
universul material, „după vredniciia a fieştecăruia”. 

Am oferit aceste exemple din alte predici, pentru a explica mai limpede motivul 
pentru care Antim insistă pe binefacerea înomenirii Fiului lui Dumnezeu, deoarece asumarea 
firii umane înseamnă totodată o înnobilare nu numai a omului, ci şi a întregii creaţii, o 
pogorâre a lui Dumnezeu în mijlocul ei, prin care „transcendenţa” încorporează în sine 
„imanenţa”, fără a-i modifica natura, esenţa, şi fără a se contopi cu ea, dar schimbându-i 
traseul, de la entropie către spiritualizare şi înveşnicire. 

Dumnezeu ne-a făcut „cinstea” — zice Antim — ca prin trupul nostru să recupereze 
întreaga creaţie. Din microcosmos, „omul devine mai degrabă macrocosmos, fiind chemat să 
depăşească şi să înglobeze universul, acest logos alogos, pentru a-l transfigura”!*!. 
Universul întreg devine un trup extins — altfel decât în religiile păgâne, însă — şi care, 
datorită faptului că firea umană a fost asumată de către Dumnezeu, se sfințește. 

Vom avea prilejul să observăm mai bine, în capitolele viitoare, faptul că peisajele au 
întotdeauna la Antim corespondențe psihologico-spirituale, că acestea sunt necondiționat 
alegorice. lerarhul artist nu este adeptul pastelului, ci al poemului alegoric encomiastic sau 
dramatic. În predicile sale totul este adâncime. Adâncimea „imaginii” universului trebuie 


văzută în adâncimea „profilului” uman şi acesta din urmă, la rândul lui, în adâncimea 


136 Idem, p. 174-175. 
137 Idem, p. 186. 
1371 Olivier Clément, op. cit., p. 122. 

absolută a icoanei divine, ca un mise-en-abîme perpetuu şi mistic, în care toate devin vizibile 
numai printr-o oglindă reflectoare, din cauza profunzimii incomensurabile a tainei creaţiei. 

Trebuie să precizăm că Antim a făcut ceva ce nu au făcut Coresi şi Varlaam, 
respectiv a predicat despre cunoaşterea lui Dumnezeu prin revelația naturală, prin acea 
gnoseologie a rațiunilor tuturor lucrurilor din univers, şi măcar că nu a fost foarte explicit 
asupra acestui fapt, însă a recurs foarte des la această metodă, în mod alegoric şi subtil. 

Dar, vorbind în mod acoperit despre ceva tainic, autorul a făcut, programatic, ca 
aglomerarea de mister să aibă ca efect solicitarea alertă a atenției, care să conducă la 
elucidarea intimă şi individuală a problemei, la oferirea unei soluţii personale în taina inimii 
fiecăruia, prin întâlnirea cu realitatea — cât mai puţin diminuată lingvistic — a apofatismului 
divin. 

Ierarhul nostru avea pe atunci, din considerente religioase, acea atitudine încetăţenită 
mai târziu în literatura română sub o formă perifrastică şi metaforică: „eu nu strivesc corola 
de minuni a lumii”; pentru că această „corolă de minuni” reprezintă o oglindire a tainelor 
dumnezeieşti, pe cât poate creaţia sensibilă să o reflecteze. Căci „...Înţelepciunea lui 
Dumnezeu [Hristos], purtând tot universul ca pe o liră şi împreunând cele din aer cu cele de 
pe pământ şi pe cele din cer cu cele din aer şi unind întregurile cu părțile şi cârmuindu-le 
toate cu porunca şi voia Sa, alcătuieşte o singură lume şi o unică rânduială frumoasă şi 
armonioasă a ei, El însuşi rămânând nemişcat, dar toate mişcându-le, prin crearea şi 
orânduirea lor, după bunăvoirea Tatălui.” "7 

Considerăm că această concepţie are, în Didahii, urmări şi semnificaţii adânci în plan 
literar-artistic, pe care vom continua să le reliefăm, ştiind că „pe bărbatul cu destin de profet, 
pe scriitorul care a dat neasemuire epocii lui Brâncoveanu, nu-l putem întâmpina cu doar 
simpla exclamaţie de încântare, chiar numai pe motivul că, prin el, cititorul modern 
întâlneşte adevăratul spirit biblic, şi nu pe acela venit prin Franţa şi intermediat de 
paşoptişti”!3'5. Relevanţa teologică a scrierilor sale are reverberaţii adânci şi pentru o 
perspectivă literară, care altfel pot fi neobservate şi ignorate complet. 

Vorbeam la început, în introducerea capitolului despre Didahii, de existenţa mai 
multor straturi de adâncime în textele lui Antim, pe care credem că am demonstrat-o prin 
cele pe care le-am afirmat până acum, dar pe care vom continua să le exemplificăm şi în 
continuare. Substratul alegoric presupune, în mod evident, o repartizare pe mai multe nivele 
de interpretare şi de cugetare. 

Dubla alegorie antimiană se referă la multiplele posibilităţi de investigație semantică 
ale unui fragment, la specializarea îndeobşte teologică a unei erminii ce se dezvoltă — 
aparent — sub forma unei alegorii oarecum mai simple, şi la dubla referinţă hermeneutică, 
prin care o alegorie este, de obicei, un tablou ce substituie inefabilul şi intraductibilul unui 


1372 Sfântul Atanasie cel Mare, Scrieri, col. PSB, vol. 15, traducere din grecește, introducere şi note de 
Pr. Prof. Dumitru Stăniloae, Ed. IBMBOR, Bucureşti, 1987, p. 79. 
BP Bugen Negrici, Antim Ivireanul..., op. cit., p. 256. 

alt tablou, dar, în acelaşi timp, susţine o interpretare abisală a cuvintelor iconizate ale 
Scripturii. 

Această multiplă ipostaziere a sensurilor are în vedere desfăşurarea în spaţiu şi timp 
a lumii, motiv pentru care prefigurează un sens static, spațial şi pictural, ce priveşte lumea în 
„rotocolimea” sa, şi un sens diacronic, ce dinamizează dimensiunea iconografică a lumii prin 
direcționarea sa în cuprinsul inepuizabilului şi al veşniciei, trecând prin experiența 
„pământeană” a aprofundării existenţiale. Tot ce este tablou, icoană a frumuseţii, se 
deplasează spre întâlnirea cu redimensionarea sa la scara eternității, spre recuperarea 
incomensurabilului în fiinţa creaturii, ca dat divin. 

Picturalul alegoric deţine în sine datele unui logos inefabil, a cărui inepuizare 
semantică este o evidenţă de necontestat în scrierile lui Antim. Adâncirea plurivalentă în 
imagine şi în cuvânt sugerează această neajungere la un sfârşit al sensurilor. Cuvântul este 
recuperat ca o imagine a cărui depărtare nu se vede, pentru că în orizontul cuvântului stă 
veşnicia, pe care trebuie să o întrevadă cititorul sau ascultătorul. 


III. 6. 1. 4. Motivul mării şi realizarea tabloului la Antim 


În opera lui Antim Ivireanul marea devine un motiv pentru nenumărate reflecţii, 
pentru nesfârşite interpretări şi alegorii, care izvorăsc la infinit unele din altele. Avem de-a 
face cu un adevărat polimorfism al mării sau, altfel spus, cu un polisemantism deosebit de 
complex. 

Vom avea însă în vedere o simbolistică vastă, nu numai a mării ca atare, ci şi a 
tuturor metaforelor şi alegoriilor antimiene referitoare la elementul acvatic în totalitatea sa — 
ca, de exemplu, în cazul acelor fragmente unde se fac referiri sau aluzii la potopul biblic. 
Am decis să acordăm un capitol aparte acestui motiv, deoarece este unul de largă răspândire 
în opera lui Antim şi care îl aşază pe autorul nostru în postura de precursor, cel puţin din 
acest punct de vedere, al /iteraturității, căci începând cu romantismul — deci cu perioada 
modernă —, acest motiv a devenit foarte iubit în literatura universală. 

Marea ca stihie este considerată — cum e şi firesc pentru un ierarh — o creaţie a lui 
Dumnezeu, alături de celelalte stihii, toate supunându-se Creatorului lor: de demult, 
Dumnezeu mai mult să arăta cercetătoriu şi certa lumea cu armele stihiilor, adică cu focul, 


3 sic: 1374 
cu văzduhul, cu apa şi cu pământul acesta... ~". 





1374 Opere, p. 176. 

Această viziune a lumii stihiale ca o armată aflată în slujba lui Dumnezeu este 
expusă încă din prima predică a lui Antim ca mitropolit al Ungrovlahiei, cea pronunţată în 
ziua înscăunării sale. 

Autorul stabileşte o antiteză între perioada dinaintea întrupării şi cea în care Fiul lui 
Dumnezeu S-a pogorât pe pământ, făcând o paralelă între evenimentele anterioare şi ceea ce 
a adus lumii întruparea — împăcare sa cu Dumnezeu — dar realizează acest lucru doar prin 
intermediul câtorva metafore aluzive: venind să mântuiască lumea, Dumnezeu nu trimite 
ploae de foc spre îngrozirea lumii, nici porneşte marea ca o oaste împotriva pământului, 
nici înarmează puterile stihiilor împotriva necredinţii, ci numai o supune cu blândeţe şi cu 
minuni şi o trage spre Dânsul cu faceri de bine şi cu cuvinte cereşti o preface să se mute de 
pre dânsa patimile cele sufleteşti, ce să umfla ca o rană otrăvită ©”. 

Acest şir de metafore personificatoare şi hiperbolizante formează un tablou dinamic, 
al unor realități dramatice din vechime, fiind foarte percutante pentru conştiinţa creştină, 
căci „ploae de foc” face aluzie la Sodoma şi Gomora, iar „marea ca o oaste” şi „înarmează 
puterile stihiilor” amintesc de potopul din timpul Sfântului Noe. 

Ne vom mai întâlni la Antim, destul de des, cu personificarea mării şi a stihiilor; dar 
aceasta nu este un simplu artificiu oratoric, menit să impresioneze şi să întipărească o faptă 
în memoria ascultătorilor, ci şi o idee cu conţinut dogmatic intrinsec: natura apare ca o 
„armată” alcătuită din „ostaşi” credincioşi Stăpânului lor, adică Ziditorului şi Dumnezeului 
lor — şi aceasta, nu ca o figură de stil întâmplătoare. 

Personificarea naturii — des întâlnită la Antim — dezvăluie faptul că universul, chiar şi 
cel irațional, a fost înzestrat cu „sensibilitate”, având el însuşi o amprentă „personalizatoare” 
(fără ca acest lucru să îl facă să fie o „conştiinţă cosmică”, impersonală însă, aşa cum este 
Brahman), fiind de la început creat cu atribute ale incoruptibilităţii şi ale desăvârşirii, 
recunoscându-şi Ziditorul, Care este Iubirea şi Frumuseţea Absolută, şi reacționând 
împotriva „virusului” răutăţii, care a adus moartea în lume!5'6. 

Nu numai că Dumnezeu a pedepsit păcatele celor din vremea Sfântului Noe sau ale 
celor din vremea Sfântului Avraam (ale celor ce trăiau în Sodoma şi Gomora), dar le-a 
pedepsit poruncind naturii, zidirii Sale, să se întoarcă împotriva omului căruia El i-a supus 
toată creaţia (Fac. 1, 28). 

Cel păcătos, care nu mai e stăpân nici asupra firii şi a raţiunii sale, cu atât mai puţin 
poate fi stăpân al universului, iar Dumnezeu „înarmează puterile stihiilor” împotriva lui şi a 
păcatelor lui, adică dăruieşte creaţiei iraționale putere asupra celui care ar fi trebuit să fie 
împăratul ei, făcând astfel de ruşine „i-logicitatea” omului ce păcătuieşte şi întunecă în el 
însuşi chipul Logosului dumnezeiesc. 


1375 Idem, p. 3-4. 
1376 Vezi Întel. 16, 24: „Pentru că făptura, slujindu-ți Ție, Celui care ai făcut-o, se încordează pentru 
pedepsirea celor nedrepţi”. 

Antim sugerează toate acestea personificând marea şi stihiile, ca şi cum ele ar fi 
devenit raționale, spre discreditarea oamenilor care s-au făcut pe ei înşişi „numai trup” (Fac. 
6, 2), uitând că au suflet spiritual. 

Pe de altă parte, natura stihială se arată supusă Creatorului său, devenind oricând o 
oaste de temut, în planul lumii fizice, a lumii materiale. Acest potop natural venea să ţină 
piept însă — în viziunea lui Antim — unui alt „potop”, cel al destrucției morale aproape totale 
a umanităţii, căruia Dumnezeu i-a opus — venind după cela ce fugise de la Dânsul °” — 
răspândirea învățăturilor Sale prin Apostoli: 

Veniţi după Mine şi voiu face pre voi păscari de oameni. Încetaţi de a vă trudi 
deasupra mării cei neînsufleţite. Mutaţi pentru dragostea Mea meşterşugul cel pescăresc 
pre pământ. Acolo pre dânsul trimiteţ şi vă întindeț mrejile. Vânaţi pentru Mine vânatul 
credinţii 15%. Veniţi după Mine. (...)Vărsată iaste ca apa mării pre pământ închinăciunea 
idolească. Zidirea iaste acoperită cu norul a mulţi dumnezei. Adâncul necredinţii îneacă 
lumea; oamenii să cufundă de valurile drăceşti. Lumea pute de împuţiciunea sângiurilor şi 
să strică cu jertvele cele stricăcioase. Voiu pune asupra lor ispravnici şi doftori, pre voi, pre 
păscari. Patima aceasta (a idolatriei — n.n.) chiiamă meşterşugul vostru. Să slujim cu iarbă 
mântuitoare zidirea ce iaste în nevoi; veniţi după Mine >. 

Metafore ca „norul a mulţi dumnezei”, „oamenii să cufundă de valurile drăceşti”, 
„lumea pute de împuţiciunea sângiurilor” etc. — în afară de faptul că alcătuiesc un tablou 
deosebit de expresiv al unui cataclism de dimensiuni cosmice şi o alegorie extrem de 
impresionantă, a dezastrului spiritual în care era se zbătea omenirea — se referă la realitatea 
concretă a decăderii morale şi a jertfelor umane, care se practicau în religiile păgâne. Acest 
diluviu al răutăţii omeneşti nu putea fi stopat decât prin revărsarea apelor învăţăturii celei 
drepte despre adevăratul Dumnezeu. 

Observăm că, pentru Antim, marea ca element natural este „marea cea neînsuflețită”, 
în sensul de „iraţională”, în comparaţie cu marea cea „raţională”, care este lumea, 
umanitatea. Aici întâlnim prima dată în opera sa omiletică această metaforă alegorică, plină 
de reverberaţii, a mării umane sau a mării vieții. Ea va deveni însă un leit-motiv în Didahii, 
fiind, de altfel, un topos creştin foarte vechi. 

Dumnezeu Se slujeşte de această mare şi de celelalte stihii ca de nişte ostaşi, până la 
Întrupare, după care foloseşte alt fel de „armate”: Că precum zice Sinesie, că nu vor lipsi 
împăratului niciodată ostaş, aşa nu vor lipsi nici păstorii din Beserica lui Hristos pentru ca 


A ; IRON a = N II A 
să mângâe pre norodul cel ales al lui Dumnezeu... ™™ . Incă de la începutul răspândirii 





1377 Opere, p. 109. 

1378 Putem găsi un discurs mai pe larg despre „vânatul credinţii“ şi despre „mreaja învăţăturii“, în care 
Antim face elogiul oratoriei religioase, în „Cuvânt la Duminica lăsatului sec de brânză”, p. 97. 

137 Idem, p. 5. 

1380 Idem, p. 138, lucru care apare într-o cazanie la Sf. Nicolae. Se pare că lui Antim îi era dragă 
această idee, deoarece o enunță şi în dedicaţia la cartea lui Ioan Cariofil, Manual despre câteva nedumeriri, 
tipărită la Snagov, în anul 1697: „Nu-i vor lipsi, zice, lui Dumnezeu ostaşii care I se cuvin (Epistola a V-a lui 
Synesius) în Biserici; adică nu au lipsit şi nu vor lipsi vreodată în orice împrejurare ostaşii Domnului din 

creştinismului, propovăduitorii acestuia, Apostolii, sunt prezentați de Antim ca nişte 
adevărate oşti înarmate cu puterea cuvântului, cu sabia Duhului, care iaste graiul lui 
Dumnezeu W%!. 

Înainte însă de a purcede la transcrierea fragmentului respectiv, să ne lămurim puţin 
asupra raţiunilor pentru care mitropolitul preferă să fie atât de ilustrativ în reprezentările 
sale. 

Grandioasa viziune cosmică a lui Antim are — nu în ultimul rând — ca scop, 
concentrarea a nenumărate idei teologice, cât şi „hiperbolizarea” fiorului interior al 
ascultătorilor, pentru a-i înălța la adevăratele dimensiuni ale unei realităţi — temporale şi 
chiar supratemporale — care îi includ, făcându-i conştienţi şi responsabili. Antim face ca 
publicul său să fie contemporan cu toată istoria şi responsabil pentru toată istoria, nu în 
sensul culpabilizării sale pentru fapte petrecute de mult, ci în sensul că, prin caracterul 
nemuritor şi spiritual al sufletului, omul este co-participant (prin atitudinea pe care alege să 
o adopte), la destinul întreg al umanităţii şi al cosmosului. 

Antim vrea să evidenţieze însă şi o altă idee, cea a lumii care apare în ipostaza unui 
teatru, al unui război permanent, care se poartă între virtute şi păcat, între ceea ce este sfânt 
şi ceea ce este rău. 

Tocmai de aceea a preferat autorul acele metafore şi comparații care sunt ilustrative 
pentru a sugera acest război: Dumnezeu „porneşte marea ca o oaste împotriva pământului” şi 
„înarmează puterile stihiilor împotriva necredinţii”, atunci când vrea să elimine cu totul 
păcatul de pe faţa pământului. 

Dar tot El nu S-au slujit de arme, după cum e obiceiul ostașilor, nici cu alte 
meşterşuguri asemenea acestora '”, atunci când i-a trimis pe Sf. Apostoli în lume să 
predice, iar ei cu puteria Mântuitoriului Hristos au ruşinat pre cei ce i-au văzut şi ca pe 
nişte peşti, cu mreaja blagosloviei au prins mulțimea şi au vânat auzurile noroadelor şi au 
înduplecat inimile tiranilor şi sufletele împăraţilor le-au supus; şi au făcut o izbândă şi o 
biruinţă atât de frumoasă, cât n-au putut-o face toate împărăţiile lumii. 

Oameni făr' de arme şi nedichisiţ de ale oştirii (...) au înălțat nu steaguri de oaste, 
ci numai crucea, semnul păcii, propoveduind, nu cu sunet de tobe şi de surle, ci numai cu 
neputincioasa limbă şi neînvăţată, pe Hristos şi credința şi fulgerund, nu zic, cu fulgerile 
săbiilor celor ascuţite, ci numai cu strălucirile unei vieţi bune, neumplând pământul de oşti, 





ceruri, neînfricaţii luptători ai Sfintelor Biserici ale lui Dumnezeu, şi înflăcăraţii înţelegători ai adevărului, ca şi 
biruitorii şi purtătorii de trofee împotriva oricărei falange de eretici şi în contra oricărei alte rătăciri greceşti [e 
vorba de erezii, mai ales de cele care au la bază vechi concepţii păgâne, elenistice — n.n.] şi ateiste, înarmaţi nu 
numai cu arme convingătoare şi cu dovezi ale sfintei şi divin inspiratei Scripturi; ba chiar şi cu raționamente 
logice şi de neînvins, infailibile şi de necombătut, folosindu-se în toate de adevărul însuşi, fie ca refugiu, fie ca 
apărător”, cf. Idem, p. 400. Pentru cineva care l-ar putea considera pe Antim un teolog „naiv”, numai şi 
această scurtă dedicație este de natură să scoată în evidenţă cât de multă strategie teologică şi literară era în 
stare să pună în slujba misiunii sale. 

1381 Idem, p. 36. 

1382 Idem, p. 4. 

nici să acopere marea de corăbii cu vetrile, ci numai făr’ de rane, făr’ de sânge, făr' de 
vătămare, calcă şi supune toată păgânătatea, biruiesc iadul, sting înşelăciunea, izgonesc 
minciuna, întind numele lui Hristos şi credința, cât iaste pământul şi lumea a 
face „potopul” iubirii pe pământ, prin „ostaşii” Lui Apostoli; de altfel, El întotdeauna Şi-a 
purtat războaiele altfel decât se aştepta lumea şi altfel decât fac „toate împărăţiile lumii”, 


. Dumnezeu 


pentru a dovedi că, precum zice la loan în 18 capete: „Împărăţiia Mea nu iaste din lumea 
aceasta” [In. 18, 365%. 

Antim ne arată că lumea nu e numai locul războaielor dintre patimile omeneşti, ci şi 
al unui război care se duce după legi duhovniceşti şi al cărui câmp de bătălie nu e atât lumea, 
cât inima omului, a fiecărui om în parte, după cum afirma Dostoievski („„Acesta-i duelul 
diavolului şi al lui Dumnezeu, inima omului fiind câmpul de luptă...”1%%), dar şi după cum 
avertizează întreaga literatură sacră bizantină şi ortodoxă. 

Demne de reţinut sunt şi imaginea hiperbolică a pământului plin de oşti şi a mării 
acoperite de corăbii cu vetrile, cât şi impresionanta aliteraţie, care se constituie şi într-o 
imagine vizuală şi auditivă plină de sugestii pentru conştiinţa creştină, a Apostolilor 
„fulgerund, nu zic, cu fulgerile săbiilor celor ascuţite, ci numai cu strălucirile unei vieți 
bune” 1556, 

Toate aceste perspective, deşi diferite, gravitează în jurul ideii de potop, sunt alegorii 
ale mării revărsate peste pământ, ale apelor care acoperă pământul, atât în ipostaza lor 
diluviană, cât şi — îndrăznesc să cred — în cea originar-creatoare, de la facerea lumii'**7. Un 
sens creator are şi potopul vechitestamentar, cât mai ales „potopul” revărsării Evangheliei 
peste tot pământul, care au avut ca scop creaţia, re-crearea, renaşterea lumii care fusese 
acoperită de valurile păcatelor 15. 

Lumea aceasta este, în viziunea lui Antim, marea patimilor şi a păcatelor, din care 
Apostolii ca pe nişte peşti, cu mreaja blagosloviei au prins mulțimea şi au vânat auzurile 
noroadelor !%?. 

Ce putere de concretizare a abstractului dăruia, la acea vreme, limbii române! Însă, în 
descendența Apostolilor, propovăduitorii Evangheliei şi el însuşi, sunt datori să înalțe din 


a ..1390 . . SRO A v AS : < = Sy 
valurile lumii ™ , pe cei ce amenință să se înece: Această undiță a cuvintelor şi cu mărturiile 


1383 Idem, p. 5-6. 

1384 Idem, p. 181. 

1385 Cf, Pr. Arhim. Paulin Lecca, Frumosul divin în opera lui Dostoievski, Ed. Discipol, Bucureşti, 
1998, p. 16. 

1386 Această frumoasă expresie, însoțită de sugestii acustice şi vizuale impresionante, este o parafrază 
metaforizată a lui Antim, la Psalmii 76, 17 şi 96, 4, unde se spune „Luminata-au fulgerele Lui lumea”, cu 
referire la Sf. Apostoli, după cum se interpretează în Biserică. 

1387 Şi pământul era netocmit şi gol. Întuneric era deasupra adâncului şi Duhul lui Dumnezeu Se purta 
pe deasupra apelor” (Facerea, 1, 2). 

158 Opere, p. 21. 

15% Idem, p. 5. 

13% Idem, p. 72. 

Duhului Sfânt prind pe om dintru adâncul păcatelor, ca pre peştele dintru adâncul apei şi-l 
scoate la lumina cunoștinței de Dumnezeu. 

Deci pentru aceasta (...) am datorie, ca un păscar sufletesc ce m-au rânduit 
Dumnezeu ca pre un nevrednic, să întinz mreaja învăţăturii şi să puiu undiţa cuvântului 
înaintea dragostei voastre şi ajutorind iubitoriul de oameni Dumnezeu, am nădejde bună şi 
făr! de îndoială, cum că voiu scoate dintru adâncul turburăciunii păcatului mult vânat, căci 
cunosc voinţa inimii voastre cea bună şi dragostea ce aveţi spre ascultarea celor de folos, 
cu care vânat voiu putea face masă cinstită şi desfătată lui Dumnezeu ©”. 

Cuvântul este creator, la Antim, nu prin el însuşi, ci prin faptul că e o „undiţă”, este 
creator prin aceea că el „creează” oameni, prin forţa sa soteriologică, redefinind structura lor 
interioară şi profilul lor spiritual şi moral, fără de care nu se pot numi oameni. De altfel, în 
limba noastră veche, pentru „persoană” se folosea cuvântul „faţă” (un calc lingvistic după 
grecescul xpooonov), accentuând convingerea că ceea ce este esenţial în persoana umană, 
este tocmai calitatea sa de a fi chip, imagine a lui Dumnezeu. 

A emerge, a înălța din ape este un gest simbolic cu semnificaţii multiple în tradiția 
ortodoxă, atât ca element liturgic — la Botez — cât şi ca înţeles inefabil, al izbăvirii din păcat 
şi din moarte. Cuvântului creator şi modelator de conştiinţe îi revine această sarcină grea a 
scoaterii din apele indefinitului şi ale informului şi a profila chipul interior al omului după 
icoana lui Dumnezeu şi a Cuvântului care a dorit să Se imprime în om ca o pecete. 

Prin cuvântul predici, ierarhul plonjează în adâncurile conştiinţei umane, într-un gest 
de submersiune cognitivă, pentru a readuce la suprafaţă pe cei afundaţi în această genune a 
uitării şi a necunoaşterii. Este semnificativ pentru biografia lui Antim Ivireanul faptul că 
prima sa predică în calitate de mitropolit a formulat-o pornind de la Matei 4, 19: Veniți după 
Mine şi voiu face pre voi păscari de oameni ©”. 

Acestea sunt primele cuvinte ale Didahiilor, într-un mod cu totul minunat, având în 
vedere felul în care s-a derulat viaţa lui mai departe şi concreteţea pe care au căpătat-o aceste 
cuvinte în împlinirea misiunii lui. 

Tot în ideea de potop, marea simbolizează şi Sfântul Botez: ...potopul acesta, după 
cum Zic Dascălii Besericii, însemna Sfântul Botez; că precum apa potopului au spălat tot 
păcatul şi toată fărădelegia de pe fața pământului, cu acea înecăciune ce au făcut, de s-au 
concenit tot trupul viu, aşa şi apa Sfântului Botez au spălat şi au şters tot păcatul cel 
strămoşesc şi al voinţii de la neamul omenesc 5%. 

În mod asemănător — şi tot într-o predică la Duminica Floriilor — Antim interpretează 
traversarea Mării Roşii de către iudei sub conducerea Sfântului Moise, considerând că 
Marea Roşie este un simbol al jertfei şi al sângelui lui Hristos, în care au fost înecate toate 
păcatele omeneşti: Că întâi, pentru păcat, Mihea Proorocul zice: „Lepăda-va toate 
strâmbătățile noastre şi va arunca toate păcatele noastre întru adâncul mării. ” Aceştea sunt 


1391 Idem, p. 97-98. 
15% Opere, p. 3. 
1393 Idem, p. 91. 

eghiptenii cei sufleteşti carii, gonind pre fiii lui Israil, fură înecaţi şi omorâţi în Marea Roşie 
(adecă întru sângele lui Hristos)”. 

Dar tot marea este şi un simbol eshatologic, al „potopului” osândei celei veşnice: Aşa 
şi noao, creştinilor, nu 100 de ani ci 1710 [de] ani ni s-au propoveduit prin mijlocul lui Noe 
celui adevărat, lisus Hristos, carele ne-au mântuit cu corabiia trupului Său, de potopul 
păcatului celui strămoşesc, cum că va să facă potopul cel cumplit şi amar, potopul cel plin 
de scârbă şi de întristare, potopul cel groaznic şi înfricoşător al Judecăţii. Și de nu ne vom 
veni în fire, ca să ne părăsim [de] răutăţile şi să ne căim, ne vom îneca în veci nesfărşiţi, în 
noianul focului celui nestins. (...) ci de ce vedem mai vârtos că se înmulțeşte apa potopului 
pierzării, în loc de a alerga în crabiia pocăinţii să ne mântuim, de aceea ne lunecăm cu 
firea şi socotim că doară nu va fi nimic şi îndelungăm vremea ba astăzi, ba mâine, ba 
poimâine, până ne vine ceasul şi perim cu totul şi trupeşte şi sufletește Să 

Tensiunea eshatologică este susținută prin repetiţii cu rol de intensificare a gravităţii 
mesajului, însoţite de epitete alese din aceeaşi sferă semantică a durerii şi a terifiantului, cât 
şi prin metafore concrete precum „noianul focului nestins”, „apa potopului pierzării” sau 
„corabiia pocăinţii”, menite să ofere o imagine cât mai expresivă şi mai concentrată a unei 
tragedii inevitabile pentru cei care „îndelungăm vremea”. 

Concreteţea metaforelor antimiene vizează de această dată o realitate imposibil de 
imaginat, care urmează să aibă loc şi care nu poate fi marcată decât prin simboluri, prin 
noțiuni şi imagini simbolice, solicitate însă la maxim, pentru a picta un tablou de un 
dramatism zguduitor, chiar dacă numai la nivel sugestiv. Antim ştie să fie impresionist şi 
expresionist în acelaşi timp, să sugereze, dar şi să şocheze sufletele adormite prin imagini 
scurte dar copleşitoare, prin cuvinte puţine, care au însă efectul ciocanului îndreptând fierul 
strâmb. 

Marea furtunoasă închipuieşte, într-o altă predică, vremea cuprinsă între căderea 
omului şi venirea lui Hristos, acel segment istoric în care erau Părinţii cei de demult ° 
asemenea acelora pre carii îi ia şi-i învăluiaşte furtuna cea de noapte pre mare şi văd 
lumina oare unde, departe, într-un loc de nădejde pusă, spre care silesc ca să ajungă cei 
învăluiți; şi adese cu ochii cătră dânsa privesc şi pânzele le îndreptează ca să meargă (din 
cât pot) într-acolo; şi aceia, de nu pot amintrilea, cu ochii şi cu sufletul o cuprind ©”. 

Vom vedea puţin mai târziu că „pânzele” constituie, pentru Antim, o metaforă pentru 
credinţă, pentru dor, cu mult înaintea simboliştilor care utilizau în mod preponderent 
evaziunea şi pânzele ridicate ale corăbiilor părăsind porturile, purtate de idealuri şi năzuinţe 
dintre cele mai diferite. Cu acest fragment, trecem de la motivul mării ca element diluvian, la 
marea furtunoasă care i-a procurat lui Antim nenumărate fragmente de o relevanţă poetică 
marcantă. Recurenţa acestui tip de tablou în Didahii este demnă de reținut. 


13% Idem, p. 185. 

1395 Idem, p. 93-94. 

13% Aici autorul se referă la Sf. Proroci şi Drepții Vechiului Testament. 
1397 Idem, p. 110-111. 

Marea ca stihie dezlănţuită — deşi vom vedea că tot sensul alegoric este cel esenţial — 
este un motiv preponderent în cele două predici la Sfântul Mare Mucenic Dimitrie, 
apărătorul de cutremur. În această zi se citeşte pericopa evanghelică ce aminteşte potolirea 
furtunii pe mare de către Hristos. Această pericopă îi oferă lui Antim prilejul ca să dezvolte 
două predici în care motivul mării apare foarte pertinent conturat. 

În prima dintre ele, Antim se întrece pe sine în talentul său de pictor şi poet: Mi se 
pare ca şi când aşi vedea în faţa ochilor miei chipul ei, de toate părţile să sufle vânturi 
mari, Să se strângă împrejurul vântului nori negri şi deşi, toată marea să spumege de mânie 
şi pretutindenea să se înalțe valurile, ca nişte munţi. Mi să pare că văz corabiia apostolilor 
că o luptă cu multă sălbăticie turburarea mării: de o parte o bat valurile, de altă parte o 
turbură vânturile; de o parte o rădică spre ceriu, de altă parte o pogoară la iad. Mi se pare 
că văz pe feţele apostolilor zugrăvită, de frică moartea: unul să se cutremure, altul să se 
spăimânteze; unul să se turbure, altul să strige şi toți cu suspinuri şi lacrămi să ceară, cu 
rugăminte, ajutoriu de la Hristos, ce dormiia: „Doamne, mântuiaşte-ne că perim”. (...) „Şi 
să făcu linişte mare”, zice Evanghelia. Au încetat valuri, au perit întunerecul, s-au 
împrăştiiat norii, s-au smerit marea şi corabiia întreagă şi făr’ de nicio vătămare, au ajuns 
la adăposteală *%. 

Tabloul mării în viziunea antimiană este unul subiectiv, personificator şi 
hiperbolizant în acelaşi timp. Autorul tuşază, în manieră impresionistă, fondul întunecat al 
imaginii, printr-o pată de culoare aruncată în peisaj, sugerată de norii „negri şi deşi” ce se 
strâng „în jurul vântului”. 

Antim Ivireanul pictează cu multă măiestrie. Printr-o sugestie vizual-cromatică 
introduce un tablou care se desfăşoară, de la bun început, pe un fundal sumbru. Dar, în timp 
ce această pată de culoare pare întinsă la întâmplare cu pensula pe fundal, o serie de alte 
elemente au însă o precizie şi o concretețe a imaginii impresionantă, reliefând în mod 
aproape expresionist detaliile importante ce urmăresc a scoate în evidență atmosfera 
psihologică a scenei. 

Cadrul general al furtunii este conturat prin epitetele „vânturi mari” şi „nori negri şi 
deşi”, dar metaforele, personificările şi comparaţiile care urmează fac din Antim un adevărat 
precursor al limbii şi al literaturii moderne. Astfel, „toată marea să spumege de mânie şi 
pretutindenea să se înalțe valurile, ca nişte munţi” este o imagine care rezistă cu brio la orice 
test al timpului, putând să concureze foarte bine cu scene asemănătoare din literatura noastră 
preromantică şi romantică. 

Acest tablou este marcat de senzaţia instabilității, redată prin verbe de mişcare — „să 
sufle”, „să spumege” — şi prin imprimarea asupra naturii dezlănţuite a ideii de caracter 
sălbatic şi monstruos, subliniat printr-un detaliu psihologic, ce vorbeşte despre „mânia” 
mării. 





1398 Idem, p. 156-157. 

În fine, ceea ce duce la impresia de pietrificare a tabloului, de încremenire în 
mijlocul urgiei, este metafora hiperbolică: „pretutindenea să se înalțe valurile, ca nişte 
munţi”. Nu există niciun colţişor de lumină şi nicio rază de speranţă nu se întrevede în 
desfăşurarea acestui cataclism ce a pus stăpânire pe mare şi a cărui dinamică totalizatoare e 
surprinsă printr-un adverb de loc şi printr-o locuţiune adverbială de loc: „pretutindenea” şi 
„de toate părţile”; încât evadarea din acest cadru cuprins de isteria furtunii este imposibilă. 

După ce ne-a oferit datele mai importante ale dramei, Antim purcede la a-şi muta 
obiectivul către ceea ce constituie miezul ei, la ceea ce este de fapt cu adevărat esenţial, în 
centrul acestei scene, şi anume, mica ambarcaţiune prinsă în mijlocul furtunii. În acest 
context larg, care cuprinde întreaga mare a Tiberiadei, autorul ne escortează privirea spre a o 
focaliza într-un punct din mijlocul mării. Aici se petrece adevărata tragedie a celor aflaţi în 
primejdie de moarte. Vedem, ca într-o pictură, exprimat tragismul situaţiei: „mi să pare că 
văz corabiia apostolilor că o luptă cu multă sălbăticie turburarea mării...”, etc. 

Dar, depăşind graniţele realismului pictural şi literar, întâlnim o frază care denotă cel 
mai bine starea de spirit a Apostolilor, ce pare a fi rostită ca din perspectiva lor: valurile şi 
vânturile clatină corabia, încât „de o parte o rădică spre ceriu, de altă parte o pogoară la iad” 
(o tehnică psihologică avangardistă pentru acele vremuri). Vorbind în contextul literaturii 
medievale franceze, cineva spunea că „hiperbola nu intenționează înşelarea ci mai degrabă 
clarifică punctul de vedere şi interpretarea autorului şi intenţionează să-l mişte pe cititor prin 
impactul emoţional”!5%. 

Cu obişnuita-i tehnică a punerii în adâncime — al cărei maestru este — Antim ne 
transformă (fără să vrem) în specialişti ai artei vizuale, obligând retina imaginativ-mentală 
să diminueze câmpul vizual până la a cuprinde numai centrul acestui tablou, unde are loc 
spectacolul dramatic al luptei inegale dintre o barcă pierdută ca o coajă de nucă în mijlocul 
apelor şi valurile amenințătoare, care o fac să penduleze între cer şi iad. 

Aici se află o primă sugestie care ne face să ne gândim la o posibilă alegorie: corabia 
suspendată între cer şi iad. Nu între cer şi pământ sau între cer şi adâncul mării, ci intre cer şi 
iad ca repere non-geografice, ca repere spirituale, ceea ce ne invită la a înţelege această 
remarcă drept o constatare care a modificat brusc planul, de la cel real la cel psihologic, 
schimbând pe negândite registrul, pentru a ajunge în planul conştiinţei. Că această schimbare 
de la real la psihologic s-a produs, ne-o dovedeşte fraza imediat următoare: „Mi să pare că 
văz pre feţele apostolilor zugrăvită, de frică, moartea...”. 

În acest tablou excepţional realizat, verbul „mi să pare” — folosit de trei ori — iniţiază 
de fiecare dată apariţia unei noi perspective, atât în spațiu, în plan pictural, cât şi în planul 
conştiinţei, în plan spiritual. De fiecare dată, el marchează schimbarea opticii: de la tabloul 
general al mării în furtună (creionat prin câteva elemente esențiale, relevante), la imaginea 
centrală, focalizată, a ambarcaţiunii care e surprinsă de valurile uriaşe şi de vântul sălbatic şi 


a Murphy James J., Medieval eloquence, Bekeley, Los Angeles, London, 1978, p. 242, apud. Pr. Dr. 
Constantin Duţu, Panegiricul ca formă a predicii în trecut şi astăzi (teză de doctorat), în rev. Ortodoxia XLV 
(1993), nr. 1-2, p. 189, n.1397. 

amenințată să se scufunde, şi iarăşi, de la această perspectivă la una şi mai apropiată, mai 
particularizată, care dezvăluie „feţele apostolilor” imprimate de groaza morţii, adică starea 
de spirit exteriorizată a acestora: „unul să se cutremure, altul să se spăimânteze; unul să se 
turbure, altul să strige...”. Această înaintare de la universal la particular este o tehnică 
artistică foarte modernă pentru literatura română a acelor vremuri. 

Antim dovedeşte calitatea sa de pictor sau de scriitor omniscient, descriind paloarea 
morţii (mult mai simplu şi mai expresiv zice Antim „moartea” în loc de „spaima morţii”) 
„Zzugrăvită” pe chipul protagoniştilor acestei scene, după care înregistrează reacţiile acestora, 
de frică şi de groază, reacţii care fac ca tabloul — ce părea pietrificat —, să capete un 
dinamism neaşteptat. Ceea ce credeam că e numai o fotografie a bărcii cu o clipă înainte de a 
se scufunda, prinde viaţă, prin mişcarea personajelor care o animă, în speţă a Sf. Apostoli 
care cer ajutor de la Hristos, „cu suspinuri şi cu lacrămi”. Devine evident că „dramatismul 
este augmentat de aceste prim-planuri individualizate cu fineţe psihologică”. 

Predicatorul repetă de trei ori formula: „Mi să pare că văz”, nu din subiectivism, ci 
pentru a-şi transporta auditoriul în atmosfera încordată a acelei întâmplări, pe care încearcă 
să o povestească la o distanţă de peste 1700 de ani de la petrecerea ei. Prin această expresie 
— „Mi să pare că văz” — relatarea lui capătă un plus de autenticitate în ceea ce priveşte 
detaliile, ceea ce urmăreşte autorul nefiind însă reținerea acestora, ci crearea unei atmosfere 
în stare să rememoreze cât mai fidel evenimentul petrecut demult. 

Trebuie să recunoaştem că tehnica lui Antim, concentrată în atât de puţine fraze, este 
foarte bine gândită şi îşi atinge scopul, acela de a ului şi a impresiona prin măreție. Dar 
punctul culminant al desfăşurării acestui tablou nu coincide cu apogeul furtunii, ci 
dimpotrivă, cu liniştirea ei bruscă, printr-o minune. Tot acest tablou a avut rolul de a sublinia 
o antiteză: aceea dintre violenţa furtunii şi încetarea ei neaşteptată, imediată, ca urmare a 
minunii înfăptuite de Hristos. În punctul acela infim pierdut în mijlocul mării, în care se afla 
corabia aşteptând să fie înghițită de valuri, în acel punct care a avut nevoie de lărgiri 
succesive ale perspectivei pentru a fi vizibil cu ochiul normal, se afla însă Hristos, iar 
prezenţa lui Dumnezeu a făcut ca situaţia să se schimbe radical şi furtuna să dispară cu mult 
mai uluitor chiar şi decât apăruse. 

Autorul marchează aceasta prin simple propoziţii enunţiative, foarte concise, 
enumerative şi constatative, care conservă starea de şoc şi de uimire fericită, de data aceasta, 
cu mult mai bine decât orice altă explicaţie suplimentară sau descriere: „Au încetat valuri, au 
perit întunerecul, s-au împrăştiiat norii, s-au smerit marea şi corabiia întreagă şi făr” de nicio 
vătămare au ajuns la adăposteală”. 

Elementele care au creat cadrul iniţial al acestei furtuni sunt cele care închid tabloul. 
Antim depărtează din nou perspectiva, pentru a arăta că factorii distorsionanţi şi haotici, care 
au generat această dezordine în plan cosmic, au pierit. Ceea ce constituie concluzia cea mai 
importantă este că Dumnezeu guvernează măreţia lumii din orice punct al ei, fie cât de mic, 





1400 Florin Faifer, loc. cit., p. 237. 

ceea ce dovedeşte teoria matematică a lui Pascal despre Divinitatea ca o sferă ce are centrul 
pretutindeni şi circumferința nicăieri. 

În centrul acestui tablou am detectat o afirmaţie pe care am catalogat-o drept 
alegorică, ce înălța perspectiva de la un nivel real la unul psihologic şi alegoric. Mă refer la 
acea imagine a ambarcaţiunii spânzurate între cer şi iad. Putem spune că autorul nostru se 
deplasează subtil atât pe orizontală, cât şi pe verticală, într-o mişcare voit cruciformă. Vom 
vedea şi de ce. Ceea ce doar sugera la mijlocul descrierii acestui tablou va decripta el însuşi 
foarte curând, explicând alegoria lumii ca o mare furtunoasă care balansează „corabia” 
sufletului între cer şi iad. 

Pe de altă parte, tabloul este realizat din extrem de puţine elemente, fiind foarte 
concis — chiar laconic, dacă am dori să înmagazinăm informaţii de pe urma acestei relatări — 
dar, într-un mod magistral, lasă impresia că a spus totul, că avem de-a face cu o descriere 
impresionantă, care nu omite nimic. Am putea spune că Antim se foloseşte de un clin d'oeil, 
pentru că reuşeşte să facă tabloul să pară că abundă în detalii, când, de fapt, el este de o 
uimitoare concizie, asemănătoare, în ceea ce priveşte clasicismul frazelor dăltuite în piatra 
limbii noastre vechi, cu portretul lui Ştefan cel Mare făurit de Grigore Ureche. Considerăm 
că Ştrempel avea perfectă dreptate afirmând: „Mare descriptiv, mare zugrav al situaţiilor pe 
care le redă în predici pentru ilustrarea tezelor sale, Antim ne apare ca un scriitor modern, 
cunoscător al tuturor procedeelor artistice la îndemâna unui mânuitor de marcă al 
condeiului”!%1, 

Scena impresionează prin tonalități precise, cât şi prin surprinderea unor trăsături 
esenţiale, atât în ceea ce priveşte furtuna, cât şi reacția Sf. Apostoli. Imaginile vizuale par a 
predomina asupra celor auditive, dar în realitate autorul este adeptul unor sugestii sinestezice 
cu mult mai profunde decât percepem la prima lectură. Imaginea — împietrită parcă de 
groaza momentului — pare „amuţită” în neclintirea-i picturală (cu evidente sugestii 
psihologice din partea autorului), până în clipa finală, în care rugăciunea şi strigătul 
Apostolilor — conjugate cu dinamismul mişcării lor spre Dumnezeu, care îi scoate din inerția 
morţii ce se „zugrăvise” deja ca o pecete a imobilităţii şi a neputinței, pe faţa lor — reuşesc să 
spargă această „gheaţă” a apatiei şi a implacabilului, depăşind momentul critic, de panică. 
Rezultatul este că totul se linişteşte, revine la normal, valurile, întunericul, norii dispar, iar 
marea se „smereşte” — „splendidă expresie” "4? 

Apogeul furtunii nu ar fi lăsat să se întrevadă sfârşitul ei brusc, dar tocmai în aceasta 
constă minunea pe care vrea să o pună în lumină Antim. Autorul nu insistă asupra 
deznodământului minunat, tocmai pentru a nu anula, prin cuvinte de prisos, impactul pe care 
l-a avut liniştirea bruscă a unui cataclism natural asupra conştiinţelor ascultătorilor săi. 

Imaginea furtunii rămâne, cu siguranţă, un tablou clasic al literaturii noastre, prin 
stilizarea tehnicilor literare şi picturale. 


1491 Gabriel Ştrempel, op. cit., p. 202. 
1402 Florin Faifer, loc. cit., p. 237. 

Unul dintre cei ce s-au aplecat asupra operei lui Antim a comparat acest pasaj cu 
versurile patriarhului poet armean Herses IV $norhali (1102-1173), din poemul „Iisus Fiul 
unic al Tatălui”, în care acesta încerca să descrie Parusia!“%. Însă în afară de faptul că 
versurile indicate formează un tablou cutremurător, nu mai aflăm altă asemănare intimă cu 
perspectiva lui Antim. 

Eugen Negrici a urmărit fragmentele din Evanghelii care relatează acest eveniment şi 
a observat că acestea nu furnizează atât de multe amănunte în ceea ce priveşte furtuna 
propriu-zisă. 

Dacă în Noul Testament nu aflăm aceste detalii, există în schimb, în Psaltire, o 
prorocie ce surprinde cu acuratețe această întâmplare, şi care este posibil să-i fi oferit lui 
Antim un punct de plecare: „Cei ce se pogoară la mare în corăbii, cei care-şi fac lucrarea lor 
în ape multe, aceia au văzut lucrurile Domnului şi minunile Lui întru adânc. El a zis şi s-a 
pornit vânt furtunos şi s-au înălţat valurile mării. Se urcau până la ceruri şi se pogorau până 
în adâncuri, iar sufletul lor întru primejdii încremenea. Se tulburau şi se clătinau ca un om 
beat şi toată priceperea lor a pierit. Dar au strigat către Domnul, în necazurile lor şi din 
nevoile lor i-a izbăvit. Şi 1-a poruncit furtunii şi s-a liniştit şi au tăcut valurile mării. Şi s-au 
veselit ei, că s-au liniştit valurile şi Domnul i-a povăţuit pe ei la limanul dorit de ei” (Ps. 
106, 23-30). 

Considerăm că Antim a pornit de la acest text, pe al cărui schelet fundamental a 
dezvoltat o țesătură mai amplă în ceea ce priveşte descrierea fenomenului natural. Este 
verosimil ca acest fragment biblic să-i fi permis să-şi asume omniscienţa auctorială, altfel 
imposibil de asumat în materie de evenimente evanghelice. Se vede clar că ierarhul nu 
depăşeşte hotarele pe care i le îngăduie Sfânta Scriptură, dar talentul său literar este evident 
prin sinteza pe care o face evenimentelor, prin gustul remarcabil pentru concizie şi 
rafinament, prin care reuşeşte ca aglomerarea de figuri de stil (epitet, metaforă, comparaţie, 
personificare, hiperbolă, imagini vizuale şi auditive), într-un spaţiu atât de strâmt, să nu fie 
supărătoare, ci acest amalgam foarte bine proporţionat, să dea impresia întregului, a unei 
unităţi compoziționale fascinante. 

Comparativ, putem admira efortul literar oarecum similar al mitropolitului Dosoftei, 
care a aşezat în versuri Psaltirea şi în care versetele din psalmul 106, citat anterior, sună 
astfel: 

Carii îmblă-n corăbii pre mare, 
De-şi fac lucrurul peste genuni tare, 
Aceia i-au văzut de minune 

Ce-au lucrat Dumnezău în genune. 
Zisă de să fece vânt cu bură, 

De rădică val de-necătură, 


1403 Mihai Rădulescu, Antim Ivireanul. Învățător. Scriitor. Personaj, cu un „Cuvânt înainte” de P. S. 
Irineu Slătineanu, editată de Fundaţia „Antim Ivireanul” — Rm. Vâlcea şi Ed. Ramida, Bucureşti, 1997, p. 27- 
28. 

Până la ceri îi suia cu unde, 

Şi-i pogoria-n gios să-i afunde. 
Sufletele lor în greutate 

Să topiia beţ de răutate [a mării], 
Că-ş ieşiră şi din fălăpciune, 

De te lua de dânşii minune. 

Şi strigară la Domnul cu jele, 

Şi i-au scosu-i de la nevoi grele. 
Vânturilor zisă de-ncetară 

Și undelor de să alintară. 

Și le păru bine că trecură 
Valurile toate de tăcură. 

Și i-au îndreptatu-i cu pace 
Domnul, spre liniştea ce le place (...)'%%. 

Evident, Dosoftei a urmat relatarea scripturistică îndeaproape, pe când Antim s-a 
îndepărtat de simpla prelucrare a cuvintelor. El a creat un tablou destinat să ţină în priză 
receptivitatea ascultătorilor săi. 

Pe Antim, ca şi pe Dosoftei, de altfel, nu îl interesează deloc marea ca obiect de 
contemplaţie în sine, ci efortul său literar şi stilistic este consacrat unor sugestii alegorice, 
care ne apar într-o lumină mai clară, pe măsură ce parcurgem textul (sau textele). De la 
înţelesul „literal” al pericopei, predicatorul trece aproape direct la cel „alegoric”, şi de la 
sensul concret, la învăţătura morală, căci Cu adevărat, mare învățătură ni se dă noao cu 
aceasta, pentru ca să luom pildă, să ne rugăm şi noi lui Dumnezeu la nevoile noastre cele de 
obşte. 

Lumea aceasta iaste ca o mare ce să turbură, întru care niciodată n-au oamenii 
odihnă, nici linişte. Corăbiile între valuri sunt împărăţiile, crăiile, domniile şi oraşele, 
mulțimea norodului, politiile, supuşii, bogaţii şi săracii, cei mari şi cei mici, sunt cei ce 
călătoresc şi să află în nevoe. 

Vânturile cele mari ce umflă marea sunt nevoile cele ce ne supără totdeauna. 

Valurile ce luptă corabiia sunt nenorocirile carele se întâmplă în toate zilele. 

Norii ce negresc văzduhul, fulgerile ce orbesc ochii, tunetile ce înfricoşază toată 
inima vitează sunt întâmplările cele de multe feliuri, neaşteptatele pagube, înfricoşările 
vrăjmaşilor, supărările, necazurile ce ne vin de la cei dinn afară, jafurile, robiile, dările 
cele grele şi nesuferite, carele le lasă Dumnezeu şi ne încungiură, pentru ca să cunoască 
credinţa noastră şi să ne vază răbdarea 1%. 

În acest fragment este cel mai bine ilustrat motivul lumii ca „vanitas vanitatum” 
(Eccl. 1, 2), ca deşertăciune a deşertăciunilor sau ca mare în furtună, în mijlocul căreia nimic 


144 Dosoftei, Opere 1, op. cit., p. 248-249. 
1405 Opere, p. 158. 

nu poate fi stabil sau irevocabil, nimic nu are valoare imuabilă şi totul se află sub 
ameninţarea eroziunii şi a aneantizării. 

Aceste elemente discursive, haotice, care au intervenit ca un virus mortal în ordinea 
lumii, nu reprezintă însă un destin implacabil — aşa cum era sensul moirei în antichitate — ci 
doar un mod prin care credința oamenilor este încercată, spre a afla mijlocirea mântuirii 1%, 
după modelul Sf. Apostoli care, îndată ce au alergat şi îndată ce s-au rugat, îndată au luat 


10 iar Domnul (...) pre toţi i-au mântui, pre toţi i-au păzit; n-au lăsat să piară 


şi ajutoriu 
niciunul în turburarea mării 1%. 

Scopul pedagogic şi învățătura morală spre care conduce oratorul ecleziastic este 
acela de a-şi aduce auditoriul creştin — pe care îl poartă pe apele când line, când viforoase ale 
cuvintelor sale — la conştientizarea faptului că Dumnezeu iaste Tată de obşte al tuturor. Pre 
toț ne iubeşte ca pre nişte adevăraţi fii ai Lui şi nu poate răbda milostivirea Lui cea 
iubitoare de oameni să ne aflăm pururea în ticăloşii şi în nevoi, ce numai aşteptă 
rugăciunea noastră; ia aminte să auză glasurile noastre; stă pururea cu urechile deşchise, 
pentru ca să ne asculte, îndată ce vom chiema numele Lui cel sfânt '*%. Iar în a doua predică 
la Sfântul Dimitrie spune Antim, în mod sublim, că Domnul nostru şi când doarme 
mântuiaşte 10. Aceasta, poate, şi ca răspuns pentru cei care obişnuiau şi obişnuiesc să 
spună că Dumnezeu mai doarme câteodată şi nu vede ce se întâmplă pe pământ. 

Însă nu numai oamenii înglodaţi în responsabilităţi sociale, administrative sau 
politice au de suferit de pe urma înăspririi acestui vifor al vieţii, ci şi Sfinţii trebuie să treacă 
prin „furtuna” torturilor şi a prigonirilor de tot felul, după cum ne relevă un alt fragment, tot 
alegoric, în care marea tulburată este semnul muceniciei, iar corabia simbolizează sufletul 
ce are la cârmă credinţa: Iată stau şi mă minunez, cum putu fi aceasta, de s-au întâmplat 
astăzi să prăznuim 2 cutremuri de-o dată: unul ce s-au făcut în mare din depărtarea lui 
Dumnezeu, de draci, pentru ca să se îndrepteze puţina credinţă a ucenicilor, al doilea 
cutremur S-au făcut pre pământ, din sălbăticiia şi cruzimea inimilor lui Dioclețian şi 
Maximian, părechea dracului, pentru ca să se adevereze credinţa cea multă a Sfântului, 
marelui Mucenic Dimitrie, a căruia preznuim cinstita pomenire. 

Că atât cutremur au făcut şi atâtea valuri sălbatece au pornit asupra blagoslovitei 
corăbiei lui Dimitrie, cât siliia să între întru cele mai din lăuntru ale fericitului său suflet, 
să-l cufunde, neştiind turbaţii aceia de oameni, ca nişte fiară sălbatece, cum că Dimitrie nu 
era corabie deşartă, ci avea catarg bun şi corăbiiar vrednic şi vetrile iscusite şi cârmaci 


P sul 
foarte învăţat © . 


1406 Ibidem. 

1407 Idem, p. 157. 

14% Ibidem. 

Şi după obiceiul său, Antim descifrează imediat alegoria: Catargul era cinstita 
Cruce, întru carea să lăuda că iaste pururea tare şi nou şi poate să rabde vânturile Duhului 
Sfânt, întru inima lui. (...) lar corăbiiariul iaste ştiut de toț cum că altul nu era numai însuş 
Hristos, foarte învăţat întru călătoriia cetăţii cei cereşti, căci de acolo iaste; şi moşiia Lui 
iaste ceriul (...). 

Acesta însuş era întru adâncul sufletului lui Dimitrie lăcuitoriu şi când îl vedea puţin 
că să înfricoşa, îi zicea: „Dimitrie, tu eşti oaia Mea şi foarte bine te cunosc, că urmezi după 
Mine; nu te teme, că nu te va răpi nimeni din mâna Mea. Şi-ţ voiu da ție viaţă vecinică şi 
acolo unde vor să pătrunză trupul tău cu sulițele, Eu sunt: loviturile tale le voiu primi Eu şi 
nu te voiu lăsa să aibi durori. Aleargă curând, că ai vreme bună. Eu am umplut vetrila 
credinţii tale cei curate, cu Duhul Mieu cel Sfânt. 

Dimitrie, fă-te părtaş morţii Mele, că te voiu face părtaş şi Învierii Mele; cu Duhul 
lui Dumnezeu petreci în patemi, pentru aceasta fiiul lui Dumnezeu eşti. Nu voiu lăsa să aibi 
duhul robiei spre frică, ci-ţi voiu da Duhul moştenirei fireşti, carele să mărturisească cum 
că eşti fiiul lui Dumnezeu şi, ca un fiiu al lui Dumnezeu, vei fi şi moştean Lui şi moştean 
împreună cu Mine, iubitul tău Hristos. Fiiul Mieu, Dimitrie, vezi Crucea? În inima ta am 
înfipt-o. Pre Crucea aceasta dormu somnul patemii, a morţii, carea au mijlocit viaţa a toatei 
lumi; ce m-au deşteptat mila Preaputernicului Dumnezeu, cu Înviiarea, pentru multa 
dragoste ce am cătră tine şi cătră toată lumea. 

Furtunele acestia şi cumplitele valurile voiu înceta şi pre tine te voiu răpi din 
mijlocul lor. Ce vino după Mine, că am întors cârma din partea cea slobodă a deşertăciunii, 
spre fiumoseţile cele nemuritoare ale Împărăției Mele. Vino, prin moartea ta, în viaţa cea 
vecinică, să Mă vezi şi să te veseleşti nAg 

Am vrut să redăm aproape integral acest text, pentru a nu corupe din mireasma şi 
frumuseţea lui originală, dar şi pentru că ne-am dat seama că, dacă am vrea să selectăm 
numai anumite părți din acest tablou — poate încă şi mai impresionant decât cel pe care l-am 
analizat mai sus —, am altera profund sensul dramatic al excursului antimian. 

Alături de motivul alegoric al mării în furtună, care reprezintă — într-un veşmânt 
imagistic deosebit de sugestiv — represaliile pe care a trebuit să le îndure Sfinţii Mucenici de 
la împărații păgâni, întâlnim şi motivul corabiei ca adăpost şi al navigării liniştite, în mod 
paradoxal, prin pătimire şi prin torturi. 

Acceptarea unei morţi deosebit de chinuitoare reprezintă navigarea în siguranţă, 
atunci când în loc de catarg se află Crucea şi în loc de cârmaci, Hristos, Cel răstignit şi 
înviat, Care a trecut prin moarte şi are putere să facă să treacă prin furtuna morţii celei mai 
înfricoşătoare şi pe următorii Săi. Antim preferă ca, în locul relatării chinurilor prin care a 
trecut Sfântul Dimitrie, să capteze atenţia ascultătorilor printr-o alegorie impresionantă, care 
să fie tangenţială cu pericopa evanghelică a zilei, în intenția — foarte probabilă —, de a 
constitui şi o interpretare originală a sa. 





1412 Idem, p. 181-182. 

Marea furtunoasă devine simbol pentru două lucruri complet antagonice: pentru 
lumea deşartă, cât şi pentru moartea martirică. În timp ce lumea presupune un aspect pozitiv 
prin însăşi ființarea sa şi unul negativ prin finalitatea sa în moarte (datorită consumării 
vitalității ei prin păcat şi autodistrugerii morale şi spirituale), lucrurile stau exact invers în 
ceea ce priveşte moartea-martiriu, pentru că ea este un lucru negativ în sine, dar conţine un 
aspect pozitiv, în ceea ce priveşte finalitatea sa în viaţă, în viaţa veşnică. Am putea spune că, 
în amândouă cazurile, marea tulburată este, de fapt simbolul morţii, al ispitei, al tentaţiei 
corupătoare sau al probei de credinţă prin care trebuie să treacă atât cel ce se află în lume, 
cât şi cel de pe pragul morţii. 

Comparaţia sufletului cu o corabie ţine de o simbolistică creştină foarte veche, fiind 
o extensie a unui topos primordial ce priveşte Biserica în calitatea ei de Trup al lui Hristos şi 
corabie a mântuirii, închipuită în Vechiul Testament de corabia Sf. Noe (şi Antim vorbeşte — 
după cum am citat deja, puţin mai sus — de venirea lui Noe celui adevărat, lisus Hristos, 
carele ne-au mântuit cu corabiia trupului Său, de potopul păcatului celui strămoşesc) şi 
care îi face pe credincioşi să traverseze cu bine marea vieţii cea tulburată, aducându-i la 
țărmul Împărăției Cereşti, la liniştea dumnezeeştii fericiri !%, această corabie fiind condusă 
de Hristos, Cap ce iaste al Bisericii + 

Acest topos străvechi — sau la fel de vechi ca şi creştinismul — este adeverit şi de 
arhitectura bisericilor construite în formă de navă şi avându-L pictat pe cupola principală — 
pe „catargul Crucii”, cum ar zice Antim, adică pe axul central — pe Hristos Pantocrator. 
Imaginile la care a recurs autorul au însă un deosebit farmec artistic şi literar, încât putem 
vorbi de o adevărată poezie teologică, în expresiile sale." 

Antim concentrează chiar destul de multe învățături dogmatico-morale în poezia 
absolut superbă a alegoriei sale. Chiar şi puţine cuvinte ce pot părea metaforice, de genul 
„Pre Crucea aceasta dormu somnul petemii, a morţii, carea au mijlocit viaţa a toatei lumi”, 
au semnificaţii extrem de profunde. 

Dacă privim cu atenţie chiar şi numai această formulare: „somnul patemii”, sublimă 
prin expresivitate şi dramatism, putem dezvolta mai multe teorii, făcând să ţâşnească, de 
aici, nebănuite sensuri şi potenţialități sugestive. 

La prima vedere, ne vine în minte analogia pe care o fac Părinţii Bisericii între 
somnul pe care Dumnezeu l-a indus primului om, pentru a o crea pe femeie din coasta sa şi 





1413 Idem, p. 191. 

1414 Idem, p. 31. 

1415 Este interesant de observat afirmația unor mari reprezentanți ai umanismului timpuriu în Occident: 
„Petrarca susținea în scrisoarea către fratele Gherardo (Fam. X, 4 din 2 decembrie 1348 sau 1349) că teologia 
nu este decât poezie al cărui subiect e Dumnezeu (parum abest quim dicam theologiam poeticam esse de Deo 
[*puţin lipseşte să spun că teologia este poezie despre Dumnezeu]); iar Sfânta Scriptură ar fi tocmai evidenta 
manifestare a acestei poetica de Deo. Şi pentru Boccacio Sfânta Scriptură este poezie, poezie sub care se 
ascunde o semnificație profundă, de origine divină”, cf. Agostino Pertusi, Cultura bizantină şi primul umanism 
italian, în *** Literatura Bizanțului. Studii, op. cit., p. 351-352. Înainte însă de apariția curentului umanist şi 


renascentist în Europa Occidentală, teologia bizantină remarcase de mult adânca poezie a textelor sfinte. 

„somnul” pe Cruce al lui Hristos, în timpul căruia s-a născut, din coasta Lui împunsă, însăşi 
Biserica. Antim ar fi putut avea în vedere această hermeneutică biblică atunci când a numit 
răstignirea şi moartea lui Hristos: „somnul patemii”. Pe de altă parte, autorul însuşi ne-a 
oferit, puţin mai devreme, un alt fir de interpretare, când a spus că „Domnul nostru şi când 
doarme mântuiaşte”. 

Putem, deci, înţelege sintagma de mai sus, şi astfel: Dumnezeu nu doarme pe Cruce, 
dar în ochii lumii, El „doarme” — adică e mort —, după cum şi Sf. Apostoli Îl vedeau 
dormind în corabie, în timpul furtunii pe mare. El „doarme” din două motive: pentru că a 
murit cu trupul pe cruce, şi, pentru că, din dorinţa de a pătimi moartea „carea au mijlocit 
viaţa a toatei lumi”, numeşte moartea aceasta chinuitoare „somn”, adică odihnă. Dumnezeu 
Se odihneşte murind (ca om), adică mântuind lumea. Dar dacă, după trup şi ca om, doarme 
în corabie alături de ucenici, iar pe cruce este mort, totuşi, ca Dumnezeu, mântuieşte chiar şi 
dormind, sau, altfel spus, adevărul este că în acelaşi timp doarme şi veghează şi fiind mort, 
înviază pe cei morţi. 

Antim concentrează toate acestea într-o singură sintagmă metaforică — aş spune, 
după modelul imnelor bisericeşti care pot să restrângă în puţine cuvinte poetice o enormă 
teologie. 

„Vetrila credinţii” care este umflată de Duhul Sfânt este iarăşi o expresie poetică ce 
încrustează sensuri mistice şi bogate potenţialităţi de interpretare, într-o metaforă care este, 
chiar şi pentru neinițiaţi, impresionantă prin forța imagistică, prin capacitatea de plasticizare 
a abstractului, a inefabilului. Înaintea lui Eminescu şi a lui Blaga, Antim a avut, în literatura 
noastră, poate cea mai mare putere de concretizare a abstractului, dar şi o mare forţă de 
abstractizare şi de concentrare a ideilor în metafore şi imagini sublime. 

„Valurile sălbatece” şi „cumplitele valurile” morţii nu reuşesc să scufunde sufletul 
care nu este „corabie deşartă” (pentru că ÎL are în ea pe Hristos, precum corabia ucenicilor 
Lui) şi care a schimbat direcția de mers „din partea cea slobodă a deşertăciunii”, adică de la 
acest „vanitas vanitatum” care este lumea, navigând către „frumoseţile cele nemuritoare”. 

Motivul corabiei care este Biserica ce navighează către limanul mântuirii este 
prezent încă din primele secole ale creştinismului. El se regăseşte în Constituţiile Apostolice, 
precum şi la autori din secolul II precum Sf. Ipolit al Romei, Sf. Clement Alexandrinul, 
Tertullian sau Sf. Iustin Martirul şi Filosoful, la unii întâlnindu-se şi simbolul catargului sau 
al arcei reprezentând crucea Domnului '*1€. Antim Ivireanul avea o bogată literatură creştină 


1416 Sfântul Ipolit al Romei spune în Tratatul asupra Antihristului: „Marea este lumea. Biserica, 
aidoma unei corăbii scuturate de valuri, dar nescufundată. Ea are într-adevăr cu ea un cârmaci experimentat, pe 
Hristos. Ea are în mijlocul ei trofeul învingătorului asupra morţii, ca şi cum ar duce cu sine crucea lui Hristos. 
(...) Parâmele ce leagă antena de vârful catargului sunt ca cetele profeților, martirilor şi apostolilor care se 
odihnesc în împărăţia lui Hristos”, cf. Jean Daniélou, Simbolurile creştine primitive, op. cit., p. 58. „În Predici 
[ale Sf. Clement Alexandrinul] şi-n Constituţii (...) se va remarca îndeosebi că spaţiul de deasupra antenei este 
considerat ca &vămavovc « locul de odihnă », în timp ce scara (kAiuaE) ridicată până la antenă constituie un 
simbol al crucii ce permite credincioşilor să se înalțe la ceruri. Astfel, diferitele etaje ale catargelor reprezintă 
un fel de scară cosmică. 

şi bizantină pe care nu putea să o ignore. Originalitatea lui constă în sensul acordat 
interpretării şi în stilul propriu al comentariilor, în expresivitatea şi frumuseţea limbajului 
creat de către el. 

Într-un Cuvânt de învăţătură asupra omului mort, Antim exprimă ceva asemănător 
cu ceea ce a afirmat în predica la Sf. Dimitrie, în legătură cu moartea grabnică a omului ce s- 
au născut în baia Sfântului Botez, ce au supt laptele credinţii, ce s-au hrănit în casa 
1417 şi despre 


care afirmă că n-au murit, ci doarme ; (...) de vreme ce credinciosul nu moare, iaste lucru 
1418 


învăţăturii dumnezeescului dar, ce s-au întemeiat cu puterea cinstitelor Taini... 


adevărat că sfârşitul lui nu iaste moarte, ce adormire 
Şi iarăşi folosindu-se de aceeaşi alegorie a mării tulburate, scrie „poetul” Antim că 
precum iaste mai norocit corăbiiariul acela, pre carele vântul cel tare îl aduce cu grabă la 


linişte, decât acela ce cu mare linişte, făr’ de vânt, călătoreşte, aşa mai fericit iaste şi cela 


“ E SES DNA v RE, T E ALO 
ce fără vreme, de moarte grabnică să mută la liniştea dumnezeeştii fericiri 


Existența umană capătă din nou dimensiunea dramatică a nesiguranței perpetue ce 
însoţeşte traversarea unei mări, iar călătoria rapidă spre ţărmul odihnei apare ca o soluție 
salvatoare şi fericită, cu atât mai mult cu cât acest țărm de vis este Înpărățiia lui Hristos, 
care este nevăzută şi neprecepută, iaste vecinică şi nemutată, iaste nebiruită şi făr' de 
moarte, iaste cerească şi sufletească, iar nu pământească şi trupească ..1"%. unde cel sau 


Aşa cum a remarcat Dölger, imaginea lui Hipolit evocă scara care conduce în Rai din Actele Martirice 
ale Sf. Perpetua, 4, şi de asemenea, unyavý a lui Ignaţiu din Antiohia (Epistula ad Ephesios, IX, 1), care se 
ridică spre înălţimi şi care este crucea”, cf. Idem, p. 59. 

De asemenea, „în Prima Apologie, Iustin enumeră un anumit număr de simboluri ale crucii. Printre 
ele... catargul pe corabie: « Nu se poate despica marea dacă acest trofeu care se numeşte pânze (lotov) nu se 
înalță intact pe corabie » ( Apologia, LV, 3). (...) Iustin cunoaşte şi el un simbolism al Arcei lui Noe ca simbol 
al salvării. El se dezvoltă într-un pasaj remarcabil din Dialogul cu Tryfon: « Dreptul Noe împreună cu alţi 
oameni ai Potopului, adică soţia sa, cei trei fii ai săi şi soțiile fiilor săi formau numărul opt şi ofereau simbolul 
celei de-a opta zile, în care Hristos a înviat din morţi. 

Or Hristos, primul născut al oricărei creaturi, a devenit, într-un sens nou, conducătorul unei alte rase, 
al aceleia care a fost regenerată prin El, prin apă, credinţă şi prin lemnul ce conţinea misterele crucii, la fel cum 
Noe a fost salvat de lemnul arcei sale, dus de ape împreună cu toţi ai săi » (CXXXVII, 1-2)”, cf. Idem, p. 63- 
64. 

Tertullian scria: „În rest, barca prefigura Biserica, care, pe marea lumii, este scuturată de valurile 
persecuțiilor şi ispitelor, în timp ce Domnul în răbdarea Sa pare să doarmă până-n ultima clipă când, trezit de 
rugăciunea Sfinţilor, stăpâneşte lumea şi redă pacea alor Săi”, cf. Idem, p. 65. Tertullian este cel care, în De 
idolatria, a afirmat: Quod in arca non fuit in Ecclesia non sit, ceea ce Sf. Ciprian al Cartaginei va exprima 
altfel: « Nu există mântuire în afara Bisericii », cf. Ibidem. Jean Daniélou ne mai spune că „printre simbolurile 
descoperite în osuarele iudeo-creştine arhaice se află (...) şi corabia. Şi această corabie este, întocmai cum ne 
aşteptăm, cu antena care taie catargul şi-i dă forma unei cruci”, cf. Idem, p. 63. 

1417 Opere, p. 189. 

8 Ibidem. 

1419 Idem, p. 191. 

1420 Idem, p. 183. 

1421 


cea care „se mută” îşi deşchide mai vârtos uşa ceriului, a luminii cei adevărate ŞI întru 


strălucirile luminii cei neapropiiate |stând] vede, în toate zilele, şi pre părinţi şi pre fii şi 
verice alt au avut dorit în lume 1%, privind atât spre Dumnezeu — în a Cărui lumină 
locuieşte —, cât şi spre pământ, unde se mai află cei iubiți. Este un alt fel de moarte 
creştinească — alături de cea martirică, pe care am văzut-o mai înainte — dar care are aceeaşi 
finalitate, printr-o dulce adormire 1%. 

Sfârşind această paranteză şi întorcându-ne la predica din ziua Sfântului Dimitrie, 
Antim încheie acest excurs în tonul aceleiaşi alegorii ce presupune imagini marine, dar 
înălţându-l în simfonia unei rugăciuni pornite ca o revărsare a inimii sale adânci: Drept 
aceia şi noi, smeriţii robii tăi, Mare Mucenice Dimitrie, te rugăm, de vreme ce într-atâta 
cinste te-a învrednicit Dumnezeu, ca să te faci fiiul Lui, şi sfânta Lui dreaptă să te ia şi să te 
sue întru Împărăţiia Lui, ca să te răsfeț cu fericiţii îngeri, cuvântul tău şi rugăciunea ta 
poate mult. Drept aceia adu-ți aminte şi de noi, carii ne turburăm în furtuna cea mare a 
vrăjmaşilor şi în valurile deşertăciunilor celor lumești şi de doarme Dumnezeu, adecă de se 
face ca cela ce doarme, şi nu va vrea să ne asculte, tu ai multă îndrăzneală ce-L deşteaptă şi 
te roagă Lui, tu, cel vrednic, pentru noi, cei nevrednici,; tu, cel iubit a lui Dumnezeu, pentru 
noi, cei urâţi, pentru neascultarea şi nesupunerea poruncilor Lui; tu, cel desăvârşit priiaten 
al lui Dumnezeu, pentru noi, vrăjmaşii, pentru păcat. Să înceteze furtuna şi să alineze 
valurile, că iaste dator să facă voia ta. Şi fă această osteneală ca să ne aduni în corabiia ta, 
cea blagoslovită, când va răspunde Preamilostivul Stăpân să stăm de faţă, în zioa cea dulce 
a răsplătirii, ca dinpreună să binecuvântăm prealăudat numele Tatălui şi al Fiiului şi al 
Sfântului Duh, în veci. Amin "A. 

După cum uşor se poate observa, şi acest text este foarte mult predispus la aşezarea 
în versuri, însă nu am mai recurs la acest procedeu, deoarece considerăm că celelalte 
fragmente pe care le-am ales în acest scop sunt îndeajuns de grăitoare pentru a demonstra că 
Antim este un mare poet al literaturii noastre vechi şi că o însemnată parte din opera sa 
oratorică se pretează la a fi imnificată, la a fi citită ca un imn. 

Din nou, „furtuna cea mare a vrăjmaşilor” şi „valurile deşertăciunilor celor lumeşti” 
sunt metafore duhovniceşti pentru ispitele care îl înconjoară pe om pe calea vieţii 
pământeşti. 

Într-o altă rugăciune, către Prea Sfânta Fecioară, Antim o numeşte Fecioară 
prealăudată, nădejdia celor păcătoşi şi liniştea celor bătuţi de valurile păcatelor...*%5, dar 
aceasta nu trebuie să ne mire câtuşi de puţin, pentru că în rugăciunile ortodoxe se face 
adesea aluzie la „întreitele valuri ale păcatelor”, iar într-o binecunoscută cântare de la slujba 


1421 Idem, p. 189. 
1422 Ibidem. 

142 Ibidem 

144 Idem, p. 182. 
1425 Idem, p. 21. 

de înmormântare, se spune: „Marea vieţii văzând-o înălțându-se de viforul ispitelor, la 
limanul Tău cel lin alergând, strig către Tine...” "6, 

Pornind tocmai de la interpretarea alegorică a minunii pe care a făcut-o Hristos, 
potolind furtuna pe mare, dar şi a potopului relatat în Vechiul Testament, acest topos creştin 
al lumii ispititoare şi al vieţii încărcate de suferinţă, ca o mare în furtună sau ca o revărsare 
sălbatică de valuri, este la fel de vechi ca şi creştinismul, însoţit de imaginea corabiei care 
este Trupul lui Hristos, adică Biserica, ce poartă în sine pe cei mântuiţi. Primele criptograme 
creştine redau această imagine, alături de simbolul mesianic al peştelui — ix0vg. 

Revenind la imaginea Bisericii ca o corabie a mântuirii, amintim cu această ocazie 
încă o simbolistică a mării învăluite de uragan, utilizată cu scopul de a ilustra dezordinea 
provocată de erezii: Să tulbura liniştea cea besericească de dobitoceasca pornirea eresului 
arianesc şi pravoslaviia credinţii să lupta de valurile necredinţii. Şi la atâta nevoe au 
strălucit steoa cea luminoasă, blagocestivul Constandin. Şi adunând la Nichea săborul cel 
lăudat, au potolit turburarea Besericii 

Jar lumea (umanitatea) ca o mare tulburată de patimi apare şi în expresia: ...ne 
turburăm pururea, pentru fieştece, ca valurile mării când le suflă vântul 1%, sugerând 
aceeaşi nelinişte şi instabilitate de care vorbeam puţin mai devreme. 

Antim afirmă citând versete din Psaltire: În mare se face cutremurul, pentru ca să 
cunoască toți că „a Lui iaste marea şi El au făcut-o pre dânsa. Şi uscatul mâinile Lui l-au 
zidit” [Ps. 94, 5]. Şi încăş, să nu gândească lumea cum că numai pre pământ să ocoleşte 
puteria lui Hristos Dumnezeul nostru, ce în toată zidirea, neocolit lucrează puterea Lui, ca a 
unui Stăpân: „Tu stăpâneşti puteria mării şi turburarea valurilor ei Tu o îmblânzeşti ” |Ps. 
88, 10]'*. 

Acest din urmă verset biblic se referă însă atât la mare propriu-zis, cât şi la 
umanitate, la mândria şi orgoliul uman, după cum se poate înţelege din contextul mai larg al 
psalmului respectiv. 

După cum am văzut, „marea tulburată” este, în marea majoritate a situaţiilor, o 
metaforă alegorică pentru lumea nestatornică, pentru viaţa nesigură, pentru patimile sau 
pentru durerile vieţii, cât şi pentru suferinţa morţii, dar poate fi şi o alegorie pentru chinurile 
veşnice ale iadului sau pentru activitatea demonică. 

Faptul că marea este o creaţie a lui Dumnezeu nu vine în conflict cu felul în care 
tulburarea ei este uneori provocată de demoni, aşa cum explică Antim iscarea furtunii pe 
mare — sugerând că „furtunile” care însoțesc destinul uman au aceeaşi sursă nefastă: Oare 
pentru ce să certe Hristos stihiile cele neînsufleţite şi nesimţitoare: marea şi vântul? Nu 
socotesc să fi certat Hristos stihiile, ci pre dracii aceia carii din depărtarea lui Dumnezeu 
lucrează unile ca acestia, spre ispita noastră. Și de pe ce mă încredinţez cum să fie aşa? De 


1426 *** Molitfelnic, ediţia a V-a, Ed. IBMBOR, Bucureşti, 1992, p. 206. 
1427 Opere, p. 116. 

14 Idem, p. 80. 

149 Idem, p. 177. 

pe cuvintele evanghelistului Marco, că au zis vântului: taci, cuvânt care era obicinuit 
Hristos să-l zică la draci, precum au zis în Capernaum la omul cel ce avea duh necurat şi la 
omul ce au adus pre fiiu-său şi avea duh mut şi surd, precum spune Mathei că tot cu acel 
cuvânt: taci, au certat vânturile şi marea „ia 

Marea este atât de des personificată, deoarece are nenumărate semnificaţii alegorice, 
presupunând o simbolistică deosebit de variată şi mai ales, o simbolistică „umană”, legată de 
paralelismul care se face între elementul marin — caracterizat prin instabilitate şi climat 
intempestiv — şi sufletul omenesc sau universul uman, în general. 

Mai mulţi exegeţi ai operei antimiene sunt de părere că pasiunea pe care o dovedeşte 
autorul pentru acest adevărat complex semantic şi imagologic marin are în sine şi o 
motivaţie intimă mai profundă, o componentă autobiografică, reprezentată de o posibilă 
reminiscență psihologică a presupuselor călătorii pe mare, pe care el le-ar fi făcut, pe când 
era purtat în robie sau, poate, în alte condiţii. 

Nu excludem această ipoteză, dar — în virtutea a ceea ce am încercat să demonstrăm 
mai sus, subliniind vechimea impresionantă a acestui topos marin şi rezistenţa sa până în 
literatura modernă — considerăm că, indiferent dacă Antim a făcut aceste călătorii sau nu şi 
indiferent dacă a trecut sau nu prin astfel de furtuni devastatoare, mitropolitul nostru era 
capabil de expunerea artistică a unor astfel de peisaje şi nu avea nevoie, în mod neapărat, de 
o experienţă personală care să îl inspire în descrierea acestui fenomen natural, deoarece avea 
în urma sa o enormă tradiție ortodox-bizantină, al cărei punct de plecare este chiar din 
primele veacuri creştine — dacă nu cu mult mai devreme, din perioada veterotestamentară — 
care asociază viaţa omului pe pământ cu o călătorie printr-o mare vijelioasă, al cărei singur 
țărm şi liman este Împărăţia cea veşnică a lui Dumnezeu, viaţa veşnică. 

Deoarece nu este scopul nostru în lucrarea de faţă, nu insistăm în a mai prezenta 
exemple în acest sens, dar ele sunt fără de număr, în toate cărțile de cult şi în literatura 
ortodoxă. Un atare topos creştin putea fi cu uşurinţă impropriat şi dezvoltat în mod poetic de 
autor, servind aceloraşi țeluri religioase ale ierarhului. 

Varlaam avea aceeaşi concepţie ca şi Antim, scriind că marea iaste această lume cu 
valuri multe. Că această lume cu adevărat să închipuiaşte mărei, că marea pururea iaste cu 
frică şi cu trudă, fârâ pace şi fârâ credință: unde-i moarte, acolo arată viiaţă; când dă 
dulceaţă, atunci amârăşte. Pururea iaste prinsa schimbare şi furtuni de scrâbe şi valuri de 
lăcomii şi necurâţii '*.. [...] Călătoria noastră în această lume iaste foarte sărguitoare, ca 
o apă repede ce cură. Aşa şi noi curâm şi ne apropiem de moarte, şi dzilele noastre trec ca o 
umbră de nuâr fărâ de ploae. Ca corabia pre mare ce o bate văntul spre margine, ca o 
piatră din deal la vale cănd să răntună şi nu să poate opri, aşa merge de tare şi viiaţa 
noastră cătrâ moarte. (...) 

Călătoreşti în ceastă lume cum ai înota pre o mare cu valuri şi cu vănturi rele, unde 
sămt în toate dzile furtuni de scărbe. De o parte bat valurile boalelor şi a neputinţelor, de 


1430 Idem, p. 179-180. 
'%! Varlaam, op. cit., p. 156-157. 

altă parte valurile năpâştilor şi a sărăciilor, de altă parte valurile nevoilor ş'a greutăților 


; T2 te 1433 i ; 
celor mai mari ™*. Şi tot el numeşte Iadul marea cea de foc şi matca focului de veci 


EA T timp ce omul, deca trece luciul mărei aceştiia, atunci să izbâveşte de toată ustenința 
şi de toată frica. Cu bună nădejde să odihneşte decia, fără de nice o trudă, veselindu-se 
pururea întru Împărăţiia ace de sus... ii 

În acelaşi sens, în poemul Viiaţa lumii al lui Miron Costin, de patru ori apare 
identitatea între deşertăciunea lumii acesteia şi spuma mării: Spuma mării şi nor suptu cer 
trecătoriu / Ce e în lume să nu aibă nume muritoriu? (...); Nu-i nimic Să stea în veci, toate 
trece lumea, / Toate-s nestătătoare, toate-s nişte spume. (...); Pre toți [împărații] i-au stinsu 
cu vreme, ca pre nişte spume. (...); la aminte, dară, o, oame, cine eşti pe lume / Ca o spumă 
plutitoare, rămâi fără nume 1%. 

Iar în predoslovia la Letopiseţul Tărei Moldovei, acelaşi autor mărturisea că la acestu 
fel de scrisoare gându slobod şi fără valuri trebueşte 147. notație în care este evidentă 
sinonimia metaforică dintre „valuri” şi cumplite aceste vremi Ba pe care era nevoit să le 
trăiască. Şi iarăşi, în aceeaşi carte, se adresează cititorului cu aceste cuvinte: Crede neputinții 
omeneşti, crede valurilor şi cumplitelor vremi... 1A 

Peisajul marin al lui Antim se aseamănă, după cum s-a remarcat, cu „felul în care 
contemplă Costin priveliştea convulsivă a lumii”! 

Puterea descriptivă a lui Antim o întrece însă pe cea a lui Varlaam şi a lui Miron 
Costin. Antim demonstrează o extraordinară forță de vizualizare a lucrurilor, care are, în 
ceea ce-i priveşte pe ascultători sau cititori, rol participativ, implicator în evenimente, 
emoțţionând puternic. 

Ceea ce este interesant la mitropolitul nostru, este faptul că, nu numai atunci când 
descrie fapte reale, evenimente concrete, ci şi atunci când formulează alegorii — chiar dacă 
ele pornesc de la un sens scripturistic literal, iniţial, precum cea în care suprapune fenomenul 
spiritual al închinării idolatre, potopului (ca realitate evenimenţială concretă în Scriptură) 
este la fel de convingător prin realismul imaginilor, prin forța plasticizantă impresionantă. 

Un mare poet al peisajului marin interpretat în acelaşi mod simbolic, cu aceleaşi 
semnificaţii, alături de Antim, Varlaam şi Costin, este şi Dimitrie Cantemir. În romanul său 
alegoric terminat în 1705 (dar publicat abia în 1883), am aflat mai multe fragmente 


ilustrative ale acestui topos marin. 





42 Idem, p. 334-335. 

433 Idem, p. 158. 

* Ibidem. 

45 Ibidem. 

“ Miron Costin, Opere, vol. I şi II, ediţie critică îngrijită de P. P. Panaitescu, col. Scriitori români, 
EPL, Bucureşti, 1965, p. 115, 116, 117 şi 119 din vol. II. 

437 Idem, vol. I, p. 4. 

#8 Ibidem. 

49 Idem, p. 167. 

4 Eugen Negrici, Expresivitatea involuntară, Ed. Universalia, Bucureşti, 2000, p. 51. 

Un prim tablou se apropie foarte mult, ca demers stilistic şi psihologic, de realizarea 
lui Antim: Aşedară, dulful cu corăbiieriul vorovind şi încă cuvântul bine nesfârşind, vântul 
crivăţului dimpotriva căii corăbiii a sufla, marea a să înfla şi valurile ca munții a să râdica 
începură (căci şi timpul iernii, când soarele din tropicul Himerinos spre tropicul Therinos 
să întoarce era). 

Corăbiierii, volbura carea asupră le vine şi primejdiia carea în cap li să pune, 
vădzind, unii funele întindea, alții vetrilile strângea (ce groaza morţi mintea uluieşte şi 
primejdiia fără de veste toate simţirile amurţeşte). De care şi bieţii corăbiieri cuprindzindu- 
să, unii la adânc, alții la margine mântuinţa arăta. (...) ...holbura corabiia a învăârtiji şi 
valurile pe deasupra a o năbuşi începură, şi aşe, în mica ceasului, vântul cel de dulf 
sămănat din pufnet vivor şi din stropitură gârle înlăuntrul şi pe deasupra vasului izvorără, 
carea, cu undele fierbând şi amestecându-să, din faţa apii în fundul mării să muta... 

Remarcăm, de asemenea, şi un alt fragment ieroglific, infiltrat (ca şi antecedentul) de 
un lirism irepresibil — şi nici noi nu ne putem abţine de a nu-l contempla în versuri: 

Că duhurile muritorilor 

asemenea sunt 

vânturilor clătitului aer, 

carile şi plăcut, şi împotrivă a sufla pot. 


Inimile corăbii 

pre nestătătoare lucrurile tâmplărilor 
ca pe umerile mărilor plutesc, 
sfârşitul lucrurilor liman, 

întrarea la liman, 

aflarea lineştii şi scăparea 

din furtună ieste. 


Deci precum adese s-au văzut 

că cu nepaza cârmaciului şi cu lenevirea corăbiierilor, 
acmu în sânul limanului 

întrați fiind, aceia pat, 

de carea între groaznice undele valurilor au scăpat. 


Într-acesta chip şi lucrurile voastre, 
ca un vas de multe valuri 

şi din multe părți izbit şi strânciunat, 
acmu la limanul adăpostirii 

şi la lineştea odihnirii 





141 Dimitrie Cantemir, Istoria ieroglifică, op. cit., p. 158-159. 

să fie agiuns socotesc. 
Cea mai multă primejdie, 
precum să vede, au trecut. 


Rămas-au acmu ca în adăpost, 

pentru paza vivorului, fierul să să arunce, 
pândzele să să învălească, 

funele să să întărească 

şi vasul, cu nerumpte odgoane, 

la margine lăsându-să, să să sprijenească, 
ca nu cândailea, despre uscat 

vivorul duhurilor fără veste scornindu-să, 
iarăşi mările odată călătorite 

şi valurile mai denainte trecute 

a le pofti să silească, 

unde de nu cea de tot prăpădanie, 

însă cea mai rea decăt cea dintâi primejdie, 
poate să să tâmple. 


Iată, deoparte, 

Inorogul singur cârmaciu, 

singur vasul voii sale 

încotro ar pofti 

a-l porni ştie şi poate, 

carile, în liman întrând, 

cu ce odgon şi la ce stâncă 

vasul s-ar lega 

singur de sine voii şi alegerii noastre au lăsat. 


Deci despre această parte fără prepus sunt 
că în adăpostul odihnii 

vasul inimii sale, 

fără nicio primejdie, 

cu groase odgoane, cu tari funii 

şi la credincioase locuri să va lega, 
unde, neclătit rămâind, 

vivor cât de repede, 

furtună cât de mare 

şi holbură cât de năprasnă 

a-l mai urni nu va putea 

(că mai pre lesne ieste vântului 

o mie de odgoane a rupe 

şi o mie de fiiare a smulge 

decăt sufletului cinstei purtătoriu 
din cuvântul dat a să întoarce 1”. 

Îi dăm aşadar dreptate lui Nichita Stănescu, care îl descoperea pe Cantemir ca pe 
„primul şi cel mai mare poet român” şi „un mare înaintaş al lui Eminescu, Arghezi, Blaga, 
Barbu, Bacovia, un mare înaintaş egal cu urmaşii săi şi deci mai tulburător”, 

Nu credem că Nichita s-a lăsat dus de valul entuziasmului şi nu a cântărit cu mare 
seriozitate gravitatea afirmațiilor sale, atunci când a aşezat literatura veche pe acelaşi 
piedestal poetic, ba chiar cu o treaptă mai sus, față de lirica românească modernă şi de 
monştrii ei sacri, intangibili pentru mulţi, care s-ar feri ca de o erezie de la a face afirmaţii de 
genul celei a lui Nichita Stănescu. 

Divanul lui Cantemir ne înfăţişează, în mai multe ocazii, aceeaşi imagine ca şi 
Varlaam, a lumii ca o mare pe care omul călătoreşte şi se află permanent în primejdie: Și ca 
cum cu vasul pre mare, aşe în primejdie cu sufletul în trup eşti, că dzice Eclisiiasticul: 
„ Carii vâslesc pre mare povestesc primejdiile ei” gl. 43, sh. 28). Şi Apostolul dzice: „Cu cât 
mai mult suntem în trup, ne înstreinăm de la Domnul (Corinth, Cartea 2 glav.5, sh. 6) **. 

Întorcându-ne la subiectul nostru, observăm că din literatura bisericească acest topos 
marin a trecut şi în literatura cultă. ÎL întâlnim în poezia preromantică şi romantică. Paul 
Cornea remarca prezenţa acestui motiv la o serie de poeţi precum lenăchiță Văcărescu, 
Costache Conachi, Nicolae Dimachi, lancu Văcărescu, Gheorghe Asachi, Zilot Românul +5. 
Şi tot Paul Cornea observa foarte corect şi faptul că semnificaţiile toposului acvatic din 
literatura română nu corespund celor din literatura apuseană. 

Comentând o poezie a lui Vasile Cârlova, Eugen Simion aprecia că „luntrea bătută 
de furtuni este o imagine curentă în poezia timpului”!*. În poemul enunțat de criticul 
nostru, Înserarea, poetul accede din spaţiul real, din astă tristă vale (echivalent cu „valea 
plângerii”), paradigmă a lumii amenințate de înnoptare, către dimensiunea ei surprinsă 
metaforic ca o mare în furtună, în care luntrea sufletului omenesc se simte pierdută: 
Întocmai ca o luntre ce, slobodă, / Nu poate de furtune a mai găsi pământ. 

Într-un mod asemănător, Grigore Alexandrescu exprima, în poemul Candela, faptul 
că „Dumnezeu este limanul ultim, ţărmul spre care se îndreaptă corăbierul (...) când marea 





4 Idem, p. 369-370. 

48 Nichita Stănescu, Cartea de recitire, Ed. Cartea Românească, București, f. a., p. 11, 13. 

44 Dimitrie Cantemir, Divanul sau Gâlceava înțeleptului cu lumea sau Giudețul sufletului cu trupul, 
text stabilit, traducerea versiunii greceşti, comentarii şi glosar de Virgil Cândea, postfață şi bibliografie de 
Alexandru Duţu, Ed. Minerva, Bucureşti, 1990, p. 78. 

5 Paul Cornea, Originile romantismului românesc, Ed. Cartea românească, Bucureşti, 2008, p. 110- 
E 





446 Cf. Eugen Simion, Dimineaţa poeților. Eseu despre începuturile poeziei române, postfaţa de 
Valeriu Cristea, ediția a Il-a, Ed. Eminescu, București, 1995, p. 47. 

a ae 3 551447 $ z TIA A MA. S 
este primejdioasă.” : Voi alerga la Tine în dureri şi necazuri, / De oameni şi de soartă 


când voi fi apăsat; / Astfel corăbierul, când marea e-n talazuri, / Aleargă la limanul ce- 
adesea l-a scăpat 15. 
Gheorghe Asachi vorbeşte despre al vieței ocean (în poemele La patrie şi La 


144 iar un alt poet care mizează foarte mult pe simbolul marin şi pe 


moartea părintelui meu) 
feeria acvatică este Bolintineanu, pentru care O mare turburată [e] ca omul pe pământ 
(Elegie) sau Goniţi din mare-n mare, ferice cel ce-atinge / La port când ale vieții amari 
patimi le-nvinge (Virtutea) *”. 

Heliade aprecia şi el, în mod similar, că, pentru poet, Ți-e viforoasă calea, o mare de 
talazuri! / Și-ntr-însa ai să-ntâmpini ispite, piedici mii: / Dar ai de călăuză pe Domnul în 
necazuri, / Ce morţii înviază şi judecă pe vii (La un poet exilat) !*. 

În poemul Pe malul mărei (din ciclul Suvenire), Vasile Alecsandri dezvoltă, 
comparativ cu starea sa interioară, sufletească, un tablou spectaculos al mării în furtună, din 
care remarcăm faptul că elementul peisagistic este valorificat numai ca un corelativ al celui 
spiritual. 

În ultimele două strofe ale poeziei, apare aceeaşi imagistică marină, aidoma celei 
antimiene şi în consonanţă cu secvențele poetice despre care am amintit anterior, în care 
sufletul omenesc este perceput ca o mică luntre plutind pe marea vieţii: Cu-a sale pânzi 
umflate o mică luntrişoară / Pe luciul viu al mărei de vânt se îngâna, / Și sub un cer 
albastru, ca lebăda uşoară, / Azi lin se legăna. // Dar vântul crunt, deodată, suflând cu 
vijelie, / Schimbă a mărei faţă în munţi îngrozitori; / Şi-acum sărmana luntre pe-ntinderea 
pustie / Zdrobită, se zăreşte la fulgeri trecători! 12 Aceeaşi alegorie, receptată însă sub 
auspicii mai favorabile ale vieţii, se recunoaşte şi în poemul Jahtul (din ciclul 
Mărgăritarele). 

Acest topos marin apare cu predilecție la Eminescu, unde marea are, de multe ori, 
acelaşi sens alegoric de lume a deşertăciunilor, ce „îneacă” toate idealurile sub valurile 
ipocriziei şi ale indolenţei. E de ajuns să ne reamintim fie şi numai poezia Dintre sute de 
catarge..., dar o imagine identică întâlnim şi în alte poeme, precum Luceafărul (Când valuri 
află un mormânt / Răsar în urmă valuri), Glossă (Ce e val, ca valul trece), Scrisoarea I 
(oamenii cu inima smerită sunt ca spuma nezărită, iar soarta oarbă ca şi vântu-n valuri trece 
peste traiul omenesc), Rime alegorice (Corabia vieţii-mi, grea de gânduri / De stânca morţii 
risipită-n scânduri, / A vremei valuri o lovesc şi-o sfarmă / Și se izbesc într-însa rânduri- 
rânduri), etc., etc. 





447 Idem, p. 94. 

p Grigore Alexandrescu, Poezii. Proză, Ed. Minerva, Bucureşti, 1985. 

+ Gheorghe Asachi, Opere, ed. critică şi prefață de N. A. Ursu, vol. I (versuri şi teatru), Ed. 
Minerva, Bucureşti, 1973. 

150 Dimitrie Bolintineanu, Opere III. Poezii, ediţie îngrijită, note şi comentarii de Teodor Vârgolici, 
Ed. Minerva, Bucureşti, 1982. 

+51 1. Heliade Rădulescu, Poezii. Proză, Ed. Minerva, Bucureşti, 1977. 

15 Vasile Alecsandri, Poezii, cuvânt înainte de Dumitru Micu, Ed. Ion Creangă, Bucureşti, 1985. 

Exemple mai numeroase vom oferi într-un capitol ulterior, în care vom vorbi despre 
confluența operei eminesciene cu viziunea cosmică a lui Antim şi a tradiției literare 
româneşti şi bizantine. Eminescu era un admirator al literaturii şi al limbii vechi şi nu e de 
mirare că a împrumutat teme şi motive binecunoscute în cărţile Bisericii'%%. 

Va geme de patemi / Al mării aspru cânt...(Mai am un singur dor): acest vers face 
analogia dintre cântecul valurilor pe timp de furtună şi freamătul „marin”, pătimaş — dar şi 
necruţător — al lumii, în opoziţie cu eu voi fi pământ / în singurătate-mi. 

Această analogie dintre marea zbuciumată de valuri şi lumea răscolită de patimi este 
însă, în cazul poeţilor români amintiţi anterior, una tipic creştină şi bizantină, fiind moştenită 
din Vechiul Testament. 

O vom întâlni chiar şi la poeţii noştri moderni. Şi aici vrem să facem precizarea, 
absolut esenţială, că inclusiv la marii poeţi moderni, simbolişti sau expresionişti, ca Blaga 
sau Bacovia, acest topos acvatic nu are alte valenţe decât cele ortodoxe, binecunoscute din 
literatura noastră veche. Nu întâlnim nicăieri în poezia românească celebra temă a 
evazionismului maritim din literatura occidentală, care a făcut carieră mai ales în lirica 
simbolistă şi care, în Apus, venea din tradiţia iluministă a curiozității față de mirificul şi 
exotismul terestru al unor coordonate geografice îndepărtate de Europa. 

Dimpotrivă, în lirica românească, fie ea romantică ori modernă, acest topos este unul 
simbolic, în mod esenţial, şi nu evazionist-exotic, se dezvoltă pe un plan care îşi revendică o 
legătură cu transcendenţa şi nu în planul orizontal al geografiei terestre. Dacă la Bacovia, 
spre exemplu, întâlnim cel mai adesea motivul potopului, al ploilor diluviene de proporţii 
biblice, ataşat de motivul central al claustrării într-un insuportabil mormânt sau infern 
interior, la Blaga, aceeaşi temă scripturală a diluviului revine, fără ipostaza ploilor, resimţit 
ca realitate spirituală interioară, în multe poeme din volumele În marea trecere şi Lauda 
somnului, în care poetul constată că Dăinuie veşnic potopul. / Niciodată nu voi ajunge / s- 
aduc jertfa subt semnul înalt / al curcubeului...// În mare rămâne muntele Ararat, / de-a 
pururi fund de ape, / tot mai adânc, / tot mai pierdut / fund de ape. (Pe ape). 

Marea era şi la Blaga, ca şi la Antim şi în literatura veche, un tablou alternativ la 
imaginea lumii — după cum putem constata chiar din primul volum —, un simbol al rătăcirii, 
al pierzării şi al neregăsirii de sine, spirituale: Eu / stau pe țărm şi — sufletul mi-e dus de- 
acasă. / S-a piedut pe-o cărăruie-n nesfârşit şi nu-şi găseşte / drumul înapoi. (La mare, din 
volumul Poemele luminii). Însă contemplaţia la malul mării presupune atât înţelegerea 
zădărniciei lumii şi a peregrinărilor epuizante sufleteşte, cât şi durerea incertitudinii de a nu 





1453 Eminescu adesea cumpăra de la anticariate cărţi vechi şi cunoştea cronicile bizantine (conform 
acestora, spre exemplu, bătălia de la Nicopole a avut loc înaintea celei de la Rovine, aşa încât nu mai putem 
vorbi de o „licenţă poetică” în Scrisoarea III ), precum şi cuprinsul unor volume omiletice vechi, din care 
transcria în caietele sale. Îi citise pe Dosoftei şi pe Varlaam şi chiar se păstrează un volum din Vieţile Sfinţilor 
a lui Dosoftei, adnotat de Eminescu, la Biblioteca Universităţii din Iaşi, care l-a cumpărat la cererea sa, cf. 
Dosoftei, Opere, op. cit., p. LXXV, iar despre Varlaam spunea că, prin el, Duhul Sfânt a vorbit româneşte, cf. 
G. Călinescu, Opera lui Mihai Eminescu, Ed. Hyperion, Chişinău, 1993, vol. II, p. 88. A se vedea şi vol. I din 
aceeaşi ediţie, p. 404-412, cu privire la multiplele lecturi ale lui Eminescu din literatura veche. 


329 


şti dacă poate ajunge la limanul cel lin şi mult dorit în Biserica noastră: O, voi ajunge, voi 
ajunge / vreodat” pe malul / acelei mări, pe care azi / o simt, / dar nu o văd? (Scoica) **. Î 
acest ultim poem, Scoica, în opinia Zoei Dumitrescu-Buşulenga, marea este „un simbol de 
adâncimi ale inimii”!%55, ceea ce constuie iarăşi un semn identitar ortodox mai mult decât 
evident. 


Zoe Dumitrescu-Buşulenga — ne reaminteşte Mihai Rădulescu — , a discutat în mod 


n 


comparativ, în studiul său magistral, Eminescu. Cultură şi creaţie, despre prezenţa mării şi a 
elementului acvatic la Eminescu, Blaga, Ion Pillat sau Dan Botta. Pornind de la acest studiu 
şi de la constatările pe marginea dezvoltării temei maritime în opera lui Antim, precum şi de 
la sesizarea că, în context diluvian, „el discută intim şi aproape cald despre izvoare şi 
Jgheaburi, ca un ţăran de la munte”!+5, acelaşi exeget afirmă că atât Eminescu, cât şi Blaga 
„pleacă şi de la sat, dar şi din spaţiile mari” şi că „întocmai aceasta este concluzia şi pentru 
Antim Ivireanul”. 

Trebuie să precizăm însă că formularea antimiană despre iniţierea potopului o 
secondează pe cea scripturistică (Fac. 7, 11; 8, 2), perspectivă care propune înţelegerea 
faptului că lumea este creată de Dumnezeu ca un spaţiu intim pentru om, în care el să se 
simtă familiar cu întreaga creaţie iar nu copleşit de imensitatea cosmică. 

Complexul de inferioritate în faţa cosmosului şi a galaxiilor infinite, a întinderilor 
fără sfârşit, precum este şi marea, e un reflex psihologic uman postum, o traumă dobândită 
ulterior căderii din Rai, pentru că înainte de aceasta omul se simţea şi era superior 
cosmosului şi stăpân al lumii, iar nu „trestie” firavă şi tremurătoare; însă, după cum observa 
şi Pascal, chiar şi după cădere, omul nu este înjosit cu totul, fragilitatea „trestiei” este 
suplinită de faptul că e „gânditoare”, că e făptură rațională, după chipul lui Dumnezeu. 
Predicile ortodoxe scot în evidenţă tocmai această familiaritate a creaţiei, iar Antim, în 
asemenea momente, cu scop bine precizat, „este rustic şi gospodar”!*%. 

Însă „dincolo de chipul romantic şi de cel rural, Antim Ivireanul ascunde faţa omului 
duhovnicesc şi profund trăitor”1%9. 

De altfel, acelaşi sentiment de familiaritate cu universul, zidit de Dumnezeu în firea 
şi conştiinţa umană, este cel care îi determină pe poeţii romantici şi pe Eminescu şi, mai 
târziu, pe Blaga, să fie solidari cu natura şi să nu cunoască trauma apuseanului în faţa 
infinitului. 

Peisajele poeților moderni sunt şi ele tot la fel de alegorice ca şi cele ale lui Antim, în 
măsura faptului în care ele urmăresc reprezentarea unui peisaj şi al unui univers interior, 





* Lucian Blaga, Opera poetică, cuvânt înainte de Eugen Simion, prefață de George Gană, ediţie 
îngrijită de George Gană şi Dorli Blaga, Ed. Humanitas, Bucureşti, 1995, p. 40, 51, 139. 

455 Zoe Dumitrescu-Buşulenga, Eminescu — cultură şi creație, Ed. Eminescu, Bucureşti, 1976, p. 57. 
*5 Mihai Rădulescu, op. cit, p. 28. 

457 Idem, p. 29. 

458 Idem, p. 28. 

49 Idem, p. 30. 

reliefat de munţi, mări, codri sau izvoare, după cum ei au considerat că elementele creaţiei 
pot să fie purtătoarele de cuvânt ale modulaţiilor spirituale aparţinând interiorului propriu. 

Privindu-l pe Antim din punct de vedere strict literar, l-am putea numi un precursor 
al limbii şi literaturii noastre moderne, în ceea ce priveşte unele tehnici anticipative şi 
predilecția pentru anumite teme literare, ce vor avea un puternic ecou în contextul lumii 
moderne, cât şi sensibilitatea deosebită pentru frumos şi pentru măreție imagistică. 

Singurele stângăcii ale lui Antim ţin mai degrabă de instabilitatea limbii înseşi, de 
insuficienta ei dezvoltare ca limbă cultă, la acea vreme, autorul neputând dispune — precum 
în greacă sau în slavonă — de un material lingvistic şlefuit de un îndelungat şi vast exerciţiu 
scriptic. 


III. 6. 1. 5. Cuvânt la Naşterea Domnului sau cascadele poeziei 


Am ales această predică, Cuvânt de învăţătură în 25 ale lunii dechemvrie la Naşterea 
Domnului nostru lisus Hristos 1%, în mod demonstrativ, pentru a ilustra un fapt comun 
omiliilor antimiene şi anume calitatea lor poetică excepţională — remarcată, de altfel, de 
absolut toţi cercetătorii operei sale —, precum şi felul în care se poate compune o omilie 
printr-o succesiune de tablouri plastice, impregnate de un mare talent vizionar şi poetic, 
deosebite între ele compozițional şi — uneori — chiar tematic, dar care converg într-o unitate 
pictural-literară plină de măiestrie şi savoare. 

Această predică este un poem unitar, compus din tablouri care se integrează în mod 
fascinant unei viziuni deosebit de complexe şi constituie un mic compendiu al procedeelor 
literare şi oratorice la care apelează Antim în Didahii. 

Ca atare, putem observa în această omilie o gamă foarte variată de tehnici poetice, 
fiind în foarte mare parte pasibilă de versificare. 

Nu este unica omilie care are această calitate, ci mai degrabă am spune că este un 
fapt simptomatic pentru liricul Antim — şi cred că am demonstrat, în parte, acest lucru, 
apelând la sugestia versificaţiei, ori de câte ori ni s-a părut că un fragment este revelator din 
punct de vedere poetic. 

Antim reuşeşte să unească sensul revelator din teologie cu sensul revelator al limbii 
şi al expresiei poetice, pentru a atinge sensibilitaea ascultătorilor, prin înălţime şi frumuseţe, 
prin supleţe teologică şi subtilitate literară. El redă logosului filiația sa în Logos, 
reconstituind universul limbii după universul spiritului, conştient că numai un paradis al 
cuvântului poate vorbi lumii despre Paradisul divin şi despre cunoaşterea paradisiacă a lui. 





14680 Opere, p. 194. 

Oratorul ecleziastic porneşte, în acest excurs omiletic, de la o temă extrasă din 
pericopa evanghelică, şi anume vestea cea bună a naşterii Mântuitorului lumii. Plecând de la 
prezentarea temei care urmează să fie tratată, Antim formulează mai întâi o introducere cu 
caracter mai general, urmată de o succintă prezentare a evenimentului naşterii Sale, în raport 
cu istoria de până atunci a lumii — mai ales a acelei lumi care ÎL aştepta. 

Omilia aceasta este splendidă de la un capăt la altul. Este una dintre acele predici 
care pot fi considerate adevărate bijuterii oratorice, în care măiestria, rafinamentul şi 
subtilitatea autorului seamănă cu ale celui ce încrustează mici diamante în aur, cu o tehnică 
desăvârşită, şi vom avea în vedere, în continuare, tocmai aceste fragmente diamantine din 
punct de vedere literar. 

Anunţul inițial atrage atenţia asupra faptului că urmează a se vorbi despre o minune 
nemaiauzită şi despre o bucurie mare care stinge toată jalea, toată întristăciunea şi toată 
lacrăma de pe fața pământului 1461 _ de unde se vede că expresia „a stinge jalea” este destul 
de veche, dar şi că mitropolitul era foarte intim cu limba română. 

Urmează o alegorică precizare asupra omiliei ce va urma, privită ca un „ospăț 
sufletesc”, temă alegorică prezentă şi în alte predici, dar care aici îmbracă un veşmânt 
metaforic de o mare frumuseţe: Aş pohti însă aceste cuvinte să le întinz ca o masă desfătată 
înaintea dragostei voastre şi să vă fac un ospăț sufletesc, după putinţă, puind în loc de 
bucate, cu multe feliuri de bunătăţi drese, cuvântul cel ce bună vestire şi, în loc de băutură 
veselitoare, să dreg în păharul preainţeleptelor capetelor voastre cuvântul cel de mare 
bucurie, pentru care lucru cerem putere de la Hristos, Carele înţelepțeşte pre cei neînvăţați, 
ca să ne lumineze mintea şi să ne dea ajutor ca să putem îndulci cu ospăţul vorbelor inimile 
şi auzurile celor ce vor ospăta sufletește !*7. Asupra acestui fragment de o subtilitate 
inimitabilă, vom zăbovi însă într-un alt capitol, când vom detalia concepţia lui Antim despre 
rolul omiliei, aşa cum reiese din Didahii. 

După acest fragment cu rol de captatio benevolentiae, autorul revine la tema sa, 
pentru a demonstra — într-un evident sens ascendent al predicii —, ceea ce a afirmat: noutatea 
absolută a minunii naşterii Domnului. 

Antim porneşte însă această demonstraţie în sens invers: de la firescul acestui 
eveniment — datorat persoanei care Se năştea, în acord cu Care, inclusiv naşterea nu putea fi 
decât, în mod natural, minunată — către sensul ei supranatural, din perspectiva umanităţii. 
Expunerea primului motiv pentru care este minunată această naştere, îi prilejuieşte lui Antim 
un adevărat mic poem în proză, a cărei concizie este însă invers proporţională cu intensitatea 
emoțională a expresiei: „Și au născut pe Fiiul său Cel Întâi Născut şi L-au înfăşat pre 
Dânsul şi L-au pus în iasle, pentru că nu avea ei loc în casă.” Că ce iaste mai minunat decât 
a zăcea în iasle Domnul tuturor? Şi nu fu Lui alt loc în lume? Ce iaste mai minunat decât o 
mărire ca aceasta, să fie aruncat la locul dobitoacelor? Şi pentru căci văd îngerii pre 


1461 Ibidem. 
14% Ibidem. 

. . A A = CRNE . . . SI 1463 
Domnul ceriurilor, aruncat în gunoae, cântă: mărire lui Dumnezeu, Celui din nălțime *. 


Este evident că dramatismul pronunţat al acestui tablou derivă din antiteză şi din sensul 
interogaţiilor retorice, o antiteză pe care autorul o subliniază, accentuând însă latura sa 
luminoasă, pogorârea întregii măreţii dumnezeieşti în „gunoaele” lumii. 

Bucuria naşterii Pruncului divin înnobilează creaţia şi străluminează întunericul 
egoist al existenței pământene, iar „aruncarea” Lui la „locul dobitoacelor” de către 
indiferența umană, nu face decât să mărească lumina acestei naşteri minunate vegheate de 
îngeri. Pe de altă parte, procedeele retorice şi antiteza îndeplinesc rolul de a chintesenţia un 
subiect moral, a cărui desfăşurare autorul nu o doreşte în acest moment. 

Alte motive pentru care este minunată naşterea Sa sunt prezentate, într-un mod 
caracteristic pentru Antim, printr-un fragment în care predomină repetițiile şi enumeraţiile 
cu tonalități incantatorii, rostite ca o psalmodie, conţinutul frazelor fiind profund teologic, 
dar inserat într-o haină poetico-retorică policromă: Că am câştigat astăzi pre Judecătoriul 
ceriului şi al pământului, carele surpând zapisul răutăţilor noastre, S-au milostivit de au 
rupt şi legăturile. 

Câştigat-am astăzi, pre Domnul, carele jugul cel vechiu al robiei noastre, de pe 
grumazii noştri fărămându-l, întristăciunea lumii au veselit-o, cu slobozirea cea vecinică. 
Câştigat-am pre Împăratul cel blând carele, în toată lumea călcând cu paşii dreptății 
cereşti, tirăniia vrăjmaşului celui răpşitoriu au sfărâmat-o. 

Astăzi au strălucit noul Adam, carele nu iaste lăcuitoriu, ci Domn şi Stăpân Raiului, 
pre carele frumoseţia pomului celui oprit nu-L va înşăla, şarpele nu-L va vicleni, muiarea 
nu-L va amăgi. 

Astăzi au răsărit lumina întru întuneric. 

Astăzi, pre Acela de carele să tulbura ceriul şi ceriul ceriurilor, avându-L lumea, 
neştiind L-au câştigat ai 

Această partitură, încărcată de expresii metaforice, în tradiţia imnelor ortodoxe, şi 
care ar putea constitui foarte bine un tropar — sau mai multe — într-o slujbă bisericească (şi 
există nenumărate asemenea piese cantabile în Didahii), nu este decât începutul, 
introducerea la ceea ce va fi cu adevărat relatarea propriu-zisă a naşterii, substanţa predicii, 
pentru care auditoriul creştin este pregătit îndelung, fiind mai întâi introdus în atmosfera 
propice evenimentului relatat, cât şi în tainele unei teologii profunde. Publicul este educat 
din punct de vedere emoţional şi intelectual-duhovniceşte pentru ca receptarea sa să fie 
optimă. 

Înainte de a ajunge la momentul propriu-zis al naşterii Domnului, Antim aşterne 
răgazul a câteva minute de acalmie cugetătoare, timp în care enumeră câteva dintre cele mai 
mari minuni din Vechiul Testament, de până la venirea Sa, pentru ca ascultătorii săi să aibă 
un termen de comparaţie şi să reflecteze la absoluta noutate a întrupării şi a naşterii Fiului lui 
Dumnezeu pe pământ. 


1463 Idem, p. 195. 
1464 Ibidem. 

Dar nici măcar această enumeraţie — care ar fi putut să fie foarte simplă — nu este 
deloc lipsită de conotaţii metaforice, fiind presărată cu epitete şi personificări ce atestă 
obişnuinţa ierarhului de a nu lăsa niciun colțişor din grădina sa omiletică să fie lipsit chiar şi 
de câteva flori ale figurilor de stil, spre delectarea celor avizi de miresmele cuvintelor şi de 
sensurile lor profunde, fără ca autorul să exagereze vreodată cu ornamentaţia stilistică sau să 
dea sentimentul saturaţiei sau al disproporţiei prin abuz de procedee retorico-stilistice. 

Adâncirea în interpretarea teologică face ca senzaţia de saţietate stilistică să se 
dilueze până la a dispărea într-un apetit perpetuu renăscut pentru ecloziunea unor noi sensuri 
ale cuvintelor. Zice deci Antim: Văzut-au Sfinţii, strămoşii noştri, minuni mari şi fără de 
număr; că Marea Roşie, desfăcându-se în doao le-au făcut cale; focul, ca un stâlp 
luminându-le noaptea, le-au slujit, norul, de arşița şi de zădujul zilii i-au umbrit [|a se 
observa nu numai ritmul, dar şi rima, chiar şi aleatorie, a propoziţiilor — n.n.]; ceriul, hrană 
îngerească le-au dat, piatra cea vârtoasă, phar dulce li-au deschis; Iordanul, curgerile 
sale cele repede, spre fugă li-au întors; zidurile cele tari ale vrăjmaşilor, de glasul 
trâmbiţelor au căzut; soarele, pre ceriu zăbovind cu călătoriia, au mărit zioa pentru izbândă 
1465 

De remarcat că toate aceste minuni amintite de autor au avut loc într-o perioadă de 
timp compactă, într-un spaţiu istoric aparte, care se referă la ieşirea din Egipt a poporului 
ales, sub conducerea Sf. Moise, la peregrinarea sa prin pustie şi, în sfârşit, la ajungerea în 
Țara Făgăduinţei a evreilor îndrumați de Sf. Isus Navi. Nu cred că este întâmplătoare această 
selecție realizată de mitropolit, pentru conştiinţa creştină: ea pregăteşte venirea lui Mesia, 
prin aceste simboluri veterotestamentare care au prefaţat, în mod tainic, destinul noului 
popor ales, cel creştin — întrucât creştinii sunt noul Israil şi norodul cel ales a lui Dumnezeu 
1466 

Minunile de mai sus sunt simboluri mistice mesianice, anunțând Naşterea Domnului 
şi mântuirea oamenilor. Am avea multe de spus, dacă am dori să detaliem, căci nici nu am 
intrat bine în hăţişul acestei vaste simbolistici, neexplicitată aproape niciodată definitiv de 
către autor — subînţelegându-se că publicul creştin ştie foarte bine despre ce este vorba. 

O ultimă afirmaţie — care nu are totuşi, puterea de a prevesti revărsarea de entuziasm 
şi poezie ce va urma — pune capăt acestor lungi fragmente pregătitoare, după care Antim ne 
va introduce brusc în contemporaneitatea evenimentului divin. 

Astfel, mitropolitul avertizează, mai întâi, că nici limba omenească 1467 nici îngerii, 
14% nu pot da mărturie cum se cuvine despre această naştere, şi de 
aceea se va întrece pe sine în a fi cât mai expresiv, pentru a putea surprinde măcar o icoană 
palidă din acea măreție. 


carii vestesc noao astăzi 


1465 Idem, p. 195-196. 
1466 Idem, p. 208. 

1467 Idem, p. 196. 

1468 Ibidem. 

Introducerea în atmosfera Crăciunului se face într-un mod varlaamian, într-unul 
dintre puţinele fragmente narative din didahiile lui Antim: Eşit-au — zice — poruncă de la 
chesariul Avgust, să se scrie toată lumea, adecă fieştecine numele său, la moşiia sa şi la 
locul naşterii sale, să şi-l spue. Drept aceia, din pricina aceştii porunci, s-au suit şi Iosif din 
Galilea, din cetatea Nazaretului, la Iudea, în cetatea lui David, care să chiamă Vithleem 
(pentru că era el din casa şi din moşiia lui David), să se scrie, cu Mariia cea logodită lui, 
muiare, fiind grea 1%. 

Şi din acest mic fragment se poate observa că Antim ar fi putut fi un bun povestitor, 
căci limba română se aşterne docil sub pana lui şi sub forma narațiunii, dar probabil că firea 
lui impetuoasă şi poetică l-a înclinat adesea spre rostirea în cascade, spre eliberarea unor 
zăgazuri nebănuite, la acea dată, ale limbii române, nemaipunând la socoteală pretenţiile 
artei oratorice. 

Unul dintre cercetătorii care s-au aplecat asupra operei lui Antim cu atenţie, Mihai 
Rădulescu, sesiza că primele informaţii despre naşterea Domnului sunt date în termenii 
simpli şi expeditivi ai unui recensământ sau, „ca-ntr-un roman de Stendhal, nume şi 


3991470 


înregistrări seci de stare civil „ tactică literară care însă ni-l revelează pe „scriitorul 


Antim”. 

Motivul pentru care autorul a recurs la acest pasaj narativ este aşadar mult mai subtil, 
pentru că face trecerea spre o atmosferă cu totul specială, pe care o surprinde cu desăvârşită 
artă. Această atmosferă a nativităţii este plină în acelaşi timp de candoare şi de înţelepciune 
supraomenească, de pace şi de entuziasm, este copleşită de o lumină milostivă, o lumină ca o 
lacrimă care se revarsă ca să îmbrăţişeze întreg pământul. 

Din cuvintele lui Antim se resimte până la noi tremurul sfiiciunii lui de a privi spre 

un asemenea tablou dumnezeiesc — pe care n-am ezitat să-l transformăm în versuri, pentru a 
observa mai bine minunatele sale valenţe poetice —, a cărei primă secvenţă conservă acelaşi 
ton narativ, dar recurge la sonorități lirice evidente: 

Că era pre la miezul ernii, 

când pământul şi apele sunt înghețate de ger 

şi de vânturile cele reci; 

şi Fecioara tânără şi ruşinoasă, 

care nici din casă nu era obicinuită a eşi, 

şi, fiind aproape de a naşte, 

purcede pre o cale grea şi cu anevoe ca aceasta. 

Și, apropiindu-să de Vithleem, 

doară s-ar fi găsit vreo casă cuvioasă, 

ca să nască Fecioara aceasta într-însa, 

iară însuşi lubitoriul de sărăcie, Domnul, 


14% Ibidem. 
1410 Mihai Rădulescu, op. cit, p. 18. 
1471 Ibidem. 

au pohtit într-o coşare smerită, ca să Se nască. 


Și era noapte, 

care noapte era mai luminată decât soarele, 
întru care au răsărit Soarele Dreptăţi. 

Însă eu mai bine voiu numi zioa aceia a fi noapte 
întru care omul cel dintâi, Adam, 

au pohtit a fi asemenea lui Dumnezeu. 

Și noaptea aceasta, 

întru care au strălucit 

Lumina cea cerească în lume, Noul Adam, 

o voiu numi zio. 


Iar Sfânta Fecioară aştepta, cu mare pohtă, 
ceasul acela întru care, 

pre Dumnezeu ca un Prunc 

să-L ia în brațele sale 

şi cu mâinile sale să-L cuprinză 

şi cu fâțele sale să-L aplece, 

fiind, drept aceia, toate întru linişte şi întru tăcere. 


Făcându-şi noaptea calea sa jumătate, 
eşit-au aici, 

în lumina aceasta a noastră, 

ca un Mire din cămara Sa; 

eşit-au, zic, nădejdea tuturor vecilor, 
bucuriia Îngerilor, 

mântuirea neamurilor, 

scularea celor morți, 

izvorul milii, 

rădăcina vieții. 

Eşit-au Cuvântul Tatălui, 

cu Trupul îmbrăcat, 

din trupul Fecioarei; 

eşit-au gol, 

pentru ca să ne îmbrace pre noi, 
sărac, ca să ne îmbogăţească, 
smerit ca să ne înalțe la ceriu, 

ca un Prunc, 

ca să ne facă pre noi desăvârşit 

şi să ne dea noao bucuriia cea vecinică. (...) 


Precum căldura soarelui 

trage aburul de pe pământ, în sus 

şi de acolo să pogoară roao 

şi face pământul de rodeşte şi să veseleşte, 

aşa şi preacuratul sângele Fecioarei, 

cu puteria Sfântului Duh, 

făr! de nicio sămânță de bărbat, 

zemislindu-se, s-au făcut, 

trupul Domnului Hristos, 

Carele eşind la lumină, 

ca Cela ce iaste Lumina cea adevărată, 

minunat-au veselit tot neamul omenesc; 

şi născându-L, L-au făcut mai frumos 

decât ar fi fost înfrumuşeţat 

cu tot feliul de bunătăţ. 

Că El iaste izvorul bunătăţilor. 

Făr! de nicio stricăciune a fecioriei sale 

şi făr! de nicio simţire de durere 

au strălucit în lume acest Sfânt Prunc 

Se poate cu uşurinţă observa demersul lui Antim. Întâi îşi pregăteşte auditoriul 

pentru a fi martor la cea mai mare minune a lumii întâmplată vreodată, sau cum spune, într-o 


1472 


altă predică, singurul lucru întâi supt soare (nou), care nu s-au mai făcut, nici să va mai face 
145 introducându-şi publicul în acea atmosferă de aşteptare pe care, mai mult sau mai puţin 
conştient, o trăia întreaga lume, dar pe care mai ales Cea care urma să ÎI nască pe Hristos, 
Prea Curata Fecioară, o simţea intens. 

De remarcat că autorul ţine să fie cunoscute şi unele amănunte calendaristice şi 
anume că Mântuitorul S-a născut „pre la miezul ernii” şi atunci când noaptea îşi făcuse 
„calea sa jumătate”. În iarna lumii şi în noaptea ei, mai mult, atunci când e iarna mai grea şi 
noaptea mai adâncă, Se naşte Cel ce este Lumina lumii şi Soarele ei plin de căldura iubirii 
dumnezeieşti. Dumnezeu Se naşte la mijlocul iernii şi la mijlocul nopţii, atunci când frigul şi 
întunericul sunt aprige şi mai ales, când umanitatea este amorţită şi îngreunată de somn cu 
totul, ca sugestie pentru conştiinţa umanităţii, pentru condiția ei spirituală. 

Nu ştim cum era clima în Iudeea la acea vreme, dar Antim recurge la detalii pe care 
ascultătorii săi le recunosc cu siguranţă, ca făcând parte din ambianța vieţii lor, afirmând că 


1472 Opere, p. 196-197. 
1473 Idem, p. 30. (Eccl. 1,9.) 

„pământul şi apele sunt îngheţate de ger şi de vânturile cele reci” — îngheţul sugerându-ne 
iarăşi paralizia duhovnicească — iar Domnul Se naşte într-o „coşarel!*74] smerită”. 

Pentru românii care poate nu vor fi ştiind cum arată un staul pauper improvizat într-o 
peşteră, mitropolitul lor a găsit acest echivalent, „coşare smerită”, descriind, în acelaşi timp, 
şi un peisaj foarte familiar lor. 

Despre iernile reci şi geroase care se abăteau peste ţara noastră a dat mărturie şi 
Varlaam, într-o secvenţă cu evidente virtuţi estetice, care este citată în aproape toate istoriile 
literaturii: Cumu-s iarna viscole şi vânturi reci şi vremi geroase, de carile se îngreuiază 
oamenii şi sunt supăraţi în vremea iernei, iar dacă vine primăvara ei se ușurează de acelea 
de toate şi se veselesc, căci c-au trecut iarna cu gerul şi s-au ivit primăvara cu caldul şi cu 
seninul, aşa şi în vremea de demult au fost viscole şi vânturi de scârbe şi de dosăzi pre 
oameni ca şi într-o vreme de iarnă 1475. Dacă Varlaam a excelat ca povestitor, Antim este 
liric şi poetic într-un mod covârşitor. 

Făcând observaţii deosebit de pertinente asupra virtuţilor de peisagist ale lui Antim, 
termen care nu este solicitat în accepțiunea sa modernă, Mihai Rădulescu vede în iarna 
descrisă de Antim un peisaj interior şi simbolic, fără legătură cu adevărata climă a iernilor 
din Țara Sfântă: „Iarna, aşa cum o descrie, o ştie an după an, din tinereţe, din sânge. Este o 
iarnă interioară, neschimbată, stihie dezlănţuită de temerile omului în aşteptarea anotimpului 
alb. (...) În acest miez de iarnă au loc două călătorii cu caracter neobişnuit: călătoria 
Fecioarei şi a lui Iosif, conduşi după cum Domnul au pohtit, deci o călătorie mistică iar alta 
cosmică: făcându-şi noaptea calea sa jumătate. 

Tema călătoriei, exprimată mai mult sau mai puţin direct, o vom întâlni frecvent. 
lată o mai precisă îmbinare a termenului clar cu o altă noţiune duhovnicească, dar şi cu 
aluzii la anotimp: călătoriia sfântului post 10]. Este interesant că iarna era iarnă mai sus, în 
măsura în care pregătea primăvara naşterii minunate. Anotimpul pe care îl simţim aici nu 
este nici iarna, nici primăvara, nici vara, nici toamna. Este anotimpul aşteptării, al 
îngenuncherii, al pocăinţei”!*. 

Despre faptul că Antim are abilităţi de peisagist este un lucru evident şi pe care l-am 
dovedit deja şi într-un moment anterior al acestei lucrări, când am vorbit despre tabloul 
mării. Peisajele sale însă nu sunt statice, pur plastice, expozitive, simple pasteluri şi nici nu 
transmit o elementară încântare sau înfiorare în fața naturii. Dimpotrivă, peisajul antimian 
este simbolic şi alegoric, aşa cum am văzut că sunt şi portretele sale. Jarna antimiană este 





1474 Coşar, coşare (pop.) = îngrăditură de nuiele pentru adăpostul vitelor, cailor şi al oilor; staul; (...) 
locuinţă ciobănească primitivă; casă proastă, fără ferestre, bordei, cf. ***DAR (Dicţionar de arhaisme şi 
regionalisme), alcătuit de Gh. Bulgăr şi Gh. Constantinescu-Dobridor, Ed. Saeculum vizual, Bucureşti, 2002, 
p. 118. 

1475 Varlaam, op. cit., p. 30. 

1415 Opere, p. 36. 

1477 Mihai Rădulescu, op. cit., p. 17 şi 19. 

una interioară, după cum şi furtunile maritime erau expresia unui intempestiv conflict 
interior cu răul şi cu moartea adusă de păcat. 

Trebuie însă să facem observaţia că, pentru scriitorii din vechime, metafora era prin 
excelență simbolică, iar anotimpurile, în special iarna şi primăvara, au avut întotdeauna 
conotaţii psihologice şi duhovniceşti profunde, iar în acest sens am oferit deja un exemplu 
din Varlaam şi putem adăuga un altul de la Miron Costin: Ce cum floarea şi pomeții şi toată 
verdeața pământului stau ovilite de brumă cădzută peste vreme, şi apoi, după lină căldura 
soarelui, vinu iară la hirea şi la frâmseţele sale cele împiedecate de răceala brumei, aşea şi 
țara, după greutăţile ce era la Radul-vodă (...), au venitu fără zăbavă ţara la hirea sa, şi 
până la anul s-au împlutu de tot bivşugul şi s-au împlut de oameni 15. 

Miron Costin recurge la metafora desprimăvărării tot în sens alegoric. Admiraţia faţă 
de frumuseţea naturii este una reală, la toţi scriitorii noştri vechi, dar aflată în subsidiar, 
pentru că de la această admiraţie şi laudă adusă cosmosului, ei urcă spre lauda adusă 


Creatorului. 
Nu există, aprecia Eugen Negrici, în literatura noastră veche „formulări canonice 
puse exclusiv în slujba frumosului artistic”.!* Paradigma anotimpurilor (la fel ca şi 


dinamismul alternanţei zi-noapte) este utilizată în mod alegoric adesea, fiind sugestivă în a 
ilustra evoluţia, mai ales în plan interior, a omului. 

Întorcându-ne la tabloul naşterii, atmosfera aşteptării este foarte serenă, iar 
nerăbdarea care parcă pluteşte în aer, nu impietează cu nimic asupra calmităţii care 
domneşte în această noapte aparte. Cosmosul cinsteşte pe Creatorul său prin tăcere, printr-o 
pace adâncă, „fiind... toate întru linişte şi întru tăcere”. 

Cuvântul necuvântător care este lumea iraţională — &ioyog Aóyoç, cum îl numea 
Origen — tace în faţa Logosului creator şi Îl primeşte pe Dumnezeu-Cuvântul în tăcere. 
Dumnezeu Se smereşte şi Cuvântul tace făcându-Se Om şi venind ca pre un jărtăvnic pre 
pământ 1%, fiind Mielul lui Dumnezeu, carele rădică păcatul lumii '%, de aceea şi creaţia 
Sa, universul întreg, tace primindu-L. 

Dumnezeu-Cuvântul vine pe pământ ca un Prunc, ca cineva care încă nu cuvântează, 
nu acuză, pogorându-Se ca tăcere, ca pace deplină, ca milă şi iubire, fiind „Cuvântul Lui [al 
lui Dumnezeu] ieşit din tăcere, Care în toate a bineplăcut Celui ce L-a trimis”1%2, iar 
cosmosul se transformă într-o tăcere gânditoare, într-o „com-pătimire” cu Cel ce a luat firea 


omenească din Fecioară şi pătimeşte naştere ca om. 





1478 Miron Costin, Opere, vol. I op. cit., p. 71-72. 

14 Prof. univ. dr. Eugen Negrici, Abordarea literaturii vechi, în vol. Lucrările Simpozionului: 
Preţuitori ai arhivelor şi ctitori de biblioteci şi muzee (consacrat împlinirii a 285 de ani de la moartea tragică 
a Mitropolitului Țării Româneşti Antim Ivireanul [1716-2001]), coordonator: Conf. univ. dr. Adina Berciu- 
Drăghicescu, Universitatea din Bucureşti, Credis-2002, p. 15. 

1480 Opere, p. 30. 

1481 Idem, p. 67. 

1482 Sfântul Ignatie al Antiohiei, Epistola către magnezieni, în col. PSB, vol. I, traducere, note şi indici 
de Pr. D. Fecioru, Ed. IBMBOR, București, 1979, p. 167. 

Acatistul Bobotezei vorbeşte despre tăcere şi la Epifanie: Sfântul loan Botezătorul „a 
tăcut în faţa Ta, când ai venit la Iordan, deoarece Tu Însuţi i-ai spus: Dacă vorbeşti celor 
nelegiuiți şi celor păcătoşi, botează-mă repede, în tăcere. Nu se cuvine ca gura omului să 
grăiască cu glas despre Cel ce a venit, Cuvântul lui Dumnezeu, și despre taina ce s-a 
săvârşit, pentru că Îngerii lui Dumnezeu cu frică I-au stat înainte și toată făptura s-a 
cutremurat” (Condacul al 6-lea). 

Dosoftei descrie lumea aşteptând-şi Domnul şi Creatorul în tăcere, înaintea Judecăţii 
Sale: Şi Tu, Doamne, de demult Ț-ai dat cuvântul / Că eşti Domnul ce-a să giudece 
pământul. / Cu tăcere toată lumea stă de-aşteaptă 1%. 

Personificând noaptea, care îşi merge drumul său, şi, după ce şi-a făcut „calea sa 
jumătate”, s-a văzut „mai luminată decât soarele, întru care au răsărit Soarele Dreptăţii”, 
Antim personifică, de fapt, un univers întreg, o lume, lumea în totalitatea sa, cuprinsă de 
întuneric şi luminată de naşterea lui Hristos. 

Noaptea aceasta nu mai este un fenomen calendaristic obişnuit, pentru că se 
transformă într-un timp atipic, dar şi într-un simbol al umanităţii care şi-a parcurs jumătate 
din istorie, adică acea perioadă cuprinsă între căderea Protopărinților şi venirea lui Mesia, în 
îngheţ spiritual şi în întuneric moral şi teologic, necunoscând pe Dumnezeul cel adevărat. 
Acesta iese în întâmpinarea omului ca să restaureze lumea în sensul şi în starea ei 
primordială de lumină: „eşit-au aici, în lumina aceasta a noastră”. 

Expresia lui Antim o regăsim şi în poemul epopeic neterminat Mihaida, al lui Ion 
Heliade Rădulescu, într-un tablou poetic care are afinități sensibile cu atmosfera nativităţii 
din omilia antimiană: Îşi împlinise noaptea pe jumătate cursul / Şi pare că făcuse o pauză 
solemnă. / lar somnul învârtise aureea sa vargă / Şi adormise-ntreaga natură restătută. / 
Tăcerea pretutindeni domnea în maiestate / Şi luna era plină de toată strălucirea-i ***. D 


şi la Dimitrie Bolintineanu: Se-nalţă luna plină, e noaptea jumătate (Cleopatra şi Cezar), Şi 
1485 


ar 


noaptea prefumată ce-n raze străluceşte / Îşi face jumătate al ei curs fericit (La Elora) 

Şi Antim spune nu numai atât, ci şi că Dumnezeu a „ieşit” — adică S-a arătat, S-a 
făcut văzut, nu mai e „Deus otiosus”, „Deus absconditus”, Dumnezeu necunoscut — „ca un 
Mire din cămara Sa”, dezvăluindu-Se în ipostaza de Mire, pentru o umanitate epuizată şi 
dezamăgită de erosuri contradictorii şi de eresuri iluzorii. 

Prima ipostază pe care o învederează autorul, este deci, cea de Mire. Lumea — 
cosmosul întreg — Îl aştepta ca pe Cuvântul său Creator, Maica Fecioară ÎL aştepta ca pe Fiul 
lui Dumnezeu şi Fiul său, iar Hristos vine către toţi ca un Mire, şi nu numai ca un Mire, ci şi 
ca Unul care iese „din cămara Sa”, ca un îndrăgostit, ca Unul care este numai iubire — căci 


Ş : 1486 
dragostea iaste singur Dumnezeu A 


1483 Dosoftei, Opere 1 (versuri), op. cit., p. 171. 

14% 1. Heliade Rădulescu, Poezii. Proză, op. cit., p. 113. 

1485 Dimitrie Bolintineanu, Opere III. Poezii, op. cit., p. 118 şi 167. 
1486 Opere, p. 39. Cf. I In. 4, 16: Dumnezeu este iubire. 

Antim spune că Dumnezeu-Cuvântul este Cel ce iese „ca un Mire din cămara Sa”, 
ceea ce constituie o parafrază la Ps. 18, 5, 7: „în soare şi-a pus locaşul Său; şi El e ca un 
Mire ce iese din cămara Sa. (...) Şi nu este cine să se ascundă de căldura Lui”. Aceste 
versete au un evident sens eshatologic, pe lângă cel soteriologic, dar Antim le interpretează 
şi cu privire la naşterea Domnului, făcând legătura dintre prima şi a doua venire a lui 
Hristos. Deşi Se arată acum ca un Prunc, El este Mirele care va veni la sfârşitul lumii, în 
slavă mare, în slava cămării de nuntă, care este Împărăţia Sa. 

Această slavă nu o văd la naşterea Lui oamenii adormiţi în noaptea lumii, dar o 
percep îngerii (şi o fac cunoscută celor care stau treji, păstorilor). Dumnezeu vine ca un Mire 
deoarece această lume e mireasa Lui — cum tălmăceşte în alte predici Antim —, iubita Lui 
logodnică [pe care] o răscumpăra şi o curăţiia pre dânsa cu scăldarea nepreţuitului Său 
sânge şi foarte frumoasă, făr’ de nicio hulă sau întinăciune o făcea 1. 

Despre faptul că nunta are sens eshatologic pomeneşte însuşi autorul într-o altă 
interpretare, în care afirmă că: A patra [numire a Mântuitorului] să chiamă veselie, că aşa 
zice loann la Apocalipsis, în 19 capete: „Să ne bucurăm şi să ne veselim şi să dăm mărire 
Lui, că au venit nunta Mielului (adecă a lui Hristos) şi muiarea Lui s-au gătit spre Sine” 
(adecă Beserica)!%8. De aceea întrupându-Se Hristos, „eşit-au aici, în lumina aceasta a 
noastră, ca un Mire din cămara Sa”. 

În lumina palidă care este lumea, Mirele ei vine ieşind din lumina cămării Sale 
veşnice, din cămara slavei Sale, „eşind la lumină ca Cela ce iaste Lumina cea adevărată”. 
Există numeroase versete în Vechiul Testament care vorbesc în mod tainic despre naşterea 
lui Hristos şi, fără doar şi poate, adâncul teolog Antim le cunoştea, dar el se opreşte aici în 
mod semnificativ asupra unui loc prefigurat de către Apocalipsă şi îl interpretează în sensul 
nativităţii. 

Bănuim că Antim precizează în primul rând că Pruncul este Mirele ceresc, chiar mai 
înainte de a spune că este Cuvântul Tatălui, pentru a arăta că El este Începutul și Sfârşitul: 
Cel ce S-a născut din Fecioară în iesle este Mirele, Care va veni şi la sfârşitul lumii, Cel care 
a fost la începutul lumii Dumnezeu Cuvântul, Care a creat lumea prin cuvânt. Între „Mire” şi 
„Cuvântul Tatălui” se află şi alte numiri ale Sale, ca „nădejdea tuturor vecilor, bucuriia 
Îngerilor, mântuirea neamurilor, scularea celor morţi, izvorul milii, rădăcina vieții”, acestea 
referindu-se la El ca Dumnezeu din veşnicie şi Mântuitor al lumii. 

În aceste pasaje ierarhul-artist a îmbinat cu talent şi într-un mod foarte inspirat, 
oratoria, naraţiunea, descrierea şi poezia ca stare interioară, ca dispoziţie lirică intrinsecă. 
„Mijesc în didahiile Ivireanului şi muguri narativi (...), însă firul epic, subțiat şi lăsat în 
umbră de spectacolul ideii şi de mizanscena oratoriei, se fluidifică sub arcanele unui lirism 
alegoric, somptuos şi cu vână de dramatism. Amprenta de naturaleţe, cu turnura oralității, 
dar şi un rafinament al simplităţii, coexistă cu perioadele încărcate în tropi...” "48, 


1487 Idem, p. 14. 
1488 Idem, p. 127. 
1489 Florin Faifer, loc. cit., p. 238. 

Repetiţiile şi enumeraţiile au rol melodic, ele urmărind să instaureze, prin ritmicitate 
şi senzaţie psalmodică, o atmosferă spirituală de rugăciune şi contemplație, pe fondul unei 
linişti universale, al unei păci cosmice dominante. În această linişte contemplativă 
„izbucnește? Lumina, dar, în mod paradoxal, fără zgomot, fără a provoca stupefacţie în 
ordinea lumii, ci cu multă delicateţe şi discreţie. 

Antim alege să pună în evidenţă două dogme esenţiale cu privire la acest eveniment, 
şi anume cea a chenozei Fiului lui Dumnezeu şi cea a naşterii Sale din Fecioară, prin două 
tehnici diferite şi anume: prima prin antiteză, iar a doua prin alegorie. Antiteza este dublă: pe 
de-o parte între modul în care Dumnezeu preferă a Se revela lumii, în contradicție cu 
aşteptările luciferice ale imaginaţiei umane, iar pe de altă parte, această antiteză subliniază 
contrastul între firea umană decăzută şi cea restaurată prin întruparea Sa: „eşit-au gol, pentru 
ca să ne îmbrace pe noi, sărac, ca să ne îmbogăţească, smerit, ca să ne înalțe la ceriu, ca un 
Prunc, ca să ne facă pe noi desăvârşit...”. 

În ceea ce priveşte alegoria — sau comparaţia alegorică — prin care autorul explică 
naşterea Mântuitorului din Fecioară şi de la Duhul Sfânt, aceasta este plină de candoare şi de 
sfială evlavioasă iar comparaţia cu felul în care se formează şi se pogoară roua pe pământ, 
precum şi selecția acestor elemente diafane şi gingaşe ca „aburul” sau „roua”, sunt menite să 
sugereze inefabilul absolut al acestui fapt, pentru care îi este interzis minţii să depăşească 
distanța unei alegorii suave, vălurind ca o catapeteasmă taina cea mai presus de fire şi 
dumnezeiască a înomenirii, a naşterii Domnului. 

În continuarea predicii, autorul pune accentul pe minunea naşterii Fiului lui 
Dumnezeu din Fecioară şi pe relaţia Maicii Domnului cu Fiul Său, Cela ce iaste începutul 
fecioriei şi întru tot curat BEN 

Sfânta Fecioară naşte într-un mod cu totul diferit de restul femeilor, pentru că naşte 
fără dureri, fapt care îi prilejuieşte lui Antim o nouă tâlcuire printr-o comparație alegorică: 
Obicei iaste, în multe părți, ca tot cela ce ar aduce roadă noao de vânzare iaste iertat de 
toată datoria vămii lui. Drept aceia, vrednic lucru au fost să fie şi Sfânta Fecioară mântuită 
de toată vama datoriei naşterii sale, că numai ia singură au adus lumii roadă noao. Că 
toate muerile câte au născut în lume au adus roduri vechi, zemislite în tina păcatului celui 
strămoșesc [o metaforă plină de sensuri şi reverberaţii adânci — n.n.]; iar Acesta pre carele 
L-au născut Sfânta Fecioară cu adevărat iaste roadă noao, că iaste om zemislit din Duhul 
Sfânt şi nu numai om singur, ce şi Dumnezeu ia 

Naşterea fără de dureri şi păzirea fecioriei Născătoarei de Dumnezeu nu sunt 
explicate, în mod întâmplător, prin îmbrăcarea lor cu acest veşmânt alegorico-teologic. 
Autorul predicii ÎL numeşte pe Hristos „Noul Adam”, dar şi „roadă noao”, pentru că El este 
Arhetipul adevărat al lui Adam, cât şi adevăratul pom al vieţii, „rădăcina vieţii”, cum zice 
Antim, Hristosul euharistic fiind considerat, în tradiţia Bisericii, ca antidotul acelui rod vechi 
din care au mâncat Protopărinţii şi au introdus în lume durerea suferinţei, a degradării şi a 


14% Opere, p. 198. 
'*1 Ibidem. 

7 Ş Aa ? J < 1492 
morţii. De aceea, faptul că s-a ivit în lume această roadă frumoasă 


este însoțit de 
absența durerii şi a stricăciunii, fiind începutul vindecării pentru întreaga lume. 

Ar mai fi de precizat aici, că în limba mai veche decât cea a lui Antim, în limba lui 
Varlaam, de exemplu, „rod” era un termen sinonim cu „neam, generație, urmaşi”. Acesta din 
urmă afirmă, în predica la Naşterea Domnului, că Hristos S-a întrupat ca să scoaţă tot rodul 
omenesc din toată râutatea care agonisisă şie pentru neascultarea sa 143 În virtutea 
sensului etimologic şi teologic al termenului „rod”, intenţionalitatea lui Antim se luminează 
şi mai mult, căci e neîndoielnic că acesta cunoştea şi sensul mai vechi al acestui cuvânt, care 
pentru noi nu are aceleaşi conotaţii ca pentru mitropolit şi contemporanii săi. 

Bucuria cea mai mare a naşterii Sale a trăit-o, fără îndoială, Maica Domnului, iar 
autorul predicii nu trece cu uşurinţă peste acest lucru, ci descrie fericirea ei nespusă în scene 
încărcate de gingăşie şi tandreţe: cine va putea spune cu ce dragoste şi cu ce frică împreună 
va fi cuprins pre Acest Fiiu al său, că fiind plină de credinţă ÎI cunoştea pre Acesta a fi 
Dumnezeu şi-L cunoştea a fi şi Fiiul su; să cunoştea pre sine a fi şi mumă şi slujnică. Drept 
aceia, ca o mumă cu dragoste Îl cuprindea şi-L săruta şi ca o slujnică, ca pre un Dumnezeu 
Înalt abiia cu preacuratele mâinile sale cuteza a-L apipăi. (...) Drept aceia Preaînţeleapta 
Fecioară, cu frică şi cu dragoste, împreună cu multe lacrămi, carele le scotea dragostea cea 
multă ce avea cătră Cela ce să născuse dintru dânsa, uda trupul Preasfântului Cocon; şi 
luându-L, cu scutece L-au înfăşat şi cu braţele L-a cuprins şi ţâţe fecioreşti dându-l în gură, 
cu lapte curat L-au adăpat !**. 

Antim dă dovadă că nu se împiedică de pudoare când are certitudinea că vorbeşte 
despre sentimentele cele mai inocente şi mai pure care au existat vreodată. 

Astfel de descrieri sunt rare şi de obicei predicile păstrează sobrietatea asupra acestui 
subiect, însă autorul se lasă copleşit de duioşie şi de sensibilitatea unei astfel de scene, având 
însă grijă ca să nu cadă în derizoriu şi nici într-un umanism care să degradeze şi să simplifice 
în mod nepermis taina acestei naşteri suprafireşti a Domnului. În orice caz, această 
exemplificare a candorii şi a iubirii maternale este aproape unică până în perioada modernă a 
literaturii. 

Puțin mai devreme vorbeam de cuvântul necuvântător care este universul şi care tace 
în faţa Cuvântului întrupat. Antim revine la această relație dintre Dumnezeu şi lumea creată 
de El, vrând să evidenţieze, printr-o nouă antiteză — procedeu predilect în predicile sale —, de 
lungi dimensiuni, măreţia Celui născut în iesle. Vom poetiza din nou aceste fragmente 
pentru a obiectiva calităţile lor poetice incontestabile: 

Că Pruncul Acesta, carele să vârguleşte în iasle, 
de ne vom rădica ochii credinţii noastre 

Îl vom cunoaşte făcând tunete şi fulgere în nori 
şi pre cer umbletul stelelor rânduind, 


'*2 Ibidem. 
1493 Varlaam, op. cit., p. 402. 
1494 Opere, p. 198-199. 

soarele şi luna de raze împlându-le 
şi mişcarea ceriului îndreptând 

şi toată greimea lumii 

Acest Prunc înfăşat o cârmuiaşte. 


Cine iaste Acela aşa mic şi aşa mare, 

aşa smerit şi aşa înalt, 

cât în iasle zăcând, 

în ceriu cu glasuri îngereşti să măreşte? 

Că ce iaste mai mic şi mai smerit 

decât a să naşte în iasle, 

care loc nu iaste al oamenilor, ci al dobitoacelor? 
Și ce iaste mai mare şi mai înalt 

decât tot întru aceastaş naştere, 

pământul cu mare lumină a străluci 

şi mulțimea oștilor cereşti a cânta 

şi cetele Îngerilor a să veseli cântând: 

„Mărire lui Dumnezeu întru cei de sus”? 

Și umplând văzduhul de glasuri dulci şi mângâioase, 
când, de la începutul lumii, 

s-au mai auzit, la naşterea vreunui om, 

glasuri şi cântări îngereşti? (...) 


Că S-au născut noao, Cel ce Luiş era; 

dat iaste, drept aceia, din Dumnezeire 

şi născut din Fecioară. 

Născut iaste Cel ce simte apusul, 

dat iaste Cela ce n-are început; 

născut iaste Cel ce iaste mai tânăr decât mulţi; 

dat iaste decât Carele nu iase nici Părintele mai vechiu, 

născut iaste Cel ca va să moară, 

dat iaste Acela dintru Carele viaţa să naşte 

şi aşa, Cel ce era, dat iaste 

şi Cel ce nu era S-au născut. 

Acela stăpâneşte, iar Acesta să smereşte 

În aceste trei fragmente este limpede cum antiteza îşi schimbă traseul şi este uimitor 

felul în care autorul construieşte pe eşafodajul acesta antinomic structuri logico-arhitectonice 
diferite una de alta, care se dezvoltă, în acelaşi timp, una din cealaltă, fără ca să lase 


1495 





145 Idem, p. 199-200. 

impresia că există vreo fisură sau discrepanţă oarecare între ele. Ceea ce le uneşte este 
dialectica ce are ca telos interpelarea continuă a raţiunii umane, pentru ca aceasta să se lase 
convinsă de minunea care depăşeşte limitele incredibilului (ne)acceptat de mintea umană: 
De nu poți crede, omule, cu slăbiciunea ta, cum că S-au născut Dumnezeu din muiare, 
cunoaşte că S-au născut din Fecioară... LaS 

Cele trei fragmente de text citate mai sus urmăresc naşterea Domnului sub aspectul 
dublei antiteze, în raport cu universul, cu oamenii şi cu ideea umană de miraculos, pe care o 
surclasează definitiv: Dumnezeu Se naşte ca Prunc dar conduce cosmosul, ca şi Creatorul 
său, este om dar Se slăveşte de către îngeri, este Dumnezeu mai înainte de veci şi om născut 
din Fecioară, Care „simte apusul” (splendidă expresie!) şi moare răstignit. 

Întruparea Fiului lui Dumnezeu nu a produs nicio confuzie, nu numai în rândul 
ființelor spirituale, al îngerilor, dar nici în ce priveşte universul irațional. Firea celor 
necuvântătoare şi-a recunoscut în continuare Ziditorul şi s-a închinat Lui, chiar dacă 
dumnezeirea era ascunsă în omenire 1%" şi Cuvântul Tatălui era „cu trup îmbrăcat”. 
Purtătoare de cuvânt — dacă putem spune aşa — a firii iraționale, a fost o stea noao, care 


9 A 
, singura care „a cuvântat”, a vestit marele 


mărturiseşte lumii naşterea Domnului 1! 
eveniment, în tăcerea care a cuprins pământul. 

Antim ÎI vede pe Dumnezeu ca pe Cel ce proniază necontenit creația Sa. Verbele la 
gerunziu — din primul fragment citat anterior — sugerează acest lucru. El este în acelaşi timp 
Prunc şi, „înfăşat” în iesle, „cârmuiaşte” lumea întreagă. Desigur, putem interpreta acele 
gerunzii („făcând”, „rânduind”, „împlând”, „îndreptând”) şi ca pe un timp primordial, ca pe 
un moment incipient al creației, în care Dumnezeu-Cuvântul a făcut toate lucrurile acestui 
univers, moment spre care ierarhul îndeamnă a se îndrepta contemplativ „ochii credinții” şi a 
privi începuturile lumii, in principio. 

Căci Antim cugetă, „urcând cu duhul către începuturi”!%%,. Dar Acelaşi Cuvânt care a 
creat lumea o şi proniază şi tocmai acest lucru îl afirmă Antim, în conformitate cu tradiția 
patristică: „EI [Hristos Dumnezeu] a dat creaţiunii podoaba rânduielii şi armoniei între toate, 
unind cele contrare între ele şi înfăptuind din toate podoaba unei unice armonii. 

Acesta, fiind Puterea şi Înţelepciunea lui Dumnezeu, învârteşte cerul şi a atârnat 
pământul nesprijinit pe nimic decât pe voia Lui. Iluminate de El, soarele luminează 
pământul, iar luna are lumina ei măsurată. Datorită Lui, apa atârnă peste nori şi ploile se 


revarsă pe pământ, marea e ţinută între margini şi pământul se împodobeşte cu verdeață şi cu 





1% Idem, p. 199. 

147 Idem, p. 131. 

148 Idem, p. 200. De fapt, în numele universului necugetător, a vorbit tot un Înger, Sf. Arhanghel 
Gavriil, care, în tradiția Bisericii, s-a arătat în chip de stea şi i-a condus pe magi la Betleem. Antim cunoştea — 
nici nu se putea altfel — această tradiție, pentru că în predica la Bobotează face următoarea afirmație: acolo (la 
naşterea Sa — n.n.) au arătat steaoa pe Hristos, cum că S-au născut, aici mărturiseşte Tatăl din ceriu pre Cel 
ce să botează...(...) Acolo Îngerul cel mare Gavriil slujiia cu cucerie, iar aicea îngerul şi Înainte Mergătoriul 
Ioann Slujaşte taina. Cf. Idem, p. 64. 

149 Mihai Rădulescu, op. cit., p. 22. 

roduri de tot felul. (...) Căci prin consimţirea şi prin puterile Cuvântului dumnezeiesc şi 
părintesc, Care toate le rânduieşte şi le cârmuieşte, cerul se învârteşte, stelele se mişcă, 
soarele luminează, luna se roteşte, aerul e luminat de soare, eterul se încălzeşte şi vânturile 
suflă»15%, 

Dumnezeu a creat lumea de o frumuseţe inconfundabilă, imprimând în ea o amprentă 
personală, pe cea a frumuseţii şi desăvârşirii Sale, motiv pentru care Antim are mereu 
apetenţă spre personificarea elementelor cosmice, după cum, în acest caz personifică aştrii 
cereşti, vorbind despre „umbletul stelelor” în univers sau despre „împlerea” de raze a 
soarelui şi a lunii, cu un rafinament poetic comparabil cu cel eminescian. Şi ierarhul acesta 
este, de multe ori, un romantic incurabil, un îndrăgostit de frumuseţea creaţiei, ca exprimare 
sensibilă a frumuseţii divine. Exprimările sale metaforice nu contravin expunerii dogmatice 
şi patristice, ci dimpotrivă, sunt în acord cu ea. 

Întruparea Cuvântului înseamnă începutul restaurării şi al re-creării întregii lumi, iar 
Antim atrage atenţia asupra acestui fapt, punând în evidenţă strălucirea creaţiei, străluminată 
de fulgere şi încununată de lumina împletită din raze a aştrilor cereşti, după cum a 
împodobit-o Cel ce „zace” sau se „vârguleşte” în iesle, încă de la începutul lumii. Putem 
considera că „tunete şi fulgere în nori” este semnul atotputerniciei Sale, dar credem că poate 
fi şi un simbol pentru revelaţie, pentru că Cel pe Care norii slavei Îl ascund, este auzit şi 
văzut, ca om, ca Prunc. 

Odinioară, în Vechiul Testament, când Dumnezeu S-a pogorât pe muntele Sinai şi a 
vorbit cu Sf. Moise, dându-i cele zece porunci, atunci „erau tunete şi fulgere şi nor des pe 
Muntele Sinai” (leş. 19, 16) — se poate ca mitropolitul a avut în vedere acest verset — şi 
poporul evreu nu s-a putut apropia de munte. Dar acum Dumnezeu S-a apropiat El însuşi de 
oameni, fiindcă Acestaşi Dumnezeu, precum iaste înfricoşat şi groaznic, aşa iaste de blând 
şi de smerit 15.. 

Antim nu a metaforizat în mod aleatoriu despre facerea tunetelor şi a fulgerelor în 
nori sau despre orânduirea ierarhiilor stelare în univers, despre umbletul aştrilor sau despre 
umplerea de raze a soarelui şi a lunii. Măreţia creaţiei şi cu precădere a cerului — către care 
indică mai mult autorul — este o revelaţie naturală a lui Dumnezeu, care o precede pe cea 
supranaturală. În revelaţia supranaturală, în întruparea Sa, se descoperă şi mai mult, se 
potenţează în mod covârşitor revelaţia naturală. 

Antim afirmă că, la naşterea Domnului, pământul străluceşte „cu mare lumină” — în a 
doua secvenţă din fragmentele citate anterior —, iar îngerii cântă „umplând văzduhul de 
glasuri dulci şi mângâioase”, înconjurând ieslea, „care loc nu iaste al oamenilor, ci al 
dobitoacelor”. 

Noaptea se transformă în lumină, iar tăcerea dinaintea naşterii Sale în cântec. leslea 
devine o „gură de rai”, un colţ de lumină nemaivăzut. Frumuseţea paradisiacă a tabloului 
este, de bună seamă, impresionantă, nu prin abundență a detaliilor, ci prin susţinerea cu 


15% Sfântul Atanasie cel Mare, Scrieri, op. cit., p. 76-77, 80-81. 
151 Opere, p. 106. 

măiestrie a antitezei, cât şi prin metafore şi epitete fermecătoare („pământul cu mare lumină 
a străluci”, „glasuri dulci şi mângâioase” — e impresionantă mireasma eminesciană, din 
perspectivă poetică, a scrisului antimian), care întăresc imaginea şi atmosfera de ansamblu a 
unui pământ transfigurat sau a cărui transfigurare eshatologică este anunţată şi prefigurată de 
acest eveniment unic din istoria umanităţii. 

Dorul pe care îl manifestă Antim pentru transfigurarea universală se observă, de 
altfel în mod limpede, din dragostea lui pentru natură, a cărei frumuseţe o pune în valoare ca 
nimeni altul în istoria literaturii noastre vechi, ca indicare a acelei frumuseți indescriptibile, 
care va domni la sfârşitul veacurilor. În mod imperceptibil pentru simţurile trupeşti acest 
pământ se transformă într-o mare de lumină, fiind vizitat de „mulţimea oştilor cereşti” şi de 
„cetele îngerilor... cântând”, lumea redescoperindu-şi vocaţia primordială de a fi lumină şi 
armonie, aflându-se brusc acoperită de o mare de cântări, a cărei simfonie nu s-a auzit 
niciodată „de la începutul lumii”. 

Lumea acesta, nefiind locul îngerilor, se vede reconfigurată, pentru că în ea Se naşte 
Dumnezeu-Cuvântul şi se pogoară îngerii ca să-L preaslăvească. Întreg pământul s-au sfințit 
când au născut trupeşte în peşteră oo 

Peştera, ca simbol al pământului afundat în întuneric — dar şi al mormântului şi al 
iadului — ca loc de exil pentru om'*%, pe care Platon o socotea temniţă în care lumina nu 
poate pătrunde şi în care Hermes Trismegistrul credea că niciodată nu se va coborî vreun 
zeu, devine loc al naşterii Soarelui Dreptăţii. 

„Dar grota avea o dublă semnificație la cei vechi. Loc întunecos, în interiorul 
pământului, grota e adăpost de fiare (vizuină), sau dobitoace (staul). Cuvintele latine 
spelaeum, specus si spelunca sunt din radicalul şi familia gr. spelaion, iar rom. spelunca 
în sensul peiorativ vine, prin fr. spelonque tot din latină (locul gunoaielor, cum zice Antim 
— n.n.). Este "peştera tâlharilor” cu care asemăna Hristos templul pângărit de 
neguţători, citand din Ieremia 7, 10: "Casa Mea, casa de rugăciuni se va chema, iar voi o aţi 
facut pre dânsa peştera tâlharilor" (Matei 21, 13). (...). Într-adevăr, de la naștere până la 
moarte şi înviere, trecerea pe pământ a Logosului întrupat s-a petrecut între doua 
peşteri: cea din Betleem si cea din Ierusalim (mormântul — n.n.). (...) 

Dar în simbolismul antic, pe care Părinţii îl cunoşteau şi-l foloseau, peştera este 
deopotrivă lumea. Plotin spunea : "Peştera [lui Platon] ca şi grota lui Empedocle semnifică, 
îmi pare, lumea noastră, în care mersul spre înţelegere este pentru suflet eliberarea de 
legăturile lui şi urcuşul în afara peşterii". 


1502 Idem, p. 68. 

'5% Dimitrie Cantemir, pornind de la Scriptură, o numeşte peşteră de tâlhari: „Să ştii bine că pentru 
lume zice Ieremia (7, 11): Oare casa mea este peşteră de tâlhari? Într-adevăr, tâlhari sunt socotite faptele 
lumii: şi lumea, gazdă a acestor tâlhari”, cf. Divanul, op. cit., p. 284. 

La fel Arhiepiscopul Teofilact interpretează naşterea în peşteră şi aşezarea lui 
Hristos în iesle ca pildă a smereniei Fiului, dar şi ca închipuire a faptului "că a venit în 
lumea aceasta ce este loc al nostru, [pentru că] ieslea este lumea"”!5 ja 

Pe Dumnezeu, Care S-a născut în ea, să cuvine să-L mărim... pentru bucuriia cea 
mare ce au vărsat peste tot pământul 5%. 

Revărsarea aceasta de lumină, de cântare şi de bucurie, care acoperă pământul, îl face 
să semene iarăşi cu aspectul său iniţial, din începuturile lumii — când era acoperit de ape —, 
ceea ce sugerează, din nou, că este un moment de renaştere spirituală pentru întreaga fire şi 
de redescoperire a profilului său primordial. Trebuie să remarcăm şi o minunată expresie 
metaforică, pe care a utilizat-o Antim, atunci când, dorind să afirme dubla natură a lui 
Hristos, locuirea dumnezeirii şi a firii umane într-un singur ipostas, a afirmat că El, ca om 
Care S-a născut, este „Cela ce simte apusul”, adică moartea. Metafora aceasta face o 
evidentă aluzie la faptul că Hristos, Soarele Dreptăţii, a apus în mormânt, a gustat moartea. 

Predica se încheie cu o rugăciune, nu înainte însă ca Antim să interpreteze darurile 
magilor, în mod simbolic, ca fiind cele trei virtuţi teologice: credinţa, nădejdea şi dragostea: 
în locul aurului, să-l aducem credință dreaptă, ca unui Împărat ce iaste al ceriului şi al 
pământului şi al tuturor adâncurilor; în locul tămâei să-l aducem dragoste curată, ca unui 
Dumnezeu vecinic; şi în loc de zmirnă să-li aducem nădejdia cea bună, că El iaste toată 
nădejdia lumii S. 

Este lesne de observat că mitropolitul este adeptul unor incursiuni hermeneutice 
profunde şi al unor interpretări care, de cele mai multe ori, îmbracă ele însele un veşmânt 
poetic mai degrabă criptic pentru o conştiinţă modernă, secularizată. 

El nu încurajează niciodată povestirile largi, fără ecou teologic hermeneutic, nici 
chiar atunci când tema zilei i-ar permite ample digresiuni narative, ci face să alterneze 
discursul teologic explicit cu interpretarea poetico-alegorică şi — ca în cazul de faţă — cu mici 
pasaje ilustrând o naraţiune incipientă, motivaţie mai degrabă pentru un declic liric. În 
această predică — dar şi în general, în Didahii —, nici discursul teologic şi nici povestirea nu 
sunt lipsite de valenţe şi conotaţii poetice remarcabile, pretext pentru o hermeneutică 
scripturistică impresionantă, după cum în alte omilii, complexitatea figurilor de stil 
constituia o trambulină pentru soluționarea metaforică a altor alegorii şi simboluri. 

Autorul îşi concepe omilia aceasta ca succesiune a mai multe tipuri de poezie, 
trecând cu eleganţă de la poemul ritmat şi uneori chiar rimat, în care un rol foarte mare îl au 
repetițiile, enumeraţiile şi paralelismul sintactic, la fraza cadenţată şi care are un ritm interior 
şi o cezură interioară, logică, de la narațiunea lirică, la tabloul liric şi la o panoramare 
poetică a spaţiului, de la alegoria poetic-contemplativă la poemul mistico-teologic, ajungând, 
de la pasajele cu accente imnologice din debut la psalmodia rugăciunii finale. 


1504 Acad. Virgil  Cândea, Despre Condacul Naşterii  Domnuului, http://www. 
crestinismortodox.ro/Acad Virgil Candea Despre Condacul Nasterii Domnului-l.html. 

1505 Opere, p. 200. 

15% Idem, p. 201. 





348 


Categoriile acestea cunosc variaţii şi intersectări dintre cele mai originale, în rândul 
celorlalte didahii, precum şi alternări consecutive în cadrul aceluiaşi discurs. „Didahiile lui 
Antim Ivireanul au (...) o remarcabilă poliritmie, un joc neprevăzut al cadenţelor. Avem în 
vedere nu numai variaţia ritmică de la o predică la alta, ci, lucru cu adevărat izbitor, şi pe 
aceea din interiorul unei singure predici”!%. 

Rugăciunea finală este o întoarcere a atenţiei predicatorului către publicul său, care a 
fost destinatarul acestei alocuţiuni omiletice. Suntem convinsă că Antim putea fi cu adevărat 
hipnotizant pentru ascultătorii săi şi că forţa lui, de a-i transpune într-un plan spiritual al 
vieţii, la un nivel mai puţin accesibil omului obişnuit, era fascinantă. 

Autorul nostru este un predicator care ştie, în mod corect, că obiectul adresării sale 
nu este numai intelectul sau că nu vizează numai latura afectiv-emotivă a personalității 
umane, ci el încearcă — şi reuşeşte — permanent să-şi echilibreze discursul pentru a nu 
solicita raționalitatea în dauna afectivității şi nici invers. „Momentele de beatitudine ale 
revelaţiei, de apoteoză mistică, ambitusul sublimității imnice şi sunetul elegiac, acutele 
interogaţii („întrebăciuni”) retorice şi apostrofele învolburate se intercalează cu paragrafele 
analitice, cu buchetul lor de noime şi de învăţăminte”15%. 

De multe ori, putem spune, ne-a fost greu să discernem între fragmentele prozaice şi 
cele poetice — dacă ne este permisă această dihotomie —, deoarece autorul îmbracă aproape 
toată omilia într-un lirism subsidiar şi rezistent, ce constituie „armura” nevăzută împotriva 
cuvântului banal, inexpresiv, împotriva aplatizării mesajului evanghelic, a cărui 
„contemporaneitate” percutantă cere să fie reflectată în datele unui limbaj actualizat şi 
revelator şi care este, nu în ultimul rând, poetic. Dimpotrivă, expresivitatea poetică 
reprezintă, în plan lingvistico-oratoric, un mod de reprezentare concretă şi corectă a acestui 
mesaj, al cărui relief şi înălțime mistică este neapărat să fie autentic proporţionate în faţa 
publicului creştin. 

Alternanţa între secvențele poetice şi cele mai puţin infuzate de lirism, conferă 
impresia de autenticitate şi echilibru. Autorul ştie că păstrarea unei singure tonalități a 
discursului ar deveni, inevitabil, pedantă, oricât de grav ar fi mesajul, iar receptarea acestuia 
ar fi coruptă, la intensitatea şi valoarea soteriologică pe care predicatorul este obligat să o 
aducă la cunoştinţa publicului. Aceasta este însă o discuţie la care vom mai reveni. 

Între toate virtuțile literare ale lui Antim, lirismul a fost evidenţiat de toţi exegeţii şi 
admirat cu prisosinţă, întrucât forţa poetică a excursurilor sale este unică în literatura română 
veche. Impresionat de aceasta, Gabriel Ştrempel vorbea de „poemul în proză al primei sale 


A1509 E : A : 5 Š ; 

cuvântări” — cea de la întronizarea întru mitropolit —, de „un adevărat nou imn 
: 1510 1 . ARS. ? E : , `e i, % SE 

Acatist” * în prima predică la Adormirea Maicii Domnului, considerând că „toate didahiile 


15% Eugen Negrici, Antim Ivireanul..., op. cit., p. 32. 
15% Florin Faifer, loc. cit., p. 238. 

150 Antim Ivireanul, op. cit., p. 172. 

1510 Idem, p. 177. 

la sărbătorile Precistii sunt pline de o poezie sfântă cu totul specială şi atent concepută”!"!!, 


de faptul că a doua didahie la Crăciun este „un poem închinat măririi lui Hristos şi Fecioarei 
Maria, de un rar patetism”!5?. 

De asemenea, considera că nu am putea găsi „în elocinţa românească veche o pagină 
mai desăvârşit închegată ca cea din a doua predică la Naşterea Domnului”?! , precum şi de 
faptul că, în general, „Antim ne uimeşte prin însuşirea limbii române în toate nuanțele ei şi 
prin folosirea acestei limbi în redarea celor mai alese imagini pe care un poet al acelor vremi 
le-ar fi putut trăi”1514, dăruind literaturii noastre „nenumărate pagini de poezie, adevărate 
poeme în proză”!5!5. Şi, conchide el: Didahiile sunt „o operă de înălțător lirism” "16. 

Subscriind cu toată inima acestor afirmaţii — şi nu numai acestora, ci şi altora, 
asemănătoare, pe care le-au făcut toţi cercetătorii anteriori ai operei antimiene —, am încercat 
să le demonstrăm cu prisosinţă, prin reconfigurarea sub forma unor versuri libere, a unor 
texte întinse din didahiile sale, pentru a putea observa cu uşurinţă pecetea poetică aşezată, 
într-o măsură covârşitoare, asupra acestei opere. 

Demersul nostru nu este singular, nici revoluționar. A apelat la acelaşi procedeu 
Eugen Negrici, dar şi Nichita Stănescu, ultimul poetizând în acelaşi mod mai multe pasaje 
din Cantemir şi Neculce şi afirmând explicit şi implicit că istoria poeziei româneşti îi 
cuprinde şi pe „marii poeţi dinafara prozodiei”!!” şi că de multe ori există poezii care conţin 
mai puţin lirism decât alte opere în proză şi care fac dovada unor efuziuni lirice fulminante. 





Ur 


! Idem, p. 201. 
? Idem, p. 176. 
? Idem, p. 200. 
* Idem, p. 199. 
` Idem, p. 202. 
ê Idem, p. 198. 
7 Nichita Stănescu, Cartea de recitire, op. cit., p.11-12 ş. u. 

III. 6. 1. 6. Lumea ca lumină şi podoabă. Tabloul cosmic 


Motto: 


„Apoi a fost adusă-n fiinţă, pentru cei muritori, lumea cea muritoare, 
Când trebuia să ia ființă podoaba stelelor şi crainicul lui Dumnezeu 
Şi prin podoabă şi prin mărire şi palatul chipului dumnezeiesc”!*!5. 


„Lumea este o operă de artă, pusă înaintea tuturor spre a fi privită şi contemplată”!*!?. 


Când un mare poet sau un mare scriitor îşi gândeşte opera, „el o face din punctul de 
vedere al unei concepţii despre lume”1*%, considera, pe drept cuvânt, Tudor Vianu. 

Pentru a putea înţelege mai bine principiile oratorice şi scriitoriceşti ale lui Antim 
Ivireanul, trebuie să căutăm mai întâi să cunoaştem modul în care el privea lumea. Motivul 
pentru care ne oprim asupra concepţiei sale despre univers este atât pentru a studia viziunea 
sa cosmologică, cât şi pentru a ne apleca asupra unor fragmente literare care abundă în 
alegorii şi metafore şi care ne relevă un stilist desăvârşit. 

Faptul de a-l integra pe Antim în rândul ierarhilor scriitori, extrăgând de aici 
concluzia finală asupra principiilor sale estetico-literare şi teologico-filosofice, fără o 
cercetare acrivică a textelor, pentru a urmări liniile de forță ale operei sale, înseamnă o 
privire oarecum superfluă şi care se poate dovedi irelevantă pentru a scoate la lumină unele 
aspecte ale didahiilor. Considerăm că nu este inutil a ne apropia şi a încerca să studiem 
perspectivele cugetării antimiene, care ne pot dezvălui temele principale, subiectele de mare 
importanţă ale gândirii sale, asupra cărora insistă şi revine cu abnegaţie, constituind coloana 
vertebrală a predicilor. 

Vom începe prin a detalia — sprijinindu-ne pe texte — sensul creaţiei universale la 
Antim. Autorul nostru scrie, într-un pasaj pe care l-am putea considera un mic poem 
creaționist: Dumnezeu însă, carele numai cu un cuvânt au făcut şi au zidit toate lucrurile 
cele văzute şi nevăzute, poate cu adevărat, cu a Lui preaputernicie, să facă stele mai 
luminoase decât acestea ce strălucesc pre ceriu şi lună mai iscusită decât aceasta ce ne 
povățuiaşte noaptea şi soare mai strălucitoriu şi mai luminat decât acesta, carele stinge cu 
lumina lui toate celialalte lumini şi ceriuri mai mari şi mai largi în rotocolime şi pasări mai 


1518 Din poemul Despre lume, în Opere dogmatice ale Sfântului Grigorie de Nazianz, traducere din 
limba greacă, studii şi note de Pr. Dr. Gheorghe Tilea, Ed. Herald, Bucureşti, 2002, p. 150. 

1519 Sfântul Vasile cel Mare, Omilii la Hexaemeron. Omilii la Psalmi. Omilii şi cuvântări, col. PSB, 
vol. 17, traducere, introducere, note şi indici de Pr. D. Fecioru, Ed. IBMBOR, Bucureşti, 1986, p. 78. 

15 Tudor Vianu, Studii de stlistică, ediţie îngrijită cu studiu introductiv şi note de Sorin 
Alexandrescu, Ed. Didactică şi pedagogică, Bucureşti, 1968, p. 377. 

cu dulce glasuri şi flori mai cu multe mirosuri şi copaci mai nalţi şi mai roditori şi vânturi 
mai sănătoase şi văzduhuri mai de folos şi hiară mai multe la număr şi mai de multe feliuri 
şi mai multe lumi decăt aceasta ce lăcuim poate să zidească în mărime şi în meşterşug mai 
minunate... 

Comentând, am putea spune că acest pasaj emană impresia de armonie, de echilibru 
impresionant al universului, care, prin înţelepciunea zidirii sale, arată pe Ziditor. Universul 
este smerit, oricât ne-ar părea nouă de „infinit”, este limitat în „rotocolimea” lui, este supus 
Creatorului său. 

Soarele şi luna nu sunt „personaje” personificate la întâmplare, ci amândoi aştrii sunt 
lumini care ne povăţuiesc la Lumină, care ne învaţă să iubim lumina dumnezeiască: lumina 
mai presus de orice lumină — spre aceasta ne îndeamnă soarele, „carele stinge cu lumina lui 
toate celialalte lumini” —, lumina care ne luminează calea atunci când ne rătăcim în noaptea 
păcatului — spre aceasta ne învaţă luna „ce ne povăţuiaşte noaptea”. 

Această tâlcuire ne-o lămureşte, de fapt, tot Antim, într-o altă predică, la Sf. Ap. 
Petru şi Pavel, unde afirmă că soarele luminează zioa, că iaste şi semnul darului, adică al 
celor drepţi, iar luna luminează noaptea, că iaste semnul păcatului '%%, adică al celor care au 
nevoie de lumina povăţuirii. 

Dumnezeu ne-a făcut un mare dar: o lume, un univers frumos, care parcă ne 
veghează, ne priveghează. Aceasta este o idee predominantă la Antim: soarele, luna, stelele, 
ne veghează, ca nişte „ochi materiali” ai lui Dumnezeu, pururea deschişi asupra noastră. 
Aţintind spre noi aceşti ochi de foc, El ne lasă să înţelegem că ne priveşte totdeauna şi ne 
poartă de grijă. Dumnezeu fiind tot ochiu *”, a făcut luminătorii cereşti spre a ne aduce 
aminte că El însuşi este Lumină şi Ochi Atoatevăzător. 

E o învăţătură deosebită a lui Antim, despre Pronia cerească, pe care o mai întâlnim 
şi în cazania la Sfântul Nicolae: Așa au vorbit sfântul, apoi, pe urmă, după ce au ascuns 
soarele toate razele lui şi s-au stins de tot lumina zilei între întunerecul nopții şi când ceriul, 
de osteneală, au fost închis spre somn toț ochii lui, atâta cât nici luna nu priveghiia, niciuna 
din stelele cele mai mici avea deşchise tâmplele lor cele de argint, atunce, ca când ar fi fost 
nu făcător de bine, ci ca un hoţ, aleargă cu mare grabă la acea săracă de casă, şi aruncând 
în lăuntru (...) mulți galbeni, au gonit cu aceasta sărăciia şi tot răul şi tot cugetul necuvios 
şi au mântuit fecioria celor 3 fecioare din cursele diavolului '*; dar şi în predica la Sf. Ap. 
Petru şi Pavel, unde Sf. Pavel este asemănat cu luna, despre care Antim spune că: Multe 
feliuri de vrednicii, stăpâniri şi puteri dau filosofii să aibă luna. Şi întâi zic cum că luna 
iaste podoaba nopții, asămânătoare soarelui şi stăpâna mării 15%. Această ultimă 
personificare ne aduce aminte de Eminescu. 


151 Opere, p. 19. 
1522 Idem, p. 63. 
1523 Idem, p. 92. 
1524 Idem, p. 52. 
1525 Idem, p. 59. 

Contemplând lumea astfel, „Antim va îmbrăca în poezie soarele şi luna cu aproape 
două sute de ani înaintea marilor noştri poeţi.”*%, dar o face cu un scop anume. 

El descoperă frumuseţea ingenuă a universului, splendoarea lui, care provoacă o 
anamneză, o rememorare a frumuseţii Paradisului, pentru că este în consonanţă cu starea de 
spirit a omului, căci este un cosmos gânditor şi o natură protectoare, aşa cum am văzut în 
predica la Sfântul Nicolae. 

După cum natura, mediul ambiant, nu era niciodată ostilă Protopărinţilor în Eden, ci 
le era supusă — conform referatului Genezei —, la fel şi pe Sf. Nicolae îl ajută aştrii cereşti, 
care îşi ascund lumina lor, pentru a trece cu vederea fapta Sfântului, căruia îi repugnau 
laudele. Deşi această lume este cea „căzută”, depreciată prin păcatul uman, ea şi-a păstrat o 
parte din caracterul originar, paradisiac. 

În fragmentele citate mai sus nu se poate să nu observăm „caracterul priveghetor” al 
cerului ce, „de osteneală, au închis spre somn toţ ochii lui”, cu care, se subînţelege, ne 
priveşte de obicei, cu mii de ochi aprinşi; al lunii ce „ne povăţuiaşte noaptea”, ne 
priveghează, fiind „podoaba nopţii” şi „stăpâna mării”, a mării vieţii noastre înviforate, într- 
o atitudine în acelaşi timp maiestoasă şi afectuoasă; al stelelor, care nu îşi mai deschid 
„tâmplele lor cele de argint”, spre a nu mai vedea şi a nu mai „cugeta” fapta cea bună a 
Sfântului, deoarece el nu vroia să fie cunoscută. 

Trebuie să remarcăm „tâmplele cele de argint” ca fiind o metaforă care ne trimite cu 
gândul la puritatea şi nevinovăția creaţiei, cât şi la un îndemn subînţeles al lui Antim care se 
îndreaptă către oameni, sugerându-le a avea „tâmple” sau minte „de argint”, gânduri curate, 
înalte şi preţioase, sau, altfel spus, a-şi regăsi inocenţa primordială. Ochii sunt tâmplele cu 
care contemplăm lumea. (De altfel, românescul tâmplă [= iconostas, catapeteasmă] şi a 
contempla provin din acelaşi izvor etimologic, din templum, însemnând templu, biserică.) 
Cerul cu catapeteasma de argint a stelelor sale reprezintă o imagine simbolică a Împărăției 
celei veşnice, în care strălucesc stelele gânditoare şi pururea veghetoare ale sfinţilor. 

Soarele însuşi stinge cu lumina lui celelalte lumini sau îşi ascunde razele sale, el 
fiind lumina care cuprinde în braţele sale tot pământul şi vede pretutindeni. Vom observa şi 
mai clar aceste semnificaţii puţin mai departe. 

Universul întreg este un templu, plin de făclii gânditoare, o biserică a slăvirii lui 
Dumnezeu. Şi nu este astfel Biserica, cea spirituală? Vom arăta detaliat pe parcurs că acesta 
este modul în care o percepe Antim. 

Observăm că, pentru Antim, soarele, luna şi stelele erau ochii gânditori ai cerului, 
ochii lui osteniţi de priveghere, aţintiţi peste pământ şi mare, şi care, chiar „stelele cele mai 
mici”, deschid cugetării „tâmplele lor cele de argint”. E o contemplaţie adâncă, pe care ne-o 
încifrează în metafore, ierarhul-poet, sau, mai degrabă, ne-o descifrează, arătându-ne tainele 
creației. Dumnezeu ne-a dăruit un univers rațional, după Chipul Cuvântului care l-a creat şi 
care este însăşi Înţelepciunea şi Rațiunea. 





1526 Gabriel Ştrempel, op. cit., p. 203. 

„Căci... privind la cer şi văzând podoaba orânduirii lui şi lumina stelelor, ne gândim 
la Cuvântul care le-a rânduit”. Un univers a cărui esență, deşi alterată de căderea 
Protopărinţilor noştri, păstrează din plin frumuseţea originară şi prin evocarea căruia Antim 
vrea să ne trezească nostalgia, după Raiul zidit pentru om. Frumuseţea şi raționalitatea 
universului evocă pe Creatorul său şi ele sunt reflexe ale frumuseţii luminii dumnezeieşti. 
Antim are predilecție pentru personificarea aştrilor, a „luminătorilor cereşti”, pentru că el 
gândeşte lumea ca pe o creaţie a Luminii, a lui Dumnezeu Cuvântul care este Lumina lumii 
(In. 1, 9; 8, 12). 

Făcând o paralelă între iconografia răstignirii în care apar soarele şi luna, şi viziunea 
antimiană asupra celor doi aştri, Mihai Rădulescu realiza o observaţie extrem de pertinentă 
asupra faptului că lumina lunii este, de fapt, tot lumina soarelui, dar reflectată '*%5. Luna este, 
prin urmare, un simbol al prezenţei nesesizabile a soarelui în noapte, şi deci al prezenţei lui 
Dumnezeu în lume, prezenţă reflectată de „lumina” lunii, adică de frumuseţea cosmică. 

De asemenea, după cum soarele se reflectă noaptea în lună, aşa se reflectă lumina lui 
Dumnezeu în oglinda Sfinţilor Săi, care luminează apoi în lume şi în noaptea necredinţei 
omeneşti. Această lume, dacă nu este înduhovnicită, atunci nu este decât un trup aproape 
inert, o materie goală şi moartă, „netocmită”, ce nu are viaţă în sine, dacă nu primeşte viaţă 
de la razele harului dumnezeiesc, aşa după cum luna nu are lumină proprie. Iconografia 
bizantină conţine această concepţie, iar Antim excelează în a o încripta în metafore astrale, 
siderale, întrucât metafora este icoana scriitorului. 

„Dacă noi putem cunoaşte şi gândi lucrurile, este pentru că ele sunt chipuri create 
plasticizate ale raţiunilor unei Raţiuni personale supreme. Dacă le putem exprima prin 
cuvinte este pentru că sunt cuvinte plasticizate ale Cuvântului adresate nouă. (...) Cuvântul 
personal a pus în faţa noastră gândirea Sa sau chipul creat al gândirii Sale plasticizate, la 
nivelul raţiunii şi al putinţei noastre de exprimare, cu o putere creatoare pe care noi nu o 
avem”? 

Noi contemplăm şi admirăm universul şi ne putem exprima bucuria şi entuziasmul, 
pentru că de la început, acest univers imens a fost creat pe măsura conştiinţei noastre. 
Frumusețea universului izvorăşte din faptul că el este „chipul gândirii Sale”: acest lucru îl 
vedem cu claritate la Antim. 

Soarele, luna, stelele, pământul şi toate câte sunt pe el, sunt imagini, expresii ale 
iubirii Sale pentru om, pentru care au fost create astfel. Picturalitatea lui Antim în a 
surprinde aştrii cereşti sau alte aspecte ale naturii, se datorează faptului că el înțelege aceste 
elemente ca fiind tot icoane ale frumuseţii şi iubirii dumnezeieşti. 


1527 Sfântul Atanasie cel Mare, Scrieri, op. cit., p. 81. 

15% Cf. Mihai Rădulescu, op. cit., p. 34. 

15% pr. Prof. Dr. Dumitru Stăniloae, Teologia Dogmatică Ortodoxă, vol. 2, Ed. IBMBOR, ediţia a Il-a, 
Bucureşti, 1997, p. 9. 

Dacă Antim alege să metaforizeze, să plasticizeze cuvintele şi expresiile, atunci când 
vrea să surprindă frumuseţea lumii, o face pentru a ne arăta că lumea este creată în chip 
plastic. 

Dacă nu ar fi aşa, nici noi nu am putea să materializăm cuvântul pentru a-l 
transforma în rostire creatoare sau în operă de artă, dăruindu-i capacitatea de a surprinde 
chipul adevărat al existenţei. „Limbii, sumă a unor cuvinte cu incontestabile posibilități 
creatoare, i se vor atribui funcţii însemnate în procesul de cunoaştere a lumii”, începând 
chiar de la scriitorii isihaşti (iar Antim este un isihast, un apărător al vederii luminii divine), 
pentru care „textul devine un soi de icoană”. 

Textul este o icoană stilizată şi interpretativă a lumii iar lumea este o icoană cosmică 
a cuvântului dumnezeiesc, a ceea ce Antim numește cuvântul cel de bună vestire SE „După 
cum scrie Sfântul Nicodim Aghioritul, «zidirea este explicarea Scripturii, iar Scriptura este 
explicarea zidirii”. 

Chipul tăcut al universului, în înfiorătoarea — pentru unii, precum Pascal, dar şi 
pentru toată modernitatea — lui imensitate este însă o imagine cuvântătoare, ba chiar intimă 
şi prietenoasă pentru tradiția bizantină. 

În lume totul este logos, totul este cuvânt, inclusiv lumea însăşi. „Chiar tăcerea, pe 
care isihaştii o recomandau insistent, implică un acut simţ al cuvântului, un respect deosebit 
faţă de nebănuitele lui capacităţi şi, desigur, trebuinţa unei interpretări şi definiri exacte.” 154 
Făcând o analogie, tăcerea universului are nevoie de o interpretare exactă a icoanei vii care 
este lumea. 

Universul este o creație a Cuvântului creator şi un comentariu exhaustiv al 
Cuvântului divin, o icoană a textelor sfinte, şi, în virtutea acestei afirmații, înţelegem de ce 
„«picto-poezia», «picto-literatura», în genere, au avut în Antim un practicant inventiv” !”5, 
deoarece el privea pictura ca pe o imagine a celor scrise, iar cele scrise, ca pe o ilustrare a 
unei realităţi foarte concrete. 

Mai mult decât atât, „opera lui Antim se constituie ca o demonstraţie a capacităţii 
plastice a limbii române”!5*, pentru că opera lui reprezintă o transpunere în inefabilitatea 
cuvântului, a plasticităţii care caracterizează materia universului, materie care a apărut la 
porunca lui Dumnezeu Cuvântul. 

Acest chip al universului este „expresiv” şi „luminos”, în faţa sufletului şi a „ochilor” 
minţii; deşi este material, se adresează inefabilităţii, componentei noastre spirituale. Antim 





° Dan Horia Mazilu, Recitind literatura română veche, vol. I, Ed. Universităţii Bucureşti, 1994, p. 
56. 
51 Ibidem. 

552 Opere, p. 194. 

53 Arhim. Daniil Gouvalis, Minunile creaţiei, trad. din limba greacă de Cristina Băcanu, Ed. 
Bunavestire, Bacău, 2001, p. 167. 

54 Dan Horia Mazilu, Recitind..., vol. I, op. cit., p. 56. 

555 Idem, p. 431. 

56 Eugen Negrici, Antim Ivireanul... op. cit., p. 7. 

personifică foarte mult elementele acestui univers (soarele, luna, stelele, marea, pământul, 
etc.), tocmai pentru că ele sunt creaţiile unei Raţiuni personale absolute şi au fost astfel 
aduse în ființă, la existenţă, încât să vorbească raţiunii omeneşti. Deşi ele nu au ființă 
raţională şi volitivă, sunt însă personalizate — iar în opera antimiană abundă personificările — 
prin unicitatea lor, prin frumuseţea sublimă şi prin pecetea harică, prin care pot să deschidă 
ochii conştiinţei umane ca să-L cunoască pe Creatorul lor. 

Pe de altă parte, faptul că întreaga creaţie are rostul ei şi îşi urmează calea fără greş, 
fără „zăticneală”, faptul că ea priveghează e un îndemn la cugetare adâncă, la contemplaţie 
şi la priveghere pentru om. Iată, cele neînsufleţite şi iraționale se ostenesc gândind, îşi 
epuizează rostul pentru care au fost create; tu, omule, ce faci? E o întrebare retorică, aflată în 
subsidiar, implantată cu multă perspicacitate de către autor. 

Inima ascultătorului (a celui ce ascultă predica lui Antim Ivireanul), simte că iubirea 
aceasta universală se osteneşte, se epuizează gândindu-şi frumuseţea şi rostul, pentru a 
conduce pe om la înţelepciunea înţelegerii Celui care este Iubirea Însăşi, a Celui care a făcut 
lumea „bună foarte” (Fac. 1, 31), nu numai pentru că e foarte frumoasă, ci şi foarte 
înţeleaptă, adică plină de sens, demnă de iubit şi de contemplat. Antim insistă pe 
luminozitatea universului şi pentru a sublinia caracterul bun şi frumos al creaţiei, observat şi 
în cadrul acelui kalokagaton antic. 

Omul poate conversa cu frumuseţea cosmică pentru că lumina din univers vorbeşte 
luminii din el. „Logosul uman întâlneşte în natură un alt logos. Astfel, cunoaşterea naturii 
este una ana-logică, sau, mai bine spus, dia-logică, dialogală. (...) În limitele acestei lumi, 
omul personal întâlneşte pe Dumnezeul personal. Îl întâlneşte nu faţă către faţă, ci ascuns, 
aşa cum întâlneşte pe poet în cuvântul poeziei sale şi pe pictor în cuvântul culorilor sale”. 

După cum într-un poem sau într-o lucrare de artă ne întâlnim cu autorul şi îl 
cunoaştem în parte — descoperindu-i sentimentele, aspiraţiile, idealurile, opiniile, etc. —, ori 
în ce secol ar fi trăit şi oricât de departe, la fel şi pe Dumnezeu începem să-L cunoaştem din 
opera Sa, trăind experienţa frumuseţii indescriptibile a acestui univers. Această motivaţie 
adâncă se ascunde în spatele demersului estetic al lui Antim şi a uriaşului său efort 
lingvistico-literar, prin care a dăruit literaturii noastre o adevărată bijuterie oratorică. 

Metaforele antimiene teologhisesc, de fapt, despre Dumnezeu, pe care ÎL înțelegem şi 
din contemplarea modului în care El a făcut lumea. Dialogul iubirii dintre Dumnezeu şi 
oameni are loc prin intermediul întregii creaţii, pentru că „raționalitatea exprimabilă a lumii” 
are „un Subiect care a gândit-o şi a exprimat-o şi care continuă să o gândească şi să o 
exprime într-o flexionare continuu nouă, pentru subiectele create după Chipul Său”S%; 
adică pentru oameni. Dumnezeu a pus în lume şi în lucruri o gramatică şi o literatură 
sublimă. 


1557 Christos Yannaras, Abecedar al credinţei, trad. de Pr. Dr. Constantin Coman, Ed. Bizantină, 
Bucureşti, 1996, p. 57. 
1538 Pr. Prof. Dr. Dumitru Stăniloae, op. cit., p. 9. 

Universul este un text imens, o poezie scrisă într-o limbă a materiei, flexibilizată 
pentru sensibilitatea şi conştiinţa noastră. Antim vrea să confirme, ascultătorilor săi faptul că 
citeşte o scriptură ascunsă în toate lucrurile care au fost create, în frumuseţea cosmică, 
având în vedere o hermeneutică universală. După cum ne dăm seama, el nu face numai 
hermeneutică pe text, ci şi o lectură a întregului cosmos, desfăşurându-şi privirea 
contemplatoare asupra întregii creaţii, într-o perspectivă holistică asupra lumii. Descoperirea 
frumuseţii universale!” este o revelaţie naturală, care face spiritul omenesc să vrea să 
leviteze către înălțimi spirituale. 

„În vreme ce gândirea creatoare a lui Dumnezeu se actualizează şi obiectivează în 
lume, mişcarea liberă a creaturii urmează calea inversă: lasă lucrurile create şi caută pe 
Dumnezeu în El însuşi, scopul său ultim. Lumea nu-şi este suficientă ei înseși; n-a fost 
niciodată creată pentru ea însăşi, ci pentru transfigurarea şi îndumnezeirea creaturii prin 
cunoaşterea Creatorului (loan 17, 3)15%, 

Există o interdependenţă între înţelegerea sensului universal al lumii şi înţelegerea 
sensului uman în lume: una o indică pe cealaltă. Antim afirmă, într-o dedicație la o carte 
grecească (Eortologhion-ul lui Sevastos Kimenitul) tipărită în 1701: Începutul, mijlocul şi 
sfârşitul, Stăpânul şi Domnul tuturor fiinţelor, şi simţitoare şi înţelegătoare, este Făcătorul 
tuturor, Dumnezeu. Stăpânul însă şi sfârşitul tuturor celor de sub lună este omul. lar 
sfârşitul omului, pentru care s-a creat de Dumnezeu, este câştigarea şi fericirea lui 
Dumnezeu însăşi; fiindcă pentru om s-a făcut toată lumea aceasta, iar omul, se zice că s-a 
făcut de către Dumnezeu ca să dobândească pe Dumnezeu 1%. 

Aceasta demonstrează sensul infinit şi în acelaşi timp concentric al creaţiei, al cărei 
rezumat este omul, centrul şi raţiunea oricărei existenţe fiind însuşi Creatorul ei. 

Sensibilitatea lui Antim pentru poezia naturii, pentru poetizarea universului, nu este, 
deci, întâmplătoare. Ea vorbeşte oamenilor, după cum am spus, despre frumuseţea Celui 
veşnic, precum se întâmplă şi într-o minunată cazanie la Naşterea Domnului: Pruncul 
acesta, care Se vârguleşte în iasle, de ne vom ridica ochii credinţii noastre Îl vom cunoaşte 
făcând tunete şi fulgere în nori şi pre cer umbletul stelelor rânduind, soarele şi luna de raze 
împlându-le şi mişcarea ceriului îndreptând şi toată greimea lumii acest Prunc înfăşat o 
cârmuieşte ic, 

Nu trebuie, deci, să vedem aici pe Antim ca fiind un poet naiv sau ca pe un 
povestitor de basme, ci ca pe un teolog foarte conştient, căci atunci când personifică, după 
cum am arătat, el face aceasta pentru a sublinia caracterul rațional al universului, amprenta 
personalizatoare pe care acesta a primit-o când a fost creat, logositatea lui. Fiindcă, „dacă 





1539 În grecește, noimoic înseamnă lucrare, creaţie şi lucrarea de a crea universul este cea mai mare 
poezie. Idee care mi-a fost sugerată de Pr. Dr. Dorin Octavian Picioruş, soţul meu, căruia îi mulțumesc. 
15% Arhim. Sofronie, Viaţa şi învăţătura stareţului Siluan Athonitul, trad. Pr. Prof. Dr. loan I. Ică, Ed. 
Deisis, Sibiu, 1999, p. 144. 
1541 Opere, p. 405. 
1542 
Idem, p. 199. 

lumea a fost creată prin cuvânt, înţelepciune şi ştiinţă şi a fost împodobită cu toată rânduiala, 
e necesar ca Cel ce o conduce şi a orânduit-o să nu fie altul decât Cuvântul lui Dumnezeu. 
C) 

E Cuvântul care e altul decât rațiunea celor făcute şi a toată creațiunea. E Cuvântul 


propriu şi unic al Tatălui, Care a împodobit şi luminează tot universul cu purtarea Lui de 


+ >991543 
grijă i 


Acestea arată dragostea lui Dumnezeu pentru întreaga fire şi atenția cu care lumea a 
fost creată, nu la întâmplare, nu dintr-un surplus de energie al Divinităţii, cum susţinea 
Blaga, ci din iubire. El le-a creat pe toate numai prin cuvânt, dar Antim detaliază Geneza (în 
parte), pentru a ne arăta că Dumnezeu le-a şi îmbrăcat cu frumuseţe, că le-a înveşmântat cu 
haina iubirii Sale. 

Astfel credem că trebuie înţelese expresiile poetice prin care se afirmă că El a făcut 
tunete şi fulgere în nori şi că a rânduit umbletul stelelor pe cer, iar soarele şi luna le-a umplut 
de raze. Rafinamentul metaforic la care ajunge oratorul nostru este urmarea subtilităţii şi a 
fineţii contemplative cu care este înzestrat 15%. 

Mai putem înţelege şi că Dumnezeu a făcut toate lucrurile cu multă migală şi cu 
multă artă, deşi le-a făcut numai cu cuvântul. Sau, mai bine zis, pentru om ar fi fost nevoie 
de multă migăloasă lucrare pentru a crea ceva cu multă artă. Când Antim prezintă cosmosul 
ca pe ceva desăvârşit din punct de vedere artistic, ca pe o bijuterie sau ca pe o „podoabă”, 
cum spune el adesea („podoaba lumii”), proclamă atotputernicia lui Dumnezeu, dar şi 
iubirea Lui pentru lume. 

Şi, într-adevăr, Antim vorbeşte despre frumuseţea universului ca despre podoaba cea 
pământească şi cea cerească 5”. 

Cuvântul „podoabă” este însă un calc lingvistic după limba greacă, fiind echivalentul 
termenului cosmos, care provine din out, însemnând „eu împodobesc, înfrumuseţez”. În 
literatura noastră veche, podoabă devine sinonim cu tot ceea ce înseamnă frumuseţe, 
armonie, cosmicitate, universalitate. Dintr-o dată, numai urmărind etimologia cuvântului, 
observăm că „podoaba cea pământească şi cea cerească” este o sintagmă care are conotaţii 
aparte. Universul este perceput ca o podoabă, ca o creaţie plină de frumuseţe, atât cel 
material, cât şi cel spiritual sau, cu atât mai mult, cel spiritual. 

Cosmosul este, în mod originar, o „podoabă”, este configurat dintru început ca o 
arhitectură armonioasă şi încărcată de frumuseţe. Astfel, luna este iscusită 15, dar şi 





15% Sfântul Atanasie cel Mare, Scrieri, op. cit., p. 75-76. 

1544 A se vedea şi Ps. 134, 6-7: „Toate câte a vrut Domnul a făcut în cer şi pe pământ, în mări şi în 
toate adâncurile. A ridicat nori de la marginea pământului; fulgerele spre ploaie le-a făcut; El scoate vânturile 
din vistieriile Sale.”; ler. 10, 12-13: „lar Domnul a făcut cerul cu puterea Sa, a întărit lumea cu înţelepciunea 
Sa şi cu priceperea Sa a întins cerurile. La glasul Lui freamătă apele în ceruri şi El ridică norii de la marginile 
pământului, făureşte fulgerele în mijlocul ploii şi scoate vânturile din vistieriile Sale.”, etc. 

1545 Opere, p. 10. 

Cuvântul podoabă este receptat de scriitorii noştri vechi ca un superlativ absolut al 
frumuseţii, ca un termen complex, cu sensuri multiple, comprimând în sine o întreagă 
viziune, o filosofie a lumii aparte. Se spune chiar, în limba veche, că „Dumnezeu făcu pre 
om după chipul şi după podoaba Sa.” '* Podoabă înseamnă aici, prin urmare, asemănarea 
cu Dumnezeu. 

Acest termen, folosit şi de Antim în multe contexte, ne uşurează înţelegerea unei 
cosmologii complexe, conform căreia universul este creat ca o podoabă de către Dumnezeu, 
este, în esenţialitatea sa, frumos, încântător, demn de privit şi de trăit în el. Podoabă este, în 
sensul lui vechi, sinonim cu lume, întrucât „cuvântul lume în limba română vine de la 
cuvântul latin /lumen-inis, care înseamnă lumină şi podoabă. Lumea se dovedeşte lumină 
inepuizabilă, deoarece în lucrurile ei descoperim, prin cunoaşterea apofatică, noi sensuri ale 
acestora”? 

În fața frumuseții naturii, a lumii create de către El, nu poți decât să te înfiori. Antim 
mizează foarte mult pe aceste sentimente pe care vrea să le trezească în credincioşii săi: 
înduioşarea şi înfiorarea, pentru că acestea aduc iubirea şi smerenia în sufletele lor. Iar 
iubirea şi smerenia sunt virtuțile cele mai mari, pe care el le propovăduieşte deschis, aproape 
în fiecare predică. 

Mitropolitul Antim Ivireanul a pus arta în slujba misiunii sale. Tocmai de aceea el nu 
este niciodată un poet naiv sau un admirator romantic al naturii. Dar, în acelaşi timp, poezia 
textelor sale nu este o simplă figură retorică sau stilistică, ci o izbucnire din interior a 


1545 Idem, p. 19. Verbul a iscusi, împreună cu derivatele sale, este unul din cuvintele limbii române 
remarcat de către Constantin Noica. A se vedea Constantin Noica, Creaţie şi frumos în rostirea românească, 
Ed. Eminescu, Bucureşti, 1973, p. 55-77. 

1547 Opere, p. 218. 

1548 Idem, p. 146. 

'5% Ibidem. 

1550 Ibidem. 

155! Cf. Învățăturile lui Neagoe Basarab către fiul său, Theodosie, op. cit., p. 246. 

'55 Drd. Liviu Stoina, Valoarea frumosului în viaţa creştină, în rev. Studii Teologice, seria a Il-a, 
XXXIX (1987), nr. 6, p. 81, apud. Pr. Dr. Constantin Duţu, Panegiricul ca formă a predicii în trecut şi astăzi... 
(teză de doctorat), în rev. Ortodoxia, XLV (1993), nr.1-2, p.183, n.1394. 

Acelaşi autor afirmă: „Întreaga făptură a lui Dumnezeu este o oglindă pentru strălucirea de dincolo de 
lume a Creatorului, încât «toate creaturile lui Dumnezeu cel întreit în Persoane, create din nimic (II Mac. 7, 29) 
văzute şi nevăzute, organice şi anorganice, însufleţite şi neînsufleţite, formează un întreg unitar, armonios, 
frumos, Cerul şi pământul (Fac. 1, 1), numit cu o expresie fericită, cosmos (ò k6opuog), adică univers, lume, 
podoabă sau frumuseţe [subl. n.]». (...) 

De aceea, aşa cum afirmă Sf. Grigorie Palama (Omilia 3, P.G. 151, col. 332-333), lumea constituie un 
« reflex al frumuseţii Sfintei Treimi (...). Fiind realizarea planului din veci al Sfintei Treimi, ce are ca atribute 
esenţiale atotperfecţiunea, bunătatea şi frumuseţea absolută, lumea creată, văzută şi nevăzută, nu poate fi decât 
bună şi frumoasă”, cf. Ibidem. 

sensibilităţii sale artistice şi poetice. Altfel nu ar putea fi atât de autentică. Toate fragmentele 
care vorbesc despre frumuseţea lumii sunt, de fapt, o tâlcuire parțială la Geneză, la „cartea 
Facerii”, cum spune el. 

De aceea, revine mereu în discursul său, ideea pe care am accentuat-o mai sus, că 
însuşi Cuvântul a făcut pentru oameni o lume frumoasă şi îmbrăcată în poezie, încă dintru 
început. În această lume, am văzut că totul vorbeşte raţiunii şi iubirii noastre, totul este 
logosificat şi este îmbibat de eros'**: nu numai pentru că sentimentele umane erotizează 
natura — după cum se vorbeşte despre literatura romantică —, ci, şi pentru că avem de-a face 
cu un cosmos creat de la început ca un spațiu securizant, cu o natură erotizată de către 
Dumnezeu, adică astfel creată încât să poată să ne asume şi să ne reprezinte afectivitatea, să 
ne interpreteze sentimentele, ca un actor cosmic — calitate pe care au sesizat-o şi au pus-o în 
valoare mai ales poeţii. 

Natura a fost creată ca un mediu transparent pentru conştiinţa şi erosul uman, un 
mediu compenetrabil în relație cu omul, căci o vedem plină de noimă şi de har, adică 
prezentând un fundament raţional şi spiritual. 

Dumnezeu e Creator iubitor al întregii Sale zidiri, după cum învaţă Antim 
(interpretând o pildă din Evanghelia după Matei, în care un om avea doi feciori...1%%) : 
Precum un tată din ceşti pământeşti, fiind din sine bun şi drept, are firească dragoste a iubi 
pre toţi feciorii lui, tot într-o potrivă şi a-i cinsti tot întocmai şi a le împărți averia şi 
bunătăţile lui, tot într-un chip (...), aşa iaste de bun şi drept Tatăl tuturor, Dumnezeu, cât 
toate zidirile, ca nişte faceri ale Lui le-au născut şi bunătatea o face întocmai, la toate, după 
vrednicia a fieştecăruia. Drept aceia va să cinstească pre îngeri, ca pre nişte zidiri mai 
aproape şi fără de trupuri, ce strălucesc cu nemurirea, va să cinstească pre oameni ca pre 
nişte chipuri ale Sale, va să cinstească şi cele neînsuflețite, adică ceriul şi pământul şi toate 
câte-s pre dânsul ©”. (...) Şi iarăş una câte una le-au cinstit cu oarecare podoabă ce le-au 
dat 155. 

Prin aceste amănunte autorul subliniază aplecarea lui Dumnezeu asupra creaţiei 
Sale, faptul că nu este un Stăpân neîndurător sau nepăsător, Care ar fi creat-o şi apoi S-ar fi 
retras într-o transcendenţă absolută faţă de făptura Sa, atât faţă de cea neînsuflețită cât şi faţă 
de cea însuflețită şi raţională. 

Această idee o regăsim la Antim în mai multe predici, dar o întâlnim şi la alți 
scriitori religioşi, cum ar fi Varlaam (într-o cazanie care explică ce înseamnă „avuţia” pe 
care a împărţit-o „un om” celor doi fii ai săi — în parabola fiului risipitor): Acastă avuție le 
dede că-i fâcu cu mente slobodă şi într'un chip le dede suflet înţelegătoriu şi fârâ de 
moarte; şi împreună le dărui lumea şi toate câte sămt într 'ănsă; şi asemenea le întinse un 


'55 Nu vorbesc de acel eros înţeles denaturat, care, în mod frecvent, îi este opus lui agape, ci de eros 
ca iubire în general. 

1554 Opere, p. 174. 

1555 Ibidem. 

1556 Idem, p. 175. 

acoperemănt: ceriul, şi un sveştnic: soarele şi luna aprinse în casa lor, şi o masă le aşternu: 
pământul; şi ploae într'un chip le ploaă, cum celor direpți, aşa şi celor pâcâtoşi 7. 

Ca o paranteză, este interesant aici de observat că, la Mircea Eliade şi la alţi istorici 
ai religiilor, casa, locuinţa omenească, este o imago mundi, dar în omiliile bizantine este 
tocmai invers, universul este de la început creat ca o casă, ca un spaţiu protector pentru om, 
fiind expresia iubirii lui Dumnezeu pentru om. 

În imensitatea şi în diversitatea ei luxuriantă, lumea nu e, totuşi, decât un adăpost, un 
loc în care omul să se simtă fericit, iubit şi protejat. Varlaam scria că această lume trebuie 
văzută atât cu „ochiul trupului”, cât şi cu „ochiul minţii”, pentru că este infinit mai subtil 
creată decât ni se pare nouă, fiind materială şi spirituală în acelaşi timp: Căci că deca iaste 
sănătos ochiul ce iaste în trupul nostru, vede chiar toate faptele: ceriul, pământul, munţii, 
marea, înălțimea, adăncul, lumina, întunerecul şi toate fealurile copacilor şi pomilor, 
fierilor şi peştilor, toate ochiul le vede şi le cunoaşte. Aşa şi mentea, ce se chiamă ochiul 
sufletului nostru, vede cele vădzute şi cele nevădzute. Întăiu vede pre Dumnedzău, deci vede 
dvorba îngerilor, cunoaşte fapta cea fără de moarte a sufletului sâu, dup’ aceea alege cele 
netrecute de cele trecâtoare. (...) Pentr'ace să cade a tot omul creştin să-ş ferească ochiul 
menţei sale de găndurile păcatelor... lar de va hi cu unele ca acestea orbit, tot trupul va hi 
întunecat; că cum iaste trupului ochiul cinste şi frămseţe şi lumină, aşa şi mentea ce curată 
iaste frămseţe şi cinste şi lumină sufletului EN 

Această viziune am întâlnit-o şi la Antim, ascunsă însă în hățişul de metafore şi 
alegorii, în profunzimea unor tablouri şi a cuvintelor pastelate pentru a deştepta capacitatea 
de reprezentare şi de iconizare a realității. Aici vedem însă, în mod explicit, dualitatea 
complementară a lumii. 

De la contemplarea naturii mintea este obligată să se ridice la o raționalitate mai 
înaltă — ceea ce Antim nu lămureşte foarte bine, dar impune pe întreg parcursul didahiilor —, 
care o face să conştientizeze adevărul despre esența nemuritoare a ființei umane, despre 


noblețea dar şi despre nimicnicia ei!” 


1557 Varlaam, op. cit., p. 14. 

155 Varlaam, op. cit., p.161. De remarcat că faptele, în limba veche, însemna toate lucrurile 
universului, pentru că acestea sunt faptele Cuiva, Care le-a creat, adică ale lui Dumnezeu. La fel şi faptă era 
sinonim şi cu făptură, fiinţă, esenţă, alcătuire, după cum se poate deduce din text. Credem că Noica ar fi 
trebuit să adauge la cuvintele unice ale limbii române şi pe acesta, al cărui înţeles creaţionist s-a pierdut în 
limba contemporană. Privite din această perspectivă, metafore ca „făptură de lumină” sau „făptură de zăpadă” 
capătă conotaţii încă şi mai adânci, mai subtile. 

1559 Omul nu este decât o trestie, cea mai fragilă din natură: dar este o trestie gânditoare. Nu e nevoie 
ca universul întreg să se înverşuneze împotriva lui pentru a-l zdrobi. Un abur, o picătură de apă, sunt de ajuns 
pentru a-l ucide. Dar chiar dacă universul întreg l-ar zdrobi, omul tot ar fi mai nobil decât cel care-l ucide, 
pentru că el ştie că moare şi e conştient de avantajul pe care universul îl are faţă de el, din faptul că acesta nu 
ştie nimic.”, cf. Pascal, Cugetări, text integral, ediţia Brunschvicg, trad. de Maria şi Cezar Ivănescu, Ed. Aion, 
Oradea, 1998, p. 296. 

Observăm că este o teologie comună lui Antim şi lui Varlaam: privirea aceasta spre 
frumuseţea incomensurabilă şi spre caracterul copleşitor al creaţiei are ca scop înţelegerea 
propriei alcătuiri şi a propriului sens în lume. 

Este o pagină de cugetare profundă — şi care nu este singulară — din Cazania lui 
Varlaam. Pasaje asemănătoare — ideatic — întâlnim şi la Coresi, şi chiar în interpretarea 
începutului aceleiaşi parabole a fiului risipitor, amintită mai sus: Și împărți lorui tocma (ce se 
zice, pre voia loru-şii lăsă pre ei), ca un lubitoriu de oameni şi de feciori. Întocmai amu 
deade Dumnezeu oamenilorii tuturora înţelesu şi samavolnicie (rațiune şi voinţă liberă — 
n.n.). Deade loru soarele, luna, stealele, pământulu şi totu ce e pre elù. (...) lar celui fecioru 
mai mare şi dereptii întru slava Domnului aceastea le primi. Văzu ceriulu şi de bunătatea 
făpturiei cunoscu pre Ziditoriuli. « Văzu », zice, « ceriulu, lucrului degeteloru Tale, luna şi 
stealele ce Tu le-ai urzitii ». Văzu amu lumea aceasta şi mulțemi şi proslăvi Domnul, cela 
ce o au înfrumuseţatii 1%. 

Ne uimeşte în aceste texte migala creaţiei, impresionanta ei frumuseţe şi armonie. În 
edițiile Bibliei din 1988 şi 2001, se spune „cerurile, lucrul mâinilor Tale, luna şi stelele pe 
care Tu le-ai întemeiat” (Ps. 8, 3). Semnificaţia expresiei coresiene!S€! „lucrul degetelor 
Tale” şi a verbului „a urzit”, dar şi sensul întreg al fragmentelor pe care le-am citat din 
vechile Cazanii, sunt în concordanţă cu ceea ce am comentat deja despre Antim, pentru că 
pun în lumină atenția cu care Dumnezeu a creat lumea. Lucrarea „cu degetele” arată fineţea 
Creatorului, cu care nu numai a făcut, dar a „urzit”. 

De aici şi din tot pasajul, se remarcă frumuseţea şi subtilitatea creaţiei, dar şi 
magnificele ei rațiuni întipărite adânc în însăşi firea, în natura sa. Dosoftei scria şi el, 
traducând acelaşi verset din Psaltire : Văz că-i făcut ceriul de mânule Tale, / Cu toată 
podoaba, şi-i pornit cu cale. / Ai tocmit şi luna să crească, să scază, / Să-ş ia de la soare 
lucoare din rază. / Stele luminate ce lucesc pre noapte, / De dau cuviinţă, Tu le-ai urzit toate 
1562 

Aceste imagini antropomorfe (să ne amintim însă că ele aparțin Vechiului 
Testament, când încă nu Se întrupase Fiul lui Dumnezeu şi antropomorfizarea era cu totul 
interzisă) nu sunt mitice, ci extrem de sugestive. Ele arată apropierea lui Dumnezeu de om şi 
de creaţia Lui, faptul că aceasta este sfântă şi desăvârşită şi că Dumnezeu nu se poate scârbi 
de ea ca necurată, aşa cum susțineau gnosticii, plotinienii sau bogomilii (şi toţi cei care, de-a 
lungul istoriei, au considerat că Dumnezeu a avut nevoie de un intermediar pentru a crea 
lumea). 

Un Creator care a depus atâta iubire pentru fiecare detaliu nu Îşi va renega niciodată 
creaţia, în ciuda faptului că o parte din fiinţele raţionale aleg să nu Îi răspundă la fel. 


15%0 Coresi, Evanghelie cu învățătură (1581), publicată de Sextil Puşcariu şi Alexie Procopovici, 
Bucureşti, Atelierele grafice Socec & Co, Societate anonimă, 1914, p. 24. 

156! Coresi folosea, după cum am văzut într-un capitol anterior, traduceri româneşti mai vechi ale 
Apostolului şi Psaltirei. 

152 Dosoftei, Opere, op. cit., p. 23. 

Am întărit cu exemple din Cazania lui Varlaam şi din cea a lui Coresi, de la vechii 
noştri scriitori bisericeşti (şi exemplele pot fi înmulțite), ideea de spiritualizare profundă a 
perspectivei poetice a scriitorilor religioşi. Dar, mai ales, am vrut să explicăm şi mai mult — 
sprijinindu-ne pe reputaţia Cazaniilor — care este contextul tradiţional al gândirii ortodoxe 
despre cosmos, despre lume, pentru ca cititorul (dacă este mai puţin familiar atmosferei 
interioare a Bisericii) să-l poată integra pe Antim acestui context. 

Radu Albala observa că Antim are o „grandioasă, hiperbolică viziune cosmică a unor 
galaxii” şi că „este liric în evocarea unor fenomene ale naturii, şi mai cu seamă în evocarea 
grandioaselor fenomene cereşti, care îl emoţionează, pare-se, cu deosebire”! 

Cu adevărat, el are o maiestoasă imagine de ansamblu asupra universului, complexă 
şi armonioasă în acelaşi timp, care cuprinde şi lumea văzută, şi pe cea spirituală, la fel ca la 
Coresi şi Varlaam, dar într-o descriere mult mai amplă şi mai poetică. 

Vrând să aflăm motivul pentru care acest cosmos îl emoţionează şi îl inspiră atât de 
mult, nu putem ajunge decât la semnificaţii mistice — pe care el însuşi ni le descoperă, dacă 
facem o lectură atentă a Didahiilor —, foarte înalte ale metaforelor şi figurilor sale de stil, la 
semnificaţii religioase ale binelui şi ale frumosului în lume. 

„Un sens alegoric al predicilor lui Antim îl constituie lupta cu întunericul, 
înfruntarea, cu semnificaţie bine determinată, a beznei (bezna interioară, la nivel mental este 
consecința păcatului şi a necunoştinţei — n.n.) cu lumina. Sub « lumina cunoștinței de 
Dumnezeu », prin care se subînţelege şi «lumina învăţăturii», (soarele şi luna sunt simboluri 
gravitând pe orbita celestelor revelații), «întunericul necredinţei» şi pâcla neştiinţei se vor 
risipi.” 4, scrie Florin Faifer. Acelaşi exeget recunoaşte că „marea, soarele şi luna, stelele 
«cu tâmplele lor cele de argint» sunt simboluri”!5% şi, mai mult, că avem de-a face, în opera 
lui Antim, cu „o pădure de simboluri”1566. 

Vom vedea în continuare şi alte semnificaţii simbolice ale acestor elemente naturale, 
diferite de cele pe care le-am relevat până acum. 

Nu numai că lumea este plină de sens şi frumuseţe, dar este, cum am mai spus, ea 
însăşi o lumină. În predicile antimiene întâlnim nenumărate metafore, comparații şi 
personificări ale luminii, iar însăşi sfera semantică, în sens larg, a cuvântului lumină 
(împreună cu verbul „a străluci”, foarte frecvent în Didahii) este foarte mult solicitată. 

Crearea lumii ca o lumină reprezintă un autograf al Autorului asupra creaţiei Lui. 
Dumnezeu este Lumină, Soarele dreptăţii, cum subliniază de nenumărate ori Antim, pe 
parcursul Didahiilor (pornind de la Mal. 4, 2; 3, 20): De vreme ce soarele cest simţitoriu, 
când răsare şi să înalță de pre pământ, să face pricină şi mijlocitor a multor bunătăţi, că 
întinzându-şi razele, luminează pământul şi marea, goneşte şi răsipeşte toată ceața şi 
negura, încălzeşte şi hrăneşte toate neamurile dobitoacelor, şi, în scurt să zic, toate le 


156 Radu Albala, Antim Ivireanul şi vremea lui, Ed. Tineretului, Bucureşti, 1962, p. 113. 
1564 Florin Faifer, loc. cit., p. 230. 

1565 Idem, p. 239. 

1566 Idem, p. 235. 

însuflețeşte şi le înviază şi pre toate împreună le bucură şi le veseleşte, dar cu cât mai vârtos 
Soarele cel de gând al dreptăţii, Fiiul şi Cuvântul lui Dumnezeu Tatăl, Domnul nostru lisus 
Hristos (pentru care zice prorocul Malahie la 4 capete: «Va răsări voao, celora ce vă temeţ 
de numele Mieu, soarele dreptăţii»), Carele S-au suit şi au răsărit astăzi în muntele 
Thavorului, întinzând razele şi strălucirile mărirei dumnezeirii Lui 15. 

Dar şi Maica Domnului este o lumină mare: Aleasă iaste cu adevărat, ca soarele, 
pentru că iaste încununată cu toate razele darurilor dumnezeieşti şi străluceşte mai vârtos 
între celelalte lumini ale ceriului. Aleasă iaste şi frumoasă ca luna, pentru că, cu lumina 
sfințeniei, stinge celelalte stele şi pentru marea şi minunata strălucire, de toate şireagurile 
stelelor celor de taină să cinsteşte, ca o împărăteasă. Aleasă iaste ca revărsatul zorilor, 
pentru că ia au izgonit noaptea şi toată întunericimea păcatului şi au adus în lume zioa cea 
purtătoare de viaţă !5*. Îngerii sunt lumini: îngerii sunt stele ®. Toţi Sfinţii sunt lumini: 


157 


trupurile Sfinţilor vor străluci ca soarele întru Împărăţiia Părintelui lor 0 şi ei sunt pe 


lângă Hristos ca nişte stele ©”, 


1572. Sfântul Petru 
este un alt soare de taină trimițând peste tot pământul razele darurilor şi a facerilor de bine 
1573 


Sfântul Nicolae luminează ca o făclie aprinsă în casa Domnului 


. Iar pe Sfântul Pavel l-a ales Dumnezeu ca /uminând ca o altă lună luminată în lume, să 
EI o SA A în ALA š š . 1574 A . “ . 
răsipească întunerecul închinăciunei la idoli *. Sfântul Constantin cel Mare au strălucit 


(ca) steaoa cea luminoasă *”. Toţi Sfinții Apostoli au răspândit credința fulgerund, nu zic, 


1576 


cu fulgerile săbiilor, celor ascuţite, ci numai cu strălucirile unei vieţi bune `’, etc. 
i] 33 


în S á y . A 1578 
Sufletul omenesc însuşi este o lumină'"””: sufletul este mai luminat decât soarele 


şi apare ca o avuție care iaste mai cinstită decât toate avuţiile ce sunt ascunse supt munți, 
sau decât toate câte ocolește toată lumea; şi acea frumosețe luminată a soarelui — cele trei 


fecioare din predica la Sf. Nicolae — n.n. — iaste să-ş piarză lumina şi podoaba (...); nu voiu 


SRI pă: DRA > 1579 
lăsa să se lipsească ceriul de stele frumoase ca acestia... *-. 


551 Opere, p. 74. 
568 Idem, p. 19. 
5© Idem, p. 124. 
570 Idem, p. 10. 
1 Ibidem. 
572 Idem, p. 50. 
5B Idem, p. 58. 
574 Idem, p. 61. 
575 Idem, p. 116. 
576 Idem, p. 6. 
1577 Acest lucru era afirmat încă în Vechiul Testament. Spre exemplu, în Pilde 20,27 se spune: 
„Sufletul omului este un sfeşnic de la Domnul; el cercetează toate cămările trupului”. 
15% Opere, p. 146. 
157 Idem, p.51. 

Virtutea, la rândul ei, este o lumină: ...bunătatea să asamână focului şi iaste să 
meargă în sus, în văzduh, unde-i iaste matca, că Dumnezeu iaste foc mistuitoriu şi pară de 
foc subțire '%. Lumea întreagă respiră lumină. 

lată deci, că nu numai zidirea sensibilă este inundată de lumină, fiind sub 
supravegherea aştrilor cereşti, ci cu atât mai mult cea spirituală este iradiantă de lumina cea 
mai înaltă, dumnezeiască. 

Sursa acestei viziuni o putem identifica însă din timpuri foarte vechi, încă de la 
Sfântul Vasile cel Mare, care vedea soarele şi luna ca doi ochi de foc îngemănaţi pe cer. Şi 
tot el este izvorul comparaţiei aştrilor cu sfeşnice, din literatura noastră medievală (vezi Sf. 
Varlaam şi Cantemir), întrucât Sf. Vasile este cel care precizează că Dumnezeu a creat 
luminătorii cereşti, în ziua a patra, ca pe nişte lămpi în care a pus să ardă lumina creată în 
ziua întâi. Şi că, la fel, Sfinţii sunt luminători şi vehicule ale Luminii dumnezeieşti a lui 


. 1581 
Hristos *. 


Această hermeneutică s-a perpetuat în toată literatura patristică şi bizantină '%?. 

Dar să vorbim în continuare despre semnificaţiile luminii, care se revelează de la 
sine, pe măsură ce ne adâncim în text, în interpretarea imaginilor seducătoare din punct de 
vedere literar şi stilistic şi a metaforelor revelatorii, care sunt nenumărate în paginile 
Didahiilor. Citatele lungi considerăm că sunt ilustrative şi esenţiale, iar nu de prisos, pentru 
a ne însoţi în această cufundare în logica antimiană. 

Astfel, izvorul acestei lumini tainice, care împânzeşte tot universul este Dumnezeu, 
iar beneficiarul este omul: Cine au văzut vreodinioară între zidiri atâta dragoste câtă iaste 
aceia ce arată soarele spre pământ, că deşi iaste luminătoriu mare al ceriului şi împărat al 
tuturor stelelor, iar lăsând celialalte stihii, îndrăgeşte şi iubeşte mai mult pre smeritul 
acesta de pământ şi spre dânsul are închinată toată pohta lui, spre dânsul luminează cu 
razele sale, spre dânsul împodobeşte cu toate feliurile de copaci, spre dânsul încununează 
cu florile, spre dânsul îmbogățește cu rodurile, pre dânsul hrăneşte cu lucrurile sale. Şi, 
pentru ca să nu se depărteze de la el niciodată, face pururea o învârtejire împrejurul lui cu 
un umblet necontenit. 

Asemene aceştii pohte, sau, mai vârtos să zic, mai mult făr' de asemănare arată 
marele Dumnezeu Ziditoriul şi Făcătoriul a toate, spre sufletul cel smerit şi păcătos al 





1580 1dem, p.49. 

1581 Cf. Sfântul Vasile cel Mare, Omilii la Hexaemeron..., op. cit., p. 133-134. 

1582 În sprijinul acestei afirmaţii, putem aduce o mărturie de la Sfântul Simeon Noul Teolog (sec. XI): 
„Dumnezeu a făcut de la început două lumi: una văzută şi alta nevăzută. Dar e un singur împărat al lucrurilor 
văzute care poartă în el trăsăturile celor două lumi, în latura cea văzută şi cugetată. Potrivit cu aceste două 
lumi, strălucesc doi sori: cel văzut cu simţurile şi cel cugetat. Şi ceea ce e soarele acesta în cele văzute şi 
supuse simţurilor, aceea este Dumnezeu în cele nevăzute şi neînţelese cu mintea. (...) 

Precum cei doi sori îşi împlinesc în chip despărţit lucrările în cele două lumi, aşa şi în omul cel unul: 
unul luminează trupul, Celălalt sufletul şi fiecare soare comunică lumina sa, prin participare, părţii luminate de 
el, după puterea de primire a ei, fie în chip mai bogat, fie în chip mai sărac.”, cf. Filocalia Românească, vol. 6, 
traducere, introducere şi note de Pr. Prof. Dumitru Stăniloae, Ed. Humanitas, Bucureşti, 1997, p. 56-58. 

omului, măcar că are în mâinile Lui toate marginile pământului, măcar că bunătăţile 
noastre nu-l trebuie, după cum zice David |Ps. 15, 2], iar spre acest suflet are pusă toată 
dragostea Lui cea dumnezeiască; (...)%5. 

Minunată imagine a soarelui, ca „împărat al tuturor stelelor”, al cărui „umblet 
necontenit” supraveghează pământul, învăluindu-l în lumina care îl vivifică! Autorul ne 
descifrează el însuşi analogia cu Dumnezeu Creatorul şi Proniatorul lumii, dar faptul în sine 
al decriptării alegoriei nu scade însă, cu nimic, din frumuseţea şi ineditul acestei fabule 
duhovniceşti, ci o întregeşte cu sensuri mistice. În fragmente de acest fel, intransigentul şi 
asprul mitropolit îşi dezvăluie delicateţea, sensibilitatea şi gingăşia inimii sale, care exprimă 
atâta compasiune, încât să îmbrace tot universul în lacrima frumuseţii poetice. 

În prelungirea unei tradiţii ecleziastice foarte vechi, motivațiile interioare ale 
autorului transcend, însă, simpla admiraţie a pitorescului naturii, după cum, depărtând vălul 
alegoric, semnalează el însuşi. Interpretarea spre care indică Antim — iar noi ne permitem să 
împrumutăm cuvintele lui Varlaam —, ar fi că oamenii nu pute pricepe că de sămt faptele lui 
Dumnedzău atăta de luminate şi frumoase, cumu-i soarele şi stelele, dară cu cât mai vărtos 
va hi Acela Carele au dzis şi s-au făcut acestea! Că de străluceşte soarele atăta, ce iaste 
zidirea Lui, dară cu căt mai vărtos va strâluci Acela, Ziditoriul! 1%. Urmărind finalitatea 
pedagogică a didahiilor, este lesne de acceptat această interpretare. 

Sursa teologică a unor astfel de imagini profund poetice este lesne observabilă şi în 
contexte neteologice (sau care nu sunt specific teologice), în tradiţia literară românească, ca 
spre exemplu, în interiorul unui roman istorico-fabulistic cum este Istoria ieroglifică. 
Răsăritul de soare şi apusul de soare sunt surprinse în imagini magnifice de Cantemir. Zorii 
dimineţii se descoperă când făcliia cea de aur în sfeşnicul de diiamant şi lumina cea de 
obşte în casele şi mesele tuturor să pune ii 


şi ochiul lumii radzele supt ipoghei [orizont] îşi sloboade şi lumina supt pământ îşi 
1586 


. Iar noaptea cade după ce părintele planetelor 


ascunde... 

Sunt demne de remarcat similitudinile dintre viziunea lui Cantemir despre părintele 
planetelor şi cea a lui Antim despre împăratul stelelor, şi dintre ochiul lumii cantemirean şi 
imaginea aştrilor ca nişte ochi deschişi spre lume, din didahiile antimiene. Făclia cea de aur 
are şi ea întemeiere scripturistică, dar şi omiletică, în lămpile aprinse de Dumnezeu pe cer, în 
casa universului (casă = biserică), de care pomeneau Cazaniile lui Coresi şi Varlaam, în 
timp ce lumina care apune sub pământ se regăseşte aidoma, ca expresie, în Prohodul 
Domnului, care se cântă în Vinerea Mare, cu referire, evident, la Hristos. 

Însă, simetria dintre viziunile solare ale celor doi mari scriitori ai medievalităţii 
noastre nu se opreşte aici şi ne dezvăluie, cu alte ocazii, apropieri surprinzătoare. Pentru a 
marca momentul înserării şi al începutului nopţii, Cantemir reproduce aceeaşi scenă 


1583 Opere, p. 211. 

155 Varlaam, op. cit., p. 397. 

1585 Dimitrie Cantemir, Istoria ieroglifică, op. cit, p. 76. 
1586 Ibidem. 

cosmică, ca şi Antim: după ce ochiul cerului să închidea şi perdeaua nopții peste faţa 
pământului să trăgea, [candelele] toate să aprindea [în templul!“ — şi ne amintim de 
omilia la Sf. Nicolae. În altă parte, scrie că soarele cu a sa lumină toate stelele acopere şi 


158 ceea ce ne provoacă din nou exerciţiul anamnetic şi ne trimite la 


nevădzute le face 
imaginea antimiană cu soarele carele stinge cu lumina lui toate celialalte lumini, reprodusă 
de noi la începutul acestui subcapitol. 

Imaginea respectivă provine însă din Hexaemeronul Sfântului Vasile: „Pe cer sunt o 
mulţime nenumărată de stele, dar toată lumina lor, adunată la un loc, nu ajunge să risipească 
întunecimea nopţii. Dar numai ce se arată la orizont soarele, acest luminător, dar, mai bine 
spus, chiar când este aşteptat, înainte de a se ridica cu totul deasupra pământului a pus pe 
fugă întunericul, a întunecat stelele cu lumina lui, iar aerul din jurul pământului, ca până 
atunci era îngheţat şi dens, l-a topit şi l-a împrăștiat” 1%. 

O regăsim nu numai la Antim şi Cantemir, ci şi la Nicolaus Olahus, în nişte versuri 
compuse la moartea lui Erasmus de Rotterdam: Căci, după cum biruieşte soarele stelele 
toate, / Astfel şi el pe ceilalți tot învăţaţi i-a-ntrecut 1320, 

De asemenea, într-un alt loc, Dimitrie Cantemir pictează în acelaşi stil alegorico- 
simbolic tabloul înserării: ochiul cel de obşte genele orizontului peste lumini îşi sloboade, 
[şi] la locul orânduit să coborî ©”. 

Scopul instrumentării expresiilor plastice de către Antim este, aşadar, ca de la lumina 
sensibilă să ajungem la lumina spirituală, aşa după cum filosofează şi Dimitrie Cantemir: 
„Căci pe cei ce socotesc că lumina acestei lumi este lumina cea adevărată, Domnul îi 
numeşte orbi şi călăuze ale orbilor (Mt. 15, 14), mai ales pentru că lumina acestei lumi este 
întuneric, precum bine a cunoscut lov (38, 19) că noi în întuneric ne învârtim. (...) Nici să 
cauţi vreo altă frumuseţe sau vreo altă lumină mai frumoasă şi mai strălucitoare decât cea 
dumnezeiască, pentru că tot El zice: Eu sunt lumina lumii (In. 8, 129152. 

Dar comparaţia lui Antim are în vedere semnificaţii care se ramifică, absconse, ce 
nu ies la iveală decât dacă privim cu atenţie în profunzimile discursurilor sale. Imaginea 
soarelui care ocroteşte pământul şi îl face să rodească are un corespondent în realitatea 
spirituală, în felul în care Dumnezeu are grijă de pământul inimii şi îl ajută să facă rod al 
credinţei, căci omul trebuie să aibă în loc de pământ dragostea, că acolo să va înrădăcina 
credința, ca un copaci şi-ş va da roada sa la vremea sa, după cum zice David, că toți 
copacii şi toate erburile, răzimând în pământ, cresc şi să măresc şi-ş dau roada, iar deaca 
nu razimă în pământ, Să usucă şi pier. Aşa şi credința, răzimând în dragoste, creşte şi să 


1587 Idem, p. 131. 

1588 Idem, p. 178. 

1589 Sfântul Vasile cel Mare, Omilii la Hexaemeron..., op. cit., p.144. 
15% Cf, Dan Horia Mazilu, Recitind..., vol. II, op. cit., p. 20. 

191 Dimitrie Cantemir, Istoria ieroglifică, op. cit., p. 288. 

'5% Dimitrie Cantemir, Divanul..., op. cit., p. 267. 

2 A A arte SA PESE NI N 1593 . 
măreşte şi face toate rodurile bunătăţilor, căci pământul credinţii iaste dragostea iar 


lăcaşul ei (al credinţei — n.n.) iaste inima omului şi viaţa ei, faptele cele bune ci 

Cu alte cuvinte, inima omenească este pământul iubirii, în care este aruncată sămânţa 
cuvântului şi din care creşte rodul credinţei. lată ce spunea iarăşi Cantemir: „Lumea este ca 
o grădină şi într-însa oamenii sunt ca florile, precum mărturiseşte Osie (14, 5): Răsări-va 
Israel ca un crin sau Tot trupul este iarbă şi toată slava lui ca floarea: iarba s-a uscat şi 
floarea a căzut (Is. 40, 7-8). Omul este ca pomul şi ca rodul, cu alte cuvinte ca fructele sunt 
faptele lui. 

Din pomul bun va ieşi roadă bună [Mt. 7, 17] şi la aceasta se adaugă cele ce urmează 
acolo unde se spune despre omul bun: Și va fi ca pomul răsădit lângă trecerea apelor care 
îşi va da rodul la timpul cuvenit, iar frunza lui nu va cădea (Ps. 1, 3 şi Ier. 17, 8)"15%. 

Tocmai acest pământ al inimii este cel pe care îl „luminează”, îl „împodobeşte”, îl 
„încununează cu florile”, îl „îmbogăţeşte cu rodurile” şi îl „hrăneşte” Dumnezeu, „Ziditoriul 
şi Făcătoriul a toate”, până când inima devine rai, grădină a desfătării, Eden haric, în care 
Dumnezeu locuieşte şi „umblă” (Fac. 3, 8), ca în Edenul primordial. Urmarea acestei ocrotiri 
este că iubirea cerească se împământeneşte cu totul în om şi acesta se transfigurează prin ea 
şi devine mireasa lui Hristos şi logodnica cea care chiamă cătră sine pre iubitul său Mire 
1596 

Chipul nupţial al iubirii dintre Dumnezeu şi om, în mijlocul raiului inimii, este o 
imagine ce dovedeşte încărcătura afectivă a textului, entuziasmul oratorului, izbucnind cu 
rezonanţe poetice nestăvilite, din adâncul conştiinţei şi al spiritului său, care nu-şi poate 
cenzura fericirea. Antim ne prezintă toată această concepţie sub formă de parabolă, vrând să 
demonstreze că omul este un microcosmos, dar care Îl poate cuprinde în inima sa pe 
Creatorul cosmosului întreg. După Sfinții Grigorie Teologul sau Grigorie Palama, „omul, 
ultimă creaţie a Divinităţii, este culmea, încheierea, desăvârşirea şi însumarea a tot ceea ce 
Demiurgul a produs înainte, este macrocosmosul concentrat într-un microcosmos”!**. 

Omul este o lume plină de taine, pe care toate tainele universului o oglindesc fără să 
o epuizeze. S-ar părea că viziunea lui Antim este una antropocentrică, dar fiinţa umană, din 
perspectiva lui, este privită exclusiv în relație, ca fiinţă dialogică, în relaţia sa perenă cu 
Soarele şi Logosul care o priveghează necontenit. Umanitatea recunoaşte, citește în univers 
un chip al propriei sale creări şi ființări. Universul răspunde raţiunii umane, pentru că 
întrupează, personifică realităţi ale vieţii şi istoriei sale. 

Prin intermediul acestui univers, Dumnezeu dialoghează cu omul sau omul învaţă 
luând aminte la comportamentul şi firescul universal, în urma căruia, ca să nu fie bucuriia şi 
veseliia noastră în deşert, trebue să cunoaştem cu ochii cei sufleteşti prăznuirea vremii 


15% Opere, p. 53. 

159% Idem, p. 47. 

'5% Dimitrie Cantemir, Divanul..., op. cit., p. 260. 

15% Opere, p. 113. 

1597 Cf, Dan Horia Mazilu, Recitind..., vol. I, op. cit., p. 56. 

aceştiia, ca să nu ne zică şi noao Prorocul: „Uliul pre ceriu au cunoscut vremea sa, 
turtureaoa, rânduneaoa şi barza au cunoscut vremea venirei lor, iar norodul mieu n-au 
cunoscut Judecata lui Dumnezeu.” Că urât lucru va fi şi necuvios, când păsările vor 
cunoaşte vremea lor şi după vremea aceia îş vor schimba lăcașurile sale. lar noi, vremile 
cele rânduite de Sfânta Beserică, spre spăseniia sufletelor noastre nu le vom cunoaşte *%. 
Căci „mântuirea, în viziunea mitropolitului Antim Ivireanul, este cosmică, ea include lumea, 
întregul univers, în care rolul central îl are omul, în calitate de coroană a creaţiei” 5%, 
Cosmosul întreg, cerul şi pământul, sunt adevărate cărți spre înţelepțirea omului 
„Pe binefăcătorul Dumnezeu poţi să-L cunoşti mai cu seamă după minunatele Sale creaturi, 
care nu lipsesc niciodată din faţa ochilor tăi, ca să le vezi şi după cum mărturisesc ele însele: 


Cerurile povestesc slava Lui (Ps. 18, 1) şi se învaţă între ele, unele pe altele, să cunoască pe 


1600 


Dumnezeu şi Ziditorul lor: Ziua zilei spune cuvântul şi noaptea vesteşte nopții ştiinţa (Ps. 
i 0 pa Aa 


Soarele, luna, aştrii cereşti! 


„ cât şi celelalte elemente naturale, au valoare 
semiotică, fiind create ca nişte semne ce indică schimbarea vremilor '%%, (...) care făcând 
ageră firea omului, a (în)mulţi faptele cele bune îl îndeamnă !%*. 

Universul apare ca un fel de arhitext (dar nu în sens platonic), un proto-text creat de 
Dumnezeu, o proto-biblie '%%. Lecturând astfel tainele universului, omul se cunoaşte pe sine 
însuşi, descoperă de fapt tainele sale, ale comportamentului său ca făptură cugetătoare a lui 
Dumnezeu. 

Aşa percepe Antim Ivireanul lumea şi caută să ne prezinte întreg cosmosul ca pe o 
icoană a Bisericii universale, şi să o picteze astfel. Căci Beserica aceia era închipuirea 


a 1606 
ceriului 





15% Opere, p. 108. 

'5% Pr. Drd. Ion Popescu, Aspecte dogmatice în Didahiile mitropolitului Antim Ivireanul, în rev. Studii 
Teologice, XLIII (1991), nr. 1, p. 114. 

1600 „lumea aceasta n-a fost gândită în zadar, nici în deşert, ci pentru un scop folositor şi pentru 
marea trebuință pe care o aduce celor ce există pe pământ, dacă lumea este într-adevăr o şcoală a sufletelor 
înzestrate cu rațiune şi un loc unde se poate învăţa cunoaşterea lui Dumnezeu, fiind prin cele văzute şi simţite 
în lume o călăuză a minţii pentru contemplarea celor nevăzute, precum zice Apostolul, că « cele nevăzute ale 
lui Dumnezeu de la facerea lumii se văd, înţelegându-se din făpturi » (Rom. 1, 20)”, cf. Sfântul Vasile cel 
Mare, op. cit., p. 77. 

l Dimitrie Cantemir, Divanul..., op. cit., p.266. 

602 Şi a zis Dumnezeu: «Să fie luminători pe tăria cerului, ca să lumineze pe pământ, să despartă ziua 
de noapte şi să fie semne ca să deosebească anotimpurile, zilele şi anii, şi să slujească drept luminători pe tăria 
cerului, ca să lumineze pământul». Şi a fost aşa.” (Fac. 1, 14-15) 

63 Opere, p. 108. 

6 Ibidem. 

605 Această hermeneutică aparține Sfântului Maxim Mărturisitorul. 


5% Opere, p. 42. 

Definiţie care secondează cu fidelitate tradiția patristică: „Sfânta Biserică a lui 
Dumnezeu este chip şi icoană a întregului cosmos, constătător din fiinţe văzute şi nevăzute, 
având aceeași unitate şi distincţie ca şi el”. 

Cerul vizibil este doar un chip sensibil al Împărăției Cerurilor, un reper pentru omul 
nedesăvârşit, care are încă gândul cel trupesc '%%, un reper destinat să îl ajute să privească 
dincolo de propria limitare. 

Faptul că Antim concepe întreaga creaţie, cea văzută şi cea nevăzută, ca o arhitectură 
ecleziastică, ca o Biserică, în care Hristos e Arhiereu şi Dumnezeu, nu este o simplă 
speculație a noastră, ci este ceea ce ne relatează el însuşi, într-o tâlcuire la III Regi 6, 5-6 (în 
Cazanie la Vovedenie Bogorodiţe, adică la Intrarea în Biserică a Maicii Domnului): Vede-se 
în Sfânta Scriptură, la a treia carte a Împăraţilor, la al 6-lea cap, cum că Împăratul 
Solomon au făcut casa Domnului cu trei despărțituri; (...) [în] care beserică, despărțitura 
cea dintâi, unde sta norodul să închipuia ceriului carele stă deasupra noastră, unde iaste 
văzduhul şi sunt acolo toate păsările cele zburătoare; iar a dooa despărțitură, unde sta 
arhiereii şi preoţii să închipuia ceriului al doilea, carele stă deasupra ceriului dintâi, unde 
sunt puterile cele cereşti, adecă îngerii şi sufletele drepţilor, iar a treia despărțitură, unde 
era Sfânta Sfintelor şi întra într-un an odată numai arhiereul, să închipuia al treilea ceriu, 
carele stă deasupra celui de al doilea, întru carele nu întră nimeni, făr’ numai adevăratul 
Arhiereu Hristos, Dumnezeul nostru 1%. 

Faptul că cele trei ceruri stau unul deasupra celuilalt, nu trebuie înţeles în sens literal, 
pentru că nu arată o suprapunere geografică, ci una spirituală. Şi dacă universul empiric este 
un templu de lumină, imitând modelul său spiritual, inefabil, cu atât mai mult este lumină 
lumea care să chiamă trup, adecă Beserica lui Hristos 1919. 

După cum am văzut şi vom mai avea prilejul să observăm mai departe, Antim citează 
sau parafrazează sintagma biblică ce afirmă că Dumnezeu este Soarele dreptăţii, în foarte 
multe contexte, fiind o imagine predilectă a ierarhului nostru, fapt care demonstrează o 
motivaţie interioară, intimă. Aşa cum predică autorul, Dumnezeu a creat soarele pentru om, 
dar El însuşi coboară până la om şi străluceşte în acesta, atâta cât fiecare persoană manifestă 
permeabilitate în faţa luminii Sale. 

Pentru că Dumnezeu luminează mai mult ca un Soare interior, din adâncurile fiinţei 
umane, unde vine pentru a Se uni cu omul, prin Sf. Euharistie: Au rămas toată zidirea uimită 
când lisus al lui Navi au poruncit soarelui să stea pre cer, nemișcat, până va birui pre 
vrăjmaşii săi; dară cu cât mai vârtos socotiți că s-ar minuna când acestaş lisus ar zice 


soarelui, nu să stea nemişcat pre ceriu, ci să se pogoare din ceriu pre pământ. Adevărat, 


1607 Sfântul Maxim Mărturisitorul, Mystagogia (Cosmosul şi sufletul, chipuri ale Bisericii), 
Introducere, traducere, note şi două studii de Pr. Prof. Dr. Dumitru Stăniloae, Ed. IBMBOR, Bucureşti, 2000, 
p. 15. 

1608 Opere, p. 9. 

160 Idem, p. 41-42. 

1610 Idem, p. 124. 


370 


înfricoşat lucru ar fi acesta, iar nu iaste nimic întru asemenare cu aceia ce face preotul în 
toate zilele, în Sfântul Jărtăvnic. El nu poruncește soarelui cestui ce să vede, ce pune supt 
datorie cu cuvintele lui şi cu rugăciunea lui, pre Soarele cel de taină al dreptăţii, pre însuşi 
Unul Născut Fiiul lui Dumnezeu, să Se pogoare din ceriu şi supt întâmplările pâinii şi a 
vinului să Se facă iară Jărtvă vie pentru ertăciunea păcatelor noastre !€!. 

Dumnezeu este pretutindeni în universului material şi spiritual şi este Soarele care îl 
înconjoară pe om cu atotprezenţa Sa, fără de Care acesta nu are lumină, dar Care străluceşte 
nu numai din afara omului, ci mai ales în lăuntrul fiinţei lui, în inima lui, unde Se pogoară cu 
toată dumnezeirea Sa şi cu toată văpaia dragostei !? Sale pentru oameni şi pentru lume!!?. 

Iubindu-L pe Dumnezeu, omul priveşte cu ochii harului Său, care devin ochii săi, 
perspectiva, optica sa proprie!€!?. 

Şi privind prin iubire întreaga lume îi înţelege raţiunile şi o îndrăgeşte, îi recunoaşte 
meritele şi frumuseţea, la rândul său. Acesta este şi modul în care Antim îşi îndeamnă 
ascultătorii să privească universul. 

Credem că putem să înțelegem acum mai bine afinitatea lui Antim pentru metaforele 
celeste, predilecția pentru vizualizarea şi iconizarea luminii (de fapt, icoana bizantină 
autentică are, întotdeauna, un fond de lumină predominant). Nici nu se putea altfel, deoarece 
orice frumuseţe şi orice lumină, după cum am văzut, ÎL arată în mod tainic pe Dumnezeu: 
„Când înalţi, deci, privirea şi priveşti frumuseţea, măreţia şi folosul cerului, urcă-te atunci de 
la cer la Creator (...) şi vezi şi din crearea acestor stihii cât e de mare puterea Stăpânului 
tău” t, 





16l! Idem, p. 169. 

1612 Idem, p. 83. 

1613 Căci „Împărăția lui Dumnezeu”, scrie Sfântul Siluan [Athonitul], “înseamnă a purta în inima 
noastră universul întreg și pe Însuşi Dumnezeu, Creatorul lui”, cf. Arhim. Sofronie, Din viață şi din Duh, trad. 
din franceză de Prof. Ecaterina Volocaru, Ed. Pelerinul, Iaşi, 1997, p. 21. 

1614 Încă din prima zi, în frumuseţea sa atotcuprinzătoare, întreaga creaţie a fost chemată să devină 
Împărăţia lui Dumnezeu. Întreaga istorie a lumii este aici, în lumina acestei prime zile, între cuvântul şi privirea 
lui Dumnezeu. Ea este creată, ea nu este Dumnezeu, dar totuşi între El şi El, între cuvântul Său cel dinainte de 
a fi lumea şi privirea Sa către lume, Dumnezeu a pus lumina lumii. Şi la fel ca un germen ce conţine 
dezvoltarea viitoare a întregii plante, lumina poartă în ea desfăşurarea universului. 

Între cuvântul şi privirea lui Dumnezeu, lumina avea să se dilate devenind vremurile şi spaţiile pe care 
le întinde, până ce ochiul omului pe această planetă ajunge să fie, datorită Cuvântului întrupat, însăşi privirea 
lui Dumnezeu: altfel spus, până ce omul este capabil el însuşi să vadă frumuseţea lumii, să vadă cât de 
frumoase sunt toate. În Geneză, omul este creat să fie privirea lui Dumnezeu către lume, în lăuntrul privirii lui 
Dumnezeu către lume. Între privirea lui Dumnezeu și chipul Său în om, se află toată creaţia. Şi privirea omului 
care nu-L vede pe Dumnezeu, dar vede toată creaţia, este răspunsul creaţiei către Dumnezeu, posibilitatea 
dialogului iubirii. Omul nu-L poate vedea pe Dumnezeu, dar el poate vedea lumea aşa cum Dumnezeu vede 
lumea, şi aceasta este însăşi iubirea lui Dumnezeu”, cf. Jacques Touraille, La beauté du monde, icône du 
Royaume, în rev. Contacts, XXXI (1979), nr. 105, p. 6. 

1615 Sfântul Ioan Gură de Aur, Omilii la Facere (I), în col. PSB, vol. 21, traducere, introducere, indici 
şi note de Pr. D. Fecioru, Ed. IBMBORI, Bucureşti, 1987, p. 62. 

Căci Creatorul lumii este Dumnezeu Atotţiitorul, „Cel care ai făcut cerul şi pământul 
21616. Cel ce locuieşte în lumina cea neapropiată”!9!” 
mulţimea stelelor şi dă tuturor numele lor”!S!5, este Ziditorul „Care ai luminat ziua cu 
lumină de soare şi noaptea ai strălucit-o cu raze ca de foc? i? „Cel ce ai împodobit cerul cu 
stele, ca un Dumnezeu şi prin Îngerii Tăi tot pământul luminezi”!%, „Soarele slavei, 
Începătorul luminii”?! „Cel ce (...) prin Sfinţii Tăi tot pământul luminezi, Ziditorule a 
ia Vaca „Cel ce ai răsărit lumii din Fecioară, Hristoase Dumnezeule, şi fiii luminii printr- 
»155 Lumină fără de început şi pururea fiitoare, în care nu este mutare sau 
ez „Lumina cea adevărată, Care luminezi şi sfinţeşti pe tot omul cel 
ce vine în lume , „Cel ce trimiţi lumina şi purcezi şi răsari soarele peste cei drepți şi 
peste cei nedrepţi, peste cei răi şi peste cei buni, şi cu lumina cea de ziuă luminezi toată 
lumea...*1626, Cel pe Care „Pe Tine Te laudă soarele. Pe Tine Te slăveşte luna. Ţie se pleacă 
stelele. Pe Tine Te ascultă lumina. De Tine se îngrozesc adâncurile. Ție slujesc izvoarele. Tu 


1627 Ş 3 21028 ala „21 391629 
Pe „Lumina cea neînserată” şi „Părintele luminilor” °“, 


cu toată podoaba lor , „Cel ce numără 


toate 
însa ne-ai arătat 


umbră de schimbare 
>>1625 


ai întins cerul ca un cort. (...) 
după cum se spune în toate cărțile de cult ortodoxe. De altfel, Ceas/ovul din care am ales 
cele mai multe exemple — deşi ele pot fi extrem de numeroase, din toate cărţile de cult şi nu 
numai — a fost tradus din greceşte şi tipărit de însuşi Antim, în 1715, iar cel actual — din care 
am citat — îi urmează îndeaproape. Autorul nu credem că avea de ce să meargă în altă parte 
ca să-şi caute surse de inspiraţie. 

Am vorbit mai devreme de alegoria cerului plin de ochi gânditori şi luminători, ca şi 
chip al Bisericii. Prin această retină uriaşă a cerului se întrevede o altă lume, un loc sugerat 
de acest templu al „muzicii de sfere”, plin de armonie, de lumină şi de pace, iar Antim este 
îndreptățit să considere bolta cerească — singura care urcă privirile noastre spre înălțimi 
inepuizabile de frumuseţe — drept reper, pentru a face să se profileze înaintea noastră chipul 


630 „ 1631 


A A À 7 A EET, a NE 
inefabil al Raiului, grădina Besericii şi cereasca cetate a fericirii 





616 *** Rugăciunea regelui Manase, v. 2. 

617I Tim. 6, 16 

618 ps. 146,4. 

6 Ceaslov, op. cit., p. 138. 

62 Idem, p. 65. 

€21 Idem, p. 68. 

62 Ibidem. 

63 Idem, p. 216. 

624 Idem, p. 12. Cf. Iac. 1, 17. 

635 Idem, p. 79. 

626 Idem, p. 83. 

€71 Molitfelnic, ed. cit., p. 32-33. Pasajul acesta se regăseşte şi în Învățăturile lui Neagoe Basarab, a 
cărui sursă de inspiraţie s-a crezut, de către unii, în mod eronat, a fi Francisc din Assisi. 
628 Cf, Înţel. 6, 12: „Înţelepciunea este luminată şi neînserată” 

SOf lac 7 

50 Opere, p. 35. 

6&1 Idem, p. 113. 

Este lesne de observat faptul cum, chiar şi acolo unde el nu compară în mod explicit 
pe Sfinți cu luminătorii cereşti, aceştia din urmă au însă caracteristici ale blândeţii sau ale 
vieţii de suferinţă. Faptul că cerul e ostenit, că luna şi stelele obosesc priveghind, că soarele 
şi luna încearcă din răsputeri să-l lumineze şi să-l educe pe om, sunt realități specifice 
Sfinţilor. În cer sau pe pământ ei sunt lumini pline de bunătate. Antim ne comunică, prin 
aceasta, că şi Cerul spiritual are nenumărați ochi, care se roagă pentru oameni şi îi 
priveghează permanent. Acestea sunt şireagurile stelelor celor de taină 1%”, adică cetele 
Sfinţilor şi ale Îngerilor. 

Pascal (contemporan cu Antim) spunea că Hristos este în agonie până la sfârşitul 
lumii. La Antim vedem că Cerul Sfinţilor este în neîncetată osteneală, în priveghere şi 
rugăciune, în agonie pentru lumea care mai are încă de luptat cu răul. Aceşti ochi 
duhovniceşti neadormiţi sunt ca nişte lacrimi de foc în luciul lumii aceştiia 1% şi care îi 
redau adevăratul ei sens spre Lumină. Ei sunt Luceferi ce răsar (cum zice Eminescu) şi 
luminează lumea, pentru a le descoperi oamenilor calea spre nemurire şi pentru a-i ajuta să- 
şi regăsească adevărata vocaţie de a fi oameni cereşti şi fiii Luminii. Eminescu, pe care 
tocmai l-am evocat, numea stelele icoane (în mai multe contexte — Icoana stelei ce-a murit / 
Încet pe cer se suie, din poemul La steaua; sau ale stelelor icoane, în Memento mori, €tc.), 
recunoscând în ele reflexia frumuseţii luminii veşnice. 

Nespusa frumuseţe a cerului şi a boltei înstelate a inspirat dintotdeauna pe artişti, a 
impresionat pe filosofi (între care Kant a rămas celebru prin recunoaşterea 
impresionabilității în faţa cerului înstelat), a intrigat pe astronomi sau pe savanţi. 
Platonicienii şi neoplatonicienii considerau aştrii cereşti ca fiind existenţe însuflețite, dar şi 
Origen a crezut în această erezie, fapt ce a constituit unul dintre motivele anatematizării sale. 
Ei porneau de la antica idolatrizare datorită căreia „vechii locuitori ai Eladei nu credeau în 
alți zei, decât în aceia pe care-i recunosc şi astăzi mulţi dintre barbari: soarele, luna, 
pământul, astrele şi cerul. Şi, cum le vedeau pe toate mişcându-se şi alergând, în veşnica lor 
cursă, pornind de la această însușire firească de-a alerga (thein) le-au dat numele de zei 
(theoi)” 15%. 


În creştinism, cerul înstelat nu reprezintă însă zeități 6” 


„ nu este idolatrizat, ci este 
doar o fereastră, translucidă pentru spiritul omenesc, prin care acesta poate întrezări 





1632 Idem, p. 19. 

1633 Idem, p. 118. 

164 Platon, Opere III, Ed. Ştiinţifică şi enciclopedică, Bucureşti, 1978, p. 270. 

1635 «Despre astronomie se vorbeşte în Biblie atât de puțin, încât nici măcar nu sunt denumite toate 
planetele » - a remarcat încă Galilei. În cartea lui Moise despre facerea lumii în cele şase zile, Soarele şi Luna 
nu sunt numite. Cunoscând tradiţia păgână («zeii nu sunt decât Soarele şi Luna şi planetele fixe » [Cicero, 
Despre natura zeilor, 2,80] ), Moise vorbeşte de „luminătorul cel mai mare” şi „luminătorul cel mai mic” (Fac. 
1,16), ocolind cuvintele „Soare” şi „Lună”. În acest fel, el profanează sacralităţile păgâne”, cf. Diac. Andrei 
Kuraev, op. cit., p. 135. 

strălucirile Luminii cei neapropiiate 1%, adică poate cunoaşte, oarecum, pe Dumnezeul care 
este Lumină, din contemplarea lumii-lumină. 

Ziua zilei spune cuvântul şi noaptea vestește nopții ştiinţa (Ps. 18, 2), versetul pe 
care îl amintea şi Cantemir în Divanul său, înseamnă tocmai aceasta: că luminătorii cereşti 
comunică adevărurile cele veşnice atât celor înţelepţi şi lumnaţi la minte, ca ziua, cât şi celor 
întunecaţi la minte sau mai puţin înţelepţi, care sunt în noaptea neştiinţei. Şi unora şi 
celorlalţi, frumuseţea cerurilor limpezi ale zilei şi splendoarea înstelată a nopţii le transmit 
cuvânt Şi cunoaştere, ştiinţă despre Făcătorul tuturor. Doar inspirându-se din tradiția noastră 
veche cu privire la această comunicare cosmică, Eminescu putea spune O, ascultă numai- 
ncoace, / Cum la vorbă mii de valuri stau cu stelele proroace! (Scrisoarea IV), imprimând 
dialogului cosmic caracterul de şezătoare, de cuminţenie şi înţelepciune străveche. 

Am spus că, prin expresii plastice ale luminii şi ale lumii, Antim face, cu 
„superrafinamentul său teologal”!®7, o tâlcuire parțială la Geneză. Câteodată însă această 
interpretare este foarte explicită, urmărindu-se o simbolistică aparte a creației primare 
(fiindcă există şi o a doua recreare a lumii, înfăptuită prin Întruparea Cuvântului; la început, 
cuvântul Cuvântului s-a întrupat şi a devenit lume, materie, univers, iar a doua creație a 
însemnat de fapt o regenerare, o restaurare a creaţiei, prin asumarea de către Fiul şi Cuvântul 
lui Dumnezeu a trupului şi a firii umane): La capul cel dintâi al „ Facerii” spune Moisi cum 
că Dumnezeu au făcut doi luminători mari: unul mai mare şi altul mai mic; şi pre cel mai 
mare, adecă pe soare, întru stăpânirea zilii, iar pre cel mai mic, adecă pre lună, întru 
stăpânirea nopții. Şi pre aceştea, i-au făcut pentru întărirea trebuincioase chivernisiri a 
toată lumea. Şi iarăşi acestaşi Dumnezeu, făcându-Se om, au pus alţi doi luminători, pentru 
întărirea şi întemeierea Besericii: pre cel mai mare, adecă pre Petru, pentru ca să fie întru 
stăpânirea zilii a dumnezeeştii cunoştinţe întru jidovime; iar pre cel mai mic, adecă pre 
Pavel, întru stăpânirea întunecatei nopţi a închinării de idoli, la limbi, pentru ca să 
răsipească cu strălucirea minunilor şi cu lumina învățăturii norii cei întunecaţ ai 
înşălăciunii 19% 

Înţelesul acestui fragment este că Întruparea lui Hristos a însemnat înnoirea lumii, o 
nouă creaţie în Duh a lumii, spirituală, în urma căreia au fost aşezaţi alți doi mari luminători, 
duhovniceşti, Sf. Ap. Petru şi Pavel, ca un nou soare şi o nouă lună: Petru ca un soare pentru 
evrei, cei care erau luminaţi cu învăţăturile cereşti, care erau poporul ales, iar Pavel ca o lună 
pentru neamurile păgâne, care erau întunecate din pricina idolatriei, a politeismului. Lumii 
materiale şi omului trupesc îi trebuie aştri materiali, iar celei spirituale îi trebuie lumini 
spirituale. 


1% Opere, p.189. În contextul predicii sale, Antim se referă la lumina dumnezeiască, în care 
sălăşluiesc Sfinţii în Rai, dar noi am folosit sintagma mai degrabă în sens simbolic: dacă cerul este atât de 
luminos, cu atât mai mult se înţelege că el este creaţia Luminii. 

167 Eugen Negrici, Antim Ivireanul... op. cit., p. 103. 

168 Opere, p. 57. 

Fiecare lume are nevoie de strălucirea luminii ei, proprie alcătuirii sale. lar omul are 


1639 . 
„ are nevoie 


nevoie de amândouă, pentru că, fiind omu îndoit, adecă cu trup şi cu suflet 
atât de lumina soarelui, dar şi de lumina lui Hristos, cu atât mai mult, după cum am arătat 
deja. 

Imaginea solară este, de multe ori, preferata lui Antim, soarele fiind icoana cea mai 
reprezentativă pentru realităţi spirituale, a căror măreție nu poate fi sugerată de niciun alt 
echivalent cosmic, aparținând universului empiric. În această predică apologetică la Sfinţii 
Apostoli Petru şi Pavel — din care am citat mai sus — autorul face însă, implicit, prin termenii 
de comparaţie la care recurge şi prin „surprinzătoarele rafinări ale imaginilor”, şi o 
apologie a frumuseţii creaţiei şi, mai ales, a celor „doi luminători mari”, soarele şi luna, 
dintre care iaste soarele vârf celoralalte stele şi le covârşaşte cu lumina pe toate şi de la 
răsărit şi pân’ la apus, tot pământul şi unghiurile lui luminează, încălziaşte, îngraşă şi 
revarsă pretutindea razele lui. (...) Căldura soarelui are lucrare firească a dărui copacilor, 
erburilor, pietrilor scumpe şi plodurilor pământului viețuitoare, umejoasă şi îngrăşătoare 
putere spre creştere pa 

Despre aceste semnificaţii ale luminii solare, am mai avut însă prilejul să discutăm. 
Reluările, sublinierile şi specificaţiile oratorului sunt însă bine venite, pentru noi, dându-ne 
posibilitatea să urmărim coeziunea internă a cugetării şi a operei sale. Noutatea imagistică 
însă, deşi întregeşte un sens cunoscut, este plină de ingenuitate şi are o sensibilitate şi un 
pitoresc propriu, irepetabil. 

În ce o priveşte pe regina nopţii — după expresia lui Eminescu —, luna, Antim îi 
conferă o demnitate imperială asemănătoare cu a soarelui (care stăpâneşte pământul), aceea 
ca să stăpânească marea !*7, adică marea vieţii tulburate şi valurile popoarelor care 
trebuiau să-şi potolească furtuna patimilor şi să fie prinse în mreaja cuvântului mântuitor. 

În acelaşi timp, luna are şi acea impasibilitate a frumuseţii şi purității, autorul 
îmbrăcând-o, cu eleganță poetică, în veşmântul diafan al inocenţei, al nevinovăţiei ce 
pluteşte pe deasupra patimilor omeneşti necugetate: Între celelalte idiomata adecă alsăuiri 
ce are luna are şi aceasta: când iaste plină să scoală asupra-i câinii, ca nişte vrăjmaş, cu 
luptă şi nu încetează a o lătra, neputând suferi lumina ei; şi cu acestia toate, ia fiind curată 


ă ; $ ; Ci ES PL Au a H < 1643 È 
şi nevinovată, luminează şi călătoreşte călătoriia ei, făr’ de zăticneală . După cum 





169 Idem., p. 71. 

164 Dan Horia Mazilu, Introducere în opera lui Antim Ivireanul, op. cit., p. 101. 

1641 Opere, p. 58. 

164 Idem, p. 62. Ajunşi în acest punct cu cercetarea noastră, ne întrebăm dacă ar fi oare prea îndrăzneţ 
să avansăm ideea că Eminescu ar fi putut citi, din întâmplare, la Mănăstirea Agapia sau Neamţ sau în altă parte, 
vreo copie rătăcită (chiar şi incompletă) a didahiilor lui Antim, din care să se fi inspirat când a scris Lună tu, 
Stăpâna mării, pe a lumii boltă luneci/ Şi gândirilor dând viaţă, suferinţele întuneci.(...)/ Peste câte mii de 
valuri stăpânirea ta străbate,/ Când pluteşti pe mişcătoarea mărilor singurătate! (Scrisoarea ID. Eminescu a 
fost un admirator al literaturii vechi, din care nu s-a sfiit să împrumute cuvinte sau sintagme arhaice, care să 
confere limbii sale parfumul originarității, şi chiar idei îmbrăcate în veşmântul vizionar al cugetării religioase. 

168 Ibidem. 

soarele luminează şi încălzeşte pământul, luna luminează în întunericul nopţii păcatului şi 
este stăpână!“ peste marea vieţii, trecând cu serenitate peste cumplitele valurile mării 1%5. 

Marea nu este niciodată calmă în opera lui Antim, ci întotdeauna personifică 
zbuciumul vieţii şi al lumii în care a pătruns morbul păcatului şi al haosului. Lumina lunii 
intră în antagonism cu întunericul şi cu dezordinea, ea reprezentând o lume în care domneşte 
pacea şi armonia. 

Cerul înstelat, soarele şi luna sunt icoane ale unei frumuseți inefabile, ale unui tărâm 
aflat foarte departe, infinit de îndepărtat, de patimile celor pământeşti, o lume infailibilă în 
faţa atacurilor nebuneşti, dar şi naive, ale celor ce „nu încetează a o lătra, neputând suferi 
lumina ei”. 

Ca o completare a ceea ce spuneam mai devreme, că cerul înstelat are ca prototip 
Biserica!%%, a cărei lumină e, în primul rând, Dumnezeu, dar în care luminează şi Îngerii şi 
Sfinţii care s-au făcut pe ei înşişi transparenţi pentru această lumină dumnezeiască — 
deoarece pre înger şi pre om i-au făcut Dumnezeu după chipul Său, precum zice la capul cel 
dintâi al Facerii..." — observăm că în această predică Antim îşi întemeiază întreg 
discursul pe ideea paralelismului între cei mai mari dintre Apostoli, Petru şi Pavel, şi cei 
„doi luminători mari”. 

Astfel că Petru au stătut în Beserică, ca alt luminător mare, pentru căci s-au arătat 
ca soarele luminând peste Beserica Celui Înalt. Iar Pavel au fost stătut luminătoriu mai mic, 
însă asămânător soarelui, cu lumina, cu strălucirea, cu bunătăţile, cu vredniciia şi cu slava 
1648 

Şi tot despre Sf. Petru scrie că s-au arătat ca alt soare, luminând în casa Celui Înalt 


1649 . g A b A A S PES a A v 3 ă 
„iar către amândoi Apostolii îşi îndreaptă rugăciunea, implorând: căutaț din ceriu, ca 





164 De fapt, termenul „stăpâneşte” arată tot un sens creaţionist. În creştinism, credința este că 
Dumnezeu a creat în prima zi lumina şi a despărţit-o de întuneric (conform Scripturii). Ziua şi noaptea au fost 
deci create înainte de a fi aduşi la existenţă soarele, luna şi ceilalţi aştrii — lucru ce s-a întâmplat abia în a patra 
zi a creaţiei —, care au fost făcuţi ca nişte vase spre a purta această lumină, ca nişte lămpi, pentru luminarea 
pământului. Soarele, luna şi stelele nu sunt sursa primară a luminii, ci Dumnezeu, Cel ce a creat universul după 
chipul Său, fiind Lumina lumii (In. 1, 9), şi a aşezat „soarele spre stăpânirea zilei, luna şi stelele spre stăpânirea 
nopţii” (Ps. 135, 8-9). 

Faptul că soarele stăpâneşte pământul şi luna stăpâneşte asupra mării este o metaforă a lui Antim, cu o 
conotaţie derivată de la sensul iniţial şi care pleacă, probabil, de la ideea că soarele are, în natură, un rol 
covârşitor în a face pământul să rodească, iar luna îşi etalează splendoarea în oglinda nesfârşită a mării sau, în 
timp ce pământul este cufundat în somn, ea are o importanţă aparte în a lumina calea celor ce navighează pe 
mare, ajutându-i să se orienteze. 

1645 Opere, p. 62. 

1646 Vezi şi Ps. 77, 75: „Şi a zidit locaşul Său cel sfânt, ca înălţimea cerului; pe pământ l-a întemeiat pe 
el în veac”. 

1647 Opere, p. 119. 

1648 Idem, p. 62. 

164 Idem, p. 52. 

nişte luminători mari tăriei cei de sus, spre noi carii şădem întru întunerecul şi umbra 


.. A A. . . ad S .. p A A .. 1650 
morţii. Mângâiaţi-ne pre noi, ticăloşii, cei ce şedem în valea plângerii... ™. 


Această „vale a plângerii”!*! reprezintă pământul unde a fost exilat Adam, dar poate 
fi interpretată şi ca un relief spiritual, aflat undeva departe de cer, unde rămân cei ce nu se 


6 . 1653 


A = De A A . 1652 _: . AS ` 
înalță /a mari şi la înalte gânduri şi nici nu îşi fac mintea lor muntele Thavorului ca 


să vadă lumina adevărată 15%. 

E adevărat că uneori poate părea că în textele lui Antim există un contrast puternic 
între cer şi pământ, dar în esenţă nu este aşa, pentru că acest pământ nu este damnat, nu este 
exclus de la transfigurare împreună cu omul. Tocmai pentru că universul material nu este 
ceva negativ sau alterat cu totul prin păcatul omenesc, putem face referire la ipostaza lui de 
creație a lui Dumnezeu, care este şi ea (creația materială) tot un templu al harului, după 
asemănarea lumii spirituale şi împreună cu ea. 

Pogorându-Se pe pământ, Dumnezeu întrupat a venit aici nu ca într-o lume 
străină”, ci în lumea creată de El ca o lumină şi al cărei Mire este El, Cuvântul: Făcându-ş 


noaptea calea sa jumătate eşit-au aici, în lumina aceasta a noastră (subl.n.), ca un Mire din 





cămara Sa. (...) ...şi preacuratul sângele Fecioarei, cu puteria Sfântului Duh, făr’ de nicio 


sămânță de bărbat, zemislindu-se, s-au făcut trupul Domnului Hristos, Carele eşind la 


1656 A 4 VI Ă , 
„ ca Cela ce iaste Lumina cea adevărată, minunat au veselit tot neamul 

lumină 
omenesc! 

Am plecat de la metafore antimiene în care era vorba despre lumina materială, despre 
aştrii cereşti, pentru a ajunge la sensurile spirituale ale luminii. A fost nevoie de acest 
pelerinaj la înțelesurile mai simple sau mai complexe ale metaforelor fotianice, pentru a 
înţelege de unde izvorăşte frumuseţea lor: din adâncul teologiei mistice a lui Antim'S5. 
„Cuvântul, cu forţa-i de iradiere, este harul său şi «mreaja» de creator”165%. 





1650 1dem, p. 63. 
ui pozele 
1652 Opere, p. 65. 
1653 Idem, p. 82. 
1654 Ibidem. 

1655 Cuvântul era Lumina cea adevărată care luminează pe tot omul, care vine în lume. În lume era şi 
lumea prin El s-a făcut, dar lumea nu L-a cunoscut. Întru ale Sale a venit, dar ai Săi nu L-au primit.” (In. 1, 9- 
11) Zice şi Antim că Întru ale Sale au venit Domnul, nu prin umbră, ci chiar şi înfățișat să aduce, ca pre un 
jărtăvnic pre pământ... (Opere, p. 30). 

1656 Adică, arătându-Se oamenilor. 

1657 Opere, p. 197. 

1658 Voi exemplifica această afirmaţie şi printr-un mic text din Sf. Ioan Gură de Aur: „Binecuvântat 
este Dumnezeu. lată, şi pe pământ strălucesc stele, mai strălucitoare decât cele din cer. Pe pământ sunt stele din 
pricina Celui ce S-a arătat din cer pe pământ. Nu numai că pe pământ sunt stele, ci sunt chiar în timpul zilei. 
Aceasta este cea de-a doua minune. Iar stelele din zi sunt mai strălucitoare decât cele din noapte. 

Căci acelea, când luminează soarele, se ascund; acestea însă, strălucind Soarele dreptăţii, mai mult 
luminează. Ai văzut vreodată stele strălucind deodată cu soarele? Acelea dispar când va fi sfârşitul lumii 
acesteia; acestea vor lumina mai mult. Despre acelea zice Evanghelia că « stelele cerului vor cădea precum cad 


JI, 


lerarhul nostru propovăduieşte, la fiecare predică, deschis sau indirect, că, deşi 
Dumnezeu S-a arătat pe pământ îmbrăcat cu blândeţe şi cu smerenie“, El este Cel ce 
„Întru strălucire şi în mare podoabă Te-ai îmbrăcat. Cel ce Te îmbraci cu lumina ca şi cu o 
haină” (Ps. 103, 2), El este Dumnezeul slavei şi al luminii. Iar omul trebuie să Îl recunoască 
astfel, pentru a se face părtaş de o frumoseţe şi de o dulceaţă strălucitoare ca aceasta Ia 
slavei Sale, devenind şi el beat de dragostea acei frumoseţi '*7. Parafrazând acelaşi Ps. 103, 
2, Eminescu va spune că Prorocul cânta pe Împăratul în hlamidă de lumină (Memento 
mori). 

Cu alte cuvinte, prin explorarea măreției acestui univers, mitropolitul Antim atrage 
atenția asupra măreției înfricoşătoare a Creatorului său, pe temeiuri biblice şi patristice 
evidente. Autorul vrea să-şi determine auditoriul a se îndrăgosti nu numai de frumusețea 
lumii, nu numai de împărăția creației, ci şi de Împărăția veşnică, al cărui chip, deşi palid, 
este şi universul empiric. Materia străbătută de fiorul spiritualităţii — lucru pe care îl vedeam 
reliefat şi în Cazaniile lui Varlaam şi Coresi —, este tocmai ceea ce face ca această lume să 
fie desăvârşită, atât pe cât poate să existe perfecțiune în materialitatea care nu este nici 
infinită, nici imuabilă, ci este supusă dezintegrării şi transformării permanente. 

De aici derivă şi frumuseţea metaforelor antimiene şi sensul lor adânc, contemplativ, 
din reflecţia lumii cereşti în cea materială. Este clar acum, cred, că şi atunci când ne face să 
ne ridicăm ochii spre cerul de deasupra capetelor noastre, spre stelele care se văd, Antim ne 
îndreaptă privirea însă spre cele care nu se văd cu ochiul liber, spre strălucirea unei 
frumuseți necorupte, pure, eterne. 

Nenumărate pagini încărcate de vizionarism, întâlnite în Didahiile lui Antim, întăresc 
impresia de ansamblu oferită de lectura Cazaniilor mai vechi, a unei sobrietăți conectate la 
tensiunea mistică a începutului şi sfârşitului lumii. Strălucirea cerului şi a aştrilor cereşti are 
o forță primordială ce proiectează lumina spre a străbate istoria şi a ne fixa ochii conştiinţei 


frunzele viei » (Mt. 24, 29; Is. 34, 4); despre acestea: « Drepţii vor străluci precum soarele în Împărăţia lui 
Dumnezeu » (Mt. 13, 43).”, cf. Sf. loan Gură de Aur, Cateheze baptismale, trad. de Pr. Marcel Hancheş, Ed. 
„Oastea Domnului”, Sibiu, 2003, p. 58. 

Şi venind în zilele noastre, foarte asemănător se exprimă şi Sf. Iustin Popovici, când afirmă că, privind 
din Împărăţia lui Dumnezeu, din cer, nu se văd pe pământ „nici munţii, nici mările nici oraşele, nici zgârie- 
norii, ci omul. Pentru că sufletul omului creat după chipul lui Dumnezeu este ca un soare pe pământ. Şi fiecare 
dintre sorii aceştia este vizibil din cer. O, minune a iubirii lui Dumnezeu! Acest minuscul pământ, un astru 
dintre cele mai mici, să cuprindă milioane de sori! Sub veşmântul de trup pământesc al omului străluceşte 
soarele! Omul? Un mic dumnezeu în noroi.”, cf. Sf. Iustin Popovici, Omul şi Dumnezeu-Omul. Abisurile şi 
culmile filosofiei, Ed. Deisis, Sibiu, 1997, p. 110. 

169 Florin Faifer, loc. cit., p. 234. 

168 Opere, p. 107. 

1661 Idem, p. 14. 

16€? Ibidem. 

în veşnicie, acolo unde cascada timpului încetează să se mai reverse şi unde catapeteasma 
lumii în adânc s-au înnegrit / Ca şi frunzele de toamnă toate stelele-au pierit 155. 

De cele mai multe ori, direct sau indirect, în predici, cosmologia vizează eshatologia, 
pentru că venim din veşnicie (căci toate au preexistat la El şi în El) şi mergem în veşnicie. 
Atunci, la sfârşitul lumii, aştrii cereşti îşi vor fi făcut „datoria”, aceea de a fi semne şi 
luminători ai lumii şi, după cum poetic scria Miron Costin, Ceriul faptu de Dumnezeu cu 
putere mare, / Minunată zidire, şi el sfârşit are. / Şi voi, lumini de aur, soareli şi luna, / 
Întuneca-veţi lumini, veţi da gios cununa. / Voi stele iscusite, ceriului podoba, / Vă aşteaptă 
groaznică trâmbiţa şi doba. / În foc te vei schimosi, peminte cu apa (...)'5%. 

În Paremiile preste an, traducând din latină proorocia Sibilei Eritreia privind 
Judecata finală, după o versiune a lui Eusebiu de Cezareea, Dosoftei scria, de asemenea: 
Fugi-va soarelui raza şi a stelelor şireaguri, / A tot ceri lucă s-a rumpe, şi acea de aur lună 
1%5. În locul aştrilor, vor străluci Sfinţii ca soarele '%% şi cu atât mai mult, cu cât mai vârtos 
va străluci Soarele acesta al dreptății '%. 

Antim Ivireanul pare a ne atrage atenția şi asupra unui alt aspect: această lume 
materială este o lumină, este inundată de lumină, dinăuntrul şi din afara sa; cu atât mai mult 
lumea spirituală, este lumină, dacă ea este cu mult mai aproape de Dumnezeu, Cel ce e 
însuşi toată Lumina lumii. 

Prin predicile sale, el aduce în faţa ochilor noştri şi lumea nevăzută, care devine 
parcă mai reală vederii noastre spirituale („ochilor de gând”, cum ar spune el), decât cea 
imanentă, concretă. Predicatorul şi poetul Antim nu uită nici să scoată în evidenţă faptul că 
Dumnezeu a creat acest univers extraordinar, dar El cu adevărat, cu a Lui preaputernicie, 
(...) şi mai multe lumi decât aceasta ce lăcuim poate să zidească în mărime şi în meşterşug 
mai minunate, după cum scrie, în primul pasaj pe care l-am numit cosmogonic şi de la care 
am pornit întreagă această discuţie. 

Universul are amprenta unicităţii, dar nu şi a neputinței dumnezeieşti de a crea 
altceva şi mai minunat. Lumea aceasta nu reprezintă decât o picătură din puterea creatoare a 
lui Dumnezeu: „Şi căutaţi, fraților, de vedeţi cum zice şi Sfântul Ioan Zlatoust pentru această 
lume deşartă şi de nimic, că zice aşa: «Că toată lumea aceasta stă înaintea lui Dumnezeu, 
cum stă o picătură de ploae în straşina unii case»”1%%. 

Sau: „...cât de mare este mărimea lumii înaintea ochilor lui Dumnezeu frumos arată 
Augustin când spune: "Mai mică este întreaga lume în ochii lui Dumnezeu decât un strop de 
apă faţă de întreaga mare"”!5%. 





663 Sunt versurile binecunoscute din Scrisoarea I, de Mihai Eminescu, şi care parafrazează versetele 
scripturistice de la Isaia 34, 4, Matei, 24, 29 şi Apoc. 6,12-13. 

* Miron Costin, op. cit., vol. II, p. 116. 

665 Cf. Dosoftei, Opere, op. cit., p. 373 şi 480-481. 

666 Opere, p. 10. 

667 Ibidem. 

668 xi Învățăturile lui Neagoe Basarab către fiul său, Theodosie, op. cit., p. 233. 

“9 Dimitrie Cantemir, Divanul... op. cit., p. 317. 

Căci pe de altă parte, vedem că universul, oricât de luminos (iradiind de lumină) ar fi 
— şi oricâte universuri ar putea fi —, este cu mult mai puţin frumos, incomparabil, decât însăşi 
Lumina care l-a creat, încât, „deşi putem cunoaşte pe Dumnezeu prin analogie cu lucrurile 
create, această cunoaştere este incompletă întrucât Dumnezeu este mai presus de orice 
asemănare. El (Antim — n.n.) arată că nu există nimic în lumea aceasta care să se poată 
asemăna cu Dumnezeu. 

De aceea, în viziunea mitropolitului, cunoaşterea lui Dumnezeu prin iubire este 
superioară oricărui alt mod de cunoaştere”!%9; căci este un răspuns la dragostea cea 
fierbinte a lui Dumnezeu ce are cătră neamul omenesc, că pentru fierbinţeala dragostei 
aceştiia Ş-au schimbat faţa înaintea ucenicilor! 


măririi (...), întru care lumină toată făptura omenească, cea dinn afară, atâta s-au 


ŞI străluceşte întru Dânsul lumina aceia a 


schimbat, cât obrazul Lui străluciia ca soarele şi veșmintele Lui era albe ca zăpada. lar 
asămânarea aceasta o obrazului cu soarele şi a veşmintelor cu zăpada, nu doară pentru 
aceia să asămânează cum că nu ar fi strălucit obrazul Lui decât soarele, sau veşmintele Lui 
nu ar fi fost mai albe decât zăpada, ci pentru că aici, în lume, nu avem noi alt nimic mai 
strălucitor şi mai luminat decât soarele sau mai alb decât zăpada. (...) 

Și nu numai lumina aceasta străluciia în obrazul lui Hristos, ce şi o frumuseţe 
oarecare şi podoabă nespusă să arăta întru Dânsul, atâta cât de s-ar aduna într-un loc 
toată frumoseția şi toată podoaba şi cea pământească şi cea cerească, nici într-un chip n-ar 
putea ca să veselească ochii şi inimile celor ce ar privi spre dânsa, precum au veselit lumina 
aceia ochii ucenicilor lui Hristos. Şi această bucurie, preste fire a ucenicilor lui Hristos, nu 
din strălucirea luminii, ci mai mult din luminata f-umoseţe a Mântuitoriului să făcea...” 

Aceste mici fragmente vorbesc de la sine despre concepția lui Antim despre lume şi 
creație. El simte nevoia să descrie pe larg, să expună cu toată elocinţa de care e în stare 
adevărul în care credea cu putere. Acest ultim citat este o parafrază detaliată a unui singur 
verset, dar Antim nu îşi poate reţine căldura inimii şi nici dorinţa de a-i face pe oameni 
părtaşi la bucuria şi înţelegerea sa mistică. Din preaplinul experienţei sale spirituale, Antim 
exprimă atât cât îi permite limba pământească °”. 

Pentru el este valabil adevărul că „poezia este o formă necesară a expunerii lui 
Dumnezeu. Nu-L poţi expune pe Dumnezeu în cuvinte prea simple. Foloseşti lucruri mai 
adânci, metafore, imagini”, 

Motivul este că „autoreferința Divinității nu poate fi analizată de către inteligența 


umană”! şi „noi nu Îl putem reprezenta pe Dumnezeu altfel decât printr-un proces de 





67 Pr. Drd. Ion Popescu, art. cit., p. 111. 
Opere, p. 9. 
67 Idem., p. 10. 
673 
Idem, p. 56. 
674 Pr. Dumitru Stăniloae, în Riscul de a fi ortodox, interviuri realizate de Costion Nicolescu, Ed. 
Sofia, Bucureşti, 2002, p. 54. 
675 Solomon Marcus, Metafora, paradigmă comună ştiinţei şi religiei, în Ştiinţă şi religie, antagonism 





sau complementaritate?, Ed. XXI: Eonul dogmatic, Bucureşti, 2002, p. 240. 

mediere, o semioză, unde prezenţa metaforei este esenţială. Astfel, metaforele Divinităţii nu 
sunt o reprezentare a posteriori a lui Dumnezeu, ci singura modalitate de emergenţă a 
Dumnezeirii”!*'%. Aceste metafore nu sunt rodul fanteziei, ci descrieri cât mai apropriate ale 
unor realităţi spirituale. 

Pentru Antim Ivireanul Dumnezeu este lumină şi El în ceriu şade în scaunul slavei 


1577. însoţit fiind, de miliarde de lumini: Sfinţi şi Îngeri, 


1678 


Sale şi în cară de heruvimi 
întunerece şi mulțime de îngeri care strălucesc cu nemurirea '%, şi care-şi au lumina 
fiinţei şi a harului tot de la El. Astfel încât, chiar dacă soarele răsare şi apune, noi suntem 
înconjurați, priviţi şi luminaţi permanent de lumina harului Său, care nu apune niciodată. 

Mesajul lui Antim este că depinde de noi dacă vrem să devenim ferestre prin care El 
să pătrundă ca un soare în sufletele noastre sau vrem să ne opacizăm prin păcat. Un lucru e 
sigur: noi toţi stăm în mijlocul unei iradieri de lumină şi nimeni nu poate să se ascundă. 

Omul care se depărtează de Dumnezeu nu face decât să intre în eclipsă spirituală. 
Pentru acea parte dintre îngeri şi dintre oameni, care, conform voinţei libere cu care au fost 
înzestrați, aleg să nu graviteze în jurul Soarelui dreptăţii şi să nu se alăture în muzica sferelor 
îngereşti, care cântă în coruri ierarhice slavă lui Dumnezeu, pentru aceştia existenţa nu se 
curmă, dar ea, prin propria lor opţiune, este privată de lumina şi frumuseţea vieţii 
dumnezeieşti, separându-se de simfonia cosmică, şi devine întuneric, devine, lucru 
înfricoşător pentru conştiinţa creştină, iad. 

Unui exeget al operei antimiene, anumite pagini îi aduceau aminte de Dante şi 
considera că Antim "s-ar fi desfătat, desigur, citind terţinele Infernului"%! dantesc, însă 


acesta pierde din vedere faptul că "singurul teolog important pentru Dante: Dante însuşi" !%2 


şi că "Dante, ca poet, nu-şi punea problema mântuirii Beatricei"!S%%, pe când Antim îşi punea 
numai problema mântuirii semenilor săi. 

„„Grupate pe teme mari, peisajele agreate de Antim Ivireanul şi în descrierea cărora el 
se lasă răpit cu întreg sufletul, sunt cele ale cosmosului, ale mării (sub toate aspectele ei) şi 
ale iernii (cumplită). În toate regăsim o mişcare de flux-reflux (în care se oglindește, în 
ultimă instanţă, însăşi bătaia inimii acestui mare trăitor), care le dă o ritmicitate pulsatorie, 
prin mijlocul căreia li se conferă, parcă, viaţă, mişcare în jurul căreia par a se înscrie în 
orbite planetare Cantemir, Conta, Blaga şi care mişcare va apare a fi specifică stilului trăirii 
românești (dar şi Ortodoxiei noastre, în care valuri mereu noi au reintrodus isihasmul ritmat 





676 Idem, p. 244. 

67 Opere, p. 32. 

678 Idem, p. 4. 

6 Idem, p. 174. 

680 Însăşi ştiinţa modernă afirmă că lumea este în esența ei lumină, materia având la bază particule de 
fotoni, la nivel subatomic. 

681 Florin Faifer, loc. cit., p. 234. 

62 Harold Bloom, Canonul occidental. Cărțile şi şcoala epocilor, traducere de Diana Stanciu, 
postfață de Mihaela Anghelescu Irimia, Ed. Univers, București, 1998, p. 67. 

683 Idem, p. 79. 





381 


de o mişcare similară a repiraţiei). (...) Măreţ în descrieri, dar nu grandilocvent, el deschide 
calea unui Mihai Eminescu, căruia îi sugerează, credem a nu ne fi înşelat, mai multe idei 
importante”!6%%, 

Într-adevăr este minunată aprehensiunea că ritmul unduitor, deal-vale, al peisajului şi 
al vieţii în spaţiul mioritic, aşa cum îl sesiza Blaga, la care se adaugă motricitatea fux-reflux 
a mării care ne străjuieşte plaiurile, se contopeşte cu ritmul pulsatil al rugăciunii lui lisus, pe 
care o propovăduieşte Antim. Nevoitorii din toate veacurile şi trăitorii isihaşti au aflat în 
Țările Române un spaţiu foarte prielnic pentru săvârşirea desăvârşirii lor (ca să îl parafrazăm 
pe Noica), agreabil şi prin imprimarea unui ritm interior de către însuşi peisajul local. După 
Antim Ivireanul, un al doilea mare teolog şi cărturar isihast naturalizat, îndrăgostit de limba 
română şi de ţara noastră, va fi Sf. Paisie Velicikovski, care va genera impulsul renaşterii 
isihaste la noi şi în tot Răsăritul ortodox. 

Punem punct acestui periplu în simbolistica vastă a luminii, la Antim (neepuizată 
însă), şi în interpretarea tainei creaţiei 555, prin a arăta că el înţelege sensul omului ca fiind 
îndumnezeirea, adică îmbrăcarea în această lumină a lui Dumnezeu, în lumina harului, în 
lumina divină. 

Oamenii sunt creaţi pentru a năzui spre lumină, pentru a deveni ei înşişi nişte lumini, 
după chipul Său. Dar şi noi trebuie să conlucrăm cu Dumnezeu şi trebue să facem mintea 
noastră muntele Thavorului, ca să vie lumina adevărată să o vedem cu ochii cei de gând ai 
sufletului... 1955, 

Entuziasmul cu care Antim propovăduieşte vederea luminii dumnezeieşti şi iubirea 
sa pentru lumină, atât ca energie necreată a Duhului, cât şi ca energie creată, ca univers 
(cosmos, lume), dovedeşte, credem, fără echivoc, faptul că era isihast. Dar despre aceasta 


vom vorbi cu altă ocazie. 





1684 Mihai Rădulescu, op. cit., p. 40-41. 

1685 Un întuneric de nestrăbătut acoperă întreaga creaţie şi gândul omenesc nu poate în niciun chip să 
pătrundă în sensul ei fundamental, nici să înţeleagă de ce există lumea în acest fel şi în această formă. Numai 
luminată cu lumina Dumnezeului-Om Hristos, lumea ne deschide floarea fiinţei ei şi, în ea, şi sensul adevărat şi 
valoarea ei. De aceea Mântuitorul a zis despre Sine Însuşi: Eu sunt Lumina lumii (In. 8,12; 9,5). În Dumnezeul- 
Om Hristos şi în lumina Lui omul a deschis pentru prima dată ochii, a văzut lumina şi a înţeles adevăratul sens 
al lumii.”, cf. Sf. Iustin Popovici, op. cit, p. 124. 

1686 Opere, p. 82-83. Neagoe Basarab vorbea şi el despre vederea luminii dumnezeieşti, scriind fiului 
său, urmaşilor săi la tron şi boierilor, deci adresându-se nu unui mediu monahal, ca şi Antim, de altfel: „Fie-ţi 
drag a te ruga de-a pururea, şi ţi să va lumina inima şi va vedea pre Dumnezeu”, afirmând şi că „iaste trezvirea 
putere bunătăţilor”, cf. Învățăturile lui Neagoe Basarab către fiul său, Theodosie, op. cit., p. 223-224. 

III. 6. 1.7. „Lună tu, stăpân-a mării...” : Puncte de convergenţă între opera lui 
Antim Ivireanul şi cea a lui Mihai Eminescu. 
Motive şi viziuni comune sau similare. 


Motto: 


Între ziduri, printre arbori ce se scutură de floare, 
Cum revarsă luna plină liniştita ei splendoare! 


Cum inima-mi de-adânc o linişteşte... răsărirea stelei în tăcere. 


Mihail Eminescu, Scrisoarea I , Sonet 


În capitolele anterioare am avut de mai multe ori ocazia să atragem atenţia asupra 
unor motive sau imagini comune în opera lui Antim şi în cea a lui Mihai Eminescu. De 
altfel, credem că Eminescu a avut oportunitatea, cumva, să citească din omiliile lui Antim 
Ivireanul. Dorim în această secțiune a lucrării noastre să punem în lumină mai multe 
asemenea coincidenţe ideatice şi plastice între cei doi autori. 

Mihai Rădulescu a făcut deja o paralelă între „versurile de început ale lucrării 
Chipurile Vechiului şi Noului Testament: Făcut-au Domnul Dumnezeu toate din neființă / Şi 
în ființă le-au adus cu multă biruinţă” 1% şi versul eminescian La-nceput, pe când ființă nu 
era, nici neființă, din Scrisoarea I, ajungând la concluzia următoare: „Această antiteză, ca şi 
splendidul şi rarul neființă în sine” sunt „ale românei bisericeşti şi Antim Ivireanul le-a 
impus valoarea”1%8, 

E adevărat că neființă (chiar întunerecul nefiinţei) există şi în Istoria ieroglifică a lui 
Cantemir'S%, dar aceasta e o sursă improbabilă, întrucât manuscrisul a luat calea exilului 
împreună cu autorul şi nu a fost publicat la noi până în 1883. 

Suntem de acord cu această aserţiune, întrucât cunoaştem foarte bine felul în care 
Eminescu şi-a impropriat, în acelaşi mod, genunea lui Dosoftei şi suntem conştienţi şi de 
faptul că neființa şi genunea nu sunt, la origine, termeni poetici, ci concepte ortodoxe. 

Domnia sa a aflat în mai multe poeme eminesciene ipostaza lunii ca stăpână a mării, 
anume în Scrisoarea I (lună tu, stăpâna mării), Scrisoarea III (luna/ Doamna mărilor şi-a 
nopţii), Scrisoarea IV (al lunei disc, stăpânitor de ape), Horia (luna iese, mărilor regină)!” 


1687 Mihai Rădulescu, op. cit., p. 37. 

1688 Idem, p. 37-38. 

1689 Dimitrie Cantemir, Istoria ieroglifică, op. cit., p. 81. 
160 Cf, Mihai Rădulescu, op. cit., p. 36. 

şi a propus studierea atentă a manuscriselor pentru a se descoperi mai multe astfel de situaţii, 
în care expresii, reprezentând viziunea antimiană, se regăsesc în paginile marelui nostru poet 
romantic. 

Mai mult decât atât, autorul nostru a identificat în nuvela Sărmanul Dionis două 
fragmente în care fantezia reconfiguratoare de cosmosuri a călugărului Dan ar putea avea 
foarte bine, ca puncte de plecare, idei şi imagini din predicile lui Antim!%", considerând şi 
că acea cameră populată de „câteva sute de cărți vechi, multe greceşti, pline de învăţătură 
bizantină”, a personajului eminescian, în care recunoaştem un avatar literar al poetului 
însuşi, trebuie să ne conducă inevitabil la concluzia că, între sutele de lecturi din literatura 
noastră veche, ale lui Eminescu, trebuie să se fi regăsit cu necesitate şi scrierile lui 
Antim”. 

Şi noi înclinăm să credem — e chiar o certitudine pentru conştiinţa noastră — că 
Eminescu a cunoscut manuscrise sau copii ale omiliilor antimiene, întrucât coincidenţele 
sunt mult prea izbitoare. 

În cele ce urmează vom scoate în evidență multiple asemănări (pe care nu le 
considerăm aleatorii) între cugetarea antimiană şi cea eminesciană, ilustrate de exemple 
destul de numeroase şi de grăitoare, considerăm noi, din opera poetică a lui Eminescu. 
Astfel, în urma cercetărilor noastre, am descoperit similitudini concrete pe care le vom 
preciza în cele ce urmează. 

e Lumina lunii ca lumina soarelui: 

Iară luna argintie, ca un palid dulce soare (Memento mori), Nu credeţi cum că luna- 
i lună. Este / Fereastra cărei ziua-i zicem soare. (Demonism), ...pe când noaptea v-aprinde 
blându-i soare (Povestea magului călător în stele), ...al nopții alb soare de argint 
(Povestea), ...al nopții dulce soare (Călin Nebunul). 

e Metafora aştrilor adormiţi sau a lunei şi a stelelor ca nişte ochi ai cerului: 

Scânteie marea lină (...); din tainica pădure / Apare luna mare câmpiilor azure, / 
Împlându-le cu ochiul ei mândru, triumfal (Împărat şi proletar); Şi cuminţi frunzele toate îşi 
comunică misteruri, / Surâzând, clipind ascultă ochii de-aur de pe ceruri (Memento mori); 
Prin aerul de noapte, puternic, rece, des, / A lunei adormite pătrund razele rare (Andrei 
Mureşanu (Tablou dramatic într-un act)); ...stele de aur ce-şi închideau pleoapele spre a le 
deschide iar... (Sărmanul Dionis) — seamănă foarte mult cu antimianul cer cu ochii osteniţi 
şi cu stelele care îşi deschid tâmplele de argint — , Acum se-nchid a serei gene (Mureşanu); 
Tu, ce din ceriuri pe lume cazi / Lumină sfântă, / Precum pe-al mărei amar atlaz / O rază 
frântă, // Acum la nouri te depărtezi / Strălucitoare / Căci de acolo pe lumi veghezi / Cu ochi 
de soare. (Mureşanu (Tablou dramatic)); O, steauă iubită ... Un sfânt ochi de aur (Steaua 
vieţii). Analogia între ochi şi stele îşi are şi alte numeroase concretizări în metafora ochilor 
ca nişte „stele vinete”, regăsibilă adesea în toată opera eminesciană. 


161 Cf, Idem, p. 38-39. 
162 Cf. Idem, p. 36. 

e Cerul înstelat şi aştrii cereşti, ca reflexie a Împărăției Cerurilor: 

...lumina blândei lune (Lacul); Cerul stelele-şi arată, / Solii dulci ai lungii linişti. 
(Povestea teiului); ...stelele proroace (Scrisoarea IV); (Memento mori), Luna pe cer trece- 
aşa sfântă şi clară (Sara pe deal), Atunci printr-o geană de nouri, deschisă, / Din ochiu-i 
albastru se vede o stea / Ce-mi miruie fruntea c-o rază de vise / C-o rază de nea. (Steaua 
vieții); ...prorocitoarele stele, ...ale stelelor icoane; ...faţa sfântă a lunei pline/ Îşi ridică 
discul splendid în imperiul de lumine, Monastirea alb-a lunei sau monastirea lunei cu- 
argintoasă colonadă ; cuvioasele stele, ...a lor dulci şi moi icoane/ Împlu văile de lacrimi 
(Memento mori); ...a stelelor imperiu întins ca şi un cort — pentru că Dumnezeu este „Cel ce 
întinzi cerul ca un cort” (Ps. 103, 2) —, Dar ce e acea steauă? E-o candelă aprinsă şi O 
candelă a vieţii, cerul şi-nfloritu-i cort; Sunt scrieri streine / Gândite de Domnu-ntr-a 
sorilor nimb ; Şi stele în candeli dulci raze presară; Stelele sclipeau sfinte, (Povestea 
magului călător în stele), O stea în cer albastru / Ce-aruncă a ei icoană (Stam în fereastra 
susă);, ...a cerului stelele albe... vă vărsaţi icoanele voastre în Tibru (Murmură glasul 
mării), O stea din cer albastru / Trecu a ei icoană (Lectură); Şoptiri aeriane / Pătrund din 
mal în mal / Ș-a stelelor icoane / Pre fiecare val. (Din cerurile-albastre);, O stea, apoi iar 
una; pe ape diafane / Îşi limpezesc în tremur pe rând a lor icoane. (Sarmis); Când de pe 
ceruri stele sfinte / Pătrund în codru, bat în lac. (Dona Sol); duioasele icoane '® [ale 
stelelor]. 

e Analogia între cerul înstelat şi Raiul Sfinţilor şi al Îngerilor, precum şi 
arhitectura cerului ca o Biserică: 

„toți îngerii în cor, / Ce-ntoană tainic, dulce a sferelor cântare ... (La mormântul lui 
Aron Pumnul); lar catapeteasma lumii în adânc s-au înnegrit, / Ca şi frunzele de toamnă 
toate stelele-au pierit; (Scrisoarea I); În catapeteasma lumii soarele să-ngălbenească, / Ai 
pieirii palizi îngeri dintre flacăre să crească / Şi să rupă pânz-albastră pe-a cerimei întins 
cort. '5% (Memento mori); Muzica sferelor: Seraphi adoară / Inima lumilor ce-o înconjoară, 
/ Dictând în cântece de fericire / Stelelor tactul lor să le inspire (Ondina). 

e Imaginea lunii ca o regină, stăpână (alte versuri decât cele amintite deja mai 
sus); 

„„trece albă regina nopţii moartă (Melancolie); ...-n cer vezi luna trecând albă şi 
frumoasă,/ O regină jună, blondă şi cu braţe de argint (Memento mori), Când luna dintre 
nouri, crăiasa cea bălaie, / Se ridica prin codri (Codru şi salon), Regina albelor nopții 
regine (Ondină); ...şi luna ce visează / Trecând printre palate de nori — o-mpărăteasă 


163 Într-una din variantele poemului S-a dus amorul, cf. Mihai Eminescu, Opere III , ediţie critică 
îngrijită de Perpessicius, Fundaţia Regele Mihai I, Bucureşti, 1944, p. 29. 

164 A se observa viziunea lui Eminescu: el compară sfâşierea catapetesmei templului de la Ierusalim, 
de la moartea Domnului pe cruce, cu sfâşierea catapetesmei cerului de la sfârşitul lumii, când pânz-albastră a 
cerului ca un cort (Ps. 103, 2: "Cel ce întinzi cerul ca un cort") se va rupe. Şi astfel se va mărturisi moartea şi 
învierea Domnului la toată lumea. 

(Povestea); O insulă departe s-a fost ivind din valuri, / Părea că s-apropie mai mare, tot 
mai mare, / Sub blândul disc al lunii, stăpânitor de mare (Sarmis). 

e Îngerul ca o stea, care a vestit naşterea Mirelui lumii, care aduce veşti bune 
despre viitor (Antim spunea, citând din cartea lui Iov, că Îngerii sunt stele), precum şi 
aşteptarea tainică şi minunată în adâncul nopţii: 

Diamant topit în stea, / Doamnă peste stele, / Ce lumini în ţara mea / Cerul ţării 
mele .../ Îți cântăm bine-ai venit / Doamnă peste stele! // Împărați din Răsărit / Pe al lumei 
Mire / L-au cătat şi l-au găsit, / Când le-a dat de ştire / Dulcea stea de diamant, / Plină de 
iubire... (Povestea); lar marea-n mii de valuri (...) porneşte să-şi unească / Eterna-i 
neodihnă cu liniştea cerească. // Natura doarme dusă, tăriile în pace. / Din limpedea- 
nălțime pe-alocuri se desface / O stea, apoi iar una; pe ape diafane / Îşi limpezesc în tremur 
pe rând a lor icoane. / Tot mai adânc domneşte tăcerea înţeleaptă — / Se pare cum că 
noaptea minunea şi-o aşteaptă (Sarmis). 

e Despre lună, ca o umplere de raze: 

Luna e plină de raze (Memento mori). 

e Expresii care sugerează păstrarea caracterului auroral, virginal al creaţiei şi 
dorinţa de a o recepta ca pe un univers pur, abia născut, inocent: 

„„„ies stelele din strungă (Egipetul); (...) ...izvorul, prins de vrajă, / Răsărea, sunând 
din valuri (Povestea teiului); (...) ...răsare lumea, lună soare şi stihii... (...) colonii de lumi... 
în roiuri luminoase izvorând din infinit (Scrisoarea 1), Pân' ce izvorăsc din veacuri stele una 





câte una/ Şi din neguri, dintre codri, tremurând s-arată luna: / Doamna mărilor ş-a nopții... 
(Scrisoarea III); ...răsărirea stelei în tăcere (Sunt ani la mijloc...); (...) Apele plâng, clar 
izvorând din fântâne, (...) Stelele nasc umezi pe bolta senină (Sara pe deal); ...culmea dulcii 
muzice de sfere, / Ce-o aude cum se naşte din rotire şi cădere. (Scrisoarea V), ...stele 
izvorăsc pe ceriu, / Florile-izvorăsc pe plaiuri a lor viaţă de misteruri (Memento mori); Se 
nasc izvoare (Coborârea apelor); ...stelele prin ceaţă / Cu tainică dulceaţă / Pe ceruri 
izvorea. (Lectură); Deodată luna-ncepe din ape să răsaie ... (Sarmis). 

e Lumea ca un „pridvor” al Raiului, în care toate sunt sfinte, precum şi 
nostalgia refacerii, în interiorul acestui fericit paradis, a iubirii, după modelul perechii sfinte 
primordiale: 

„..lumina sfintei mări (Strigoii, Memento mori); teiul vechi şi sfânt (Povestea teiului); 
teiul sfânt (Mai am un singur dor); luna sfântă (Sara pe deal); noaptea sântă, râul sânt, 
insule sfinte, sălcii sfinte (Miradoniz); sfinte-izvoară, vis al mării sfinte, râul sânt, sfinte flori 
(Memento mori); codri sfinţi (Mureşanu); Este Ea. (...) E-o icoană de lumină. (Singurătate) 
— iubirea este visul de lumină, iar iubita, cea care o să-mi răsai ca o icoană (Atât de 
fragedă). Momentul „regăsirii” este ceasul sfânt în care ne-ntâlnirăm (Sonete), iubirea este 
foc sfânt care transfigurează lumea, iar femeia, candela care păstrează acest foc: Tu trebuia 
să te cuprinzi/ De acel farmec sfânt,/ Şi noaptea candelă s-aprinzi/ Iubirii pe pământ. (Pe 
lângă plopii fără soţ...). Iubita ca icoana iubirii cei eterne, este cea care poate face posibilă 
unitatea, comuniunea de iubire, care împlineşte fiinţa prin oglindire şi împărtăşire cu 

celălalt: Și viețile-amândoror  s-amestecă-n întreg,/ Când înţeles de tine, eu însumi mă- 
nțeleg (Nu mă-nțelegi). 
e Despre mare, ca metaforă a lumii zbuciumate: 

Aşa marinarii, pe mare îmblând, / Izbiţi de talazuri, furtune, / Izbiţi de orcanul 
gheţos şi urlând, / Speranţa îi face de uită de vânt, / Şi speră la timpuri mai bune. // Aşa 
virtuoşii murind nu disper, / Speranţa-a lor frunte-nsenină, / Speranţa cea dulce de plată în 
cer, / Şi face de uită de-a morţii dureri, / Pleoapele-n pace le-nchină. (Speranţa), Pe maluri 
zdrumicate de aiurirea mării / Cezaru-ncă veghează (...) // A popoarelor ecouri / Par 
glasuri ce îmbracă o lume de amar (Împărat şi proletar); În lumea-i noptoasă, în sânu-i de- 
amar al mărei turbate (Când marea...);, ...marea de amar (Memento mori), valul mărei- 
amar (Povestea magului călător în stele), Căci lumea e locaşul pătimirei:/ Un chin e valu-i, 
iară gândul spuma (Pe gânduri ziua), marea-amară (Coborârea apelor), Deşartă-mi viaţa 
semăna cu spuma (Uşoare sunt viețile multora...), Mijeşte orizontul cu raze depărtate, / lar 
marea-n mii de valuri a ei singurătate / Spre zarea-i luminoasă porneşte să-şi unească / 
Eterna-i neodihnă cu liniştea cerească. (Sarmis); ...să-mi răsai din marea de suferinți... 
(Gelozie); Şi ochiul tău întunecat / Atunci îl umple plânsul, / lar ale vieții valuri bat / 
Călătorind spre dânsul. (Dacă iubeşti fără să speri), Şi sufletu-ne-n tremur ca marea se 
aşterne, / Tăiat fiind de nava durerilor eterne; / Ca unde trecătoare a mării cei albastre, / 
Dorinţa noastră, spuma nimicniciei noastre (Preot şi filosof), Când marea îşi răstoarnă 
sufletul ei rebel / Şi printre stânci de piatră se scutură de spume / Se mişcă-nfuriată a 
valurilor lume... (Mureşanu); Crăiasă alegându-te / Îngenunchem rugându-te, / Înalţă-ne, 
ne mântuie / Din valul ce ne bântuie (...) O, maică prea curată, / Şi pururea fecioară, / 
Marie! (...) Rugămu-ne-ndurărilor, / Luceafărului mărilor,/ Ascultă-a noastre plângeri, / 
Regină peste îngeri ... (Rugăciune). 

e  lpostazierea iubitei în acelaşi fel în care este concepută icoana Maicii 
Domnului în Ortodoxie şi la Antim, pentru că prototipul femeii, pentru Eminescu, este 
Maica Domnului (Eminescu pune în cunoştinţă de cauză aceste cuvinte în gura personajului 
său, monahul Ieronim): 

...0 roză a lerihonului, a cărei frumuseţă nu se trece. (...) Trandafirii înfloresc pe 
fața ta... Tu, regină a sufletelor — nu eşti curată ca izvorul? Mlădioasă ca chiparosul? Dulce 
ca filomela? Tânără ca luna plină, etc. (Cezara). 

e Natura, cosmosul ca o carte de simboluri, o carte a înţelepciunii: 

Şi-n roată de foc galben stă faţa-i [a lunii] ca un semn (Împărat şi proletar); Râul 
sânt ni povesteşte cu-ale undelor lui gure (Memento mori); scrisul (al)_stelelor_de foc 
(Povestea magului călător în stele), Ar vrea să rătăcească (pe) câmpia înflorită, / Unde ale 
lui zile din visuri le-au ţesut; / Unde-nvăţa din râuri o viaţă liniştită, / Părând să n-aibă 











capăt, cum n-are început. // Mama-i ştia atâtea poveşti, pe câte fuse / Torsese în viaţă... deci 
ea l-a învăţat / Să tâlcuiască semne ş-a paserilor spuse / Şi murmura cuminte a râului curat. 





// În curgerea de ape, pe-a frunzelor sunare, / În dulcele "'miitul al paserilor grai, / În 











murmurul de viespii, ce-n mii de chilioare / Zidesc o mănăstire de ceară pentru trai, // De 

spânzură prin ramuri de sălcii argintoase / O-ntreagă-mpărăţie în cuib legănător, / A firii 
dulce limbă de el era-nţeleasă / Şi îl împlea de cântec, cum îl împlea de dor. (Codru şi 
salon); ...a_ naturii sfântă limbă (O,-nţelepciune, ai aripi de ceară!), Pe-a lor lume [a 





munţilor] ridicată peste nouri se deschide / Cartea cerului albastră cu mari litere-aurite, / 





Iară munții nalți şi negri, înţelepţi de bătrâneţe, / Ridic fruntea lor de piatră şi încep ca s-o 
înveţe. 1%; Cine filele albastre şi-nstelate le întoarce / La a Creaţiunii carte... cine firul 








lung îl toarce / Din fuiorul Veşniciei pân’ în ziua de apoi? (variantă a Scrisorii D'®®. Rosa 
del Conte vorbeşte despre „paginile înstelate... pe care poetul le vedea în picturile din 
bisericile Moldovei înfăşurate de mâna Arhanghelilor în scena judecății”. 

e Viziunea lumii, a omenirii, ca un pom uriaş, în care fiecare om e o mlădiţă (la 
Antim) sau o floare (la Eminescu) care trebuie să aducă roadele virtuţii pe acest pământ: 

În orice om o lume îşi face încercarea (...) // ...cum pomu-n înflorire / În orice 
floare-ncearcă întreagă a sa fire, / Ci-n calea de-a da roade cele mai multe mor. (Împărat şi 
proletar) ; Multe flori sunt, dar puține / Rod în lume o să poarte, / Toate bat la poarta vieţii, 
/ Dar se scutur multe moarte (Criticilor mei). 

e Omul ca chip al lui Dumnezeu, omul creator întru asemănarea cu Dumnezeu 
şi macrocosmos într-un microcosmos: 

Că-n lumea dinafară tu nu ai moştenire, / A pus în tine Domnul nemargini de 
gândire. (...) Pe creaţiuni bogate sufletul este domn; / În ocean de stele, prin sori, 
nemărginire, / El îmblă (...), [sufletul]  înăuntru-i este o lume-ntinsă mare (Povestea 
magului călător în stele), Cum universu-n stele iubeşte noaptea clară, / Cu toate-a mele 
gânduri astfel eu te-am iubit, / Când am plecat eu fruntea cu-a gândului povară / Pe sânu-ţi 
să se-nchidă de lume ostenit. // Simţii atunci puternic cum lumea toată-n mine / Se mişcă, 
cum se-ndoaie a mării ape-ntregi / Şi-n fruntea mea, oglindă a lumilor senine, / Aveam 
gândiri de preot şi-aveam puteri de regi. (Cum universu-n stele...). 

e Imaginea unui univers intim, fratern, a unui cosmos ca un cămin protector: 

Vino-n codrul la izvorul / Care tremură pe prund, / Unde prispa cea de brazde / 
Crengi plecate o ascund (Dorinţa); ...răsare luna, ca o vatră de jăratic, / Rumenind 
străvechii codrii... (Călin (file din poveste)), Şi stelele ce vecinic pe ceruri colindează 
(Strigoii), Lună, Soare şi Luceferi, / El [codrul] le poartă-n a lui herb; izvoare spun poveşti 
(Povestea codrului), Cum la vorbă mii de valuri stau cu stelele proroace (Scrisoarea IV); 
Alunece luna / Prin vârfuri lungi de brad. ; Luceferi, ce răsar / Din umbră de cetini, / 
Fiindu-mi prieteni... (Mai am un singur dor); al vremurilor vad (Egipetul, Memento mori); 
În turme călătoare / Trec nourii pe ceri (Din cerurile-albastre); lată lacul. Luna plină,/ 


15 Versurile ultime sunt preluate din: Ion Negoiţescu, Poezia lui Eminescu, ediţia a IV-a revăzută, 
Ed. Eminescu, Bucureşti, 1994, p. 94-95. 

1%% Cf. Rosa del Conte, Eminescu sau despre Absolut, ediţia a Il-a, îngrijire, traducere şi prefaţă 
Marian Papahagi, cuvânt înainte de Zoe Dumitrescu-Buşulenga, postfață de Mircea Eliade, cu un cuvânt pentru 
ediţia românească de Rosa del Conte, Ed. Dacia, Cluj-Napoca, 2003, p.110. 

167 Idem, p. 110-111. 

Poleindu-l îl străbate;/ El, aprins de-a ei lumină, / Simte-a lui singurătate.; Stele-n ceruri, 
stele-n valuri. ; luna... / Varsă apelor văpaie (Lasă-ţi lumea); poiene constelate; Şi oştiri de 
flori pe straturi par a fi stele topite; Într-a nopților grădine stele cresc în loc de flori 
(Memento mori); cerul şi-nfloritu-i cort; A stelelor ţară, stelnicul, marele plai, Deasupra 
vedea stele şi dedesuptu-i stele, / El zboară fără preget ca tunetul rănit; / În sus, în drepata,- 
n Stânga lanurile de stele / Dispar. (Povestea magului călător în stele); ...în senina şi 
albastra împărăție a cerului înfloreşte lumina [soarelui] ca o floare de foc (Geniu pustiu); 
Văd cerul lan albastru sădit cu grâu de stele, / El îmi arată planul adâncei întocmele / Cu 
care-şi mişcă sorii... (Andrei Mureşanu (Tablou dramatic într-un act));, Pe câmpiile albastre 
ale cerurilor tale / Stupi bătrâni trimiţi tu-n lume mândre colonii de stele / Ce roind în fluvii 
albe se-mprăştie-n infinit (...), Pe-ale cerurilor câmpuri, mâni albastre culeg miere / Pe 
câmpiile albastre ale cerurilor nalt (...); Stele-n ceruri, flori pe câmpuri, toate câte-s 
trecătoare / Sunt împinse spre pieire... (0 variantă a Scrisorii 1)'%%; În umede lanuri de- 
albastru ceresc, / Merg norii... (Ecò). 

Aceste ultime imagini ale soarelui ca o floare sau ale cerului înstelat ca o câmpie 
înflorită (sau ca lanuri de stele) pot fi împrumutate de la Sf. Vasile cel Mare, care, în 
Hexaemeron, comentariul său la cele şase zile ale creaţiei, spunea că, după ce Dumnezeu a 
umplut pământul de flori şi de pomi roditori, în ziua a patra a împodobit şi cerul cu florile 
stelelor, ale aştrilor cereşti. 

e  Plasticitatea gândirii: 

Timpul mort şi-ntinde trupul şi devine veşnicie (Scrisoarea I), ...al vremurilor vad 
(Egipetul, Memento mori), Sunt gândiri arhitectonici de-o grozavă măreție (...); Şi din sure 
văi de chaos colonii de lumi pierdute / (...) Cu-a lor roiuri luminoase (...); Înserează şi 
apune greul soare-n văi de mite (Memento mori); ...să-ntind privirea-mi, ca mâni fără de 
trup 1” (Când te-am văzut, Verena...); ale clipelor cadavre; al minţii scripet (Scrisoarea 
ID, al vieți-mi mintos Areopag (Feciorul de împărat fără stea), etc., etc. Astfel, regăsim la 
Eminescu o mare forță de plasticizare, de multe ori surprinzătoare, neaşteptată, o tendință 
perpetuă de a "întrupa" gândul, de a conferi forme concrete chiar şi celor mai abstracte 
noțiuni, apetenţă pe care însuşi poetul o recunoaşte, mărturisind că a încercat în lanțuri de 
imagini duiosul vis să-l ferec (Nu mă înţelegi). 

Considerăm că putea să-şi însuşească această dragoste pentru întruparea imagistică, 
pentru metafora alegorică care este capabilă să explice noţiuni abstracte sau realităţi 
spirituale inaccesibile ochiului uman, din chiar literatura noastră veche, despre ale cărei 
virtuţi în acest sens ne-am putut convinge şi urmărind capitolele anterioare despre Antim 


168 Cf, Rosa del Conte, op. cit, p. 109-110, 112. 

1%9 Acastă metaforă pe care noi am citat-o se regăseşte şi în poemul Gelozie, în care Eminescu 
versifică mai multe învățături ale Sfântului loan Gură de Aur şi din literatura monastică şi ascetică. Despre 
această metaforă a privirii „ca mâini fără de trup”, părintele Galeriu consideră că este o imagine impropriată de 
poet din opera Sfântului Vasile cel Mare. A se vedea: Pr. Prof. Dr. Constantin Galeriu, Chipul Mântuitorului 
Iisus Hristos în gândirea lui Mihai Eminescu, în rev. Studii Teologice, seria a Il-a, XLIII (1991), nr.1, p. 45-54. 

Ivireanul. Discuţia asupra acestui subiect ar putea fi mult mai generoasă, dar nu ne mai 
permitem un spaţiu întins, în această lucrare. 


Din nou despre lumina lunii ... 


Nenumărate sunt şi foarte bine cunoscute, în opera poetică a lui Eminescu, imaginile 
în care luna, soarele, luceferii şi toate stelele se oglindesc într-un mediu acvatic: în izvoare, 
lacuri, mări sau oceane iar apetenţa poetului pentru această imagistică se explică tot printr-o 
intimizare profundă a cosmosului, printr-o apropiere care este rodul unui sentiment 
conştientizat, iar nu al unei fantezii forţate. 

Lumina aştrilor aprinde conştiinţa, întinderile translucide ale gândirii. Mediul 
acvatic, cu o vastă ilustrare în paginile eminesciene, este de asemenea o alegorie a 
transparenţei conştiinţei şi cugetării umane, prin care pătrunde lumina, fapt pe care l-am 
sesizat anterior, într-un mod similar, şi la Antim. Am văzut atunci, că omul interior are 
nevoie de a se lăsa străluminat până în adâncurile fiinţei sale, de razele luminii dumnezeieşti. 
Lacul, care simte-a lui singurătate (Lasă-ţi lumea) în momentul iluminării de către razele 
lunii, are ca antecedent, în cugetarea creştină, momentul haric al conştientizării ontologiei 
proprii şi a adâncului decăderii, al depărtării de Dumnezeu şi de lumina Sa, din partea 
omului care s-a învrednicit să fie inundat de această lumină. 

După cum în viaţa creştinului, iubirea dumnezeiască face să răsară, din marea vieţii 
cea amară, prin scufundarea în botezul cel de-al doilea, al lacrimilor pocăinţei, fiinţa umană 
căzută, degradată de păcat, şi să i se deschidă Cerul Împărăției cu stelele vii ale Sfinţilor, la 
fel iubirea, dacă ar exista în viaţa poetului, ar împlea-a ta adâncime cu luceferi luminoşi 
(Scrisoarea V), prin renaşterea iubitei din ale vieţii valuri. 

Gândirea este un mediu reflexiv, care reflectă în sine şi în afară, razele emise de o 
sursă de lumină, această sursă fiind, adesea la Eminescu, luna şi aştrii cereşti, precum în 
acele versuri care ne trimit dintru început la Antim Ivireanul: Lună tu, stăpân-a mării, pe a 
lumii boltă luneci / Și gândirilor dând viaţă, suferinţele întuneci (Scrisoarea I). Lumina lunii 
aduce în ființă lumi ale gândirii (Căci în propria-ne lume ea deschide poarta-ntrării), dar şi 
lumea în sine, cu istoria sa (Ea din noaptea amintirii o vecie-ntreagă scoate / De dureri..., 
în „vecia de dureri” recunoscând viaţa şi istoria lumii), şi universul material: pământul cu 
pustiuri, codri, mări Şi țărmuri cu palate şi cetăţi. Ea este cea care animă creaţia şi gândirea 
umană, este o lumină gânditoare, a cărei gândire se plasticizează în creaţie. 

Întreaga creaţie are în adâncul fiinţei sale, ascunde în sine oglindirea acestei lumini: 
pustiurile scânteiază sub lumina ta fecioară (lumină feciorelnică, sfântă, curată), codrii 
ascund în umbră strălucire de izvoară, mişcarea mărilor devine mişcare a conștiinței 
singurătăţii sub imperiul acestei lumini — iar marea ştim că este un simbol alegoric al lumii 
(Peste câte mii de valuri stăpânirea ta străbate, / Când pluteşti pe mişcătoarea mărilor 

singurătate!) țărmurile, palatele şi cetăţile (adică societatea umană) sunt străbătute de-al 
tău farmec, casele au ferestre, precum şi frunţile au ferestrele raţiunii şi ale conştiinţei prin 
care această lumină pătrunde (Și în câte mii de case lin pătruns-ai prin fereşti / Câte frunți 
pline de gânduri, gânditoare le priveşti!). Nimic nu este opac înaintea ei! În unele variante 
ale poemului Mai am un singur dor, luna este numită chiar Atotştiutoarea. 

Prin urmare, avem o metaforă extinsă a unei lumi perfect translucide, a unui univers 
(macrocosmos şi microcosmos) transparent în faţa acestei lumini, pentru că el însuşi este 
plasticizarea gândirii ei creatoare. Acesta este sensul profund în care credem că putem să 
înţelegem versurile: Lună tu, stăpân-a mării, pe a lumii boltă luneci / Şi gândirilor dând 
viaţă, suferinţele întuneci. 

Viaţa lumii este vivificarea şi în-ființarea gândirii lui Dumnezeu, aducerea întru 
fiinţă a gândului Său din veşnicie: O, Adonai! Al cărui gând e lumea / Şi pentru care toate 
sunt de faţă (Fata-n grădina de aur). Poetul foloseşte numele rostibil al lui Dumnezeu, 
Adonai, care înseamnă Domnul (în comparaţie cu Iahve, pe care vechii evrei nu-l rosteau 
niciodată), întrucât Dumnezeu este Cel al cărui vecinic nume / De a-l rosti nu-i vrednic un 
muritor pe lume (Sarmis). În al doilea vers, Eminescu concentrează, exprimă sincopat un 
pasaj scriptural care zice: „Toate faptele oamenilor sunt de faţă înaintea Lui şi nimic nu se 
poate ascunde de la ochii Lui. Din veac în veac a privit şi nimic nu este străin înaintea Lui. 
(...) Căci toate sunt făcute cu un scop” (Sirah 39, 25-26). 

Universul întreg este acel /ogos cosmic plin de raționalitatea, de luminile raţiunilor 
dumnezeieşti sădite în el, şi care poate fi citit ca o carte de simboluri, fiind pentru om un 
adevărat manual al adevăratei ştiinţe şi înţelepciuni. Un astfel de cosmos transparent şi 
reflexiv, care este întruparea plastică a gândirii creatoare a lui Dumnezeu, adică a luminii 
dumnezeieşti veşnice, reprezintă tocmai învăţătura pe care am aflat-o în opera lui Antim 
Ivireanul şi care ilustrează punctul de vedere al Bisericii Ortodoxe, păstrat adânc în 
mentalitatea şi conştiinţa românească. 

Dacă facem o incursiune în ciclul Scrisorilor, am observa că luna are pretutindeni 
aceleaşi caracteristici, că ea apare ca simbolul unei Divinităţi care patronează gândirea, care 
animă cosmosul, inspiră şi luminează mintea umană ca să cugete cele pe care nu poate să le 
înţeleagă fără iluminare de sus. Este o deplină consonanţă între lumină şi puterea 
înţelepciunii, şi încă din poeziile de tinereţe apare această concepţie la Eminescu, conform 
căreia înțelepciunea este o stea ce nu apune (Epigonii). 

Astfel, bătrânul dascăl din Scrisoarea I, care încearcă să gândească începutul şi 
sfârşitul lumii, închipuindu-şi în minte cosmogonia şi eshatologia, îşi are izvorul raţiunii şi 
vivacitatea cugetării, după cum lasă Eminescu să se înţeleagă, din faptul de a-i sta alături 
această lumină, care a sădit în el seminţele gândirii şi dorinţa de cunoaştere şi care îl 
priveghează discret, chiar fără ca el să o ştie (o ştie numai poetul): Pe când luna străluceşte 
peste-a tomurilor bracuri,/ Într-o clipă-l poartă gândul îndărăt cu mii de veacuri. 

La fel, în Scrisoarea III, omul politic vizionar, este, ca şi dascălul de care am vorbit, 
însuflețit de aceeaşi lumină. Mai întâi Baiazid cuceritorul este inspirat de un vis profetic în 

care luna lunecă şi se coboară / Şi s-apropie de dânsul preschimbată în fecioară. lar după 
confruntarea de la Rovine, lumina soarelui în asfinţit este nimb de biruinţă pe creştetul ţării 
ŞI fulger lung încremenit la hotarele ei, apărate de Dumnezeu pentru credinţa sa cea 
adevărată. În timp ce fiul lui Mircea, simbolizând viitorul ţării, scrie o scrisoare de dragoste 
sub auspiciile luminii izvorâtoare a aştrilor cereşti: Pân’ ce izvorăsc din veacuri stele una 
câte una / Şi din neguri, dintre codri, tremurând s-arată luna: / Doamna mărilor ş-a 
nopții... 

În Scrisoarea IV, aceeaşi lumină de lună străjuieşte povestea de dragoste: Luna 
tremură pe codri, se aprinde, se măreşte (...). Codrul pare tot mai mare, parcă vine mai 
aproape / Dimpreună cu al lunei disc, stăpânitor de ape. Asemenea şi în Scrisoarea V, unde 
luna este scut de aur, al gândurilor şi al năzuinţelor de împlinire a iubirii. Aidoma, în 
poemul Eco, se spune că luna-i a cerului scut argintos / Şi stele păzesc în tărie. 

Şi tot în Scrisoarea IV, există două versuri care ne indică prezenţa lunii în 
vecinătatea izvorârii unei lumi a gândirii, cea a poetului însuşi, chiar dacă în contextul 
negativ al criticilor adresate contemporaneităţii: Ce? Când luna se strecoară printre nouri, 
prin pustii, / Tu cu lumea ta de gânduri după ea [femeia frivolă] să te ații? 

Numai în Scrisoarea II nu întâlnim aceste semnificaţii, ea punând în scenă problema 
lui a fi sau a nu fi poet, laolaltă cu motivațiile pentru care poetul lumii moderne ar mai trebui 
să încerce a turna în formă nouă limba veche şi-nţeleaptă, pentru un auditoriu contemporan 
surd la glasul frământărilor interioare. 

Considerăm că există, în Scrisoarea I, asemănări, dar şi distincţie şi divergențe între 
cele două minţi, cea a poetului şi cea filosofic-matematică a savantului/ dascălului care 
propune o variantă proprie cosmogonică şi eshatologică pentru a explica tainele universului, 
savant care seamănă, până la un punct, cu maestrul Ruben din Sărmanul Dionis, cel puţin 
prin obsesia numărului magic. Eminescu însuşi, în alte variante manuscrise ale poemului, l-a 
individualizat sub chipul unui jidov sau l-a identificat cu Kant. 

În Scrisoarea II îl numeşte „astronom” (Parcă-l văd pe astronomul cu al negurii 
repaos, / Cum uşor, ca din cutie, scoate lumile din chaos ...). Sensul lui astronom, în limba 
veche, era de cititor în stele, înţelept, mag, vrăjitor şi filosof. Şi acest astronom este în mod 
evident o persoană distinctă de cea a poetului, dar față de care el are o anumită reverență, ca 
pentru un maestru sau un învăţător într-o anumită măsură. lar în Memento mori, cel care 
gândeşte, într-un mod similar, asupra tainelor universale este Pitagora, cugetătorul palid cu 
gândirea în doliu, al civilizaţiei eline, care în zadar el grămădeşte lumea într-un singur 
semn; / Acel semn ce îl propagă el în taină nu îl crede. 

Eminescu pune aşadar, pe seama dascălului din Scrisoarea I, o viziune religioasă 
sincretistă sau o concepţie creştină alterată, edulcorată, în care sunt amalgamate învățături 
ortodoxe cu idei străine creştinismului. Creştină este crearea lumii din nimic şi existenţa 
unui moment de la care a început lumea şi timpul, acel /a-nceput care este esențialmente 
biblic şi monoteist. Aşadar materia nu e eternă, ca în filosofie. La început, ființă nu era, nici 


poe 


neființă: nu era „fiinţă”, nimic creat, dar nici „nefiinţă” nu era, adică un „nimic” absolut, o 

inexistență totală. Ceva sau Cineva era totuşi şi Acesta este numit prin câteva sintagme: 
pătruns de sine însuşi odihnea cel nepătruns ; în sine împăcată stăpânea eterna pace, şi, mai 
ales, un dor nemărginit, care atrage întreaga lume întru fiinţă, o aduce la existenţă pe cărări 
necunoscute, adică în mod neştiut şi neînțeles de raţiunea umană interogativă. 

Deşi dascălul filosof nu vorbeşte limpede de un Dumnezeu sau Zeu Creator a toate, 
sintagmele acestea denumesc Dumnezeirea, pe Acel Cineva care a fost la început, ca fiind 
Pace, Odihnă, Fiinţă absolută şi absolut desăvârşită, care Îşi este suficientă Sieşi, dar care nu 
poate fi impersonală pentru că este Iubire, este Dor de a crea lumea. Adică tocmai 
Dumnezeul creştin, Care a creat lumea din nimic, doar din iubirea Sa nemărginită care a 
dorit din veşnicie şi a gândit ca să existe lumea. 

Însă conceperea raţionalistă a unui punct din care a început lumea nu aparţine 
viziunii creştine, chiar dacă am subînţelege acel punct virtual ca fiind creat de Dumnezeu. E 
o idee necreştină, dar oarecum încreştinată prin aşezarea ei în context creaţionist, după cum 
în concepția eshatologică a dascălului, ideea întoarcerii universului în neființă e o teologie 
străină creştinismului, dar introdusă într-o viziune preponderent ortodoxă, în care se prezintă 
stingerea aştrilor cereşti de pe catapeteasma lumii, parafrazându-se profeţiile scripturale 
despre Apocalipsă (Is. 34, 4; Ioil 2, 10; 3,4; Mt. 24, 29; Apoc. 6, 12-13; 21, 23; 22, 5). 

Şi nu este nimic surprinzător în faptul de a înţelege drept gândiri distincte (deşi nu în 
totalitate) cele două concepţii, a dascălului şi a poetului însuşi, din câteva motive. Primul 
este acela că avem o dovadă a contradicţiei în chiar felul în care poetul consideră vanitoasă 
gândirea dascălului despre posteritatea sa glorioasă. Al doilea motiv ne este oferit de 
regăsirea aceloraşi antiteze, specifice lui Eminescu, în poeme precum Scrisorile, Luceafărul, 
Împărat şi proletar, Memento mori, ciclul de trei poeme intitulate Mureşanu, poeziile 
Sarmis şi Gemenii, în care poetul pune în scenă mai multe voci sau măşti ale gândirii, el 
însuşi înțelegând poezia într-un mod shakespeareian, ca dramatizare, ca voluptos joc cu 
icoane |=simboluri, chipuri, măşti] şi cu glasuri tremurate (Epigonii). Gândirea poetului 
este până la urmă cea din fundal, cea care nu iese în evidenţă prea uşor, care nu se face 
vizibilă într-o polemică, ci care se ascunde în limbaj şi în metafore — ca şi la Antim — după 
cum înţelepciunea adevărată stă ascunsă în a naturii sfântă limbă (O,-nţelepciune, ai aripi 
de ceară!), în cartea cosmosului. 

Un al treilea motiv şi cel mai puternic este acela că, dacă nu se poate afirma o 
identitate între poet şi bătrânul filosof din Scrisoarea I, în schimb, această identitate se poate 
stabili cu certitudine între Eminescu şi dacul din Rugăciunea unui dac. lar deosebirile între 
cele două viziuni asupra genezei cosmice, din Scrisoarea I şi din Rugăciunea unui dac sunt 
destul de mari şi de evidente. Căci, dacă se poate afla totuşi o similitudine între imaginile şi 
expresiile care vorbesc despre absenţa oricărei existenţe create, mai înainte de a veni întru 
ființă lumea, discrepanţa conceptuală dintre cele două poeme este apoi vizibilă în felul în 
care ia ființă lumea. 

Dascălul gândeşte filosofic un punct în care îşi are universul începutul, în timp ce 
dacul crede într-un Zeu Creator a toate, care din noian de ape puteri au dat scânteii, ceea 

este o aluzie la Fac. 1, 1-3: „La început a făcut Dumnezeu cerul şi pământul. Şi pământul 
era netocmit şi gol. Întuneric era deasupra adâncului și Duhul lui Dumnezeu Se purta pe 
deasupra apelor. Şi a zis Dumnezeu: « Să fie lumină! » Şi a fost lumină”!"%. Iar versurile 
care urmează ne încredinţează şi mai mult în ceea ce priveşte raportarea lui Eminescu la 
Dumnezeul biblic şi la Hristosul evanghelic, întrucât exprimarea este biblico-liturgică şi 
pascală: El este-al omenimei izvor de mântuire: / Sus inimile voastre! Cântare aduceți-i, / El 
este moartea morții şi învierea vieții! // Şi el îmi dete ochii să văd lumina zilei, / Şi inima-mi 
împlut-au cu farmecele milei, / În vuietul de vânturi auzit-am al lui mers / Şi-n glas purtat de 
cântec simţii duiosu-i viers Ei 

Aşa încât, putem să vorbim în Scrisoarea I, de două viziuni asupra naşterii cosmice 
sau de două cosmogeneze, în loc de una singură. Acolo unde există polemică între măştile 
gândirii, Eminescu este întotdeauna cel ascuns în frunzişul metaforelor, iar nu unul din 
personaje. El nu este nici împăratul, nici proletarul, nici filosoful mag: toți aceştia sunt în 
istorie, profund implicaţi în desfăşurarea ei sau vor să fie scrişi în memoria umanităţii, pe 
când Eminescu se sustrage învolburării pătimaşe a istoriei şi nu pune preţ nici pe nemurirea 
iluzorie în memoria omenirii. 

Cugetarea asupra naşterii universului şi a sensului creaţiei începe încă de la primul 
vers, de acolo de unde cu gene ostenite sara suflu-n lumânare şi timpul se opreşte în loc, 
căci doar ceasornicul străbate lung-a timpului cărare. 

Ceasornicul măsoară curgerea timpului mai departe, în timp ce poetul se întoarce 
înapoi cu gândul, către începuturile lumii, privegheat şi inspirat fiind de lumina lunii, care în 
propria-ne lume, a gândurilor noastre, ea deschide poarta-ntrării... după stinsul lumânării. 
Aşadar contemplarea şi cugetarea asupra cosmogenezei şi a sensului lumii nu începe odată 
cu intrarea în scenă a bătrânului dascăl, ci cu însuşi primul vers al poemului şi se adânceşte 
în acele versuri în care lumina lunii infuzează întreg universul (logosul cosmic), ca şi 





17% Stim că versurile din debutul poemului sunt inspirate din Rig-Veda, dar poate că Eminescu a 


îndrăgit exprimarea vedică tocmai pentru detalierea poetică a momentului creaţiei, prezentat oarecum mai 
lapidar de Sfântul Moise în Geneză, pentru înțelesurile monoteist-creaţioniste şi coincidenţa lor cu învăţăturile 
scripturale. De altfel, Eminescu nu a copiat, ci a prelucrat versurile din vedicul Imn al Creaţiunii. Monoteismul 
a fost religia primară a umanităţii — inclusiv în viziunea ultimelor studii ştiinţifice în domeniu. 

170! Sus inimile voastre este o parafrază a unei expresii pe care o rostește preotul la Sf. Liturghie: Sus 
să avem inimile ! şi la care poporul răspunde: Avem către Domnul. În timp ce cântare aduceţi-i este tot o 
parafrază, a unor îndemnuri scripturale de acest fel, dar care sunt transpuse şi în cultul ortodox şi pot fi întâlnite 
în Canonul Învierii de la Utrenia din noaptea Paştelui: „Ziua Învierii, să ne luminăm! Paştile Domnului, 
Paştile! Că din moarte la viaţă şi de pe pământ la cer, Hristos-Dumnezeu ne-a trecut pe noi, cei ce cântăm 
cântare de biruinţă” (Irmosul, Cântarea 1), „Să ne curățim simţirile şi să vedem pe Hristos strălucind cu 
neapropiata lumină a Învierii. Şi, cântându-l cântare de biruinţă, luminat să-L auzim zicând. Bucuraţi-vă!” 
(Cântarea 1); „Să mergem dis-de-dimineaţă şi, în loc de mir, cântare să aducem Stăpânului; şi să vedem pe 
Hristos, Soarele dreptăţii, tuturor viaţa răsărind.” (Cântarea 5), cf. *** Penticostar, op. cit., p. 16-17. Cât 











despre sintagmele El este-al omenimei izvor de mântuire şi El este moartea morții şi învierea vieţii, credem că 
este de prisos să mai încercăm să demonstrăm că ele se referă la Hristos cel mort şi înviat pentru mântuirea 
întregii lumi. 

gândirea umană. Înaintea dascălului, poetul mai întâi se întoarce îndărăt cu mii de veacuri, 
contemplativ, deşi nu ne dezvăluie aceasta în mod declarativ, neechivoc. 

Şi tocmai în cadrul acestei cugetări a poetului despre originile şi soarta lumii este 
integrată şi reflecția lui cu privire la soarta dascălului. Dascălul, care gândeşte el însuşi la 
tainele cosmogenezei şi eshatologiei, este la rândul său cugetar de cineva care îl întrece în 
profunzimea gândirii şi acesta este poetul. Percepem aşadar prezenţa unei ierarhii a 
gândirilor, născute, inspirate şi conduse de Gândirea care le-a adus întru fiinţă pe toate. 

Superioritatea cugetării poetului nu este o afirmaţie de sine vanitoasă, egoistă, care 
încearcă să se monumentalizeze în memoria umanităţii — de aceea nici nu îşi prezintă, în 
mod polemic, o cosmogeneză proprie sau un sistem filosofic personal — ci această 
superioritate constă în felul în care el se integrează gândirii arhaice româneşti. Eminescu nu 
scrie o carte de înţelepciune omenească, nu se propune ca gnostic, cunoscător, ca filosof cu 
viziune personală asupra tainelor lumii, căci În zădar ne batem capul, triste firi vizionare, / 
Să citim din cartea lumei semne ce noi nu le-am scris, / Potrivim şirul de gânduri pe-o 





sistemă oarecare...(La moartea lui Neamţu). Contemplativ în faţa „corolei de minuni a 
lumii”, el se aşază liniştit, ca să fie redat sie însuşi, în matca cugetării arhaice ortodoxe, 
întemeiată pe Scriptură şi pe scriptura cosmică, ambele scrise de acelaşi Logos şi tâlcuite în 
Biserica neamului său de veacuri. 

Aşa cum Antim încifra viziunea sa teologică în expresii splendid concentrate, într-o 
vorbire care părea (sau pare minţii noastre nefamiliarizate cu acest limbaj) că face referire 
doar la estetica universală, la fel procedează şi Eminescu, în versuri emblematice, ascunzând 
sub zălogul metaforelor, comoara unei înţelegeri vizionare mult mai profunde, care se citeşte 
din biblia cosmică, pe care însăşi lectura cosmică o oferă, când oamenii se lovesc, la nivel 
raţionalist, de impasul unor incertitudini majore. Nu este în aceasta nicio contradicţie cu 
viziunea creştină, întrucât însuşi Sfântul Pavel spune: „Cele nevăzute ale Lui se văd de la 
facerea lumii, înţelegându-se din făpturi [din cele create — n.n.], adică veşnica Lui putere şi 
dumnezeire” (Rom. 1, 20). 

Luna apare, aşadar, în viziunea (absconsă) a poetului, ca o fereastră hermeneutică, ca 
simbol al luminii dumnezeieşti care aduce la viaţă tot ce există şi care însufleţeşte gândirea 
şi inspiraţia: Căci în propria-ne lume ea deschide poarta-ntrării / Şi ridică mii de umbre 
după stinsul lumânării... În poezia Mureşanu, luna este invocată astfel: Apari, tu, lună-n cer 
/ Şi fă din vis viaţă, din umbre adevăr! 

Cele gândite cu gândul — ca să spunem aşa — sunt „umbre”, pentru că esenţial este 
gândul creator. Dacă gândurile noastre, ca progenituri ale minţii noastre, sunt umbre în 
comparaţie cu ființa umană care le naşte, cu atât mai mult, în faţa gândului primordial divin, 
cele create de El par umbre, pălesc, pentru că ele îşi au puterea şi fiinţa din acel gând al Său. 

Intrând prin fereşti şi luminând în case şi în gândurile oamenilor, lumina lunii este ea 
însăşi o fereastră simbolică, un ochi prin care Dumnezeu priveşte, luminează şi înţelepţeşte 
lumea, în noaptea acestei vieţi şi a neştiinţei. Această lumină a lunii are calitatea de a 
pătrunde în case şi în gânduri (Şi în câte mii de case lin pătruns-ai prin fereşti/ Câte frunţi 

pline de gânduri, gânditoare le priveşti), valenţe comune cu ale Luceafărului, care pătrunde- 
n casă şi în gând. În alte poezii, casă are înţelesul neechivoc de „casă a sufletului”, precum 
în poemul Gelozie. 

Într-un alt poem, intitulat Rugăciune, Maica Domnului este Luceafărul mărilor, 
căreia ne rugăm să ne înalțe şi să ne mântuie din valul ce ne bântuie. lar în Povestea apare 
Îngerul păzitor al României ca o stea regală, un înger drag (precum Îngerul care-a apărut 
celor trei Împărați din Răsărit sub formă de stea), trimis de Domnul Lumei la Domnul unei 
țări, la Ştefan cel Mare, să-i binevestească viitorul fericit al României, pe care îl ţine ca un 
testament deschis, scris cu grai de foc. Acest Înger al României este ca Spiritul Genezei de 
fericiri eterne. Interpretarea prezenţei aştrilor cereşti în poezia eminesciană ne conduce 
aşadar, foarte adesea şi fără dubii la sensurile antimiene şi tradiționale din literatura veche. 

Lumina lunii află pretutindeni un mediu reflector-reflexiv. Ea este, după cum am 
arătat, reflectată de singurătatea mişcătoare a mărilor, de strălucirea izvoarelor ascunse în 
umbra codrilor, de scânteierea pustiurilor, dar şi de frunți pline de gânduri, pe care 
gânditoare le priveşti, împrumutându-le propria sa reflexivitate, lumina cunoștinței. 

Această dublă reflexie a luminii de lună demonstrează existenţa unei duble rațiuni, 
umană şi cosmică, în stare să o recepteze, precum şi o interpenetrare, o comunicare a 
conştiinţei umane cu logosul cosmic. Adică tocmai ceea ce Dumitru Stăniloae (am văzut 
într-un capitol anterior), chintesenţiind cugetarea patristică ortodoxă dintotdeauna, a numit 
crearea lumii de către Dumnezeu pe măsura conştiinţei şi a raţiunii umane. În acelaşi sens, 
Rosa del Conte remarca faptul că versul Câte frunți pline de gânduri, gânditoare, le priveşti 
„realizează, între omenirea ce meditează la destinul său şi gânditoarea lună, acel raport de 
afinitate, acea atmosferă de secretă corespondenţă, pe care le invoca adresarea inițială lună 
tu, stăpân-a mării”. 

Prin proprietăţile amintite, lumina lunii din contextul liric eminescian se apropie 
foarte mult de accepțiunea sa ca simbol al luminii dumnezeieşti sau al Sfinţilor, pe care o are 
la Antim şi în literatura noastră religioasă veche. De altfel, Antim vorbeşte la un moment dat 
despre luna plină care, fiind fiind curată şi nevinovată, luminează şi călătoreşte călătoriia 
ei, făr’ de zăticneală 1%. Epitetele curată şi nevinovată, această portretizare, caracteristică 
literaturii vechi, poate fi uşor susceptibilă de a-i fi impus lui Eminescu o viziune cosmică 
similară, având în vedere numeroasele adjective şi epitete din poezia sa, care se înscriu în 
aceeaşi sferă semantică a purității. Mergând pe firul indicat de Antim, se pot descoperi surse 
şi mai vechi, căci, spre exemplu, comentariile la Facere ale Sfântului Simeon Metrafrastul 
denumesc luminătorul nocturn, în faza lui plină, ca luna diafană şi curată Wos 

Lumina lunii străbate şi infuzează întreg universul (logosul cosmic) şi mediul uman 
reflexiv (logosul uman), pentru că ea este simbolul luminii veşnice şi necreate a Logosului 
dumnezeiesc, Înţelepciunea ipostatică care a creat lumea. 


1702 Rosa del Conte, op. cit., p. 124. 
17% Opere, p. 62. 
1704 Traducerea aparţine părintelui Marcel Hancheş. 


396 


Spre această interpretare ne îndreptă şi alte versuri ale Scrisoarea I, acolo unde 
gândirea dascălului încetează şi începe cea a poetului, şi care sugerează faptul că întreaga 
creaţie este adusă la viaţă şi susținută întru fiinţă de o rază a luminii divine, sinonimă în plan 
metaforic şi simbolic cu raza lunii: Precum pulberea se joacă în imperiul unei raze, / Mii de 
fire viorie ce cu raza încetează, / Astfel, într-a veciniciei noapte pururea adâncă, / Avem 
clipa, avem raza, care tot mai ţine încă.../ Cum s-o stinge, totul piere, ca o umbră-n 
întuneric, / Căci e vis al nefiinţei universul cel himeric...// Și pe toți ce-n astă lume sunt 
supuşi puterii sorții / Deopotrivă-i stăpâneşte raza ta şi geniul morţii! 

Universul în întregimea sa este creaţia acestei raze, care poate fi înţeleasă în sensul 
în care Sfinţii Părinţi şi teologia Bisericii vorbesc despre creaţia universală ca ilustrând doar 
o picătură, doar o rază din puterea creatoare a lui Dumnezeu, precizare pe care a făcut-o şi 
Antim Ivireanul şi pe care noi am menţionat-o la vremea potrivită. În literatura patristică 
ortodoxă şi isihastă se vorbeşte, de asemenea, foarte adesea despre razele luminii 
dumnezeieşti, razele energiilor dumnezeieşti necreate, care infuzează cosmosul şi îl susţin 
întru fiinţă, îl umplu de har şi care îndumnezeiesc omul. 

Rosa del Conte precizează, în această direcție a exegezei noastre, ceva esenţial 
pentru noi: „Desigur, nu este puţin ceea ce datorează gândirii occidentale cultura lui 
Eminescu, dar cuvântul liric în care se transfigurează lumea lui este scos din izvoarele 
tradiției autohtone. Până şi temele care par luate cu împrumut din romantismul european 
(...) îşi împlântă rădăcina în humusul creştinismului primitiv [primar — n.n.], se încadrează 
în climatul... Patristicii răsăritene”!/%. 

Universul, care a fost zidit de Dumnezeu din nimic, ex nihilo, nu are aşadar, în afară 
de raza luminii dumnezeieşti, niciun alt punct de susţinere întru fiinţă, fiind umbră şi vis al 
nefiinţei, pentru că înainte de a fi adus întru fiinţă, el a fost „nefiinţă” (viaţa omului şi a lumii 
este „umbră şi vis”, cum spun adesea şi Psaltirea şi Ecclesiastul, dar şi slujba ortodoxă a 
înmormântării, pe care Eminescu o şi citează în Strigoii), înconjurat de „întunericul” 
veşniciei, de veşnicia pe care creatura, chiar şi rațională, nu o poate cuprinde şi înţelege cu 
de la sine putere. Un alt poem, conceput cam în aceeaşi perioadă cu Scrisoarea I, cu care 
interferează adesea ideatic, se exprimă încă şi mai evident în privinţa acestei raze a luminii 
dumnezeieşti creatoare: Pe când tot ce aleargă şi-n şiruri se aşterne / Repaosă în raza 
gândirii cei eterne (Ca o făclie...). Această gândire eternă a conceput din veşnicie planul 
adâncei întocmele (Mureşanu) a lumii — expresie remarcată şi de Zoe Dumitrescu- 
Buşulenga. 

Jon Negoiţescu observa că, lui Eminescu, „istoria îi apare ca desfăşurarea unei 
gândiri. Dar cine anume gândeşte cosmosul şi istoria, dându-le astfel ființă, rămâne uneori 


1705 Rosa del Conte, op. cit., p. 28. Autoarea defineşte „climatul Patristicii răsăritene” ca fiind 
„neoplatonic”, lucru cu care nu putem fi de acord, din motive care presupun o disertaţie amplă pentru a fi 
expuse, ceea ce nu putem face aici. Aşadar am ocolit cuvântul „neoplatonic”, ca o coordonată subiectivistă şi 
catolicizantă a concepţiei autoarei despre Patristica ortodoxă. 

1706 
cam obscur...” 


se spune foarte limpede că Dumnezeu este: Tu, ce scrii mai dinainte a istoriei gândire. 


— obscuritate explicată, însă, de Eminescu însuşi, în Memento mori, unde 


Poetul refuză oamenilor capacitatea de a putea spune ceva cu adevărat despre Dumnezeu 
(fapt ce are tangenţă, într-o anumită măsură, cu teologia creştină apofatică), deşi El a pus în 
om nemargini de gândire (Povestea magului călător în stele). 

Şi tot în Memento mori, Eminescu ne precizează: Sori se sting şi cad în chaos mari 
sisteme planetare, / Dar a omului gândire să le măsure e-n stare..., pentru că e în om 


1707 v 
» vor să fie un 


nemărginire. În conceptia lui, „geniile..., gândind-o, oglindesc lumea 
mediu în stare să reflecteze gândirea creatoare dumnezeiască. Apetența extraordinară a lui 
Eminescu de a conferi o mare vigoare plastică imaginilor, vine din credința sa intimă că a 
crea înseamnă pentru om a-şi exersa asemănarea cu Dumnezeu, a face să se întrupeze 
gândul tău, întrucât şi Dumnezeu creează în acelaşi fel, prin întruparea gândului Său. El era 
convins că, aşa după cum Dumnezeu cuprinde cu viaţa lui cerească / Lumi, stele, timp şi 
spațiu ş-atomul nezărit, / (...) Astfel tu vei fi mare ca gândul tău întins (Povestea magului 
călător în stele). 

Reflexivitatea umană, ca şi reflexia cosmică (acel logos alogos) oglindesc gândirea 
dumnezeiască. Cerul întreg, cu aştrii săi luminoşi, se reflectă în lume şi în spiritul omenesc. 
Luna, mai ales, ca simbol al luminii veşnice (ca şi la Antim), este cea care pe lume 
veghează (Când...). Aşa cum gândirea creatoare de lumi reale a lui Dumnezeu se reflectă, în 
mediul uman, mai ales în gândirea geniului creator''%, tot aşa, în plan simbolic, lumina 
creatoare şi inspiratoare a lunii este un chip, o icoană a luminii dumnezeieşti care creează 
toate, le susţine întru fiinţă şi le hotărăşte sorocul morţii: raza ta şi geniul morții. 

Cele două sintagme sunt sinonime, pentru că raza lunii este şi geniul morții sau are 
geniul morţii, este cea care aduce întru fiinţă, creează, dar are şi putere să omoare. Şi aici 
putem rememora versurile din Luceafărul, în care Dumnezeu este izvor de vieți şi dătător de 
moarte. 

Cel care are geniul morții, Cel care are putere asupra vieţii şi a morţii, Care aduce 
lumile întru ființă dar are şi puterea să le dea moartea, este Geniul sau Mintea care e 
deasupra întregii ierarhii de minți umane şi de genii: înţelepţi, filosofi, artişti, oameni 
politici, aşa cum apar ei reprezentaţi în cele cinci Scrisori. Pe toţi aceştia, deopotrivă-i 
stăpâneşte raza ta creatoare, care îi cheamă la existenţă, şi geniul morţii, înţelepciunea cu 
care Dumnezeu a hotărât ca omul să moară, după cum spune şi Sfântul Grigorie Teologul, 
citat de Antim. Geniul morţii este şi acela stipulat de către toată literatura religioasă veche, 
inclusiv de Învățăturile lui Neagoe Basarab sau de Divanul cantemirian, anume că nu face 
deosebire între oameni, între bogat şi sărac, între sfânt şi păcătos, între înţelept şi prost, deşi 


1706 Ton Negoiţescu, op. cit., p. 15. 

1707 Idem, p. 21. 

1708 Într-un articol, Eminescu Îl numea pe Dumnezeu „Michelangelo al universului”, Care a zidit tăria 
cerului. 

trepte osebite le-au ieşit din urna sorții (cum zice Eminescu). Tuturor Dumnezeu le-a 
hotărât sorocul morţii, toţi trebuie să treacă printr-o moarte. 

Se confirmă, aşadar, din nou, identitatea la nivel simbolic dintre lumina lunii şi 
lumina necreată a lui Dumnezeu, precum şi raportarea poetului la semnificaţiile lunii din 
literatura veche, ca lumină care luminează pe cei din întunericul şi noaptea neştiinţei. Sau 
cum spune Psalmistul: noaptea nopții vesteşte ştiinţă (Ps. 18, 2). 

Concepţia aceasta, despre lume ca întrupare a gândirii lui Dumnezeu şi despre om ca 
fiinţă creată şi în stare să oglindească în spiritul său asemănarea cu Dumnezeu, era formată 
încă din tinereţe. Astfel, într-un poem juvenil, Amicului F. I., Eminescu scria: Te văd adesea 
frunte senină / Ca şi gândirea lui Dumnezeu, echivalând în acelaşi timp clipa morții cu 
faptul că gândul zilelor mele / Se stinse-n mintea lui Dumnezeu. 

Asemenea, femeia iubită este idee, / Pierdută-ntr-o palidă fee / Din planul Genezei 
(Ondina) sau un geniu gândit de cer (Copilă înger — vis în mirare). 

Aici nu este vorba de consubstanțialitate între Cel ce are geniul morții şi omul care e 
supus lui Dumnezeu, Celui care are putere de viaţă şi de moarte asupra sa, ci e vorba de 
asemănarea cu Dumnezeu a omului, ca ființă spirituală zidită după Chipul Său. 

Plasticizări ulterioare, extrapolând această concepţie, le putem afla şi în alte poeme, 
în care cele create apar ca întrupări ale gândurilor lui Dumnezeu. În grădina paradisiacă a lui 
Miradoniz, o floare seamănă cu o gândire de-aur, pentru ca, în împărăția soarelui din 
Memento mori, fluturii să sclipească ca idei scăldate-n aur şi-n colori de curcubău. În 
acelaşi poem, luna este un gând de aur sau fiica mării ca o lacrimă de aur (a se remarca 
distanța semantică între stăpâna mării şi fiica mării, ultima desemnând o realitate creată, o 
plasticizare care nu mai denumeşte un simbol al Dumnezeirii), stelele sunt ca de aur sfinte 
flori împrăştiate pe cer, iar Eminescu vede cerul... desfăcut în foc şi aur. 

Asemenea, în altă parte, steaua este un cuget de aur (La o artistă). Poetul este un 
geniu de aur (Mureşanu (Tablou dramatic)). Este semnificativ acest superlativ absolut al 
frumuseţii, exprimat prin aur, care nu poate să nu ne trimită cu gândul la aurul harului ca 
sugestie a desăvârşirii şi a frumuseţii depline. În nuvela Geniu pustiu, este imaginat un rai ca 
un imperiu de aur, în care aerul tot era de lumină de aur — totul era lumină de aur. 

Aurul îmbracă întregul univers în poezia lui Eminescu, gest de o incontestabilă 
provenienţă iconografică. Pentru ca, aproape de sfârşitul vieţii să scrie acele versuri despre 
care a dat mărturie Vlahuţă: Atâta foc, atâta aur, atâtea lucruri sfinte, / Peste-ntunericul 
vieţii ai revărsat, Părintel. 

Şi tot din Memento mori, aflăm că geniile sunt acei oameni cărora Dumnezeu în lume 
le ţine loc de tată / Şi pune pe-a lor frunte gândirea lui bogată şi, în consecinţă, poetul se 
concepe pe sine ca un fiu al lui Dumnezeu care, după asemănarea Sa, turma visurilor [a 
gândurilor] mele eu le pasc ca oi de aur. 

Atât la Antim, cât şi la Eminescu, lumina lunii — deasupra frunţii-mi luna-n nouri 
zace (Rime alegorice) —, nu este decât lumina soarelui reflectată, simbol al luminii 
dumnezeieşti la Antim, dar, după cum am văzut, şi la Eminescu. Lumina Soarelui 

dumnezeiesc noi n-o vedem, o văd numai Sfinţii cărora ea le devine mediu interior al vieţii, 
iar noi, ca oameni căzuţi, doar o zărim prin „fereastra” (cum zicea Eminescu, într-un vers 
citat anterior) care este luna (palid soare) şi care, stăpânind în noaptea lumii şi peste marea 
vieţii omeneşti, ne conduce la Soare, la Lumină. 

Însăşi ipostaza lunii de stăpână a mării din versul care ne aduce imediat aminte de 
Antim — Lună tu, stăpân-a mării, pe a lumii boltă luneci — ne oferă ochiului contemplativ al 
minţii noastre un tablou extrem de sugestiv, care ilustrează sinonimia dintre mare şi lume şi 
dominarea acestei „mări a lumii” de către luna care e stăpânitoare asupra patimilor înviforate 
ale oamenilor, care le ţine în frâu şi /unecă suveran pe deasupra lor. Fără a mai vorbi despre 
faptul că gestul de a pluti pe deasupra apelor are semnificaţii primordiale remarcabile, care 
ne trimit la Fac. 1, 2. 

Prin aceasta, versul de mai sus este similar ca sens cu cel din Că/in...: în cuibar 
rotind de ape, peste care luna zace, şi despre care Zoe Dumitrescu-Buşulenga susţinea că se 
referă la crearea lumii. Suntem în asentimentul acestui mod de a interpreta imaginea 
eminesciană a lunii care stă pe cuibarul de ape, cu atât mai mult cu cât cuibarul sau rotirea 
înseamnă naştere cosmică la Eminescu (când Luceafărul coboară, ceru-ncepe a se roti, iar în 
Scrisoarea V, poetul presimte culmea dulcii muzice de sfere, / Ce-o aude cum se naşte din 
rotire şi cădere), dar mai ales pentru faptul că, în comentariul amintit la zilele creaţiei, în 
Omilii la Hexaemeron, Sfântul Vasile cel Mare vorbea despre prezenţa Sfântului Duh, Care 
Se purta pe deasupra apelor, de la Fac. 1, 2, asemănând-o cu o cloşcă deasupra unui cuib, pe 
care îl pregăteşte să fie primitor al vieţii! 9. 

lată de ce luna zăcând pe cuibar de ape, luminând deasupra genunii sau a noianului 
de ape gestante, ni se pare ilustrarea poetică a unui fapt principial. Avem, prin urmare, încă 
un exemplu de asemănare simbolică, în lirica eminesciană, între lună şi harul dumnezeiesc 
creator. 

Şi tot în Călin..., soarele şi luna sunt naşii mirilor (Nunul mare, mândrul soare, şi... 
nună, mândra lună), adică sunt luminătorii şi învățătorii lor întru cele spirituale. După cum, 
în Mioriţa, la nunta păstorului, Soarele şi luna / Mi-au ţinut cununa. 

Călin... se încheie cu nunta gâzelor, care este, în mod paradoxal, cea mai falnică 
imagine a poeziei, pentru că ea reprezintă o depărtare a planului şi o reconfigurare, la scară 
cosmică şi din perspectiva veşniciei, a lumii pământeşti. Nunta gâzelor este reprezentarea a 
ceea ce afirmă Eminescu în următoarele versuri din Scrisoarea I : Iar în lumea asta mare, 
noi copii ai lumii mici, / Facem pe pământul nostru muşunoaie de furnici; / Microscopice 





1709 Sfântul Vasile cel Mare, Omilii la Hexaemeron. Omilii la Psalmi. Omilii şi cuvântări, col. PSB, 
vol. 17, op. cit., p. 92: „Nu-ţi voi spune cuvântul meu, ci al unui bărbat sirian... Acesta spunea că, în limba 
siriană, cuvântul se purta arată mai mult decât cuvântul grec, pentru că limba siriană este înrudită cu limba 
ebraică şi deci mai apropiată de ceea ce Scripturile au vrut să spună. 

Înţelesul acestui cuvânt ar fi următorul: cuvântul se purta, spune el, se interpretează prin încălzea şi 
dădea viață apelor, după chipul găinii, care cloceşte şi dă putere de viaţă ouălor. Acesta este înţelesul, spune 
sirianul, pe care îl au cuvintele Duhul se purta, adică pregătea apele pentru naşterea vieţii”. 

popoare, regi, oşteni şi învăţaţi / Ne succedem generaţii şi ne credem minunaţi; / Muşti de-o 
zi pe-o lume mică de se măsură cu cotul, / În acea nemărginire ne-nvârtim (...) / Precum 
pulberea se joacă în imperiul unei raze... lar Cel care măsoară lumea cu cotul este 
Dumnezeu, conform cu Is. 40, 12: „Cine a măsurat apele cu pumnul şi Cine a măsurat 
pământul cu cotul?”. 

Şi câteva versete mai departe, la Is. 40, 22 se spune: „EI stă în scaun deasupra 
cercului pământului; pe locuitori îi vede ca pe lăcuste”. Aşadar, tabloul eminescian este ca 
din perspectiva lui Dumnezeu, atât în finalul poemului Că/in..., cât şi în versurile citate din 
Scrisoarea I. 

Valenţe creatoare ale luminii de lună se pot remarca şi în alte versuri, numeroase şi 
acestea, în care luna apare ca un artist creator, fie ca un pictor de imagini sau de tablouri, în 
noaptea codrilor şi a lumii, fie ca ţesând o haină sau un veşmânt preţios, împodobit: Luna 
atunci din codri iese, / Noaptea toată stă s-o vadă, / Zugrăveşte umbre negre / Pe câmp alb 
ca de zăpadă. // Şi mereu ea le lungeşte, / Şi urcând pe cer le mută ...(Făt-Frumos din tei); 
Neguri albe, strălucite / Naşte luna argintie, / Ea le scoate peste ape, / Le întinde pe 
câmpie; // S-adun flori în şezătoare / De painjen tort să rumpă, / Şi anină-n haina nopții / 
Boabe mari de piatră scumpă. (Crăiasa din poveşti); ...Te uiţi prin coloane de nouri / Şi 
luna ieşind dintr-a stâncilor colţi / Le împle cu mii de tablouri (Eco); etc. În limba veche 
românească exista expresia că Dumnezeu a urzit toate sau că El zugrăvește în oameni 
virtuţi şi în lume frumuseţe. În Psaltirea coresiană din 1577, Întru început Tu, Doamne, 
pământul urzişi, (...) şi toate ca cămaşa învechescu-se. (Ps. 101. 26-27) 110. 

Eminescu intenţiona să-şi intituleze volumul de poezii Lumină de lună. Vrând să 
împlinească această dorinţă a poetului, Marin Sorescu va îngriji, în 1993, la Craiova, o nouă 
ediție a poemelor eminesciene în două volume, pe care le-a imprimat tocmai cu acest titlu, 
Lumină de lună, lucru ce trebuie să ne facă atenţi asupra semnificaţiilor esenţiale ale acestui 
simbol. 

Împotriva identităţii semantico-simbolice dintre lumina de lună şi lumina 
dumnezeiască creatoare, cineva ar putea aduce obiecția că, în alte poeme eminesciene, luna 
apare ea însăşi ca fiind o realitate creată şi nu o imagine simbolică a luminii creatoare. Ca 
spre exemplu, în Scrisoarea IV, luna este numită copila cea de aur, visul negurii eterne, 
alături de ipostaza opusă ca sens, de stăpânitoare a apelor (al lunei disc, stăpânitor de ape). 

Însă această aparentă contradicţie nu trebuie să ne mire prea mult, întrucât luna este 
privită sub două aspecte, atât în literatura veche, cât şi la Eminescu: sub aspect simbolic (cel 
despre care am discutat anterior) şi sub aspect real, de corp ceresc creat de către Dumnezeu. 
În acelaşi mod, ca făpturi ale Creatorului, oamenii înşişi sunt definiţi ca vise-ntrupate, ca 
întruparea visului din veşnicie al lui Dumnezeu: Văd vise-ntrupate gonind după vise, / Pân” 
dau în morminte ce-aşteaptă deschise (Mortua est). 


1710 Coresi, Psaltirea slavo-română (1577) în comparaţie cu Psaltirile coresiene din 1570 şi din 1589, 
text stabilit, introducere şi indice de Stela Toma, Ed. Academiei RSR, 1976, p. 424. 

Ca simbol al luminii veşnice şi creatoare, luna apare ca stăpâna apelor, în timp ce, ca 
astru ceresc, este numită visul negurii eterne, unde „negura eternă” este gândul din veşnicie 
al lui Dumnezeu, gândul Său creator, necunoscut şi neînțeles de nimeni, nici de îngeri, nici 
de oameni, decât în măsura în care Dumnezeu însuşi îl revelează făpturilor Sale. Dosoftei, 
tălmăcind poetic Psaltirea, vorbea despre Dumnezeu Care au fapt ceriul cu gândul şi a 
Cărui milă este Preste veci cu gând dulce (Ps. 135); Mare este Domnul de tărie, / Şi gândul 
Lui nime nu-i să-l ştie (Ps. 146); Că Domnul au cugetat cu gândul / De le-au făcut |pe cele 
ce există] şi-I țin toate rândul [rânduiala, ordinea, armonia] (Ps. 148)'"!. 

Dosoftei este, de alminteri, primul poet al literaturii noastre care a scris despre „luna 
cea de aur”, în nişte versuri absolut superbe, care sună eminescian avant la lettre, 
concentrând o imagine eshatologică, şi la care făceam referire undeva anterior: Fugi-va 
soarelui raza şi a stelelor şireaguri,/ A tot ceri lucă s-a rumpe, şi acea de aur lună Koe 

De altfel, în ceea ce priveşte statutul de făptură creată al lunii şi ordinea creației, 
Eminescu secondează referatul biblic, în Scrisoarea 1, afirmând că De-atunci negura eternă 
se desface în făşii, / De atunci răsare lumea, lună, soare şi stihii..., Scriptura fiind cea care 
precizează că mai întâi a fost creată lumea (cerul şi pământul) şi apoi, abia în ziua a patra, 
soarele, luna şi toţi luminătorii cereşti. 

Am afirmat că „negura eternă” se poate înţelege şi ca gândul din veşnicie al lui 
Dumnezeu. Negura aceasta eternă „se desface în făşii”, adică se întrupează, devine fiinţă şi 
existență multiplă, după voinţa lui Dumnezeu. Dumnezeu gândeşte lumea dintru început şi 
ea devine al vieții vis de aur — ca să parafrazăm un vers din Călin... La fel, în poemul 
Povestea, vedem lumea toată cu cer, pământ şi mare / O feerie mândră — un vis măreț... 

Iar gândul acesta din veşnicie al Preasfintei Treimi se face cunoscut celor care caută 
să cunoască şi sunt luminaţi de către lumina dumnezeiască creatoare, celor care se îşi 
deschid mintea şi inima şi devin, pe măsura lor, medii reflectoare ale acestei lumini şi 
înţelepciuni veşnice. Unul dintre aceştia este şi poetul care, după asemănarea lui Dumnezeu, 
este un fel de preot sau păstor al gândurilor sale şi îşi paşte turma visurilor mele... ca oi de 
aur (Memento mori). 

Dumnezeu caută însuşi pe cel căruia să i Se reveleze, căruia să-i comunice 
asemănarea cu Sine. În poemul Ondină, într-un grupaj de strofe deosebit din punct de vedere 
prozodic de restul poemului şi care seamănă foarte mult, la nivel conceptual, cu Cântarea 
cântărilor, Regele Lin sau Regele inimei caută o fecioară cu care să semene ca vis cu dor. 
Adică să fie după asemănarea sa, să fie ca un vis care să răspundă la dorul său, al celui 
(Celui) care o caută. Şi aflând-o, prin ea, vede-se că e în ceriure / Un Dumnezeu, / Purtând 
simetria [asemănarea] şi-a ei misterure / În gândul său. 

Fecioara aceasta, albă vergină, despre care se vorbeşte aici, credem a o putea 


interpreta ca pe însuşi sufletul poetului, pentru că ea este cântărilor sororă gemene. lar 


11! Dosoftei, Opere, op. cit., p. 303-304, 327, 331. 
1712 Idem, p. 373. 

cântări ca ale sale, ca în sufletu-ți n-a găsit altele / Regele Lin. Împăratul Lin sau Regele Lin 
din acest poem este însuşi Hristos, „Lumina lină” a lumii, după cum lesne se poate înţelege. 

Un om luminat este, într-un anumit grad, şi dascălul mag şi filosof, care, inspirat şi 
vegheat de lumina rațională a lunii, îl poartă gândul îndărăt cu mii de veacuri, şi anume 
într-o clipă. Este semnificativă nuanţa aceasta: faptul că înțeleptul este „purtat” de gând, 
fulgerător. Luceafărul era altfel, El zboară, gând purtat de dor, / Pân’ piere totul... şi ajunge 
unde nu e ochi spre a cunoaşte. Dascălul este un om înţelept care ajunge într-o clipită, dar 
nu printr-un zbor cosmic, nefiind el însuşi gând, ci „purtat de gând”, acolo unde lumea nu 
există încă, şi nici nu e minte s-o priceapă, unde nici de văzut nu fuse şi nici ochi care s-o 
vază. Aici este veşnicia lui Dumnezeu, care e „neagră” pentru ochiul minţii umane, e de 
nevăzut, de nepriceput. 

Despre faptul că întunericul sau negura nu denumesc neapărat sau exclusiv neantul, 
neființa, ci şi ceea ce nu se poate cunoaşte cu mintea, ne lămuresc foarte bine şi următoarele 
versuri din Mureşanu, în care apare chipul, femeia ca întrupare a iubirii şi afirmă: şi-n 
vecinic întuneric / Va rămânea fiinţa-mi pentru-al tău ochi himeric; unde întuneric e 
sinonim cu necunoaşterea. 

Nu „negura eternă” (sau „neagra veşnicie”) o contemplă sau o descoase înțeleptul, 
pentru că aceea nu se poate contempla sau pricepe de spiritul uman, ci începuturile lumii, 
începutul timpului. Despre veşnicie nu se poate spune nimic, decât că, înainte de a fi toate 
cele ce sunt, ele nu erau: Umbra celor nefăcute nu-ncepuse-a se desface. „Cele nefăcute” 
erau „nefiinţă” şi, chiar şi după ce sunt făcute, ele sunt doar o umbră a strălucirii gândului 
primordial. 

Acelaşi lucru se precizează şi în Scrisoarea II : Parcă-l văd pe astronomul cu al 
negurii repaos, / Cum uşor, ca din cutie, scoate lumile din chaos / Şi cum neagra veşnicie ne- 
o întinde şi ne-nvaţă / Că epocele se-nşiră ca mărgelele pe aţă. Aici, cunoaşterea este 
prezentată oarecum ca un act magic, astronomul pare un magician, ceea ce corespunde cu 
sinonimia tradiţională, de care am vorbit, dintre astronom, filosof şi mag. Caracterul puţin 
ludic al relatării ne avertizează însă asupra lipsei de încrede totală a poetului în acest tip de 
cunoaştere. După cum nici cugetătorul pitagoreic (sau poate Pitagora însuşi) din Memento 
mori, grămădind lumea într-un singur semn, totuşi, acel semn... el în taină nu îl crede. 

„Neagra veşnicie” este acelaşi gând creator incipient, principial, întrupat în lume şi în 
istoria ei. Metafora epocilor istorice care se înşiră ca mărgele pe aţă poate să îşi aibe originea 
în cea a vieţii ca o aţă, din poemul Viiaţa lumii, al lui Miron Costin, faţă de care prezintă o 
mare similaritate, inclusiv ca motiv al deşertăciunii. 

Eminescu plasticizează însă şi sensul lui ex nihilo din dogma creştină, al creaţiei din 
nimic, asociindu-l cu ideea lumii ca vis şi deşertăciune, din literatura veche şi bisericească. 
În tradiţia Bisericii al cărei ierarh a fost Antim Ivireanul, păcatul şi deşertăciunea lumească 
nu sunt decât amprenta nimicului, a neființei asupra creaţiei. Şi Eminescu nu afirmă nimic 
contradictoriu atunci când plasticizează, când metaforizează acest crez: Căci e vis al 
neființei universul cel himeric. Plasticizând nimicul, în mod poetic, doar astfel Eminescu 

poate spune că universul se naşte din sure văi de chaos (Scrisoarea I, Luceafărul, Memento 
mori). 

Nimicul, numit şi prăpastie, din care este creat universul, neființa din care izvorăşte 
lumea cea atât de bogată în manifestări ale vieții, apare plasticizată în tablouri extraordinare 
de către poet, ca o „vale” a haosului, a ceea ce nu era încă creat: ...colonii de lumi pierdute / 
Vin din sure văi de chaos pe cărări necunoscute (Scrisoarea ID); Şi din a chaosului văi, / Jur 
împrejur de sine, / Vedea, ca-n ziua cea dentâi, / Cum izvorau lumine; (Luceafărul); Şi din 
sure văi de chaos colonii de lumi pierdute / Ar fi izvorât în râuri într-un spaț despopulat,; 
(...); Cine-a pus aste seminţe, ce-arunc ramure de raze, / Într-a chaosului câmpuri [o 
variantă pentru văi], printre veacuri numeroase...( Memento mori). 

Aceasta pentru că lumea nu are un fundament existenţial anterior, nefiinta neputând 
constitui un fundament pentru conceperea universului. Singurul fundament al lumii este 
gândul din veşnicie, gândul etern al lui Dumnezeu pus în aplicare. 

Suprapunând aşadar două învățături creştine, cea a creaţiei din nimic (a lumii care nu 
a existat mai înainte de a fi creată decât în gândul şi în intenţia lui Dumnezeu) şi cea a lumii 
ca deşertăciune, Eminescu înfăţişează poetic acest univers ca fiind umbra şi visul gândului 
creator al lui Dumnezeu, al Celui care scrii mai dinainte a istoriei gândire (Memento mori) 
şi ale Cărui făpturi şi zidiri n-ajung nici umbra măreției tale (Fata-n grădina de aur); dar şi 
umbră şi vis ale „nefiinţei”, denumind prin aceasta nedesăvârşirea ei în comparație cu 
desăvârşirea dumnezeiască, amprentarea ei de către golul existenţial anterior genezei sale. 
De aceea şi istoria lumii e o căutare a Creatorului şi Gânditorului ei, a Fundamentului ei: 
Oare viața omenirei nu te caută pe tine?, pe Tine care, în câmpii de caos semeni stele — 
sfânt şi mare (Memento mori). 

Şi tot de aceea spune poetul în Scrisoarea I că luna, înţeleasă în mod simbolic, Ea 
din noaptea amintirii o vecie-ntreagă scoate / De dureri [istoria lumii], pe care însă le 
simțim ca-n vis pe toate, pentru că viața omului e umbră şi vis într-o lume care e 
deşertăciune a deşertăciunilor. „Noaptea amintirii” este o sintagmă sinonimă cu „negura 
eternă”, ilustrând plastic şi poetic gândirea cea veşnică a lui Dumnezeu şi care e „întuneric” 
pentru toată creatura, până când El însuşi o face cunoscută, atât cât doreşte, gândirilor dând 
viaţă. Dumnezeu, Gândul sau Cuvântul care a fost la început (Fac. 1, 1; In. 1, 1), dă viaţă 
gândirilor, aduce întru ființă minţile îngereşti şi netrupeşti, precum şi minţile umane, într-o 
ierarhie pe care o descrie Sfântul Dionisie Areopagitul în cărțile sale. 

Lumina lunii este tot ceea ce noi, oamenii trupeşti, putem percepe din lumina 
Soarelui (Nu credeți cum că luna-i lună. Este / Fereastra cărei ziua-i zicem soare), din 
frumuseţea luminii dumnezeieşti creatoare a toate, văzute şi nevăzute. Ea dă viaţă gândirilor 
şi „întunecă suferinţa”, întunecă „întunericul neştiinţei”, cum ar spune Antim, pentru că 
traversează cu lumina ei mediul transparent al conştiinţei umane, al cugetării şi al întregii 
fiinţe omeneşti profunde. 

Lumina divină este creatoare atât a lumii spirituale, a fiinţelor raționale, gânditoare 
(gândirilor dând viaţă: nu poate să anime gândirea decât cea care i-a dat viaţă dintru 
început), cât şi lumii materiale: codri, mări şi pustiuri. 

Aceste trei elemente esențiale ale creației materiale apar şi în alte poeme 
eminesciene, ca spre exemplu în Revedere, în acea definiţie metonimică a lumii: Cum am 
fost aşa rămânem: / Marea şi cu râurile, / Lumea cu pustiurile, / Luna şi cu soarele, / 
Codrul cu izvoarele. Luna şi soarele, înţelese simbolic, fac parte din universul codrului. Ele 
sunt în herbul codrului (Povestea codrului), aşa cum fac parte din stema Țării Româneşti, 
comentată de Antim, dar şi a Moldovei, şi tot aşa cum fac parte şi din icoane. Însă „marea şi 
cu râurile” sunt, la rândul lor, ca şi „lumea cu pustiurile”, interpretabile ca simboluri ale 
lumii care nu mai are valenţe paradisiace, ci amprentă dizarmonică, haotic-amorfă. Doar 
codrul adăposteşte o lume virginală, paradisiacă, codrul „cu izvoarele” sfinte şi curate, care 
ne trimit cu gândul la originile creaţiei. 

O altă definiție metonimică a celor două /umi antagonice o aflăm în poemul O,- 
nțelepciune, ai aripi de ceară!, în care Eminescu sesizează diferenţa spirituală dintre lumină 
şi întuneric, face distincţia între lumea luminoasă capabilă să reflecte lumina divină şi lumea 
întunecată, care se opacizează în faţa razelor dumnezeieşti: Lumini pe ape, neguri pe 
pământ. 

Cea care reflectă lumina cerească este lumea paradisiacă: Un rai din basme văd 
printre pleoape (...) / Sclipiri pe cer, văpaie peste ape (Fiind băiat păduri cutreieram). În 
timp ce negurile pământului reprezintă spaţiul opac, nereflexiv sau lumea cu pustiurile. 

Avem sclipiri pe cer (luminătorii cereşti), lumini pe ape sau văpaie peste ape, 
(reflectarea aştrilor cereşti în această lume), şi neguri pe pământ, unde pământul înnegurat 
nu mai este oglindă a cerului. 

Revenind la ce spuneam anterior, observăm că materia transparentă şi reflectoare a 
apelor (izvoare, lacuri) are proprietăţi germinativ-creatoare, mediul acvatic fiind incubator al 
vieţii, precum reiese din versul în cuibar rotind de ape, peste care luna zace (Călin...), pe 
care Arghezi, fost ierodiacon, îl considera cel mai frumos din literatura română. 

Zoe Dumitrescu-Buşulenga afirma că, în Călin (file din poveste), peisajul-cadru al 
nunţii este „proaspăt ca în ziua întâi a creaţiei. (...) iar apele care se rotesc ca un cuibar 
devin apele începutului lumii”. 

Considerăm că pretutindeni în opera lui Eminescu, peisajul feeric de natură poartă 
amprente paradisiace mai mult decât evidente. Mai ales acea virtute a purității şi prospeţimii 
naturii cosmice este perpetuu ilustrată în lirica eminesciană de prezenţa stelelor de aur a 
căror izvorâre pe cer este necontenită, precum şi a apelor care, la fel de neostoit, izvorăsc 
clare, curate, pe pământ. Frumuseţea virginală a naturii, caracterul genuin al creaţiei 
cosmice, acest caracter principial nealterat, sunt valori pe care Ortodoxia le-a afirmat 
întotdeauna şi pe care le-am regăsit din plin la Antim Ivireanul. 





1713 Zoe Dumitrescu-Buşulenga, op. cit, p. 89. 

Percepem, şi la Eminescu, ca şi la Antim, existenţa a două lumi: un univers în care 
omul se simte integrat, care este experiat nostalgic sau vizionar de poet, şi un altul în care se 
simte străin, care este lumea decăzută, învechită. 

Codrul sau pădurea reprezintă „spaţiul securizant” pentru el, alegorie a paradisului 
regăsit, alter-ego al grădinii Raiului, care deţine toate detaliile simbolice ale unei proiecții 
edenice (grădina cea de codri vechi, din poemul Miradoniz, lumea paradisiacă a zânei 
Dochia şi a vechilor daci, din Memento mori, insula lui Euthanasius din Cezara), ale unui 
tărâm virginal care „ascunde” strălucire de izvoară, adică taina izvodirii creaţiei, naşterea 
lumii în frumuseţea ei primordială, neafectată de rău, a lumii în care omul a fost pus a fi 
stăpân şi în care era fericit, fericire pe care o caută cu dor şi poetul. Dorinţa de reîntoarcere 
în ambianța codrului sau a pădurii este un reflex conştient al nostalgiei paradisiace a 
poetului, al dorinţei de reîntoarcere la vârsta inocenţei, a nevinovăţiei primordiale: Unde 
eşti, copilărie, / Cu pădurea ta cu tot? (O, rămâi...) sau: O, rai al tinereții-mi, din care stau 
gonit! / Privesc cu jind la tine, asemeni lui Adam. (Zadarnic şterge vremea... 

Pe de altă parte, marea şi cu râurile şi lumea cu pustiurile sunt ipostazele unei alt fel 
de lumi, care nu mai este intimă, caldă, protectoare, afectuoasă cu omul, nu mai este o casă 
sau un cămin protector, aşa cum a creat-o Dumnezeu (veleități cosmice originare pe care le- 
am regăsit în toată literatura veche), ci este o lume al cărei tablou este caracterizat de 
valurile sau râurile vijelioase ale patimilor şi de pustiul spiritual al oamenilor, pe care 
Eminescu îl deplânge adesea. 

Pustiul şi marea, reprezintă, în acest caz, lumea căzută, îmbătrânită, căci râurile au, 
faţă de izvoarele din codru, dezavantajul curgerii timpului, al adunării de aluviuni şi al 
revărsării în marea cea amară: Se nasc izvoare, ropotind se plimbă, / (...) Păn' ce urnindu-se 
în marea-amară / — Ca fluviu mândru, ce-ostenit mugeşte — / Al tinereţii dulce glas de mult 
uitară. (Coborârea apelor), iar Viaţa-mi pare-un istovit izvor (Ce s-alege de doi nebuni, 
iubito... ). 

La rândul său, am putea spune noi, codrul este imaginea emblematică sau stema 
Raiului, în viziunea eminesciană, el este imaginea acelei creaţii primare, al unei lumi 
raţionale şi pline de lumină, în care omul se simte împlinit prin iubire şi intim legat, prin 
fibre tainice ale întregii sale firi, cu toată făptura, se simte solidar cu universul şi universul 
este solidar cu el. 

Eminescu are la bază gândirea românească tradiţională despre Eden, atunci când îşi 
dezvoltă literar concepția despre natura protectoare în interiorul căreia iubirea se simte acasă 
şi în care cuplul de îndrăgostiţi reiterează perechea primordială. 

În poezia şi în proza eminesciană, ideea de Paradis, de spaţiu edenic, este strict legată 
de codru sau de pădure, având la origine concepţia ortodoxă a Raiului ca grădină. În acest 
codru sau în această pădure, întotdeauna adâncă şi virginală, se află izvoarele şi lacurile în 
care se reflectă aştrii cerești, lumina lor protectoare şi gânditoare (precum cerul Sfinților la 
Antim), se află mulțime de flori şi de arome năucitoare, încât aerul pare cădelniţat de 

miresme, un adevărat văzduh tămâiet (ca în Călin...), se află păsări cu multe feluri de 
viersuri, etc. 

Inclusiv cromatica acestui loc, în care predomină aurul — haric — al florilor de tei sau 
de nuferi şi al codrilor de aramă, cât şi sugestiile muzicale psalmodice şi cadenţele sonore în 
ritm de litanii, ca şi doina de simţire ruptă ca jelania-n prohoduri (Călin Nebunul), toate 
acestea vin să întregească impresia de spaţiu eclesial-paradisiac al acestei naturi prodigioase 
eminesciene, care constituie o insulă de sacralitate, în acelaşi timp înăuntrul şi în afara 
acestei lumi profane, degenerate din pricina egoismului şi a răutăţii. 

Spre această concluzie credem că ne conduce fenomenul poetic de tezaurizare a 
acestei naturi, care pune în evidenţă albul purității şi aurul haric: argint e pe ape şi aur în aer 
(Mortua est), Flori, juvaeruri în aer, sclipesc tainice în soare, / Unele-albe, nalte, fragezi, 
ca argintul de ninsoare... (...), nisipuri argintoase (Egipetul), codri de aramă, pădure de 
argint (Călin..., Memento mori), Pulbere de diamante cade fină ca o bură, / Scânteind 
plutea prin aer şi pe toate din natură (Scrisoarea III), Stele rare din tărie cad ca picuri de 
argint (Călin...), ...fluviul cântării... un gigantic lac formează, într-a cărui sân de soare / 
Curge aurul tot al zilei şi îl umple de splendoare, / De poți număra în fundu-i tot argintul 
adunat (Memento mori), pădurea de-aur; pădurea cu-a ei trunchi de aur roş (...); Numai 
fluturi mici albaştri şi mari roiuri de albine / Curg în râuri sclipitoare de luciri diamantine / 
Ș-împlu aerul cel dulce de cristal şi de răcoare... (Călin Nebunul), Un rai din basme văd 
printre pleoape, / Pe câmpi un văl de argintie ceaţă, / Sclipiri pe cer, văpaie peste ape 
(Fiind băiat păduri cutreieram), Deodată ți se pare că ceru-ntreg se rupe / În ploi 
scânteietoare de colb de pietre scumpe (Sub cerul plin de nouri), Deşi ştii că apa-i moale / 
Totuşi placa-i de cristale / Parc-ar fi încremenit (...);, brumă diamantină (Miron şi frumoasa 
fără corp), etc. Astfel încât ceea ce exegeza literară a numit „spaţiu securizant” are multe 
din caracteristicile Raiului. 

În lirica eminesciană, în poezia românească, în general, ca şi în doina şi cântecul 
popular românesc, un loc covârşitor de important îl ocupă freamătul pădurii, fremătarea 
frunzelor codrului, clocotitoare ca un clopot sau ca un tainic cântec de dor și jale. Însă 
această referire la muzica fremătătoare a copacilor, la frunza-n freamăt (Făt-Frumos din tei), 
nu este străină cărților de cult ortodoxe, între care unele sunt traduse de Antim, unde ea este 
interpretată ca o rugăciune a pomilor Raiului pentru reintegrarea în el a omului căzut 171%. 

Este important să înţelegem că centralitatea acestui peisaj edenic eminescian o 
asigură pădurea-codru, toate celelalte elemente fiind secundare, inclusiv soarele, luna şi 





1714 Spre exemplu, în cântările la Vecernie, din Triod, în Duminica izgonirii lui Adam din Rai (a 
lăsatului sec de brânză), se spune: „Raiule preacinstite, podoaba cea frumoasă, locaşul cel de Dumnezeu zidit, 
veselia cea nesfârşită şi desfătarea, mărirea Drepţilor, frumuseţea Profeţilor şi sălăşluirea Sfinţilor, cu sunetul 
frunzelor tale roagă pe Ziditorul tuturor (subl. n.), să-mi deschidă uşile pe care cu neascultarea le-am închis; şi 
să mă învrednicesc a mă împărtăşi de pomul vieții şi al bucuriei, cu care întru tine m-am desfătat.”; „Livadă 





fericită, pomi sădiți de Dumnezeu, frumuseți ale Raiului, acum vărsaţi lacrimi din frunze ca din nişte ochi 
(subl. n.), pentru mine cel golit şi înstrăinat de mărirea lui Dumnezeu”, cf. ***7riodul, Ed. IBMBOR, 
Bucureşti, 2000, p. 100 şi 103. 

stelele, care, ca planete, nu sunt decât simboluri heraldice în herbul codrului. Aştrii cereşti 
sunt numai efigii ale codrului, prezenţe emblematice în orizontul său paradisiac. Ei sunt 
numai stema Luminii creatoare a toate. Luna este doar simbolul acelei Lumini care, în dst 
secol de mândrie şi prin noaptea unei lumi în bătălie / Lin luceşte-eterna pace... (Memento 
mori). Aceeaşi „eternă pace” care a fost la începutul lumii: Și în sine împăcată stăpânea 
eterna pace (Scrisoarea 1). 

Eminescu preia din teologia ortodoxă, prin bogatele sale lecturi din cărțile bisericeşti 
vechi, această interpretare semnificativă a luminătorilor: soare, lună, stele şi luceferi, toți 
aştrii sunt simboluri destinate să reflecte lumina adevărului dumnezeiesc în codrul lumii, în 
adâncul cugetării sale, al codrului bătut de gânduri (Povestea codrului). Căci codrul, dragul 
codru, troienindu-şi frunza toată, / Îşi deschide-a lui adâncuri, fața lunei să le bată 
(Călin...). Poetul nostru cunoştea foarte bine concepția străbună românească şi bizantină, 
conform căreia universul este o realitate existenţială, dar şi o realitate iconografică, că el 
ascunde, în mod simbolic, chipul nevăzut al Împărăției cereşti. 

Tradiţia poetică românească şi posteritatea eminesciană confirmă şi susțin acest 
lucru, precum o face, spre exemplu, Octavian Goga: Curat e duhul lumii tale [a codrului] / 
Căci Dumnezeu cel sfânt şi mare / Subt bolta ta înrourată / Îşi ţine mândră sărbătoare. / Tu- 
l prăznuieşti cu glas de clopot / Şi cu răsunet de chimvale / Pe cel ce-atâtea înţelesuri / 
Gătit-a strălucirii tale. // Amurgul învesmântă-n umbre / Smerita frunzei fremătare, / Şi pare 
tânguiosul freamăt / Un glas cucernic de tropare. (În codru). Acelaşi poet vedea, altundeva, 
cum Asupra pădurii veghează de sus / Cetatea eternelor stele (Dimineața) ™. 

Şi, tot datorită faptului că ştia prea bine semnificaţia tradițională a luminătorilor, care 
sunt aşezaţi de Dumnezeu în univers ca să fie, pentru oamenii de pe pământ, ca nişte lămpi 
în casă (am văzut la Coresi şi la Varlaam aceste valenţe simbolice, în predici), Eminescu 
putea spune, semnificativ, că la sfârşitul lumii, soarele va începe să pâlpâiască, să se 
stingă... (Memento mori). 

Într-o prezumtivă confruntare ideologică între trecut şi prezent, în Epigonii, 
Eminescu opune această viziune asupra configurației semnificative a cosmosului, prin care 
cei din vechime vedeau /umea ca „un palat de icoane”, ca o arhitectură sacră (Ochiul vostru 
vedea-n lume de icoane un palat), o opune celei moderne în care simbolul este aleatoriu, 
lipsit de fundamente veşnice, în care oamenii din toate cele fac icoană şi simbol; / Numesc 
sânt, frumos şi bine ce nimic nu însemnează. Cosmosul în lirica modernă (Icoană şi privaz) 
este desemnificat, desemantizat: Noi cârpim cerul cu stele, noi mânjim marea cu valuri 
(Epigonii). 

În tot ciclul Scrisorilor, luna este patronul înţelepciunii şi al inspiraţiei creatoare, cea 
care priveghează iubirea, ca şi destinele excepţionale. Însă interpretarea lunii şi a stelelor, ca 
simboluri ale Sfinților protectori şi priveghetori ai oamenilor, o descoperă chiar şi înseşi 
binecunoscutele versuri din Luceafărul : Cum e Fecioara între sfinţi / Şi luna între stele, în 


1715 Cf, Octavian Goga, Poezii, ediţie îngrijită, postfață, tabel cronologic şi crestomaţie critică de 
Simion Mioc, Ed. Facla, Timişoara, 1984, p. 32 şi 34. 

care se remarcă sinonimia simbolică dintre Preasfânta Fecioară şi lună şi dintre Sfinți şi 
stele; precum şi apariţia de nenumărate ori, în multe poeme, dar cu precădere în Memento 
mori, a imaginii metaforice a stelelor ca icoane (ale stelelor icoane). 

Rosa del Conte exprima opinia că „pentru epitete precum sorii regali, acei sori-regi 
care îşi desfăşoară orbitoarele lor cortegii în atâtea versuri eminesciene, ne simţim autorizaţi 
să ne referim, mai degrabă decât la basme, la antical!71€] teologie solară”!”!7, din care a 
iradiat, în basmele româneşti, expresia celor „trei sori în frunte” şi pe care autoarea exegezei 
asupra operei eminesciene o aşază în descendența formulărilor mistice ortodoxe: „este 
lumina trisolară care circumscrie, în tabloul lui Rubliov, Treimea, pe care limba liturgică o 
defineşte cu expresia Luceafăr în trei sori (Triod)”"!E. 

Şi nu doar icoane ale luminii sunt stelele, ci, încă şi mai semnificativ, icoane 
înlăcrimate, care formează turma Cuiva şi a căror mişcare pe cer este „cuvioasă”, intrând în 
templele cereşti: Jar în cârduri cuvioase stele se mişcă-ncet, / Intră-n domele de neguri 
argintii, multicoloane; / De-a lor rugă-i plină noaptea. A lor dulci şi moi icoane / Împlu 
văile de lacrimi, de-un sclipet împrăştiet. 

Prin urmare, stelele sunt percepute ca imagine simbolică a turmei Sfinților 
(„cuvioasele stele” care coboară în cârduri), aflaţi în rugăciune înlăcrimată. Un alt vers ne 
vorbeşte despre popoarele de stele, universu-n rugăciune, denumind aceeaşi realitate. În 
poemul Ondină, stelele-regine formează un cor de suspine, un cântec al sferelor suspinat, 
dintre care răsare luna: Jese cum cântecul dintre suspine / Regina albelor nopții regine. 
Credem că asemănarea cu cerul Sfinţilor în rugăciune plină de durere pentru lume, de la 
Antim, este mai mult decât evidentă. 

Echivalenţa simbolică dintre stelele cerului şi lacrimi este prezentă şi în Călin..., 
într-un tablou enigmatic, în care Eminescu susține că toată frumuseţea cerului stă în 
lacrimile sale de lumină, care sunt stelele şi care picură câte una, din vreme în vreme: Stele 
rare din tărie cad ca picuri de argint, / Şi seninul cer albastru mândru lacrimile-l prind; / 
Dar dacă ar cădea toate el rămâne trist şi gol, / N-ai putea să faci cu ochii înălțimilor ocol 
— / Noaptea stelelor, a lunei, a oglinzilor de râu / Nu-i ca noaptea cea mocnită şi pustie din 
Sicriu. 

Lumina înlăcrimată a stelelor este aşadar cea care face toată podoaba cerului şi în 
acelaşi timp singura care însufleţeşte creaţia, care face diferenţa între cer şi sicriu, între viaţă 
şi moarte, între viaţă veşnică şi moarte veşnică. Noaptea stelelor, a lunei, a oglinzilor de râu 
este imaginea corelativ-simbolică a întregii creaţii care stă în penumbra morţii, dar care este 
luminată de icoanele stelelor cereşti, în timp ce noaptea cea mocnită şi pustie din sicriu este 
noaptea nefiinţei sau a morţii veşnice. 


1716 Aici antica se referă la teologia creştină, cu sensul de veche, milenară, iar nu la teologia antică 
grecească sau păgână, cum greşit s-ar putea înţelege din traducerea românească. 

1717 Rosa del Conte, op. cit., p. 326. 

1718 Idem, p. 327. 

Jon Negoiţescu scrie că „suspinarea codrului arată o durere a naturii însăşi... şi nu 
transpunerea în cosmic a suferinţei poetului.”!7!%, o durere care este „misterioasă, 
profundă”!720. Înlăcrimarea cosmosului nu este consecinţa unei infuzii sentimentale umane, 
nu este o proiecţie a interiorului uman, ci ea este o realitate existentă deja, constatată doar, 
de poeți, nu suprapusă lumii. Aceeaşi durere cosmică, transmisă în mod universal de natură, 
am întâlnit-o şi am semnalat-o şi în opera lui Antim. 

Simbolul sau metafora cerului înlăcrimat de stele, este, în forme diferite, comună lui 
Antim şi lui Eminescu. Pentru Antim şi pentru teologia creştină, este vorba de durerea şi 
dorul universal după restaurarea omului şi a întregii firi în frumuseţea şi inocenţa ei 
primordială, despre care Sfântul Pavel spunea că întreaga făptură suspină, împreună cu 
omul, până la sfârşitul lumii. 

Analizând poezia lui Eminescu, Ion Negoiţescu recunoştea acelaşi adevăr, atunci 
când vorbea de „acea melancolie fundamentală a naturii, resimţită de romantici şi care este 
jalea după un bun pierdut, după vârsta de aur”?! după Edenul pierdut odinioară de Adam şi 
Eva, cum ar spune Antim. 

Tabloul stelelor ca turme, din Memento mori, este însă prezent, deşi numai ca 
sugestie, şi în Sara pe deal, în care Turmele-l urc |[dealul, simbol al înălțimii], stele le 
scapără-n cale: pământul urcă spre cer, iar cerul se pogoară spre pământ. Avem de-a face cu 
o dublă mişcare, ascendentă şi descendentă — observaţie pe care o face Zoe Dumitrescu- 
Buşulenga —, menită să unească cerul cu pământul, turma celor de pe pământ cu turma celor 
din cer. Apelul la imagistica creştină este lesne de observat. Eminescu se simte acasă 
privind bolta înstelată a cerului, nu rănit de imensitatea ei, ci închipuind infinitele spații 
cosmice ca pe nişte roiuri luminoase, ca de albine (Scrisoarea T), şi galaxiile stelare ca pe 
nişte cârduri şi cirezi de stele. 

Universul este contemplat în termeni rustici, reprezentat într-o imagistică profund 
pastorală, sătească (precum şi la Blaga, de altfel), reprezentare care are însă o puternică şi 
inalienabilă întemeiere scripturistică şi patristică, o milenară tradiţie şi practică oratorică 
ortodoxă. 

Viziunea ortodoxă asupra cosmosului ca o casă protectoare a eliminat din viaţa 
românilor posibilitatea instaurării acelei panici terorizante a infinitului cosmic strivitor 
pentru ființa umană, specifică creştinismului occidental, după schisma de la 1054, şi 
exprimată limpede de către Blaise Pascal, dar şi de către Schopenhauer, care susținea că 
numai filosofia îl poate ajuta pe om ca să scape de angoasa în faţa imensităţii universului. 
Dimpotrivă, „în acest spaţiu al nostru s-a trăit încă din vechime cu un sentiment al grandorii 
imanente în natură, nu zdrobitoare, într-un fel care a eliminat apăsarea cosmosului şi 
spaimele legate de forțele lui. Sufletul omului şi al poetului acestui pământ a participat 


1719 Ton Negoiţescu , op. cit., p. 101. 
1720 Ibidem. 
1721 Idem, p. 104. 

firesc, fără exaltare şi fără frică (subl. n.), la viaţa cosmosului, la viaţa elementelor, într-o 
comunitate impresionantă de ritmuri naturale traduse în ethos”17%. 

Nu există, de asemenea, un afront mai mare adus filosofiilor lui Platon şi Plotin, 
decât această perspectivă domestică şi intimistă asupra universului, asupra pulsului cosmic 
al galaxiilor, pe care o regăsim în opera eminesciană. La Eminescu turmele de oi care urcă 
dealul şi cârdurile de stele care coboară prin văile cosmice se întâlnesc. Şi această viziune a 
fost făcută posibilă de pogorârea îngerilor pentru a binevesti păstorilor şi a stelei pentru a-i 
conduce pe regii filosofi şi astrologi la Născutul din tavernă, cum spune tot poetul, la 
culcuşu-eternei mile (Dumnezeu şi om). Acea Eternă Milă, Hristos, care, doar El, poate să 
umple inima cu farmecele milei (Rugăciunea unui dac). 

În Memento mori, arhitectura marilor civilizaţii, aşa cum este ca făurită de oameni, se 
contopeşte cu arhitectura creaţiei, fiindcă se inspiră, dintru început, din această arhitectură 
cosmică. Astfel, cetatea egipteană Memphis se înfăţişează ca gândiri arhitectonici care au 
zidit munte pe munte în antica lui trufie ca să pară răsărită din visările pustiei, însă, în urma 
ei, natura care supravieţuieşte civilizației egiptene, ironizează fantasmagorica măreție umană 
îngânâd-o, purtându-i ecourile stinse: Toat-a apei ş-a pustiei şi a nopţii măreție / Se unesc 
să-mbrace mândru veche-acea împărăție, / Să învie în deşerturi şir de visuri ce te mint. 
Vechea civilizaţie egipteană mai există doar în halucinaţia Nilului, ale cărui unde visează 
spume. 

La fel, Grecia antică se naşte din întunecata mare şi subzistă numai în imagini de 
talazuri ale mării care cânt-a Greciei cădere, în timp ce Limba râurilor blândă, ale codrilor 
suspine,/ Glasul lumei, glasul mărei se-mpreună-n infinit. 

Mai mult, ascultând armonia din pleiade, poetul are sentimentul că asistă la 
scurgerea lumii, la căderea ei: Știm de nu trăim pe-o lume, ce pe nesimţite cade? — încât 
toată frumuseţea lumii pare un cântec de lebădă, iar succesiunea de căderi pare că ne 
avertizează asupra unei căderi şi mai mari, care urmează să se petreacă. 

Dacă lumea, universul, ca şi creaţie a lui Dumnezeu este vis de aur şi întrupare a 
gândului Său, în schimb, creaţia umană care încearcă nemurirea cu degetul este, precum 
cetatea Memphis, argintos gând al pustiei. 

Ideea eminesciană de civilizaţie în stare să dăinuie este aceea în care un palat este 
din stânce sure, iar a lui stâlpi-s munţi de piatră, a lui streşin-o pădure, aşa cum încerca el 
să configureze rai-ul dulce al strămoşilor săi daci raiul Daciei veche, cu păduri de flori în 
care ale crinilor potire sunt ca urne de argint, în mijlocul unei grădini infinită cu scorburi 
de tămâie şi cu izvoare care au prund de ambră de-aur. 

Civilizaţia ideală nu este aşadar cea edificată de gândiri arhitectonici umane, ci un 
rai natural, o „Cetate a Raiului”, tot aşa după cum cugetarea care înţelege adevărul nu este 
cea filosofică, individualist-distinctă, ci aceea care se armonizează cu cosmosul, cu creaţia, 





1722 Zoe Dumitrescu-Buşulenga, op. cit., p. 56. 

care ascultă glasul pădurii, al izvoarelor, care ştie să interpreteze literele de foc ale stelelor, 
gândirea în care se reflectă lumina lunii şi o inspiră. 

În acelaşi poem însă, Eminescu ne avertiza, în strofele preliminare, asupra felului în 
care vede el universul, un univers în care secolii sunt ca nişte codri (codrii de secoli), 
popoarele ca nişte oceane (oceane de popoare), vremea cade în vaduri (al vremurilor vad), 
timpul se toarce ca lâna (secolii se torc), întregul periplu de imagini al istoriei universale, 
rememorat de Eminescu, este ca o turmă cu oi de aur (Turma visurilor mele eu le pasc ca oi 
de aur), pe care o paşte tihnit, mioritic, poetul care contemplă zbuciumul milenar al lumii, 
dar care nu vrea să se integreze acestui zbucium vanitos, ci tot dorul lui este acela de a face 
parte din universul paşnic al vieţii fericite, în sânul unei naturi protectoare şi înfrățite cu ei, 
aşa cum vor românii să o trăiască în ritmul lor arhaic şi cum o deapănă în istoriile lor 
(luminoasele basme). 

Peisajul istoriei universale se reduce astfel, la imagini care au consistenţa naturii, la 
imagini pastorale, rustice, domestice, iconografice, ca o lume care, privită din interior, din 
propria ei perspectivă, pare neliniştită, condusă de o voinţă luciferic-schopenhauerian- 
nitzscheeană, intempestivă, dar privită ca lumea lui Dumnezeu, ca un univers în puritatea lui 
originară, natural, genuin, paşnic, neieşit din ritm, nu emană decât linişte, pace, serenitate. 
După ce secoli cu vieţi şi gândiri o mie trec, civilizațiile se succed şi pier, în urmă din 
izvoare timpi răcori şi clari răsar. 

Însăşi „deşertăciunea deşertăciunilor”, reprezentată de idealurile umane vane, care 
vor să se edifice în istorie, să se consemneze în univers, să-şi semnaleze trecerea sperând 
astfel la o eternizare artificială în propria fantezie arhitectonică, nu poate să tulbure, în 
definitiv, frumuseţea mai presus de patimile omeneşti a creaţiei lui Dumnezeu, care este mai 
rezistentă în timp decât construcțiile babilonice sau faraonice. 

Oamenii, popoarele, istoria lor, au consistenţa reliefului natural, ele sunt creația lui 
Dumnezeu ca şi cosmosul întreg şi merg în ritmul şi în sensul stabilit de Dumnezeu, iar toată 
neliniştea, durerea şi zădărnicia eforturilor lor se naşte din impresia că pot să aleagă un alt 
sens, că pot să imprime vieţii lor şi lumii o altă direcție de mers, că pot să devieze de la 
matca lor, urmărind numai edificarea egoismului propriu. 

Zoe Dumitrescu-Buşulenga remarca, în extraordinarul său studiu Eminescu - cultură 
şi creaţie, că, în opera celor mai mari poeţi români (cum considera domnia sa!'%), Eminescu 
şi Blaga, ataşamentul față de perimetrul satului românesc este extrem de adânc şi puternic, la 
fel ca şi iubirea faţă de universul înţeles ca un loc intim de adăpost, ca un cămin prielnic, o 
vatră strămoşească sau un leagăn străvechi, precum şi refuzul spaţiilor infinite şi 
necomunicative cu omul, străine. 

Însă această viziune este în perfectă consonanţă cu cea de veacuri a poporului român 
şi cu cea bizantină, fiind concepţia creştin-ortodoxă asupra lumii, aşa cum a fost revelată de 





17% Zoe Dumitrescu-Buşulenga, op. cit., p. 57. 

Dumnezeu în Sfintele Scripturi şi aşa cum se păstrează în Biserică. Am regăsit-o în omiliile 
tipărite de Coresi, în cele varlaamiene, precum şi la Antim Ivireanul, cu prisosinţă. 

Pentru Eminescu nu există însă, ca pentru Blaga, „Marele Orb”, ci, dimpotrivă, 
Dumnezeu este Singurul Care însufleţeşte gândirea şi cunoaşterea, care face să răsară lumina 
înțelepciunii în omul care este după chipul Său, dar şi în logosul cosmic. Întreaga lume 
atârnă de raza gândirii cei eterne. Dumnezeu e gândire eternă, e Logos Creator a toate, 
Raţiune, Înţelepciune, nu e un Absolut impersonal. Iar lumea nu e halucinația sau iluzia unui 
astfel de Spirit impersonal de tip brahmanic. 

Nu, ci Creatorul lumii e tripersonal, Care gândeşte din veşnicie crearea lumii şi o 
aduce la îndeplinire la momentul oportun. Creaţia aceasta este după Chipul Său, este plină 
de lumină, poartă amprenta luminii divine, cu care însă nu se confundă în mod panteist. 
Cosmosul este o icoană şi o reflectare în oglinda făpturii a luminii lui Dumnezeu, chiar dacă 
lumea este, după cum vedem în poemul Fata-n grădina de aur, numai o umbră a măreției 
dumnezeieşti: O, Adonai! Al cărui gând e lumea / Și pentru care toate sunt de faţă (...) / 
Deşi te-adoră stele, mări în spume, / Un univers cu vocea îndrăzneață, / Toate ce-au fost, ce 
sunt, ce-ţi nasc în cale / n-ajung nici umbra măreției tale. 

Parafrazând faimosul vers nichitian, am putea spune că această lume este frumoasă 
ca umbra unui gând, a gândului lui Dumnezeu. De unde se vede că Nichita Stănescu a 
pătruns adânc în semnificaţia poemelor eminesciene şi că marii poeţi se cunosc tainic unul 
pe altul. 

Fiinţele raţionale zidite de Dumnezeu pot să accepte, cu voie liberă, să fie medii 
transparente pentru lumina Sa dumnezeiască şi să devină astfel purtătoare ale asemănării cu 
El sau pot să urască voia Lui şi creaţia Sa, aşa cum demonul urăşte un gând de Dumnezeu 
(Mureşanu (Tablou dramatic)). 

Cugetând, în Memento mori, la tainele universului, ale istoriei şi ale fiinţei umane, 
poetul convorbeşte la final cu Logosul întrupat, dorind să fie încredinţat asupra asemănării 
omului cu Dumnezeu şi a pogorârii lui Dumnezeu la om: 7u, ce în câmpii de chaos semeni 
stele — sfânt şi mare, / Din ruinele gândirii-mi, o, răsai, clar ca un soare, / (...) Tu, ce scrii 
mai dinainte a istoriei gândire, / Ce ţii bolțile tăriei să nu cadă-n risipire, / Cine eşti?... Să 
pot pricepe şi icoana ta... pe om. / (...) Oare viaţa omenirei nu te caută pe tine? / Eu un om 
de te-aş cunoaşte, chiar să mor mi-ar părea bine. / Dar să ştiu — semeni furnicei ce cuteaz-a 
te gândi? 

Deşi Dumnezeu a pus gânduri uriaşe într-o ţeastă de furnică, totuşi, încurcatele 
sofisme nu explic-a ta fiinţă, ființa lui Dumnezeu (Memento mori). Rațiunea umană singură 
nu poate să descopere tainele care sunt mai presus de fire. Măreţia slavei lui Dumnezeu este 
ascunsă, ca un soare, în norii de secoli unde-ngropi a ta mărime. Dumnezeu e ca un Soare 
veşnic şi Care este ascuns de norii istoriei, pentru ochii umani neluminaţi şi neînţelepțiţi. 
Cosmosul şi istoria lumii vorbesc în mod simbolic sau paradigmatic rațiunii umane şi o 
învaţă despre Dumnezeu, dar omul nu poate, ajutat doar de raţiunea sa, să vorbească despre 
cele nepătrunse ale lui Dumnezeu. 


413 


Limitele gnoseologice ale fiinţei umane nu sunt însă determinate de o anumită 
cenzură transcendentală, ca la Blaga, ci sunt limite ale nedesăvârşirii umane. În om încape, 
într-un cran uscat şi palid, o foarte mare şi înaltă gândire, istoria lumii cu evi întregi de 
cugetare, tainele universului cu ale lui râuri de stele şi fluvii cu mase de sori, precum şi a 
veciei văi deschise cu-adâncimi necunoscute (cunoaşterea faptului că lumea a fost creată din 
nimic), dar a le cunoaşte pe toate desăvârşit şi mai ales, a cunoaşte pe Dumnezeu mai mult 
decât îi este cu putinţă făpturii create nu este pe potriva omului. 

Pentru că în om vezi icoana unui secol lângă chipul unei flori. Omul este, prin 
sufletul său, icoană a generaţiei şi a vremii sale, dar şi icoană a veşniciei în lume, prin 
chipul său nemuritor. În acelaşi timp este şi chip al perisabilităţii, prin trupul său, fiind supus 
morţii. Căci floare este ceea ce numeşte Scriptura Sfântă a fi viața omului pe pământ: „Omul 
născut din femeie are puţine zile de trăit, dar se satură de necazuri. Ca şi floarea, el creşte şi 
se veştejeşte şi ca umbra el fuge şi e fără durată.” (lov, 14, 1-2); „Omul ca iarba, zilele lui ca 
floarea câmpului; aşa va înflori. Că vânt a trecut peste el şi nu va mai fi şi nu se va mai 
cunoaşte încă locul său.” (Ps. 102, 15-16); „Tot trupul este ca iarba şi toată mărirea lui, ca 
floarea câmpului!” (Is. 40, 6) etc. Eminescu însuşi citează, ca motto, în poemul Strigoii, un 
pasaj grăitor din finalul slujbei de înmormântare, din Molitfelnicul a cărui traducere îi 

aparține lui Antim: ...că trece acesta [omul] ca fumul de pre pământ. Ca floarea au înflorit, 
ca iarba s-au tăiat, cu pânză se înfăşură, cu pământ să acopere. lar în Scrisoarea l, 
parafrazând Ps. 102, 16, citat de noi anterior, spune poetul că vântu-n valuri trece peste 
traiul omenesc. 

Aşadar, nu o anume cenzură transcendentală îi pune omului hotare gnoseologice, ci 
însăşi firea, condiţia sa creaturală şi neputinţa sa. Dimpotrivă, ca dovadă că nu există o 
cenzură transcendentală, vedem în Memento mori, în acele strofe care descriu paradisul 
dacic, cum între cer şi pământ există o continuitate, cum bolta cerească are o streaşină de 
arbori (streşin-arboroasă), iar scările de stânci se unesc cu scările templului lunar: A ei [ale 
domei] scări ajung din ceruri a stâncimei negri colţi. Lumea de jos este oglindirea, chipul 
celei de sus, totul fiind prețuit ca icoană, ca oglindire şi reflectare: Cât uitându-te în fluviu 
pari a te uita în ceri. (...) / Un rai dulce se înalță, sub a stelelor lumină, / Alt rai s-adânceşte 
mândru într-al fluviului fund. 

Se pune întrebarea: de ce preferă Eminescu simbolul lunii strălucind în noaptea şi 
peste marea lumii, ca metaforă a luminii divine creatoare, în locul celui solar? Răspunsul 
nostru este următorul: Eminescu alege simbolul selenar fiind conştient că trăieşte într-o 
epocă romantică în care e apus de Zeitate şi-asfinţire de idei (Memento mori). În care 
Dumnezeu, Soarele lumii, asfinţeşte de pe cerul multor cugete şi al multor minţi (a se 
remarca asociaţia, în plan simbolic, a cerului cu mintea, a cărei tălmăcire o aflăm şi în 
Divanul lui Dimitrie Cantemir): Nimeni soarele n-opreşte să apuie-n murgul serei, / Nimeni 
Dumnezeu s-apuie de pe cerul cugetării. 

Versetul profetic: „Soarele şi-a cunoscut apusul său” (Ps. 103, 20), pe care Antim l-a 
interpretat în legătură cu moartea lui Hristos, care, ca om, şi-a simţit apusul, poate fi înţeles 

aici şi în sensul apostaziei multora din epoca modernă. Dar gândurile omeneşti şi istoria 
lumii, desfăşurarea de civilizaţii, au fost o căutare a lui Dumnezeu (Oare viața omenirei nu 
te caută pe tine?), o încercare de apropiere de lumina adevărului, deşi filosofiile umane şi 
miturile care au încercat să Îl imagineze pe Dumnezeu într-un fel sau altul nu au putut 
cuprinde pe Soarele cel neapropiat: Înserează şi apune greul soare-n văi de mite [mituri] — 
căci Dumnezeu e un Soare greu de înţeles, iar lumea aceasta e o vale de mituri, o vale a 
plângerii plină de eresuri — (...) / Cum eşti tu, nimeni n-o ştie. / Întrebările de tine, / Pe-a 
istoriei lungi unde, se ridică ca ruine / (...) / Niciun chip pe care lumea fi-l atribuieşte ţie / 
Nu-i etern ... C-un cer încărcat de mite asfințeşti din ev în ev. Însă, „formele divinului sunt 
acelea care apun şi nu Dumnezeu însuşi. lar omul, copil bătrân, care se amăgeşte că poate să 
i se substituie [lui Dumnezeu] şi care crede că poate să-şi asume răspunderea universului şi 
să-i îndrume istoria, nu-şi dă seama că o gândire profundă şi divină (subl. n.) susţine 
realitatea şi cursul ei”. Până când vine sfârşitul lumii, sfârşitul istoriei: Şi-astăzi punctul 
de solstițiu a sosit în omenire. / (...) E apus de Zeitate ş-asfinţire de idei. Se apropie 
apocalipsa, se-nmulţesc semnele vremei.... 

Matei Călinescu remarca, în acest sens, faptul că, pe de-o parte, romanticii n-au fost 
deloc fericiți să moştenească lumina raționalismului iluminist şi s-au întors la „religia 
inimii” şi la „raţiunea inimii” (cum ar spune Pascal), la creştinism, aşa încât „romantismul 

era eminamente o expresie a geniului creştinismului” 





„iar pe de altă parte, ei înşişi au fost 
perfect conştienţi că trăiesc o epocă istorică de declin al credinţei, au constatat acea 
realitatea spirituală instaurată mai întâi în societatea occidentală, care s-a numit „moartea lui 
Dumnezeu şi au inclus în operele lor această temă esențialmente modernă, cu mult înainte ca 
Nietzsche să o aşeze la loc central în doctrina profetică a lui Zarathustra” "s, 

A exista în lumea de sub soare sau în cea de sub lună pare a denumi acelaşi lucru, 
pentru scriitorii noştri din vechime, deşi se pot identifica şi diferenţe foarte subtile, la nivel 
simbolic, între cele două sintagme. Astfel, într-un paragraf pe care l-am mai amintit anterior, 
în prefața Fortologhionului tipărit la 1701, Antim filosofează despre cele ce sunt sub lună, 
astfel: Începutul, mijlocul şi sfârşitul, Stăpânul şi Domnul tuturor fiinţelor, şi simţitoare şi 
înțelegătoare, este Făcătorul tuturor, Dumnezeu. Stăpânul însă şi sfârşitul tuturor celor de 
sub lună (subl. n.) este omul. Iar sfârşitul omului, pentru care s-a creat de Dumnezeu, este 
câştigarea şi fericirea lui Dumnezeu însăşi; fiindcă pentru om s-a făcut toată lumea aceasta, 
iar omul, se zice că s-a făcut de către Dumnezeu ca să dobândească pe Dumnezeu 17. 
Cantemir, în a sa Istorie ieroglifică, foloseşte la un moment dat aceeaşi sintagmă: că din fire 


174 Rosa del Conte, op. cit., p. 100. 

1725 Matei Călinescu, Cinci fețe ale modernităţii (modernism, avangardă, decadenţă, kitsch, 
postmodernism), traducere de Tatiana Pătrulescu şi Radu Ţurcanu, posfaţă de Mircea Martin, Ed. Univers, 
Bucureşti, 1995, p. 43. 

1725 Idem, p. 62. 

1727 Opere, p. 405. 

cele supt lună (subl. n.) aşe s-au orânduit, ca unele după altele să urmedze, şi când unele 
mor, altele să învie şi simbathiia şi antipathiia dintr-însele să nu lipsească 1%. 

Stăpânirea lunii este aceeaşi cu a soarelui. Sau, dacă ascultăm cu atenţie cele 
enunțate de Antim, soarele stăpâneşte pământul, în timp ce luna stăpâneşte marea — marea 
vieţii sau marea tulburată a patimilor — în noaptea acestei lumi. Aşa încât, a sta sub lună 
poate avea semnificaţii aparte: a fi în noaptea lumii acesteia şi a căuta să ajungi la ţărmul 
fericirii veşnice, urmărind felinarul de lumină al lunii şi care expune rațiunii noastre un 
reflex din lumina înţelepciunii divine eterne. 

Această înţelepciune divină, ilustrată simbolic de lumina solară, se stinge din oameni 
în vremurile din urmă: Se-nmulțesc semnele vremei, iar cerul de-nserare / Roşu-i de 
războaie crunte, de-arderi mari, de disperare / Şi idei a zeci de secoli sunt reduse la nimic; / 
Soarele divin ce-apune varsă ultimele-i raze / Pe-a istoriei câmpie mult iubită şi se lasă / În 
oceanul de-ntuneric, ce s-arată inamic. 

Dumnezeu, Cel ce scrii mai dinainte a istoriei gândire, este Soarele divin şi 
Scriitorul care a scris cu lumina Sa istoria lumii şi a universului, care a adus toate la 
existenţă din iubire, pentru că istoria lumii se desfăşoară ca o câmpie mult iubită. Dumnezeu 
a iubit-o mult, de aceea a adus-o întru fiinţă şi o conduce spre un sfârşit anume. Numai că, 
înaintea transfigurării ei finale, inimile umane devin glaciale şi nu mai este nimeni, dintre 
oameni, să oprească acest cataclism universal, ca Dumnezeu s-apuie de pe cerul cugetării, / 
Nimeni noaptea să se-ntindă pe-a istoriei mormânt. 

Gândirea umanităţii devine oceanul de-ntuneric, ce s-arată inamic lui Dumnezeu. 
Razele Soarelui dumnezeiesc nu mai străbat acest ocean de întuneric ireflexiv. Dar dacă 
oamenii şi-au baricadat mintea în faţa luminii, planetul ce îi poartă cugetă adânc şi sfânt. 

Dacă Eminescu şi romanticii preferă să-şi reprezinte epoca printr-un peisaj sublunar, 
prin care recunosc ceasul înserării sau al înnoptării doctrinare care s-a instaurat asupra lumii, 
dar încă mai au un ochi de lumină pe cer, care e luna, ca o fereastră dumnezeiască spre 
Soarele şi Lumina veşniciei, în schimb, poeţii moderni şi poezia modernă nu mai oferă un 
spectacol nocturn al vieţii, ci expunerea unui peisaj interior al unei mari suferinţe, al 
infernului fără ieşire ipostaziat sub diferite reprezentări ale terorii spirituale. Şi tot Matei 
Călinescu a făcut observaţia, foarte corectă, că „mulţi autori dintre cei mai importanţi, 
numiţi moderni, sunt de neînțeles în afara tradiţiei iudeo-creştine, pe care continuă să o 
reprezinte, indiferent cât de deviant”! '%. 

Acelaşi lucru l-a remarcat şi Rosa del Conte, oferindu-l ca exemplu pe Arghezi!'%. 
Lirica lui Bacovia sau a lui Blaga pot fi luate şi ele drept paradigmă, în acest sens, pentru 
contextul modernist al literaturii române. Peisajul sublunar mai supravieţuieşte în versurile 
lui Blaga doar în primele două volume, pentru ca, începând cu volumul al treilea, poezia lui 
să devină o obsesivă transpunere lirică a subteranelor de tip dostoievskian, a suferinței 


1728 Dimitrie Cantemir, Istoria ieroglifică, op. cit., p. 112. 
1729 Matei Călinescu, op. cit., p. 63. 
1730 Rosa del Conte, op. cit., p. 28-29. 

interioare, în imagini ale infernului subpământean, de unde nu ştie dacă mai există mântuire, 
deşi el însuşi aşteaptă o înviere de obşte în care oamenii să iasă din morminte ca 
ciocârliile!*!. 

Pe de altă parte, după cum remarca loana Em. Petrescu (Eminescu. Modele 
cosmologice şi viziuni poetice), izvorârea cosmică a lunii şi a stelelor, în opera eminesciană, 
se petrece la ceasul înserării — O, ceas al tainei, asfinţit de seară (Trecut-au anii) — şi 
reprezintă o reeditare perpetuă a genezei şi o izvodire a lumilor din lumină. Ceasul înserării, 
în Ortodoxie, are multiple semnificaţii. Seara este timpul începutului lumii („Şi a fost seară 
şi a fost dimineaţă: ziua întâi” — Fac. 1, 5), timpul când Protopărinţii Adam şi Eva au căzut 
din Rai (Fac. 3, 8), şi timpul când Hristos a murit pe Cruce şi a rezidit întru Sine umanitatea, 
reînnoind întreaga Sa creaţie. La ceasul înserării se cântă „Lumină lină”, imn în care este 
lăudat Hristos ca Cel ce este Lumina lină a slavei Tatălui şi Creatorul a toate. 

Aceeaşi „Lumină lină” pe care, cu puţină vreme înainte de moarte, Eminescu şi-a 
arătat dorinţa de a o asculta în fiecare seară, dacă va fi înmormântat lângă o mănăstire la 
marginea mării — după unele mărturii. Putem spune aşadar că Eminescu a simţit înserarea ca 
fiind ceasul prielnic în care se fac vizibile temeliile lumii, adâncul de lumină şi de 
raționalitate al creaţiei, zidite după chipul Logosului-Lumină, al Cuvântului-Gând. 

Aşa încât înserarea, asfințitul cu izvorârea lui de lună şi de stele, nu este numai un 
timp tragic al apusului de soare, lecturat în cheie simbolică, ca apusul Soarelui-Dumnezeu 
de pe cerul minţilor umane, ci este şi un timp al nostalgiei şi o suspinare neîncetată — 
izvoarele suspină (Somnoroase păsărele), trunchii vecinici suspină, pădurea lin suspină 
(Călin...), apele plâng şi stele nasc umezi pe bolta senină (Sara pe deal) — după restaurarea 
omului şi a universului întreg în puritatea dintâi cu care a fost creat. Natura aşteaptă liniştită 
(ca şi la Naşterea Mântuitorului — am văzut la Antim): totul doarme-n zvonul izvorului de 
pace (Mureşanu). Izvorul are zvon de pace, o veste bună pe care o aşteaptă să se împlinească 
fără nelinişte, fără tulburare. Tăcerea, liniştea, pacea naturii, din poezia lui Eminescu sunt 
semne premergătoare ale unei curgeri fireşti a lumii spre desăvârşirea sa şi spre 
covârşitoarea pace finală. Contemplarea naturii este de aceea iriniforă, aducătoare de pace 
adâncă: Cum inima-mi de-adânc o linişteşte...răsărirea stelei în tăcere (Sunt ani la 
mijloc...). Momentul acesta al restaurării, aşteptat de întregul cosmos, este tocmai 
Apocalipsa, care înseamnă dezvăluire, revelare, în limba greacă. Astfel că, ceea ce este 
angoasă şi frică de neant şi de înghiţirea morţii veşnice, la nivelul filosofic, al rațiunii umane 
zbuciumate, este de fapt linişte, nădejde şi aşteptare înfiorată, dar paşnică, la un alt nivel al 
textului poetic, exprimat exclusiv metaforico-simbolic. 

Spre această interpretare ne îndreaptă şi echivalența dintre sensurile verbului a 
răsări, foarte des folosit în poezia eminesciană, şi care se referă atât la naşterea universului, 
la izvodirea lumii (De atunci răsare lumea, lună, soare şi stihii...şi mai multe exemple am 
oferit anterior în acest capitol), dar este folosit şi cu sensul de înviere, renaştere, 


IBI Cf, Drd. Gianina Picioruş, Lucian Blaga: între lumină şi întunericul Iadului, art. online, 
http://bastrix. wordpress.com/2007/07/18/lucian-blaga-intre-lumina-si-intunericul-iadului-2/. 

transfigurare: Din valurile vremii, iubita mea, răsai (Din valurile vremii...) sau: O Sarmis, 
Sarmis, Sarmis! Răsai de unde eşti (Sarmis) — adică: înviază, scolă-te, înalță-te din moarte. 
Hristos din mormânt răsare învingător (Învierea), iar poetul imploră în rugăciune către 
Maica Domnului: Răsai asupra mea, lumină lină (Răsai asupra mea...); şi către Dumnezeu: 
Tu, ce în câmpii de chaos semeni stele — sfânt şi mare, / Din ruinele gândirii-mi, o, răsai, 
clar ca un soare (Memento mori). 

Sunt două înserări, adică două niveluri ale textului, aşa după cum sunt două 
cosmogeneze în Scrisoarea I, din perspective diferite. Există o înserare dramatică, în care e 
apus de Zeitate şi-asfinţire de idei, în care cerul de-nserare / Roşu-i de războaie crunte, de- 
arderi mari, de disperare, fiindcă se-nmulțesc semnele vremei (Memento mori), ale 
sfârşitului lumii; şi există o altă înserare, în care răsar necontenit luna şi stelele pe cer, 
suspinând laolaltă cu izvoarele care le reflectă lumina — o înserare tipologică şi nostalgică, 
prefaţând restaurarea lumii în lumina, puritatea şi frumuseţea ei primordială. Înserarea 
ideologică şi înserarea cosmică, deşi evenimente coincidente temporal, sunt două realități 
distincte, pentru că se petrec în planuri de lectură şi de înţelegere diferite. 

Însă cea de-a doua semnificaţie a înserării, cea de răsărire a lumii — în opoziţie cu 
cea de asfinţit al lumii — nu este prezentată explicit în textul poetic, ci este o concepţie 
umbrită metaforic, printr-un procedeu literar care îi era foarte familiar şi lui Antim. 
Paradoxul este că, pe când mesajul direct pare a fi acela că lumea moare, piere în stingerea 
eternă, curge spre moartea eternă, poezia lui Eminescu are şi un mesaj indirect, încifrat, 
scris cu litere cosmice, cu literele de foc ale stelelor şi aştrilor cereşti, şi care afirmă 
contrariul şi anume că lumea îşi aşteaptă în pace restaurarea şi nu pieirea. 

Filele cerului, cartea cerului albastru se deschide celor ce ştiu să o citească şi anume 
munților, nalți şi negri, înţelepţi de bătrânețe, adică celor ce sunt munţi ai înţelepciunii, 
încărunţiţi în cunoaştere, „munţi extatici”!7%?. 

Valurile mării stau la vorbă cu stelele proroace (Scrisoarea IV) sau cu prorocitoare 
stele (Memento mori), dacă valurile mării, care sunt oamenii, sunt aceia care ştiu şi înţeleg 
ce prorocesc stelele cereşti. În codri, frunzele toate îşi comunică misteruri (Memento mori). 
E o comunicare neostoită, o verbalizare neîncetată a conştiinţei nemuririi. Luna mişcă 
singurătăţi pe mare, pentru că cei ce ridică ochii la steaua singurătăţii (Odă...) sunt mişcaţi 
spre a înţelege limba de lumină a stelelor, a celor de sus, din imperiul de lumine, unde e şi 
fața sfântă a lunei (Memento mori). Este o limbă sfântă a cosmosului, o carte sfântă a 
naturii, pe care a-nțelege n-o mai pot (O, rămâi...) şi care comunică cu lăuntrul cel mai 
adânc al omului, mai presus de rațiunea umană discursivă. 

De aceea, ceea ce este traumă la nivelul conştiinţei interogative umane, se transformă 
în pace şi seninătate, în aşteptare plină de dor, în loc de panică, la un alt nivel al conştiinţei, 
de mai mare adâncime şi care ştie să comunice cu logosul cosmic. Ceea ce este înserare în 
planul conştiinţei umane, în sensul de sfârşit de lume, nu coincide, ca sens, cu înserarea din 





1732 Rosa del Conte, op. cit., p. 318. 

planul comic, unde nu e sfârşit de lume, ci început de lume, o regenerare şi o transfigurare 
pentru toată veşnicia, în opoziţie cu moartea eternă. Cosmosul nu pledează pentru o moarte 
veşnică, ci pentru o viaţă veşnică, al cărei chip şi icoană este ipostazierea frumuseţii sale, 
atâta cât poate universul acesta să redea din adevărata veşnicie. 

Concluzia noastră este, aşadar, aceea că, dacă ignorăm literatura românească veche, 
să nu putem răspunde niciodată la întrebarea lui Perpessicius (din prefața ediției citate mai 
Jos): „De unde vine această inepuizabilă lumină (subl. n.) a poeziei lui Eminescu?”. Ea nu 
poate izvori nici din pesimismul schopenhauerian şi nici din credinţa în Nirvana budistă, ci 
din tradiția şi cultura ortodoxă a poetului, în care Dumnezeu e Lumină şi e Logos care Se 
comunică făpturii umane şi creaţiei Sale, îndumnezeind ființa umană şi transfigurând 
cosmosul, prin restaurare. 

De asemenea, dacă nu privim poezia eminesciană pe linia tradiției literare şi 
oratorice româneşti, s-ar putea să nu putem să pricepem niciodată de unde izvorăşte, în cazul 
poetului nostru naţional, acea dorinţă şi putere extraordinară de a concentra, de a miniaturiza 
imagistico-poetic, idei şi viziuni care, în proză sau filosofie, ar fi putut cunoaşte dezvoltări 
fastuoase. Însă Eminescu iubea exprimarea eliptică a metaforei ca reprezentând eminamente 
poezia, în timp ce proza era pentru el o imagine a vieţii şi a lumii pline de corupție morală şi 
de dureri: Sunt sătul de-aşa viaţă... nu sorbind a ei pahară, / Dar mizeria aceasta, proza 
asta e amară (Scrisoarea IV). 

Acelaşi lucru îl exprimă şi în nuvela Cezara, care începe cu aprecieri despre roman, 
ca paradigmă a vieţii, în urma afirmației lui Al. Dumas, anume că romanul a existat 
dintotdeauna. O asemenea dezvoltare prozaică a multe dintre motivele eminesciene o va face 
însă, ulterior, Mircea Eliade, în câteva din nuvelele sale fantastice'7%, întrucât îl înţelegea pe 
Eminescu ca o chintesenţă a gândirii, a credințelor şi a folclorului românesc. 

Însă adeziunea interioară profundă pe care o dovedeşte Eminescu faţă de modelele 
literare tradiționale româneşti denotă şi o adeziune faţă de ceea ce exprimă ele, pentru că nu 
ne aşteptăm din partea sa la o aderare fidelă faţă de formă fără a fi înţeles şi fără a fi avut o 
relaţie de mare intimitate cu fondul. În toată opera sa, poetul ne oferă dovezi ale dragostei cu 
care s-a întors spre evul mediu românesc, pe care nu l-a considerat, precum Petrarca, drept 
„ev întunecat”, ci ca „timp al plenitudinei”!3%, după cum a arătat Zoe Dumitrescu- 
Buşulenga considerând că toate treptele istoriei româneşti i-au fost sfinte lui Eminescu. 

Asemenea, în opinia Rosei del Conte, pe parcursul întregii sale exegeze asupra 
operei poetice eminesciene, se arată cum Eminescu a lăsat să se vadă, în poezia sa, răsărind 
din adâncuri gândirea arhaică ortodoxă, în exprimări biblice sau de inspirație patristică şi 
isihastă. 

Fundamentele cugetării eminesciene, considera domnia sa, nu se află în filosofia 
contemporană lui, ci într-o gândire şi o concepţie despre lume cu mult mai vechi, care se află 


17333 Cf. Drd. Gianina Picioruş, Dubla „ereditate” eminesciană, art. online, http://bastrix wordpress. 
com/2007/06/05/dubla-ereditate-eminesciana. 
1734 Zoe Dumitrescu-Buşulenga, op. cit, p. 28. 

expuse în Patristica ortodoxă, la Sfinţi precum loan Gură de Aur, Vasile cel Mare, Grigorie 
Teologul, Grigorie de Nyssa, Macarie cel Mare, Chiril al Alexandriei, Efrem Sirul, Isaac 
Sirul, Clement Alexandrinul, Calist Patriarhul, Augustin, la Origen sau în cărţi de largă 
circulaţie în aria ortodoxă, precum Vieţile Sfinților, Varlaam şi Ioasaf, Fiziologul, etc. 

Înţelegem cu atât mai mult de ce metafora este, şi la Antim şi la Eminescu, 
sincoparea literară şi stilistică a unei cugetări cu multe falduri. O teologie şi o cugetare de 
proporţii gigantice sunt concentrate şi reduse la scara miniaturală a metaforei. În acelaşi 
timp, o filmografie imensă a cosmogenezei şi a unor evenimente planetare şi cosmice 
colosale, este surprinsă în scene casnice, rustice, pline de tandreţe şi calmitate, Eminescu 
integrându-se prin aceasta, în mod desăvârşit, în tradiţia şi mentalitatea religioasă de aproape 
două milenii a românilor. 

În consecință, considerăm că Ion Negoiţescu a intuit ceva esenţial atunci când a 
afirmat că „adânca vibrare a lirismului eminescian se naşte din... acel amor cosmic revărsat 
în lume”!'*%, dragoste pe care Antim o vede revărsată de Dumnezeu în însăşi frumuseţea 
genuină a lumii. Este sesizabil, în poezia lui Eminescu, chiar şi faptul că „...sacralizarea 
naturii ia forme liturgice, smirna şi tămâia răspândindu-se cu (aceeaşi) risipă...7175 în 
feericele descrieri de natură eminesciene, şi că natura este „prodigioasă de mireasmă, ca o 
biserică”, 

Şi acest fapt stă în strânsă legătură cu o altă constatare, pe care o considerăm la fel de 
corectă, anume că: „În opera niciunui alt poet român dragostea nu are o semnificaţie mai 
cuprinzătoare, ca la Eminescu”!"*%. 

Dragostea, care este însuşi Dumnezeu, după cum spunea Antim, urmându-l pe 
Teologul cel Mare, loan, Dragostea a creat lumea şi lumea aceasta e plină de reverberaţiile 
iubirii. Cine simte aceste reverberaţii — şi marii poeţi le pot uneori simți!” — ajunge la 
intuiții profunde. 

Era, prin urmare, normal ca Eminescu, pornind de la sensibilitatea sa înnăscută 
pentru a asculta glasul naturii şi a o contempla şi de la lecturile sale numeroase din cărțile şi 
manuscrisele vechi pe care le citise cu nesaţ, să aibă multe în comun, atât în plan ideatic, cât 
şi în cel al formulelor poetice, metaforice, cu Antim Ivireanul, cu care — o repetăm — s-ar 





1735 Ton Negoiţescu, op. cit., p. 109. 

1736 Idem, p. 95. 

1737 Idem, p. 158. 

1738 Idem, p. 165. 

1739 Şi nu avem să ne mirăm prea mult de aceste coincidențe, dacă acceptăm, precum Nicolae 
Steinhardt, că „Orice operă de artă autentică stă sub semnul unui duh iubitor de oameni. Orice operă de artă 
autentică e un imn de slavă a creației. Departe de a porni de la demonism, arta e un mijloc de înălțare a 
sufletului şi un izvor de bucurie curată şi nobilă”, cf. N. Steinhardt, Primejdia mărturisirii (Convorbiri cu loan 
Pintea), Ed. Dacia, Cluj-Napoca, 1993, p. 57. Şi, adăuga Steinhardt, vorbind de Georg Trakl şi de Georges 
Brassens, că „Îi place lui Hristos să se facă presimţit copiilor şi poeţilor” (cf. Idem, p. 83), adică inocenței 
căutătoare, setei autentice de cunoaştere şi de iubire. 

putea să fi avut posibilitatea să ia cunoştinţă măcar prin întâlnirea cu unele copii ale 
paginilor sale. 

Deşi sensul în care merge studiul lui Negoiţescu este acela de a exclude din ecuaţie 
orice impresie de religiozitate a poetului şi de a evidenția sâmburele de demonism din opera 
sa poetică (chiar şi acolo unde, în ce ne priveşte, nu credem că ar fi vorba, cu niciun chip, 
despre aşa ceva), am semnalat totuşi unele din observaţiile analizelor sale, pentru că, la nivel 
particular, fragmentar, ele coincid cu propriile noastre opinii. 

În acest sens, exegetul poemelor eminesciene constată chiar neliniştea profundă a lui 
Eminescu, cea mai autentică, o „neliniște care e mai mult decât dor metafizic”! şi care 
vizează ajungerea la „odihna absolută (nu cea a contemplării artistice), la contemplarea 
divinității...” contemplare care este superioară celei naturale (contemplarea universului) 
şi pe care atât de mult o propovăduieşte Antim ca fiind posibilă numai printr-o viaţă curată şi 
sfântă, prin care oamenii pot ajunge să vadă lumina dumnezeiască, precum Apostolii pe 
Tabor, dacă îşi fac — după expresia antimiană — mintea lor, muntele Taborului. Eminescu, în 
neliniştea sa, gândind la care-i scopul vieții mele, avea însă nădejdea, exprimată într-un 
poem, că prin lumine / M-oi sui la Dumnezeu (Cântecul lăutarului). 

Antim propune, în numele Evangheliei, revenirea omului în patria sa de origine, din 
care a fost exilat de păcatul său, revenire care se produce prin pocăință, prin transfigurare, 
prin întoarcerea la starea nepervertită inițială. Omul care se pocăieşte recuperează întregul 
cosmos, încă o dată, şi odată cu sine, în virtutea ontologiei sale, a principiului personal care 
caracterizează ontologia sa, fiind creat după chipul lui Dumnezeu. El răsare c-o-ntreagă 
lume, aşa precum Hyperion, din genuni, ale nefiinţei şi apoi ale iadului, căci pocăinţa 
creştină se trăieşte ca o „ieşire în neființă”. 

Unele imagini eminesciene sunt în mod cert inspirate de Scripturile Sfinte sau de 
scrierile Sfinților Părinţi despre cunoaşterea dumnezeiască, precum cele din următoarele 
versuri: Când sufletu-mi noaptea veghea în extaze / Vedeam ca în vis pe-al meu înger de 
pază ... (Geniu pustiu). În timp ce alte versuri sunt inspirate din învăţăturile teologice despre 
rugăciunea curată, isihastă, despre tăcerea minţii sau tăcerea gândurilor: Când însuşi glasul 
gândurilor tace, / Mă-ngână cântul unei dulci evlavii... (Sonete). „O mireasmă prețioasă de 


17% Ton Negoiţescu, op. cit., p. 29. 

14 Ibidem. 

1742 Aşa după cum ne dă mărturie, printr-o voce contemporană nouă, experiența milenară creştin- 
ortodoxă: „ieşirea în neființă [o trăiam] ca pe o stingere a întregului cosmos în mine: în mine, cu moartea mea, 
moare întregul neam omenesc, cu toate suferințele şi bucuriile sale, cu toate năzuințele şi cunoaşterile. Mai 
mult: Însuşi Dumnezeu, încă necunoscut, şi totuşi oarecum cunoscut, şi El moare în mine şi pentru mine. 
Întreaga fiinţă făcută şi nefăcută se pierde în hăul cel fără de fund al întunericului uitării. 

Experiențele unei astfel de stări erau, în esență, contemplarea absolutului (chipul-răsfrângerea 
Absolutului) principiului ipostatic în noi, însă sub semnul minus. Când însă a venit Lumina Necreată, dându- 
mi mărturie duhului că eram în afara stăpânirii morţii, atunci tot ceea ce înainte murise în mine, prin lucrarea 
acestei Lumini, a înviat împreună cu mine”, cf. Arhimandritul Sofronie [Saharov], Vom vedea pe Dumnezeu 
precum este, traducere din limba rusă de ieromonah Rafail Noica, Ed. Sofia, Bucureşti, 2005, p. 266-267. 

lucruri rare şi învechite păstrează pentru noi şi o întreagă serie de expresii pe care el le ia 
dintr-o tradiție de texte de disciplină ascetică, din care cunoaşte nu numai operele inspirate 
de marii maeştri ai aşa-numitei nepsis (păzirea) — un Macarie din Egipt, un Isaac Sirianul — 
(...), ci şi manualele curente, pe care le vom numi tehnice, în uz de activitatea 
duhovnicească” 17% — şi scriind aceste cuvinte, Rosa del Conte se referă aici la un poem 
eminescian, Pentru păzirea auzului, inspirat de o carte a Sfântului Nicodim Aghioritul: „Şi 
numai în acea tradiţie [isihastă — n.n.] supraviețuiesc metafore precum ușile gândirii, 
încăperile gândirii, cămara tristei inimi..., a căror pace vrea să o apere « păzirea » poetului, 
barând accesul imaginii care vrea să domine prin ochi, tulburând-o, intimitatea tainică a 
omului” 7%. 

Însuşi dinamismul cosmic eminescian, al corpurilor cereşti şi importanţa lui, sunt 
extrase — credem că este evident acum — dintr-o concepție cu mult mai veche decât 
romantismul, care este cea creştin-bizantină şi care priveşte luminătorii cerului atât din 
perspectivă reală, ca planete fără viaţă (căreia ştiinţa modernă i-a dat dreptate, în defavoarea 
platonismului, a lui Origen şi a neoplatonismului), cât şi simbolico-mistică. 

Concepţia aceasta o regăsim moştenită din literatura veche în poezia noastră înainte 
de Eminescu, dar ea se prelungeşte mult şi în modernitate, sugerându-ne o continuitate şi 
complementaritate remarcabilă a literaturii române vechi cu cea modernă. 

La Vasile Cârlova, luna, vremelnică stăpână |icoană, însă, a stăpânirii veşnice] 
răsare pe cer c-o frunte mai blajină (în poezia Înserarea), iar pentru Gheorghe Asachi, 
poeţii, care îl au ca începător pe Sf. David (dintâi profeta, cântător de imne sânte), pot fi 
nişte stele luminate de Dumnezeu, care, la rândul lor, să lumineze mintea celor neînvăţaţi, 
aşa cum soarele luminează pământul: Precum soarele pământul, ele mintea luminează / Cu 
cea rază ce purcede de l-al lumei Urzitor (Pleiada). 

Pentru Grigore Alexandrescu, stelele sunt litere de foc (în poemul Reveria), iar 
pentru Ion Heliade Rădulescu, soarele e ochiul zilei şi stelele arată înscrisul veşniciei: Ochii- 
mi în mărmurire se uită la vecie, / Din stea în stea se plimbă, în orice stea citesc (O noapte 
pe ruinele Târgoviştii). 

În timp ce mintea contemplativă a lui Vasile Alecsandri priveşte cum Gânditoare şi 
tăcută luna-n cale-i se opreşte. / Sufletul cu voluptate în estaz adânc pluteşte, / Şi se pare că 
s-aude prin a raiului cântare / Pe-ale îngerilor harpe lunecând mărgăritare (Concertul în 
luncă). Sau cum: Mii de stele argintii / În nemărginitul templu ard ca vecinice făclii (Miezul 
iernei, ambele poeme făcând parte din ciclul Pasteluri). 

Tot Heliade Rădulescu, în vastul poem Anatolida, versificând pe tema celor şase zile 
ale creaţiei, poetizează izvodirea luminătorilor cereşti în ziua a patra, dar sesizează şi 
prezenţa acestora ca martori ai iubirii dintre Sfinţii Protopărinţi Adam şi Eva, în sânul 
primului cuplu uman. Crearea luminătorilor, însoțită de relatarea rolului şi a simbolismului 
lor, secondează referatul biblic şi hermeneutica patristică (despre care am vorbit şi noi): A 


178 Rosa del Conte, op. cit., p. 327. 
1744 Ibidem. 

zis, şi, iată, suntem luminători ai lumii. (...) / Spre luminarea zilei, spre luminarea nopții / În 
firmament ne puse drept candele de aur / În templul Său cel mare, / A fi imagini înseși 
nespusei Lui splendoare: / Reprezentaţi pe Domnul, naraţi a Lui putere 1 / Şi gloria-I 
divină prin legea ce vă puse. / Lumina vă e vocea, prin ea vorbiţi vederii... 

După aducerea întru ființă a primilor oameni, Luceaferi, astre, stele, şi însăşi casta 
lună / Aprinseră ca marturi făcliele nuntale.... A se remarca similitudinea cu nunta 
păstorului din Miorița, la care au luminat stele făclii, dar şi felul în care acest tablou 
primordial ne poate focaliza atenţia spre sursa tradițională a imaginilor eminesciene care 
conţin cuplul de îndrăgostiţi unificat în sânul unei naturi virginale, paradisiace, sub veghea 
lunii şi a stelelor. 

Regăsim exprimată aceeaşi viziune, uneori difuz şi abstract, în contexte uneori 
nebănuite şi într-un stil foarte specific epocii moderne, la poeţi precum George Coşbuc, 
Octavian Goga, Alexandru Macedonski (rival al lui Eminescu, fapt ce confirmă sursa 
tradițională a viziunilor comune), Ion Pillat, Ilarie Voronca, Benjamin Fundoianu, George 
Bacovia, Vasile Voiculescu sau Nichita Stănescu. 

Coşbuc, care nu este un poet al regimului nocturn, care are fobie de noapte şi 
preamăreşte zorii dimineţii şi faptul zilei, în poemul Prin Mehedia regăseşte armonii 
eminesciene şi o simbolistică străveche a lunii ca un scut de aur şi a frumuseţii nocturne 
caracterizate prin: atâta vraj-a nopţii cea cu chip dumnezeiesc; totul într-un peisaj vegheat 
tainic de Dumnezeu ca Părinte-al vieții 11%, 

Imaginea aştrilor ca ochi ai cerului sau a naturii şi a codrului ca o biserică, subliniind 
puritatea cosmică, sunt constantele poeziei lui Goga, din care putem oferi exemple 
nenumărate: Ca o vecernie domoală / Se stinge zvonul din dumbravă, / Pleoapa soarele-şi 
închide (...) // Din cetăţuia strălucirii / Coboară razele de lună (Apostolul), Luceafărul 
bolnav în lumea de-ngheţ, / Clipeşte din gene molatic (...) // Cu ochii plânşi, stelele toate se 
duc / Pe patul de nori să se culce (...) // Cu lacrimi plâng genele zării. / Şi doina se zbate şi 
frunzele plâng, / Şi codrul prelung se-nfioară aşteptând să vie-mpăratul măririi, Hristos 
(Dimineaţa); Din ochii veşnicelor stele / Cad razele tremurătoare (...) // Se zbuciumă 
înfiorată / De-un tremur geana lor de aur (Cântece); Pe boltă stele tremurate purced sfiala 
să-şi aprindă (Aeternitas); Întregul cer cu ochi de stele / Să lumineze lupta noastră... 
(Strămoşii), Ca din cădelniţi fumul de tămâie, / Prelung se zbate frunza din dumbravă 
(Dăscăliţa); Şi luna, când trece, de milă tresare (De la noi); Azi [codrule], lasă-ţi freamătul 
să-mi pară / Un mulcom zvon de patrafire / Ce blând asupra mea-şi pogoară / Duioasa lor 
hirotonire (Reîntors), S-aştern bobiţele de rouă / Pe-ntinsul luncii patrafir: / Din mâna 
ceriului, Părinte, / Se cerne preacuratul mir (...) // S-aude toaca cum, grăbită, / În fag o 
bate-o gheunoaie (Pe înserate); Veniţi, veniţi în ceasul dimineței, / Când sub clipirea bolții- 
mbujorate, / Sărbătoreşte-al învierii praznic / Biserica de frunze-nrourate. / Când umbre 


1745 Parafrază la Ps. 18, 1: „Cerurile spun slava lui Dumnezeu şi facerea mâinilor Lui o povesteşte 


tăria”. 
isi George Coşbuc, Poezii, vol. I, Ed. Cartea Românească, Bucureşti, 1982. 

mor şi scapără lumina / Din negură zburând biruitoare, / Veniţi, veniți să cad-asupra 
noastră / Hirotonirea razelor de soare (Cântăreţilor de la oraş); Lumina şi cântul nuntesc 
peste fire / În zvon de evlavie sfântă (...) / Azi lunca-i o mândră biserică largă, / Iar plopii 
străjeri la irugă / Par preoți cărunți în odăjdii de praznic, / Cu braţe nălțate spre rugă... 
(Carmen); Din întinderea albastră / Voi citi ca dintr-o carte... (La mal), Tu, Doamne, Tu, 
Stăpânul peste fire, / Ce din curata stelelor lumină / Dai lumilor de veci orânduire... 
(Poezie); Cum stăm aşa sub bolta înstelată, / Pădurea neagr-o catedrală pare (În brazi), etc. 

Într-un poem ca Noaptea de aprilie, Alexandru Macedonski vede stelele-nchizându- 
şi somnoroase ochii lor pătrunzători, ceea ce ne aminteşte foarte mult de Antim şi de 
predica sa la Sfântul Nicolae. Iar în Nopatea de iunie contemplă stelele de aur din cerul 
luminos. Pe pământ, poetul stă în a plângerilor vale vegheat de luna plină şi de stele care 
sunt pulberi de aur şi flori schinteietoare (Excelsior). Sau, aflându-se sub lacrima lunară 
într-o mănăstire în care se simte ca-ntr-un port sau liman al odihnirii, înţelege bunătatea 
veşnică şi care priveghează tutelară / Ca o stea ce străluceşte din adânci eternități 
(Mănăstirea). În alt poem, răsună a mea harpă să zbor în alte sfere / (...) Să merg până-n 
eternul cu lacrime de stele (La harpă). lar inima rănită a bietului poet / Adoarme ca şi 
marea sub cerul plin de stele (4vânt). Şi iarăşi, în poemul Lewki, contemplă Seara palidă, 
şi-n ceruri, ochi de îngeri plini de raze; admiră astre, / Ce zâmbesc din pacea naltă a tăriilor 
albastre, / Unde plânset nu se varsă, nici suspine nu se scot, o împărăție a luminii, adică, 
unde „nu este durere nici întristare nici suspin”, cum glăsuieşte slujba ortodoxă sau cum ar 
zice şi Antim. Acolo, toată zarea depărtărei e un viu mărgăritar / Sub stelara radiere a 
zâmbirilor de Sfinte 1. 

Evocând figura unor personalităţi poetice de seamă ale culturii române, de la 
Dosoftei până la Alecsandri şi Donici, într-o variantă proprie a Epigonilor, lon Pillat recurge 
la simbolul lunar ca patron al literaturii române, la acea lună cărturară care îl învaţă să 
cunoască trecutul literar al ţării sale: Afară luna brumează pe fereşti... / Din ce stihii venită 
pe-a stelelor potecă / Să-mi scotocească până şi în bibliotecă? / Cercetătoare lună, cu mâna 
ta de var / Ştergi, pe furiş, pe rafturi, un prăfuit slovar. / (...) Te vâri prin Letopiseți, 
pătrunzi în Uricari. / În legături de piele şi lemn mâncat de cari, / Stă vorba ce deschise al 
cerului hotar: / Te razemi de-o Cazanie sau de-un Penticostar. / De tine dăruite cu argintate 
muchii, / Străfulgeră din umbră un univers de buchii...(în ciclul de poeme intitulat Bătrânii), 
etc. Ca şi Eminescu, Pillat cunoştea semnificaţia catapetesmei şi a bisericii în care strălucesc 
icoanele Sfinţilor ca simbol al cerului cu Stele al Împărăției veşnice, căci într-un alt poem, 
paracliserul, rugându-se pentru poet, aprinde la icoane cerul: sfânt lângă sfânt, stea lângă 
stea (Biserica veche)!"%. 

Într-un poem din 1916 intitulat Pastel, cu puternice rezonanţe eminesciene, de la un 
capăt la altul, Benjamin Fundoianu scrie, printre altele, şi aceste versuri: Și-atât de calmă-i 


1741 Al. Macedonski, Excelsior. Poezii, ediţie îngrijită de Adrian Marino, prefaţă de Marin Mincu, 
EPL, 1968. 
1748 Jon Pillat, Poezii, Ed. Minerva, Bucureşti, 1989. 

ora, că parcă-i simţi prezenţa. / Şi sufletul ţi-l pipăi cu mâinile, eteric. / O clipă, ca de-o 
umbră, te-ai rupt din întuneric, / Căci iată, toamna vine şi-şi bate roibu-n pinteni / Şi pe 
aleea-n care dorm pomii albi şi sprinteni, / Supt stelele-n priveghe şi-al lunii corn bucolic, / 
În freamătul de frunză, greoi şi melancolic...!1*9. 





Ilarie Voronca vedea cerul... ca o carte deschisă (Tristeţi) şi La fereşti: procesiunea 
stelelor — călugărițe în alb (Amintire)!'%. Asemenea, şi Vasile Voiculescu percepea 
priveliştea celestă în cheie simbolică: Noapte. Trec spre schitul lumii celelalte / Luna şi tot 
clerul stelelor înalte... (După cules...) ™". 

Punând, ca şi Eminescu, în contrast poezia cu proza, Bacovia recepta imaginea lunii 
ca sursă a poetizării ambientului: Poetizează luna / Grădina de parfume, — / Prozaicile 
hoarde / De-acum au tăcut... (Serenadă)!"?. 

Nichita Stănescu, care s-a aplecat cu atenţie asupra întregii noastre tradiţii poetice şi 
literare, într-un poem ca Semn 3, se exprimă mistic şi apofatic: Tu nu-nţelegi că stelele în 
sine / sunt un lăuntru din lăuntrul depărtat? / Tu nu-nţelegi că albul din desime / e negru 
împărat? Stelele sunt şi aici un simbol interior al luminii. Creatorul lor le-a urzit astfel încât 
să poarte în sine pecetea simbolică a luminii Sale neapropiate, exprimând capacitatea firii de 
a avea lăuntricitate, de a arăta că nu e goală de sens, ci plină de semnificaţii transcendente. 
Ele indică, cu atât mai mult, sensul ontologiei umane de a-şi umple lăutricitatea cu această 
lumină dumnezeiască. „Albul” care, din cauza „desimii” luminii, nu poate fi definit decât 
apofatic, decât ca „negru împărat”, întăreşte sensul mistic al versurilor nichitiene, faptul că 
el avea în vedere o înţelegere teologică mult mai înaltă a realităţii, deşi poezia lui poate 
părea adesea absurdă sau abstractă, raportată la contextul epocii. 

Posteritatea literară a lui Eminescu l-a înţeles adeseori foarte profund şi complex şi îi 
putem enumera aici, printre cei care au conştientizat fiorul versurilor eminesciene şi l-au 
transpus în mod personal în versurile sau în opera lor, pe Octavian Goga, Ion Pillat, George 
Bacovia, Tudor Arghezi, Lucian Blaga, Mircea Eliade. Un poem ca /isus pe valuri, al lui 
Octavian Goga, spre exemplu, interpretează de la sine înţelesul unor sintagme eminesciene 
atât de mult dezbătute de către exegeza literară. Reproducem o parte din acest poem, pentru 
că ni-i evocă, în acelaşi timp, pe Antim Ivireanul şi pe Eminescu: 

În noaptea aceea neagră şi târzie 

Călătorea departe uraganul, 

Cu repezi paşi de repede pierzare, 

Când peste-albastra apelor mânie 

S-a desluşit lisus Nazarineanul, 

Cu braţu-ntins spre binecuvântare... 


''% Fundoianu, Versuri, Ed. Cartier, 1999. Sublinierea ne aparţine. 

1150 Voronca, Versuri, Ed. Cartier, 1999. 

175! Vasile Voiculescu, Poezii, ediţie îngrijită, prefaţă, cronologie, repere critice şi bibliografie de Ion 
Apetroaie, Ed. Porto-Franco, Galaţi, 1995. 

a George Bacovia, Versuri şi proză, Ed. Eminescu, Bucureşti, 1987. 


425 


Apostolii, cu teamă şi mirare, 

Şi-n preajma lor îngenunghiat poporul, 
Înfioraţi de mândra arătare 

Stăteau pe mal, privind pe-nvăţătorul 
Ce-alunecând pe-a undelor cărare 
Înainta prin trăsnet şi genune... 


Pe urma lui, supuse de minune, 

Pe rând primind cereasca lui mustrare, 
Se potoleau furtunile nebune, 

Și firea-ntreagă resimțea fiorul... 
Scăpau corăbii prinse de vâltoare, 

Din nou viaţa se-ntorcea pe valuri, 
Când păsări albe, reluându-şi zborul, 
Pescarii veseli năzuiau spre maluri... 


Şi-n vreme ce fiinţa-i zâmbitoare 
Împurpurată-n sfânt-aureolă 

Se prelungea topită-n depărtare, 
Strălucitoarea cerului cupolă, 

Cu praf de stele luminând decorul, 
Se aprindea mai tare, tot mai tare, 
Ca să apară-n drum Mântuitorul, 
Semănător de linişte pe mare! (...) 


1753] 


veche, plină de-nţelesuri, 


Ce-ai luminat prin veacuri de rugină, 

Şi-n rătăcirea negrelor eresuri 

Ai mângâiat singurătăţi sihastre, 

Legendă veche, floare de lumină, 

Azi tot mai mult cu taina ta mă-mpresuri... 


Legendă | 


Corăbier bolnav al vremii noastre, 

Mi-e prora frântă şi zdrobit catargul 
De-atât potop de vifor şi dezastre, 

Dar ochii mei tot mai visează largul... 
Te chem deci, blând îmblânzitor de fiare, 


1753 Legendă are aici sensul de istorie veche, de povestire a unor fapte întâmplate demult, iar nu sensul 
de basm, ca ficţiune narativă şi invenţie fabuloasă. 

Tu care împaci hotare cu hotare 
Şi picuri dulce liniştea uitării 
În bietul suflet văduvit de mamă; 





Oriunde eşti, şi orişicum te cheamă, 
Tămâia mea de ucenic te-aşteaptă, 
Stăpân măreț al valurilor mării, 

Tu, care-nfrâni în adâncimi vulcanul, 
Preamilostive Crist de legea nouă, 
Spre tine-n noapte ruga mi se-ndreaptă...!*. 

Ar mai fi de remarcat că cel mai mare poet din literatura noastră, Mihai Eminescu, 
nu îndeplineşte nici el dezideratul artei pentru artă, aşa cum nu-l îndeplineşte nici toată 
literatura veche. Negoiţescu sesiza corect, după părerea noastră, faptul că „în poezia lui, 
procesul de creaţie va avea mereu sensul clarificării conceptuale”! şi că „filozofia lui 
Eminescu nu este o filozofie a poematizării, ci o filozofie poetizată (subl. n.), de unde şi 
caracterul ei discursiv, retoric şi uneori didactic”! — la fel cum, în cazul lui Antim 
Ivireanul, vorbim de o teologie care îmbracă veşmântul poeziei, a ceea ce pare metaforă la 
nivel lingvistic, deşi, în esenţă, nu este vorba de tropi sau de metaforă poetică. 


Ca reprezentant unic în literatura noastră al highromanticism-ului (după Virgil 





Nemoianu), al romantismului de cunoaştere şi de viziune, Eminescu se pretează cel mai bine 
unei interpretări unisemantice a ermetismului său textual (ermetism aflat în opoziție cu 
obscuritatea plurisemantică a poeziei moderne), ceea ce îl conduce într-o foarte mare 
vecinătate cu textele noastre religioase vechi şi cu Antim Ivireanul, al căror unisemantism 
teologic este evident. Lirismul este la Eminescu, ca şi la Antim Ivireanul, un pretext pentru 
enorme concentrări de imagini şi viziuni ale căror semnificaţii sunt unic interpretabile şi 
abisal de profunde. 

Aşadar, în urma acestui mic excurs eminescian, se vede destul de limpede că în opera 
marelui nostru poet romantic rezonează, în urma lecturilor sale din literatura bizantină şi 
românească veche (poate şi din Antim Ivireanul), multe ecouri ale unor străvechi atitudini 
identitare creştine. Fireşte, aceste idei nu apar în dialectica lor pură, creştină, ci amalgamate 
în pasta cugetării eminesciene. 

Eminescu, ca orice artist de geniu, a avut orgoliul de a dori să-şi creeze o viziune 
personală despre lume: Ca s-explic a ta fiinţă [a lui Dumnezeu], de gândiri am pus popoare, 
/ Ca idee pe idee să clădească pân-în soare, / Cum popoarele antice în al Asiei pământ / Au 
unit stâncă pe stâncă, mur pe mur s-ajungă-n ceruri. / Un grăunte de-ndoială mestecat în 
adevăruri / Şi popoarele-mi de gânduri risipescu-se în vânt. (Memento mori). 


1754 Sublinierile din text ne aparţin. 
1755 Ton Negoiţescu , op. cit., p. 19. 
175 Idem, p. 20. 

Însă adevărul vieţii lui a cuprins nu numai mărturisirea unor avânturi babilonice, ci şi 
a neputinței de a putea exprima tainele creaţiei, frumuseţea ei cea mai adâncă: 

Aceasta e menirea unui poet în lume? 

Pe valurile vremii, ca boabele de spume 

Să-nşire-ale lui vorbe, să spuie verzi ş-uscate 

Cum luna se iveşte, cum vântu-n codru bate? 

Dar oricâte ar scrie şi oricâte ar spune... 

Câmpii, pădure, lanuri fac asta de minune, 

O fac cu mult mai bine de cum o spui în vers. 

Natura-alăturată cu-acel desemn prea şters 

Din lirica modernă — e mult, mult mai presus. 

(Icoană şi privaz). 

De remarcat faptul că Eminescu vorbeşte despre „lirica modernă” şi pune semnul 
egal între aceasta şi poezia vremii sale”. 

De altfel, considerăm că literatura română modernă, mai ales în începuturile ei, în 
perioada paşoptistă şi romantică, s-a inspirat, mult mai mult decât se afirmă, din literatura 
veche şi a găsit din belşug nuclee lirice şi narative ori filoane confesiv-psihologizante, în 
literatura noastră clasic-medievală. Din substanţa acesteia a reuşit să tragă concluzia unei 
existențe proprii, independente ca ideologie artistică, ulterior trecându-se cu vederea 
revendicarea sa din literatura tradiţională, bisericească sau istorică, aceasta fiind împinsă 
spre indexarea arhivistică. 

„Eminescu nu e o floare rară, desfăcută aproape prin miracol dintr-o sămânță adusă 
din întâmplare pe solul Daciei din suflarea vânturilor apusene: este un astru ţâşnit din 
adâncurile cerurilor din Răsărit, ca mărturie despre o civilizaţie tânără şi nouă, dar 
înrădăcinată într-un trecut de veche cultură şi de severă tradiţie. Ca şi a Luceafărului său, 
lumina lui a străbătut, înainte să ajungă până la noi, o cale lungă”""%, a literelor bizantine şi 
românești. 

Eminescu a scris privind mereu spre trecut şi spre literatura veche românească, ca 
spre izvorul genuin al limbii, al cugetării şi al spiritualităţii româneşti, iar toată literatura 
română ulterioară şi cu precădere poezia, de la Bacovia şi până la Nichita Stănescu şi după 
el, se scrie privind mereu cu ochii la Eminescu. 

Ca un ecou al literaturii noastre vechi în literatura modernă, putem spune împreună 
cu Nichita, că pluteşte o floare de tei în lăuntrul unei gândiri abstracte, ca semn al iradierii 
bineînmiresmate a limbii şi cugetării vechi româneşti până la noi. 


1757 Am folosit, pe parcursul acestui subcapitol, următoarele ediţii ale operelor eminesciene: Mihai 
Eminescu, Opere alese, vol. I şi II, ediţie îngrijită şi prefațată de Perpessicius, col. Scriitori români, EPL, 
București, 1964; M. Eminescu, Poezii 1, I, II, ediţie critică de D. Murăraşu, Ed. Minerva, Bucureşti, 1982; 
Eminescu, Proză literară, postfață de Eugen Simion, EPL, Bucureşti, 1964, p. 51, 90-91, 106, 126. 

1758 Rosa del Conte, op. cit., p. 29. 

III. 6. 1. 8. Transfigurarea întru cuvânt: 
cuvântul-lumină şi lumina cuvântului 


Într-un subcapitol anterior, în pasaje relativ scurte din opera antimiană, am întâlnit o 
aglomerare semantică (literară, filosofică şi teologică) pe care nu am reuşit să o epuizăm în 
puţine cuvinte. Omiliile lui Antim se pretează la un comentariu mult mai atent şi mai detaliat 
decât s-ar putea aprecia la prima vedere. 

Un simplu fragment sau o simplă metaforă pot determina pagini întregi de comentarii 
şi interpretări. Am întâlnit idei teologico-filosofice şi morale nebănuite, încifrate în 
metafore, pe lângă care se poate trece fără ca măcar să se gândească cineva ce se ascunde în 
adâncul lor de sens. În cele ce urmează vom încerca să cunoaştem concepţia autorului despre 
actul de a scrie, aşa cum reiese ea din concepţia despre lume, pe care am expus-o mai sus. 

Considerăm că metafora (figurile de stil, în general) antimiană, metafora aceasta 
duhovnicească sau ceea ce ni se pare nouă a fi metaforă, în sens spiritual-mistic este de 
multe ori o icoană a unor realităţi mai presus de cuvânt. În plan lingvistic, desigur că ea este 
o figură de stil, în plan spiritual, însă, este o iconizare supra-conceptuală, este o transfigurare 
a cuvântului pentru a-l îmbrăca în lumina adevărului. 

În faţa realităţilor spirituale, cuvântul este o tăcere plină de înţeles. Adâncul lui este o 
astfel de tăcere, aşa cum este şi adâncul icoanei. Este o tăcere plină de inefabil care pictează 
în oameni, neştiut, imperceptibil, conturează în ei Chipul lui Dumnezeu, îl imprimă în 
adâncul nevăzut al sufletelor. În măsura în care întipăreşte în om realitatea şi adevărul său, 
putem vorbi de concreteţea inefabilului, de forța plasticizantă a metaforei, atât de 
caracteristice lui Antim. 

Cuvântul nu are materialitate pentru că materia lui este chipul interior al spiritului, 
forma spiritualităţii umane, pe care el o profilează (formând profilul nostru interior), ca 
logos asimilabil în logosul uman. La fel icoana nu are a treia dimensiune, pentru că a treia 
dimensiune sunt cei care se formează după chipul icoanei, spre asemănarea cu Dumnezeu. 
De altfel, Antim iconizează părți importante din predică: adică se bazează nu numai pe forţa 
ei ideatică, dar şi pe capacitatea imaginii de a avea un mai mare impact asupra publicului 
decât ideea (mintea oboseşte mai repede gândind abstract, dar ochiul interior al minţii ajută 
în acest sens). 

Antim însuşi, în prefața la Chipurile Vechiului şi Noului Testament, operă în care a 
zugrăvit şi peste cinci sute de portrete în medalion, îşi exprimă părerea că desenul sau 
pictura ajută la întipărirea unui lucru pe retina memoriei şi a conştiinţei, căci acele ce 
înțelegem prin auz şi prin cetaniia a multor zile cu vederia chipurilor celor însemnate şi cu 
cetaniia povestirei lor pre scurt mai mult ne încredințăm şi mai pre lesne întru pomenire le 

1159. Înţelegem de aici că vizualizarea era o calitate pe care mitropolitul punea 


putem păzi 
mare preţ. 

Absolut sublime şi inimitabile au rămas nenumărate icoane pictate în cuvinte de 
Antim, din care am oferit mai multe exemple. Operei încărcate de lirism a lui Antim i s-ar 
potrivi acea clasică definiţie a lui Horaţiu: „Ut pictura poesis”. Antim face, prin tablourile 
sale, o interpretare unică a Genezei, ce nu există în acest fel — şi nici atât de extinsă — la 
Coresi ori Varlaam, sau la oratorii eclesiastici ardeleni. A se face pe sine cineva după chipul 
lui Dumnezeu, înseamnă a se autoportretiza ontologic, a modela în lutul inefabil al fiinţei 
sale, înseamnă, mai bine-zis, a deveni creator, co-creator cu Dumnezeu. 

Omul se face pe sine însuşi operă de artă: se subțiază interior, se inefabilizează, se 
spiritualizează, face din sine însuşi un poem, cel mai frumos poem al său cu putinţă. 
Salvador Dali declara undeva că toate tablourile sale nu sunt decât un autoportret. Prin artă, 
fiinţa umană se caută pe sine, urmăreşte portretizarea frumuseţii sale, pentru că aceasta este 
un autoportret al lui Dumnezeu, pe care El şi-l face în fiecare om. Omul este o ființă atât de 
importantă pentru că este chipul Său şi pentru că este aşezat în centrul lumii, ca un 
„microcosmos”, şi toate pentru el s-au făcut şi i s-au dat aciastă simţitoare lume cu toată 
frumuseţea ei, ca o grădină cu multe feliuri de flori, ca să-şi aleagă cele de folos, să să 
împodobească trupeşte. Şi i s-au dat şi lumea cea de sus den suflarea dumnezăiască, den 
care, cât va vrea, să-şi înfrumuseţeze icoana cea sufletească şi cât va putea să o asemene cu 
chipul icoanei Ziditoriului său 19%. 

Sfântul loan Damaschin spunea, într-o omilie, că Dumnezeu pictează, cu pensula 
luminii dumnezeieşti, Chipul Său în noi, iar aportul pe care şi-l aduce omul la această creație 
a sa însăşi este de a se goli de gânduri pământeşti trecătoare, superflue, de a se goli pe sine 
după modelul chenozei lui Hristos, de a se înfățișa lui Dumnezeu ca nimic: „Întorcându-ne 
întru nimic [prin pocăință şi smerenie] — noi devenim materialul din care Îi este propriu 
Dumnezeului nostru a făuri”"€|. Pocăinţa înseamnă efortul omului de a se face pe sine o 
pânză albă, în care Îi este propriu lui Dumnezeu să Se imprime. 

Efortul său de asemănare cu Dumnezeu îl apropie pe om de adevărata frumuseţe şi îi 
descoperă adevărata frumuseţe universală, deoarece sunt 4 stihii, dintru carele s-au făcut 
omul şi toată lumea 12 
materiale, au un rol bine determinat: stihiile ca nişte întâe pricini îndeamnă pre toate 


şi acestea, în afara faptului că sunt elementele alcătuitoare ale lumii 


Chipurile neamurilor, de-şi dau roada sa la vremea lor. lar mai vârtos de toate, fericita şi 
mai aleasa şi cuvântătoarea zidire, omul, sileşte de aduce nu numai un feliu de roadă, ce 
foarte multe câte trupeşti, iar mai multe sufleteşti, de vreme ce şi el de doao s-au zidit, 
adecă den suflet şi den trup "®. 


1759 Idem, p. 243. 

170 Opere, p. 398. 

1761 Arhimandritul Sofronie, Vom vedea pe Dumnezeu precum este, op. cit., p. 179. 
112 Opere, p. 68. 

1763 Idem, p. 398. 

„Rodind”, omul devine creator, născător al propriei sale frumuseți, co-ziditor al său 
şi al lumii, prin imprimarea în sine a Chipului frumuseţii. În sens spiritual, toţi oamenii au o 
virtute maternală şi toţi ar trebui să treacă printr-o maieutică duhovnicească, prin chinurile 
naşterii, a lui Dumnezeu în inima lor şi a lor înşişi pentru veşnicie. Această naştere în Duh 
este adevărata forță creatoare a omului. Taina aceasta a naşterii şi a creaţiei este foarte mare, 
şi Antim o atinge numai, o sugerează, lăsând-o mai departe sub vălul impresionist al 
strălucirii neclare pentru mintea celor nedesăvârşiţi. 

Pentru motivele expuse mai sus, arta!'% 
care să ne fie cu totul exterior, o alteritate extremă, ci este o prelungire atât în materia inertă 


„ în viziunea lui Antim, nu reprezintă ceva 


cât şi în suflete, a lumii spirituale, a harului. Ea nu îmbie cu experienţe noi, cu aventuri 
cognitive sau cu încântări exterioriste ale simţurilor. Fiinţa umană recunoaşte o realitate 
inefabilă, care îi aparţine, care nu este proprie nici cuvântului în sine şi nici materiei, 
materialităţii de orice fel. Prin intermediul celor ce s-au făcut pe ei înşişi purtători ai harului 
dumnezeiesc — cum este mitropolitul nostru — se transmite tuturor, prin această artă, această 
lumină a Duhului şi cei ce manifestă această dorință pot să devină şi să se actualizeze ca 
oameni înduhovniciţi, spiritualizaţi, ca exponenţi ai „veşniciei fericite” pe pământ, dacă îşi 
deschid inima acestui flux continuu al harului şi al înţelegerii 1%. 

Pentru Antim, ca pentru orice scriitor religios-creştin, harul are calitatea ubicuităţii. 
De aceea orice lucru poate fi încărcat de semnificaţie spirituală şi de aici derivă, credem, 
solidaritatea lui cu frumuseţea cosmică, înconjurătoare. Nu este paradoxal că relaţia omului 


1764 a A a s r s r E P 
„Atunci când se construia Templul din vremea lui Moise, Dumnezeu S-a făcut auzit şi a zis: « 


Iată, am dat har şi pricepere lui Bețalael ca să sape în lemn şi în aur » şi alte însuşiri pe care le enumeră 
Dumnezeu, dăruite lui Beţalael pentru înfrumusețarea, împodobirea Templului. Aici asistăm chiar la intrarea 
artei în viaţa omului de după cădere. Intrarea frumosului material în viaţa omului. 

Acest frumos exterior vine să înlocuiască golul care a apărut în viața noastră de la momentul 
divorțului nostru de Dumnezeu. S-a golit sufletul nostru de frumos, de adevăr, de absolut. Şi Dumnezeu face 
acest pogorământ şi-i dăruieşte omului arta, care este, desigur, inferioară culmilor spirituale pe care le-a 
cunoscut Adam în Rai, dar care este un vehicul ce ne apropie, ne duce până la ultimul stadiu al întâlnirii 
noastre cu Dumnezeu ...”, cf. Monah Savatie Baştovoi, Nicolae Balotă, Diacon Andrei Kuraev, Dumitru 
Crudu, Ortodoxia pentru postmodernişti (în întrebări şi răspunsuri), Ed. Marineasa, Timişoara, 2001, p. 45. 

1765 Cel ce vede pe Dumnezeu şi Frumuseţea dumnezeiască înţelege cu adevărat ce înseamnă 
frumuseţea şi arta, fapt subliniat de tradiţia bisericească, dar pe care, într-un anumit sens, îl întrezărea şi Platon: 
„Căci dacă viaţa merită prin ceva ca s-o trăiască omul, numai pentru acela merită, care ajunge să contemple 
frumuseţea însăşi. (...) 

Dar ce să mai zicem... de omul căruia îi e dat să contemple frumuseţea cea limpede, curată, 
neprihănită... nu aceea plină de carne şi coloraţie omenească sau de câtă altă zgură a firii muritoare! Ce să mai 
zicem când el ar putea zări Frumosul divin, Frumosul cel cu înfăţişare unică? 

Ți-nchipui, zise, că trăieşte viaţa fără valoare omul care va privi într-acolo şi va contempla acel 
frumos, căruia i se dedică şi cu care se împreună? Nu-ţi dai seama că numai unul ca acesta — care vede 
frumosul prin singura cale în care el poate fi perceput — este în stare să creeze; nu măşti ale artei, măşti de care 
nici nu se atinge, ci opere de artă adevărată, ca unul ce-a pătruns în lagărul adevărului? Că numai creatorul 
unor opere superioare se face scump lui Dumnezeu...”, cf. Platon, Dialoguri, trad. de Cezar Papacostea, Ed. 
Iri, Bucureşti, 1995, p. 130. 

cu natura este tot una de ordin inefabil? Aceasta relevă însă adevărata esenţă a umanului, 
precum şi capacitatea de a simţi inexprimabilul din lucruri, adică frumuseţea dumnezeiască 
ce nu se explică prin nimic altceva, decât prin caracteristicile lucrurilor. 

Această haină din fire nevăzute o sesizează Antim, această podoabă vrea să o facă să 
devină vizibilă pentru toată lumea. Armonia universului este o simfonie unică, o muzică şi o 
lumină perceptibilă pentru simţurile spirituale, pentru ochii inimii şi pentru urechile inimii Şi 
pentru înţelegerea şi raționalitatea omenească 17%. 

Propovăduirea frumuseţii cosmice la Antim vine, deci, dintr-o asumare a lumii şi o 
intimizare a întregului univers — ca experienţă de viaţă creştină —, pe de o parte, şi din 
dorinţa de sensibilizare a auditoriului, pe de altă parte. Poezia este mediul cel mai propice 
prin care se poate transmite iubirea, ea este acea „încărcătură electrică” a cuvintelor (ca să îl 
parafrazăm pe Nichita Stănescu), care susține, în cea mai mare măsură — față de alte forme 
de limbaj —, intensitatea sentimentului de iubire convertit în logos. 

Cel mai mare teolog român credea că „toţi scriitorii duhovniceşti sunt poeți ai acestei 
lumi, nu în sensul că imaginează ceea ce nu este, ci în sensul că, trăind bogăţia acestei vieţi, 
reuşesc să o redea în moduri cât mai corespunzătoare, care trebuie să se folosească de 
imagini”!'*. Aceste cuvinte credem că se potrivesc foarte bine lui Antim Ivireanul. 

Prin cele ce am afirmat, dorim să demonstrăm în ce constă adâncimea şi frumuseţea 
expresiei sale. Considerăm că dacă am putut să dovedim izvorul spiritual al imagisticii, al 
plasticii limbajului antimian, originea sa în gândirea patristică ortodoxă, atunci am putea, 
implicit, să explicăm concretețea metaforismului său, în plan spiritual, şi, deci, valoarea 
intrinsecă, profundă, a cuvintelor sale. „Adânc pe adânc cheamă în glasul căderilor apelor 
Tale” (Ps. 41, 9): adâncul vieţii cheamă adâncul cuvântului care o exprimă, în acest caz. 

Am putea adapta la opera lui Antim o afirmaţie a lui Tudor Vianu despre poetul 
național, şi am putea fără greş să spunem, neinsistând „asupra bogatei materii de imagini, 
simţiri şi cugetări cuprinse” în predici, că „fondul latent al unei astfel de structuri semantice 
este nu numai adânc, dar şi de o adâncime care se dezvoltă progresiv şi, ca atare, rămâne 
nelimitată. Fondul latent al metaforei, acela pe care îl substituie expresia folosită de poet (de 
Antim, în cazul nostru — n.n.), nu este deci numai difuz (în sensul de transparenţă care 
conduce privirea către adâncimi tot mai mari — n.n.) şi mobil; el este nelimitat”"7%. 





17% Toate împrejurul nostru sunt picături care izvorăsc din iubirea lui Dumnezeu. Cele însufleţite şi 


cele neînsuflețite, şi plantele şi animalele, şi păsările, şi munţii, şi mările, şi apusurile de soare, şi cerul înstelat. 
Sunt micile iubiri prin mijlocirea cărora ajungem la iubirea cea mare, la Hristos. (...) Ca să devină cineva 
creştin trebuie să aibă suflet poetic, trebuie să fie poet. Hristos nu voieşte lângă el sufletele « grosolane ». 
Creştinul, chiar şi numai când iubeşte, este poet, petrece în poezie. Inimile poetice îmbrăţişează iubirea, o aşază 
înlăuntrul lor, o simt în adâncuri”, cf *** Ne vorbeşte părintele Porfirie, trad. din limba greacă de ierom. 
Evloghie Munteanu, Ed. Bunavestire, Galaţi, 2003, p. 359-360. 

1767 pr. Prof. Dr. Dumitru Stăniloae, în Scara Sfântului loan Scărarul, trad., introd. şi note de Pr. Prof. 
Dr. Dumitru Stăniloae, Ed. IBMBOR, Bucureşti, 1992, nota 401, p. 200. 

1768 Op. cit., p. 376. 

În acest sens, putem găsi ceva comun între metafora eminesciană şi cea antimiană, 
deoarece putem să adâncim la nesfârşit sensul metaforelor lui Antim, putem să vorbim încă 
mult timp despre sensurile creaţiei sau ale luminii în opera sa, pentru că profunzimea 
cuvintelor sale este inepuizabilă. 

Antim ne demonstrează că arta vine dintr-un izvor interior de frumuseţe şi nu este 
lipsită de conştiinţă. Cuvântul este imaginea unei realităţi, care nu duce lipsă nici de sens, 
nici de raționalitate, frumuseţe sau încărcătură cognitivă, adică de posibilitatea de a fi 
gândită şi exprimată în ceea ce reprezintă ea pentru fiinţa umană. 

Cuvântul său nu transfigurează realitatea, ci transfigurează sufletul care percepe 
această realitate. A spune că realitatea poate fi transfigurată prin cuvânt, înseamnă a accepta 
că ea rămâne (în ea însăşi) urâtă, lipsită de sens şi de propria sa rațiune de a fi ceea ce este, 
înseamnă că Dumnezeu a creat ceva ce este nedesăvârşit şi are nevoie de imaginația omului 
ca să o transforme, în mod iluzoriu. Dar acum nu e vremea pentru ca lumea să fie 
transfigurată, ci omul are nevoie de transfigurare interioară prin cuvânt, prin cuvântul care 
înţelege lumea. 

Vedem cum concretețea plasticizantă a limbajului antimian ascunde o filosofare 
înaltă şi o gândire abstractă de mare fineţe, care urmăreşte sensul deplin al creaţiei. 
Cuvintele, expresiile metaforice, până şi acolo unde, la prima vedere, credeam că ar fi vorba 
de simple figuri de stil, se mulează ele însele după logica şi „plastica” interioară a unei 
realităţi care se adresează atât simţurilor propriu-zis, cât şi cugetării celei mai profunde. La 
Antim putem vorbi cu adevărat de metafore revelatorii, pentru că multe din ele au un sens 
mult mai adânc decât în aparenţă. Şi astfel, conţinutul informaţional al mesajului său este 
infinit mai bogat decât poate părea la prima lectură, dar principalul este că receptarea lui nu 
se bazează numai pe inteligență aparte, ci şi pe iubire şi înţelegere cu auzul inimii: vă 
pohtesc ca să vă deşchideţi urechile inimilor voastre "® , spune Antim. 

Credem că opera lui Antim Ivireanul are o frumuseţe stilizată de multe ori până la 
sublim, tocmai pentru că el priveşte lumea ca pe o plasticizare, ca o concretizare a gândului 
plin de iubire al lui Dumnezeu, şi, în acelaşi timp, ca pe o creaţie nesfârşită a Lui — Care a 
creat şi creează în continuare, o lume spirituală şi materială în acelaşi timp. Limbajul lui are 
plasticitatea pe care o are şi universul în sine, este, concomitent, un limbaj concret, dar şi 
spiritualizat, metaforic şi realist, plastic şi inefabil. Cu alte cuvinte, arta, creația umană, 
pentru Antim, este un corespondent al creației dumnezeieşti, care răspunde, care dialoghează 
cu eternul şi cu frumosul integral. 

Oamenii sunt creatori tocmai pentru că Dumnezeu creează la infinit. „În om, chipul 


1770 . 
”1770.. Jar puterile creatoare ale 
51771 


lui Dumnezeu constituie izvorul nesecat al puterilor creatoare 
sufletului omenesc se descătuşează pentru că „sufletul este nostalgie după Dumnezeu 


17% Opere, p. 98. 
1770 Arhim. Iustin Popovici, Omul şi Dumnezeu-Omul..., op. cit., p. 50: „În om, chipul lui Dumnezeu 
constituie izvorul nesecat al puterilor creatoare ale nostalgici după Dumnezeu, graţie cărora el se poate face pe 


3» 


sine o fiinţă veşnică” (citat integral). 

Sau, după cum scria Dostoievski, omul are sădit în sufletul său idealul frumosului: 


„Cum însă Hristos purta în sinea Lui şi în cuvântul Lui idealul frumosului, atunci a hotărât: 


E mai bine să se sădească în suflet idealul frumosului”? 


321773 


, al frumosului care are putere 
mântuitoare, pentru că „frumosul va salva lumea . Frumosul în opera lui Antim are 
putere soteriologică, conferită în mod conştient şi programatic, de însuşi autorul predicilor, 
un fin cunoscător al psihologiei umane şi un gânditor subtil, care scrutează adâncurile 
revelaţiei naturale. 

În conformitate cu această concepţie — detaliată în predici — despre existență, Antim 
nu priveşte universul cu o nostalgie descurajată, nici cu regretul paradisului pierdut, ci cu 
conştiinţa celui regăsit. El vede frumuseţea lumii atât de poetic, pentru că întrevede prin ea 
adevărata frumuseţe sempiternă a lumii spirituale, lumina după care au alergat şi aleargă toţi 
cei ce cred în ea şi aşteaptă revelarea ei deplină: Pentru care lucru mie mi se pare a fi 
Părinţii cei de demult asemenea acelora pre carii îi ia şi-i învăluiaşte furtuna cea de noapte 
pre mare şi văd lumină oare unde, departe, într-un loc de nădejde pusă, spre care silesc să 
o ajungă cei învăluiţi; şi adese cu ochii cătră dânsa privesc şi pânzele le îndreaptă ca să 
meargă (din cât pot) într-acolo; şi aceia, de nu pot amintrilea, cu ochii şi cu sufletul o 
cuprind. Aşijderea şi Părinţii noştri cei de demult, întorcându-ş ochii spre lumina cea 
adevărată, spre Domnul nostru lisus Hristos (care cu lumina Sa umbra şi întunerecul lumii 
aceştiia l-au stricat) cu smerenie-ş tindea mânile sale şi spre Aceia din tot cugetul doriia şi 
spre Aceia degrab ca să sosească pohtiia... 

Pentru el (ca şi pentru ceilalți scriitori isihaşti, ca Neagoe Basarab — şi e adevărat că 
„Antim scrie ca Neagoe Basarab”), arta nu are numai rolul de a transcende, de a ne 
transcende, ci şi acela de a surprinde prezența în lume a frumosului nediscursiv, a 
frumosului logosific, având un sens şi o logică supramundană, explicată prin prezența lui 
Dumnezeu în lume, ca şi Creator şi Proniator al ei. 

De exemplu, stelele pe care Antim le îmbracă atât de frumos cu poezie, sunt cele prin 
care Dumnezeu a chemat la credinţă toate neamurile, căci rădică-ţ ochii puţinel şi vei vedea 
pre ceriu stea noao, care mărturiseşte lumii naşterea Domnului să 

Eminescu numea bolta înstelată catapeteasma lumii, iar Antim cu adevărat ne 
prezintă cerul ca pe o catapeteasmă, ca o tâmplă de argint, sugerând faptul că Dumnezeu a 
zidit universul plin de frumuseţe, pentru ca, prin această catapeteasmă cosmică omul să intre 
la Dumnezeu, să ajungă la ideea de Principiu Absolut al lumii şi de Creator Atotputernic, iar 


Dumnezeu să intre prin poarta sensibilităţii lăsată deschisă, înapoi, în inima omului. 


1771 Idem, p. 60. 
1772 Cf. Pr. Arhim. Paulin Lecca, Frumosul divin în opera lui Dostoievski, op. cit., p. 43. 
1773 Idem., p. 16. Este tot un citat din scrisorile lui Dostoievski. 
1774 Opere, p. 110-111. 
1755 Dan Horia Mazilu, Introducere în opera lui Antim Ivireanul, op. cit., p. 124. 
1776 
Opere, p. 200. 

Pentru aceasta, stelele au slujit la naşterea Domnului, căci au arătat pe Cel Care, fiind 


Să E PA o 5 A . . 1777 
Soare al dreptăţii ce au răsărit din pântecele Fecioarei 


1778 


, însă pentru noi au închis razile 
strălucirii Sale şi S-a născut Prunc. Stelele au arătat pe Soarele şi Împăratul lor (cum 
zice Antim), pe lisus, „Haina cea în chip de stea şi preastrălucită”77?, celor ce nu-L 
cunoşteau pe El Dumnezeu. 

Antim ne pune înaintea „ochilor minţii” această catapeteasmă siderală, pentru ca, 
prin iubirea de lumină şi frumuseţe, să ne înălțăm cu gândul la Creatorul acestei armonii 
sublime, prin poezia naturii şi prin arta cosmică, să-L privim pe Dumnezeu, Autorul ei. 
Antim încearcă să facă să transpară prin această catapeteasmă a cerului şi a aştrilor cereşti, 
frumuseţea adevăratei lumi eterne. Descrierile antimiene au calitatea de a surprinde 
evanescenţa lumii de acum, dar şi adierea unor zori ai Luminii neînserate. 

Frumuseţea cerului înstelat a lăsat-o Dumnezeu să fie ca un model pentru a înţelege 
frumuseţea şi atotputernicia Sa. Prin stele a chemat Dumnezeu pe magi (numiţi şi înţelepţi 
sau filosofi) — care reprezentau înţelepciunea popoarelor — la închinare şi tot prin luminătorii 
cereşti înţelege Antim Ivireanul să îşi înduioşeze auditoriul, îndemnându-l la credinţă. 
Nenumăratele comparații între aştrii cereşti şi lumea spirituală, prezente în opera lui, ne 
conduc către această concluzie iminentă. 

Dar nu numai lumea e o catapeteasmă, dincolo de care se află Raiul, pentru cei ce îl 
doresc, ci şi cuvântul alegoric sau tainic al scriitorului, metafora antimiană este şi ea o 
catapeteasmă, pentru frumuseți indescriptibile ale creației dumnezeieşti, pentru lucruri 
inexprimabile sau greu exprimabile. Pentru Antim, ca, de altfel, pentru toți scriitorii noştri 
religioşi, timpul nostru este anticamera veşniciei, sau lumea în care trăim nu este decât o 
anticameră a „cămării de nuntă”, pridvorul Raiului şi tinda Bisericii, în care omul stă, de 
când a fost alungat din Eden: Aşa şi Raiul iaste zidit de Dumnedzău sus la răsărit, pre munți 
înalți şi frumoşi, unde-s vănturi vesele, nice foarte calde, nice foarte râci, şi văzduh luminat. 
Că Raiul stâ mai sus de pământ, ca o curte împărătească mai sus decăt alte case. lară 
pământul acesta stă gios, făcut numai pentru fieri şi pentru dobitoace, unde fu gonit Adam, 
pre carele şi noi acmu lâcuim 11%. 

Dar dacă pământul „făcut numai pentru fiare şi pentru dobitoace” — cum zice 
Varlaam şi cum afirmă Biserica — este atât de minunat, „dacă pridvoarele Sfintelor (adică 
universul sensibil — n.n.) sunt aşa, iar tindele Bisericii sunt atât de cinstite şi de înalte, încât 
întunecă ochii minţii noastre cu străfulgerarea frumuseţii lor, cum vor fi Sfintele 
Sfintelor?”1%5!. Văzând frumuseţea creaţiei, omul îşi poate face o idee despre frumuseţea 
lumii spirituale şi eterne. 


1777 Idem, p. 126. 

1778 Idem., p. 10. 

177 Cuvioşii Teolipt al Filadelfiei şi Nicodim Aghioritul, Paraclisul şi Acatistul Sfântului Nume al lui 
Iisus, trad. de diac. Ioan. I. Ică jr., Ed. Deisis, Sibiu, 2001, p. 37. 

1780 Varlaam, op. cit., p. 303 

1781 Sântul Vasile cel Mare, op. cit., p. 84. 

Funcţia artei nu este deci aceea de a ne transcende pe noi într-o lume spirituală (cum 
se spune adeseori), în mod secvențial şi aleatoriu (un fel de teleportare teleghidată), căci nici 
nu poate arta să facă aşa ceva, ci aceea de a ne face pe noi sensibili la prezenţa spiritualului 
inefabil care există în noi, în lume şi în lucruri. 

Omul este chemat să se transfigureze şi odată cu sine, să transfigureze întreaga 
creaţie, după cum se străduia să demonstreze şi Dimitrie Cantemir în Divanul său: „„...toate 
lucrurile macrocosmosului sunt pieritoare şi coruptibile, în timp ce microcosmul [omul], 
prin harul dumnezeiesc pe care-l are, poate ca pe toate cele coruptibile şi pieritoare să le 
prefacă în necoruptibile, veşnice şi permanente, iar prefăcându-le, să le moştenească pe 
vecie. Cum asta? În felul următor: prefăcând lumina lumii în lumina credinţei, adică în 
soarele ce nu apune niciodată; cu alte cuvinte, făcând prin credinţă din Dumnezeu lumina sa 
proprie, precum se arată în Apocalips (21, 23 [25]): Lumina lui este Mielul [...], căci acolo 
nu va fi niciodată noapte, şi în Isaia (60, 20): Soarele lui nu va apune niciodată; şi se va 
preface într-o preastrălucitoare lumină a luminii, precum zice: Va fi lumina lunii ca a 
soarelui, iar lumina soarelui înşeptită (Is. 30, 26). 

Tot aşa firmamentul, adică cerul macrocosmosului, să-l prefacă microcosmosul 
[adică omul] într-un firmament adevărat, adică în nădejdea credinţei care este mai puternică 
şi mai neclintită decât firmamentul, fiindcă cerul va trece, dar nădejdea niciodată, după cum 
însuşi Domnul mărturiseşte: Cerul şi pământul vor trece, însă cuvintele Mele nu vor trece 
(Mt. 24, 35), adică nădejdea pe care ne-a dat-o El nu va trece. lar că nădejdea va deveni 
firmament, adică un cer nou, mărturiseşte loan: Și am văzut un cer nou şi un pământ nou 
(Apoc. 21, 1). 

Cu alte cuvinte, acel cer este întărirea şi împlinirea nădejdii, precum adevereşte 
Apostolul: Cer nou şi pământ nou aşteptăm, după făgăduinţa Lui (II Pt. 3, 13). De asemenea 
[să prefacă] apele, adică marea, care se interpretează "amăreală" şi "tulburare", pe care mare 
să o secătuiască prin căldura credinţei, ca să piară cu totul din jurul omului şi să nu mai fie, 
aşa cum mărturiseşte Ioan Teologul: Și nu va mai fi mare (Apoc. 21, 1), adică în noul cer şi 
pe noul pământ să nu mai fie amărăciune şi supărare. 

Mai departe, poamele şi seminţele macrocosmosului sunt ca şi faptele bune şi cele 
rele ale microcosmosului, adică precum le va semăna [omul] în lumea aceasta, aşa le va 
culege în lumea cealaltă; despre aceasta Solomon spune: Vor mânca roadele căii pe care şi- 
au ales-o (Prov. 1, 40), iar despre faptele deşarte este scris: Vânt au semănat şi nimicirea lor 
va urma lor (Os. 8, 7) sau Cei ce seamănă cu lacrimi, cu bucurie vor secera (Ps. 125, 5). În 
legătură cu aceasta aflăm şi în Legea veche: Nu va trăi omul numai cu pâine, ci şi cu orice 
cuvânt ieşit din gura lui Dumnezeu (Deut. 8, 3; Mt. 4, 4; Le. 4, 4). Aceasta, dar, este pâinea 
cerească şi hrana îngerească. 

Microcosmosul [omul] trebuie apoi să prefacă soarele macrocosmosului în soare 
veşnic, adică în înţelepciune dumnezeiască. Despre aceasta zice Apostolul (I Cor. 3, 19): 
Nebunie este înaintea lui Dumnezeu înţelepciunea lumii, adică lumina solară a lumii, care 
este întuneric, în faţa Mielului, care este Soarele dreptăţii, adică în faţa luminii lui 

Dumnezeu, dacă nu se va preface în credinţa deplinei înţelepciuni, adică în lumina sau în 
soarele pe care îl arată nădejdea. 

lar luna, tovarăşa soarelui, când plină şi când dispărută, arată imperfecţiunea şi 
deşertăciunea celor vremelnice, pe care o împlineşte soarele, împrumutându-i din lumina sa. 
Prin aceasta se înţelege că veşnica înţelepciune este aceea care trebuie să împlinească cele ce 
acum sunt deşarte şi goale: adică se va face lumina lunii, ca şi a soarelui [Is. 30, 26], cu alte 
cuvinte, fiecare cap lipsit de înţelepciune şi de cunoaştere se va umple [de lumină] ...1%?. 

Prin urmare, ca scriitor şi filosof duhovnicesc, nici Antim Ivireanul nu este — în mod 
evident — un adept al artei ca joc secund platonic, nici al artei gratuite. Pentru el, arta este 
ceva impregnat în univers ca şi în ființa umană. Capacitatea de receptare a frumosului a fost 
creată de la început, ca funcţie intrinsecă a sesizării umane. 

Nu trebuie să fie subiectul adoraţiei, pentru că „arta nu este superioară omului” "S, 
cum recunoştea marele poet modernist Nichita Stănescu, sau, altfel spus, „operele poesiei şi 
ale artei nu sunt decât emanațiuni parțiale din comorile spirituale mult mai bogate ale 
poeţilor şi artiştilor”""®*. Omul, ca ființă rațională, este un Jogos superior lumii întregi, iar 
capacitatea lui creatoare este infinită (dezvoltându-se la infinit), astfel încât ceea ce numim 
noi arta acestei lumi, nu este decât o mică parte a acestei energii creatoare întrupată 
(devenită manifestă), o parte infimă, am putea spune. 

Nu trebuie să privim opera lui Antim ca pe un fel de artă angajată, încercând să o 
înghesuim (strivind-o) în concepte literare ce nu i se potrivesc. Creația lui nu priveşte din 
perspectivă unilaterală, ci are în vedere şi logica şi rațiunea şi utilitatea şi frumuseţea şi 
armonia şi estetica, care converg în opera lui, care sunt congruente. Aceasta este utilitatea 
frumosului în predicile sale — intrinsecă naturii logice şi teologice a discursului —, aceea de a 
ne invita să cugetăm mai presus de el, către sublim, urcând treptele acestui sublim la infinit. 





1782 Dimitrie Cantemir, Divanul... op. cit., p. 299-301. Autorul a înfățișat acelaşi lucru chintesenţiat, şi 
anterior în lucrare (vezi p. 245-246), unde înțeleptul, dialogând cu lumea, îi spune: „Tu eşti creaţia şi făptura 
veşnicului Împărat, înfrumusețată întru toate podoabele tale — pentru că Dumnezeu nu face nimic urât sau 
displăcut — desăvârşită întru toate, în decurs de şase zile, după cum scrie Moise, cel mai vechi dintre toţi 
istoricii. Tu eşti numită macrocosm, prototip şi model al microcosmosului, adică al omului, de aceea toate 
podoabele care se găsesc în tine pot să se explice ca fiind ale omului şi toate cele ale omului ca fiind ale tale. 

Astfel, mai întâi în tine este lumina, care corespunde la om cu credinţa, în tine este tăria de deasupra, 
adică cerul, care la om este nădejdea. În tine apele de deasupra, care la om sunt grijile lăsate de Dumnezeu, 
apoi apele de dedesubt, care sunt tulburările ce vin de la trup; în tine este pământul — la om trupul. Ierburile şi 
copaci înseamnă faptele bune; seminţele şi roadele tale sunt virtuțile şi milosteniile. 

Soarele este imaginea înţelepciunii celor veşnice, iar luna imaginea lucrurilor temporale. Peştii, care 
stau totdeauna în apă, sunt umilinţele, păsările zburătoare sunt contemplaţiile cele cereşti; animalele 
neraţionale sunt ajutorarea şi miluirea săracilor, târâtoarele, adică animalele care se târăsc pe pântece, sunt 
suferinţele durerilor altora; sălbăticiunile înseamnă meditarea la demoni şi la răutate”. 

1783 Nichita Stănescu, Antimetafizica (însoţit de Aurelian Titu Dumitrescu), ediţia a Il-a, Ed. Alfa, 
Bucureşti, 1998, p. 166. 

1784 Mihai Eminescu, Fragmentarium, ediţie după manuscrise, cu variante, note, addenda și indici de 
Magdalena D. Vatamaniuc, Ed. Ştiinţifică şi enciclopedică, Bucureşti, 1981, p. 542. 

În același timp, suntem de acord că, în ce-l priveşte pe Antim şi literatura veche, cu afirmaţia 
că, „de vreme ce suntem siliți să proiectăm asupra textului istoria şi cultura noastră, cu 
scopul de a ni-l apropia într-un fel oarecare, cel puţin această proiectare să evite primejdia 
analogiilor simplificatoare şi a justificărilor mitice”!”®, spre care o lectură superficială este 
mai întotdeauna tentată să se îndrepte. 

Arta — aşa cum o concepe Antim şi orice scriitor sau artist religios — are rolul de a ne 
conduce spre Dumnezeu. Am făcut această analiză hermeneutică pe textul antimian, pentru a 
vedea cât de mult a mizat autorul său pe frumos, pe magnific, pentru ca să trezească spiritele 
la dorirea adevăratei frumuseți inalienabile. Pentru scriitorii bisericeşti, „hermeneutica, 
exegeza biblică, chemată să descifreze sensurile textului şi cele definite de contexte (...) 
trebuie să fie de origine sacră”!'*. Antim păstrează foarte atent tradiţia — după cum am văzut 
— şi nu se depărtează de sfinţenia izvorului biblic, cunoscând fără îndoială şi el, la fel de bine 
ca şi Dosoftei şi ceilalți scriitori ierarhi, că „înţelesul în Sfânta Scriptură este împătrit”! 7. 

Autorul are însă marele talent de a încadra în metafore şi în imagini extrem de 
concentrate, adevăruri şi idei mistice, cu o mare fineţe şi subtilitate, care denotă şi o bună 
cunoaştere a psihologiei umane: el evită faptul de a bombarda în permanenţă, cu dogme, un 
auditoriu creştin care nu mai are atenţia şi profunzimea celui ce asculta omiliile Sfântului 
loan Gură de Aur sau ale Sfântului Grigorie Palama. De aceea, recurge şi la sensibilizarea 
acestui auditoriu prin poezie, prin care el exprimă dogme ortodoxe, dar mai ales, îi face pe 
oameni atenţi la dogma cea mai înaltă, a lui Dumnezeu ca iubire, pentru că dragostea iaste 
(...) temeiul şi vârful tuturor bunătăţilor, care uneşte pre mulți întru una şi face cale cătră 


: 1788 „; APT za , : 
Dumnezeu tuturor celor ce o iubesc şi porunca cea dintâi şi cea mai mare iaste pentru 


dragoste 11%, 

Prin punerea în lumină a frumuseţii, a sublimităţii cu care Dumnezeu a îmbrăcat 
toate lucrurile Sale şi întreaga făptură, Antim nu vrea să spună decât că dragostea iaste 
singur Dumnezeu !'%, Cel care are pururea urechile milostivirii dumnezeeşti 1 deschise 
către oamenii care sunt principalii beneficiari ai acestei creaţii. 

Mitropolitul scriitor îmbracă teologia cu poezie, pentru a revela poezia inegalabilă a 
vorbirii despre Dumnezeu şi despre faptele Lui. Aceste fapte ale lui Dumnezeu — cum se 
spune în limba române veche — reprezintă întreaga creaţie. După Sfinții Părinţi, universul 
este concretizarea, plasticizarea cuvintelor lui Dumnezeu. Sau, altfel spus, toate lucrurile din 
univers, toate cele aduse întru ființă, sunt cuvintele întrupate ale Cuvântului, deoarece, 





'5 Paul Zumthor, Încercare de poetică medievală, traducere şi prefaţă de Maria Carpov, Ed. Univers, 
Bucureşti, 1983, p. 42. 

7% Dan Horia Mazilu, Recitind..., vol. I, op. cit., p. 433. 

187 Ibidem. 

75 Opere, p. 48. 

789 Idem, p. 53. 

7% Idem, p. 39. Cf. I In. 4, 16: Dumnezeu este iubire. 

P1 Idem, p. 111. 

conform Sfântului Maxim Mărturisitorul, se poate vorbi de o întreită întrupare a Cuvântului 
lui Dumnezeu: în natură, în Scriptură şi în Hristos (ultima şi cea mai deplină revelare a Sa). 

Cuvintele omeneşti sunt creatoare în măsura în care dezvăluie taine ale cosmologiei, 
ale creaţiei şi ale ființării tuturor lucrurilor din univers, precum şi sensul lor în eternitate, 
prin care iese la lumină adevărata lor frumuseţe. După cum magilor (şi lumii întregi) au 
arătat steaoa pe Hristos, cum că S-au născut "” şi L-au aflat pe Dumnezeu, la fel şi Antim 
ne propune o astronomie mistică, o lectură a „literelor de lumină”, care să ne arate drumul 
înapoi spre Paradis, cel scris — am putea spune — cu slove de stele !'*. Frumuseţea şi 
luminiscenţa creaţiei reprezintă astfel de indicatoare, în calea către veşnicie: Dumnezeu ne-a 
presărat drumul cu „făclii”, atât spirituale, cât şi materiale, dar trebuie să nu ne rătăcim în 
„noaptea păcatului”. De altfel, această atitudine identitară creştină s-a păstrat în liteartura 
noastră până târziu, după cum s-a văzut în capitolul precedent. 

Cuvintele lui Dumnezeu întrupate sunt cosmosul, universul întreg iar cuvintele 
omului (care este după chipul Său) sunt creatoare, când întrupează, la rândul lor, frumuseţea 
universală, când plasticizează şi întrupează adevărul. 

Pentru oameni, Cuvântul trup S-au făcut PES ca şi ei să se facă, la rândul lor, cuvinte 
atotcuprinzătoare, care să iubească, să înţeleagă şi să exprime orice aspect al vieții, care să 
cuprindă toată realitatea vieţii, cea imediată şi cea spirituală, fiind pregătite pentru infinitul 
ei. După asemănarea acestui Cuvânt, şi cuvântul creator instrumentat de om se face trup, 
operă de artă, spre împodobirea cu frumuseţe a celor ce se delectează citind sau privind spre 
frumosul generat de artist. Nichita Stănescu spunea, adânc şi inspirat: Eu sunt un cuvânt 
care se rosteşte / lăsând în urma lui un trup 1%; un trup poetic, care urmează să 
mărturisească, măcar în parte, adevărul vieţii lui. El nu este un trup care moare şi lasă în 
urmă un cuvânt, adică poezia sa, ci dimpotrivă, el este un cuvânt care se rosteşte şi se 
rosteşte veşnic, iar ceea ce lasă în urmă este un biet trup de cuvinte, de care până la urmă se 
dezbracă şi care spune prea puţin despre rostirea sa eternă, despre fiinţa sa înveşnicită. 
Reuşeşte însă să lase în urma sa parfumul sufletului său, înveşmântat în trupul operei sale, 
pentru a da mărturie despre spiritualitatea sa. Cu cât acest parfum este mai puternic, cu atât 
spiritualitatea lui este mai autentică. Ne alăturăm, în acest sens, celor care consideră că 
mireasma cuvintelor lui Antim este unică şi inegalabilă în felul său. 

Putem spune, din această perspectivă, că Antim a aflat cuvântul ce exprimă adevărul. 
Cu cât omul se aseamănă mai mult lui Dumnezeu, cu atât mai mult cuvintele lui sunt 
creatoare; pentru că omul trebuie să întrupeze adevărul, fiind chip al Adevărului, şi 
înțelegând poezia ascunsă în univers, pentru a se ralia la această vieţuire (fiinţare) poetică, 
prin care conversează cu logosul universal, dar îl depăşeşte ca şi calitate a ființei sale 
raţionale: ...în chip poetic, locuieşte / Omul pe acest pământ. / (...) Şi totuşi / Umbra nopții 


1792 Idem, p. 64. 

1793 Idem, p. 114. 

1794 Idem, p. 122, cf. In. 1, 14. 

175 Poemul Înaintare, din volumul Epica magna. 

cu stelele ei, / Dacă pot vorbi astfel, nu este mai pură decât / Omul, această imagine a 
divinității 1%. 

Adevărul însuşi este creator, este poetic, este poezie şi „esenţa limbii trebuie 
înţeleasă pornind de la esenţa poeziei şi nu invers. (...) Limba originară este poezia ca 
ctitorie a ființei”. Lumea a fost creată poetic şi esenţa lumii este poetică. De aceea și 
esenţa limbii, care vrea să scoată la lumină nestematele frumuseţii din adâncul lumii, al vieţii 
şi al experienţei, este poezia!'%. 

Poezia — ca frumuseţe şi sesizare a frumuseţii!” — este un veşmânt necesar celui 
care ÎL face cunoscut şi ÎI laudă pe Dumnezeu, pentru ca şi acela să fie îmbrăcat în lumină şi 


1800 1801 
strălucire ; 


, precum se cuvinte a sta înaintea Împăratului celui vecinic 

Omul a fost creat şi este, în mod firesc, o fire poetică'5%?. Atunci când descoperă 
tainele universului şi ale naturii sale, el descoperă o frumuseţe poematică, pe care nu o poate 
exprima decât ca poezie — nu neapărat ca tehnică poetică, ci ca expresie a straturilor de 
adâncime ale fiinţei sale. Poezia unei limbi exprimă originaritatea limbii şi a ființei umane, 
ca ființă rațională, creată după chipul Frumuseţii, al Logosului divin. Cuvântul S-a făcut 


Trup pentru ca omul să devină cuvânt. Un cuvânt înmiresmat cu tainele creaţiei. 





17% Friedrich Hölderlin, apud. Martin Heidegger, Originea operei de artă, trad. şi note Thomas 
Kleininger şi Gabriel Liiceanu, studiu introductiv de Constantin Noica, Ed. Humanitas, 1995, p. 215. 

1797 Idem, p. 232. 

1798 Am putea spune şi mai mult, anume că „una dintre ideile cu privire la artă vehiculate din vechime 
a fost şi aceea că arta este prerogativa omului, este ca o « limbă maternă a neamului omenesc », ce s-a născut 
aproape concomitent cu omul, ca expresie a facultăţilor lui sufleteşti. Faptul că ea este de expresie spirituală a 
făcut ca cea mai aleasă manifestare a ei să o cunoască în mediul optim de dezvoltare a spiritului, în sânul 
Bisericii, unde se transfigurează în laudă închinată lui Dumnezeu. (...) 

Însăşi umanitatea este chemată spre înalt şi atinge nivelul Frumuseţii divine care se face cunoscută 
atât la începutul Revelaţiei biblice (Fac. 1, 2), cât şi la sfârşitul ei (Apoc. 22, 5) — când se spune că Dumnezeu 
va fi Cel ce o va lumina. (...) Primul cuvânt al Bibliei «Să fie lumină» este astfel şi ultimul: «Să fie Frumuseţe 
». Omul nu poate decât să devină în întregime o doxologie însufleţită, pnevmatizată: «Slavă Ție, Celui ce ne-ai 
arătat nouă Luminay”, cf. Drd. Alexandru Marcel Sabău, Cultivarea frumosului în viaţa creștinului ortodox, în 
rev. Studii Teologice, seria a Il-a, XXXIII (1981), nr.3-4, p.275 şi 278, apud. Pr. Dr. Constantin Duţu, op. cit., 
p. 182, n. 1393. 

Autorul afirmă în continuare că arta „pregăteşte sufletul pentru religie, situându-l în comuniune 
deodată cu pământul şi cu cerul — mai precis, îndeplineşte menirea de indicator călăuzitor din lumea sensibilă 
spre cea spirituală şi eternă (infinit sesizabil în finit)”, cf. Ibidem. 

115 De altfel, estetică vine de la aioðntikóç, însemnând sensibil, cel care are facultatea de a simţi şi de 
a înţelege, inteligent, fin, subtil. 

15% Opere, p. 11. 

1801 Ibidem. 

1802 Într-o lucrare anonimă apărută la Sevilla în 1627, Panegyrico por la poesia, se afirmă, la un 
moment dat, că „Înşine noi, oamenii, suntem, după Pavel (Efes. 2, 10), poemul lui Cristos”, cf. Ernest Robert 
Curtius, Literatura europeană şi Evul Mediu latin, în româneşte de Adolf Armbruster, cu o introducere de 
Alexandru Duţu, Ed. Univers, Bucureşti, 1970, p. 639. 

Omul este încoronarea creației şi el recapitulează în sine frumuseţea întregii 
creaţii'5%. În el luminează Dumnezeu ca un soare, cerul minţii lui este iluminat de Aştrii 
înţelepciunii şi ai sfinţeniei, în timp ce pământul inimii lui este iubirea care rodeşte sub 
înrâurirea căldurii harice şi a luminii dumnezeieşti. Pentru aceasta omul este un 
„macrocosmos în microcosmos”, deoarece întruchipează atât frumuseţea spirituală, cât şi 
frumuseţea cosmică, a universului sensibil, empiric. El este însă mai mult decât atât, chiar, şi 
anume un microteos (după credința Sfinților Părinţi), adică un mic dumnezeu, după 
asemănarea Creatorului Său. 

Antim este un poet plin de culoare, ale cărui cuvinte au forță creatoare. El pictează în 
cuvinte pentru că el crede în /ogositatea lumii — în caracteristica sa esenţială de a fi creație a 
Cuvântului prin cuvânt Său — cât şi în capacitatea cuvântului de a fi matrice raţională a 
lumii. 

Cuvântul, în inefabilitatea sa, este păstrător al icoanei primordialităţii. În el este 
prezervată imaginea universului incipient, prospețimea creaţiei, el are adierea primăvăratică 
a vieţii şi a existenţei abia răsărite ex nihilo. Citindu-l pe Antim, poţi sesiza, în cuvintele 
sale, tăria miresmelor din flori cu multe mirosuri 1%%, bogăţia rodurilor îmbietoare ale 
pământului, dulcele glas 1% al păsărilor, lumina stelelor străbătând adâncul nopții cât şi 
adâncul conştiinţei umane în care se reflectă cu adevărat, toată lumina lumii, toată 
frumuseţea ei. 

Conştiinţa umană este o materie transparentă pentru această strălucire cosmică, o 
mare pe cât de adâncă, pe atât de translucidă, putându-se lumina până în cele mai ascunse 
profunzimi, un întuneric care se lasă aprins de lumina dumnezeirii. 

Taina fecioriei creaţiei nu se luminează decât prin cunoaşterea Creatorului ei, a 
Celui care S-a născut din Fecioară, ca să restaureze pe om şi întreg universul. În miturile 
păgâne, niciodată cosmosul nu apare ca rodul curăţiei, pur şi nevinovat, ci ca fiind rezultatul 
unui act erotico-sexual sau conflictual. 

Aproape simptomatic, cosmogoniile păgâne sunt asimilate unor gesturi sexuale 
umane, în care se imprimă semnificaţii întemeietoare şi funcţie germinativă cosmosului, prin 
hiperbolizarea lor. Universul este astfel iremediabil afectat de o amprentă genetică negativă, 
haotică, rea, pentru că scenariul erotic primordial stă sub semnul aleatoriului, al hazardului 
şi al violenţei. Lumea, cosmosul, apare dintr-un gest nesemnificativ, modest, vulgar sau plin 
de cruzime. 

Drept urmare, universul este lipsit de demnitate şi este, prin însăşi firea sa coruptibil, 
ceea ce nu se întâmplă în creştinism, unde firea creată de Dumnezeu, oricare ar fi ea, este şi 


1803 Vrând să arăţi, Cuvinte, o înţelepciune mai mare decât cea dintâi (cea prin care ai creat întreg 


universul — n.n.), l-ai plăsmuit pe om din cele gândite şi simţite ca pe o lume mare prin puterile lui în cea mică 
şi ca epilog al cuvântului Tău care e toată lumea [universul], şi l-ai pus în Rai ca închinător al Puterii Tale...”, 
spune o cântare bisericească, cf. Teolipt al Filadelfiei şi Nicodim Aghioritul, op. cit., p. 29. 

1504 Opere, p. 19. 

1805 Ibidem. 

rămâne pentru eternitate bună, inclusiv natura demonilor, cu toate că, prin voinţă liberă, ei 
şi-au alterat sensul îndumnezeirii veşnice. 

Prin urmare, lumina pe care o iradiază cosmosul în opera lui Antim, ilustrează taina 
fecioriei, a curăţiei şi a sfinţeniei care stă la temelia creaţiei. Cuvântul auroral al lui Antim se 
vrea a fi un peisaj ilustrativ al acestei taine. Metafora antimiană este, în sine, o definiție 
dogmatică, un excurs concentrat în dogma creaţiei. Cerul înstelat şi aştrii cereşti au savoarea 
aurorală a primordialităţii, dar sunt, în acelaşi timp, paradigme ale eshatonului, icoane ale 
veşniciei în care cosmosul va fi restaurat pentru totdeauna, recreat mai frumos decât la 
început, întrucât va fi transfigurat. 

Nu acelaşi lucru se poate spune despre mare sau despre iarnă. Acestea sunt două 
realități care nu fac parte din veşnicie, însă ele sunt asumate într-o altă sferă semantică 
creştină, împreună cu "valea plângerii" (vom vorbi despre ea în opera lui Antim). Marea şi 
iarna sunt realităţi circumstanţiale, ele vor dispărea la sfârşitul lumii, conform Apocalipsei. 
Această temă a deşertăciunii lumii (vanitas vanitatum), coroborată cu formula hrisostomică 
ubi sunt qui ante nos, a străbătut veacurile şi cultura întregii Europe, după cum a arătat 
Ramiro Ortiz, ajungând la stilizarea sintetică a lui François Villon: Mais ou sont les neiges 
d'antan? 1% 

Calitatea lor esențială, a mării şi a iernii, este tensiunea interioară pe care o 
presupun, aşteptarea pe care o imprimă, dorul după serenitate în locul tempestei şi după 
primăvara învierii universale, în locul iernii. Marea zbuciumată şi iarna geroasă, pământul 
îngheţat şi "valea plângerii" sunt lacrimile firii aflate în exil. Exodul acesta din veşnicie, 
pentru a suporta contorizarea vremii, a timpului volant, are ca trăsătură de frumuseţe dorul 
după reînveşnicire. 

Calitatea poetică a creaţiei nu este o viziune exterioară a autorului, suprapusă sau 
impusă prin vigoarea artistică şi plastică a acestuia, ci ea rezidă din natura ei înseşi, din 
inocenţa ei genetică, din puritatea care o caracterizează, pentru că astfel a fost creată de Cel 
care este Începătorul a toată fecioria şi curăţia. Feeria naturii este un reflex estetic al 
frumuseţii ei interioare eterne. 

Credem însă că orice poet, atunci când redescoperă frumuseţea lumii, prin 
sensibilitatea inimii sale, ne face să ne apropiem de gustul unui univers abia creat, fie 
ascultând gânguritul de izvoare 1%, fie auzind cum iarba creşte! fie privind luna (...) 
preschimbată în fecioară (Scrisoarea III) sau lumina fecioară a lunii, stăpân-a mării 
(Scrisoarea I), sau bucurându-ne de raza destupată a soarelui ce se revarsă în cupa întinsă a 
naturii spre îmbătare cu viaţă. Secretul vieții şi al învierii este să vezi mereu prospeţimea 


15% Cf, Doina Curtipăceanu, „Fortuna labilis” din învăţăturile lui Neagoe Basarab, în vol. 
*** Neagoe Basarab (1512-1521). La 460 de ani de la urcarea sa pe tronul Țării Româneşti, Ed. Minerva, 
1972, p. 390. 

1807 Lucian Blaga, Strigăt în pustie, din volumul Pașii profetului. 

1808 După cum ne sfătuia Eminescu în poemul În zădar în colbul şcolii... 

creaţiei, să simţi totdeauna că miroase-a rai ulciorul ne-nceput 1% şi să percepi cum clipa-i 
pătrunsă de eternitate / Fiece floare — rai cuvântător "0. 

Esenţa poeziei rezidă tocmai din faptul că te face să fii mereu contemporan cu 
începuturile, că declanşează în suflet un incendiu care arde acele aspecte negative şi 
perimate ale sufletului sau ale vieţii, contemplând o creaţie veşnic nouă, întrezărind 
nesfârşitele valenţe de frumuseţe cu care Dumnezeu a înzestrat-o şi însuşi faptul că ea este 
creată la infinit de către Lumina necreată. 

„Precum Zorba Grecul (N. Kazantzakis), care «vede în fiecare zi lucrurile pentru 
prima oară », sufletul se întreabă şi «le vede pe toate ca pe nişte necesități imediate». «Fără 
încetare se miră şi se întreabă. Totul îi pare miraculos, şi în fiecare dimineaţă, când deschide 
ochii şi vede pomii, marea, pietrele, o pasăre, rămâne cu gura căscată. Ce e minunea 
aceasta? strigă el. Ce sunt toate aceste taine care poartă numele de pom, mare, piatră, 
pasăre?» Şi aceste întrebări nu sunt decât începutul căutării, reprezentând deschiderea 
noastră pentru a vedea lucrurile în prospeţimea lor iniţială, cu dorinţa de a trăi noutatea 
învierii lor. Ne minunăm de frumuseţea lor, dar le dorim şi mai frumoase”!!! 

Acelaşi adevăr îl exprimă şi Nichita Stănescu, în poemul Cântec (din volumul O 


„ în veșnicie. 


viziune a sentimentelor), în care prospeţimea creaţiei are drept corespondenţă, la nivel uman, 
prospeţimea cunoaşterii, inocenţa gnoseologică adamică pe care trebuie să o aibă omul: 

E o cunoaştere aidoma cunoaşterii dintâi, 

când lumile-ţi încep la căpătâi, 

şi-ţi bat în văz şi în auz, anume, 

şi mâna-ntinsă simte o dimensiune, 

şi fiece mirare e un nume. 

Antim este cu atât mai mult cuprins de dorul frumuseţii paradisiace, cu cât vederea ei 

este însuşi țelul predicii lui; încât, din lacrima senină a cerului său necuprins în rotocolime, 
picură lumina frumuseţii veşnice prin ochiul unui soare văzut, poartă de foc pe catapeteasma 
prin care pătrundem cu gândul în Împărăţia al cărei simbol este înstelatul eter. În opera lui 
oratorică ne întâlnim, în lungile poeme în proză, cu „prospeţimea feciorelnică a fiecărui 
cuvânt”!812, 
Aceasta pentru că Antim vede în stelele cu tâmple de argint şi în luna cea sfielnică şi 
feciorelnică, ingenuitatea creaţiei, la fel şi în soarele care e o lumină copleşitoare ce stinge 
orice altă lumină şi care protejează pământul cu duioasă afecţiune maternă. Toate lucrurile 
universului sunt văzute în logositatea lor primordială şi toate sunt o dezvoltare cosmică din 
sămânța luminii iniţiale, prin cuvântul cel virginal şi creator al Cuvântului ce urma să 
restaureze lumea născându-Se din Fecioară. 


180 Toan Alexandru, Imnele iubirii (antologie), Ed. Ioana, 1995, p. 21. 
1810 Idem, p. 25. 

8U Vasile Dunca, Nebunie şi cumințenie, Ed. Agnos, Sibiu, 2004, p. 42. 
1812 Idem, p. 161. 

Putem spune despre Antim, parafrazând, că a zburat ca un gând purtat de dor, 
contemplativ, către originile creaţiei, unde vedea, ca-n ziua cea dentăi, / cum izvorau 
lumine. 

Privind rațiunile cosmice şi contemplându-le ca pe temelii ale ființării tuturor 
lucrurilor, autorul nostru ajunge să întrevadă în cele ce subzistă până astăzi, razele luminii 
incipiente, pâlpâiri de frumuseţe ale creației dintâi, trăind dorul restaurării ei desăvârşite. 

El nu vede lumina orginară printr-o călătorie în timp, ci o vede pe ea străbătând evii 
şi strălucind până astăzi şi până la sfârşitul lumii, ţâşnind ca o taină ce mărturiseşte despre 
crearea lumii ca lumină şi frumuseţe, spre slavă şi desăvârşire. 

Această clarviziune asupra universului, îl face să intuiască şi prospeţimea cuvântului 
pătruns de adierile mistice ale frumuseţii, deoarece lumea nu este decât o întrupare a 
cuvântului Cuvântului, Cela ce numai cu porunca au făcut toate cele văzute şi cele nevăzute 
1813 şi Cel Carele iaste începutul şi sfârşitul tuturor AL 

Antim are capacitatea de a vedea acel sâmbure de lumină primordial strălucind în 
toate şi infuzând frumuseţe şi taină în orice lucru. În opera lui, contemplarea raţiunilor 
originare ale lumii se sublimează în cuvânt, în cuvântul ca fotografie a luminii insesizabile 
din fapte, din tot ce alcătuieşte universul. 

Pentru el, cuvântul este icoană a frumuseţii, iluminare a tăcerii. El nu este descriptiv, 
ci poetic, în sensul în care nu descrie frumuseţea ca pe un peisaj sau ca pe o realitate strictă, 
ci frumuseţea se descoperă, cu revărsări harice, în cuvinte care îşi forțează limitele 
materialităţii şi ale banalităţii, pentru a deveni un orizont al răsăritului luminii inefabile. 
Cuvântul antimian ascunde în sine pictura eternității ca glas al frumuseţii, acel glas de 
lumină 1515 revelator al vieţii veşnice. 

Căutând originalitatea cuvântului ne întâlnim cu originaritatea creaţiei, cu originile 
creației. Cuvântul împrumută strălucirea creaţiei, iar creaţia are caracterul /ogosic al 
cuvântului care i-a dat naştere. La Antim putem vedea cum cuvintele au o strălucire a puterii 
lor creatoare originare, au tăria primordialităţii, a cuvântului virgin născând o lume încă 
negustată; privind adâncul metaforelor sale, putem intui că, peste apele germinând ale operei 
lui, Se poartă Duhul dătător de viață. Omniprezentă este, în Didahii, nostalgia unei lumi 
necorupte de păcat şi de moarte — aşa cum a existat in principio şi cum va fi şi în eshaton —, 
nostalgia Raiului, pe care îl vede imprimat, în parte, în universul sensibil, dar şi în om. 

Din metaforele lui Antim se deduc calităţi intrinseci ale creaţiei, poetizarea lui are în 
vedere caracteristici care sunt aşezate în firea lucrurilor şi proprietăţi cosmice ce privesc 
raţiunile adânci ale existenţei lumii. Poezia sa este de fapt una gnoseologică, urmărind să 
releve sensul întru cunoaştere al universului. Prin contemplare adâncă, frumuseţea conduce 
la cunoaştere, la înţelepciune, iar oratorul nostru îşi impregnează cuvintele de conotaţii ce 
trebuie chibzuite îndelung. 


1813 Opere, p. 31. 
1814 dem, p. 52. 
1815 Idem, p. 85. 

Întrupând el însuşi această viziune asupra lumii şi acest adevăr în cuvintele sale, 
Antim este, de aceea, şi mult mai greu de descifrat, acolo unde, Varlaam sau Coresi, de 
exemplu, sunt mai expliciţi (nu mai puţin profunzi, dar cu siguranţă mai expliciţi), în timp ce 
— sunt convinsă — la Antim ne scapă destule idei şi înţelesuri, deoarece ele sunt încifrate în 
text. El a cunoscut tainele vieţii cercetându-le pretutindeni în lume sau în Scripturi şi apoi le- 
a încriptat la loc, în poezia limbii sale. Poezia este o cheie în hermeneutica textului antimian: 
ea parcurge drumul înţelegerii alături de ascultător (sau cititor), până acolo unde doreşte 
acela să meargă. Ea descuie şi încuie. Oricine poate vedea această poezie, acest lirism care 
este evident. Dar cine doreşte să privească, mai în adânc, semnificaţiile sale, va descoperi o 
poezie şi mai subtilă. Poezia lui este şi sens şi sentiment adânc. Cu cât se adânceşte sensul, 
cu atât se adânceşte şi sentimentul, şi cu cât se adânceşte sentimentul, cu atât se adânceşte 
sensul. 

Este la fel ca şi în cazul în care cineva priveşte lumea şi o vede frumoasă. Dar dacă o 
priveşte mai atent, frumuseţea ei va deveni din ce în ce mai uluitoare. Dacă îi înţelege 
sensul, va deveni de-a dreptul miraculoasă pentru el. Pe drumul îndumnezeirii, poezia este o 
însoţitoare pentru om — şi numesc prin poezie frumuseţea pe care Dumnezeu a pus-o în toată 
făptura —, ea ne atrage şi ne deschide calea; cu cât înţelegem sensuri mai adânci, cu atât 
izbucneşte o şi mai mare frumuseţe şi poezie a fiinţei, a tot ce există. Dar înaintăm numai 
atât cât vrem, pentru că, dacă ne oprim admirativ la un punct anume, ea devine cheie care 
încuie uşile rațiunii şi ale simţirii noastre. Dacă facem din frumuseţe sau din poezie un idol, 
atunci ne zidim căile de acces către adevărata Frumuseţe, către infinita cunoaştere şi 
contemplare a lui Dumnezeu şi în Dumnezeu. 

Nu este un lucru de mirare că Antim, ca ierarh al Bisericii, subordonează frumuseţea 

cosmică frumuseţii lui Dumnezeu. Dar dacă ne gândim că toţi artiştii lumii acesteia şi toți 
îndrăgostiţii au supraevaluat frumuseţea persoanelor iubite, în raport cu cea a universului 
întreg, cu atât mai mult pe un teolog care contemplă, din făpturi, pe Creatorul lumii, îl vom 
îndreptăți să vorbească entuziast, îndrăgostit fiind de Cel ce este Iubirea, a Căruia aşteptare 
cu drag şi cu dorire mă îndeamnă să zic acest cuvânt: „Sărută-mă pre mine cu sărutarea 
gurii Tale”, că toţi câ¢ era din Duh, cu duhul cunoştea câtă milă era să verse pre buzele 
Aceluia "°S. 
Poezia şi arta sunt o capcană a iubirii lui Dumnezeu pentru oameni. Ca unul care a 
înţeles mrejele ei, Antim ni le întinde nouă, pentru ca, în mod conştient, să ne lăsăm şi noi 
prinşi în ele. Căci pentru om nu iaste nici undiţă, nici vreun feliu de mreajă, ca învăţătura 
cea împletită cu cuvinte cu carele să vânează şi să uneşte cu Dumnezeu şi să fericeşte cu 
Dânsul, în veci! 15. Antim Ivireanul ar fi putut şi el să exclame: Limba mea este trestie de 
scriitor ce scrie iscusit (Ps. 44, 2). 

Frumuseţea lumii, revelată în cuvinte, transpusă în logos creator, ne apropie de 
esenţa şi de adevărul lucrurilor. La vechii greci, la Platon şi Socrate — de a cărui înțelepciune 


1816 Idem, p.112. 
1817 Idem, p.97. 

aminteşte şi Antim, la un moment dat — era valabilă credinţa că, „dacă în afară de Frumosul 
în sine există şi altceva frumos, singura cauză pentru care acel lucru e frumos este 
participarea lui la frumosul în sine; (...) nimic altceva nu conferă acelui lucru frumuseţe 
decât prezenţa în el a Frumosului în sine, sau comuniunea cu el, sau indiferent ce altă formă 
de relaţie cu el.. .”!8!8, 

În creştinism, „Frumosul în sine” este o persoană, Cel care Însuşi este începătorul 
frumuseții (Înţel. 13, 3), sau mai bine zis, o Treime de persoane, iar accederea la Frumos se 
face numai prin participarea la viața dumnezeiască, prin comuniunea cu Dumnezeu şi 
experimentarea, prin har, a infinitului şi a eternității vieţii şi a existenţei divine. 

Omul poate să participe la Frumos pentru că însuşi este lumină şi în el se 
cristalizează (devine clară şi cu adevărat frumoasă) toată lumina creaţiei: „Dumnezeu este 
Lumină şi lumea este mai înainte de toate creată ca o lumină. Cerul, pământul, marea, 
stelele, plantele, animalele şi în fine, omul, sunt în lăuntrul luminii. Ei sunt creaţi în lumină. 
Lumea este ţesută ca un veşmânt luminos pentru om. Toate «zilele» creaţiei îl înconjoară pe 
Adam ca tot atâtea frumuseți. Ultimul născut al creaţiei, Adam este viitorul lumii. Lumea va 
fi ceea ce va naşte omul. Astfel omul este cu adevărat chipul lui Dumnezeu. (...) Primul 
Adam, Adamul «qadmon» (în ebraică — n.n.), omul anterior, era un corp de lumină ce 
recapitula cele şase «zile» ale creaţiei şi care trebuia să aducă Creatorului răspunsul liber al 
iubirii, lăsându-se aspirat de lumina necreată a lui Dumnezeu, într-o mişcare de ascensiune 
începând chiar din ziua a şaptea. Omul trebuia să nască cea de-a opta zi: transfigurarea zilei 
dintâi”, 

Conform primei alcătuiri a omului, este normal ca, în viziunea lui Antim, cel mai 
înalt ideal estetic uman să fie cel al restaurării şi al îndumnezeirii sale, prin care ființa umană 
se împodobeşte şi se înfrumuseţează îmbrăcându-se înapoi în har, după vocaţia care i s-a 
dăruit fiind creat ca lumină, chiar dacă învelită în trup. Chipul acestei îndumnezeiri l-a arătat 
însuşi Dumnezeu făcut om, pe Tabor, când a lăsat să strălucească dumnezeirea Sa prin trup 
şi S-a arătat împodobit cu toate frumusețile ceriului, luminat cu toată lumina dumnezeirii. 
Razele ce eşiia din dumnezeiasca Lui faţă biruia strălucirile soarelui şi albiciunea hainelor 
Lui întrecea strălucirile luminii 1%. 

Această estetică propusă de Antim, în virtutea unei tradiţii foarte vechi însă, este 
specifică numai autorilor religioşi, pentru care idealul perfecțiunii umane este Acest 
înfrumusețat Iisus 7. 

Iar scriitorul ierarh, insistând, vorbeşte cu mare entuziasm despre mărirea aceştii 


1822 1823 
„ despre 


înfricoşate înfrumuseţări , ŞI taina aceasta a dumnezeeştii înfrumuseţări 


1818 Platon, Opere IV, Ed. Ştiinţifică şi enciclopedică, Bucureşti, 1983, p. 115 
181 Jacques Touraille, art. cit., p. 7. 

1820 Opere, p. 150. 

1821 Ibidem. 

182 Ibidem 

1823 Ibidem. 

: DE r 1824 
dumnezeiasca şi înfricoşata înfrumusețare 


1825 


şi Fiul lui Dumnezeu, Carele să înfrumuseța 

„ cât şi despre învăţăturile înfrumuseţatului Hristos, Fiiului Său '5 [al Tatălui], Care, 
fiind Dumnezeu, după vremi să înfrumuşățează 1, aducându-i şi pe oameni la a 
(re)cunoaşte şi ei vremea înfrumusețării 1%, adică a înnoirii şi a îmbrăcării omului cu însăşi 
lumina lui Dumnezeu. 

Greşind şi păcătuind, omul nu se poate îmbrăca în frumuseţe şi în lumină decât 
printr-un efort de îndumnezeire, deoarece, „pentru a te apropia de cele înalt-nevăzute (...) 
trebuie să-ţi schimbi viaţa, să devii instrumentul propriei tale transfigurări”5%. 

Singurul mod de estetizare, de cosmetizare (în sens etimologic), de înfrumusețare, al 
omului este să devină dumnezeu după har, că aşa ne poruncește Hristos: „Faceţi-vă sfinți, 
că Eu Sfânt sunt "150. 

lar Dumnezeu îi va îmbrăca pe Sfinţi în frumuseţea şi lumina Sa: care lumină va 
străluci şi în trupurile Sfinţilor Lui '%!. Cunoscând acestea, Eminescu descria în începutul 
poemului Memento mori, un peisaj paradisiac în care Sfinţii se preîmblă în lungi haine de 
lumină. Pentru că şi Dumnezeul lor, după cum preciza tot Eminescu în acelaşi poem, este 
Împăratul în hlamidă de lumină, parafrazând Ps. 103, 2, unde se vorbeşte despre „Cel ce te 
îmbraci cu lumina ca şi cu o haină”. 

Ca să vadă frumuseţea, omul trebuie să fie el însuşi frumos, şi ca să vadă lumina, 
trebuie să iradieze însuşi lumină; izvorul luminii fiind unul singur: Creatorul ei. Dostoievski 
făcea observaţia că „în starea cea mai desăvârşită a fiinţei se află frumosul personalizat într- 
un Sfânt, care devine centrul ipostaziat al naturii, în calitate de microcosm sau microteos. 
Natura aşteaptă suspinând ca frumosul ei să fie mântuit de omul devenit Sfânt. Cu atât mai 
mult, se cuvine omului să aştepte acest frumos, fără de care nu ai nimic de făcut pe acest 
pământ. Un asemenea Frumos Îl introduce pe Dumnezeu în suflet ca pe un rug aprins. Pe 
întinsul sufletului pregătit să-L primească, Dumnezeu Îşi sloboade rădăcinile”!5?. 

În spiritualitatea ortodoxă, proprie lui Antim, omul are cea mai mare putere 
creatoare: el are, împreună cu Dumnezeu, puterea de a se crea pe sine şi ambianța vieţii sale 
veşnice, de a crea însuşi chipul său, aşa cum va arăta el în veşnicie, prin atitudinea şi faptele 
sale din lumea aceasta. El are în mâna sa stiloul, pensula, dalta sau orice altă unealtă mai 
mult sau mai puţin metaforic înţeleasă, prin care acţionează asupra sufletului şi a trupului 
său însuşi, care sunt materia artei sale, mult mai prețioasă decât piatra sau pânza sau hârtia şi 
prin care îşi poate arăta măiestria artistică, modelându-se pe sine într-o operă care este cu 





54 Ibidem. 

55 Idem, p. 151. 

5 Idem, n. 1, p. 155. 

827 Idem, p. 107. 

828 Idem, p. 152. 

82 Andrei Pleşu, Despre îngeri, op. cit., p. 179. 
5%Opere, p. 53. 

551 Idem, p. 10. 

832 Cf. Arhim. Paulin Lecca, op. cit., p. 16-17. 

adevărat pentru veşnicie, ca icoană, ca scriptură, ca templu, ca biserică a lui Dumnezeu, 
împreună cu Dumnezeu şi cu toţi oamenii, pentru că, indiferent dacă este un artist mare sau 
nu, i se dă voie sau chiar i se cere să lucreze şi la modelarea altora şi alţii, mai mari sau mai 
mici meşteri, pot lucra la modelarea sa. Aceasta este arta duhovnicească a asemănării cu 
Dumnezeu, despre care Sfinții Părinţi spun mereu că este „arta artelor” şi „ştiinţa ştiinţelor”. 
În această cheie duhovnicească trebuie privită şi opera lui Antim Ivireanul. 

Cineva spunea că arta modernă este o etapă normală a artei, în evoluția spiritului 
uman, care caută simbolurile şi inefabilul, printr-o încercare de a ajunge la semnificaţii 
spirituale ale frumosului; pentru că spiritul uman cunoaşte evoluţie, în sensul desăvârşirii 
sale, printr-o tot mai mare transfigurare. În acest sens, arta religioasă este din totdeauna 
simbolică şi mistică. 

Cuvântul lui Antim, cuvântul care predică, urmează cuvântului evanghelic, iar 
Dascălul şi Împăratul acesta ceresc, toată lucrarea Evangheliei au numit-o a fi Împărăţiia 
ceriurilor, adecă cele ce sunt scrise în Sfânta Evanghelie sunt cereşti şi dumnezeeşti, că ne 
îndreptează pre noi pre calea cea dreaptă ce merge la Împărăţiia ceriului şi cu Duh ceresc 
ne întăreşte, învăţându-ne să petrecem viaţa cerească, pentru ca să câştigăm şi lăcaşurile ei 
şi să ne facem desăvârşit, dumnezeeşti şi cereşti. Şi de vreme, dară, ce iaste aşa, cu cuviinţă 
au numit Domnul Hristos Evanghelia Sa cu numele Împărăției ceriului...15%5. 

Dar Împărăţia cerului este lumină şi dacă ar fi să adoptăm o altă formulare, am spune 
mai direct: „cuvântul lui Hristos e Lumină dumnezeiască necreată. El se adresează nu 
raţiunii discursive superficiale, ci inimii adânci a omului, şi cel care îi deschide inima până 
în adâncul ei ultim pentru a primi cu vrednicie această Lumină dumnezeiască, pentru a se 
uni cu ea, acela se face asemenea lui Dumnezeu. Cuvântul lui Hristos, înfăptuit în viaţă, face 
din om un dumnezeu”!™4, Logosul divin este Lumină, iar logosul uman inspirat este şi el 
lumină din Lumină. 

Nu numai lumea este lumină, ci şi cuvântul este lumină: cuvântul care ilustrează 
lumea-lumină este şi el tot lumină. De acest cuvânt se foloseşte Antim, de cuvântul care are 
prospeţimea luminii primordiale şi care este încărcat de /ogositate, de forță creatoare. Prin 
cuvinte, Antim transmite, în mod inefabil, lumina cunoştinţii '%5 de Dumnezeu, prin care 
luminează ochii sufletelor cei întunecaţ !®®, pentru a-şi pregăti credincioşii ca să primească 
şi mai mult: în viaţa cea viitoare să ne învredniceşti mărirei şi luminii slavei dumnezeirii 
Taler 

Spiritul omenesc este purtător de lumină, este asemenea unei fântâni foarte adânci, în 
stare să oglindească scânteierea stelelor chiar şi pe timpul zilei. Şi chiar dacă omul nu este 
conştient în mod real de existența acestor lumini în interiorul său, el le simte totuşi, le 


1833 Opere, p. 184. 

1834 Arhim. Sofronie, Viața..., op. cit., p. 200. 
1835 Opere, p. 83. 

1836 Ibidem. 

1837 Ibidem. 

presimte şi aşteaptă revelarea lor: În bolta înstelată-mi scald privirea — / şi ştiu că şi eu port 
/ în suflet stele multe, multe (...) / Aştept să îmi apună ziua [acestei vieţi] / şi zarea mea 
pleoapa să-şi închidă, / mi-aştept amurgul, noaptea şi durerea, / să mi se-ntunece tot cerul / 
şi să răsară-n mine stelele, / stelele mele, / pe care încă niciodată / nu le-am văzut 15%. 

Antim este îndreptățit, cu atât mai mult, să vadă această lumină interioară, acest fond 
spiritual de lumină al icoanei care este omul, şi să pretindă descoperirea de sine a fiecăruia 
dintre noi. El şi-a săpat, poetic, țelul său în piatră, reprezentându-l alegoric printr-un melc ce 
tinde către o stea. „După unele interpretări, melcii şi scoicile simbolizau mormintele din 
care, la Judecata de Apoi, trebuiau să iasă cei îngropaţi într-însele. După altele, melcul mai 
închipuie pe călugărul care trebuie să stea de veghe la intrarea în biserica unei mănăstiri. 
Steaua era simbolul fericirii de care cei Drepţi se vor bucura în lumea viitoare”!%”. Cu alte 
cuvinte, ieşind din cochilia lumii acesteia, omului i se pretinde să devină o stea. 

Limba română a lui Antim este atât de adâncă şi de poetică, pentru că el a imprimat 
cuvintelor sale o realitate existenţială şi spirituală unică, a pictat în cuvinte tablouri inefabile, 
vorbind din bogăţia experienţială a vieţii sale, a interiorităţii sale. Şi aici este un acord 
minunat între inefabilul vieții spirituale şi cuvântul inefabil: cele două se potrivesc, în ce 
priveşte imperceptibilul vieții, lumina spirituală care se vede numai cu „ochiul inimii”. 

Chiar dacă sensul alegoriilor şi al metaforelor antimiene este decriptabil în mod 
teologic şi chiar dacă am putea întâlni imagini cât de cât asemănătoare în Sfânta Scriptură 
sau la Sfinţii Părinți, expresia în care a îmbrăcat Antim predica sa este cu totul originală şi 
personală, este unică. 

Ea denotă o viziune originală şi o sensibilitate aparte, precum şi o capacitate 
contemplatoare şi interpretativă care îl face să aibă amprenta unicităţii, în contextul istoriei 
predicii în limba română (mai ales în ceea ce priveşte începuturile) şi al literaturii vechi. 

Este cert faptul că „Antim Ivireanul a avut un geniu pe care l-ar fi putut altfel 
impune, dacă s-ar fi manifestat într-o literatură definitiv aşezată. În situaţia dată, nu a avut de 
ales: şi-a asumat poziția modestă şi tragică a unui Atlas. Pe umării săi, ca şi ai celorlalți — 


atât de puţini! — avea să se clădească literatura română” 15%. 


1838 Lucian Blaga, Mi-aştept amurgul, din volumul Poemele luminii. Putem înţelege aceste versuri ca 
o aşteptare a morţii ca moment revelator al adevărului, prin care faţa acestei lumi să dispară, iar în locul ei să se 
descopere adevărata fiinţă a omului, dincolo de perdeaua morţii şi de noaptea întunecată a necunoştinţei. 

15 Prof. Victor Brătulescu, Antim Ivireanul ctitor de lăcașuri sfinte, art. cit., p. 821. 

184 Mihai Rădulescu, op. cit., p. 40-41. 

III. 6. 1. 9. „Ospăţul vorbelor”: literatura ca paradis. 


Am vrea acum să urmărim puţin şi să înţelegem telosul lui Antim Ivireanul, idealul 
său în predică, aşa cum reiese din înseşi didahiile sale. Vom vedea finalitatea demersului 
său, pe care o ţinteşte neîncetat şi o exprimă cu fervoare. Să ne oprim însă, spre a oferi 
claritate spuselor noastre, asupra unor fragmente decisive pentru o receptare corectă a 
conştiinţei sale scriitoriceşti. 

lată cum sună o parte din exordiul uneia dintre cele mai frumoase predici antimiene 
— a doua predică la Nașterea Domnului —, fragment ce ni se pare că ar putea constitui un 
minunat motto al întregii sale opere: Aş pohti însă aceste cuvinte să le întinz ca o masă 
desfătată înaintea dragostei voastre şi să vă fac un ospăț sufletesc, după putinţă, puind în 
loc de bucate, cu multe feliuri de bunătăţi drese, cuvântul cel ce bună vestire şi, în loc de 
băutură veselitoare, să dreg în păharul preaînțeleptelor capetelor voastre cuvântul cel de 
mare bucurie, pentru care lucru cerem putere de la Hristos, Carele înţelepţeşte pre cei 
neînvăţaţi, ca să ne lumineze mintea şi să ne dea ajutor ca să putem îndulci cu ospățul 
vorbelor inimile şi auzurile celor ce vor ospăta sufletește W*.. 

Mai întâi de toate, să observăm că predica înseamnă „cuvântul cel de bună vestire”, 
adică actualizare şi interpretare a Evangheliei, descoperire în faţa auditoriului a sensurilor 
adânci care se ascund în cuvintele sale. Identificarea omiliei cu un „ospăț sufletesc” şi o 
„masă desfătată” nu este, desigur, proprie lui Antim, ci este un leit-motiv care străbate 
întreaga istorie a omiliei bizantine, fiind cât se poate de iubit în perimetrul ortodox. 
Asemănarea aceasta dintre cuvântul catehetic-omiletic şi ospăț derivă din Noul Testament, 
ilustrând modalitatea prin care Cuvântul lui Dumnezeu a oferit cuvintele Sale (Evanghelia) 
ca hrană spirituală pentru oameni. 

Comparaţia „preaînţeleptelor capete” cu un pahar în care se „drege”, adică se 
potriveşte la gust, se îndulceşte „cuvântul cel de mare bucurie”, este cu atât mai 
surprinzătoare, cu cât este foarte îndrăzneață, deoarece conduce cu gândul la a asocia 
raționalitatea şi afectivitatea, întrucât mintea este cea care primeşte — îndulcit — cuvântul 


1841 Opere, p. 194. 

Asemenea era şi citirea Divanului lui Dimitrie Cantemir, care „devenea un ospăț, un festin, un 
banchet, cum zice un motiv faimos întâlnit la antici (Platon, Xenophon, Metodius din Olimp) şi la moderni 
(Dante cu J convivio ori Marsilio Ficino) », cf. Dan Horia Mazilu, Recitind..., op. cit., vol. III, p. 515. 

Dar şi fraţii Radu şi Şerban Greceanu scriau în prefața Mărgăritarelor Sfântului loan Gură de Aur, 
omilii traduse de ei, următoarele: „Iată, cititoare de bine voitoriu, că-ţi întinzu masă. Însă nu masă trupească, 
gătire persiană (cum s-ar zice), adecăte cu mirodenii şi alte amestecături ca acelea, care numei ceriului gurii 
dau pre scurt gust şi plăcere, şi iarăşi după aceia flămânzeşti, însetoşezi şi de mai multe ori peste saţiu mâncând 
şi bând bolnăveşti şi moarte în cea de apoi [viaţă] îţi primeşti. 

Ci masă, zicu, duhovnicească, de adevărată dulceaţă şi de toată bunătăţile plină şi bogată şi cu tot felul 
de roadă, în folosul sufletului împodobită şi gătită. Den carea hrănindu-să, cu cât mai mult ia, atâta mai mare 
pofta îţi dă şi-l însănătoşează şi-l îmbărbătează”, cf. Idem, p. 515. 

bucuriei. Mintea primeşte cuvântul însoţit de bucurie, căci logosul este purtător şi aducător 
de fericire. 

Paharul raționalităţii umane este destinat să primească un alt fel de „băutură 
veselitoare”, iar mintea acceptă cuvântul numai însoţit de bucurie, deoarece fără bucurie, ar 
fi un cuvânt nedres, neîndulcit, fără gust pentru rafinamentul spiritual cu care este înzestrat 
sufletul omenesc. Bucuria minţii este cuvântul, este logosul contemplativ. „Păharul 
preaînţeleptelor capete” are nevoie de potrivire a cuvintelor, de cuvântul bucuriei dres cu 
mirodeniile şi miresmele înţelepciunii şi ale artei oratorice. 

Mintea este un astfel de „păhar” primitor de vinul veseliei, care e „cuvântul cel de 
mare bucurie”. Antim face, printr-o singură metaforă, elogiul înţelepciunii, care aduce cu 
sine adevărata beatitudine, acea trezvie plină de beţia iubirii, singura care nu întunecă 
mintea, ci o luminează cu lumina cuvântului. Prin minte, predicatorul isihast coboară în 
inima ascultătorilor şi în „auzurile” cele mai duhovniceşti şi mai adânci ale fiinţei lor. 

Organul de simţ al auzului solicitat de Antim nu este cel obişnuit, ci unul aparte, un 
organ receptor al credinţei: pentru aceasta dară, vă pohtesc ca să vă deşchideţi urechile 
inimilor voastre şi să ascultați cuvintele ce voiu să gresc, pentru ca să vă folosiţi voi cu 
ascultarea şi eu cu zisele. Că zice Pavel Apostolul: „Fericiţi cei ce grăesc în urechile celor 
»1842 sau după cum zice Hristos: „,Fericiţ cei ce aud cuvântul lui Dumnezeu şi-l 
”15%. Şi dacă mintea devine pocal al înţelepciunii mustind de bucuria 


ce ascultă 
păzesc pre dânsul. 
înţelegerii adevărului şi a lumii, atunci Antim are dreptate să caute „a îndulci cu ospăţul 
vorbelor inimile şi auzurile celor ce vor ospăta sufleteşte”. 

Dar „păharul preaînţeleptelor capete” poate fi înțeles şi altfel, şi anume în acel mod 
în care mintea este văzută ca potir al tainelor dumnezeieşti, întrucât creştinii au „moştenirea 
cea veşnică a minţii transfigurate întru Hristos”1%*. Atunci când sunt primite, cuvintele sunt 
transfiguratoare ale minţii şi ale fiinţei, dar fără a accepta „cuvântul cel de mare bucurie” ca 
factor transformator în mod ontologic, „mintea noastră va deveni «aurul sterp ce nu poate 
face potir pentru cina Mielului» (V. Voiculescu)”15%. 

Sensul minţii este acela de a deveni „păhar”, potir pentru vinul înţelepciunii, cel ce 
aduce „lumina minţii”, deoarece trebue să facem mintea noastră muntele Thavorului, ca să 
vie lumina adevărată să o vedem cu ochii cei de gând ai sufletului (...), pentru ca să ne 
putem sui şi noi, împreună cu Hristos, în mintea cea oblăduitoare a sufletului să vedem cu 
gândul slava aceia şi norul cel luminat... "%6. 

Însă cuvintele nu sunt numai vin, ci şi pâinea sufletului. Antim se revendică din 
tradiția apostolică a Bisericii, interpretând predica într-un sens liturgic, ca gest sacramental 
al împărțirii către mulţime a pâinilor învăţăturii, după asemănarea celor înmulţite de Hristos: 


184 Opere, p. 98. 

188 Idem., p. 50. 

184 Vasile Dunca, op. cit., p. 118. 
1845 Ibidem. 

1846 Opere, p. 83. 

măcar că vorba mea nu iaste vrednică niciodată ca să îndulcească cu vreun mijloc auzirile 
ascultătorilor, iar încăş Domnul Hristos, carele au săturat cu 5 pâini 5000 de suflete şi au 
îndreptat sărăciia şi neputinţa ucenicilor Lui cu bogăția darului Său, Acelaşi şi înaintea 
dragostei voastre, prin mijlocul vorbelor mele cele neritoricite vă întinde masă 
duhovnicească 15. 

Pentru Antim, cuvintele sunt „pâine” şi „vin” spiritualizate, un alt fel de „Euharistie” 
prin care Dumnezeu este primit în adâncul sufletului şi operează El însuşi „schimbarea la 
față” a fiinţei, cu acceptul şi conlucrarea celor care întind „foişorul” inimii pentru acest 
„ospăţ”. Predicatorul este însă numai un transmiţător al cuvântului şi al voinţei divine, el 
vorbeşte lăsându-se purtat de adierile inspiraţiei. 

Prin cuvântul său diafan se primeşte însă Cuvântul — Cel ce spune despre Sine, la 
Ioan (...) la al 6-la cap: „Eu sunt pâinea cea vie, carea s-a pogorât din ceriu'"5% —, în mod 
inefabil, prin „pâinea” şi „vinul” cuvântului înmulțit de dragostea pentru mulţimea 
ascultătorilor credincioşi. Sufletul are nevoie de nutriment spiritual la fel de mult cum are 
nevoie trupul de hrană şi chiar având prioritate înaintea trupului, iar materia acestei mese, a 
acestui ospăț, este cuvântul, că precum nu poate trăi trupul omului făr’ de hrană simţitoare, 
aşa nici sufletul nu poate trăi fără de hrana cea duhovnicească, care iaste cuvântul lui 
Dumnezeu, după cum zice Hristos la Evanghelie: „Nu numai cu pâine va trăi omul, ci cu tot 
cuvântul carele iaste din gura lui Dumnezeu "5. 

În discursul antimian, cuvântul este Logofor şi Pnevmatofor, este purtător al 
Cuvântului şi al Duhului, în mod tainic şi inefabil. Discursul oratoric este tocmai acest 
rezultat al unui dar divin de a înmulţi cuvintele, pentru a da naştere unei omilii. Fără această 
calitate de a se înmulţi întru Cuvânt, cuvântul oratoric e gol, are rezonanţe false. 

Menirea cuvântului este aceea de a fi transportator al harului transfigurator, vehicul 
al energiei harice. După cum pentru Nichita Stănescu, cuvântul poetic era destinat să fie 
vehicul al sentimentelor şi transportator al ființei, până la a fi o transfuzie de sine în altul, 
pentru Antim cuvântul este purtător al harului şi al luminii dumnezeieşti, prin care Hristos 
Cuvântul este infuzat, în mod spiritual, în fiinţa celui ce crede în cuvintele auzite. 

Cu modestie însă, autorul se declară nevrednic pentru a fi transmiţătorul unui astfel 


1850 „ae 1851 A O 5 .. 1852 â 
, nevredniciia ™ , gângăvia limbii ~~, neputinţa 

de logos. El îşi impută norul neştiinţii 

şi neştiinţa învățăturilor mele `”, sărăciia bunătăţilor şi slăbiciunea învăţăturii 

„izvorul 

meu cu o picătură de apă *, întunecarea ce are mintea mea, de mulțimea păcatelor ™™’, 





5% Idem, p. 16. 
848 Idem, p. 181. 
5% Idem, p. 72. 
550 Idem, p. 16. 
51 Idem, p. 29. 
52 Ibidem. 

853 Idem, p. 34. 
854 Idem, p. 41. 
855 Ibidem. 

1557 etc., punând pe seama harului 


fiind foarte sărac de fapte bune şi slab de învățătură 
întreaga înţelepciune a predicilor sale, considerând că după putință vom zice celea ce ne va 
lumina, prin rugăciunile ei, Lumina cea adevărată, Hristos !%*. Antim se consideră pe el 
însuşi — nu numai cuvântul său — a fi un vehicul inadecvat pentru prețiozitatea nemăsurabilă 
a încărcăturii, pentru aurul luminii divine ascuns în logos. 

Cuvintele pe care Antim le oferă ca să vă ospătez sufleteşte 


masă îmbelşugată, dar şi culese dintr-o grădină a Raiului: Vedem în Sfânta Scriptură, la 2 


1859 sunt nu numai o 


capete ale Facerii, cum că Dumnezeu au poruncit lui Adam ca din tot lemnul ce iaste în 
grădină, cu mâncare, să mănânce, iar din lemnul a pricepe binele şi răul să nu mănânce, că 
în ce zi va mânca, cu moarte va muri. Tâlcul acestor cuvinte este mare şi adânc. (...) 
Cuvintele acelia ce zic „Din tot lemnul ce iaste în grădină, cu mâncare, să mănânci”, 
socotesc că nu voi greşi de voiu zice că din toată învăţătura cea dreptă şi din toate cuvintele 
lui Dumnezeu, ce sunt în grădina Sfintei Beserici a Răsăritului, ca o hrană sufletească, cu 
bucurie tot creştinul, cu dulceaţă să mănânce 15%. 

Cuvintele sunt deci fructe ale Raiului şi un Paradis al înţelegerii oferit ca nutriment 
duhovnicesc pentru credincioşi, în interpretarea profundă a lui Antim.'5 Ele sunt lumină 
din Lumină, fructe din grădina Raiului scripturistic, logos din Logos, hrană spirituală 
înmulţindu-se prin minune şi euharistie a înţelegerii, împărtăşire rațională de Dumnezeu, 
cunoaştere care facilitează întoarcerea în Paradisul pierdut, în Raiul vederii lui Dumnezeu ca 
Slavă şi Lumină, cu ochiul curat al minţii şi al spiritului. 


Pentru Antim, există numai literatura ca Paradis!5% 


, ca grădină a desfătării plină de 
revelații, Eden al cunoaşterii infinite. Din aceste cuvinte, „tot creştinul cu dulceaţă să 
mănânce”, zice el, din acest Paradis al cuvintelor şi al raţiunilor înalte. 





1856 Idem, p. 129. 

1857 Idem, p. 83. 

1858 Idem, p. 129. 

1859 Idem, p. 34. 

1860 Idem, p. 34-35. 

1861 Sfântul Irineu de Lugdunum (sec. II) spunea ceva asemănător: „Trebuie să ne adăpostim în 
Biserică, să ne lăsăm formaţi la sânul ei şi să ne hrănim din Scripturile Domnului. Căci Biserica a fost plantată 
ca un Paradis în această lume », cf. P. S. Irineu Bistriţeanul, Sfântul Irineu de Lyon — polemist şi teolog , Ed. 
Cartimpex, Cluj, 1998, p. 69. 

Iar despre Biserica ce este o grădină a Raiului vorbeşte atât Sf. Irineu, spunând că „Oamenii care au 
progresat în credinţă şi au primit Duhul lui Dumnezeu sunt spirituali, ca plantați în Paradis”, cf. Adversus 
haereses, V, 10, I, apud. Jean Daniélou, op. cit., p. 31, cât şi Hipolit din Roma — „Biserica, grădina spirituală a 
lui Dumnezeu, sădită asupra lui Cristos, ca la Răsărit, unde se văd tot felul de pomi, neamul patriarhilor şi al 
profeților, corul Apostolilor, şirul Fecioarelor, ordinul [ceata] episcopilor, preoţilor şi leviţilor”, cf. Ibidem. 

Sau Sf. Efrem Sirul: „Dumnezeu a sădit o grădină frumoasă. El şi-a construit Biserica Sa pură. În 
mijlocul Bisericii El a sădit Cuvântul. Societatea Sfinţilor este asemănătoare Paradisului”, cf. Hymn. Parad. 
[Imnele Paradisului], VI, 7-9, apud. Idem, p. 32. 

152 Despre faptul că universul cărţilor trebuie să fie un paradis spiritual şi să nu conţină ceva care nu 
reflectă „lumina cea adevărată”, dă mărturie el însuşi, în Învăţături pentru așezământul cinstitei Mănăstiri a 
Tuturor Sfinţilor, în care, la capitolul consacrat tipografiei, hotărăşte să nu îndrăznească tipăgraful să 

Spuneam, mai devreme, că prin minte, predicatorul ajunge la inimă, pentru că 
aceasta din urmă este o carte — adevărata carte, pe care o vizează cărțile scrise şi tipărite — în 
care se imprimă cunoştinţa de Dumnezeu, împreună cu iubirea Lui. Cuvintele celui ce 
predică adevărul nu sunt un fond sonor azvârlit la întâmplare în eter, un fel de verba volant, 
fără importanţă, ci o scriere spirituală care se întipăreşte în cartea inimii de către Dumnezeu, 
Căruia mă şi rog să tipărească şi să pecetluiască în inimile voastre acestia câte v-am vorbit, 
ca să nu le uitaţ, ci, după putință de-a pururea să le faceţ...155. Această literatură 
paradisiacă este destinată să facă din cartea inimii un rai atotcuprinzător, în care să 
locuiască însuşi Cuvântul prin întipărire de Sine. 

După cum lumea, cosmosul întreg, este o imagine a Raiului, la fel şi universul cărții 
trebuie să fie o închipuire a Paradisului şi a frumuseţii universale, un chip al Logosului 
întrupat în logosul cosmic (în lume) şi în logosul scripturistic (în cuvânt), mai înainte de a 
Se întrupa deplin ca om. 

Cartea este rodul unui logos creator care face să crească „pomii cunoștinței”, din care 
culeg cei doritori de înţelepciune şi se fac pe ei înşişi ca nişte pomi încărcaţi de roade şi 
înrădăcinaţi în „pământul dragostei” (căci pământul credinții iaste dragostea 15%). Simţului 
aperceptiv îi urmează cel duhovnicesc, căci auzind cuvântul purtător de logos sacru, omul 
trebuie să devină copac purtător de roadă în grădina cunoștinței paradisiace: apoi trebuie să 
faceţi roadă sufletească din cele de veţ auzi, pentru ca să nu vă fie ascultarea şi osteneala în 
deşărt, că arătându-vă ca pomii cei fără de roadă şi ca viţele cele sterpe, ce folos veți avea 
de ascultarea voastră şi de osteneala ce aş făcut? dt 

Omul se hrăneşte „nu numai cu pâine”, ci şi în mod spiritual, prin „cuvântul carele 
iaste din gura lui Dumnezeu”. Însă ambele modalităţi de nutrire ale sale derivă din Logosul 
întrupat şi rodind în logosul cosmic (sensibil) şi în cel spiritual (scripturistic). 

Dar întreaga umanitate se revendică direct din Logosul care este Pomul Vieţii'5%, 
Hristos, centrul Raiului şi al universului, printr-o filiaţie sau „rodoslovie” care, în viziunea 
lui Antim, după cum am avut prilejul să vedem în Chipurile Vechiului şi Noului Testament, 
înfăţişează „Adamul total” (omenirea) având ca finalitate proniatoare pe aceea de a deveni o 
grădină a Paradisului, încărcată de fructele prea dulci ale revelaţiilor şi ale infinitei 
cunoaşteri şi înţelepciuni. Acesta este şi sensul acelei compoziţii „ce brodează complicat în 
jurul vechii teme «Arborele lui lesei»”!5, acela de a ilustra, prin „unica reprezentată în 

literatura noastră, din câte ştiu, a seriei «ikon» sau «imago»” „altoirea” umanităţii în Cel 

tipărească vreo carte împotriva Besericii şi a legii noastre măcar de i-ar da pe coală câte 100 de galbeni de 
aur. lar de va călca porunca să fie al anathemii. În viziunea lui, lucrul cărților este pentru folosul ţării şi 
pentru ajutoriul casei, cf. Opere, p. 335-336. 

1863 Idem, p. 29. 

1864 Idem, p. 53. 

1865 Idem, p. 98. 

1866 Cf. Pilde 3,18: „Pom al vieții este ea [Înţelepciunea-Hristos]”. 

1867 Dan Horia Mazilu, Recitind..., op. cit., vol. I, p. 432. 

1868 Ibidem. 

ce este Pomul Vieţii. Omenirea s-a strămutat afară din Rai prin primul Adam, din cauza 
lemnului a pricepe binele şi răul '*%%, când Protopărinţii au vrut să „rodească” înţelegeri mai 
presus de puterea lor spirituală, mai înainte de vreme, dar precum pentru omul, adecă pentru 
Adam, am eşit din Raiu şi pentru Omul iar, adecă pentru Hristos, am întrat în Raiu "0, 
înapoi, căci Acesta din urmă este noul Adam, Carele nu iaste lăcuitoriu, ci Domn şi Stăpân 
Raiului, pre Carele frumoseția pomului celui oprit nu-L va înşăla 5”. 

Scrierile sfinte, între care se numără şi predica, reprezintă, drept aceea, un vestibul 
pentru Eden, un rai al cuvintelor, prin care firea umană are din nou acces la Paradisul pierdut 
— dar nu pe cale pur intelectuală, mentală, ci printr-un efort spiritual care are ca rezultat 
metanoia, schimbarea minţii, până la a deveni acel „păhar” primitor de „euharistie” prin 
cuvânt — şi devine în ea însăşi paradisiacă şi grădină spirituală. 

Antim atribuie cuvântului multe sensuri. Aşa cum ne-am obişnuit deja la el, sensurile 
figurate sunt ramificații ale unui arbore semantic a cărui rădăcină nu poate fi înţeleasă fără 
vizionarea explicită a întregului, fără etalarea, în toată splendoarea sa, a acestei grădini a 
desfătării gnoseologice. 

De aceea, vom vorbi acum despre o altă alegorie încărcată de reverberaţii şi de 
sensuri mistice, care este cea a cuvântului ca undiță ce pescuieşte oamenii din marea 
înviforată a păcatelor şi a lumii corupte: 

Fieştecare vânătoriu îş găteşte sculele şi ciniile meşterşugului său, adecă cel ce 
prinde păsări zburătoare face lauri, clucse şi mreji; iar cel ce vânează hiară sălbatece îşi 
face puşcă, cursă de hier, gropi şi altele ca acestia. Aşijderea şi păscariul îş face undiţe, 
cârlige, plasă, sac şi câte îl învaţă meşterşugul său, ca să dobândească şi să câştige ceia ce 
pohteşte; iar cel ce va vrea să vâneze oameni, cu ce socotiți că ar putea să-i vâneze? (Că 
oamenii încă să vânează şi să prind ca şi peştii, după cum zice Hristos la Sfânta Evanghelie, 
la al 4 cap al lui Mathei: ,, Veniţi după Mine şi vă voiu face pre voi păscari de oameni ”). 

Nu socotesc cu alt nimic ca să-i poată vâna, fără numai cu învăţătura şi cu cuvântul. 
Căci pentru om nu iaste nici undiţă, nici vreun feliu de mreajă, ca învăţătura cea împletită 
de cuvinte cu carele să vânează şi să uneşte cu Dumnezeu şi să fericeşte cu Dânsul, în veci! 
Această mreajă a învăţăturii, puindu-să din dreapta şi din stânga, iaste foarte de folos şi 
pentru ceste de acum şi pentru cele ce vor să fie. 

Această undiţă a cuvintelor şi cu mărturiile Duhului Sfânt prind pre om dintru 
adâncul păcatelor, ca pre peştele dintru adâncul apei şi-l scoate la lumina cunoștinței de 
Dumnezeu. Deci pentru aceasta, blagosloviților creştini, câți v-aţi adunat astăzi la această 
cuvioasă şi sufletească adunare, am datorie, ca un păscar sufletesc ce m-au rânduit 
Dumnezeu ca pre un nevrednic, să întinz mreaja învăţăturii şi să puiu undiţa cuvântului 
înaintea dragostei voastre şi ajutorind iubitoriul de oameni, Dumnezeu, am nădejde bună şi 
făr! de îndoială, cum că voiu scoate dintru adâncul turburăciunii păcatului mult vânat, căci 


15 Opere, p. 34. 
187 Idem, p. 99. 
1871 Idem, p. 195. 

cunosc voinţa inimii voastră cea bună şi dragostea ce aveți spre ascultarea celor de folos, 
cu care vânat voiu putea face masă cinstită şi desfătată lui Dumnezeu!5”?. 

Nu ştim dacă mai există în literatura română un text atât de ilustrativ şi atât de plin 
de patos, care să afirme sensul soteriologic al cuvântului, evidențiind rolul său capital în 
elevarea firii umane, în emergenţa sa către suprafaţă, acolo unde se poate respira aerul 
libertăţii şi al veşniciei. Fiinţa umană, ca ființă raţională, se prinde numai în „undiţa 
cuvântului”, însoţită însă de „mărturiile Duhului Sfânt” în inima omului, atât a celui ce 
predică, cât şi a celui ce ascultă, pentru că omul este un logos pnevmatizat, chip al 
Cuvântului, dar şi al Duhului. 

„Mreaja învăţăturii”, care se pune „din dreapta şi din stânga”, semnifică cele două 
mari orientări ale omiliei şi anume, orientarea de-a „dreapta”, care este panegiricul, predica 
înţeleasă ca laudă, ca încurajare a firii umane în ascensiunea sa către cer'®”, şi ce de-a 
„stânga”, care este predica înţeleasă ca element coercitiv, constrângător, prin forţa sa 
moralizatoare. Faptul că ea „iaste foarte de folos şi pentru ceste de acum şi pentru cele ce 
vor să fie”, poate fi înţeles ca un sens ce priveşte atât întreg parcursul acestei vieţi, cât şi 
rolul său în perspectiva eternității. 

Antim are conştiinţa clară că este „păscar sufletesc”, „păscar de oameni”, pe care 
trebuie să-i vâneze „cu învăţătura şi cu cuvântul”. Minunată metaforă alegorică a ales înaltul 
ierarh când a vorbit despre „mreaja învăţăturii”, „cea împletită de cuvinte”, prin care omul se 
pescuieşte „dintru adâncul păcatelor” şi „dintru adâncul turburăciunii”! Predicatorul este cel 
care pescuieşte în marea vieţii şi în vâltoarea lumii, urmând îndemnului Învăţătorului său 
divin (de la Care a deprins acest „meşterşug” de a chema oamenii la mântuire): Încetați de a 
vă trudi deasupra mării cei neinsuflețite. Mutaţi pentru dragostea Mea meşterşugul cel 
pescăresc pre pământ. Acolo pre dânsul trimiteț şi vă întindețţ mrejile. Vânaţi pentru Mine 
vânatul credinţii 15. 

Dacă mai înainte am văzut ipostaza cuvântului de a fi „masă duhovnicească” şi 
„ospăţ” pentru credincioşi, acum ni se revelează o altă dimensiune a sa, aceea a omiliei care 
nu este decât un pregătitor al cinei veşnice, un instrument de „vânătoare” sau o multitudine 
de instrumente „împletite” din cuvinte şi astfel concertate încât rezultatul să fie o „masă 
cinstită şi desfătată” alcătuită din oameni aduşi la „lumina cunoștinței de Dumnezeu”. 

Cuvântul are deci, marele rol de a fi şi „masă”, dar şi instrument de „vânătoare”, 
„mreajă” şi capcană pentru cei ce trebuie „prinşi” ca să guste şi să înţeleagă această masă şi 
să devină ei înşişi „ospăţ” al Creatorului lor ce se bucură de ei până la a-i împărtăşi de viaţa 
Sa nemuritoare. 

Cuvântul e masă întinsă celor care sunt adevărata masă, celor care trebuie să devină 
inteligibili pentru lumina dumnezeiască, lepădându-şi materialitatea grosieră a păcatelor, ca 
să se arate plini de savoare sfântă pentru Dumnezeu. 


1872 Idem, p. 97-98. 
1873 AvOponog înseamnă: cel care se mişcă în sus. 
1874 

Opere, p. 5. 

De această dată nu cuvintele constituie nutriment duhovnicesc pentru ascultători, ci 
înşişi credincioşii sunt masă spirituală pentru Dumnezeu, deoarece mântuirea oamenilor este 


7 1875 
cea de carele El mult înseta 


. Hrana lui Dumnezeu este însăşi salvarea umanității, 
izbăvirea ei de influența şi de urmările virusului răutății, motiv pentru care, pentru pohta cea 
nespusă, bunătatea cea negrăită, mila cea bogată şi dragostea cea desăvârşită a iubitoriului 
de oameni Dumnezeu, [iată] cu câtă sete au priimit (nu pentru Sine, ci pentru noi, viermii cei 
lepădaţ) atâtea ostenele, durori, patime şi moarte "6. 

Vedem însă că nu numai oamenii sunt „ospăţ” pentru Dumnezeu, ci şi — mai ales — 
Dumnezeu este pentru oameni. Căci precum pentru dragostea cea fierbinte a lui Dumnezeu 
ce are cătră neamul omenesc, pentru fierbinţeala dragostei aceştiia' 5, mântuirea 
oamenilor este „foamea” şi „setea” Lui, la fel şi pentru oameni singura hrană adevărată este 
Dumnezeu, iar cei păcătoşi şi iubitori de cele lumești... nu să vor învrednici să mănânce din 
cina aceia, adecă nu vor vedea faţa lui Dumnezeu 15%. 

Despre faptul că „cina aceia” din veşnicie este vederea lui Dumnezeu, vorbeşte din 
nou învederat Antim, când afirmă că Iisus Mântuitoriu neamului omenesc 15 are multe 
numiri 150, dintre care a opta să chiamă cină "®®'. 

„Masa” cuvintelor, „ospăţul vorbelor” este deci numai un intermediar, un preambul 
pentru masa cea adevărată, cina cea din veşnicie, unde hrana spirituală cea mai desăvârşită 
va fi împărtăşirea directă de vederea lui Dumnezeu, unde prezenţa şi vederea Sa neîntreruptă 
înseamnă cină şi masă, în mod pur spiritual. Predicile oferă oamenilor numai o pregustare a 
lui Dumnezeu în cuvinte, iar pentru Dumnezeu, ele au rolul de a pregăti sosirea invitaţilor 
(umanitatea întreagă) la Cină, că aşa zice Luca în 14 capete: „Un om oarecare făcu cină şi 
chiemă pre mulți... 52. 

Omilia antimiană urmăreşte şi ea să strângă cât mai mulţi din cei ce au fost invitaţi la 
această Cină eternă. Antim este un orator al Bisericii foarte conştient de înalta sa chemare şi 
copleşitoarea sa responsabilitate în faţa mulţimii adunate să-l asculte. În virtutea modului în 
care Antim concepe didahia, înţelegem acum de ce, pentru el, omilia nu este nici rodul unui 
orgoliu personal şi nici nu e o probă de virtuozitate retorică, şi de aceea consideră că 
discursul său este spus nu cu obrăznicie, ci cu multă cucerie; nu cu vorbe ritoriceşti şi 
alcătuite, ci cuvinte smerite şi prostatece REE 
Ulterior lui Antim Ivireanul, un alt mare predicator, Petru Maior, avea să scrie despre 


retorica înaltă care ocazional favorizează impresionarea inimii, nu numai a auzului: O, de 





875 Idem, p. 14. 
8376 Ibidem. 

87 Idem, p. 9. 
878 Idem, p. 128. 
8 Idem, p. 127. 
88 Ibidem. 

881 Idem, p. 128. 
552 Ibidem. 

883 Idem, p. 84. 

câte ori s-a întâmplat, cât cel ce a venit să asculte propovăduirea pentru o zăbovire deşartă, 
ba aorea şi pentru ca să cârtească asupra curgerii graiului propovăduitorului, îndulcindu- 
se de râul cel ritoricesc au ascultat cu luare aminte adevărul cel vecinic, care pătrunzându-i 
cele din lăuntru ale inimii lui, cu darul Duhului Sfânt, mai îndreptat s-a întors acasă..." 
Putem spune cu siguranță că Antim miza şi el pe aceste valenţe ale artei oratorice, ca 
plecând de la frumosul estetic ce urmăreşte acea delectare a simţurilor, să ajungă la 
imersiunea în adâncurile fiinţei, cu scopul de a trezi simţurile spirituale, pentru care câr v-aţ 
adunat astăzi la Sfânta Beserică, pentru ca să prăznuiț praznicul, deşchideţi-vă ochii, nu 
numai ai trupului, ce şi ai sufletului... 155. 

Dar, deşi uzează, în mod vădit, de regulile artei omiletice, este clar că ele nu sunt 
dictatoriale în predica antimiană, ci urmează principiile spiritual-morale după care se 
ghidează în ce priveşte logica internă a omiliei. 

Mai mult, am putea spune că elaborarea predicii este condiţionată de revărsarea de 
har şi de entuziasm care îl cuprinde de multe ori şi care îi dictează o artă ce glisează peste 
regulile oratorice, îmbrăcând strălucitoarele odăjdii ale poeziei, ale logosului îndumnezeit. 

Pentru Antim, predica este echivalentul în cuvânt al gestului sacramental de a oferi 
oamenilor cina euharistică. De aceea, trebuie să aibă dul/ceața de rigoare, ce nu poate fi 
dăruită decât de o transfigurare înfăptuită de sus. Această transfigurare este evidentă în 
Didahii, acolo unde nu îşi mai poate stăvili izvoarele poeziei răsărind dintr-o inimă de trup 
15 şi din adâncul fiinţei lui, transfigurând în acelaşi chip şi logosul său, preschimbat în 
„fulgerele elocinţei”15%7. 

De aceea, cred că este corect să spunem că arta sa nu este numai rezultatul trecerii 
prin ciurul chibzuielii '%% a predicii (evidentă şi aceasta, de altfel), ci şi o izbucnire din 
interior şi o rumenire în cuvânt a zorilor frumuseţii cerești. 

Antim nu consideră însă omilia sa o operă de artă. A povesti lucruri minunate, iaste 
dată oamenilor celor învăţaţi. A îndulci cu vorba auzurile ascultătorilor, iaste dată ritorilor. 
A descoperi taini mari şi preste fire, iaste dată celor ce sunt desăvârşit întru bunătăţi. lar în 
mine, neaflându-se niciunele din acestia, nu va putea nimeni să auză nimic de folos. Drept 
aceia, cu multă jălanie îmi ticăloşesc nevrednicia şi-m caut să făr’ de voia mea a tăcea, iar 
apoi cunoscându-mi datoria ce am şi temându-mă ca să nu caz în osânda slugii cei viclene, 
cu cuviinţă iaste, după putinţă, să povestesc de-a pururea lucrurile Domnului, Căruia mă şi 
rog, cu multă umilinţă, să-mi dezlege gângăviia limbii şi să-mi lumineze mintea, ca să poci 
zice puţine cuvinte întru slava Lui cea negrăită. Ci vă pohtesc de ascultare '®®. 





554 Petru Maior, Propovedanii la îngropăciunea oamenilor morţi, Buda, 1809, p. 12, apud. Pr. Lect. 
Dr. Vasile Gordon, Predica ocazională (Pareneza), (teză de doctorat), Ed. IBMBOR., Bucureşti, 2001, p. 112. 
555 Opere, p. 68. 

55 Idem, p. 16. Antim se referă în text la ceea ce astăzi se numeşte — cu o expresie încetăţenită în 
predici —„tablele de carne ale inimii” pe care Dumnezeu scrie poruncile iubirii. 

887 Gabriel Ştrempel, op. cit., p. 56. 

55 Opere, p. 23. 

889 Idem, p. 29. 

De multe ori predica lui începe astfel, cu scuze şi cu rugăciuni smerite, pentru a urma 
în cascade ale elocinţei pline de savoare. Aceste invocări binecunoscute ale ierarhului au 
avut adesea ca urmare o adevărată abundență a râului înţelepciunii şi a harului artistic. 
Acestea însă nu sunt o dovadă de ipocrizie din partea lui, ci sunt văile frumuseţii care se 
întind pentru a mlădia un relief oratoric, care de multe ori atinge altitudini greu de escaladat 
chiar şi de către un ascultător atent şi sofisticat. 

Trebuie să ţinem seama de faptul că, pentru cărturarii noştri din vechime, scriitura 
era ceva sfânt, indiferent de subiectul ei, asemenea şi lectura celor scrise, după cum aflăm de 
la Miron Costin: Lăsat-au puternicul Dumnezeu iscusită oglindă minţii omeneşti, scrisoarea 
15%, iar scrisoarea iaste un lucru vecinic. Când ocărăsc într-o zi pe cineva, iaste greu a 
răbda; dară în veci? Eu oi da samă de ale mele, câte scriu 1%. (...) Puternicul Dumnezeu, 
cinstite şi iubite cetitoriule, să-ți dăruiască, după aceste cumplite vremi (ale) anilor noştri, 
cândva, şi mai slobode veacuri, întru care, pre lângă alte trebi, să aibi vreme şi cu cetitul 
cărţilor a face iscusită zăbavă, că nu iaste altă şi mai frumoasă şi mai de folos în toată viaţa 
omului zăbavă, decât cetitul cărților; căci, cu cetitul cărţilor, cunoaştem pe Ziditoriul nostru 
Dumnezeu, cu cetitul laudă Îi facem pentru toate a Lui cătră noi bunătăţi, cu cetitul, pentru 
greșalele noastre, milostiv Îl aflăm [vedem lectura ca doxologie, ca nevoinţă spirituală şi 
virtute — n.n.]!8”. 

Îndeletnicirea cu cartea (scrierea și lectura) era, prin urmare, un lucru sfânt, în mod 
nedezmințit. Dacă un autor laic, mirean, avea această concepție înaltă despre scris şi despre 
scriitură, cu atât mai mult un ierarh al Bisericii, ca Antim, privea cu cea mai mare 
responsabilitate actul de a scrie, de a crea omilii. 

Antim ne oferă totdeauna un regal teologic şi oratoric, convins fiind de importanţa 
capitală a cuvântului frumos, care poate să schimbe („„metanoia”) inima şi mintea înspre 
mântuire. Spre deosebire de oratorul laic, oratorul religios nu dezbate o temă aleasă — deşi se 
poate spune că îşi alege tema în limitele pericopei evanghelice aflate în actualitatea zilei 
liturgice — şi nici nu înaintează un subiect aleatoriu de dezbatere. De altfel, „alegerea acestor 
teme (supravegheată, spuneam, de protocolul liturgic) poate reprezenta, la rigoare, un 
exercițiu doveditor pentru «independenţa» lui Antim (nutrită, evident, de aria impresionantă 
a lecturilor sale şi de abilitatea cu care le manevra) faţă de alţi oratori cu manifestări notabile 
în domeniul elocinţei de amvon”15%. 

Dar, întorcându-ne la problema dezbătută, rolul său, ca orator eclesiastic, este acela 
de a explica, pentru fiecare generaţie şi pentru fiecare timp istoric în parte, sensul cuvintelor 
Cuvântului. Cred că mai corect decât a spune că aduce Biblia în actualitate, este a afirma că 
acesta trebuie să înalțe oamenii la realitatea şi la viaţa Scripturii, care este Duh viu — de 


multe ori, citând Sfânta Scriptură, Antim spune, printr-o formulă cunoscută din vechime, 


18% Miron Costin, op. cit., vol. II, p. 10. 

1891 Idem, p. 12. 

159 Idem, p. 13. 

1893 Dan Horia Mazilu, Introducere..., op. cit., p. 95. 

1894 1895 


zice Dumnezeu şi la Isaia sau prin rostul prorocului zice Dumnezeu 
zice Sfântul Duh la 5 capete ale Pildelor...'*%, ori pentru aceia şi Duhul Sfânt, la cartea cea 
dintâi a Împăraţilor, în 15 capete, zice... etc., iar în dedicaţia Psaltirei româneşti de la 
1694, o numeşte cuvântătoarea podoabă, adecă Sfintele şi de Duhul Sfânt grăitele Scripturi 
1898 _ şi Împărăţie a Cerurilor, deoarece cu cuviinţă au numit Domnul Hristos Evanghelia Sa 


în e Sua al e 1899 
cu numele Impărăţiei Ceriului `. 


„ sau după cum 


În aceste condiţii, demersul său ne apare mult mai grav şi mai responsabil, absolut 
vital pentru umanitate. Pentru că iată cum vedea mitropolitul slujirea lui: Când au vrut 
David să se lupte cu Goliath, alte arme n-au luat la el, fără numai o praştie şi cinci pietri 
din râu. Şi ce s-a întâmplat? Îndată cum au aruncat piatra cea dintâi, zice Scriptura, la 
întâia carte a Împăraţilor, la 17 capete, cum că au rănit pre streinul de fel, în frunte, şi, 
surpându-l jos, l-au omorât. Goliath iaste păcatul; David, carele să luptă asupra păcatului 
iaste propoveduitoriul Evangheliei, pietrile sunt cuvintele lui Dumnezeu şi praştiia iaste 
puteria dumnezeescului dar ®®. 

Predicatorul este cel ce se luptă cu Goliat, folosind „pietrele” cuvântului evanghelic 
ŞI împotriva acestui Goliath o, câţi Davizi, câţi propoveduitori Evangheliei s-au luptat cu 
puterea Duhului Sfânt şi într-alte vremi şi în ceste de acum !.. Efortul său este unul 
copleşitor, împotriva „uriaşului” care este păcatul întregii firi, al întregii umanităţi, care se 
manifestă perfid în toţi oamenii. 

El trebuie să determine oamenii să se ridice contemplativ deasupra timpului, aceştia 
rămânând — paradoxal — încorsetaţi în contextul lor temporal şi în realitatea trenantă şi 
obsesivă a lumii desacralizate, dar iniţiindu-se „transportarea” lor în adevărata patrie, moşiia 
cerească, după cum afirmă Antim în mai multe ocazii: Că ce lucru iaste mai iubit robului, 
decât slobozirea lui? Şi ce iaste mai drag streinului, decât întoarcerea la moşiia sa? Fiind, 
drept aceia, înstreinaţi Moisi şi Ilie de atâta vreme de moşiia lor de care foarte doriia, ce ar 
fi putut grăi mai cu dragoste şi mai cu dulceaţă, decât pentru moartea Preotului acestuia 
mare, pentru care moarte să dă streinilor întoarcere la moşiia lor? LI: şi iarăşi, în alt loc, 
spune că trebuie să purtăm de grijă pentru mântuirea noastră şi pentru Împărăţia Ceriului, 
căci acolo ne iaste lăcaşul, după cum zice fericitul Pavel: „Petrecerea noastră în ceriuri 
iaste ” Şi, din nou, în altă parte, continuă aceeaşi idee, susținând că Dumnezeu a venit din cer 
ca să îi conducă pe descendenţii lui Adam înapoi în cer, unde este adevărata lor patrie, căci 





5 Opere, p. 91. 
5% Idem, p. 98. 
8% Idem, p. 143. 
87 Idem, p. 153. 
88 Idem, p. 399. 
8 Idem, p. 184. 
0 Idem, p. 148. 
l Ibidem. 

02 Idem, p. 13. 

moşiia Lui (a lui lisus Hristos — n.n.) iaste ceriul, precum zice la loann în 18 capete: 
„Împărăţiia Mea nu iaste din lumea aceasta” ... °”. 

Nu poate fi vorba, deci, în niciun caz, de un exerciţiu uşor, ci de un excurs plin de 
responsabilitate şi de gravitate. Antim, ca orator ecleziastic, nu transmite lumii un mesaj 
personal, ci traduce, în limba timpului său, un cuvânt etern, pentru a face premeneală 
vremilor 1%. 

Este motivul pentru care are nevoie de un limbaj meta-foric (care transportă, potrivit 
semanticii limbii greceşti, dincolo de realitatea imediată, de lumea văzută) şi de acea poezie 
care apropie ființa umană de transcendenţă, de dimensiunea spirituală a cuvântului 


interpretat pentru contemporaneitate. 


195 Idem, p. 181. 
1904 Idem, p. 220. 

III. 6. 2. ANTIM IVIREANUL ŞI IDEALUL PURIFICĂRII SPIRITUAL- 
MORALE A OMULUI 


III. 6. 2. 1. Condiţia umană şi lupta cu păcatul 


Începutul răului stă în păcat. Iar începutul păcatului stă în răzvrătire şi în dorinţa de a 
fi dumnezeu fără Dumnezeu, după cum predică Antim, afirmând că: Doao firi mai alese şi 
mai de cinste au făcut Dumnezeu, adecă cea îngerească şi cea omenească; (...) Deci 
amândoao firile acelia era căzute, pentru trufiia: îngerul pentru căci au pohtit să fei 
asemenea lui Dumnezeu, după cum zice la Isaia în 14 capete: „,Sui-mă-voi deasupra norilor 
şi voiu fi asemene Celui de sus înalt”, şi pentru aceia l-au îmbeznat Dumnezeu întru 
prăpăstiile Iadului şi omul iară vrea să fie asemene lui Dumnezeu, că auzind din gura 
şarpelui că în ce zi va mânca din lemnul cunoştiinţii să va face Dumnezeu |a urmat 
îndemnului aceluia]; şi pentru căci au mâncat, fu izgonit şi el din grădina desfătării şi luă 
blestem ca să între în pământul din carele s-au luat 1%. 

Mai spune Antim şi într-o altă predică despre faptul că începutul răutății şi al 
păcatului este mândria, într-un fragment care cu adevărat ar putea fi considerat un mic poem 
dramatic, ce recapitulează istoria lumii încărcată de tragism, menită să înfioare şi să şocheze 
prin rememorarea felului în care vidul şi neantul au devenit o stare spirituală şi ontologică 
pentru unele dintre fiinţele create de Dumnezeu după chipul Său !%%; o istorie a căderii 
Luceafărului dar şi a mântuirii neamului omenesc: 

„păcatul cel dintâi şi mai mare decât toate păcatele iaste mândriia, 
care o au izvodit şi au născut singur Satana, 

carele era înger şi să numiia Luceafăr, 

pentru multa lumină ce avea; 

care mândrie l-au surpat şi l-au pogorât, cu toată ceata lui, 
întru cele mai de jos prăpăstii ale Iadului. 

Și dintr-atâta lumină ce avea 

s-au făcut decât toate negrețele şi decăt toate întunericile 
mai negru şi mai întunecat 

şi iaste să se osândească în veci nesfârşit, 

pentru căci nu are tămăduială, nici vindecare rana lui, 

că fiind duh, nu are pocăință. 

Şi cu acest păcat al mândriei, pentru multa lui zavistie, 


195 Opere, p. 119-120. 
19 Idem, p. 120. 

au înşălat şi pe ticălosul Adam, 

de l-au surpat din cinstea lui şi l-au dus la moarte 

şi l-au pogorât şi pre dânsul în lad. 

Și precum păcatul mândriei au avut putere de au pogorât pre Luceafăr, 
până la cele mai de jos prăpăstii ale ladului, 

aşa şi bunătatea smereniei are mai multă putere decât mândriia; 

că au făcut pre singur Dumnezeu, 

Carele iaste Făcătoriul Luceafărului 

şi S-au plecat atâta, cât au lăsat ceriurile 

şi toată slava şi lauda ce avea de [la] toate Puterile Cereşti, 

de S-au pogorât pre pământ şi S-au făcut om 

şi S-au smerit până la moarte, după cum zice Fericitul Pavel, 

moarte pe Cruce; 

şi S-au pogorât şi până la lad de au scos pre Adam, cu tot neamul lui 
şi l-au suit împreună cu dânsul la ceriu, 

unde au fost şi mai înainte. 

Iară Luceafărul n-au putut să se mai sue, 

căci îl atârna păcatul în jos. 

Că păcatul să asamână pietrii şi-i caută 

să meargă la maica ei, în pământ, de unde şi iaste. 
Iar bunătatea să asamână focului şi iaste să meargă sus, 
în văzduh, unde-i iaste matca, 

că Dumnezeu iaste foc mistuitoriu 

şi pară de foc subţire, precum L-au văzut Proorocul Ilie 1%. 

Antim percepe istoria lumii în evoluţia ei diacronică — dar anticipând sensul vertical 
al acestei diacronii —, expunând-o cu mare talent şi cu nespus de mult dramatism, în atât de 
puţine cuvinte. Capacitatea lui de comprimare a unui vast spaţiu cronologic şi de recuperare 
a datelor esenţiale într-un fragment extrem de stilizat, sunt uimitoare în acest text 
memorabil, care operează selecţii lingvistico-metaforice rafinate şi care curge într-un ritm 
poetic ce permite vizualizarea gradată a tragediei prin care a trecut lumea, de la crearea sa. 

Putem vorbi aici de prezenţa unui altfel de Luceafăr, decât cel pe care îl cunoaştem 
din literatură, care nu mai este, de data aceasta, Hyperion, şi nici steaua dimineţii, pierzându- 
şi definitiv lumina spirituală, ce îl făcea să se identifice ca atare. 

Acesta nu mai este decât o lumină falsă şi un Eros ambiguu şi iluzoriu, după cum îl 
etichetează Antim: Eu, o, dragoste mincinoasă, voiu să-ţ sfărâm săgețile, carele fără de 
rană omor; eu, Luceafărule, voiu să-ţ sparg toate mrejile şi-ţ voiu piiarde tot vicleşugul 198. 
Luceafărul sau Satana este cel care a potenţat în mod negativ toate atuurile fiinţei sale. 
Scriind acestea, Antim trage cu ochiul la contemporani, care sunt destinatarii acestei 


157 Idem, p. 49. 
198 Idem, p. 51-52. 

reactualizări a istoriei. Răul, deşi nu are fiinţă, capătă, în cei ce-l săvârşesc, începând cu 
Luceafărul, consistenţa pietrei, care nu se mai poate ridica la cer, a cărei emergenţă 
ontologică este anihilată pentru eternitate. În timp ce, virtuţii, autorul îi atribuie densitatea 
eterică a focului şi calitatea acestuia de tinde şi de a urca spre înălțimi. 

Pe de altă parte, nici Dumnezeu nu este închis în transcendenţă, ci este Creatorul care 
Îşi asumă firea umană, firea creaţiei Sale, murind pe cruce şi pogorându-Se până la Iad după 
ea, ca s-o înalțe cu Sine înapoi în cer. Prin această asumare, omul devine dumnezeu, aşa cum 
şi-a dorit, dar nu prin forţa orgoliului personal, ci prin smerenie, şi anume prin smerenia lui 
Hristos Cel Răstignit pentru umanitate. Dumnezeu de ar fi vrut, ar fi putut şi nefăcându-Se 


.. “ A . “ . Aroa . Cc 1909 
om, cu alt mijloc să mântuiască pre om din mâinile diavolului, iar n-au vrut 


„pentru că 
nu a dorit să rămână impasibil faţă de soarta lumii, în ciuda faptului că a Sa „Cătălină” nu 
numai că i-a întors spatele — privind mai degrabă spre acea lumină falsă şi spre acel eros 
amăgitor, care fusese odinioară Luceafărul dimineţii şi înger de lumină —, dar I-a pregătit şi 
o moarte înfiorător de crudă. Însă Cel ce este cu adevărat Lumină din Lumină, Carele iaste 
născut din Tatăl mai nainte decât Luceafărul ', Dumnezeu-Cuvântul: 

atâta doriia de păharul acesta a-l bea, 

cât acea puţină vreme ce mai era să treacă până a-l bea 

Îi părea că sunt mii de ani. 

Căci cu setia acestui păhar 

să lucra mântuirea sufletelor omeneşti, 

răscumpărarea lumii, 

stricarea puterii diavolului, 

înmulțirea credinţii, 

ertăciunea păcatelor 

şi slobozirea sufletelor. 


Și atâta să bucura de acestia 

cât în locul bucuriei ce era înaintea Lui 
răbda Crucea de-L muncia 

şi bătăile de-L căzniia 

şi spinii de-L încrunta 

şi durorile sufletului de-L chinuia, 

de care chinuri asuda 

sudorile cele crunte, 

negândind nimic de ruşine. 


Că de au părut lui Iacov puţin 7 ani 
a sluji pentru Rahila, logodnica lui, 


1%9 Idem, p. 129. 
1910 Idem, p. 31, cf. Ps. 109, 3. 

de dragostea ce avea către dânsa, 

dară unui lubitoriu mare ca Acesta, 

cum nu i-ar fi părut puţine muncile şi caznele, 

cu care iubita Lui logodnică o răscumpăra 

şi o curăţiia pre dânsa 

cu scăldarea nepreţuitului Său Sânge 

şi foarte frumoasă, 

făr! de nicio hulă şi întinăciune o făcea 

Este remarcabilă această viziune şi întreg ritmul susţinut al frazelor şi chiar şi rima 

unora dintre ele, alcătuind un tablou al Răstignirii unic, credem, în literatura noastră, de un 
profund dramatism, realizat cu un evident simţ pictural, muzical şi poetic, în afară de sensul 


1911 


adânc teologic al întregului fragment. Frazele sunt impregnate de un suflu poetic ineluctabil, 
dovedind o certă contaminare cu poezia vremii, atât cu cea savantă, cât şi cu ritmurile 
populare. Finalitatea acestui tablou, în bună tradiţie ortodoxă, nu este doloristă, ci suferinţa 
este valorificată în învierea Sa şi în mântuirea întregului neam omenesc. 

Ceea ce poate părea insuportabil de dramatic sau traumatizant, se metamorfozează în 
frumuseţe, moartea rămânând o amintire, iar consecinţele minunate ale acestei morţi 
mântuitoare desfăşurându-şi faldurile peste întreaga Biserică îmbrăcată în porfira sângelui 
Său, după cum se spune. 

Această Jertfă divină obligă. Ea obligă la reevaluarea vieţii şi la introspecţia în 
profunzimile sinelui propriu, la recalcularea faptelor şi a consecinţelor lor. Ea este cea care îl 
îndreptăţeşte pe ierarh să fie intransigent, să ceară atenţie şi conştiinţă făpturilor umane, 
pentru că şi Hristos „nu pre îngeri cândva au luat, ci sămânţa lui Avraam au luat”, zice 
Fericitul Pavel în 2 capete către evrei °”, adică nu firea îngerească, ci firea omenească Şi-a 
impropriat-o. Această Jertfă îl îndreptăţeşte mai mult decât orice pe Antim să predice 
împotriva păcatului. 

Deoarece autorul identifică principiul răului în mândrie — şi toată tradiţia creştină 
împreună cu el: că aşa zice Ioann în 3 capete: „Acela ce face păcatul de la diavolul iaste, că 
din început diavolul păcătuiaşte. "15, — de aceea şi predică, plin de vehemenţă, împotriva 
trufiei umane, susținând că pentru multa noastră mândrie ce ne înălțăm şi ne trufim, ca [şi] 
când am ajunge tocma la ceriu şi ca [şi] cum niciodată nu vom să murim, aşa hrăpim şi 
lăcomim şi suntem porniţ cu totul spre răutăţ, cât nu ne putem opri. Şi nici cuvintele lui 
Dumnezeu ne domolesc, nici |cugetarea la] munca Iadului ne înţelepțeşte 1914. jar în alt loc 
este şi mai drastic, considerând că numai pre noi înşine, voiu cuteza a zice, ne facem mai 
înţelepţi şi decât Dumnezeu şi nu ne aducem aminte că înţelepciunea lumii aceştiia iaste 


911 Idem, p. 13-14. 
1912 Idem, p. 119. 
1913 Idem, p. 91. 
1914 Idem, p. 104. 

PA : 1915 
nebunie înaintea lui Dumnezeu 


. „Admiţând, în acord cu o teologie primară, că ispita 
diabolică este pricinuitoarea păcatului (...) — sigur că nu în absenţa voinţei libere a omului 
(ne spune un mare pustnic, Sf. Antonie: „Răul nicidecum nu e pricinuit de Dumnezeu, ci 
prin alegerea cea de bună voie s-au făcut dracii răi, ca şi cei mai mulți dintre oameni...Nu 
cele ce se fac sunt păcate, ci cele rele, după alegerea cu voie...” şi de aceea şi părere au fost 
şi Climent din Alexandria şi Origene — şi că, păcatul, odată intrat între oameni (precum zice 
Fericitul Pavel: „Printr-un om au intrat păcatul în lume şi, prin păcat, moartea” [Romani 
5, 12]) a dezvoltat consecinţe reparate doar prin jertfa lui Hristos (Iadul, carele iaste plata 
cea desăvârşită a păcatului, prin pogorârea Lui într-insul l-au desărtat şi l-au sfărâmat. Pre 
diavolul, ca pre un începător tuturor păcatelor şi muncitoriu sufletelor noastre, l-au legat şi 
l-au îmbeznat întru prăpăstiile cele mai adânci ale iadului), Antim constată în enoriaşii săi 
nu «deraieri» temporare, explicabile prin «slăbiciunea» omenească, ci o stare generală de 
neascultare (provocatoare, fireşte, de dezordine) a Divinităţii, agravată de o sensibilitate 
vădită spre sugestiile malefice...”19!6. 

Oratorul ecleziastic are conştiinţa că această mândrie este generatoarea infatuării şi a 
egoismului uman, devenit o a doua natură pentru omul egocentrist, despre care afirmă că: 
omul iaste dobitoc, iubitor de sine. Că de ce nu să apucă? Şi ce nu să osteneşte? Şi cu ce nu 
să sileşte?, pentru odihna, liniştea şi paza sănătăţii lui? Că fiind sănătos, ce nu face, pentru 
ca să [o] apere şi să depărteze cele ce supără sănătatea? Cătă cheltuială face, pentru ca să 
stea împotriva gerului ernii, împotriva arşiței verii? Fiind bolnav, cât să cheltuiaşte, cât 
pătimeşte, cât rabdă, pentru ca să-şi câştige ce-au pierdut? Nu bagă în seamă a-ş cheltui 
averia, a gusta doftorii amară, a să adăpa cu băuturi greţoase, a-ş vărsa sângele; şi nu iaste 
niciun lucru ca să nu-l facă pentru sănătatea lui şi pentru mântuirea cea trupească. De pe 
acestia poate să priceapă fieştecarele cât iaste de dulce sănătatea şi cât iaste de iubitor pre 
sine omul ©”. 

O caracterizare psihologică atât de atentă a naturii umane nu este o noutate în 
literatura religioasă, dar ar putea fi, dacă privim numai literatura în limba română. Egoismul 
şi individualismul exacerbat au devenit unele din caracteristicile esenţiale ale societății 
umane, ale unei umanităţii disjunctive faţă de starea sa primordială de iubire şi de 
comuniune. Constatarea autorului, că „omul iaste dobitoc”, ar putea părea caragialesc- 
satirică, dacă nu ar fi tragică. 

Antim nu vizează însă, în acest caz, un registru comico-satiric — deşi, vom vedea mai 
târziu, nici repertoriul satiric nu îi este străin —, ci unul mai degrabă dramatic, ce pune la 
index caracterul uman degradat de indolenţa iubirii de sine, de autocompătimirea exagerată 
până la indiferenţă şi intoleranţă faţă de restul lumii. 

Din cauza răzvrătirii față de Creatorul său şi a egoismului desăvârşit manifestat 
împotriva aproapelui, omul a decăzut din rangul lui de ființă înnobilată de asemănarea cu 


1915 Idem, p. 80. 
916 Dan Horia Mazilu, Recitind..., vol. II, op. cit., p. 500. 
1917 Opere, p. 114-115. 

Dumnezeu, la o stare ontologică şi morală foarte precară, în care îngerii sunt stele iar omul 
iaste putrejune. Că aşa zice în cartea lui lov în 25 de capete: „Stelele sunt necurate înaintea 


1918 : 
” “iar Dumnezeu- 


Lui, dară cu cât mai vârtos omul, fiind putrejune şi feciorul lui viiarme 
omul a pătimit nu pentru Sine, ci pentru noi, viermii cei lepădaţ... °”. 

Pentru ierarhul ortodox, deprecierea condiției umane face ca starea în care se află în 
prezent omul să fie caracterizabilă mai degrabă ca subumană decât ca umană (nu în sens 
ontologic, ci în sens moral). 

Condiţia naturală, firească, a fiinţei umane este cea harică, cea comunională, în care a 
fost creat. În situaţia în care se află acum, omul stă în întunerecul şi tina trupului ca într-o 
1920. iar acest pământ pe care îl locuieşte este un tărâm de exil, după 


1921 cerească. 


puşcărie întunecată 
exodul din Rai al Protopărinţilor, adevărata lui patrie fiind moşiia 

Lumea aceasta este, ca urmare, numită de către Antim Ivireanul, valea plângerii 7, 
oraşul lacrămilor °”, patimile Eghipetului 194 vobiia lumii 19%, oraşul celor pământeşti 
1926 

Descrierile autorului cu privire la această lume alterată de vicii, sunt cât se poate de 
expresive şi impresionante: Eghipetul 11 iaste lumea aceasta, neascultătoare şi vicleană, 
întru care iaste întins întunerecul păcatului, unde să omor toate întâi născute, adică 
sufletele cele cuvântătoare, unde se prefac apele în sânge, adică faptele omeneşti în sudălmi 
şi în batjocură lui Dumnezeu, unde stăpâneşte lăcusta şi omida, adică apucăturile, 
strâmbătățile, ura, zavistiia şi vrajba 128 

Observăm că registrul poetic s-a schimbat, de la sublim la tragic, şi că lumea nu mai 
apare, cum am văzut în capitolul anterior, înveşmântată în frumuseţe şi armonie, ci în durere 
şi suferinţă aproape fără margini. Antim face o paralelă cu episodul biblic al robiei egiptene 
a poporului evreu, atunci când vrea să evidenţieze nefericirea neamului omenesc. 

În toată tradiţia Bisericii, robia egipteană este interpretată alegoric, în sens 
duhovnicesc, ca simbolizând robia sufletului în ţara păcatelor, în Egiptul patimilor, de unde 
nu poate ieşi decât dacă îneacă în marea lacrimilor de pocăință pe „faraonul cel gândit”, cu 


toată oastea lui, adică pe diavol şi păcatele. 


"1 Idem, p. 124. 

21 Idem, p. 14. 

220 Idem, p. 223. 

21 Cf, Idem, p. 13, 181, 220. A se vedea şi finalul capitolului imediat anterior. 

222? Idem, p. 63. Cf. Ps. 83, 7. 

?23 Idem, p. 190. 

” Ibidem. 

”5 Ibidem. 

”S Idem, p. 114. 

ic „Eghipetul” este, pentru literați, un alt cuvânt cu rezonanţe eminesciene, pentru noi, astăzi, deşi 
Eminescu este cel care l-a împrumutat din literatura veche, şi nu invers. De remarcat însă că şi Eminescu 
descrie „Eghipetul” ca unul dintre lucrurile care fac parte, în istoria omenească, din „panorama 





deşertăciunilor”, în poemul „Memento mori”. 
1928 Opere, p. 207-208. 

Dacă cercetăm fiecare sintagmă de mai sus, este evident că ele au o rezonanţă adâncă 
şi că nu sunt doar simple metafore, ci au conotaţii care pot fi revelatorii: „valea plângerii” 
(sau valea lui Iosafat) reprezintă locul unde va fi, conform învăţăturii creştine, Judecata de 
Apoi, care îi va osândi veşnic pe cei păcătoşi; „patimile Eghipetului” şi „robiia lumii” se 
referă la rămânerea omului în păcat şi în poftele trupeşti, degradante pentru el, fiind o aluzie 
la captivitatea egipteană a poporului ales, corelată cu exilul pământesc al omului căzut, 
întors la obârşia lui inferioară, la pământul acesta, carele iaste maica tuturor oamenilor la: 
„oraşul lacrămilor” relevă tot un sens al suferinţei, care este o urmare inevitabilă a 
peregrinărilor prin păcate ale omului; iar „oraşul celor pământeşti” îi vizează atât pe cei 
pământeşti, în sensul de muritori, cât mai ales pe cei care privesc numai spre pământ, şi 
niciodată spre cer, spre cerul spiritual. 

Ultimele două splendide metafore sunt parafraze originale, cred, ale unui verset 
biblic de la Apocalipsă 21, 4, în care se vorbeşte despre faptul că în Ierusalimul ceresc, 
Dumnezeu „va şterge orice lacrimă din ochii lor şi moarte nu va mai fi”. În opoziţie cu acest 
Ierusalim veşnic şi sfânt, Antim configurează lumea aceasta ca pe o cetate a lacrimilor şi a 
morţii, în care fericirea este amânată, chiar şi pentru cei drepţi, până la momentul adevărului, 
până la depăşirea acestui stadiu pământesc al existenţei umane. 

Într-o altă didahie, Antim descrie lumea, cu aceeaşi impresionantă plasticitate şi forţă 
alegorică, astfel (într-un fragment citat deja, cu altă ocazie, dar pe care îl reiau, dată fiind 
importanţa sa şi în acest context): Lumea aceasta iaste ca o mare ce să turbură, întru care 
niciodată n-au oamenii odihnă, nici linişte. Corăbiile între valuri sunt împărăţiile, crăiile, 
domniile şi oraşele, mulțimea norodului, politiile, supuşii, bogaţii şi săracii, cei mari şi cei 
mici, sunt cei ce călătoresc şi să află în nevoe. Vânturile cele mari ce umflă marea sunt 
nevoile cele ce ne supără totdeauna. Valurile ce luptă corabiia sunt nenorocirile carele se 
întâmplă în toate zilele. Norii ce negresc văzduhul, fulgerile ce orbesc ochii, tunetile ce 
înfricoşază toată inima vitează sunt întâmplările cele de multe feliuri, neaşteptatele pagube, 
înfricoşările vrăjmaşilor, supărările, necazurile ce ne vin de la cei dinn afară, jafurile, 
robiile, dările cele grele şi nesuferite, carele le lasă Dumnezeu şi ne încungiură, pentru ca 
să cunoască credinţa noastră şi să ne vază răbdarea °”. 

Am văzut, într-un capitol anterior, că lumea nu este considerată rea prin esenţa ei, ci 
dimpotrivă, foarte frumoasă şi strălucitoare, fiind creată ca o lumină şi ca o podoabă 
dumnezeiască, pe care Ziditorul şi Arhitectul său a conceput-o cu multă artă. Când doreşte 
să scoată în evidenţă aspectele negative ale acestei lumi, Antim se referă, de fapt, la condiția 
umană decăzută, la acea lume care constituie mediul existenţial omenesc, orizontul uman 
contaminat de virusul păcatului şi al imoralităţii. 

Condamnarea la un sens dezintegrator şi perisabil a lumii s-a făcut datorită omului, 
căruia mare folos şi mare dar şi milostivnică vindecare s-au dat (...) de la Dumnezeu, ca să 

moară şi să se strice acest trup al păcatului....5!, din care cauză şi toată firea celor create şi 
materiale a urmat aceleaşi legi a dezintegrării ca şi omul. 

În ordinea şi în armonia lumii a pătruns morbul haosului şi al morţii, care este 
generatorul tuturor „furtunilor” ce zdruncină existenţa umană. Societatea omenească este ca 
o mare învolburată, ca o capcană pentru proprii săi membri. 

Antim descrie, cu o puternică tentă psihologizantă, aceste fenomene deprimante care 
marchează viaţa omului. Mai ales atunci când se referă la „fulgerile ce orbesc ochii, tunetile 
ce înfricoşază toată inima vitează” are în vedere reacția psihicului uman la stimulii 
destabilizatori care îl solicită în mod intempestiv şi neaşteptat. 

Amândouă motivele, atât cel al lumii ca „Egipt” al patimilor, cât şi ca mare 
înviforată, sunt de sorginte biblică, după cum am avut prilejul să observăm, până acum, în 
acest capitol şi în cel anterior în care am vorbit despre motivul mării în Didahii. Acest lucru 
nu este însă, câtuşi de puţin, o piedică în calea originalității literare a lui Antim, a cărui forță 
peisagistică şi plasticizantă rămâne uluitoare pentru literatura noastră din acele timpuri. 

Responsabil pentru această stare de lucruri, pentru această natură universală şi umană 
avariată de perspectiva degringoladei haotice şi a morţii, este păcatul omenesc, în care un rol 
important îl joacă şi diavolul, care îl împinge pe om ca să strice haina Sfântului Botez şi să o 
zmolească cu zmoala păcatului °% — minunată aliteraţie şi metaforă sinestezică, dacă privim 
lucrurile din punct de vedere literar. 

Dar omul nu este rău prin creaţie şi nici prin fatalitate, ci prin voinţă liberă, prin care 
alege asemănarea cu Luceafărul căzut, în locul asemănării cu Dumnezeu, încât arapi negri 
sunt ticăloşii de păcătoşi pre carii păcatul îi face mai întunecaţi decât dracii °”. 

Antim identifică însă păcatele într-un mod foarte concret şi foarte inteligibil pentru 
orice muritor: Că în trei chipuri greşaşte omul: sau din slăbiciune, sau din neştiinţă, sau din 
firea cea rea. Deci păcatul din slăbiciune iaste împotriva lui Dumnezeu Tatăl, căci (că) 
Tatăl să chiamă întru tot puternic. 

Păcatul dintru neştiinţă iaste împotriva Fiiului, că Fiiul lui Dumnezeu să chiamă 
Înţelepciune. 

Păcatul din firea cea rea iaste împotriva Duhului Sfânt, căci (că) Duhul Sfânt să 
chiamă Bun. 

Deci care om va greşi din slăbiciune, sau din neştiinţă, îi va erta Domnul mai lesne, 
de să va pocăi. Că aşa zice David: „Păcatul tinereţelor mele ş-a neştiinţii mele nu-l 
pomeni”. lar cine greşaşte din firea cea rea împotriva Duhului Sfânt, omului aceluia nu-i 
iartă Dumnezeu lesne păcatul. Că aşa zice Domnul Hristos: „Tot păcatul şi hula să va erta 
oamenilor, iar hula care iaste spre Duhul Sfânt nu să va erta oamenilor ”. 

Și sunt păcate de moarte 7, carele sunt şi împotriva Duhului Sfânt, făr” de nicio 
greşeală, de vreme ce sunt neertate, deaca nu să va face la dânsele căzuta vindecare: 

păcatul cel dintâi iaste trufiia, dintru carele să naşte semeţiia şi neascultarea; al doilea 
iaste zavistiia, dintru carele să naşte vrăjmăşiia şi uciderea; al treilea iaste iubirea de 
argint, carele să numeşte a doua închinare de idoli, dintru carele să nasc toate relele; al 
patrulea iaste călcarea de lege, adecă nebăgarea în seamă a celor hotărâte şi aşăzate în 
legi şi în pravile, dintru carele să naşte necredinţa şi lepădarea de Dumnezeu; al cincilea 
iaste sămânarea de vrajbă între fraţi şi între priiateni, care păcat l-au aflat singur satana; şi 
cine are acel nărav iaste asemenea diavolului; al şaselea iaste nădejdia cea necuvioasă ce 
are neştine la multă mila lui Dumnezeu şi nu să părăseşte de păcate, socotind că-l va erta, 
dintru carele să naşte netemerea de Dumnezeu şi toată necurăţiia; al şaptelea, cel mai de 
pre urmă şi mai mare şi mai rău decât toate iaste oceaania, adecă deznădăjduirea de mila 
lui Dumnezeu, socotind că nu-l va erta cu niciun mijloc, dintru carele să naşte moartea cea 
sufletească şi munca cea vecinică a iadului 1%. 

Aceste păcate îi fac deci pe oameni „mai întunecaţi decât dracii”. Împotriva acestora 
se luptă mitropolitul cu sabiia Duhului, care iaste graiul lui Dumnezeu °” şi îşi foloseşte 
toate darurile şi nemăsuratul talent artistic şi oratoric, precum şi toată puterea de convingere, 
pentru a eradica, pe cât posibil, păcatul şi consecinţele sale nefaste din sufletul omenesc. 

Lista păcatelor de mai sus este înfricoşătoare şi s-ar putea părea că fiinţa umană este 
prea slabă pentru a putea face faţă ispitei celei cu multe tentacule. Însă toată nădejdea lumii 
stă în faptul că chipul lui Dumnezeu în om este restaurabil — atunci când omul 
conştientizează răutatea păcatului şi doreşte o reală disociere de acesta, o renegare interioară, 
cu toată forța, a lui — ceea ce reprezintă motivul, motivaţia adâncă a oricărei predici şi îl 
determină pe Antim să îl apostrofeze pe cel păcătos, într-un pasaj de un mare avânt expresiv 
şi retoric: Unde ţi-ai pus, păcătosule, sufletul tău cel iscusit, cel frumos, cel minunat, cel 
vrednic? Unde ţi-ai îngropat partea cea mai aleasă a sinelui tău, zidirea cea mai iscusită a 
dumnezeeştii puteri, soţiia cea iubită a îngerilor? Unde iaste frumuseţia aceia a închipuirii 
cei dumnezeeşti? Unde iaste podoaba, a darului celui dumnezeesc? Unde iaste slava? Unde 
sunt frumusețile lui cele minunate, carele îl arăta mai luminat decât soarele? Aşa, făr’ de 
socoteală, ai lăsat să îl piarză păcatul şi să-l vânture, ca țărâna vântul '”®. 

Extraordinară este, cred, selecția metaforică din acest text plin de poezie, în care 
antiteza, reliefată în momentul final, dintre esenţa spirituală şi nobilă a sufletului şi „ţărâna” 
spulberată, conferă un dramatism suplimentar seriei de interogaţii menite să interpeleze 
conştiinţa celui adormit în păcate. 

După cum se vede, omul este pe deplin conştient şi responsabil de soarta sa veşnică 
şi nu este predeterminat de nimeni, căci el singur şi-a „îngropat” sufletul. Păcatul „zmoleşte” 
frumuseţea şi lumina spirituală a omului şi acesta se devalorizează singur până la a avea 
preţul ţărânii vânturate de vânt — o altă aliterație şi metaforă sinestezică. Nu este nimeni 
culpabil pentru dezastrul moral şi ontologic al persoanei umane, în viziunea lui Antim, decât 

ea însăşi, dacă nu se valorizează corect şi nu rămâne în asemănarea cu Dumnezeu, pentru a 
nu-şi pierde frumuseţea originară, cea mai mare decât a soarelui, după părerea autorului 
nostru. 

Dar nu numai frumuseţea se pierde prin păcat, ci şi viaţa, ca stare spirituală de 
comuniune cu Dumnezeu şi cu umanitatea restaurată, atunci când se rămâne la condiția de 
inacceptare a existenţei altruiste şi pure, nealterate de păcat: Că după ce face omul păcatul 
rămâne mort. Mort, pentru căci piiarde darul cel dumnezeesc; mort, pentru căci să desparte 
de Dumnezeu, Carele iaste viaţa cea adevărată şi ca pre un mort patimile lui, pohtele lui 
cele rele şi îndulcirile trupului său îl duc să-l îngroape. Unde? Afară din cetate, afară din 
pământul cel fericit al Raiului, în groapa vecinicii munci °”. 

Într-o altă descriere înfricoşătoare, autorul remarcă: Acest păcătos, nu numai că iaste 
îngropat în groapa păcatului, făr' de graiu, făr' de duh, făr’ de simţire, făr' de nădejdea 
mântuirii, ce iaste încă, ca şi Lazăr, legat de mâini şi de picioare, cu făşuri, adecă strâns 
tare de legăturile păcatelor lui (...) Are şi faţa lui cu giulgiu legată; fiind orbit de păcat nu 
cunoaşte ticăloasa lui întâmplare, nu vede adâncul întru carele să află; nu socotește 
muncile cele de veci ce-l aşteaptă. Zace şi deasupra lui piatră grea, carele iaste puteria 
obiciaiului celui vârtos, care obiciaiu apasă şi îngreuiază sufletul lui atâta, cât nu-l lasă să 
se scoale din groapa ticăloşiei, nici îl lasă să răsufle. Deci precum pentru Lazăr zicea 
Martha, „Doamne, iată pute”, aşa mai cu cuviinţă putem să zicem şi noi cum că acest 
păcătos iaste adevărat împuţit, de vreme ce nu patru zile, ce săptămâni şi luni şi ani şi 
vremi, să află îngropat în groapa păcatului 19%. 

Salvarea de păcat nu este decât pocăinţa, pe care o propovăduieşte Antim în fiecare 
predică, însă nu ne vom opri acum decât la două mici fragmente în care mitropolitul îşi 
demonstrează forţa de persuasiune şi capacitatea poetică remarcabilă. 

În primul dintre acestea se afirmă: Și când [Dumnezeu] iaste mânios de sudălmile, de 
necinstirile şi de hulele ce-i fac în toate zilele păcătoşii, cu faptele lor cele fărdelege, cu 
strâmbătăţile lor, cu jafurile lor, cu multa a lor trufie, cu zavistia, ce hrănesc în inima lor, 
cu atâtea necurăţii cu carele spurcă şi trupul şi sufletul, stă gata să facă asupra lor 
răsplătire, să arunce asupra lor trăsnetele urgiei Sale, să-i piarză de pe toată faţa 
pământului. Aleargă atunce pocăinţa şi cu o cuciarnică îndrăzneală, cu doao lacrăme ce 
varsă din ochi, cu un suspin ce înalţă la ceriu dintru adâncul inimii (cutez a zice), că leagă 
mâinile lui Dumnezeu, Îi ia armele a dreptei Lui răsplătire, preface urgiia Lui spre 
ertăciune, Îl face blând, ertătoriu, îndelung răbdătoriu, milostiv, iubitoriu asupra celui 
păcătos, carele atâta l-au necinstit şi nu L-au băgat în seama °”. 

Personificarea pocăinţei se suprapune cu imaginea penitentului: acesta se identifică 
el însuşi cu pocăinţa, ca stare de automistuire în sine şi de comprimare a distanţei care îl 
desparte de Dumnezeu, prin efortul a „doao lacrăme ce varsă din ochi” şi al unui „suspin ce 

înalță la ceriu dintru adâncul inimii”. Efectul nu este de diminuare, ci de augmentare a 
sensului ascetic interior, pentru că cele „doao lacrăme”, precum şi „suspinul” din adâncul 
fiinţei, sunt metonimii sublime pentru o stare existențială, pentru confundarea cu plânsul 
însuşi, a celui ce îşi reevaluează viaţa. 
„Antim ameninţă, fără îndoială, îi ameninţă pe culpabili cu urgia pedepsei divine. 
Dar pune în celălalt talger al balanței putinţa de salvare, pocăinţa, cu condiția ca ea să fie « 
adevărată, iar nu mincinoasă », « curată, iar nu vicleană », « a inimii, iar nu a gurii ». Un 
astfel de act, depus cu sinceritate, poate înfăptui miracolul, poate preface păcatele de 
moarte, şapte, în virtuțile care li se opun, tot şapte, adecă să prefacă trufiia în smerenie, 
iubirea de argint în milostenie, păcatul cel trupesc în curăţie, Zavistiia în dragoste, lăcomiia 
în post, mâniia în blândeţe şi lenea în rugăciune şi într-alte fapte bune. În Didahii, pocăinţa 
este una dintre temele predilecte, aplecare ce nu poate mira la un înalt ierarh ortodox”!**. 
O altă privire, alegorică, asupra pocăinţei, pe care ne-o înfăţişează Antim, ni se pare 
a fi de o frumuseţe sublimă şi, deşi nu sunt sigură, nu ne-ar mira ca această hermeneutică 
superbă să aparțină autorului nostru: 
Pocăinţa aceasta iaste cetatea cea minunată în patru cornuri 
ce au văzut Sfântul loan la Apocalipsis, în 21 de capete, 
carea avea 12 uşi: 3 de spre răsărit, 3 de spre miazănoapte, 
3 de spre amiazăzi şi 3 de spre apus, 


pentru ca să poată întra printr-insele toți, 
şi cei mici şi cei mari, bătrânii şi tinerii 
şi fieştecarele după rânduiala sa şi după vârsta sa: 


prin cele de spre răsărit să între cei tineri 
ca cei ce sunt la răsăritul vieții; 


prin cele de spre amiază să între 
bărbaţii carii să află la mijlocul vârstii; 


prin cele de spre amiazănoapte cei bătrâni, 
al cărora le iaste sângele rece 
şi albiciunea zăpezii o ţin în barbă; 


şi prin cele de spre apus să între, fără de nicio deznădăjduire, 
cei ce sunt la sfârşitul vieții 

şi au amândoao picioarele în groapă 

şi sufletul în buze, 

$ ANA $ Sa E. 1941 
(al) cărora milostivirea lui Dumnezeu le va priimi pocăinţa -. 


Mărturisesc că nu cred să fi întâlnit atâta poezie în literatura română de până la 
Antim Ivireanul — motiv pentru care am şi consemnat acest fragment în versuri — atâta 
concentrare a imaginilor metaforico-poetice şi atâta patos al expresiei. Simpatia privirii sale 
către cei ce sunt „la răsăritul vieţii”, cât şi duioşia imaginilor ce descriu vârsta senectuţii, 
sunt o dovadă a sensibilităţii şi a umanismului candid de care era în stare cel ce veştejea 
păcatele „arzând cu focul verbului său”. 

De aici se observă cu claritate că virulenţa şi asprimea obiecţiilor sale nu vizau 
condiția umană ca stare naturală, în cadrul căreia niciuna din cele patru vârste nu constituie 
un impediment pentru revendicarea frumuseţii interioare, spirituale, a ființei umane, fiecare 
dintre aceste vârste meritând dragostea, compasiunea şi ataşamentul semenilor faţă de 
persoana care descoperă un nou stadiu al vieţii la fiecare etate, ci criticile lui au avut 
permanent în vedere morala îndoielnică şi moravurile nesănătoase ale unei societăţi umane 
înclinate mai degrabă spre compromis şi promiscuitate decât spre intransigență şi 
verticalitate moral-spirituală. 

Despre aceste moravuri, ca mască particularizată a societăţii româneşti a secolului al 
XVIII-lea, vom discuta în continuare. 


III. 6. 2. 2. Antim Ivireanul — creatorul unei fresce a societăţii românești de la 
începutul secolului al XVIII-lea şi critic al moravurilor 


De la Antim Ivireanul ne-au rămas pagini memorabile de critică a moravurilor şi 
chiar de satiră literară, la adresa făţărniciei şi a ipocriziei umane, în fragmente de o mare 
sinceritate, scrise cu patos şi conştiinţă a dreptăţii, care dezvăluie latura negativă a societăţii 
româneşti din secolul al XVIII-lea. 

Atâta vervă a cuvântului în reprimarea unor obiceiuri imorale şi a unor păcate 
ilustrate concret de detractorul lor, precum şi o frescă socială atât de reprezentativă pentru 
toate păturile societăţii, rar întâlnim în literatura română, cu informaţii şi detalii exacte 
asupra stării de fapt, asupra dezvoltării simptomatice insidioase a unui organism politic şi 
social ce fusese, poate, prea puţin mustrat şi avertizat pentru abuzul de imoralitate şi 
inconsecvenţă cu propriile sale valori declarate. 

Mitropolitul Antim nu se ascunde în spatele odăjdiilor şi a statutului său de ierarh, 
nici nu se complace în a veşteji păcatul la modul generic, nu se prevalează de handicapul său 

de străin (unii au socotit spre profitul lor asemenea neajunsuri), pentru a evita o implicare 
directă în realitățile cotidiene, în viaţa poporului său adoptiv, nu se teme şi nici nu se 
ruşinează să dea în vileag comportamente care vin în conflict flagrant cu pretenţia de a fi 
creştin, din pudoare falsă sau dintr-o pretinsă necesitate de a proteja imaginea concetăţenilor 
şi a coreligionarilor săi. 

Nu a simţit că e nevoie de compromisuri, ci, dimpotrivă, a considerat că lucrurile nu 
se pot îndrepta decât prin recunoaşterea, de către fiecare, a carenţelor personale şi a celor 
generale ale societăţii şi prin renunţarea la tot ce este balast negativ, la tot ceea ce se 
constituie într-un factor perturbator al sănătăţii morale şi spirituale a credincioşilor săi. 

Dacă suntem oneşti trebuie să acceptăm că Antim Ivireanul a răsplătit nemăsurat 
favorul de a fi primit şi adăpostit în ţara noastră — luând în considerare teza că niciunul 
dintre părinţii săi nu ar fi fost român. Sinceritatea şi buna lui credinţă nu i-au permis să 
rămână indiferent la „bolile sufleteşti” ale păstoriţilor săi, fără să atragă atenţia asupra 
consecinţelor nefaste ale indolenţei generale (o afecțiune gravă la români, până în ziua de 
astăzi). 

Pentru Antim, păstoriul carele va vrea să păstorească pre lege şi pre dreptate trebue 
pururea să ţie toiagul în mână, adecă dojana şi înfruntarea şi după vremi să pedepsească 
pre oi şi să gonească hiarăle, căci acesta iaste sfârşitul cel bun al păstoriei sale, ca să ţie 
oile şi să le păzească cu sănătatea cea duhovnicească, adecă cu învăţătura. Această 
sănătate iaste pururea datoriu păstoriul să o dea oilor lui; iar de va fi vreuna din oi beteagă 
trebue, şi făr! de voia ei, să o lege şi să o pue jos, să-i tae carnea cea putredă, să o lepede şi 
să-i pue căzuta doftorie, neuitându-se nimic la zvăârliturile picioarelor ei cu carele poată să- 
i mijlocească şi vătămare |păstorului], au la obraz, au la mână, au la picior. Și aşa, cu 
această faptă bună şi cu această mijlocire va avea păstoriul cel bun despărțeală de năemil, 
pentru căci năemiţii nu pasc oile pentru ca să le folosească, ci numai pentru plata ce apucă 
de la iale; şi când vede pre lup viind de departe, adecă pre diavolul, ei lasă oile şi fug, 
pentru căci sunt năemiţi şi nu poartă grijă pentru oi. Ci să ferească Dumnezeu şi să 
mântuiască toate turmele de păstori ca aceştea, ca şi de moartea ciumei Ip 

Este evidentă conştiinţa pastorală a lui Antim, care l-a împins până la a-şi da viaţa şi 
a fi ucis de „zvârliturile picioarelor” celor care n-au putut să suporte mustrarea. Însă a fost 
întotdeauna conştient de acest risc enorm, pe care şi l-a asumat de la bun început, ştiind că 
nu numai din partea inamicilor trebuie să se aştepte la neplăceri, ci şi din partea celor care nu 
îndrăgesc șocul adevărului. 

Dar nu numai în pilde le-a vorbit Antim ascultătorilor săi, ci şi direct i-a avertizat ca 
nimeni să nu socotească, din voi, şi să zică în inima lui: dară ce treabă are vlădica cu noi, 
nu-ş caută vlădiciia lui, ci să amestecă întru ale noastre? De n-aţ ştiut până acum şi de n-au 
fost nimeni să vă înveţe, iată că acum veţ şti că am treabă cu toț oamenii câț sunt în Ţara 
Rumânească, de la mic până la mare şi până la un copil de ţâţă, afară de păgâni şi din ceia 

ce nu sunt de o lege cu noi; căci în seama mea v-au dat Stăpânul Hristos să vă pasc 
sufleteşte, ca pre nişte oi cuvântătoare şi de gâtul mieu spânzură sufletele voastre şi de la 
mine va să vă ceară pre toţ, iar nu de la alții, până când vă voiu fi păstoriu. Ci vă caută în 
scurte cuvinte, să mă ascultaţ de veț fi creştini şi de vă ţineţ ai lui Hristos, că precum nu pot 
fi oile făr! de păstoriu, aşa nici norodul făr’ de arhiereu şi verice va păsa cuiva la cele 
sufleteşti, alerge la mine ca la un părinte, că-l voiu vindeca, cu ajutoriul lui Hristos P*. 

Acest text echivalează cu o declarație de intenţie şi cu o promisiune pe care 
mitropolitul a respectat-o în toţi anii arhipăstoriei sale. Pentru noi, astăzi, este un punct de 
referinţă, devenind o emblemă a vieții lui. 

Antim Ivireanul nu a considerat pe nimeni mai presus de comandamentele morale ale 
Scripturii şi ale Bisericii Ortodoxe şi nu a eludat pe cineva de la o critică dreaptă şi severă, 
atunci când era îndreptățit să o facă, indiferent de poziţia socială a celor vizaţi. Autorul 
predicilor nu se sfieşte nici de domnitorul ţării, pentru a-i atrage atenția asupra unei 
eventuale derogări de la responsabilitățile sale — deşi cu oarecare deferenţă —, avertizându-l 
să nu socotească împărații şi stăpânitorii pământului cum că i-au pus Dumnezeu să şază 
pre scaun frumos numai spre vedere înaintea ochilor omeneşti, împodobiţi cu veşminte 
scumpe, cu cununa în cap şi cu schiptrul de aur în mână, că numai singură dreptatea iaste 
de-i face cinsti la norod 5. Antim a pus mai presus de toate datoria şi conştiinţa, deşi îl 
considera pe Constantin Brâncoveanu făcătoriul meu de bine '%, refuzând să se gândească 
la interesul personal. 

Este foarte probabil ca micul fragment citat să nu fi fost singura ocazie în care era 
vizat domnitorul însuşi şi să fi existat şi alte declaraţii sau proteste ale mitropolitului, chiar 
mai abrupte decât aceasta, întrucât Antim recunoştea singur — în prima scrisoare de apărare 
adresată lui Brâncoveanu — că: de am grăit au în Beserică (propoveduind cuvântul lui 
Dumnezeu), au afară, în taină, sau de faţă înaintea măriei tale, au şi pe după dos, vreun 
cuvânt carele să nu fi fost pre plăcerea măriei tale, l-am grăit ypeoortriyæðç [din datorie] ca un 
păstoriu sufletesc, iar nu cu vicleşug, să te vatăm, au trupeşte au sufleteşte iri 

Din aceste cuvinte reiese că ierarhul a acţionat din impulsul conştiinţei, fără interese 
politice meschine, întrucât, în mod evident, acest demers nu era în favoarea sau spre binele 
său personal, putând uşor să conducă la alterarea relaţiilor cu domnitorul. 

Antim însă nu s-a gândit să se protejeze pe sine şi să se pună la adăpost printr-o 
atitudine rezervată, cu atât mai mult cu cât, fără îndoială, era la curent cu mefienţa, atât a 
unor greci, cât şi a unora dintre români, faţă de un străin — probabil că această etichetare l-a 
urmărit în mod răutăcios întotdeauna —, ci s-a orientat numai în funcţie de dicteul conştiinţei 
şi al credinţei sale. 

A întâlnit, poate, mai mulţi inamici decât prieteni, intoleranţi faţă de comportamentul 
său entuziast şi impetuos şi faţă de obiceiul său de a exprima deschis ceea ce credea. 

Nu ne putem da seama ce atitudine trebuie să fi avut ascultătorii săi, mai ales cei cu 
pretenţii aristocratice — ştiut fiind că aceştia îndură mai greu defăimările —, atunci când erau 
nevoiţi să facă faţă unor critici acerbe şi chiar unei ironii şfichiuitoare, formulate după 
acelaşi principiu al imparţialităţii şi al onestităţii. 

Există, în Didahii, câteva fragmente care vizează, în mod deliberat, nivelurile 
superioare ale societăţii, şi în care demascarea unor abateri de la morala religioasă ia 
proporţiile unei adevărate satire cu accente incredibile. Şi oferim numai trei exemple, 
grăitoare, credem noi. În Cuvânt de învăţătură la dumineca lăsatului sec de brânză, Antim 
semnalează cum că iaste obiceiul de vă adunaţ de seară în divan şi faceţ puţină oraţie 
înaintea domnului şi după aceia cereţi ertăciune; şi măcar că nu mi s-au întâmplat până 
acum să văz cu ochii, iar foarte mi-au plăcut şi am fericit obiceiul acesta, că iaste lucru 
Cuvios a cere ertăciune de la stăpânii şi mai-marii noştri, nu numai într-această zi, căci vom 
să întrăm în zilele sfântului post, ci poci zice că se cuvine să cerem ertăciune în toate zilele; 
(...) Iar apoi, luând seama cu tot denadinsul sfârşitul acestui lucru, foarte mă întristez, că 
obiceaiul iaste frumos la vedere şi rău la pricepere; că nici ertăciunea ce cereţ de la stăpâni 
nu iaste curată, nici aceia ce luaţ unul de la altul, că iaste plină de pizmă şi de zavistie şi 
plină de răutate, că nu iaste cu gând curat 5. 

Într-un Cuvânt de învăţătură la dumineca Florilor, Antim dezvăluie alte aspecte ale 
vieţii publice, extrem de neonorante pentru cei la care se raporta mitropolitul, şi care erau 
tocmai boieri sau oameni avuţi, persoane cu pretenţii, după cum descrie autorul, dar a căror 
conduită moral-religioasă era cu mult sub aşteptări: De când au întrat săptămâna cea dintâi 
a sfântului post, din cât ne aflăm aici de faţă, oare ispoveduitu-s-au vreunul, după cum să 
cuvine? Făcut-au cu dragoste canonul ce i-au dat duhovnicul? Păzitu-s-au pre sine, după 
putință, curat şi nevinovat? Petrecut-au creştineşte, după rânduiala şi porunca Besericii, cu 
posturi, cu rugăciuni şi cu alte faceri de bine? Mi să pare să nu fie făcut niciunul aceasta; 
iar pentru ca să nu mint, poate că vor fi făcut vreunii din cei proşti. Iar noi, cei ce ne ţinem 
mai mari, mai vrednici, mai înţelepţi şi mai cunoscători, am mutat vremea din săptămână în 
săptămână, petrecând, cu mâncări de toate feliurile, cu băuturi îndestulate şi cu toate 
pohtele trupului nostru; iar de suflet n-am purtat grijă nicidecum, ca când am fi nesimţitori. 
Și tocma acum, în săptămâna ceastă de pre urmă ne ispoveduim, ca să ne grijim 3 zile şi la 
Joi mari să ne cuminecăm. (În paranteză fie spus, obiceiul acesta este, din nefericire, valabil 
până în ziua de astăzi, la fel ca multe altele din cele semnalate de Antim, încât putem 
conchide, împreună cu N. Cartojan, că „glasul mitropolitului răsuna în pustiu”! — n.n.) 

Iar ce fel de ispovedanie facem ştie Dumnezeu, că mi-e ruşine a o spune. Unii se 
ispoveduiesc de frica vreunor întâmplări, alții pentru un obiciaiu, alții de ruşinea 
omenească, alții de frica stăpânilor, alţii iar au câte doi duhovnici, unul la ţară şi altul la 

oraş, la cel de la țară, ca la un om prost, spune păcatele cele ce socotește el că sunt mai 
mari, iar la cel de la oraş spune păcatele cele ce socotește el că sunt mai mici, neguţătorind 
şi meşterşugind taina ispovedaniei. (...) 

Și la acea mincinoasă ispovedanie, ce facem? Cercăm să aflăm duhovnic om prost 
(adică simplu, fără prea multă învăţătură şi cultură teologică — n.n.), pentru ca să se teamă 
de noi şi să-i fie ruşine de feţele noastre şi ce vom zice noi aşa să fie, socotind în gândurile 
noastre că, precum înşălăm pre dânsul, vom înşăla şi pre Dumnezeu. Dară Dumnezeu nu să 
înşală, ce ne înşălăm noi înşine, spre pieirea noastră cea sufletească. 

Și când mergem să ne ispoveduim nu spunem duhovnicului că mâncăm carnea şi 
munca fratelui nostru, creştinului, şi-i bem sângele şi sudoarea feţei lui cu lăcomiile şi cu 
nesaţțiul ce avem, ci spunem cum c-am mâncat la masa domnească, miercurea şi vinerea, 
peşte şi în post raci şi untdelemn, şi am băut vin. 

Nu spunem că ţinem bălaurul cel cu 7 capete, zavistiia, încuibat în inimile noastre, 
de ne roade totdeauna ficaţii, ca rugina pre fier şi ca cariul pre lemn, ce zicem că n-am 
făcut nimănui niciun rău. 

Nu spunem strâmbătăţile ce facem totdeauna, clevetirile, voile veghiiate, făţăriile, 
mozaviriile, vânzările şi părăle ce facem unul altuia, ca să-l surpăm din cinstea lui, ce 
zicem: am face milă, ce nu ne dă îndemână, că avem nevoi multe şi dări şi avem casă grea şi 
copilaş ca-n gloată şi oameni mulţi carii să ocrotesc pre lângă noi (a se observa cu câtă 
fineţe psihologică satirizează autorul, prin vorbirea indirectă, totala lipsă a oricărei urme de 
demnitate şi disculparea lacrimogenă a celor ce, avuţi fiind, nu cunosc sentimentul 
compătimirii decât faţă de propria persoană — n.n.). 

Nu spunem că credem minciunile slugilor noastre mai vârtos decât adevărul celui ce 
să năpăstuiaşte, carele, de s-ar şi jura, nu-l credem, nici îi facem dreptate, ci-l pedepsim cu 
atâta cruzime de inimă, cât de am putea, l-am stinge şi de pre fața pământului; ce zicem că, 
fiind în valurile lumii, nu putem să ne căutăm de suflet, ci dăm câte un sărindariu, iară din 
jafuri, iar din nedreaptă agoniseală. 

Nu spunem că pre carele îl vedem că jefuiaşte şi pradă şi căzneşte pre săraci, îl 
lăudăm şi-i zicem că iaste om înțelept, îi ajunge mintea la toate şi iaste vrednic şi face 
dreptăţi, iar pre carele îl vedem că nu se amestecă într-acelia, îl facem blestemat, mojic şi 
nevrednic şi cum că nu-i ajunge mintea să facă judecăţi şi dreptate (...). Şi pentru ca să nu 
mai lungesc cu vorba, toate răutăţile câte facem avem vreme şi mijloace ca acelia de le 
săvârşim, după pohta inimii noastre, iar pentru cele sufleteşti nu putem afla vreme ©”. 

Sunt impresionante, desigur, imaginile vizuale şi comparaţiile la care recurge 
autorul, extrem de sugestive şi de virulente la adresa unor patimi umane degradante, şi mai 
ales a avariţiei şi a cupidităţii, care par să fie în centrul acestor constatări amare ale 
ierarhului, care „ştia foarte bine demersurile unor campioni ai raporturilor calpe cu 


Divinitatea spre obţinerea unei «salvări negociate». 


1950 Opere, p. 94-96. 
15! Dan Horia Mazilu, Recitind..., vol. III, op. cit., p. 509. 

Realismul dur şi concreteţea, uneori naturalistă, a unor imagini metaforice, asociate 
cu viciul dezumanizant al lăcomiei şi cu obsesia patologică a prosperității materiale, sunt 
coordonatele acestor texte care se vor intolerante faţă de un comportament din care a pierit şi 
ultima fărâmă de umanitate, cu atât mai mult cu cât, cei care îl practică se pretind a fi nobili 
ŞI creştini ŞI, culmea ironiei, aşteaptă să fie recunoscuţi şi respectaţi ca atare, neaflându-şi, 
lor înşişi, aproape nimic de reproşat, cu excepţia câtorva lucruri insignifiante din punct de 
vedere moral. 

Antim sesizează şi respectarea aparentă a ritualurilor, în dauna improprierii benefice 
a efectelor lor scontate, psiho-terapeutice. Intransigenţa mitropolitului este una din 
caracteristicile sale esențiale şi ne vom întâlni cu ea pe tot parcursul acestui excurs despre 
latura moralizatoare a Didahiilor. 

Disecţia patimilor, pe care o operează Antim, este una cât se poate de realistă şi ne 
neiertătoare, urmărind însă o cauterizare a acelor plăgi sufleteşti care nu au fost afectate 
definitiv de cangrenă. 

Vom spune din capul locului, că Antim a făcut parte dintre acei predicatori care au 
preferat, pe lângă o necesară moralizare teoretică, în stare să identifice patimile şi să le 
condamne — fără a avea însă întotdeauna efectul scontat în mod practic, datorită îndreptățirii 
de sine pe care şi-o confecționează fiecare în mintea sa —, să zugrăvească imagini pertinente, 
pe care nimeni să nu aibă curajul a le declare ca neautentice, adevărate oglinzi în care 
conştiinţa celor vinovaţi era obligată să se recunoască fără echivoc. 

În fine, într-un alt Cuvânt de învăţătură la dumineca lăsatului sec de brânză, Antim 
împinge limitele satirei până la aspectele sale cele mai hilare şi până la sarcasm, atunci când 
dezvăluie ipocrizia cu care este ținut postul, cu referire indubitabilă, la straturile superioare 
ale societăţii: Pentru aceasta dară, tot omul credincios şi iubitoriu de Dumnezeu, cu bucurie 
şi cu veselie să vie la zilele cele de post, pentru că niciunul din cei trişti nu iaste viteaz la 
începutul strădaniei. 

Nu te face trist ca copiii ce-i duc la şcoală; nu răpşi împotriva zilelor celor curate; 
nu cerca sfârşitul săptămânii, ca sfârşitul ernii venirea verii; nu pohti sâmbăta pentru beții, 
ca şi jidovii; nu număra zilele postului, precum aşteaptă argatul cel rău plata simbriei; nu 
te întrista căci nu fumegă cuhniia ta, sau bucătariul căci n-au stătut lângă foc. 

Mă ruşinez a spune de posomorârea celor mâncăcioş, în ce chip se tânguiesc în 
zilele de post: cască adese, să culcă puţin şi iar să scoală; dorm în silă şi silesc să treacă 
zilele şi să nu le priceapă. Se îngreuiază asupra soarelui, căci zăboveşte a înnopta; numesc 
zilele postului mai mari decât celialalte; să fac cum că au durere la stomah şi amețeli de 
cap şi stricăciune obiciaiului lor, care nu sunt semne ale postului, ci ale nesaţiului. Cu 
nepohtă să duc la masă; răpşesc asupra verselor, înjură legumele zicând: „în zadar s-au 
adus în lume”. Se fac şi cunăscători de firi; iubitorii de mâncări beau apa făr de răsuflare, 
ca când ar fi luat de la doftor vreo băutură făr’ de dulceaţă, de vindecare. Şi cei mai mulți 
meşterşugesc băutura, mângâindu-ş pohta lor unii cu bragă, alții cu bere, alții cu şerbet, 
alții cu livej, alții cu mied. 

Nu amesteca postul cu meşterşugitele tale pohte, că nu vei rămânea nepedepsit. Nu 
aduce la mijloc boale mincinoase. Nu zice că minciuni asupra postului, cum că iaste făcător 
de boli, pentru că iaste făcător de sănătate ©”. 

Antim este un fin cunoscător al patimilor umane, al psihologiior diverse, şi remarcă 
bine şi cu justeţe, felul în care abstinenţa, care ar fi trebuit să conducă spre o educare a 
întregii personalităţi, deviază în sensul dezvoltării altor ramificații patologice'*?. Şi aceasta 
nu din vina postului, ci din vina „nesaţiului”. 

Relatarea autorului este tragi-comică, urmărind ca reacția auditoriului indicat prin 
această descriere, să fie una de repliere morală, văzându-se ţinta unei ironii atât de drastice. 
Comparaţiile, deloc măgulitoare, cu „copiii ce-i duc la şcoală”, cu „jidovii” care fac sâmbăta 
„beţii” sau cu „argatul cel rău” care nu aşteaptă decât „plata simbriei”, precum şi prezentarea 
amănunţită a psihologiei celor lacomi, cu detalii asupra pretențiilor lor hilare şi absurde, ar fi 
de un comic al situației inepuizabil, dacă autorul nu ar viza, de fapt, registrul tragic şi 
profund pedagogic al acestor dezvăluiri. 

Ridiculizarea celor care ţin cu ipocrizie postul, urmăreşte ca aceştia să se sesizeze 
sub firul indiscret şi sarcastic al autorului care pătrunde în intimitatea comportamentului lor 
deviant, căci nu se poate cataloga altfel o revoltă împotriva verzelor, a soarelui sau a apei. 
Satirizarea aceasta împinsă până la limitele ridicolului, trebuie să fi avut un impact 
semnificativ asupra auditoriului, fie că a reacționat pozitiv, fie negativ. 

În mod sigur nu întâlnim acest sarcasm devastator în vechile Cazanii şi, am adăuga 
noi, o ironie atât de adâncă şi de categorică, bine întemeiată din punct de vedere psihologic, 
în faţa căreia împricinaţii să se simtă dezarmaţi şi să nu poată afla nicio posibilitate de 
dezminţire, datorită diatribei în mod vigilent şi în detaliu orchestrată, nu credem să mai fi 
întâlnit înaintea lui Antim şi nici după el, până la Caragiale. 

De altfel, Antim ni se pare a fi primul autor important de pamflete în literatura 
română. Dan Horia Mazilu afirmă: „Destinatarii de predilecție ai diatribelor lui Antim au 
fost reprezentanţii clasei boiereşti. Îi cunoştea doar atât de bine pe aceşti « neschimbători în 
rău », înclinați spre uneltirea subterană (...). 

Predicile adăpostesc în dese rânduri secvenţe ce par a fi « foiletoanele » cu care un 
ziar al opoziţiei cenzurează cu regularitate moravuri ale celor aflaţi « la putere ». Publicistica 
românească a avut în Antim Ivireanul pe întâiul ei mare reprezentant, dublat de un fin 
ironist”%4, ironia fiind, de multe ori, „abil distilată în texte”!95%5. 


192 Opere, p. 101-102. 

1953 Patos [m&roc] în limba greacă înseamnă şi boală, şi patimă (şi această sinonimie semantică apare 
des în textele vechi, ca şi la Antim, unde boala, ca simptom somatic, este numită tot „patimă”), aşa încât putem 
vorbi şi de o patologie a psihicului — în sens duhovnicesc —, de o ştiinţă a patimilor sufleteşti şi a felului în care 
poate fi virusat sufletul omenesc. 

194 Dan Horia Mazilu, Introducere..., op. cit., p. 112. 


1955 Idem, p. 109. 


479 


De remarcat, până acum, că Antim nu cenzurează numai păcatele, ci şi aparenta 
impropriere a virtuţilor, fațada fariseică a respectării unor tradiţii al căror fundal spiritual 
este trecut cu vederea, de către „vajnicii” împlinitori ai unor reguli din care a fost izgonit 
conţinutul, esenţa. 

Nu numai ierarhii Bisericii, în cazanii şi didahii, emiteau către popor aceste 
învățături ascetice menite să fie antidot pentru superficialitate, dar şi un mirean precum 
Dimitrie Cantemir, un prinţ care gândeşte în aceeaşi termeni ca şi Neagoe Basarab, în Divan 
— lărgind însă sfera argumentaţiei, în acord cu pretenţiile vremii sale —, face remarci 
asemănătoare şi la fel de vehemente ca şi Antim: Măcar şi cele mici păcate nu iuşurele să le 
socoteşti şi mititele a fi să ţi să pară. Prosteşte obiciuit a să dzice iaste: „Acest păcat iaste 
de iertat, nu iaste de moarte”. Şi măcar acestora ce mici păcate să numesc, de le va omul 
fiinţa lor trage şi într-îsele să va zăbovi, mâniia lui Dumnădzău aţiță şi de la ceriasca a lui 
Dumnădzău împărăție să vor opri şi în moartea vecinică vor rămânea. Nu numai curvariul 
şi curviia, ce şi iubostele şi zaiafeturile, nu numai uciderile de oameni, ce şi nepriteşugurile 
şi gâlcevile, nu numai marile îmbătări şi beţii, ce şi ospețele şi cinstele mari, nu numai 
furtişagul, ce şi lăcomiia, nu numai blăstămul cătră Dumnădzău, ce şi sudalmele şi zavistiile 
cătră oameni, nu numai giurământurile, ce şi minciunele, câte una, câte una ca pre un izvod 
sau catastiv sunt de socotit °”. 

În ceea ce priveşte postul, Anton Maria del Chiaro, secretarul brâncovenesc, observa 
cu obiectivitate că românii „sunt atât de riguroşi observatori ai zilelor de post, că nici nu vor 
să audă de scutirea lor în timpul unei boli sau altei nevoi; de aici convingerea lor că ne pot 
ataca pe noi catolicii, imputându-ne uşurinţă în nepăzirea posturilor, şi considerându-se de 
buni creştini, că în postul Paştelui nu mănâncă decât de două ori peşte, adică prima şi ultima 
săptămână ce ei numesc Săptămâna Mare abţinându-se de la vin şi de la mâncăruri cu 
untdelemn, dar cu mai puţină rigoare în celelalte zile ale Păresimii”"”. Se vede bine din 
acestea că ierarhul era cu mult mai sever cu membrii trumei sale decât observatorul florentin 
al realităților româneşti. 

Mai zăbovim puţin în acest orizont al evaluărilor morale asupra clasei dominante a 
societăţii, numai pentru a puncta încă un aspect, reliefat în repetate rânduri de Antim, şi 
anume cel al delaţiunii, pe care el o amendează ca pe un păcat extrem de grav. Vom da 
numai câteva exemple: Și zic: dară cum voiu să iubesc pre vecinul mieu, că-m iaste 
vrăjmaş? De vreme ce zici că-ţ iaste vrăjmaş, nu te numi creştin; ce zi că eşti păgân şi un 
om fărădelege şi făr' de obraz. Că Stăpânu-tău Hristos ít porunceşte să iubeşti pre 
vrăjmaşii tăi şi să le faci bine şi tu Îi stai împotrivă şi nu vei să-L asculți. Dară nu-ţ dai 
seama că tu eşti om şi mâine, poimâine vei să mori şi va să te mănânce pământul şi viermii. 
(...) Dară tu, căci urăşti pre fratele tău atâta cât nici în ochi nu vrei să-l vezi, ci-i porți 
pizmă şi-l zavistuieşti pre la unii şi pre la alții, ca să-i faci pagubă şi să-l supui, să-l 
sărăceşti, tu, adevărat nu eşti creştin, nici om pe pământ, ce eşti singur Satana, carele au 


195 Dimitrie Cantemir, Divanul, op. cit., p. 157. 
197 Anton Maria del Chiaro, op. cit., p. 12. 

pârât pre Dumnezeu la Adam. Şi care preot iaste acela de te ispoveduiaşte şi te lasă pre 
tine, acela ce părăşti, de te cumineci? Acela, adevărat, nu iaste preot, ci iaste singur luda şi 
vânzător lui Hristos şi nu i va erta nici popei, nici aceluia, măcar de ar face câte alte 
bunătăţ 5%. (...) 

Și când ne postim trebuie să nu postim numai de bucate, ci mai vârtos să ne postim 
de rele; căci ne vătămăm sufleteşte, adecă de hule, de înjurături, de zavistii, de mânii, de 
urgii, de clevete, de părăle ce aveţi obiciaiu ce vă pârăți unul pre altul, ca să vă sărăciți, 
care lucru îl face numai singur diavolul, că el iaste vrăjmaş neamului omenesc, şi cine are 
acel obiciaiu de pâraşte pre fratele său, creştinul, pentru ca să-l păgubească şi să-l 
sărăcească, să se lase de acel lucru, că toate păcatele câte va face după ce să va ispovedui 
şi-ş va face canonul ce-i va da duhovnicul, i să vor erta, iar acel păcat, al părei, nu i să va 
erta nici cu un mijloc, că iaste mai mare decât uciderea 7. 

Probabil că această „pâră” de care vorbeşte Antim era un mijloc foarte frecvent prin 
care se eliminau adversarii politici sau cei a căror avere devenise obiectul interesului pentru 
alţii, atât de frecvent încât mitropolitul se vede pus în situaţia de a ameninţa cu anatema pe 
practicanţii acestui obicei, pentru a putea măcar limita întrucâtva acest fenomen contagios, 
poruncind preoților ca să ierte pe cel ce va renunţa la această practică şi se va pocăi, iar de 
nu va avea să se părăsească, să-l lipsiț nu numai de la Sfânta Taină (a Cuminecării — n.n.), 
ce şi de la Beserică, pentru căci stă împotriva lui Dumnezeu şi să asamână diavolului '5%9. 

Mitropolitul recomandă şi chiar porunceşte preoţilor, sub ameninţarea aceluiaşi 
blestem, nu numai afurisirea delatorilor şi a calomniatorilor, şi chiar anatematizarea lor, ceea 
ce nu se întâmplă în cazul niciunui alt păcat, dovedind gravitatea fenomenului în societatea 
românească. Delaţiunea devenise, se pare, o modalitate de răzbunare sau de îmbogăţire, 
alături de alte mijloace oneroase, şi un mod de descotorosire de persoane devenite incomode 
sau nedigerabile pentru orgoliul şi interesele meschine ale altora. 

Facem o paranteză aici, pentru a spune că postul de „răutate”, de care amintea Antim 
puţin mai devreme, este recomandat şi în cazania la Duminica lăsatului de brânză, în care 
autorul îndeamnă ca cei ce sunt credincioşi încailea să ne postim de răutăţ 1, căci, spune 
el, ce folos iaste trupul să fie deşert de bucate, iar sufletul a-l umplea de păcate *” şi 
sfătuieşte ca postul să fie însoţit de rugăciune, că precum nu sunt dulci bucatele făr’ de sare, 
aşa nici postul făr” de rugăciuni *%. 

Am amintit acestea pentru a evidenția o interesantă similitudine cu Varlaam, care 
face acelaşi apel, (şi tot la Duminica lăsatului brânzei): ...că postul nu iaste numai de 


bucate, ce şi de clevete, şi de fâţării, şi de zavistii, şi de alte pohte rele de toate. Şi mainte de 


1958 Opere, p. 54-55. 
199 Idem, p. 102-103. 
19% Idem, p. 103. 

'%! Idem, p. 38. 

192 Idem, p. 39. 

19%3 Idem, p. 37. 

toate să păzim Svănta Beserecă şi să avem rugă în vremea postului nostru. Că cumu-i 
pâinea fârâ de sare, aşe-i şi postul fârâ de rugă ©“. Sursa acestei recomandări este însă 
Sfântul loan Gură de Aur. 

Revenind însă la discuţia noastră, trebuie să menţionăm că nu numai segmentul 
aristocratic al societăţii primeşte admonestări verbale din partea lui Antim Ivireanul. 

Acesta nu concepe să absolve de responsabilități morale şi religioase nici pe cei 
săraci, neacordându-le circumstanţa atenuantă a pauperităţii şi considerându-se pe sine 
însuşi în aceeași treaptă şi efort al slujirii, cu cei simpli: Încăş poate să zică fieştecine din 
voi, în gândul său: dară noi avem nevoi grele asupra noastră şi nu putem să facem aceste ce 
zici; ci eu încă zic că iaste aşa şi crez. Numai [că] la greul acela sunt şi eu părtaş şi într- 
acel jug ce trageţ voi, trag şi eu; dară n-am putere să zic, nici să gândesc aşa (cum gândiţi 
ŞI ziceţi voi — n.n.), căci că precum cere împăratul dăjdi de la noi, aşa ne cere şi Dumnezeu 
credinţă şi fapte bune. Că zice Hristos la „Evanghelie ”: „Daţ ale chesariului, chesariului şi 
ale lui Dumnezeu lui Dumnezeu.” Să nu socotiţ că-l va fi milă lui Dumnezeu de noi, să ne 
iarte pentru căci avem nevoi, deaca nu vom face după putinţă şi poruncile Lui, ce ne va 
băga de unde nu vom putea să mai eşim (în temniţa Iadului, adică — n.n.). Ci să lăsăm 
năravurile cele rele şi obiceele necuvioase, că doară S-ar milostivi Dumnezeu asupra 
noastră să ne iarte şi să ne chivernisească cu mila Lui cea bogată... °®. 

Antim este foarte vehement împotriva derogărilor de la canoanele ecleziastice şi, 
după cum nu acceptă ipocrizia celor bogaţi şi motivațiile lor puerile, la fel se opune şi 
disculpării celor săraci, pe motive sociale şi pecuniare, indignându-se chiar împotriva 
orgoliului uman cu nuanţe luciferice, pe care nici măcar nefericirea nu îl înăbuşă: Dară ce 
voiu să zic de nesimţirea cea mare a oamenilor acestui veac? Toţi pătimesc, toţi sunt în 
scârbe, toţi suspină sub jugul cel greu al nevoei. Dară iaste cineva să zică, împreună cu 
David: „Cătră Domnul, când m-am necăjit, am strigat”? Sau zice cineva, vreodată, lui 
Dumnezeu, întru supărările lui: „miluieşte-mă, Doamne şi mă ascultă”? Noi pohtim să ne 
ajute Dumnezeu şi să ne facă milă, făr' de a-L ruga. (...) „Sărac trufaş au urât sufletul 
Mieu ”, zice Domnul, la 25 de capete ale lui Sirah. Nu poate răbda Dumnezeu, nici cu un 
mijloc, pre acei ce sunt lipsiţi, ticăloş, nenorociț şi apoi să înalţă şi stau îngânfaţ întru ale 
sale şi nu vor să se arate cum că au trebuinţă. 

Şi cine socotit să fie aceştea? Noi suntem, cu toţii, carii pătimim atâta scârbe 
nesuferite şi stăm în cumpănă să perim de nevoi, de nenorociri şi cu toate acestia nu ne 
smerim înaintea lui Dumnezeu, nu ne plecăm cerbicea de trufiia cea multă ce avem, nu 
alergăm cu suspinuri şi cu lacrămi să cerem ajutoriu de la Dumnezeu. 

Și cum dară să va mântui norodul, cum să scuture această ticăloasă de ţară sarcina 
cea grea a relelor ce o supără? Noi socotim numai cu puterea noastră şi cu înțelepciunea 
noastră, care iaste nebunie înaintea lui Dumnezeu, să chivernisim norodul şi să-l apărăm de 
rele? (...) 


194 Varlaam, op. cit., p. 29-30. 
1%5 Opere, p. 28-29. 

Să cuvine întâi să lăsăm răutatea, jafurile, strâmbătăţile, urâciunea, vrajba, zavistiia 
şi atunce să ne rugăm, pentru căci atunce vom afla ascultătoare urechile lui Dumnezeu S. 

Se vede, din aceste secvenţe omiletice, că oratorul eclesiastic nu este părtinitor cu 
nicio clasă socială şi nu protejează pe nimeni. Din acest punct de vedere, Antim Ivireanul a 
recurs la o amplă diatribă împotriva moravurilor rele încă de la începutul păstoririi sale ca 
mitropolit, în predica intitulată La dumineca vameşului, cuvânt de învățătură, a treia în 
ordinea didahiilor — excepţie făcând cuvântarea rostită la întronizarea sa —, şi în care 
indignarea şi virulenţa imputărilor se revarsă peste cei vinovaţi cu viteza unei avalanşe, în 
cascade retorice neiertătoare, de o forță nemaiîntâlnită până la el, denotând ceea ce se va 
confirma tot mai mult pe parcurs, şi anume că intransigenţa ierarhului era, cu adevărat, una 
exemplară. Vom cita şi noi din acest fragment, pentru a oferi un model de oratorie 
pedagogică şi morală, a cărei pasiune a rostirii este fulminantă şi trebuie să fi încremenit, la 
acea dată, asistenţa prezentă la Mitropolie, neobişnuită cu asemenea izbucniri înflăcărate din 
partea unui predicator: 

Iar noi, având lege, facem tot împotriva legii şi suntem mai păcătoş decât toate 
neamurile şi decât toate limbile. Şi puteţ cunoaşte aceasta, că iaste aşa cum zic, că ce neam 
înjură ca noi, de lege, de cruce, de cuminecătură, de morţi, de comândare, de lumânare, de 
suflet, de mormânt, de colivă, de prescuri, de ispovedanie, de botez, de cununie şi de toate 
Tainele Sfintei Biserici şi ne ocărâm şi ne batjocorim înşine legia?! Cine din păgâni face 
aceasta, sau cine-ş măscăreşte legia ca noi? Oare nu înjurăm cu acestia toate pre 
Dumnezeu? Oare nu ocărâm cu acestia poruncile Lui? Că El singur ne-au arătat şi ne-au 
învăţat aceste Taini, ca prin mijlocul lor, ca prin mijlocul lor să ne curăţim de păcate şi să- 
L îmblânzim asupra noastră la scârbe şi la nevoi. 

Dară noi, deaca auzim pre cineva că înjură [în jurăminte] de cele ce am zis, în loc 
de a-l certa şi a-l înfrunta, ca pre un om făr’ de socoteală, noao ne pare bine şi râdem 9”, 
De sunt acestia lucruri creştineşti, zică cine are Dumnezeu. 


19% Idem, p. 160-163. 

1%7 Anton Maria del Chiaro nota: „De multe ori am remarcat curiosul spectacol, cum băieți între 7-8 
ani, călări, conduceau grupe de cai la adăpat, iar dacă vre-un cal se abătea din grup, băiatul îl striga 
rechemîndu-l cu înjurături triviale, iar dacă nu izbutea, începea să plângă continuând totuşi pomelnicul de 
înjurături obscene, fără însă să cunoască înţelesul lor. În popor părinţii însă-şi deprind copiii cu înjurături, şi se 
delectează când aceştia descurcă primele silabe din expresii triviale, măgulindu-se chiar când combină noi 
înjurături. În timpul celor 7 ani de şedere în Valahia n-am avut ocazia să aud ca cineva să fi fost pedepsit 
pentru înjurături, fie de către instanţele judiciare sau de cele bisericeşti”, cf. Revoluțiile Valahiei, op. cit., p. 12. 

Se pare însă că românii nu erau chiar unicat în Europa, la capitolul „înjurături”. În Franţa, spre 
exemplu, la sfârşitul Evului Mediu, „toţi se întrec în înjurături suculente şi noi; cine ştie să hulească în chipul 
cel mai ordinar, este cinstit ca maestru. (...) Şi, într-adevăr, în 1397 a apărut o ordonanţă regală, care reînnoia 
ordonanţele vechi, din 1269 şi 1347, împotriva înjurăturilor (deci problema era veche — n.n.); dar nu cu 
pedepse uşoare şi aplicabile, ci cu vechile ameninţări: crăparea buzelor şi tăierea limbii. Ordonanţa dovedea 
sfânta indignare împotriva cuvintelor de hulă. În catastiful în care fusese înregistrată ordonanța, e notat pe 
margine: « Toate aceste blasfemii sunt în ziua de azi, 1411, foarte răspândite în tot regatul, fără nicio pedeapsă 
»”. Mai mult decât atât, adulţii preţuiau la copii „o mutră obraznică, vorbe murdare şi înjurături, indecenţa în 

Încăş, pe lângă acestia toate, mai adaogem cu răutatea, că pre părinţii noştri îi 
ocărâm şi-i batem, pre bătrâni îi necinstim, pre domni şi pre boieri îi blestemăm, pre 
arhierei îi ţinem într-o nimic, pre călugări îi clevetim, pre preoț îi ocărâm, besericile le 
ținem ca nişte grajduri şi când mergem la dânsele, în loc de a asculta slujbele şi a ne ruga 
lui Dumnezeu, să ne iarte păcatele, iar noi vorbim şi râdem şi facem cu ochiul, unul altuia, 
mai rău decât pe la cârciume. Sărbătorile şi praznicele nu le ţinem, ca o nimic, ci atunci 
facem cele mai rele, de bucurăm pre dracul şi atunce vindem şi cumpărăm. 

Și, în scurte vorbe, ne-am abătut cu toții din calea dreptăţii şi împreună ne-am 
netrebuit, după cum zice David şi nu suntem până la unul a cunoaşte şi a cerca pre Domnul. 
Căci fiind orbiț de deşertăciunile cele lumeşti, nu ne bucurăm la altceva făr’ numai la 
lucrurile întunericului veacului acestuia; şi suntem porniţ cu toţii spre răutăţ, ca o roată 
când dă de vale şi nu să poate opri şi suntem toț, cu totul, ca nişte dobitoace necurate, 
tăvălindu-ne în răsfăciunile cele spurcate şi de nimic. 

Și acestia toate nu să trag dintr-alta, fără numai din necredinţa noastră, că ni s-au 
împietrit inimile întru răutăţ, ca a lui faraon, şi umblăm, ca nişte cai sirepi, făr’ de zăbală şi 
făr! de ruşine, până vom cădea într-o vreo prăpastie şi vom peri. Cu aceste fapte ne lăudăm 
că suntem creştini! O, vai de capetele noastre! Şi cu creştinătatea ce avem poate că vom fi 
socotind că numai căci ne numim creştini ne vom spăsi! Ba! Ci mai mare osândă vom să 
luom, de nu ne vom pocăi şi de nu ne vom lăsa de răutăţile noastre. Că zice Hristos: „Nu cei 
ce-Mi zic Mie Doamne, Doamne, vor întra întru Împărăţia ceriului, ci cei ce fac voia Mea”. 
Spuneţi-mi, rogu-vă, că eu poate că-m voiu fi eşit din fire, care voe a lui Hristos facem, sau 
care poruncă ținem? Eu nu poci cunoaşte altceva, făr’ numai un nume uscat şi sec, ce avem 
făr! de nicio faptă bună. Şi încă stăm de ne mirăm căci nu ne face Dumnezeu pe voia 
noastră pentru căci ne numim creştini! Ba încă bine că nu ne prăpădeşte ca pe sodomiteni, 
că vedem depărtarea lui Dumnezeu cu ochii noştri şi cunoaştem că din răutăţile noastre ne 
vin atâta feliuri de boli şi atâta feliuri de morți şi alte nevoi şi scârbe şi nicidecum nu ne 
venim în fire, ca să ne părăsim de răutăţile noastre. (...) 

Și vă poruncesc tuturor, ciț sunteţ cu meşterşug şi cu neguţătorii, veri de ce breaslă, 
ca de acum înainte, duminecile şi sărbătorile cele mari ce să numesc domneşti şi ale Maicăi 
Precistii şi a unora din Sfinţii cei numiţ, să vă închideţ prăvăliile şi nici să vindeţ, nici să 
cumpăraţ, nu numai de la creştini, ce nici de la turci, nici de la alții, nici să lucraţ şi precum 
zic să faceţ, că nefăcând să ştiț bine că vă voiu pedepsi besericeşte, cu pravila şi pre 
dreptate, nefăcându-vă nicio năpaste. Şi încăş, pre carii să vor arăta semeţi şi tari de cap şi 
nu să vor supune dreptăţii şi poruncii besericeşti, îi vom pedepsi şi cu domniia 1%. 

„Literar, diatriba aceasta vehementă, cu exclamaţiile şi interogaţiile ei, este o izbândă 
absolută. Teologic, ea este o învinovăţire, o culpabilizare (pluralul incluziunii este unul 
retoric), o ameninţare cu moartea veşnică, unică « răsplată » şi « rod » de neocolit al 


privire şi în gesturi”, cf. Johan Huizinga, Amurgul evului mediu, traducere de H. R. Radian, Ed. Meridiane, 
Bucureşti, 1993, p. 258 şi 259. 
18 Opere, p. 25-28. 

păcatului (Romani 6, 21-23). Ieşirea din acest „creştinism” declarativ, uscat şi sec, gol şi 
formal, o asigură doar pocăinţa, reală fireşte, taina prin care «spiritul se schimbă» (metanoia) 
primind un «al doilea har», o «a doua iluminare» din partea unui Dumnezeu iertător şi 
generos...” 20, 

Nu este de mirare, în aceste condiții, de ce Antim Ivireanul a fost asemănat cu unii 
dintre cei mai mari Sfinți ai Bisericii, precum Ioan Gură de Aur!" Nifon, Patriarhul 
Constantinopolului'*!, Iezechiel!”?, etc., având în vedere redutabila sa opoziție împotriva 
nedreptăților şi ignorarea pericolelor ce puteau surveni — după cum au şi survenit, de altfel — 
din partea mai marilor vremii. 

Alocuțiunile lui Antim surprind prin virulenţa imputărilor şi mai ales prin denudarea 
inechivocă a realității, prin realismul dramatic al dezvăluirilor şi prin punerea în lumina 
reflectoarelor — prin mijloace retorice — a unora dintre cele mai crude şi mai exasperante 
adevăruri obiective ale unei societăți care se pretindea morală. 

După cum s-a putut lesne observa, în textele citate mai sus, nicio sferă socială nu 
este, din nefericire, scutită de amendamente drastice ale comportamentului său, particular 
sau, mai ales, public. Punerea pe tapet a unora dintre cele mai aberante aspecte ale vieții 
particulare şi publice nu reprezintă un act de indiscreție sau de implicare inoportună a 
mitropolitului în circuitul economic şi social al Țării Româneşti, ci o încercare de a aşeza 
lucrurile pe făgaşul lor normal. 

Revendicările sale religios-morale converg către stabilirea unei conduite sociale, care 
urmăreşte stabilirea unui climat de sănătate publică, precum şi o estetică morală absolut 
necesară în orice ambianță socială. Abuzul de propriul statut sau al libertății proprii este 
sancționat prin enumerarea consecințelor negative suferite de alții sau chiar de către 
persoana care comite abaterea. Este demn de remarcat faptul că autorul lasă a se înțelege, că 
însuşi comportamentul imoral, înainte de alte consecințe, este un motiv pentru a lua în 
derizoriu nenumărate aspecte ale existenței umane, cât şi pentru descalificarea etică şi 
social-morală a unor persoane. 

La învederarea acestor consecințe grave ajunge, însă, în primul rând, prin amendarea 
derogărilor de la poruncile bisericeşti: 

Porunca cea dintiiu zice să nu avem alt dumnezeu înaintea Lui, iară noi avem pre 
mamonul nedreptății. 

A dooa poruncă zice să nu luăm numele Domnului în dăşătr, iar noi îl purtăm prin 
gurile noastre, ca o nimic. 


1% Dan Horia Mazilu, Recitind..., vol. III, op. cit., p. 500. 

AINE Iorga: „De la Ioan Hrisostomul, care a vorbit astfel înaintea împăratului şi mai ales a 
împărătesei de la Constantinopol, nimeni nu s-a mai adresat unei societăți cu asprimea lui Antim”, cf. Mihail- 
Gabriel Popescu, op. cit., p. 53. 

1971 G, Ivaşcu, Istoria literaturii române, vol. I, Ed. Ştiinţifică, Bucureşti, 1969, p. 230. 

1972 G, Ştrempel, op. cit., p. 56. 

A treia poruncă zice să sfințim sâmbăta, adecă să cinstim şi să ținem praznicile, iar 
noi atunce facem lucrurile cele mai multe şi cele mai necuvioase. 

A patra poruncă zice să cinstim pre părinții noştri, iar noi îi ocărâm şi-i batem. 

A cincea poruncă zice să nu ucidem, iar noi, de nu putem ucide cu băţul, sau cu 
sabiia, ucidem cu limba şi, de nu putem ucide pre alții, ne ucidem şi ne omorâm înşine pre 
noi, cu faptele cele rele. 

A şasea poruncă zice să nu preacurvim, iară noi facem altele mai rele şi mai 
spurcate, carele nu le poci grăi. 

A şaptea poruncă zice să nu furăm, iară noi luăm de faţă, cu sila. 

A opta poruncă zice să nu mărturisim strâmb, iară noi jurăm cu mâinile pre Sfânta 
Evanghelie, ca să nu piiardem cinstea, şi piiardem pre Dumnezeu. 

A nooa poruncă zice să nu pohtim muiarea vecinului nostru, iară noi mijlocim ca să 
ştie şi el de acel lucru, iară să nu zică nimic, că apoi nu e bine de el. A zecea poruncă zice 
să nu pohtim verice lucru strein, iară noi luom tot, să nu aibă cu ce să hrăni °”. 

În opinia lui Dan Horia Mazilu, „nu mi se pare deloc exagerată aşezarea lui Antim 
Ivireanul lângă Bossuet, Bourdaloue, Fléchier, Massillon, Miniatis şi lângă alţi reprezentanţi 
de primă mărime ai elocinţei europene de amvon”.!”* Am întâlnit chiar, la unii dintre 
oratorii religioşi amintiţi, fraze de o intransigenţă asemănătoare cu a lui Antim. Massillon, 
de exemplu, spunea, adresându-se curţii regale a Franţei — şi reproducem doar un mic 
fragment —, într-o omilie la a doua duminică din post: „Dar de altfel, de ce pretindeţi ca 
Dumnezeu să fie mai blând şi să vă favorizeze şi de ce cereţi de la voi mai puţin decât se 
cere în mod obişnuit de la credincioşi? Aveţi mai puţine păcate de iertat? Este oare 
nevinovăția titlul care vă dă dreptul la milostivirea Sa? Sunteţi mai puţin dedați patimilor 
trupeşti, pentru a vă crede iertaţi de efortul despătimirii? Înălțarea voastră v-a înmulţit 
crimele şi v-a împietrit pocăința! Excesele pe care le faceţi vă îndepărtează şi mai mult de 
popor, decât rangul însuşi; şi mai pretindeţi să aflați în religie excepţii care vă sunt 
favorabile! Ce idee despre Dumnezeu aveţi, fraţii mei! Ce dumnezeu de carne şi de sânge ne 
facem!”!%5 Predicatorul curţii franceze îşi avertiza apoi ascultătorii — precum a făcut şi 
Antim — că Dumnezeu i-ar nimici ca pe cei din Sodoma şi Gomora, dacă nu ar exista câţiva 
nevinovaţi pentru care îi iartă, de bună seamă, pe toţi *"€. 

Iar Bossuet scria şi el, într-o predică despre împietrirea în păcat a bogatului celui rău, 
că săracii „tremură în faţa voastră, care, obişnuiţi să-şi depăşească sărăcia prin munca lor şi 
prin sudoarea lor, se lasă mai degrabă să moară de foame decât să-şi descopere mizeria; da, 


1973 Opere, p. 33. 

1974 Introducere..., op. cit., p. 105. 

1975 x Fuvyres choisies de Massillon. Petit Carême suivi de sermons divers, Paris, Librairie Garnier 
Frères, f.a., p. 33. 

19 Idem, p. 34. 

domnilor, mor de foame pe pământurile voastre, în castele voastre, în oraşe, la ţară, la poarta 
sau în apropierea conacelor voastre”. 

Concluzia este că, „Aşezat lângă «directorii de conştiinţe» din Răsărit şi din Apus, 
Antim Ivireanul face o figură extrem de onorabilă”!%%5. 

Arhipăstorul nostru nu face numai să iasă în evidență păcatele şi să demaşte 
imoralitatea şi rapacitatea celor puternici, ci ştie şi să ia apărarea celor săraci şi neajutaţi de 
nimeni, pe care, deşi pe unii i-a mustrat pentru anumite fapte neconforme cu morala 
evanghelică, se gândeşte totuşi să îi şi mângâie în nefericirea lor: Nu să cuvine cinstea şi 
lauda numai oamenilor celor mari şi bogaţ, că sunt vrednici acestui dar şi cei mici şi smeril. 
Că măcar că cei mari strălucesc cu hainele cele de mult preţ şi cei mici n-au cu ce să-ş 
acopere trupul; cei mari să odihnesc pe aşternuturi moi şi frumoase şi cei mici să culcă pe 
pământul gol şi pe pae, aceia însoţoț cu mulțime de slugi, iar aceştea lipsiţ, pustii şi de 
ajutoriu şi de priiateni, aceia între răsfăţări şi între bogății şi aceştea între primejdii şi între 
întristăciuni. Însă, cu toate acestia măriri despărțite, nu să cuvine celor mici mai puţinică 
dragoste decât aceia ce să cuvine celor mari şi bogaţi, nici iaste cu dreptate celor mari să li 
să închine lumea şi pre cei mici să-i batjocorească; de aceia să se teamă şi pre aceştea să-i 
obidească; de aceia să se ruşineze şi pre aceştea să-i înfrunteze, pentru căci măcar că cei 
mari cu sila şi cu puterea răsplătesc sudălmile, iar cei mici au Îngeri sprijinitori în ceriu, de 
pedepsesc pre cei ce-i obidesc. (...) aceştea atâta să iubesc de Dumnezeu, că au cu dânşii 
Îngeri carii pururea văd Faţa lui Dumnezeu, în ceriuri... did 

Se observă, cred, cu prisosinţă, profunda compasiune a oratorului nostru, aplecarea 
cu dragoste şi duioşie către cei mai puţin favorizați de societate, despre care Neculce spunea 
atât de frumos, „că lacrâmile săracilor nice soareli, nice vântul nu le poate usca”1980. 

Este, de altfel, evident faptul că intransigenţa şi verticalitatea morală a autorului, fac 
casă bună cu filantropia şi cu sensibilitatea şi gingăşia sufletului său iubitor de frumos, de 
adevăr şi de dreptate. 

Antim este atât de corect şi de sever în constatările sale, încât nu-i iartă nici pe cei 
aflaţi în subordinea sa, anume pe preoţii delăsători, către care are cuvinte dure: Ci această 
vină (a neînvăţării — n.n.) tot o dau să fie mai mult a preoților, pentru căci ei sunt sarea 
pământului (...). Adică, fiind ei proşti şi de carte şi de chibzuială, cu ce vor putea învăța 
norodul? Că întâi temeiul, cel mai mare, frica lui Dumnezeu, nu iaste la dânşii; că de ar fi, 
ar fi şi înţelepţi, după cum zice Solomon:,, Începătura înţelepciunii este frica lui Dumnezeu”. 
Și de nu-ş vor veni în fire, ca să se îndrepteze spre cele ce au datorie să facă, vor să aibă 
mare osândă de la Dumnezeu; iar şi voi, încă aveţi datorie să alergaţi la duhovnici de 
ispravă, la carii ați cunoaşte că sunt mai învăţaţi, ca să vă îndrepteze spre cele de folos, iar 
nu la fieştecere blestemat. 


1977 Bossuet, Oraisons funebres, Ed. La „Renaissance du livre”, Paris, f. a. , p. 143. 
1978 Dan Horia Mazilu, Recitind..., vol. III, op. cit., p. 512. 

19 Opere, p. 164. 

1980 Ton Neculce, op. cit., p. 357. 

Că unul ce să ţine doftor şi nu ştie a vindeca ranele, ce folos va să facă celui rănit? 
Aşa şi cel ce să ţine duhovnic, deaca nu ştie carte şi Tainele Besericii şi deaca n-are frica 
lui Dumnezeu, ce folos va să facă celui ce merge la dânsul să se ispoveduiască?'*. 

Însă Antim cunoştea şi imputările nedrepte ce se aduceau preoților de către cei ce 
„Zăboveau” a împlini legea, pe motiv că nu sunt preoţii îndeajuns de sfinți pentru a-i învăţa 
ŞI a-i conduce la însuşirea unui comportament evanghelic, şi cărora le răspunde cu ironia şi 
chiar cu sarcasmul caracteristic. El le vorbeşte astfel, amintindu-le că, dacă sunt răi, preoţii 
au învăţat răutatea de la mireni, fie în copilărie, fie prin contaminare cu răutatea lumii, că ei 
n-au născut preoț, ci mireni.(...) Ce necinstiţi pe preoţ carii, de s-au făcut ucenici răi, s-au 
făcut pentru căci au avut pre voi dascăli răi?(...) Ce ziceț voi, râvnitorii (se remarcă ironia 
usturătoare a ierarhului — n.n.), cum că preoții sunt răi şi păcătuesc? 

Adevărat, eu încă zic că păcătuesc. Numai aceştea ce vor fi socotit păcătoş, aceştea 
sunt cei ce vă dau blagoslovenii. Aceştea sunt cei ce vă sfinţesc. Aceştea sunt cei ce vă nasc 
de a doa oară în baia Sfântului Botez. Aceştea vă pecetluesc cu darul Duhului. Aceştea 
sparg zapisul păcatelor voastre. Aceştea vă împrietenesc cu Dumnezeu. Aceştea vă fac 
părtaşi cu Trupul şi Sângele Domnului. Aceştea sunt ce vă folosesc cu rugăciunile lor, la 
boalele voastre, la nevoile voastre, la viaţă, la moarte şi după moarte. Şi nu căutaţi la atâta 
câştig şi bunătăţi ce vă fac, la atâtea daruri, la atâtea faceri de bine ce vă împart, numai vă 
uitaţi cu atâta pizmă şi cu atâta mânie la greşalele ce au, ca nişte oameni ce poartă trup şi 
viețuesc în lume (...)'%2. 

Deşi scopul său principal a fost sănătatea spiritual-morală a credincioşilor săi, către 
care şi-a îndreptat alocuţiunea omiletică, nu lipsită de accente critice majore — după cum am 
văzut —, Antim Ivireanul nu a neglijat nici alte aspecte ale vieţii sociale, politice şi religioase 
ale poporului său. Dacă s-ar fi rezumat la a-şi face datoria ca predicator, poate că l-am fi 
bănuit de lipsă de interes mai larg faţă de lumea în care trăia, dar spiritul său de dreptate nu a 
putut ignora nici alte realități covârşitoare ce afectau din plin viaţa românească, despre care 
nu era însă obligat să vorbească şi care, desigur, erau surse de polemici acerbe şi chiar de 
primejdii foarte mari. 

Antim nu a putut ignora, în primul rând, evidenţa cea mai strivitoare care se inocula 
agresiv în orizontul vieţii româneşti, şi anume, stăpânirea plină de cruzime a Imperiului 
Otoman, care atinsese aproape o jumătate de mileniu, de dominare în această zonă. 

Desigur că mitropolitul nu se putea exprima în averse — după cum ar fi vrut —, 
împotriva ei, căci un atare gest ar fi condus la eliminarea lui mult mai repede decât s-a 
produs, până la urmă, însă considerăm ca un act de mare curaj, în condițiile existente atunci, 
chiar şi aluziile extrem de clare la această dominație nefastă pentru ţare noastră, şi care 
exprimă pe deplin ura mitropolitului împotriva conceptului de asuprire socială şi religioasă. 

În acest sens vorbeşte el despre faptul că dorea să vă fiiu de mângăiare scârbele 
robiei cei vaviloneşti a lumii aceştiia, ca leremiia norodului lui Dumnezeu şi ca Iosif, al 


1981 Opere, p. 105. 
1982 Idem, p.171-172. A se vedea şi paginile imediat anterioare. 

= E 5 3 A E Ă 1983 s z A 
unsprăzecilea fecior al patriarhului lacov, egiptenilor — deşi aceste cuvinte pot avea şi 


un sens mai larg, ele pot fi interpretate şi ca o aluzie la stăpânirea turcească —, iar în altă 
predică, într-o rugăciune pentru domnitorul Constantin Brâncoveanu, mitropolitul cere ca 
întru creştineasca întemeiere a înălțimei sale să fim şi noi, cu toţii, cu linişte sufletească şi 
trupească, mai presus de toată ispita celora ce stau împotriva creştinătăţii '%*, adică a 
turcilor. 

Destul de mare era îndrăzneala lui Antim, care se manifesta astfel împotriva 
asupritorilor păgâni, implicându-l în această exprimare liberă a revoltei sale şi pe domnitor, 
şi pe toţi cei prezenţi, dând glas sentimentelor tuturor de indignare mocnită, pe care însă 
mulți nu aveau curajul să le declare public, atât de franc. 

Există şi alte ocazii în care autorul strecoară printre fraze astfel de opinii şi luări de 
poziţii, care, deşi lapidare, exprimă foarte concret şi cu mare forță, delimitările sale față de 
prezenţa şi ingerinţa otomanilor într-o ţară creştină şi care se visa suverană, afirmând că 
suntem supuş supt jugul păgânului şi avem nevoi multe şi supărări de toate părţile '%%, sau 
făcând aluzie la supărările, necazurile ce ne vin de la cei dinn afară, jafurile, robiile, dările 
cele grele şi nesuferite 1%. 

Curajul lui Antim este remarcabil şi nu cred să mai fi urcat cineva la amvon, care să 
fi fost atât de sincer. E limpede că nemulţumirea altor mari ierarhi era cel puţin tot la fel de 
mare ca şi a lui, dar metodele acelora de „insubordonare” faţă de puterea politică a turcilor 
erau mai degrabă subversive, în încercarea de a diminua efectele influenţei turceşti. 
Mitropolitul Țării Româneşti nu era un inconştient şi nici nu era un exaltat, dar 
impetuozitatea lui îl făcea să răbufnească de multe ori, trecând la atitudini şi fapte concrete 
de exprimare a indignării sale. Dacă mulţi, în Peninsula Balcanică şi în toate teritoriile 
ocupate de turci, ar fi avut dârzenia şi hotărârea sa, poate alta ar fi fost situaţia. 

Schimbând acum registrul discuţiei, vom vorbi despre alte aspecte ale realității 
româneşti — de data aceasta religioase —, văzute prin ochii ierarhului. Antim Ivireanul era 
mitropolit al Ungrovlahiei şi în această calitate trebuia să poarte de grijă şi pentru românii de 
peste munţi, din Transilvania, la a căror situaţie, oarecum tangenţial, a făcut referire. Astfel 
se explică prezenţa, în predicile sale, a unor aluzii şi admonestări directe, care îi au în vedere 
pe protestanți. Realitatea din Transilvania era destul de complicată. 

Uniaţia avusese loc în 1700, cu opt ani înainte ca Antim să devină mitropolit, dar 
acesta nu face nicio referire la catolici, cel puţin în didahiile care ni s-au păstrat. În schimb, 
acesta pare a vedea în protestanți — calvini şi luterani — mai degrabă, o amenințare crescândă 
în Europa — şi din punctul acesta de vedere era clarvizionar — şi nu atât în catolici, care 
loviseră şi ei, cu destulă barbarie, aş putea zice, în ortodocşi, în acele teritorii unde se 
ajunsese la acest compromis religios numit „Uniatism”. 


1983 Idem, p. 7. 
1984 Idem, p. 64. 
1985 Idem, p. 81. 
1986 Idem, p. 158. 

La această concluzie am ajuns parcurgând unele texte din Didahii. Deşi 
protestantismul atinsese vag Ţara Românească, totuşi ecourile care veneau din Transilvania 
sau cele emise în urma scandalului în care fusese implicat Chiril Lukaris, patriarhul 
Constantinopolului, trebuie să fi fost destul de puternice ca să stârnească reacția şi 
aversiunea mitropolitului. 

Acesta atrage atenţia, de mai multe ori, în predici, asupra impietăţilor şi 
neconcordanţelor teologice proferate de protestanți, avertizând că este nevoie ca cei 
credincioşi să meargă întâi să întrebe pre cei ce ştiu şi tâlcuesc Sfânta Scriptură (adică să 
consulte cărţile Sfinţilor Părinţi — n.n.), făr’ de vicleșug '% şi, din nou, cine iaste credincios 
şi temător de Dumnezeu, să mărească şi să laude Taina (a Sfântului Botez — n.n.), că mărire 
ca aceasta priimeşte Dumnezeu, ca o tămâe cu bună mireazmă, iar cine iaste păgân (a se 
citi „necinstitor al Sfintelor Taine ale Bisericii” — n.n.) şi ispititor de Tainele noastre, să 
lipsească din Beserică şi să se depărteze '%5. Deşi contextul mai larg al predicilor, din care 
am citat aceste fraze, nu face nicio referire la protestanți, totuşi, considerăm că este destul de 
uşor de descifrat la cine se face aluzie, chiar şi în această exprimare laconică. 

Alte exprimări sunt însă destul de clare şi de transparente în ceea ce priveşte mesajul 
lor şi atenţia de care beneficiază doctrina protestantă în discursul lui Antim, ca de exemplu: 
Și nimeni să nu socotească în mintea lui cum că cu credinţa singură să va mântui (aluzie la 
„sola fide” a lui Luther — n.n.), de nu va face şi fapte bune, că va greşi °® sau ispovedania 
iaste una din cele şapte Taini ale Sfintei Biserici şi când ne ispoveduim, lui Dumnezeu ne 
ispoveduim, iar nu preotului 19%, 

Dacă aceste scurte exemple ar putea să nu pară destul de elocvente pentru a 
demonstra cele ce am afirmat mai sus, vom recurge la un alt citat dintr-o didahie numită 
Învăţătură la Sfântul Părintele nostru Nicolae, în care Antim, construindu-şi discursul în 
jurul temei păstorului celui bun, include şi o pagină de critică vehementă împotriva doctrinei 
protestante, unde se afirmă că: Sunt mulţi în lume de să numesc că sunt păstori şi zic cum că 
poartă grijă de oi; ci o zic, ticăloşii, numai cu cuvântul, iar cu fapta sunt departe, câtu e 
ceriul de pământ, pentru căci nu poartă grijă pentru folosul oilor, ci să nevoesc numai 
pentru folosul lor, cărora nu să cuvine să le zică neştine păstori, ci năemiţ, sau, mai vârtos 
să zic, furi şi tâlhari; că lasă oile lor de le mănâncă lupii şi ei sar pe aiurea, în turmele cele 
streine să fure şi să junghie şi să piarză. Pentru carii zice Domnul Hristos, la Mathei, în 7 
capete: „„Luaţi-vă aminte de proroci mincinoş, carii vin cătră voi, în veşmintele oilor 
îmbrăcaţ, iar pe din lăuntru sunt lupi răpitori, pre carii din rodul lor (zice) îi veţi cunoaşte 
pre ei”, adecă de pe faptele lor cele necuvioase. Şi iarăşi la 23 de capete, pe unii ca aceştea 
îi numeşte făţarnici, orbi, nebuni şi morminte spoite pe dinnafară. Făţarnici îi numeşte 
pentru căci să arată cu înşălăciuni înaintea oamenilor şi fac pre sine cum că sunt Sfinţi şi 


1987 Idem, p. 38. 
1988 Idem, p. 65. 
1989 Idem, p. 47-48. 

drepți. Orbi îi numeşte pentru căci nu vor să înveţe pre oameni cele ce să cuvin şi sunt 
drepte şi adevărate, ce-i învaţă şi-i îndeamnă pururea la lucrurile cele vătămătoare de 
suflet. Nebuni îi numeşte, pentru căci calcă poruncile cele mai mari ale lui Dumnezeu şi 
cearcă lucruri deşarte şi de nimic. Morminte spoite pe dinnafară îi numeşte, pentru căci să 
fac ei mai învăţaţi, mai drepţi, mai buni şi mai vrednici decât Sfinţii Părinţi şi decât 
Apostolii şi nu ţin seamă într-o nimica cele ce au zis ei şi le-au aşăzat, spre cinstea 
Besericii, spre întemeierea credinţii şi a creştinătăţii şi spre folosul cel de obşte, ca nişte 
călcători de lege ce sunt. Opresc şi pe alții, cu o mie de mijloace, să nu le ţie, pentru ca să-i 
osândească împreună cu dânşii, pentru binele cel mare ce le fac şi mila ce le dau, pentru 
care lucru vor să ia, ticăloşii, mai multă osândă de la Dumnezeu °”. 

S-ar fi putut ca, fără a face mulţi adepţi printre credincioşii ortodocşi din Țara 
Românească, valul protestant (luterano-calvin) să fi dat apă la moară celor mai puţin 
ostenitori în a împlini cerințele mai aspre ale cultului ortodox — şi dacă ne uităm numai la 
lipsa de entuziasm pe care o constata mitropolitul în rândul celor ce ţineau postul, ne putem 
face o idee despre râvna unora —, pentru a cere relaxarea, din punct de vedere practic şi 
moral, a preceptelor ortodoxe, cu care însă Antim nu putea fi niciodată de acord, şi cred că şi 
aceasta ar putea fi una dintre motivațiile acestor inserţiuni şi peroraţii anti-protestante în 
didahiile sale. 

Sau poate că autorul se lăsa purtat iarăşi de acelaşi sentiment de dreptate, care îl 
anima, şi reacționa împotriva presiunilor despre care ştia că se exercitau în Ardeal de către 
adepţii noii religii. Spun acestea plecând de la premisa că Antim nu se lupta niciodată — 
retoric vorbind — cu morile de vânt, ci avea mereu înaintea ochilor realităţi concrete. Cert 
este însă că mitropolitul considera că vrednici de plâns sunt... ereticii, că sunt despărțiți din 
braţele Bisericii °”. 

Se pare că şi zorii ateismului începeau să mijească, deoarece am întâlnit în Didahii o 
frază destul de alarmantă, prin care Antim avertiza: lară acum creştinii noştri atâta stau 
împotriva lui Dumnezeu, cât ÎI fac şi mincinos şi Sfânta Scriptură zic că sunt basne şi aflări 
omeneşti REN: După cum a dat dovadă de mai multe ori, în predicile sale, acesta era la curent 
cu toate inovațiile în materie de ştiinţă!” şi cultură, în afară de religie, unde era obligat să 
fie bine informat. 





191 Idem, p. 134- 135. 

192 Idem, p. 188. 

193 Idem, p. 54. 

194 De exemplu, în predica de la întronizarea sa, Antim afirmă că Apostolii ca nişte oameni blânzi şi 
făr” de răutate au mers după Dânsul, ca hierul după piatra magnitului şi ca părul după chihribariul cel curat, cf. 
Idem, p. 5, iar în panegiricul dedicat Sfinţilor Petru şi Pavel, spune la un moment dat că s-au aflat întinăciuni la 
soarele cel simţitor, prin mijlocul ochianurilor, de astronomii ceşti de pe urmă, cf. Idem, p. 59, fapt care, deşi 
afirmă că nu îl crede, dovedeşte că era la curent cu ultimele descoperiri în domeniul ştiinţei şi chiar îl 
speculează într-o interpretare duhovnicească, continuându-şi aserţiunea în mod neaşteptat: Deci, să mărturisim 
şi noi cum că s-au aflat oarecare întinăciuni şi la soarele nostru cel de taină, la Petru, cf. Ibidem. 

De altfel, în Occident, încă din 1670 apăruse „Tractatus theologico-politicus” al lui 
Baruh Spinoza, în care se afirma că Sfânta Scriptură este „o operă omenească, plină de 
şovăieli, de contradicții, de erori. Pentateuhul nu-i poate aparţine lui Moise; cărțile lui Iosua, 
Judecătorii, Ruth, Samuel, Regii nu sunt autentice; la fel şi restul. (...) religia creştină nu 
este decât un fenomen istoric, care se explică prin momentul când a apărut, prin 
împrejurările de-a lungul cărora evoluase; şi care are doar un caracter trecător, nicidecum 
veşnic, relativ, şi nicidecum absolut. (...) 

Ateismul se născuse odată cu Renaşterea italiană, care reînviase păgânismul; fusese 
răspândit de Machiavelli, Aretino, Vanini. Herbert de Cherbury şi Hobbes fuseseră marii săi 
partizani; iar acum apărea cel mai nefast dintre toţi — Spinoza”!%. 

Bossuet lua atitudine împotriva lui Spinoza, dar avea rezerve şi față de corecta 
înţelegere şi interpretare a metodei raționaliste a lui Descartes: „Văd... cum sub numele de 
filozofie carteziană se pregăteşte o mare luptă împotriva Bisericii. Văd născându-se din 
sânul şi din principiile ei, după părerea mea prost înţelese, mai multe erezii; şi prevăd cum 
va deveni odioasă datorită concluziilor trase împotriva dogmelor respectate de Părinţii noştri 
şi cum va păgubi Biserica de folosul pe care l-ar fi putut spera de la ea pentru a-i convinge 
pe filosofi de divinitatea şi imortalitatea sufletului”. 

Dar „începuturile crizei conştiinţei europene” sunt stabilite, de către autorul anterior 
citat, „în jurul anilor 16801. Antim prinsese desigur ecouri ale frământărilor care tulburau 
Apusul, asta dacă nu cumva putuse chiar să lectureze ceva mai solid cu privire la acest 
subiect, al noilor filosofii, confesiuni şi erezii care se năşteau ca ciupercile după ploaie în 
cealaltă parte a continentului european. 

Secolul „Luminilor” avea să lase să se audă vociferările tuturor adversarilor 
creştinătăţii şi ai lui Dumnezeu. Indiferent dacă aceste schimbări şi inovaţii aveau sau nu 
repercursiuni la noi, la acea dată — mai degrabă nu aveau încă niciun efect major —, Antim se 
simţea dator să reacționeze prompt şi să ia atitudine, mai înainte de a se întâmpla ceva 
defavorabil. 

Faptul că reacționează împotriva protestanților este un semn că recepta foarte corect 
care a fost mişcarea care a dat tonul schimbărilor în Apus şi care, ea însăşi, foarte curând, se 
va confrunta cu recuzări la fel de vehemente ca şi cele aduse catolicismului, din partea 
radicalilor deişti, panteişti sau atei. 

Poate că Antim avea şi conştiinţa că aceste lucruri nu vor rămâne izolate, ci se vor 
răspândi cu repeziciune, după cum, probabil, anumite semnale îngrijorătoare trebuie să fi 
demonstrat. Răsăritul ortodox se ferea încă, de la acel moment, de astfel de cărţi şi nu agrea, 


1995 Paul Hazard, Criza conştiinţei europene (1680 — 1715), traducere Sanda Şora, prefața Romul 
Munteanu, Ed. Univers, Bucureşti, 1973, p. 140-141. 

19% Scrisoare către Huet, 18 mai 1689, apud. Idem, p. 214. 

197 Idem, Gândirea europeană în secolul al XVIII-lea. De la Montesquuieu la Lessing, traducere de 
Viorel Grecu, Ed. Univers, Bucureşti, 1981, p. 5. 

nici măcar de curiozitate, prezenţa lor în spaţiul său sacru. În urma valului protestant însă, 
răspândirea noilor confesiuni şi a noilor filosofii era numai o chestiune de durată. 

Oricât de mult ne-ar plăcea sau nu, aceasta este imaginea Țării Româneşti la început 
de secol XVIII. Dacă era mai bună sau mai rea decât este astăzi, nu este cazul să discutăm 
aici. Aceste fragmente din Didahii ne ajută însă, să cunoaştem personalitatea extrem de 
puternică a mitropolitului Antim Ivireanul, întregind portretul său cu atribute spiritual- 
morale deosebite şi oferindu-ne o nouă confirmare a îndemânării sale retorice, a distincției 
sale oratorice, în contextul literaturii române. 


III. 6. 3. ORIGINALITATEA DIDAHIILOR 


III. 6. 3. 1. O hermeneutică proprie 


Am văzut, în capitolele anterioare, că Antim Ivireanul recurge la „alegorizarea 
hermeneuticii”, la încriptarea şi metaforizarea ei, astfel încât, ceea ce trebuia să fie o simplă 
interpretare a textului biblic, devine ea însăşi un text cu valenţe şi profunzimi nebănuite, o 
erminie sugerând infinitul inepuizabil al universului aparţinând logosului scripturistic. 

Considerăm că această „punere în scenă” a predicii, această aducere în lumină a 
cuvântului inspirat, astfel încât să se sugereze, în acelaşi timp, neiluminarea lui 
hermeneutică până la capăt — faptul că orice comentariu nu este fără rest — sunt calități şi 
contribuţii indiscutabile ale scriitorului şi teologului Antim. 

Există nenumărate fragmente alegorico-metaforice în Didahii (după cum s-a putut 
observa în capitolele anterioare) — alături de întreaga organizare, regizare a predicii, care ne 
face contemporani cu istoria biblică şi „contemporani cu Dumnezeu” (cum ar zice Blaga) — 
care ascund o teologie şi o filosofie vastă şi care au nevoie de o „hermeneutică la 
hermeneutică” pentru a putea fi înţelese. Ele alcătuiesc, în acelaşi timp, unele dintre cele mai 
frumoase pagini — dacă nu, poate, cele mai frumoase — ale literaturii române vechi. 

Dincolo de aceste alegorii teologico-literare, dincolo de poezia care ascunde în sine 
erminii'”% neaşteptate ale cuvintelor Scripturii Sfinte, Antim interpretează şi comentează 
adesea şi în mod clasic, ca să spunem aşa. Şi am citat deja, cu alte ocazii, astfel de tâlcuiri, 


dintre care vom mai reaminti cititorului numai câteva, puţin mai târziu. 


198 cpumvevo = a pune în cuvinte, a explica. 

Coresi spune, despre Cazania sa, că este aleasă den multe dumnezeeşti scripturi, iar 
Varlaam scrie că adunat-am din toţi tălcovnicii Sventei Evanghelii, dascălii Besericii 
noastre, dintre care îi citează numai pe Sf. Vasile cel Mare, Sf. loan Gură de Aur, Sf. 
Epifanie de Salamina şi Sf. Efrem Sirul. Coresi şi Varlaam nu îşi rezervă astfel foarte multe 
pretenţii de originalitate în interpretarea Sfintelor Evanghelii. 

Antim însă, în cel puţin o ocazie, spune că tâlcuirea îi aparţine, ceea ce ne duce cu 
gândul că s-ar putea să fie mai multe astfel de interpretări proprii, pe care însă el nu le-a 
marcat aparte. 

Astfel, în predica la Adormirea Prea Sfintei Născătoarei de Dumnezeu, Antim 
afirmă: întru care nume Mariam, după a mea proastă socoteală (subl. n.), înțelegem cum că 
cuprinde în sine trei lucruri: una pentru că fiind numele acesta de trei (silaves), adecă de 
trei înjugări, să înţelege cum că au născut o Faţă a Sfintei Troiţe, pre Fiiul şi Cuvântul lui 
Dumnezeu; a dooa că are fieştecare înjugare câte 2 slove şi să înţelege cele doao firi ale lui 
Hristos, adică cea dumnezeiască şi cea omenească; a treia că sunt 6 slove de toate într- 
acest nume, cu carele înţelegem cele 6 taini mari şi preste fire, adică Blagoveştenia, 
Naşterea, Botezul, Moartea pre Cruce, Înviiarea şi Înălţarea la ceriu (.. Ciu 

O aluzie asemănătoare, la originalitatea interpretării, înclinăm să credem că putem 
afla şi în afirmaţia următoare, dintr-un Cuvânt de învăţătură la Dumineca lăsatului de 
brânză, unde autorul spune: Vedem în Sfânta Scriptură, la 2 capete ale Facerii, cum că 
Dumnezeu au poruncit lui Adam ca din tot lemnul ce iaste în grădină, cu mâncare, să 
mănânce, iar din lemnul a pricepe binele şi răul să nu mănânce, că în ce zi va mânca, cu 
moarte va muri. Tâlcul acestor cuvinte iaste mare şi adânc şi numai Dascălilor (adică 
Sfinților Părinţi — n.n.) iaste dată să o tâlcuiască [Scriptura] după cum să cade; iar eu, după 
putinţă, voiu zice foarte pre scurt numai cele ce mă voiu pricepe că sunt drepte ™™. 

Iar interpretarea, bănuită de noi a fi a lui Antim, este următoarea: Cuvintele acelia ce 
zic: „Din tot lemnu ce iaste în grădină, cu mâncare să mănânci”, socotesc că nu voiu greşi 
de voiu zice că din toată învățătura cea dreaptă şi din toate cuvintele lui Dumnezeu, ce sunt 
în grădina Sfintei Beserici a Răsăritului, ca o hrană sufletească, cu bucurie tot creştinul, cu 
dulceaţă să mănânce. (...) „Iară din lemnul ce zice a pricepe bine şi rău să nu mâncaţi, că 


E 


în ce zi vef mânca, cu moarte veţ muri”, poci zice şi pentru aceasta cum că de păcatul ce să 
face cu pricepere (întru cunoştinţă — n.n.), fieştecarele să se ferească, că în ce zi îl va face, 
cu moarte va muri. (...) Iară putem zice şi într-alt chip, că în toate zilele ce sunt în grădina 
anului, celia ce sunt spre hrana trupului rânduite cu socoteală şi făr' de vicleșug, 
fieştecarele să mănânce. lar din postul cel hotărât pentru folosul cel sufletesc, carele cu 
priceperea noastră îl putem face bine şi rău, nimeni să nu-l strice, că în ce zi îl va strica, cu 
moarte va muri; (...) că va fi izgonit de Dânsul [Dumnezeu] din grădina Besericii, ca şi 


; „2001 
Adam din raiu A 

2001 Idem, p. 34-35. 


494 


În afară de aceasta, mai putem considera şi alte fragmente ca interpretări originale, 
cum ar fi, de exemplu, cele din cazania la Sfinţii Apostoli Petru şi Pavel, în care aceştia sunt 
asemănaţi soarelui şi lunii, iar despre Sf. Ap. Petru se spune: S-au aflat întinăciuni la 
soarele cel simţitor, prin mijlocul ochianurilor, de astronomii ceşti de pe urmă, lucru 
necunoscut de cei vechi şi cu totul neadevărat. Deci, să mărturisim şi noi cum că s-au aflat 
oarecare întinăciuni şi la soarele nostru cel de taină, la Petru (...) Aceste însă întinăciuni, 
cu lacrimile ce vărsa adeseori, dintru adâncul inimii, le-au spălat şi au rămas cu totul curat, 
atâta cât s-au arătat ca un alt soare, luminând în casa Celui Înalt ”®. 

Şi tot în aceeaşi predică, Sf. Pavel este asemănat cu luna astfel: Multe feliuri de 
vrednicii, stăpâniri şi puteri dau filosofii să aibă luna. Şi întâi zic cum că luna iaste 
podoaba nopții, asemânătoare soarelui şi stăpâna mării: aceste însă vrednicii cu dreptate 
să cuvin vasului celui ales şi cu cale iaste să se numească podoaba nopții, de vreme ce s-au 
trimis de la Dumnezeu, pentru ca să lumineze limbile dintru întunericul slujirii de 
OEE 

Din faptul că termenii de comparație i-a împrumutat din știință şi, respectiv, din 
filosofia păgână, înțelegem că aceste interpretări sunt iarăşi originale şi s-ar putea să nu se 
afle în tradiția Bisericii, deşi valorificarea ştiinţei vremii sau a literaturii şi culturii păgâne, 
prin convertirea sensului său dintr-o perspectivă creştină, nu a fost un lucru disprețuit de 
către toți Părinții Bisericii, începând chiar cu Apostolii şi cu Sfântul Pavel. Iar aceste 
comparații, de altfel, constituiau un topos al omileticii acelui veac. 

În aceeaşi predică, Antim face şi o hermeneutică heraldică, tâlcuind stema țării, în 
care soarele şi luna îi închipuie pe Sf. Ap. Petru şi Pavel, iar corbul nu s-au întors... 
odinioară, în chivotul lui Noe, pentru căci au aşteptat să între mai cu multă norocire, aicea, 
în tine [țară creştină] şi pentru ca să aducă veştile liniştei, nu cu frunză de măslin, ci cu 
ramura Crucii în gură; s-au întors pasărea în braţele tale, cinstită țară şi să laudă cu 
pohvală între soare şi între lună. Soarele de-a dreapta şi luna de-a stânga sunt slăviţii 
Apostoli Petru şi Pavel... 2004 în stema Țării Româneşti. 

Putem socoti, de asemenea, interpretări personale, acele pasaje referitoare la Sf. 
Nicolae sau la Sf. Dimitrie, pe care le-am citat deja anterior (şi nu aş vrea să revin cu noi 
exemplificări, ca să nu deranjezăm prea mult prin redundanţă, deşi există fragmente care pot 
fi analizate şi comentate din unghiuri diferite, multiple, şi care necesită o reîmprospătare a 
lor pe retina mnezică a cititorului), datorită ineditului imaginilor, deşi ideea inițială, 
esenţială, de la care s-a pornit, în toate aceste cazuri, aceea a asemănării Sfinţilor cu o cetate 
întărită sau cu aştrii cereşti, ori a sufletului cu o corabie, este de sorginte biblică. Dezvoltarea 
şi interpretarea ei detaliată îi aparţine însă lui Antim. 

Din aceste exemple, cât şi din cele ce vor mai urma, se poate observa cât de mult a 
încercat Antim Ivireanul să ofere un discurs care să se preteze la pretenţiile vremii sale, dar 
mai ales, cât de mult era un gânditor şi un exeget el însuşi. 

În logica celor afirmate mai sus, am spune că şi următoarele sentinţe sunt rodul 
cugetării antimiene: Și nu numai singură mărirea lui Hristos veseliia ochii ucenicilor, ce şi a 
lui Moisi şi a lui Ilie, carii, împreună cu Domnul să arătase a fi cuprinși de lumina şi de 
mărirea aceia. Că precum nu era slobod înaintea împăratului Artaxerx a întra cineva 
îmbrăcat în sac, aşa nu s-au cuvenit nici înaintea Împăratului celui vecinic a sta slugile Lui, 
fără numai a fi îmbrăcate în lumină şi în strălucire 2%. 

Autorul nostru are obiceiul de a interpreta în sens creştin şi unele pilde morale 
împrumutate din istoria antică păgână sau din istoria bizantină, prin care întâmplări reale 
capătă nu numai un sens moral, ci devin apte şi de un comentariu alegoric sau duhovnicesc. 

Această hermeneutică a realităţii, a istoriei concrete, nu este întâmplătoare, pentru că 
ea vrea să dovedească faptul că Dumnezeu este Cel care conduce lumea şi care îi conferă 
sens şi că până în cele mai neînţelese şi mai absurde situaţii — după percepția umană —, 
există un sens înalt şi o învăţătură de extras din ele. Astfel să vă spuiu ce au răspuns Tiveriu 
chesarul unui tânăr, carele pentru multele lui răutăţi să afla la închisoare şi să căzniia 
ticălosul multă vreme în legături, cu foame, cu sete, întru întunerecul puşcăriei. Şi, de vreme 
ce cunoştea că nu iaste pentru dânsul nicio nădejde de mântuire, au cerşut de la împăratul, 
cu mare rugăminte, să poruncească să-i dea moarte, pentru ca să se mântuiască din caznile 
ce pătimiia, căruia i-au zis Tiverie: „Tu încă n-ai aflat har înaintea ochilor miei şi-mi ceri o 
facere de bine ca aceasta”. 

Și de vreme ce un vinovat n-are îndrăzneală înaintea împăratului celui pământesc, 
măcar să-i ceară moarte, dară noi, că suntem vinovaţi înaintea a tot puternicului 
Împăratului Dumnezeu şi încărcaţi de grele păcate, cum pohtim să asculte Dumnezeu 
rugăciunea noastră şi să dea bunătăţile ce cerem? ™, 

Şi iarăşi: Via filosoful, mergia odată pre mare cu corabiia şi era împreună cu el, 
nişte oameni răi. Şi, apucându-i furtună mare, era să piară. lar oamenii cei răi au început a 
să ruga dumnezeilor lor, să-i mântuiască din nevoe. lar filosoful le-au zis: rogu-vă, tăceţ, să 
nu vă priceapă care cumva dumnezeii că sunteţ aici, că adevărat vă va cufunda. Asemenea 
zic şi eu cătră păcătoşii ce să roagă, că mai bine iaste să tacă, decăt cu buzele lor cele 
spurcate, să aducă rugăciuni, cătră Dumnezeu la nevoile lor, că în loc de a afla mântuire, 
poate să piară desăvârşit pentru păcatele lor 2". 

Dar şi istoria bizantină îi oferă mitropolitului un prilej pentru o paralelă destul de 
interesantă şi de inedită cu realitatea duhovnicească şi cu sensul moral înspre care îndreaptă 
acesta atenţia ascultătorilor: Evdoxiia, împărăteasa lui Arcadie, au fost înţeles cum că 
norodul de la Gaza nu petrece creştineşte, de vreme ce cei mai mulţi să închina idolilor. Și 

zicea împăratului şi-l îndemna să facă în tot chipul să-i suppue supt creştinătate, pentru ca 
să nu să necinstească împărăţiia şi numele lui Hristos şi al credinţii. lar împăratul Arcadie 
i-au răspuns: o ştiu eu aceasta de mult, cum că acel norod pleacă mai mult spre 
închinăciunea idolilor, dară ce voiu să fac? Să cuvine să mă fac cum că nu-mi iaste în ştire 
şi să-i las să trăiască cum vor vrea, pentru căci are mare câştig împărăţiia noastră din 
dările lor. Acum dară, dintru acest răspuns iau şi eu pricină ca să astup gurile mirenilor 
acelora carii, cu atâta îndrăzneală iscodesc, cu tot denadinsul faptele lor, preoţilor. (...) Şi 
nu căutați la atâta câştig şi bunătăţi ce vă fac, la atâtea daruri, la atâtea faceri de bine ce 
vă împart, numai vă uitaţi cu atâta pizmă şi cu atâta mânie la greşalele ce au, ca nişte 
oameni ce poartă trup şi viețuiesc în lume sau 

Punem punct aici acestor peregrinări de-a lungul textului omiletic antimian, socotind 
că ceea ce era de demonstrat — valabilitatea unor exegeze personale foarte pertinente —, am 
demonstrat. Am putea să continăm să ne exprimăm părerea asupra altor verosimile 
comentarii şi intepretări originale, însă şi atâta este de ajuns, iar scopul nostru, acela de a 
pune în lumină amplitudinea manifestării personale a autorului, în cadrul unui gen literar 
cum este retorica sacră, a fost atins. 


III. 6. 3. 2. Izvoarele omiliilor antimiene 


Din bibliografia predicilor lui Antim face parte, mai întâi de toate, Sfânta Scriptură, 
din care acesta citează adesea, apelând atât la Noul Testament, cât şi, într-o măsură foarte 
mare, şi la Vechiul Testament, semn al unei prodigioase cunoaşteri a textului biblic din 
partea autorului nostru, marcă a adevăratei vocaţii de interpret duhovnicesc al cărţilor sfinte. 
Din Noul Testament, el citează din cele patru Evanghelii, a Sfinţilor Apostoli Matei, Marcu, 
Luca şi loan, din Faptele Apostolilor, Epistolele Sfântului Apostol Pavel către Romani, 
Epistola întâia către Corinteni, Epistola a doua către Coreinteni, Galateni, Efeseni, Filipeni, 
Coloseni, Epistola întâia către Timotei, Evrei, Întâia Epistolă Sobornicească a Sfântului 
Apostol Petru, A doua Epistolă Sobornicească a Sfântului Apostol Petru, Întâia Epistolă 
Sobornicească a Sfântului Apostol loan, Apocalipsă; iar din Vechiul Testament, oferă citate 
sau face referiri la Facere, Ieşire, Levitic, Numeri, Deuteronom, Cartea Judecătorilor, Cartea 
întâia a Regilor, Cartea a doua a Regilor, Cartea a treia a Regilor, Cartea a patra a Regilor, 
Cartea întâia a lui Ezdra, Cartea lui lov, Psalmi, Pilde, Ecclesiastul, Cântarea Cântărilor, 

Isaia, Ieremia, lezechiel, Daniel, Miheia, Ioil, Iona, Avacum, Zaharia, Maleahi, Cartea 
luditei, Cartea înţelepciunii lui Solomon, Rugăciunea regelui Manase. 

Antim menţionează, de asemenea, mai mulți Sfinţi Părinţi, de-a lungul întregii sale 
opere, din care a citat: Sfântul Dionisie Areopagitul, Sfântul Ioan Gură de Aur (Zlatoust), 
Sfântul Vasile cel Mare, Sfântul Grigorie Teologul (Bogoslovul), Sfântul Grigorie de Nyssa, 
Sfântul Atanasie cel Mare — care este amintit cu „Viaţa Sfântului Antonie cel Mare” —, 
Sfântul Efrem Sirul, Sfântul loan Damaschin — „„Dogmatica” —, Sfântul Teofilact al 
Bulgariei, Sinesiu de Cyrene şi Eusebiu de Cezareea (cel mai adesea se face apel la Sf. loan 
Gură de Aur şi la Sf. Teofilact). 

Pe lângă toţi aceştia îi aminteşte şi pe Anaxagora, Aristotel, Democrit (Dimocrit), 
Anaximene (Anaxament)"%, Socrate (deşi nenumit, este amintit cu celebrul aforism: 
cunoaşte-te pe tine însuţi)", Hesiod (siod)!. Antim pomeneşte, de asemenea, de Via 
filosoful”! şi de un alt filosof, nenumit®”. 

Multe idei şi imagini sunt identificabile, pe lângă Sfânta Scriptură, în tradiţia 
imnologică şi liturgică ortodoxă, în Vieţile Sfinţilor, Istorii bisericeşti, în texte apocrife, etc. 

Este clar că izvoarele bizantine au alcătuit adevărata sursă de inspirație — atât din 
punct de vedere teologic, cât şi oratoric — pentru Antim Ivireanul. El citează foarte mult din 
Sfânta Scriptură, dar, de multe ori, reproduce sau parafrazează propoziţii întregi sau numai 
unele expresii din Biblie, fără să mai amintească această sursă. Foloseşte foarte mult, după 
cum am menţionat, atât Noul, cât şi Vechiul Testament. 

În Cazanie la Adormirea Prea Sfintei Născătoarei de Dumnezeu, de exemplu, 
nenumărate secvenţe au provenienţă fie biblică, fie imnologică şi liturgică, fie se apelează la 
Sf. Tradiţie eclesiastică. 

Între Sfinţii Părinţi şi scriitorii bisericeşti, în funcţie de numărul apariţiilor pe 
parcursul didahiilor, Antim Ivireanul citează din: 

° Sf. Ioan Gură de Aur (de 10 ori), numit şi Sfântul Ioan Zlatoust (despre 
rugăciune’), cel cu Gura de Aur (tâlcuire la psalmul 48%! 
aur (despre Sf. Pavel"1%, dumnezeescul Zlatoust (despre cei trei morți", Ioan cel cu 
rostul de aur (despre cel ce se teme de Dumnezeu”!5), din nou Sfântul Ioan Zlatoust (şi din 
nou despre rugăciune*!%), marele Zlatoust (comentariu la Evanghelia după Matei”), cel cu 


), cel cu limba şi cu inima de 

rostul de aur şi iarăşi dumnezeescul Zlatoust (citat de trei ori consecutiv, cu o tâlcuire despre 
rostul morții’). 

° Sf. Teofilact de Ohrida (de 5 ori), numit Sfântul Theofilact (despre cei trei 
morți”), dar şi dumnezeescul T. heofilact, în trei ocazii diferite (despre păcatul neascultării, 
temă pentru care a fost amintit de 2 ori consecutiv’; despre potolirea furtunii pe mare” 
şi despre intrarea Domnului în Ierusalim”. Există însă şi alte preluări din Sf. Teofilact, mai 
cunoscut sub numele de „al Bulgariei”, pe care însă mitropolitul nu le-a menţionat în text şi 
pe care o să le expunem pe parcurs. Am identificat cel puţin două asemenea interpretări ale 
textului biblic inspirate de Sf. Teofilact, în cea de-a doua predică la Schimbarea la Faţă. 

° Sf. Vasile cel Mare (de 4 ori), amintit ca Sfântul Vasile (cuvânt despre post?”®) 
şi marele Vasile, în trei rânduri (cuvânt despre moarte””” şi iarăşi cuvânt despre post, în 
două predici diferite’). 

° Sf. Ioan Damaschin (de 3 ori, la care am adăugat un cuvânt din „Dogmatica” 
Sfântului, pe care Antim Ivireanul nu l-a mai citat ca atare, probabil considerându-l deja bine 
cunoscut): un tropar al canonului despre Înălțarea cinstitei Cruci %%; despre cele opt 


SE lies ae zi > 
botezuri, la a 4 carte a ,Bogosloviei (adică a „Dogmaticii”);, despre Intruparea 


Mântuitorului”); despre faptul că Întruparea Mântuitorului este singurul lucru nou sub 


soare”? — fără ca Antim să mai menţioneze că este o preluare din aceeași carte a Sf. Ioan 
Damaschin. 

° Sf. Grigorie de Nyssa (de 3 ori), referindu-se la îmbrăcămintea de piei pe care 
a făcut-o Dumnezeu pentru Sf. Protopărinți Adam şi Eva — tâlcuire la Facere”%” — şi a doao 


A > AS S -2034 
carte, la începerea postului, amintită de două ori”. 





2020 Idem, p. 173. 

2021 Idem, p. 190. 

2022 Idem, p. 145. 

2023 Idem, p. 152. 

2024 Idem, p. 157. 

2025 Idem, p. 209. 

2026 Idem, p. 101. 

2027 Idem, p. 189. 

2028 Idem, p. 204 şi 218. 

202 Idem, p. 69. 

2030 Idem, p. 70. 

2031 Idem, p. 130. 

2032? Idem, p. 30. În Dogmatica Sfântului Ioan Damaschin se spune: „Şi fiind Dumnezeu desăvârşit, Se 
face om desăvârşit şi săvârşeşte cea mai mare noutate din toate noutățile, singurul nou sub soare (cu trimitere la 

° Sf. Efrem Sirul (de 2 ori), numit dumnezeescul Efrem (cuvânt despre 


ascultare”%5) şi dumnezeescul Efrem Sirianul (cuvânt despre preoţie”%%). 
° Sf. Grigorie Teologul (sau Bogoslov, cum îl numeşte Antim) — despre 
2037 

moarte” -. 


° Sf. Atanasie cel Mare sau dumnezeescul Athanasie — „Viața Sfântului Antonie 
cel Mare’? ®s, 
° Sf. Dionisie Areopagitul (4reopaghitul) — despre rugăciunile care se fac la 


morți?” 


i ? 7 A . 2040 
° Sinesiu (Sinesie) de Cirene ^ ~. 


2041 Referiri la 


° Eusebiu de Cezareea (Evsevie) — despre Sf. Constantin cel Mare 
istoria bizantină şi poate la aceeaşi carte sunt însă mai numeroase? 

În afară de aceştia, se inspiră, deşi nu îi citează, şi din următorii autori patristici: 

° Fericitul Ieronim. Am putea să-l considerăm, ca făcând parte dintre autorii 
parcurşi de Antim şi solicitați la elaborarea didahiilor, şi pe Fericitul Ieronim şi vom explica 
imediat de ce. Într-un Cuvânt de învățătură la Dumineca Florilor, acesta afirmă 
următoarele: Când au poruncit Dumnezeu lui Noe să facă corabiia, spun istoricii cum să o fi 
făcut într-o 100 de ani a ŞI, deşi Antim nu ne indică exact sursele sale, putem deduce 
cine este măcar unul dintre aceşti „istorici” la care face referire, întrucât în Chipurile 

Vechiului şi Noului Testament ne oferă aceeaşi informaţie, cu menţionarea autorului care i-a 
furnizat-o. Astfel: Noe... apropiindu-să Potopul, au întrat în corabiia ce făcuse din porunca 
lui Dumnezeu, cu 100 de ani mai nainte, după cum zice Ieronim %*%. 

° Sf. Asterie al Amasiei, conform identificării făcute de Mihail-Gabriel Popescu. 
Acesta vorbeşte de prelucrarea, de către Antim, a unui fragment din opera Sfântului Asterie 
al Amasiei (secolul al IV-lea), pe care l-a folosit în Cuvântul de învățătură la Duminica 
lăsatului sec de brânză. Acest text sună astfel la Sf. Asterie: „Mi-e ruşine de întristarea ce o 
au cei lacomi la pântece, când se hotărăsc la post. Mereu cască, se culcă puțin, se scoală şi 
iarăşi sunt siliți să se culce. Se silesc să-şi petreacă ziua în nesimţire şi se supără că soarele 
întârzie atât de mult până să apună. Spun că zilele sunt mai lungi ca de obicei. Îşi închipuie 
că au dureri în stomac, că li s-a tulburat sufletul, că-i doare capul, că li s-a schimbat 


2035 Idem, p. 153. A se vedea şi Sfântul Efrem Sirul, Cuvinte şi învățături, vol. II, Ed. Bunavestire, 
Bacău, 1998: Pentru ascultare, p. 83-87. 

2036 Idem, p. 165. A se vedea Sfântul Efrem Sirul, op. cit., vol. III, 1996: Cuvânt pentru preoție, p. 16- 

dispoziţia sufletească, cu toate că acestea sunt simptomele îmbuibării şi nu ale postului. Vin 
cu neplăcere la masa aceasta frugală, murmură împotriva verdeţurilor, batjocoresc legumele, 
ca şi cum ar fi fost create fără niciun rost; căci cei cărora le plac mâncările grase şi 
îmbelşugate încep să şi filosofeze împotriva mâncărilor ce aduc cumpătarea. Beau apă 
ținându-şi respiraţia, ca şi cum ar bea o doctorie dată de doctori. Mulţi oameni, din pricină 


că în post nu pot bea vin, inventează altfel de vin ca să-şi mângâie pofta de vin prin aceste 
:232045 2046 


false născociri „Ne amintim desigur de fragmentul similar din predica lui Antim 

care renunțăm să îl cităm din nou — şi nu putem decât să fim de acord cu faptul, că 
mitropolitul s-a inspirat din aceste cuvinte, chiar dacă le-a prelucrat şi le-a adaptat vremii 
sale. Probabil că asemănările cu vremea sa i s-au părut izbitoare şi, sesizând ironia acidă a 
Sf. Asterie, autorul nostru nu s-a dat nici el înapoi de la a-şi apostrofa credincioşii lipsiţi de 
zel, în acelaşi fel. 

e Fericitul Augustin. În comentariul său la Predica de pe Munte, acesta spune, la 
un moment dat: „Deci noi săvârşim păcatul prin trei trepte — momeala, plăcerea, consimţirea 
— şi păcatul însuşi este de trei feluri — făcându-se în inimă, prin fapte şi prin obişnuinţe —, aşa 
cum sunt şi trei feluri de morţi: una, cea din casa noastră, adică pe când noi consimţim 
plăcerii în inimă; a doua, când suntem scoşi afară pe poartă, când încuviințarea a devenit 
acţiune; şi a treia, când mintea este împinsă să cadă prin forţa rea a obişnuinţei, ca într-o 
groapă a pământului, şi să devină putreziciune, aidoma celei a unui mormânt. 

Şi oricine citeşte Sfânta Evanghelie înţelege că Domnul nostru a făcut nelucrătoare în 
această viaţă aceste trei feluri de morți. Şi poate că cineva se va gândi ce diferență există 
între cuvintele Lui, prin care a făcut învierile, când a zis la una dintre ele: „Fiică, scoală-te” 
(Mt. 5, 41; Lc. 8, 54), altădată: „Tinere, ție îți zic, scoală-te” (Le. 7, 14), pe când altădată S-a 
întristat cu duhul, şi plângând, şi din nou întristându-Se, după aceea, „a strigat cu voce tare: 
Lazăre, vino afară!” (n. 11, 430 

În mod mai detaliat şi mai explicit, pentru a fi mai lesne de înţeles, Antim afirmă şi 
el exact aceleaşi lucruri, în cea de-a treia predică la Duminica Floriilor. Astfel: Fata cea 
moartă a lui lair, ce au murit în casă, închipuiaşte pre păcătosul acela care păcătuiaşte cu 
mintea şi cu voinţa, adică carele să află în voință ca aceia să păcătuiască, dară păcatul 
încă nu l-au isprăvit cu lucrul (...) Iar feciorul văduvei, carele să aduce în pat, afară din 
cetate, închipuiaşte păcătosului aceluia carele au săvârşit cu lucrul păcatul şi s-au îndulcit 
pre sine (...) Al treilea mort, carele iaste Lazăr, ne adeverează pre cel ce au îmbătrânit în 
păcat şi s-au obicinuit în răutate (...) La mortul cel dintâi, carele era fata lui lair, zice 
evanghelistul Mathei cum când au mers Hristos să o înviiaze n-au Zis un cuvânt, numai au 
apucat-o de mână şi s-au sculat fata. La al doilea mort, la feciorul văduvei, zice 


2045 Sfântul Asterie al Amasiei, Omilii şi predici, traducere de Pr. D. Fecioru, Bucureşti, 1946, p. 267- 
268, apud. Mihail-Gabriel Popescu, op. cit., p. 56-57 şi nota 131. 

2% Vezi Opere, p. 102. 

247 Fericitul Augustin, Predica de pe Munte a Domnului nostru lisus Hristos, traducere din limba 
engleză, introducere şi note de Pr. Drd. Dorin-Octavian Picioruş, Ed. Agnos, Sibiu, 2006, p. 68-69. 

evanghelistul Luca cum că s-au atins de coşciug şi numai atâta zise: „„Voinice, ţie zic: 
scoală! Să şezu mortul”. Iar la al treilea, la Lazăr, ce n-au zis şi ce n-au făcut dulcele Iisus, 
să-l înviiaze. Cetiţ la loan în 11 capete şi vedeți. Întâi zice: „Gemu cu duhul şi să turbură 
pre Sine”. A dooa, din ochii Lui cei dumnezeeşti au curs lacrămi: „Și lăcrămă lisus”. A 
treia: „Au rădicat ochii în sus şi S-au rugat pentru dânsul lui Dumnezeu Tatăl: Părinte, 
mulțumescu-Ți că M-ai ascultat”. Şi la cea de pe urmă, cu glas groaznic, cu carele au 
turburat tot iadul, aduse pre Lazăr dintru întunerecul morţii la lumina vieții: „Glas mare 
strigă: Lazăre, eşi afară, Şi eşi mortul d caci 

Antim ne indică drept surse patristice pe dumnezeescul Zlatoust şi Sfântul Theofilact 


0% iar noi nu negăm faptul că, în izvoarele indicate să se 


şi toţi tâlcuitorii Sfintei Evanghelii ? 
afle interpretări asemănătoare. După cum se vede, vorbeşte şi despre alţi râ/cuitori, fără a 
mai oferi alte indicaţii precise, însă asemănarea cu Fericitul Augustin este destul de mare şi 
considerăm că şi acesta ar fi putut fi consultat, alături de Sfinţii Părinţi menţionaţi de autor. 

° Sf. Fotie cel Mare (sec. IX). În Învățătură când se face parastas, Antim 
Ivireanul predaniseşte că nu este bine şi folositor să plângă creştinul după cel adormit de 
tânăr, aducând în sprijinul învăţăturii sale pe Sfântul David, căruia, murindu-i un copil, zice 
„Sfânta Scriptură”, îndată s-au spălat şi s-au uns cu mirosuri şi s-au îmbrăcat în haine 
luminate şi, mergând în casa Domnului, au dat mulțemită lui Dumnezeu. Şi eşind afară, s-au 
ospătat şi s-au veselit... [Cf. II Regi, 12, 18-23]'%%, din cauză că acest copil s-au odihnit în 


2051 În acelaşi fel şi aducând acelaşi exemplu din 


Domnul şi s-au mântuit de grijile lumii 
Sfânta Scriptură, scria şi Sf. Fotie cel Mare fratelui său, Tarasie, la moartea fiicei acestuia — 
şi Antim spunea acest cuvânt la moartea unei cinstite cocoane °°?” —, afirmând că nu se 
cuvine a-i plânge pe cei morți de timpuriu, ci a te bucura pentru ei, pentru că se duc mai 
curaţi la Dumnezeu, după cum şi Sf. David „s-a ridicat deasupra durerii şi a înălţat glas de 
rugăciune mulțumitoare, văzându-şi mai departe de treburile lui obişnuite. Aceasta ar trebui 
să fie şi atitudinea noastră... Să ne împăcăm cu ceea ce a rânduit El, decât să disprețuim 
judecata Creatorului prin plâns şi tânguire... Să fim... cu curaj şi cu îndrăzneală ca nişte 
soldaţi ai Împăratului ceresc, opunând rezistenţă vrăjmaşului!”2%5. Antim nu l-a citat pe Sf. 
Fotie cel Mare, dar este cât se poate de probabil să se fi inspirat din această sursă. 

° Sf. Irineu de Lugdunum (Lyon) (secolul al II-lea). Este posibil ca şi acest Sfânt 


Părinte să se fi aflat printre sursele lui Antim şi ne întemeiem afirmația pe comparația între 





2048 Opere, p. 142-144. 

29% Idem, p. 145. 

2050 Idem, p. 192. 

2051 Idem, p. 193. 

205? Ibidem. Gabriel Ştrempel vorbeşte de doamna Pulcheria Mavrocordat sau de o fiică a lui 
Constantin Brâncoveanu, însă aş înclina spre a doua variantă, întrucât în predica funebră a mitropolitului nostru 
pare să se facă aluzie mai degrabă la o persoană tânără, după cum indică şi comparația pe care o face între 
aceasta şi copilul Sfântului David Prorocul. 

2053 Cf, Pr. Prof. Dr. Teodor Bodogae, O epistolă a patriarhului Fotie şi semnificația ei, în rev. 
Mitropolia Banatului, XXXII (1982), nr. 10-12, p. 622. 

două — poate chiar trei — interpretări teologice ale celor doi autori, după cum urmează. În 
Cuvânt de învățătură la Duminica lăsatului de brânză, am găsit o idee care poate fi 
asemănată cu o tâlcuire aparţinând Sfântului Irineu, şi anume: „Din tot lemnul ce iaste în 
grădină (în Eden — n.n.), cu mâncare, să mănânci”, socotesc că nu voiu greşi de voiu zice 
că din toată învăţătura cea dreaptă şi din toate cuvintele lui Dumnezeu, ce sunt în Grădina 
Sfintei Beserici a Răsăritului, ca o hrană sufletească, cu bucurie tot creştinul, cu dulceaţă să 
mănânce **. Iar Sf. Irineu spunea: „Trebuie să ne adăpostim în Biserică, să ne lăsăm 
formaţi la sânul ei şi să ne hrănim din Scripturile Domnului. Căci Biserica a fost plantată ca 
un Paradis în această lume”2055. 

De asemena, în predica la Bobotează (Cuvânt de învăţătură la Bogoiavlenie), autorul 
nostru afirmă că Sfântul loan Botezătorul a fost îngerul care a slujit la Botezul Domnului, 
după cum Sf. Arhanghel Gavriil a slujit la Naşterea Sa, conducându-i pe magi sub formă de 
stea: acolo (la Naştere — n.n.) au arătat steaoa pe Hristos, cum că S-au născut, aici 
mărturiseşte Tatăl din ceriu pre Cel ce să botează...(...) Acolo Îngerul cel mare Gavriil 
slujiia cu cucerie, iar aicea îngerul şi Înainte Mergătoriul Ioann slujaşte taina 258. 

Această percepere teologică a faptelor, urcă în timp până la Sf. Irineu, care, în 
celebra sa carte, Adversus haereses, făcea următoarele comentarii: „ŞI noi putem întreba: de 
ce Dumnezeu S-a făcut trup? Prevăzând asta, el ne învaţă, spunându-ne: «Fost-a om trimis 
de la Dumnezeu, al cărui nume era loan. El nu era Lumina, ci a venit ca să mărturisească 
despre Lumină» (In. 1, 6, 8). 

Şi pentru ce s-a grăbit loan să mărturisească despre Dumnezeu, că este Lumina 
trimisă în această lume? Pentru că aşa era El, după cum Îngerul Gavriil anunţase în cuvintele 
de bucurie de la Naşterea Sa. Dumnezeu, Care promisese prin Proroci, că va trimite Îngerul 
Său înaintea feţei Fiului Său, ca să pregătească calea Sa, l-a trimis pe acela, pe cel care 
mărturiseşte despre Lumină, având duhul şi puterea lui Ilie. Şi pentru ce a avut Dumnezeu 
pe Ilie, ca slujitor şi Proroc? Pentru ca să mărturisească pe Cel care a făcut cerul şi 
pământul'"?0. 

Mai putem avea în atenţie şi un alt exemplu, după cum urmează: în Cuvânt de 
învăţătură iară la prestevirea omului, Antim scrie: Drept aceia, mare folos şi mare dar şi 
milostivnică vindecare s-au dat omului de la Dumnezeu, ca să moară şi să se strice acest 
trup al păcatului şi să înviiaze la iînviiarea cea de obşte alt trup, duhovnicesc, făr' de 
stricăciune şi făr' de moarte *55. Dar autorul nostru citează ca sursă pe Sf. Grigorie 


2054 Opere, p. 34. 

2055 p. S. Irineu Bistriţeanul, Sfântul Irineu de Lyon — polemist şi teolog, op. cit., p. 69. 

2056 Opere, p. 64. 

2057 Sfântul Irineu de Lyon, Contra ereziilor, trad. de Pr. Drd. Picioruş Dorin-Octavian, ms. comput., 
p. 242, cf. Adversus haereses, III, 11, 4. 

2058 Opere, p. 224. 

Teologul: că mare dobândă se face omului moartea, după cum zice şi Sfântul Grigorie 
Bogoslov, că să tae păcatul, pentru ca să nu rămâie răutatea nemoartă... 5, etc. 

Însă mai înainte de Sf. Grigorie Teologul, această idee teologică a fost susţinută de 
Sf. Irineu de Lyon: „De aceea El i-a condus afară din Paradis şi l-a scos pe el (pe Adam — 
n.n.) de la pomul vieţii, nu fiindcă El îl invidia pe om din cauza acestuia [a pomului vieţii], 
cum se aventurează unii să spună, ci fiindcă Îi era milă de el şi nu dorea să rămână un 
păcătos în veci, nici ca păcatul făcut de el să rămână nemuritor, iar răul să fie fără sfârşit şi 
de netăiat. 

Ci El a pus o margine/ limită păcatului său, prin intermediul morţii, şi astfel încetând 
cauza morţii, punând un sfârşit [păcatului] prin stricarea trupului, care a fost luat din pământ, 
şi astfel, omul încetând să mai trăiască în păcat, şi murind, putea să înceapă să trăiască în 
Dumnezeu”20%. 

Faptul că Antim îl menţionează numai pe Sf. Grigorie Teologul nu ni se pare, din 
motive pe care le vom expune mai Jos, un argument inexpugnabil pentru a susţine că el nu l- 
ar fi citit şi pe Sf. Irineu. 

Nu ştim absolut sigur, în acest moment, dacă Antim Ivireanul l-a citit pe Sf. Irineu de 
Lugdunum (comentariile Sfântului Irineu au fost preluate şi amplificate de tradiţia Bisericii, 
încât e posibil ca Antim să le fi citit şi în altă parte decât în opera lui însuşi) dar acest lucru 
nu este exclus. Dimpotrivă, se poate lesne observa că are o preferință pentru scriitorii din 
primele veacuri creştine. 

Pe de altă parte, mitropolitul nostru nu are întotdeauna timp să-şi citeze sursele 
(deoarece, credem noi, aceasta ar încetini ritmul predicii foarte mult şi ar aduce o oarecare 
monotonie), iar în predici el chiar evită să-i menţioneze pe Sf. Părinţi aparținând ariei 
apusene, deşi Biserica Ortodoxă îi recunoaşte ca atare. Ar fi de înţeles, dacă urmărim acest 
filon logic, să prefere, spre exemplu, a-l cita pe Sf. Grigorie Teologul şi nu pe Sf. Irineu, 
chiar dacă primul a scris cu aproximativ două secole mai târziu decât celălalt. 

Motivul nu cred că stă în subiectivitatea autorului — pentru că, în Chipurile Vechiului 
şi Noului Testament, îi numeşte pe Sf. Ambrozie de Mediolanum, Fer. Augustin, Fer. 
Ieronim şi pe Sf. Beda Venerabilul —, ci în vremurile tulburi pe care le traversa Ţara 
Românească şi Biserica Ortodoxă, căci uniația avusese loc cu foarte puţin timp în urmă şi 
însuşi predecesorul său la scaunul episcopal de Râmnic, Ilarion, fusese depus, acuzat de 
simpatii catolice. În aceste condiţii, e lesne de înţeles de ce Antim se ferea să dea naştere la 
discuţii şi neînţelegeri. 

De altfel, autorul Didahiilor oferă şi cu alte ocazii repere bibliografice incomplete, 
2061 sau iscodesc să afle tâlcuitorii Sfintei 


s dea „2063 
sau zic Dascălii Besericii”“”*. 


de genul: fâlcuitorii Sfintei Scripturi înţeleg... 


Scripturi la Faptele Apostolilor...” 


205 Ibidem. 

2060 Sfântul Irineu de Lyon, Contra ereziilor, op. cit, p. 301, cf. Adversus haereses, III, 23, 6. 
61 Opere, p. 82. 

292 Idem, p. 84. 

Dintre cărţile consultate s-a afirmat că face parte şi Fiziologul 2%, din care Antim ar 
fi împrumutat o comparaţie foarte sugestivă, prin care credincioşii sunt îndemnați cu aceste 
cuvinte: Și când eşim de la Beserică, să nu eşim deşărţi, ci să facem cum face ariciul, că, 
după ce merge la vie, întâi să satură el de struguri şi apoi scutură vița de cad broboanele 
jos şi să tăvăleşte pre dânsele de să înfig în ghimpii lui şi duce şi puilor. Aşa să ducem şi 
noi, fieştecine, pre la casele noastre, copiilor şi celor ce n-au mers la beserică, din cuvintele 


ce am auzit din Sfânta Evanghelie şi dintr-alte cărți, ca să-i hrănim şi pre dânşii cu hrana 


< 2065 
cea sufletească”. 


S-a sugerat, de asemenea, că filosofia păgână şi literatura populară i-au oferit lui 
Antim sursa din care acesta a împrumutat motivul pasării Phoenix", ca simbol al vieţii 
veşnice. Însă nu suntem de acord cu acest lucru, întrucât acest motiv a fost preluat de 
timpuriu şi impropriat de creştinism. Mai mult, se regăseşte şi în Vechiul Testament, la lov 


29, 18, dar şi în literatura creştină a secolului I, la autori precum Sfântul Clement Romanul, 


episcopul Romei”, sau Atenagora Atenianul, şi nu era nevoie ca Antim să-l împrumute din 


literatura păgână sau din cea populară. 
-2068 


Antim parafrazează, în didahiile sale, Acatistul Buneivestiri” ™, Axionul 


Preacuratei®®, Axionul la Bunavestire, Axionul la Naşterea Domnului", troparul Sf. 


. 2072 : a ; . 2073 : 
Nicolae“ 4, un tropar al canonului de la Inălțarea Sfintei Cruci ^ *, un tropar al canonului 


de la Bobotează la a 6 peasnă ™™*, poeticul de la un tropar la Schimbarea la Faţă de la a 


> 2075 . 2076 E A AES 207 
opta peasnă *”, troparul Sf. Constantin cel Mare”%€, rugăciuni din slujba înmormântării” 


şi poate şi din alte cântări şi slujbe bisericeşti, pe care nu le-am identificat în mod deosebit. 


2063 Idem, p. 91. 

2064 Cf. Gabriel Ştrempel, loc. cit., p. XLVIII-XLIX. 

2065 Opere, p. 73. 

2066 Cf. Gabriel Ştrempel, loc. cit. p. XLIX. Vezi Opere, p. 191. 

2067 Cf. Sfântul Clement Romanul, Epistola I către corinteni, XXV, 1-5, apud. Diacon Ioan I. Ică jr. 
Canonul Ortodoxiei, vol. |, Ed. Deisis şi Stavropoleos, Sibiu, 2008, p. 405-406. 

2068 înălţimea fecioriei ei, întru care cu anevoe să sue gândurile omeneşti şi adâncimea darurilor ei, 
carele nu să pot vedea lesne nici cu ochii îngereşti... ; dar şi în a doua scrisoare către Brâncoveanu face o 
asemenea parafrază, scriind: ...vei lăsa pre Irod (...) ca pre un mincinos , că nu ştie a cânta Alliluia...Opere, p. 
16, 233. 

2069 aşa iaste şi ia, mai cinstită în cer decât heruvimii şi mai slăvită fără de asămânare decât 
serafimii..., cf. Idem, p. 18. 

2070. înfăţişat Se aduce [Domnul] (...) de sicriiul cel însufleţit, adecă de Sfânta Fecioară... Idem, p. 
30. 

2071. fericita Anna, fămeia lui Ioachim, născu scaun sfânt lui Dumnezeu, pre Fecioara Mariia, ca să Se 
odihnească pre dânsa Cela ce să odihneşte pre scaunele cele îngereşti..., cf. Idem, p. 44. 

2072 Îl mărturisesc pre dânsul adevărul lucrurilor, cum că iaste îndreptătoriul credinţii şi chipul 
blândeţii şi dascălul înfrânării, precum îl cântă Beserica, şi pentru aceia au agonisit prin smerenie cele înalte şi 
prin sărăcie cele bogate, cf. Idem, p. 51. 

2975 Idem, p. 69. 

2074 Idem, p. 71. 

2075 Idem, p. 78. 

A doua didahie la praznicul Schimbării la Faţă conţine şi câteva idei dogmatice pe 
care putem să le regăsim în tâlcuirile la Evanghelii ale Sfântului Teofilact al Bulgariei, autor 
citat de Antim destul de des, nu însă şi cu această ocazie — în schimb, este citat în cea de-a 
treia predică dedicată acestei mari sărbători a Ortodoxiei. 

Spre exemplificare, oferim următoarele două interpretări din acest Cuvânt de 
învăţătură la Preobrajeniia Domnului nostru lisus Hristos, a doua predică pe această temă 
din Didahii, în care autorul afirmă, la un moment dat: Vedeţ, dară ce soții alese are [Hristos] 
şi cum Să aseamănă în oarecarele: Moisi au murit, Ilie n-au murit. Şi oarece ce poate fi 
aceasta, de S-au însoţit Hristos cu un drept din cei morţi şi cu un drept din cei vii? Pentru 
căci la Judecata cea viitoare vor să se judece viii şi morţii şi vor să se veselească la 
Împărăţiia Ceriului câ vii vor fi drepți şi câț morți vor fi drepți ME 

Şi iarăşi spune: « Şi să arătă lor Moisi şi Ilie ». Oare pentru ce? Pentru patru 
lucruri: una pentru ca să scoaţă de la norod acea socoteală mincinoasă, ce avea asupra lui 
Hristos, că unii îi zicea că iaste Ilie, alții îi zicea că iaste Ieremia sau unul dintre proroci; a 
dooa, pentru ca să cunoască jidovii cum că Hristos nu iaste împotriva legii lui Moisi şi 
pentru această stă cu dragoste de vorbeşte cu singur făcătoriul legii, cu Moisi, şi cu 
râvnitoriul legii, cu Ilie; a treia pentru ca să se arate cum că iaste Domn şi Stăpânitor, al 
vieţii şi al morții şi stăpâneşte pe cei vii şi pe cei morţi şi, când îi chiamă, vin CoR 
Confruntarea cu textul Sfântului Teofilact m-a condus la concluzia că, din nou, comentariile 
sale au fost un izvor consultat şi impropriat de Antim”%0. 

E neîndoielnic că Antim Ivireanul se înscrie în descendența scriitorilor teologi 
bizantini, a Sfinților Părinți ai Bisericii. Se poate să urmărească îndeaproape modelul 
oratoric al Sf. loan Gură de Aur şi al Sf. Teofilact al Bulgariei, deoarece mai ales pe aceştia 
îi citează cel mai mult, fiindu-i, probabil, cei mai dragi şi mai apropiaţi de sensibilitatea şi de 
gândirea lui. Chiar dacă nu urmăreşte în mod formal, tiparul omiletic exterior al acelora, se 
poate ca el să urmărească modelul lor ca pe un model duhovnicesc, nu neapărat din punct de 
vedere strict retoric, ci după regulile oratoriei care ajunge la poarta inimii şi a conştiinţei 
auditoriului. 

Este clar că, din raţiuni ce ţin de natura vremurilor, omiliile antimiene nu copiază un 
tipar patristic, ele sunt mai scurte, mai concentrate şi cu o ţintă precisă, pe care „vânătorul de 





2076 Din ceriu fu chiemat Pavel, din ceriu s-au chiemat şi Constandin, după cum îl cântă Beserica, cf. 
Idem, p. 85. 

2077 .greşalele ce au, ca nişte oameni ce poartă trup şi vieţuesc în lume. ; Va așăza, fără de niciun 
prepus, marele Dumnezeu, sufletul ei creştinesc în sânul lui Avraam şi al lui Isac şi al lui Iacov, în lăcașurile 
celor vii, în corturile celor drepţi, unde străluceşte lumina cea de pururea a dumnezeeştii Lui mărire, cf. Idem, 
p. 172, 191-192. 

2078 Opere, p. 77. 

207 Idem, p. 78. 

280 Vezi Sfântul Teofilact, Tâlcuirea Sfintei Evanghelii de la Matei şi Marcu, Ed. Sofia, Bucureşti, 


1998, p. 103. 

oameni” nu o ratează. De la Sfinții Părinți, Antim nu a învățat numai comentarii 


minunate ale Sfintei Scripturi şi incontestabile adevăruri dogmatice, ci şi foarte multe lucruri 
despre cum trebuie să propovăduieşti şi cum trebuie să înţelegi psihologia păcătosului, ca să- 
l faci să iasă afară din carapacea îndreptăţirii de sine. 

Considerăm, prin urmare, că marii omileţi ai veacurilor de aur ale creştinismului, la 
care se adaugă Sfântul Teofilact, i-au fost, în mod esenţial, îndrumători, iar operele lor 
constituie, alături de Sfânta Scriptură, un procent covârşitor din bibliografia predicilor 
antimiene. 

Au existat însă, de-a lungul timpului, mai multe păreri contradictorii asupra acestui 
subiect. Episcopul Melhisedec al Romanului a indicat, spre exemplu, spre deruta multor 
generaţii, ca sursă principală de inspiraţie pentru didahiile antimiene, pe marele predicator 
de la Veneţia, Ilie Miniat, contemporan cu autorul nostru, şi omiliile sale. Nicolae Iorga a 
preluat inițial aprecierea lui Melhisedec, pentru ca ulterior să îşi modifice opinia şi să îl 
propună ca principal model al lui Antim pe Hrisant Nottaras"%7. Aceste afirmaţii au fost 
considerate nefondate de toţi marii exegeţi ai operei antimiene. 

Există, de asemenea, în tratatul de retorică al lui loan Piuariu-Molnar mai multe 
fragmente care denotă o evidentă asemănare cu texte din Didahii ga până la identitate, ceea 
ce a ridicat unele semne de întrebare, întrucât acest tratat a fost scris în 1797, anterior 
tipăririi predicilor lui Antim. 

Cel ce şi-a pus probleme în legătură cu acest lucru a fost Dumitru Belu, care a aşezat 
în discuţie ipoteza unui tratat de retorică ce ar fi stat la baza atât a predicilor lui Antim, cât şi 
a lucrării lui Molnar”%*. 

În această privinţă suntem cu totul de acord cu Aurel Sasu, că „Antim Ivireanul, care 
moare în 1716, ar fi trebuit să folosească o retorică, dacă ar fi aşa, de la sfârşitul secolului al 
XVII-lea. Or Piuariu-Molnar îşi scrie cartea în 1797, după o sută de ani deci, perioadă în 
care s-au mai redactat, fireşte, zeci de asemenea lucrări. De ce să le fi căutat, aşadar, în alt 
veac??? 

Dimpotrivă, conchide el, „Piariu-Molnar va fi cunoscut cu siguranță Didahiile lui 
Antim”2%€ şi suntem cu totul în asentimentul său. Nu vedem de ce nu ar fi ajuns copii din 


manuscrisele lui Antim în Transilvania, din moment ce ele au circulat în Ţara Românească 





ci Opere, p. 3 : este o parafrază la expresia „păscari de oameni” sau „vânători de oameni”. 

28 În Istoria Bisericii româneşti, ed. II, t. II, p. 57, apud. Gabriel Ştrempel, loc. cit., p. XLVII şi p. 
450, nota 110. 

2083 A se vedea Ioan Piuariu-Molnar, Retorică adecă învățătura şi întocmirea frumoasei cuvântări, 
ediţie critică, prefaţă, notă asupra ediţiei, glosar şi indice de Aurel Sasu, Ed. Dacia, Cluj-Napoca, 1976, p. 66- 
67, 132-133. 

2084 Cf, Pr. Prof. Dr. Dumitru Belu, Cea dintâi omiletică în limba română. Retorica de la 1798, în rev. 
Mitropolia Ardealului, VIII (1963), nr. 9-10, p. 714 ş.u. 

2085 Aurel Sasu, loc. cit., p. 24. 

2086 Idem, p. 26. 

şi Moldova, dovadă fiind descoperirea unora dintre ele în diferite mănăstiri din aceste 
regiuni ale României. 

Pe de altă parte, concluziile la care am ajuns anterior în urma studiilor efectuate 
asupra Didahiilor şi asupra izvoarelor, nu ne dau libertatea să credem că un simplu tratat de 
retorică sau un singur predicator contemporan — oricât de renumit — ar fi putut constitui un 
model definitoriu pentru această mare operă a literaturii române. 

Vom lua însă în consideraţie, în cele ce urmează, un studiu comparativ al predicilor 
lui Antim Ivireanul şi Ilie Miniat, pentru a nu eluda şi acest subiect ce mai poate încă naşte 
controverse. 


III. 6. 3. 3. Antim Ivireanul şi Ilie Miniat 


În 1889, tipărind ceea ce el a numit al doilea volum al Didahiilor, episcopul 
Melhisedec al Romanului susţinea, în prefața acestui volum, o afirmaţie care va face carieră 
în literatura română şi anume că Antim Ivireanul s-a inspirat, în elaborarea predicilor sale, 
din opera lui Ilie Miniat, mare orator ecleziastic, supranumit şi loan Gură de Aur al secolului 
al XVIII-lea”%. 

Episcopul Melhisedec era convins că „de la dânsul Antim a împrumutat forma 
exterioară a predicilor sale, figurile oratorice, asemănările, istorioarele şi basmele 
întrebuințate spre înlesnirea înţelesului şi a memoriei ascultătorilor, ba găsim chiar şi 
fragmente întregi împrumutate ad-literam de la Ilie Miniat”?2%%%. 

Însă aceste afirmaţii Melhisedec nu le susținea decât cu două exemple şi acelea 
prezente în acest volum II, pe care nimeni nu l-a recunoscut ulterior ca aparţinând lui Antim. 
Melhisedec afirma: „aşa de exemplu, didahia lui Antim de la Duminica a 2-a a lui Matei (t. 
II), la tema Veniți după Mine şi vă voi face vânători de oameni, este o prescurtare din 
cuvântul lui Ilie Miniat, la aceeaşi Duminică şi la aceeaşi temă. Didahia de la Duminica a 3- 
a a postului mare (tom II), la tema Ce va folosi omul, de ar dobândi lumea toată şi-şi va 
pierde sufletul, este iarăşi o prescurtare şi prefacere a cuvântului lui Ilie Miniat la aceeaşi 
temă şi zi”20%, 

Al. I. Ciurea a cercetat toate acestea şi a ajuns la concluzia că — în afară de faptul că 
asemănările stabilite de Melhisedec sunt destul de generale şi că exemplele oferite figurează 
numai în acest pretins volum II — nici măcar aceste două predici despre care vorbea 
episcopul Romanului nu sunt identice şi, mai mult decât atât, nu sunt nici măcar 


2087 Cf. Dan Horia Mazilu, Introducere... op. cit., p. 115. 
88 Didahiile Mitropolitului Ungro-Vlahiei, Antim Ivireanul, vol. II, Bucureşti, 1889, p. XXIII-XXIV. 
299 Idem, p. 799. 


508 


asemănătoare. Singurul lucru pe care aceste două predici îl au în comun cu Ilie Miniat este, 
în prima dintre didahii, „un pasaj privitor la simbolismul cifrei 12 a Apostolilor, care este dat 
foarte pe larg în Miniat şi numai în rezumat în celălalt, restul predicii neavând nimic în 
comun”"%%, la fel cum nici cea de-a doua predică nu are nimic în comun cu Ilie Miniat”%. 

Această afirmaţie a lui Melhisedec a fost preluată, fără verificări, chiar de unii 
istorici şi critici literari de marcă, precum N. Iorga”%%, N. Cartojan?” sau G. Călinescu”. 

Un impediment serios pentru ca Antim să se fi inspirat din opera lui Ilie Miniat este 
şi faptul că aceasta s-a tipărit, în limba greacă, la Leipzig, de abia în 1718, adică la doi ani 
după moartea lui Antim, iar prima ediţie în limba română a apărut în 1742, imprimată de 
mitropolitul Neofit”. 

Cu toate acestea mulţi exegeţi au considerat — chiar dacă exegeţii moderni au 
renunţat la a mai susţine existenţa unei filiaţii între opera lui Ile Miniat şi cea a lui Antim 
Ivireanul — că mitropolitul nostru putea să fi intrat în posesia unor copii manuscrise, care să 
conţină omilii aparţinând lui Miniat, prin intermediul lui loan Avramie, spre exemplu, care îl 
audiase pe vestitul predicator la Veneţia”%%. 

După alte opinii, „nu avem de ce lăsa la o parte nici ipoteza unei filiere 
constantinopolitane, întrucât se ştie că spre sfârşitul veacului al XVIII-lea (în acea vreme, 
când printre studenţii Academiei de lângă patriarhie se număra şi Dimitrie Cantemir), Ilie 
Miniatis (...) era profesor la Înalta Şcoală din Istanbul'20%. 

loan Avramie fusese şi el preot în Veneţia şi în insula Zante, paroh al bisericii 
greceşti din Veneţia şi profesor al comunităţii elene, lucrând şi la Tipografiile greceşti din 
acelaşi oraş, până în 1709, când a fost gonit de mitropolitul Filadelfiei, Meletie Tipaldo — 
care îl şi hirotonise diacon şi preot — şi a venit la Bucureşti”0%5. 

Într-o scrisoare datată 1 iunie 1710, adresată patriarhului Hrisant Nottaras, el „scrie 
despre ocrotirea ce 1-a acordat-o mitropolitul muntean Antim Ivireanul şi despre sarcina ce a 
primit-o de la domn de a predica în biserica domnească”? ., 

În opinia lui Encomidis, Gheorghe Maiota şi loan Avramie, dar şi Antim Ivireanul, 


au fost influenţaţi de Ilie Miniat”!%. 


20% Ibidem. 

701 Cf, Ibidem. 

22 N, Iorga, op. cit., ed. 1969, p. 345. 

2093 N, Cartojan, op. cit., p. 367. 

20% G, Călinescu, op. cit., p. 12. 

2095 Cf. Pr. Prof. D. Iliescu-Palanca, Cuvânt înainte la: Ilie Miniatis, Episcopul Cernikăi şi al Kalavritei 
din Peloponez (1669-1741), Predici la Postul Mare şi la diferite trebuințe, trad din limba greacă de Pr. 
Dumitru Iliescu Palanca, prefață de Protos. Iustin Marchiş, Ed. Anastasia, 2004, p. 16-17. 

20% Cf. Gabriel Ştrempel, op. cit., p. 195. 

297 Dan Horia Mazilu, Literatura română barocă în context european, op. cit., p. 88. 

2098 Cf, D. V. Encomidis, Joan Avramie, în rev. Biserica Ortodoxă Română, LXII (1944), nr. 4-6, p. 
143. 

2099 Idem, p. 144. 

2100 CF, Idem, p. 141. 

Despre loan Avramie, el afirmă: „Făcând comparaţie între cuvântările mai 
importante ale lui Avramie şi didahiile cu acelaşi subiect ale lui Miniat, am găsit mare 
asemănare şi în forma limbii şi în expunerea ideilor sale, ceea ce indică o simţitoare 
influenţă a lui Miniat asupra lui Avramie”?"0, didahiile acestuia evidențiindu-se, în peisajul 
oratoric brâncovenesc, „pentru importanta erudiție filologică, precum şi pentru adânca 
cunoştinţă a Sfintelor Scripturi şi imaginaţia poetică a autorului” 0. 

În concluizie, dacă suntem dispuşi să acceptăm o certă influență a lui Miniat asupra 
lui Avramie — deşi Encomidis, ni se pare, vorbeşte mai mult de o seducţie la nivel oratoric 
pe care a exercitat-o Miniat şi nu de o preluare ad-litteram de către Avramie — putem să 
considerăm şi că acesta a fost purtătorul unor copii manuscrise după omiliile marelui 
predicator şi că Antim ar fi putut, prin intermediul lui, după anul 1709, să ia cunoştinţă 
măcar de o parte din didahiile acestuia, dacă nu cumva există şi posibilitatea să fi existat şi 
alte surse prin care să intre în posesia unor astfel de copii. 

Pentru a elucida această problemă, am întreprins un studiu personal asupra didahiilor 
lui Ilie Miniat, bucurându-ne de reeditarea, în 2004, a operei predicatoriale a acestuia, în 
traducerea românească, din prima ajumătate a secolului trecut, a preotului Dumitru Iliescu 
Palanca: un îndrăgostit de personalitatea şi de opera predicatorială a lui Miniat. O cercetarea 
anterioară, asupra unei ediţii care a avut în vedere numai predicile sale la Postul Mare”!%, a 
avut un rezultat negativ, întrucât nu am reuşit să identificăm nicio asemănare între Antim 
Ivireanul şi Ilie Miniat, în afara unor elemente ce denotă fie asemănare de caracter, fie 
tendinţe conjuncturale comune, ce ţineau de stilul oratoric al epocii. 

Parcurgând şi alte predici, la diferite praznice şi sărbători, am ajuns la aceeaşi 
concluzie, cu o singură excepţie notabilă şi anume un panegiric La Naşterea Născătoarei de 
Dumenezeu *!*. În această omilie se regăsesc şi câteva fragmente care au o certă corelaţie cu 
pasaje disparate din didahiile lui Antim închinate Maicii Domnului şi, după cum vom vedea, 
este vorba de secvenţe de o mare încărcătură poetică. 

Cea mai evidentă asemănare, în această privinţă, o denotă următorul fragment din 
panegiricul lui Ilie Miniat: Sfinţii Învăţători ai Bisericii, în adunările lor, în multe şi felurite 
chipuri au numit şi s-au nevoit a lăuda pe Stăpâna, cea pururea Fecioară şi au tâlcuit slava 
ei cea mare. Unul a numit-o soare, fiindcă este încununată cu razele dumnezeiescului dar şi 
străluceşte cu lumina ei mai presus de orice lumină. Altul a numit-o lună, pentru că, în 
marea şi minunata ei străucire, corul cel tăinuit al stelelor i se închină şi-i cântă ca unei 
împărătese. Alţii au numit-o izvor, fiindcă, cu curgerile darurilor ei cereşti, adapă Sfânta 
Biserică. Se mai numeşte şi cer, pentru că a răsărit pe Soarele Dreptăţii, se mai numeşte şi 
crin, pentru că niciodată nu a pierdut din frumuseţea culorii albe a crinului, o mai numim şi 


2101 Idem, p. 159. 

210 Ibidem. 

2103 Tie Miniat, Didahii la Postul Mare, traducere de Pr. Prof. Dr. Dumitru Fecioru, Ed. IBMBOR, 
Bucureşti, 1996. 

21% Tlie Miniatis, Predici la Postul Mare..., op. cit., p. 485. 

grădină ferecată, întrucât niciodată şarpele satanei nu a îndrăznit să verse veninul cel 
purtător de moarte. Pe Fecioara o mai numim şi rai, pentru că ea a înflorit pomul vieţii. 
Niciuna dintre aceste numiri nu este în deajuns de măreaţă pentru Sfânta Fecioară, ca 
aceea cu care o împodobeşte Duhul Sfânt în Cântarea Cântărilor: „Dimineaţă şi Zori”. Cu 
adevărat, mare asemănare este între zori şi Sfânta Fecioară 2. 

Ne amintim, desigur, de un pasaj asemănător în didahiile antimiene, respectiv în 
Cazanie la Adormirea Preasfintei Născătoarei de Dumnezeu 21%. Avem în vedere, când 
facem această comparaţie, şi îndelungata tradiție omiletică ortodoxă şi bizantină, care a 
interpretat în acest sens profețiile Vechiului Testament şi care a stat la baza didahiilor pe 
această temă alcătuite de ambii predicatori şi nu ne hazardăm necugetat în a stabili neapărat 
o filiaţie între cele două texte, însă e nevoie să remarcăm aproape o identitate în ceea ce 
priveşte comparaţiile amândurora, între Preasfânta Fecioară şi soarele, luna (deşi la Antim 
este mai detaliată), izvorul şi crinul. Există însă şi comparații care, deşi sunt comune, au o 
altă motivaţie exegetico-teologică — cum este comparaţia cu „grădina încuiată” — şi, de 
asemenea, există comparații sau interpretări care se regăsesc numai la unul dintre autori, în 
timp ce la celălalt lipsesc. 

Ordinea acestora este, de asemenea, diferită şi aceste deosebiri, importante totuşi, 
indică fie un împrumut „superficial” din partea lui Antim — pentru că nu vedem calea prin 
care s-ar fi putut produce o influenţă în sens invers —, care ar fi avut în vedere doar câteva 
idei teologice exprimate deosebit de poetic şi care să fi atras atenţia în mod aparte 
mitropolitului nostru iubitor de tot ce este frumos şi adevărat, fie un izvor patristic comun. 
Cel puţin din punctul de vedere al cugetării teologice, înclinăm spre ultima variantă, întrucât 
am văzut cât de profundă este la Antim teologia luminii şi, în acest context, cât de abisală 
poate fi exegeza unei comparații cu soarele, luna, stelele sau zorile, comparații pe care nu le- 
a inventat nici el, nici Ilie Miniat — să ţinem cont — ci aparţin Scripturii într-un mod deosebit 
de intim şi de adânc. 

Pe de altă parte, putem să acceptăm ideea unei anumite seducții a formei lingvistice 
şi poetice, deşi Antim nu îl copiază ad-litteram pe contemporanul său grec, ci îmbracă 
expresia românească într-o formă originală, pe care, nu ştim dacă limba noastră veche sau 
lipsa posibilității de a citi originalul grecesc al lui Miniat, ne face să o simţim mai poetică şi 
mai fermecătoare decât pe cea a marelui predicator din Veneţia. 

Însă aici nu încape o comparaţie cu sens de competiţie între cei doi. Frumuseţea 
textului omiletic este remarcabilă, în felul ei, la fiecare dintre ei, precum şi lirismul 
expresiei. Spre exemplificare, reproduc puţin din continuarea predicii lui Miniat, nu fără 
scopul recunoscut de a dovedi şi că restul acestei omilii nu are nimic în comun cu didahia lui 
Antim: Crepusculul sau aurora dimineții, cu lumina ei roşie-alburie ce se naşte din prea 
luminata poartă a răsăritului, având faţa zugrăvită cu rumeneala şofranului, împodobită cu 
trandafiri, înfrumuseţată cu flori, încununată cu crini, tot aşa se naşte astăzi din răsăritul 


2105 Idem, p. 486-487. 
2106 Opere, p. 19-20. 

cel de taină, din pântecele cel sfânt al Anei, dumnezeiască Maică, pururea Împărăteasă a 
stelelor, Prea Curată, fiică purtând în față trandafirii unei cereşti şi fără de prihană 
frumuseți, iar la piept crinii unei curăţii de-a pururea nevinovată, încât pare un însufleţit rai 
al harurilor. Expresia din urmă este foarte asemănătoare cu icoană însuflețită a frumoseților 
celor cereşti” a lui Antim, dar acest lucru nu dovedeşte nimic. 

Zorile nasc soarele strălucitor şi la naşterea lui dispar în infinit stelele, fermecător 
cântă păsările, întunericul nopții piere, luna nestatornică se ascunde de ruşine şi vine ziua 
cu aurul luminii ca să strălucească. Şi Prea Curata Mariam naşte Soarele cel plin de taină, 
care luminează pe tot omul ce vine în lume, încetând la Sfânta Lui naştere puzderia de zei şi 
de idoli vicleni. Graiurile Sfinţilor strămoşi nu pregetă a cânta neîncetate doxologii. (...) 

„Cine este aceasta care răsare ca zorile?” O, prea sfântă şi luminată dimineaţă, tu 
eşti strălucitul mergător înaintea Soarelui măririi, tu eşti boarea răcoroasă a luminii 
dumnezeieşti, tu eşti ziua preafericită ce vesteşti bucuria cea mare!(...PI%. 

Am spune, mai degrabă, că fiecare dintre cei doi mari predicatori au găsit o expresie 
cât mai frumoasă, mai poetică, mai înălțătoare, care să se potrivească unor formulări 
patristice şi tradiționale, dar şi sensibilităţii estetice a timpului lor. Acolo unde au existat 
similitudini, teandinţa noastră este să credem în existenţa unui izvor omiletic tradițional 
consultat de ambii oratori, cu toate că nu excludem nici varianta ca lui Antim să-i fi parvenit 
unele predici ale lui Miniat. 

Din păcate, în ediţia parcursă a predicilor acestuia din urmă nu se oferă şi o 
cronologie a lor, astfel încât nu ştim când a fost rostită această omilie La Naşterea 
Născătoarei de Dumnezeu, iar Cazania la Adormirea Preasfintei Născătoarei de Dumnezeu 
a lui Antim nu este nici ea datată — deşi, dacă am da crezare celor ce susțin ordonarea 
cronologică a didahiilor, în manuscrisele în care clasificarea tematică nu este prioritară, am 
putea afirma că a fost rostită la relativ scurt timp după instalarea lui Antim ca mitropolit, în 
ideea — iarăşi nesigură — că nu au fost expuse, măcar o parte din predici, anterior acestei 
date. Cunoaşterea cu certitudine a anilor în care au fost rostite cele două predici, a lui Antim 
şi a lui Miniat, ne-ar putea aduce o oarecare lumină în a stabili dacă putem vorbi de o 
influenţă sau nu (deşi pe o foarte mică porţiune de text) asupra mitropolitului Ungrovlahiei. 

În afara similitudinilor semnalate în aceste două didahii, nu am mai găsit nimic 
semnificativ, în operele celor doi vestiți predicatori, care să indice o filiaţie între ei. Atât din 
punct de vedere ideatic, cât şi compozițional, omiliile se deosebesc în mod evident — chiar şi 
cele două predici în care am descoperit câteva formulări destul de asemănătoare, sunt, în 
rest, cu totul distincte una de alta. Am urmărit, în operele lor, omiliile cu aceeaşi temă şi nu 
am aflat, în afara unor trimiteri scripturistice la care apelează ambii autori, cum e şi firesc — 
dar pe care fiecare le interpretează original — niciun alt element cu adevărat comun. 

Uneori, structura predicilor poate fi asemănătoare, în sensul în care se respectă 
elaborarea omiliilor conform cu prescripţiile retoricii sacre, dar nici acest fapt nu poate fi un 


2107 Opere, p. 20. 
21% Tlie Miniatis, op. cit., p. 487. 

punct de sprijin în susţinerea tezei filiaționiste. Cunoscând prea bine pe clasicii oratoriei 
creştine — Sfinţii loan Hrisostom, Vasile cel Mare, Grigorie de Nazianz, Grigorie de Nyssa, 
Efrem Sirul, loan Damaschin, Teofilact de Ohrida, etc. — mitropolitul nostru, la curent, în 
mod evident, şi cu modul de a predica al secolului său, nu avea de ce să aştepte consultarea 
omiliilor unui contemporan, oricât de mare teolog şi orator ar fi fost, pentru a-şi elabora 
propriile didahii. 

În mod evident, Antim nu şi-a format şi nici nu şi-a dezvoltat stilul omiletic după 
1710, când probabil ar fi putut să ia contact cu predica lui Ilie Miniat. Şi, chiar dacă admitem 
circumstanţe favorabile acestei întâlniri, anterioare anului 1710, studierea operelor lor nu 
permite susţinerea vreunei filiaţii, ba chiar o neagă în mod hotărât. 

Pentru a face lumină şi mai mult în această privinţă însă, vom privi mai departe cu 
obiectivitate şi discernământ, alte câteva fragmente din opera lui Ilie Miniat, care pot da 
impresia unui ecou, deşi evanescent, în didahiile lui Antim, cu toate că, personal — anticipăm 
— ni se pare că este vorba, în expunerile omiletice la care vom face referire, mai degrabă de 
un ecou receptat de ambii oratori din opere ca Hexaimeronul Sfântului Vasile cel Mare sau 
din alte comentarii patristice la Facere. 

Unul dintre aceste fragmente face parte dintr-un panegiric La Praznicul Bunei Vestiri 


ES À 2109 
a Născătoarei de Dumnezeu 


„ în care Miniat descrie ivirea zorilor cu un suflu poetic 
răscolitor: Crepusculul se iveşte la Răsărit. Frumosul răsărit al soarelui este aproape. 
Zorile pline de lumină încep să se răspândească pe întinsul cerului şi stelele nopții, una câte 
una, se sting în depărtările infinitului. Apolon, cu razele lui de aur şi argint, apare maiestos 
şi goneşte cu lumina lui întunericul de beznă al nopții întunecoase. 

Luna, ca o nălucă nestatornică, neputând suferi strălucirea luminii, se ascunde şi-şi 
acoperă faţa de ruşine. 

Prin dumbrăvi şi zăvoaie, concertul păsărelelor, armonios şi dulce, îşi începe 
fermecătoarea uvertură. Oamenii se trezesc din somnul nopții şi pleacă la muncă sau după 
alte nevoi ale vieții. 

Între cele patru părți ale lumii, o armonie de cer veselă şi voioasă vestește lumina 
plină de farmec: „lată, ziua s-a apropiat, iată, lumina străluceşte”. 

Aşa şi astăzi se iveşte din poarta de argint a cerului plin de soare, Fericitul Gavriil 
şi cu închinăciuni se apropie: „Bucură-te, ceea ce eşti plină de daruri, Domnul este cu 
tine”! ", 

Primul paragraf din acest fragment poate fi socotit, cu extrem de multă îngăduință, o 
parafrază largă a metaforei antimiene în care se vorbea despre soarele care stinge cu lumina 
lui toate celialalte lumini 21. Însă, după cum am afirmat deja, undeva mai sus, sursa acestei 
imagini este Hexaemeronul Sfântului Vasile cel Mare şi, de altfel, ea se regăseşte şi la 


Dimitrie Cantemir, în paginile Istoriei ieroglifice. 


210 Idem, p. 359. 
2110 Ibidem. 


211 Opere, p. 19. E vorba de aceeaşi Cazanie la Adormirea Preasfintei Născătoarei de Dumnezeu. 

Această observaţie ne determină ca, acolo unde se pot descoperi asemănări, în loc să 
ne orientăm spre ideea unei filiaţii, să ne îndemne mai degrabă să căutăm explicaţii în 
izvoarele comune patristice ale celor doi şi în exegeze teologice abisale, din care se pot 
dezvolta oricând muguri literari şi poetici, care să servească unei cauze omiletice, spre a face 
predica explicită şi atractivă. 

Însă fragmentul de mai sus — am citat mai mult decât paragraful care mă interesa, 
pentru a observa cu atenţie punerea lui în context şi a nu judeca eronat lucrurile — ne oferă 
posibilitatea de a face observaţii pertinente asupra stilului lui Miniat şi, mai ales, de a sesiza 
diferenţele clare față de expozeul antimian. 

Spre exemplu, nu ne putem abține să nu notăm existenţa unor valenţe metaforice 
selenare niciodată întâlnite în opera lui Antim, precum şi plăcerea autorului grec de a 
prelungi aceste descrieri grațioase, mai înainte de a intra în explicarea simbolurilor, în timp 
ce, la Antim, însăşi concentrarea expresiei este vectorul care orientează privirea minţii spre 
adâncuri abisale de sens. Din contră, la Ilie Miniat, reveria contemplativă este mai susţinută, 
spre a fi apoi canalizată în acelaşi scop teologic. Considerăm că aceste amănunte nu sunt 
nesemnificative în încercarea de stabilire a adevărului. 

Şi, ca să ne explicăm asupra afirmației pe care am făcut-o despre influenţa Sf. Vasile 
cel Mare şi a altor autori patristici, vom oferi încă un exemplu din opera lui Miniat, de 
filiaţie a învăţăturii ortodoxe, a dogmei creaționiste, în particular, pe care am regăsit-o 
expusă şi la Antim: Dumnezeu, înțeleptul lucrător al întregii zidiri, după ce a creat cetele 
cele fără de trup ale Îngerilor, a pus de jur împrejurul cerului mai multe feluri de sfere şi a 
pus lumină strălucitoare în stelele dinaintea feţei Lui. După ce a făcut pământul, punându-i 
legi ca să nu se prăbuşească în Haos, l-a semănat cu flori mirositoare, l-a îmbogăţit cu 
roade pentru hrană şi l-a adăpat cu ape limpezi şi frumoase şi cu izvoare ca cristalul. După 
ce a pus în aer Zefirul şi boarea răcoritoare, a albit cu lumină ziua şi a vopsit cu întuneric 
noaptea. 

În sfârşit, după ce a făcut cerul şi pământul, cele văzute şi nevăzute, întocmind totul 
cu rânduială şi mândrețe, a luat țărână din pământ, a creat şi a înfrumusețat pe cel dintâi 
om, Adam. (...) În felul acesta fiind creată cea dintâi pereche de oameni, luminau ca luna şi 
ca soarele printre cele mai neîntrecute frumuseți ale Raiului 212. 

Am regăsit pasaje cât de cât asemănătoare nu numai la Antim, care ne-au uimit prin 
încântătoarea lor poezie, ci şi la Coresi şi la Varlaam, iar sursa lor, din punct de vedere 
teologic, este cu certitudine tradițională şi patristică, putându-se lua ca reper fie 
Hexaimeronul Sf. Vasile cel Mare, fie Omiliile la Facere ale Sf. loan Gură de Aur, fie alte 
texte omiletice care au tratat, în cele şaptesprezece secole de creştinism, acest subiect. 

Pentru a ilustra încă şi mai convingător teza noastră, nu vom sfârşi acest capitol 
înainte de a oferi şi alte câteva exemple. 





2112 Idem, p. 360-361. 

Am făcut referire, anterior, la unele trimiteri comune, către aceleaşi versete biblice, 
la care adăugăm unele îndemnuri sau interpretări de aceeaşi factură. Spre exemplu, în două 
didahii la Duminica Floriilor, aparţinând lui Miniat şi, respectiv, lui Antim, primul spune: 
Unii merg înainte, alţii vin după ei, alții rup ramuri, alții le fâlfiie în vânt, alții îşi aştern 
hainele înaintea Lui şi cu toții, într-un glas, până şi copiii, strigă: „Osana, bine este 
cuvântat cel ce vine întru numele Domnului "5 ; iar Antim afirmă: Unii aştern hainele lor 
pre pământ ca să treacă şi alții cu frunzele copacilor Îi împodobesc calea. Alţii merg înainte 
cu stâlpări şi alții Îi urma cu ramuri. Alţii Îl slăvesc, ca pre un Fiiu al lui David: „Osana, 
Fiiul lui David” şi alții Îl propovăduiesc Împărat al lui Israil: „Blagoslovit Cel ce vine întru 
numele Domnului, Împăratul lui Israil”. Şi pentru ca să fie bucuriia mai cu mult minunată, 
până şi pruncii cei făr' de rotate, cu ramuri în mâini şi cu laude striga: „Osana, Celui 
dintru înălțime "2. 

Similitudinea constă numai în referirea la acelaşi pasaj scripturistic — deşi, cu 
consultarea mai multor Evanghelii, din partea lui Antim — ce descrie intrarea Domnului 
Hristos în Ierusalim, dar diferenţele între cele două fragmente sunt, credem, la fel de 
evidente, încât nici nu se cade să mai insistăm. În afară de aceasta, predica lui Miniat a fost 
rostită în 17147115, iar cea a lui Antim, a treia cu această temă din Didahii, este cel mai 
probabil anterioară acestei date — dacă nu punem la socoteală şi faptul că mulți exegeţi s-au 
pus de acord în a considera că mitropolitul nici nu a mai predicat începând cu acest an. 

În aceeaşi omilie, Miniat vorbeşte despre necesitatea ca să ne dezbrăcăm de hainele 
păcatelor pe care le-am purtat atâta vreme, să părăsim vechile şi relele obiceiuri, 
dezbrăcându-ne de omul cel vechi şi de faptele lui 2, în timp ce, în a patra didahie la 
Florii, Antim susţine, în acelaşi spirit, că trebue să lepădăm veşmintele omului celui vechiu, 
adecă să zdrobim şi să sfărâmăm obiceaiurile şi pohtele noastre cele vechi şi aşa Îi vom 
face întâmpinare priimită şi cinstită [lui Hristos}! ". 

Dar şi această didahie a lui Antim nu poate fi rostită decât cel mai probabil anterior 
sau, cu îngăduință maximă, în acelaşi timp cu cea a lui Miniat. De ce am insistat, atunci, în a 
pune în evidenţă aparente similitudini, care nu pot fi în niciun caz demonstrate ca reale? 

Tocmai pentru a arăta cu claritate că aceste mesaje, precum cele transmise în 
fragmentele citate, nu sunt nicidecum novisime pentru omileţii ortodocşi! În acelaşi sens 
putem cita şi apelul făcut de Miniat ca postul să fie nu numai post de bucate, ci şi post de la 
păcat 21%, apel pe care, dacă ne aducem aminte, l-am regăsit nu numai la Antim Ivireanul, 
dar şi la Varlaam, avându-și izvorul în opera Sfântului loan Hrisostom. 


2113 Idem, p. 230. 

2114 Opere, p. 140. 

2115 CF, Ilie Miniat, Didahii la Postul Mare, op. cit., p. 350, nota 16. 
2116 Tie Miniatis, Predici la Postul Mare..., op. cit., p. 230. 

2117 Opere, p. 188. 

218 Tie Miniatis, op. cit., p. 312. 

Asemenea similitudini pot fi detectate între oricare dintre predicatori ortodocşi, mai 
vechi sau mai noi. Nici păcatele şi nici virtuțile umane nu se înnoiesc odată cu trecerea 
timpului, ci numai veşmântul omiletic are nevoie de primeneală, are nevoie să-şi schimbe 
forma pentru a fi mereu viu şi percutant, fără a se modifica în esenţă, pentru că mesajul este 
divin. 

Un ultim exemplu, înainte de a trece la o altă discuţie mai amplă, ar fi consemnarea 
aceluiaşi exercițiu hermeneutic la Ilie Miniat, ca şi la Antim — deşi cu rezultate diferite —, cu 
privire la numele Maria. Recurge din nou la memoria cititorilor, pentru a-şi aminti pasajul în 
care Antim a întreprins, cu menţiunea originalității, această hermeneutică”! şi adăugăm aici 
reproducerea exerciţiului similar la care a recurs Miniat, oferind însă o cu totul altă 
interpretare: Deci cu tâlc şi cu multă înțelegere i s-a dat acest nume tainic şi plin de daruri, 
„Maria”, care este compus din cinci slove, ,„,Maria”, în care se cuprind cinci mari şi 
minunate femei din Sfânta Scriptură. 

M. este Mariam, sora lui Moise şi Aaron. A. este Avighea, femeia lui Naval. R. este 
Rahila, femeia lui Iacov. I. Este ludit, văduva cea sfântă, A. este Ana, femeia lui Elcanan. 
Prin acestea se înţelege că toate darurile şi faptele bune cu care au fost încununate aceste 
femei, pe toate la un loc le întruneşte această dumnezeiască fiică, Maria 2%. 

Din cele ce am afirmat până acum iese în evidenţă, credem, cu prisosinţă, faptul că 
originalitatea fiecăruia dintre cei doi mari luceferi ai oratoriei sacre nu poate fi pusă la 
îndoială şi că presupusa dependenţă a lui Antim faţă de Ilie Miniat este un fapt ce nu poate fi 
demonstrat cu argumente forte şi care nu poate trece de examenul unui studiu atent. 

În altă ordine de idei, dacă cercetăm izvoarele bibliografice ale lui Miniat, observăm 
imediat că ele sunt aproximativ identice cu cele ale lui Antim şi în această privinţă ne este 
mai de folos ediţia tradusă în româneşte de Pr. Dumitru Fecioru, întrucât în notele de subsol 
se fac trimiteri directe şi complete la sursele autorului. Descoperim astfel, între izvoarele 
marelui predicator, în afară de Sfânta Scriptură — apelată intens, ca şi în cazul lui Antim — pe 
Sf. loan Gură de Aur, Sf. Vasile cel Mare, Sf. Grigorie de Nazianz, Sf. Grigorie de Nyssa, 
Sf. Atanasie cel Mare, Sf. Ambrozie al Milanului şi Sf. loan Damaschin (dar nu apare deloc 
Sf. Teofilact, spre exemplu, la care Antim recurge adesea). 

Oferind însă exemple extinse din didahiile lui Ilie Miniat, considerăm că am atins, 
între altele, două mari obiective: 

1. Am identificat sursa unor posibile alăturări între Antim şi Miniat, care constau, în 
primul rând, în abordarea unor teme şi subiecte comune şi în lirismul adânc şi frumuseţea 
poetică în care amândoi aleg să îmbrace discursul omiletic, mai ales când e vorba de 
panegirice, ambii având o deosebită evlavie la Maica Domnului. Pe deasupra, sesizăm 
aceeaşi vervă demolatoare împotriva păcatului şi a nedreptăţilor sociale, prezentă şi la Ilie 
Miniat, ca şi la Antim, încât credem că este suficient pentru ca o lectură superficială să nască 


2119 Vezi Opere, p. 18. 
21% Tlie Miniatis, op. cit., p. 498. Menţionez că acest pasaj face parte dintr-o altă predică La Naşterea 
Născătoarei de Dumnezeu, diferită de cea din care am citat anterior. 

o teorie a dependenţei, cu atât mai mult cu cât apariţia meteorică a lui Antim a stârnit şi 
continuă să stârnească uimire şi nedumeriri. 

Pe de altă parte, nimeni în afară de Melhisedec (ceilalți au reprodus doar afirmaţia 
lui) nu a sesizat aşa ceva, iar acesta nici nu a făcut referire la didahiile autentice ale lui 
Antim. Cu toate acestea, am întreprins acest studiu pentru a scoate din circulaţie definitiv 
această opinie filiaţionistă. 

Considerăm acum, în urma acestei cercetări comparative pe texte, că a susţine o 
asemenea teorie este un lucru fals, care ar fi similar cu a susţine, spre exemplu, o dependenţă 
majoră între marii scriitori romantici sau simbolişti şi a le contesta, cel puţin unora dintre ei, 
originalitatea în baza unor repere tematice şi topice comune, ceea ce este o aberaţie. 
Împrumuturile în literatură sunt de fapt, un lucru extrem de complex şi de dificil de 
sistematizat, încât este bine ca acolo unde există, în mod evident, amprenta artei şi a puterii 
excepţionale de creaţie — după cum este şi cazul mitropolitului nostru — să nu-şi mai afle 
rostul dubiile. 

Comparând operele predicatoriale ale celor doi mari ierarhi ai Bisericii Ortodoxe din 
secolul al XVIII-lea, nu putem decât să considerăm că existau unele similitudini 
caracterologice între ei şi că erau teologi extrem de profunzi, dar şi firi sensibile şi poetice, 
precum şi iubitori ai virtuţilor şi moralişti neîntrecuţi. Aceste calităţi evidente ale 
personalităților lor nu pot însă constitui decât o dovadă în favoarea originalității amândurora. 

Mai precizăm şi aceea, că traducătorul ediţiei din care am citat, Pr. Dumitru Iliescu 
Palanca, care declara că „Ilie Miniatis este predicatorul care mi-a răscolit sufletul şi de care 
sunt legat pentru totdeauna”?!7! 
cunoştea cu siguranţă, nu vorbeşte în niciun fel despre o posibilă asemănare între cei doi, 
deşi, ca mare admirator al lui Miniat, ar fi trebuit să menţioneze acest lucru. 

2. Făcând această comparaţie între Ilie Miniat şi Antim Ivireanul, am ajuns la 


şi care îl aminteşte în prefaţă pe Antim, a cărui operă o 


concluzia — pe care am argumentat-o deja cu texte — că predicile mitropolitului nostru nu 
sunt cu nimic mai prejos decât omiliile celui ce este, în speţă, considerat cel mai mare orator 
bisericesc al secolului al XVIII-lea, Ilie Miniat, şi că Antim a ridicat oratoria românească 
sacră la cele mai înalte standarde ale vremii, împlinind şi cele mai mari exigenţe teologice, 
retorice şi literare, care se pretind de la un orator de prestigiu. 

Singurul neajuns de care s-a izbit mitropolitul Ungrovlahiei a fost insuficienţa şi 
imperfecţiunea materialului lingvistic pe care i-l punea la îndemână limba română la acea 
dată şi pe care a trebuit să îl re-creeze în mare măsură, pentru a ajunge la performanţe 
literare deosebite. 

S-a afirmat, de către unii exegeţi, că Antim s-a slujit de limba populară, care îi oferea 
un model necontrafăcut, plin de naturaleţe, dar acest fapt nu credem că este în totalitate 
corect — decât poate, în ce priveşte sintaxa frazei şi improprierea simțului natural al limbii 
române — în timp ce, dacă este să vorbim de literaturitate, Antim a fost nevoit să creeze o 


2121 Idem, p. 19. 

limbă românească cultă, o limbă literară şi poetică, aşa cum nu s-a mai scris până la el, şi o 
operă care, prin virtuțile sale, poate sta alături de cele mai mari creații omiletice ale 
secolului. 


III. 6.4. ANTIM IVIREANUL — ISIHAST 


După cum am văzut, Antim Ivireanul are trei predici cu tema Schimbarea la Faţă, o 
sărbătoare predilectă a isihaştilor. Dar nu numai simpla lor menționare este un argument în 
favoarea concepţiilor isihaste ale lui Antim, ci vom parcurge aceste texte cu atenţie, 
împreună cu alte fragmente din Didahii, pentru a demonstra pertinenţa afirmației din titlul 
acestui capitol. 

Prima didahie la Schimbarea la Faţă începe, oarecum, ex abrupto, introducându-ne 
direct în miezul subiectului. Mântuitorul alege trei dintre Ucenicii Săi — care erau cei mai 
mari între Sf. Apostoli —, pentru a le descoperi dumnezeirea Sa, cu scopul de a le da curaj în 
vremea Răstignirii, ce avea să urmeze după puţin timp. 

Pentru aceasta Hristos atâta S-au schimbat cât obrazul Lui străluciia ca soarele şi 
veșmintele Lui era albe ca zăpada. lar asemânarea aceasta a obrazului cu soarele şi a 
veșmintelor cu zăpada, nu doară pentru aceia să asămânează cum că nu ar fi strălucit 
obrazul Lui |mai tare] decât soarele, sau veşmintele Lui nu ar fi fost mai albe decât zăpada, 
ci pentru că aici, în lume, nu avem noi alt nimic mai strălucitor şi mai luminat decât soarele 
sau mai alb decât zăpada 217. 

Antim ţine să menţioneze că lumina lui Hristos întrece cu mult, infinit de mult, tot 
ceea ce cunoaştem noi pe lumea aceasta, şi că această lumină dumnezeiască, ce i-a învăluit 
pe Sf. Apostoli pe Tabor, va iradia din trupurile tuturor Sfinţilor (la sfârşitul lumii), care 
sunt pe lângă Hristos ca nişte stele, carii iau lumina lor de la acest Soare al dreptăţii (...) şi 


2123] 


de vor străluci Sfinţii ca soarele Pl, cu cât mai vârtos va străluci Soarile acesta al 


dreptăţii 2. 

Această învăţătură a luminii dumnezeieşti necreate, a harului necreat al lui 
Dumnezeu, nu există decât în Biserica Ortodoxă, Biserica Romano Catolică renunțând la ea, 
după schismă, şi teoretizând — prin Toma d'Aquino şi alți teologi catolici — doctrina graţiei 
create. Nici confesiunile protestante sau neoprotestante nu cunosc această învăţătură. 

Este bine cunoscută polemica acerbă din secolul XIV, între Sf. Grigorie Palama şi 


Varlaam de Calabria, în această privinţă. Apărători ai acestei învățături de credinţă au fost 


2122 Opere, p. 10. 
21233 Cf, Mt. 13,43, după cum precizează însuşi Antim. 
2124 Ibidem. 

întotdeauna isihaştii, care au considerat că, prin rugăciunea neîncetată, unită cu împlinirea 
tuturor poruncilor lui Hristos, omul (care este creştin bine-credincios, desigur) poate ajunge, 
încă pe pământ fiind, la a se îmbrăca (fiinţial) în lumina lui Hristos, în harul dumnezeiesc, şi 
a privi, întru ea, tainele Împărăției Cerurilor. 

Aceasta este credința intimă în Biserica Ortodoxă, propovăduită de toţi Sfinţii, din 
vechime sau mai aproape de noi — între care se remarcă, mai cu seamă, Sf. Simeon Noul 
Teolog şi Sf. Grigorie Palama, ale căror învățături, Antim le are, desigur, în vedere, chiar 
dacă nu îi citează —, prin care se susţine că numai văzând şi trăind în harul Duhului Sfânt, în 
lumina dumnezeiască, creştinul se poate, cu adevărat, dezbrăca de patimi şi de păcate şi 
poate gusta, încă de aici, mântuirea şi fericirea vieţii veşnice. 

Din faptul că propovăduieşte cu atâta căldură şi certitudine această realitate 
duhovnicească, am putea deduce că şi Antim este un trăitor în harul lui Dumnezeu şi un 
culegător al roadelor rugăciunii neîncetate (cunoscută şi sub numele de „rugăciunea minţii”, 
„rugăciunea inimii”, „rugăciunea lui lisus”, „rugăciunea neptică sau trezvitoare”). În Ţările 
Române, o revigorare puternică a isihasmului a avut loc în secolul XVIII, prin Sf. Vasile de 
la Poiana Mărului şi Sf. Paisie Velicikovski (la foarte scurt timp după moartea martirică a 
Sf. Antim Ivireanul), dar el a existat totdeauna pe pământul românesc, dovadă fiind însuşi 
termenul vechi românizat de „sihastru” sau „sihăstrie”. 

Antim învaţă că lumina dumnezeiască întrece în strălucire şi în frumuseţe întreg 
universul, atâta cât de s-ar aduna într-un loc toată frumoseţia şi toată podoaba cea 
pământească şi cea cerească, nici într-un chip n-ar putea ca să veselească ochii şi inimile 
celor ce ar privi spre dânsa, precum au veselit lumina aceia ochii ucenicilor lui Hristos 1%. 
Iar în cea de-a treia cazanie adaugă el, că într-o clipă de ceas [Hristos] S-au arăta precum 
era, mai înainte de veci, împodobit cu toate frumuseţile ceriului, luminat cu toată lumina 
2120 având, cei ce au văzut lumina Lui, a înţelege învățături sufleteşti (adică 
duhovniceşti — n.n.) şi mântuitoare din această înfrumusețare a Mântuitoriului 22. 

Din aceste precizări ale autorului, putem deduce — împreună cu ascultătorii lui Antim 


dumnezeirii 


— că extazul dumnezeiesc, vederea luminii divine (teoptia), nu este numai o simplă vedere, ci 
una însoţită de cunoaştere, de înţelegere adâncă, mai presus de minte şi de cuvânt. 


Cine a primit marele har de la Dumnezeu, ca să privească pe acest înfrumusețat lisus 


2128 2129 


„nu se umple numai de bucurie preste fire 
2130 


şi de uimire, văzând luminata frumoseţe a 
„ Ci şi de cunoaştere a tainelor care nu pot fi spuse în cuvinte, şi care 
întrece toată înţelepciunea omenească, inteligenţa şi gândirea noastră discursivă. 


Mântuitoriului 


2125 Ibidem. 

2126 Idem, p. 150. 
217 Ibidem. 

21% Ibidem. 

21% Idem, p. 10. 
2130 Ibidem. 

Având în vedere explicaţiile precise şi detaliate ale lui Antim (deşi nu foarte 
numeroase), nu ne putem îndoi că a trăit experienţe duhovniceşti profunde, nu neapărat 
pentru că nu ar fi putut citi despre ele în cărțile aparţinând tradiţiei patristice — lucru ce i-ar fi 
fost, de altfel, foarte uşor — ci din cauza faptului că le tâlcuieşte şi le predică, cu foarte multă 
abnegaţie şi credinţă. 

Antim ne explică şi un atribut al luminii dumnezeieşti şi anume acela că, deşi era 
infinit mai puternică decât lumina soarelui material, lumina aceasta, ochii cei slabi ai 
ucenicior nu-i smintiia |nu-i orbea, nu le afecta vederea], ci mai vârtos, cu o bucurie 
oarecare, dumnezeiască, îi veseliia 7!*5!, arătând, prin aceasta, lumina harului, căci, după 
cum spunea Sf. Grigorie Palama, cei cărora le este dat să vadă lumina dumnezeiască, 
„primesc ochi duhovniceşti şi au mintea lui Hristos” !??, „prin ochii aceştia simțind unii 
frumusețea Mirelui spiritual...” 3, iar „vederea lor n-a fost sensibilă sau mentală. 

Vezi deci, că aceia au primit drept minte, ochi şi urechi, pe Duhul cel necuprins, prin 
care văd aud şi înțeleg? Căci odată ce e oprită orice lucrare intelectuală, prin ce mai văd 
îngerii şi oamenii, deopotrivă cu îngerii, pe Dumnezeu, dacă nu prin puterea Duhului? 

De aceea această vedere a lor nu e simţire, pentru că nu o primesc prin simţuri; nu e 
însă nici înțelegere, pentru că nu o află prin cugetări sau prin cunoştinţe ce se câştigă din ele, 
ci în vreme ce încetează orice lucrare mentală. Dar nu e nici imaginaţie, nici idee, nici 
părere, nici vreo concluzie prin silogisme, nici n-o câştigă mintea numai urcând, prin 
negarea tuturor (deci nici cunoaştere apofătică de tip intelectualist nu este — n.n.) "4. 

Dar această lumină arată şi felul în care se vor spiritualiza trupurile omeneşti — cele 
ale Sfinților — devenind transparente şi iradiind lumină, căci nu numai singură mărirea lui 
Hristos veseliia ochii ucenicilor, ce şi a lui Moisi şi a lui Ilie, carii, împreună cu Domnul să 
arătase a fi cuprinși de lumina şi de mărirea aceia”'*5. Acestea sunt învățături foarte înalte, 
ale teologiei mistice, pe care le strecoară Antim în predica sa, învățături pe care le-au 
precizat toți marii Sfinţi Părinţi, dintre care îi amintim numai pe Sf. Dionisie Areopagitul, 
care spune că „în veacul viitor, apariţia luminoasă, văzută, a Domnului, ne va înconjura de 
strălucire ca pe învăţăcei la Schimbarea la Faţă”?1%; şi pe Sfântul Simeon Noul Teolog: „Şi 
Sfinţii vor fi asemenea Celui Preaînalt (Is. 14, 14). 

De unde ştim aceasta? Ascultă pe Mântuitorul însuşi spunând acestea: « Atunci 
Drepţii vor străluci ca soarele » (Mt. 13, 14). Şi ce alt chip sau soare e acesta, dacă nu Cel de 
Care am vorbit, Cel singur numit de El însuşi Soarele dreptății (Mal. 3, 20), Care singur va 
răsări şi va străluci în Drepţi? (...) 





2151 Ibidem. 

2132 Cf. Pr. Acad. Prof. Dr. Dumitru Stăniloae, Viaţa şi învăţătura Sfântului Grigorie Palama (cu patru 
tratate traduse), ediţia a doua, Ed. Scripta, Bucureşti, 1993, p. 187. 

2133 Idem, p. 188. 

2134 Idem, p. 189. 

2135 Opere, p. 11. 

215 CF, Pr. Acad. Prof. Dr. Dumitru Stăniloae, op. cit. supra, p. 201. 

Deci Sfinţii sunt asemenea lui Dumnezeu şi-L vor cunoaşte pe Dumnezeu"?! I 


despre lumina dumnezeiască, tot el spune, printre altele: „Astfel Sfinţii din veac, cei de 
odinioară şi cei de acum, privind duhovniceşte (...), sunt lumină din lumina Duhului”"*. 
(...) lar când auzi de «lumina cunoștinței», ca să te lămurim în toate, să nu presupui că e 
numai cunoştinţa celor spuse fără lumină. 

Căci n-a grăit numai de istorisire sau de cuvântul cunoștinței, ci de «lumina 
cunoștinței» sau de «cunoştinţa luminii», adică de faptul că lumina aduce cunoştinţa în noi. 
Căci altfel nu poate cunoaşte cineva pe Dumnezeu, decât în vederea (contemplarea) luminii 
trimise de El. (...) Dumnezeu e lumină şi vederea Lui e ca o lumină. Deci din vederea 
luminii ne e dată prima cunoştinţă (prima certitudine, cu adevărat, însoțită de cunoaştere — 
n.n.) că există Dumnezeu ...”21%, 


ar 


Am citat din Sfinții Părinți, pentru a putea observa, cu uşurinţă, cât de mult Antim 
urmează învățăturilor patristice şi dogmelor bisericeşti. Noi nu putem vedea ființa lui 
Dumnezeu cea mai presus de ființă, dar putem vedea harul Său necreat, energiile Sale 
necreate, slava Sa, care îi va cuprinde şi pe cei ce îşi vor sfinți viața, şi ei vor lumina în veci, 
ca şi Soarele Hristos, primind lumina de la El. 

Observăm că Antim explică această înaltă şi sublimă teologie, mai mult prin 
metafore şi parafraze, şi de aceea am ales să o expunem mai pe larg — sprijinindu-ne pe texte 
— pentru că altfel nu putem să intrăm în taina limbajului său. 

Adevărata cunoştinţă a lui Dumnezeu şi a tuturor lucrurilor din univers — materiale 
sau spirituale — nu se primeşte decât în această lumină, dar numai după puterea fiecăruia de a 
primi, căci „cel ce s-a învrednicit să privească oceanul nesfârşit al slavei lui Dumnezeu şi să- 
| vadă în chip înţelegător, îl vede nu atât cât este, ci cât e cu putinţă ochilor înţelegători ai 
sufletului său”?71%. 

În acest fel au văzut şi Sf. Apostoli pe Tabor, ceea ce îl face pe Antim să exclame, 
neputând să exprime altfel o teologie apofatică: O, fericiț ochii Apostolilor carii s-au 
învrednicit de au văzut mărirea aceştii înfricoşate înfrumuseţări! Că ce taine nu să închiiae 
întru acest lucru preaslăvit, sau ce învățături sufleteşti şi mântuitoare nu ne dă această 
înfrumusețare a Mântuitoriului! Nu ajunge cunoştinţa omenească să le priceapă, nici minte 
îngerească să le cuprinză °“. 

Mitropolitul Antim introduce, în predică, dintre cele mai grele şi mai subtile 
învățături şi dogme ale Bisericii Ortodoxe, pe care puţini ierarhi îndrăznesc să le rostească, 
având în vedere teama că ar putea fi înţelese greşit. În puţine fraze, autorul sintetizează 
pagini întregi de teologie sublimă şi mistică ortodoxă. Metafora, epitetul, exclamaţia 


2137 *** Filocalia, vol. 6, traducere, introducere şi note de Pr. Prof. Dumitru Stăniloae, Ed. Humanitas, 
Bucureşti, 1997, p. 168. 

215 Idem, p. 129. 

213 Idem, p. 183-185. 

214 Idem, p. 52. Şi acest lucru îl spun, din nou, toți Sf. Părinți. 

2141 Opere, p. 150. 

retorică, îi vin astfel în ajutor, pentru a putea exprima, în scurte cuvinte şi cât mai mult pe 
înţelesul tuturor, înaltele învățături ale spiritualităţii sale. 

Antim a încercat să-şi concentreze discursul, pe cât posibil, folosind toate mijloacele 
care i-au stat la îndemână — inclusiv cele retorice şi stilistice —, pentru a se comunica şi 
pentru a-şi intensifica mesajul, acolo unde a considerat că este necesar. 

Astfel, dogma chenozei Mântuitorului, îşi găseşte o minunată expresie la Antim: Æl, 
din buna voia Sa, pentru noi au închis razile strălucirii Sale, ca să poată răbda durori 
amară pentru noi şi pentru păcatele noastre, ca să poată face răsplătire mărirei cei 
dumnezeeşti. Deci cine va fi acela care va socoti acestia şi nu să va aprinde cu totul de 
dragostia Mântuitoriului acestuia? Şi cine nu să va minuna de puterea Lui cea nespusă care 
totdeauna ar fi putut ca să strălucească cu această mărire? Şi cine nu va iubi o bunătate ca 
aceasta, pentru care (0, minune!) au gonit de la Sine o mărire ca aceasta, ca să poată 
săvârşi mântuirea noastră? Că mai mare minune au fost a închide o mărire ca aceasta, 
strălucitoare, decât a străluci cu dânsa de-a pururea 21. 

Din nou, ierarhul nostru restrânge, în foarte puţine cuvinte, comunicarea a două 
învățături esenţiale ale Ortodoxiei, atrăgând atenţia asupra lor numai prin tehnici de limbaj 
(prin figuri de stil, prin exprimarea metaforică, prin exclamaţii şi întrebări retorice), 
susținând cu publicul un dialog bazat numai pe stabilirea unei conexiuni spirituale, a unui 
flux emoţional, continuu, între sine şi cei prezenţi. 

Învățătura dogmatică, la care face referire Antim, este că Fiul lui Dumnezeu S-a golit 
de slavă, pentru a Se putea întrupa şi a putea suferi şi muri pentru umanitate, iar minunea 
Întrupării Sale, minunea Întrupării lui Dumnezeu Cuvântul, întrece orice altă minune, de 
oriunde şi de oricând. Pentru că Dumnezeu — afirmă autorul într-o altă cazanie —, de ar fi 
vrut ar fi putut şi nefăcându-Se Om, cu alt mijloc să mântuiască pre om din mâinile 
21%, pentru aceasta spune Antim că este mai mare minune a Se goli 
de slava Sa decât a străluci cu ea de-a pururea; căci Dumnezeu ar fi putut să mântuiască pe 
om şi fără să Se întrupeze, dar mai mare minune este să S-a întrupat, decât dacă nu S-ar fi 


diavolului, iar n-au vrut 


pogorât pe pământ şi ar fi mântuit lumea prin altcineva sau printr-o altă minune. 

În loc să explice aceste învățături teologice în termeni specifici, Antim a considerat 
mai eficace, pentru publicul său, procedeul expunerii, sub forma unor metafore 
duhovniceşti, a acestei realităţi cutremurătoare, care este, în acelaşi timp, şi cea mai mare 
minune a lumii. 

Autorul numeşte Schimbarea la Faţă a Mântuitorului, vremea înfrumuseţării Aee 
pentru că este vremea revelării slavei lui Dumnezeu, în care Fiul lui Dumnezeu, Care S-a 
arătat în „chip de rob”, Şi-a descoperit adevărata slavă şi frumusețe veşnică, dezvăluind, în 
acelaşi timp, slava în care se vor îmbrăca Sfinţii în eternitate. De aici putem deduce şi faptul 


că, pentru Sfinţi, veşnicia este „vremea înfrumuseţării”, a înveşmântării cu slava dumnezeirii 


21% Idem, p. 10-11. 
21% Idem, p. 129. 
214 Idem, p. 152. 

Lui, cu carea au mărit firea cea omenească şi va să mărească şi pre Sfinţii Lui, la a doua 
venire 11%. 

În altă cazanie, într-un Cuvânt de învățătură la Duminica Florilor, Antim spune că 
Dumnezeu, după vremi să înfrumusețează. Drept aceia, cu alt fel de podoabă va veni când 
va judeca lumea, că va veni pre norii cerului, cu putere şi cu slavă mare; că aşa să cuvine, 
mai vârtos, Judecătoriului. lar acum, pentru că nu vine să judece, ci vine pentru ca să 
răscumpere şi să întoarcă cătră Sine neamul omenesc (...) tocmai pentru aceasta l-au 
trebuit să vie îmbrăcat cu blândeţe şi cu smerenie... $, 

Dumnezeu însă rămâne imuabil în fiinţa şi în esența Sa şi numai atunci când 
iconomiseşte mântuirea oamenilor, Se revelează, întru smerenie sau întru slavă, după voia 
Sa. 

În a doua şi a treia predică la Schimbarea la Faţă, accentul cade pe câteva idei 
esenţiale — expuse cu claritate şi mai puţin alegoric — şi anume: importanţa revelării slavei 
dumnezeieşti pentru întărirea credinţei Ucenicilor; importanța apariţiei, împreună cu 
Mântuitorul, a celor doi Sfinţi Proroci, Moise şi Ilie (simbolizând chemare la Judecată a 
celor vii şi a celor morţi, precum şi mărturisirea dumnezeirii lui Hristos, din Legea Veche şi 
din Proroci); şi importanţa ascultării de Hristos, pe care Dumnezeu Tatăl a dat-o Sf. Apostoli 
— şi prin ei, lumii întregi —, pe Tabor. Căci ascultarea de Dumnezeu vindecă în oameni 
consecinţele neascultării primului Adam. 

Revenind însă la prima predică, Antim aşază în centrul discursului său iubirea lui 
Dumnezeu de oameni, pe care o pune în lumină, între altele, şi cu ajutorul antitezei — 
antiteză care se realizează nu numai în plan ideatic, ci şi semantic, prin predilecţia pentru 
termeni care pot fi grupaţi în sfere semantice diferite: cea a iubirii şi a fericirii, pe de o parte, 
şi cea a suferinţei, pe de altă parte. Comentând pericopa evanghelică, el îşi pune ascultătorii 
în situaţia inedită de a răspunde — chiar şi mental —, la întrebarea: acești luminaţ Proroci, ce 
cuvinte vor fi vorbind cu Domnul? 2". 

Tot el oferă răspunsul, însă, scoțând în evidenţă antagonismul între ceea ce ar fi 
socotit mintea umană un dialog demn de acest eveniment, şi ceea ce a ales Dumnezeu că 
este vrednic pentru Sine, de a vorbi cu Sf. Proroci: Că aşa vedem că se face şi la mesele şi 
ospeţele celor mari, că sunt toate voioase şi vesele, mâncările, băuturile, vorbele, jocurile şi 
cântările: nimic nu iaste de jale sau de întristăciune, ci toate de bucurie şi de desfătare. (...) 
Să vedem dară şi vorba cea de veselie ce au fost. Vorbiia, zice Luca la 9 capete, pentru 
patimile Domnului, carele era să se împlinească în Ierusalim; adecă vorbia pentru patime, 
pentru moarte, pentru îngropare, pentru cruce, pentru legături, pentru scuipări, pentru 
palme, pentru ocări şi pentru bătăile, carele era ca să le împlinească în Ierusalim 1%. 


2145 Idem, p. 77. 
2146 Idem, p. 107. 
2147 Idem, p. 12. 
2148 Ibidem. 

Şi tot în acest context, Antim aduce o nouă învăţătură teologică şi anume aceea că 
Taborul, Schimbarea la Faţă de pe Tabor, a reprezentat o icoană a universului întreg, fiind de 
față Dumnezeu Creatorul — Tatăl, Fiul şi Sfântul Duh — şi Biserica din toate timpurile, atât 
cea a Vechiului, cât şi cea a Noului Testament, reprezentată de Sf. Proroci şi respectiv, de 
Sf. Apostoli?!%. 

Urmărind motivaţia pentru care Hristos S-a schimbat la față pe Tabor, Antim leagă 
acest eveniment mai întâi de întruparea Sa — după cum am văzut — şi apoi de răstignire 
Domnului, pe care o premerge Schimbarea Sa la Faţă. Iubirea lui Dumnezeu faţă de oameni 
este ceea ce predomină în aceste predici şi în toate predicile lui Antim, am putea spune. 
Subliniind ideea că multa iubire trece totdeauna prin Golgota, Antim descrie un tablou 
dinamic al patimilor, pe cât de succint, pe atât de tragic şi de cutremurător; un tablou a cărui 
cromatică intensă este sugerată prin figuri de stil şi al cărui dinamism este dat de 
enumeraţie, dar mai ales de frazele ritmate şi chiar rimate, care intră în alcătuirea lui. 
Urmărind însă acest tablou, apogeul său — şi al discursului lui Antim — este o altă icoană, cea 
a nunţii veşnice, dintre Hristos şi Biserică, a cărei configurare pleacă însă de la iubirea dintre 
Sfinţii lacov şi Rahila. Vom reproduce din nou acest fragment pe care, într-un capitol 
anterior, l-am aşezat chiar sub o formă versificată, în virtutea valenţelor sale poetice 
remarcabile: [Hristos] atâta doriia de păharul acesta a-l bea, cât acea puțină vreme ce mai 
era să treacă până a-l bea îi părea că sunt mii de ani. Căci cu setia acestui păhar să lucra 
mântuirea sufletelor omeneşti, răscumpărarea lumii, stricarea puterii diavolului, înmulțirea 
credinţii, ertăciunea păcatelor şi slobozirea sufletelor. Şi atâta să bucura de acestia, cât în 
locul bucuriei ce era înaintea Lui, răbda crucea de-L munciia şi bătăile de-L căzniia şi 
spinii de-L încrunta şi durorile sufletului de-L chinuia, de care chinuri asuda sudorile cele 
crunte, negândind nimica de ruşine. Că de au părut lui Iacov puţin 7 ani a sluji pentru 
Rahila, logodnica lui, de dragostea ce avea către dânsa, dară unui lubitoriu mare ca 
Acesta, cum nu i-ar fi părut puţine muncile şi caznele, cu care iubita Lui logodnică o 
răscumpăra şi o curăţiia pre dânsa cu scăldarea nepreţuitului Său Sânge şi foarte 
frumoasă, făr' de nicio hulă şi întinăciune o făcea 21%. 

Spre deosebire de tradiția Cazaniilor, Antim interpretează pericopa evanghelică, 
printr-un comentariu uneori exhaustiv, oprindu-se la tâlcuirea altor pasaje din Sfânta 
Scriptură — şi nu numai din Noul Testament, ci şi din Vechiul Testament, la care face 
referire adeseori —, care vin să susţină o anumită parte a discursului său. Aşa se întâmplă şi 
în acest fragment, în care, plecând de la Fac. 29, 20 („Şi a slujit Iacov pentru Rahila şapte 
ani ŞI i s-a părut numai câteva zile, pentru că o iubea.”) şi asociind acest verset cu cele de la 
Ef. 5, 25-27 (,...Hristos a iubit Biserica, şi S-a dat pe Sine pentru ea, ca s-o sfințească, 
curăţind-o cu baia apei prin cuvânt, şi ca s-o înfăţişeze Sieşi, Biserică slăvită, neavând pată 
sau zbârcitură, ori altceva de acest fel...”), Antim construieşte — cum am spus — o minunată 
icoană a nunţii veşnice, pentru a exprima puterea dragostei dumnezeieşti; de această dată, 


2149 Ibidem. 
2150 Idem, p. 13-14. 

printr-un tablou nupţial, care vine să întregească tabloul Răstignirii, pentru că pe Cruce îşi 
odihneşte Dumnezeu iubirea de oameni şi setea mântuirii lor. 

Crucea este patul iubirii de oameni a lui Dumnezeu, iar răstignirea Sa a însemnat, de 
fapt, nunta dintre Hristos şi Biserică, „logodnica Lui”. Din nou, Antim este un exeget şi un 
gânditor deosebit de profund, pentru că asocierile pe care le face nu sunt deloc 
întâmplătoare, ci urmăresc să înalțe spiritual pe ascultătorii săi, către o cunoaştere foarte 
bogată şi plină de subtilitate, dar şi de măreție. 

Dumnezeu ar fi putut să mântuiască lumea şi altfel şi „totdeauna ar fi putut ca să 
strălucească cu această mărire” a slavei Sale, dar a ales calea cea mai grea, cea mai 
smintitoare pentru oameni, cea mai înfricoşătoare şi mai dureroasă: întruparea şi răstignirea 
Sa. Cel Carele iaste născut din Tatăl mai nainte decât luceafărul *!, Cel ce este Lumină 
din Lumină şi Dumnezeu adevărat din Dumnezeu adevărat (după cum mărturiseşte Crezul), 
Acesta nu a renunţat la „Cătălina” Lui, ci „iubita Lui logodnică o răscumpăra...”, iertând 
umanitatea care s-a comportat cu o răceală frivolă şi capricioasă şi care I-a întors spatele şi 
L-a răstignit. Dumnezeu este „un lubitoriu mare ca Acesta”, Care pe mireasa Lui „o 
răscumpăra şi o curăţiia pre dânsa cu scăldarea nepreţuitului Său Sânge şi foarte frumoasă... 
o făcea”. 

Căci — mai spune Antim şi în altă parte — singur Dumnezeu, Carele iaste Făcătoriul 
Luceafărului... S-au plecat atâta, cât au lăsat ceriurile şi toată slava şi lauda ce avea de 
toate Puterile cereşti, de S-au pogorât pre pământ şi S-au făcut om şi S-au smerit până la 
moarte, după cum zice Fericitul Pavel, moarte pe cruce; şi S-au pogorât şi până la iad de 
au scos pre Adam, cu tot neamul lui şi l-au suit împreună cu Dânsul la ceriu, unde au fost şi 
mai înainte 22. Iubirea lui Dumnezeu întrece cu mult romantismul de care sunt în stare 
oamenii. 

Vedem cum ideile — care păreau a fi nişte învățături dispersate, fără o legătură şi o 
continuitate foarte strictă — converg către un sens unic: Dumnezeu e lumină şi S-a revelat şi 
pe Tabor ca lumină, dar a şi „închis razile strălucirii Sale” ca să se nască „sub vremi” şi să 
moară pe cruce, ca să facă nuntă miresei Sale şi să o unifice cu Sine, cu lumina Sa, să o 
îmbrace în „haina de nuntă” (cum e numit harul în imnografia ortodoxă) a luminii, spălând- 
o mai întâi cu sângele Său. 

Antim reproşează păstoriţilor săi fuga de cruce, fuga de răstignire, prin care nu 
ascultă de Învățătorul lor divin. Dar îşi păstrează nădejdea şi rugăciunea, prin care imploră 
mila dumnezeiască, pentru ca să ne descopere ochii sufletului şi ai trupului, ca să putem 
pricepe minunile Sale; să scoată din trupurile noastre, cele de carne, inimile cele de piatră 
şi să ne dea inimă de trup ca să ne temem de Dânsul şi să ne ruşinăm de poruncile Lui ae 

După cum ne lasă să înțelegem Antim, Schimbarea la Faţă a Mântuitorului este 
ipostaza unei nunți cosmice care va să vină, este anticiparea, cu sens eshatologic, a bucuriei 


2151 Idem, p. 33, într-o cazanie la Întâmpinarea Domnului, parafrazând psalmul 109, 3. 
2152 Idem, p. 49. 
2153 Idem, p. 15-16. 

veşnice, a ospăţului, a nunţii eterne dintre Hristos şi Biserică, dintre Hristos şi sufletul- 
mireasă al fiecărui Sfânt în parte. 
Li arătând 


sensul adevăratei comuniuni veşnice, dintre Dumnezeu şi om. După cum nunta este cea mai 


< . eee A . . Soane 0, 
Strălucirea luminii pe Tabor a însemnat veselie mare şi preaslăvită 


mare fericire şi împlinire în viața unui om — împlinirea iubirii —, la fel şi Dumnezeu dăruieşte 
împlinirea în veşnicie, Sfinților Săi, tot printr-o nuntă, la care nu numai omul, ci şi întreg 
universul va fi restaurat şi izbăvit de coruptibilitate şi nedesăvârşire; o nuntă la care Mirele 
este însuşi Dumnezeu — însăşi Iubirea —, iar firea umană este în cea mai mare cinste, ca 
mireasă a Lui. 

Schimbarea la Faţă este sărbătoarea Ortodoxiei şi a isihasmului, motiv pentru care 
Antim nu uită — la sfârşitul celei de-a doua predici pe această temă — să-şi îndemne 
credincioşii: să facem mintea noastră muntele Thavorului, ca să vie lumina adevărată să o 
vedem cu ochii cei de gând ai sufletului (...) pentru ca să putem sui şi noi, împreună cu 
Hristos, în mintea cea oblăduitoare a sufletului să vedem cu gândul 2". slava aceia şi 
norul cel luminat şi să auzim glasul cel părintesc: „Acesta iaste Fiiul Mieu cel iubit” i 
proci. Şi la cea din urmă să ne învrednicim să împărăţim împreună cu El. 

Deşi la realizarea acestui îndemn ajung foarte puţini, Antim e conştient că acest 
mesaj este valabil pentru toţi creştinii. Pe de altă parte, numai o conştiinţă care a parcurs 
acest drum şi are experienţa atingerii acestui ţel, poate să facă apel şi la alții, ca să îl urmeze. 

Antim practică alternanţa dintre expunerea directă şi clară a învățăturilor ortodoxe şi 
exprimarea lor sub o formă oarecum ermetizată, iconizată, prin care evită, parcă, a se adresa 
raţiunii discursive, eludând logica şi perspicacitatea umană, pentru a debloca astfel, căile de 
acces către alte nivele ale conştiinţei, deschizând porțile inimii ascultătorilor prin forţa 
iubirii, prin asaltul neaşteptat al mărinimiei sau al adevărului curgând ca un şuvoi. 

Există însă şi în alte didahii destule învățături isihaste, strecurate printre rânduri. Aşa 
este un îndemn la contemplație din Cuvânt de învățătură la duminica Florilor, în care se 
afirmă: Că de ar avea cineva ochi ca aceia cu carii, ca într-o oglindă, măcar cât de puţintel, 
să poată vedea acea făr’ de săvârşit şi nespusă mare adâncime a facerilor de bine a lui 
Dumnezeu, acela adevărat n-ar putea să se oprească ca să nu să aprinză de dragoste şi de 
bucurie şi ca să nu vestească de pururea laudele dumnezeieşti şi ca să nu să răpească în 
minte („răpirea în minte” înseamnă ieşire din sine, extaz duhovnicesc, vederea luminii 
dumnezeieşti după o îndelungă cugetare la Dumnezeu şi la darurile Sale către neamul 
omenesc — n.n.) de minunea unor faceri de bine ca acestia. Şi carii socotesc, drept aceia, 





2154 Idem, p. 12. 
2155 Ochii cei de gând” sau a vedea „cu gândul” înseamnă, la Antim, a vedea în mod spiritual, 
duhovnicesc. Nu înseamnă imaginație sau pur şi simplu cugetare la ceva, ci vedere suprasenzorială şi mai 
presus de rațiune sau de orice capacitate mentală umană, în cadrul unui extaz. La fel, „faraonul cel gândit”, de 
exemplu, înseamnă „faraonul spiritual”, adică diavolul. Totdeauna, termenii „de gând” sau „gândit” se referă la 
spirit, la ceva spiritual, contemplativ sau imaterial. 


215 Opere, p. 82-83. 

aceste faceri de bine, zioa şi noaptea (sihaştrii sau cei ce trăiesc după învăţătura isihastă, cei 
ce se ocupă de cugetarea neîncetată la Dumnezeu — n.n.), oare de ce bucurie vor fi cuprinși 
(nu e vorba de bucurie propriu-zisă, ci de extaz — n.n.)? Și cu ce veselie să vor răsfăţa şi ce 
sărbători vor prăznui? Ce Psalmi şi ce cântări vor cânta? Cu adevărat, nu numai cu Psalmi 
şi cu cântări de veselie trebuiaşte să prăznuim o facere de bine ca aceasta, ce şi preste fire 
(putem zice) oarecare lucru de bucurie mare să facem şi cu veselie din destul să prăznuim 
2157 

Cei ce „socotesc... zioa şi noaptea”, adică cei ce cugetă la darurile lui Dumnezeu 
pururea, sunt cei ce se nevoiesc şi se roagă neîncetat, conform prescripţiilor isihaste. Iar 
bucuria nespusă de care „vor fi cuprinși” şi veselia cu care „să vor răsfăţa” nu este decât 
harul Duhului Sfânt, în care trăiesc cei ce fac cele spuse mai sus, vieţuind ca într-o 
sărbătoare şi prăznuire neîncetată, datorită dulceţii harului de care sunt cuprinși. 

„Ce Psalmi şi ce cântări vor cânta?”, sugerează entuziasmul haric pe care îl capătă 
astfel de rugători, iar ceea ce descrie Antim mai departe corespunde, credem, cu acea stare 
de răpire despre care vorbesc Sfinţii Părinţi şi prin care omul duhovnicesc este răpit cu 
mintea ca să contemple lumina dumnezeiască, stare în care chiar şi rugăciunea tace şi omul 
contemplă, în spirit, lumina dumnezeiască, în care vede pe Dumnezeu ca Lumină. El nu-L 
vede pe Dumnezeu în esenţa Sa, ci energiile Sale necreate, lumina necreată a lui Dumnezeu 
din veci. Acesta este acel „preste fire oarecare lucru de bucurie mare” [oarecare = foarte 
mare], la care Antim îşi îndeamnă ascultătorii, ceea ce înseamnă că aceştia din urmă erau nu 
numai cunoscători ai învăţăturii isihaste, ci, măcar unii dintre ei, chiar şi trăitori ai ei, care, 
putem crede, încercau să experieze cât mai mult rugăciunea isihastă, dacă Antim avea 
îndrăzneala să-i îndemne la a atinge o aşa de înaltă stare duhovnicească. 

Şi, după cum vom vedea, acesta nu este unicul prilej în predicile sale, în care autorul 
a purces la un asemenea îndemn. Dar să mai zăbovim puţin asupra acestei omilii la 
Duminica Florilor şi să parcurgem mai departe textul, pentru a observa că predicatorul 
îndeamnă şi la o altfel de cugetare — tot isihastă, de altfel —, asupra raţiunilor din univers, la 
o contemplare asupra mersului lumii şi o înţelegere a lui Dumnezeu din înţelepciunea şi 
raționalitatea cu care aceasta a fost creată: Și pentru ca să nu fie bucuriia şi veseliia noastră 
în deşert, trebue să cunoaştem cu ochii cei sufleteşti (cu ochii spirituali — n.n.) prăznuirea 
vremii aceştiia, ca să nu ne zică şi noao prorocul: „Uliul pre ceriu au cunoscut vremea sa, 
turtureaoa, rândureaoa şi barza au cunoscut vremea venirii lor, iar norodul Mieu n-au 
cunoscut Judecata lui Dumnezeu”. Că urât lucru va fi şi necuvios, când păsările vor 
cunoaşte vremea lor şi după vremea aceia îş vor şti schimba lăcașurile sale. lar noi, vremile 
cele rânduite de Sfânta Beserică, spre spăseniia sufletelor noastre nu le vom cunoaşte °”. 

Dinamica universală urmăreşte o logică divină, prin legile naturale pe care 
Divinitatea le-a statornicit în fiinţe şi în toată creația. Omul, ca fiinţă rațională, are nevoie să 
contemple armonia universală, pentru a lăuda pe Creatorul şi Arhitectul său, dar şi pentru a 


2157 Idem, p. 107-108. 
215 Idem, p. 108. 

reînvăţa să trăiască el însuşi în această armonie, în ritmul iubirii copleşitoare care creează şi 
ține toate întru ființă. Pentru că Dumnezeu este iubire, a Căruia arătare atâta bucurie ne 
aduce noao [...), a Căruia aşteptare cu drag şi cu dorire, mă îndeamnă să zic acest cuvânt: 
„Sărută-mă pre mine cu sărutarea gurii Tale” [Cânt. 1, 1], că toţi câ¢ era din Duh, cu duhul 
cunoştea câtă milă era să se verse pre buzele Aceluia 1. Dumnezeu Se face cunoscut ca 
lumină şi ca iubire şi de aceea isihaştii vorbesc de dulcele Iisus sau dulcele Hristos, aşa cum 
şi Antim se exprimă în mai multe rânduri” 1%. 

Până la a ajunge însă cineva la a avea rugăciunea inimii, e nevoie de a face efortul de 
a cobori mintea în inimă şi de a strânge mintea din împrăştierea gândurilor, spre a cugeta, 
după cum învaţă şi Antim, la raţiunile dumnezeieşti ale tuturor lucrurilor din univers şi la 
darurile şi binefacerile lui Dumnezeu către ființa umană, precum şi la alte lucruri de care 
amintesc isihaştii, dar asupra cărora autorul nostru nu insistă în particular sau nu în mod 
explicit relaţionat cu rugăciunea neîncetată şi cu extazul duhovnicesc. 

Învățătura isihastă nu este una extinsă în Didahii şi nici foarte explicită, dar este de 
aşteptat ca cei cărora Antim se adresa, să nu mai fi avut nevoie de explicaţii elementare, 
motiv pentru care mitropolitul vorbeşte, în câteva rânduri, direct despre urmările şi roadele 
practicii rugăciunii isihaste, fără nicio introducere sau referire suplimentare, considerată, 
desigur, de prisos. 

Astfel, Antim vorbeşte despre mintea care trebuie să dobândească pacea, tăcerea 


2161 : : x 
— şi care trebuie să fie muntele 


d v 8 s v v v e = A 5 „ 2162 
Thavorului, ca să vie lumina adevărată, să o vedem cu ochii cei de gând ai sufletului © *. 
Fără ca mintea să devină „Iabor”, pe care Se revelează Dumnezeu în lumină şi ca lumină 
pi > =) 
omul nu poate accede la vederea spirituală, având închişi „ochii cei de gând ai sufletului”. 


Antim ne lămureşte că este vorba despre o ascensiune spirituală treptată, pe parcursul 


gândurilor — pacea Lui cea ce covârşaşte toată mintea 


căreia credincioşii trebuie să fie râvnitori şi nelenevoşi în poruncile Lui, pentru ca să ne 
putem sui şi noi, împreună cu Hristos, în mintea cea oblăduitoare a sufletului (mintea este 
cea care, prin raţiunea conducătoare, guvernează sufletul şi îl conduce, conform predaniei 
Sfinților Părinţi — n.n.), să vedem cu gândul slava aceia şi norul cel luminat şi să auzim 
glasul ce părintesc: „Acesta iaste Fiiul Mieu cel iubit” i proci. Şi la cea din urmă (zi sau la 
Judecată — n.n.) să ne învrednicim să împărăţim împreună cu El 2%. 

Facem precizarea că „a vedea cu gândul” nu înseamnă, pentru Antim, a gândi sau a 
cugeta în sensul gândirii discursive, ci a contempla cu spiritul, fiind în extaz duhovnicesc. 

Se vede foarte clar, din acest fragment, că mitropolitul nostru propovăduieşte 
vederea luminii necreate, după cum învățase şi Sfântul Grigorie Palama, şi că oricine ajunge 
să fie răpit în extaz, vede „slava aceia şi norul cel luminat”, adică slava luminii dumnezeieşti 


2159 Idem, p. 112. 

2160 Idem, p. 59, 144, 244, 397. 
2161 Idem, p. 8. 

2162 Idem, p. 82. 

2163 Idem, p. 83. 

care îl înconjoară şi îl umple. „Mintea cea oblăduitoare a sufletului” este descrisă ca un loc, 
ca o înălțime spirituală, în care „ne putem sui şi noi, împreună cu Hristos”, după asemănarea 
Sfinților Apostoli ce s-au urcat cu El în munte, pe Tabor, de vreme ce taina aceasta de 
astăzi, a Schimbării lui Hristos [la Faţă] închipuiaşte şi iaste ca un aravon aceii măriri a 
Împărăției Ceriului...-1%. 

Este, desigur, o interpretare duhovnicească, prin care Antim învaţă că Hristos este 
Cel care înalță pe cel credincios la Tatăl şi la contemplarea Sfintei Treimi. Mintea e zidită de 
Dumnezeu la înălțime, dacă privim alcătuirea omului, după cum şi Edenul a fost zidit la 
înălţime, astfel încât restaurarea omului în har, în starea lui adamică primordială, în care a 
fost creat, se face prin această ascensiune către înălțime, către locul de unde a căzut omul. 
Mintea devine o fereastră către Rai şi ea însăşi devine Rai, Tabor al revelării lui Dumnezeu, 
până la „cea viitoare” viaţă, unde să ne învredniceşti mărirei şi luminii slavei dumnezeirii 
Tale, ca pururea să Te mărim ”®. 

La fel spune Antim şi într-o altă predică: Taină avem să serbăm şi să prăznuim şi 
vom să ne suim Sus, nu cu trupul, sau în munte ca Moisi, ci cu mintea, la mari şi la înalte 
gânduri; ci numai câ¢ sunt credincioşi să se apropie cu mintea ca să priceapă taina 
praznicului de astăzi 1%. Mintea contemplativă face omul să suie la înălțimi duhovniceşti, 
la stări harice care îl fac să aibă acces la tainele dumnezeieşti. 

Această înţelegere a tainei prin contemplare nu se poate explica raţional, ci la ea se 
ajunge doar pe cale experienţială şi nu pot vorbi cu adevărat despre ea decât cei care au fost 
vizitaţi de har. Entuziasmul cu care vorbeşte Antim despre aceasta mă face să cred că nu era 
doar un simplu erudit, ci şi un isihast trăitor şi cunoscător al roadelor rugăciunii neîncetate, 
la care îndemna: așa să vă rugaţi, pururea...” '®. 

O altă învăţătură isihastă despre har şi despre prezenţa sa în inima omului credincios 
este ilustrată astfel de Antim: Nădejdea iaste o îndrăzneală adevărată către Dumnezeu, dată 
în inima omului din dumnezeiasca strălucire, ca să nu deznădăjduiască niciodată de darul 
lui Dumnezeu, ci să fie încredinţat cum că va lua, prin pocăință, ertăciune păcatelor şi 
verice altă cerere, sau trecătoare sau vecinică 11%. 


Autorul se referă la virtutea nădejdii, care este darul lui Hristos 21% 


şi care se 
sălăşluieşte în om odată cu luminarea harului, cu „dumnezeiasca strălucire” care vine să 
locuiască în inimă, fiind aceeaşi lumină necreată şi spirituală a lui Hristos sau a Sfintei 
Treimi. Prezenţa luminii dumnezeieşti în inimă îl face pe cel învrednicit de ea să aibă 
încredințarea permanentă a ascultării rugăciunii sale şi împlinirii ei de către Dumnezeu, 
deoarece trăieşte în intimitate cu Dumnezeu şi cunoaşte iubirea Lui. 


2164 Idem, p. 78. 
2165 Idem, p. 83. 
21% Idem, p. 65. 
2167 Idem, p. 163. 
2168 Idem, p. 48. 
210 Ibidem. 

Într-un Cuvânt de învăţătură la Adormirea Preasfintei Stăpânei noastre Născătoarei 
de Dumnezeu şi pururea Fecioarei Maria, în rugăciunea finală către Maica Domnului, 
Antim face referire la modul isihast de concentrare a minţii la rugăciunea către Dumnezeu 
neîncetată, prin tăcerea gândurilor şi sustragerea mentală de la orice imaginaţie sau de la 
orice delectare iluzorie prin întârziere în realitatea simţurilor, inferioară celei contemplate în 
spirit: Și precum cu dumnezeiasca putere, într-o mică de ceas, au adunat din toată lumea 
pre Apostoli ca să petreacă preacinstit şi sfânt trupul tău spre îngropare, cu laude şi cu 
cântări, aşa să adune şi mintea noastră cea împrăştiiată întru deşertăciunile cele lumeşti şi 
să o lumineze ca de pururea pre Dânsul să-L mărim şi să-L lăudăm 9. 

Adunarea Apostolilor, prin minune dumnezeiască, este echivalată cu adunarea 
puterilor sufleteşti şi duhovniceşti prin har, pentru ca întreaga fiinţă să se concentreze asupra 
ocupaţiei sale duhovniceşti, asupra rugăciunii neîncetate şi a cugetării la Dumnezeu. 

Virtutea rugăciunii este foarte mare şi se cere de la creştini o practicare a ei 
necurmată, pentru că cela ce face rugăciune, vorbeşte cu Dumnezeu 2, iar acest dialog 
trebuie să fie neîntrerupt pentru ca omul să îşi recâştige starea primordială de nepătimire şi 
de fericire prin locuirea în lumina dumnezeiască, în care au fost creaţi şi au trăit, în Eden şi 
primii părinți, Adam şi Eva. 

În viziunea isihastă, neîncetata rugăciune nu e o asceză exagerată, ci o 
contrabalansare a răului din noi, din cauza căruia greşim înaintea lui Dumnezeu în tot ceasul 
2172 şi trebuie să cerem mila Lui în tot ceasul, ca să fim înălțaţi la loc, în har. Iar cei ce ard de 
iubire pentru Dumnezeu sunt purtaţi să se roage neîncetat şi nu concep să se despartă nici cu 
gândul de El, niciodată, după cum arată însăşi Scriptura: „Binecuvânta-voi pe Domnul, Cel 
ce m-a înţelepțit; la aceasta şi noaptea mă îndeamnă inima mea” (Ps. 15, 7); „De dormit 
dormeam, dar inima-mi veghea” (Cânt. 5, 2). Aceasta întrucât lumina divină nu îl părăseşte 
pe omul înduhovnicit niciodată, ci străluceşte pururea în inima lui. 

Unul dintre ierarhii Bisericii Ortdoxe, analizând omiliile antimiene, s-a pronunţat 
asupra calității de om al rugăciunii a lui Antim, considerându-l întru totul dedicat şi absorbit 
de această îndeletnicire care îmbină practica şi duhovnicia. În cele ce urmează, vom spicui 
din prezentarea sa, pentru că noi înşine nu am făcut aceasta şi spaţiul nu ne mai permite să 
ne angajăm într-o astfel de analiză detaliată a felului în care apare rugăciunea în omiliuile lui 
Antim: „Cultul divin şi rugăciunea îşi găsesc la Sfântul Antim expresia celei mai perfecte 
unități în viaţa creştină. Sfântul însuşi este un practicant sârguincios al acestor virtuţi 
creştine şi apoi un propovăduitor înflăcărat a ceea ce el însuşi a experentat. Rugăciunea şi 
viaţa Bisericii rămân unite în viaţa lui şi se manifestă în exterior o predică vie care are o 
bază a trăirii intense a relaţiei intime dintre el şi Dumnezeu. (...) 


2170 Idem, p. 133. 
2171 Idem, p. 37. 
2172 Idem, p. 40. 


530 


Sfântul este un permanent rugător către Dumnezeu. Rugăiunea lui este fierbinte, 
permanentă şi se prelungeşte peste toată lumea”?! 3. 

„Sfântul mitropolit este un om de rugăciune şi meditaţie adâncă înaintea lui 
Dumnezeu. Orice lucrare o începe cu o rugăciune către Cel Ceresc...” "4, 

„Rugăciunea trebuie să fie curată. Mintea curăţită de gândurile lumești, ajunge ca un 
adevărat Tabor, peste care vine lumina necreată a haruli. Omul se va asemăna astfel cu 
Moise şi Ilie (...) Omul nu poate trăi fără rugăciune, ne spune Sfântul Antim. (...) 
Rugăciunea a salvat ceata Sfinţilor Apostoli pe mare. (...) Sfântul spune că însuşi scopul 
acestei minuni n-a fost decât acela de a pune în lumină taina rugăciunii...” "7. 

„Rugăciunea trebuie să cuprindă pe toată lumea. Sfântul se roagă pentru toți, pentru 
credincioşii săi, pentru boieri şi pentru domnitorul Constantin Brâncoveanu” "6, 

„Sfântul Antim se roagă în chip deosebit Maicii Domnului, față de care el are o 
dragoste desebită”71 77, 

„Pentru Sfântul Antim, Sfânta Biserică este locul unde credinciosul întâlneşte pe 
Dumnezeu şi stă de vorbă cu El în intimitatea inimii. (...) Pentru Marele Ierarh, sărbătorile 
creştine sunt popasuri duhovniceşti, care adună pe credincioşi în Biserică, pentru a prăznui 
Tainele cele mari...” 7S, 

„Rugăciunea ne îmbracă pe toţi într-o comuniune perfectă. Ea cuprinde întreaga 
Biserică de pe pământ şi din ceruri. Acolo sus, Sfinţii, într-o slujbă negrăită, se roagă lui 


332179 


Dumnezeu pentru noi. Sfântul Antim solicită stăruitor pe Sfinți, care au multă 


îndrăzneală către Dumnezeu, să se roage pentru noi cei nevrednici şi neascultători de 
; „2180 
poruncile Lui“. 
„A te ruga lui Dumnezeu, după Marele Ierarh, este a fi o persoană adevărată, care se 
cunoaşte pe sine şi îşi cunoaşte menirea pe acest pământ”?!*!. 
Fiind „un mare rugător”, „Sfântul, care s-a rugat toată viaţa lui, nu putea astfel să 
sfârşească decât în rugăciune; mucenicia este cea mai curată jertfă şi rugăciune adusă lui 
Dumnezeu. Rugătorul de pe pământ devine mijlocitorul permanent în ceruri pentru toţi cei 


ce se roagă lui cu căldură şi sinceritate”?152. 





2173 P S, Irineu Slătineanu, în Cuvântul înainte la Antim Ivireanul. Învățător. Scriitor. Personaj, op. 
cit., p. 4. 
2174 Idem, p. 5. 
2175 Idem, p. 6. 
2176 Idem, p. 7. 
2177 Idem, p. 8. 
2178 Idem, p. 9-10. 
217 Idem, p. 11. 
7180 CF, Ibidem. 
2181 Idem, p. 12. 
718 Ibidem. 

Portretul lui Antim vireanul ca un mare rugător, ca un mare cunoscător al tainelor 
rugăciunii mistice, credem că se conturează cu destul de multă claritate din cele afirmate mai 
sus. 

Acestea nu vin decât să întregească imaginea trăitorului isihast, pe care am încercat 
să o formulăm, decelând din scrierile mitropolitului, acele pasaje care consună perfect cu 
dogma ortodoxă a cărei apologie sublimă a făcut-o mai ales Sfântul Grigorie Palama, deşi 
despre rugăciunea inimii şi despre lăuntrica luptă cu gândurile şi înaintarea pe treptele scării 
duhovniceşti, până la vederea slavei dumnezeieşti, a luminii necreate, s-a vorbit încă din 
primele veacuri creştine şi fiecare Sfânt mare trăitor şi teolog, a adus precizări în funcţie de 
circumstanţele şi de necesităţile timpului său şi ale celor pentru care scria. 

Antim Ivireanul predică o teologie isihastă în modul în care şi Neagoe Basarab îşi 
scria Învățăturile, alcătuindu-le pe temeiul acestei teologii a Sfinţilor Părinţi. Mitropolitul 
nostru aduce în centrul vieţii ecleziastice, al vieţii publice, în mijlocul agorei creştine, 
învăţătura isihastă care a constituit, de-a lungul secolelor, elementul de bază al vieţuirii 
monahale, însă mai puţin a fost propovăduită şi mirenilor. 

Neagoe Basarab o aşeza ca temei paideutic al unei adevărate educați creştineşti 
(motiv pentru care Olivier Clément îl numea pe Neagoe Basarab „acest domnitor isihast, 
acest anti-Machiavelli de la începutul sec. al XVI-lea'”?'%), iar Antim Ivireanul o aşază în 
centrul învăţăturii creştine pe care o predică de la înălțimea scaunului mitropolitan al 
Ungrovlahiei şi face acest lucru chiar înainte de renaşterea isihasmului cu putere în 
mănăstirile româneşti, care a avut loc în secolul al XVIII-lea, prin Sf. Vasile de la Poiana 
Mărului (1692-1767) şi mai ales prin Sf. Paisie Velicikovski (1722-1794). 

Însă isihasmul era o prezenţă destul de proeminentă atât în Moldova, cât şi în Țara 
Românească, chiar şi înainte de acest eveniment important, căci, spre exemplu, mitropolitul 
Teodosie Veştemeanul, predecesorul lui Antim, întemeia, în a doua jumătate a secolului al 
XVII-lea, „din îndemnul a doi sihaştri, Misail şi Daniil..., mânăstirea Turnu din judeţul 
Vâlcea. Peşterile se văd până azi” "4, 

Dacă ne gândim că Varlaam şi-a alcătuit Cazania, ca un deziderat mult urmărit, din 
traducerea şi prelucrarea omiliilor aparținând unui mare Sfânt Patriarh isihast, Calist 
(adăugându-se şi omiliile unor alți Patriarhi, ca Ioan din Calcedon, loan Caleca şi Filotei) 
sau că Neagoe Basarab a fost un ilustru trăitor al isihasmului, coroborând acestea cu predica 
întreţesută cu indemnuri isihaste a lui Antim, nu credem că ar fi imposibil să avansăm ideea 
unei prerenaşteri isihaste româneşti, înaintea renaşterii paisiene, sau cel puţin a conservării 
unui climat şi a unor premise favorabile acestui curent, susținut şi de neîncetata prezenţă a 
sihaştrilor în Carpaţi, în munţii şi peşterile din Țara Românească şi Moldova. 


215 Olivier Clément, în prefața cărții Mitropolitului Serafim Joantă, Isihasmul, tradiție şi cultură 
românească, trad. din franceză de Iuliana Iordăchescu, Ed. Anastasia, Bucureşti, 1994, p. 10. 

2184 Drd. Corneliu Zăvoianu, Rugăciunea lui Iisus în Imperiul Bizantin. Răspândirea ei în Peninsula 
Balcanică şi în Ţările Române, în rev.Glasul Bisericii, XL (1981), nr. 11-12, p. 1126. 

Constatările anterioare ne conduc la concluzia existenţei unor aptitudini ascetice 
deosebite la Antim. 

Ar mai fi multe de spus despre Antim Ivireanul. Personalitatea şi opera sa pot să 
constituie, oricând, motivul a nenumărate studii. Ne oprim însă aici, cu convingerea că nu 
am epuizat cele ce erau de spus, dar cu speranţa că am mai adăugat o piatră la temelia 
restituirii adevărului. 

CONCLUZII 


Antim Ivireanul este o apariție meteorică în ţara noastră. Prezenţa lui este semnalată 
brusc — cel puţin din punct de vedere documentar — iar evoluţia sa este fulminantă. 

Nenumăratele necunoscute ale biografiei sale sunt, fără îndoială, o piatră de 
încercare pentru cercetătorii vieţii sale, însă aspectele deosebit de complexe ale unei 
personalități proteice şi prolifice, în acelaşi timp, oferă, pe de altă parte, satisfacţii 
nenumărate oricărui exeget. 

Activitatea şi opera lui Antim ne-au oferit un material extrem de bogat spre studiu. 
Iradierea harului său, din cuvintele care ni s-au păstrat, a însemnat un izvor de viaţă şi 
frumuseţe de la care ne-am adăpat pe parcursul acestei lucrări. 

A venit ca străin în ţara noastră şi numele lui a fost, ca mirean, Andrei, iar ca monah, 
Antim, care înseamnă „cel înflorit, înfloritor” şi cu adevărat a înflorit în pământul românesc, 
cu daruri nenumărate. Sau putem înţelege, prin „Antim Ivireanul”, „cel care a înflorit în 
Ivir”, dar a rodit la noi. Înzestrările sale au fost atât de mari, încât au darul să ne uluiască 
prin complexitatea lor. 

Uneori ne-a fost greu a desluşi firele încurcate ale tulburătoarei sale biografii, iar 
concluziile la care am ajuns nu sunt întotdeauna cele agreate de majoritatea celor ce au privit 
sub lupă documentele parcimonioase privitoare la cursul vieţii lui. Am considerat că 
originea georgiană nu poate fi pusă la îndoială. Dar în ceea ce priveşte condiţiile şi datarea 
aproximativă a venirii lui Antim în ţara noastră, am luat în calcul toate informaţiile de care 
am putut beneficia şi cea mai bună soluţie ni s-a părut aceea că a venit de la Constantinopol, 
unde fusese răscumpărat din robie pentru virtuțile sale practice, intelectuale şi spirituale şi 
unde fusese iniţiat în arta tipografică. 

A venit mai întâi în Moldova, solicitat de patriarhul Ierusalimului Dosithei, care 
înființa o nouă tipografie la Iaşi, după 1680, condusă de ieromonahul Mitrofan (în curând 
episcop de Huşi). Acesta îl aduce şi pe Antim (Andrei, pe atunci, fiind cel mai probabil, încă 
mirean) pentru a lucra la această tipografie şi a se perfecționa ca tipograf. Andrei-Antim îl 
însoţeşte, în opinia noastră, pe Mitrofan şi după trecerea lui în Țara Românească, în 1686, 
pentru a tipări Biblia de la Bucureşti (1688). Mitrofan ajunge conducătorul tipografiei 
mitropolitane din Bucureşti, însă în 1691 se mută la Buzău ca episcop şi această funcţie este 
preluată de Antim Ivireanul, care imprimă, în acelaşi an, o carte parenetică. 

Aici, la Mitropolia din Bucureşti, se pare că Antim a fost inclus în cinul monahal, 
recunoscându-i mai târziu, în pomelnicul său personal, pe ieromonahul Macarie şi pe 
mitropolitul Teodosie ca părinţi duhovniceşti şi protectori ai săi. Mitropolitul Teodosie va 
lăsa prin testament ca să îi urmeze în scaun Antim — care între timp a ajuns egumen al 
Mănăstirii Snagov şi apoi, în 1705, episcop al Râmnicului —, ceea ce se întâmplă în 1708, 
fiind hirotesit în această demnitate de mitropolit, în Duminica Ortodoxiei, în mod 
providenţial, pentru că s-a şi dovedit a fi un mare apărător al Ortodoxiei. 

Până în 1716, când are loc martiriul său, Antim desfăşoară o activitate cu adevărat 
prodigioasă, pe multiple planuri, ca arhipăstor al Bisericii, ca tipograf, ca protector al 
Eclesiei româneşti şi al fraților din Ardeal, dar şi al Ortodoxiei ecumenice, ca traducător al 
cărţilor de cult, scriitor şi orator bisericesc, ctitor al unei Mănăstiri, etc. 

Darurile şi înzestrările sale naturale, sensibilitatea artistică deosebită, înclinațiile 
intelectuale, setea de erudiție, apetenţa pentru o cugetare profundă, abnegaţia şi răbdarea, 
coroborate cu ignorarea suferinței personale, au făcut din el „cel mai de seamă dintre 
mitropoliţii munteni”?1%5. 

Antim Ivireanul ne-a copleşit prin vastitatea preocupărilor sale artistice, prin 
personalitatea sa extraordinar de prolifică. Către Antim privim precum el privea într-un 
excepţional tablou al mării zbuciumate de valuri: pornind de la un plan îndepărtat, de la un 
portret care ni-l înfăţişează în cadrul specific al epocii sale, cu locul său în peisajul vieții 
religioase, sociale şi politice a ţării, focalizându-ne apoi privirea asupra profilului său 
spiritual, asupra interiorului său duhovnicesc plin de lumină, de dragoste pentru Dumnezeu 
şi pentru tot ce este frumos pe lume, de condescendenţă faţă de cei mai puţin înzestrați sau 
faţă de cei marginalizaţi de societate. 

Accentele atât de diferite ale personalităţii sale — în acelaşi timp complementare însă 
— fac din acest portret al mitropolitului, pe care am încercat să-l înfăţişăm, mai degrabă unul 
în mozaic, a cărui asamblare este dificilă şi minuțioasă. I-a fost dat ca să-l acopere valurile 
unui râu sau ale mării, dar s-a ridicat deasupra mării vieţii acesteia şi din valurile 
deşertăciunilor celor lumești şi a ajuns la liniştea dumnezeeştii fericiri. Însă mai înainte de a 
se întâmpla aceasta, a îmbogăţit cu mari daruri Biserica şi cultura românească. 

A muncit enorm şi nu de puţine ori a făcut lucruri care nouă ni s-ar părea anoste sau 
umilitoare, pentru a suplini dezinteresul sau neputinţa altora. A depus eforturi titanice pentru 
a realiza ceea ce a realizat. 

A tipărit şaizeci şi patru de cărţi în douăzeci şi cinci de ani, s-a îngrijit de refacerea şi 
restaurarea lăcaşurilor de cult, atât ca egumen la Snagov, cât şi ca episcop de Râmnic şi 
apoi, ca mitropolit. Multe Biserici şi Mănăstiri, unele foarte vechi (precum Mănăstirea 
Cozia, ctitoria lui Mircea cel Bătrân, Cotmeana, Govora — unde a rămas zugrăvit chipul său 
—, etc.) de o valoare inestimabilă, au fost refăcute de el sau cu sprijinul său. El însuşi a făcut 
proiectele unei mănăstiri, dovedind aptitudini deosebite de arhitect, şi a zidit această 
mănăstire, în urma unei descoperiri dumnezeieşti (care i-a indicat locul, pe atunci într-o 
mahala, iar acum în centrul Bucureştiului), după propria sa mărturisire, aşezându-i hramul 
Tuturor Sfinţilor, la care acum s-a adăugat al doilea hram, cel al Sfântului Antim Ivireanul. 
Şi-a dovedit din plin minunatele înzestrări practice şi artistice arătându-şi măiestria în arta 
tipografică, dar şi ca desenator (miniaturist), arhitect, pictor, sculptor (în lemn şi în piatră), 
etc. 





2185 N. Cartojan, op. cit., p. 358. 

A construit el însuşi utilajul tipografic necesar funcționării unei tiparniţe arabe, 
realizând literele necesare prin calcografie după vechi manuscrise antiohiene, şi este posibil 
ca să fi repetat acelaşi lucru şi pentru conaționalii săi georgieni, după toate probabilitățile. 
Tipografiile sale le-a întreţinut el singur, căci oriunde s-a dus — de la Bucureşti la Snagov, de 
la Snagov la Râmnic, şi de la Râmnic la Târgovişte şi iarăşi la Bucureşti — a făcut să 
înflorească meşteşugul tipăririi cărților, chiar şi acolo unde nu existase tipar mai înainte, 
lăsând în schimb, această îndeletnicire, ca moştenire şi tradiție în oraşele respective. Spre 
sfârşitul vieţii a înfiinţat tipografie şi la mănăstirea ctitorită de el, deşi nu a apucat să 
imprime aici decât o singură carte. 

De o mare importanță culturală este manuscrisul intitulat Chipurile Vechiului şi 
Noului Testament, pe care Antim l-a scris pentru domnitorul Constantin Brâncoveanu, nu 
numai prin raritatea temei abordate, „arborele lui lesei” — unică în literatura română, 
regăsindu-se numai în compoziţii iconografice atonite sau moldoveneşti — ci şi prin cele 
peste cinci sute de desene şi portrete miniaturale în medalion, încântătoare prin selecţia 
culorilor şi prin rafinamentul delicat al detaliilor, care îmbogăţesc această operă. Din păcate 
acest rar şi prețios manuscris nu se mai păstrează în original la noi în ţară, ci la Academia 
din Kiev. 

La Mănăstirea Tuturor Sfinților s-a păstrat tradiția zugrăvirii icoanei hramului şi a 
unei alte icoane de către Antim, precum şi cea a lucrării efective a ctitorului la zidirea 
mănăstirii, unde a sculptat, între altele, uşile din lemn masiv ale acesteia, realizând o 
adevărată dantelărie, pe cât de dificil de cioplit în lemn, pe atât de impresionantă. 

Motivele vegetale şi florale, simbolizând renaşterea şi învierea, care predomină în 
sculpturile în lemn şi în piatră ce împodobesc mănăstirea, atât la exterior, dar mai ales în 
interior, şi care au fost executate, desigur, la iniţiativa ctitorului — o raritate este 
catapeteasma sculptată în piatră, impunătoare şi care scoate şi mai mult în relief, pune în 
adâncime icoanele ataşate ei —, deşi se integrează armonios stilului brâncovenesc, scot în 
evidenţă bunul gust, dragostea pentru frumos şi pentru echilibru, dar şi pentru măreție, a 
marelui mitropolit. 

Activitatea lui Antim a presupus şi o foarte istovitoare muncă de păstorire a 
credincioşilor săi, un efort continuu de înălțare morală, spirituală, a conştiinţei monahilor, a 
preoţilor şi a mirenilor, pentru ca fiecare treaptă să înţeleagă datoria sa. 

Pe lângă aceasta, i-a revenit şi însărcinarea de a purta de grijă românilor ardeleni, 
care, în urma unirii cu Roma a unei părți din clerul transilvan, în frunte cu mitropolitul 
Atanasie Anghel, au fost în mare primejdie de a-şi pierde, prin multe presiuni, credinţa 
ortodoxă. Ceea ce totuşi nu s-a întâmplat şi un merit important pentru aceasta l-a avut şi 
solicitudinea mitropolitului Antim față de ardelenii care căutau ajutor în Țara Românească. 
Aceeaşi solicitudine a manifestat capul Bisericii Ungrovlahiei, împreună cu voievodul 
Brâncoveanu, şi față de apelurile disperate ale coreligionarilor din alte părți ale lumii, 
precum Antiohia sau Georgia, aflaţi sub stăpânire otomană, cărora le-au fost de mare ajutor 
utilajele tipografice făurite pentru ei de mitropolitul nostru. 

Activitatea sa tipografică — ce străbate ca un fir roşu biografia sa, atât cât cunoaştem 
din ea — este legată şi de proiectul naționalizării cultului, act care a condus la făurirea limbii 
române literare. Antim se înscrie astfel, într-o tradiţie românească veche, din care fac parte 
Coresi şi Dosoftei, mitropolitul Moldovei — pe care, dacă într-adevăr Antim a venit mai întâi 
în Moldova, aşa cum credem, atunci l-a cunoscut personal — şi este prima dintre cele două 
coordonate majore, prin care Antim prinde rădăcini inexpugnabile în cultura şi în storia 
românească. Cea de-a doua coordonată îl aşază în tradiţia aceluiaşi Coresi şi a lui Varlaam, 
ca ctitor al oratoriei sacre şi autor al naţionalizării şi modernizării predicii româneşti. 

În amândouă situaţiile, limba română a avut de câştigat, primind mlădierea şi 
frumuseţea expresiei sale naturale, lirism şi suavitate, precum şi calitatea de a susţine un 
excurs teologic deosebit de complex şi profund. 

După cum s-a putut vedea din expunerea noastră, au existat trei mari etape 
principale, în procesul de naţionalizare a cultului, pe care le putem numi cu numele 
iniţiatorilor lor: Coresi, Dosoftei şi Antim Ivireanul. Fiecare dintre aceşti trei mari promotori 
ai românizării logosului liturgic s-a sprijinit pe activitatea înaintaşilor, dar fiecare a avut un 
aport esenţial, într-un domeniu în care, în privinţa expresiei, foarte puţine lucruri s-au 
modificat până în ziua de astăzi. 

Nu putem privi efortul celor trei decât ca pe o operă omogenă, imposibil de fracturat 
— poate doar în teorie — întrucât niciunul dintre cei trei paşi nu poate fi eludat într-un studiu 
de acest fel. Din acest motiv nu am putut vorbi numai despre efortul final al lui Antim, de 
naţionalizare a cultului, întrucât nu am fi putut demonstra nimic şi o astfel de privire 
fragmentară ne-ar fi obturat cea mai mare parte din peisajul formării limbii române culte şi 
de cult. 

Coresi a dat tonul traducerii şi imprimării cărților de cult, în special a Liturghierului 
şi a Molitvenicului. El are, în acest sens, meritul pionieratului şi, oarecum, circumstanțe 
atenuante în ceea ce priveşte limba traducerilor, care nu este întotdeauna corectă şi clară. 
Traducătorii solicitați de Coresi au folosit uneori fragmente transpuse anterior în limba 
română, dar au tradus şi în premieră, având în faţă, probabil, numai originalul slavon. 
Meritul lor este că nu au trădat nici originalul — în cazul Lifurghierului — dar nici limba 
română. Traducerea Lifurghierului tipărit de Coresi este — cu îndreptările lingvistico- 
gramaticale de rigoare, vizând actualizarea limbii — perfect valabilă. 

Dosoftei a cunoscut tipăritura coresiană şi a păstrat ceea ce a considerat că e bun. 
Fidelitatea traducerii coresiene faţă de originalul slavon a asigurat puritatea ei dogmatică şi a 
sporit astfel încrederea ortodocşilor, care nu au depistat nereguli sau imixtiuni eretice în 
această carte. Dosoftei — teologul, poetul şi cărturarul — a resimţit absenţa în limba română a 
cărţilor necesare cultului, ca pe o lipsă acută, faţă de celelalte neamuri, chiar ortodoxe — şi la 
fel probabil a gândit şi Antim. 

Grecii şi slavii aveau cărţi în limba lor (sau din care, cel puţin, puteau înţelege destul 
de mult, întrucât nici slavona nu mai era o limbă vorbită curent), ba chiar şi armenii şi 
sirienii. Românii, fiind un popor latin, iar latina fiind considerată mai mult o limbă de cult a 

Bisericii Catolice, erau oarecum nedreptăţiţi în spaţiul ortodox, neavând slujbă decât în 
slavonă sau greacă. 

Mitropolitul Dosoftei a înţeles însă ce handicap mare reprezintă pentru noi lipsa 
sfintelor slujbe în româneşte, în primul rând din punct de vedere spiritual şi soteriologic, 
apoi cultural. Punându-şi în valoare talentul deosebit ca artist şi scriitor, el a tradus cărţile de 
cult într-o limbă românească foarte frumoasă, o limbă cultă, plină de mireasmă harică şi de 
valenţe poetice, nealterând frumuseţea originalelor greceşti. Căci a ales, spre deosebire de 
Coresi — dar la fel ca Antim, mai târziu — izvoare greceşti, după care a tradus. În acelaşi 
timp, a pus bazele limbii române literare culte. 

Dar cel care a desăvârşit cu adevărat acest proces îndelungat — ce s-a extins pe durata 
secolelor XVI, XVII ŞI XVIII — a fost însă mitropolitul Ţării Româneşti, Antim Ivireanul. El 
a tradus, folosindu-se de cărțile lui Dosoftei, însă a adus limba română la gradul cel mai înalt 
de sublimare a expresiei, pe care aceasta îl cunoscuse până atunci. 

Teolog subtil, poet şi artist plin de rafinament, Antim a ştiut să imprime traducerilor 
sale har, lirism, frumuseţe, dar şi echilibru şi armonie melodică, amestecând dulceaţa limbii 
române cu mireasma harică a textului sfânt, având simţul adâncimii cuvintelor şi intuiţia 
curgerii naturale a limbii. El şi-a intimizat caracterul şi sensibilitatea limbii române. 
Modificările ce s-au adus textelor sale, de-a lungul timpului, sunt neînsemnate. 

Mihai Eminescu era îndreptățit să afirme că „Biserica au creat limba literară, au 
sfinţit-o, au ridicat-o la rangul unei limbi hieratice şi de stat” („Timpul”, 10 octombrie 
1881). Limba română cultă a fost creată prin aplecarea asupra textelor sfinte, înaintea 
cronicarilor şi mai mult decât au făcut-o aceştia, ea a fost cizelată de către scriitorii 
bisericeşti sau religioşi”15. Adevărate pagini de literatură pline de savoare sau de poezie se 
regăsesc la Varlaam, la Dosoftei, la Antim Ivireanul. 

N. Cartojan spunea, în acest sens: „Limba literară în Occident s-a șlefuit deci în 
creaţiile literare ale jongleurilor, trubadurilor şi scriitorilor profani. Cu totul altfel se prezintă 
lucrurile la noi. Limba scrisă apare la noi întâi în Scripturile Sfinte şi se formează, ca limbă 
literară, în textele religioase până în a doua jumătate a secolului al XVII-lea, când apare 


*15 Cineva ar putea spune că, la acea dată, la care nu se făcuse încă separaţia între eclesiastic şi 
laicisim, marii cărturari erau la fel de religioşi ca şi ierarhii, însă considerăm că acest argument nu numai că nu 
minimalizează aportul Bisericii, ci îl augmentează, întrucât Biserica era înţeleasă cu adevărat aşa cum este ea în 
realitate şi cum noi nu o prea mai vedem astăzi, ca totalitatea credincioşilor ei, atât clerici, cât şi mireni, astfel 
încât nu numai contribuţia unui ierarh sau a unui preot, într-un anumit domeniu, să fie considerată ca o 
contribuţie a Bisericii, ci şi a oricărui credincios al ei. 

De altfel, citind operele unui Grigore Ureche, Miron Costin, Constantin Cantacuzino, Dimitrie 
Cantemir, etc., se observă clar că atitudinea lor nu diferă cu nimic de cea a ierarhilor sau a teologilor Bisericii, 
chiar dacă domeniul istoriografiei, în care s-au manifestat cu precădere, a căpătat astăzi conotaţiile „laicizate” 
corespunzătoare epocii noastre — conotaţii pe care însă, atunci, nu le cunoştea, ci dimpotrivă, primul 
„istoriograf” al lumii era considerat Sf. Moise —, din care cauză sunt priviţi ca scriitori „ne-religioşi”, deosebiți 
de scriitorii bisericeşti. Diferenţa între ecleziastic şi laic aparţine însă realităţilor lumii moderne, întrucât atunci 
nu se făcea diferenţa între Eclesie şi „laos” (popor), acesta fiind integrat Bisericii. 

istoriografia moldovenească în limba națională. Dar chiar după aparizia cronicilor, singurele 
cărți care se tipăresc la noi şi se răspândesc peste toate ţinuturile româneşti, menţinând 
unitatea credinţei şi a graiului, sunt textele sfinte. Cronicile s-au răspândit pe o rază mai 
restrânsă şi numai prin copii manuscrise. (...) 

Textele lui Coresi au intrat (...) în mâinile mitropolitului Varlaam, şi astfel de la 
Varlaam la Simion Ştefan, de la aceştia la mitropolitul Dosoftei şi în sfârşit până la Biblia lui 
Şerban şi până la Antim Ivireanul, timp de două veacuri şi jumătate, a fost o continuă 
elaborare a textelor sacre, o continuă frământare de a găsi, pentru cugetarea biblică în formă 
națională, nu numai cuvântul cel mai expresiv şi cel mai precis, dar cuvântul care să fie în 
acelaşi timp înţeles în toate ţinuturile româneşti... Dar prin această necontenită frământare în 
căutarea cuvântului expresiv, cu rezonanţă în toate cuprinsurile româneşti, în aflarea unui 
ritm armonios la care să poată fi adaptată melodia bizantină acolo unde o cereau necesitățile 
liturgice, s-a creat limba noastră literară”? 

Ca să putem înţelege impactul major al desăvârşirii traducerii Slujbei în limba 
română, trebuie să avem în vedere rolul covârşitor pe care l-a avut Biserica în a în a formula 
cultura, limba şi literatura română, un rol pe care l-am putea numi unic pe scena istoriei, 
până în secolul al XIX-lea. 

„Cultura românească, în tot ce are ea specific şi major este o cultură creştină, 
întemeiată pe Evanghelia înțeleasă ca Scriptură sacră şi mesaj'71%. Biserica nu a însemnat 
numai ctitorie întru lăcaşuri, zidire întru cosmosul vizibil, ci şi ctitorie întru cuvânt, 
modelând cuvântul românesc pentru a fi apt de a revela „prezenţa Logosului în trupul Său 
mistic”?1%, scripturistic, inspirat-inefabil. „Centrală în cultura românească a fost Evanghelia 
şi în epoca în care românii îşi afirmă identitatea prin înlocuirea limbii slavone cu limba 
vernaculară, româna, proces care a durat aproape două secole”?1%. 

Limba română s-a format în primele secole creştine, în focul frământărilor interioare 
care au determinat vechea lume păgână a geto-dacilor, poporul închinător la Zamolxe, a 
primi Revelația dumnezeiască transmisă oamenilor de însuşi Fiul lui Dumnezeu Întrupat, 
după formula deja încetăţenită în conştiinţa noastră, că „poporul român s-a născut creştin”. 

Iar limba română literară modernă este iarăşi produsul creştinismului, al efortului de 
a o face demnă pentru a putea oferi materialul (materia lingvistică) pentru „trupul mistic” al 
lui Dumnezeu Întrupat, aşa după cum materia euharistică trebuie să fie pâine din grâu curat 
şi vin curat. 

Slujbele Bisericii, predica vie, într-o limbă vernaculară care anticipat cu mult 
traducerile şi tipăriturile în româneşte ale cărților sfinte, au mlădiat limba română, iar limba 


2187 N. Cartojan, op. cit., p. 202-203. 

215 Acad. Virgil Cândea, Evanghelia în cultura românească, http://www.crestinismortodox. 
ro/Evanghelia _in cultura romaneasca-160-11121.html. 

218 Ibidem. 

21% Ibidem. 

slujbelor, desăvârşită de Antim, a avut în mod evident, un ecou răsunător în poporul atât de 
receptiv la tot ceea ce îi imprima în suflet Biserica sa, având o acustică spirituală exemplară. 

Limba literară făurită de Biserică, la care Antim Ivireanul a avut o remarcabilă 
contribuţie, el tipărind Liturghierul nu o dată, ci de două ori, în 1706 şi 1713, a doua oară 
revizuit, a fost „un instrument de comunicare panromânesc””!”!, care a avut un aport capital 
în formarea conştiinţei naţionale şi în unificarea statului românesc?!” 

Aplecarea supra textelor din cărțile de cult, a limbii bisericeşti, a fost îndelungă şi 
profundă şi ea a făcut să se nască limba română având amprenta sfinţeniei, din focul 
prelucrării sale după chipul cuvântului sfânt. 

Orice limbă este purtătoare de mentalitate şi ea nu se naşte din neant. La fel şi limba 
română este purtătoarea unei mentalități creştine adânc implantate în expresiile sale, în forţa 
sa creativă, printr-un efort de veacuri. Antim a îmbinat cel mai bine naturaleţea ei cu acrivia 
dogmatică a textelor şi a adâncit matca limbii pentru ca să încapă în ea şi să curgă lin 
adevărurile divine, iar cuvintele să aibă reflexiile unui diamant scos din adâncuri. Această 
senzaţie ne-o oferă limba română creată de Antim, aşa cum o admirăm atât în cărțile de cult, 
cât şi în predici. Vom rememora şi noi calităţile lui scriitoriceşti, nu înainte însă de a discuta 
despre valoarea efortului său de a face limba română inteligibilă pentru toţi ascultătorii şi 
vorbitorii săi, de la cei simpli până la cei cultivați. 

Faptul că Antim Ivireanul scria într-o limbă română plină de cea mai autentică 
frumuseţe ar părea, la prima impresie, că nu are o importanță capitală, din perspectiva 
literaturii şi a culturii moderne, care priveşte în urmă cu satisfacția de a fi depăşit acest 
impas. 

În limba română s-a vorbit şi s-a scris din vremuri străvechi. Cunoaştem că la curtea 
Sfântului Ştefan cel Mare s-a scris o cronică a domniei sale în limba română, care s-a pierdut 
(soartă pe care a împărtăşit-o şi cronica similară muntenească scrisă la curtea şi din porunca 
lui Mihai Viteazu), ştim că Grigore Țamblac predica în româneşte, chiar mai înainte, în 
vremea lui Alexandru cel Bun, exerciţiu oratoric repetat şi de un alt ilustru mitropolit şi 
orator, Sfântul Petru Movilă, în timpul domniei lui Vasile Lupu. Şi, deşi nu avem sub ochi 
aceste dovezi ale felului în care se prezenta limba română la îndemnul sau chiar sub pana 
unor asemenea impunătoare figuri ale spiritualităţii noastre, înțelegem din simpla luare la 
cunoştină despre existenţa lor, că materialul lingvistic românesc era întru totul apt de a servi 
oricărui deziderat oratorc şi/ sau scriitoricesc. 

Limba română nu trebuia creată, ci doar expusă în discursuri sau scrieri. Era limba 
unui popor care o vorbea de mai bine de un mileniu. De unde atunci dorinţa unor cărturari 
din vechime sau din vremuri mai recente, de a scrie într-o limbă aparte, de a o configura 
altfel decât era curgerea în matca ei firească? Este evident astăzi, că orice încercare de 
artificializare, mai veche sau mai nouă, nu scapă ochiului cititorului, şi că ea apare ca o 
ingerinţă lingvistică prea puţin bine venită. Eludând pentru moment problema amprentărtii 


2191 Ibidem. 

arhaice sau regional-dialectale a unor texte româneşti, ne întrebăm totuşi de ce cărturari de 
seamă, care au avut în mod deplin conştiinţa unităţii de neam şi de limbă a românilor, nu au 
dat măsura limbii române autentice? 

De ce multe din cărțile noastre româneşti — unele absolut esenţiale pentru cultura 
noastră, ca cele ale lui Dosoftei sau ale lui Dimitrie Cantemir, spre exemplu — sunt atât de 
dificil de parcurs (şi prin aceasta aproape inaccesibile cititorului modern şi postmodern), 
când un străin ca Antim Ivireanul ne demonstrează că se poate scrie şi vorbi foarte bine, în 
mod cult, o limbă română cât se poate de naturală, cât se poate de dulce? 

Răspunsul pe care ni l-am dat, pentru moment, este acela că manifestarea în scris a 
limbii române, şlefuirea ei cultă, a suferit constrângeri şi presiuni mult prea mari din partea 
unor viziuni ideologice obiective, care țin de condiţiile istorce şi politice, dar care intră în 
coleziune cu libertatea lingvistică pe care ar fi trebuit să o respire cărțile noastre. 

Începând cu Grigore Ureche, care trăieşte obsesiv handicapul absenței unor cronici 
naţionale ample şi continuând cu Miron Costin, cu Dosoftei sau cu Dimitrie Cantemir, marii 
noştri scriitori — care au fost şi mari conştiinţe creştine şi româneşti — au trăit nu numai într- 
un ritm infernal al istoriei, dar şi într-un ritm al competiţiei, pe care şi-au asumat-o singuri, 
simțindu-se datori să creeze o limbă românească în stare să se măsoare, de pe poziţii cât mai 
favorabile, cu matricea literară clasică a limbii latine şi a celei slavone şi, în acelaşi timp, să 
ofere dovada latinităţii, a vechimii şi a permanenţei civilizației româneşti. 

Patriotismul lor fierbinte nu poate fi contestat. Însă din punct de vedere lingvistic, 
rezultatul suferă de prea multa încercare de cuprindere a limbii româneşti în formule 
sintactice clasice, mai mult latine şi, într-o măsură mult mai mică, slavone. Între aceşti 
scriitori, Varlaam merită o discuţie aparte (pentru că limba lui este foarte cursivă şi nu suferă 
decât de prezenţa unor regionalisme şi a fonetismului moldovenesc, care însă poate fi 
îndreptat, dacă se doreşte), în timp ce lon Neculce reuşeşte oarecum să scape de 
constrângerile timpului şi ale conştiinţei începuturilor. 

Problema nu este însă numai a limbii şi literaturii române vechi. Această situaţie s-a 
propagat şi are ecouri ample până în literatura modernă, până la Şcoala Ardeleană, la 
Heliade Rădulescu şi la alţi scriitori care au, ca şi el, convingerea că trebuie să fie ctitori de 
limbă română (în secolul al XIX-lea!) şi care — mai ales Heliade — inventează un dialect care 
se păstrează într-un raport ingrat cu setea noastră de claritate. 

În consecinţă, particularizarea excesivă a expresiei este ceea ce caracterizează, în 
general, pe toţi marii noştri scriitori, oricare ar fi motivul: conştiinţa acută scriitoricească, 
patriotică, etc. 

Acestea fiind spuse, ne întoarcem la Antim Ivireanul şi ne întrebăm, la modul cel mai 
firesc cu putinţă, cum a reuşit acesta ceea ce n-au reuşit mulţi şi mari scriitori români 
dinaintea, din timpul şi de după el, anume să atingă până aproape de perfecţiune obiectivul 
clarităţii şi al inteligibilităţii în opera sa. 

Primul răspuns care ne răsare în minte este acela că faptul în sine nu poate fi decât o 
minune, aşa cum, pus în nedumerire, constata şi Călinescu. Şi poate că, până la sfârşit, orice 

răspuns raţional am oferi, sfera lui va fi cuprinsă şi depăşită de aura acestei minuni de 
nepriceput. 

În acelaşi timp cu Antim scrie şi Dimitrie Cantemir, iar Ion Neculce, deși 
contemporan, scrie chiar ceva mai târziu, şi cu toate acestea, însuşi faptul că Sadoveanu, ca 
cel mai mare stilist al limbii române, i-a considerat maeştrii săi pe Neculce şi pe Antim, dar 
i-a recunoscut întâietatea lui Antim — deşi povestitorul cu dese accente confesive, Neculce, îi 
era, ca substanţă literară, mult mai apropiat propriei sale structuri artistice —, credem noi că 
spune multe, ba chiar credem că spune destul despre cine merită laurii pentru stăpânirea 
celei mai frumoase şi mai autentice limbi româneşti clasice. 

Însă tot nu am oferit un răspuns despre cum a fost cu putinţă acest lucru şi nu ştim, în 
acest moment, dată fiind gravitatea şi imensitatea problemei, dacă vreun răspuns poate fi 
îndeajuns de cuprinzător şi de mulţumitor. Singurul lucru pe care îl putem afirma, 
extrapolând argumentele de care ne-am prevalat anterior, este că Antim nu a trăit pasiunea 
de a demonstra latinitatea sau veleitățile clasiciste ale limbii române, ci el a simțit cu 
adevărat stringent necesitatea ca materialul lingvistic să slujească funcției soteriologice a 
mesajului, funcție care nu putea fi îndeplinită în întregime dacă, la rândul ei, limba nu 
îndeplinea exigenţa inteligibilităţii şi a frumuseţii stilistice şi plastice, ca oglindă a realităţii 
pe care era chemată să o exprime. 

Antim Ivireanul este însă nu numai un artist complex şi prolific, dar şi un scriitor 
complex şi prolific. În răstimpul scurt care i-a rămas pentru a scrie, acesta ne uimeşte prin 
diversitatea stilurilor abordate. În fară de faptul că este neîntrecut în stilul oratoric şi că 
excelează în predica panegirică, mitropolitul pregăteşte — involuntar — o mare surpriză celui 
care citeşte opera sa în întregime, întrucât se dezvăluie atât ca un mare spirit liric (în 
didahii), cât şi ca un mare povestitor — prin unele didahii care conţin germenii unor mari 
dezvoltări narative, dar acest talent este pe deplin sesizabil în Chipurile Vechiului şi Noului 
Testament. În general, aceste două înclinații nu sunt compatibile sub acelaşi acoperământ al 
unei singure personalități, sau dacă totuşi se întâmplă, această compatibilitate este, în orice 
caz, rară. 

Cu atât mai mult ne vom exprima şi noi plăcuta surpriză de a descoperi această 
coabitare fericită pentru literatura română. Şi chiar dacă talentul său de povestitor se face 
cunoscut într-o operă de factură istoriografică — spre deosebire de Varlaam, care se 
manifesta ca povestitor în Cazanii —, acest lucru nu face mai puţin mirabil ceea ce am 
afirmat anterior şi nici nu este mai puţin important pentru noi, întrucât istoriografia veche 
(letopiseţele) formează un domeniu de studiu esențial din literatura nostră medievală. La 
acestea se adaugă şi calităţile sale ca autor al unei pareneze (Sfătuiri creştine-politice), care 
ne-au oferit a doua lucrare de mare valoare, din literatura noastră, după Învățăturile lui 
Neagoe Basarab. 

Aşadar, în persoana lui Antim se armonizează şi se manifestă complementar, prin 
pana sa de scriitor, cugetarea adâncă şi acrivia dogmatică, exuberanţa lirică şi poetică, 
inflexibilitatea morală, subtilitatea teologică, filosofică şi psihologică, rafinamentul poetic, 

soluţia hermeneutică, abundența stilistică, eleganța discursului, rigurozitatea istoriografică, 
concizia  naratologică, cursivitatea  cronicărească, excursul propedeutic, exprimarea 
sapienţială specifică parenezei, stilul legiferant (prezent în Așezământul Mănăstirii Tuturor 
Sfinților, dar şi în lucrările cu caracter practic-formativ pentru preoţi), etc., pentru a enumera 
numai câteva dintre elementele pentru care este apreciat ca scriitor. Un complex cu adevărat 
rar întâlnit! El vădeşte un scriitor cu adevărat complet, căruia nu îi era nici străină şi nici 
dificilă abordarea oricărui stil, oricât de mult diferit de cel anterior. Ceea ce este însă 
minunat este nu numai faptul că Antim se mlădiază pe sine în toate aceste forme literare, 
descoperind, în fiecare, numai unele părţi ale caracterului său şi lăsând altele ascunse, ci mai 
ales că ancorarea la oricare din aceste ţărmuri literare, navigând pe o mare destul de aspră a 
limbii române, este de fiecare dată un succes. Acest lucru este la fel de mirabil ca şi multipla 
sa manifestare ca artist şi la fel ca extraordinara sa poliglosie, care i-a oferit posibilitatea 
exprimării, în mod minunat, în mai multe limbi — o dovedeşte elaborarea parenezei sale în 
versuri greceşti. 

Cel mai mult, însă, atrage atenţia asupra lui Antim cartea sa de predici, Didahiile. 
Am acordat, prin urmare, în această lucrare, un spațiu semnificativ pentru a face observaţii şi 
a trage concluzii de pe marginea acestei opere, esențiale în contextul evoluţiei limbii şi 
literaturii române, deşi ni se pare că nici celelalte nu sunt neimportante şi că lăsarea lor în 
umbră provoacă sterilitate în acest domeniu, în care nu trebuie să ne permitem să pierdem 
nimic. Prin urmare, am căutat să demonstrăm că didahiile sale nu sunt nici pe departe 
epuizate din punctul de vedere al unei analize literare, nici nu sunt prea accesibile, după cum 
au atras atenţia mari exegeţi ai operei sale. 

Am scos în evidenţă, în primul rând, calitatea picturală — portretistică şi peisagistică 
— a multora dintre textele sale, chiar a unor didahii în întregime, deşi stilul său mozaicat şi 
elementaritatea spirituală (elementul duhovnicesc intrinsec) fac ca această picturalitate 
esenţială să fie mai greu conturabilă sub o formă obişnuită. Substanţa lirică a didahiilor şi 
poezia limbii sale, în care, de multe ori, a încifrat dogme teologice, sunt o constanţă 
remarcabilă, de asemenea, în această operă. 

Am identificat, în acest sens, o dublă hermeneutică, ce uneori se întrepătrunde: o 
hermeneutică teologică tradițională, prin care se interpretează textul Evangheliei, şi o 
hermeneutică (deşi nu mai puţin tradiţională), care se remarcă la nivelul expresiei stilistice a 
oratorului eclesiastic, a cărei selecţie dovedeşte o impregnare în prealabil nu numai de o 
impresionantă poeticitate, dar şi de un grad înalt de spiritualizare a limbajului, de sublimare 
a limbii. 

Din multe puncte de vedere, Antim ne apare ca un precursor al literaturii moderne, 
atât prin forţa vizionară, cât şi prin tehnici literare complicate, precum punerea în adâncime 
sau tehnica înşelării ochiului, ca şi prin rafinate obţineri de schimbări ale perspectivei, prin 
inefabilizarea portretului sau prin construirea lui în mod suprarealist (da fapt, pur 
duhovnicesc). 

Indiferent dacă predicile sale ar fi fost inspirate, mai mult sau mai puţin, din alți 
autori (ceea ce nu constituie un dubiu asupra originalității, având în vedere că avem de-a 
face cu oratoria religioasă, domeniu în care invenţia dogmatică este interzisă), opţiunea 
literară în care Antim a ales să-şi exprime predicile, îl înfăţişează, fără cea mai mică 
îndoială, ca un mare creator de limbă românească şi ca autorul unor sublime pagini de 
literatură, nemaiadăugând aici valoarea discursului său din punct de vedere teologic, 
eclesiastic. Înalta sa conştiinţă pastorală a slujit la elaborarea unei opere predicatoriale 
superbe din punct de vedere literar şi invers, bogatele sale aptitudini artistice l-au ajutat 
enorm la îndeplinirea vocației sale pastorale, într-o minunată îmbinare a darurilor practice şi 
a harismelor dumnezeieşti în fiinţa sa. 

Antim Ivireanul a scris precum a trăit: purtat pe aripile înaltelor sale concepții despre 
adevărata valoare umană, recuperată în icoana luminii divine, şi ale credinţei sale în frumos, 
în dreptate şi în adevăr. 

Nu s-a dezis niciodată de idealurile sale şi a murit pentru ele, iar noi îi suntem 
recunoscători pentru jertfa sa, cu care ne-a dovedit că a crezut în ce a spus, şi pentru 
identificarea cu neamul nostru, căruia el i-a dăruit un atât de mare tezaur literar şi spiritual. 

Ne-am îmbogățit enorm prin prezenţa şi activitatea lui Antim Ivireanul în ţara 
noastră şi de aceea am crezut binevenit infimul efort de a pune încă puţin mai mult în lumină 
personalitatea sa, care, nimbată de sfinţenie, în niciun caz nu are nevoie de iluminare de la 
noi. 

Însă noi avem nevoie de ea şi de răspândirea luminii sale, pe care, în parte, pe cât ne- 
a fost cu putință şi ne-a ajutat înțelegerea, am primit-o. Mai mult lăsăm pe alții, mai înţelepţi, 
să facă. 

